
XVI 


Chronicae Dominorvm 


Ali kao i u slučaju principata, koji se oblikovao u razumljiv i djelotvoran sustav u toku 
decenija augustovskog sustava, tako se i dominat postupno fomirao od strane Dioklecijana, 
ostalih ,,tetraha“ i na kraju od Konstantina. I ovaj sustav predstavlja i posljednji kvartal, 
posljednju četvrtinu života rimskog svijeta. Ustvari uvođenje dominata je bilo samo logički 
završetak jednog procesa degradacije antičkog koncepta o građaninu kao nosiocu baznog, 
izvornog suvereniteta i temelju postojanja i funkcioniranja državne zajednice. Dok 
je principat održavao bar u formalnoj oblandi ovo načelo (uključujući i republikanske 
institucije), dominat je stavio tačku i na njego oficijelno predstavljanje. To je ustvari 
,despotska“ faza u političkoj povijesti rimskog svijeta. Naravno iz te političke povijesti 
kraci despotije će se disperzirati u i u druge sfere rimskog svijeta, kao što su društveno — 
socijalna, ekonomska, kulturna i religijska. Dok je institucija princepsa ustvari shvatana kao 
koncentracija niza prava, institucija i moći koje su postojale i u republikanskom sustavu, 
institucija dominusa postaje posebna institucija, nevezana za taj dosta kompleksan 
koncentracijski sustav. 


Dominus je i za razliku od princepsa uzdignut na viši nivo u odnosu na građane. Temeljno 
načelo princepske uprave po kojem princeps nije monarh nego prvi građanin, uzor i 
korektor i osoba sa najvišim auctoritas, izmijenjeno je u stilsko i suštinsko odvajanje 
dominusa od naroda. Tako car nije više jedan od građana, jedan od njih, samo sa više prava, 
privilegija i odgovornosti, on je i stilski i suštinski postavljen na pijedestal odvojen od 
građana, on je sada nad građanima, bolje reči podanicima. To odvajanje dobija metafizičko 
objašnjene, posvećenost koje služi podrubljivanju jaza između dominusa i ostalih. To se 
onda manifestiralo i u ostalim aspektima oko institucije dominusa. Posebno je indikativno 
razvijanje ideje o tome da car ne može da boravi u bilo kojem domu, nego samo u onome 
posvećenom koji tako postaje i sinonim carske vlasti. Njegov dom ne može više ličiti na 
domove ostalih, nego mora sadržavati nešto posebno. Palate dominusa postaje vrlo luksuzne 
i iznimno prostrane. Najbolji primjer pruža Dioklecijanova palata u Splitu. Isto se dešava i 
sa njegovom odjećom, nakitom, insignijom. Nakon Dioklecijana, dominusi su počeli da 
nose odjeću i obuču ukrašenu nakitom, za razliku od jednostavnije, više građanskije odjeće 
princepsa. Posebno se mijenja odnos i u etiketi javnog obraćanja dominusu, sa strogim 
pravilima koja trebaju da održavaju tu suštinsku odvojenost dominusa od podanika. Uvode 
se i pravila kao što je klećanje ispred i ljubljenje ruba odežde dominusa u vidu proskineze. 


U vrijeme principata, dvorjani bar formalno nisu bili od državnog značenja i bili su 
uglavnom sastavljeni od osoba od povjerenja samoga princepsa, kao što su oslobođenici, 
milosnice, pa i robovi. Njihov društveni statusa u rimskoj hijerarhiji ugleda bio je na nižim 
razinama, bez obzira koliko oni imali stvarne moći i bogatstva. Sa dominatom se i to 
mijenja. Dvorske službe su postale priznate kao institucije i formalne i faktičke moći i 

odgovornosti. One se više ne popunjavaju samo oslobođenicima i evnusima, nego i 
osobama koje dolaze sa viših nivoa rimskog društva. Obnašatelji dvorskih službi imaju 
visoke počasne naslove. Sami nazovi dvorskih službi ukazuju i na bliskost sa institucijom 
dominusa u privatnoj sferi. Ovi dvorjani borave ili u novim palatama ili se nalaze u 
neposrednoj blizini dominusa i članova njegove familije i koji obavljaju čitav niz državnih 
poslova, posebno u birokratskoj shemi. 


Dominat, za razliku od principata, u kontekstu povijesti političkih sustava i nije bila 
neka radikalna novina. Ovaj sustav se po svojim karakteristikama približio nekadašnjim 
helenističkim monarhijama i apsorbirao odlike istočnih despotija. Dominat je po svojim 
osobinama bio znatno bliži tadašnjem sasanidsko — iranskom političkom sustavu (na koji se 
izgleda i ugledao), nego drevnoj Republici i principatu kojim upravlja neokrunjeni prvi 
građanin. 


Dominat je na budući razvitak političkih, društveno — socijalnih i ekonomski odnosa u 
euromediteranskom području imao presudni utjecaj. Načela i metode njegove realizacije 
su postale osnova i budučih političkih tvorevina, bez obzira da li one formalno (radi 
pozivanja na kontinuitet sa klasičnim rimskim svijeta) imale u svome nazivu i „rimski“ 
atribut ili ne. Tako je ustvari rimski dominat evoluirao u autokratska carstva i kraljevstva, 
autokratske sultanate i kneževine. 


Autokratija / aùtokpatńs je kovanica od grčkih riječi aùtóç (,„sam/samo”) i Kpateřv 
(„vladati“). Grčka riječ autokrator se na vizantijskom istoku koristila za prevođenje 
latinskog imperator. 


Tako se njegovo trajale nastavilo skoro čitav milenijum nakon što je rimski svijet završio 
svoje postojanje i raspao se na tri osnovne komponente euromediteranskog prostora : 
latinski zapad, grčko — vizantijski istok i islamsko područje. Paradoksalno, ali ovaj 
postrimski dominatski oblik vladanja je 1 završio svoje postojanje kada su se širom Europe 
i Mediterana proširile ideje i revolucije koje su se pozivale na neke druge tekovine klasičnih 
civilizacija kao što su republika i demokratija. 


Naziv dominat potiče od latinskog dominus, u značenju gospodar. Ovaj riječ se uglavnom 
koristila u odnosu gospodar — rob, da bi od Dioklecijana postala naziv koji su prema vladaru 
primjenjivali svi njegovi podanici, bez obzira na porijeklo, stalež, klasu, zanimanje i položaj 
u socijalnoj hijerarhiji. U vrijeme principata ta riječ se sporadično koristila prema 
princepsima, često u ulizivačkom i udvorničkom kontekstu a nikada u oficijelnom nazivlju. 
Pojedini princepsi su imali i vrlo negativan odnos prema takvom načinu oslovljavanja, kao 
npr. Tiberije. A i javnost nije bila raspoložena da se takvo tituliranje koristi u odnosu 
princeps — građanin. Ali Pedestogodišnjica je i to izmijenila i sa Dioklecijanovom 
vladavinom to postaje uobičajeno tituliranje careva, najčešće u vidu dekliniranih iblika 
fraze dominus nostrum. Uvođenje termina dominus nije bilo slučajno, nego je sa jasnim 
ciljem uvedena. Termin reflektirani i božanski status nositelja. Dok je u principatu status 

božanskog stican posthumno i to odlukom Senata, u dominatu i živući car ima neke 
odlike božanskog. Razlog takve promjene je vrlo razumljiv. Kako bi se pojedinci odvratili 
od pobuna i uzurpacija koje su bile karakteristika Pedesetogodišnjice, carska institucija je 
morala u sebi sadržavati i neki vid božanske legitimacije svojstvene istočnim despotskim i 
helenističkim monarhijama. Kada se Teodozije brutalno obračuna sa klasičnim rimskim 
svijetom i kao vladajuću ideologiju uvede nikejsku varijantu i dogmu kršćanstva, stvoriti 
će se jedna vrlo uska povezanost crkve, moći i države. 





Statue ,,tetraha“. U prvom planu su Dioklecijan i Maksimijan, a iza njih Konstancije I. i 
Galerije. Skulpture su nastale početkom IV. st. n. e. i izgrađene su od porfira (magmatska 
stijena). Crvenkastiji porfir, sa prelazima na purpur, je bio idealan da ovjekovjeći četvoricu vladara 
rimskog svijeta. Sa izvorne pozicije su prebačene u Konstantinpolis. Nakon krstaškog zauzimanja 
Konstantinpolisa, kao ratni plijen su prebačene u Veneciju. Danas se nalaze na jednom uglu Piazza 
San Marco (blizu Porta della Carta) u Veneciji. Umjetnički prikaz teži da pokaže skladnost novog 
sustava ,tetrahije“ koji je uspostavio Dioklecijan i harmoniju koja vlada među ,,tetrasima". 

U kronološkom smislu dominat bi se mogao podijeliti na dva dijela: 


1. Period od osnivanja dominata za Dioklecijana do Teodosija 1. Ovo razdoblje bi se 
moglo smatrati posljednjom fazom postojanja ne samo klasičnog rimskog svijeta, 
nego općenito klasične civilizacije. Pošto u njemu nastaju i razvijaju se mnoge 
forme i oblici koji su karakteristični za mediavelno doba i njegove ideološke, 
političke, društvene, ekonomske, kulturološke i civilizacijske odlike, ovo stoljetno 
doba bi se moglo smatrati i nekom vrstom prelaznog doba. 


2. Period koji je započeo sa vladavinom Teodosija I. i koji završava sa raspadom 
rimskom svijeta na : latinski zapad, grčko — vizantijski istok i islamski svijet. 
Ovo doba ne pripada klasičnoj civilizaciji i može se smatrati ako ne prvom 
fazom mediavelne civilizacije na Euromediteranskom području, onda sigurno 
protomediavelnom fazom. Ideološka postavka ovog doba nije više klasična kultura 
i njene vrijednosti, nego abrahamističke denominacije kršćanskog i islamskog tipa. 

“TETRAHIJA*? 





Bista Dioklecijana. Danas se nalazi Bista Maksimijana. Danas se nalazi 
u Arkeoloji Müzesi u Istanbulu. u Musée Saint-Raymond u Tuluzu. 





Portretna glava Galerija izrađena Bista Konstancija I. Danas se 
od porfira. Nađena u njegovoj nalazi u NY Carlsberg Glyptoteket 
palati u Romulijani (Gamzigrad). u Kopenhagenu u Danskoj. 

VLADAVINA DIOKLECIJANA 
284. — 305. god. n. e. 


Dioklecijan (cc. 22. XII. 244. — 3. XII. 311. god. n. e.) vladao od 20. XI. 284. do 1. V. 305. 
god. n. e. Diocles, pravo puno ime nepoznato, kao vladar se zvao Caesar Caius Aurelius 
Valerius Diocletianus Augustus. Vjerojatno je rođen u provinciji Dalmaciji, ali se precizno 
mjesto rođenja još uvijek pouzdano ne zna. U znanstvenoj literaturi spominju se tako 
Salona, Doklea...itd... Čak i prijedlog datuma (22. XII. 244. god. n. e.) njegovog rođenja u 
znanstvenoj javnosti isto izaziva kontroverze. Jedino što se zna od njegovog imena prije 
stupanja na carski tron bilo je Diokles, a možda mu je gentilno ime bilo Valerije. Dioklesovi 
roditelji su bili u socijalnom pogledu niskog statusa. Pojedina literarna vrela koja mu nisu 
naklonjena navode da je njegov otac bio pisar ili oslobođenik senatora Anulina (Anullinus), 
pa čak da je i sam Diokles bio oslobođenik. Vrlo je slabo poznat Dioklesov život i njegova 
karijera prije izbijana na scenu u jesen 284. god. n. e. Zonara iznosi mišljenje da je on bio 
vojvoda Mezije (dux Moesiae), odnosno zapovjednik jednog dijela dunavske granice. 
Historia Augusta navodi da je Diokles službovao i u Galiji, ali se ova tvrdnja poslovično 
nepouzdane Historia Augusta dovodi u pitanje. Nakon što je aklamiranjem armije kod 
Nikomedije izabran za novog augusta, Diokles je promijenio ime u Dioklecijan. Odmah po 
preuzimanju carskog trona Dioklecijan i Lucije Cesonije Bas (Lucius cCaesonius Ovinius 
Rufinus Manilius Bassus) imenovani su za konzule — sufekte 284. god. n. e. Bas je poticao 
iz jedne kampanske familije senatorskog statusa, i imao je značajnu političku karijeru. Izbor 
Basa je bio dobar potez jer on (u odnosu prema Dioklecijanu) imao mnogo više iskustva na 
političko — upravnoj sceni visoke rimske politike. Uz to, sa izborom Basa kao konzulskog 
kolege, Dioklecijan je i simbolički pokazao da će politiku uvažavanja senatorskog reda i da 
računa na njihovu podršku. Ovo je za njega bilo veoma važno, jer je Dioklecijan bio osoba 
koja je svoj uspon dugovala čisto vojničkim rankovima i vojničkoj hijerarhiji. Sa Basom 
se želio predstaviti (iz taktičkih razloga) da će iako je potekao iz višeg oficirskog kora 
rimske vojske, tražiti podršku i legitimitet za svoju vlast i na osnovi političkih institucija i 
tradicionalnih staleža. Čin nikomedijskog izbora dvojice konzula je slao i jasnu poruku 
Karinu anulirajući njegov izbor za konzula za 284. god. n. e. Raskid i građanski rat su bili 
neminovni. Dioklecijan nije imao namjeru da dijeli vlast na ravnopravnoj osnovi sa 
Karinom. Iako je imao nešto slabiju armiju u odnosu na Karina, Dioklecijan je mogao da 
računa na logističku podršku bogatijeg istoka i veću popularnost u odnosu na Karina, 
koji se zamjerio mnogima. Tako je bilo i prebjega Dioklecijanovu stranu. Tako je tada 
na Dioklecijanovu stranu možda prebjegao 1 Flavije Valerije Konstancije, poznatiji po 
nadimku Klor / Clorus (,,Blijedi“) koji potiće iz romejskih vrela. Konstancije I. je tada 
bio namjesnik Dalmacije. Nakon pobjede i zaklinjanja na vjerrnost zapadnih armija 

Dioklecijanu, on je krenuo ka Italiji. Dioklecijan je bio oženjen sa Priskom. O njoj 
i njenom porijeklu ima veoma malo podataka. Dioklecijan i Priska su imali kćerku 
Valeriju. 


Početak vladavine 


Prije nego što je ušao na italijansko područje, Dioklecijan je možda morao predvoditi vojsku 
u sukobima sa Kvadima i Markomanima. Nepoznato je da li je Dioklecijan tada posjetio i 
Grad, ili je boravio samo na sjeveru Italije. Emisija novčica sa legendom adventus / 
dolazak sugerira da je Dioklecijan i posjetio Rim. U slučaju da nije posjetio Grad, time bi 
Dioklecijan jasno stavljao na znanje da su Rim i njegov Senat postali irelevantni za 
općedržavnu politiku. U tom kontekstu je potrebno navesti da je i Dioklecijan datirao svoju 
vladavinu od datuma aklamiranja armije, a ne od dana ratifikacije u Senatu. On se ustvari 
samo vodio ranijom odlukom Kara, koji je objavio da je senatska ratifikacija bezpotrebna 
formalnost. Za prefekta Grada je postavljen Bas, ali izuzev toga nije bilo većih kadrovskih 
čistki i većina političara i časnika koji su služila i za vrijeme Kara i Karina je nastavila 
obnašati svoje službe i dužnosti. Nije ubijen niti je svrgnut sa svoga položaj i Karinov 
prijetvorni pretorijanski prefekt Aristobul. Nešto kasnije Aristobul je bio i prokonzul Afrike 
i gradski prefekt. 


Dioklecijanova politika clementia je bila dobro proračunat politički potez. On je dobro znao 
da dugovječnost svoje vladavine može osigurati samo ako smanji intenzitet strasti u 
rimskom svijetu. Dioklecijan je morao da izbjegne histeriju i napetost koji su obilježili 
razdoblje Pedestogodišnjice, i ima široko zasnovanu podršku i među elitom i među 
običnim pukoma. Zato bi nastup koji bi odbijao pojedince i zajednice mogao biti 
kontraproduktivan. Dioklecijan je bio vizionarski vladar, a ne puki vojni starješina koji se 
domogao carske vlasti i zato je morao voditi dugoročnu politiku zasnovanu na razumu, a 
ne strastima i emocijama. Umirivanje situacije na unutarnjem, pa i vanjskom planu je 
omogučila poduzimanje široko zasnovanih reformi u političkoj strukturi i društveno — 
ekonomskim odnosima. I to je bila prva vrijednost Dioklecijanove vladavine i koja je 
ukazivala da Dioklecijan ima izvornu mudrost. 


Ako je i boravio u Rimu, Dioklecijan se nije zadržao dugo u njemu. Već u novembru 285. 
god. n. e. je on opet u Podunavlju gdje vodi kampanju na Sarmate. 

Suvladarsto sa Maksimijanom, začeci ,,tetrahije“ 


Proračunati Dioklecijan je dobro znao da u tadašnjim uvjetima, teško može kvalitetno 
solo upravljati cjelokupnim rimskim svijetom. Granice su bile i previše raširene na tri 
kontinenta da bi jedan vladar mogao da stigne na svaku stranu kada dođe do vanjskih 
ratova ili pobuna. Uzurpacija u udaljenijim provincijama je bila sasvim realna mogućnost. 
Ubistva Aurelijana i Proba su jasno pokazala da je vrlo teško samo jednom pojedincu 
da drži državne uzde na svim teritorijama. Podjela ovlasti i teritorija nije bila novina 
Dioklecijana, već je ranije primjenjivana. Primjere imamo još na samom kraju Republike, 
kada su II. triumviri podijeli provincije među sobom. Suvladare, ali bez diobe teritorija 
nalazimo u slučaju Marka Aurelija i Lucija Vera, zatim Marka Aurelija i Komoda. 
Na suvladarstvo sa diobom teritorija i odgovornosti (na zapadne i istočne provincije) u 
slučaju Valerijana i Galijena i Kara, Karina i Numerijana. 


Dioklecijan je samo u ovu praksu uveo zakonska pravila i tako je legitimizirao, predviđajući 
je kao dugoročno rješenje. Definirana i regulirana podjela odgovornosti, ovlasti i teritorija 
tako će postati uobičajena stvar u političkom životu Naravno praksa diobe će na kraju 
ispasti, u praktičnoj realizaciji, nešto sasvim suprotno od onoga šta je njenim uvođenjem 
Dioklecijan želio postići. 

Za razliku od Valerijana i Kara, Dioklecijan nije imao muške djece, niti bližeg muškog 
srodnika sa kojim bi dijelio vlast. Ali i bez obzira na ovu činjenicu, Dioklecijan je 
bio dovoljno proračunat da zna da je za pomoćnika u uprvi najbolje izabrati isto tako 
značajnog vojnog starješinu, istog zemljopisnog porijekla kao i većina vojnika. Naravno, 
to podrazumijeva da odabir bude osoba od visokog povjerenja i lojalnosti. Dioklecijan je 
u Milanu u julu 285. god. n. e. izabrao Maksimijana za cezara. 


Maksimijan (cc. 250 — cc. juli 310. god. n. e.), kao cezar vladao od 21. ili 25. jula 285. do 
2. TV. 286. god. n. e., a kao august otada pa do 1. V. 305. god. n. e. (ponovo se proglasio 
augustom od kraja 306. do 11. XI. 308. god. n. e., kao i 310. god. n. e.). Puno vladarsko ime 
Marcus Aurelius Valerius Maximianus Herculius Augustus. Maksimijan je bio rođen blizu 
Sirmiuma oko 250. god. n. e. u familiji koja se bavila prodajom robe. Blizina burne granice i 
stalnih konflikata duž Dunava su imali utjecaja ne samo na Maksimijana, nego i na 
dobar dio ovih Graničara da se priključe vojsci još u ranoj mladosti. Maksimijan je kao i 
Dioklecijan gradio vojničku karijeru. I Maksimijan je kao i Dioklecijan gradio vojničku 
karijeru. Služio je pod Aurelijanom, Probom i vjerojatno se nalazio i u armiji koju je 
predvodio Kar u napadu na Iran. Prisustvovao je i Dioklecijanovom uzdizanju na carski 
tron. Moguće je da su se Dioklecijan i Maksimijan duže znali dok su napredovali u vojnoj 
hijerarhiji. Maksimijan je bio poznat po velikoj energiji, agresivnom robusnom karakteru i 
velikom vojničkom talentu, pa su mu ove osobinu uz nenaklonenost pobuni bile glavni 

aduti da ga Dioklecijan uzme kao partnera. Ipak treba priznati da je uz navedene kvalitete 
Maksimijan imao i određene mane. Bio je veoma neobrazovan i pošto je preferirao akciju u 
odnosu na promišljanje bio je brzoplet. Zbog toga je on nastupao sa vojničkih pozicija, dok 
je politiku i faktičku upravu prepustio Dioklecijanu. Maksimijan je bio oženjen sa Sirijkom 
po imenu Eutropija, sa kojom je imao dvoje djece: sina Maksencija i kćerku Faustu. 
Maksimijan je po svome izboru za cezara, uzeo i Dioklecijanovo gentilno ime Valerius. 
Za razliku od Dioklecijana, Maksimijan je bio i manje odan puritanističkom načinu 
života. Laktancije, koji u svome djelu iskazuje duboku mržnju prema Dioklecijanu i 
Maksimijanu, optužuje ga da je bio veliki ženskaroš, i da kao suvladar zavodio kćerke 
senatora i mlade djevice. 


Posebno mjesto kod Maksimijana unosi pitanje Flavije Maksimijane Teodore (Flavia 
Maximiana Theodora), koja je u vrelima nazivana Maksimijanovom počerkom. To je kod 
pojedinih naučnika razvilo ideju da je Teodora kćerka Eutropije iz njenog ranijeg braka sa 
Flavijem Afranijem Hanibalijanom (Flavius Afranius Hannibalianus). Međutim, ima i 
drugih mišljenja koji navode da informacija o počerci potiće iz hipotetičkog djela 
»Enmannsche Kaisergeschichte“, koje baš i nije poznato po povijesnoj tačnosti. U tom 
slučaju ona bi bila i biološka kćerka Maksimijana sa njegovom neimenovanom prvom 
suprugom, možda jednoj od kćerki Hanibalijana. 


Nakon proglašenja za cezara, Maksimijan je na upravu dobio zapadne provincije i 
odgovornost da uguši pobunu Bagauda u Galiji, dok je Dioklecijan trebao upravljati 
bogatijim istočnim provincijama. 


Dioklecijan na istoku 


Dioklecijanovo putovanje u istočne provincije se odvijalo dosta sporo. 2. XI. 285. 
godine n. e. je tek bio u gradu Civitas Iovia (mjesto Botivo, blizu Ptuja), a prolazeći 
kroz jugoistočnu Europu naišao je na jedno sarmatsko pleme, koje je tražilo ili da im 
Dioklecijan pomogne da povrate svoja izgubljena područja ili da im se dodijele prava 
ispašišta unutar granica rimskog svijeta. Dioklecijan je to odbio i započeo je borbe sa 
njima. U ovom ratu rimske trupe nisu uspjele da osiguraju potpunu pobjedu, pa su 
nomadski pritisak i pretnja na granicama još uvijek bili izraženi. 


Dioklecijan je prezimio u maloazijskoj Nikomediji. Dioklecijan je tada znatan broj 
stanovnika azijskih provincija preselio u Trakiju. Razlozi su ova potez su ostali nepoznati; 
možda je na istoku bila neka buna, pa je stanovništvo iz te oblasti raseljeno ili je to bilo 
motivirano da se određeni dijelovi Trakije (koji su možda depopulirani) dodatno nasele. 

Dioklecijan je posjetio Siriju i Palestinu u toku proljeća 286. god. n. e. Najvažnije pitanje 
na istočnim granicama je bio odnos sa sasanidskim Iranom. Bahram II. je poslao vrlo 
vrijedan poklon Dioklecijanu, obavljujući otvoreno prijateljstvo sa pozivnicom rimskom 
dominusu da ga posjeti. Pitanje Jermenije je ipak i nadalje bilo sporno. Iranci su uspjeli 
da privremeno okupiraju Jermeniju. Sa Dioklecijanovom pomoći legitimni nasljednik 
jermenskog prijestolja (koje je pripadalo jermenskoj grani Arsakida) po imenu Tiridat III. 
je 287. god. n. e. uspio da izbaci Sasanidsku vojsku iz Jermenije. 


Tiridat III. (Snnuu Q, živio 250. — 330. god. n. e.) je bio sin Hosroa II. i neimenovane 
majke. Hosrou II. je 252. god. n. e. ubijen u atentatu koji je izveo velikaš Anak Partski 
ili Pahlavi (koji je bio u nekom srodstvu sa arsakidskom dinastijom). Anaka su na ovo 
djelo potaknuli sasanidski vladari., obečavši mu kao nagradu povratak njegove domene. 
Sasanidi su bili ogorčeni na jermensku vladajuću dinastiju jer su Tiridat II. i Hosroe II. 
izvojevali vojne pobjede nad njima. Usto, željeli su i da anektiraju Jermeniju. Nakon ubistva 
Hosroa II. i njegove supruge, jermenski vojnici su proganjali Anaka, koji se pokušavajući 
pobjeći udavio u rijeci Aras. Ogorčeni jermenski vojnici i velikaši su pobili čitavu Anakovu 
porodicu, izuzev najmlađeg sina Gregorija koji je bio u Kapadokiju. Pošto je bio jedini 
nasljednik jermenskog trona, kao dijete je odveden u Rim. Tamo je stekao obrazovanje i bio 
je poznat kao poliglota i dobar znalac vojnih vještina, a dobro je upoznao i rimsko pravo. 
Opisuje se i kao hrabar i dobar ratnik, i on je lično predvodio svoju vojsku u bitkama. 
Tiridat III. je imao izvanredne uspjehe u ratu protiv Iranaca. Dva puta je u otvorenoj bitci 
porazio iransku vojsku, istjerao je njihove garnizone iz utvrđenih gradova, a čak je i prešao 
granicu Jermenije sa Iranom nižući pobjede i na iranskom tlu. Kada se vratio u Jermeniju, za 
prijestolnicu je izabrao Vagharshapat. Tiridat III. je najpoznatiji po tome što 301. god. n. e. 
proklamirao krščanstvo kao državnu religiju, i tako je nastalo drugo kršćansko kraljevstvo. 
Po legendi za konverziju Tiridata III. je najzaslužniji Gregorije, sina Anaka koji se ranije 
bio preobratio. Legenda u sebi sažima duhovni nemir, osjećaj krivice, martirstvo i oprost, 
kao glavne tematike inače konverzija na kršćanstvo u klasičnom historijskom razdoblju. 
Gregorije je bio i prvi katolikos (poglavar) Jermenske Apostolske crkve. Međutim 
konverzija čitavog kraljevstva nije išla lagano, jer je bilo i previše nekršćanske opozicije 
Tiridat III. je zato često koristio silu i vojsku kako bi privolio stanovništvo na kovenrziju. 
Čak je i došlo do bitke, koja se završila kršćanskom prednošću. Tiridat je ostatak svoje 
vladavine posvetio eliminiranju drevnih vjerovanja, religija i kultova, ustvari svega onoga 
što nije odgovaralo kršćanskom učenju. Tom prilikom su uništene mnoge statue, umjetnički 
radovi, hramovi i znatan broj pisane građe. To je u pravom smislu bio kulturocid, od kojeg 
se Jermenija nije nikada uspjela oporaviti. Npr. zbog uništavanja starih zapisa, vrlo je malo 
poznato i iz samih jermenskih vrela o ranijoj jermenskoj kulturi i historiji. Zato se na 
izučavanje prekršćanske Jermenije znanost najviše oslanja na grčke, rimske i iranske izvore. 
Slučaj Jermenije je bio znakovit, jer je jasno ukazivao na pravac kojim će se kretati svaka 
zajednica koja prihvati dogmu neke od abrahamističkih denominacija. 

Jermenija će ostati u rimskoj sferi utjecaja, i to ne samo radi rimskog odgoja i obrazovanja 
Tiridata IHII., nego i kontinuiranog iranskog pritiska. Iran je i priznao autoritet Rimske 
države nad područijima zapadno i južno od rijeke Tigrisa. 


Diplomatska pobjeda Dioklecijana mnogo je dugovala i velikim pobjedama Kara nad 
sasanidskim Iranom. Bahram II. je 283. god. n. e. uspio da pobijedi brata i odnese pobjedu 
na istočnoj granici, ali je nešto kasnije doživio težak poraz od Tiridata III. Sve navedeno je 
uticalo na iranskog ,,šaha nad šahovima“ da u miru nađe mogućnost da konsolidira vlast, 
ojača vojsku i institucije Irana. Oružani sukob sa Rimom je ostavljen za kasnije, a izašlo se 
u susret Dioklecijanu kako bi se dobio taj željeni mir. Pored toga što je ostao na prijestolju, 
Bahram II. je i sam u ovoj diplomatskoj igri dobio garanciju da se neće desiti nova rimska 
ofanziva na Mesopotamiju i tako mu je priznato pravo na središnju i južnu Mesopotamiju 
(nekadašnji slavni Sumer, Akad i Babiloniju). Sa rimske strane, ovi diplomatski uspjesi su 
predstavljeni kao simbolička pobjeda u skoro polustoljetnom sukobu sa sasanidskim 
Iranom. Dioklecijan je pozdravljen kao „utemeljitelj vječnog mira“, a izvršena je i 
reorganizacija mesopotamijske granice i utvrđen je grad Circesium (današnji Buseire u 
Siriji) na Eufratu. U zapadnim provincijama stanje je bilo znatno ozbiljnije nego na istoku. 
Unutrašnja sigurnost u Galiji je bila na niskom nivou, granica izložena prepadima, a pojavio 
se i novi uzurpator koji je bio sposoban i autoritativan. Maksimijan je imao dosta posla. 


Problem Bagauda 


Jedna od posljedica Pedestogodišnjice je bila i pojava pokreta radnih slojeva stanovništva. 
Kaotično vrijeme stalnih prevrata, secesija, upada vanjskih neprijatelja, povećanja nameta i 
pritiska na radne slojeve, produbljivanje procesa latifundizacije u provincijama stvorili su 
savršen ambijent za izbijanje na svjetlo dana i pokreta skromnijih slojeva stanovništva. 
Inače se kako je Država dublje zapadala u probleme ekonomske, financijske, društvene i 
političke naravi, proporcionalno tome se pojačavala i eksploatacija i ljudi i resursa. Režim i 
na latifundijama (bilo u privatnom ili državnom vlasništvu) i u vojnim jedinicama je 
postajao brutalniji, nesmiljeniji. Oni (seljaci i radnici) su se uslijed krize međusobno staleški 
i strukovno organizirali, kako bi zaštitili svoje interese, živote, prava i imovinu. U tom 
kontekstu je moguće promatrati i pobunu radnika u kovnici novca u Rimu za vrijeme 
Aurelijana. U Galiji i Španiji su se pojavile grupe pobunjenih i naoružanih seljaka koji su 
nazivani bagaudae/bacaudae. Njihova pojava je primarno bila vezana za slabije 
romanizirane oblasti u ovim zemljama. Pojavi i jačanju ovih pokreta je doprinijela i 
činjenica da su za vrijeme krize Pedesetogodišnjice olabavile veze međuzavisnosti među 
klasama, slojevima i staležima i u metropoli, a posebno u izloženijim provincijama. Oslabila 

je tradicionalna elita u provincijama, koja je bil izložena čestim personalnim promjenama. 
Siromašenje nije zahvatalo samo radne slojeve, nego je u ovim decenijama došlo i do 
degradacije elite čiji se pojedini predstavnici na svojim veleposjedima zatvaraju u 
autarkične/samodopadne zajednice. Tamo gdje se unutrašnja energija regionalnih i lokalnih 
elita se potrošila u znatnoj mjeri, nastupaju bagaudi. 


Bagaudi su napadali vile veleposjednika i drugih imućih osoba, spaljivali bi ih, plijenili 
stoku i odnosili žito. Po oficijelnom stavu imperijalne vlasti bagaudi su bili obične bande 
razbojnika i otpadnika koje su krstarile određenim prostorom pljačkajući i pustošeći. 
Međutim, ova definicija pokreta bagauda sa imperijalne tačke gledišta, ipak ne odgovara u 
potpunosti stvarnom stanju na terenu. Bagaudi su se uglavnom novačili iz redova 
osiromašenih seljaka (koji nisu bili u statusu kolona/zakupnika), kolona, robova koji su 
pobjegli, dezertera pa i stvarnih razbojnika i odmetnika. Oni koji su se odmetnuli u „šumu“. 
Njihove vođe su mogle dolaziti iz redova elite, od razočaranih, osiromašenih ili ambicioznih 
njenih predstavnika. Historijska vrela kao njihove lidere navode izvjesne Amanda 
(Amandus) i Elijana (Aelianus). Amand i Elijan, rukovoditelji ustanka, imali su kao centar 
jednu tvrđavu u području Parisija. Pokret je predstavljao opasnost i po gradove, od kojih su 
jedni prešli u njihove ruke, a drugi su očekivali napad. 


Eutropije opisuje bagaude kao seosko stanovništvo pod vodstvom Amanda i Elijana, dok ih 
Aurelije Viktor prosto naziva razbojnici. U ,,Panegiriku Maksimijan“, nastalom do 289. 
god. n. e. sljedećim riječima opisuje se bagaudski pokret u području Liona: ...kada su napali 
težaci, koji ne znaju za vojne običaje, kada se orač pretvorio u pješaka, a pastir u konjanika, 
kada je seljak pustošio svoje usjeve, oponašajući neprijatelja-barbara". 


Iako slabo opremljeni, slabo obučeni i sa neiskusnim (u vojnom pogledu) vođama, bagaudi 
su ipak predstavljali pretnju za sam poredak koji je Dioklecijan želio reformirati i održati, 
pa je njegov partner u vlasti bio određen da se obračuna sa bagaudima. Maksimijan je brzo 
i žestoko intervenirao sa adekvatnim brojem trupa. Ova kampanje je slabo poznata preko 
izvorne građe i ono što se može pretpostaviti da je snaga bagauda slomljena zaključno sa 
krajem 285. god. n. e. 


Maksimijan je izgleda naišao na ozbiljan otpor od strane protivnika. Pribjegavajući čas 
neobično okrutnim mjerama, čas privlačeći sebi ustanike prividnom popustljivošću, on 
je potisnuo neprijatelja na sjever i tek poslije znatne pripreme krenuo u odlučnu bitku, u 
kojoj su bagaudi bili potučeni. Ali su ostaci ustanika zauzeli položaj u tvrđavi i pružali i 
dalje uporan otpor. Tek nakon dugotrajne opsade tvrđava je bila zauzeta, njeni branitelji 
pobijeni, a utvrda sravnjena sa zemljom. 


Pošto su suparnici Maksimijana bili obični seljaci i građani Imperije, ova kampanje nije 
rezultirala sa trijumfom, počasnim naslovima ili nekim detaljnijim zapisima. Ali to nije 
značilo da je pokret bagauda u potpunosti ugušen. 

Uzurpacija Karausija 286. — 293. god. n. e. 


Ugušivanjem ustanka bagauda i smirivanjem germanskih naroda na granici, Maksimijan 
nije u potpunosti pacifizirao stanje u zapadnim provincijama. Područja duž kanala La Manš 
i Sjevernog mora, i na galskoj (Armorika, obala Belgike) i na britanskoj strani su trpila 
pirateriju Franaka i Saksonaca. 


Sudeći po arheološkim nalazima (artefakata germanske provenijencije u grobnicama) i 
podatku Eutropija da je u toku 280tih godina n. e. more duž obala Belgike i Armorike bilo 
inficirano sa Francima i Saksoncima, pretpostavlja se da nije samo odvijala piraterija, nego 
da su se Germani i naseljavali u tim područijima. 


Još u vrijeme Aleksandra Severa, pojedine jedinice su povućene sa sjeverne granice 
Britanije i smještene su u garnizone na jugu. Primorski gradovi su utvrđivani sa stalnim 
posadama. Posebno se prekomandovanje trupa sa sjeverne granice Britanije i dodatno 
podizanje utvrda intenziviralo u periodu od 270. god. n. e. Prob i Karin su posebnu pažnju 
posvetili utvrđivanju ove zone u Britaniji i Galiji. Ali zbog brzih promjena careva i uprave, 
dosta je toga ostalo neurađeno po pitanju zaokruživanja sustava odbrane od piraterije. 
I to je morao završiti Maksimijan. Za suzbijanje piraterije, Maksimijan je izabrao 
vojskovođu Marka Aurelija Mauseja Valerija Karausija (Marcus Aurelius Mausaeus 
Valerius Carausius). 


Karausije je bio skromnog porijekla iz belgijskog naroda Menapa (Menapii), koje je 
bilo naseljenu uz obalnu liniju provincije Balgike. On se veoma istakao za vrijeme 
Maksimijanove kampanje protiv Bagauda. Zahvaljujući tome, kao i njegovom pomorskom 
iskustvu, Karausije je postavljen za zapovjednika britanske flote (classis Britannica), sa 
osnovnim zadatkom da se uguši piraterija Franaka i Saksonaca. 


Karausije je bio uspješan u sukobima sa gusarima, zarobivši veliki broj brodova. Ali izgleda 
da je neke stvari počeo raditi za svoj interes. Tako je na njega pala sumnja da zadržava 
zarobljeno blago (umjesto da ga vrati zakonskim vlasnicima ili pošalje u državnu blagajnu) i 
da dozvoljava piratima da izvode napade i da dolaze do bogatog plijena i tek onda pokreće 
akciju protiv njih kako bi došao u posjed opljačkanog. Maksimijan je brzo reagirao i naredio 
je njegovo pogubljenje. U toku 286. god. n. e., saznavši za osudu, Karausije je pobjegao u 
Britaniju. Tamo je na Maksimijanovu osudu odgovorio uzurpacijom i proglašavanjem 
sebe za cara u Britaniji i sjeverozapadnoj Galiji. On nije raspolagao samo sa svojom flotom 
(koju je povećao sa gradnjom novih brodova), nego i sa tri britanske legije, sa jednom 
legijom u Galiji i sa velikim brojem auksilijarnih jedinica, sa posadama galskih trgovačkih 
brodova i sa znatnim brojem (,,barbarskih““) plaćenika. 

Možda je u Britaniji prije nego što je Karausije imenovan za komandanta flotile, bilo 
određenih problema. Na to bi ukazivao počasni nadimak Britannicus Maximus, koji je 
Dioklecijan uzeo 285. god. n. e., te znaci razaranja u britanskim gradovima koji potiču iz 
ovog razdoblja. 


Podaci o borbama Karausija sa Maksimijanovim snagama su oskudni. Maksimijan nije 
odmah mogao reagirati na uzurpaciju, jer je bio zabavljen borbama sa Francima i Herulima. 
Zna se da je, zahvaljujući panegiriku posvećenom Maksimijanu, ovaj Dioklecijanov 
partner u vlasti "pripremao invaziju Britanije 288. ili 289. god. n. e., ali da su izostali 
rezultati. Panegirik posvećen Konstanciju I., neuspjeh pripisuje lošem vremenu, ali navodi i 
da je Karausije tvrdio da je izvojevao vojničku pobjedu. Po Eutropiju neprijateljstva su bila 
uzaludna zahvaljujući vojničkom umijeću Karausija, pa je dogovoreno jednon nesigurno 
primirje. Maksimijan je tolerirao Karausijevu upravu u Britaniji i dijelu sjeverozapadne 
Galije, ali je odbijao da je prizna i legitimizira.. A i sam Karausije je bio zadovoljan sa 
opsegom teritorije kojom je upravljao. 





Antoninijan iz londonske kovnice. Na aversu portret Karausija, 
a na reversu lav (simbol IV. legije Flavia Felix). 


Karausije se bio zanio vizijom sopstvenog legitimiteta i oficijelnog priznavanja. U skladu 
sa tim, je dao nalog da se započne sa izdavanjem emisija novca iz kovnica u Londiniumu, 
Rotomagnusu i na trećoj lokaciji (možda u Colonia Claudia Victricensis). Novac je i 
glavni izvor znanja o ovom uzurpatoru. Sudeći po ovom tipu nalaza, Karausije je računao 
na razočaranost Britanaca sa središnjom, rimskom upravom. Samim tim je sebe prikazivao 
kao obnovitelja i spasitelja Britanije, na što ukazuju novci sa legendama Restitutor 
Britanniae i Genius Britanniae. Zanimljivo je da je on dao (poglavito u propagandne svrhe) 
da se izrade prave srebrne kovanice, koje se nisu pojavljivale u rimskom svijetu već 
decenijama. Sa ovom emisijom on je želio ukazati na svoj stabilan položaj, na svoju 


30 


legitimnost i na to da je on uspješniji od Dioklecijana i Maksimijana. Izdavanjem 
poslovanje uzdiglo sa ranijih nivoa. Neki od ovih srebrnih novčića nose i legendu EV = 
expectate veni (“dođi, dugo očekivani“) koja potiče iz Vergilijeve Enejide. Sa time je 
izgleda čak pokušavao sa jedne strane da izrazi svoje mesijanstvo, a sa druge da pokažu 
svoju kultiviranost u smislu klasične civilizacije. Neki od srerbnih novčića i Karausijevih 
medaljona nose i legende RSR i INPCDA, koje predstavljaju šesti i sedmi stih Vergilijeve 
četvrte ekloge: Redeunt Saturnia Regna, lam Nova Progenies Caelo Demittitur (,,Zlatna 
doba su iza, sada nova generacija silazi sa gornjih nebesa"). 


Interesantno je ovo pozivanje Karausija na Vergilijev opus, koji se u tim stoljećima tretirao 
skoro kao jedan od glavnih međaša (da se poslužimo modernim sintagmama) rimskog 
nacionalnog i kulturnog identiteta. Kao da se nije želio predstaviti samo britanskim 
vladarem, nego nekim obnavljaćem drevnog rimskog svijeta. Nesumnjivo je Karausije 
pred javnosti, a moguće i da je bio i iskren u tome, isticao taj svoj eksplicitni odnos 
prema ,,vrlinama? i velikim tradicijama klasičnog Rima. Time je računao i na nostalgični i 
utopijski patriotizam rimskog svijeta u tim teškim vremenima kada se politički, društveno — 
ekonomski, kulturni i religijski poredak radikalno mijenjao. Sebe je tako predstavljao kao 
onoga koji će uspostaviti vrijednosti augustovskog poretka. Zanimljivo je da se taj pokušaj 
etabliranja augustovskog sustava (shvaćenog u prilično idealističkom i romantičarskom 
obliku) dešava u dalekoj Britaniji, a ne u samom metropoli Italiji. Ovakva propagandna 
aktivnost je morala imati efekta ne samo na teritoriju koju je Karausije kontrolirao, nego i u 
susjednim zapadnim područijima uključujući i vojsku i civile. Radi toga, ova prijetnja po 
sigurnost uprave je morala biti eliminirana. 


Konstancije I. je 293. godine n. e., u funkciji tek izabranog zapadnog cezara, je pokrenuo 
ofanzivu u sjevernoj Galiji, zapadnoj Belgiki, Donjoj Germaniji i franačkom području. 
Uspio je da nanese poraz Karausijevim snagama, opkoljena i izolirana (građenjem 
vještačkog mola) je luka Bononia (današnji Boulogne-sur-Mer). Kako bi se osiguralo zaleđe 
Konstancijevih trupa, pokrenuta je ofanziva na Karausijeve franačke saveznike. Konstancije 
I. je napredovao duž obale do Rajne i Scheldt ušča gdje je pobijedio Karausijeve franačke 
saveznike. Zbog ove pobjede Konstancije I. je dobio počasni naziva Germanicus Maximus. I 
pored velikih i brzih uspjeha na sjeverozapadu galsko — germanskih provincija, Konstancije 
I. nije izvršio invaziju Britanije, jer mu je nedostajala odgovarajuća flota. Gubici u ratu na 
kontinentu su imali veoma negativne i ozbiljne posljedice po Karausijevu vladavinu. Na 
scenu izbija Alekt/Allectus, koji je bio zadužen za Karausijeve financije. On se urotio protiv 
Karausija, koji je ubrzo i ubijen. 


U aprilu 210. god. n. e. je otkrivena velika ostava novčića (čak 52.500 kovanica) blizu 
Frome u Somersetu (Engleska), koja uključuje i najveću do sada pronađenu grupu 
kovanica (760 primjeraka, od kojih 5 srebrnih denara) iz Karausijeve vladavine. 

Alektova uzurpacija u Britaniji 293. — 296. god. n. e. 


I u slučaju Alektove vladavine, najviše se podataka o njoj nalazi u pronađenim kovanicama. 
Ovi novčići se nalaze i u sjeverozapadnoj Galiji, što bi impliciralo da zauzimanje Bononije 
nije označilo i kraj vlasti britanskih uzurpatora u pojedinim zonama kontinenta. 





Novčić (iz kolčesterske kovnice) portretom Alekta 
na aversu i sa prikazom broda-galije na reversu. 


Dok je Alekt upravljao Britanijom, Konstancije I. je dao da se izgradi invaziona flota. Jedna 
od garancija uspješne invazije je bila i sigurnost rajnske granice. Radi toga je 296. god. n. e. 
Maksimijan iz Italije (gdje je tada stolovao) došao na Rajnu, kako bi trupe pod njegovom 
komandom bile na straži. Konstancije I. je izvršio invaziju Britanije u septembru 296. 
god. n. e. Flota i armija središnje vlasti je nastupala u više pravaca. Jednu armijsku grupu, 
koja je isplovila iz Bononije, je predvodio sam Konstancije I. Drugu, armijsku grupu 
koja je isplovila iz Le Havre, vodio je pretorijanski prefekt Julije Asklepiodot (Iulius 
Asclepiodotus). Ova druga skupina je iskoristila maglu kako bi izbjegla Alektovu flotu, 
stacioniranu na otoku Wight, i iskrcala se u Britaniju. Konstancijeve trupe su se iskrcale kod 
Dubrisa (danas Dover u Engleskoj). 


Alektove trupe su bile prisiljene da se povuku sa obale, ali im je presjećen put od strane 
trupa koje je vodio Konstancije I. Došlo je do bitke i poraza Alektovih snaga, a i sam Alekt 
je ubijen. Arheološki nalazi sugeriraju da je prostor kod Calleva Atrebatum (današnji 
Silchester) bio pozornicom ove bitke. Dio rimskih trupa koje su prilikom prelaska Lamanša 
zbog magle bile odvojene od glavnine snaga, su se sukobile kod Londona sa ostacima 
Alektove armije (sačinjenim uglavnom od plaćenika Franaka) i potpuno ih potukavši. 

Novčić sa portretom Konstancija I. na aversu i sa prikazom 
boginje Monete na reversu koja drži vagu i “rog obilja". 


Nakon ponovnog osvajanja Britanije, i Konstancije I. je primijenio propagandu na 
kovanicama u stilu koji je primjenjivao Karausije. Tako je izdana medalja u čast ove 
pobjede u kojoj je Konstancije I. opisan kao redditor lucis aeternae (,,Obnavljač vječnog 
svjetla"). Izgleda da je i u tim godinama, uslijed vjerojatnog jačanja nostalgije i utopizma 
kod javnosti, vrijedilo pozivanje na ,obnavljanje"“ nečega. Zato je i zavladala ,,pošast" 
uzimanja počasnih naziva u kojima se njihov nosilac tretira kao ,,Obnavljač". 

Na lijevoj strani avers zlatne medalje izdane za vrijeme Konstantina. 
Na desnoj strani prikaz Konstancija I. kako ulazi u London, nakon poraza Alekta. 

lako su britanske uzurpacije trajale samo 10 godina, sjećanje na njih je ostalo duboko 
usađeno u kolektivnu svijest Britanaca. U srednjovjekovnom djelu ,,Historija kraljeva 
Britanije (nastalom cc 1136. god. n. e.) od Geoffreya od Monmouth, pojavljuju se i 
Karausije (u konfliktu sa Basijanom ), Alekta, Akslepiodota i Konstancija I. Geoffrey je 
prilično odstupio od stvarne povijesti i u nekom romatičarskom vidu je smješao, vrlo 
neprecizno, britanske rane tradicije i sjećanje na rimsko doba sa određenim povijesnim 
podacima do kojih je dolazio u starim kronikama. 


Po Notitia Dignitatum ovo priobalno područje za koje je Karausije dobio komandu je 
navedeno kao posebna komanda i nazivom litus Saxonicum / “Saksonska obala“. 
»gaksonska obala“ je trebalo da predstavlju posebnu komandu seriju utvrda i fortifikacija i 
na britanskoj i na galskoj strani, te za borbene flotile u tome području. Nepoznato je da li je 
ovaj naziv korišten i u Karausijevo vrijeme, ali su naznake posebne komande već tada 
postojale. Po Notitia Dignitatum ,,Saksonskom obalom" je zapovijedao comes littoris 
Saxonici per Britanniam. Vjerojatno u Karausijevo vrijeme načelnik komande flote i utvrda 
na Lamanšu i Sjevernom moru nije nosio navedenu grofovsku titulu. 


Dalje razvijanje suvladarstva Dioklecijana i Maksimijana 


Maksimijan se 1. IV. 286 god. n. e. proglasio augustom, a to je možda uzrokovano i 
Karausijevom uzurpacijom, jer se ovaj proglasio augustom. Dioklecijan nije bio prisutan 
prilikom Maksimijanovog proglašenja za augusta, ali to nije značilo da se uzdizanje 
Maksimijana na rang augusta desilo nekim samovoljnim aktom i vjerojatno je urađeno 
u saglasnosti sa starijim partnerom u vlasti radi određenih strateških i taktičkih razloga, 
posebno kako bi u očima javnosti Maksimijan imao isti rang kao Karausije. Tako je 
stvorena diarhija / čixpyua („vladavina dvojice“), „prvi stupanj ka kasnijoj izgradnji 
»tetrahije“ (vladavina četvorice). U teorijskom pogledu Rimska država nije bila podijeljena 
sa postojanjem dvojice augusta sa posebnim zonama odgovornosti. U praksi svaki od 
dominusa je imao svoju teritorijalnu zonu odgovornosti, posebni dvor (sacrum palatium), 
administraciju, armiju i zvanične rezidencije, ali je jedinstven zakonodavni poredak. Upravo 
zbog dualnosti, a kasnije 1 ,tetrarhije“, obnašatelja vrhovne vlasti imperijalna propaganda 
insistira na jedinstvenom i nedjeljivom rimskom svijetu, odnosno patrimonium indivisum 
koji ima samo više zajedničkih upravitelja koji vladaju u harmoniji i slozi bez međusobnih 
sukoba. Panegirist iz 289. god. n. e. uspoređuje dvojicu augusta sa dvojnim bazileitetom 
u državi Lakedemonjana (Sparta). Imperijalne svečanosti su davane u ime obojice 





! Pod ovim imenom britanski mitovi i tradicije reflektiraju Karakalu. 

augusta, zakoni izdavani u ime obojice i isti novci su izdavani u obje teritorijalne 
zone odgovornosti. Zna se da je nekada Dioklecijan izdavao naredbe za prokonzularnu 
Afriku, teorijski u zoni odgovornosti Maksimijana. Sve to govori o nastojanju da se vlast 
dvojice augusta što je moguće više isprepliće i međusobno prožima. 


Ali sa proizvođenjem Maksimijana za augusta nije se izgradnja novog sustava na tome 
zaustavila. Oni se u javnosti predstavljaju kao braća/fratres. Da bi se dala i određena sveta 
posvećenost dvojici augusta, oko 287. god. n. e. suvladarstvo je definirano i u kontekstu 
religioznosti. Tako je Dioklecijan dobio nadimak /ovius ("Jupiter"), a Maksimijan nadimak 
Herculius. Jasno se u ovim nadimcima vidi ne samo religijski simbolizam, nego i aluzija na 
odnose među dvojicom augusta. Jupiter je bio otac Herkula/Herakla, pa je samim tim i 
Dioklecijan stariji partner u upravljanju Državom. Uz to, Dioklecijan je kao Jupiter imao 
dominantnu ulogu u političkim procesima, planiranju i vrhovnom zapovjedništvu, dok je 
Maksimijan bio zadužen za “herojska djela", odnosno za akciju. Međutim, i pored ovih 
nadimaka, potrebno je istaći da Dioklecijan i Maksimijan nisu smatrani za živuća božanstva 
u okviru carskog kulta, iako su u panegiricima oni bili pozdravljani i na takav način. Oni su 
više sebe doživljavali kao instrumente božanske volje na Zemlji, što je isto davalo značajan 
sanskokratni položaj. Sa dobijanjem navedenih nadimaka, Dioklecijan i Maksimijan su 
svoju legitimnost u očima javnosti sa nivoa vojničke aklamacije uzdigli do nivoa božanske 
sankcije, tj. odobrenja. Religijska legitimiranost je trebala da u svijesti vojnika i javnosti 
dovede do većeg poštivanja osoba koje obnašaju carsku instituciju i tako spriječi splet 
uzurpacija i pobuna. Iako je uvođenje jasne religijske svetosti na ovaj način u carsku 
instituciju urađeno u neabrahamističkom kontekstu, ovo će postati osnova na kojoj će i 
kršćanski i islamski vladari (i njihove odgovarajuće dinastije) temeljiti svoje pravo 
upravljanja. 


Rat na Rajni 


Porajnje je u povijesnom smislu je od najvažnijih europskih zona dodira, na kojoj se 
sudaraju etničkih i kulturnih ploća romanstva i germanstva. I zato je ta linija obilježena i 
rimskim limesom, kao i tranšejima i rovovima svjetskih ratova. 


Poradi skoro kontinuirane napete situacije u Porajnju, Maksimijan se nije odmah mogao 
pozabaviti sa uzurpacijom Karausija. Uostalom pojedini transrenski njemački narodi su bili 
i saveznici Karausija. Ali i Maksimijan je imao u strateškom smislu olakšavajuće okolnosti, 
pošto su Transrenci bili u političkom smislu ustvari skup niza politija koje su se i 
međusobno mrzile i sukobljavale. Ti unutar germanski sukobi su bili čak i znatno češći i 
žešći nego sukobi između Transrenaca i Rimljana. Nekada bi se u te sukobe uključivala i 

rimska strana, podržavajući čas jednu, čas drugu stranu. Naravno, transrenske njemačke 
zemlje su bile i krajem IV. st. n. e. i nadalje prostor odakle su se u rimski svijet odašiljale 
brojne skupine robova. Za rimski svijet je Germanija bila jedno od glavnih izvora robova, 
čemu su doprinosili i ratovi Rimljana sa Transrencima, unutrašnji međusobnim sukobi u 
Transreniji, ali i profesionalni lovci i trgovci robljem. 


Kao i u slučaju Karausija, pisanih svjedočanstava o Maksimijanovom djelovanju na Rajni 
je malo. Posebno je malo podataka preko kojih bi se određeni događaji datirali, radi čega 
prilikom rekonstrukcije događaja može doći do konfuzije. Pouzdano se zna da je tokom 
primanja konzulskih fasces 1. 1. 287. godine n. e. Maksimijan dobio vijest o upadu 
Transrenaca. On je odmah pokrenuo armiju protiv upadača. Iako ih nije potpuno porazio, 
Maksimijan je proslavio pobjedu. 


Maksimijan je imao stav da su Burgundi i Alamani najveća opasnost, tako je odlučio prvo 
sa svojim trupama udariti na njih. Maksimijan je u okviru ove kampanje primijenio 
strategiju ,,spržene zemlje“ iscrpljujući neprijatelja koji je trpio velike gubitke ne samo 
uslijed borbi, nego posebno zbog gladi i bolesti. Nakon toga je udar preusmjeren na slabije 
Herule i Kaibone, koji su pobijeđeni u samo jednoj bitci. I sam Maksimijan je osobno bio 
u ,prvim linijama“. Rimljani su nastavili goniti razbijenog protivnika. Nakon što su 
Maksimijanovi neprijatelji znatno oslabljeni, pokrenuta je u velikom stilu invazija na 
Transreniju. Maksimijanova armija je sve užase rata prenijela u domovine navedenih 
naroda, demonstrirajući ujedno i superiornost rimske oružane sile. Stradanja 1 uništavanja 
Transrenske Germanije je bilo velikog intenziteta. Do zime 287. godine n. e, Porajnje je 
oslobođeno od slobodnih germanskih zajednica. Maksimijanov panegirist ističe: ,,Sve što 
vidim iza Rajne je rimsko“. 


Zajednička kampanja protiv Alamana i 


pohod Konstancija I. na sjeverozapad 


Narednog proljeća, dok je Maksimijan bio u pripremama za sukob sa Karausijem, 
Dioklecijan je došao sa istoka. Nepoznato je kada i gdje su se sastali, ali na tom sastanku 
su se vjerojatno složili o zajedničkoj kampanji protiv Alamana i pomorskoj ekspediciji 
protiv Karausija. Kasnije iste godine, Maksimijan je iz pravca Majnca izvršio invaziju na 
prostoru Agri decumates, dok je Dioklecijan vodio armiju koja je nastupala iz Retije. Ova 
ofanziva se pretvorila u opće pustošenje, uništavanje resusra (posebno usjeva i hrane) 
i razaranje alamanskog teritorija. Nakon ovog pohoda, granica je konačno smirena. 
Obnavljani su stari gradovi i naselja, a izgrađivani su novi. Porajnje je bilo čvrsto u 

rimskim rukama. Podizani su mostovi preke Rajne, npr. u Klenu i Majncu, a učvršćena je 
cijela linija odbrane koja se sastojala od utvrda, cesta (građenih u svrhu povezivanja 
vojnih pozicija) i utvrđenih gradova. 


Početkom 288. god. n. e. Maksimijan je svoga pretorijanskog prefekta Konstancija I. 
odredio da predvodi pohod na Franke, koji su bili i Karausijevi saveznici. Ovi Franci su 
kontrolirali strateški bitnu zonu ušća Rajne, odakle su sprečavali morske napade na 
Karausijeve pozicije. Konstancijeva armija je provalila u ovo područje, i ostavljajući za 
sobom pustoš izašla je na obale Sjevernog mora. Franci su molili za mir, i po utvrđenom 
miru Maksimijan je dao da se na franački prijesto ponovo postavi svrgnuti kralj 
Genobaud/Gennobaudes koji je postao i Maksimijanov vazal. I kada su manji franački 
poglavari zakleli se na vjernost Genobaudu, rimska regionalna dominacije je bila osigurana. 


Sa svoje strane Maksimijan je dozvolio naseljavanje Friza, Salijskih Franaka i Hamava na 
rimskom prostoru ili između rijeka Rajne i Waal, odnosno između grada Noviomagus (danas 
Nijmegen u Nizozemskoj) i Traiectum (danas Utreht u Nizozemskoj), ili blizu Triera. Ovim 
zajednicama je dozvoljeno da se naselja pod uvjetom da priznaju rimsku dominaciju. 
Njihovo prisustvo na navedenom područje je osiguralo novu bazu za novačenje vojnika, te 
sprečilo da naseljavanje drugih germanskih zajednica koje nisu bile po volji Rimljana. 
Ujedno je Maksimijan dobio i tampon područje duž donjeg toka rijeke Rajne, a i smanjena 
je i potreba za postavljanje garnizona u toj regiji. Ovom odlukom je predestinirana 
budučnost Europe. Vezanost Salijskih Franaka za Rimljane će omogučiti da se iz ove 
zajednica razvije jezgro koje će kasnije prerasti u ranosrednjovjekovne političke tvorevine 
Merovinga i Karolinga. Značenje navedenih političkih jedinica za oblikovanje i razvitak 
latinskog zapada je bio krucijalan. 


Dioklecijanov povratak na istok 


Nakon pobjede nad Alamanina, pri povratku na Istok, Dioklecijan je poveo još jednu 
kampanju na Sarmate. O ovoj oružanoj kampanji nema sačuvanih detalja, izuzev toga što 
je Dioklecijan uzeo počasni naslov Sarmaticus Maximus nakon 289. god. n. e. Na istoku 
je Dioklecijan opet diplomatski angažiran, i to u pregovorima sa beduinskim plemenima 
iz tampon zone između rimskog i iranskog svijeta. Dioklecijan ih je nastojao privući u 
rimsku sferu uticaja, i ujedno smanjiti intenzitet njihovih upada na prostor sjedilačkog 
stanovništva. Ni o ovim pregovorima nema dovoljno informacija. Pojedini beduinski šeici 
su već bili iranski vazali, što je sigurno izazivalo neraspoloženje sa sasanidske strane. 


Sastanak Dioklecijana i Maksimijana 

Vjerojatno saznavši za Maksimijanov neuspjeh da izađe na kraj sa Karausijem, Dioklecijan 
je požurio na zapad, i tako je u Emesu došao najkasnije 10. V. 290. god. n e., a u Sirmium 
najkasnije 1. VII. 290. god. n. e. Dvojica augusta su se sastali u Milanu ili krajem decembra 
290. god. n. e. ili u januaru 291. god. n. e. Velika masa ljudi se okupila da bude svjedokom 
sastanka, što je dobro iskorišteno u propagandne svrhe. Augusti su inače posvetili dosta 
vremena javnoj prezentaciji sopstvene veličanstvenosti. Ova manifestacija i sastanak su 
trebali da javno demonstriraju Dioklecijanovu podršku Maksimijanu koji se suočavao sa 
jednim snažnim i aktivnim uzurpatorom na krajnjem zapadu. Augusti su i tajno raspravljali i 
o nekim političkim i vojnim pitanjima, i možda su i raspravljali o proširenju opsega carske 
vlasti sa još nekim pojedincima. Primljeno je i izaslanstvo Senata. Augusti će se ponovo 
sastati tek 303. god. n. e. Izbor Milana, a ne Rima za ovaj sastanak još je više od Rima 
stvaralo samo fiktivnu prestolnicu, dok su se stvarni glavni gradovi rimskog svijeta nalazili 
negdje drugo... Sada nastupa načelo po kojem centar Imperije nije Rim, nego gdje je sjedište 
imperatora. Jedino što je od Rima ostalo jeste to što Država još uvijek nosi njegovo ime. 
Gradom je i nadalje upravljao prefekt Grada (praefectus urbis). Derogiranje uloge Rima kao 
faktičnog glavnog grada nije automatski značilo da će se ovaj grad zapustiti. Grad još uvijek 
pruža metropolitansku snagu i veličanstvenost, kao i održanje tradicija klasičnog rimskog 
svijeta. Broj stanovnika se nije smanjivao. Senat je na državnom nivou totalno bačen u 
zasjenak. Pitanja od općedržavnog značaja nisu više iznošena na njegovo razmatranje. Rad 
Senata kao institucije se uglavnom usmjerava na bavljenje komunalnim pitanjima samoga 
Grada 1 sa pitanjima u vezi sa priređivanjem javnih predstava i raznim obvezama senatora. 
Sve njegove odluke morao je sankcionirati dominus. Ali upravo na tome segmentu 
djelovanja, Senat pokazuje energiju i preduzimljivost. Paradoksalno, ali zanemarivanje 
postojanja Senata na državnom nivou, je pojačalo autonomiju i važnost djelovanja ove 
institucije na lokalnom nivou. Senatori su ipak smatrani najvišim rangom u rimskom 
svijetu. 


Uspostava “tetrahije", odnosno ,,kolegija četvorice? 


Potrebno je istaći da se termin ,ftetrarhija“ nije upotrebljavao u klasično historijsko 
razdoblje za opis i pojmovno određenje Dioklecijanove upravne reforme i uvođenje sustava 
dvojice augusta i dvojice cezara. Riječ je o modernom konstruktu i običnom terminus 
techicus. U klasično historijsko doba termin “tetrahija” se upotrebljavao kako bi se opisali 
dijelovi jednog kraljevstva kojim su upravljali nezavisni vladari. A Dioklecijanova 
“tetrahija" nije podrazumijevala separaciju pojedinih dijelova Rimske države, nego samo 

mandate na pojedinim područjima jedinstvene države. August i cezari nisu bili nezavisni 
vladari, nego je postojao čitav jedan sustav međuzavisnosti i međusobne lojalnosti. To je 
ustvari bio jedan obični, rimski kolegij četvorice vođen od onog sa najviše iskustva i 
autoriteta. 


Promučurni Dioklecijan je dobro procijenio sve opasnosti Karausijeve uzurpacije, koja se 
više nije mogla tolerirati. Trebalo je protiv nje nastupiti energično i odlučno. Istovremeno je 
i sam imao izazova na dunavskoj granici, u Siriji i Egiptu. Zato je došao na ideju o daljoj 
diobi u vrhovnoj upravi, zonama odgovornosti i mandatima. To se pokušavalo realizirati 
preko uvođenja i pozicije prvih zamjenika augusta. 


Upravo su vojne potrebe bile izgleda i najveći motiv za uspostavu vrhovnog vladajuće — 
upravnog kolegija dvojice augusta i dvojice cezara. U vrijeme Pedestogodišnjice pojedini 
carevi su morali prelazi velike udaljenosti radi sređivanja situacija na različitim stranama 
rimskog svijeta. Tako su oni bili stalno u pokretu, i vodeći sa sobom goleme armije. To je 
onda uzrokovalo goleme logističke probleme. A pošto ti carevi nisu mogli biti na svim 
stranama u isto vrijeme, dolazilo je do konstantnih pobuna vojske i pokušaja uzurpacije. A 
kako ne bi pojedinci postali moćni i popularni, izbjegavalo se da se delegiraju određene 
vojskovođe sa značajnim mandatom kako bi se pozabavili onim dijelovima granice ili 
određenog teritorija na koja car personalno ne može doći. Bila je sasvim realna mogučnost 
da ti pojedinci u slučaju pobjede budu aklamirani od vojske ili stanovništva određenog 
područja za careve. U dioklecijanovskom sustavu, svaki član kolegija bi bio blizu zona 
konfrontacije, i mogao bi osobno predvoditi vojsku. Možda bi najbolje bilo teritorije za koje 
su zaduženi augusti i cezari promatrati vojne zone vojne odgovornosti. 


Nakon međusobnih konsultacija, u Milanu je 1. III. 293. god. n. e. Maksimijan imenovao 
Konstancija I. za cezara, odnosno za svoga prvog zamjenika. Istog dana ili mjesec dana 
kasnije Dioklecijan je ili u Filipolisu (Philippopolis; današnji Plovdiv) ili u Sirmiumu 
izabrao Galerija za cezara, odnosno svoga prvog zamjenika. Tako je ustanovljena 
»tetrahija'/ Terpapyia > “vladavina četvorice" koja će formalno trajati sve do 326. god. 
n. e. kada bude preostao samo Konstantin. Odmah po imenovanju za cezara Konstancije I. 
dobio zadatak eliminiranja Karausija i njegovog odmetništva. 


Svaki od “tetraha" je imao svoj dvor, svoju administraciju, zapovjedništvo nad vojnim 
jedinicama. To je dovelo do značajnog povećanja birokratije u rimskom svijetu, i sukladno 
tome i nameta. Zakonodavni, ekonomsko-financijski sustav je ostao zajednički. Sa 
uvođenjem novog tipa vladajuće — upravnog kolegija koji se sastojao od dvojice augusta 
i dvojice cezara, nije došlo do podjele Rimske države na četiri strogo podijeljena dijela. 
Svaki od njih četvorice je imao neke zone odgovornosti i mandatna prava i obaveze, ali 
ništa više od toga. Nijedan od njih četvorice nije mogao reči „ova i ova teritorija je samo 
moja". I teritorijalna podjela Rimske države je bila zajednička u vidu organiziranja na 
dijeceze, provincije i lokalne jedinice autonomije. Ni po pitanju jurisdikcije na pojedinim 

regijama nije bilo precizne podjele među augustima i cezarima. Načelno, Maksimijan je bio 
nadležan za zone zapadno od Jadranskog mora i Kirenajke, sa tim da je Konstancije I. pod 
svoju odgovornost dobio Galsko — germanske provincije i Britaniju. Na istoku, teritorijalni 
aranžmani između Dioklecijana i Galerija su bili mnogo više fleksibilniji, pa se ne može 
odrediti teritorijalna zona odgovornosti svakog od njih, jer je i Dioklecijan vodio operacije i 
u Podunavlju i u Egiptu, a Galerije je bio nadležan i za Iranski rat a znao se boriti i u 
Podunavlju. Svaki od četvorice je imao i svoj prestoni grad. I ovaj put je Rim u potpunosti 
zaobiđen. Glavna vodilja za izbor tih gradova bilo je vojno i strateško značenje. Tako su ti 
gradovi imali bili u blizini granica ili su bili na strateškim pozicijama u unutrašnjosti. 
Nikomedija u sjeveroistočnoj Maloj Aziji je bilo sjedišta Dioklecijana. Milano/Mediolanum 
je bio sjedište Maksimijana. Sirmium je bio sjedište Galerija, a Trier/Augusta Treverorum je 
bio sjedište Konstancija I. 





Ostaci imperijalne palate u Via Brisa u Milanu. 


Zajednica ,,tetraha" je učvršćavana i rodbinskim vezama, jer je Konstancije I. bio oženjen sa 
Teodorom (mogućom kćerkom ili poćerkom) Maksimijana, a Galerije je bio muž Valerije. 
Augusti su formalno i adoptirali Galerija i Konstancija, što je jasno ukazivalo na to da će oni 
naslijediti auguste kada se ovi povuku. Samim tim bi tada novi cezari postali Maksimijanov 

sin Maksencije i Konstancijev sin Konstantin. Kako bi se pripremili za buduću odgovornost 
Maksencije i Konstantin su otišli na Dioklecijanov dvor u Nikomediji. I među ,,tetrasima? je 
postojala jasna međusobna hijerarhija. Dioklecijan je imao najviši autoritet i njegova je 
bila zadnja, zatim je dolazio Maksimijan, pa onda Konstancije I. i na kraju Galerije. 


Dvojica augusta i cezara su mnogo pažnje posvećivali i snažnoj propagandnoj aktivnosti. 
Prilično im je bilo stalo da ih rimska javnost i vojska percepiraju kao skladan kolegij koji 
dobro i odgovorno vlada ujedinjenim imperijem (patrimonium indivisum). To je posebno 
bilo važno nakon kaosa Pedestogodišnjice. Tako se kreirala (uz friziranje historije) 
pozitivna slika obnove i neumitnosti promjena. Sami “tetrarsi" su tako odavali utisak 
restauratora. Kao i svaka nova vlast i novi poredak koji teže apsolutnom poimanju svoje 
moći, tako je i doba “tetrarha” produciralo historiju decenija prije proglašenja Dioklecijana 
za cara kao doba građanskih ratova, kaosa, despotizma, divljaštva i kolapsa, potpuno 
zanemarujući npr. vrijeme Aurelijana i njegov doprinos. 


Konstancije I. (cc. 31. III. 250 — 25. VII. 306. god. n. e.), kao cezar vladao od 293. do 1. V. 
305. god. n. e., a kao august 305 — 306. god. n. e. Puno vladarsko ime Marcus Flavius 
Valerius Constantius Herculius Augustus. Konstancije je rođen u Dardaniji i to 
najvjerovatnije na prostoru današnje južne Srbije. Tvrdnja Historia Augusta da je 
Konstancije sin dardanskog velikaša Eutropija i Klaudije, nećakinje Klaudija II. i Kvintila 
je dvojbena i još uvijek je nepoznato da li je riječ o fabriciranoj genealogiji sa ciljem 
uzdizanja II. flavijevske dinastije ili o stvarnom srodstvu.. Konstancije je možda bio u 
stvarnosti znatno skromnijeg porijekla. Njegov otac je možda ipka bio brat Eutropije, 
supruge Maksimijana. Konstancije je prošao punu vojnu hijerarhiju. Za vrijeme Aurelijana 
je bio pripadnik elitne jedinice protectores augusti nostri, i borio se na istoku protiv 
Zenobijinih snaga. Za vrijeme Kara, Konstancije je bio namjesnik Dalmacije. Pretpostavlja 
se da je u vrijeme rata Karina i Dioklecijana prešao na stranu potonjeg. Konstancije je 
nakon namjesničke funkcije bio pretorijanski prefekt zapadnog augusta Maksimijana. 
Zajedno sa Maksimijanom učestvovao je u ratu sa Alamanima, predvodeći napade na 
neprijateljsko područje. 


Konstancije je imao vezu sa Helenom (živjela cc. 246/50. — 18. VIII. 330. god. n. e.), 
sa kojom je imao sina Konstantina. Mjesto njenog rođenja još uvijek nije pouzdano 
detektirano. Prokopije navodi da je Helena bila rodom iz Drepanuma u Bitiniji. Indikativno 
je da je njen sin Konstantin preimenovao ovaj grad u Helenopolis, nakon smrti 
majke. Međutim, postoje i drugačija mišljenja koja ističu da je Helenopolis obnovljen i 
preimenovan u svrhu snaženja komunikacija oko svoje nove prijestolnice Konstantinpolisa. 
Uostalom postoji i Helenopolis u Palestini (današnja Daburiyya) i Helenopolis u Lidiji. 
A postoji i provincija Helenopontus u dijecezi Pont. Postoji i apokrifno vjerovanje da je 
rodom iz Britanije. Slabo je poznata njena mladost. Pojedina vrela iz IV. st. n. e. ističu 
da je ona porijeklom iz nižih društvenih slojeva. Sv. Ambrozije je naziva Halenu ,,bona 

stabularia“ (,,dobra domaćica, gostioničarka“). Isto tako je nepoznato je gdje je i pod kojim 
okolnostima upoznala Konstancija. Postoji samo veliki broj špekulacija. Nejasno je da li ova 
veza bila zakoniti brak ili konkubinat. Konstantin je rođen 27. II. možda cc 272. god. n. e. u 
Naisusu/Nišu. Kako bi se oženio sa ženom, koja bi mu više odgovarala pri njegovom 
karijernom uspinjanju, Konstancije je ostavio Helenu i oženio se sa Teodorom nešto prije ili 
u 289. god. n. e. Helena i Konstantin su poslani na Dioklecijanov dvor u Nikomediji. Helena 
se nije nikada udala i ostala je sa sinom koji joj je bio naričito privržen. Helena je osoba 
koja je postala nezaobilazna u procesu jačanja kršćanstva. 


Sa Teodorom Konstancije je imao šestoro djece i to: Flavija Dalmacija Starijeg (Flavius 
Dalmatius), Julijea Konstancija (Iulius Constantius, otac dominusa Julijana Apostate), 
Hanibalijana_ / Hannibalianus, Anastaziju, Flaviju Juliju Konstanciju (Flavia Tulia 
Constantia, kasnije supruga dominusa Licinija) i Eutropiju (majka Nepotijana). II. 
flavijevsku dinastiju predstavljaju ustvari ta dva ogranka: od Helene i od Teodore. 
Druga Konstancijeva supruga je umrla cc 306. godine n. e., dok je Helena živjela još 
decenijama. 


Galerije (cc. 260. — april ili maj 311. god. n. e.), kao cezar vladao od 1. III. ili 21. V. 293. do 
1. V. 305. god. n. e., a kao august od 1. V. 305. do kraja aprila ili početka maja 311. god. 
n. e. Puno vladarsko ime Caius Galerius Valerius Maximianus Augustus. Po Eutropiju 
Galerije je rođen u Serdici (današnja Sofija u Bugarskoj), ali pojedini znanstvenici smatraju 
da je precizno mjesto rođenja lokacija gdje je on dao izgraditi palatu koju je nazvao po 
svojoj majci (Romula) > Felix Romuliana (današnji Gamzigrad kod grada Zaječara u 
sjeveroistočnoj Srbiji) i u kojoj je sahranjen. Njegov otac je bio tračkog, a majka dačkog 
porijekla (izbjegla iz Dakije zbog napada Karpa). On je u početku slijedio zanimanje oca, 
pa je bio pastir radi čega je dobio nadimak Armentarius (latinski armentum = stado). 
Zatim kao i mnogi tadašnji stanovnici Zapadnog Balkana i Podunavlja prijavljuje se u 
vojsku. On je izrazito požrtvovano služio kao vojnik za vrijeme Aurelijana i Proba, pa 
je napredovao na ljestvici vojničke meritokratije. Galerije je imao sina Kandidijana 
(Candidianus) i kćerku Valeriju iz braka sa nepoznatom ženom. 


Nisu samo ,,tetrahija" i podjela zona odgovornosti proizašli iz Dioklecijanove vladavine, 
nego su bili samo jedan segment preobražaja rimskog svijeta u skoro dvije decenije 
Dioklecijana kao vhovnog autoriteta. Dioklecijan je več od početka svoje vladavine započeo 
sa reformnim procesima koji su zahvatili skoro sve segmente života rimskog svijeta. 
Motivacija je bila u njegovom skoro mesijanskom shvatanju povjerene dužnosti da povrati 
mir u rimskom svijetu i na granicama, da uspostavi stabilan red i poredak, da da novi 
posticaj za jačanje autoriteta zakona, ekonomiku i financije dovede u red, izvrši teritorijalnu 
reorganizaciju Države i oružanu silu radikalno restrukturira. 

Dioklecijanov slavoluk ili trijumfalna kapija “tetrahije' u Sbeitla u Tunisu. 


Carski protokol 


Prvo gdje je započela reformna aktivnost bila napuštanje onih formalnih principatskih, 
kvazi-republikanskih pojmova kao što je ideja o “prvom građaninu". Razvija se posebni 
protokol, dvorski ceremonijal koji simbolički odvaja dominusa od svih ostalih osoba. Pojava 
cara predstavlja pravu vjersku svečanost. On se i po svojoj vanjštini izdvaja od svoje 
okoline. Njegova je odjeća sašivena od svile i purpurne tkanine, ukrašena zlatom i dragim 
kamenjem. Dioklecijan je počeo nositi zlatnu krunu i drago kamenje, a zabranjeno je 
korištenje purpurne odjeće za sve izuzev onih koji nose titulu augusta i cezara. 


Uveden je i posebni dvorski ceremonijal. Umjesto ranijeg salutatio („pozdrav“) uveden je 
adoratio (,,obožavanje“). Pred dominusom su njegovi podanici morali i da, po orijentalnom 
običaju, padaju ničice (proskineza, zpooKkvvno1i). Onima sa višim značenjem su imali 
privilegiju da poljube rub odjeće dominusa. Ovi ceremonijali su se zadržali u svim 

imperijama srednjeg vijeka, pa i ranog novog vijeka (samo npr. : Romania, Sveto rimsko 
carstvo, Španija, Osmansko carstvo). Cirkusi i bazilike su bile obavezne da drže sliku 
dominusa na mjestu najvećeg autoriteta u tim objektima i da može biti jasno viđena. Ovaj 
običaj se zadržao sve do danas u vidu držanja slike osobe sa najvišim autoritetom u 
određenoj državnoj ili političkoj zajednici. Svaka fizička pojava dominusa u javnosti je bila 
brižljivo i pedantno organizirana. Sanctus (,,sveti“) i divinus (,,božanski“) su epiteti svega 
što se ticalo dominusa. Njegovi savjetnici čine sacrum consistorium. Sa navedenim 
promjenama u protokolu, dominus postaje figura sa transcendentalnim, uzvišenim, 
posebnim autoritetom koji ne proistiće više iz volje građana, državnih institucija ili zakona. 


Centralizacija i birokratizacija 


Dioklecijanova reformna aktivnost i uvođenje dominata su imali i jedan zanimljiv 
paradoks. Dok je na samom upravljačkom nivou izvršena disperzija vlasti, moći, ovlasti 
i odgovornosti, dominat je ustvari na nižim nivoima izvršio priličnu centralizaciju i 
birokratizaciju. Za vrijeme republikanskog i principatskog sustava sastavnice Države kao 
što su provincije i lokalne (peregrinske i municipalne) jedinice samouprave su uživali 
značajnu autonomiju u svojim unutarnjim poslovima, institucijama i odnosima. To je onda 
imalo pozitivan efekt jer je zahtijevalo postojanje samo malog, neophodnog 
administrativnog aparata. 


Kada se ušlo u krizu principatskog poretka, raslo je pogrešno uvjerenje da je rješenje u 
smanjivanju autonomija, niveliranju lokalnih jedinica, centralizaciji i birokratizaciji. 
Moguće je da su i vojnički carevi iz Pedesetogodišnjice i ,,tetrarhije“ doživljavali za svoj 
ukus civilni život suviše anarhičnim i kaotičnim. Oni su onda željeli vojnički sustav 
prebaciti u nekoj formi na uređenje čitave Države, odnosno da je discipliniraju. Tako su i 
Dioklecijanove široko zasnovane reforme ustvari dobrim dijelom motivirane radi jačanja 
vojske i osiguravanja regrutnih, logističkih i ekonomskih resursa za nju. Dioklecijan je tako 
pretvorio čitavu rimsku imperiju u jednu logističku bazu koja je služila vojsci kao instituciji. 
Ilirskim carevima, Dioklecijanu i ,,tetrasima“ se ne treba sporiti dobra namjera, ali činjenica 
je da je to bilo vrlo loše rješenje. Vojska i civilstvo imaju sasvim različite ritmove života, 
potreba i ciljeva, i nemoguće je da društvo postoji samo radi zadovoljavanja vojske koja ima 
status najsnaznije državne institucije. I kad tad će se početi pojavljivati pukotine u tako 
kreiranoj međuzavisnoj vezi između civilstva i vojnika. Da bi se radi toga održala disciplina 
Države i njenih stanovnika, uvođene su nove službe. Država je uzimala sve više nadležnosti 
u svim segmentima života, gušila autonomije i preduzimljivosti, a zakoni su postajali sve 
strožiji. Ali rezultati provođenja ovakve politike na duge staze kao posljedicu su imali 

jačanje birokratskog aparata, zloupotrebu položaja, jačanje korupcije i pronevjere. Dok 


su bili strožiji i autoritativniji carevi kao npr. Dioklecijan ove negativne posljedice nisu 
dobijale na snazi, ali kasnije su postajale sve izražajnije i primetnije. 


U skladu sa proklamiranom i vođenom politikom udaljavanja od repulikanskih ostatka i 
principta, Dioklecijanov savjet se razlikovao i po imenu (consistorium umjesto consilium 
principis) i po svojoj suštini od savjeta ranijim careva. Za razliku od consilium principis, 
consistorium je imao stalne, a ne ad — hoc članove. Augustova vizija o državnoj vlasti kao 
kohabitaciji i kooperativnosti careva, Senata i vojske je zauvijek napuštena. Umjesto toga je 
izgrađena autokratska struktura koju održava u funkcioniranju odgovarajuća birokratija. 
Dvorske službe su regulirane izdvajanjem posebnih odjela (scrina) za posebne poslove. Iz 
ove strukture dolaze i službe različitih činovnika nazivanih magistri, kao što je npr. magister 
officiorum i odgovarajući sekretari. Magister officiorum je najviša dužnost, i on kontroliše 
cjelokupnu upravu i administraciju Države. 


Dvorski činovnici su bili zaduženi da se bave peticijama, zahtjevima, korespondencijom, 
pravnim poslovima, stranim izaslanstvima i sl. Pri dvoru se nalazio i stalni odsjek pravnih 
savjenika, koji su imali značajan utjecaj na pravno — zakonsko djelovanje izvršne vlasti. 
Postojala su i dvojica činovnika, sa odgovarajućim brojem subordiniranih službenika, od 
čega je jedan bio zadužen za javne financije, a drugi za privatno vlasništvo dominusa. Svaki 
od augusta i cezara je imao svoga pretorijanskog prefekta, koji je nakon „tetrarha“ bio 
najvažnija osoba u svakoj od zona odgovornosti. Tako je pod prefektovom odgovornošću 
bio čitav administrativno — upravni aparat, a upravljao je svim segmentima vlasti : 
porezima, administracijom, jurisprudencijom, nekim manjim vojnim zapovjedništvima, 
održavanjem puteva i poštanske mreže ... itd... Njemu su bili podređeni vikari i ispod njih 
provincijski namjesnici. Pretorijanski prefekt je bio subordiniran samo odgovarajućem 
augustu ili cezaru. 


Institucija pretorijanskog prefekta je tako odvojena od i bitne zapovjedno — vojničke 
funkcije jer je prestala komandirati pretorijanskom gardom, koja se pretvorila u obični 
gradski garnizon Rima. 


Navedeni ustroj je samo za administraciju jednog ,tetrarha“ prevazilazio u broju 
birokratskog osoblja ranijeg, principatskog sustava cjelini čitave Države. A onda se i taj 
broj osoblja morao pomnožiti sa četiri, pa se dobijao abnormalno veliki broj birokrata. 
Zatim su postojal i administracije na nivou dijeceza i provincija, pa lokalnih jedinica. 
Laktancije je to više figurativno izrazio tako što je naveo da je tada bilo više ,,buđetskih 
korisnika“ nego onih koji pune buđet, tj. poreznih obveznika. Razmjere povećanja 
birokratskog opterećanja se mogu dobro sagledati i iz činjenica da Država tada nije bila 
buđetski opterećena sa izdvajanjima za obrazovane i zdravstvo (kao danas) nego samo, 
nego samo za vojsku i administraciju. 

Teritorijalna reorganizacija, dioba provincija, 


uvođenje dijeceza i formiranje vojvodske institucije 


Skoro polustoljetni upravno — teritorijalni sustav zasnovan na odnosu Metropola — 
provincije, je u okviru dioklecijanovskih reformi je u potpunosti izmijenjen (možda u 
periodu 296. — 298. god. n. e.). Možda kako bi se umanjile mogučnosti i potencijali za 
eventualne uzurpacije, provincijskim namjesnicima su oduzete vojne ovlasti, čime su se 
pretvorili u civilne dužnosnike. Nestala je u potpunosti podjela na senatske i carske 
provincije, koja je i inače u III. st. n. e. izgubila bilo kakav smisao. Sam Dioklecijan je 
imenovao namjesnike provincija. Devalvacija značenja provincija se ogleda i u radikalnom 
teritorijalnom smanjivanju opsega provincije, što se dešavalo diobom i osnivanjem novih 
provincija. Sam broj provincija je skoro udvostručen, a provincije su sada bile kompaktnije i 
bilo je lakše upravljati manjim prostorom. Naravno, to je neumitno vodilo povećanju 
birokratije. Moguće je pretpostaviti da je ovih promjena došlo i kako bi se dobio efikasniji 
sustav za skupljanje poreza i drugih resursa. 


Diocesis 
Hispaniarum 


DIOCESES IMPERII 
ROMANORUM A.D. 300 





Raspored dijeceza cc 300. god. n. e. 

Da je vrijeme Rima i Italije kao metropole rimskog svijeta neumitno prošlo, dokazuje i 
činjenica je i Italija ušla u novouređeni provincijski sustav, pa je čak i podijeljena. Kao i u 
vrijeme Republike i principata, namjesnici provincija i u dominatu su bili hijerarhijski 
rankirani. Najugledniji su bili i dalje prokonzuli Afrike i Azije, zatim su dolazili consulares, 
correctors i praesides. Posljednje spomenuti su bili regrutirani samo iz viteškog staleža. 
Sada su provincije imale i grčko ime > eparhija/€napyia. 


U novoj teritorijalnoj reorganizaciji pojavljuje se i još jedan nivo, nazvan dijeceza 
(diecesis, iz grčkog čwoiknoi > administracija), kojom upravlja dužnosnik sa titulom 
vikar / vicarius. Sve provincije su grupirane u 12 dijeceza : Britannia, Gallia, Viennensis, 
Hispania, Africa, Italia, Panoniae, Moesia, Thraciae, Asiana, Pontica, Oriens. Grad Rim 
je ostao zasebna administrativna jedinica definirana perimetrom radijusa 100 rimskih 
milja / 160 km, na čijem čelu je gradski prefekt. Samo prokonzuli Afrike i Azije, kao i 
gradski prefekt Rima (kasnije i Konstantinpolisa) su bili izuzeti iz odgovornosti vikara. 
Oni su direkno odgovarali augustima i cezarima. 





Podjela na dijeceze i provincije 

Kasnije će i dijeceza Italija biti podijeljena na dvije dijeceze : Italia suburbicaria i Italia 
annonaria. Prvo spomenuta dijeceza je obuhvatal područja blizu Rima, južnu Italiju i ostrva 
Korziku, Sardiniju i Siciliju. Drugo spomenuta dijeceza je obuhvatala sjevernu Italiju i 
Retiju. 

Za razliku od principata, u dominatu je promjenljivost teritorijalno upravne organizacije 
bila znatno češća. Posebno su se često mijenjali rasporedi dijeceza. Uslijed toga teško 
napraviti jedan prikaz njenog izgleda za razdoblje dominata. 


Podjela provincija na osnovi Laterculus Veronensis (stanje iz 314. god. n. e.?): 





Dijeceza Provincija 


1. Libya Superior 

2. Libya Inferior 

3. Thebais 

4. Aegyptus Iovia 

5. Aegyptus Herculia 
6. Arabia (Nova) 

7. Arabia 

8. Augusta Libanensis 
Oriens 9. Palaestina 

10. (Syria) Phoenice 
11. Syria Coele 

12. Augusta Euphratensis 
13. Cilicia 

14. Isauria 

15. Cyprus 

16. Mesopotamia 

17. Osrhoene 





18. Bithynia 

19. Cappadocia 
Pontica 20. Galatia 

21. Paphlagonia 
22. Diospontus 

23. 
24. 


Pontus Polemoniacus 


Armenia Minor 





Asiana 


25. 
26. 
21. 
28. 
29. 
30. 
31. 
32. 
33. 


(Lycia et) Pamphylia 
Phrygia Prima 
Phrygia Secunda 
Asia 

Lydia 

Caria 

Insulae 

Pisidia 

Hellespontus 





Thracia 


34. 
35. 
36. 
37. 
38. 
39. 


Europa 
Rhodope 
Thracia 
Haemimontus 
Scythia 


Moesia Inferior 





Moesiae 


40. 
41. 
42. 
43. 
44. 
45. 
46. 
47. 
48. 
49. 
50. 


Dacia [Mediterranea] 
[Dacia Ripensis] 
Moesia Superior/Margensis 
Dardania 

Macedonia 

Thessalia 

[Achaea] 
Praevalitana 

Epirus Nova 

Epirus Vetus 

Creta 








Pannoniae 





51. 
52. 


Pannonia Inferior 


(Pannonia) Savensis 

53. 
54. 
55. 
56. 
57. 


Dalmatia 

Valeria 

Pannonia Superior 
Noricum Ripense 


Noricum Mediterraneum 





Britanniae 


58. 
59. 
60. 
61. 


Britannia Prima 
Britannia Secunda 
Maxima Caesariensis 


Flavia Caesariensis 





Galliae 


62. 
63. 
64. 
65. 
66. 
67. 
68. 

Belgica Prima 
Belgica Secunda 
Germania Prima 
Germania Secunda 
Sequania 
Lugdunensis Prima 
Lugdunensis Secunda 


. Alpes Graiae et Poeninae 





Viennensis 

71 
72 
73 
74 
75 
76 


. Viennensis 

. Narbonensis Prima 

. Narbonensis Secunda 
. Novem Populi 

. Aquitanica Prima 

. Aquitanica Secunda 


. Alpes Maritimae 








Italia 





77 
78 
79 
80 
81 
82 


. Venetia et Histria 

. Aemilia et Liguria 

. Flaminia et Picenum 

. Tuscia et Umbria 

. [Latium et Campania] 
. Apulia et Calabria 

83. Lucania [et Brutii] 
84. [Sicilia] 

85. [Sardinia] 

86. Corsica 

87. Alpes Cottiae 

88. Raetia 





89. Baetica 

90. Lusitania 

91. Carthaginiensis 
92. Gallaecia 


93. Tarraconensis 


Hispaniae 


94. Mauretania Tingitana 





95. (Africa) Proconsularis / Zeugitana 
96. Byzacena 

97. Tripolitania] 

Afrika 98. Numidia Cirtensis 

99. Numidia Militiana 

100. Mauretania Caesariensis 


101. Mauretania [Sitifensis] / Tubusuctitana 














U novoj dijecezansko — provincijskoj reorganizaciji, provincijski namjesnici kao glavnu 
svoju dužnost su imali sudbene poslove i oporezivanje. Pored toga morali su brinuti i 
održavanju cursus publicus i da gradska vijeća ispunjavaju svoje dužnosti. 


Na ovaj način se smanjivala mogućnost da ambiciozni namjesnici pokrenu pokušaj 
neke nove uzurpacije. Oni su svedeni praktično na imperijalne predstavnike — delegate. 
Međutim, sa druge strane, zbog smanjivanja ovlasti i moći, namjesnici su bili na autoritetu u 
samim provincijama. Smanjena je njihova mogućnost da se suprotstavlja lokalnim 
moćnicima, posebno onima koji su veliki latifundisti.To je onda kao posljedicu imalo i 
pojave samovlasti i arogancije kod lokalnih elita, a to je direktno narušavalo stabilnost i 
koherentnost Države. 


Vojna odgovornost je prenesena na novu instituciju i to vojvoda (duces), koji su djelovali 
nezavisno od civilnih institucija. Vojvode su dolazile iz reda vitezova. Tako je nastala 

zasebna vojna komandna odgovornost, jer su vojvode bile subordinirane direktno 
odgovarajućim višim vojnim, a ne više civilnim institucijam. Više — manje na ovaj 
način definirana razdvojenost (u hijerhijskom smislu) vojnih i civilnih institucija zadržala 
se do danas. Provincijski namjesnici su imali neka mala vojna ovlaštenja u izuzetnim 
slučajevima i samo u provincijama u kojima je stanje nestabilno sa neredima. 


Pravni, zakonski i sudski razvitak 


Kao i ostali carevi prije njega, i Dioklecijan se dosta bavio pravnim, zakonskim i sudskim 
poslovima. Odgovaralo se na raznorazne molbe, zahtjeve i peticije i sukladno tome su se 
donosile odluke. Carsko izdavanje reskripta, interpretacija u vidu odgovora na zahtjeve i 
molbe učesnika u određenoj raspravi, i u slučaju i javnih i privatnih slučaje od strane careva 
već je bila uobičajena praksa i dužnost princepsa iz II. i III. st. n. e. U rimsku kulturu je bilo 
duboko usađeno pitanje legalizma, pa se pravno — zakonsko reguliranje smatralo poslom od 
iznimne vrijednosti po rimski svijet. Tako je i u ovom segmentu Dioklecijan pokazao 
revnost, čak i preveliku. Dioklecijan je prosto bio zatrpan papirologijom, ali je bio i efektan. 
Do danas je sačuvano i poznato oko cc 1200 reskripta izdanih u njegovo ime, a vjerojatno je 
stvarnih broj Dioklecijanovih reskripta bio znatno veći. Dioklecijan je tako u odnosu na sve 
ranije careve, daleko više ulagao i vremena i energije u reguliranje čitavog niza pitanja, a 
posebno onih iz pravne sfere. I to ustvari dokaz napora i želje Dioklecijana da usmjerava 
razvitak cijele imperije prema uvjetima koje on diktira. U tom poslu Dioklecijan se mogao 
osloniti na svoje pretorijanske prefekte kao što su Afranije Hanibalijan / Afranius 
Hannibalianus, Julije Asklepiodot/ Iulius Asclepiodotus i Aurelije Hermogenijan / Aurelius 
Hermogenianus, te juriste Gregorija i Aurelija Arkadija Karisija (Aurelius Arcadius 
Charisius). Imperijalna vlada je počela i izdavati oficijelne knjige koji su sadržavali sve 
reskripte koji su izdavani od vremena Hadrijana pa do zaključno sa vladavinom 
Dioklecijana. Codex Gregorianus uključuje reskripte do 292. godine n. e., a Codex 
Hermogenianus dodaje i reskripte izdane 293. i 294. god. n. e. Dok je kodifikacija pravnih 
odluka bila značajna inovacija, stvarajući presedan u razvitku prava i osnovu za buduće 
kodifikacije, spomenuti Dioklecijanovi juristi su bili prilično konzervativni konstantno se 
oslanjajući i u teoriji i u praksi na znatno ranija rješenja. Za razliku od kasnijih kodifikacija 
(Teodosijevog i Justinijanovog kodeksa), juristi koji su vršili kodifikaciju za vrijeme 
Dioklecijana su imali slobodnije ruke u svome radu, nego oni za Teodosija i Justinijana. 
Tako Gregorijanov i Hermogenijev kodeksi nemaju rigidnu strukturu kasnijih kodeksa, i bili 
su objavljeni sa imenima glavnih kodifikatora, a ne imenima careva. Dioklecijanovo doba 
predstavlja i kraj klasičnog doba razvijanja rimskog prava. Dok dioklecijanski sustav 

reskripta još uvijek uzima kao uzore i urneke iz rimske pravne tradicije, već naredni 
konstantijanski pravni sustav je prilično otvoren za grčko — helenističke i istočne utjecaje. 


Sudbeni poslovi na prvostepenoj instanci su bili zaduženje civilnih upravitelja, ali 
imperijalno univerzalno pravo je dozvoljavalo da se apeluje na središnje državne autoritete. 
To je davalo dominusu i njegovim službama veliku moć u sudbenim poslovima i posebno 
u arbitraži, ali 1 bavljenje sa gomilom papirologije koja je stizala sa svih strana rimskog 
svijeta. Ali to baš nije bilo jasno provođeno, i znala je vladati šarolikost i nesređenost u 
odnosu na prvostepenu i apelacijsku instance, odnosno ko je prvostepeni a ko apelacijski 
nivo. 


U zakonskoj legislativi Dioklecijana se ističu i zakoni o moralu. Tako je 295. god. n. e. 
august iz Damaska izdao edikt kojim se zabranjuju incestuozni brakovi i afirmira 
supremacija rimskog prava nad ostalim, lokalnim ili regionalnim, pravnim sistemima. 
Njegova preambula ističe da je dužnost svakog cara da provodi sveta pravila rimskog 
prava, kako bi besmrtni bogovi ukazali milost i bili u miru sa rimskim imenom. 


Ekonomske i fiskalno - financijske mjere 


Dioklecijanova administracija se morala i suočiti sa ekonomskim i fiskalno — financijskim 
problemima. Ekonomski i financijski problemi su se počeli osjećati već na kraju II. st. n. e., 
da bi dobili na radikalnosti u III. st. n. e. Ratovi i smrtonosne epidemije su odnijeli sa sobom 
dobar dio populacije, proces latifundizacije je prekrivao i većinu provincija, uvoz je i dalje 
bio iznad iznad izvoza. Ekonomsko opadanje za vrijeme Pedesetogodišnjice je postalo 
veoma vidljivo. Javni prihodi, i pored novih poreza i taksi te fiskalnog manevriranja, su bili 
značajno nedostatni za pokrivanje troškova. To je onda vodilo ka devalvaciji novca, i 
antoninijan je izgubio 95 % svoga srebrnog sadržaja. Ista količina plemenitog metala sada je 
korištena za izradu 20x više kovanica nego ranije, najviše kako bi se podmirile vojničke 
potrebe. Uslijed devalvacije i inflacije, dolazilo je i do nestanka punovrijednog novca, jer je 
pretvaran u blago i zakopavan u zemlju. Devalvacija je vodila inflaciji, pa je tako za 
Dioklecijana cijena brašna bila 67x veća nego u vrijeme I. i II. st. n. e. 


Iz ekonomskih, vojnih i strateških razloga i Dioklecijan je nastavio praksu naseljavanja 
Transdanubijaca i Transrenaca na rimsko područje. Velika skupina Bastarna, Sarmata i 
Karpa su raseljeni po rimskim provincijama. Nepoznati su uvjeti pod kojim su oni 
naseljavani, ali moglo bi se pretpostaviti da su oni bili obavezni da obrađuju i kultiviraju 
dodijeljenu zemlju i da plaćaju poreze i namete, da budu baza vojne obaveze u kvotama 
većim od onih koje su davale druge zajednice. Ove zajednice su se ubrzano romanizirale, 

gubeći više- manje svoj originalni identitet. To je i bila i dobro smišljena strateška politika 
kojom su se slabili stvarni i potencijalni rimski neprijatelji, jer bi gubili dijelove aktivne 
populacije. I znatan broj zarobljenika je sada umjesto da bude prodan na tržnicama robljem, 
naseljavan kao zavisno seosko stanovništvo u vidu kolona ili serva kasata. U IV. st. n. e. 
ove zajednice preseljenih su bile poznate i kao laeti. 


Kao jedan od glavnih razloga se navodi depopulacija pojedinih provincija uslijed 
ratova, pandemija i bježanja ispred raznoraznih vojski. Smatramo da je stvarno došlo do 
određenog demografskog nazatka, ali da ono nije bilo baš tako velikih obima pa da su 
opustele čltave oblasti. U graničnim podunavskim i balkanskim provincijama nije došlo 
do velikog pada populacije, jer su te provincije u drugoj polovici III. st. n. e. ipak davale 
najveći broj i careva i vojnika. A to stalno dobijanje vojnika u značajnom obimu iz 
podunavsko — balkanskih provincija bi bilo nemoguće da su te provincije potpuno opustile. 
Raseljavanje Transdanubijaca i Transrenaca je popunjavalo neke demografske gubitke, 
ali nije predstavljalo zamjenu za potpuno navodno nestalo ranije stanovništvo. Uostalom 
da su ti naseljenici bili smješteni na potpuno pusta područja, oni bi sigurno duže zadržavali 
svoju kompaktnost, etnički i kulturni identitet, i ne bi brzo podlijegali romanizaciji. 


Država je bila i najveći potražitelj novca i resursa, ali ujedno i najveći potrošać. To je 
značilo da je Država bila esencijalna sila koja rukovodi ekonomskim procesima. 


Glavne prihode državi su osiguravali porezi i rudnici, davanje u zakup državnih domena 
(zemljišta, zgrada itd..), carine koje su naplaćivane na granicama provincija i kretale su 
se od 2% do 5%. Prihode u provincijama su naplaćivali prokuratori, koji su upravljali i 
državnim rudnicima (procuratores metallorum), dajući ih i u zakup, i carskim kovnicama 
(procuratores monetarum). 


U I. i Il. st. n. e. Država je dobijala dovoljno sredstava, pa je samim tim mogla i da svoje 
potrebe izmiruje u konvertabilnom novcu (pokrivenom uglavnom srebrom). To je značilo da 
je Država i plaćala sve što bi uzimala u čvrstoj i kvalitetnoj valuti. Međutim, kako je 
vrijednost novca naglo padala za vrijeme Pedesetogodišnjice ovaj sustav je kolabirao, pa je 
Država (bolje rečeno vojska) svoje potrebe namirivala i rekvizicijama, a i plaćala u naturi. 
Takav porez nosio je naziv anona (annona) i sakupljan je neredovno. Tako se zbog gubitka 
povjerenja u novac, čija je stvarna vrijednosti bila itekeko nedokučivo, robno — novčani 
sustav je oslabio. Kako bi se izgradio sistem u ekonomsko — financijsko - poreznom 
uređenju, Dioklecijan je praktično pretvorio rekvizicije u porez. 


»Ietrahija" je bio skup projekat, jer je ne samo povećala vojsku i nego i birokratiju, sjaj i 
blještavilo novih dvorova, i podizanje novih grandizionih građevina širom rimskog svijeta. 
Zato su za njeno održanje bila potrebna značajna sredstva. Najbolji način da se osigura 
materijalna osnova poretka, bila je reforma poreznog sustava kako bi on bio učinkovitiji i 
donosio više sredstava nego ranije. Prelaskom na izmirivanje poreza u proizvodima, 
nastojala se osigurati ekonomika rimskog svijeta od stalnih devalvaciono — inflacionih 

potresa. Dioklecijan je 296. god. n. e. izdao edikt kojim se reformirao porezni sustav. 
Preinačeni sustav je zasnovan na mjernim jedinicama nazvanim ,,glavama" (capita) i 
»Jaramima" (iuga; ustvari riječ je o zemljištu) i povezan sa novim regularnim popisima 
stanovništva i imovine svakih pet godina. Popis ljudi je bio capitatio humana, a popis 
životinja capitatio animalium. 


U ranijim epohama veliko značenje su imali indirektni, posredni porezi koji su bili 
raznovrsni i kojih je bio veliki broj. Sa opadanjem gospodarskog života, padom vrijednosti 
novca, posredni su porezi nesumnjivo gubili svoju prijašnju važnost. U Dioklecijanovo 
doba veliki su značaj stekli neposredni, u prvom redu zemljišni porezi. 


Raniji popisi su bili neredovni i nestandardizirani, pa su se odvijali u različitim terminima. 
Sa uvođenjem jedinstvenog popisa, zasnovanog na sistemu capitatio — iugatio, i koji se 
odvija u isto vrijeme Dioklecijan je strogo centralizirao porezni sustav. Porezna jedinica 
određivana je prema količini obradive zemlje koju može obraditi jedan čovjek da bi imao 
sredstva za život. Jedinica caput nije bila konzistentna mjera, pa je žena često vrijedila pola 
„pola glave”, a ponekad i u drugim mjerama. Ni jedinica iugum (koja predstavlja zemljište) 
nije bio konzistentna mjera, nego je varirala zavisno od tipa zemljišta, da li je obrađivana ili 
ne, kvaliteta obradive čestice, usjeva, vrste kulture koja se uzgaja i količine rada koji je 
potreban da bi se održavao. U Siriji je, npr., 20, 40 i 60 “jarama” oranice odgovaralo 5 
“jarama” vinograda, 225 ili 445 stabala masline. Odrezivanje poreza je zavisilo i od broja, 
tipa i kvalitete stoke. Tako su iugum i caput dovedeni u određen odnos ( nejednak u raznim 
područjima rimskog svijeta). U odnosu na procjenjeni broj capita i iuga odmjeravalo se 
koliko ljudi za vojsku, novca, životinja, žita, ulja, vina, mesa i drugih namirnica treba 
predati Državi. Zbog fluktuiranja vrijednosti novca skupljanje taksi u naturi je postalo 
uobičajeno, iako se ono moglo konverirati u novac. Tečaji novca su se mijenjali kako bi se 
uzela u obzir i inflacija. Javni podaci o svim porezima su javno objavljivani. Od poreza nisu 
oslobađani ni senatori, koji su pored zemljišnog plaćali i posebni porez (aurum glaebale). 
Gradsko stanovništvo koje se nije bavilo poljoprivrednim poslovima plačelo je porez u 
novcu (capitatio plebeia — tributum capitis). Ovakvo oporezivanje je primarno motivirano 
potrebama vojske, o čemu govori i porez koji se nazivao annona ili annona militaris. 


Sačuvan je edikt iz 297. god. n. e. namjesnika Egipta Aristija Optata kojim se obavještava 
stanovništvo o mjerilima pri popisu. Svi treba da prijave polja i njihov kvalitet, a isto tako i 
broj ljudi koji rade na njima. Jedna od posljedica popisa je bila zabrana napuštanja zemlje 
koju je neko uzeo da obrađuje (uključujući i kolone), o čemu će kasnije biti više govora. 


Prikupljanje i raspodjelu anone kontrolisao je prefekt pretorija, a činovnici censorites su 
utvrđivali broj “jarama" i “glava." Većina poreza je dužna bila da se skupi 1. IX. svake 
godine, i lokalni dekurioni su ga skupljali od individualnih posjednika. Ovi dekurioni 
(kurijali kako su sve češće nazivani) su sada bili odgovorni da se skupi procijenjeni porez u 
životinjima, ljudima, hrani, a slučaju da nisu uspjeli postići zahtijevani i propisani nivo 

poreza, kažnjavani bi bili što bi se iz njihove imovine namirivala razlika. Radi te 
nepopularne obaveze, mnogi dekurioni pokušavali su da je nekako izbjegnu. Kako bi 
porezni sustav uveo u red i zaoštrila njegova primjena, Dioklecijan je povećao i broj 
financijskih činovnika (rationales i magistri privatae) u provincijama. Činovnici su 
,češljali" rimski svijet, procjenjući vrijednosti i ,,glava" i ,jarama" za svakog posjednika, 
za svaku lokalnu zajednicu. 


Dioklecijan je ukinuo i porezne privilegije (većeg dijela) Italije, pa je i ona uključena u 
porezni sistem kao i druge provincije. Ipak su sam Grad i okružujuća Suburbicana ostali 
izuzeti. 


Ali da bi ekonomske i fiskalne mjere mogle funkcionirati, morala se u red dovesti moneta i 
suzbiti devalvacija i inflacija. Aurelijanove ranije reforme nisu uspjele. Reformu 
monetarnog sustava Dioklecijan je izveo 294. god. n. e. sa izdavanjem novih vrsta 
kovanica (o čemu je više riječi bilo u lekciji “Dominatski monetarni sustav"). Pošto je 
nominalna vrijednost ovih novčića bila manja od njihove cijene kao sirovog metala, 
Država je faktički bila na gubitku. Taj gubitak se nastojao namiriti tako što bi se vršila 
rekvizicija plemenitih metala od privatnika u zamjenu za državne kovanice (u naravno u 
faktički mnogo manjoj vrijednosti nego što je vrijedio rekvirirani metal). 


Zato ova reforma nije imala nekog naročitog uspjeha, jer realna vrijednost novca nije 
bila u potrebnom skladu sa njenom nominalnom vrijednošću, dalje, odnos između 
vrijednosti metala bio je određen proizvoljno i, najzad, nije bio uzet u obzir sustav 
cirkulacije novca. Uslijed toga, punovriijedna je moneta nestajala iz optjecaja i pretvarala se 
u kovane poluge a cijene robi ne samo da nisu padale, već su i dalje rasle. 


Kako bi se suzbila inflacija, Dioklecijan je donio, sa ekonomskog stajališta, vrlo 
kontroverznu mjeru. Prvo je 301. god. n. e. izdat “edikt o novcu" kojim se ponovo uvodi 
tarifa svih dugova tako da nummi, najčešće korišteni novčić , vrijedi upola manje. Ovaj 
edikt je sačuvan na epigrafskom spomeniku iz Afrodisija u Kariji) i po njegovom tekstu 
svi dugovi zaključno sa 1. IX. 301. god. n. e. moraju se isplatiti po starom standardu, dok 
su svi dugovi zaključeni nakon navedenog datuma moraju biti isplaćeni u novom 
standardu. Ovaj edikt je izgleda pokušavao da sačuva trenutnu vrijednost zlata i održi 
rimski novac od srebra. Ovaj edikt je riskirao davanjem poticaja inflaciji, kao što se desilo 
nakon Aurelijanove monetarne reforme. 


Država je zato reagirala sa “ediktom od maksimumu cijena" (Edictum De Pretiis Rerum 
Venalium) koji je izdan dva — tri mjeseca nakon edikta o novcu, i to između 20. XI. i 10. 
XII. 301. god. n. e. Po ovom ediktu Dioklecijan je naveo da su trenutne visoke cijene 
rezultat pohlepe trgovaca i da kao rezultat imaju nemire u masama. Edikt danas postoji 
samo u većim ili manjim fragmentima koji su pronađeni uglavnom u istočnim provincijama. 
I pored toga, ti sačuvani fragmenti omogučavaju da se tekst rekonstruira u dovoljnoj mjeri 
kako bi se mogao čitati i shvatiti smisao. Uostalom, Edikt o maksimalnim cijenama je još 

uvijek najduži sačuvani legislativni dokument iz vremena “tetrarhije”. U prve dvije trećine 
teksta edikta daje se uvodni tekst sa obrazloženjem donošenja zakona. Tako se duplira 
vrijednost bakarnog i brončanog novca. Trgovcima se zabranjuje da stavljaju više cijene a 
transportni troškovi ne mogu se koristiti kao opravdanje za veće cijene. 


Tako edikt navodi sljedeće o ljudima koji špekuliraju sa cijenama na tržištu: "....smatraju za 
svoj gubitak ako uslijed povoljnih vremenskih prilika nastane obilje plodova...u nerodnim 
godinama ucjenjuju kod prodaje sjetvenog sjemena i zakupničkih obveza... idu samo za 
osobnom korišću. ..jagme se za pljačkaškim kamatama". 


Prijeti se čak i smrtnom kaznom profiterima i špekulantima koji se krive za inflaciju i koji 
se po svojoj štetnosti čak upoređuju sa “Barbarima" koji napadaju rimski svijet. 


Edikt tako kaže : ...neka nitko ne smatra ovu odluku (smrtnu kaznu op. a.) okrutnom, jer je 
svakom pružena laka mogućnost da izbjegne kaznu ako se drži umjerenosti". 


Zadnja trećina teksta je podijeljena je u 32 sekcije u kojima se daje maksimalna cijena u 
maloprodaji za preko 1000 proizvoda i robnih jediniku, uključujući i govedinu, žito, vino, 
pivo, kobasice, cipele, pokrivaće, pa i za lavove, vozarinu za putovanje morem, sedmične 
plate, honorare za arhitekte i advocate. Najvšu cijenu ima jedna libra u purpur obojene 
svile. Sa ekonomskog stajališta ovaj edikt je promašaj, jer zaobilazi pravila tržišta i 
ponude i potražnje. Mommsen je ovu mjeru nazivao administrativnim bezumljem 
(gouvernementaler Wahnsinn). Uvođenjem jedinstvenih cijena za čitav rimski svijet, 
potpuno se ignorira činjenica da cijene variraju od regiona do regiona, zavisno od 
dostupnosti i kvantitativnosti određene robe. Zatim se ignoriraju transportni troškovi. 
Ovo je dobar primjer kako je Dioklecijan mislio da će primjenjivanjem metoda vojnog 
zapovjedništva unijeti red i stabilnost u civilnom sektoru, koji je ipak mnogo složeniji i 
nestabilnost su se nastavili, a raznorazne špekulacije su se i povećale kao i crno tržište. 
Trgovci i kompanije, pa i čitavi gradovi su povlačili robu ili prestajali sa proizvodnjom 
što je naravno vodilo švercu sa enormno visokim cijenama za robu koje je sada sve 
više nedostajalo. Neki pojedinci i zajednice su počeli da se prebacuju na sustav trampe, 
odnosno da razmjenjuju robu sa robom, što je još više obesmislilo monetarni sustav. 
Na kraju se vidjelo da su najviše ovim ediktom bili oštećeni radnici, jer su njihove 
zamrznute plate uslijed inflacije i devalvacije izgubile bilo kakvu vrijednost, a morali su 
doći do robe na crnom tržištu sa visokim cijenama. Edikt je ubrzo i povučen. 


Međutim sa druge strane, možda je ovo reguliranje cijena imalo i određene razloge koji 
su nastali kao posljedica centralizacije i podržavljenja. Državna je uprava raspolagala 
ogromnim zalihama namirnica, koje su pristizale, s jedne strane, sa carskih posjeda, sa 
druge — u vidu poreza. Država je raspolagala i sa velikim radionicama, koje su izbacivale 
mnoštvo svakovrsnih izrađevina, i, prema tome, vlasti su mogle izbacivati na tržište 
određenu količinu robe i samim time regulirati cijene. 

Cijene naznačene robe u ediktu znatno su više od onih koje se odnose na doba koje je 
prethodilo krizi III. st. n. e. Ali su one znatno niže od ediktu suvremenih egipatskih cijena, 
poznatih na osnovu papiroloških podataka. U Egiptu su se cijene uvijek odlikovale 
relativnom jeftinoćom. To pokazuje da je zakonodavac proizvoljno utvrdio cijene. Primjeri 
maksimalnih cijena (napisanim u denarima, valuti koja je davno izgubila stvarnu 
vrijednost): 


e Cipele — 60 do 150 denara e Tesar, stolar — 50 denara 

e Vino — 8 do 70 denara e Klesar — 60 denara 

e Kokoš- 60 denara e Ličilac -75 denara 

e Sir—20 denara e Kovač, pekar — 50 denara 

e Maslac — 70 denara e Brodograditelj — 50 denara 

e Govedina — libra 8 denara e Učitelj, po djetetu — 50 do 200 denara 
e Svinjetina — libra 20 denara e Odvjetnik — 250 denara po tužbi 

e Morska riba- libra 70 denara * Šišanje, brijanje — 2 denara 


e Poljodjelski radovi — 25 denara + hrana 





Fragment (na latinskom) Edikta o maksimalnim cijenama. 
Danas se nalazi u Pergamonmuseum Berlin. 

Jedan od četiri dijela Edikta o maksimalnim cijenama (na grčkom) koji se u sekundarnoj 
upotrebi koristi u srednjovjekovnoj crkvi Sv. Jovana Hrizostoma u mjestu Geraki. 

Sarmatsko pitanje 


Dioklecijan je proljeće 293. god. n. e. proveo putujući sa Galerijem od Sirmiuma do 
Bizanta. Dioklecijan se nakon boravku u Bizantu vratio u Sirmium, gdje je ostao i 
u toku zime 293./294. god. n. e. i proljeća 294. godine n. e. U jesen iste godine opet je 
vođena uspješna kampanja protiv Sarmata. Nakon ovoga poraza, Sarmati neće 
zadugo ugrožavati dunavsku granicu. Kako bi se bolje osigurala granica, utvrđeni su 
Aquincum, Bononia / Vidin, Ulcisia Vetera, Castra Florentium, Intercisa / Dunaujvaros, 
Onagrinum / Begeč. Ova utvrđena naselja su činila dio nove odbrambene i borbene 
linije nazvane Ripa Sarmatica. U 295. i 296. god. n. e. Dioklecijan je ponovo vodio 
operacije na ovom području, izvojevavši pobjedu nad Karpima u ljeto 296. god. n. e. 
Kada je Dioklecijan u periodu 299. — 302. godine n. e. boravio na Istoku, sada je na 
redu bio Galerije da vodi pobjedonosne kampanje na Dunavu. I tako je do kraja 
Dioklecijanove vladavine osigurana dunavska granica. Pored jačanja fortifikacija u 
gradovima i garnizonima, čitava dunavska linija odbrane je dodatno ojačana sa 
utvrdama, mostobranima i cestama. Velika je vojna sila bila stacionirana na ovoj 
liniji. I natpis iz Sexaginta Prista (danas Ruse u Bugarskoj) u Donjem Podunavlju 
veliča obnovljeni mir / tranquilitas na navedenom prostoru. Ovo naselje je obnovljeno 
kao praesidium (utvrda sa značajnim fortifikacijama), nakon što su Goti razorili 250. 
godine n. e. 


Podaci koji govore o napadima Sarmata na dunavsku granicu i skoro kontinuiranim 
sukobima njima, ukazuju da se Goti još uvijek nisu oporavili od teškog poraza 270. god. 
n. e., te da su Markomani, Kvadi i Rimljani imali sada stabilne odnose. 


Bez obzira što je gotska seoba unijela novi etnički element u stepsko područje, još 
uvijek su veći dio panonsko — karpatskog područja istočno i sjeverno od Dunava 
zaposjedale politije / narodi sarmatskog i neromaniziranog dačkog porijekla. Iako 
vrela navode samo skupno sarmatsko ime, u borbama sa Rimljanima su učestvovali 
samo pojedine sarmatske zajednice, jer jedinstvana sarmatska politička formacija 
nije postojala. Dioklecijan se borio protiv Jaziga, koji su kontrolirali područje između 
Dunava i Tise. Inače međusobni odnosi među Transdanubijskim zajednicama nisu 
bili nimalo srdačni. Nomadski Iranci i Goti su od samoga dolaska ovog germanskog 
naroda na sjevernocrnomorsko područje bili u kontinuiranom neprijateljstvu. Gotske 
političke tvorevine su napravile usjek i više — manje odvojile panonske Sarmate od 
onih nomadskih iranskih zajednica u ukrajinskim i južnoruskim stepama. 

Rat sa Iranom 


Mir sa sasanidskim Iranom nije dugo trajao, i nova promjena na tronu „šaha nad 
šahovima”? je kao direktnu posljedicu imala i početak novog rata. Sin i nasljednik 
Bahrama II. je bio Bahram III. (vl. četiri mjeseca u 293. god.). Gubitak Jermenije je 
imao priličan razočaravajući efekt po iransku elitu, i tražila se osoba koja bi mogla da 
se suprotstavi Rimljanima. Iz Jermenije su i vodili putevi za lakši upad u Mediju, što je 
dodatno izazivalo nezadovoljstvo. Bahram III. je smatran slabim, pa su mnogi velikaši 
odlučili da podrže Narseha (sina Šapura I.) koji je pružao impresiju snažne osobe koja će 
se moći nositi sa Rimljanima. Tako je Narseh, (vl. 293. — 302. god. n. e.) nekim vidom 
državnog udara, preuzeo vlast, dok je sudbina Bahrama III. ostala nepoznata. Zanimljivo 
je da je po stupanju na prijesto Narseh primijenio neku vrstu iranskog damnation 
memoriae. Naredio je da se uništi svaki trag i spomen na vladare izmedju njega i oca 
Šapura I. On se želio u javnosti predstaviti kao agresivni i ratnički raspoloženi “šah nad 
šahovima” kao što su bili Ardašir i Šapur I. 





Novčić sa likom Bahrama II. Novčić sa likom Narseha. 


Odmah po preuzimanju vlasti, Narseh je 294. god. n. e. poslao uobičajene darove, a 
Dioklecijan je uzvratio sa razmjenom ambasadora. 


Održavanje mira nije bila opcija Narseha, posebno imajući u vidu povremene upade 
na iransko područje trupa Tiridata III. U znak odmazde za to Narseh je 296. god. n. e. 
izvršio uspješnu invaziju Jermenije i Tiridat III. se morao skloniti na rimsko područje. 
To je bio casus belli za Rimljane i Dioklecijan je poslao Galerija sa trupama kako bi 

pomogao Tiridatu III. Glavno poprište rata je bilo u sjevernoj Mesopotamiji. Galerijeve 
trupe su vodile sa Irancima tri bitke, prve dvije su bile neodlučne, a treća je vođena 
između Kare (Harran u današnjoj Turskoj) i Kalinika (Callinicum, danas Ar-Raqqah u 
Siriji), možda negdje na rijeci Balikh. U ovoj trećoj bitci rimska armija je teško poražena 
i Galerije se sa trupama morao povući prema Antiohiji u kojoj se nalazio Dioklecijan. 
Zbog poraza august je svoga cezara javno ponizio. U javnoj ceremoniji u Antiohiji, 
Dioklecijan je naredio Galeriju (obučenom u carski purpur) da hoda jednu milju na čelu 
imperijalne karavane. 


Javno ponižavanje Galerija je imalo efekta. Galerije je bio željan revanša i u toku zime 
297/298. god. n. e. vršene su pripreme za ofanzivu i reorganizirana je armija. Nova 
pojačanja su u proljeće 298. god. n. e. došla sa Balkana i Podunavlja. Pošto Narseh nije sa 
svojom vojskom prodirao iz pravaca Jermenije i Mesopotamije, Galerije je preuzeo borbenu 
inicijativu na frontu. Ofanziva rimske armije (u snazi od oko 25 000 ljudi) je započela 
napadom (zajedno sa jermenskim trupama) preko Jermenije u pravcu sjeverne 
Mesopotamije. Narseh se sa glavninom trupa povukao u Jermeniju kako bi se suočio sa 
Galerijevim vojnicima. Brdoviti i planinski teren je više odgovarao rimskoj pješadiji, nego 
iranskoj konjici, i u dvije bitke Galerije je u potpunosti pobijedio. Za vrijeme drugog 
borbenog sraza u bitci kod Satala, Rimljani i Jermeni su iznenadili Narsehovu vojsku, teško 
je porazili i zarobile iranski tabor, Narsehov trezor, porodicu i harem. Nakon ovih pobjeda, 
Galerijeva armija je napredovala u dubinu Medije i Adiabene. Tom prilikom je samo nizala 
uspjehe, kao što je bitka kod Teodosiopolisa (današnji Erzurum u turskom Kurdistanu), 
zauzimajući Nisibis prije 1. X. 298. god. n. e. Nakon toga je pravac ofanzive usmjeren 
prema jugu. Napredujući duž Tigrisa, Rimljani zauzimaju Ktesifon i dolaze do ruševina 
Babilona. Nakon toga su se vratili na rimsku teritoriju. Na jermenski kraljevski tron vrećen 
je Tiridat III. 


Narseh je pokušao sklopiti mir sa Galerijem, poslavši mu radi toga i molbe za povratak 
porodice zaslanika Afrabana. Galerije nije Afrabanu dao definitivni odgovor nego je 
poslao natrag, ujedno podjećajući i optužujući Sasanide na postupak sa Valerijanom. 
Rimljani su tretirali zarobljenu Narsehovu porodicu relativno dobro, možda želeći 
obnoviti reminisenciju na postupanje Aleksandra Velikog sa porodicom Darija III. 
Narsehova supruga je provela ostatak rata u Dafni, u blizini Antiohije. 


Ozbiljni pregovori o miru su počeli u proljeće 299. godine n. e. Dioklecijanov sekretar 
(magister. memoriae) po imenu Sikorije Prob / Sicorius Probus je poslan Narsehu sa 
prijedlozima mirovnog sporazuma. U gradu Nisibisu je potpisan mir sa teškim uvjetima 
prema Iranu. Jermenija je i oficijelno vraćena Tiridatu III., a i dobila je i proširenje 
granica u pravcu Medije i sa utvrdom Ziata. Kavkaska Iberija izlazi iz okvira iranske 
sfere utjecaja i prelazi pod rimsku. Trgovina između rimskog i iranskog svijeta će se 
odvijati u Nisibisu koji je bio u rimskim rukama. Najteži dio mirovnog sporazuma 

je bilo prepuštanje Rimljanima pet satrapija koje su se nalazile između Tigrisa i 
Jermenije. Ove satrapije su bile strateški veoma bitne jer su se u njima nalazili 
prolazi prema istoku, jugoistoku i jugu. Rimljanima su pripala i uporišta Amida 
(današnji Dijabekir u Turskoj) i Bezabde. Pod rimsku kontrolu su došli i mnogi 
gradovi istočno od Tigrisa (Tigranokerta, Saird, Martyropolis, Balalesa, Moxos, Daudia 
i Arzan). 


Briljantna pobjeda u iranskom ratu pokazala je svu snagu rimske vojske, ali ujedno i 
efikasnost novog sustava. Potrebno je imati u vidu da su ,ftetrarsi? od prve godine 
Dioklecijanove vladavine vodli kontinuirane ratove, poglavito vanjske i to na svim 
granicama i neke građanske ratove i unutrašnje pobune. Svi ti nizovi kontinuiranih 
ratova su završavani pobjedonosno. Vojska je u potpunosti ostala lojalna ,,tetrasima", 
što je bilo toliko različito od preddioklecijanovskog doba. 





Galerijev slavoluk u Solunu. Slavoluk je izgrađen 298. ili 299. god. n. e., a posvećen 
303. god. n. e. Frizovi na slavoluku prikazuju pobjedu Galerija nad Irancima. 

Reljefni prikazi sa Galerijevog slavoluka. 





Reljefni prikazi sa Galerijevog slavoluka. 

Egipat 


Nedugo nakon postavljanja na mjesto cezara, Galerije je bio angažiran (293./204. god. 
n. e.) u Gornjem Egiptu, gdje je ugušio lokalni ustanak u gradovima Busiris i Koptos. 
I nakon toga situacija u Egiptu nije bila nimalo stabilna i u ljeto 297. god. n. e. došlo je 
pobune i pokušaja uzurpacije carske vlasti u Egiptu od strane Lucije Domicije Domicijan 
(Lucius Domitius Domitianus). Možda je pobunu uzrokovao novi porez. Veći dio Egipta, 
zajedno sa Aleksandrijom se pridružio pobuni. Osobno je predvodeći armiju u Egipat došao 
Dioklecijan. Prvo je ugušena pobuna u Tebaidi u jesen 297. god. n. e., a zatim je pod 
kontrolu stavljen veći dio Egipta, izuzev Aleksandrije. Domicije je bio mrtav u decembru 
297. god. n. e., a možda ga je naslijedio corrector/korektor (namjesnik provincije po novom 
uređenju) Aurelije Ahilej koji je bio odgovoran za odbranu Aleksandrije. Dioklecijanova 
armija je čak osam mjeseci (do marta 298. god. n. e.) opsijedala Aleksandriju. Nakon što je 
pao u ruke Dioklecijanovim vojnicima Ahilej je pogubljen. 


Zbog učešća u pobuni Aleksandrija je izgubila pravo na neovisno kovanje novca, a izvršen 
je cenzus/opći popis. Dioklecijan je izveo i reforme u upravi i birokratiji Egipta. Skoro 
stoljeće ranije je i Septimije Sever izveo upravno — administrativnu reorganizaciju Egipta. 
Severove i Dioklecijanove reforme su dovele upravno uređenje u Egiptu bliže općim 
rimskim standardima. Interesantno je da su Aleksandrija i Egipat i u rimsko doba dugo 
čuvali tradicionalne oblike unutarnjeg upravno — administrativnog sustava. Van 
Aleksandrije ti oblici su poticali iz još drevnijeg, predhelenističkog vremena. 





Hram iz doba Trajana na otoku File, na novopostavljenoj granici 
između Blemija i Nobata na jednoj strani i Egipta na drugoj strani. 

Dioklecijan je zatim duž Nila krenuo prema jugu, gdje je posjetio Oxyrhynchus i 
Elephantinu. Utvrdio je mir sa Nobatima i Blemijima, po kojem se rimska granica 
pomjerila prema sjeveru do egipatske File uz godišnju isplatu u zlatu Blemijima i 
Nobatima. Na primjeru Egipta je Dioklecijan popustio, ali je time i održao stabilnost 
esencijalne provincije. Dioklecijan je napustio Gornji Egipat u septembru 298. god. n. e., 
i u Siriju je došao u februaru 299. god. n. e. gdje se i sastao sa Galerijem. 


Konstancije i borbe na Rajni. 


Još od svoga postavljanja za cezara, Konstancije je skoro kontinuirano vodio borbe na 
rajnskoj granici. Krajem 298. god. n. e. došlo je do bitke kod Lingonesa (danas Langres) 
između Konstancijevih snaga i Alamana. Konstancije je bio u početku potisnut i morao se 
povući u grad, ali ipak su na kraju Alamani doživjeli poraz. Konstancije je ponovo porazio 
Alamane kod Vindonissa (danas Windisch u Švicarskoj). 


Maksimijanova kampanja u sjevernoj Africi 


Kada je elimirana pobuna u sjeverozapadnoj Galiji i Britani, Maksimijan je fokus pažnje 
prebacio na sjevernu Afriku. Opadanje rimskog autoriteta u III. st. n. e. se osjećalo i na 
afričkim granicama rimskog svijeta. Upadi slobodnih berberskih skupina na područja 
mauritanskih provincija su postajali sve drskiji, opasniji i ozbiljniji. Namjesnik provincije 
Mauretania Caesariensis je 289. god. n. e. postigao privremeni predah u sukobima sa 
Barvarima i Kvinkvgentianima. Međutim, upadi su se uskoro obnovili. Maksimijan je 296. 
god. n. e. odlučio da uzme stvar u svoje ruke i riješi problem u sjevernoj Africi. Podignuta je 
velika armija, koja se u jesen 296. god. n. e. preko Španije uputila u mauritanske provincije. 
U martu 297. god. n. e. započela je krvava i brutalna ofanziva protiv nezavisnih berberskih 
zajednica. Kampanja se odužila i Maksimijan je proveo zimu 297./298. god. n. e. u 
Kartagini. Kada su se obnovile borbe, Maksimijan se nije zadovoljio potiskivanjem 
polupustinjskih i pustinskih napadača u Atlas planine, nego je ofanzivu proširio u dubinu 
područja napadača. Teren je bio težak, a Berberi su bili vični gerilskom ratovanju, ali i 
pored toga Maksimijan je nastavio vršiti pritisak. Kako bi nanio što veću kaznu protivniku, 
Maksimijan je naredio totalno pustošenje, ubijanje što je moguće više i potiskivanje 
preostalih u Saharu. Kampanja je zaključena do proljeća 298. god. n. e. i 10. marta je 

trijumfalno ušao u Kartaginu. Tamošnji natpisi ga tituliraju kao redditor lucis 
aeternae (“Obnavljača vječnog svjetla"). Maksimijan se vratio u Italiju 299. god. n. e. i iste 
godine u proljeće je proslavio trijumf u Rimu. 


Zapad 299. — 305. god. n. e. 


Nakon mauritanske kampanje, Maksimijan se vratio ležernom životu u palata Milana i 
Akvileje. Ratovanje je prepustio Konstanciju. Maksimijan ipak nije napustio i vođenje 
politike, pa je bio oštar u odnosima sa Senatom. Laktancije ga optužuje da je čak i podizao 
lažne optužbe nad nekoliko senatora koji su onda bili pogubljeni, uključujući i prefekta 
Grada 301. ili 302. god. n. e. Za razliku od njega, Konstancije je nastojao zadržati dobre 
odnose sa Senatom. Istovremeno je Konstancije nastavio sa borbenim aktivnostima na 
rajnskoj granici. Borio se protiv Franaka 300. ili 301. god. n. e., a 302. god. n. e. vodio je 
kampanju protiv Germana u gornjorajnskom području. Konstancije je naselio Franke u 
depopulirane dijelove galsko — germanskih provincija. Nakon proslave vicennalia (zajedno 
sa Dioklecijanom), Maksimijan je 304. god. n. e. vodio sekuralne igre. 


Reforma vojske 


Sve dioklecijanske reforme su primarno rađene u interesu vojne organizacije, koja je 
pretrpila najveće promjene na druge državne institucije. Dioklecijanov paket promjena je 
uključivao i punu reformu i preobrazbu i reorganizaciju rimskih oružanih snaga, koja se 
već u III. st. n. e. prilično transformirala i promijenila u odnosu na vojsku augustovskog i 
antoninijanskog vremena. Dominatska vojska se od one principatske (koju je ustanovio 
August) razlikovala i po načinima regrutacije, vojnih doktrina, vojne opreme, vrste i 
tipova jedinica, načina zapovijedanja, logističkoj podršci i sl. Veća je razlika između 
principatske i dominatske vojski, nego između augustovske i kasnorepublikanske, pa i 
srednjerepublikanske vojski. I na rasporedu dominatskih vojnih jedinica se osjetio proces 
centralizacije, jer je komanda i kontrola prenošena sve više na dominuse i njima neposredno 
subordinirane. I manufakturna djelatnost vezana za potrebe vojske i njeno snabdjevanje su 
dovedeni pod centraliziranu državnu kontrolu. Tako je i vojska na sebi itekako osjetila 
procese centralizacije i birokratizacije. O dominatskoj vojsci će u kasnijim poglavljima biti 
znatno više riječi. 


67 


Dioklecijan se za vrijeme svoje vladavine u potpunosti oslanjao na vojsku. Tako je i 
njegov izbor za cara obavljen aklamacijom pred vojskom, a i njegova abdikacija se 
isto desila pred vojničkom skupštinom. Izgeda da Dioklecijana stare građanske i civilne 
ustanove više nisu zanimale, i da je on shvatao vojsku kao glavnu, temeljnu instituciju 
Rimske države. Pod njegovim direktnim zapovjedništvom vojska u 20 godina nije doživjela 
poraz, a i svaki rat završio je u konačnici pobjedom Rimljana (Napoleon je u razgovoru s 
generalom Marmontom nazvao Dioklecijana najvećim žandarom u povijesti). Dioklecijan 
je kao neophodne osobine vojske isticao fides militium (,,vojničku vjernost, vrijednost"), 
virtus militium (,,vojničku vrlinu”) i concordia militium (,,vojničku slogu”). 


Veliki pogrom kršćana 


Dioklecijanovo ime se u kolektivnom sjećanju Euromediterana najčešće povezuje sa 
pogromom kršćana. Za razliku od svih ranijih pogroma i persekucija kršćana, ovaj se 
smatra najžešćim i najsveobuhvatnijim. 


I danas postoji pučko vjerovanje da su skoro tri stoljeća kršćani bili sustavno progonjeni, 
mučeni i kažnjavani od strane Države i da su cijelo vrijeme provodili u ilegali. Ovo 
uvjerenje je bilo i historiografska činjenice sve do Edvarda Gibona i njegovog kritičkog 
pristupa tome pitanju. Progoni su se dešavali, ali povremeno, sporadično i u određenim 
područijima, o čemu je ranije više govoreno u lekciji “Progon kršćana iz 64. god. n. e.” 
Nekada je znalo proteći i više decenija prije nego što bi se javio neki edikt usmjeren protiv 
kršćana ili bi izbili nemiri u kojima bi masa za neke svoje nedaće krivila kršćane (ili bi se u 
tu svrhu koristile izmišljene i lažne optužbe) pa bi došlo do javnog linča. Nekada je 
neprijateljstvo javnosti prema kršćanima bila tolika da je čak Država morala intervenirati 
kako ne bi došlo do pokolja. Plinije Mlađi je npr. imao listu denucijacija kršćana od strane 
anonimnih pošiljatelja za koje mu je princeps Trajan predložio da ih ignorira. U Lionu je 
177. god. n. e. je tek intervencija vlasti zaustavila opći pogrom i pokolj od strane 
nekršćanske mase. Ustvari Država, u prva stoljeća postojanja kršćana, nije izdala nijedan 
oficijelni dekret, zakon, edikt koji bi bio direktno bio uperen protiv kršćanstva (u globalnom 
smislu) kao takvog i koji bi se odnosio na cjelokupni rimski svijet. Ovo stanje iz I. i II. st. n. 
e. bi se moglo okarakterizirati kao trpljenje od strane Države sa povremenim lokalnim 
napadima i progonima. Za razliku od toga ranijeg razdoblja od Severa i u toku III. st. n. e. 
takav odnos prema kršćanstvu se suštinski promijenio. Princepsi su sve više pažnje 
posvećivali kršćanstvu i kao religiji i kao općekulturnom pokretu koji se polako, ali sigurno 
širio. Sada su bili i otvoreniji prema zahtjevima masa da se obračuna sa kršćanstvom. To je 
sa jedne strane bila namjerna politika podilaženja masama i dobijanju na popularnosti 

tako što bi se podilazilo najnižim strastima; sa druge strane činjenica je da je u III. st. n. e. 
kršćanstvo izašlo iz okvira pokreta koje je najviše sljedbenika dobivao u skromnijim 
slojevima stanovništva. Ono je sada postajalo vidljiva snaga (posebno na istoku), i pristalice 
je nalazilo i u okvrima tadašnje elite. A pošto je kršćanstvo odbijalo da se integrira u 
okvire tadašnje vladajuće ideologije i njenih predstava, počelo se na njega u državnim 
institucijama gledati kao na vrlo ozbiljnog unutarnjeg neprijatelja. Septimije Sever 202. god. 
n. e. izdaje reskript kojom zabranjuje konverziju na abrahamističke religije, a Maksimin 
nastupa protiv vođa kršćanskih zajednica. Vrlo težak progon, i to općeg karaktera, 
preduzima Decije, a nakon njega nastavlja Valerijan. Galijen zaustavlja progone i 
uspostavlja neku vrstu primirja sa crkvom, koji traje sve do zadnjih godina dioklecijanove 
vladavine. U tom ,primirju" koje traje skoro četiri decenije kršćanstvo i dalje raste, pa 
se tako pretpostavlja da je kršćanska populacija narasla (sa oko 2%) na čak oko 10% 
neposredno pred dioklecijanovske pogrome. Kršćanske zajednice više nisu ograničene na 
gradove, u kojima su se one najviše i širile, nego su vidljivo prodrle i na seoska područja. 
Decenije mira i etablirana i vidljiva crkvena organizacija doprinijeli su da se smanji 
intenzitet vjerovanja u lažne optužbe i objede na račun kršćana. Tako je i među elitom i 
među masom je opadao interes i entuzijazam za provale bijesa mase prema kršćanima. 
Jednostavno rečeno javnost se navikla na prisustvo kršćanstva. Ni crkve nisu više bile 
neupadljive, a grade se i veće crkve u najvažnijim gradovima rimskog svijeta. Ove crkve 
održavaju ne samo sve brojnije ,,stado“, nego i sve jači utjecaj same kršćanske zajednice i 
njene hijerarhije. U Nikomediji je podignuta crkva na jednom brdu, sa pogledom na carsku 
palatu, praktično stalno pred očima Dioklecijana. 


Kršćanstvo je ipak antipod klasičnog svijeta i njegove kulture. Zasnovan na hebrejsko — 
semitskom obrascu otkrovenja apsolutne istine teško je mogao način zajednički modus 
vivendi sa eklektičkom klasičnom kulturom. I kako je kršćanstvo napredovalo, sve više je 
privlačilo pažnju dobrog dijela tadašnje intelektualne elite. Ova skupina je shvatala šta je 
krajnja konsenkvenca širenja kršćanstva i ušla je u direktni sukob sa kršćanstvom i 
njegovim predstavnicima. Pošto su je vodili obrazovaniji i ugledniji pojedinci, nije se 
udaralo po kršćanstvu širenjem lažnih glasina, fantastičnih priča i objeda kojima bi se 
huškala i razjarila masa. Sada se prešlo na ideološku borbu, na sistematičnije i jasnije 
suprotstavljanje (korištenjem i naučnih i teoloških argumenata), te na urgiranje da se Država 
ovom pitanju djelotvorno i institucionalno u potpunosti posveti. Neki predstavnici ove 
stranke su zauzimali i visoke pozicije u dioklecijanskoj administraciji. Tu treba istaći 
neoplatonskog filozofa Porfirija iz Tira i Sosijana Hijerokla (Sossianus Hierocles; visoki 
dužnosnik, vikar Oriensa, namjesnik Sirije i Bitinije). Porfirije je uz mnoga druga svoja 
filozofska djela napisao i ,,Protiv kršćana" (Adversus Christianos) u 15 knjiga, od kojih su 
sačuvani samo fragmenti. Često se navodi njegova rečenica „bogovi su proglasili Krista da 
je bio najpobožniji, ali kršćani su konfuzna i zlobna sekta”. Prema sv. Jeronimu, Porfirije je 
posebno napao navodno Danijelovo proročanstvo, jer su Jevreji i kršćani ukazivali na 

njegovo historijsko ispunjenje kao odlučujući argument. Porfirije je opet napisao da 
Danijelovo proročanstvo nije napisao Danijel, nego neki Jevrej koji je živio u vrijeme kralja 
Antioha Epifana. Ustvari Porfirije je dokazivao i ukazivao da je navodno Danijelovo 
proročanstvo obični falsifikat. Hijerokle je napisao djelo „Ljubitelj Istine” (Púalńðno), 
jednu žestoku kritiku kritiku kršćanstva. Zanimljivo je da su i Porfirije i Hijerokle 
upoređivali Isusa sa Apolonijem iz Tiane. Početkom IV. st. n. e. jedan još uvijek 
neidenticirani filozof (moguće učenik neoplatoničara Jambliha), koji je bio blizak 
Dioklecijanovom dvoru je izdao pamflet protiv kršćana. Na ovom intelektualno — 
elitističkom „frontu” tadašnji najsnažniji protivnik kršćanstva je bio neoplatonizam, a na 
seoskom — ruralnom stari kultovi vezani za pastire (npr. Pan ili Silvan), zemlju, 
plodnost...itd... Otpor širenju kršćanstva su pružali i raznorazni svećenici, auguri, tumaći 
snova, proricatelji, proroci i sl... jer je to ugrožavalo njihove financijske i materijalne 
interese. 


Dioklecijan je po pitanjima religijske misli bio tradicionalista 1 konzervativan, i za razliku 
od Aurelijana nije promovirao nijedan novi kult i uglavnom je bio odan starim kultovima 
»olimpskih" bogova. Posebno je Dioklecijan poštovao Jupitera, i njemu je podredio svoju 
vladavinu. Dioklecijan je u okviru svoje državničke aktivnosti je nastojao i obnoviti 
posvećenost ovim kultovima, koji su već prilično oslabili u svojoj snazi. Dioklecijan je sebe 
vidio, slično Augustu, kao obnavljaća starih kultova i običaja. Uostalom on je i uvođenje 
novog sustava predstavljao kao obnavljanje „dobrih starih” običaja i vrijednosti, nasuprot 
haosu Pedestogodišnjice. Obnavljali i novogradili su se oltari, statue, hramovi U sjevernoj 
Africi veliki broj natpisa koji se odnose na obnovu, opravku i dizanje hramova pripadaju 
dioklecijanskoj epohi. Sam Dioklecijan je sebe povezao sa Jupiterom, a Maksimijana sa 
Herkulom, čime je povezao “olimpsku? religiju sa samim državnim vrhom. Dioklecijan je 
bio uvjerenja da samo centralizacija može dovesti do neophodne obnove, pa je takav stav 
izražavao i u polju religioznosti. Jedinstveni položaj Jevreja i kršćana je predstavljao za 
državni vrh dređenu anomaliju u okviru opće religioznosti rimskog svijeta. Jevreji su mogli 
da se pozovu na drevnost svoje duhovnosti i tako osiguraju bar kakvu — takvu toleranciju, i 
da budu izuzeti iz Decijevih i Valerijanovih, a kasnije Dioklecijanovih progona. Kršćani 
nisu imali takav izgovor, a i sami su se nastojali distancirati od Jevreje i jevrejstva kao 
svoga izvora. 


Prvih 15 godina Dioklecijanove uprave kao da je navještavalo da će se primirje Države i 
kršćanstva održati. Kršćani su u ovim decenijama zauzimali i neke dužnosničke i 
službeničke poslove u državnoj hijerarhiji. Čak je neke od njih na ove pozicije postavio i 
sam Dioklecijan. Navodno su i Dioklecijanova supruga i kćerka imali simpatije prema 
kršćanstvu. A kršćana je već bio i vidljiv broj i u vojsci. Dioklecijan, iako religijski 
tradicionalista, je ipak održavao drevnu rimsku maksimu o toleranciji. Međutim, ispod takve 
površine pripremala se bura. Dioklecijanovo neposredno okruženje su upravo činili ranije 
navedeni antikršćanski političari i filozofi. Bez obzira na to njegovo okruženje, i sam 

Dioklecijan (inače tradicionalistički raspoložen) je polako dolazio do uvjerenja da je 
kršćanstvo unutarnji neprijatelj i da se to pitanje mora staviti ad — acta. Sa druge strane, i 
kršćanstvo je (i pored višedecenijskog primirja i napredovanja), i dalje ostalo oporbeno 
(učenjem i djelovanjem) prema Državi i njenim interesima. Osobito je opasno bilo njegovo 
širenje u vojsci. Kršćanski izvori navode niz primjera odbijanja iskazivanja počasti 
carevima od strane vojnika. 


I njegov cezar Galerije je pokazivao protukršćanske pozicije, i izgleda da je on imao ključni 
utjecaj na Dioklecijana da se pokrene pogrom. Kršćanska vrela pripisuju Galeriju da je on 
bio glavni i pobornik i izvršilac pogroma. Moguće je da je Galerije pogrom pokušao 
iskoristiti i za kretanje naviše u imperijalnoj hijerarhiji. Laktancije navodi da je Galerije 
prosto „bio gladan” za višim pozicijama na navedenoj hijerarhijskoj ljestvici. Po Laktanciju 
i njegova majka Romula je bila žestoko antikršćanski raspoložena > "Njegova (Galerijeva 
op. a.) majka, vrlo praznovjena žena, bila je odana kultu planinskih bogova (moguće 
skupina oko Silvana = Silvan, Dijana i nimfe op. s.) ... gotovo je svakodnevno priređivala 
žrtve i na gozbe pozivvala i suseljanje. Kršćani su se toga klonili i dok se žena gostila sa 
suseljanima, oni su ustrajavali u postu i molitvi. Tako je ona zamrzila na njih i svoga ne 
manje praznovjernog sina ženskim žalopojkama poticala na uklanjanje takvih ljudi." 


Nakon pobjedničkog rata sa Iranom, Dioklecijan i Galerije su 299. god. n. e. došli u 
Antiohiju. Laktancije govori sljedeće : ,,Dok je vodio poslove u istočnim područijima, a jer 
je zbog straha ispitivao buduće događaje, često je (Dioklecijan op. a.) prinosio žrtve da bi iz 
jetre životinja saznao što će se dogoditi. Tada su neki njegovi pomoćnici (misli se na neke 
pojedince iz tadašnje Dioklecijanove pratnje op. a.), koji su upoznali Gospodina, 
prisustvujući žrtvama, stavili na svoja čela besmrtni znak ( moguće križ, koji je naslikan ili 
tetoviran među obrvama kao svojevrsni manifestatio fidei op. a.), na što su se demoni 
poplašili i obred je bio pokvaren. Haruspici su se uznemirili jer u utrobi nisu mogli naći 
znakove, i kao da dotada nisu uopće žrtvovali, više su puta ponavljali obred. Ali ni 
višekratno klanje žrtvenih životinja nije ništa pokazalo, dok  Tagis (načelnik haruspika 
op. a.) bilo iz nagađanja ili iz vlastitog viđenja, nije kazao da žrtva nije dala rezultata jer 
su svetim činima prisustvovali neposvećeni ljudi. Tada je on (Dioklecijan op. a.) planuo od 
bijesa te je zapovijedao da moraju žrtvovati ne samo oni koji su pomagali nego svi koji 
su se nalazili u palati, a ako bi ko odbio, neka bude izbičevan. Uputio je dopise i svim 
zapovjednicima da prisile vojnike obavljati odvratne žrtve, a ko odbije, mora biti otpušten iz 
vojske." Pošto je Laktancije bio ideološko -namjenski vođen u svome djelu, ne bi se baš 
trebalo vjerovati u kompletan opis ovog događaja. Vjerojatno je sam Laktancije doradio 
neki slični stvarni događaj. Ali bez obzira na autentičnost ili ne, vidljivo je da je Dioklecijan 
najviše motiviran time što kršćani predstavljaju ozbiljnu smetnju starim kultovima, kojima 
je on bio posvećen. Po njemu kultni obred proricanja haruspika koji se izvodi u ime i u 
prisustvu najviših državnih funkcionera (augusta i cezara) i inače poštovanje prema 
drevnim kultovima, koji nesumnjivo imaju i prizvuk državne ideologije, je potreba radi 

opstanka i funkcioniranja Države i postojanja rimskog svijeta u njegovoj cjelini. 
Diokleacijan nepoštivanje onoga što donosi korist Državi, doživljava kao pretnju samoj 
državi i njenim interesima. On ustvari ne shvaća osnovnu logiku kršćanstva, a to je da 
„zemaljska država, zemaljsko carstvo" za njih ima značenje tek toliko koliko služi 
kršćanstvu i „carstvu nebeskom”. Nasuprot njima, Dioklecijan „zemaljsku državu” 
(konkretno onu sa rimskim imenom) doživljava kao ovalopećenje božanskog i samim tim 
je stavlja na prvo mjesto, a njenu izdaju (onako kako je on definira) tretira kao i svetogrđe. 
Upravo zbog pitanja odnosa prema „zemaljskim stvarima i pojavama” dolazi do 
nerazumijevanja između na jednoj strani Dioklecijana i drugih antikršćanskih istaknutih 
pojedinaca i kršćana na drugoj strani. Dioklecijan je takvo ponašanje jednostavno smatrao 
veleizdajničkim. 

Nebrahamistički grčko — rimski klasični svijet nikada nije bio načisto sa odnosom prema 
bez obzira na sva ta tumačenja, u klasičnom rimskom svijetu „ovozemaljski život” 
mnogo veće značenje, nego za abrahamiste (u konkretnom slučaju kršćane) za koje je 
„Ovozemaljski život? samo prolazna kategorija, neka vrsta ispita na osnovi kojeg se 
određuje u koje dijelove vječitog, ,,onozemaljskog svijeta" će pojedinac otići nakon smrti. 
I zato za predstavnike klasičnog rimskog svijeta Res publica Romana ima mnogo veće 
značenje (koje je esencijalnog karaktera) nego za kršćanski svijet za koji ona ona može, ali 
ne mora apriori da postoji. Kada kršćansko nadvlada klasični rimski svijet, takav idejni i 
životni osjećaj je onda imao dugoročno gledano loše posljedice po preživljavanje rimskog 
svijeta i njegove Države. Sa gubljenjem državnih vrijednosti klasične Rimske Države 
(direktno uvezanih sa starim običajima), gubio se i osjećaj dužnosti prema javnim i 
državnim interesima ne samo elite, nego i običnih građana. Nema više općeg interesa, nema 
više borbe za ono što se podrazumijeva „rimskim“, sada se sve više okreće prema onome 
„kršćanskom“. Interes pojedinca u kršćanskom svijetu nije više državotvoran, on je 
religiozan i zato Rimska država gubi na značenju. Sada se interes pojedinca pomjera sa 
,ovozemaljskog“ na ,,onozemaljski“ svijet. To direktno proizvodi udaljavanje pojedinaca od 
zalaganja za borbu na ovom svijetu. Za ozbiljnog 1 istinski vjerujućeg kršćanina tijelo je 
samo prolazna forma i njega treba urušiti radi duše koja je po njemu jedino vrijedna da se za 
njen spas bori. To proizvodi egocentričku aksioznost jer javni interesi države i njenin 
institucija gube smisao pred uobraziljom sopstvenog svetog spasa u raju. Neabrahamistički 
svijet nije nudio nagradu na vantjelesnom obliku, nije nudio teoriju spasenja, nije nudio 
zahtjev da se obnašaju ovozemaljske dužnost....pojedinci su sada smatrali da im je bitnije da 
vrijeme provode u nekoj osami, isposništvu i pustinjskim samostanima nego da se bore za 
javne funkcije, dužnosti, interese. 


I Eusebije iz Cezareje navodi da je zapovjednicima trupa izdano naređenje da svojim 
vojnicima daju izbor: žrtvovanje ili otpust iz vojske koji je podrazumijevao kraj karijere, 
penzionog obeštećenja i osobne ušteđevine u vojničkoj blagajni. Ova čistka je bila prilično 

uspješna. Eusebije ipak inicijativu za čistku u vojsci prebacuje na Galerija. Nakon čistke u 
vojsci, situacija se ponovo primirila. Dioklecijan je tri godine ostao u Antiohiji, a posjetio je 
i Egipat u zimu 301./302. god. n. e. U Aleksandriji je 31. III. 302. god. n. e. Dioklecijan je 
nakon konsultacija sa namjesnikom Egipta izdao reskript u kojem naređuje da vodeći 
manihejci budu živi spaljeni zajedno sa njihovim svetim zapisima. Ovo je prvi put da je 
donesena odluka od strane cara da se namjenski uništi sveta literatura. Manihejci nižeg 
statusa su isto bili pogubljeni, a oni višeg statusa su poslani na rad u kamenolomima na 
ostrvu Proconnesus (danas otok Marmara) ili u rudnike Fana u južnoj Palestini. Sva 
manihejska imovina je zaplinjena i pohranjeni u državnom trezoru. Dioklecijan je navodio 
da su manihejci nova sekta u oporbi prema starijim vjerovanjima...da će oni inficirati cijelu 
imperiju kao otrov zločudne zmije. Po ovakvom Dioklecijanovom izrazito konzervativnom 
shvatanju da se drevne religije ne kritiziraju, nego samo one nove, bilo je pitanje dana kada 
će se Dioklecijanov udar prenijeti i na kršćane. Za progon manihejaca je Dioklecijan imao 
i drugo, mnogo pragmatičnije i svjetovnije razloge. U ovo vrijeme maniheizam je bio 
podržavan u Iranu, i njegove pristalice su izgleda smatrane nekom vrstom „pete kolone”. 





Sveta Julijana iz Nikomedije, stradala 304. god. n. e. Ona je bila vrlo popularna 
u srednjem vijeku, kao što i pokazuje ova slika sa jednog manuskripta iz XIV. st. 

Dioklecijan je u Antiohiji boravio u jesen 302. god. n. e. Đakon Roman iz Cezareje je 
posjetio dvor dok su se odvijala žrtvovanja i prekinuo je ceremoniju glasno osuđujući taj 
čin. Odmah je uhapšen, prvo je osuđen na spaljivanje, ali je Dioklecijan preinačio tu kaznu 
u rezanje njegovog jezika. Ipak je nakon tortura u zatvoru Petar zadavljen. Ubrzo su 
Dioklecijan i Galerije napustili Antiohiju i uputili se u Nikomediju. Prema Laktanciju su 
Dioklecijan i Galerije, uz prisustvo Porfirija i drugih dužnosnika i savjetnika, ušli u raspravu 
kakvu državnu politiku voditi prema kršćanima. Po Dioklecijanu je dovoljno bilo da se 
kršćani uklone iz dvorskih službi i vojske i da će to biti dovoljno da se umire i zadovolje 
bogovi. Galerije je predlagao njihovo istrebljenje. Zato su odlučili da zatraže savjet 
Apolonovog proročišta u Didimi kod Mileta. Po povratku, glasnik je prenio odgovor koji je 
protumačen kao božansko opravdanje za opći progon kršćana. Ovaj primjer, iz ranog 
dominata, jasno ukazuje kako će izgledati naredna stoljeća, kada će iza kojekakvih 
božanskih saglasnosti kriti obični osvajački, pljačkaški i uništavajući pokreti. Postavljen je 
temelj za mediavelnu budučnost sa njenim vjerskim ratovima. Kraj starog klasičnog 
rimskog svijeta je bio na pomolu. 


Dioklecijan je 23. II. 303. god. n. e. na praznik Terminalia naredio da se novopodignuta 
crkva u Nikomediji sruši, tekstovi u njoj spale i blago zaplijeni. Ovaj dan je uzet sa 
simboličkim značenjem, jer je Termin bog granica, a na ovaj dan će se omeđiti postojanje 
kršćanstva. Idućeg dana je izdat prvi Dioklecijanog edikt protiv kršćana, koji je usmjeren 
protiv kršćanske imovine i viših klerika. Edikt je predviđao i uništavanje svetih spisa, 
liturgijskih knjiga i kultnih mjesta, a zabranjeno i skupljanje kršćana radi molitve i 
bogosluženja. Navedeno uništavanje spisa kao način nečijeg zatiranja, su preuzele i 
abrahamističke denominacije kao u svojim borbama protiv “pagana, inovjeraca i heretika”. 
Kršćanima je zabranjeno i pravo da upučuju peticije dvoru, čime su djelimično stavljeni van 
zaštite zakona. Kršćani senatori, vitezovi i dekurioni, veteran i vojnici su bili degradirani, a 
kršćani carski oslobođenici bi bili vraćeni u status roba. Laktancije navodi da je Dioklecijan 
naložio da se odluka provede bez prolijevanja krvi. Uprkos ovoj Dioklecijanovoj namjeri o 
ne prolijevanju krvi, situacija na terenu se odvijala nešto drugačije. Lokalne sudije su 
često naređivali egzekucije, a Galerijeva preporuka da se kršćani živi spaljuju, postao 
je uobičajen način pogubljivanja kršćana u istočnim provincijama. Zanimljivo je da su 
ovaj metod kažnjavanja nepodobnih u religijskom i kultnom smislu preuzeli i sami 
kršćani, pa su lomače bile sastavni dio kasnosrednjovjekovne zapadne i središnje Europe. 
U Nikomediji, kršćanin Eutije je pocijepao proglas o ediktu. On je brzo uhapšen, mučen 
i živ spaljen, i tako je Eutije postao prvi martir dioklecijanovskih progona. Pri kraju 
februara je izbio požar u nikomedijskoj palati. Galerije je ubijedio Dioklecijana da požar 
podmetnut od strane kršćana. Tada su stradali i eunusi palate. Najraniji martir u Cezareji 
je pogubljen 7. VI. 303. god. n. e. 

Grčka ikona iz XVI. st. prikazuje kako Sveti Juraj/Đorđe/Đurđe ubija aždahu/zmaja. Riječ je 
o jednom od naprikazivanijih motive u kršćanskoj umjetnosti. Prema legendi, česte su slike i 
kipovi gdje Sveti Juraj pobjeđuje zmaja. U počecima kršćanstva zmaj je simbolizirao zlo, što 
se u prenesenom značenju odnosilo na tzv. “paganstvo*. Prikazuje se u odori rimskoga vojnika 
ili srednjovjekovnog viteza na bijelom konju kako zamahuje mačem. Na zapadnom Balkanu se 
javlja i prikaz gdje sveti Juraj ubija - vuka. To je prikaz koji se može naći na stećcima. Juraj je 
bio kršćanin-oficir (tribun) u Dioklecijanovoj gardi. Juraj je ostao ustrajan kao kršćanin, pa je 
bio mučen i na kraju pogubljen odrubljivanjem glave 23. IV. 303. god. izvan zidina Nikomedije. 
U hagiografiji sv. Juraj je jedan od najpoštovanijih martira u rimokatoličkoj crkva (oba obreda, 
pravoslavnoj ckrvi, anglikanskoj crkvi i orijentalnim kršćanskim crkvama. Po gregorijanskom 
kalendaru 6. mart je praznik Jurjevo/Đurđevdan. Kod Zapadnih Balkanaca ovaj festival se 
stopio sa određenim predkršćanskim proljetnim festivalima, tako on predstavlja slavljenje 
prirode. Zanimljivo je da su sve donedavno ovaj festival kod južnih Slavena slavili i katolici i 
pravoslavni i muslimani. Danas je uglavnom ograničen na romsku populaciju. I pored načelnog 
otpora slavljenju svetaca, i u najmlađoj abrahamističkoj religiji > islamu Juraj je našao svoje 
mjesto. Muslimani Egipta, bliskog i srednjeg Istoka i Male Azije respektiraju ulogu Juraja. 
Na ovim područijima slika o Juraju je ustvari kompozitna figura nastala miješanjem raznih 
biblijskih, kuranskih i folklornih elemenata. On se djelimično identificira i kao Al-Khidr. 

U ljeto 303. god. n. e., uslijed niza kršćanskih oružanih pobuna u Meliteni (danas Malatya u 
Turskoj) i u Siriji, izdan je novi edikt po kojem se naređuje hapšenje biskupa i drugih 
kršćanskih svećenika. Toliko je pohapšeno biskupa/episkopa, đakona, lektora, egzorcista i 
drugih svećenika da su zatvori bili prebukirani i po Eusebiju morali su se obični kriminalci 
puštati kako bi se dobilo dovoljno mjesta. U spomen 20-godišnjice dolaska na vlast 20. XI. 
303. god. n. e. Dioklecijan je u trećem ediktu proglasio opću amnestiju. Svaki uhapšenik 
je mogao biti oslobođen, samo ako bi izvršio žrtvovanje bogovima. To je bio veoma 
promišljen potez sa ciljem kompromitacije uglednika kršćanskih crkava i općina. 
Dioklecijan je dobro prozreo da bi njihovo pogubljenje samo proizvelo veliki broj martira, 
paje primijenio proračunatiju politiku tako što bi slomio crkvenu hijerarhiju. Ova politika je 
djelimično uspjela, jer je jedan dio uhapšenika izvršio žrtvovanje bez većeg pritiska, a drugi 
dio uslijed mučenja. Namjesnici su željeli da se otarase problema uhapšenika, pa su nivo 
onoga šta bi ovi trebali učiniti sveli za svoje oslobođenje na najmanju moguću mjeru. Tako 
se spasio značajan broj pripadnika crkvene hijerarhije, koji su se samo nominalno pokorili. 
Naravno, bio je i značajan broj novih martira, a znatan broj nepomirljivih je prognan, 
sakaćen, mućen i poslan na rad u rudnike i druga slična mjesta. Uskoro (januar ili februar 
304. god. n. e.) je uslijedio i četvrti edikt po kojem je naređeno svim stanovnicima rimskog 
imperija da se okupe na nekom javnom trgu i izvrše kolektivno žrtvovanje. Onima koji 
odbiju da učestvuju u ovom ceremonijalu, slijedila je smrtna kazna. Ovaj edikt se nije 
primjenjivao u domenama Maksimijana i Konstancija. Na istoku je ovaj dekret ostao važeći. 
Po svemu sudeći Dioklecijan je bio uvjeren da je odnio efikasnu pobjedu i da su ovo 
posljednji trzaji kršćanstva. Crkve su bile uništene, dobar dio svetih spisao uništen, civilne 
službe i vojska su očišćeni, crkvena hijerarhija i vodstva crkvenih općina ili bila likvidirana 
ili rasturena ili doživjela apostaziju i tako bila kompromitirana. Sam Eusebije iskreno 
priznaje bezbrojnost (uvpioi) apostata sa kršćanstva. Nakon povlaćenja Dioklecijana i 
Maksimijana, i nastupa druge ,tetrarhije", izgleda da je progon ostao na snazi samo u 
istočnim provincijama nad kojima je Galerije bio august. Posebno se novi istočni cezar 
Maksimin Daja isticao u progonu kršćana. On je 306. i 309. god. n. e. izdao sopstvene 
edikte zahtijevajući opće žrtvovanje. Na zapadu su se ipak odvijali drugačiji procesi, koji će 
u krajnjoj konkluziji spasiti kršćanstvo. Ćim je preuzeo vlast na zapadu Konstantin je 
zaustavio progone i ponudio kršćanima povratak svega što su izgubili u zadnjih par godina. 
Maksencije je po preuzimanju vlast proglasio toleranciju za sve kršćane na prostoru koji je 
kontrolirao, ali nije naredio povrat imovine. 


Na istoku su progoni započeti u februaru 303. god. n. e. oficijelno završeni 30. IV. 311. god. 
n. e., iako su pogubljenja mučenika u palestinskoj Gazi nastavljeni do 4. V. Galerije je dok 
se nalazio na samrtnoj postelji izdao (i u ime Konstantina i Licinija) proklamaciju kojom 
je završio period neprijateljstava i kojom se kršćanima daju prava da djeluju slobodno i u 
okvirima propisanih zakona. Laktancije opisuje ovu odluku kao da je riječ o ediktu, dok 
sudeći po tekstu koji donosi Eusebije možda je riječ o carskom pismu. Iako se vraćaju 

prava, sloboda i tolerancija kršćanima, Galerije odluku obrazlaže time što progon nije 
polučio osnovni cilj > jačanje tradicionalne rimske religije i religijskih i kultnih običaja. 
Galerije je zadržao svoj izrazito negativan stav o kršćanima. 


Tekst odluke Galerija (po Laktanciju): ,,Među svim ostalim odlukama što smo ih uvijek 
donosili na korist i dobrobit države, dosada smo htjeli sve dovesti u sklad sa starim 
zakonima i javnim poretkom Rimljana, i pobrinuti se da se i kršćani, koji su napustili način 
života svojih predaka, vrate zdravom razumu, jer je iz nekih razloga upravo te kršćane 
zahvatila tolika samovolja i jer ih je obuzela takva glupost da nisu više slijedili odredbe 
svojih starih, koje su možda uvodili upravo njihovi pretci, nego su po svojoj volji i želji 
stvarali zakone koje će održavati i sa raznih strana skupljali su različite narode. Kada smo 
izdali zapovijed da se vrate starim odredbama, mnogi su se izvrgli opasnostima, a mnogi su 
i stradali. I budući da je većina ustrajavala u svom načinu života, te smo uvidjeli da oni niti 
služe obrede, niti iskazuju dužnu vjeru bogovima, niti pak časte kršćanskog boga, mi smo, 
slijedeći našu razboritost i u skladu sa našom stalnom težnjom da svim ljudima osiguramo 
oprost, a sa obzirom na našu blagost, odlučili da i tim ljudima moramo odobriti da opet 
budu kršćani i da smiju obnoviti svoj okupljališta, sa time da ne rade ništa protiv poretka. 
Drugim dopismo dat ćemo dužnosnicima uputu kakve postupke moraju provoditi. Sikladno 
tom našem oprostu, oni će morati svoga boga moliti za naše zdravlje, za državu i za sebe 
same, tako da bi država u cjelosti ostala očuvana i sigurna, a da oni mogu bezbrožno živjeti 
u svojim domovima." 


Nakon Galerijeve smrti, ova zakonska odluka se na prostoru koji je kontrolirao Maksimin 
Daja nije dugo održala. Nakon samo sedam mjeseci Maksimin Daja je obnovio progone i 
koji će trajati do 313. god. n. e. 


U svrhu lakšeg pronalaženja kršćana u kontekstu četvrtog edikta, Galerije je i naredio opći 
popis sa novim parametrima. Uobičajeni rimski popisi su popisivale poreske obveznike, 
tako da u njega nisu ulazili stanovnici gradova koji nisu imali zemljišni posjed. Sada su 
popisani i gradski stanovnici, odnosno glave familija i broj članova njihovog domaćinstva. 


Progoni kršćana nisu baš bili konzistentni na cjelokupnom prostoru rimskog svijeta, 
zavisno od osobe (augusta i cezara) koja je primarno imala mandat na određena područja. 
Najmanje je progon provođen u domeni Konstancija (Galija, Germanija, Britanija). Tamo 
(Italija, Španija i Afrika) gdje je bio Maksimijan, edikti su strogo provođeni. Dioklecijan i 
Galerije su na Istoku i Balkanu su strogo i odlučno provodili zakone iz edikata. Od svih 
zapadnih provincija sjeverna Afrika je dala najviše mučenika. Tamo su se po djetvornosti 
i oštrini isticali namjesnik prokonzularne Afrike Anulin i namjesnik Numidije Valerije 
Flor / Valerius Florus. Progoni u Africi doveli su do rođenja pokreta donatista koji su 
zabranjivali bilo kakav kompromis sa Rimskom državom i osuđivali su izdajničke 
biskupe koji su predavali svete spise vlastima. Radikalni elementi afričkih crkava su 
protestovali kada je Cecilijan izabran za kartaginskog episkopa. Ovaj Cecilijan je za 

vrijeme dioklecijanskih progona izvršio traditio (izdaja; odnosno predao je svete spise 
vlastima), pa je to poslužilo kao uzrok nezadovoljstva. Protivnici Cecilijana su za episkopa 
predložili Majorina. O ovim dešavanjima i nastanku donatizma će biti u kasnijim 
poglavljima više riječi. Posebno je u progonima kršćana bio okrutan, čak sa elementima 
sadizma, namjesnik Palestine po imenu Urban. Njegove zločine opisuje Eusebije. Tako je 
bacao u more (kako bi se utopili) one koji su odbijali da se povinuju državnim ediktima, 
slao u rudnike, naređivao spaljivanje živih ljudi, neke je natjerao da budu gladijatori, 
svećenika je bacio zvijerima, naređivao kastriranje mladića, slao djevice u bordele da služe. 
Na kraju je i sam Urban opozvan, degradiran, suđen i pogubljenih, iz nepoznatih razloga. 

Umjetnička slika koja prikazuje 
mučeništvo svete Eulalije iz 
Meride u Španiji. Autor John 
William Waterhouse, 1885. 
Danas se nalazi u galeriji Tate 
u Londonu. Eulalija je bila 
djevica koja je od svoje rane 
mladosti željela biti martir. 
Za vrijeme progona, imala je 
između 12 i 14 godina. Na sudu 
je priznala svoju vjeru. Bila je 
mučena i ubijena zajedno sa 
svetom Julijom iz Meride. 


U samom Rimu se desilo nešto što još uvijek nije razjašnjeno. Rimski episkop (papa) 
Marcelin nije bio uhapšen i zatočen. Možda je to bilo iz razloga što se edikt o zatočenju 
kršćanskog svećenstva nije provodio na zapadu ili možda iz razloga što je Marcelin bio 
traditor, odnosno da se povinovao zahtjevima rimske vlasti. Nakon smirivanja progona 
u Italiji i Rimu, desilo se nešto što je karakteristika u poimanju „drugačijeg? kod 
abrahamističkih denominacija. Makar razlike bile i minimalne, ili čak apsurde, svaka od 
strana će namjeravati da ili potčini ili uništi onu drugu. Rimska crkva se tako podijelila na 
dva dijela: na one koji su se pristali na zahtjeve vlasti i na one rigorozne koji su bili protiv 
bilo kakvog kompromisa sa svjetovnim i sekularnim vlastima. Čak je došlo i do otvorenog 
nasilja i sukoba po ulicama između dvije strane sa smrtonosnim ishodima. Marcel, 
nasljednik Marcelina (umro 304. god. n. e.) na mjestu rimskog episkopa je bio u frakciji 
rigoroznih. Na kraju je i Marcel prognan iz Rima i umro je u egzilu 16. I. 308. god. n. e. 
Maksencije je dozvolio nove izbore za gradskog biskupa. Izabran je Eusebije, koji se 
smatrao umjerenim. Međutim, pošto je rimska crkva bila duboko podijeljena, problemi su se 
nastavljali. Herkalije, vođa rigoroznih se protivio ponovnom primanju u crkvu onih iz 
suprotne frakcije. Došlo je do ponovnih nemira na ulicama Rima. Maksencije je izgnao 
Eusebija na Siciliju, gdje je i umro 21. X. 308. god. n. e. Šizma i posljedična mržnja unutar 
kršćanskih crkava u Egiptu, i to stranaka koje su predvodili Petar i Meletije, nije prestajala 
ni kada su svi oni bili pohapšeni. I u zatvoru su ne samo ostali podijeljeni, nego se 
međusobna mržnja i produbila. Tako je Petar jednom zavjesom podijelio čeliju u kojoj su se 
svi nalazili, kako bi se simpatizeri stranaka podijelili. Čak su odvojeni išli i na sudište, 
ignorirajući jedna drugu. 


Hagiografija spominje martirstvo kršćana kipara na Fruškoj Gori, koji su odbili za cara 
napraviti kipove božanstava. 


Dioklecijan je izgleda u zadnjoj četvrti svoje vladavine izgleda potpuno napustio uobičajenu 
rimsku toleranciju i odlučio da ukloni (po njegovom mišljenju) anomalije na duhovnom 
biću rimskog svijeta na vojnički način, brzo, brutalno i temeljito. Ali primjenjivanje 
vojničkih poteza za rješavanje civilnih poslova se i na ovom primjeru pokazalo 
poražavajućim. Pokazati će se kao i u slučaju edikta o maksimalnim cijenama, da je ovaj 
Dioklecijanov i Galerijev postupak ustvari bio u potpunosti kontraproduktivan. On ne samo 
da nije uništio manihejce 1 kršćane nego im je dao (posebno kršćanima) novog goriva za 
jačanje. Poradi progona, bačene su u zasjenak one struje u kršćanstvu (uključujući i neke 
gnostičke elemente) koje su bile spremne da nađu zajednički jezik sa klasičnom 
civilizacijom i da žive uporedo sa drugim, a ne sami sa eliminacijom drugih. Radikalni, 
dogmatski i isključivi elementi u okvirima kršćanstva, motivirani i željom za osvetom, su 
dobili na snazi i popularnosti. Dioklecijan i Galerije su tako svojim nepromišljenim 
potezima odustajanja od rimske tolerancije praktično dali krila manihejcima i posebno 
kršćanima da se samo još više homogeniziraju i radikaliziraju. Tako su oni predestinirali 
budući tijek dešavanja. Dioklecijan je ostao duboko urezan u kolektivno sjećanje 

kršćanskog svijeta. Tako se u srpskoj i crnogorskoj balkanskoj mitologiji on naziva Dukljan 
ili Dukljanin, koji je bio neprijatelj boga. Kršćanske crkve su u svoje idejne svrhe vlo 
eksploatirali temu dioklecijanskih progona, posebno stradale martire. Zato postoji npr. 
mnogo umjetničkih djela iz mediavelnog i novovjekovnog perioda koja prikazuju 
mučeništvo pojedinaca. To je bila svojevrsna propaganda kršćanskih crkava. 


Abdikacija (povlačenje sa položaja augusta), Split, mirovina i smrt 


Dioklecijan je došao u Rim u ranu zimu 303. god. n. e. Zajedno sa Maksimijanom je 
proslavio  20-godišnjicu svoje vladavine  (vicennalia), desetogodišnjicu “tetrarhije? 
(decennalia) i persijski trijumf. Nezadovoljan odnosom stanovnika i predstavnika Grada 
prema njemu, Dioklecijan je Rim napustio 20. XII. 303. god. n. e. Čak nije sačekao ni 
ceremonije proglašavanja njegovog devetog konzulata. On je krenuo na sjever i u Raveni 
je bio 1. 1. 304. god. n. e. Iz Ravene je Dioklecijan otišao u Podunavlje, gdje je zajedno 
sa Galerijem učestvovao u kampanji protiv Karpa. Tada je i obolio, a stanje mu se 
pogoršavalo. 


U jeku ovih zbivanja pobunio se jedan garnizon stacioniran Seleukiji Pijeriji koji je svoga 
starješinu tribuna Eugenija proglasio za cara. Eugenije je sa vojskom krenuo na Antiohiji, 
ali je bio poražen u bitci u kojoj je i život izgubio. 

U kasno ljeto 304. god. n. e. krenuo je u Nikomediju i 20. XI. 304. god. n. e. pojavio se pred 
javnošću da posveti otvaranje cirkusa. Nakon ceremonije Dioklecijan je doživio kolaps, i 
zimu 304./305. god. n. e. je proveo u nikomedijskoj palati. Čak su kružile i priče da je on i 
umro. U drugoj polovici marta u Nikomediju je došao i Galerije. 


Vjerojatno ponukan velikim naporima u već staračkom dobu (samo njegov itinerarij je 
impozantan), Dioklecijan je izveo nešto što do tada, a neće ni kasnije učiniti ni jedan 
rimski car. Dioklecijan je 1. V. 305. godine n. e. sazvao skupštinu svojih vojskovođa, 
comitatus trupa i predstavnika udaljenih jedinica. Ova vojnička skupština se okupila na 
istom onom brdu na kojem je Dioklecijan bio od vojske proglašen za cara. Ispred statue 
Jupitera, Dioklecijan se obratio skupštini rekavši da zbog iscrpljenosti ima potrebu za 
mirom i da je njegova volja da abdicira. I tako je Dioklecijan pred svojim postrojenim 
nepobjedivim legijama skinuo sa sebe grimizni plašt i predao ga uz riječi: ,,...primi na sebe 
Jupiteru ono što si mi pozajmio...“. 


Laktancije u svome bijesu na Galerija, navodi da je ovaj bio inicijator Dioklecijanove 
abdikacije. Po tome je Galerije prisilio Dioklecijana da se mirno povuče, kako bi on 
popunio svojim pristalicama državne službe i institucije. Laktancije govori da je on ranije 

(304. god. n. e.) u Sirmiumu isto prisilio Maksimijana da se povuče s vlasti. Po ovoj verziji 
dešavanja, Galerije je manevrirao zadnjih par godina kako bi se nametnuo kao glavni 
august, a svoje kandidate (Valerija Severa 1 Maksimina Daju) postavio za nove cezare 
čime bi bili istisnuti dotadašnji potencijalni kandidati — Konstantin i Maksencije. I na 
kraju je i uspio u svome naumu. 


Istog dana je u Milanu abdicirao Maksimijan. Dvije abdikacije istog dana u dva grada 
udaljena stotinama i stotinama rimskih milja, jasno pokazuju da je ovo bio brižljivo 
planirani čin. Riječ je o obostranom dogovoru, vjerojatno proizašlom iz Dioklecijanove 
inicijative. Određene indicije sugeriraju da su se Dioklecijan i Maksimijan o ovome činu 
dogovorili kada su se sastali prilikom proslave vicennalia. To bi na neki način opovrgavalo 
priče o pritisku Galerija. Sa povlaćenjem augusta, na njihova mjesta stupaju Konstancije 
i Galerije. Iako je očekivano da se titula cezara dodijeli Konstantinu i Maksenciju, ipak se 
desilo nešto drugačije. Za cezare su imenovani Maksimin Daja na istoku i Valerije Sever 
na zapadu. Isključivanje Konstantina i Maksencija iz nasljeđivanja cezarske vlasti bilo je 
pogubno za sustav ,,tetrahije". 


Dioklecijan se povukao u svoju domovinu Dalmaciju, u več pripremljenu palatu za 
mirovinu koja se nalazila u Splitu, nedaleko od Salone. On je nadalje bio tituliran augustom. 
Postojanje impozantne palate za Dioklecijanovu mirovinu, isto pokazuje da je čin 
abdikacije i povlačenja ranije detaljno planiran. Maksimijan se povukao u vile u 
Kampaniji ili Lukaniji. Njih dvojica su ostali u međusobnom redovnom kontaktu. 
Dioklecijan je čak izabran za konzula zajedno sa Galerijem za 308. god. n. e. U jesen 308. 
god. n. e., kada je situacija u rimskom svijetu bila vrlo ozbiljna, u Karnuntumu su se sastali 
Galerije, Konstantin, Maksimin Daja, Licinije, Dioklecijan i Maksimijan koji želi da se vrati 
na vlast. Zvanično je sastanak dogovoren kako bi potvrdili Licijana za novog cezara, no 
neslužbeno da bi rješili međusobne probleme. Maksimijan je gurao ideju da se Dioklecijan 
povuće iz mirovine i ponovo stane na carski tron. Maksimijan je za tu opciju bio vrlo 
zainteresiran, jer bi se u tom slučaju i on vratio na vlast. Dioklecijan je ove prijedloge i 
iste molbe naroda odbio riječima: "Da vam je moguće vidjeti u Saloni kupus, što sam ga 
svojom rukom zasadio, sigurno vam ne bi došlo na um, da to od mene tražite“. Dioklecijan 
je živio još tri godine, provodeći ih najviše u vrtovima palate. Tako je doživio da vidi kako 
se njegov sustav raspada u ognju i krvi građanskog rata koji su poveli sebični i pohlepni za 
vlašću pojedinci. Doživio je i smrt svoga nekadašnjeg partnera u vlasti Maksimijana, 
saznavši ujedno i za damnatio memoriae prema Maksimijanu. Poštujući oficijelnu odluku i 
u splitskoj palati su porušene statue i portreti Maksimijana. U teškoj depresiji i bolesti 
Dioklecijan je umro u Splitu 3. XII. 311. god. n. e., možda izvršivši samoubistvo. 


Laktancije, ne bez zluradosti i slavodobitnosti, opisuje zadnje dane Dioklecijana: ,,Tako je 
Dioklecijan doživio oni što se nije dogodilo nijednom drugom vladaru i zbog dvostrukog 
jada koji ga je spopao, odlučio je da mu valja umrijeti. Zbog očaja što mu je mučio duh, 
bacao se tamo i ovamo i odbijao spavati i jesti. Sa jecanjem i jaucima, uz česte provale 

bijesa bacao se nemirno čas na ležaj čas na zemlju. Tako ga je nakon što je dvadeset 
godina bio najsretniji vladar, Bog ponizio kukavnim životom, udarivši ga nevoljama, te je 
zamrzio život i konačno izdahnuo od gladi i tjeskobe". 


Dioklecijanov grob je kasnije pretvoren u kršćansku crkvu svetog Duje (Domnius), osobe 
koja je u Saloni stradala za dioklecijanskih progona. 


Kada se Dioklecijan povukao u Split, to nisu učinile njegova supruga Priska 1 kćerka 
Valerija. Priska i Valerija su ostale u Solunu kod Galerija. Nakon smrti Galerija, briga o 
njima je prepuštena Liciniju, ali su one pobjegle Maksiminu Daji. Međutim ni tamo nisu 
našle sigurnost. Valerija je bila uhapšena i internirana u Siriju, a njenu imovinu je dao 
rekvivirati Maksimin Daja. Nakon poraza Maksimina Daje, Licinije je naredio pogubljenje 
Valerije. Međutim, Valerija se uspjela skrivati i lutati 15 mjeseci. Konačno je u Solunu 
prepoznata i zajedno sa majkom uhvaćena i pogubljena. Dioklecijan nije puno pažnje 
posvećivao obitelji zbog državničkih poslova, no očito ih je volio jer Laktancije navodi 
kako je on pokušavao spasiti kćerku kada je bila protjerana „u neke puste sirijske predjele”. 
Dioklecijan nije uspio da nagovori Maksimina Daju da mu kćerku opozove iz progonstva i 
pošalje u Split. 


I tako je završio tvorac dominata, sustava koji će u različim varijantama i oblicima 
dominirati u narednih skoro 1400 — 1500 godina u euromediteranskom svijetu. Možda je 
umro duboko razočaran, gledajući kako mu se djelo raspada u građanskom ratu, ali je ipk na 
kraju ,,balade' dobio ovu posthumnu zadovoljštvinu. 


Razloge abdikacije treba tražiti ne samo u umoru i iscrpljenosti sa dvodecenijskim 
upravljanjem, nego vjerojatno njegovoj želji da uspostavi poredak po kojem bi svakih 20 
godina augusti povlačili sa dužnosti. Da je zaživio ovaj projekat, do bi dovelo nesumnjivo 
do stabilizacije državnih poslova i prilika. Međutim, posljedice su bile drugačije od onoga 
što je Dioklecijan želio. Razloge ne povratka na augustovski tron je ipak više moguće tražiti 
u općoj razočaranosti sa ljudima, posebno onima oko sebe, kojima je vjerovao a koje je 
pohlepa odvela na suprotnu stranu. 


Dioklecijanova palata u Splitu 


Dioklecijan je inače za svoje vladavine puno gradio. U Rimu su izgrađene terme (zahvatale 
površinu 380 x 370 metara). Renovirana je senatska kurija nakon što ju je Karin zapalio, 
obnova akvedukta u Rimu, izgradnja slavoluka Arcus Novus, spomenik ,,tetrarsima", 
obnova amfiteatra u Veroni, brojne građevine u njegovoj prijestolnici Nikomediji, obnova, 
obnova teatra u Saloni. 

Početak izgradnje Dioklecijanove palate nije još uvijek precizno utvrđen. Pretpostavlja se 
da je to bilo oko 295. god. n. e., nakon uvođenja ,tetrarhije". Ipak i deset godina nakon 
te odluke, kada je Dioklecijan abdicirao, palata još uvijek nije bila završena. Postoje i 
naznake da su se neki radovi odvijali dok je on boravio u njoj. Po čijoj je arhitektonskoj 
ideji palača izgrađena i tko su bili njeni graditelji, ne zna se. Međutim, uklesana grčka 
imena Zotikos i Filotas, kao i brojna uklesana grčka slova ukazuju na to da je određeni 
broj profesionalnih graditelja bio porijeklom iz istočnog dijela rimskog svijeta tj. da je 
Dioklecijan doveo sa sobom majstore s Istoka. Ipak, velika je vjerojatnost da je veliki 
dio obične radne snage bio lokalnog porijekla. Osnovna građa je dolazila iz neposredne 
blizine. Bijeli vapnenac je dopreman s Bračai ponešto iz Segeta kraj Trogira, sedra 
se vadila iz korita obližnjih rijeka, a opeka se izrađivala u salonitanskim i drugim 
radionicama smještenim u blizini. Građevina kao cjelina nije imala neposredni uzor u 
dotadašnjem rimskom graditeljstvu. Njena originalnost proizlazi iz osnovne funkcije 
i prilagodbe položaju. 


Svojim oblikom Dioklecijanova palata nalikuje vojnom taboru. Vanjski su zidovi 
gotovo pravokutni, dimenzija 175-181 x 216 m, a kule na uglovima palate slijede tradiciju 
vojne arhitekture. Budući da je palata bila udaljena od Salone 6 km., bila je okružena 
bedemima. I unutrašnji raspored palate podsjeća na vojni tabor. Cardo i decumanus, 
glavne okomite ulice odgovaraju glavnim taborskim ulicama via praetoria i via principalis. 
Postojala su četiri ulaza u palatu: tri sa kopnene i jedan sa morske strane. Cijeli prostor 
palate je bio podjeljen na dva dijela, različite namjene. U sjevernom dijelu su bile smještene 
zgrade za poslugu, vojsku, skladišta i dr. U južnom, raskošnijem dijelu, koji je zbog 
izravnavanja sa sjevernim bio podignut nad zasvođenim supstrukcijama (tzv. podrumi 
palate), nalazili su se objekti namjenjeni Dioklecijanovoj familiji. Ni fasade nisu bile 
jednake. Najreprezentativnija je bila ona južna, okrenuta prema moru. U donjem dijelu 
(kojeg je u Dioklecijanovo vrijeme zapljuskivalo more) su se nalazili manji otvori i 
vrata tzv. porta aenea (,Mjedena vrata”). Istočna i zapadna fasada su međusobno slične 
i bez ukrasa, a vrata na njima se zovu porta argentea (“Srebrna vrata") i porta ferrea 
(Željezna vrata"). Na sjevernoj fasadi je bio glavni ulaz u palatu sa dvostrukim vratima 
sa arhitravom — porta aurea (“Zlatna vrata”), na kojem je ležao luk sa nišama u kojima 
se se nalazile statue (vjerojatno Jupitera i četiri “tetrarha”). Od dviju glavnih ulica, cardo 
je vodio na peristil, otvoreni prostor ispred carevog stana, na čijoj se lijevoj strani 
nalazio Dioklecijanov mauzolej (danas katedrala sv. Dujma). Sa desne strane peristila 
su se nalazila tri hrama. Prvi je Jupiterov, a druga dva se danas nazivaju Kibelinim i 
Venerinim, iako ti nazivi nisu potvrđeni. U carev stan se ulazilo iz protirona preko 
vestibula. Nekadašnji se raspored prostorija može rekonstruirati uz pomoć prizemnih 
dvorana, koje su identičnog rasporeda. 

Likovna rekonstrukcija originalne Dioklecijanove palate. 


Sa Dioklecijanovom smrti život u palati se ne gasi. Budući da je bila u posjedu carskog 
dvora, pružala je utočište prognanim članovima dominatskih obitelji. Kada je Salona od 
strane Avara i Slavena razorena početkom VII. st. n. e., dio salonitanskog stanovništa 
je našao utočište unutar zidina palate. Tada počinje novi, organizirani gradski život. 
U razdoblju slobodne srednjovjekovne splitske komune, između XII. i XIV. st., dolazi do 
većeg arhitektonskog razvoja, kada su brojne mediavelne kuće ispunile ne samo rimske 
zgrade nego i veći dio slobodnog prostora ulica i trijemova. U tom razdoblju započinje i 
izgradnja romaničkog zvonika Katedrale sv. Dujma. Romanička je umjetnost zastupljena i 
radovima velikih majstora kao što su Andrija Buvina koji je izradio drvena vrata katedrale 
u XIII st. i Juraj Dalmatinac, iz čije su radionice potekle raskošne plemičke palate u 
oblicima venecijanske gotike s naznakama renesanse (npr. palata obitelji Papalić). U 
katedrali je i njegovo remek-djelo, oltar sv. Staša. Dioklecijanova palača nije samo 
izvanredan antički spomenik, nego je i nacionalno i svjetsko dobro. Zajedno sa kasnijom 
mediavelnom dogradnjom ona čini vrijedan arheološki i povijesno-umjetnički kompleks i 
zato je 1979. g. uvrštena na UNESCO-ov popis svjetske baštine. 

Unutrašnjost Dioklecijanove palate danas. 

Zidine Dioklecijanove palate. 





NEOPLATONIZAM 


U intelektualnom životu rimskog svijeta II. i IV. st. n. e. veliku ulogu je igrao 
neoplatonizam / neonàatœviopóc. Riječ je o mističkoj filozofiji, baziranoj na učenjima 
Platona i ranih platonista. Najvažnije preteće neoplatonizma su poticali iz reda srednjih 
platonista kao, npr. Plutarh, i neopitagorejaca, posebno Numenija iz Apameje (Novurjvioc 
ò ¿é Anauesiac). 


Platonovo učenje bilo je samo osnovica Plotinovog idealističkog sustava; u tom sustavu 
kombinirali su se elementi raznih filozofskih sustava antičke filozofije ( Aristotela, 
stoičara, pitagorejaca itd.). Za razliku od klasične filozofije, u neoplatonizmu su pojačani 
mistički elementi, sasvim u duhu vremena. U određenom pogledu neoplatonizam se može 
nazvati racionalističkom teologijom. 


I jevrejski učenjak Filon iz Aleksandrijski bi se mogao smatrati pretećem neoplatonizma. 
On je prevodio i objašnjavao judaizam sa stoičkom, platonističkom i neopitagorejskom 
terminologijom. Ranokršćanski filozofi kao što su sv. Justin i Atenagora iz Atene 
(ABnvayopac o ABnvaioc), koji su pokušavali povezati kršćanstvo sa platonizmom, su 
odražavali neke elemente neoplatonizma. I kršćanski aleksandrijski gnostici, posebno 
Valentin i sljedbenici Basilida (Baowegi&ne) su odražavali neke elemente neoplatonizma. 
Navedenim kršćanskim misliocima je ipak nedostajala ona neoplatonizmu svojstvena 
samodosljednost. Međutim, još uvijek se ne raspolaže sa dokazima da su navedene 
filozofske i mistične tendencije u okviru abrahamističkog okvira uticale na Plotina. Tek 
kasniji neoplatonizam, od Jambliha (Zamblichus Chalcidensis; I4uPBMyoc; živio cc 245. — 
325. god. n. €.)* pa nadalje ima upečatljive paralele sa Filonom i gnosticima. 


Neoplatonizam je općenito metafizička i epistemološka filozofija. Neoplatonizam je 
forma idealističkog monizma, takođe zvanog i teistički monizam, te kombinira i neke 
elemente politeizma. 


Monizam je metafizički ili filozofski stav koji sve pojave svodi na jedan jedinstveni 
duhovni ili materijalni princip po kojem je svijet ono apsolutno razumljivo samo po sebi i 
objašnjava se samim sobom, za razliku od dualizma i pluralizma koji prihvaćaju dva ili 
više temeljnih principa. Nazvan prema grčkoj riječi monos, što znači jedan. Da je bitak 
(srž, ono što nas čini i ispunjava) samo jedan. Kod Platona je bitak ideja. 


* Jamblih je bio sirijskog porijekla i neoplatonista. On je visoko cijenio Pitagoru i napisao je ,Kolekciju 
pitagorejskih doktrina“ u 10 knjiga (od kojih su sačuvane prve četiri, i fragmenti pete knjige). Pošto je Jamblih 
bio plodan pisac, pored navedenog djela on je napisao još dosta djela o kojih je sačuvan samo dio. Tako se 
spominju Veliki komentari o Platonu i Aristotelu, koji su sačuvani samo u fragmentima. Jamblihovo autorstvo 
djela Theurgia ili De Mysteriis Aegyptiorum je dubiozno. 

lako se pretpostavlja da je osnivač neoplatonizma Amonije Saka (Ammonius 
Saccas; Auuovwc žakkac; II. st. n. e.), Enede/Evvećčec od njegovog učenika Plotina 
(Plotinus, IIXoqivoc; živio cc 204/205. — 270. god. n. e.) potiču primarni i klasični 
dokument neoplatonizma. Plotin je po rođenju aleksandrinac, a u rodnom gradu je stekao 


... ve 


Ima ukupno šest Eneda, i Tiječ je o kolekciji Plotinovih zapisa, koje je prikupio i editirao 
njegov učenik Porfirije (IIoppvpiwc, Porphyrios; živio cc 232. — 309. god. n. e.). Plotinove 
zapise je Porfirije uredio u 54 ,,rasprave“ , koje značajno variraju u dužini i broju poglavlja. 
To variranje je najviše rezultat toga što je Porfirije cijepao neke originalne tekstove i 
pridruživao ih drugima kako bi dostigao navedeni broj. Zatim je po devet rasprava grupirao 
u jednu enedu (grčki ennea = ,,devet“). Same enede su grupirane u tri volumena : I. volumen 
sadržava prve tri enede, II. volumen sadržava četvrtu i petu enedu i III. volumen sadržava 
šestu enedu. Nakon imenovanja svake rasprave, Porfirije je i napisao biografiju Plotina, i 
ona je trebala poslužiti kao uvod u Enede. Porfirije navodi u tome uvodu da prva eneda se 
bavi ljudskim i etičkim temama, druga i treća su posvećene kosmološkim pitanjima ili 
fizičkoj realnosti, četvrta bavi dušom, peta znanjem i razumljivom realnošću, i konačno 
šesta ima za temu Biće i iznad svega Jedno ili prvi princip/načelo svega. 


Učenje neoplatonizma sadržava teorijske i praktične dijelove. U prvom redu bavi se 
porijeklom duše pokazujući kako je odstupila iz svoga prvotnog posjeda, a zatim 
pokazujući put kojim se duša može vratiti u Vječnost i Najviše. Sistem može biti 
podijeljen na nevidljivi svijet i pojavni svijet, od kojih ranije spomenuti svijet 
sadržava i transcendentalno Jedno iz kojeg proizilazi vječno, savršeno i esencijalno 
koje na posljetku stvara svijet duša. 


Drevno vrelo Bitka je Jedan i Bezmjerno, nasuprot mnogima i ograničenim. To je izvor 
života i samim tim apsolutna uzročnost i jedino stvarno postojanje. Ipak važna odlika 
toga je da je ono ujedno svaBitak i izvor svega. Zbog toga to ne može biti poznato kroz 
rezonovanje i razumijevanje, dok prema Platonu samo dio Bitka može biti poznat. Bitak 
izvan egzistencije, najstvarnija stvarnost, izvor manje realnih stvari je Bog, toliko da sve 
ograničene stvari imaju svoju svrhu u njemu, i trebaju da mu se vrate. Ali se i ne mogu 
pripisati originalnom Izvoru Bitka moralni atributi, jer to implicira ograničenje. Jedno 
nema bilo kakvih atributa, ono je izvan svake veličine i dimenzije. Ustvari to Jedno je 
izvan svake egzistencije, iznad božanskog i ono je aktivno bez supstrata, kao aktivna 
snaga/sila drevnog Izvora Bitka uvijek stvara nešto, bez promjena, bez kretanja, bez 
umanjena. Neoplatonizam može biti opisan i kao vrsta dinamičnog panteizma. Direktno 
ili indirektno sve je izvedeno iz Jednog, i zato u svim stvarima, onoliko koliko postoje, 
ima božanskog jer je Bog sve. Izvedeno postojanje, ipak nije slično originalnom Izvoru 
Bitka, nego je objekt zakona umanjujuće potpunosti. To je ustvari slika i refleksija 
prvobitnog Izvora Bitka. I te projekcije se onda mogu zamisliti u vidu koncentričnih 
krugova, i sila originalnog Bitka je u najdaljem krugu. Svaki donji, bliži kruga postojanja 

je spojen sa Jednim preko viših, daljih krugova, i prima svoj dio stvarnosti samo 
transmisijom kroz njih. Originalni Bitak u početku zrači ili izbacuje nous, što je savršena 
slika Jednog i arhetip svih postojećih tvari. To je u isto vrijeme i biće i misao i ideja i 
idealni svijet. Kao slika nous korenspodira savršeno sa Jednim, ali kao derivat on je 
sasvim različit. Po Plotinu, nous je najviša sfera prihvatljiva za ljudski um. Nous je 
najkritičnija komponenta idealizma, pa tako neoplatoniza postaje čista forma idealizma. 
Nous je ustvari demijurg. Po Plotinu Bog je izvjesno u najistinitijem smislu ništa više 
nego drevni Bitak koji se otkriva u nizu emanacija i manifestacija. Plotin naučava da 
postojanje bezgraničnog Jednog, Svog, i kojeg proističe Univerzum. Riječ je o jednom 
strogom monoteizmu i neidolatriji, sa prizvucima panteizma i teorije o demijurgu. 
Zanimljivo je da Porfirije sa stajališta neoplatonske teze o Jednom, smatra da kršćani 
čine blasfemiju obožavajući radije ljudsko biće (misli na Isusa Krista) nego Vrhovnog 
Boga. Inače Porfirije u svojim ranim radovima generalno ima pozitivno mišljenje o 
samom Isusu, uz neke sitne kritike, kao o svetoj, pokornoj individui. Međutim, kasnije 
je ovo mišljenje značajno revidirao, usput upoređujući Isusa sa Apolonijem iz Tiane, 
sa nepovoljnim ocjenama za prvo spomenutog. Razlozi revizije sigurno su ležali u sve 
lošijem mišljenju koje je prema kršćanima vladalo u tim godinama vezanim za 
dioklecijanske progone. 


Od ove originalne neoplatonske ideje o suštinskom filozofskom strogom monoteizmu 
odstupaju kasni  neoplatonski filozofi, kao Jamblih. Vjerojatno pod utjecajem 
politeističkih shvatanja abrahamističkih postavki, oni dodaju stotine međubića kao 
što su bogovi, anđeli, demoni, koji su kao medijatori između Jednog i čovječanstva. 


Iz ideje o tome da duša mora istim putem da se vrati Vrhovnom, proistiće i praktična 
filozofija neoplatonizma. To se postiže praksom vrline koja ide ka sličnosti ka Bogu. U 
Plotinovoj etici sve stare šeme vrline su preuzete i uređene u stupnjevite serije. Najniže su 
one građanske vrline (koje se tiču života), zatim slijede pročišćavajuće (koje se tiču duše) i 
na kraju božanske vrline. Religiozna filozofija Plotina je sama sebi dovoljna, i ne treba joj 
pomoć religijskih institucija ili bogosluženja. Neoplatonisti su vjerovali da su ljudska sreća i 
perfekcija dostižni i na ovom svijetu, bez čekanja na zagrobni život. Perfekcija i sreća se 
mogu dostići kroz filozofsku kontemplaciju. Oni nisu vjerovali u nezavisno postojanje zla, 
onako kako to tumaće zoroastrizam i abrahamizam. Za njih je tama samo odsustvo 
svjetlosti. Po tome zlo je samo odsustvo dobrog. Zato po neoplatonizmu svi ljudi se vraćaju 
Izvoru. Sve stvari imaju silu ili potencijal (dynamis) kao svoju esenciju. Ova sila rađa 
energiju. Kada se ljudi vraćaju Izvoru, ova energija se vraća u Jedno i onda se reciklira u 
kosmos, gdje se amalgamira u druge stvari. Neoplatonisti vjeruju u besmrtnost duše, koja se 
sastoji od niže iracionalne duše i više racionalne duše, tj. uma. Neoplatonisti su vjerovali i u 
reinkarnaciju, pa slično budizmu, zavisno od života individue njena duša se reinkarnira u 
različite stupnjeve. Tako nečiste duše, nakon pretrpljene purifikacije, idu na niže stupnjeve, 
pa se mogu reinkarnirati i u životinjsku formu. Čistije duše se reinkarniraju u više, bolje i 

kvalitetnije stupnjeve. Isto slično budizmu i tezi o nirvani, i neoplatonisti naučavaju da se 
duša koja se vrati Jednom (kao vrhovnim stupnju kojem svi teže), odnosno ostvari uniju sa 
Njim, više ne reinkarnira. Termin logos se različito interpretirao u neoplatonizmu. Plotin, 
pozivajući se na Talesa interpretira Logos kao princip meditacije. Nakon Plotina i Porfirija, i 
Aristotelovi nebiološki radovi su ušli u kurikulum platonističke misli. Inače bi se 
neoplatonizam mogao promatrati kao vrhunac klasične filozofija, koji pored platonističke 
osnove u sebe apsorbira i elemente drugih filozofskih pravaca kao što su pitagorejski i 
nepitagorejski, aristotelovski 1 peripatetički, stoički, te neke elemente religioznosti i one 
nebrahamističke a u zadnjoj fazi razvitka i abrahamističke. 


Najistaknutiji neoplatonistički filozofi su spomenuti Amonije Saka. Po Porfiriju Amonije 
je bio mišljenja da su škole Platona i Aristotela bile u harmoniji. Eusebije i sv. Jeronim su 
čak tvrdili da je Amonije Saka bio kršćanin do svoje smrti, dok Porfirije iznosi da se on 
odrekao kršćanstva i prihvatio filozofiju klasičnog razdoblja. Amonijev učenik je bio i 
ranokršćanski mislilac Origen. Plotin je ne samo praktični osnivač neoplatonizma, nego je 
i jedan od glavnih predstavnika klasične filozofije. Njegovi spisi otkrivaju da je primao 
šarolike utjecaje od grčke, iranske i indijske filozofije pa i egipatske teologije. Njegovi spisi 
su opet inspirirali u velikom luku judeo-kršćansko-islamske i gnostičke mistike. Plotinova 
definicija potpuno transcedentalnog Jednog je vrlo lako shvatljiva i prihvatljiva. Plotinovo 
djelo nastavlja Porfirije, koji je u svojim originalnom djelima, on je pisao i o filozofiji, i o 
religiji, i o astrologiji i od muzičkoj teoriji. Porfirije je važan i za povijest matematike, zbog 
njegovog biografskog djela o Pitagori i njegovim komentarima Euklidovih elemenata koje 
je Pappus koristio kada je pisao svoje komentare. Jamblih je najviše poznat po svome 
sažetom pregledu pitagorejske filozofije. Bitnu ulogu u neoplatonističkoj filozofiji je 
imao i dominus Julijan (živio cc 331. — 26. VI. 363. god. n. e.) koji je nastojao reformirati 
tradicionalni religijski izraz ujedinjujući ih u formi neoplatonizma razvijenog od Jambliha. 
Jedan od posljednjih značajnijih neoplatonističkih filozofa je Prokl Likejski (IIpokXoc; 
Proclus Lycaeus; živio 8. II. 412. — 17. IV. 485. god. n. e.) koji je razvio jedan potpuno 
razvijeni neoplatonistički sistem. U red zadnjih neoplatoničara starog vijeka vrijedi 
izdvojiti i Simplicija (Simplicius) iz Kilikije. Ortodoksno fanatični Justinijan je pokušao 
ugušiti neoplatonizam zatvarajući atensku Akademiju. Tada su se neoplatoničke i 
druge sekularne filozofije nastavile u Aleksandriji. Neoplatonizam se raširio i van okvira 
rimskog svijeta, jer je dio filozofa nakon ukidanja atenske Akademije, prešao na iransko 
tlo i bio prisutan i na sasanidskom dvoru. 


Neoplatonističko učenje, teško za shvaćanje i savladavanje, je ostalo filozofijom 
uskog kruga ,paganske“ aristokracije i obrazovane elite, koja je nastojala apstrahirati 
suvremenu stvarnost, naći mir u udubljivanju u samu sebe i istovremeno opravdati 
ono što je u antičkoj prošlosti predstavljalo određenu vrijednost, a što je kršćanstvo 
poricalo. 

Neoplatonizam je odigrao nemjerljivu ulogu u oblikovanju kršćanstva jer su rani oci 
bili dobro upućeni u ovu mističku filozofsku školu, što je imalo utjecaja na oblikovanje 
njihovih stavova. U islamskom svijetu je neoplatonizam imao još veću ulogu, i za njega su 
Platon, Aristotel i Plotin su bitan dio tradicije. Razlog bitnosti neoplatonističke filozofije u 
islamskom svijetu je u dostupnosti veće građe (bilo je mnogo kopija na grčkom filozofskih 
djela) na istočnom Mediteran, činjenici da su skoro svi neoplatonistički filozofi bili rodom 
sa ovog područja i neoplatonističkim mističkim perspektivama (sličnim sufizmu). Bitne 
figure iz islamskog neoplatonizma su Avicena / Ibn Sina, al-Ghazali, al-Kindi, al-Farabi i 
al-Himsi. Neoplatonizam je bio prisutan i u grčko — vizantijskom prostoru, jer su se tamo 
nalazile očuvane biblioteke i grčki kulturni kontinuitet. Neoplatonizam je golemu ulogu 
imao u renesansi, a najbolja škola se nalazila u Firenci. U XVII. st. neoplatonizam je imao 
značajnu ulogu u Kembridžu. 


U monoteističkom konceptu platonističke i neoplatonističke filozofije bitnu ulogu ima i 
ideja o jedinstvu, uniji, ujedinjenju (henosis, €voo1c). Cilj henosisa je ujedinjenje sa Jednim 
(To "Ev), Izvorom ili Monadom. Za vrijeme drevnih i klasičnih civilizacija se razvilo 
jedno zanimljivo protomonoteističko vjerovanje kojem je njemački učenjak Friedrich 
Wilhelm Joseph von Schelling dao ime henotheism (gic Qeoc = ,Jedan Bog"). Henotheism 
je monoteističko vjerovanje u jednog Boga, dok se prihvata postojanje ili moguće 
postojanje drugih božanstava ili da se ona interpretiraju kao aspekti, dijelovi ili epiteti 
Vrhovnog Boga. 

MANIHEIZAM 


U III. st. n. e. pojavilo se, van okvira rimskog svijeta, još jedno religijsko — etičko učenje 
koje će odigrati golemu ulogu u „duhovnom“ razvitku Euromediterana i Srednjeg istoka. 
Kao što je neoplatonizam sebe ugradio i u judeokršćansko — islamsku misao, tako će i 
maniheizam biti ugrađen u ovaj i druge kompleksne „duhovne komplekse“, kao što 
su hinduizam i budizam. Maniheizam je izvorno iransko religiozno učenje, koje se 
objašnjava kao sinkretizam iranskog vjerskog dualizma dobra i zla, elemenata ranoga 
kršćanstva (uz znatnu primjesu gnosticizma), budizma (posebno njegove etike.) 


Osnivač maniheizma je bio Mani ili Manihej (Mavnc, Maviyoioc, Manes, Manichaeus, 
živio cc 4. VI. 216. — 26. II. 277. god. n. e.), rođen u babilonskom gradu Mardinu (blizu 
prijestolnice Ktesifona) i domu ugledne i velikaške iranske porodice. U mladosti je već 
pročitao dobar dio zaratustrističkih, kršćanskih i budističkih tekstova. On je bio vrlo 
svestran kao filozof, muzičar, slika, ljekar i prorok. Prema iranskom predanju, Mani je oko 
240. god. n. e. počeo je da propoveda svoje izrazito sinkretičko učenje. 


Pojava Manija kao vjerskog i socijalnog propovjednika poklapa se sa dolaskom Sasanida 
na vlast u Iranu. Sasanidi su utvrdili tradicionalni zaratustrizam kao državnom religijom. 
Tim je institucionaliziranjem zaratustrizam postao ideologijom vladajućih slojeva Irana. 
Njegovi svećenici su opravdavali i branili dati politički poredak i socijalne odnose u 
iranskom društvu. Sasanidi su tako oslanjajući se na zaratustrizam ustvari održavali socijalni 
poredak i svoju vlast. Zato i nije bilo neobično da se u Iranu vremenom počnu javljati i 
odgovarajući pokreti i vjerska učenja koja su u suprotnosti sa tradicionalnom državnom i 
institucionaliziranom religijom. Ta učenja su kao po pravilu sinkretistička, heterodoksna i 
asketsko — mistička. Među takva učenja je svrstano i manihejstvo. 


Osnova maniheizma je vjera u Boga kao jednu od strana tradicionalnog iranskog dualizma. 
Po Manijevom učenju od praiskona postoje dva uzajamna nezavisna počela, dobro i zlo, koji 
su ustvari Bog i satana. U prilično razrađenoj manihejskoj kosmologiji opisuje se upravo ta 
borba između dobrog i zlog. Manihejski Bog je tvorac svega dobrog i duhovnog, a 
simbolizira ga svjetlost, dok je manihejski Sotona tvorac svega materijalnog, zavodljivog i 
mračnog. Ustvari po manihejcima svjetlosni dobri dio predstavlja ,,onozemaljski“, 
metafizički svijet dok mračni zli dio predstavlja ,,ovozemaljski“, fizički svijet (praktično 
naš život). 

Tako je svetlost zatvorena u ljudsko telo. Svrha postojanja čoveka je oslobođenje duha iz 
telesnih okova. Čovek je dužan da čuva čistotu svoje duše kroz uzdržavanje kako bi malo 
po malo iz materije oslobodio božansku suštinu koja je u njemu zatvorena. Bog je u tu 
svrhu u pomoć ljudima slao proroke i učitelje: Noja, Abrahama, Isusa (koji je učio ljude 
kako da otvore svoju svjetlost), a među njima je 1 Mani. Tako je Mani sebe predstavljao 

kao posljednjeg proroka, nakon starozavjetnih proroka, Isusa, Bude i Zaratustre. Mani 
je za života imao 12 učenika oko sebe, što je bilo oponašanje 12 Isusovih apostola. Po 
Maniju: "...svaka duša i svako živo biće koje se kreće učestvuje u suštini dobrog Oca." 


Iz same prirode manihejskog učenja jasno je da je Mani zagovarao i živio strogi asketski 
život, susprezajući se od jela i pića, pogotovo mesa i vina, koje je kasnije izričito zabranio. 
Samim tim je i osuđivao materijalna dobra i ,ovozemaljska“ uživanja. Manihejci su život 
provodili teško radeći, ali su uvijek odvajali vrijeme za askezu i predano bogoslužje, 
istovremeno se susprezajući od jedenja mesa, pijenja vina i vođenja ljubavi. Vjernici su se 
dijelili na pročišćene pojedince i obične vjernike. Prvi su imali velike privilegije i bili su 
duboko poštovani i usluživani od strane običnih vjernika, te su život provodili u skromnim 
samostanima. Mani je zabranio zaklinjanje, proklinjanje, inicijaciju u vjeru, te posljednju 
pomast, jer je naučavao da je svaki pojedinac potpuno i izričito odgovoran za svoje 
postupke pred velikim Bogom. Mani je potvrdio postojanje života poslije smrti, ali ga nije 
izričito definirao, ostavljajući vjernicima da ga individualno protumače i da se u skladu sa 
sopstvenim tumačenjem ophode na ovom svijetu. U svome prijeziru prema materijalnom 
Mani je zabranio izgradnju raskošnih i bogatih samostana i bogomolja, pozlaćivanje i 
izradu ikakvih skulptura, te prikazivanje Boga i Sotone na slikama. Zbog toga su 
manihejski hramovi često vrlo proste konstrukcije, bez skulptura i sa malo ili nimalo 
likovnih prikaza. 


Pošto je Mani strogo zabranio izrađivati skulpture i likovno prikazivati Boga ili sotonu, 
njegovi sljedbenici su svoju želju za umjetničkim prikazima tema iz svoje vjere 
zadovoljavali slikajući freske koje su prikazivale prizore iz svakodnevnog i vjerskog života 
te pjevajući vrlo lijepe i melodične pobožne pjesme. Skulpture, dakle, nisu izrađivali, a 
ukoliko je prikaz Boga bio nužan, pokušavali su ga dočarati svjetlošću. Također, nisu 
prihvaćali usporedbu prikaza i simbola Ahura Mazde sa svojim Bogom. Manihejci su bili 
vrsni majstori minijature, te se u tome njihov uticaj ogleda ne samo na Orijentu i u Aziji, 
već i u brojnim knjigama u Europi. 


Jedno vreme Mani je boravio i u Indiji. U Iran se vratio oko 270. god. n. e., pokušavajući u 
Iranu proklamirati svoje učenje kao novu mainstream religiju. Međutim, maniheizmu 
su se suprotstavili ne samo oficijelne zaratustričke strukture nego i novi ,šah nad 
šahovima" Bahram I., koji je podupirao zvanični zaratustrizam. Prema Maniju, spas 
svakog pojedinca ne zavisi od volje zaratustričkih institucija, nego od njegovog ličnog 
života. i taj njegov stav je morao izazvati reakciju i državnih i oficijelnih zaratustričkih 
krugova koji su pozvali Manija na javnu raspravu u gradu Gundešapuru. On je prihvatio 
poziv na tu raspravu, nakon koje je proglašen otpadnikom od vjere predaka i bačen u 
tamnicu, nakon ćega je na okrutan način ubijen. 

Kanon Manija uključuje šest njegovih djela napisanih na aramejskom jeziku i sedmi 
(posvećen ,šahu nad šahovima“ Šapuru I.) napisan na srednje persijskom. Nijedno od ovih 
djela nije sačuvano u kompletnoj formi, ali su zato bila često citirana i eksceptirana. 
Od njegovih dijela vrijedi istaći: ,,Shabuhragan“ (djelo na srednje persijskom), ,Knjiga 
divova“, ,,Fundamentalno pismo“, „Veliko jevanđelje“, „Pismo u Edesu“. Preko Manijevih 
učenika su sačuvana mnoga apokrifna hrišćanska dela, poput Tominog jevanđelja, koja 
bi inače bila izgubljena. 


Manijevo učenje se poslije njegove smrti proširilo iz Perzije u okolne zemlje i rimski svijet 
koji je uvijek bio otvoren za nove religije, filozofije i razmišljanja. Najprije se pojavilo 
u Maloj Aziji, odakle je prešlo na Balkani dalje u Evropu. Njegovo brzo širenje i 
iransko porijeklo su u vrijeme Dioklecijana pobudili podozrenje u visokim državnim 
krugovima. Progon manihejaca je prethodio onom nad kršćanima. U Dioklecijanovom 
protumanihejskom ediktu se osuđuje manihejstvo i naređuje progon njegovih sljedbenika. 
On tu ističe da su do njega, kao imperatora, stigle vijesti da su manihejci, "kao iznenadna 
kuga" provalili iz zemlje "neprijateljskih Iranaca"u Rimsku državu i tu prouzročili 
"brojne nevolje i tragedije" u želji da svrgnu velike bogove i odvrate "odabrani" rimski 
narod od svete im vjere. Od njih se treba čuvati, jer oni prijete da svojim "neljudskim 
postupcima" i "ludim iranskim običajima" zatruju "miroljubivi i nevini rimski narod", 
pa čak i"narod cijelog svijeta". Dioklecijan stoga naređuje da se njihova imovina 
svugdje zaplijeni, a njihove knjige spale. 


Uprkos žestokim progonima, Manijevo učenje se sve više širilo, posebno među skromnijim 
i obespravljenijim slojevima stanovništva, kako na zapadu, tako i na istoku rimskog 
svijeta. Tako se maniheizam prikriveno usađuje u svijest stanovnika euromediteranskog 
prostora. Zbog svoje prisutnosti među nezadovoljnijim slojevima, među opozicionom 
inteligencijom maniheizam postaje često izraz oporbe i suprotstavljanja vladajućim 
establishmentima. Zbog svoje izrazito sinkrestičke prirode maniheizam ima još jednu 
odliku, a to je da vrlo izdržljiv i otporan, jer posjeduje sposobnost prilagođavanja datim 
okolnostima. Npr. u iranskom svijetu se pojavljuje kao heretički i oporbeni pokret 
zaratustrizma, u kršćanskom svijetu (i onom latinsko zapadnom i onom grčko — 
vizantijskom istočnom) kao heretički i oporbeni pokret kršćanstva, u islamskom kao 
heretički i oporbeni pokret islama.... itd... Najvećim dijelom maniheizam to zahvaljuje 
time što je dobrim dijelom stopio abrahamističke, zaratustričke dualističke i indijske 
elemente. U srednjem vijeku, stalno se pojavljuju i nestaju razne neomanihejske sekte, 
učenja, pokreti koje nekada postaju i vrlo ozbiljna pretnja ustanovljenom crkvenom, 
feudalnom i državnom establishmentu. Od tih pokreta vrijedi istaći pavlikijance, 
bogumile, katare, albinežane, valdenge... itd... i vjerojatno Crkvu bosansku, koja se 
sigurno jednim svojim dijelom inspirirala i neomanihejskim strujama koje su se 
oblikovale unutar feudalne Europe. 

Upravo ta sinkretistička osobina maniheizma koja mu omogućava ugrađivanje u 
raznorazne velike religijske sisteme je razlog njegove prisutnosti i van rimskog i iranskog 
svijetova. Budući da je imao podudarnih tačaka i sa hinduizmom i budizmom, maniheizam 
je našao svoje mjesto i u Kini i u Indiji, te na Tibetu i djelimično u Japanu. U ovim 
zemljama je stekao priličan broj sljedbenika, a posebno u Kini, gdje su podizani lijepi, ali 
skromni hramovi, kako to Manijevo učenje nalaže. Manihejstvo se do dana današnjeg 
održalo tek u Kini, i to u nešto izmijenjenom obliku. 

RAT “TETRARHA"? 
305. — 324. god. n. e. 





Bista Maksimina Daje od porfira. Avers novčića sa porterom Valerija Severa. 
Danas se nalazi u Kairskom muzeju. 


visa 


Pro add 





Bista Konstantina I. Danas se nalazi Mramorna kolosalna glava Konstantina I., 
u Kapitolinskim muzejima u Rimu. dio nekadašnje gigantske statue iz 
Konstantinove bazilike na Forumu. 

Ahistorijska predstava Konstantina 
i njegove majke Teodore na 
fresci vizantijskog stila. 


Avers novčića sa portretom Licinija. 


Novi saziv “tetrahije?? 


Sa uspostavom “tetrahije'" i imenovanjem prvih augusta i cezara, izgleda je bilo usmeno 
dogovoreno ili se samo podrazumijevalo da kada Dioklecijan i Maksimijan odstupe 
i zamijene ih Konstancije I. i Galerije, da se na upražnjena mjesta cezara imenuju 
Konstantin i Maksencije. Galerije je u prvoj “tetrahijskoj“ hijerarhiji zauzimao zadnje 
mjesto, i izgleda da nije držao do onoga što se podrazumijeva za nasljeđivanje u sljedećem 
izdanju “tetrarhije”. Izgleda da je on uspio da između 302. i 305. god. n. e. dobro politički 
izmanevrira i stvori takvu situaciju po kojoj raniji dogovor o novim cezarima nije više 
važio i po kojoj bi on u novom sazivu augusta bio senior. Nepoznato je ostalo na koji način 
je to Galerije uspio uraditi, i kojem se sve metodama i načinima služio. 


Laktancije govori da je Galerije već ranije prestrašio Maksimijana sa potencijalnim 
građanskim ratom, a da se zatim upustio u razgovor sa Dioklecijanom sa ciljem da se ovaj 
povuće sa mjesta augusta. Laktancijev opis toga razgovora je prilično detaljan, i po tome 
opisu Galerije je prvo prijateljski i obazrivo predlagao da se povuće, iznoseći i neke 
primjere iz rimske historije. Dioklecijan nije baš bio raspoložen da prihvati ovaj prijedlog. 
Zato je Galerije prešao na prikrivene prijetnje, aludirajući na mogućnost korištenja brojne i 
snažne armije Ilirika. Nakon toga je Dioklecijan u suzama rekao: ,,Neka bude, ako ti tako 

hoćeš". Poslije se razgovor nastavio vezano za izbor cezara. Galerije je iznio razloge protiv 
biranja Maksencija i Konstantina, a predložio je da to budu oni koji će biti pod punom 
njegovom kontrolom, koji će ga se bojati i koji ništa neće napraviti bez njegove komande. I 
onda je predložio Severa i Maksimina Daju. Ovaj Laktancijev opis je vjerojatno kao i 
mnogi drugi podaci dorađen kako bi istakao ,,propast" i uniženje (npr. Dioklecijan plače) 
neprijatelja kršćanstva. Jer dok se vrlo negativno odnosi prema svima, on jedino uzdiže 
Konstantina koji je u tom trenutku bio u Nikomediji, na dvoru Dioklecijana. Inače se 
Laktancije skoro najgore u svome djelu odnosi prema Galeriju. Ustvari njemu skoro 
niko ne valja osim Konstatina koji je svima njima antipod. Galerije je sigurno uspio 
izmanipulirati Dioklecijana, pa djelimično i Maksimijana da se stvari urede po njegovom, 
ali da je u sred Nikomedije, na Dioklecijanovom dvoru gdje su se nalazile najodanije 
trupe starog augusta, ovome prijetio sa armijom koja se nalazi bar 500 km dalje, i da 
ga je natjerao u plač jednostavno vrlo je malo moguće. Uostalom Dioklecijan je uživao 
enorman ugled u vojsci i pitanje je da li bi se armija Ilirika uopće pokrenula protiv 
Dioklecijana koji je opet mogao računati na armiju Istoka, a tu su još bili njemu odani 
Maksimijan i Konstancije I. Galerije jednostavno nije bio u mogućnosti da prijeti, ali na 
koji način je uspio da ostvari željeno još se ne zna. 


Dioklecijan (u Nikomediji) i Maksimijan (u Milanu) su istoga dana 1. V. 305. god. n. e. 
odstupili sa funkcije augusta. Novi augusti su sada bili Galerije i Konstancije I. U nova 
zvanja su uvedeni i Maksimin Daja (cezar za istok) i Sever (cezar za zapad). Međutim, već 
u tim danima se mogla naslućivati pukotina u odnosima novog saziva “tetrarhije”. 


Bilo je od početka jasno da se Konstantin neće miriti sa situacijom da nije izabran za 
cezara. Galerije je sigurno bio svjestan onoga što predstavlja Konstantin. Situacija na 
nikomedijskom dvoru je vjerojatno bila takva da je Konstantin osjećao da mu je ugrožen 
život. 

Postoji jedna priča koja se odnosi na odnos Galerija u tom periodu prema Konstantinu. 
Po toj priči, Galerije je želio Konstantinovu smrt, pa mu je dao zadatak da komanduje 
jednom jedinicom koja je bila prethodnica konjičkog napada kroz močvaru srednjeg 
Dunava. To prilikom se Konstantin sukobio sa lavom i Konstantin je bio uvijek 
pobjedonosan. Konstantin se vratio u Nikomediju vodeći zarobljenog Sarmata kojeg je 
bacio pred Galerijeve noge. Priča je gotovo sigurno apokrifna. 


Konstancije I., sigurno predosjećajući novi razvoj događaja, a ne željeći da više bude 
ucjenjivan i kontroliran sa sinom kao taocem, je u kasno proljeće ili rano ljeto 305. god. 
n. e. zatražio od Galerija da mu pusti sina kako bi sa njim učestvovao u predstojećoj 
kampanji u Britaniji. Uostalom Konstancije I. je bio već ozbiljno bolestan i znao je da bi se 
u slučaju njegove smrti, Konstantin našao u vrlo nezavidnoj prilici sa vrlo realnom 
mogučnosti da bude likvidiran po Galerijevom naređenju. Galerije je nakon jedne noćne 
pijanke dopustio Konstantinu odlazak iz Nikomedije. Kasnija propaganda je prikazivala 

kako je on u toku noći pobjegao iz Nikomediji, kako je brzo prelazio distance, a sve 
imajući u vidu da bi Galerije mogao promijeniti mišljenje kada se otrijezni. Konstantin se 
pridružio ocu na obali Lamanša u Bulonju (Bononia), baš kada se Konstancije pripremao 
da povede novu kampanju u Britaniji. Galerijeva odluka da dopusti odlazak Konstantinu je 
bila krucijalna greška. I tako je mladi Konstantin, sigurno nezadovoljan i razočaran sa 
novonastalnim političkim aranžmanom, došao do oca i njegove brojne i snažne armije. 
I bivši august Maksimijan je sigurno bio neraspoložen sa novim cezarima, ali je za 
početak prihvatio tu situaciju čekajući potencijalnu priliku kada će ponovo nastupiti. 


Maksimin Daja (20. XI. cc 270. — juli ili august 313. god. n. e.), kao cezar vladao pod 
Galerijem od 305. do 310. god. n. e., a kao august od 310. do maja 312. god. n. e. Puno 
vladarsko ime Caius Valerius Galerius Maximinus Daia Augustus. Maksimin Daja je bio 
bliži rođak samoga Galerija, tj. sin njegove polusestre. i on se pridružio vojsci i napredovao 
je u činovima. Nije spadao baš u red obrazovanih ljudi, izuzev vojnih vještina. Maksimin 
Daja je za upravu dobi Egipat i Siriju. 


Sever (? — 16. IX. 307. god. n. e.), kao cezar vladao pod Konstancijem I. od 1. V. 305. do 
ljeta 306. god. n. e., a kao august od ljeta 306. do marta ili aprila 307. god. n. e. Puno 
vladarsko ime Flavius Valerius Severus Augustus. Sever je bio izrazito skromnog porijekla, 
rođen u Iliriku sredino III. st. n. e. I on se pridružio vojsci i napredovao je u činovima. 
U vojsci se zbližio sa Galerijem. Nije spadao baš u red obrazovanih ljudi, izuzev vojnih 
vještina. On je trebao zapovijedati Italijom i Afrikom. Iako je formalno priznao starješinstvo 
Konstancija I., Sever je u potpunosti bio odan Galeriju koji je na svoje direktno 
zapovjedništvo preuzeo široki pojas od istočne granice Italije do sjeverne granice Sirije. 
Imao je i sina Flavija Severijana (Flavius Severianus). 


Konstancijeva kampanja u Britaniji i smrt 


Stupanje na dužnost Konstantina 


Konstancije I. je u toku 305. god. n. e. prešao u Britaniju, pokrečući invaziju zemlje 
Pikta. Po svemu sudeći ovaj udar na krajnji, neodvisni dio Britanije je bio uspješan i 
Konstancije I. je od 7. I. 306. god. n. e. nosio počasni naziv Britannicus Maximus. Zimu je 
proveo u Eboracum / Jork, pripremajući se da nastavi kampanju. Međutim 25. VII. 306. 
god. n. e. Konstancije I. je umro u Jorku. Na samrtnoj postelji, Konstancije I. je vojsci 
preporučio svoga sina Konstantina za svoga nasljednika. Tako je Konstancije otvorio prvu 
pukotinu u novom sazivu ,,tetrahije“. 

Konstancije se najviše poradi toga što je bio otac Konstantina, ponajviše u djelima 
kršćanskih pisaca pokazuje kao veliki i ugledni vladar. Za njega se drži da je tek reda radi i 
to više formalne prirode, izvršavao naredbe Dioklecijana vezane za progon kršćana. 
O njemu pozitivno pišu i nekršćanski pisci iz doba II. flavijevske dinastije, najviše kako bi 
se ulagivali tadašnjim dominusima. Konstancijeva djelatnost u Britaniji je također očuvana 
u srednjevjekovnoj britanskoj tradiciji, i nalazi se i u mnogim velškim legendama. 


Konstantin I. (cc. 27. II. 272. — 22. V. 337. god. n. e.), cezar u Galiji i Britaniji od 25. VII. 
306. do 309. god. n. e., nakon toga august od 309. god. n. e. Od 29. X. 312. do 19. IX. 324. 
god. n. e. jedini august na zapadu, a od 19. IX. 324. do 22. V. 337. god. n. e. jedini august u 
Rimskom Carstvu. Po rođenju se zvao Flavius Valerius Constantinus. Puno vladarsko ime 
Flavius Valerius Aurelius Constantinus Augustus. Konstantin je rođen u Nišu (Naissus), 
od oca Konstancije I. (dardanskog porijekla) i Helene. Konstantin je značajan dio vremena 
proveo u Dioklecijanovom dvoru, gdje je primio uobičajeno obrazovanje koje se sastojalo 
od latinske i grčke književnosti, oratorstva, prava i filozofije. Nikomedija u kojoj je dobar 
dio vremena Konstantin proveo nudila je tada jedno višekulturno, višereligijsko otvoreno, 
fluidno i socijalno mobilno okruženje. Tako se on upoznao sa svime onim što je tada 
strujalo rimskim svijetom.U to vrijeme je kršćanski učenjak Laktancije živio u Nikomediji, 
predavajući latinsku književnost. Možda je i Konstantin slušao ta predavanje. Ustvari 
boravak Konstantina i Maksencija u Nikomediji je bila neka vrsta garancije Dioklecijanu da 
će njihovi očevi ostati lojalni. Konstantin je na istoku stekao i vojno i političko znanje. 
Borio se u Dioklecijanovim i Galerijevim kampanjama na Dunavu 296. god. n. e., protiv 
Iranaca 297. — 299. god. n. e. Postao je i tribunus ordinis primi /,tribun prvog reda“. 
Konstantin se bio vratio u Nikomediju sa istoka u proljeće 303. god. n. e. i tako je postao 
svjedoka početaka i razvijanja dioklecijanovskih progona kršćana. Nepoznata je uloga 
Konstantina u svim tim zbivanjima. Znatno kasnije je Konstantin sebe predstavljao kao 
protivnika dioklecijanskih edikata protiv kršćana, međutim nepostoje nikakve indikacije da 
je on tada bio efektivna opozicija Dioklecijanu. Takva njegova pozicija je i razumljiva, 
imajući u vidu njegovu tadašnju poziciju, stepen moći i utjecaja. Konstantin je oženio 
Minervinu (Minervina) 303. god. n. e. sa kojom je imao sina Krispa (Crispus). 


Odmah po smrti Konstancija, alamanski kralj Krok/Chrocus, koji se tada nalazio u službi 
Konstancija I. je javno pred armijom proklamirao Konstantina za augusta. Trupe su 
aklamacijom podržale njegovo proglašenje. Britanija i galsko — germanske provincije su 
prihvatile Konstantinovo proglašenje, dok su iberske provincije to odbile. 


Krok je bio jedna interesantna ličnost. Kao vođa Alamana je učestovao u nizu ratova protiv 
Rimljana, pustošeći pojedine oblasti Galije, alpskih provincija i sjeverne Italije. On je 
napadao i franačke posjede. 


Konstantin je biranim riječima, dosta pomirljivo oficijelno izvjestio Galerija o smrti 
oca i svome uzdizanju u rang augusta pod navodnim pritiskom vojske. Konstantin je 

zahtijevao oficijelno priznanje. Dobivši pismo o tome, Galerije je pobjesnio, ali su ga 
savjetnici smirili navodeći da bi potpuno odbacivanje Konstantinovih zahtjeva značilo 
izbijanje građanskog rata. Galerije je pristao na kompromis , tako što mu je priznao 
titulu cezara, a ne augusta. Kako bi Konstantina i formalno uveo u sistem, sam je poslao 
purpurnu odjeću Konstantinu. I sam Konstantin je pristao na kompromis. 





Brončana statua Konstantina I. u Jorku. Novovjekovni rad. 


Konstantin je bio vladar epohalnog povijesnog značaja, sa čitavim nizom kontroverzi, 
debata i rasprava o njemu. To se već primjećuje i u kasnoantičkim vrelima koja govore o 
njemu, a priličan ih je broj. Jedan dio vrela je kršćanske provenijencije, i samim tim je bio 
izričito naklonjen Konstantinu, ponekad imajući i patetični i laskavi ton. U njima je 
Konstantin besprijekorna osoba koja uvijek uspijeva, koja je puna vrlina i koja ima opću 
podršku naroda, vojske i naravno crkve. Ova kategorija vrela već uvodi prilično crno — 
bijelu sliku historijskog procesa, po kojoj su neprijatelji crkve i kršćanstva po defaultu na 
mračnoj strani, a oni koji su blagonakloni i koji podržavaju crkvu po defaultu na strani 

svjetla. I uvijek se insistira na uporedbi ove dvije krajnosti, kako bi tzv. „strana svjetla“ 
ostavila još efektniju sliku. Naravno ovdje se ne može govoriti o stvarnoj historiografiji, 
nego o oktroiranom viđenju povijesti. 


Ovaj tip dualističke historiografije se upravo najbolje očitava na Laktancijevim opisima 
Maksimina Daje i Severa na jednoj strani i Konstantina na drugoj u okviru navodnog 
razgovora Dioklecijana i Galerija: Dioklecijan pita Galerija koga će imenovati za cezare na 
što ovaj odgovara ,,Severa — Zar onoga pijanicu, plesu odanoga, što pretvara noć u dan 
(riječi Dioklecijana op. a.) — On je dostojan, on se iskazao kao nama vjeran vojnički 
zapovjednik. Ja sam ga već poslao Maksimijanu da ga uvede u vlast (Galerijeve riječi 
Op. a.) — Neka bude. Kojega drugog još predlažeš ? (Dioklecijanove riječi op. a.) — Ovoga 
ovdje (Galerijeve riječi op. a.) — Odgovori pokazujući na Daju, mladića polubarbara 
(Laktancijeve riječi op. a.)... — Ko je taj koga koga mi nudiš (riječi Dioklecijana op. a.)... — 
Moj rod (riječi Galerija op. a.)... — Ljudi koje mi predlažeš nisu pogodni da bi im se 
povjerila briga za državu (Dioklecijanove riječi op. a.)....- Svi su promatrali Konstantina, 
i nije bilo nikakve sumnje. Prisutni vojnici i najugledniji iz redova vojske koji su izabrani 
i pozvani iz vlastitih legija samo u njega su gledali, njime su bili oduševljeni, njega su 
željeli i za njega se molili (Laktancijeve riječi op. a.). 


Laktancije i Eusebije iz Cezareje su bili obični laskavci Konstantinu, u istom stupnju kao i 
Velej Paterkul prema Tiberiju. Navedeni primjer samo pokazuje pravac kojim se kreću 
navedena vrela, i kasnija mediavelna mitologija i tradicija o Konstantinu. Sljedeća 
kategorija vrela koja govore o Konstantinu su ona sekularne, nekršćanske prirode i koja su 
nastala za vrijeme II. flavijevske dinastije. Riječ je o djelima Aurelija Viktora, Eutropija, 
Rufija Festa, anonimnog autora djela Epitome de Caesaribus, anonimnog autora djela Origo 
Constantini se uglavnom orijentiraju na političku i vojnu historiju bez ulaženja u kulturna i 
religijska pitanja. I ona daju relativno pozitivnu sliku Konstantina. Izvorna građa o 
Konstantinu je te prirode, iz razloga što je Konstantin vodio prilično dobru i snažnu 
propagandističku aktivnost. Konstantin je sebe želio predstavnici kao tvorac novog svijeta, 
što je (kako je povijest pokazala) i stvarno bio. Iza Konstantina je ostala i velika materijalna 
zaostavština. 


Konstantin je kao novi legalni cezar na zapadu, pod svoj mandat dobio Britaniju, galsko — 
germanske provincije i Španiju. Pod komandom je imao jednu od najsnažniju armiju 
rimskog svijeta, onu stacioniranu na rajnskoj granicu. Nakon što je Galerije legitimizirao 
njegovu poziciju, Konstantin je neko vrijeme ostao u Britaniji kako bi se osigurao sjevernu 
granicu i završio rekonstrukciju vojnih tabora koju je već započeo njegov otac. Konstantin 
je brinuo i o britanskoj infrastrukturi, pa je naredio popravku glavnih cesta. Konstantin je 
onda napustio Britaniju i otišao je u Trier, svoj glavni grad. Franci su pokušali iskoristiti 
Konstancijevu smrt i napali su rimsko područke u toku zime 306/307. god. n. e. Konstantin 
je brzo i efikasno reagirao, potpuno ih je porazio zarobivši i dvojicu njihovih vođa Askarika 

(Ascaric) i Merogaisa (Merogaisus). Njih dvojica i mnogi drugi zarobljeni franački ratnici 
su bačeni zvjerima na zadovoljstvo publike u trierskom amfiteatru. Konstantin je dodatno 
utvrdio fortifikacije Triera, dao da se podigne masivne terme, a počeo je graditi svoju veliku 
palatu. Konstantin je inače bio i sponzor mnogih drugih građevinskih projekata širom 
Galije, posebno u Augustodunumu i Arlu. Konstantin je u tim godinama vodio i tolerantnu, 
iako formalno nije bio kršćanin, politiku prema kršćanstvu. To je od početka radikalno 
odvajalo Konstantina od galerijske oštre politike prema kršćanima. Konstantin je donio i 
odlulu o povratu imovine kršćanima, koju su oni izgubili za vrijeme progona. Na zapadu je 
to uglavnom značilo ponovno otvaranje crkvenih prostora. Konstantin je od početka 
razvijao i svoju propagandu, a nastojao je zadobiti i utvrditi i podršku zapadnoeuropskog 
stanovništva. Tu propagandnu aktivnost prate pobjede na granici, graditeljska djelatnosti, 
panegirici, novac, skulpture. Osjeća se i pojačavanje prezira prema ,,barbarima“. Tako su 
nakon pobjede nad Alamanima, izdane kovanice koje prikazuju Alamane kako plaču i 
mole. 


Maksencijeva pobuna 


Galerije je sada preuredio odnose na zapadu, tako što je Konstantin postao novi cezar, 
a Valerije Sever august. Ali Konstantinovo aklamiranje od vojske, ohrabrilo je 1 druge 
nezadovoljnike, posebno kada se to poveže sa nezadovoljstvom naroda. Suoćen sa 
materijalnim i financijskim potrebama, Galerije je donio odluku o popisu imovine svih 
podanika, radi njenog oporezivanja. Popis se provodio veoma strogo i striktno, pa su čak 
mučeni oni koje se sumnjalo da prikrivaju stvarno stanje imovine i ljudi. Galerije je unio i 
jednu novinu u popis, jer je ovaj put odlučeno i da čitava Italija sa Gradom bude popisana 
radi namirivanja poreza. I kada su popisivaći počeli svoj posao, pojavilo se otvoreno 
nezadovoljstvo u Rimu i Italiji. Posebno se to stanje usložnilo kada je došla vijest da se 
planira raspuštanje pretorijanske garde, koja je tada obnašala ulogu Gradskog garnizona. 
Došlo je do nemira, i grupa oficira garde, koje Zosim imenuje kao Marcelijana 
(Marcellianus), Marcela (Marcellus) i Lucijana (Lucianus) predložili su Maksenciju da 
prihvati carski purpur. Ovi časnici su vjerojatno prosuđivali da je nakon Konstantinovog 
imenovanja za cezara, red da se purpurom zaogrne i Maksencije. I tako je 28. X. 306. god. 
n. e. Maksencije javno aklamiran. Za uzvrat je Maksencije obećao donacije Gradskim 
trupama. Ovaj puč je proveden bez krvi, i Zosim spominje samo jednu žrtvu. Na 
Maksencijevu stranu je prešao i prefekt Grada. Pučisti su otišli i do Maksimijana, ali je on 
za sad odbio da se vrati u vlast. Ovo je bio i zadnji put da je pretorijanska garda nekako 
proizvela za cara. 

Maksencije (cc. 278 — 28. X. 312. god. n. e.), sin Maksimijana, vladao od 28. X. 306. do 
28. X. 312. god. n. e. Puno vladarsko ime Marcus Aurelius Valerius Maxentius Augustus. 
Maksencije je bio sin Maksimijana i Eutropije. I on je proveo dio mladosti na 
Dioklecijanovom dvoru, ali za razliku od Konstantina ne postoje podaci da se nalazio na 
nekoj vojnoj ili administrativnoj dužnosti. On je bio oženjen sa Valerijom Maksimilom 
(Valeria Maximilla), kćerkom Galerija, sa kojom je imao dva sina i to Valerija Romula 
(Valerius Romulus) i jednog nepoznatog imena (možda Aurelije Valerije / Aurelius 
Valerius). Valerija je kao kćerka cara nosila titulu nobilissima femina. Nakon imenovanja 
novih augusta i cezara 305. god. n. e., Maksencije se povukao na jedno imanje blizu Rima. 


Maksencije je priznat od srednje i južne Italije, otoka i afričkih provincija. Sjeverna Italija 
je još uvijek ostala pod kontrolom Severa, zapadnog augusta, čije je sjedište bio Milan. 
Maksencije u početku nije koristio nazive august ili cezar i samo se nazivao princeps 
invictus/nepobijeđeni princeps“. To je uradio kako ne previše provocirao Galerija. Ali za 
razliku od slučaja sa Konstantinom, koji bi se mogao promatrati i kao regularno 
nasljeđivanje, Galerije je odlučio da intervenira oružanim putem. Da je ostavio Maksencija 
na miru, to bi bio dobar presedan za druge uzurpacije. Uostalom vladajući kolegij se sastoji 
od četiri, a ne pet članova. A i Maksencije je raspolagao sa manje vojske nego što je imao 
Konstantin, pa se činio laganim plijenom. Sever je dobio naredbu za napad na Maksencija. 
Sever je predvodio armiju kojom je samo godinu i po ranije komandovao Maksimijan. 


U strahu od značajne armije koju je predvodio Sever, Maksencije je predložio svome ocu 
zajedničku vlast. Ovaj put je Maksimijan pristao da se vrati u carski kolegij. I u tomu je 
velika armija pod komandom Severa stigla pred Grad i počela ga opsjedati. Ironijom 
povijesti, tako su Aurelijanove zidine prvo opkoljene od jedne rimske armije. Na Severovu 
žalost, vojnici su se pridružili Maksimijanu. Sever je pobjegao u Ravenu, koja je imala 
neosvojivu poziciju. Maksimijan je obečao da će mu se poštediti život i da će biti tretiran 
humano ako se mirno preda. To je Sever i uradio u martu ili aprilu 307. god. n. e. Uprkos 
datom obečanju, Sever je uhapšen i zatvoren u mjestu Tres Tabernae (nekih 18 km od 
Rima). Kada je Galerije izvršio invaziju Italije, Sever je ili pogubljen ili prisiljen da počini 
samoubistvo 16. IX. 307. god. n. e. 


Nakon poraza Severa Maksencije i Maksimijan su preuzeli kontrolu i nad sjevernom 
Italijom, sve do Alpa i Istre. Sada je morao lično Galerije da dođe sa armijom i da pokuša 
pobijediti Maksimijana i Maksencija. Sakupljena je jedna golema armija od jedinica iz 
Ilirika, Podunavlja i Istoka. I tako je u jesen 307. god. n. e. Galerije na čelu te armije 
provalio u Italiju, sa ciljem gušenja uzurpacije i kažnjavanja odgovornih. 


Maksimijanova i Maksencijeva armija su bile slabije od one Galerijeve, pa se iskusni 
Maksimijan odlučio na strategiju povlaćenja, zatvaranja (sa dostantnim resursima) i 
utvrđivanja svakog mjesta, grada i utvrde kako bi mogle da budu neosvojive. Tražeći 
saveznika, Maksimijan je otišao u Galiju kod Konstantina. Tamo je dogovoren brak 

Konstantina sa Faustom (živjela 289-326. god. n. e.), kćerkom Maksimijana. Konstantin se 
razveo od Minervine. Ujedno je odlučeno da se Konstantin uzdigne u rang augusta. 
Zauzvrat je Konstantin trebao podržati Maksencijevu stvar u Italiji. Dogovor je zapečaćen 
na ceremonijama u Trieru u kasno ljeto 307. god. n. e. Ipak je ne željeći prekid sa 
Galerijem, ostao neutralan prilikom upada Galerijeve armije u Italiju. Kako bi imao 
opravdanje za ne miješanje u italijanske poslove i prije dolaska Maksimijana Konstantin 
je privremeno boravio u Britaniji. A umjesto slanja trupa kao pomoći za Maksencija, 
Konstantin je 308. god. n. e. postavivši most kod Kelna, prebacio trupe i izvršio invaziju 
zemlje Bruktera. Zatim je 310. god. n. e. pokrenuo napad na Franke. Kada nije bio na 
pohodima protiv Germana, Konstantin je obilazio zemlju i podržavao ekonomiju i 
umjetnost. Njegovo odbijanje da se aktivno ukljući u rat mu je donijelo veliku popularnost 
naroda. 


Rat u Italiji 


lako je Galerije uspio da prodre do grada Narni (nekih 60 rimskih milja od Rima), njegova 
armija je praktično kontrolirala samo ono područje gdje se nalazila. Uz to je Galerijeva 
armija bila opkoljena načičkanim nizom utvrđenih pozicija. Ustvari Galerije je veoma 
slabo poznavao Italiju i Rim nikada u životu nije vidio, pa je pretpostavljao da sje i Rim 
nije nešto veći od drugih gradova koje je poznavao. 


Shvativši poziciju u kojoj se nalazi, Galerije je odlučio da ipak pokuša primijeniti strategiju 
pomirenja. Poslao je dvojicu svojih oficira sa ponudom o zajedničkoj konferenciji koja bi 
riješila sporna pitanja, i sa drugim pomirljivim porukama. Ponuda Galerija je bila glat 
odbijena. Pošto je shvatio nepogodnu situaciju u kojoj se našao, Galerije se odlučio na 
povlaćenje. Međutim, moral i vjernost njegovih vojnika je bila pomućena ponudom velikog 
novčanog poklona vojnicima od strane Maksencija. Radi toga je Galerije sa velikim 
teškoćama sprećavao vojnike da promijene stranu. Frustriran, bijesan i veoma ljut Galerije 
je odlučio da oslabi stegu i pustio je svoje vojnike da pustoše, pljačkaju, ubijaju, siluju i 
razaraju sve na što bi naišli u toku povratka u Ilirik. Pošto se Maksimijan i Maksencije nisu 
usudili da uđu u otvorenu bitku, srednja i sjeverna Italija su prepušene stihiji i osebujnom 
nasilju zapadno i središnje balkanskih i podunavskih vojnika. Laktancije opisuje ovo 
pustošenje na sljedeći način: ,,...dao je (Galerije op. a.) vojnicima dopuštenje da se što je 
moguće više rasprše i sve pljačkaju i uništavaju, kako bi onaj ko bi ga progonio ostao bez 
opskrbe. Tako je taj dio Italije kuda se kretala pogubna vojska doživio pustošenje, sve je 
bilo opljačkano, žene obeščašćene, djevice okaljane, očevi i muževi stavljeni na muke da 
bi predali svoje kćeri, žene i imetak. Stada sitne i krupne stoke odvodila su se kao plijen 

otet od barbara. Na taj se način povukao do svojih područja, pošto je nekada rimski 
imperator, sada pljačkaš Italije, poput neprijatelja, poput neprijatelja sve opustošio. Nekoć, 
kada je primio čast augusta, iskazivao je on svoje neprijateljstvo prema rimskom imenu, 
željeći ga promijeniti tako da se više ne zove rimski imperij, nego dački imperij.“ I nešto 
ranije u svome tekstu (u okviru govora o uvođenju poreza i u Italiji) Laktancije objašnjava 
(sigurno pretjerano) navodnu mržnju Galerija prema rimskom imenu kao njegovu osvetu 
radi toga što u vrijeme Trajana njegovi pretci bili kažnjeni od Trajana: ,,Ono što su nekoć 
činili pobijeđenima prema ratnom pravu, sada se ovaj (Galerije op. a.) usudio primijeniti 
protiv Rimljana i rimskih podanika, jer su njegovi pretci bili podvrgnuti procjeni imetka, 
koju je pobjednički Trajan nametnuo kao kaznu trajno buntovnim Dačanima.“ Edvard 
Gibon u svome djelu daje prilično slikovit opis razaranja i pustošenja koja je pretrpila 
Italija od ,,sopstvene armije“: ,,Galerijeve legije pružile su veoma žalostan dokaz o svom 
raspoloženju pustošenjima koja su počinile u povlačenju. Ubijali su, silovali, pljačkali, 
odvodili Italijanima jata i stada; spaljivali su sela kroz koja su prolazili i nastojali da 
unište zemlju koju nisu imali snage da pokore“. Ovo razaranje će se duboko utisnuti u 
italijansko sjećanje. Nakon povlaćenja Galerija, i Maksimijan i Maksencije su se ponovo 
proglasili augustima. 


Konferencija u Karnuntumu 


Nakon Galerijevog povlačenja, Maksencije je utvrdio svoju vlast u Italiji i afričkim 
provincijama. Međutim, ubrzo je došao u sukob sa oce. U proljeće 308. god. n. e. 
Maksimijan je pokušao da detronizira sina na skupštini vojnika u Rimu. Maksimijana je 
dočekalo neprijatno iznenađenje, jer su prisutne trupe ostale lojalne njegovom sinu. 
Maksimijan je pobjegao svome zetu Konstantinu. 


Galerije je odlučio da riješi pitanje vladajućeg kolegija, sazivanjem konferencije u 
Karnuntumu u jesen 308. god. n. e. Njoj su prisustvovali i Dioklecijan, Maksimijan i 
Galerije. Tamo je odlučeno da Maksimijan ponovo ode u mirovinu, te da se ne prizna 
Konstantinu titula augusta i da ostane i nadalje cezar, potvrđeno je i da Maksencije nije 
legitimni vladar nego uzurpator, te da se na mjesto novog augusta zapada imenuje Licinije, 
stari ratni drug Galerija. Odluke konferencije nije prihvatio Konstantin, Maksimin Daja je 
bio frustriran da je on zaobiđen u napredovanju u koristi Licinija pa je zahtijevao i da i 
njega Galerije proglasi augustom. Kao kompromis Galerije je predložio da se i Maksimin 
Daja i Konstantin nazivaju filius augusti / ,sin augusta“, ali nijedan od njih nije ovo 
prihvatio. Maksimin Daja je naziv august uzeo za vrijeme kampanje protiv sasanidskog 
Irana. Od proljeća 310. god. n. e. Galerije je ipak i njih dvojicu nazivao augustima. 

Licinije (cc. 263. — 325. god. n. e.), vladao kao august na zapadu od 11. XI. 308. do 313. 
god. n. e., a od 313. do 324. god. n. e. kao august na istoku. Puno vladarsko ime Caius 
Valerius Licinianus Licinius Augustus. I Licinije je porijeklom iz Gornje Mezije i od 
djetinjstva je bio prijatelj Galerija sa kojim je učestvovao u iranskom ratu. Licinije je bio 
od visokog Galerijevog povjerenja, pa ga je 307. god. n. e. ovaj poslao kao osobnog 
izaslanika Maksenciju radi pregovora. Licinije je po svome uzdizanju na rang augusta na 
upravu dobio balkansko — podunavske provincije. 


Galerijeva supruga i Dioklecijanova kćerka Valerija je 208. god. n. e. dobila počasne 
nazive auguste i mater castrorum. Pošto sa Galerijem nije imala djece, ona je adoptirala 
Kandidijana. Inače po njoj nazvana jedna od panonskih provincija uređenih po 
dioklecijanovskom modelu. 





Portret Valerije na aversu jednog novčića. 
Na ovom novčiću se Valerija titulira kao augusta. 


Maksimijan se početkom 309. god. n. e. vratio na dvor Konstantina koji je jedini bio 
voljan da ga prihvati. Međutim, Maksimijan željan vlasti nije se mirio sa svojom 
pozicijom. Naredne 310. god. n. e. Konstantin je poveo kampanju protiva Franaka, a 
Maksimijan je poslan sa dijelom trupa na jug u Arl u svrhu priprema za odbranu južne 
Galije od potencijalnih Maksencijevih napada. Tamo je Maksimijan odlučio da preuzme 
vlast i proglasio je da je Konstantin mrtav, što se ubrzo pokazalo netačnim. I pored 
obećanja o bogatom daru, veći dio Konstantinovih vojnika je ostao lojalan svome 
augustu. Maksimijan je bio prisiljen da bježi. Kada je Konstantin saznao o pobuni, 
napustio je franačku kampanju i krenuo je na jug sa dostatnim trupama. Maksimijan je 

pobjegao u Masiliju, ali su i njeni stanovnici bili lojalni Konstantinu i otvorili su njemu 
vrata. Maksimijan je bio uhapšen i prekoren zbog svojih prestupa. Konstantin mu je 
ipak pokazao milost, ali snažno ga podržavajući da izvrši samoubistvo što je Maksimijan i 
izvršio u julu 310. god. n. e. I pored ranijeg neslaganja sa ocem, nakon Maksimijanovog 
samoubistva, Maksencije se želio prikazao kao odani sin koji želi da osveti smrt oca. On 
je dao kovati novac sa prikazom deificiranog Maksimijana. 


Konstantin je ispočetka prezentirao samoubstvo kao neželjenu familijsku tragediju. 
Međutim, od 311. god. n. e. konstantijanska propaganda je širila drugačiju verziju. Prema 
toj verziji, Konstantin mu je oprostio pokušaj državnog udara. Međutim, i pored toga, 
Maksimijan je i dalje planirao da ubije Konstantina dok spava. Fausta je saznala za to i 
upozorila je Konstantina koji je u svoj krevet postavio jednog eunuha. Maksimijan je 
nakon što ubio eunuha i tako otkriven, ponuđeno mu je da izvrši samoubistvo što je on i 
prihvatio. Konstantin je i proglasio damnatio memoriae na Maksimijana. Sjećanje na 
Maksimijana je bilo rehabilitirano nakon bitke kod Milvijskog mosta. Dok je poništena 
Maksencijeva odluka o deifikaciji, kasnije (317. god. n. e. ?) je ipak Maksimijan ponovo 
oficijelno deificiran, pa se on kao divus počeo pojavljivati na Konstantinovim novcima. 


Maksimijanova smrt je označila i promjenu konstantinijanske propagande. Konstantin 
nije više mogao računati na vezu sa augustom iz prve ,,tetrahije“, pa je morao tražiti neki 
drugi izvor svoga legitimiteta. I tako je stvorena dinastička veza Konstantina sa Klaudijem 
II. ovo je značilo i raskid Konstantina sa ,,tetrahijskom“ dinastijom, i prelaz na starije tačke 
legitimiteta. Dolazi i do pomjeranja fokusa sa ,,tetrahijskog“ obožavanja Jupitera i Herakla. 
Sada se proklamira da je Konstantin doživio božansku viziju Apolona i boginje Pobjede koji 
mu dodjeljuju lovorove vijence. To se jasno odgleda i na predstavama sa novca. U počecima 
vladavine Konstantin oglašava Marsa kao svoga patrona, da bi od 310. god. n. e. Mars bio 
zamijenjen sa ,,Nepobjedivim Suncem“, koji se često identificirao i sa Apolonom. U tim 
godinama ništa ne ukazuje na kasniju prokršćansku politiku. 


Galerijeva smrt 


Dok se pitanje vrhovne vlasti pokušavalo riješiti pregovorima i konspiracijama, i sam 
Maksencije se suočio da pobunama. Tako se krajem 309. god. n. e. pobunio u Kartagini 
Lucije Domicije Aleksandar / Lucius Domitius Alexander. Tako su se otcijepile od 
Maksencija sjevernoafričke provincije. Izgledalo je da rimski svijet pocijepanih na čitav 
niz međusobno ratujućih dijelova. Konstantin u Zapadnoj Europi, Maksencije u Italiji, 
Licinije na Balkanu i Podunavlju, Galerije u Maloj Aziji i Maksimin Daja u Siriji, 
Mesopotamiji i Egiptu. 

Domicije je možda bio frigijskog porijekla i bio je afrički vikar, kada je Maksencije 
zahtijevao da mu pošalje sina kao neku vrstu garancije za Domicijevu lojalnost. To je 
Domicije odbio i sam se proglastio za cara. Zosim daje dosta detaljan, ali i pomalo konfuzan 
opis dešavanja vezanih za ovu uzurpaciju. Moguće je pretpostaviti i da je ova uzurpacija 
bila i posljedica zavade Maksimijana sa Maksencije. Domicije je pored afričkih provincija 
kontrolirao i Sardiniju. Postoji jedno epigrafsko svjedočanstvo (CIL VIII 22183) da je 
Domicije sklopio i savezništvo sa Konstantinom. Odvajanje Afrike je bila ozbiljna opasnost 
za Maksencija, jer je ova plodna regija namirnicama snabdjevala Rim i Italiju. Kako bi se 
ugušila pobuna u Africi, Maksencije je poslao svoga pretorijanskog prefekta Gaja Ceionija 
Rufija Volusijana (Caius Caeionius Rufius Volusianus) i izvjesnog Zenasa. Domicije je 
poražen, zarobljen i pogubljen. Po svemu sudeći afrička armija nije pružila bap dostojan 
otpor. Izvršena je velika konfiskacija imovine pobunjenika. Pored bogatstva u Rim je 
donesena i velika količina žita. 





Folils od Domicijana iz kartaginske kovnice. Na aversu portret 
Domicijan. Na reversu antropomorfni prikaz Kartagine. 


U ovom (309. god. n. e.) periodu je i umro Maksencijev sin Valerije Romul i sahranjen je u 
mauzoleju u Maksencijevoj vili na Via Appia. Blizu svoje vile Maksencije je dao i da se 
izgradi i po njemu nazvani cirkus. Valerije Romul je bio i deificiran, a otac mu je posvetio 
hram božanskog Romula na Forumu. 


Licinije je 310. god. n. e. poveo rat na Sarmate, nanijevši im težak poraz. Nakon toga je 
Licinije pokrenuo armiju prema Maksenciju, zauzevši Istru. Međutim, morao je zaustaviti 
kampanju zbog Galerijeve teške bolesti i očekivane smrti. Galerije je kao primus inter pares 
uspijevao da nekako od sporazuma u Karnuntumu održava mir. U te tri godine Galerije se 
posvetio i javnim radovima. Tako su prekomjerne vode jezera Balaton puštene u Dunav, a i 
raskrčavana je gusta šuma oko jezera. Galerije je obolio od veoma teške bolesti, od koje je 

preminuo krajem aprila ili početkom maja 311. god. n. e. Sahranjen je u Felix Romuliana / 
Gamzigradu. 





Grob mladog Romula. 


Felix Romuliana / Gamzigrad 





Kompleks antičkih zgrada i objekata u Gamzigradu predstavlja Galerijevu rezidenciju. 
Nazvan je Felix Romuliana po Galerijevoj majci Romuli. Najvjerojatnije je Galerije dao 
mu se izgradi kompleks, u koji bi se on povukao kao i Dioklecijan u Split kada za to 
dođe vrijeme. Smrt je ipak bila brža i Galerije je preminuo, a onda su mu posmrtni ostaci 
preneseni u Gamzigrad. Po svemu sudeći kompleks nije nikada u potpunosti završen. 
Kasniji dominusi su ovaj kompleks prepustili crkvi, a u toku V. st. n. e. je bio napadan i 
razaran. Justinijan je dao u VI. st. st. n. e. da se Gamzigrad obnovi kao utvrda u sustavu 
limesa. Sa slavenskim naseljavanjem, Gamzigrad je u potpunosti napušten. 


Felix Romuliana je bila močna palata, sa oko 20 utvrđenih kula. Unutar su se nalazili: 
raskošna palata, dva nekršćanska hram, tri hrišćanske crkve i druge građevine. Podni 
mozaici se smatraju ravnima najboljim ostvarenjima kasnoantičkog doba u Evropi. 





Felix Romuliana gledano iz zraka. 

Interesovanje za antičke ruševine u Gamzigradu je počelo već od sredine XIX. st. n. e., 
da bi se početkom XX. stoljeća interesovanje za ovaj jedinstveni spomenik antičke 
civilizacije potpuno ugasilo. Tek posle II. svjetskog rata obnovljeno je interesovanje za 
Gamzigrad, a 1953. god. su i započela ozbiljnija arheološka istraživanja. Sve nedoumice 
vezane za ovaj kompleks su nestale 23. VI. 1984. god. kada je pronađen natpis Felix 
Romuliana. Danas je i izvesno da su Galerije i njegova majka Romula sahranjeni u 
blizini Gamzigrada, na lokalitetu „Magura“. Ovde su otkrivene dve zidane grobnice, 
bogato ukrašene arhitektonskom plastikom, i dve humke sa lomačama na kojima je 
izvršeno spaljivanje i apoteoza dominusa i njegove majke. Gamzigrad se od 29. VI. 2007. 
god. nalazi na UNESCO listi svjetske baštine. 





Mozaik koji predstavlja Dionisa iz Felix Romuliana. 

ii Bi skicu li 
a aka 
H KJ 





Mozaik iz Felix Romuliana 

Dva bloka 


Galerijeva smrt je predstavljala i konačni raspad onoga što je ostalo od “tetrahije". Sada 
nastupa vrijeme stvaranja blokova između pretendenata i sukladno tome i građanski 
rat. Četiri su bila tada glavna ,,igrača": Konstantin koji je upravljao zapadnom Europom, 
Maksencije u Italiji i Africi, Licinije na Balkanu i Podunavlju i Maloj Aziji, Maksimin 
Daja u Siriji i Egiptu. 

Maksencije se pripremao za rat, i to protiv Konstantina. Utvrđivana je sjeverna Italij, 
pokušao se približiti i kršćanskoj populaciji dozvoljavajući rimskoj crkvi da izabere i novog 
episkopa po imenu Eusebije. Međutim, njegova rana popularnost u Italiji se počela značajno 
smanjivati uslijed povećanja poreza i ekonomske i trgovinske depresije. U proljeće 311. 
godine n. e. Maksencije je izvršio mobilizaciju svojih snaga, iskorištavajući Licinijevu 
zauzetost zbog odnosa Maksiminom Dajom. Maksimin Daja je iskoristio Galerijevu smrt i 
iznenada je zauzeo Malu Aziji. Ubrzo je i dogovoren i između Maksimina Daje i Liciniji i to 
na brodu koji se nalazio na sredini Bosfora. Po tome sporazumu granica između Licinijeve 
sfere i Maksimina Daje sfere su bili Bosfor, Propontida i Helespont. 


Maksencije je onda objavio rat Konstantinu, a kao povod mu je poslužila smrt oca kojeg je 
on kao želio osvetiti. Maksencije je vjerojatno želio da iznenadi Konstantina svojom 
inicijativom i objavom rata. Konstantin nije ništa prepuštao slučaju, i kako bi spriječio da 
Maksencije sklopi savez Licinijem, Konstantin je požurio i uspio je u zimu 311./312. god. 
n. e. stvoriti vojni blok sa Licinijem. U okviru pakta dogovoreno je i da Licinije oženi 
Konstantinovu polusestru Konstanciju. Nasuprot njima Maksimin Daja je poslao svoje 
izaslanike Maksenciju nudeći savezništvo, tako što bi Maksencije bio oficijelno priznat u 
zamjenu za vojnu pomoć. Maksencije je prihvatio i tako su nastala dva vojna bloka u 
rimskom svijetu. Najbliži Konstantinovi savjetnici i zapovjednici su bili mišljenja da ne 
treba ići u preventivni napad na Maksencija, a i haruspici su ito preporučavali, jer su žrtvene 
životinje pokazale nepovoljne znake. Konstantin je sve ovo ignorirao i u rano proljeće 312. 
god. n. e. Konstantin je prešao Kotijske Alpe sa armijom od oko 40.000 pripadnika. Samo 
kvantitativno gledano, Maksencije je imao veću vojsku, ali Konstantinova armija je bila 
kvalitetnija, sastavljena od veterana sa rajnske i britanske granice. 


Približavajući se gradu Augusta Taurinorum (današnji Torino), Konstantinova armija 
se susrela sa brojnom Maksencijevom teško naoružanom konjicom. Bitka se završila 
pobjedonosno po Konstantina, a i Torino je prešo na njegovu stranu. Uskoro su i drugi 
sjevernoitalijanski gradovi i zajednice prešle na stranu Konstantina. Vrhunac je bio prelazak 
Milana. U tome gradu Konstantin i njegova armija su se odmorili do sredine ljeta 312. god. 
n. e. Nakon toga su došli do Verona, gdje se u blizini nalazila velika Maksencijeva armija 
pod komandom Ruricija Pompejana (Ruricius Pompeianus), tadašnjeg Maksencijevog 
pretorijanskog prefekta. Nakon niza manevriranja, Konstantinova armija je na kraju 

izvojevala pobjedu; Ruricije je poginuo a njegova armija slomljena. Ubrzo se i Verona 
predala, a za njom i niz drugih gradova. Put za Rim je sada za Konstantinovu armiju bio 
otvoren. 


Maksencije se pipremao da i na Konstantinovu armiju primijeni istu strategiju koju je 
koristio protiv Severa i Galerija. On se zatvorio u Rim i pripremao za opsadu. Glavna 
preostala snaga Maksencija je bila pretorijanska garda. Maksencije je i naredio da se poruše 
svi mostovi na Tibru, čime je ostavio središnju Italiju nebranjenom. Konstantin je 
napredovao polako duž Via Flaminia. Maksencije je zbog niza poraza postajao sve slabiji, a 
njegov autoritet je smanjen na minimum. Na trkama održanim 27. X. 312. god. n. e. masa se 
otvoreno rugala Maksenciju. Ovo je bio Laktancijev podatak, pa je moguće da je pisac 
namjerno prenaglasio nezadovoljstva mase. 


Maksencije iznenada mijenja prvotnu strategiju i sada se odlučuje za bitku na otvorenom. 
Razlozi takve promjene su nepoznati, i več antički pisci davali svoja objašnjenja Na 
šestogodišnjicu svoje (28. X. 312. god. n. e.) vladavine Maksencije je zatražio savjet u 
“Sibilskim knjigama". Odgovor je glasio da će neprijatelj Rimljana umrijeti. Maksencije 
je krenuo sa vojskom u susret Konstantinovoj armiji. Obje armije su se srele sjeverno od 
Grada na Via Flaminia. 


XP monogram na nebu? 


Prije bitke Konstantin je donio jednu vrlo iznenađujuću naredbu za svoju armiju. Po 
Laktanciju : “U snu bude Konstantin opomenut neka na štitove svojih vojnika stavi nebeski 
Božji znak i neka tako otpočne boj. Poslušavši taj nalog, naslikao je nakošeno slovo X, 
zaokruženo pri vrhu i tako naznačio na štitovima Krista." Eusebije iz Cezareje daje dva 
izvještaja o bitci i Konstantinovom znaku. Prva, kraća koja se nalazi u njegovoj historiji 
kršćanske crkve, ne spominje bilo kakvu viziju koju je Konstantin doživio. U kasnijem djelu 
o životu Konstantina, Eusebije daje prilično detaljan izvještaj o ovim dešavanjima. Po 
drugoj, široj verziji, dok je Konstantin sa svojom armijom marširao, pogledao je u nebo 
i vidio svjetlosni krst i sa porukom na grčkom: 'Ev Tovro Nika, koja se na latinski 
tradicionalno prevodi kao: /n hoc signo vinces: (“sa ovim znakom, ti ćeš podjediti"). 
Međutim doslovan prijevod poruke na grčkom je: ,,sa ovim pobijedi".  Eusebije zatim 
navodi da Konstantin nije bio siguran u značenje onoga što je vidio na nebu, i u toku 
naredne noći on je sanjao Krista koji mu objašnjava da bi trebao koristiti taj znak 
protiv neprijatelja. Eusebije smješta san u narednu noć, kada se Krist pojavio sa istim 
nebeskim znakom, rekavši mu da napravi navedeni simbol (labarum; MaBapov) za svoju 
armiju. Eusebije izrijekom navodi da je drugu verziju čuo od samoga Konstantina. 

Labarum (slika sa lijeve strane) je zastava/vexillum na kojoj se nalazi i monogram 
(slika desno) imena Krist nastao spajanjem prva dva grčka slova u imenu Krist = XP 
od XPIXTO>. Kasnije su se monogram i labarum smatrali sinonimima. 


Sama priča je možda rezultat propagande Konstantina, jer verzije Laktancija i Konstantina 
nisu baš podudarne. Uostalom, u ovim pričama ni samom Konstantinu u početku nije baš 
bilo jasno šta je vidio. Ut to, pitanje je šta je to po Laktanciju ,,simbol Krista". Još uvijek 
nema izvjesnog dokaza ni da su se grčka slova XP u vidu monograma koristila kao neka 
vrsta kršćanskog znaka prije Konstrantina. Samim tim se postavlja pitanje pa kako su znali 
da je ono što je Konstantin vidio na nebu ili usnio bio simbol XP. Nastarije pojavljivanje 
XP monograma je na srebrnom konstantinijanskom srebrenjaku iz cc 317. godine n. e. 
Konstantin je intenzivnije koristio XP monogram i labarum tek kasnije u vrijeme rata sa 
Licinijem. Labarum monogram XP se ne pojavljuje ni na slavoluku od Konstantina, koji je 
podignut nekoliko godina nakon vizije Konstantina. Uostalom ni sam Konstantin nije 
tada javno ispoljavao svoju veliku privrženost kršćanstvu, iz razloga što se još uvijek 
dvoumio ili iz političkog oportunizma. Moguće je da je Konstantin na nebu vidio nešto, što 
su mu njegovi kršćanski pratioci objasnili kao njihov znak. 


Postoji više teorija o tome šta je video ili sanjao Konstantin (ako je uopće video ili sanjao 
nešto). Eusebijev opis vizije se može po jednoj teoriji objasniti tipom solarnog halo efekta 
zvanim “sunčev pas". Riječ je o meterološkom fenomenu koji može proizvoditi slične 
efekte, a koji su kasnije kršćani i Konstantin modelirali kako bi odgovarao čitavoj legendi. 
Druga teorija je ona njemačkog astronoma Fritza Heilanda koji nudi interpretaciju po kojoj 
se u jesen 312. god. n. e. desio jedan neuobičajeni spektakl. Riječ je o bliskom poravnanju 
tri svjetle planete (Mars, Saturn i Jupiter), na noćnom nebu iznad jugozapadnog horizontal, 
pozicioniranom duž linije od cc 20 stepeni jednog od drugog na granici sazvježđa Jarca i 

Strijelca. Treću teoriju daje George Latura teoriji, koji tvrdi da je Platonov vidljivi Bog iz 
njegovog djela Timaeus, ustvari križanje Mlečnog puta i Zodijačke svjetlosti. Riječ je o 
rijetkom prikazivanju bitnim za “paganska" vjerovanja, a koji su kršćanski episkopi 
interpretirali u kršćanski symbol. Četvrta teorija je ona švedskog geologa Jensa Ormoa da je 
sve to posljedica toga što je Konstantin svjedočio dnevnom efektu kretanja meteorite kroz 
Zemljinu atmosferu, a da je Sirente krater u pokrajini Abruzzo rezultat pada toga meteorita. 


Da je Konstantinova vizija bila na neki način povezana sa nekim astronomsko — 
atmosferskim fenomenima sa suncem kao učesnikom, možda bi govorile i sljedeće 
činjenice. Novci Konstantina koji ga prikazuju kao pratioca sunčevog božanstva su bili 
kovani već 313. god. n. e. Sol (božanstvo sunca) je često prikazivano sa nimbusem, halo / 
Goc ili areolom (riječ je o prstenu svjetla ili vatre oko nekog božanstva ili svete osobe). 
Sve do 325/326. god. n. e. Konstantinovi novci nose prikaze prikaze Sola, božanstva sunca. 
Inače su kultovi “Nepobjedivog sunca" i Mitre bili veoma popularni među vojnicima. 
Zanimljivo je da je i Konstantinov slavoluk podignut kako bi bila u skladu sa kolosalnom 
statuom“Nepobjedivog sunca". Na reljefnim prikazima sa slavoluka nalaze se na tri mjesta 
i figure Sola, božanstva sunca. Na slavoluku nema nikakvih kršćanskih simbola, ali 
ima prikaza boginje Pobjede i za vrijeme njegovog posvećivanja su izvršena žrtvovanja 
bogovima Apolonu, Dijani i Herkulu. Potpuno je jasno da neposredno nakon bitke kod 
Milvijskog mosta Konstantin izražava značajnu povezanost sa kultom “Nepobjedivog 
sunca", a ne sa kršćanstvom. Konstantin je inače 7. III. 321. god. n. e. izdao i dekret 
po kojem stari drevni rimski “dan boga sunca" (dies Solis; na engleskom Sunday) postaje 
novi rimski praznik za odmor i za kršćane i za nekršćane. I tako je zahvaljujući ovom 
Konstantinovom ediktu nedjelja postala neradni dan, dan odmora. 





Novčić kovan 313. god. n. e. sa prikazom 
Konstantina kao pratioca božanstva sunca. 

Zaključak koji se može izvući iz opisa dešavanja vezanih za Konstantinovu “viziju" je 
sljedeći. Pod uvjetom da je stvarno Konstantin nešto vidio, onda bi se to objasnilo kao 
astronomsko — atmosferski fenomen u kojem je sunce imalo vidljiv položaj. Ni samom 
Konstantinu, inače osobi sa znatiželjnim karakterom, nije u početku sve to bilo najjasnije. 


Konstantin, koji je vjerojatno i sam imao već izgrađene sinkretičke poglede je izgleda to 
tumačio kao neku mješavinu “sunčeve religije" i kršćanstva. U početku je uteg više bio na 
strani sunčevog božanstva, a kasnije kako se profilirala njegova prokršćanska pozicija uz 
prisustvo kršćanskih prvaka uteg se definitivno pomjerio na kršćansku stranu. Nesumnjivo 
je ovo pomjeranje i konačno oblikovanje mita o monogramu PX rezultat i najviše tih 
kršćanskih uglednika 1 prvaka kojih je u Konstantinovoj blizini bilo sve više. Naravno to 
pomjeranje je praćeno sa velikom dozom sinkretizma i asimiliranja pojedinih elemenata iz 
kulta sunca. To je bilo moguće jer su kršćanski prvaci i svećenici dosta toga asimilirali iz 
»Kulta sunca" , kao što je slavljenje nedjelje i posebno 25. XII. Posljednje spomenuti datum 
je u predkršćansko vrijeme bio praznik boga Sunca, a onda su kršćanski moćnici, kada su 
vidjeli da narod slavi ovaj sunčev festival, jednostavno taj datum proglasili za dan kada se 
rodio Isus. U znanosti postoji i drugačije mišljenje po kojem je ovaj datum uzet za rođenje 
Isusa. Po tom mišljenju Isus je začet 25. II., pa bi se nakon devet mjeseci rodio, slučajno ili 
ne, na festival Sunca. Uostalom u ovom ranokršćanskom periodu Isus je nekada bio 
povezivan sa suncem i njegovom svjetlošću. 


Po svemu sudeći Konstantinovo približavanje kršćanstvu više treba promatrati kao proces 
koji traje decenijama, a ne kao neko iznenadno preobraćenje, kako se često misli u pučkom 
vjerovanju i pojedinim historiografskim djelima. Pa i čak kada su sa novčića, izdavanih u 
Konstantinovo ime, nestali „paganski motivi” kršćanski motivi se pojavljuju samo kao 
Konstantinovi osobni atributi i to XP momogram ili labarum između njegovih ruku, ali 
nikada sami. Izvorna građa jasno pokazuje da se Konstantin prema kršćanstvu odnosio u 
smislu njegove korisnosti za njega i njegovu armiju, a ne privućen dogmatskim i teološkim 
postavkama. Tako je on postajao sve više kršćanin, dok su se nizale njegove pobjede, jer se 
obraćao kršćanskom Bogu za pomoć. Konstantin je do smrti nosio i drevnu titulu pontifex 
maximus, vrhovnog svećenika rimske religije. Uostalom tu titulu su nosili i naredni 
dominusi, sve do Gracijana. 


Bitka kod Milvijskog mosta 28. X. 312. god. n. e. i Konstantin u Rimu 


Do bitke između Maksencijevih 1 Konstantinovih armija je došlo kod Milvijskog mosta 
(Ponte Milvio) preko kojeg je Via Flaminia premošćavala Tibar. Držati most u svojim 
rukama je bilo krucijalno za Maksencija, jer bi tako Konstantinovim trupama bio 

onemogućen proboj prema Rimu. Sam most je bio djelimično oštećen, pa se digao i drveni, 
pontonski most kako bi se Maksencijeva vojska prebacila na drugu stranu. 





Milvijski most danas. 


Ubrzo je došlo do bitke u kojoj je Konstantinova armija izvojevala odlučujuću pobjedu. 
Bitka je bila krtka, ali ogorčena. Bitka je odlučena kada su probijene linije Maksencijevih 
vojnika i on odlučio da se povuće i to preko mosta koji mu je bio jedini izlaz ka Rimu. Na 
kraju je i sam most kolabirao, ostavljajući dio Maksencijeve armije odsjećen. Veoma 
hrabro, herojski i postojano su se borili pripadnici pretorijanske garde i konjičke garde. To 
je bila posljednja bitka pretorijanske garde koja je ovog oktobarskog dana dostojanstveno 
otišla u povijest. I Maksencije je poginuo u bitci, tako što se utopio u rijeci. 


Konstantin je u Rim ušao 29. X. 312. god. n. e. Maksencijevo tijelo je bilo izvučeno iz 
rijeke kako bi mu se odrubila glava. Sa odrubljenom glavom se onda paradiralo ulicama 
Rima, kako bi je svi vidjeli. Nakon toga, ta glava je poslana u Kartaginu kao dokaz o porazu 
Maksencija. Afrika je bez borbe prešla na stranu Konstantina. Sada se čitav zapadni dio 
nalazio u rukama Konstantina. Kao iskusni političar Konstantin je nakon zauzimanja Rima, 
vodio politiku pomirenja i saradnje. Pažljivo je pazio koje poruke šalje, prema kome i zašto. 
Ostavljao je utisak otvorene osobe spremne na poštivanje „starih prava”, šta god to značilo u 
kontekstu dominata. Senatorima je obečao da će obnoviti njihove ranije privilegije, a nije 
ni javno promovirao bilo kakve religijske poruke ili određenja. Senat mu je zauzvrat 
dodijelio pravo prvog imena, što je značilo da će njegovo ime biti prvo spomenuto na svim 
zvaničnim dokumentima. Konstantin je povratio od Maksencija konfisciranu imovinu, 
pozvao nazad prognanike i oslobodio od Maksencija uhapšene građane. 

Umjetnička slika sa romantiziranim viđenjem bitke kod Milvijskog mosta. Autori Gćrard Audran i 
Charles le Brun. Nastala 1666. god. Danas se nalazi u Getty Research Institute u Los Anđelesu. 

Nije bilo ni osvete prema Maksencijevim pristalica. Ipak su pretorijanska garda i konjička 
garda (equites singulares) raspuštene, čime je iz oružanih snaga izbacio Maksencijeve 
pristalice. II. legija Parthica je izmještena iz Albe i ostatak Maksencijeve vojske je 
prekomandovan na rajnsku granicu. Sudbina Valerije, supruge Maksencija, je nepoznat i o 
njoj se nakon bitke kod Milvijskog mosta ništa više ne zna. Sjećanju na Maksencija je 
pokušano zadavanje značajnog udarca. Prvo je njemu dosuđena damnatio memoriae 
i anulirane su njegove odluke i reskripti (rescissio actorum). Konstantin je i uzurpirao i 
prisvojio sve Maksencijeve značajne gradnje u Rimu, uključujući i hram Romula i 
Maksencijevu baziliku. Tim jednostavnim činom je pokušao učiniti da Maksencijevo bude 
zaboravljeno i preslojeno njegovim imenom. U tome nije uspio. Konstantinijanska snažna 
propaganda, a na koju se komotno naslonila i kršćanska propaganda i historiografija, je 
Maksencija predstavljala kao nekog zločinca, okrutnog i krvoločnog, te nemoralnog i 
nesposobnog tiranina a Konstantina kao idealiziranog oslobodioca (liberator) od te 
“tiranije”. Činjenica je da Maksencije nije vršio progone kršćana, ali je kasnija propaganda 
prikazivala kako se Maksencije neprijateljski odnosio prema kršćanstvu. To je uzrokovano 
kako bi se dobila što je moguće više crno — bijela slika rata Konstantina i Maksencija, u 
kojoj je po propagandi i kršćanskoj historiografiji njen junak Konstantin morao da bude 
suočen samo sa najgorim antipodom.Takva slika je dominirala sve do u duboko u XX. st., 
kada je kritička analiza uspjela donijeti uravnoteženiju i tačniju sliku. 


U decembru 2006. god. italijanski arheolozi su objavili da su u iskopavanju blizu Palatina, 
našli neke nalaze u drvenim sanducima. Te nalaze su oni identificirali kao carske regalia, 
koja su možda pripadala Maksenciju. Ti nalazi se danas nalaze u Muzeo Nazionale Romano 
u Palazzo Massimo alle Terme. 


Konstantin je i sa svoje strane nešto gradio, pa je povećao kapacitet mjesta u Circus 
Maximus. Bivša baza konjičke garde je 9. XI. 312. god. n. e. izabrana da se na njoj razvije 
Lateranska bazilika. 


Milanski ,,edikt" / Edictum Mediolanense 


Konstantin i Licinije su se u martu 313. god. n. e. sastali u Milanu. Tom prilikom Licinije 
je oženio Flaviju Juliju Konstanciju, polusestru Konstantina. U Milanu su Konstantin i 
Licinije su donijeli zajedničku odluku, koja je danas poznata kao Milanski ,,edikt". 
Riječ je o dokumentu koji u svojim djelima spominju Laktancije i Eusebije iz Cezareje, 
sa određenim razlikama u prezentiranim tekstovima dokumenta. Neka suštinska pitanja 
vezana za ovaj dokument su još uvijek otvorena; npr. da li je sam dokument bio 
izdan u vidu zajedničkog edikta Konstantina i Licinija, ili je riječ o nekom drugom tipu 

dokumenta. Dokument koji se naziva Milanski ,,edikt? nije izgleda nikada bio u formi 
epigrafskog spomenika. Verzija koja se nalazi kod Laktancija nije bila u formi edikta, 
nego je to bilo pismo (izdato u Nikomediji 13. VI. 313. god. n. e.) Licinija namjesniku 
Bitinije. Eusebijeva verzija (djela o crkvenoj povijesti) potekla je iz kopije dokumenta 
koja je objavljena u rano ljeto 313. god. n. e. vjerojatno u samoj Cezareji. Zanimljivo je 
da u drugom djelu (o Konstantinovom životu) u kome spominje navedeni dokument, 
u potpunost briše Licinija. Tako izgleda da je samo Konstantin izdao ovaj dokument, 
jer je Licinije zbog rata sa Licinijevim i Eusebijevim ,,herojem"' Konstantinom prikazan, 
po istom šablonu kao Maksencije, kao zločinac, tiranin...itd... Moguće je da je Milanski 
edikt" izdan i kako bi se oslabila pozicija Maksimina Daje na istoku, gdje je živila 
ubjedljiva većina kršćana. To i objašnjava činjenicu da su njegove objavljene verzije 
vezane za istočne provincije. 


Maksimin Daja je zadržao antikršćanski stav, i radi toga je smatran lošim i zlim 
vladarem u kršćanskoj publistici. On je i obnovio progone, koje je svojim ediktom 
Galerije zaustavio, kao odgovor na zahtjeve antikršćanskih gradskih autoriteta ili 
stanovništva određenog grada i zajednice. O tim zahtjevima i dobijenim odgovorima 
podatke daju i Eusebije iz Cezareje i pronađeni epigrafski spomenici. Ipak nakon 
pobjede Konstantina nad Maksencijem,  Maksimin Daja je ublažio antikršćansku 
retoriku i djelovanje. U samo predvečerje rata sa Licinijem, Maksimin Daja je ponovo 
obnovio Galerijev edikt, a pred svoj konačni kraj, Maksimin Daja je izdao edikt o 
toleranciji, dajući kršćanima pravo okupljanja, građenja crkvi i povratak konfiscirane 
imovine. 


Ova odluka nazvana Milanski ,,edikt" je ustvari bila nadogradnja Galerijeve odluke koja 
je oficijelno dozvoljavala slobodu ispovijedanja i djelovanja kršćanima. U javnosti se 
pogrešno smatra da je riječ o ustanovljavanju kršćanska kao dominantne religije. Ustvari 
ovim dokumentom se uvodi tolerancija za kršćane, koji postaju ravnopravni sa ostalim 
religijskim zajednicama. Iako je kako vrijeme bude odmicalo Konstantin sve više bio 
naklonjeniji kršćanstvu, čak ga i promovirajući, načelo tolerancije za sve je ostalo. 
Laktancijev tekst dokumenta: ,, Nakon što smo se ja, Konstantin august, kao i ja, Licinije 
august, sretno sastali u Milanu i razmotrili sve poslove koji se tiču javne dobrobiti i 
sigurnosti, među ostalim smo stvarima, koje će biti na korist većini ljudi, zaključili da 
prije svega moramo dati odredbe pomoću kojih se održava štovanje božanstava, da 
bismo i kršćanima kao i svima ostalima omogućili slobodu vjere, tako da bi sva božanska 
bića što sjede na nebeskom prijestolju nama i svima ostalima što se nalaze pod našom 
vlašću bila prijateljska i milostiva. Stoga smo korisnim i ispravnim smatrali da treba 
donijeti takvu odluku po kojoj se ta mogućnost neće uskratiti nikome, bilo da se taj 
preda obdržavanju kršćanskih nazora ili onoj vjeri koju sebi smatra najprikladnijom, 
kako bi nam najviše božanstvo, koje slobodnom voljom štujemo, moglo u svemu 
pružiti uobičajenu naklonost i dobrohotnost. Neka znade tvoja Odanost da smo mi 

odredili da su posve odbačeni svi uvjeti koji su prijašnjim proglasima o kršćanima 
stizali na tvoj ured i da treba odstraniti sve ono što potpuno naopakim i tuđim našoj 
Milostivosti, tako da sada svaki pojedinac slobodno i nesmetano može slijediti kršćansku 
vjeru, bez ikakva straha da će u tome biti ometan. Mi smo smatrali da moramo Tvojoj 
Brižnosti iscrpno staviti do znanja, kako bi Ti jasno uvidio, da smo tim istim kršćanskim 
dopustili potpuno i slobodno svjedočenje njihove vjere. A budući da jasno uviđaš da 
smo to njima odobrili, Tvoja odanost shvaća da smo i ostalima dopustili slično otvoreno 
i neograničeno štovanje njihove vjere u interesu mira u naše vrijeme, tako da u čašćenju 
onoga što odabere svatko ima neograničenu slobodu. To smo učinili kako ne bi izgledalo 
da mi imalo podcjenjujemo bilo koje štovanje ili vjeru. I, osim toga, mi smo što se tiče 
kršćanske zajednice odredili i sljedeće: ako se pokaže da je netko u proteklom razdoblju 
iz naše ili čije druge riznice kupio mjesta u kojima su se kršćani prije običavali 1 skupljati — 
a čemu su na Tvoju revnost stizali dopisi u skladu sa prije utvrđenim propisima — ista 
se mjesta moraju vratiti kršćanima bez ikakve naplate ili bilo kakva odštetnog zahtjeva, 
izostavljajući svako osujećivanje i dvoznačnost. Ako je pak netko takva mjesta dobio 
na dar, također ih mora slično što brže vratiti istim kršćanima. I oni koji su ih kupili 
i oni kojima su darovani moraju se, ako se nečemu nadaju od naše dobrohotnosti, 
obratiti našem namjesniku, da bi se i za pobrinula naša Milostivost. A sve ovo ima se 
Tvojim posredstvom kršćanskoj zajednici prenijeti bez ikakva otezanja. Budući da je 
poznato da su kršćani posjedovali ne samo mjesta na kojima su se običavali sastajati, 
nego i drugo, što je zakonito pripadalo njihovoj zajednici — to jest crkvama, a ne 
pojedinom čovjeku — nalažemo da sve to, bez ikakve dvoznačnosti ili rasprave, prema 
prije navedenim odredbama, vratiš istim tim kršćanima, to jest njihovoj zajednici i 
okupljalištima, a svaki koji iste bez odštete vrati od naše dobrohotnosti smije očekivati 
odštetu. U svim tim stvarima Ti ćeš spomenutoj kršćanskoj zajednici priskrbiti svoju 
djelotovornu potporu, da bi se naše odredbe što prije i što dragovoljnije ispunile, da bi i 
time našom mudrošću bio osiguran javni mir. Na taj će način, kao što smo već gore 
objasnili, Božja naklonost prema nama, koju smo iskusili u tako važnim stvarima, za 
sva vremena sretno ostati uz naše poduhvate na opću sreću. Ali, nadalje, da bi smisao 
naših milostivih odredaba mogao doprijeti do svačijeg znanja, Ti ćeš ovaj dopis javno 
izvjesiti iznad Tvoga vlastitoga proglasa i obznaniti ga tako da provođenje naše 
dobrohotnosti nikome ne bi ostalo nepoznato." 


Tekst i duh samoga dokumenta prije svega promoviraju opću toleranciju i nesumnjivo 
je jedan od najbitnijih dokumenata u povijesti „ljudskih prava i sloboda”. Nažalost, 
ovaj dokument od velike vrijednosti po razvitak prava i sloboda, je praktično derogiran 
krajem IV. st. n. e. od strane upravo onih koji ga formalno slave. 

Konstantinov slavoluk 


Nakon pobjede nad Maksencijem, i Konstantin je želio da ovjekovjeći svoju pobjedu 
sa slavolukom u Rimu. Tako je podignut u periodu 312. — (posvećen) 315. god. n. e. 
Konstantinov trovratni slavoluk u blizini Kolosa i flavijevskog amfiteatra. Riječ je o 
posljednje nastalom od danas postojećih slavoluka u Rimu i jedini koji je koristio spolia, 
odnosno materijal u sekundarnoj upotrebi. 





Ovaj slavoluk je i po broju skulptura najukrašeniji slavoluk klasične civilizacije. Međutim, 
sve skulpture nisu bile originalne, nego su velikom većinom i to cjelosti uzete sa starijih 
spomenika. Poglavito su ukradene skulpture napravljene u vrijeme Trajana, Hadrijana i 
Marka Aurelija. Moguće je da do ovog uzimanja došlo ili iz razloga brzine kojom se radilo 
ili se time željelo naglasiti da sa Konstantinom dolaze dobra vremena, kakva su bila za 
vladavina navedenih princepsa. Ipak je po našem mišljenju izglednija prva opcija, jer je i 
prilikom gradnje Konstantinopolisa bila raširena pojava da se uzimaju umjetnička djela iz 
ranijih epoha i iz originalnih postavki i prenose u novi, Konstantinov Rim kako bi ga brzo 
mogli ukrasiti. 

Reljefi iz Trajanovog doba pokazuju njegove ratove sa Dačanima. Ratni prizori 
izmjenjuju se sa scenama alegorijskog karaktera. Stil ovih reljefa na kojima su likovi 
tijesno zbijeni jedan uz drugog i na kojima ima više diferencijalnih slojeva nadovezuje 
se na flavijsku umjetnost. Porijeklo Trajanovih frizova je ili sa Trajanovog foruma, 
gdje su tvorili znatno duži niz od onog koji bi se mogao sastaviti iz dijelova na 
Konstantinovom slavoluku ili iz kasarni princepske konjičke garde na Celiju. 


Osam okruglih reljefa prvobitno je bilo smješteno u parovima na tetrapilonu, 
četverovratnom spomeniku kojim je Hadrijan ovjekovječio svoje lovačke uspjehe i 
žrtvovanja bogovima. Svakom lovačkom prizoru odgovara i žrtva, dva reljefa opisuju 
polazak u lov i žrtvovanje pri povratku. 





U okruglim reljefima prikazi nastali u Hadrijanovo vrijeme, 
a na donjem frizu iz konstantinijanskog doba. 

Reljefni paneli koji prikazuju dešavanja iz vremena Marka Aurelija prikazuju 
princepsov povratak (adventus) u Rim nakon ratnje kampanje, princepsov odlazak 
iz Rima, kako Marko Aurelije dijeli novac (congirarium) narodu, kako princeps 
ispituje germanskog zarobljenika, dvije scene zarobljenih neprijateljskih poglavara 
pred Markom Aurelijem, kako Marko Aurelije govori (adlocutio) vojnicima, kako 
princeps vrši obred suovetaurilia. Zajedno sa još tri reljefa u Kapitolinskim muzejima, 
ovi frizovi su uzeti iz nekog za sada nepoznatog monumentalnog spomenika koji je 
komemorirao pobjede Marka Aurelija u Transdanubiji. 


Originalni, konstantinijanski frizovi su oni koji opisuje Konstantinovu kampanju u 
Italiji, Konstantina kako govori narodu sa rostre i Konstantina kako dijeli novac 
narodu. Iz doba samog Konstantina potječu i impresivni „tondi“ na užim stranama 
koji su prikazivali Selenu, božicu mjeseca kako zalazi, i Sola, boga sunca koje se 
rađa. 


U usporedbi sa starijim reljefima, može se odmah uočiti manjak realizma na 
Konstantinovim: proporcije individualnih figura su zdepaste, njihove glave su 
uvećane, njihove poze se ponavljaju i klesane su mnogo pliće, tj. plošnije. Kada se 
upoređuju figure iz različitih epoha, jasno se očitava ljepši, realniji, perspektivniji, 
propocionalniji i otvoreniji stil iz vremena Antonina u odnosu na konstantinijanski 
antoninijanske figure primjer umjetničkih formi karakterističnih za klasičnu civilizaciju, 
dotle konstantinijanske figure u potpunosti od ovih načela odstupaju. Stilske razlike 
koje su drastične uveliko označavaju razvođe dviju epoha, koje se ogleda ne samo u 
društveno — političkim i ekonomskim promjenama, nego i u umjetnosti. Kako bi na 
pojedinim reljefima sebe inflitrirao u reljefne prikaze iz doba Antonina, Konstantin se 
nije ustručavao dati da se remodeliraju glave i lica princepsa prema njegovim crtama 
lica. Ova činjenica ukazuje da se Konstantin uopće nije libio da uništava raniju baštinu 
kako bi sebe uzdigao i propagirao. 


Ovo opadanje klasičnih tipova u razvitku umjetnosti i arhitekture za vrijeme 
dominata se tako najviše primjećuje u likovnoj umjetnosti. Kiparske predodžbe careva 
grandiozne su po svojim dimenzijama. One gledatelja zadivljuju svojom veličinom, 
ulijevaju mu poštovanje, ako ne i strah pred prikazanim carem; ali u njima nema 
mira, jednostavnosti i veličine, koji su svojstveni kiparskim djelima iz doba Antonina. 
U slikarstvu i mozaiku ovog vremena ima mnogo konvencionalnih crta. Osim dobro 
uhvaćenih živih crta nailazi se i na grube predodžbe, koje svjedoče o opadanju ukusa i 
majstorskog umijeća. 

Reljefi nastali u spomen Marka Aurelija. Princepsovo lice je remodelirano da liči na Konstantina. 





Centralni reljefni prikazi nastali u spomen Marka Aurelija. Princepsovo 
lice je remodelirano da liči na Konstantina. Sa desne i lijeve strane statue 


zarobljenih Dačana, prenešene sa originalne trajanske pozicije. 

Rat na istoku 313. — 314. god. n. e. 


Konferencija u Milanu nije dugo trajala, jer su do Licinija stigle vijesti o iznenadnom 
napadu Maksimina Daje sa 70.000 vojnika. U aprilu 313. god. n. e. trupe Maksimina 
Daje su prešle Bosfor i zauzele su Bizant. i Herakleju. U susret mu je krenuo Licinije sa cc 
30.000 vojnika. Sada je bio red na Licinija da on dobije viziju, pa mu se tako ukazao 
anđeo koji mu je izrecitovao jednu molitvu koju bi mogli da adoptiraju svi kultovi i sve 
religije. Licinije je onda tu univerzalnu molitvu ponovio vojnicima. 


Da je kojim slučajem Licinije pobijedio Konstantina, danas bi ta molitva bila u onom 
istom rangu kao što su vizija i san Konstantina. U tom slučaju bi Konstantinova vizija 
zauzimala isto ono mjesto fusnote u historiografiji, koju ima ova Licinijeva molitva. 


Do glavne bitke je došlo 30. IV. 313. godine n. e. kod Tziraluma (blizu grada Herakleje 
Sintike, južno od Strumice), u kojoj su Licinijeve trupe bile pobjedonosne. Maksimijan je 
pobjegao u Nikomediju, a zatim prema Kilikiji. Vjerujući da još uvijek ima šansu da bude 
pobjednik, Maksimin Daja se pripremao da zaustavi napredovanje Licinijevih trupa na 
Kilikijskim vratima. Ipak Licinijeve trupe su se uspjele probiti i prisilili su Maksimina Daju 
na povlaćenje u Tarsus. Rat je završen smrću Maksimina Daje u augustu 313. god. n. e. 
Nakon ove pobjede, Licinije je postao jedini gospodar Istoka. Nakon što je uspostavio vlast, 
Licinije se okrenuo prema granici sa Irancima. 


I. rat Konstantina i Licinija 


I pored dogovorenog savezništva i tazbinskog povezivanja, odnos Licinija i Konstantina 
se pogoršavao. Inače iz braka Licinija i Konstancije je proizašao sin Valerije Licinijan 
Licinije (Valerius Licinianus Licinius). Razilaženje među dvojicom augusta je započelo 
već odmah po pobjedi Licinija na istoku. Konstantin je planirao vjenčanje svoje 
polusestre Anastazije (Anastasia) sa uglednim i utjecajnim senatorom (Bassianus), čiji je 
brat Senecije (Senecio) bio visoki starješina (moguće dux limitis) u službi Licinija. 
Konstantin je poslao svoga polubrata Julija Konstancija u Sirmium gdje se nalazio 
Licinije, sa prijedlogom da se Basijan imenuje na rang cezara i sa vlašću u Italiji. Licinije 
je odbio ovaj prijedlog i zatim je naložio Seneciju da kontaktira brata sa ciljem da se 
izvrši atentat na Konstantina. Zavjera je bila otkrivena, Basijan uhapšen i pogubljen. 
Konstantin je onda zatražio da mu se izrući Senecije, što je Licinije odbio pa i izdao 
naredbu da se uklone statue Konstantina u gradu Emoni (današnja Ljubljana). To je sve 

dovelo do otvorenog rata. Konstantin je sa svojom armijom prodro u dubinu Licinijevog 
područja, i bitka se odigrala 8. X. 316. god. n. e. (postoji i alternativni prijedlog datuma 
u 316. god. n. e.). Kod grada Colonia Aurelia Cibalae (današnji Vinkovci u Hrvatskoj). 
Nakon teške cjelodnevne bitke i tek sa probojem Konstantinove konjice na svome 
desnom krilu Licinijeve trupe su poražene. Licinije je uspio pobjeći, prvo u Sirmium, a 
zatim sa familijom i trezorom u Trakiju. U Hadrianapolisu (današnje Jedrene), je Licinije 
sakupio novu armiju i svoga časnika po imenu Valerije Valens (Valerius Valens) je 
imenovao za novog augusta. Tada su bili i započeli pregovori, ali su oni propali jer je 
Konstantin bio uvrijeđen uzdizanjem Valensa, a bio je osnažen sa ranijom pobjedom. 


Aurelius Valerius Valens, august od kraja 316. do 1. III. 317. god. n. e. On je zauzimao 
poziciju dux milits na dačkoj granici. Licinije je Valensa proglasio za augusta, vjerojatno 
željeći da osigura njegovu lojalnost, nakon bitke kod Cibale. 


Naredna bitka se desila kod Mardia (poznata i kao bitka kod Campus Mardiensis ili kod 
Campus Ardiensis) na samom kraju 316. god. n. e. ili početkom 317. god. e. Do bitke je 
došlo kada su konstantinijanke snage prodrle sve do bazena rijeke Ardas ili Harmanlia. 
Bitka je bila teška, sa mnogim žrtvama na obje strane. Načelno bitka je bila neodlučna, a 
koristeći noć Licinije je povukao svoju armiju i povukao se sjeverozapadno prema gradu 
Augusta Traiana (današnje Beroe). 


Konstantin, misleći da je Licinije pobjegao u Bizant, kako bi se vratio u azijske provincije, 
je krenuo u tom pravcu. To je bila taktička pogreška Konstantina jer je time smjestio 
Licinija između sebe i svojih komunikacija na zapadu. Međutim do nove bitke nije došlo. 
Nakon određenog odlaganja od strane Konstantina, tek kada se uvjerio u pat poziciju on je 
pristao na sporazum. Za Konstantina je odluka da ipak uđe u mir sa Licinije, motivirana 
iznenadnim napadom Licinijevih trupa kada je zarobljena njegova prtljaga 1 carska 
pratnja. Mir je potpisan u Sofiji (Serdica) 1. HI. 317. god. n. e. Licinije je priznao seniorstvo 
Konstantina u kolegiju njih dvojice, predao mu je sve svoje europske provincije, izuzev 
Trakije, detronizirao je i pogubio Valensa. 


U odbrani Donjeg Dunava mogle su učestvovati samo Licinijeve trupe. Oba augusta su 
donosila zakone koji su važili samo u njihovim oblastima, premda su u preambuli nosila 
imena obojice. Neko formalno jedinstvo je ipak postojalo tako što su likovi obojice augusta 
nalazili na novčićima rađenim u svim aktivnim kovnicama rimskog svijeta. Statue oba 
augusta su postavljana u cijelom rimskom imperiju. 


Konstantin i Licinije su postali konzuli, a Konstantinovi sinovi Krisp i Konstantine II. i 
Licinijev sin Licinijan su proglašeni cezarima. Nakon potpisivanja mira, Konstantin je 
boravio u Sirmiumu, odakle je 322. god. n. e. poveo rat protiv Sarmata, a 323. god. n. e. 
poveo je rat na Gote. 

Licinius Minor, cezar na istoku, sin Licinija i sestrić Konstantina I., 317. — 324. god. n. e., 
poznat i kao Licinijan i Licinije II. 





Zlatnik sa prikazom Licinija i njegovog sina. 
Izdat iz nikomedijske kovnice 320. god. n. e. 


Krisp (Flavius Julius Crispus ili Flavius Claudius Crispus ili Flavius Valerius Crispus; 
pogubljen 326. godine n. e.) je bio sin Konstantina i Minervina. On je bio najstariji od 
sve Konstantinove djece. Datum i tačno mjesto rođenja Krispa su nepoznati. Vjerojatno 
je rođen između 299. i 305. godine n. e., negdje u istočnim provincijama. Njegova 
majka Minervina je bila ili konkubina ili prva zakonita supruga Konstantina. Krispovo 
obrazovanje je povjereno Laktanciju, jednom od tada najistaknutijih kršćanskih 
učitelja. Edukacija nije mogla početi prije 317. god. n. e. Krisp je pokazivao zavidne 
sposobnosti i otac ga je postavio kao zapovjednika galsko — germanske granice sa 
rezidencijom u Trieru. U januaru 322. god. n. e. Krisp je oženjen sa djevojkom Helenom 
sa kojom je dobio sina u oktobru 322. god. n. e. Eusebije iz Cezareje navodi da je 
Konstantin bio veoma obradovan zato što je postao djed. Krisp je vodio vrlo uspješne 
borbene operacije protiv Franaka i Alamana u 318., 320. i 322. godini n. e. Krisp se 
pridružio Konstantinu prilikom posjete Rimu 322. godine n. e., sa izrazito vidljivom 
popularnošću među građanima i vojnicima. 

Solid iz kovnice novca iz Sirmiuma izdat 323. god. n. e. Na aversu portret Krispa, a na 


aversu boginja Pobjede kako drži vijenac u jednoj ruci i granu palme u drugoj i dvojica 
zarobljenika. Ovaj nekršćanski prikaz pokazuje kako se ne bi moglo tvrditi ni za 
Krispa da je bio potpuno kršćanski opredjeljen, iako mu je Laktancije bio učitelj. 


II. rat Konstantina i Licinija 


U narednim godinama se održavao mir. Licinije je bio zauzet kampanjama protiv Sarmata 
318. god. n. e. Situacija se ponovo zakomplicirala 321. god. n. e. kada su Konstantinovi 
vojnici proganjajući Sarmate povredili liniju razgraničenja i utjecaja između dvojice 
augusta. Nešto kasnije, prilikom proganjanja Gota, je ponovo došlo do nove povrede linije 
razgraničenja. Licinijeva reakcija na ovo je bila otvorena neprijateljska. Sada je Konstantin 
ponovo poveo veliku ofanzivu na Licinijeve trupe. Kvantitativno Konstantin je bio slabiji u 
odnosu na Licinija, ali je raspolagao sa kvalitetnim vojnicima iz Ilirika i Podunavlja, te sa 
franačkim auksilijarima. 


Na kopnu je 3. VII. 324. god. n. e. došlo do bitke kod Hadrianapolisa. Konstantinova armija 
je i ovaj put pokazala svoju dobru kvalitetu i obučenost i izvojevala je veliku pobjedu. 
Licinijevi gubici u ljudstvu i materijalu su bili ogromni, sa cc 34.000 samo mrtvih vojnika. 
U toku bitke Konstantin je u vidu jačanja morala aktivno koristio labarum. Konstantin, koji 
je i sam bio lakše ranjen, je zaustavio napade svoje vojske. Tako je Licinije sa ostacima 
svoje armije da se povuče u Bizant. U ovom gradu je ostavio snažan garnizon, dok je 
veći dio svojih trupa prebacio u Malu Aziju. Zato je za Licinija bilo presudno da zadrži 

pomorsku kontrolu u vodama Helesponta, Propontide i Helesponta. To je osiguravala 
snažna flota pod zapovjedništvom Abanta (Abantus) ili Amanda (Amandus) koja se 
koncentrirala u zoni Helesponta kako bi zatvorila prolaz konstantinijanskoj floti. Jedan 
dio kopnenih Licinijevih snaga je bio na Bosforu, a drugi (uključujući i vizigotske 
auksilijare pod vodstvom Aliquaca ili Alica) kod Lampsaka pod komandom Seksta 
Marcija Martinijana (Sextus Marcius Martinianus). 


Sekst Martijan je bio magister officiorum na Licinijevom dvoru. Nakon bitke kod 
Hadrianapolisa, Licinije ga je uzdigao kao nominalnog augusta na zapadu (umjesto 
Konstantina). 





Folis Martijana. 


Konstantin je morao da preuzme kontrolu nad ovim područjem, ako je mislio da pređe u 
Malu Aziju. Zato je postavio opsadu Bizanta. Komanda nad konstantininijskom flotom je 
predata Krispu, koji je isplovio iz Pireja. U prostoru Helesponta je došlo do prvog sukoba, 
Krisp je odnio značajnu pobjedu iako je raspolagao sa znatno manje brodova. Abant je zato 
povukao svoje snage na istočni kraj Helesponta kako bi se pregrupirao. Nedugo zatim je 
došlo do nove bitke, blizi Galipolja. Krispu je mnogo pomogla i oluja koja je oštetila mnoge 
Abantove brodove. I Abantov brod je potopljen i on je samo plivajući ka obali spasio 
svoj život. Krisp je izvojevao veliku i može se reči krucijalnu bitku II. rata Konstantina 
i Licinija. Ovom prilikom Krisp je pokazao da je riječ o briljantnom stategu. Pomorska 
pobjeda je omogučila Konstantinu da prebaci svoje snage u Malu Aziju. Čim je saznao za 
katastrofu svoje mornarice, Licinije je povukao trupe iz Bizanta i uputio se prema Bitiniji. 

Do posljednje bitke je došlo 18. IX. 324. god. n. e. kod Hrisopolisa (danas Uskiidar), blizu 
Halkodeona (danas Kadıköy). Ova bitka, kao uostalom i cijela kampanja II. rata je imala 
neke oblike protovjerskog rata. Konstantinova armija se borila pod svojim talismanom —> 
labarum, dok su Licinijeve trupe imale prikaze drevnih bogova. Fenomen vjerskog rata će 
otada postati jedna prilično izražena činjenica razvitka Euromediteransko i srednjeazijskog 
područja. I bitka kod Hrisopolisa je riješena pobjedom Konstantina. Po Zosimu u ovoj bitci 
se dogodio veliki pokolj, i samo je Licinijeva armija imala između 25.000 i 30.000 mrtvih. 
Sa ovom bitkom su se završili ratovi II."tetrahije" koji su trajali skoro 18 godina, 1 u kojima 
je bezumnim bratoubilačkim sukobima živote izgubio enorman broj vojnika. Te krvave 
kampanje, često sa prizvukom bjesomučnog osvajanja, su ne samo eliminirale toliku vojsku, 
nego i civilnom stanovništvu nanijele goleme gubitke. Vojska stradala u borbama je mogla 
biti mnogo bolje iskorištena na granicama i vanjskim kampanjama, umjesto samouništenja. 
Rimljani su uništavali same Rimljane. 


Licinije je uspio da pobjegne i da sakupi novu armiju od cc 30.000 vojnika u Nikomediji. 
Shvativši da se preostale njegove snage ne mogu suprotstaviti Konstantinovoj armiji, predao 
se na milost Konstantina. Konstancija je bila posrednik i Konstantin je udovoljio njenim 
molbama i poštedio je život Liciniju i njegovom sinu. Licinije i Licinijan su internirani u 
Solun. Martijan je interniran u Kapadokiju. Međutim, samo nekoliko mjeseci kasnije, 
Konstantin ga je optužio za navodnu konspiraciju sa “barbarima” i prekršivši svoju zakletvu 
dao je pogubiti. Isto je učinjeno i sa Martijanom. I Licinije je bio izložen pogubnoj 
konstantinijanskoj propagandi, pa su i o njemu cirkulirale vijesti o surovosti, te da je dao 
da se pogube Severov sin Severijan, Kandidijan i supruga i kćerka Dioklecijana. Uz to je 
predstavlja kao simpatizer ,,paganstva" i aktivni neprijatelj kršćanstva, pa je kao takav ušao 
i u kolektivnu memoriju Euromediteranskog područja. Ovo je bila potpuna izmišljotina, 
jer na istoku rimskog svijeta kojim je upravljao nije vršio nikakve progone kršćana, nego 
je regulirao njihove međusobne odnose, čak je dodao i kršćanski simbol svojoj vojsci, a 
Konstancija je bila pobožna kršćanka. Čak postoji i teroija da se on i preobratio na 
kršćanstvo. Ali, Eusebije iz Cezareje je kako bi istakao svoga junaka Konstantina u očima 
čitatelja, svjesno lagao o lošem stavu Licinija prema kršćanima. I Licinijeve statue su bile 
oborene, i po jednom carskom ediktu, svi zakoni i sudski procesi koji su se desili za vrijeme 
njegove vladavine su bili abolirani. Licinijan je isto pogubljen 326. god. n. €., vjerojatno u 
kontekstu pogubljenja Krispa. Konstancija je nastavila živjeti na dvoru Konstantina sa 
počasnim nazivom nobilissima femina. Konstantin je izdavao i kovanice sa njenim likom 
i legendom Constantia Soror Constantini AVG. Ona je bila kršćanska i inklinirala je 
arijanstvu. Grad Constanta u Rumuniji je nazvan po njoj. 


Sa predajom Licinija i Martijana, Konstantin je postao jedini gospodar rimskog svijeta, 
i to prvi put nakon aprila 286. god. n. e. sada se mogao posvetiti uređenju toga svoja 
imperija, izvodeći čitav niz reformi koje su suštinski preobrazile rimski svijet. Sa time 

klasični rimski svijet započinje svoj ubrzani nestanak, kao bi prepustio mjesto svijetu 
abrahamističkih denominacija. 





Sardoniks kameja sa prikazom Konstantina kako mu 
na glavu krunu stavlja grad Konstantinpolis. 

DOMINATSKA VOJSKA U DOBA DIOKLECIJANA, 
“TETRARHIJE*? I U TOKU IV. st. n. e. 


Za razliku od vojski Republike i principata, za dominatsku vojsku se ne raspolaže sa 
dostatnim relevantnim podacima. Oslanja se na Notitia Dignitatum, na djelo Amijana 
Marcelina (bio je i sam vojnik), na podatke iz kompilacija kodeksa rimskog prava, na 
Vegecija, Jovana iz Lidije, Agatiju i u odnosu na principatsko doba na znatno rjeđe 
epigrafske podatke. Vojničke diplome u potpunosti nestaju, velika je redukcija i vojničkih 
nadgrobnih tekstova, oltara i drugih posveta. Zvanični žigovi na građevinskom materijalu 
(cigle 1 crijepovi) su još rjeđi.Ta radikalna devalvacija epigrafskih podataka koje daju 
sami vojnici se objašnjava na različite načine. Smatra da ovo opadanje nije indikacija u 
opadanju vojne administracije. Papirusi iz Egipta pružaju dokaze da su jedinice nastavile da 
održavaju detaljnu vojnu administraciju i u IV. st. n. e. Nedostatak (od početka III. st. 
n. e.) vojničkih diploma koje su se izdavale auksilijarima se može objasniti masovnom 
dodjelom rimskog građanstva. Nedostatak drugih epigrafskih natpisa je moguće promatrati 
i kroz prizmu uspona i širenja kršćanstva te povećanja regruta iz vanrimskih zajednica. 


Po razvitak rimskih oružanih snaga prelomni događaj je bila Constitutio Antoniniana iz 
212. godine n. e. , jer više nije postojala podjela na rimsko-građanske jedinice (legije 1 dio 
auksilijara) i peregrinske jedinice (samo auksilijari). Sada su svi stanovnici Rimske države 
mogli služiti ne samo više u auksilijarnim jedinicama, nego i u legijama. U III. st. n. e. 
nema više suštinske superiornosti (u socijalno — političkom smislu) legija nad auksilijarnim 
jedinicama. To je dovelo i do napuštanja za legionare prepoznatljivog oklopa (lorica 
segmentata). Isto tako u III. st. n. e. nastavlja se poces deitalinizacije vojske, pa je samo 
10% auksilijarnih prefekta dolazilo iz reda italijanskih vitezova. Kao što je bilo rečeno 
u ranijim poglavljima, vojska od Septimija Severa doba proživljala i radikalni pad 
učešća senatora na visokim i višim zapovjednim dužnostima. Sever je započeo i proces 
formiranjea dubinskih armija koje su bile na neposrednom raspolaganju caru (kasnije 
nazvanih comitatus). Od Galijenovog vremena započinje i imenovanje visokog oficira sa 
titulom dux / vojvoda, koji je zapovijedao svom comitatus konjicom. Konjički dio comitatus 
se tada sastojao od equites promoti, equites Dalmatarum (lahka dalmatinska konjica) 
i equites foederati (saveznička „barbarska? konjica). Uslijed stalnih prebacivanja 
pojedinih dijelova legija (veksilijarne jedinice, detašmani pojedinih legija) za vrijeme 
Pedesetogodišnjice, došlo je do praktičnog smanjivanja brojnog stanja legija. Te manje 
jedinice su uslijed kontinuirano promjenljive situacije na terenu odvojene od svojih 
legijskih tabora. I ta odvojenost pojedinih jedinica - detašmana od svoje matične jedinice 
je postajala sve permanentije. Tako su se praktično formirale nove vojne jedinice sa 
manjom brojnošću. Te jedinice su se nazivale vexillatio i numerus. Od III. stoljeća n. e. 

započinje i pojava jedinica koje su nosile imena pojedinih naroda i zajednica sa druge 
strane limesa i granice. Na razvitak rimskih oružanih snaga u III. st. n. e. uticali su i drugi 
elementi krize Pedesetogodišnjice, kao što su Kiprijanska kuga sa svojim stravičnim 
mortalitetom, stalni ratovi na granicama i upadi neprijatelja u dubinu rimskog svijeta, 
smanjivanje javnih prihoda, radikalna devalvacija antoninijana i inflacija. Za održanje 
kvalitetne profesionalne vojne sile je bilo neohodno kontinuirano financiranje, ali je to 
bilo veoma teško održavati u uvjetima pada prihoda, devalvacije i inflacije. Plate vojnika 
su postajale bezvrijedne, pa su se potrebe vojske umjesto novcem počele namirivati 
naturom i robom. I to je imalo negativan efekt jer su vojnici hranu i druge potrepštine 
skupljali na licu mjesta, a to je dovodilo do ruiniranja pograničnih provincija. A i 
dobrovoljnosti stupanja u vojsku nije baš bila više atraktivna opcija, pa je Država 
počela pristupati i nedobrovoljačkoj regrutaciji vojnih obveznika. Svi ovi elementi su 
bili uvezani u jedan uzročno — posljedični lanac koji je imao negativno dejstvo po 
kompaktnost, brojnost, snagu i stabilnost rimskih oružanih snaga. Dioklecijan nije imao 
izbora, neophodna je bila transformacija oružanih snaga u svim njenim segmentima. 


Kada se razmatra pitanje vojske, potrebno je navesti da su vojnici bili posebna pozicija u 
socijalnoj hijerarhiji rimskog svijeta. Starješine i vojnici su poticali iz najrazličitih 
zajednica, redova i rangova, klasa i staleža, ali su se ulaskom u vojsku otuđili od svojih 
matičnih slojeva i nisu zastupali njihove interese. Zato se 1 vojnička samovolja i njihov 
odnos prema Državi i Senatu ne može tretirati kao neka vrsta socijalne borbe, bez obzira što 
je najveći dio vojnika izvorno pripadao skromnijim staležima. Uostalom na ponašanje 
vojnika su se najviše žalili seljaci i obični stanovnici gradova. 


Problem sa izučavanjem dominatskih oružanih snaga je bila njihova pretjerana usitnjenost, 
složenost u hijerarhijsko — zapovjednoj organizaciji i mastodonstvo. Interesantno je da je 
ovo bila posljedica reforme principatske vojske, kako bi ona bila pokretljivija, fleksibilnija 
i mobilnija. Nažalost, rezultati reforme su bili sasvim drugačiji od željenog i projektiranog 
cilja. Ovo upravo pokazuje da je kada se nešto reformira, mora dobro paziti da rezultati 
reforme ne budu proizveli lošije stanje u odnosu na ono koje se namjeravalo reformirati. 


Stvaranje dominatske vojske 


Najvažniji segmenti evolucije dominatske armije su: 1. odvajanje vojnih 1 civilnih dužnosti 
i potpuna profesionalizacija komandne hijerarhije i 2. jačanje comitatus (mobilne armije 
pod nesporednim zapovjedništvom dominusa), koji na kraju procesa postaju i najvažniji 
dio vojske. 

Navedeni procesi i trendovi koji su započeli u IMI. st. n. e. su djelimično svoj svršetak 
imali u dioklecijanovskim i konstantinijanskim preobražajem oružanih snaga. Ustvari 
dioklecijanovske vojne reforme su jednim svojim dijelom predstavljale ili logični završetak 
procesa iz II. st. n. e., ili priznavanje faktičkog stanja i rasporeda trupa koje je nastalo 
uslijed Pedesetogodišnjice. Kao što je već rečeno vojna zapovjedna struktura je potpuno 
odvojena od civilne, i vojne nadležnosti na terenu su prebačene na profesionalne vojnike sa 
nazivom vojvoda/dux. Oko 20 duces je bilo stvoreno za vrijeme Dioklecijana. U znatno 
rjeđim slučajevima dužnost vojvode bi obavljao comes limitis (“grof granice”). Vojvoda nije 
bio vezan samo za određenu provinciju, nego je pod svojom komandom mogao imati trupe 
stacionirane u više dioklecijanovskih provincija. U praksi je većina vojvoda imala komandu 
nad vojskom u samom jednoj provinciji, a nekoliko ih je imalo komandu i nad trupama u 
više provincija, kao npr. dux Pannoniae I et Norici (“vojvoda Prve Panonije i Norika”). 
Vojvode su zapovijedale i riječnim flotilama ako su zapovijedali u provincijama koje su 
graničila sa vanjskim svijetom na rijekama. Dioklecijan je pristupio i sređivanju kaosa 
prouzrokovanog odvajanjem manjih detašmana od matične legije. Brojno stanje jedne legije 
je radikalno smanjeno. To je logično dovelo do porasta broja legija, čime je nakon 300 
ukinuta i formalno augustovsko ustrojstvo vojske. 


I pojedini princepsi III. st. n. e. su osnivali legije, kao što su bili Heliogabal, Aleksandar 
Sever, Gordijan III., Filip Arapski, Valerijan, Lelijan, Aurelijan i Prob. Dioklecijan ih 
je osnovao jos 14. I stare legije, iako su zadržale tradicionalna imena, su podvrgnuta 
reorganizaciji i svedene na ono što im je odredila dioklecijanska reforma. Nove legije 
po dioklecijanovskom modelu (a ne više po augustovskom modelu) osnivali su i 
Konstancije I., Konstancije II., i Konstans. 


Dioklecijan je konačno i završio proces odvajanja senatorskog reda od visokih vojnih 
zapovjedništava, izuzev na prostoru Italije. Ovo odvajanje će biti greška, jer će kasnije 
dovesti do znatne polarizacije između senatorske aristokratije i visokih i viših oficira, koja 
se najviše izražavala u senatorskom otporu sve većim zahtjevima vojske za resursima 
i regrutima. I kako vrijeme bude prolazilo, senatori svedeni samo na latifundijsku 
aristokratiju su postajali sve ogorčeniji uzimanju robe u naturi i odvođenjem mladića (iz 
reda kolona sa njihovih posjeda) u vojsku. 


Ono što je započeo Dioklecijan i dobrim dijelom i uradio, završio je Konstantin. On je 
ojačao comitatus i pretvorio ga u glavnu udarnu snagu. To je postigao dodavanjem jednica 
koje je povukao sa granice i stvaranjem novih jedinica. Tako su stvorene nove vexillationes 
jedinice, a nastao je novi tip jedinica nazvanih auxilia. Po Zosimu Konstantin je raspolagao 
sa 98.000 vojnika u svome comitatus. Zosim je strogo kritizirao uspotavljanje snažnog i 
brojnog comitatus, zbog toga što je time narušio Dioklecijanovo postignuće u jačanju 
granice. Konstantin je za komandante nad comitatus jedinicama postavio: magister peditum 
za pješadiju i magister equitum za konjicu. Ovo posljednje spomenuto zapovjedništvo je 

nosilo ime koje se u republikansko doba koristilo za zamjenika diktatora. Dominatski 
magister equitum osim imena nije imao ništa zajedničko sa republikanskim magister 
equitum. Konstantin je dovršio i separaciju institucija na one vojne i one civilne. Vikariji i 
prefekti pretorija (koji su od Konstantina zaduženi za četiri uvedene prefekture) su izgubili 
vojna ovlaštenja i postali su samo civilni upravitelji. Oni su prema vojsci bili odgovorni 
samo po pitanju osiguravanja regruta, plata i snabdjevanja. Samo nije najjasnije da li su u 
vrijeme Konstantina vojvode na graničnim prostorima bili odgovorni direktno dominusu ili 
dvojici magistara iz jedinica comitatus. 


Konstantinova vojna reforma je bila još radikalnija od one koja je sprovedena za vrijeme 
Dioklecijana. Ovaj ,,turbator orbis" je preinačio i strukturu i doktrinu i sustav toliko 
radikalno da je nakon njega vojska koju je stvorio bila potpuno različita od one principatske. 
Međutim, izgleda da je dugoronočno gledano Konstantin u svome radikalnom mijenjaju 
klasičnog rimskog svijeta, ipak napravio grešku sa vojnom reformom. Previše je 
iskomplicirao nekada jednostavni rimski vojni sustav, oslabio granicu a dobar dio elitnih 1 
najbolji trupa prebacio što bliže sebi. Tako je Konstantinova strepnja od unutarnjih 
uzurpacija bila veća od potencijalnih upada vanjskih naroda, koje je izgleda potcjenjivao. 
Ali sa druge strane, vojni sustav koji je on stvorio bio je osnova na kojoj su se razvijala 
kasnija srednjovjekovna pa i novovjekovna vojna znanja i primjene. Bez njegovih reformi 
ne mogu se pravilno razumijeti vojni poretci koji su nastajali i razvijali se na vizantijskom 
istoku, latinskom zapadu i islamskom području. 


Tri Konstantinova nasljednika su na tri dijela podijelila i očev comitatus. Ta tri comitatus su 
ostala i nakon što je preostao na vlasti samo Konstancije II., postajući izgleda permanentno 
stacionirane mobilne armije u Galiji, Iliriku i Istoku. Na čelu Galske armije i Istočne armije 
su se nalazili njihovi magister equitum, a na čelu armije Ilirika se nalazio comes (plural: 
comites, od čega potiče aristokratska titular grof). U tom vremenu su i granične vojvode 
koje su zapovijedale sa graničnim trupama subordinirani komandantima navedenih 
regionalnih armija. Pored tri comitatus regionalne armije, Konstancije II. je zadržao jedan 
dio comitatus jedinica kao svoju eskort armiju koja je bila uz njega bez obzira gdje bio i 
kuda išao Ta prateća armija je nazvana comitatus praesentalis i podsjećala je na izvorni 
comitatus iz III. st. n. e. 


Kako je vrijeme odmicalo, broj comitatus regionalnih armija se povećao i vrijeme nastanka 
Notitia Dignitatum na zapadu ih je bilo već šest, a na istoku tri. Njihovi komandanti se 
nazivaju ili magister ili comess. Ove armije su bile paralelne sa dijecezanskom podjelom. 
Komandantima regionalnih armija su bili subordinirane vojvode graničnih trupa. Rastao 
je i značaj i brojnost eskort armija, i u vrijeme Notitia Dignitatum postojale su tri armije 
comitatus praesentales. One regimente koje su ostale u eskort armijama ne kasnije od 
365. god. n. e. nazvane su palatini („oni iz palate”) i predstavljale su viši nivo trupa tipa 
comitatenses. 

Vojna doktrina i vrste armija 


Konstantin je i promijenio i višestoljetnu principatsku (augustovsku) doktrinu o „odbrani na 
samoj granici". Umjesto je uvedena doktrina o ,,dubinskoj odbrani". To nije bio rezultat 
samo želje da se dobije efikasnija mreža za borbu sa vanjskim neprijateljem, nego i 
nastojanja da se spriječe buduće uzurpacije. 


U zadnjim decenijama tradicionalno stajalište historiografije o prelasku sa odbrane na 
granici i preventivne odbrane na doktrinu o dubinskoj odbrani je dovedeno u pitanje, nizom 
kritičkih postavki koje imaju dosta smisla. Po tim stajalištima i u vrijeme dominata je 
primat dat odbrani na granici, kao i da ustvari i nije bilo nekih strateških zamisli u rimskom 
državnom i vojnom vrhu. 


Ipak je postojala jedna izmjena u taktici dominatske vojske u odnosu na republikansku i 
principatsku a za koju postoji konzensus naučne javnosti. Dok je u republikansko i 
principatsko vrijeme glavna taktička zamisao sukobiti se u otvorenoj bitci, u dominatu se 
nastoji i u teoriji i u praksi izbjeći upuštanje u botku na otvorenom, koliko god je to moguće. 
Po svemu sudeći glavni razlog te taktičke promjene je nastojanje da se gubitci smanje na 
podnošljivi minimum. To ukazuje da vojnik, posebno onaj iz reda comitatenses, postaje 
skup i da se mnogo ulagalo i sredstava i vremena u njegovu obuku i opremanje. Uz to, 
dominat je u odnosu na republikansko i principatsko doba imao znatnih i vidljivih poteškoća 
prilikom regrutacije, posebno kvalitetnog ljudstva. Zato vojska pribjegava zasjedama, 
iznenadnim napadima, pustošenjem i manevrima da suzbije protivnika u zone bez resursa i 
odakle ne mogu pobjeći, blokiranjem prolaza i usjeka. U slučaju kada se bitka na otvorenom 
nije mogla izbjeći, primjenjivao bi se tradicionalni borbeni poredak. U samom bitci 
postoji jedna dominatska novina. Principatska vojska je prvo izbacivala masu projektila 
na neprijatelja i onda bi se izvršio sustavni napad teške pješadije i prelazak u borbu prsa u 
prsa sa šokiranim neprijateljem. U borbi prsa u prsa Rimljani su imali krucijalnu prednost 
zbog svoje opreme i uvježbanosti. Konjica je imala zadatak na krilima da se suprotstavi 
neprijateljskoj konjici i eventualno izvrši opkoljavanje neprijatelja i napadne ga sa krila i 
iz pozadine. U dominatskoj vojsci, uloga strijelaca i konjice je ostala slična, pješadijska 
taktika je bila manje agresivna. Pješadija bi sada često čekala neprijateljski napad. 
Umjesto gladiusa u formaciji bi se koristilo koplje. 


Dominatska vojska na kraju evolutivnog procesa sastojala se od tri osnovne vrste armija: 


1. Imperijalna pratnja/eskort (comitatus praesentales) koja je bila znatne brojnosti i 
dobrog borbenog kvaliteta. Uglavnom je bila stacionirana u ili blizu prijestolnica 
augusta i cezara. Ona je uvijek pratila dominusa na kampanjama, i predstavljala je 
ne samo stratešku rezervu, nego ga je osiguravala i od potencijalnih uzurpatora. 

Ustvari njihova i primarna funkcija nije bila zaštita granice i vanjski ratovi, nego 
sigurnost i vlasti i ličnosti dominusa. Brojna i kvalitetna armija pod neposrednom 
komandom dominusa je djelovala obeshrabrujuće na potencijalne uzurpatore. Ovo 
je jasan primjer kako su kontinuirane uzurpacije proizvele toliku bojazan. Na duge 
staze se pokazalo da je etabliranje velikih i moćnih armija u unutrašnjosti, značajno 
oslabilo samu granicu. Naravno ovakva politika je i u potpunosti i konačno 
zaustavila bilo kakvu teritorijalnu ekspanziju Rimske države, jer je dominusima 
unutrašnja sigurnost postajala važnija od vanjske. 


2. Regionalne dubinske armije (comitatus) koje su bile stacionirane u strateški bitnim 
područijima u blizini granice. Oni su trebali da budu mobilna podrška graničnim 
trupama i operacijama na granici. Regionalne armije su bile stacionirane u 
pojedinim gradovima, a za vrijeme kampanje u privremenim taborima. Pripadnici 
regionalnih armija su često bili smještani i u privatnim kućama (hospitalitas), u 
vidu kantonovanja. 


3. Granične trupe (exercitus limitanei ili ripenses), stacionirane na granici i 
predstavljale su ostatak nekadašnje borbene doktrine. Granične jedinice su bile 
smještene u utvrde koje su koristile i jedinice principatske vojske (posebno one 
auksilijarnog tipa). Nešto veće granične jedinice su predstavljale i garnizone 
pojedinih gradova na granici. Iako su stvorene regionalne i eskort armije, to nije 
značilo da je interes za situaciju na granici naglo pao. Utvrde su još uvijek bile na 
najvažnijim strateškim mjestima uz samu granicu.Te granične utvrde i garnizoni su 
u II. i IV. st. n. e. modelirane kako bi se olakšala odbrana, a konsturirane su i nove 
utvrde sa boljim odbrambenim mogućnostima. Građene su i strategijske nove ceste. 
To jačanje granične infrastrukture posebno je izraženo za Dioklecijana. 


Teško je odvojiti one dijelove fortifikacija koje je ojačao Dioklecijan, u odnosu na one 
radove ranijih princepsa i kasnijih dominusa. Sigurnije se zna da za njegovog vremena 
obnavljana granica u području Gornje Rajne, u Egiptu i prema Iranu. Strata Diocletiana 
koja ide od Eufrata do Palmire i Arabije je primjer dioklecijanskog odbrambeni sustav na 
granici. Strata je bila načičkana serijom slično građenih pravouglih utvrda (quadriburgia) 
koje su udaljene jedna od druge jedan dan marša. 


Česte su bile i međugranične operacije, a postojala je i tampon zona savezničkih i 
prijateljskih naroda. Ono što je bilo različito u odnosu na I. i Il. st. n. e., a to je da su nestali 
veliki tabori u kojima se nalazilo na hiljade vojnika. Razlog je tome što je stara velika 
principatska legija prestala postojati, a umjesto nje se sada nailazi na veliki broj manjih 
jedinica. Utvrde su znatno manje, ali ih je više. U starim legijskim taborima, nove 
dioklecijanske legije koriste značajno manji prostor u odnosu na svoje prethodnike. 
Međutim, pokazati će se da je upravo neprisustvo velikih vojnih koncentracija na jednom 
mjesto, dugoročno vodilo slabljenju granice, onda kada dođe do masivnijeg napada. 

Tipovi jedinica 


Nije smanjivano samo brojno stanje legija, nego i ostalih tipova jedinica. Tako se dok se 
smanjivalo brojno stanje jedinica, broj jedinica povećavao. To je ustvari bilo parceliziranje 
vojske na što je moguće manje jedinice, kako bi se zadovoljili standardi dominatske vojne 
organizacije. Uz to su uvođeni i novi tipovi jedinica. A uvedena je i hijerarhija jedinica koja 
je bila znatno kompleksnija i složenija u odnosu na onu iz doba principata. Ta gradacijska 
hijerahija se izražavale preko njihovog kvaliteta, prestiža i naravno plate. 


Tipovi jedinica (navedeni po gradacijskoj hijerarhiji): 


1. Scholae (XžyoXot; od latinske riječi za , školu“) palatinae. Riječ je o konjičkom tipu 
jedinice koji je predstavljao neposrednu pratnju dominusa. Uglavnom su bile 
naoružane i opremljene slično alama iz vremena principata i nosile su počasne 
nazive scutarii, armaturae i gentiles. Bilo je i specijaliziranih jedinica kao što su 
clibanarii (teško oklopljeni konjanici kao katafrakti) i sagittarii (strijelci). 40 
posebnih izabranih vojnika iz reda scholae su nazivani candidati (zbog bijele 
uniforme koju su nosili) su služili kao personalno obezbjeđenje imperatora. 
Ovim jedinicama su komandovali tribuni koji su imali rang comes prve klase. Po 
Notitia postojalo je 12 scholae, od kojih 5 na zapadu i 7 na istoku. Nije postojalo 
zajedničko zapovjedništvo za sve scholae, nego je svaka od njih bila direktno 
vezana sa dominusom. Nekada bi, radi administrativnih poslova, scholae bile 
smještene pod upravu činovnika sa nazivom magister officiorum. 


Nakon što je 312. god. n. e. pobijedio Maksencija i zauzeo Rim, Konstantin je raspustio 
pretorijansku gardu, koja je tako završila svoje postojanje nakon cc 330 godina. To nije 
urađeno samo zato jer je pretorijanska garda podržala Maksencije, nego i iz praktičnog 
razloga da je njeno postojanje obesmišljeno uslijed činjenice da dominusi više ne borave u 
Gradu. Tako je Grad ostao bez garnizona kvalitetnih vojnih jedinica, što će se pokazati u 
narednom stoljeću kao glavni nedostatak odbrane Grada. Ulogu konjice garde (equites 
singulares Augusti) preuzele su scholae. 


Zbog svoga gardijskog statusa, scholars su primali veću plati i imali veće privilegije nego 
ostatak vojske. Oni su imali dodatna sljedovanja (annonae civicae), bili su izuzeti iz 
regrutske takse (privilegiis scholarum) i često su korišteni od dominusa za neke civilne 
poslove unutar države. Vremenom je njihova borbena kvaliteta opadala, uslijed ležernijeg 
načina života na dvoru i nedostatku stvarnog ratnog iskustva. Na kraju su u Istočnom 
carstvu oni degenerirali u obične paradne trupe. 

Ilustracije insignija zapadnih (slika lijevo) i istočnih (slika desno) scholae, iz Notitia Dignitatum. 


2. Palatini („trupe palate”) su bile jedinice koje su velikom većinom ulazile u sastav 
eskortnih armija (comitus praesentales). Ovaj tip jedinice je na hijerarhijskoj 
ljestvici dominatske vojske stajao ispod scholae, a iznad comitatenses i limitanei. 
Nešto kasnije pojedine jedinice palatina su se nalazile i u okviru regionalnih armija, 
ali su i tamo uživale viši status i veće plate nego ostale comitatus jedinice. Konjičke 
palatinske jedinice su se zvale vexillationes, a pješadijske legiones ili auxilia. Neke 
od najstarijih od auxilia palatine su nosile imena kao cornuti ili brachiati, dok su 
ostale imenovane po etnoninima u kojima prvotno bile regrutirane. 


3. Comitatenses (uključujući i palatine). I u imperijalnim pratnjama i u regionalnim 
armijama konjičke regimente su nazivane vexillationes, a pješadijske ili legiones ili 
auxilia. Legiones su bili gradirani ili kao palatini ili comitatenses, dok su auxilia 
bile gradirane kao aspalatini, označavajući njen elitni status. Većina konjice u 
comitatus je bila naoružana i opremljena na tradicionalni način kao principatske ale, 
stablesiani ili equites promoti. Jedan manji dio konjičkih jedinica u comitatus je 
predstavljao laku konjice kao što su equites Dalmatae, equites Mauri ili equites 
sagittarii. Još manji dio konjičkih jedinica u comitatus je predstavljao tešku 


142 


konjicu kao što su cataphracti ili clibanarii. Pješadijske jedinice su bile slično (uz 
određene modifikacije) naoružane i opremljene kao auksilijari II. st. n. e. Teško 
oklopljeni legionar, osnovnica rimske vojske u I.1 II. st. n. e., je prestao postojati. 


. Limitanei. U graničnim trupama je najviše bilo različitih tipova jedinica. Pješadijske 
jedinice su nazivane milites, numeri, auxilia, legions i cohortes. Konjičke jedinice 
su nazivane equites, cunei i alae. Ranije se smatralo da su granične trupe ustvari 
predstavljale neku vrstu “vojne krajine", odnosno da su se sačinjavali lokalni 
zemljoposjednici, seljaci i stanovnici. Moderna historiografija je odbacila ovu 
teoriju i stoji na poziciji da su limitanei bili isto profesionalni vojnici u 
punom kapacitetu koji su bili dužni da se sukobljavaju sa neprijateljem na 
samom granično području. Limitanei su se često pridruživali comitatus radi 
nekih specifičnih borbenih kampanja, i nekada su bile duže vremena povezane 
sa comitatus, pa bi dobile naziv pseudocomitatenses. Izgleda da je Konstantin 
reorganizirao dunavsku granicu, zamjenjivši ale i kohorte sa cunei i auxilia 
jedinicama. U drugim graničnim područjima nije bilo takvih promjena. 


. Dominatska vojska je raspolagala 1 sa specijalističkim "artiljerijskim" jedinicama 
kao što su ballistarii, koje su velikom većinom raspoređene u okviru comitatus. 
Neke od njih su ustvari definirane kao pseudocomitatenses, što bi impliciralo da su 
u prvo doba dominatske vojske one pripadale graničnim trupama. Notitia 
Dignitatum spominje još neke specijalističke jedinice (možda tipa lake konjice): 
superventores, praeventores, exculcatores, exploratores. Amijan Marcelin opisuje i 
lako naoružane trupe sa različitim terminima: velites, leves armaturae, exculcatores, 
expediti. Nejasno je da li rijeć o posebnim specijalističkim jedinicama ili samo o 
detašmanima od uobičajenih tipova jedinica. Notitia Dignitatum implicira, bar u 
nekim slučajevima, da je Amijan Marcelin mislio na posebne jedinice. 


. Foederati ili symmachi (na grčkom istoku) su bile jedinice sastavljene od pripadnika 
naroda van limesa. One su se odvajkada upotrebljavale u rimskim oružanim 
snagama. U dominatskoj vojsci ove jedinice su označene kao numeri (iako su ovaj 
naziv nosile i pojedine jedinice regularne armije — granične trupe). Ove trupe su 
služile zajedno sa regularnom vojskom bilo za vrijeme neke kampanje ili za 
određeni period. Uobičajeno su one bile angažirane na području gdje je bio smješten 
konkretni narod, ali su mogle biti korištene i u udaljenijim područijima. Njima su 
komandovale njihove vođe. Kasnije su one jedinice numeri (izvorno neregularnog 
porijekla) koje su bile najkorisnije i koje su dugo služile bile praktično integrirane u 
regularnu vojsku. Jedan takav primjer pruža ala I. Sarmatarum. Od vremena 
Edvarda Gibona se uvriježila u historiografiji i mišljenje da je za kolaps Rimske 
država odgovorna “barbarizacija" njene vojske u dominatskoj vojsci. Međutim, ovo 
stajalište je odbačeno u modernoj historiografiji. “Barbari” u rimskoj vojsci nisu 
nikada činili većini i u velikoj većini su bili i lojalni i dobri borci. Uostalom među 

tim ,barbarima“ nije uopće postojala zajednička svijest. Tako među Francima, 
Alamanima, Gotima, Vandalima, Herulima, Svebima uopće nije postojala neka 
protonjemačka svijest a niti međusobna koopoerativnost. Oni su među sobom češće 
ratovali, nego protiv Rimljana. 


I u dominatu je nastavljena politika zajedničke stvaranja sustava kooperacije sa narodima 
uz granicu. Rimljani bi obećali da brane taj narod — saveznika od napada njihovih 
neprijatelja. Zauzvrat bi taj saveznik obećao da će uzdržavati od upada na rimski teritorij i 
da će sprećavati druge narode u tome na svome dijelu granice. Ti saveznici bi oficijelno 
nazivana tributarii (,,oni koji su potčinjeni da Rimu plaćaju tribut"). U realnosti su Rimljani 
bili ti koji često osiguravali savezništvo sa poklonima ili redovnim subvencijama. To 
savezništvo bi podrazumijevalo i zajedničko stražarenje i održavanje niza fortifikacija i na 
samoj granici, ali i na području tih naroda. Dobar primjer pruža područje Transdanubije za 
vrijeme Konstantina. Dominatska armija je tu i tada izgradila dvije masivne i impozantne 
linije (,,Đavolji nasip" u Mađarskoj 1 Rumuniji i ,,Brazda lui Novac de Nord" u Rumuniji) 
odbrambenih fortifikacija. Riječ je o odbrambenim linijama nastalim zemljanim radovima u 
dužini od oko 1500 km, a unutar Transdanubijeu dubini _od 100 do 250 km. Ove dubinske 
fortifikacije su čuvali zajedno i rimske i savezničke jedinice. „Đavolji nasip" je štitio 
područje Tise i Banata, a „Brazda lui Novac de Nord” je štitio vlašku ravnicu od napada 
germanskih naroda, posebno Gota. Postojanje duboke tampon zone u Transdanubiji 
opovrgava tradicionalno stajalište o prelasku na „dubinsku odbranu”. 



































Konjica goa Limitanei | Pješadija ikoma Limitanei 
Ala 120 — 500 Auxilium 400 — 1200 
Cuneus 200 — 300 Cohors 160 — 500 
Equites 80 — 300 Legio 800— 1200 | 500 — 1000 
Schola 500 Milites 200 — 300 
Vexillatio 400 — 600 Numerus 200 — 300 








Izvorna građa koja govori o brojnom stanju jedinica dominatske vojske je veoma 
fragmentirana. Tabela nudi određene pretpostavke o veličini jedinica. Schola nije tehnički 
smatrana comitatenses. U tabeli se mogu primijetiti i različite pretpostavke o brojnosti 
legije, zavisno da li je bila u statusu graničnim snaga ili comitatenses. Naravno, navedene 
brojke su samo pretpostavke, a ne dokazane činjenice, i moguće je da su u toku IV. st. n. e. 
pojedini tipovi jedinica i mijenjali svoju brojnost. Uslijed određenih okolnosti moglo je 
doći i do smanjivanja ili povećavanja brojnog stanja. 

Ratna mornarica 


Glavni izvor za ratnu mornaricu u vrijeme dominata je Notitia Dignitatum, koja 
odgovara situaciji sa kraja IV. i početka V. st. n. e. 


Na Dunavu je bila operativna Classis Histrica, koja je naslijedila ranije panonsku i 
mezejsku flotu, a njene baze su bile Mursa (Pannonia Secunda), Florentia (Pannonia 
Valeria), Arruntum (Pannonia Prima), Viminacium (Moesia Prima) i Aegetae (Dacia 
ripensis). Postojale su i manje flotile na pritokama Dunava, kao što su Classis Arlapensis et 
Maginensis, Classis Lauriacensis, Classis Stradensis et Germensis, Classis Ratianensis. 


Pomorske jedinice, i na rijekama i na moru, su bile podržavane sa lučkim garnizonima i 
marinskim jedinicama, koje su pripadale kopnenoj vojsci. Pojedine dominatske legije su 
tako imale i posebne marinske detašmane (milites liburnarii, milites nauclarii, muscularii). 


Na zapadu, postojale su sljedeće riječne flote: Classis Anderetianorum (baza u Parizu), 
Classis Ararica, (baza u Caballodunum / Chalon-sur-Saône), Classis fluminis Rhodani 
(baza u Arelate / Arlu), Classis Sambrica (baza u Locus Quartensis), Classis barcariorum 
(baza u Eburodunum / Yverdon-les-Bains), Classis Comensis (na jezeru Komo). Classis 
Venetum sa bazom u Akvileji je bila odgovorna za sjeverno Jadransko more. Još uvijek 
postoje mizenska i ravenska flota, ali je njihovo značenje znatno opalo. Umjesto britanske 
flote, sada postoji tzv. „Saksonski obalni sustav”. 


Na istoku su nastavile postojanje aleksandrijska i Classis Seleucena, dok je od sirijske 
flote oduzet jedan odred i stacioniran na otok Karpatos u Egejskom moru pa je prozvan 
Classis Carpathia. 


Brojnost dominatske vojske 


Historiografija je brojnost dominatske vojske u IV. st. n. e.procjenjivala na osnovu 
podataka iz Notitia Dignitatum, Zosima, Jovana iz Lidije i Agatije. Bukvalno tumačeći 
podatke iz ovih vrela (posebno iz Notitia Dignitatum i Agatije), tradicionalna pozicija 
historiografije je bila da su rimske oružane snage u IV. st. n. e. bile po brojnosti mnogo 
veće nego u II. st. n. e. Ipak u novije vrijeme ovo stajalište je podvrgnuto značajnoj 
kritici, pa su postavljene nove teze vezane za brojnosti vojske. Te teze se baziraju na 
tome da se brojnost vojske ne može određivati po pretpostavljenom i oficijelnom 
standardu brojnosti jedinice, jer su mnoge jedinice postojale i djelovale sa brojem 
pripadnika koji je bio niži (uglavnom za trećinu) u odnosu na onaj teorijski, oficijelni. 

U tom slučaju bi tačniju vrijednost imao podatak od Jovana iz Lidije koji govori da je 
dioklecijanska vojska imala 389.704 vojnika (i to bez ratne mornarice). U toku III. st. n. e. 
brojnost vojske mijenjala od one maksimalne za vrijeme Septimija Severa, do pada u toku 
Pedestogodišnjice. Sam Dioklecijan je povećao brojno stanje vojske i to prilično u odnosu 
na ono koje je zatekao. Smatra se da je Dioklecijanov nivo brojnosti vojske više — manje 
bio sličan onoj iz II. st. n. e., prije povećanja za Septimija Severa. U postdioklecijansko 
doba u vrijeme rata ,,tetrarha? i Konstantina brojnost vojske se dodatno povećala. 


U okviru historiografije se razvila tradicionalna teza da je u IV. st. n. e. konjica imala 
mnogo veće značenje u odnosu na pješadiju. Po tome bi ona i po kvantitetu i po kvalitetu 
naglo ojačala, i preuzela bi od pješadije ulogu vodeće i primarne taktičke snage. Međutim, 
i ovo tradicionalističko stajalište je dovedeno u pitanje, i po svemu sudeći pješadija nije 
izgubila na svome taktičkom značenju. I određene špekulacije o procentualnom i brojnom 
udjelu konjice u principatskoj i u dominatskoj vojsci govore u prilog kritičke teze da konjica 
nije dobila središnje mjesto u taktici. Po tim procjenama u vojsci II. st. n. e. konjica je činila 
21% brojnog stanja. Po Notitia, od svih spomenutih jedinica 1/3 su bile konjičke trupe, a 
pošto su konjičke jedinice (u odnosu na pješadijske) imale veću razliku između oficijelne i 
stvarne brojnosti, udio konjice je ustvari manji od 1/3. Još neki podaci ukazuju da udjel 
konjice u brojnosti vojske nije radikalno premašivao stanje u vrijeme principata. Veću 
ulogu je konjica imala na istočnoj granici, gdje se sukobljavala Iranom, čije oružane snage 
su uvijek davale primat konjici. Konjanici jesu primali veće plate, ali oni su imali i veće 
troškove zbog izdržavanja i brige o konju. Konjica se nije baš ni pokazala u nekim od 
glavnih bitaka u IV. st. n. e. 


Zapovjedna hijerarhija 


Uz sve njene nedostatke Notitia Dignitatum je ipak glavni izvor kada se govori o 
zapovjednoj hijerarhiji u dominatskim vojskama i to u periodu nakon završetka njenog 
evolutivnog razvitka. Po Notitia na istoku su krajem IV. st. p. n. e. bile dvije eskort armije 
(comitatus praesentales) a sa svakom je zapovijedao magister militum praesentalis. 
Navedeno zvanje predstavlja najviši vojni čin, podčinjen samo dominusu. U ovim 
armijama su uglavnom jedinice palatinskog tipa. Pored njih bile su i tri regionalne 
comitatus armije i to u Istočnom Iliriku, Trakiji i dijecezi Istok, koje sačinjavaju poglavito 
jedinice comitatenses tipa. Njima su zapovijedali osobe sa činom magister militum, koji 
je isto direktno bio odgovoran dominusu. Graničnim trupama komanduju uglavnom 
vojvode. Spominje se 13 vojvoda koji odgovaraju komandatima regionalnih armija. 
Izuzetak čine granične trupe Egipta i Isaurije kojima zapovijedaju osobe sa činom comes 

rei militaris. Po Notitia oni direktno odgovaraju dominusu, ali carski dekreti iz cc 440. 
god. n. e. pokazuju da i oni odgovaraju magister militum per Orientem. 


Na zapadu Notitia kao vrhovnog vojnog zapovjednika spominje osobu sa nazivom 
magister peditum praesentalis (“načelnik pješadije u carskom prisustvu“). Druga vrela 
vrhovno zapovjedništvo navode kao magister utriusque militiae (“načelnik obje službe — 
i konjice i pješadije”). Njegov zamjenik nosi po Notitia nosi naziv magister equitum 
praesentalis koji je ujedno bio zapovjednik i jedine zapadne eskort armije. Njima je 
podređeno šest regionalnih armija: Galije, Britanija, zapadni Ilirik, Afrika, Tingitanija i 
Španija. Zapovjednici uglavnom nose nazive comes (rei militaris), izazev za armiju 
Galija čiji je komandant nosio naziv magister equitum per Gallias. Razlika zapovjedne 
hijerarhije istoka i zapada, je rezultat uzdizanja i pozicije Stilihona krajem IV. i početkom 
V. st. n. e. u okviru zapadne imperije. Razlika u starješinskom nazivu u okviru regionalnih 
armija je rezultat brojnog stanja svake od tih armija. One armije sa više pripadnika za 
zapovjednika imaju osobu sa činom magister (militum ili equitum), a one sa manje 
pripadnika imaju zapovjednika u činu comes rei (,,grof") rei militaris. 


Do vremena Konstantina vojvode su odgovarale vikarima dijeceza u kojima su njihove 
snage bile raspoređene. Nakon cc 360. god. n. e. vojvode su odgovarale zapovjednicima 
comitatus trupa raspoređenih u konkretnoj dijecezi (bez obzira da li je to comes ili 
magistar). Oni su mogli i direktno održavati vezu sa dominusima, kao što to pokazuju i 
carski reskripti. Pojedini granični komandanti su nosili i tituli comes, npr. comes litoris 
Saxonici. 


Kada se razmatraju visoki starješinski nazivi u dominatskoj vojci upada u oči da su 
pojedini nazivi kasnije na srednjovjekovnom latinsku zapadu označavali određene 
staleške aristokratske skupine, i to vojvoda i grof sa vrlo visokom pozicijom u feudalnom 
društvu latinskog zapada. To je još jedan detalj koji govori da je kasniji historijski 
razvitak (u svim svojim aspektima) mnogo dugovao dominatu kao sustavu. 


Što se tiče nižih časničkih činova stanje je bilo sljedeće. Oficirski činovi u jedinicama 
“starih naziva" su ostali isti kao i u vrijeme principata i uključujući i centuriona i dekuriona. 
U jedinicama sa “novim nazivima" (npr. vexillationes, auxilia, numer, cuneus, schola, 
equites) evidentirani su činovi sa sasvim drugim imenima, izgleda imenski modelirani 
prema naslovima lokalnih državnih činovnika. O ovim činovima se vrlo malo zna, zbog 
nedostatka izvorne građe. Tako se spominju unutar jedne regimente niži starješinski 
činovi kao circitor i biarchus, pa nešto viši starješinski činovi kao centenarius, 
ducenarius, senator, primicerius. Činovi komandanata regimenti su protector, tribunus 
ili praefectus ili praepositus, tribunus comes. 

Shematski prikaz komandne hijerarhije u 
istočnom dijelu rimskog svijeta cc 395. god. n. e. 

Protectores | "zaštitnici" su bili kadeti — oficirski pitomci koji su formiralni posebni odred 
koji je pored toga što se bavio oficira stajao na raspolaganju magistrima ili dominusu 
za specijalne zadatke. Teorijski bi u ovu “vojnu školu? ulazili oni vojnici koji bi po 
meritokratskoj liniji napredovali krzo činove, ali dosta je bilo onih koji bi bili direktno iz 
civilnog života (naprimjer sinovi visokih oficira) ulazili u kadetski razred. Oni kadeti oko 
imperatora (u vidu njegove tjelesne straže i štabnih oficira) su nazivani (sigurno nakon 350. 
god. n. e.) protectores domestici i bili bi organizirani u 4 scholae pod zapovjedništvom 
osobe sa činom (sigurno nakon 350. god. n. e.) comes domesticorum. I historičar Amijan 
Marcelin je bio domesticus. Nakon kadetske službe, oni bi bili prekomandovani na mjesto 
komandanta neke od regimenti. Podaci pokazuju da su se zapovjednici jedinca i armija 
većinom regrutirali iz reda ,,zaštitnika". Termin primicerii, koji se uobičajeno koristio za 
određene dvorske civilne službe, u vojsci je korišten za jedinice vezane sa imperijalni dvor, 
uglavnom za čuvare dominusa. Tako su postojali primicerii od protectores domestici. 





Detalj sa mozaika iz Villa Romana del Casale (Piazza Armerina na Siciliji) nastalog vjerojatno 


u IV. st. n. e. Detalj pokazuje scenu lova, a ljudi prikazani na mozaiku su vjerojatno časnici 
dominatske vojske koji nose neborbenu odjeću (nemaju oklop i kacigu, ali imaju štit i koplje). 
Tunike sa dugim rukavima su bijele boje. Na tunici jednog od oficira se jasno vidi svastika 
(vjerojatno indoeuropskog porijekla), koja predstavlja univerzum i bila je uobičajeno 
korištena kod Rimljana kao dekorativni motiv. Primjećuju se i vojni ogrtač (chlamys) 

i pantalone. Izgled štita indicira kojoj su regimenti pripadali njihovi nositelji. 

Komandanti jedinica su mogli nositi rankovna čina : tribunus za comitatus jedinice i 
granične kohorte, praefectus za većinu ostalih graničnih jedinica, praepositus za milites i 
neke jedinice sa „etničkim ili narodnosnim" nazivom. Viši starješinski činovi su bili 
tribunes scholae, tribunus comes koji su zapovijedali sa dvije spojene comitatus regimente, 
(tribuni vacantes) koji su bili bez regimentalne komande i koji su bili štabni časnici, 
bilo od magistara ili od dominusa. Komandanti jedinica scholae —> (tribuni), koji su imali 
neposredan kontakt sa dominusom, često su unapređivani u čin magister militum. 
Potrebno je reći da se u kolokvijalnom govoru za komandanta bilo koje regimente koristio 
izraz tribun. Neki komandanti elitnih jedinica (npr. scholae) su nosili počasni naziv 
comes, što je postalo standard nakon 400. god. n. e. 


Regrutiranje 


Pošto je broj dobrovoljaca u vojsku značajno opao, a kako bi se vojska uvijek bila 
snabdjevena sa regrutima, Dioklecijan je izgleda dao ustanoviti sustavnu godišnju 
regrutaciju vojnih obveznika (dilectus). Time je napušteno načelo profesionalne vojske 
dobrovoljaca koju je ustanovio Marije, a August razvio i postavio kao načelo oružanih 
snaga Rimske države. Ali to nije značilo da će se vojska vratiti republikanskim principima i 
metodama prikupljanja vojske. Okolnosti razvitka i funkcionisanja republikanskih armija 
u suštini su se razlikovali od dominatskih armija. Predmarijevska vojska se popunjavala iz 
reda posjednika i njen gro su činili seljaci sitnoposjednici i srednjeposjednici. U dominatsko 
vrijeme, baza iz koje su se unovačili vojnici je bila znatno drugačija. Dominatski dilectus 
je zavisio od popisa ljudi i imovine, pa su zemljoposjednici/latifundisti (pojedinačno ili 
grupno) zavisno od veličine posjeda morali dati određeni broj regruta iz reda svojih kolona 
ili da tu obavezu izmire u novcu (capitularis functio). Zemljoposjednici su naravno željeli 
da zadrže najbolje (fizički i mentalno) mladiće kao svoje kolone i radnike, pa su slali 
uglavnom slabije kvalitetne pojedince u vojsku. Zemljoposjednici su na različite načine 
nastojali da izbjegnu ovu obavezu, pa su tako pokušavali da prevare regrutne službe time što 
bi nudili sinove vojnika (koji su po drugoj osnovi bili obavezni na vojnu službu) i skitnice 
(vagi) kako bi izmirili za njih obveznu kvotu. Regrutna kvota je mogla biti izmirena i u 
novcu, sa fiksiranom cijenom za svakog regruta. To se činilo za određene provincije u 
određenom periodu. Na ovaj legalni način su zemljoposjednici mogli izbjeći da daju svoje 
radnike u vojsku. 


Ova vrsta drafta nije bila univerzalna, jer se odnosila samo na zemljoposjede, dok je 
gradsko i drugo nepoljoprivredno stanovništvo bilo izuzeto. Od vojne obaveze su izuzeti i 
kurijali (lokalni funkcioneri), neka zanimanja (pekari i gostioničari). Nisu se primali ni 

robovi, pa su tako servi kasati bili na neki način i privilegirani u odnosu na slobodne 
građane kao što su bili koloni. Ova izuzimanja su mogla biti i prekršena, radi neke vrlo 
ozbiljne opasnosti ili potrebe. 


Izgleda da nisu ni sve provincije bile zahvaćene na isti način sa draftom u dominatsku 
vojsku. Ona se uglavnom koncentrirala na tradicionalne regrutne zone, kao što su galsko — 
germanske provincije i podunavsko — balkanske provincije. U ovim zadnje spomenutim 
provincija je još uvijek bilo dosta i nezavisnog seljaštva koje je tradicionalno bilo vezano za 
novačenje u vojsku. Dosadašnja istraživanja pokazuju da je ubjedljivo najveći broj vojnika 
i dalje dolazio iz podunavsko — balkanskih provincija (cc oko 50 % regruta). 


U vrijeme dominata skupljali su se još i naseljeni Transdanubijci i Transrenci, a Dioklecijan 
je vjerojatno odgovoran i za edikt (prvi put zabilježen 313. god. n. e.) po kojem sinovi 
vojnika i veterana imaju obavezu da uđu sastav vojske. Naravno bilo je i nadalje 
dobrovoljaca. Potrebno je istaći da su vojnici IV. st. n. e. bili slabije plaćeni u odnosu na one 
iz principatske vojske. 


Regrut je morao da ima 20 — 25 godina starosti, do kraja IV. st. n. e. između 19 1 35 godina 
starosti. Regruti su morali biti fizički i mentalno sposobni sa odgovarajućim fizičkim 
osobinama. Zanimljivo je da su ove odgovarajuće osobine za dominatsku vojsku bile 
olabavljenje u odnosu na primanje dobrovoljaca u principatsku vojsku. Zatim je regrut bio 
žigosan, kako bi se olakšalo prepoznavanje ako dezertira. Nakon toga je dobio identikacijski 
disk (koji je nosio oko vrata) i certifikat o regrutaciji (probatoria), i bio bi poslan u 
određenu jedinicu na obuku. Regrutne službe su vršile i diferencijaciju regruta, pa bi one sa 
posebnim fizičkim i mentalnim osobinama slali u elitnije jedinice. Tako je zakon iz 375. 
god. n. e. zahtijevao da bolji i jači regruti budu upućeni u comitatenses. U TV. st. n. e. 
dužina službe je minimum iznosila 20 godina (24 godine u nekim limitanei jedinicama). 
Prisilni draft, labavljenje fizičkih uvjeta, vojničke obaveze familija vojnika i činjenica da su 
sve jedinice bile bar za trećinu ispod oficijelne brojenosti ukazuju da se Država suočavala 
sa nizom problema u dobijanju vojnika. O nepopularnosti vojne službe i problemima 
skupljanja i održavanja vojnika govore i izdavani zakoni u tome periodu. Tako su uvođenje 
mjere kako bi se suzbijalo i kažnjavalo samoranjavanje i samosakaćenje (kao npr. rezanje 
palca). Dekret iz 386. god. n. e. je predviđao za ovo krivično djelo čak i spaljivanje 
okrivljenog i osuđenog. Dezerterstvo je bilo kroničan problem, i dešavalo se u znatno većoj 
mjeri u odnosu na doba principata. Radi toga je pooštreno izdavanje vojnog odsustva 
(commeatus). Dok je vojno odsustvo u II. st. n. e. vojniku mogao odobriti njemu nadležni 
starješina, u IV. st. n. e. ovo pravo je vojnik mogao dobiti samo od visokih oficira (dux, 
comes ili magister militum). 


Iako su stranci (generički nazivani ,,barbari) korišteni u rimskim oružanim snagama još u 
ranijim epohama, to nije bilo činjeno u značajnijem obimu. Za razliku od toga dominatska 
vojska je sve više zavisila i od popune strancima. U dominatu postoje stalno naseljene 

zajednice stranaca (Notitia ih naziva laeti ili gentiles) koje imaju obaveze vojničke prirode. 
Uglavnom su ti vojnici bili iz reda germanskih naroda, dok se nailaze i na Sarmate i 
Jermene i kavkaske Iberce. Za razliku od regruta sa rimskog područja, većina stranaca je u 
vojsku ušla na dobrovoljnoj bazi. Oni su dolazili da služe u dominatskoj vojsci, jer im je 
karijera u vojsci i način života u rimskom svijetu bili primamljiv. Nesumnjivo je standard i 
kvalitet života u rimskom svijetu bio znatno veći u odnosu na zajednice iz kojih su dolazili. 
Manji dio stranaca je popunjavan obaveznom regrutacijom, i to iz reda onih nazivani 
dediticii. Riječ je o onima koji su se predali Rimskoj državi, i čija je obaveza po uvjetima 
ugovora bila da snabdjevaju vojsku određenom kvotom regruta. Stranci su se mogli vojsci 
priključivati bilo individualno bilo kao pripadnici neke federati jedinice. Polako od IV. st. 
n. e. se u vojsku uvlače i elementi odjeće svojstvene pojedinim zajednicama stranaca, i to 
posebno one germanskog tipa. Jedinice zvane cornuti (oni sa rogom) su adaptirali neke 
običaje Germana, kao što je germanski običaj da zataknu rogove na svoje šljemove. I duga 
kosa je bila sve prisutnija, posebno u palatinskim jedinicama gdje je stranaca bilo i najviše. 
Sve snažnije prisustvo stranaca u oružanim snagama ogleda se i u tome što su od kraja 
IV. iu V. st. n. e. visoki komandanti bili Arbogast, Stilihon i Ricimer. 


Logistička podrška 


Posebna pažnja je posvećena logistici i snabdjevanju vojske. Dioklecijan je ukinuo 
praksu proizvoljnog uzimanja hrane i resursa (indictiones) za vojsku, i koja je nanijela 
veliku ekonomsku štetu pojedinim provincijama (posebno onima sa brojnijom vojskom). 
Umjesto toga, uspostavljen je sistem redovnih godišnjih indictiones, sa porezom koji je 
zahtijevan za pet godina unaprijed i povezan sa količinom kultivirane zemlje u svakoj 
provinciji. Riječ je bila o nekoj vrsti poreza na visinu poljoprivrednog zemljišta, i koji se 
isplaćuje u naturi. Podatke za određivanje poreza osiguravao je detaljni popis zemlje, 
seljaka i stoke. Kako bi se osiguravala stabilnost poljoprivredne proizvodnje i dobijanja 
kroz poreze hrane i drugih resursa, došlo je do vezivanja kolona za zemlju. Oni tako 
nisu bili u mogućnosti da napuste područje u kojem su bili registrirani sa popisom. Ovo 
vezivanje kolona (koji su pravno bili slobodni ljudi i građani, a ne robovi) je predstavljalo 
radikalni odmak od načela prava građanina i slobodnog čovjeka. Građaninu u statusu 
kolona je ukinuto pravo kretanja po sopstvenoj volji i on je javnopravnom odlukom 
(a ne privatnopravnom) privezan za zemlju koju kultivira i za vlasnika zemlje (bez obzira 
da li je to bila Država ili privatnik). Tako je radi potreba vojske, došlo do stvaranja jednog 
bitnog temelja za razvitak feudalizma. 

Plate 


Od plate (stipendium) redova (pedes = pješadinac, eques = konjanik) u IV st. n. e. se nije 
oduzimao dio za hranu i opremu (kao u principatskoj vojsci). Hrana i oprema se dobijala 
besplatno (kao što je slučaj i danas). Vojska je dijelom isplaćivana u namirnicama 
(in victim). Ali je i plata, zbog devalvacije srebrnog novca, suštinski bila znatno manja u 
odnosu na onu iz II. st. n. e. Ona je izgubila i preostalu vrijednost za Konstantina i prestala 
se regularno isplaćivati od sredine IV. st. n. e. Vojnikov odgovarajući prihod je dolazio iz 
donativa, i bio je izražen u zlatnim solidima (koji nikada nisu devalvirali) ili čistom srebru, 
a koji su isplaćivali periodično dominusi. Postojao je regularni donative od 5 solida 
isplaćivan svakih pet godina vlasti dominusa. Takođe je i prilikom dolaska na tron novog 
dominusa isplaćivano je po vojniku 5 solida + čistog srebra u vrijednosti 4 solida. Ove 
cifre vojnikove zarade su ipak samo 'A4 zarade legionara II. st. n. e. I obeštećenje prilikom 
časnog otpusta (što uključuje i mali komad zemlje) je bilo znatno manje (1/10) nego ono iz 
II. st. n. e. Vjerojatno je razlog ležao u načinu prikupljavanja vojnika, i dok su vojnici II. 
st. n. e. bili dobrovoljci, oni sa kraja III. i iz IV. st. n. e. su većinom bili vojni obveznici. 
Uostalom i ekonomska i financijska snaga Države je bila znatno veća u II. nego u IV. 
st. n. e. Inače je način plaćanja vojnika dominatske vojske ostao u kolektivnom sjećanju 
euromediteranske populacija pa se iz riječi solidus izveo naziv za vojnika u mnogim 
jezicima (soldat, eng. soldier). 


U skladu sa hijerarhijom jedinica bila je i visina plate. Najbolje plaćeni su bili pripadnici 
scholae, zatim dolaze palatini, zatim comitatenses i na kraju limitanei. Teško je govoriti o 
tim razlikama u platama, jer je i premalo zadovoljavajuće izvorne građe. Tek pokoji 
podatak, kao onaj da je actuarius (intendant, logističar) u jedinicama tipa comitatus bio 
50% više plaćen nego isti čin u pseudocomitatensis. Ipak po svemu sudeći diferencijacija 
u plati između vojnika i starješinskih činova je bila znatna manja nego nego u I. i I. st. n. e. 


Oprema vojnika 


Osnovna oprema dominatskog vojnika — pješadinca su i nadalje bili: metalni oklop, 
metalna kaciga, štit i mač. Još u toku III. st. n. e. desile su se određene promjene u vojnoj 
opremi i odjeći. Počela se koristiti toplija odjeća, a i nestala je posebnost legionarske 
opreme i oružja, pješadija je počela koristiti opremu konjice iz ranijeg perioda i povećana 
je upotreba teške konjice tipa katafrakti. 

Friz sa slavoluka Konstantina prikazuje konstantinjansku konjicu 
(vjerojatno laku dalmatinsku konjicu) kao potiskuje Maksencijeve 
trupe prema rijeci Tiber. Maksencijevi vojnici nose oklop. 





Fragment memorijalnog stupa dominusa Teodosija u Konstantinpolisu 
cc 390. god. n. e. Vojnici na glavama nose Intercisa kacige sa željeznom 
krestom. Nose oklop ili u vidu žičane košulje ili kovinskih ljuski. 
Danas se nalazi u Arheološkom muzeju u Istanbulu. 


Vojnici su prvotno od odjeće nosili dugu tuniku bez rukava i kalige. Ova mediteranska 
odjeća nije baš bila prikladna za sjevernije krajeve, gdje su se počele nositi tunike sa 
rukavima, hlače i čarape (nošene u kaligama) i vezanih čizama. 


Za razliku od republikanskih i principatskih običaja, odjeća dominatskih vojnika je bilo 
veoma ukrašena. Tako se na tunikama i plaštevima nailazi na vezene ili tkane pruge, 
kružiće i neke druge geometrijske oblike. Mogli su se nalaziti i biljni motivi, pa i 
životinjske i ljudske figure. Posebno je zanimljiva bila kapa, koju su izgleda nosili i 
civilni administrativni dužnosnici, poznata kao panonska kapa (pileus pannonicus). 

Na glavama ,,tetrarha" se nalaze panonske vunene kape koje su uobičajeno 


(van dužnosti) nosili časnici kasnorimske vojske. To je vjerojatno posljedica 
velikog broja časnika i vojnika iz podunavsko — balkanskih provincija. 


Po svemu sudeći od početka III. st. n. e. segmentirani oklop se prestao koristiti (poradi 
skupoće proizvodnje i teškog održavanja) i vojnici su u velikoj većini koristili žičani oklop 
(košulju) i oklop od kovinskih ljuski. Vegecije je u svome djelu tvrdio da dominatski vojnici 
nisu uopće nosili bilo kakav oklop, što opovrgavaju prikazi u slikama i reljefima, arheološki 
nalazi, te ilustracije iz Notitia koje pokazuju da su vojne fabrike proizvodile oklope i na 
kraju IV. st. n. e. Starješine su uobičajeno nosili oklope od bronce ili željeza zajedno sa 
tradicionalnim pteruges, kao i u principatu. Katafrakti i clibanarii su nosili specijalne 
opreme oklopa, kako bi bili u potpunosti zaštićeni. 


Konjaničke kacige/šljemovi su imale poboljšanu zaštitu, u formi šire zaštite obraza i dublje 
zaštite vrata. Ovaj tip kaciga je kasnije poslužio kao osnova za razvitak različitih tipova 
srednjovjekovnih kaciga. Jedan od tipova kasnorimskih kaciga koje sve više zatvaraju i štite 
glavu je i nalaz ,,Heddernheim" tipa, koji se približava obliku mediavelnih ,,Topfhelm" 
kaciga. Još u III. st. n. e. pješadijske kacige su nastojale adaptirati bolje štićene forme 
principatskih konjičkih kaciga, sa kojima bi se pokrivali obrazi i uši (izuzev malog dijela 
kako bi vojnik mogao slušati) i štitio vrat. To ilustruje arheološki nalaz ,,Auksilijarni E? tip 
ili njegova ,,Niederbieber" varijanta. U IV st. n. e. primjećuje se da se pješadijske kacige 
ponovo vraćaju otvorenijoj formi slično glavnom principatskom tipu ,,carske galske" kacige. 
»Intercisa* dizajn ostavlja lice otvorenijim i ima otvore za uši između štitnika za obraze i 
gornje kacige. Za razliku od ranijeg jedinstvenog oblika gornje kacige, ,,Intercisa" tip je 
pravljen od dva dijela koja se spajaju na samom vrhu po sredini u vidu dugačkoga, a uskog 
grebena. Razlog dvodijelne gornje kacige je vjerojatno u jeftinijoj i jednostavnijoj 
proizvodnji, ali sa druge strane dvodijelna gornja kaciga je bila i slabije strukture pa je 
nudila i lošiju zaštitu. Bolja štiteća kaciga, sa zaštitom nosa i otvora za uši je „Burgh castle” 
tip i njegova ,,Concesti" varijanta, moguće konjička verzija jer joj nedostaju otvori za uši. 

Kacige sa zaštitom lica u formi metalne antropomorfne maske su korištene od teške 
konjice, npr. katafrakti. Inače kacige za razliku od republikanskih i princepskih pokazuju 
sklonost ka dekoraciji te se i po tome približavaju mediavelnom razvitku. Uz to, polaganje 
pažnje na dekoraciju i obogaćivanje kacige (zlatno, drago kamenje), nego na njenu 
praktičnu korist, ukazuje i na porast dekadencije u kasnorimskom radzbolju. Ove srebrne 
i zlatne, pa i od dragog kamenja (npr. ,,Deurne" šljem) dekoracije su moguće označavale i 
oficirski čin nositelja. 





»Heddernheim“ tip. Danas se nalazi u Arheološkom muzeju u Frankfurtu. 





»Niederbieber" varijanta Auksilijarnog E tipa. Danas 
se nalazi u Arheološkom muzeju u Frankfurtu. 


Auksilijarni E tip 

“Intercisa" tip „Burgh castle” tip 





„Concesti” varijanta 

Predivni dekorirani (sa zlatom i srebrom) Prelijepi konjanički šljem nađen u 


konjanički šljem nađen 1910. god. u blizini Heddernheimu u Njemačkoj. Šljem 
grada Deurne. Datacija nakon 319. god. n. e. je izrađen od željeza, i sa lijepom 
Natpis govori da je šljem izrađen za Marka brončanom dekoracijom. Danas se nalazi 
Tita Lunamisa (Marcus Titus Lunamis). u Arheološkom muzeju u Frankfurtu. 





Kasnorimski dekorirani šljemovi (pronađeni nedaleko od 
Sirmiuma,) iz kolekcije muzeja Vojvodine u Novom Sadu. 

Legionarski štit scutum je izašao iz upotrebe u toku III. st. n. e. i sve su jedinice prihvatile 
auksilijarni ovalni ili kružni štit (clipeus). 

Iz upotrebe je izašao i čuveni mač gladius. Pješadija je počela koristiti duži mač spatha koji 
su u ranijim epohama koristile konjaničke jedinice. 

Vegecije spominju i upotrebu kraćeg, u formi bodeža, mača nazvanog semispatha. Spatha 


je bila vrlo popularna i za vrijeme seobe naroda kao i ranom srednjem vijeku, a poslužila je 
kao osnova za kasnije razne tipove srednjovjekovnih mačeva. 





Pješadija je koristila i teško koplje za zabadanje (hasta) koja je ustvari postalo glavno oružje 
(umjesto gladiusa) u bliskoj borbi u uskoj formaciji. Spatha je bila isuviše duga da se 
komforno mogla koristiti u borbi u formaciji. Ne raspolaže se sa arheološkim nalazima iz 
IV st. n. e. sa tragovima noža pugio. Vojnici su mogli nositi i koplje za bacanje verrutum 
ili spiculum (neka vrsta teškog, dugačkog piluma) ili lanceae (više kraćih kopalja). Laka 
pješadija je nosila i olovne džilite zvane plumbatae sa dometom od cc 30 m. Strijelci su 
nastavili koristiti kompozitni luk, a jedan manji broj strijelaca je koristio i neku vrstu 
samostrela (manuballistae). 

Ovaj prikaz Flavija Stilihona, visokog vojnog i civilnog dužnosnika u Zapadnom Carstvu sa 
kraja IV. i početka V. st. n. e. jasno ukazuje buduće pravce razvoja u rimskom svijetu i općenito 


ew sis 


prikazima (i na latinskom zapadu i na vizantijskom istoku) careva, kraljeva, prinčeva, kneževa, 
vitezova, nego odgovarajućim rimskim republikanskim i principatskim predstavama. 

Snabdjevanje i tabori 


I dominatska vojska je sačuvala dobru organizaciju snabdjevanja. Vojska se na 
neprijateljskom prostoru mogla snabdjevati pljačkom i zaplenama, ali takvo ponašanje 
nije bilo poželjno na rimskom području. Dobra logistička podrška je omogučavala i 
operacije u svim sezonama i na onim područijima gdje je neprijatelj stategiju ,,spržene 
zemlje". Za logističku podršku je bio odgovoran pretorijanski prefekt, koji je kontrolirao 
civilnu upravno — administrativnu hijerarhiju (vikari i provincijski namjesnici). Činovnici 
zaduženi za nabavku su skupljali, skladištili i slali namirnice 1 druge resurse trupama. 
Eskortna armija od ce 25.000 je za tromjesečno sljedovanje dobijala ce 5.000 tona žita + 
slamu za konje, magarce i mule. Za transportiranje resursa korišteni su brodovi, koliko god 
je to bilo moguće, korištenjem mora ili rijeka. Nastojalo se da se kopneni put koristi 
što je moguće na manjim dionicama, jer je transport brodom bio znatno jeftiniji, brži i 
jednostavniji nego kopnom. Transport resursa preko cursus publicus je koristio velika kola 
(angariae), a na moru su se pored velikih transportnih brodova koristili i manji obalni i 
riječni brodovi nazvani actuariae. Granični garnizoni u Europi su snabdjevani duž Rajne i 
Dunava. Radi snabdjevanja garnizona i trupa duž ovih rijeka, građeni su dokovi (portus 
exceptionales). Zaštita konvoja na rijekama je bila odgovornost riječnih flotila (classes). 
Flotilama su komandovali prefekti, koji su odgovarali lokalnim vojvodama. 


U IV. st. n. e. izrada i produkcija oružja i opreme je bila strogo centralizirana i moguće 
standarizirana u okviru državnih manufaktura (fabricae) dokumentiranih u Notitia. 
Nepoznato je kada su ove manufakture osnovane, ali su sigurno postojale u vrijeme 
Dioklecijan. U II. st. n. e. postoje i svjedočanstva o manufakturama i unutar legionarskih 
baza, pa i manjih auksilijarnih utvrda. Međutim za doba principata ne postoje literarne 
ili arheološke naznake o tim manufakturama izvan vojnih tabora i kojima bi upravljali 
državni činovnici. Dominatske manufakture su bile locirane u graničnim provincijama i 
dijecezama. Neke od njih su proizvodile 1 oklop i oružje (fabrica scutaria et armorum), 
dok su druge bile specijalizirane kao što su: fabrica spatharia (za mačeve), lanciaria 
(koplja), arcuaria (lukovi), sagittaria (strijele), loricaria (prsni oklop), clibanaria 
(oprema za katafrakta), i ballistaria (katapulti). 


Već u III. st. n. e., a posebno u IV. st. n. e. bilo je mnogo fortifikacijske aktivnosti, sa 
novoizgrađenim utvrdama. Ove kasnije fotifikacije su imale mnogo više defanzivnih i 
odbrambenih odlika. U tom periodu se i gradovi utvrđuju, što jasno pokazuje zabrinutost 
za sigurnost, ne više samo na granici, nego i u dubini rimskog svijeta. Te snažnije izražene 
odbrambene odlike uključuju: 1. Dublji i širi perimentar jaraka (fossae). 2. Viši i deblji 
zidova, pravljeni od kamena. Veća debljina zidina otežava prokopavanje, a visina štiti od 
opsadnih kula. 3. Ograda na bedemima je imala grudobrane da branioce štiti od projektila. 
4. Viši tornjevi (okrugli ili poluokrugli) na ćoškovima. 5. Tornjevi na stranama kapija. 

Panonski limes u IV. st. n. e. 


Glavne odlike dominatskih utvrda jasno nagovještavaju razvoj mediavelnih zamkova. 
Međutim, kasnorimske utvrde se ipak nisu u klasičnom historijskom razdoblju preobrazile 
u punu odbrambenu strukturu; trebalo je čekati srednji vijek da nastanu impozantni 
zamkovi namijenjeni za dugotrajni odbranu. Rimske utvrde nisu bile locirane na baš na 
najboljim mjestima za odbranu, kao što su vrhovi brda i planinskih obronaka te na prostoru 
koji bi svojim resursnim kapacitetima mogao garantirati dužu odbranu. A većina utvrda 
nije imala ni infrastrukturu koja bi osiguravala skladištenje resursa (npr. cisterne za vodu 
i zaštićena skladišta hrane). Ovo je vjerojatno iz razloga što je rimska vojna doktrina 
prednost davala borbi na otvorenom. Ipak i utvrde su imale značajnu ulogu u borbenim 
operacijama kada bi se desili neprijateljski inkursi na rimsku teritoriju. U njih se mogla 

skloniti poražena vojska; garnizon je služio i kao pozicija odakle bi se logistički snabdjevala 
vojska na terenu; utvrde su služile i kao baze odakle bi branioci izvodili napade gerilsko — 
partizanskog tipa na neprijateljske jedinice koje bi okupirale širu okolinu; baza je 
omogučavala i da jedinice unutar nje taktički kooperiraju sa trupama na terenu. Ovo je 
bilo moguće na rajnsko — dunavskoj granici, jer Transrenci i Transdanubijci nisu raspolagali 
sa opsadnom inženjerijom i jer su napadi bili relativno kratkotrajni (pa su utvrde mogle 
izdržati opsadu). 


Utvrde su služile i kao privremeni refugij za stanovništvo prilikom neprijateljskih upada. 
I kako vrijeme bude odmicalo, naročito u V. 1 VI. st. n. e. njihova uloga kao refugija će se 
sve više pojačavati i biti značajnija. Na kraju će se i sama naselja iz dolina i udolina 
premjestiti na prostore utvrda i refugija. Dobar primjer pruža slućaj urbanog i upravnog 
središta municipalne jedinice Aquae (danas sarajevsko naselje Ilidža), čije stanovništvo se 
polako pomjera na obližnje, dobro branjivo brdo Kotorac. 

II. FLAVIJEVSKA DINASTIJA 





Bista Konstancija II. Danas se nalazi Bista Konstansa. Danas se 
u Centrale Montemarini u Rimu. nalazi u muzeju Louvre. 

Statua rimskog imperatora (iz vile Mramorna statua Julijana Apostate. 
u Mesini), moguće Konstansa. Danas se nalazi u muzeju Louvre u Parizu. 

Bista Julijana Apostate. Novčić sa portretom Jovijana na aversu. 
Danas se nalazi u Nacionalnom 
arheološkom muzeju u Ateni. 

KONSTANTIN 
(SAMOSTALNO VLADAO OD 324. DO 337. god. n. e.) 


Osnivanje Konstantinpolisa 


Konstantin je skoro odmah po pobjedi nad Licinijem preduzeo korak kojim je definitivno 
raskinuo sa klasičnim rimskim svijetom. Riječ je osnivanju jedne prijestolnice, i u 
formalnom i u funkcionalnom rangu sa starim Rimom, a koja bi bila oslobođena 
milenijuma duge tradicije klasične civilizacije koja je pratila stari Rima. Ta nova 
prijestolnica bi tako rasla i kao kršćanska metropola rimskog svijeta. Ovo je bio radikalan 
čin, jer je Grad izgubio i to svoje značenje bar jedine formalne prijestolnice rimskog 
svijeta. I tako bi romulovski Rim dobio istočnog pandana —> konstantinijanski Rim. 
Ovim činom bi Konstantin jasno pokazao da sa njim počinje nova era, novi „svjetski 
poredak" i da je započeo proces postupnog gašenja klasične civilizacije i da treba ustupiti 
mjesto novoj epohi. 


Nije se odmah odlučilo za bosforski Bizant. Razmatrani su i prijedlozi da to bude Serdica, 
pa je Konstantin jednom rekao: ,,Serdica je moj Rim". U razmatranje su uzimani i 
Sirmium i Solun. Na kraju je Konstantin odlučio da novi, istočni, njegov Rim nastane na 
mjestu drevne grčke kolonije Bizanta. Ovaj grad je nakon što je bio teško oštećen za 
vrijeme V. građanskog rata, je ponovo (u vrijeme Septimija Severa i Karakale) izgrađen 
po tradicionalnom modelu rimskog urbaniteta pod nazivom Augusta Antonina. To je 
pored njegovog odličnog strateškog položaja i vrlo lako odbranjive pozicije, bio samo 
dodati motiv da se tamo podigne Konstantinov Rim. Uz to, i ekonomski potencijal ove 
poveznice Europe i Azije, jer se tu nalazilo čvorište trgovačkih puteva, je govorilo u prilog 
podizanja novog Rima na europskoj strani Bosfora. 


Oficijelno je Konstantin novu istočnu prijestolnicu osnovao 11. V. 330. god. n. e., a već od 
ranije (od 324. god. n. e.) tamo su bili preduzeti ogromni i monumentalni radovi, suštinski 
reizgrađujući grad. U to vrijeme grad je nosio različita imena kao: Tr Nća, Agvrepa 
Poun' (Novi, drugi Rim), Alma Roma / "AXua Popa, Bvćavnac Poun, va PAUN 
(istočni Rim), Roma Constantinopolitana). Zanimljivo je da u svojoj oficijelnoj tituli 
carigradski patrijarh još uvijek nosi naziva Novi Rim (H Avrov Osıotátn IlavayioTno, 
o Apyuenmiokonoc Kovoravrivovnoleoc, N€ac Pomno ka Owovuevikoc IlaTp14pync,). 
Naziv Konstantinpolis (KovoravrvovnoMc; Konstantinov grad) je prvi put u službenoj 
uporabi za vrijeme dominusa Teodosija II. u prvoj polovici V. st. n. e., da bio ostao glavni 
službeni naziv za grad u toku cjelokupnog romejskog perioda. Ovaj grad je imao i niz 

počasnih naziva, kao što je npr. “Kraljica gradova" (BaowWic rov zolgov). U svakodnevnom 
govoru on je bio poznat kao grad rT] IIoMuc. Ime Istanbul se razvilo iz grčkih fraza gig nv 
IloMv ili otnv Hóàn u značenju „u gradu” ili ,prema gradu". Ime Konstantinpolis je, u 
formi Kostantiniyye, je ostao oficijelni naziv za ovaj grad i tokom većeg dijela osmanske 
vladavine. Poštanskim zakonom Republike Turske od 28.III. 1930 god. uveden je samo 
naziv Istanbul kao oficijelni termin. 


Kako bi se komemoriralo osnivanje istočne prijestolnice (u daljem tekstu koristi se samo 
ime Konstantinpolis), izdata je 330. god. n. e. serija novčića. 





Novčić koji komemorira osnivanje Konstantinpolisa. 


Konstantinpolis je ,,stavljen' pod zaštitu svetih kršćanskih relikvija kao što „Istinski krst”, 
»Mojsijev štap" i drugih svetih relikvija. 


Istinski krst / Istinski križ / Životvorni krst je po kršćanskoj mitologiji križ na kojem je 
bio razapet Isus. Priča o njegovom otkrivanju" direktno je vezana za Helenu, majku 
Konstantina. Sa uzdizanjem Konstantina i njegova majka se ponovo pojavljuje u javnom 
životu i boravi na Konstantinovom dvoru. Ona je dobila počasni naziv auguste 325. god. 
n. e. Helena je otvoreno i javno bila kršćanka i koristila je svoj utjecaj kako značajno 
doprinosila kristijanizaciji i širenju i populizaciji kršćanstva. Helena je tako u periodu 
326. — 328. god. n. e. putovala po ,,Svetoj zemlji" podižući crkve i osnivajući zaklade i 
zadužbine. I tako je ona „otkrila? u Jerusalimu Istinski krst. Na mjestu otkrića se nalazio 
elijskokapitolinski hram Venere, na kojem se originalno nalazilo mjesto bogoslužja i 
poštovanja za ranokršćansku zajednicu Jerusalima. Kasnije je ovo mjesto ostalo poznato 

kao ,,Sveti grob". Inače je dominus Konstantin naredio 325/326. god. n. e. Makariju, 
biskupu Jerusalima da se izgradi crkva na tome mjestu. U kršćanskoj ikonologiji Helena 
je često predstavljena sa svojim ,,pronalaskom'. Helena je proglašena svetom i slave 
je i koptska i rimokatolička i pravoslavne i anglikanska i luteranska crkva. I ovdje je 
fenomen ,,čuda" pomogao Heleni da od tri primjerka krsta pogodi onaj „pravi”. Fenomen 
čuda igra vrlo bitnu ulogu u abrahamizmu i predstavlja jedno od njegovih najboljih 
ideoloških i popularističkih oruđa. Sa širenjem kršćanstva se širi i ovaj fenomen. Klasična 
civilizacija sa svojim nivoom razvitka nije imala adekvatnu protumjeru kako bi 
konkurirala abrahamističkim ,„čudima”. Jedna priča koja u izvornom obliku definitivno 
nije nikakvo čudo se nekada svjesno, a nekada prepričavanjem preobrazi u događaj 
koji se tumači kao čudo. 


Konstantin je želio da nova prijestolnica bude funkcionalna što je moguće brže, pa je u 
njegovu izgradnju uloženo mnogo sredstava. Veličanstven carski dvor u novom gradu 
zauzimao je 150 jugera. Za njegovo ukrašavanje donesena su iz raznih mjesta Grčke 
najbolja umjetnička djela. U gradu su podignute terme, biblioteka, veliki hipodrom, 
na kome su se okupljale hiljade ljudi, jer su konjske trke postale omiljena zabava. 
U Konstantinpolisu je Konstantin dao izgraditi, na mjestu nekadašnjeg bizantskog 
Afroditinog hrama, Crkvu svetih apostola. 


I pored toga što će Konstantinpolis biti kršćansko sjedište, potrebno je navesti da je prilikom 
posvećivanja novog grada Konstantin nosio dijademu sa apolonskim zrakama. Uostalom 
i prigodom polaganja temelja za novi grad 324. god. n. e., kao i prigodom njegovog 
posvećenja 330. god. n. e. sudjelovali su kako stari svećenički kolegiji, tako i kršćansko 
svećenstvo. Zato ne treba čuditi i da su u Konstantinpolisu podignuti i nekršćanski hramovi, 
od kojih se posebno isticao hram Fortune / "Sreće". Golema status Heliosa koja je 
predstavljala samoga Konstantina, svjedoči da Konstantin ni u tim godinama nije u 
potpunosti odustajao od kulta Nepobjedivog Sunca. I ovi detalji vezani za prve godine 
podizanja Konstantinpolisa potvrđuju tezu da je proces postajanja kršćaninom u slučaju 
Konstantina bio postepen, i da se Konstantin dugo vremena nije odricao i „paganskih” 
simbola. 


Konstantinpolis je dobio i svoj senat i svoga gradskog prefekta, a tu se odsada nalazio 
jedan od konzula. Egipatsko žito nije više opskrbljivalo stari Rim, već novu prijestolnicu. 
Tako je i Konstantinpoljskom plebsu dijeljeno žito. Činjeni su i napora da se senatori 
premjeste iz Rima u novu prijestolnicu. Zosim navodi da je Konstantin svoju novu 
prijestolnicu veoma uvećao, i da je taj novi bosforski Rim djelovao kao neka vrsta 
magneta privačeći velike mase ljudi (različitih zanimanja) iz različitih dijelova (ponajviše 
iz onog istočnog) rimskog svijeta. Uz to, da bi se broj stanovnika povećavao što brže, 
onima koji su živjeli u njemu i imali imanja u okolici dato je italsko pravo/ius Italicum 
koje im je davalo imunitet od poreza. Konstantinpolis je imao i svoja imanja u okolici. 

Mozaik koji prikazuje Konstantina kako pokazuje model svoga grada Djevici 
Mariji. Detalj sa jugozapadnog ulaza u danas muzej Hagia Sofija ili Ajasofija. 


Astralni simboli, a posebno polumjeseca i zvijezda, su bili česti u prikazivanju u 
vremenima drevnih civilizacija i klasičnog historijskog razdoblja. Tako je ikonološki 
prikaz polumjeseca i zvijezde prisutan i u drevnoj civilizaciji Mesopotamije, i polumjesec 
je povezan sa bogom Mjeseca po imenu Nanna/Sin, a zvijezda sa Inanna/Ištar. Arsakidski 
,šah nad šahovima" Orod II. je izdavao novčiće u Suzi i drugdje sa prikazom polumjeseca 
i zvijezde na reversu. To su nastavili i njegovi nasljednici. Polumjesec i zvijezda su bili i 
simbol Mitridata VI. Eupatora. Postoji i mogućnost da su polumjesec i zvijezda na nekim 

način povezani sa bogom Mitrom. Samo ovi navedeni primjeri jasno ukazuje na dugu 
tradiciju ikonografije polumjeseca i zvijezde u Mesopotamiji, Iranu, Pontu odakle je prešla i 
u Bosporsko kraljevstvo. I sasanidski Iran je koristio plumjesec i zvijezdu na novcima 
izdatim u kasnijim epohama sasanidske vladavine. Ima mišljenja da je ovaj simbol ušao u 
islamsku ikonografiju upravo preko sasanidskog novca. 


Neki novci Bizanta iz I. st. p. n. e. i kasnije pokazuju glavu Artemide sa lukom i tobolcem 
na aversu, a na reversu polumjesec sa šestozrakastom zvijezdom. Tradicija navodi da je 340. 
god. p. n. e. Bizant sa svojim atenskim saveznicima bio pod opsadom od strane vojske 
makedonskog kralja Filipa II. Ovaj oštroumni kralj je pokušao iznenadni napad jedne 
izrazito taman i vlažan dan. Međutim, taj iznenadni napad je osujećen kada se na nebu 
pojavila svetlost. Ova svjetlost se nekada opisuje kao meteor, nekada kao mjesec. Kako bi 
komemorirali ovaj događaj, Bizantinci su podigli statuu Hekate Svjetlonošne. U Bizantu je 
postojao kult Hekate još od vremena osnivanja Bizanta. Simboli Hekate su bili polumjesec i 
zvijezda. I ti prizori nisu bili rijetki kao prikazi na novcima koje su izdavali pojedini gradovi 
i zajednice unutar rimskog svijeta. 


Zvijezda i mjesec su bila i dva nebeska tijela koja simboliziraju predislamska tengrist 
vjerovanja drevnih turskih naroda i zajednica. I današnje zastave Republike Turske i 
Republike Kazahstan imaju u sebi predislamska obilježja turkijske mitologije. 


Konstantin i profiliranje kršćanstva, 


Donatisti, Podjela na arijance i nikejce 


Teško je ustanovljavati stupanj Konstantinovog kršćanskog opredjeljenja kroz vremenski 
period u kojem je on vladao. Iako skoro praktično sve do kraja svoga života on nije bio u 
Tako je on počeo podržavati crkvu i financijski i materijalno dajući da se grade kršćanske 
bazilike. Konstantin je davao i privilegije svećenstvu, kao što je (313. god. n. e.) izuzeće od 
nekih poreza. Pravo da prima legate i nasljeđa kršćanska crkva dobija dobija 321. god. n. e. 
Tako njeno bogatstvo raste jer je u pojedinim područijima sve više ljudi zaveštavalo svoju 
imovinu crkvi, kao zalog za spas duše na “onozemaljskom' svijetu. Tako je crkva, 
zahvaljujući “onozemaljskom' svijetu i spasenju u njemu, postajala sve bogatija na 
“ovozemaljskom” svijetu. U crkvi se počinju stvarati službe za raspolaganje sa tom 
imovinom, koja se često zavještava u karijativne svrhe, za podizanje bolnica, sirotišta i 
zbrinjavanje starih lica. Ovakvo djelovanje je imalo jaku propagandističku važnost, jer je 
osiguravalo socijalnu brigu. Promovirani su i kršćani na visoke pozicije i naravno vraćana je 

imovina konfiscirana za vrijeme dioklecijanovski pogroma. Konstantin je i u samome 
Rimu promovirao kršćanstvo dajući podići (radovi započeli između 318. i 322. god. n. e.) 
“staru” baziliku sv. Petra koja se uzdigla iznad nekadašnjeg Neronovog cirkusa. Danas je 
na tome mjestu “nova bazilika sv. Petra izgrađena u XVI. st. 


Kada se razmatra Konstantinovo promoviranje kršćanstva u ovom periodu, potrebno je 
znati da su tada kršćani još uvijek čine manjinu stanovništva, i da je Konstantin morao 
voditi račina 1 o osjećajima i pozicijama nekršćanskih sljedbi. I znatno veći dio vojske i 
senatorskog reda nije pripadao kršćanstvu, a neki od njih su ostali zakleti neprijatelji 
kršćanstva. Smatra se da je najviše kršćana bilo u istočnim provincijama, posebno u 
Maloj Aziji, Palestini, Trakiji i na Kipru. U nekim zapadnim i balkanskim provincijama i 
regijama kao što su unutrašnjost Galije, Germaniji, Britaniji 1 Dalmaciji kršćanstvo je bilo 
znatno slabije zastupljeno. 


Konstantin je, još prije nego što je postao samostalni vladar, ustanovio presedan kojim se 
Država miješala u crkvena pitanja, uglavnom u vidu arbitra i regulatornog autoriteta. Ovo je 
posebno bilo bitno u vrijeme kada kršćanska crkva još uvijek nije imala izgrađenu ni 
oficijelnu dogmu niti centraliziranu unutrašnju organizaciju, hijerarhiju i infrastrukturu. 
Borba oko raznih dogmatskih pitanja (makar ona bila usmjerena na neke male detalje) bila 
je obična pojava u povijesti kršćanstva, gotovo od samog njegovog postanka. Ovi sporovi 
su se nakon Milanskog „edikta“ i intenzivirali, pa je na vidjelo dana proizašao čitav niz 
unutarkršćanskih pitanja, dvojbi pa i otvorenih sukoba. Konstantin je znao da mora spriječiti 
socijalnu i drugu nestabilnost koja bi mogla proizaći iz ovih kontroverzi, pa je svojim 
miješanjem u međukršćanske poslove ustvari djelovao na pronalaženju kompromisa i 
aminovanju konzensusa i ustanovljavanju ortodoksije gdje je to bilo moguće. 


Konstantin je, kao i njegovi nasljednici, smatrao da jedinstvu njegovog imperija odgovara i 
jedinstvena crkva, u kojoj ne može biti razlike u mišljenjima, pa je zato aktivno sudjelovalo 
u razmatranju crkvenih sporova. Tako se od toga vremena na pitanja kršćanske dogmatike 
počelo gledati kao na državna pitanja. 


Prvo gdje se umiješao u unutarcrkvena pitanja bila je situacija u sjevernoafričkim 
provincijama. Tamošnji problem je bio direktna posljedica dioklecijanovskih progona, i 
pitanja odnosa prema onima koji su za vrijeme persekucija privremeno izdali svoju vjeru. 
Afrički namjesnik za vrijeme progona je bio zadovoljan ako bi kršćani predali svoje svete 
spise, kao neko formalno ispunjavanje zahtjeva Dioklecijanovih edikata. Značajan broj 
kršćana se povinovao odredbama tih edikta, zaradivši naziv traditores. Zanimljivo je da su 
traditores uglavnom dolazili iz nešto ekonomski stabilnijih i bogatijih slojeva, dok su 
tvrdokorniji dolazili uglavnom iz skromnijih i siromašnijih slojeva, tako da će 
sjeevrnoafrička šizma dobiti i socijalno značenje. Ovi tvrdokorniji su smatrali da crkva mora 
biti crkva svetaca, a ne grešnika i da sakramenti kao što je npr. krštenje izvršeno od strane 
traditores nisu validni. Po njima samo sakramentalne tajne izvršene od sveštenika sa 


173 


moralnim ili svetim integritetom jesu dejstvujuće. Oko 311. god. n. e. novi biskup Kartagine 
po imenu Cecilijan je bio posvećen od Feliksa iz Aptunge za kojeg je važilo mišljenje da je 
traditor. To je izazvalo veliko neslaganje, pa i svađu unutar sjevernoafričke kršćanske 
zajednice i dovelo je do raskola jer su protivnici Cecilijana za novog kartaginskog biskupa 
imenovali Marjorina, koga je naslijedio berberski kršćanin Donat Magnus. Po Donatu je 
pokret koji se suprotstavljao Cecilijanovom izboru nazvan donatizam. Situacija je postajala 
sve ozbiljnija i pa je u kartaginskoj crkvi nastao pravi raskol, postojala su dva biskupa i 
dvije pastve u međusobnom sukobu. Pored one kartaginske, podjela je zahvatila i druge 
sjevernoafričke kršćanske zajednice. Kršćanske zajednice u gotovo 70 sjevernoafričkih 
zajednica se izjasnilo protiv Cecilijana. Počeli su se javljati i neredi i sukobi među 
dvije frakcije. Konstantin je indirektno nastojao smiriti konflikt, tako što dodijelio 
novac Cecilijanu za crkvene objekte koji su bili oštećeni ili konfiscirani za vrijeme 
dioklecijanovskih progona. Donatisti nisu dobili ništa. Umjesto smirivanja ovo je još više 
raspirilo podjele (Konstantin vjerojatno nije razumio dubinu raskola) i donatisti su apelirali 
na Rim za jednak tretman. Papa Miltijad je 313. god. n. e. imenovao komisiju koja je 
presudila protiv donatista. Međutim, ni to nije riješilo problem, i donatisti su obratili sa 
žalbom direktno Konstantinu koji je dao sazvati sinod/koncil u Arlu 314. god. n. e. Ovo 
je bio prvi zahtjev neke kršćanske zajednice da Država arbitrira i bude uključena radi 
rješavanja njenih unutrašnjih pitanja i stvari. Međutim, i ovaj koncil (sačinjen od zapadnih 
biskupa) se pokazao nepovoljnim po donatiste, jer je potvrdio odluke pape Miltijada i 
ekskomunicirao Donata. Ovaj koncil je izdao i čitav niz drugih odluka kojima se profilira 
crkvena organizacija, disciplina, vjerovanje i ponašanje. I pored odluka u Arlu i neposredno 
kasnijih Konstantinovih pokušaja kompromisa i smirivanja, donatisti ostaju nepokoljebivi. 
Sukobi poprimaju i elemente nereda i nasilja. I onda Konstantin 317. god. n. e. izdaje edikt 
kojim se preti smrću svakome koji ugrožava mir u njegovom imperiju. Ovaj (iako to 
eksplicitno ne navodi) i naredni edikt kojim se konfiskuje sva imovina donatističke crkve 
su bili upereni prema donatistima. Donat odbija da preda zgrade i namjesnik provodi 
“policijsku” akciju protiv donatista u Kartagini. Ovim protudonatističkim ediktima 
Konstantin (iako još uvijek ne bar formalno kršćanin) je samo nakon četiri godine praktično 
derogirao Milanski “edikt" o općoj toleranciji i pokazao smjer u kojem će se nadalje kretati 
regulacija religijskih pitanja. 

Tako su donatisti postali prve žrtve nekog religijskog progona od vremena Milanskog 
“edikta”. Zanimljivo je da je ovaj čin progona po religijskog osnovi usmjeren od strane 
jedne kršćanske sljedbe na drugu, a ne na neku sasvim drugu religiju. 

Uvidjevši da nema smirivanja među katolicima — ortodoksima i donatistima, Konstantin se 


ipak vratio na politiku tolerancije i 321. god. n. e. Konstantin proglašava toleranciju prema 
donatistima. 


Konstantinov sin Konstans je ponovo pokrenuo protiv njih mjere.On je dao zatvoriti njihove 
crkve i prognati Donata. Za vreme vladavine Julijana, donatisti su ponovo otvorili svoje 

crkve, a njihovi episkopi se vratili iz progonstva. Za vreme narednih careva protiv donatista 
su ponovo izdati strogi zakoni. Rimske vlasti su preduzimali represivne mere protiv 
njih, pogotovo nakon njihovog povezivanja sa buntovnim seljacima koji su sebe 
nazivali agonistici. I pored toga donatistička crkva je opstajala, smatrajući sebe istinskom i 
neokaljanom crkvom, a ne onu katoličko — ortodoksnu. Donatisti smatraju da su oni jedini 
validni da vrše svete sakramentalne tajne. Donatisti će ostati sjevernoafrički specifikum 
sve do arapskog osvajanja sjeverne Afrike. 


Agonisticis ("vojnici (Hrista)" ili “Borci za pravu vjeru") ili circumcellions (“Skitnice oko 
seoskih koliba") su bili nasilni radikalni kršćanski i socijalni pokret u sjevernoj Africi, koji 
je povezivan sa donatizmom. Oni su se zalagali za radikalni socijalni preobražaj što je 
uključivalo ukidanje svojine, ropstva i dugova. Zato su uživali podršku zavisnog i 
poluzavisnog berberskog i punskog stanovništva. Oštrica njihove borbe je bila uperena 
protiv velikih zemljoposjednika, činovništva i svećenstva službene crkve. Naoružani 
batinama, oni su išli po posjedima, oslobađali robove, uništavali dužničke priznanice. Po 
protivniku donatizma i ovih buntovnika Optatu iz Mileve: "Nijedan posesor nije bio 
spokojan u pogledu svojih posjeda. Dužničke priznanice gubile su svoju snagu. U to vrijeme 
nijedan vjerovnik nije htio tražiti svoje dugove. Sve su terorizirala pisma onih koji su sebe 
gordo nazivali vođama svetih. Uslijed toga, oni koje je trebalo moliti za milost, sami su u 
smrtnom strahu morali s poniženjem moliti za to. Svatko se žurio da izgubi čak i veoma 
velike dugove, i smatrao je dobitkom već samo spašavanje od nasilja. Ni putovi nisu mogli 
biti sasvim sigurni, jer su gospodare izbacivali iz kola, i oni su morali bježati ispred robova, 
koji su zasjeli na mjesto gospodara. Po njihovoj odluci i naredbi, robovi i gospodari 
mijenjali su svoje položaje". Prijeteći batinama, paležom i ubojstvima, oni su razbijali ploče 
s imenima robova, da bi ih zatim oslobodili. Oko 340. god. n. e. na čelu ustanka nalazili su 
se Aksido i Fazir, mjesni domoroci berberskog porijekla. Obojica su poginula u borbi sa 
rimskim postrojbama. Nakon njih circumcellionse je okupio biskup grada Bagaje po imenu 
Donat. Pokret circumcellionsa pod Donatovim vodstvom je bio slomljen, mnoštvo ih je 
ubijeno, ali sam ustanak nije bio konačno ugušen. Krajem IV. st. n. e. u gradu Tamugadi 
djelovao je biskup Optat, od kojeg su strepili okolni zemljoposjednici. On je natjerao 
trgovce da utržak dijele s kupcima i pružao je zaštitu siromašnima. Circumcellionsi su 
veoma cijenili martirstvo kao istinsku kršćansku vrlinu, pa su se često fokusirali na 
dovođenje sebe u situaciju u kojoj bi doživili mučeništvo. Te situacije su postajale sve 
banalnije. 


Mnogo složenije crkveno pitanje (ovaj put doktrinalnog sadržaja) je pred Konstantina 
izbilo neposredno pošto je ujedinio rimski svijet pod svojim žezlom. Riječ je o sukobu 
dvije doktrine i to „nejednako trinitarianske" i ,jednake trinitarianske". Ovaj sukob će 
predestinirati dogmtski razvitak većine kršćanskih dogmatskih pozicija. Sukob je direktno 
povezan sa aleksandrijskim svećenikom (libijskog porijekla) Arijem (Apgwc; živio od 
250. ili 256. do 336. god. n. e.). 

Dogmatski sporovi u Aleksandriji bili su obična pojava. Čitav niz aleksandrijskih teologa, 
od kojih su najglasovitiji bili Klement ( kraj II. st. n. 6.) i Origen ( rođen oko 185. god. n. e.., 
poginuo za vrijeme Decijevog progona, 250. god. n. e.. ), nastojao je kršćanske dogme 
spojiti sa načelima grčke filozofije. U Origenovom teološkom sustavu, provedenom pod 
utjecajem platonističkih ideja, velika je uloga dodjeljivana Logosu (Riječi ili Razum), koji 
je identificiran sa „Sinom Božjim“, koji je uzeo lik Isusa Krista. Origen je utjecao na razvoj 
kasnije teologije, ali nisu sve njegove postavke bile prihvaćene. Međutim, načela 
Origenovog apstraktno-filozofskog tumačenja osnova kršćanskog učenja postala su u 
Aleksandriji veoma raširena. 


Često se ovaj problem predstavlja kao sukob onih koji su „protiv svetog trojstva” i onih koji 
su za ,,sveto trojstvo". Ustvari 1 arijanci i katolici — ortodoksi su vjerovali u sveto trojstvo, 
samo sa tom razlikom što su arijanci smatrali da postoji hijerarhija u ,,svetom trojstvu“, 
dok su katolici ortodoksi smatrali da je riječ o jednakom statusu svih komponenti ,,svetog 
trojstva". Debata po ovom pitanju ustvari nije započela sa Arijem, nego se o pitanju da li je 
»9in?* (Isus) u potpunosti i esencijalno jednak ,,Ocu? (Bog) diskutiralo i ranije. 


Kada je aleksandrijski episkop Aleksandar je održao propovijed o istobitnosti ,,Sina" sa 
Ocem", koju je Arije osudio iznoseći svoju tezu po kojoj je ako je ,,Otac? rodio ,,Sina"', a 
rođenje označava početak ,,Sinovljeve" egzistencije, onda je postojalo vrijeme u kojem 
»9in" nije postojao. Iz toga po Ariju proizlazi da je ,,Sinova" božanska narav podređena 
,,Očevoj" božanskoj naravi, pa samim tim ovi aspekti „svetog trojstva” jesu slični ali nisu 
jednaki i koživući. Prema Arijevom stavu ,,Sin", premda savršen, bio je tek stvorenje 
Očevo? i ,,Ocu* podređen (subordiniran). Tako on nije prihvaćao da bi ,,Otac? i ,,Sin? bili 
iste biti. Stoga Arije nije govorio da je ,,Sin? istobitan, nego da je sličnobitan. Arijevi 
neistomišljenici, kao Aleksandar, su tvrdili da je ,,Sin" istobitan ,,Ocu", te da nije stvoren, 
nego da je od vječnosti rođen od ,,Oca". 


Arijevo tumačenje je bilo lakše shvatljivo, pa je sticalo veliki broj sljedbenika. Ono je 
pokušavalo odgovoriti na paradoks po kojem je kršćanstvo monoteistička religija sa 
trojstvom. 


U početku biskup Aleksandar nije baš bio siguran šta da radi sa Arijem i njegovim tezama, 
pa se situacija nastavila sve do onoga trenutka kada se javila opasnost od unutrašnjih 
podjela u aleksandrijskoj crkvi. Tada Aleksandar saziva lokalni sinod biskupa 321. god. 
n. e. i traži na njemu odluku šta da se čini sa Arijem. Aleksandrijski sinod odlučuje protiv 
Arija, i Aleksandar ga smjenjuje sa funkcije i ekskomunicira iz crkve njega i njegove 
pristalice. Ali to nije nimalo riješilo pitanje Arija i njegovog učenja koje se počelo širiti 
velikom brzinom (jer je bilo lakše shvatljivije u odnosu na tezu o , jednakom trinitarizmu'). 
Arijanske pjesme su bile su popularne među aleksandrijskim obrtnicima i mornarima. Svuda 
— na trgovima, po ulicama — vođeni su sporovi, koji su prelazili u otvorene sukobe. Debate 
su vođene ne samo u egipatskoj, već i u drugim crkvama. Sam Arije nastavio je djelovati 

u Palestini, pod zaštitom svoga školskog prijatelja, utjecajnog Euzebija iz Nikomedije. 
U prvo vrijeme Arije je pridobio za svoje učenje privremeno i Eusebija iz Cezareje, a zatim 
i neke maloazijske biskupe. Čak su i dva lokalna sinoda, jedan u Bitiniji, drugi u Palestini 
išli u korist Ariju. Tako je pitanje koje je javno pokrenuo Arije počelo da se obrađuje u 
cjelokupnoj crkvi. Ovo je postajalo za razliku od donatizma u sjevernoj Africi, znatno 
ozbiljnije pitanje jer zadire u još uvijek nedefiniranu crkvenu dogmatiku, proizvodeći 
ideološko razmimoilaženje koje kao posljedicu daje teži oblik raskola, podjela i sukoba. 
U opasnosti je mir koji je Konstantin uspostavio. 


Konstantin zato šalje Hosija, biskupa Kordove da ispita tu stvar i ako je moguće da je 
riješi. Međutim, debata koja se razvijala je počela da nadilazi Hosijeve napore. Zato 
Konstantin saziva sinod / koncil koji bi trebao biti sačinjen od predstavnika crkve iz 
svih dijelova njegovog imperija kako bi se na njemu riješilo ovo pitanje, vjerojatno na 
Hosijevu preporuku. 


Pola godine prije Nikejskog koncila u Antiohiji je, pod presjedanjem Hosija, održan 
sinod kojem je prisustvovalo 59 biskupa iz Palestine, Arabije, Fenikije i Kapadokije. 
Povod ovom saboru bio je izbor novog antiohijskog biskupa, no usto je prihvaćeno i 
jedno protuarijansko vjerovanje. Trojica biskupa, sudionika ovog sabora, među kojima i 
Euzebije iz Cezareje, odbili su potpisati odluke sabora, te su privremeno ekskomunicirani 
s mogućnošću da promijene mišljenje na »velikom i svetom saboru u Ankari« (koji se 
potom ipak održao u Niceji). 


Koncil bi se održao u Nikeji 325. god. n. e., izuzev Britanije, sve ostale dijeceze su na njega 
poslale svoje predstavnike (jednog ili više). To je tako ujedno bio i prvi ekumenski crkveni 
sabor. Na ovaj koncil je pozvano svih 1800 biskupa iz čitave kršćanske Crkve (oko 1000 s 
Istoka i oko 800 sa Zapada). Ipak, na sabor je stiglo između 250 i 320 saborskih otaca, 
velikom većinom sa Istoka, budući da su se na Istoku vodile i najžešće rasprave. Točan broj 
sudionika nije moguće utvrditi, premda crkvena predaja najčešće govori o broju od njih 
318. Od prisutnih biskupa, velika većina je dolazila sa Istoka. Ostarjeli rimski episkop / 
papa Silvester I. je poslao dvojicu svećenika kao svoje delegate. I sam Arije je prisustvovao 
koncilu kao i aleksandrijski biskup Aleksandar. Prisutni su bili i Eusebije iz Cezareje, 
Eusebije iz Nikomedije, Makarije iz Jerusalima. Od biskupa van rimskog svijeta stigli su 
persijski biskup Jovan, gotski biskupi Teofil i picijuntski biskup Statofil. Nešto prije 
početka sinoda Hosije se u Nikomediji sastao sa Aleksandrom i njegovim pristalicama u 
Nikomediji. Ni Arije nije bio na sinodu bez svojih pristalica i na njega su došla 22 biskupa 
predvođena Eusebijem iz Nikomedije kao više — manje podržavatelji Arija i njegov teze. 


Nikejski koncil je započeo 20. V. 325. god. n. e., a radom sabora je rukovodio Hosije. 
Sinodu je prisustvovao i sam Konstantin koji je u njemu aktivno i učestvovao sa svojim 
mišljenjem i diskusijama. Kada su neka od Arijevih djela čitana naglas, većina participanata 
je to ocijenila kao blasfemiju. Posebno je takvo mišljenje zastupao tada mladi đakon 

Atanasije. Puna dva mjeseca je trajala debata, i obje strane su se pozivale na sveto pismo 
pravdajući svoje tvrdnje. Čak je navodno dolazilo i do usijanja situacije, pa je Nikola iz 
Myra tako ošamario Arija. Kako je vrijeme teklo Arije je imao sve manje pristalica. 
Eusebije iz Cezareje je nastojao predložiti kompromis, ali u tome nije uspio.I tek pod 
Konstantinovim utjecajem, većina participanata se složila oko kreda vjera, otada poznatog 
kao ,nikejsko kredo vjere" koje utvrđuje ortodoksiju „jednakog trinitarizma', odnosno 
istobitnost Boga ,,Oca", Boga „Sina” i Svetog duha. I 19. VI. 325. god. n. e. Pored Arija, 
dokument o “nikejskom kredu vjere" odbila su potpisati samo još dvojica biskupa iz Libije. 
Nikejski koncil i dominus Konstantin su izdali cirkularno pismo svim crkvama u i oko 
Aleksandrije da su Arije i dvojica njegovih pristalicam Teonas/Theonas i Sekund/Secundus 
skinuti sa svojih pozicija i prognani u Ilirik. Naređeno je i da se svi primjerci Arijevog djela 
Thalia spale. 


Na Nikejskom koncilu se raspravljalo još o datumu Uskrsa. Konačno je odlučeno da 
će svake godine aleksandrijski biskup javljati rimskom papi datum Uskrsa. To je trebala 
biti prva nedjelja nakon prvog punog mjeseca poslije proljetne ravnodnevice. Zatim se 
rješavalo pitanje Meletijeva raskola. Po tome pitanju su primjenjena dosta blage mjere. 
Ali to nije pokazalo rezultat, pa meletijevci kasnije pristupili arijancima. Atanasije iz 
Aleksandrije je dugo bio u sukobu sa njima. 


Meletijska šizma je rezultat sukoba između Petra, ranijeg biskupa Aleksandrije i Melitija iz 
Likopolisa u Egiptu. Rasprava između njih dvojice se vodila oko toga da li grešnici koji su 
se za vrijeme dioklecijanskih progona odrekli kršćanstva, mogu da se vrate u kršćanstvo 
poslije kraćeg okajavanja. 


Nikejski koncil je izglasao i dvadeset novih crkvenih zakona, koji su nazvani kanonima 
i kojima se reguliralo mnogo stvari iz života kršćanskih crkvi. Rad sabora je oficijelno 
zaključen 25. VII. 325. god. n. e., a prisutni sabornici proslavili su dvadesetu obljetnicu 
Konstantinova vladanja. U svome zaključnom govoru dominus je ponovio svoju nakanu 
da se zadrži mir i jedinstvo u Crkvi, a u pismu koje je prošireno odaslano rimskim svijetom 
objavio je da je postignuto jedinstvo čitave Crkve. 


U ovo vrijeme rane crkve, kada su se tek formulirale dogmatske i ideološke postavke, 
jedinstvo se održavalo u demokratičnijoj atmosferi. Rimski biskup / episkop (papa), 
iako je kao nasljednik sv. Petra imao značajan utjecaj, još nije smatran glavnim i 
neprikosnovenim autoritetom crkve. Njemu nisu oficijelno bili subordinirani ostali 
biskupi, koji su opet predstavljali crkve u određenim lokalnim zajednicima. Takvi biskupi 
su bili prilično autonomni u odnosu na crkvene poglavare Rima, Konstantinpolisa, 
Aleksandrije, Jerusalima i Antiohije koji su imali samo neko teorijsko prvenstvo. Zato 
crkveni poglavari iz ovih pet gradova i nisu mogli riješiti problem istobitnosti (nomoousia) 
ili sličnobitnosti (homoiousia), nego su se morali sazivati koncili / sinodi / neke vrste 
skupštine biskupa koji je jedini imao autoritet da prostom većinom odluči i presudi po 


178 


nekim pitanjima. Naravno, ni na jednom od ranokršćanskih skupština biskupa nije 
se uspjelo okupiti čak ni više od trećine tadašnjih postojećih biskupa. 


Nikejski sinod je tako bio prvi općekršćanski sabor koji je ustanovio put kojim će se kretati 
kršćanstvo i dao mu one prepoznatljive doktrinalne i vidljive osobine po kojima je on 
prepoznatljiv i danas. „Nikejsko kredo vjere" je danas temelj dogme velike većine 
kršćanskih crkava, kao što su rimokatolička, pravoslavne, istočne crkve, anglikanska i 
luteranska. Međutim Nikejski koncil nije riješio glavni problem radi kojeg je sazvan. 
Arijanstvo uopće nije ugašeno. Ubrzo su arijanci i melecijevci ubrzo ponovno dobili sva 
prava koja su im bila oduzeta, a arijanstvo se širilo kroz čitavo IV. s. n. e. Eusebije iz 
Nikomedije se prilično služio utjecajem što ga je imao na Konstantina kako bi ga vremenom 
preobratio na arijansku stranu. U tome je i uspio, pa je 330. god. n. e. svrgnut i protjeran 
Eustatije iz Antiohije, isto se dogodilo 335. god. n. e. i vatrenom antiarijancu Atanasiju 
(protjeran u germanski Trier) koji je naslijedio Aleksandra na mjestu episkopa 
Aleksandrije. Sam Arije vratio se u Konstantinpolis kako bi se pomirio s Crkvom, no 
umro je kratko prije nego što je to moglo biti učinjeno. Dominus Konstantin je malo 
prije smrti kršten od arijanskog biskupa. Tako je dominus Konstantin završio svoje 
višedecenijsko preobraćivanje u kršćanstvo. Upravo činjenica da Konstantin lavira u 
odnosu pema arijanstvu i ,nikejskom kredu vjeru“ jasno pokazuje da Konstantin 
praktično do same svoje smrti nije u potpunosti raščistio sa svojom religioznošću. Tako on 
inicijalno podržava većinu nikejskog sabora i donosi oštre mjere protiv Arija i njegovih 
pristalica, da bi kasnije prešo na drugu stranu, pa čak i prihvatajući arijansko krštenje. 


Doktrinalni sukoba arijanaca i nikejaca, i duboka teološka polemika koja se razvila, 
pokazuju smjer razvitka religioznosti na Euromediteranu i Srednjem Istoku. Taj smjer je 
vodio ka sve dubljoj i dubljoj polemici o dogmatskim pitanjima koja prelaze u metafiziku, 
bez dodira sa realnim svijetom. Ustvari se izmišlja čitav jedan metafizički svijet, koji se 
djelimično ili potpuno objašnjava na ovaj ili onaj način. U tu svrhu se postavljaju 
doktrinalne teze o tome metafizičkom svijetu koji postaje bitniji i značajno subordinarniji u 
odnosu na ,,ovozemaljski" koji ima odlike prolaznosti. Ako se po jednom pitanju opisivanja 
toga metafizičkog svijeta razilaze dogmatski stavovi, onda nastaje doktrinalna šizma koja 
može imati vrlo ozbiljne posljedice ne po ,,onozemaljski', nego upravo za ,,ovozemaljski" 
svijet. Postavke koje se postavljaju, brane, osuđuju postaju sama sebi svrha i često su 
konstrukt metafizičkog lamentiranja bez realne utemeljenosti. Dobar primjer donosi upravo 
sljedeći arijanski stavovi koji su zajednički svim arijanskim inačicama: 1. Samo je 
Otac Bog" nestvoren, vječan, mudar, dobar, nepromjenjiv. Bog nije mogao sam izravno 
stvoriti svijet, nego uz pomoć posrednika - Logosa (grč. Riječ) - koji je sam stvoren. 
2. ,,Sin Božji" je preegzistentan, to jest postoji oduvijek i prije svijeta, i on je međubiće, 
između Boga i svijeta, savršen odraz ,,Oca". Može ga se označiti i kao Boga, ali samo 
u metaforičkom smislu. On je ipak stvorenje, premda prvo Božje stvorenje. Načinjen je, ne 
iz iste biti ,,Očeve", nego iz ničega, voljom ,,Očevom" prije vremena, ali opet u vremenu. 

Stoga on nije vječan, te je »bilo vrijeme u kojem ga nije bilo.« Tako su i njegova moć, 
njegova mudrost i njegovo znanje ograničeni. Iz ,,Sina" proizlazi ,,Sveti duh" koji je opet 
samo sličan, ali ne i isti sa ,,Sinom". Na ove arijanske stavove se nije išlo postavljanjem 
jednostavnog pitanja kako oni to znaju, i na čemu to temelje, i gdje im je logička 
utemeljenost nego su im “nikejci" odgovarali sa istom nekim dogmatskim postavkama. 
Obje strane su kao argumente uzimali ono što piše u svetim spisima. Kako je vrijeme 
prolazilo, sve se više udaljavalo od ,,ovozemaljskih" briga i pitanja, i uplitalo u presuđivanje 
o ,onozemaljskim" poslovima. A to je bilo toliko različito od poimanja klasične civilizacije. 


Jednom obrazovanom i ironičnom ,,klasičaru" kakav je bio Amijan Marcelin, neshvatljiva 
je ova dogmatska i sektaška borba. Po njemu je: "Kršćanska religija, jednostavna i prosta... 
zamraćena je praznovjerjem... tanane i komplikovane diskusije o dogmi i ne teže ustvari da 
striktno slijede autentično jedinstvo pa dovode do stalnih kontroverzi... čete biskupa odavno 
se tu i tamo okupljaju na njihovim raznim sinodima i od toga nastaju samo mnoge smetnje 
u javnom poštanskom saobraćaju". Međutim, možda je upravo ovo nerazumijevanje od 
strane ,,klasičara“ i intelektualno arogantno i ironično gledanje na kršćanstvo, bilo jedno od 
razloga nestanka ,,klasične civilizacije i kulture". Potcjenjivanje kršćanstva je tako postalo 
nešto što je štetilo pobornicima ,,klasične civilizacije, kulture i tradicije". 


Kao što je već bilo rečeno, preobraćanje Konstantina je trajalo prilično dugo, decenijama. 
Tako se on odnosio u većem dijelu svoje vladavine i prema nekršćanima. Sa rastom 
Konstantinovih prokršćanskih ili kršćanskih osjećanja rastao je i njegov pritisak na 
,pagane"'. Naravno taj pritisak nije prerastao nikada u progon, ali je ipak na određenoj mjeri 
predstavljao derogiranje Milanskog ,,edikta". Prvo je Konstantin zabranio izgradnju novih 
»paganskih" hramova, ali su ostavljena slobodnim tradicionalna žrtvovanja. Konstantin je 
zabranio i prinošene žrtava u privatnim kućama i sa njma povezanu magiju. Pri samom 
kraju svoje vladavine Konstantin je počeo naređivati da se pljačkaju i uništavaju drevni 
hramovi. U periodu od 331. do 336. god. n. e. iz „paganskih hramova”, proglašavanjem da 
je riječ o državnoj imovini, je preuzeta značajna količina zlatnih, srebrnih i bronzanih statua. 
I te statue su odmah upućene u kovnice novca. Dvojica carskih komesara za svaku od 
provincija imali su zaduženje da nabave statue i da ih istope kako bi mogle koristiti za 
momentalno pretvaranje u novčane kovanice. Ovom mjerom je Konstantin nastojao i da 
osigura vođenje sopstvene monetarne politike. Jedino nije istopljen dio brončanih statua 
koje su korištene radi uljepšavanje nove prijestolnice na Istoku. Iznevjerena tolerancija je 
vrlo brzo proizvela i ,mučenika na drugoj strani". Tadašnji utjecajni političar Ablabije je 
uspio ubijediti Konstantina da je slabiji dolazak transporta žita u Konstantinpolis 
uzrokovano navodno magijom nekršćanskog mudraca i neoplatonističkog filozofa Sopatera 
iz Apameje koji je uživao značajan ugled u javnosti i bio čak i prijatelj Konstantina. Na 
dvoru punom ulizica i beskičmenjaka, Sopater je bio vrijedan izuzetak, uvijek je iznosio 
svoje mišljenje i nije se ustručavao da i Konstantinu kaže ono što ovaj dominus ne bi želio 
čuti. Konstantin je tako molio Sopatera za purifikaciju nakon pogubljenja Krispa, što je 

Sopater odbio. Ablabije je svojim spletkama uspio da ubijedi Konstantina u to. I tako je 
Sopater, osoba od nesumnjivog intelektualnog i osobnog integriteta kojeg tako nedostajalo 
u ovom razdoblju, zbog lažne optužbe pogubljen. 


UC 





Detalj iz reda freski (nastalih u XIII. st) u bazilici Santi Ouattro Coronati u Rimu, a koje 
govore o Konstantinovoj darovnici. Konstantinovo ime i njegovo osnivanje novog Rima na 
Bosforu su iskorišteni za jedan od od najvećih svjetskih falsifikata u historiji. Riječ je o čuvenoj 
Konstantinovoj darovnici (donatio Constantini), odnosno navodnom dekretu kojima je dominus 
Konstantin predao i kompletan svjetovni i vladarski autoritet nad zapadnim provincijama biskupu 
Rima. Priča nije samo izmišljena sa ciljem jačanja papinskog autoriteta, nego kako bi se zamaglilo 
činjenično stanje da je Konstantin kršten tek na samrtnoj postelji i to od arijanskog (,,heretičkog"') 
biskupa. Tako je nastala priča po kojoj se Konstantin (još uvijek ,,paganski" car) razbolio od lepre, 
i od koje ga je izliječio papa Silvester I. Nakon toga je Konstantin kršten, i onda se povukao na 
istok. Falsifikat je nastao vjerojatno u VIII. st., i korišten je za vrijeme borbe za investituru. Već od 
1001. god. autentičnost dokumenta je bila dovođena u pitanje. Lorenzo Valla, katolički italijanski 
svećenik i renesansni humanista je konačno razotkrio ovaj dokument kao falsifikat 1439/1440. god. 

Flavije Ablabije (Flavius Ablabius, pogubljen 338. god. n. e.) je bio rodom sa Krete i 
skromnog porijekla. Uspio se uzdići do najviših pozicija i sprijateljiti se sa Konstantinom. 
Ablabije je bio od najvažnijih članova senata u Konstantinpolisu. Ablabije je bio vikar 
Azije, konzul 331. god. n. e. i pretorijanski prefekt za Istok. 


Konstantin je i donio neke zakone koji se tiču Jevreja, kojima je bilo zabranjeno da 
posjeduju robove kršćane i da obrezuju svoje robove. Ulozi i značenju biskupa Konstantin 
je doprinio odlukom iz 333. god. n. e. da svaka strana u sudskom procesu može apelirati na 
mišljenje biskupa. Time je Konstantin praktično biskupe postavio kao drugostepeni pravni 
i sudski organ, bez obzira da li parničari bili kršćani ili ne. Sada su pod sudsku kontrolu 
biskupa došli i nekršćani. Po svemu sudeći Konstantin je ,,puzećom strategijom" polako 
pretvarao kršćanstvo u glavnu religiju, a crkvenim institucijama predavao i neke svjetovne, 
državne prerogative. 


Konstantinov obračun sa sinom Krispom i suprugom Faustom 


Konstantin je bio i prvi rimski car koji je dao ubiti sopstvenog biološkog sina i 
suprugu. Nijedan raniji rimski carizmeđu ostalog i oni koji su u historiografiji i 
tradiciji proglašavani ,,čudovištima", nije naredio pogubljenje sopstvenog biološkog 
potomka. Krisp se proslavio svojim zapovjednim dužnostima u drugom ratu sa Licinijem. 
Konstantin je zato počastio sina sa njegovim prikazivanjem na kovanicama, statuama, 
mozaicima, kamejama... itd... U tim trenucima je izgledalo da je Krisp nesumnjivo sljedeći 
dominus, posebno stoga što su njegova polubraća bila još djeca. 


Međutim, vrlo brzo u periodu između 15. V. I 17. VI. 326. god. n. e. Krisp je po očevom 
nalogu pritvoren, osuđen od strane lokalnog suda u Puli (Pola) i pogubljen. U julu iste 
godine je likvidirana, po nalogu Helene, i Konstantinova supruga Fausta tako što je 
ostavljena da umre u prekomjerno zagrijanom kupatilu. Na njima dvoma je proglašena 
damnatio memoriae, njihova imena su izbrisana sa mnogih natpisa, a i spomen na njih je 
brisan i iz literarnih djela. Tako Eusebije preuređuje hvalu o Krispu u kasnijim kopijama 
njegove ,,Crkvene historije" a u Vita Constantini uopće i ne spominje Krispa ili Faustu. 
Pravi razlozi smrti Krispa i Fauste još su uvijek magloviti i nejasni. Zosim i Zonara navode 
da je Fausta bila do krajnosti ljubomorna na Krispa, iz interesa prema svojoj djeci. I kako bi 
ga se riješila, ona je Krispu navijestila da je zaljubljena u njega i da mu predlaže ljubavnu 
vezu. Krisp je to odbio i napustio je palatu. Na to je Fausta, već ostarjelom Konstantinu, 
rekla da je Krisp pokušao da je siluje. Inače dosta plahoviti, afektivni i povodljivi 
Konstantin je povjerovao njenim riječima i u afektu i bez ikakvih istraga je naredio da se 

Krisp pogubi. Nešto kasnije je istina izbila na vidjelo i sada je likvidirana Fausta. Ova 
verzija pogubljenja Krispa i Fauste je za sada najprihvaćenija u historiografiji. Sudbina 
Krispove supruge Helene i njihovog zajedničkog sina je ostala nepoznata. Zanimljivo je da 
su opisi Zosima i Zonare vrlo slični grčkom mitu o Hipolitu i Fedri, kao i starozavjetnoj 
priči o Josipu/Jusufu i supruzi egipćanina Potifara. Ali bez obzira šta je bila stvarna istina u 
ovom slučaju, činjenica je da je Konstantin bio prvi iz reda onih vladara Konstantinpolisa 
koji su naredili likvidaciju svoga sina. Nakon Krispa pa u narednih skoro 1700 godina 
koliko je Konstantinpolis bio carska prijestolnica, ,,Krispovo prokletstvo“ je pratilo 
vladajuće dinastije i bilo je još dosta slučajeva da car naredi pogubljene svoga biološkog 
potomka. I ovim detaljem Konstantin pokazuje udaljavanje od klasične rimske prakse. 
Po svome dvorskom životu i načinu vladavine i ponašanja Konstantin je bliži jednom 
Sulejmanu Veličanstvenom (koji je isto naredio pogubljenje najstarijeg sina), nego Augustu. 


Fausta je prvo nosila titulu nobilissima femina, a od 323. god. n. e. nosila je i naziv auguste. 
Fausta i Konstantin su imali šestero djece: Konstantina I., Konstancija I., Konstansa, 
Konstantinu, Helenu i Faustu. Konstantina se prvo udala za rođaka Hanibalijana, a zatim 
Konstancija Gala. Helena se udala za Julijana (kasnije nazvanog Apostata). 





Follis sa portretom Fauste na aversu i sa njenim prikazom na reversu kako drži sinove 

Konstantina II. i Konstancija II. Na reversu je Fausta prikazana u vidu drevne rimske 

boginje Salus, koja je bila personifikacija dobrog zdravlja i prosperiteta. Interesantna 
je ova pojava božanstva iz rimskog panteona u vrijeme uzdizanja kršćanstva. 


Pogubljenje Krispa je bio neki izuzetak, i to radikalnog tipa, u Konstantinovom 
uobičajenom odnosu prema svojim članovima familije. Sudeći po tome kako se odnosio 
prema ostalim sinovima, svojoj braći, sestrama i njihovoj djeci, Konstantin je izgleda želio 

da vlast nad Državom pretvori u „porodični posao”. Posebno je to bilo izraženo nakon smrti 
Krispa, kao da je u tome tražio oproštaj za nešto što se ne može promijeniti. Tako je svojim 
sinovima, iako su bili još uvijek veoma mladi (posebno Konstans) dodijelivao pojedine 
galskom prefekturom. Nešto mlađi sin Konstancije II. je dobio 1 bio poslan u istočnu 
prefekturu. Najmlađi Konstans, još uvijek dječak je dobio Italiju, zapadni Ilirik i Afriku. 
Flavije Dalmacije Stariji (Flavius Dalmatius; polubrat Konstantina) je obnašao dužnosti 
konzula i cenzora 333. god. n. e. On je bio zadužen i za sigurnost istočnih granica, gdje je 
učestvovao u slučaju Atanasija iz Aleksandrije, nepokoljebivog borca protiv arijanizma. 


Za Atanasija je "spas" centralno pitanje vjere, a Krist ako ne bi bio bog, istobitan s ocem, ne 
bi mogao donijeti spas ljudima. Jedino čežnja za spasom, kojom je prožeto tadašnje 
krćanstvo, može objasniti kako se za nekoliko godina od jedne teološke rasprave mogla 
razviti šizma koja je zahvatila sve vjernike i dobila veći znaćaj od konflikta izmeļu 
kršćanstva i „paganstva”. 


Na Kipru se 333/334. god. n. e. desio pokušaj uzurpacije Kalokera (Calocaerus), koji je bio 
magister pecoris camelorum ("načelnik za ovce i kamile"). Pobunu je ugušio Flavije 
Dalmacije Stariji, a Kaloker je bio poražen i pogubljen u Tarsusu. 


Stariji sin, istoimeni sin Flavija Dalmacija Starijeg je dobio pod upravu Trakiju, Makedoniju 
i Grčku. Hanibalijan, mlađi sin Flavija Dalmacija Starijeg je trebao da dobije kraljevsku 
vlast nad Pontom, Kapadokijom i Malom Jermenijom sa prijestolnicom u Cezareji. Nošenje 
kraljevskog naslova je bilo gledano podozrivo od rimske javnosti, ali izgleda da Konstantin 
nije mnogo mario za tradicije klasičnog rimskog svijeta. Tako je bez nekog bar formalnog 
opravdanja jedan dio maloazijskih provincija bio planiran za novu kraljevinu. 


Drugi polubrat je bio Julije Konstancije / Iulius Constantius kojem je Konstantin dodijelio 
počasni naziv patricija, a dobio je i konzulat 335. god. n. e. Sa svojom prvom suprugom 
Galom (Galla) je imao dva sina (stariji nepoznatog imena i mlađeg Gala — kasnije poznatog 
kao Constantius Gallus) i kćerku koja je bila prva supruga Konstancija II. Ima i teorija da su 
Julije i Gala imali još jednu kćerku. Nakon smrti prve supruge Julije Konstancije je oženio 
Basilinu (Basilina), kćerku Julija Julijana (Iulius Iulianus, namjesnik Egipat), s kojom je 
imao sina kasnije poznatog kao Julije Apostata. 


Za svakog od onih koji su navedeni da su dobili na upravu neki teritorij, su određeni dio 
garde, dio vojske, iskusne vojskovođe, dužnosnici, službenika i činovnika kako bi imali 
dostojne i funkcionalne dvorove. Ovo je naravno samo povečavalo javni teret i javne 
obaveze. 


Ipak, i pored dodjeljivanja dijelova teritorija i segmenata vlasti sinovima i nečacima ipak 
je samo Konstantin zadržao titulu augusta, dok su oni nosili manje autoritativne titule 
cezara ili kralja. 

Nemirna granica na Dunavu 


Konstantin je veći dio svoje samostalne vladavine boravio u Konstantinpolisu, pa je i 
posvećenost balkansko — podunavskoj granici bila i nešto veća. Konstantin je naredio 
ponovno podizanje Trajanovog mosta preko Dunava, izgleda nadajući se ponovnom 
osvajanju Dakije. Već je ranije rečeno da su prostori istočno i sjeverno od srednjeg i donjeg 
toka Dunava bili poprišta žestokih kroničnih međusobnih sukoba sarmatskih i germanskih 
zajednica i politija. U vrijeme Konstantina, Goti su započeli ekspanziju na susjedne 
sarmatske i germanske zajednice. Posebno snažnom pritisku su početkom 30tih godina IV. 
st. n. e. bili izloženi sarmatski Jazigi u Transdanubiji. 


Kada je velika sila Gota Tervinga predvođenih Ariarikom (Ariaric ili Ariacus) napala 
Jazige, oni su se obratili Konstantinu za pomoć, koji je naredio i svome istoimenom sinu da 
napusti Zapadnu Europu i priključi se operacijama u Meziji i Transdanubiji. Po Origo 
Constantini Imperatoris udar rimske armije na Gote je bio snažan i nemilosrdan, posebno 
što je bila riječ o zimi. Po istoj kronici stradalo je samo od glad i hladnoće 100.000 Gota, a 
rimska armija je u svome nastupanju sigurno opustošila i opljačkala područje Tervinga, što 
bi svjedočila i navedena brojka mrtvih. Ariarik je bio prinuđen da pristane na mirovni 
sporazum sa Konstantinom. Ariarikov sin Aorik/Aoric je poslan u Konstantinpolis kao talac. 


Pobjeda nad Gotima Tervingima nije značila smirivanje prilika u Transdanubiji. Goti su 
obnovili agresiju na susjedne oblasti. Tek nastupajući gotski kralj Geberik (nasljednik 
Ariarika u vođenju Tervinga; umro cc 350. god. n. e.) je cc 340. god. n. e. izvršio agresiju 
na područje gdje su bili Vandali Hazdingi. Na obalama rijeke Marisia (današnja rijeka 
Mureš u Rumuniji, pritoka Tise) došlo je do jedne krvave i teške bitke. Hazdingi su bili 
teško poraženi, a poginuo je i njihov kralj Visimar. Generikova vojska je zadobila veliki 
ratni plijen. Jedan dio Hazdinga je otišao u zbjeg i molili su Konstantina da pređu i nasele se 
u panonskim provincijama. Konstantin im je to dozvolio, i oni su tako došli i bili su pokorni 
rimskim dominusima u narednih 60 godina. 


Politija Jaziga sjeverno od Dunava je bila značajno socijalno strukturirana. Uz gornji, 
društveni sloj koji su činili sami Jazigi u toj panonskoj politiji je postojao i brojni potčinjeni 
sloj stanovništva zvan Limiganti / Limigantes. Amijan Marcelin opisuje Limigante kao 
Sarmatae servi ("sarmati robovi / servi kasati"), nasuprot Sarmatae liberi ("slobodni 
Sarmati"), radi čega nije baš najjasnije da li su Limiganti bili neka podklasa samih 
etničkih Sarmata ili neki/neke etnički nesarmatske zajednice. Nije za odbaciti mogućnost 
da je riječ upravo o zajednicama panonskog platoa istočno i sjeverno od Dunava koje su 
Jazigi potčinili i pretvorili u zavisno stanovništvo, u statusu sličnom kao lakedemonski 
heloti. Pritisnuti Geberikovom armijom, Jazigi su napravili grešku i po Eusebiju iz Cezareje 
(u Konstantinovoj biografiji) naoružali su Limigante. Goti su odbijeni, međutim to nije 

značilo da je prestalo ratovanje. Limiganti su oružje sada okrenuli protiv samih Jaziga, 
i izvojevali su brzu pobjedu. Izbjegli Sarmati su spas i zaštitu od Konstantina. Zanimljivo 
da im ovaj put Konstantin nije pomagao, što je po Origo Constantini Imperatoris 
posljedica sarmatske sumnjive lojalnosti. On je dopustio da se Sarmati rasele po Trakiji, 
Skitiji, Makedoniji i Italiji, a one podesne za ovu službu je dao regrutirati.Po kronici 
Origo Constantini Imperatoris, bilo je čak više od 300.000 sarmatskih izbjeglica, što je 
vjerojatno značajno preuveličana cifra. Međutim, Limiganti nisu poraženi, a jazigska politija 
nije obnovljena u prijašnjem obliku. Limiganti će u narednim decenijama postajati i 
izražena pretnja za rimske granice. Nestanak snažne jazigske politije je imao prilično 
negativan efekt po situaciju u Transdanubiji. Limiganti nisu imali ni snage ni umijeća a ni 
vremena da izgrade stabilnu i jaku politiju. I u taj vakum će se u prvoj polovici narednog 
stoljeća uspješno i bez ozbiljnijeg otpora inflitrirati Huni. 


Kako bi se osigurale podunavske provincije, Konstantin je i proširio rimsku kontrolu nad 
pojedinim područijima u Transdanubiji Konstantin je 336. god. n. e. uzeo i počasni naziv 
Dacicus Maximus. 


Predviđena kampanja u Iranu 


Zadnjih godina svoga života, Konstantin je uređivao odnose sa Iranom. U pismu upućenom 
iranskom ,šahu nad šahovima“, Konstantin je podvukao svoje sponzorstvo nad kršćanima 
pod sasanidskom vlašću i pozivao iranskog ,šaha nad šahovima“ da ti kršćani budu 
dobro tretirani. Konstantin je 335. god. n. e. na istočnu granicu poslao Konstancija II. 
Iranski princ Narseh (vjerojatno brat tadašnjeg „šaha nad šahovima") je izvršio invaziju 
na Jermeniju, jedinu tada oficijelnu kršćansku državu. Iranci su pobijedili i postavili su 
svoga štićenika na jermenski tron. Iranski napad je započeo i na rimsku teritoriju, pa je 
Narsehova vojska zauzela sjevernu Mesopotamiju i grad Amidu. Na istok je već bolesni 
Konstantin za zapovjednika poslao svoga sina Konstancija Il. Rimske trupe su tada 
odmah izvršile protunapad na Narsehovu armiju. Nakon manjih poraza, Konstancijeva 
armija je porazila Irance u bitci kod Narasare u kojoj je i poginuo Narseh. Ponovo je zauzet 
grad Amida, a Konstancije II. je započeo dodatno utvrđivanje ovog grada. Izgrađeno je i 
novo uporište u blizini pod imenom Antinopolis. 


Konstantin je zato odlučio pokrenuti veliku kampanju na Iran. Ovaj rat je Konstantin 
tretirao kao neku vrstu protokrstaškog rata (iako tada većina vojnika nisu bili kršćani), 
pozivajući biskupe da prate kampanju. On je i naručio je šator u obliku crkve koji bi išao sa 
njim. Konstantin je čak planirao da bude kršten u rijeci Jordan (kao i Isus) prije nego pređe 

na iransko tlo. Iranski izaslanici su došli u Konstantinpolis u zimu 336./337. god. n. e. 
tražeći mirovno rješenje. Konstantin ih je odbio. Ali mir se održao jer je Konstantin umro 
u proljeće 337. god. n. e., i pohod je otkazan. 


Konstantinova smrt 


Konstantin je predosjećao svoju smrt i zato je unutar Crkve svetih apostola u 
Konstantinpolisu tajno dao pripremiti svoju grobnicu. Uskoro nakon Uskrsa 337. god. n. e. 
Konstantin je pao u postelju teško bolestan. Zato je napustio Konstantinpolis i otišao 
u obližnji Helenopolis koji je imao toplice. Tako je u crkvi svoje majke, a izgrađene u 
počast apostola Lukijana, Konstantin molio i spoznao da umire. Odlučio se vratiti u 
Konstantinpolis, ali je uspio doći samo od predgrađa Nikomedije. On je okupio biskupe 
iz obližnjih gradova rekavši im da bi želio biti kršten u rijeci Jordan. Bez obzira na 
nemogućnost da mu se ta želja ispuni, Konstantin je ipak želio biti kršten. Krštenje 
umirućeg Konstantina je izvršio arijanski episkop Eusebije iz Nikomedije. Ubrzo nakon 
toga je Konstantin izdahnuo. Sahranjen je Crkvi svetih apostola u Konstantinpolisu. 


Konstantin je u mnogo čemu bio nastavljač Dioklecijana, samo odlučniji i hrabriji. Po 
riječima Julijana Apostate, on je bio inicijator svih prevrata (novator et turbator omnium 
rerum). Kod Konstantina nije bilo onog rimskog konzervativizma koji je bio svojstven 
Dioklecijanu. Iako se njegovo zakonodavstvo u nekim pitanjima odlikovalo humanošću, 
ipak je on rimskim imperijem upravljao despotski, okrutno se obračunavajući sa svakim 
protivnikom. Konstantin se smatra utemeljiteljem i Romejskog Carstva, a i mediavelno 
zapadno Sveto Rimsko carstvo ga računa u red najznačajnijih figura svoje carske 
tradicije. U Romejskom carstvu, bila je velika počast kada bi neki vasilevs bio 
nazvan „novim Konstantinom". Većina istočnih crkvi smatra Konstantina svecem 
(Aywc Kovoravrivoc), a u pravoslavnoj crkvi se on naziva isapostolos (IsamooroNoc 
Kovoravrivoc) tj. jednakim apostolima. Konstantin je doprinio i obnovi mode u kojoj 
se brada brije, i taj običaj će trajati sve do dominusa Foke. Aerodrom u Nišu (mjestu 
njegovog rođenja) je nazvan ,,Konstantin Veliki". 


Za vrijeme vladavine Konstantina i njegovih sinova, Konstantin je u tadašnjoj historiografiji 
slavljen i predstavljan kao uzor vrline. Posebno su to činili kršćanski pisci, ali za njima nisu 
puno zaostajali i oni nekršćanski kao što su Praksagora iz Atene i Libanije. Situacija se 
promijenila nakon smrti Konstancija II., i kada je prestolje preuzeo Konstantinov rođak 
Julijan koji je napisao satiru „Cezari”/ „Simpozijum”/ Saturnalija”. U toj satiri je Julijan 
prilično ocrnio i oklevetao Konstantina, p ga inferiornim u odnosu na nekrašćanske rimske 
careve i opisujući ga kao odanog luksuzu i pohlepi. Slijedeći Julijan i historičari Eunapije i 

Zosim su okrivljavali Konstantina za slabljenje rimskog imperija kzbog protežiranja 
kršćana. U mediavelno doba Konstantin je služio kao ideal vladara, standard prema kojem 
se mjere ostali vladari. Renesansa je započela sa reevaluacijom Konstantina, pa su se 
javljala 1 mišljenja koja su ga prikazivala kao tiranina. Više manje do danas je ostala ta 
podijeljenost ocjene Konstantina, gdje se na jednoj strani on vidi kao pozitivna osoba, a na 
drugoj se Konstantin ocjenjuje negativnom ocjenom, Gibon je pokušao uravnotežiti tu 
podijeljenost. 


Interesantno je da ime Flavije/Flavius od Konstantina postaje i sastavni dio velike većine 
dominusa u naredna tri stoljeća. I to jedan od Konstantinovih doprinosa historiji rimskog 
svijeta IV. i V. st. n. e. 


Administrativno - birokratske i upravno - teritorijalne reforme 


Konstantin je nastavio izgrađivati i oblikovati dvorsku kulturu, koja će u velikoj mjeri 
uticati i na ranomediavelne dvorove Euromediterana. Ovaj dominus je volio dekor, sjaj i 
zvučne titule, čije je nazive uglavnom reciklirao iz prošlosti. Jednom svom polubratu 
Dalmaciju je dodijelio naziv cezara, a drugom polubratu je dao titulu nobilissimus koju su 
nosili carevi prije njega. 


U vrijeme Konstantina je stvoren jedan cjelovit dvorski i birokratski sustav koji se počeo 
izgrađivati u vrijeme Dioklecijana. Njegovo središte predstavljali su sveti dvor (palatium 
sacrum) i sveta careva ložnica ( cubiculum sacrum ). Služba dominusu i njegovoj obitelji 
nije odvajana od općih državnih zadataka. Dominus je imao neograničenu vlast i u 
formalnom i u praktičnom pogledu. 


Glavni dvorski eunuh je nosio titulu praepositus sacri cubiculi, i on je upravljao dvorskim 
poslovima. Konstantin je preuredio i vijeće koje sada nosi naziv sacrum consistorium. Tada 
je sacrum consistorium obuhvatao sve važnije dužnosnike Države: magister officiorum, 
comes rerum privatum (nadležan za privatna carska sredstva), praefectus praetorio 
praesens, praepositus sacri cubiculi, comes sacrarum largitionum, questor sacri palati 
(koji je bio carev glavni tajnik), i još neke niže dužnosnike. Sastancima konsistoriuma 
predsjedavao je dominus, a njegovom odsustvu, kvestor je bio odgovoran, pa je on 
izvještavao dominusa radu konsistoriuma i pregledao je zapisnike sjednica koje su učinili 
notarii. Načelno, konsistorium je bio savjetodavno tijelo. Za razliku od savjeta princepsa 
gdje su svi njegovi članovi sjedili, kada je prisutan dominus u konsistoriumu su svi osim 
njega stajali. Slično je bilo i na sjednicama divana u Osmanskom carstvu. 

Uz procese centralizacije i birokratizacije koji su se odvijali u ranom dominatu, Država je 
bila i vlasnik ogromnih posjeda. Osim toga, njoj su pripadale radionice koje su izrađivale 
oružje, tkanine, opeku itd. Proizvodnja i prodaja oružja također je predstavljala državni 
monopol. 


Konstantinove administrativno — upravne reforme su za cilj imale i totalnu, centraliziranu 
kontrolu nad financijama i državnim materijalnim stanjem. U okviru toga treba promatrati i 
uvođenje institucije comes sacrarum largitionum. On je bio nadležan za aerarium sacrum 
(nastao kombinacijom erarija i fiska) --općedržavne prihode i rashode ---, kao i za sve 
posjede, rudnike, radionice i manufakture u vlasništvu Države. Preko njega su išle i sve 
isplate iz državnog trezora. Vremenom je ova institucija postala vrlo moćna i obnašali su se 
utjecajni pojedinci, koji su pod sobom imali brojnu birokratsku “armiju”. Dijecezanski 
činovnici pod subordinacijom comesa sacrarum largitionum nazivali su se rationales. Oni 
su slali svoje činovnike koji su se nazivali rationales summarum, da sakupljaju poreze, takse 
ili druge javne prihode. Njihova ovlaštenja su bila velika. 


Konstantin je bio ustanovio i počasni rang pod nazivom comitiva, (“red drugova—>cara/") 
kojem su pripadali visoki civilni/administrativni i vojni dužnosnici sa naslovom comites. 
Tako je uvedena i gradacija dužnosnika. Ovaj ustroj se preklapao sa senatorskim i viteškim 
redom. Podijeljen je na tri stupnja (comites primi, secundi i tertii ordinis). Samo ovi prvoga 
reda su ulazili u konsistorium, i ta njihova pozicija u hijerarhiji državne uprave je donosila 
počasni naziv spectabiles. Prvi red > comes primi ordinis je jedini zadržao bilo kakvu 
vrijednost i nakon 450. god. n. e. Naslov je mogao biti dobiven u ex officio, ali je mogao biti 
i počasni. U vojnoj sferi je bio dodjeljivan višim tribunima, što uključuje: zapovjednika 
protectores domestici, tribuni scholae (nakon cc 400. god. n. e. oni su uobičajeno dobijali 
ovaj naslov), komandanti odreda dvije spojene (,„blizanke”) comitatus regimente, neki 
tribuni bez komande nad regimentama (tribuni vacantes) i koji su služili kao časnici u 
štabu magister milituma ili dominusa. Iako su svi oni nosili naziv comes primi ordinis, 
kao i pripadnici senatorskog reda oni nisu bili jednaki sa vojničkim činom comes rei 
militaris koji je mogao biti i komandant regionalne armije. Iza onih koji su bili comes, 
dolaze oni sa titulom notarii. 


Ostali počasni nazivi koje su nosili obnašatelji pojedinih državnih poslova, na gradacijskoj 
hijerarhiji, su od Konstantina bili: illustrissimi, respectabiles, clarisimi, perfectissimi, 
nobilissimi. Već je u Republici patricijski naziv za određeni društveni red gubio na svojoj 
specifičnosti i značenju. U ranom principatu nekada su kao znak određenog prestiža 
i nagrađivanja naziv carevi dodjeljivali naziv patricija nekim svojim pristalicama ili 
prijateljima. Kako je vrijeme prolazilo, a rimski svijet postao univerzalan, kosmopolitski, 
status patricija je bio sve više degradiran, i na kraju je izgubio svaki smisao, a sama riječ se 
više nije koristila. Konstantin je ovaj riječ patricij ponovo vratio u javni život, i to kao viši 
carski počasni naziv, nevezan za neku posebnu administrativnu poziciju i dodjeljivan je 

manjem broju ljudi. Po Zosimu, u Konstantinovo vrijeme, nositelji patricijskog naziva su 
bili rangirani iznad pretorijanskih prefekta. Zahvaljujući Konstantinu, ovaj zaboravljeni 
termin će na vizantijskom istoku i latinskom zapadu dugo ostati u upotrebi. 


Svaki viši carski činovnik imao je svoj ured (officium). Cinovnici su tvorili neku vrstu 
posebne birokratsko — administrativne “vojske”, zasnovane na subordinaciji i hijerarhiji. 


Zadržavajući dioklecijansku upravno - teritorijalnu podjelu Rimske država Carstva (na 
dijeceze i provincije ), Konstantin je izvršio ukrupnjavanje dijeceza u četiri prefekture: 
1. Galiju, 2. Italiju, Afriku, Ilirik, 3. Ilirik, 4. Istok. Na čelo prefektura postavljeni su 
prefekti pretorija. Pod Konstantinom je civilna vlast konačno potpuno odvojena od 
vojne, jer su prefekti pretorija imali samo civilne nadležnosti. 


Granice prefektura i oblasti koje su im pripadale u IV. i V. st. n. e. stalno mijenjale, posebno 
one na Balkanu. Po Zosimu je prva podjela (učinjena od samoga Konstantina) zemalja 
među prefekturama izgledala ovako: Istoku su pripadali Egipat, levantske i maloazijske 
provincije, kao i Trakija i Mezija sve do planina Hem (danas Balkan) i Rodopi; Iliriku 
su pripadali Makedonija, Tesalija, Kreta, balkanska Grčka, Epir, ilirske zemlje, dačke 
provincije, panonske provincije; Italiji su pripadali i otoci Sicilija, Sardinija i Korzika, te 
afričke provincije zapadno od Sirte; Galiji su pripadali britanske, glasko — germanske, 
hispanske provincije i krajnji zapad Mauritanije. 


Nadležnosti pretorijanskog prefekta su sada bili: održavanje reda, mira i sigurnosti, 
sekundarna zakonodavna vlast, ograničena poslove koji nisu zajednički svim domenima, 
vrhovna jurisdikcija, pored carske, i u praksi važnija od nje, uprava poštama (pa su njima 
podređeni bili i praefecti vehiculorum), građenje i održavanje javnih građevina, kontrola 
korporacija i kontrola cijena, upravljanje višim obrazovanjem, uprava skupljanjem 
anone, isplata vojnika i funkcionera na teritoriji prefekture i briga o snabdjevanju voske, 
regrutovanje u vojsku, raspolaganje magacinima oružja koja pripadaju Državi. 


Konstantinova vladavina je donijela i određene preinake u odnosu carske vlasti prema 
najvišim društvenim i ekonomskim redovima, tj. prema senatorima i vitezovima. Konstantin 
je preokrenuo proces koji je započeo Septimije Severa sa postupnim udaljavanjem senatora 
sa bitnih vojnih i političkih dužnosti. Pokazalo se da carevima ipak nedostaje i aktivna 
podrška i učešće u upravnim i administrativnom dužnostima onih koji dolaze iz najvišeg 
socijalnog stratuma i koji su najbogatiji. Konstantin je tako 326. god. n. e. nove i mnoge 
upravne i administrativne pozicije otvorio senatorima, a istovremeno je status nekih pozicija 
koje su držali vitezovi isto podigao na senatorski rang. Tako su vitezovi praktično svedeni 
na neke manje značajne birokratske pozicije. Konstantin je preuredio i višestoljetnu praksu 
postajanja senatorom. Tako je neko postajao senatorom bilo izborom za pretora (u većini 
slučajeva) ili obnašajući neku od funkcija senatorskog ranga. Senatu je i dozvoljeno i da bira 
pretore i kvestore, umjesto ranije prakse da ih imenuje car (adlectio). Sa revizijom skoro 

stoljetne prakse uklanjanja senatora sa državnih i vojnih pozicija, Konstantin je zadobio i 
njihovu podršku. Ipak je i Konstantinova revizija zadržana samo na civilnom nivou, za 
vojna zapovjedništva je nastavljena stara praksa. 


Dosljedno provođenje fiskalne politike dovelo je do vezivanja ljudi za mjesto boravka. 
Ediktima iz 316. i 325. god. n. e. najvišem redu municipalnog stanovništva — kurijalima — 
zabranjeno je napuštanje rodne zajednice. Ni odluke municipalnog vijeća, ni naredbe 
dominusa nisu ih mogle osloboditi municipalnih obaveza. Toga ih nije mogla osloboditi 
nikakva civilna ni vojna dužnost. Obveze kurijala postale su nasljedne. Konstitucija iz 332. 
god. n. e.. zabranjivala je prelazak kolona sa jednog imanja na drugo. Vlasnik kod kojeg bi 
se našao tuđi kolon bio ga je dužan vratiti starom zemljoposjedniku, a osim toga, morao je 
isplatiti dažbine odbjeglog kolona za cijelo vrijeme njegovog boravka na svomimanju. 
Sami koloni koji pokušaju bježati moraju se baciti u okove, kao robovi, da za kaznu na 
ropski način obavlja svoju dužnost, koja priliči "slobodnim ljudima". Razlika između 
„Slobodnih građana ”zakupaca, kolona i robova na zemlji, serva kasata se sve više 
smanjivala. Pod Konstantinom se nastavlja i vezivanje obrtnika za njihove kolegije. Tako 
je 317. god. n. e. objavljen edikt, u kome je stajalo da "majstori kovnice novca moraju 
uvijek ostajati u svom zvanju, i od tog ih zvanja oslobađaju povlastice vezane za bilo koji 
položaj". 

„TRIARHIJA” 


Nasljeđivanje rimskog imperija nakon smrti Konstantina je bio „porodični posao”. Rimski 
svijet je podijeljen između sinova Konstantina iz njegovog drugog braća, polubraće 
zlosretnog Krispa: Konstantina II., Konstancija II. i Kostansa. Pored njih trojice, po 
Konstantinovoj želji, u diobi teritorija i titula su inicijalno učestvovala i dvojica njihovih 
rođaka i to Dalmacije i Hanibalijan. 


Konstantin II. (februar 316. — 340. god. n. e.), sin Konstantina I., kao cezar na zapadu 
pod ocem od 1. III. 317. do 337. god. n. e., zajednički vladar (kao august) sa braćom 
Konstansom i Konstancijem II. od 337. do 340. god. n. e. Upravljao Galijom, Hispanijom i 
Britanijom. Puno vladarsko ime Flavius Claudius Constantinus. Konstantin II. je rođen u 
Arlu i od rođenja je odgajan kao kršćanin. Kada je imao samo 10 godina, nakon smrti 
Krispa, otac ga je formalno postavio za zapovjednika Galije. Natpis koji se datira u 330. 
god. n. e. navodi i njegov počasni naziv Alamannicus, što bi značilo da su neki njegovi 
zapovjednici odnijeli pobjedu nad Alamanima. Konstantin ga je proglasio i zapovjednikom 
za vrijeme njegove kampanje protiv Gota. 


Konstancije II. (7. VIII. 317. — 3. XI. 361. god. n. e.), sin Konstantina I., kao cezar pod 
ocem od 13. XI. 324. do 22. V. 337. godine n. e., zajednički vladar (kao august) sa 
braćom Konstantinom II. i Konstansom od 337. do 340. god. n. e. (upravljao istočnim 
provincijama i Egiptom), samo sa Konstansom od 340. do 350. god. n. e., a samostalni 
vladar — august od 350. do 3. XI. 361. godine n. e. Ime po rođenju Flavius Iulius 
Constantius, kao cezara Flavius Iulius Constantius Caesar, i kao augusta Flavius Iulius 
Constantius Augustus. Konstancije II. je rođen u Sirmiumu, i on je odgajan kao kršćanin. 
Konstancije je 13. XI. 324. god. n. e. proglašen za cezara od strane svoga oca. Kada je 
došlo do sukoba sa Iranom, već bolesni Konstantin je poslao Konstancija II. na istok da 
preuzme komandu istočnog fronta gdje se upustio u otvorene borbe. 


Konstans (cc. 323. — 350. god. n. e.), sin Konstantina I., zajednički vladar (kao august) od 
337. do 340. god. n. e., a samo sa Konstancijem II. od 340. do 350. god. n. e. Upravljao 
Italijom, Afrikom i dijecezom Panonijom (uključujući i provinciju Dalmaciju; nakon smrti 
brata Konstantina II. preuzeo i njegove dijeceze i provincije). Puno vladarsko ime Flavius 
Iulius Constans Augustus. Konstans je odgojen na konstantinpoljskom dvoru od strane 
galskog pjesnika Emilija Magna Arborija (Aemilius Magnus Arborius). Konstans je za 
cezara imenovan 25. XII. 333. god. n. e. On je bio zaručen sa Olimpijom (Oùvumiás, umrla 
361. god. n. e.), kćerkom Ablabija. Njih dvoje se nikada nisu vjenčali. Olimpija je kasnije 
udata za jermenskog kralja Arsakesa II. 


Dalmacije Mlađi (Flavius Dalmatius; ubijen 337. godine n. e.), nećak Konstantina I., 
kao cezar upravljao nad Trakijom, Makedonijom i Ahajom od 19. IX. 335. do ljeta 


192 


337. god. n. e. On je bio sin Flavija Dalmacija, polubrata Konstantina I. Dalmacije Mlađi 
i njegov brat Hanibalijan su odgojeni u gradu Tolosa/Tuluz od retora Eksuperija. Flavije 
Hanibalijan (Flavius Hannibalianus, zvan i Hanniballianus) je 335. god. n. e. oženio 
Konstantinovu stariju kćerku Konstantinu i dobio je naslov nobilissimus. Vezano za 
predviđenu kampanju na Iran, Konstantin je svoga nećaka proglasio za rex regum et 
Ponticarum Gentium. 





Novčić sa portretom Follis kralja Hanibalijana. 
Dalmacija. 

Konstantin II. je pod svojom upravom imao prefekturu Galiju (Britanija, galsko — 
germanske provincije, Hispanija i krajnji zapad Mauritanije). Konstans je imao 
Italiju, veći dio sjevernoafričkih provincija, Dalmaciju, panonske i alpsko — dunavske 
provincije. Flavije Dalmacije Mlađi je imao Trakiju, donje Podunavlje, Makedoniju i 
balkansku Grčku. Konstancije II. je imao maloazijske i levantske provincije i Egipat sa 
Kirenajkom. Međutim, ovako utvrđena podjela nije dugo zaživjela nakon smrti Konstantina, 
čija se želja, nada i ideja o jedinstvu flavijevske familije i zajedničkom upravljanju rimskim 
svijetom veoma brzo raspršila. Konstantinovi sinovi nisu željeli da dijele vlast sa rođacima. 
Od trojice Konstantinovih sinova najbliži Konstantinpolisu je bio Konstancije II., koji je 
tamo i došao što je brže mogao. Sinovi su tražili dobar izgovor kako bi se riješili rođaka 
i njihovih suradnika i prijatelja. Edvard Gibon je dao odličan opis onoga što se desilo: 
, Vještine podvale stavljene su u službu okrutnih namjera, a osoba najsvetijeg karaktera 
potvrdila je očiti falsifikat. Iz ruku nikomedijskog episkopa Konstancije je primio kobni 
svitak, za koji se tvrdilo da predstavlja autentični testament njegovog oca, u kojem car 
izražava sumnje da su ga braća otrovala i zaklinje sinove da osvete njegovu smrt, a da 
vlastitu bezbjednost osiguraju kažnjavanjem krivaca". Odmah potom je uslijedila čistka. 
Tako su pogubljeni Flavije Dalmacije Stariji i njegovi sinovi Dalmacije Mlađi i Hanibalijan, 
Julije Konstancije i njegov stariji neimenovani sin, Flavije Optat (Flavius Optatus, senator 
i patricije). U životu su ostali samo sinovi Julija Konstancija: Konstancije Gal, Julijan 
(kasnije nazvan i Apostata) i Nepotijan, sin Konstantive polusesre Eutropije. Braća su se 
ponovo sastali 9. IX. 337. god. n. e. negdje u Panoniji, gdje ih je vojska aklamirala za 
auguste. Od Dalmacijevih oblasti, Konstans je dobio Makedoniju i Ahaju (balkanska 
Grčka), a Konstancije Trakiju. Konstantinpolis je bio pod kontrolom Konstancija II. 


Konstantin II. 


Na zapadu najstariji, živući Konstantinov sin se brzo upetljao u sektaške sukobe unutar 
kršćanske crkve. Njegova domena nije imala toliku koncentraciju kršćana kao istočne 
dijeceze, a i te zapadne zajednice bile pod većim utjecajem pape/rimskog episkopa, pa su 
favorizirale nikejsko kredo vjere u odnosu na arijanstvo koje je tada dominiralo u carskoj 
familiji. Suočen sa odnosima koji su postojali u Zapadnoj Europi, Konstantin II. je dozvolio 
Atanasiju da napusti Trier i vrati se u Aleksandriju. Taj čin je ogorčio Konstancija II., koji je 
bio ubjeđeniji pristalica arijanizma. 


Konstans je već 337. god. n. e. morao da se pozabavi sarmatskim pitanjem na dunavskoj 
granici. Inače ovaj najmlađi sin nije baš bio zadovoljan sa onime što je dobio, pa su se 
braća ponovo sastala 338. god. n. e. u Viminaciumu radi revizije granica. Sastanak u 

Viminaciumu nije uopće riješio probleme u odnosima među braćom, nego ih je još više 
iskomplikovao i produbio. Konstantin II. je kao najstariji brat bio i staratelj Konstansa, 
dok on ne uđu u punoljetnu dob. I kako se Konstans približavao svojoj punoljetnosti 
(kada prestaje starateljstvo Konstantina II.), počelo se sve više osjećati nezadovoljstvo 
Konstantina II. sa zemljama koje je dobio na upravu. On se tako počeo žaliti da kao 
najstariji nije dobio odgovarajuće područje. Konstantin II. tako zahtijevao da mu 
Konstans preda afričke provincije, kao protivuvrijednosti Dalmacijevih bogatih zemalja 
koje je dobio Konstans. 





Solid Konstantina II. Na aversu portret Konstantina II., a na reversu prikaz boginje 
Pobjede. Ni Konstantin II. izgleda još uvijek nije odustajao od ,,paganskih'' simbola. 


Kako bi se očuvao mir, Konstans je pristao na bratovljev ultimatum. Međutim, ipak je došlo 
do sukoba u procesu razgraničavanja afričkih provincija. Konstantin II. je poveo svoju 
armiju u Italiju. Konstans, koji je tada bio u Dakiji, poslao je kao prethodnicu posebno 
kvalitetnu i discipliniranu jedinicu iz svoje armije Ilirika. Ipak nije došlo do krvave bitke, 
jer je Konstantin II. poginuo u dobro postavljenoj (od strane Konstansovih vojnika) zasjedi 
kod Akvileje. Konstans je zavladao i prefekturom Galijom. 


Konstans 


Konstans je upravu nad Zapadnom Europom započeo vrlo energično. Tako je 341./342. god. 
n. e. vodio uspješnu kampanju protiv Franaka, a posjetio je početkom 343. god. n. e. i 
Britaniju, možda radi borbi sa Piktima i Skotima. Što se tiče religije, Konstans je podržavao 

nikejsko kredo vjere, što ga je dovelo u sukob sa “vatrenim” arijancem Konstancijem II. 
Konstans je progonio donatiste, i jednim ediktom iz 341. god. n. e. zabranio ,,pagansko" 
žrtvovanje. Tolerirao je Jevreje. Kako bi se još jednom pokušao smiriti konflikt nikejaca i 
arijanaca, sazvan je 343. god. n. e. još jedan koncil u Serdiki/Sofiji. 


Hosije 1 mnogi drugi biskupi sa Konstansovog zapada su željeli mir i konačno rješavanje 
slučaja Atanasija iz Aleksandrije i drugih episkopa. Isto tako željelja riješiti konfuzija koja 
se javljala u mnogim doktrinalnim formulama koje su cirkulirale Euromediteranom. 
Koncilu je prisustvovalo 96 biskupa, uglavnom iz Konstansovih provincija i pronikejski 
raspoloženih. Koncil u Sofiji je bio totalni promašaj, i istočni, proarijanski biskupi su 
napustili skupštinu i otišli u Filipolis, gdje su održali svoj na svoj način ostatak koncila iz 
Serdice. Prije separacije sinoda, biskupi su ipak donijeli nekoliko bitnih kanona. 


Konstancije II. je u potpunosti podržavao stav sličnobitnosti “Oca" i “Sina”, a Konstans 
istobitnosti "Oca" i “Sina", i zbog toga dogmatskog razilaženja unutar kršćanstva, rimski 
svijet se 346. god. n. e. našao pred građanskim ratom. Ipak do rata nije došlo, jer je 
postignut kompromisni sporazum prema kojem će svaki od augusta u okviru svoje sfere 
podržavati onu frakciju koju želi. 


Kako je vrijeme proticalo, Konstans je počeo da pokazuje sklonosti ka okrutnosti i lošoj 
upravi. Konstans je bio otvoreni homoseksualac, i njegova zaljubljena pristrasnost prema 
nekolici zarobljenih Germana koji su ga uvijek pratili kao neka vrsta i tjelesne straže, 
za vojsku i narod su predstavljali sablazan. Nije dugo trebalo čekati da nezadovoljstvo 
preraste u nešto ozbiljnije, i u Augustodunumu je uz podršku rajnske armije 350. god. n. e. 
izbila pobuna zapovjednika Magnecija. Konstans se tada nalazio u jednoj obližnjoj šumi 
zabavljao sa svojom omiljenom razonodom —> lovom ili nečim drugim sa svojim 
germanskim pratiocima. Saznavši o pobuni i shvativši da nema nikakve više podrške, on 
je odlučio da bježi u hispansku luku, kako bi pobjegao brodom. Ipak su ga Magnecijevi 
vojnici opkolili u mjestu Vicus Helena (danas Elne) na Pirinejima. Tu je bio i pogubljen 
dok je tražio utočište u tamošnjem hramu. 


Ponovni uspon sasanidskog Irana za Šapura II. i pohod na Arape 


Granica rimskog i iranskog svijeta je, od svoga formiranja, ličila na neku vrstu vojne 
krajine, sa stalnim sukobima manjeg intenziteta. Neredovni upadi lakih jedinica 
naizmjenice su širili strah i pustošenje na obalama Eufrata i Tigrisa. Uglavnom su te 
napade izvodile arapske pustinjske skupine, koje su bile ili u službi i pod protektoratom 
rimskog augusta ili u službi i pod protektoratom iranskog ,,šaha nad šahovima*. 

Šapur II. je vladao od 309. do 379. god. n. e., i za njegove vladavine ponovo je povraćena 
moć i slava sasanidske dinastije i Iranske države. Zanimljivo je da je Šapur II. ustvari 
proglašen za ,,šaha nad šahovima" dok je bio in utero. Na samom početku svoje samostalne 
vladavine (kada je odrastao) Šapur II. je pokazao svo svoje vladarsko i vojničko umijeće, 
ali i ,,tešku,, narav i sklonost ka krvoproliću. To se desilo prilikom rata sa Arapima. Glavni 
udar je bio izveden na na tadašnjeg kralja lakhmidskih Arapa. 


Lakhmidi ili Banu Lakhm ili Muntherids (dsl; aš] si; 52340), su bili arapski narod i 
kraljevstvo u današnjem južnom Iraku, sa prijestolnicom u Al-Hirah. Ovo kraljevstvo je 
osnovalo pleme koje se doselilo iz Jemena u II. st. n. e. i kojim je vladala dinastija Banu 
Lakhm. Osnivač dinastije je bio 'Amr, čiji je sin bio Imru' al-Qais i koji je ustvari stvorio 
moćno kraljevstvo. Imru' al-Qais je želio stvoriti jedinstvenu i moćnu arapsku državu. 








On je pripojio mnoga arapska gradska uporišta, plemena i oaze, a stvorio je i snažnu 
flotilu koja je operirala duž bahreinske obale i napadala iranske primorske gradove, pa 
čak i središte sasanidske dinastije > pokrajinu Fars/Pars. 


Sebe je titulirao kao ,Kralja svih Arapa.“ Kada je Šapur II. 325. god. n. e. poduzeo 
kampanju protiv arapskih kraljevina, Imru' je zatražio pomoć rimskog dominusa koji 
je obećao pomoć, ali je nije i realizirao. Zato su Iranci nanijeli teške poraze Arapima. 
Navodi se da je ekspedicija koju je osobno vodio Šapur II. prošla kroz Bahrein, porazila 
kombinirane snage arapskih plemena Taghlib, Bakr bin Wael i Abd Al Qays, čak prodrla i 

do Al-Yamama u središnjem Nedždu. Zauzeta je i Al-Hirah. Šapur II. je teško kaznio 
arapsko stanovništvo, naređen je i veliki pokolj, mnogi su odvedeni u roblje, a neka 
plemena su preseljena u iranske pokrajine Kerman i Hormizd-Ardashir. Šapur II. i njegov, 
više nego uspješni, pohod je ostao duboko urezan u kolektivnom arapskom pamćenju. 
Šapur II. je u Al-Hirah postavio za vazalnog kralja Ausa ibn Qallama. Imru' je pobjegao 
prvo u Bahrein, a onda u Siriju, gdje je i umro. Tako su Iranci srušili prvi pokušaj stvaranja 
jedinstvene arapske države. Navodno je ovaj arapsko — lakhmidski kralj prešao na 
kršćanstvo. Samo 2 godine nakon smrti Imru' al-Qaisa u Al-Hirah je došlo do pobune i 
zbacivanja sa vlasti Qallama, a na vlast je postavljen o 'Amr, sin Imru' al-Qaisa. Međutim, 
sin nije nastavio izraženu antiiransku politiku, pa je Lakhmidska kraljevina ostala u 
nekoj vrsti vazalno — savezničkih odnosa sa sasanidskim Iranom. Lakhmidski Arapi su 
bili pod veliki utjecajem kršćanstva, pa su kasnije bili poznati kao jedan od glavnih 
centara nestorijanske varijante kršćanstva. 

Arabija u kasnoj antici, neposredno pred pojavu islama. 

Pored kraljevine Lakhimdskih Arapa koja će postojati do početka VII. st. n. e., još je 
jedna arapska kraljevina igrala značajnu ulogu na Bliskom istoku u posljednja dva 
stoljeća antike. Riječ je državi Gasanida, koji su porijeklom bili iz Jemena. Arapska 
tradicija nudi dvije verzije za dolazak Gasanida na Levant. Po prvoj verziji seobu iz Jemena 
je izazvala poplava koja je izbila nakon što je popustila brana u jemenskom gradu Marib. 
Druga tradicijska verzija seobu veže za progon kršćanskih arabljanskih plemena od strane 
moćnih jevrejskih plemena. U Kuranu se tako nailazi na podatak da su mnogi kršćani bili 
živi pokapani u masovne grobnice. Preživjeli su pobjegli na sjever, u pravcu Levanta. 
Nepoznato je tačno vrijeme kada su Gasanidi stvorili svoju kraljevinu na Levantu. 
Po tradiciji osnivač gasanidske dinastije je bio Jafnah I. Ibn = Amr (vl. 220 — 265. god. 
n. 6.). U historijskim vrelima njihov najraniji spomen se veže za 473. god. n. e., kada je 
njihov poglavar Amorkesos, potpisao sporazum sa Istočnim Carstvom. Po njemu su 
kršćanski Gasanidi postali federati i saveznici konstantinopoljskog dvora, zauzvrat 
dobijajući da kontroliraju dio Palestine. Arapski Gasanidi su postali moćan i važan saveznik 
Istočnog Carstva, a kontrolirali su i bitne trgovačke puteve koji su vodili od južne Arabije 
do Palestine i Sirije. Njihov glavni grad je bio Jabiyah na Golanskoj visoravni, a pored 
kontrole nad dijelom Levanta njihov autoritet se (kroz niz plemenskih saveza i vazaliteta) 
pružao do u dubinu Hidžaza, idući južno čak do Yathriba/Medine. I Lakhmidi i Gasanidi 
su razvili sofisticiranu kulturu i prilično su uticali na urbanizaciju na arapskom prostoru. 
Gasanidski dvor je tako bio primjer luksuza sa aktivnim kulturnim životom, patronstvom 
nad umjetničkim stvaralaštvom i posebno nad pjesništvom na arapskom jeziku. 


Konstancije II. i rat sa Iranom 


Nakon podjele teritorija 337. god. n. e. Konstancije II. je morao žurno otići u Antiohiju zbog 
rata sa Iranom. Dok je Konstancije bio odsutan sa istočne granice, ,šah nad šahovima" 
Šapur II. je skupio veliku armiju, uključujući i ratne slonove i započeo ofanzivu na rimsku 
Mesopotamiju. Ključna bitka kampanje je bila opsada Nisibisa. 


Nisibis je ustrajno i hrabro branjen od strane mjesnog garnizona i samih stanovnika grada. 
Zapovjednik odbrane je bio komes/grof Lucilijan. Moral je podizao lokalni biskup. Kako bi 
slomio otpor Nisibisa, Šapur II. je naredio da se izvede diverzija. U doba otapanja snijega 
u Jermeniji, rijeka Migdonija koja teče blizu Nisibisa prilično nabuja i poplavi zemljište. 
Iranci su zaustavili prirodni riječni tok, ograničavajući vodu sa svih stranama masovnim 
gomilama zemlje. Tako je stvoreno vještačko jezero, na kojem su plovili iranski brodovi 
skoro u ravni odbrane na bedemima. Međutim, nezaustavljiva vodena stihija i sila su se 
probile i razbile dio bedema Nisibisa. Iranci su smjesta napali, ali je i njima smetao nanos 

od provale vode. Zato je napad prekinut, i odložen za kasnije. Taj predah su iskoristili 
stanovnici Nisibisa kako bi ponovo podigli obrambeni bedem, spriječivši proboj iranske 
vojske u grad. Napadi na Nisibis su nastavljeni sve dok Šapur II. nije dobio vijest o 
napadu Masageta na istočne granice sasanidskog carstva. Uskoro je zaključen i mir, jer 
je Konstancije II. morao pažnju odvraćati zbog problema u odnosima braće, a Šapur II. 
zbog rata na svome istoku. 


Rat Magnencija i Konstantina II. 


Magnecije (puno carsko ime Flavius Magnus Magnentius) je porijeklom bio iz 
galskog grada Samarobrive (današnji Amien) i komandant elitnih jedinica carske 
garde > Herkulijana i Jovijana. Neka vrela navode da je Magnecijev otac bio Britanac, a 
majka Frankinja. Sa januarskim prevratom 350. god. n. e. uklonjen je Konstans, i umjesto 
njega proklamiran Magnecije. Vrlo brzo su njemu pristupile galsko — germanske, britanske 
i hispanske provincije. Magnecije je bio mnogo tolerantiji i prema nekršćanima i prema 
kršćanima, što je pozicija koja se tadašnjoj javnosti (umornoj od religijskih decenijskih 
sukoba) prilično sviđala. Afričke provincije je dobio slanjem svojih ljudi da preuzme 
upravljačke i zapovjedne funkcije. U Italiji je naišao na problem. U Rimu je došlo do 
proglašenja za dominusa još jednog predstavnika II. flavijevske dinastije i to Nepotijana. 
Julije Nepotijan / Iulius Nepotianus je bio sin Eutropije, polusestre Konstantina i senatora 
Virija Nepotijana (Virius Nepotianus). Nepotijan je proglašen za dominusa 3. VI. 350. 
god. n. e. i njegove pristalice su uspjele da oružanim putem pobjede rimsku miliciju pod 
komandom magnecijevskog gradskog prefekta Titijana (varijante: Anicius ili Anicetus). 
Nakon poraza prefekt je pobjegao. Magnecije je poslao na Nepotijana trupe pod 
komandom njemu vjernog Marcelina, koji je bio Magnecijev magister officiorum. 
Prema Eutropiju Nepotijan je poginuo već 30. VI., a narednih dana su ubijeni i njegova 
majka i senatori koji su bili na nepotijanskoj strani. 


Situacija je bila prilično kompleksna i u bitnim podunavsko — ilirskim provincijama. 
Tamo je 1. III. 350. god. n. e. u Mursi (današnji Osijek u Slavoniji) na nagovor Konstantine 
(koja se možda nalazila na putu prema istoku), sestre Konstancija I., za dominusa 
proglašen Vetranije, komandant armije Panonije. Ova aklamacija je imala proflavijeski 
karakter i Vetranije je prvotno bio priznat i od Konstancija II. Kada se Konstancije sa 
svojom armijom sreo sa Vetranijem, ovaj je 25. XII. 350. god. n. e. abdicirao i povukao se 
u privatni život u gradu Prusa ad Olympium u Bitiniji. 

Novčić sa portretom Nepotijana na aversu i sa prikazom 
kako Nepotijan jaše i uperuje koplje u klećećeg neprijatelja. 


Konstancije II. je znao da će rat sa Magnecijem biti težak i da mora ojačati svoju poziciju, 
involviranjem nekoga od preostalih rođaka u zajedničku vlast. Zato je Gala podigao na 
rang cezara za istočne provincije (u Sirmiumu15. III. 351. god. n. e.) sa prijestolnicom u 
Antiohiji. Gal je dobio i ime Konstancije i bio je oženjen sa Konstantinom (udovicom 
Hanibalijana), sestrom Konstancija II. Sam Konstancije II. je od ranije bio oženjen sestrom 
Konstancija Gala, kćerkom Julija Konstancija i polusestrom Julijana (kasnije nazvanog 
Apostata). 


U toku rata sa Magnecijem (moguće u ranijem razdoblju 353. god. n. e.), Konstancije II. se 
oženio sa Eusebijom (udato carsko ime (Flavia Aurelia Eusebia), dok je sudbina prve 
njegove supruge nepoznata. Eusebija je bila makedonskog porijekla i rođena je u Solunu, u 
konzularskoj familiji. Njen otac je bio Flavije Eusebije/Flavius Eusebius, konzul 347. god. 
n. e. Inteligentna Eusebija je od početka imala utjecaj i na vođenje državne politike. 


I Magnecije se pripremao za konačni obračun sa Konstancijevom armijom koja je dolazila 
sa istoka. On je Magnusa Decentija (Magnus Decentius), vjerojatno je riječ o njegovom 
bratu, uzdigao u rang cezara. Decentije je ostavljena briga o rajnskoj granici. Do bitke 
između Magnecijevih i Konstancijevih trupa je došlo kod Murse 28. IX. 251. god. n. e. 
Neposredno prije bitke, Magnecijev zapovjednik Klaudije Silvan (Claudius Silvanus) je 
sa većinom svojih trupa dezertirao i priključio se Konstanciju. Ova bitka kod današnjeg 
Osijeka spada u red jednih od najkrvavijih bitaka u povijesti rimskog svijeta. Po Zonari 
Magnecije je izgubio 2/3 sastava svojih trupa, a Konstancije polovinu svoje armije. U 
klanici je poginulo 55.000 vojnika. Za rimski svijet razdiran religijskim pitanjima 1 čije su 
granice u stalnoj opasnosti, ova pogibija najboljih vojnika u međusobnoj borbi je imala 
katastrofalne posljedice. U bitci je poginuo i Marcelin. 


Bitka kod Murse, i općenito čitav rat između Magnecija 1 Konstancija II. je imao i prizvuk 
vjerskog rata. Iako kršćanin, Magnecije se vratio na staze tolerancije, pa je vratio određena 

prava ,,paganima" koji su još uvijek činili značajnu većinu u odnosu na kršćane (posebno na 
zapadu). Konstancije II. je ovaj rat želio prikazati kao „sveti? obračun. Tako je on čak 
ostavio borbene aktivnosti kako bi se molio na obližnjem grobu jednog martira. Valens, 
episkop Murse, je čak rekao Konstanciju II. da mu je anđeo saopćio vijest o pobjedi. 


Nakon Konstancijeve pobjede u bitci kod Murse, Italija se pobunila i istjerala Magnecijeve 
trupe. Konstancije II. nije odmah krenuo ponovo na Magnecija, jer je morao osigurati 
srenjodunavsku granicu zbog problema upada Transdanubijaca. Tek nakon toga Konstancije 
II. je krenuo na Magnecija koji se sklonio u sjevernu Italiju. To je automatski dovelo do 
masovnog dezertiranja italijanskih zajednica i gradova na stranu Konstancija II. Nakon toga 
se Magnecije povukao u Galiju. Do konačne bitke je došlo 11. VIII. 353. god. n. e. kod 
Mons Seleucus (danas La Batie-Montsalćon u Francuskoj). I ovdje je došlo do pobjede 
Konstancijevih trupa i Magnecije je izvršio samoubistvo. I Decentije je izvršio samoubistvo. 
Nakon pobjede nad Magnecijem, Konstancije II. je proveo istragu nad njegovim 
pristalicama. Najozlogašeniji agent je bio primicerius notariorum Pavle zvani Katena 
(Paulus Catena = lanac, okovi). 





Novčić Magnecija. Na aversu je portret Magnecija, a na reversu 
XP monogram. Ovaj prikaz na reversu jano pokazuje da je 
Magnecije bio kršćanin, i pored snažne propagande protiv njega. 


Konstancije Gal na istoku 


Na istoku Konstancije Gal je morao da se pozabavi pobunom Jevreja u Palestini. Na pritisak 
arijansko — kršćanskog prozelitizma u vrijeme Konstancija II., jevrejski predstavnici u 
odlučili reagirati. Došlo je do pobune u Palestini, pod vodstvom Isaka iz Diocezareje (ili 
Seforisa), kojem je pomagao izvjesni Patricius koji je bio poznat i kao Natrona. U početku 

je uspjeh bio uspješan, a bijes ustanika se nije samo sručio na kršćane, nego je dobio i 
etničko — nacionalni predznak, jer je izvršen pokolj osoba drugačije etničke pripadnosti kao 
što su helenizirani stanovnici, Sirijci i Samaritanci. Protiv ustanike je Konstancije Gal 
poslao grofa Ursicina (koji je bio magister equitum) koji je uspješno ugušio ustanak. 
Tiberias i Diospolis, dva grada koja su bila u rukama ustanika su bila teško nastradala, dok 
je Diocezareja sravljena sa zemljom. Ursicin je naredio da se pogubi nekoliko hiljada 
ustanika. Patricius je možda poginuo u bitci. Konstancije Gal je protiv gorštačkih 
Isaurijanaca poslao Nebridija grofa Istoka (comes Orientis). 





Solid (iz solunske kovnice) sa portretom Konstancija Gala na 
aversu i sa personificiranim gradovima Rimom i Konstantinpolisom. 


U Antiohiji je zbog nedostatka hrane, što je izazvalo nemire. Po Amijanu Marcelinu Gal i 
Konstantina su bili i otpočeli montirane procese protiv bogatijih ljudi, zbog navodne 
primjene magije, kako bi im mogli konsficirati imovinu. Posumnjavši u lojalnost Gala, 
Konstancije II. je smanjio brojčano stanje trupa pod komandom njegovog rođaka i poslao 
pretorijanskog prefekta Domicijana u Antiohiju da kaže Galu da ide u Italiju. Gal je onda 
otišao u otvoreni neposluh uhapsivši Domicijana i kvestora Montija Magna, da bi ih kasnije 
dao pogubiti. Uskoro je otkrivena široka zavjera protiv Gala, a njeni učesnici su imali i 
podršku od načelnika manufakturu (tribuni fabricarum) za proizvodnju oružja i mnogi 
drugi visoko rangirani pojedinci. Svu su oni bili pohapšeni i pogubljeni. 


Sada je morao da interveniše i Konstancije II., koji se tada nalazio u ratu sa Alamanima, i da 
riješi problem koji mu je stvorio rođak. Nakon postizanja sporazuma sa Alamanima, 
Konstancije je otišao u Milano i prvo je pozvao Ursicina, jer nije imao povjerenja u njega. 
Zatim je pozvao Gala i Konstantinu u Milan. Prvo je krenula na put Konstantina, ali je na 
putu umrla. Gal je ostao u Antiohiji, ali se Konstancije II. poslužio prevarom kako bi ovaj 
ipak napustio istočne provincije i krenuo njemu ususret. U Konstantinpolisu je Gal učinio 
još jednu grešku, koja je još više razgnjevila Konstancija II. Gal je uhapšen u Ptuju 

(Poetovio) i sproveden u Pulu gdje je bio podvrgnut ispitivanju od strane najviših 
dužnosnika dvora. U istrazi su učestvovali i eunuh Eusebija koji je bio praepositus cubiculi 
i Apodemije koji je bio agens in rebus (agent državne bezbjednosti). Konstancije Gal je 
osuđen i pogubljen. 


Dok se za vrijeme Republike rimski svijet grozio eunuha, u principatu ga nastojao zabraniti 
u dominatu je, nakon stvaranja dvora po orijentalnim načelima, eunusi dobivaju moćnu i 
snažnu ulogu. Tako su dominusi bili okruženi eunusima koji su imali najrazličitije dvorske 
funkcije. Oni su često bili veza između dominusa i upravnih i vojnih dužnosnika. Tako 
su pojedini eunusi došli do velikog utjecaja. Postojale su dvije vrste eunuha, oni sa 
djelimičnom kastracijom (i oni su mogli imati normalan seksualni život, ali bez djece) i 
oni sa potpunom kastracijom. Prvo navedeni su bili omiljeni kod udatih i onih žena 
koji nisu željele da riskiraju trudnoću, dok su potpuno kastrirani često bili uvučeni u 
homoseksualne odnose. 


I kurirska i bezbjednosno — obavještajna služba Rimske države se promijenila sa uvođenjem 
dominata. Raniji frumentariji su zamijenjeni sa službom sa imenom agentes in rebus / 
àyyeMagpópor / uayıotpiavoi. Oni su prvi put spomenuti 319. god. n. e., ali moguće datirati 
njihovo ustanovljenje u okviru dioklecijanskih reformi. Bili su pod jurisdikcijom magister 
officiorum, a služili su i kao kuriri i izaslanici. Ova služba je nastavila postojati i u 
Romejskom carstvu, i tek ukinuta u VIII. st. Po Justinijanovom kodeksu ovi agenti su imali 
imunitet od procesuiranja, izuzev ako suprotno ne bio naredio magister officiorum. Oni su 
imali i zadatak supervizije rada provincijskog namjesništva i birokratije. Jedna posebna 
skupina ovih agenata, po nazivu curiosi / ®atpéyovtes / “Znatiželjni“, su određeni da 
djeluju kao inspektori i djelovali su kao tajni agenti. Kao i ostali službenici iz bezbjednosno 
— obavještajne zajednice kroz povijest, i ovi agenti su sticali veliku moć i ovlaštenja, 
izazivali su strah, zebnju i mržnju. Filozof Libanije ih optužuje za velike nepravilnosti, 
teroroziranje i iznuđivanje rekavši da su oni psi čuvari stada koji su se priključili čoporu 
vukova. Sudeći po djelu Amijana Marcelina agenti su u vrijeme Konstancija II. postali 
strah i trepet i bili su svugdje prisutni. Amijan Marcelin navodi niz primjera u kojima su 
agenti krivi za kažnjavanje, progone i konfiskcije. I sa najmanjom greškom ili sumnjom 
građani su mogli postati žrtvom agenata. 


Uzurpacija Klaudija Silvana 


Silvan je bio sin Bonita, zapovjednika franačkog porijekla koji je podržavao Konstantina 
u ratu protiv Licinija. Nakon Silvanovog prelaza na stranu Konstancija II., ovaj ga je 
učinio magister militum, sa zadatkom da čuva rajnsku granicu i bori se protiv Alamana. 

Vezano za invaziju Alamana, ponovo se javio pokret bagauda, koje je Silvan uspio 
primiriti. Silvan je imao mnogo protivnika među dvorjanima Konstancija II. Oni su 
podmetnuli lažna pisma po kojima se Silvan priprema za pobunu. Posljedica tih zbivanja 
je bila ta da se Silvan 11. VIII. 355. godine n. e. u Kelnu odmetnuo i proglasio za cara. 
Konstancije II., koji se tada nalazio u Milanu, je poslao pismo Silvanu sa naredbom da dođe 
do njega. Istovremeno je naimenovao Ursicina da preuzme Silvanovo mjesto na granici i 
poslao ga u Severov stožer. U pratnji Ursicina se nalazio i Amijan Marcelin. Ursicin je dao 
pismo Silvanu, koji je imao povjerenja u Ursicina. Međutim, ovaj je organizirao umorstvo 
Silvan potkupivši neke Silvanove vojnike. Oni su svladali tjelesnu stražu Silvana i njega 
izvukli iz kršćanske crkve u kojoj se molio i ubili ga. Određenu ulogu u epizodi koja se 
odigrala oko Klaudija Silvana, imao je i ozloglašeni agent Apodemije. 


Umorstvo Silvana je imao negativne posljedice u Galiji, jer su se bagaudi ponovo javili i 
Aurelije Viktor navodi da su cc 360. god. n. e. bagaudi izvodili napade u udaljenim 
područijima od velikih i utvrđenih gradova. 


Religijska politika Konstancija II. 


Definirati religijsku politiku Konstancija II. nije jednostavno. Ona nije bila jednostrana. 
U ovom segmentu svoje javne djelatnosti, Konstancije II. je bio u pravom smislu sin 
svoga oca. Dok je na jednoj strani bio aktivni promotor jedne sljedbe, na drugoj strani 
je pokazivao toleranciju i poštivanje. Nekada je njegova politika izazivala i progone, a 
nekada bi štitio pripadnike ugrožene sljedbe. Česta su bila međusobna prožimanja i 
dopunjavanja. Načelno Konstancije II. je bio arijanac i nastojao je promovirati ovu 
kršćansku sljedbu, i u odnosu na "'nikejce", i na Jevreje i na „pagane”. 


U ostvarivanju zacrtanih religijskih ciljeva, Konstancije II. nije mogao voditi 
beskompromisnu i naglu politiku, jer većina stanovnika, uglednika i vojnika nije ni 
pripadala arijanskoj sljedbi. Zato je primjenjivao postupnost. Uostalom, Konstancije II. 
nije bio dogmatski arijanac, nego je preferirao kompromisna rješenja, pa bi njegovu 
poziciju možda bilo bolje definirati kao poluarijansku. Nastojeći da uvede jedinstvo i 
mir u kršćanskoj crkvi, Konstancije II. je sazvao i nekoliko koncila, od kojih su najpoznatiji 
sinod u Ariminu / Riminiju 359. godine n. e. i sinod u Seleukiji 360. godine n. e. Inače je 
Konstancije II. nastavio politiku davanja privilegija kršćanskom kleru. Tako su svećenici 
i njihovi sinovi oslobođeni od obaveznih javnih službi, svečenici i njihovi asistenti (a 
kasnije njihove familije) su dobili porezna izuzeća, regulirana je privatna imovina klera, 
episkopi su dobili i izuzeće da budu procesuirani u sekularnim sudištima, prostitutke 
kršćanke su mogle imati za klijente samo kršćane. Ovim zakonima kršćanski kler se 

polako oblikovao u zasebno, privilegirano i moćno tijelo. Tako su postavljeni temelji za 
nastanak profesionalnog svećeničkog staleža. 


Arijanski biskup Nikomedije je imenovan za bitniju dužnost episkopa Konstantinpolisa 
(iz kojeg se razvila institucija vaseljenskog carigradskog patrijarha) u periodu od 338. god. 
n. e. do smrti 341. god. n. e. Ranije utjecajni i moćni Ablabije je držao stranu uvjerenog 
»nikejca" Atanasija koji je bio biskup Aleksandrije (prije nego je protjeran). Zato je 
Ablabije prvo otpušten sa dvora. Ipak ni Ablabijevo povlačenje na svoje posjede u Bitiniji 
nije ga spasilo, jer ga je već 338. god. n. e. Konstancije dao pogubiti pod lažnom optužbom. 


Konstancije II. je imao ambivalentan odnos ne samo u odnosu prema razlikama u 
istobitnoj i sličnobitnoj dogmama, nego je takav bio i prema ,,paganima". Činjenica je da je 
Konstancije (sa ostalim suvladarima ili sam) izdao niz edikata, između ostalog zabranjujući 
žrtvovanje, zatvarajući hramove i protiv proricanja i magiju. Konstancije II. je i dopuštao 
kršćanima i njihovim prvacima da rade što hoće. Tako se uobičajilo da kršćansko (u ovom 
slučaju arijansko) svećenstvo širi „jezik mržnje i netolerancije” prema drugačijem, pa su se 
događale i neke vrste „kristalnih noći”, kada bi rulja pa i državni organi napadali na 
„paganske” hramove i sinagoge, i vršio prisilni prozelitizam. Međutim, kod Konstancija II. 
još uvijek je opstajala i ona druga strana, koja se pokazivala ne samo tolerantnom nego 
i prijaznom prema ,paganstvu". Konstancija II. nikada nije prešao granice stavljanja 
,paganstva' van zakona i odlučnog obračuna sa njima. On nikada nije ni pokušao da ukine 
drevne rimske svećeničke kolegije ili vestalke. Isto tako nisu zabranjene ni klasične, 
nekršćanske filozofske škole bez obzira bile one svjetovne ili ,,paganske" provenijencije. 
Čak je jednom naredio i izbor afričkog ,,paganskog" svećenika, a i nikada nije odustajao 
od titule pontifex maximus. Kada je umro, desio se i paradoks jer je Senat Grada Rima 
deificiran Konstancija II. Tako je jedan kršćansko — arijanski car ušao u grčko — rimski 
panteon. 





Solid Konstancija II. u povodu 15. godišnjice njegove vladavine, izdat iz antiohijske kovnice. 
Na aversu je portret Konstancija II., a na reversu boginja Viktorija sa malim genijem. 

Missorium iz Kerča sa predstavom Konstancija II. na konju i sa aureolom 
kako ga prati vojnik sa XP monogramom i sa boginjom Viktorijom. 


Kako izgleda prvi kršćani dominusi su se izgleda teško odricali božanskih simbola pobjede 
u “paganskom' smislu. Ovaj primjer bi ukazivao da je ranokršćanstvo kod dominusa II. 
flavijevske dinastije bilo prožeto i sa elementima sujevjernog shvatanja i želje kako doći do 
pojede. Zato 1 ne treba da čudi da se XP monogram, koji je još Konstantin koristio kao 
amulet sreće i pobede, nalazi zajedno sa Viktorijom. Zato je i Konstantin postajao sve 
izraženiji kršćanin, kako je nizao pobjede dok je nosio labarum. 


Jedino gdje nije bilo ambivalencije jeste odnos prema Jevrejima, prema kojima su 
propisivane značajne restrikcije. Tako je Konstancije II., zajedno sa braćom ili sam donio 
niz antijevrejskih zakona. Tako je limitirano pravo vlasništva robova od strane Jevreja. 
Svaki rob koji nije Jevrej, a kupljen od Jevreja se konfiscira od strane Države. Ako Jevrej 
pokuša da izvrši obrezivanje nad robom koji nije Jevrej, ovaj će biti oslobođen a Jevrej će se 
suočiti sa smrtnom kaznom. Svaki rob — kršćanin u vlasništvu Jevreja je po automatizmu 
oslobođen. Zabranjena su i vjenčanja između muškarca Jevreja i žene kršćanke. Jevrejima 
je zabranjeno da kršćanke preobraćaju. Konstancije II. je donio i edikt po kojem se osobi 
kojoj se dokaže da je sa kršćanstva prešla na judaizam konfiscira sva imovina. Žene — 
tkači, koje su radile za državne manufakture pa prešle kod vlasnika Jevreja, moraju se 
vratiti u državnu službu. Ove mjere su donošene ne samo radi restriktiranja jevrejske 
religije kako takve, nego i poradi smanjivanje konkurentne moći poslovnih aktivnosti u 
rukama Jevreja. 

JULIJAN APOSTATA — POSLJEDNJI 
LAV KLASIČNE CIVILIZACIJE 


Konstancije II., je shvatio da mora imati nekoga sa kim će djeliti vlast, pa je zato pozvao 
jedinog svoga preostalog rođaka > Julijana, polubrata Gala, i proglasio ga 6. XI. 355. 
god. n. e. za cezara. Nekoliko dana kasnije je on bio oženjen za Helenu, preostalu sestru 
Konstancija II. Za Julijanovu odgovornost je određena Galija. 


Julijan Apostata (maj ili juni 331/332. — 26. VI. 363. god. n. e.), nećak Konstantina I., 
kao cezar vladao od 6. XI. 355. do februara 360. god. n. e., kao august i suvladar sa 
Konstancijem II. od februara 360., a kao samostalni august od 3. XI. 361. do 26. VI. 363. 
god. n. e. Ime po rođenju Flavius Claudius Iulianus, kao cezar Flavius Claudius Iulianus 
Caesar, a kao august Flavius Claudius Iulianus Augustus / PAGBrog KAAVČLOG ToVMAVOG 
Avyovoroc. Julijan je prvi car koji je rođen u Konstantinpolisu od roditelja koji su oboje 
bili kršćani. Za njega i njegovog starijeg polubrata Gala su bili predviđeni kršćansko 
obrazovanje i odgoj. Sa 7 godina Julijan je bio pod starateljstvom Eusebija iz Nikomedije, a 
učitelj mu je bio Mardonije, eunuh gotskog porijekla. Mardonije je ostao u lijepom sjećanju 
mladog Julijana. Nakon Eusebijeve smrti, obojica su protjerani na carsko imanje u Macelu u 
Kapadokiji. Tu je Julijan upoznao kršćanskog arijanskog episkopa Đorđa iz Kapadokije, 
koji mu je pozajmio knjige klasične tradicije. Sa 18 godina je kratko boravio u 
Konstantinpolisu i Nikomediji. Julijan je obnašao jednu nižu funkciju u crkvi > lektora, a 
bio je detaljno upoznat sa Biblijom. Julijan je počeo 351. god. n. e. studirati neoplatonizam 
kod učitelja Edesija (Aedesius, Aičćowoc, umro 355. god. n. e.), a kasnije kod Edesijevog 
studenta Maksima iz Efesa (umro 371. god. n. e.). Julijan je 354. god. n. e. pozvan na 
Konstancijev dvor u Milanu, i držan je tamo skoro godinu jer se lažno sumnjalo na njega da 
je uključen u izdajničke konspiracije prvo sa polubratom, a zatim sa Klaudijem Silvanom. 
Zahvaljujući posebno Eusebiji, koja je favorizirala Julijana, od je bio oslobođen optužbi. 
Julijan je veoma cijenio Eusebiju i kasnije joj je posvetio i panegirik pod naslovom 
Govor zahvalnosti carici Eusebiji“. Nakon toga, Julijan je napustio mučni i paranoični 
Konstancijev dvor i poslan je u Atenu, kako bi završio studije.. Tu je upoznao dvojicu 
biskupa i to Gregorija iz Nazijanzusa i Bazila Velikog. U Eleusini je bio iniciran u 
Eleusinske misterije. Na primjeru Julijana se najbolje vidi kako samo elementarno ideološko 
obrazovanje (u njegovom slučaju kršćansko) ne daju željene rezultate. Iako je bio kršćanin 
po rođenju, primio elementarno znanje po kršćanskom kurikulumu, Julijan je postao 
najpoznatiji otpadnik od kršćanstva. Da bi ciljano ideološko obrazovanje imalo efekta, ono 
bi moralo da ima i odgovarajući ambijent i moralo bi da bude prilično ograničeno i 
selektivno. 

Zbog teške situacije na rajnskoj i dunavskoj granici Konstancije II. je odlučio ostati u 
zapadnim provincijama još nekoliko godina, dok se prilike ne stabiliziraju. Po svemu sudeći 
u te njegove strateške planove se uklapalo 1 prisustvo Julijana u galsko — germanskim 
provincijama. Sa druge strane, Konstancije II. nije želio ponoviti grešku kao u slučaju Gala, 
pa je namjeravao da Julijan služi samo formalna figura u zapadnim provincija. Mislio je da 
Julijan, zadubljen u nauku i studije, i totalno neiskusan u upravnim i vojnim poslovima 
ionako neće imati previše zanimanja za političke i vojne poslove. Zato ga je u galsko — 
germanske provincije poslao sa malom, simboličnom pratnjom od ukupno 1200 vojnika, a i 
Konstancijevi zapovjednici na zapadu su ga trebali držati pod kontrolom. Ipak ubrzo će se 
pokazati da je Konstancije II. pogriješio u procjeni, i da u mladom učenjaku se nalazi 
potencijal za brzo savladavanje vještina politike i vojske. 


Julijan i odbrana granica na Rajni 


Kada je u zimu 255/256. god. n. e. Julijan došao u galsko — germanske provincije zatekao je 
vrlo teško i kaotično stanje. Ove provinije su najviše na sebi osjetile pokušaje uzurpacije 
Magnecija i Klaudija Silvana. Posebno se građanski rat Magnecija i Konstancija II. loše 
odrazio i na rajnsku i na dunavsku granicu. Značajan broj vojnika je povućen sa graničnih 
linija kako bi se borio protiv suparničke rimske armije. Veliki i krvavi gubitci u 
međurimskom ratu su praktično doveli do manjka kvalitetnog borbenog osoblja. I prisustvo 
i djelovanje agenta Apodemija je ostavilo štetne posljedice. Zbog toga su i odbrana i civilni 
sustavi upravljanja oslabili. Regiju su zahvatili pad morala i korupcija. Posebno je kritična 
situacija bila na samoj granici, gdje su Franci i Alamani odlučili iskoristiti priliku i započeti 
široko zasnovane operacije sa ciljem okupacije određenog teritorija. U tome su znatnim 
dijelom i uspjeli i rajnska odbrambena pozicija je kolabirala u potpunosti. Rimljani su mogli 
računati na samo oko 13.000 vojnika. 


Prema Amijanu Marcelinu Franci su uspjeli krajem 355. god. n. e. okupirati Keln, a u 
germanskim rukama su bili i Majnc, Borbetomagus ( danas Worms), Nemetae Vangionum 
(danas Speyer), Tabernae (danas Saverne), Saliso (danas Brumat) i Argentorate (danas 
Strazbur). Zauzete su i mnoge utvrde i fotifikacije. Na Rajni su u rimskim rukama ostale 
samo tri tačke: jedan toranj kod Kelna i dvije utvrde Rigomagus (danas Remagen) 
and Confluentes (danas Koblenz). Sa ovih područja Germani su sada pokretali napade i u 
dublju unutrašnjost, pa su tako pustošeni prostori sve do rijeke Sene. Alamani su napadali 
iz pravca Agri decumates koje su Rimljani u prošlom stoljeću napustili. Alamani su 
zarobili i oko 20.000 građana galsko — germanskih provincija koje su pretvorili u svoje 
zavisne zemljoradnike. Time su oslobodili mnoge ratnike cikličnog rada na zemlji, pa 

Alamani više nisu morali da paze na godišnje doba kada su ratovali, nego su vojsku 
mogli držati pod oružjem duži period. Izgledalo je da su Rimljani ovaj rat potpuno izgubili 
i da je pad rimske Germanije i Galije neminovan, a cirkuliralo je i mišljenje da je Julijan 
dobio praktično nemoguću misiju. 





Rajnska granica u IV. st. n. e. 


U TV. st. n. e. situacija u Transrenskoj Germaniji je bila u potpunosti drugačija u odnosu na 
onu iz I. i I. st. n. e. Nekada niz malih germanskih politija se vjerojatno procesom 
sinoikizma u toku III. st. n. e. preobrazio u tri konfederacije poznate pod imenima Franci, 
Alamani i Burgundi. Političko — društveno uređenje Alamana se baziralo na sustavu 
kantona (Rimljani ih nazivaju pagi) koji su formirali kraljevine (regna). Totalna populacija 
Alamana se procjenjuje u IV. st. n. e. između 120.000 i 150.000 ,,duša“, a i brojnost 
Franaka je bila više — manje slična. Nasuprot njih su bile rimska Germanija i Galija sa 
više miliona stanovnika. 

Libanije navodi da su Franci i Alamani ustvari pozvani od Konstancija II. da preduzmu 
napade, kako bi oslabili pozadinu Magnecija. Vjerodostojnost ove informacije je teško 
provjeriti. Činjenica je da je Konstancije II. 254. god. n. e. započeo operacije protiv 
Alamana i da je uspio da ih potisne iz Retije. Julijan Apostata spominje da je on tada 
prešao Rajnu. Konstancije II. je tada postigao sporazum sa južnoalamanskim kraljevima 
Vadomarom i Gundomadom. 


Na putu od Milana prema Galiji, Julijan je u Torinu saznao za pad Kelna. Sa svojom 
vojnom pratnjom je proveo zimu 355/356. god. n. e. u gradu Vienna, nešto južnije od Liona. 
Kada je stigao na odredište, tamo prisutni zapovjednici i civilni upravitelji, u početku nisu 
ozbiljno doživljavali Julijana i prilično su ga potcijenili, pa su mislili da mogu nastaviti po 
svome. Na njihovo iznenađenje, Julijan odmah po dolasku u galsku regiju odgovorno 
shvatio svoj posao. Julijanov prvi zadatak je bio za 356. godine n. e. da se poveže sa 
glavninom galske comitatus armije koja je zimovala u Durocorteronu (današnji 
Rheims/Rems) pod komandom Marcela, koji je zamijenio Ursicina na poziciji magister 
equitum. Tom prilikom je Julijan svoje kvalitete, jer je u dugom maršu prošao kroz područje 
kuda su prolazile alamanske skupine. Neke od tih skupina su bile brojne kao i Julijanova 
pratnja. Na putu je postigao i prvu pobjedu, pobijedivši 24. VI. 356. god. n. e. brojnu 
neprijateljsku armiju koja je opsjedala Augustodunum. Nedugo zatim je porazio i jednu 
neprijateljsku jedinicu. U Remsu u razgovoru sa višim časnicima, Julijan je pokazao 
odvažnost u odlučivanju, i pokrenuta je ofanziva direktno u Alzas. Međutim, u mjestu 
Decem Pagi (danas Dieuze) rimska armija je upala u zasjedu i malo je nedostajalo da 
bude teško poraženi. U zadnji čas su se rimske trupe uspjele konsolidirati. Napredujući do 
Brotomagusa (danas Brumath) u Alzasu, rimska armija je opkolila jednu alamansku grupu. 
Međutim, kada je sagledao čitavu situaciju u Alzasu, Julijan je shvatio da ima nedovoljnu 
armiju kako bi pobijedio Alamane. Umjesto toga je pokrenuta kontraofanziva prema Kelnu. 
Tom pohodom je povezao i razbijene rimske pozicije i na kraju je bez otpora ušao u Keln. 
Zatim je postignut mirovni dogovor sa Francima. Time je Julijan olakšao svoju poziciju, i 
mogao je koncentrirati trupe prema Alamanima. 


Nakon oslobođenja Kelna, Julijan je svoju armiju disperzirao u niz gradova kako bi ih 
čuvali i tamo prezimili. Glavni dio armije, pod zapvojedništvom Marcela, je poslao u Rems. 
Sam je za zimovalište izabrao grad Senones (danas Sens), blizu Pariza. Alamani su saznali 
za Ovo i velika njihova armija je došla i opsjela Sens. Opsada je trajala skoro mjesec dana, i 
uvidjevši da im opsada uzaludna Alamani su otišli. Za vrijeme opsade, Marcel nije dostatno 
i na vrijeme djelovao kako bi pomogao Julijan. Zbog toga je Marcel bio degradiran i novi 
magister equitum je postao Sever, istaknuti časnik koji je bio mnogo kompatabilniji sa 
Julijanom. 


Amijan Marcelin navodi da je Marcel došao na Konstancijev dvor u Milanu, i da je u 
prisustvo dominusa ocrnjavao i klevetao Julijana. U zaštitu Julijana je stao eunuh Eutherius, 
i zahvaljujući njemu Konstancije II. je stao na stranu Julijana. 

Za 357. godine n. e. planirana je kombinirana borbena operacija na Alamane. Magister 
peditum Barbatije je poslan iz Milana i zadatak mu je bio da skupi vojsku u gradu Augusta 
Raurica (kanton Aargau u Švajcarskoj) i sa 25.000 vojnika (u ovoj armiji je viši starješina 
bio Valentinijan, budući dominus) krene prema sjeveru. Julijanov zadatak je bio da sa 
13.000 vojnika iz Remsa krene istočnim pravcem. Međutim, germanski narod Leti/Laeti 
je iznenada napao Galiju i to prema toku rijeke Rone, sa ciljem zauzimanja Liona. Sam 
napad na grad nije uspio, i Leti su se našli u dubini Galije i morali su se probijati do svoje 
teritorije. Na Julijanovom sektoru su im u ovom pokušaju probijanja bili nanijeti teški 
porazi, ali na Barbatijevom sektoru (zahvaljujući visokom starješini Celi) Leti su se uspjeli 
provući bez većih problema. 


Julijan je tada pažnju posvetio obnovi strateški bitne utvrde Tres Tabernas u oblasti 
Saverne, koja je bila razorena od Alamana. Dok su radovi tekli, prethodnica Barbatijeve 
armije je bila iznenađena i napadnuta od brojne alamanske armije. Prethodnica se dala 
u bjekstvo povukavši sa sobom i ostatak Barbarijeve armije. Nakon toga je Barbarije 
napustio operaciju (možda sa dozvolom Konstancija II.), bez dozvole Julijana, i povukao 
se u Italiju. 


Alamani su tada predstavljali neku vrstu konfederacije sastavljenje od kantona. Svakim od 
tih kantona je upravljao kralj. Dok je čelu konfederacije isto najveći kralj. Amijan Marcelin 
spominje sljedeće alamanske kraljeve koji su se sukobili sa Julijanom: Chonodomarius, 
Vestralpus, Urius, Ursicinus, Serapion, Suomarius i Hortarius. Konodomar (kojeg su 
Rimljani zvali Gigas = Div) i Serapion (sin Konodomarovog brata Mederichusa) su bili 
vodeći kraljevi. U alamanskom društvi ispod kraljeva su bili plemići (optimates) i ratnici. 
Svaki plemić je prosječno mogao podići oko 50 ratnika. Navodno je Konodomar, taj glavni 
planer alamanskih operacija, je čak tvrdio da ima neka pisma od Konstancija II., koja 
garantiraju da Alamani okupiraju područje Alzasa. Pored navedenih kraljeva u Amijanovom 
opisu alamanskog rata, spominju se još neki kraljevi Alamanije po imenu: braća Macrianus 
i Hariobaudus. Zanimljivo je da neki od njih nose grčko — rimska imena, što pokazuje 
prožetost Alamana klasičnom civilizacijom. Amijan Marcelin je isto ovo primijetio i 
detaljno opisuje kako je Serapion dobio ime. 


Konodomar nije želio da Julijan utvrdi i ostane na strateškoj tačci u Saverne. Saznavši od 
jednog dezertera da je na frontu ostao samo Julijan i sa ojačalim samopouzdanjem nakon 
pobjeda, Konodomar je odlučio da se u bitci na otvorenom okuša sa Julijanom. U tu svrhu je 
poduzeta masovna mobilizacija vojnika u Alamaniji, i te jedinice su se trebale okupiti kod 
Strazbura (glavni grad Alzasa) . Ova alamanska armija je dobila i podršku onih alamanskih 
zajednica koje su par godina ranije sklopile mir sa Konstancijem II. Tamo se plemići podigli 
antirimsku pobunu, Gundomad je bio ubijen, a Vadomar prisiljen da prekrši mirovni 
sporazum i da se sa svojim trupama prikljući Konodomaru. Dobili su i podršku možda i 
od Burgunda. Po Amijanu Marcelinu alamanska armija kod Strazbura je brojala 35.000 
vojnika (moguće preuveličana cifra) sa Konodomarom i Serapionom na čelu, svim ostalim 

kraljevima, sa 10 prinčeva i svim plemićima. Alamani su i poslali ultimatum Julijanu da se 
odmah povuče iz Alzasa. Julijan je prihvatio bitku. Po Libaniju Julijan je raspolagao sa 
15.000 vojnika. Bitka kod Strazbura se desila u augustu 357. god. n. e. i opisuju je vrlo 
detaljno Amijan Marcelin, Zosim i Libanije. Ovog augustovskog dana alamanska armija je 
doživjela težak poraz od malobrojnije, ali zato kvalitetnije i iskusnije Julijanove armije. 
Po Amijanu Marcelinu Alamani su imali 6000 poginulih, a po Libaniju 8000 poginulih. Uz 
to su se hiljade ugušile pokušavajući da pređu Rajnu. Međutim, 2/3 alamanske armije je 
uspjelo da pobjegne. Rimljani su imali od poginulih 243 vojnika i četvoricu oficira. Nešto 
kasnije pri pokušaju da pređu Rajnu u taboru između rimskih utvrda Tribunci (blizu 
Strazbura) i Concordia (Drusenheim, 40 km od Strazbura), Konodomar je sa svojom 
pratnjom pokušao da pobjegne, ali je zarobljen. Julijan je Konodomara poslao Konstanciju 
I. Konodomar je kasnije interniran u Rim i ubrzo je umro u Castra peregrina koja se 
nalazila na Celiju. 


Rat Julijana sa Alamanima je samo jedan detalj u skoro do sredine XX. st. kroničnog 
sukobljavanja Francuske i Njemačke radi Alzasa. 


Nakon velike pobjede, njegova armija ga je proglasila augustom, ali je on odbio ovaj 
naslov. Zatim je uslijedilo etničko čišćenje Alamana u Alzasu, a onda je rimska armija 
prešla Rajnu i teško opustošila Alamaniju. Amijan Marcelin tako govori da su se rimski 
vojnici pustošili farme bogate u stoci i usjevima, i da su palili sve kuće koje su bile građene 
na rimski način. 


Navedeni podatak Amijana Marcelina jasno ukazuje da Alamani nisu bili neka 
nesofisticirana zajednica, nego da su oni dosta toga već preuzeli iz klasične civilizacije. 
Uz to, kultura življenja na Agri Decumates je bila održavana i decenijama nakon što je 
Rimska država napustila ovo područje. Po svemu sudeći uništenje toga načina življenja u 
navedenom području su izveli sami Rimljani pod Julijanovim zapovjedništvom. 


A obnavljana je i utvrda u zoni Agri Decumates. Strateška inicijativa je bila u potpunosti 
preokrenuta i Julijan je 358. godine n. e. pobijedio neke franačke skupine na lijevoj 
obali Rajne, a onda prešao na franačko područje, primoravši Salijee i Hamave da postaju 
tributarii, tj. da isplaćuju danak Rimljanima. Julijan je Salijske Franke naselio u 
Toksandriji. Onda je opet prešao Rajnu i napao Alamaniju. Pristupio je i ponovnoj obnovi 
rasturene rajnske odbrane i granice. Rijeku Rajnu su Julijanove jedinice prelazile bez 
većih problema više puta i pri svakom od tih sukcesivnih napada su bez ikakve milosti 
uništavale neprijateljsku zemlju, masakrirale stanovništvo i odvodilo roblje. Nakon toga 
su Alamani prisiljeni na težak mir, i morali su vratiti sve one koje su zarobili dok su 
napadali rimsko područje. Po Amijanu Marcelinu rimske trupe su prodrle u dubinu sve do 
granice Alamana i Burgunda, na mjestu koje se naziva Capillacii ili Palas. Do tada i tada 
su se mnogi alamanski kraljevi predali i zatražili mir. Do 360. god. n. e. rajnska granica je 

bila osigurana u takvoj mjeri da je Julijan mogao poslati 3000 vojnika pod komandom 
Lupicina u Britaniju kako bi se odbili napadi Pikta i Skota. 


Skoti (Scotti ili Scoti) je bilo generičko ime koje su koristili kasnoantički pisci da opišu irske 
napadaće na rimsku Britaniju. Najraniji spomen je u dodatku djela Laterculus Veronensis 
(koji se datira u 314. god. n. e.). Raniji pisci su zvali Irce imenom Hiberni. Njih spominju 
Pakat, Amijan Marcelin, Klaudijan, Galska kronika iz 452. god. n. e. Naziv Skoti je 
vremenom počeo označavati sve Gele (Gaels), odnosno irsku zajednicu. 





Solid sa portretom Julijana na aversu. Revers prikazuje 
vojnika kako drži zarobljenog neprijatelja. 





Novčić koji prikazuje Julijana u uniformi. 


214 


Uređivanje uprave u galsko — germanskim provincijama 


Pored fronta na Rajni, Julijan je vodio i unutrašnji, nimalo lakši rat, protiv korupcije i 
nereda u civilnoj upravi. Zahvaljujući prestižnoj pobjedi, Julijan se krajem 357. god. n. e. 
mogao suprostaviti Florenciju, pretorijanskom prefektu Galije. Prihodi iz Galije te godine 
nisu dostigli planirani cilj, i Florencije je planirao da uvede novi porez kako bi se 
nadomirivao manjak u javnim prihodima. Tome se Julijan javno suprostavio, a i dobio je po 
tome pitanju i podršku Konstancija II. Ubrzo je Julijan osobno preuzeo i civilnu upravu u 
provinciji Druga Belgija / Belgica Secunda. Po pitanjima uprave i administracije, Julijan je 
bio pod uticajem svoga humanističkog obrazovanja. Julijan je pristupio djelotvornom 
uklanjanju korupcije u službama. Obnavljani su gradovi i seoska područja, narodu je 
vraćano povjerenje u Državu i njene institucije i zato je vrlo lako bilo pretpostaviti da je 
Julijan zadobio veliku popularnost u Zapadnoj Europi. Međutim, kako bi lakše kontrolirao 
svoga rođaka, Konstancije II. je prekomandovao Saturnija Sekunda Salutija (Saturninius 
Secundus Salutius), prijatelja i bliskog Julijanovog suradnika, iz Galije. 


Podunavski rat Konstancija II. 


Konstancije je ostao u zapadnim provincijama još neko vrijeme. On je 357. god. n. e. 
posjetio Rim po prvi i posljednji put u svome životu. Dok je on nekoliko godina ranije 
ratovao sa Alamanima, Rim je posjetila i njegova supruga Eusebija. Ubrzo je Konstancije II. 
dobio vijesti da su Svebi napali Retiju, Kvadi panonsku provinciju Valeriju i Sarmati 
Gornju Meziju i Donu Panoniju. Nakon samo 30 dana boravka u Rimu, Konstancije je 
napustio Grad 29.V. 357. god. n. e. i usiljenim maršem došao u Ilirik. 


U ovom periodu su i Jutungi su provalili u Retiju. Za razliku od ranijih upada, oni su sada 
pokušavali opsjedati gradove. Konstancije II. je protiv njih poslao Barbatija koji je postao 
magister peditum. Rimska armija je tako pobijedila Jutunge, da se samo manji dio njih 
spasio. U ovoj bitci se istakao zapovjednik Nevita. 


U ovo vrijeme se desio težak zemljotres koji je pogodio zapadne dijelove Male Azije, a 
posebno je nastradala Nikomedija. 


Dok je zimovao 357./358. god. n. e. u Sirmiumu, dobio je vijesti da su slobodni Sarmati / 
Sarmatae liberi i Kvadi zajedno napali panonske provincije i Meziju. Konstancije II. je 
brzo odgovorio, postavljen je pontonski most i preko Dunava je prešla velika vojna sila. 
Kontraofanziva je bila veoma uspješna, a zemlja neprijatelja je bila pustošena, a veliki broj 

njih je ubijen. Sve što je bilo na dometu rimskih vojnika je bilo paljeno, pljačkano i 
ubijano. Razoreno je široko područje Transdanubije koje je bilo nasuprot provincija 
Panonije Druge i Valerije. Teško razaranje i pokolj su priređeni i u zemlji Kvada. Na kraju 
se Transdanubija morala pokoriti Konstancija II., osloboditi rimske zarobljenike i predati 
taoce. Međutim, to nije značilo da je ostvaren puni mir, jer su Limiganti pokušali iskoristiti 
upade sloodnih Sarmata i Kvada, pa su i oni izvršili invaziju rimskog područja. Došlo je do 
vrlo teške bitke u kojoj su rimske trupe pobile izrazito veliki broj Limiganata. I područje 
gdje su živjeli Limiganti je bilo opustošeno, popaljeno i opljačkano. Amijan Marcelin vrlo 
detaljno opisuje Konstancijevo ratovanje u Podunavlju i vrlo slikovito govori o stupnju 
razaranja i nasilja koje se priredile rimske trupe u ovom području. Ako je suditi po 
podacima koje daje Amijan Marcelin, ovakav stupanj rimskog prodora u Transdanubiju 
je bio možda ravan onome koje je učinio Marko Aurelije. Blitzkrieg u Transdanubiji 
je dokazao i sve vrijednosti Konstancija II. kao dominusa i zapovjednika. Ipak na 
opustošenom području nisu uspostavljene nove provincije, nego je stvoren sustav 
vazaliteta. 


Novi rat sa Iranom 


Međutim, za razliku od Podunavlja, sljedeće iskušenje za Konstancija II. je bila situacija 
na granici sa Iranom. Šapur II. je poslao Konstanciju II. pismo u kojem napominje da se 
carstvo njegovih predaka (misleći na Ahemenide) pružalo do rijeke Strumice i Makedonije i 
tražeći povratak teritorija u Jermeniji i Mesopotamiji koje je Iran izgubio u Galerijevom 
ratu. Konstancije II. je odbio te zahtjeve, ali nije želio da izazove veliki rat i poslao je dva 
izaslanstva Šapuru II. Ali nije sa time ništa postigao, i 360. god. n. e. uslijedila je velika 
iranska invazija. Značajnu ulogu u izbijanju rata je imao i rimski dezerter Antonin, koji je 
prešao Šapuru II. Ovaj put su Iranci konačno imali uspjeha. Zauzeti su gradovi Singara, 
Kiphas, Amida (nakon 73-dnevne opsade) i Ad Tigris. Amijan Marcelin do u detalje opisuje 
ovaj rat (u kojem je bio aktivni učesnik), a posebno opsadu Amide. Po Amijanovom opisu, 
Iranci su osvajanje Amide platili sa ogromnom cijenom u ljudstvu i materijalu. Navodno je 
izgubio 30.000 vojnika. Kada je donio vijesti o slomu mesopotamijskog fronta, Konstancije 
II. je odlučio da osobno krene sa armijom u susret Šapuru II. 


Konstancije je te godine doživio još jedan udarac jer mu je umrla supruga Eusebija. 
Konstancije II. se uskoro po treći put oženio i sa Faustinom i to dok je zimovao 360/361. 
god. n. e. u Antiohiji. Ona je ubrzo ostala u drugom stanju. Međutim Konstancije II. nije 
imao tu sreću da vidi svoje jedino dijete, jer je umro prije porođaja. Fausta je dobila 
djevojčicu nazvanu Flavija Maksima Konstancija (Flavia Maxima Constantia). 

U ovo vrijeme su otpali i neki istaknuti zapovjednici Konstancija II. Barbatije je, još dok 
je Konstancije II. bio u Sirmiumu, uslijed spletki jedne robinje, koja je ranije pripadala 
Silvanu, optužen da stvara konspiraciju sa ciljem da postane dominus. On i njegova 
supruga Asirija su bili pogubljeni. Za pad Amide je otkrivljen Ursicin, i zato je opozvan sa 
dužnosti. 


Pariška pobuna 


Kako bi osnažio Istočnu armiju, Konstancije II. je u februaru 360. god. n. e. poslao naredbu 
da iz reda Galske armije izdvoji dio vojnika i pod komandom Lupicina i Sintule pošalje 
na istok. U početku je Julijan, iako sa prigovorom, pokušao da izvrši naređenja. Kada se 
vijest o odlasku dijela trupa raširila među vojnicima, javilo je veliko nezadovoljstvo među 
vojnicima koji nisu željeli da napuste prefekturu Galiju. Direktna posljedica vojničkog 
nezadovoljstva sa Konstacijem II. je bila pobuna trupa i proglašenje Julijana u Parizu za 
novog augusta. 


Prefekt Florencije, od ranije u sukobu sa Julijanom, se tada nalazio u Vienne. Julijan je 
kasnije njega krivio za slanje naredbe o prekomandovanju dijela galske armije. Amijan 
Marcelin navodi da je strah od rasta Julijanove popularnosti bio uzrok naredbe koju je 
poslao Konstancije II. na savjet Florencija. 


Proglašenje Julijana za augusta u februaru 360. god. n. e. u Parizu je stvorilo zanimljivu 
situaciju. Teorijski vojnici nisu zbacili Konstancija II., pa postavili Julijana umjesto njega, 
nego su sada u rimskom svijetu postojala dvojica augusta. 


Julijan je odmah po proglašenju za augusta, napisao pismo Konstanciju II. objašnjavajući 
zašto je bilo neophodno da prihvati želje vojnika i tražio je legitimno priznanje toga čina. 
Konstancije II. je odbio izvršiti to priznanje i zahtijevao je da se Julijan vrati na položaj 
cezara. Međutim, težak rat na istočnoj granici je ipak spriječio Konstancija II. da se 
pozabavi ovim, po njemu, nelegalnim činom. Konstancije je u jesen 360. god. n. e. započeo 
kontraofanzivu. Tada je posjetio je i ruševine Amida, koje je vidjevši (po Amijanu 
Marcelinu) zaplakao. U toku te kontraofanzive on je bezuspješno pokušavao povratiti grad 
Bezabde, koji su Iranci osvojili nešto ranije. 


Julijan je čak nastavio obavljanje uobičajenih poslova 1 zadataka na granici. Tako je 
u periodu juni — august 360. god. n. e. Julijan vodio uspješne operacije protiv Franaka 
Atauarija (Aftauarii). Julijan je tek u novembru iste godine počeo otvoreno javno koristiti 
titulu augusta, pa su izdavani i novci sa ovim vladarskim nazivom. Kovanice su se 
izdavale ili u ime obojice augusta ili samo sa Julijanom. Činjenica da se izdaju zajednički 

novčići jasno pokazuje da je Julijan sebe promatrao kao suvladara Konstancija II. 
Ovaj zanimljivi suvladarski intermezzo trajati će još neko vrijeme. Proslavljena je 
i petogodišnjica Julijanove vladavine na zapadu sa velikim svečanostima i igrama. 
U proljeće 361. god. n. e. Julijan je ponovo predvodio napad u Alamaniju, i tom prilikom 
je zarobljen alamanski kralj Vadomar. Ovaj alamanski kralj je interniran u Španiju. 
Julijan je ovaj napad opravdavao time da je Vadomar bio u savezu sa Konstancijem II. 
koji ga je ohrabrivao da napada Retiju. Konstancije II. je tek 361. god. n. e. odlučio da 
poduzme direktnu akciju protiv Julijana, pa je čak napustio istočni front i sa dijelom 
vojske krenuo prema zapadu. 


Konstancije II. je prve mjesece 361. god. n. e. neuspješno pokušavao zauzeti utvrdu Ad 
Tigris. Nakon toga se povukao u Antiohiju radi pregrupiranja za novi napad na iranske 
pozicije. Iako su prethodne godine trupe Šapura II. bile uspješne, to je plaćeno sa enormnim 
gubicima u ljudstvu. Ta ,pirova pobjeda“ je onesposobila Šapura II. da izvodi nove 
ofanzivne akcije. To zatišje je onda oslučio iskoristiti Konstancije II. i krenuti sa vojskom 
na zapad. 


Tek nakon duže od godinu dana u kojem se nije znalo ko je ili ko su legitimni dominusi, 
Julijan je pokrenuo trupe koje su nastupale iz tri pravca: prema Retiji, sjevernoj Italiji i 
brodovima nizvodno Dunavom. Julijanov zapovjednik (franačkog porijekla) Nevita/Nevitta 
je zauzeo prokaz Succi, čime je najveći jugoistočne Europe potpao pod praktičnu kontrolu 
Julijanske stranke. Međutim, već u junu 361. godine n. e. trupe lojalne Konstanciju II. su 
zauzele Akvileju, odakle su mogle da se ukline među trupe Julijana. Akvileja je bila 
opkoljena od strane 23.000 vojnika lojalnih Julijanu, koji je došao do Niša. Odatle je slao 
pisma raznim gradovima u Grčkoj, pravdajući svoje akcije. Ipak do pravo građanskog rata 
nije došlo, jer je već u Kilikiji bilo jasno da je Konstancije II. bio vrlo ozbiljno bolestan i da 
neće doživjeti ni da dođe od Europe. Zato je Konstancije II. odlučio da, slično svome ocu, 
bude kršten. Zanimljivo je da Konstancije II., uvjereni umjereni arijanac čitav svoj život, 
nije ustvari bio kršten i tehnički je bio van okvira kršćanske crkve. Njega je krstio Euzoije, 
umjereno arijanski biskup Antiohije. Konstancije II. je umro 3. XI. 361. god. n. e. u gradu 
Mobsucrenae. Posljednja volja Konstancija II. je bilo priznavanje Julijana za legitimnog 
nasljednika. 


Konstancije II. nije imao sreće sa autorima koji su pisali o njegovoj vladavini, na 
jednoj strani su bili ortodoksno — katolički pisci koji su okvalificirali kao arijanskog 
heretika, a na drugoj su bili oni koji su bili nekršćanskog opredjeljanja i epigoni Julijana 
Apostate u literarnim vrelima (kao npr Amijan Marcelin) koji su ga prikazivali kao 
tiranina, ubicu i nedostojnog za vladavinu. Sliku o Konstanciju II. je neophodno u 
historiografiji uravnotežiti. Po svemu sudeći on je bio samo preslika vremena i prilika 
u kojima je živio. 

Portret Konstancija II. iz Kronografije 354. Renesansna kopija 
karolinške kopije. Barberini manuskript u Vatikanskoj biblioteci. 





I pored kontinuiranih ratova rimskog i iranskog svijeta u ovom periodu, 
trgovački putevi su još uvijek funkcionirali. O tome svjedoči novčić (gore) 
sa portretom Konstancija II. pronađen u Karghaliku (kineski Sinkjang). 

Julijanova samostalna uprava 


Julijan je u Konstantinopolis ušao 11. XII. 361. god. n. e. Iako je on već bio obilježen 
kao otpadnik (apostata) od kršćanstva, Julijan je vodio sahranu Konstancija II. u Crkvi 
Apostola u Konstantinopolisu. Ovim činom Julijan je pocrtao svoj legitimitet kao dominusa. 
Moguće je da je on dao i da se podigne i mauzolej Santa Costanza kod Rima za svoju 
suprugu Helenu i njenu sestru Konstantinu (suprugu Konstancija Gala). 


Već sa samim početkom samostalne vladavine energični Julijan je krenuo sa reformama. 
Po njemu glavni krivac za loše stanje u Državi, vojsci, upravi i administraciji je bio 
Konstantin, prije svega zbog radikalnog napuštanja tradicija i brzog preobražaja koji je 
tada doživio rimski svijet. Za svoj model vladavine je uzeo Hadrijana i Marka Aurelija, 
odnosno primjenjivanje svoje filozofije na upravljanje rimskim svijetom. Već od ranije se 
Julijan zanosio teorijskim i idejnim principatom — primus inter pares, i da niko nije iznad 
zakona, ni dominus ni ostali građani. U skladu sa takvim načelom politike, Julijan je bio 
čest na sjednicama senata Konstantinpolisa. Tamo je učestvovao u debatama i govorima. 
Institucija dvora, koja je u dominatu dobila na moći, je za Julijana bila neefikasna, 
korumpirana i skupa. To je onda dovelo do brzog otpuštanja hiljada sluga, eunuha, berbera, 
kuhara 1 izlišnih i nepotrebnih službenika i dužnosnika. Julijan je njih zamjenjivao sa 
intelektualcima i profesionalcima. 


Od Dioklecijana je tekao proces centralizacije i birokratizacije. Julijan je nastojao obrnuti 
proces. Novi dominus nastojao da smanji upliv državne birokratije u poslove lokalnih 
zajednica, pa je njihova autonomija ponovo povećavana. Tako su zemljišta lokalnih 
zajednica koja je preuzela imperijalna birokratija vraćanja njima. Porez u zlatu nazivan 
aurum coronarium koji je bio nametan lokalnim zajednicama, sada je postao dobrovoljan, 
a ne obavezan. Julijan je vraćanjem lokalne autonomije želio da obnovi rimsku upravno — 
političku doktrinu o lokalnim zajednicama sa visokom autonomijom, što oslobađa Državu 
od odgovornosti za mnoge poslove. Time dobija sama Država jer njene institucije mogu da 
se fokusiranju na ono što im je glavna nadležnost: odbrana, vanjski poslovi i državno 
zakonodavstvo. Dugovi proizašli iz zemljišnog posjeda su bili ukinuti. Ova posljednja mjera 
je udarila u samo ,,srce“ korupcije. Neplaćeni zemljišni porez je često bio izračunavan više 
nego što je bila sama vrijednost zemljišta. Navedene mjere, posebno ova posljednja 
spomenuta, su donijele za kratko vrijeme veliku popularnost Julijanu. Sa druge strane, 
Julijan je preuzeo na sebe više direktne kontrole. Novi porezi i kuluk (Opera publica) su 
morali da budu direktno od Julijana odobreni, nego da budu ostavljeni na odgovornost 
birokratskog aparata kao što je to bio dotada slučaj. 


Julijan se inače nastojao predstaviti kao predstavnik one ponizne većine stanovništva koja 
se nazivala humiles. 

Halkedonski proces 


Kako bi se obračunao sa predstavnicima korumpirane „hobotnice“ u upravno — 
administrativnim službama, neoficijelnim centrima moći i mreži obavještajno — 
bezbjednosne zajednice Julijan je ustanovio vanredni sud u Halkedonu. Za rad ovog 
sudišta su bili određeni Saturnije Sekund Salutije (koji je unaprijeđen u rang pretorijanskog 
prefekta za Istok) i četvorica vojnih zapovjednika Arbitije (magister militum, možda 
franačkog porijekla), Agil, Nevita (uzdignut na položaj magister equitum) i Jovin. Po 
Amijanu Marcelinu praktično glavni u ovom procesu je bio Arbitije, dok su ostali više — 
manje tu figurirali. Na sud je izveden veliki broj Konstancijevih službenika i dužnosnika. 
Paladije, Taur, Euagrije, Saturnin i Cirin su prognani. Florencije (in absentia), Ursul i 
Eusebije (bio praepositus sacri cubiculi Konstancija II.) su bili osuđeni na smrt. Zloglasni 
agenti Apodemije i Pavle Katena su bili živi spaljeni. 


lako su agenti uspjeli saznati gdje se Florencije skriva, Julijan nije želio da čuje šta su 
mu govorili. On nije želio da se služi istim metodama i da koristi doušničku mrežu kao 
njegovi prethodnici. 





Umjetnička slika koja prikazuje Julijana u dionizijskoj procesiji. Autor Terje Adler Mørk. 


221 


Julijan u Antiohiji 


Nakon 5-mjesečnog boravka u Konstantinpolisu (koji je u ovo vrijeme predstavljao i 
faktički i formalno prijestolnicu Države), Julijan je napustio ovu istočnu prijestolnicu. Na 
putu je posjetio od zemljotresa stradalu Nikomediju, i pomogao je građanima u obnavljanju 
Nikomedije. U Ankari je prezimio 261./262. god. n. e., i tamo je predsjedavao u sudovima. 
Nikoga nije proganjao na osnovi njegove religije. 


Julijan je 18. jula 362. godine n. e. stigao u Antiohiju i to na praznik Adonia, koji je bio 
spomen na smrt Adonisa. Ovaj praznik obilježavaju plač, kuknjava i žalost. Nimalo dobro 
znamenje za Julijana. U ovom sirijskom gradu je ostao 9 mjeseci. Julijan je ubrzo otkrio da 
bogati trgovci uzrokuju nestašicu hrane, čime povisuju cijene. Julijan je prvo ovaj problem 
prepustio antiohijskoj kuriji (vijeće) na rješavanje. Kako lokalne institucije nisu učinile 
ništa, Julijan je razgovarao sa vodećim ličnostima Antiohije, nastojeći ih ubijediti da 
pokrenu akciju. Nakon što i nakon toga nije bilo dostojne akcije vezane za zloupotrebe na 
tržištu hrane, Julijan je reagirao tako što je fiksirao cijene za žito, a ujedno je nabavio još 
žita iz Egipta. Zemljoposjednici su odbili da prodaju svoje žito, tvrdeći da je žetva bila tako 
loše i da oni taj gubitak moraju kompenzirati sa višim cijenama. Julijan je to shvatio kao 
pokušaj da ga prevare i natjerao ih je na prodaju. Libanije smatra da su obje strane bile u 
pravu, dok Amijan Marcelin navodi da je ova priča bila ustvari Julijanova želja za dodatnom 
popularnošću. 


U Antiohiji je Julijan izazvao i prvi ozbiljniji incident sa kršćanskom crkvom. Julijan je 
nastojao obnoviti drevno proročište Castalia u hramu Apolona i Dafne. Kada su mu rekli 
da kosti biskupa Babila (iz II. st. n. e.) suzbijaju boga Apolona, Julijan je naredio da se 
uklone kosti Babila iz blizine hrama. To je bila greška i kršćanska zajednica Antiohije se 
brzo mobilizirala i izvela manifestaciju svoje snage preko masovne procesije. Nešto kasnije 
(22. X. 362. god. n. e.), kada je navedeni hram bio uništen u požaru, Julijan je sumnjao 
da su kršćani to izveli. Zato je naređena striktna istraga. Zatvorena je i glavna antiohijska 
crkva, i to prije nego što je istraga otkrila da je riječ požar uzrokovan nesretnim slučajem. 


Ni Julijanov asketski način života nije bio popularan među orijentalcima koji su se već 
navikli na raskoš, blještavilo i posvećenost dominusa. Julijanova želja da se predstavi kao 
prvi građanin je došla dotle da je čak napisao i satiru ,,Misopogon“ u kojoj on krivi narod 
Antiohije zato što preferiraju da njihov vladar ima vrline na vanjskom, fizičkom prikazu a 
ne u duši. Ovo njegovo ponašanje da sa običnim ljudima razgovara, saobraća i da im daje 
previše slobode u odnosu prema sebi nisu odobravali ni njegovi prijatelji. Kada je napuštao 
Antiohiju, koja nije opravdala njegove želje, Julijan je za upravitelja postao Aleksandra iz 
Heliopolisa, nasilnog i krutog čovjeka. Julijan je smatrao da je on odgovarajući izbor za 
Antiohijce. 

Julijanov stup u Ankari, podignut prilikom 
dominusove posjete ovom gradu 362. god. n. e. 

Julijan i religija 


Iako od roditelja kršćana i iako je njegovo elementarno obrazovanje bilo u kršćanskom 
duhu, Julijan je u svome religijskom opredjeljenju miješao mistično, ,pagansko“ i 
filozofsko, pa bi se ono moglo odrediti kao izrazito eklektičko. Glavni izvori za Julijanovo 
religijsko bivstovanje su njegova djela „Kralju Heliju“ i „Majci bogova“, koji su napisani 
kao panegirici, a ne teološke rasprave. Na Julijana je uticao široki spektar mišljenja od 
tradicionalnih kultova, mitova, pa do theurgije (esoterični pristup platonizmu), čistog 
neoplatonizma i mitraizma, ali ni kršćanstvo nije ostalo bez uticaja na Julijana. U svojoj 
osnovi Julijan je bio monoteista, ali ne abrahamističkog tipa. Slično Pitagori, Julijan je bio 
vegetarijanac. 


Julijan je od samoga stupanja na augustovski tron, započeo obnovu tradicionalne 
religioznosti i potiskivanje kršćanstva. Njegovi zakoni su ciljali na bogate i obrazovane 
kršćane. Julijanov cilj nije bilo uništenje kršćanstva, nego samo udaljavanje od toga da to 
bude religija vladajućih slojeva. Naredio je vraćanje ,,paganima“ njihovih hramova, koje su 
kršćani ili Država prisvojili. Povućene su i privilegije 1 ekstra-prava koja su dodijeljena 
biskupima. Isto tako je ukidao i druge neke privilegije koje su bile dodjeljivane kršćanima. 
Tako je npr. ukinuo Konstantinovu odluka da Majuma, luka palestinskog grada Gaze, bude 
posebna zajednica i grad. Majuma je brojnu kršćansku zajednicu, dok je Gaza dominatno 
bila , paganski" grad. Julijan je 4. II. 362. god. n. e. proglasio edikt o vjerskoj i religijskoj 
slobodi. Po tome ediktu sve religije su jednake pred zakonom i rimski svijet se vraća svome 
klasičnom 1 originalnom eklekticizmu. Država postaje odvojena od bilo koje religije. Ovaj 
edikt je u praktičnim okvirima išao na potiskivanje kršćanstva koje je za vrijeme 
Konstantina i njegovih sinova bilo faktička, iako ne i formalna, vodeća religija. Julijan je 
dobro znao da su progoni samo jačali kršćanstvo, pa zato i nije uputio direktni udarac u 
pravcu njih. Ipak iako nije bilo direktne državne akcije protiv kršćanstva, bilo je slučajeva 
napada na kršćane od strane ,pagana“. Najočigledniji primjer se desio u egipatskoj 
Aleksandriji. 


Nakon pogubljenja Artemija, vojvode Egipta, i njegovog sina Marcela, time ohrabreni 
Aleksandrinci nekršćani su se ustremili na aleksandrijskog biskupa Đorđa, na koga je 
masa bila kivna zbog niza zloupotreba koje je vršio. Kada se biskup vraćao iz suda, 
praćen velikim brojem ljudi, prolazeći pored hrama Genija, je rekao: ,,Koliko dugo će ovo 
svetilište stajati“. To je izazvalo zaprepašćenje i strah ,,paganskih“ Aleksandrinaca jer su 
mislili da je Đorđe pozvao na uništenje hrama. Nakon vijesti o Artemijevoj smrti, masa 
je napala Đorđa i izložila ga svakojakom nasilju. Đorđe je tako ubijen, zajedno sa još 
dvojicom dužnosnika (Dracontius i Diodorus) kršćanske vjeroispovijesti koje je masa 
isto brutalno napala. Tijela njih trojice su spaljena, a ostaci bačeni u more, kako se oni ne 

bi pretvorili u mošti mučenika i na osnovi njih sagradila crkva. Julijan je samo verbalno 
osudio ova dešavanja u Aleksandriji. 


Po ediktu nisu samo ponovo otvarani ,,paganski“ hramovi i provodena restitucija njihove 
imovine, nego su iz egzila vraćeni svi kršćanski biskupi koje su protjerivale zavađene 
kršćanske frakcije. Edikt o toleranciji je bio općeg karaktera pa su samim tim raznorazne 
kršćanske frakcije dozvoljene. Ovom zadnjom mjerom je Julijan nastojao da ojača šizme 
unutar crkve, jer je dobro znao da su sukobi između kršćanskih frakcija uvijek bili žestoki. 


Julijan, koji je dobro shvatao te međukršćanske rasprave i sukobljavanja, je pozivao u 
svoju palatu vođe tih frakcija. Tako ih je on ujedno i ismijavao i zabavljao se prizoru 
njihovih bijesnih razmirica. Galama je nekada bila tolika da je Julijan ponekada povikao: 
»glušajte me! Mene su slušali Franci i Alamani“. Po Amijanu Marcelinu, Julijan je ovim 
povikom nastojao imitirati Marka Aurelija. Na putu za Egipat, prolazeći Palestinom 
Marko Aurelije je upoznao buntovnički duh Jevreje, pa je često znao sa tugom uzvikivati: 
“O Markomani, O Kvadi, O Sarmati, ja sam konačno našao goreg od vas“. Julijan je ubrzo 
otkrio da je imao posla sa tvrdoglavim i nepomirljivim neprijateljem. Julijan se koristio 
svojim govorničkim umijećima kako bi ih neuspješno ubijedio da žive u slozi i bar miru. 


Julijan nije uopće želio da u odnosu na njega i Državu postoje paralelni centri moći i 
odlučivanja, u šta se institucija crkve polako pretvarala. Zato je i moć i utjecaj same crkvene 
organizacije pokušao da oslabi. Kršćanska crkva je najveću moć mešu masama održavala 
sustavom milosrđa, pa su njene dobrotvorne ustanove bile otvorene svima, pa i 
nekršćanima. Zato je Julijan odlučio da razradi rimski dobrotvorni i filantropski sustav, i da 
se brine za ponašanje i moral „paganskih“ svećenika. 


Julijan je tako izjavio: „Ovi nepobožni Galilejci ne samo da hrane svoje siromašne, nego 
i naše takođe, pozdravljajući ih u svojim agapama (ritualna ranokršćanska gozba op. a.) 
i tako ih privlače, kao što se djeca privlače sa kolačima“. Julijan je kršćane pežorativno 
nazivao Galilejcima, jer je Isus rodom iz Galileje. 


Motivacija da ograniči utjecaj kršćanstva, doveo je do školskog edikta, po kojem je svaki 
učitelj morao imati carsko odobrenje za rad. Država se sa svoje strane obavezala da će 
učitelji bili u cijelosti ili većim dijelom plaćani iz javnih fondova. Po Amijanu Marcelinu 
cilj ovoga edikta je bila da sprijeći kršćanske učitelje da koriste tekstove iz klasične 
književnosti u svome obrazovno — odgojnom programu. U ediktu se tako navodi: „Ako 
oni hoće da izučavaju književnost, imaju Luku i Marka...“ Time se radikalno oslabilo 
kršćansko školstvo, jer nije smjelo koristiti prebogatu riznicu klasične književnosti nego 
je bilo ograničeno samo na svoje svete spise. Edikt je imao i ekonomsku pozadinu, jer 
je lišavao kršćanske učenjake, učitelje i tutore da imaju veći broj učenika. U to vrijeme 
škole bez klasične književnosti nisu bile nimalo cijenjene, pa je logično bilo za očekivati 
da se radikalno smanji broj učenika kod kršćanskih učitelja. 

m SL A kiča 


Umjetnička slika koja prikazuje kako Julijan Apostata predsjedava 
na konferenciji sekti. Autor Edward Armitage. Datum 1875. Danas 
se nalazi u Walker Art Gallery, Nacionalni muzej u Liverpulu. 


Prilikom promoviranja kršćanstva za Konstantina i njegovih sinova, određene 
diskriminatorske mjere su uvedene protiv Jevreja. Nedugo prije nego što će ostaviti 
Antiohiju i uputiti se u rat sa Iranom, Julijan je planirao da omogući ponovnu izgradnju 
jevrejskog hrama u Jerusalimu, ali je zbog ili nesretnog slučaja ili namjerne sabotaže 
njegova gradnja prekinuta. Jevreji su Julijana zvali ,Julijan Helen.“ Riječ Helen se u 
abrahmističkom diskursu odnosila na nekoga ko je ,,pagan“, pa će to biti i mediavelni naziv 
za ,,pagane“ klasične civilizacije ili poštovatelje te civilizacije. Grci su u mediavelno doba 
nazivani ili Romejima ili Grcima. Od tada riječ ,,helenski“ u diskursu mediavelnog doba je 
označavalo staru, grčko — rimsku religiju i nekršćansku filozofiju. 


Iranski rat Julijana Apostate 


Julijan je odlučio nastaviti rat sa Iranom koji je izbio zadnjih godina Konstancijeve 
vladavine. Moguće je da kao favorit zapadne armije, ovim ratom želio i da isto stekne i u 
slučaju Istočne armije. Sami pravi ciljevi ove kampanje su još uvijek nejasni. Šapur II., 

uslijed velikih gubitaka u ljudstvu i materijalu, je Julijanu poslao izaslanike kako bi se 
sklopio zadovoljavajući mir. Samouvjereni rimski dominus je to odbio. Moguće je da je 
Julijan za nastavak rata bio motiviran i željom ne samo da se zada osveta Iranu, nego i da se 
dodatno proslavi. Julijan je patio od pretjerane želje za popularnošću među narodom i 
vojskom, što mu je zamagljivalo uvid u stvarnu situaciju i prilike. Iako filozof i odan 
tradicijama klasične civilizacije, Julijan je ipak „dopustio“ da sa njegovim pojedinim 
potezima upravljaju emocije i raspoloženje. Upravo to će se pokazati kao Julijanova najveća 
mana. Julijan je imao još jedan problem, a to je njegova žurba i želja da se u što kraćem 
vremenu uradi što je moguće više onoga što je on zamislio. Da je bio postupan, i da se nije 
upustio u nepotrebni Iranski rat bar dok ne konsolidira svoju imperiju, svjetska povijest bi 
bila drugačija. Ratne slave mu nije nedostajalo, jer je on bio veliki pobjednik na zapadnoj 
granici. Ipak povijest se ne može promijeniti i Julijan je ipak krenuo u pohod. Tako se u 
rimskoj historiji (nakon Krasa, Trajana, Avidija Kasija, Septimija Severa) ponovio „sindrom 
Aleksandra Velikog“. Dok su Sasanidi imali san da povrate ahemenidske granice, tako su i 
grčki i rimski vladari imali san da ponove djelo Aleksandra Velikog. 


Julijan je 5. V. 363. god. n. e. napustio Antiohiju i sa armijom od cc 65.000 ljudi krenuo na 
Iran. Na putu je primio izaslanstva iz niza tampon državica koje su nudile i pomoć u ratu. 
Julijan ih je sve odbio. Jermenskom kralju Arsaku je naredio da sa pripremljenom vojskom 
čeka njegova dalja naređenja. Julijan je odvojio jedan korpus od cc 30.000 vojnika pod 
zapovjedništvom Prokopija i grofa Sebastijana (nekadašnji vojvoda Egipta) da zajedno sa 
kraljem Arsakom prodru u zonu gornjeg toka Tigrisa i da provale u Mediju. Ovim 
strateškim razdvajanjem snaga, Julijan je želio da navede protivnika da je glavni pravac 
udara preko gornjeg toka Tigrisa. Ova Prokopijeva armija se trebala sa Julijanovom 
armijom spoji u Asiriji. 

U Samosati je Julijan naredio izgradnju riječne flote od preko 1000 brodica kako bi se 
mogla snabdjevati vojska u nadiranju. Istovremeno je bilo napravljeno i 50 pontonskih 
mostova. Flota je stavljena pod komandu tribuna Konstantijana i grofa Lucilijana. Dok je 
Julijan sa glavninom trupa trebao ići nizvodno Eufratom, Prokopijeve trupe i Jermeni su 
trebali da napreduju nizvodno rijekom. Dvije kolone su se trebale sastati kod Ktesifona. 
Julijan je namjeravao da po osvajanju Ktesifona na čelo Irana postavi Hormisdasa, brata 
Šapura II. Julijanova kolona je imala uspjeha u martu i aprilu prikom napredovanja, pa je 
krajem aprila zauzeta utvrda Pirisabora, koja je nadgledala kanal koji je povezivao Eufrat sa 
Ktesifonom koji se nalazio na Tigrisu. Međutim, tada su Iranci uništili nasipe, voda se izlila 
i pretvorila zemljište u privremenu močvaru što je značajno usporilo rimsko napredovanje. 
Šapur II. je izdao naređenje da se primijeni politika spaljene zemlje, kako Rimljani ne bi 
nailazili na potrebne resurse. 


U maju je rimska armija došla pred odlično utvrđeni Ktesifon. U blizini zidina Ktesifona 
nalazila se brojna iranska armija (sa katafraktima, bojnim slonovima i masom pješadije) 

pod komandom Merene, koji je nosio čin spahboa (glavni zapovjednik iranske vojske). 
Do bitke je došlo 29. V. 363. godine n. e. i u njoj je Julijan pokazao svoju taktičku 
genijalnost, postavivši svoje trupe u formaciju polumjeseca. Iranci su izgubili 2500 ljudi, 
a Rimljani samo 70. Kršćanski pisac Sokrat Skolastik (Socrates Scholasticus), koji inače 
nije nimalo naklonjen Julijanu, ipak navodi da je nakon ove bitke, Šapur II. molio za 
mir, ponudivši predaju značajnog dijela teritorije. To je Julijan odbio, a zbog pobjede 
je dobio i nadimak Parthicus. 


EZ 





Iranski reljef u Taq-e Bostan koji prikazuje investiture “šaha nad šahovima" Ardašira II. 
(vl. 379. — 383. god. n. e.). Sa lijevo nadesno idu Mitra, Ardašir II. i Ahura Mazda. 
Krajnji desni lik pod nogama predstavlja palog Rimljanina, možda samog Julijana. 

Julijanova armija se ipak ,,ukopala“ pred Ktesifonom, jer joj je nedostajalo dosta opreme 
sa kojom bi mogli da probiju odbranu Ktesifona. Istovremeno, Šapur II. se sa novom, 
velikom armijom približavao Ktesifonu. Problem je nastupio jer se sa Julijanovom 
glavninom nije još uvijek spojio korpus pod komandom Prokopija. Na prvom ratnom 
vijeću su visoki časnici uspjeli ubijediti Julijana da ne postavlja opsadu oko Ktesifona jer 
je grad odlično utvrđen, a i ta velika iranska armija se približava. Julijan nije želio da se 
napušta ono što je osvojio i još uvijek se nadao dolasku korpusa Prokopija i Sebastijana. 
Zato je naredio da se uništi flota, što će se pokazati kao katastrofalna greška. Uskoro su 
iranske manevarske jedinice počele da napadaju rimske pozicije. Drugi ratni savjet je 
održan 16. VI. 363. godine n. e. na kojem se odlučilo da se rimska armija povuće i to ne 
kroz Mesopotamiju, nego pravcem do Korduene. Tako je Julijan pokazao da je odličan 
taktičar, ali loš strateg. On je općenito loše procijenio situaciju na istoku, nije imao 
precizne i jasne ratne ciljeve, nije sa sobom ponio i odgovarajući broj sprava za opsadu i 
mnogo je eksperimentirao (dioba trupa, spaljivanje flote). Uz to ni snabdjevanje vojske 
nije bilo adekvatno riješeno, jer su Iranci primjenjivali strategiju spržene zemlje. 


Smrt Julijana Apostate 


Za vrijeme povlaćenja, (umorna, iscrpljena i sa niskim moralom) rimska armija je trpila 
povremen iranske napade. Jedan od tih napada je bila i bitka kod Samare 26. VI. 363. 
god. n. e. Sam Julijan je aktivno uzeo učešća u bitci, i Amijan Marcelin navodi da je 
Julijan, ne noseći svoj oklop, pokušavao da podigne moral svojih trupa. U tome je i imao 
uspjeha i uspio je da učvrsti rimske linije. Nažalost, upravo kada su se Iranci počeli povlačiti 
uz goleme gubitke, Julijan je bio teško ranjem kopljem u leđa, koji je vjerojano bacio 
neki saracenski vojnik u službi Sasanida. Moguće je da je riječ o pripadnicima arapskog 
naroda Lakhmida koji su bili iranski saveznici. Prvu pomoć Julijanu je pružio njegov 
osobni ljekar Oribarije (OpeiBaooc; živio cc 320. — 400. god. n. e.; bio ugledni ljekar i 
pisac medicinskih djela). Nakon toga se Julijan vratio na borbenu liniju. Bitka se nastavila 
bez pobjednika sve do večeri. Nekoliko sati kasnije, Julijan je izdahnuo u svome šatoru. 


Okružen bliskim ljudima, koji su oplakivali njegovu prijevremenu smrt, Julijan je, po 
riječima Amijana Marcelina, rekao pred smrt: "Šutite, ne treba oplakivati gospodara koji 


odlazi na nebo, zvijezdama". 


Po Julijanovoj želji njegovo tijelo je sahranjeno u Tarsusu. Međutim, izgleda da se ono tu 
nije zadržalo, i po Zonari je njegovo tijelo eskhumirano i ponovo sahranjeno u ili blizu 
Crkve apostola u Konstantinpolisu!? Konstantin Porfirogenit spominje Julijanov sarkofag. 

Danas se porfirni sarkofag koji se identificira sa onim u kojem počiva Julijan, nalazi u 
Arheološkom muzeju u Istanbulu. 








\ 
Mi 

hi fi 
l 


Porfirni sarkofazi ispred Arheološkog muzeja u Istanbulu. 
Onaj bez krsta (u sredini) je pripadao Julijanu Apostati. 


Ubrzo je nastalo više verzija o tome šta je to ubilo Julijana. Prvo je već 364. godine 
n. e. Libanije iznio teoriju da je Julijana ubio kršćanin koji se nalazio među njegovim 
vojnicima. Tu svoju teoriju je 14 godina kasnije Libanije napustio i sada je navodio da je 
Julijana ubilo saracensko koplje. Jovan Malala, historičar iz VI. st. n. e. navodi da je 
pretpostavljeno ubistvo Julijana djelo konspiracije na čijem čelu je bio Bazil Veliki, 
kršćanski biskup kapadokijske Cezareje. Kasnija kršćanska tradicija je razvila teoriju da 
je Julijana ubio sv. Merkurije. 

Koptska freska koja prikazuje kako sv. Merkurije ubija Julijana Apostatu. 


Libanije govori da je Julijan ostao u lijepom sjećanju kod dobrog dijela rimskog svijeta. 
Tako su mnogi gradovi postavljali njegove prikaze uz slike bogova i poštovali ih kao da je 
riječ o bogu. Sasvim je suprotno mišljenje bilo crkve koja je Julijana predstavila kao svoga 
velikog neprijatelja i prilično ga ocrnila svojom propagandom. Ni sama država koja je 
kasnije potpala pod sve veći utjecaj kršćana nije dostojnu pažnju posvetila sjećanju na 
Julijana. Kasnija tradicija je i razvila apokrifnu priču da su Julijanove posljednje riječi bile 
veviknkac ue, ToMaaie ili Vicisti, Galilaee (pobijedio si Galilejće“) u smislu da je Isus, 
odnosna crkva, konačno pobijedili. 

Julijan kao pisac 


Julijan je bio vrlo marljiv učenjak i pisac i iza njega je ostao značajan književni opus. 


Tako se zna za više njegovih radova kao što su: 


1. 


14. 
15. 
16. 


»panegirik u počast Konstanciju“ iz 356./357. god. n. e.. Napisao ga je kako bi 
uvjerio Konstancija II. da je na njegovoj strani. 


. »Panegirik u počast Eusebiji“ iz 357./358. god. n. e. 
. »Herojska djela Konstancija“ iz 357./358. god. n. e. Iako se podvlači vjernost 


Konstanciju II., u njemu se i kritizira. 


. „Utjeha zbog odlaska Salutija“ iz 359. god. n. e. 
. „Pismo senatu i narodu Atene“ iz 361. god. n. e. 


. „Pismo Temistiju filozofu“ iz 362. god. n. e. 


“Kiniku Herakleju“ iz marta 362. god. n. e. 


. „Himna Majci bogova“ iz marta 362. god. n. e. 


. „Neobrazovanim kinicima“ iz maja 362. god. n. e. 


. „Carevi“ iz decembra 362. god. n. e., satira na račun Konstantina. 
. »Himna kralju Heliju“ iz decembra 362. god. n. e. 
. »Misopogon“ iz 363. god. n. e., satira na sopstveni račun. 


Protiv Galilejaca“ protukršćanska rasprava. Nažalost sačuvana samo u 
99 
fragmentima. 


„Fragment pisma svećeniku“ iz 362. god. n. e. 
„Pisma“. 


„Epigrami“. 

VLADAVINA JOVIJANA 
363. — 364. god. n. e. 


Jovijan (331. — 17. HI. 364. god. n. e.), vladao od 27. VI. 363. god. do 17. II. 364. god. n. e. 
Do dolaska na carski tron zvao se Flavius lovianus, a kao vladar Flavius lovianus Augustus. 
Jovijan je rođen u Singidunumu (današnji Beograd), kao sin Varonijana, koji je bio 
comes domesticorum za Konstancija II. I Jovijan se pridružio vojsci i do 363. god. n. e. 
dostigao je istu komandu koju je imao i njegov otac. Sa tim činom je učestvovao u 
iranskom ratu Julijana. Jovijan je bio kršćanin. Ime Jovijanove supruge je bilo Charito, 
kćerka zapovjednika Lucilijana. Sa njom je Jovijan imao dva sina: jednog nepoznatog 
imena i drugog po imenu Varonijan. 


Dan nakon Jualijanove smrti, visoke starješine rimske armije u Mesopotamiji su se sastali 
kako bi izabrali novog dominusa. To više nije bila pozicija za koju bi se otimali. Tako je 
Saturnin Sekund Salutije, pretorijanski prefekta za Istok, odbio carski purpur. Tako je izbor 
vojske pao na Jovijana. Međutim, po Amijanu Marcelinu njegov izbor je izgleda bio 
posljedica određene zabune. Navodno je ovaj Jovijan bio pogrešno identificiran, misleći da 
se radi o drugom Jovijanu, koji je bio primicerius notarium i koji se isto spominjao kao novi 
dominus. Isto tako prilikom aklamiranja, vojnici su možda zamijenili ime Jovijan za ime 
Julijan, pa su mislili da se Julijan oporavio od rane. 


Jovijan je nastavio povlačenje armije iz Mesopotamije, nakon niza okršaja uspio je da 
dođe na obale Tigrisa. Međutim, našao se u takvoj situaciji da je bio prisiljen da sklopi 
mirovni sporazum pod iznimno ponižavajućim uvjetima. Po tome sporazumu, za prolaz 
u sigurno područje, Jovijan se složio da preda Iranu područje koje je Galerije 298. god. 
n. e. osvojio, a Dioklecijan anektirao. Riječ je o oblastima Arzanene, Moxoene, Zabdicene, 
Rehomene i Corduene. Irancima je predato i 15 utvrđenih pozicija, između ostalog i Nisibis, 
Castra Maurorum i Singara. Stanovnici ovih gradova su trebali biti evakuirani i prebačeni 
na rimsko područje. Sa ovim potezom, strateško područje koje su Rimljani koristili za 
brze upade u samo središte sasanidskog carstva je pripalo Iranu, pa je sada sasanidskim 
,šahovima nad šahovima“ olakšani prodori u Malu Aziju i Siriju. Tako je ofanzivna 
inicijativa rimskih armija na istoku ustupala mjesto defanzivnosti. Rimljani su se odrekli 
i svojih interesa u Jermeniji u korist Sasanida. Kršćanski kralj Jermenije Arsak II., morao 
je ostati neutralan u bilo kojem sukobu između Rimljana i Iranaca, a morao je i dio 
teritorije ustupiti Irancima. Ovaj ugovor je od početka bio ocijenjen degradirajućim, a 
Jovijan je postao totalno nepopularan. Znajući da mu je pozicija ,klimava“, Jovijan je 
poslao notara Prokopija i tribuna Memorida da na zapadu oglase stupanje Jovijana 
na prijesto. 

Jovijan je odmah ponovo postavio kršćanstvo kao favoriziranu religiju. Prilikom dolaska 
u Antiohiju, on je povukao edikte Julijana koji su se ticali kršćanstva. Labarum je ponovo 
postao simbol vojske. On je isto izdao edikt o toleranciji, po kojem njegovi podanici mogu 
uživati punu slobodu savjesti, izuzev izvođenja magijskih obreda, što će biti oštro 
kažnjavano. Iako je načelno održavana tolerancija, bilo je pojedinačnih ekscesa, kao što je 
Jovijanova naredba da se spali antiohijska biblioteka. Sa ovim činom započeo je postupni 
kulturocid nad klasičnom civilizacijom, a koji dostiže vrhunac za Teodosija I. Isto tako 
Jovijan nastoji da potisne održavanje „paganskih“ obreda u javnosti, čak prijeteći smrtnom 
kaznom i to ediktima od 11. IX. 1 23. XII. 363. god. n. e. Jovijan je bio „nikejac“ i mnogo je 
uvažavao Atanasija, koji je povraćen iz 10-mjesečnog izgnanstva u egipatskoj pustinji (na 
koje ga je osudio Julijan). Nakon povraćanja iz svoga četvrtog izgnanstva (za Konstantina, 
Konstancija II i Julijana), Jovijan ga je postavio na arhiepiskopa Aleksandrije. Ali to nije 
bilo i završno izgnastvo za ovog borca za ,nikejsku vjeru“. U kršćanskoj literaturi, posebno 
onoj na istoku, Jovijan je predstavljan kao heroj. Od Jovijana pa sve do 1463. god. svi 
vladari Konstantinpolisa su bili kršćani. 


Jovijan je želio da je što je moguće brže dođe do Konstantinpolisa, kako bi konsolidirao 
svoju vlast. Međutim, dok je bio na putu, pronađen je mrtav u krevetu u svome šatoru u 
mjestu Dadastana, na pola put između Ankare i Nikeje. Uzrok njegove smrti je ostao 
nepoznat, a postoje teorije da se prejeo gljiva ili da je ugušen sa karbon monoksidom iz 
drvenog uglja, a koji je korišten za zagrijavanje. Njegova supruga i sinovi su nastavili živjeti 
decenijama nakon smrti Jovijana. 

VALENTINIJANSKA DINASTIJA 





Solid sa portretom Valensa na aversu. Solid sa portretom Gracijana na aversu. 

Solid sa portretom Valentinijana II. na aversu. Na reversu 
su prikazani Valentinijan II. i Teodosije I. kao pobjednici. 

ZAJEDNIČKA VLADAVINA VALENTINIJANA I VALENSA 
364. — 375. god. n. e. 


Valentinijan I. (321 — 17. XI. 375. god. n. e.), od 26. II. do 28. III. 364. god. vladao cijelom 
državom, a od tada pa do 17. XI. 375. god. n. e. zapadnim provincijama. Do dolaska na 
carski tron zvao se Flavius Valentinianus, a kao vladar Flavius Valentinianus Augustus. 
Valentinijan je rođen u gradu Cibalae (danas Vinkovci u Slavoniji). Njegov otac je bio 
Gracijan Stariji zvani Funarius, vojni komandant za vrijeme vladavina Konstantina I. i 
Konstansa. Kada je Gracijan Stariji bio unaprijeđen u comesa/grofa Afrike, još kao dječak 
ga je pratio sin Valentinijan. Kao i njegov otac i Valentinijan je izabrao vojno — zapovjednu 
karijeru, i dostigao je čin protector domesticus. Kao časnik rimske vojske, Valentinijan je 
učestvovao u ratu sa Alamanima. Za jedan poraz prilikom kombinirane akcije Julijana 
i Barbatija, ovaj potonji je krivicu prebacio na Valentinijana i drugog časnika po imenu 
Bainobaudes. Otpušten iz vojske, Valentinijan se vratio na svoje imanje u Srijemu. Dvije 
godine kasnije Valentinijan i njegova supruga Marina Severa su dobili sina Gracijana 
Mlađeg. Za vrijeme kratkotrajne vladavine Jovijana, Valentinijan je ponovo u zapovjednoj 
strukturi vojske i promoviran je u tribuna elitne pješadijske jedinice scutarii. Sa tim činom 
je pozvan u Ankaru. Nakon Jovijanove smrti, održan je u Nikeji sastanak civilnih i vojnih 
dužnosnika sa ciljem da se izabere novi dominus. Dva su imena bila predložena: Ekvitije / 
Aequitius i Januarije (rođak Jovijana). Oba prijedloga su odbačena. Učesnici sastanka su 
se ipak složili oko Valentinijana, koji nije ni prisustvovao ovom sastanku. Nakon toga su 
poslali izaslanike u Ankaru, kako bi ga obavijestili o tome da je postao novi dominus. 
Valentinijan i njegov brat Valens su bili kršćani. 


Valentinijan kao dominus i imenovanje Valensa za suvladara 


Prvi zadatak Valentinijana je bio da dobije podršku vojske, koja je tada (nakon Jovijanove 
smrti) bila u nekoj vrsti konfuzije. Zato je održao jedan odlučni i autorativni govor, kojim je 
uspio da dobije podršku vojske. Odmah na početku Valentinijan je odlučio podijeliti vlast sa 
mlađim bratom Valensom, i to se desilo već 28. III. 364. god. n. e. u Konstantinpolisu. 
Oni su zajednički putovali do Sirmiuma, prolazeći kroz Hadrianpolis 1 Niš. Valensu su 
prepušteni Konstantinpolis i istočne provincije. Podjelom vlasti Valentinijan je želio i 
održati lojalnost istočnih dužnosnika i vojskovođa, koji sigurno ne bi bili oduševljeni da se 
centar Države, nakon četiri decenije, ponovo premjesti na zapad. Imenovanjem Valensa 

istočnog, poglavito grkofonskog, dijela rimskog svijeta. Istine radi dvojica augusta nisu 
bili jednaki, jer je Valens ipak bio u neku ruku subordiniran Valentinijanu, u sličnom 
odnosu kao Maksimijan prema Dioklecijanu. Prijestolnica Valentinijana je bio Milano, a 
Valensa Konstantinpolis u koji je stigao u decembru 364. god. n. e. 


Podjela vlasti i teritorija nije bila baš jednoglasno prihvaćena, jer Dagalajf / Dagalaifus, 
magister equitum, imao određene primjedbe. 


Valens (328. — 9. VIII. 378. god. n. e.), brat Valentinijana I., vladao kao suvladar na istoku 
od 28. III. 364. do 9. VIII. 378. god. n. e. Do dolaska na carski tron zvao se Flavius Julius 
Valens, a kao vladar Flavius Julius Valens Augustus. Za razliku od brata, koji je imao 
istaknutu vojnu karijeru, Valens je proveo dobar dio života na imanjima svoga oca. Vojsci 
se priključio tek cc 360. god. n. e. Bio je oženjen sa Albijom Dominikom (Albia Dominica; 
kćerka pretorijanskog prefekta Petronija, poznatog po pohlepi i okrutnosti) sa kojom je 
imao dvije kćerke Anastaziju i Karosu, kao i sina Valentinijan Galata (koji je još u ranoj 
dječačkoj dobi umro). 


Pobuna i uzurpacija Prokopija 


Valens je preuzeo pod upravu istočni dio rimskog svijeta, koji je mirovnom ugovoru 
sa Iranom, napustio niz oblasti u Mesopotamiji i izgubio patronat nad Jermenijom. Zato 
je on nakon zime 364./365. god. n. e. krenuo prema tim granicama kako bi izvidio kakva 
je novonastala situacija. Do jeseni 365. godine n. e. Valens je stigao do kapadokijske 
Cezareje, kada je dobio vijesti da se zapovjednik Prokopije u Konstantinpolisu proglasio 
za dominusa. 


Prokopije je bio zapovjednik sjeverne armije, kada je Julijan Apostata vodio rat protiv Irana. 
Preko svoje majčine strane Prokopije je bio rođak Julijanu Apostati. Imali su zajedničkog 
djeda Julija Julijana. Prokopije i Sebastijan nisu se prije Julijanove smrti uspjeli sa 
glavninom rimskih snaga. Tako on nije ni prisustvovao izboru novog dominusa. Po Zosimu, 
Julijan je dao Prokopiju carsku odeždu, i to obrazloživši samo njemu. Kada je Jovijan 
proklamiran za dominusa, Prokopije mu je predao tu odeždu usput mu otkrivši Julijanove 
namjere. Prokopije je i zamolio Jovijana da mu se dozvoli povlaćenje u privatni život, što je 
novi dominus i odobrio. Prokopije se tada sa familijom povukao u Cezareju Mazaku. 
Po Amijanu Marcelinu, koji svoj opis bazira na svjedočenju Strategija, raširile su se 
neutemeljene glasine prema kojima je Julijan bio odredio Prokopija za svoga nasljednika. 
Nakon Jovijanove smrti Valentinijan i Valens su poslali vojnike kako bi uhapsili Prokopija, 
potencijalnu pretnju za njihovu vlast. Prokopije se bio predao, ali je zamolio pratnju da mu 

dozvoli da vidi svoju familiju. On i vojnici koji su ga sprovodili su jeli i pili. To je iskoristio 
Prokopije i uspio je da pobjegne sa svojom familijom. Tako je lutao sve dok nije došao do 
Konstantinpolisa gdje je zamolio Strategija za pomoć. Prokopije je potkupio dvije legije 
koja su se tada nalazile u Konstantinpolisu, proglasio se 28. IX. 365. god. n. e. za dominusa 
i preuzeo kontrolu nad istočnom prijestolnicom. 


Prokopije je u Konstantinpolisu naišao na zavidan nivo podrške. Istovremeno su širenje 
vijesti da je Valentinijan umro, a Prokopije je dao i izdavati novac sa svojim likom, i 
kojim je naglašavao svoju vezanost sa II. flavijevskom dinastijom. Prokopije se u svom 
drugom braku oženio i sa Faustinom, udovicom dominusa Konstancija II. Zahvaljujući 
ovoj propagandi, on je uspio da nađe podršku u vojsci i među uglednim i obrazovanim 
pojedincima, koji su se već osjetili pritisnutim od Valentinijana. 


Kada je do Valensa stigla vijest da je Prokopije digao ustanak, ovaj dominus istoka je čak 
razmatrao mogučnost abdikacije, pa možda i da izvrši. Ipak se nekako uspio pribrati, i 
pokrenuti se protiv uzurpatora. Međutim, i tada je do konkretne akcije prošlo još vremena, 
jer se veći dio trupa lojalnih Valensu već nalazio u Siriji. Prve dvije legije koje je Valens 
poslao na Prokopija, su prešle na stranu potonjeg. Čak je malo nedostajalo da i sam Valens 
bude zarobljen blizu Halkedona. Za Valensa je veliki problem bila i činjenica da mu 
Valentinijan ne može djelotvorno pomoći. Zato je Prokopije pod svoju vlast stavio i 
dijeceze Trakiju i Asianu. Tek u proljeće 366. god. n. e. Valens je sabrao dovoljno trupa da 
ofanzivno krene na Valensa. U bitci kod Tajatire (Thayatira u Frigiji) je poražen Prokopijev 
zapovjednik Gomoarije. Suparničke armije su se susrele kod Nakoleje, i Valens je uspio 
ubijediti protivnikove vojnike da pređu na njegovu stranu. Prokopije je pobjegao, ali je 
zahvaljujući izdajstvu dvojice svojih pratioca,, bio uhapšen i pogubljen 27. V. 366. god. 
n. e. a njegova glava je poslana Valentinijanu u Trier. 





Srebra siliqua sa porterom Prokopija. 

Ova pobuna je jasno ukazala na određene probleme u Istočnoj vojsci, jer su pojedine njene 
jedinice mijenjale strane, zavisno od situacije. Istočna armija nije baš bila pouzdana. Kao 
i Istočna armija, i Valens se nije u ovom periodu baš pokazao kao vođa i vojskovođa. 
Prisutna je bila njegova bojažljivost i nedostatak dubljeg strateškog promišljanja. 
Nedostajala mu je crta odlučne osobe koja tačno zna šta hoće. On je definitivno bio znatno 
lošiji od svoga starijeg brata. Vrlo brzo će svi ti nedostaci pokazati sa katastrofalnim 
posljedicama. 


Novi rat u prefekturi Galiji 


I pored Julijanovih pobjeda u Galiji i Germaniji, zbog odsustva dijela trupa, kao i glavnih 
zapovjednika na istok, za zapadnim granicama se situacija ponovo usložnila. Alamani su 
365. god. n. e. prešli Rajnu i ponovo napali rimsko područje. Po Amijanu Marcelinu, 
Valentinijan je bio na putu za Pariz kada je 1. XI. 365. god. n. e. dobio vijest o alamanskom 
upadu. Istoga dana došla mu je i vijest o tome da se na istoku Prokopije pobunio protiv 
Valensa. Prvotno je poslao Dagalajfa sa dijelom vojske na Alamane, dok je odlučio da krene 
na istok kako bi pomogao Valensu. Međutim, do njega su došle deputacije vodećih galsko — 
germanskih zajednica da mole da dominus ostane u Galiji. Uz to je savjet njegovog 
dvora preporučivao da Valentinijan ostane u prefekturi Galiji. Priklonio se tome i krenuo 
je osobno predvodeći armiju na Alamane. Valentinijan je napredovao do Remsa 
(Durocortorum) i odatle je poslao svoje visoke oficire Karijeta (Charietto) i Severijana 
na Alamane, međutim oni su poraženi i ubijeni. Valentinijan tada šalje Dagalajfa, ali je 
on 366. godine n. e. više — manje bio neefikasan. Zatim je Dagalajf zamijenjen sa 
zapovjednikom Jovinom, koji je sa svojim trupama nakon nekoliko bitaka uspio 
potisnuti Alamane iz galske prefekture. 


Valentinijan je početkom 367. god. n. e. planirao kaznenu ekspediciju na Alamane, ali 
je morao odustati od toga zbog novonastale krize u Britaniji i sjevernoj Galiji. Takvu 
situaciju su iskoristili Alamani, koji su prešli Rajnu i zauzeli i opljačkali Majnc. Ovo je bio 
veliki udarac za Valentinijana 1 općenito rimske pozicije na rajnskoj granici. Valentinijan 
se zato poslužio drugim sredstvima kako bi naudio Alamanima. Tako je organizirao 
ubistvo Vitikabija (Vithicabius), koji je bio tada vođa Alamana. Valentinijan se nije na 
tome zaustavio, nego je odlučio ipak da pokrene veliku akciju na Alamane. Zato je u 
zimu 367./368. god. n. e. skupljao veliku armiju za planiranu proljetnu ofanzivu. Pozvan 
je Sebastijan, grof Italije da se italijanskim i ilirskim trupama pridruži veća na terenu 
prisutnim Jovinu i Severom, koji je tada bio magister peditum. 

I tako je u proljeće 368. god. n. e. Valentinijan praćen sa svojim osmogodišnjim sinom 
Gracijanom i velikom armijom prešao rijeke Rajnu i Majnu i prodro u Alamaniju. U 
početku nisu nailazili ni na kakav otpor, nego su palili sve na što su naišli. Do bitke je ipak 
došlo kod Soliciniuma. U ovoj bitci su Rimljani bili pobjednici, ali su i pretrpili teške 
gubitke. Nakon toga je sklopljeno primirje, i Valentijan se vratio u Trier kako bi prezimio. 
Tokom 369. god. n. e. Valentinijan je naredio nove defanzivne radove na rajnskoj granici. 
Podizanje utvrde u Transreniji u blizini modernog Hajdelberga, izazvalo je proteste 
Alamana koji su poslali izaslanstvo Valentinijanu. Smatrajući podizanje ove utvrde za 
pretnju svojoj sigurnosti, Alamani su napali utvrdu dok je ona bila u izgradnji i uspjeli je 
uništiti. Tada je alamanski otpor bio ujedinjen pod Makrijanom, kraljem alamanskog 
plemena Bukinobanti (Bucinobantes), koji je naseljavao područje oko rijeke Majne blizu 
Majnca. 


Galiju nisu ugrožavali samo Alamani, nego i Saksonci koji su 370. god. n. e. obnovili 
napade na sjevernu Galiju. Grof Nanijen, koji je komandovao trupama u sjevernoj Galiji, 
koji se obratio Severu za pomoć. Nakon rimskih uspjeha, postignut je sporazum po 
kojem su Saksonci trebali poslati svoje mladiće za službu u rimskoj vojsci, a Rimljani 
bi dopustili Saksoncima da se slobodno vrate u Saksoniju. Međutim, Rimljani se nisu 
namjeravali držati sporazuma, pa su postavili zasjedu 1 ubili sve Saksonce. 


Valentinijan je cc 372. god. n. e. izvršio invaziju na Alamaniju. Zahvaljujući alamanskim 
dezerterima, Makrijan je bio zarobljen i zatočen. Umjesto njega na mjesto kralja 
Bukinobanta je postavljen Fraomar (Fraomarius), ali njega Bukinobanti nisu prihvatili. i 
nakon vladavine u periodu cc 372./373. god. n. e. On je ubrzo protjeran a na tron ovog 
alamanskog plemena je vraćen Makrijan. Kako su izbili problemi u sjevernoj Africi i kako 
se iskomplicirala situacija na dunavskoj granici, Valentinijan nije mogao da sa punom 
snagom udari na Makrijanove Alamane. Prisustvo dominusa je sada bilo potrebno u ilirsko- 
panonskim provincijama. Zato je Valentinijan 374. god. n. e. sklopio mir sa Makrijanom i 
da prizna njegovo kraljevsko pravo. Po sporazmu Bukinobanti su dobili status federata i 
postali su samim tim i saveznici Rimljana u ratu sa Francima. Možda je dio toga sporazuma 
bilo i udaljavanje Fraomara i njegovih najbližih prostalica. Valentinijan je Fraomara poslao, 
zajedno sa alamanskim savezničkim trupama pod komandom Biteridija (Bitheridius) i 
Hortarija, u u Britaniju. Svi ovi podaci pokazuju kroničnu neslogu kod Germana i da je bilo 
vrlo teško postići zajednički cilj oko kojeg bi se okupila većina germanskih naroda i 
konfederacija. 


Kako bi se ugrozila pozicija Alamana, Valentinijan je primjenjivao i diplomatiju. Tako 
je nastojao ubijediti Burgunde, ljute neprijatelje Alamana, da napadnu Makrijanove 
Alamane. Ako Burgundi napadnu i pritisnu Alamane, Valentinijan će Alamane koji bježe 
dočekati sa svojom armijom. Međutim, Valentinijanova arogancija i impulsivna priroda 
su doprinijeli da ovi pregovori propadnu. Valentinijan je bio odbio da se sastane sa 

burgundskim izaslanicima, i osobno uvjeri burgundske izaslanike u rimsku podršku. Ipak 
je i od ove diplomatije bilo koristi, jer su procurile veze o mogućem antialamanskom 
rimsko — burgundskom savezu. Među Alamanima je zavladala panika, što je omogućilo 
Teodosiju Starijem, tadašnjem magister equitum (otac budućeg dominusa), da napadne 
Alamane iz Retije, odnese pobjedu i zarobi golemi broj Alamana. Ovi Alamani su naseljeni 
u Padsku ravnicu. 


“Velika zavjera? 


Pod izrazom “Velika zavjera" se podrazumijeva kombinirani i vjerojatno međusobno 
koordinirani napad 367. godine n. e. na Britaniju, a koji je bio povezan sa pobunom i 
dezerterstvom dijela vojske smještene uz Hadrijanov zid. Amijan Marcelin je ova dešavanja 
opisao kao barbarica conspiratio. Razlog ovog velikog udara na Britaniju i nemogućnosti 
njene inicijalne kvalitetne odbrane, isto je moguće tražiti u posvemašnjem padu rimskih 
oružanih snaga na zapadu, nakon poraza Magnecija. Tako se i u Britaniji osjećao nedostatak 
u broju vojnika, a i njihovo nezadovoljstvo je bilo sve izražajnije. I ponašanje i djelovanje 
Pavla Katene je ostavilo u Britaniji vrlo loše posljedice. Rimska Britanija je imala tada i 
korumpiranu upravu i administraciju. 


Prvo se u zimu početkom 367. godine n. e. pobunio jedan garnizon stacioniran na 
Hadrijanovom zidu. To je omogučilo Piktima da napadnu sjeverne dijelove rimske Britanije. 
Gotovo istovremeno napad su izvršili i Atakoti (Atticoti, Attacoti, Atecotti, Atticotti, 
Ategutti), Skoti i Saksonci na različitim dijelovima obale. Franci i Saksonci su napali i 
sjevernu Galiju. Napadači su opustošili najveći dio rimske Britanije. Britansko stanovništvo 
je bilo izloženo velikom nasilju, pljački, silovanju, ubijanju i porobljavanju. Nektarid / 
Nectaridus (moguće proto-verzija grofa vojnog područja zvanog ,saksonska obala“), a 
Fulofad / Fullofaudes (vojvoda Britanije / dux Britanniarum) je bio ili ubijen ili opkoljen 
ili zarobljen. Preostali dio vojske u Britaniji, a koji je ostao lojalan i nije dezertirao, se 
povukao unutar zidina jugoistočnih britanskih gradova. Dezerteri i odbjegli robovi su 
kako bi preživjeli, isto se odavali pljački. Inače je tada vladala velika izdaja unutar same 
rimske Britanije. Tako su areani ili arcani bili potkupljeni, što je olakšalo napadačima 
izvođenje operacija. 


Areani ili arcani su bili agenti u državnoj službi i stacionirani u rimskoj Britaniji, u 
krajnjem razdoblje rimske vlasti nad otokom. Termin areani je poznat samo iz jednog 
teksta i možda je riječ o pogrešnom čitanju riječi arcani („oni koji su tajni“). Moguće je 
da je riječ o onima koji su naseljavali područje uz Hadrijanov zid i kao dužnost imali da 
osiguravaju informacije za rimske zapovjednike o stanju u narodima, plemenima i 

zajednicama sa druge strane limesa i granice, kao i pokretima neprijateljskih jedinica. 
Oni su ustvari djelovali kao vanjska obavještajna služba. U slučaju ,,Velike zavjere“ po 
Amijanu Marcelinu oni su bili potkupljeni od neprijatelja pa se ponijeli prilično nečasno 
tako što su izvještavali neprijatelja šta se dešava na rimskoj strani. 


U okviru dešavanja u vrijeme ,,Velike zavjere“ zanimljiva je uloga izvjesnog Valentina. On 
je počinio neki vrlo ozbiljan zločin. Maksim, brat Valetina, je bio blizak Valentinijanu i 
uspio je da Valentin umjesto pogubljenja bude prognan u Britaniju. Čim je došao, stupio je 
kontakt sa ostalim izgnanicima i oni su počeli pripreme da se pobune, za vrijeme haosa 
nastalog za ,,Velike zavjere“ i da podmićivanjem na svoju stranu prevedu britanske vojne 
jedinice. 

Međutim, iako su anarhija, kaos i nasilje bili rašireni, interes napadača je primarno bila 
pljačka, a ne sustavno osvajanje. U vremenu kada su izvršavani napadi na Britaniju, 
Valentinijan se na rajnskoj granici nalazio u sukobu sa Alamanima, i nije osobno mogao da 
ode u Britaniju. Zato je prvo poslao Severa (u činu comes domecticorum), koji nije uspio 
da se snađe u Britaniji. Sever se vratio u Galiju i sastao se sa Valentinijanom u gradu 
Samorobriva. Valentinijan je zatim poslao Jovina (u činu magister equitum) u Britaniju, dok 
je Sever unaprijeđen u čin magister peditum. To je bilo u vrijeme kada se Valentinijan 
ozbiljno razbolio, pa je uslijedila borba za nasljeđe između Severa i Rustika Julijana (koji je 
bio magister memoriae i predstavnik nobiliteta Galije). Međutim, Valentinijan se uspio 
oporaviti i imenovao je svoga sina Gracijana za kolegu-augusta na zapadu, čime ga je 
predestinirao za budućeg nasljednika. Jovin se ubrzo vratio, govoreći da mu treba više 
vojnika kako bi uspio smirio situaciju u Britaniji. Tek je u proljeće 368. godine n. e. 
stiglo adekvatno pojačanje u Britaniju, pod vodstvom grofa Teodosija Starijeg. U ovom 
pojačanju su se nalazile elitne trupe, kao i njegov sin Teodosije I. (budući dominus) i 
možda Magnus Maksim (budući uzurpator). Teodosijeve trupe su došle do Londona i 
započele se obračunavati sa napadačima. Kako bi bio smanjen broj protivnika, obećana 
je amnestija za dezertere. Sa njima su se popunjavali garnizoni. Za novog vojvodu Britanije 
je imenovan Dulcitije (Dulcitius), a za novog vikara je izabran Civilis. Amijan Marcelin 
hvali vojnička umijeća Dulcitija. 

Sada su rimske trupe nizale uspjehe i do kraja 368. god. n. e. su napadači izbačeni iz 
rimske Britanije. Teodosije Stariji se i obračunao sa Valentinom i njegovim pristalicama, 
prije nego je njihova pobuna i izbila. Oni su predati Dulcitiju, koji ih je dao pogubiti. 
Hadrijanov zid je ponovo zaposjednut. Civilis je dobio u zadatak obnovu normalnog 
života u Britaniji. Osnovana je nova provincija Valentia. Moguće je da je Teodosije Stariji 
poduzeo kaznenu ekspediciju na zemlje napadaća, koji su morali da se potčine rimskom 
veličanstvu. Pošto se u Notitia Dignitatum nalaze četiri jedinice sa imenom Attacotti, koje 
služe Zapadnom carstvu na kontinentu (a ne na britanskom otoku), moguće je pretpostaviti 
da su Atakoti kao vid potčinjenosti morali slati regrute rimskoj vojsci. Služba areani je 

ukinuta. Sama granica je održavana uz suradnju sa narodom Votadini, koji su prebivali 
na području između Hadrijanovog i Antoninovog zida. Između rimske Britanije i Votadina 
su postojala duboka i značajna prožimanja. Teodosije Stariji se vratio u Rim kao heroj i 
postao je magister equitum, umjesto Jovina. 


I. Valensov rat sa Gotima 


Goti u Podunavlju su podržavali Prokopija, a Valens je saznao da oni inače planiraju akciju 
protiv Valensovog dijela rimskog svijeta. Riječ je o gotskim zajednicama Tervinga koje su u 
ovo vrijeme bile pod vodstvom Atanarika (Athanaric ili Atanaric), i koje su bile u mirnim 
odnosima sa Rimskom državom još otkako ih je porazio Konstantin 332. god. n. e. 


U proljeće 367. god. n. e. Valens je sa trupama prešao Dunav i napao Atanarikove Gote, 
koji su se sklonili na montes Serrorum (vjerojatno južni Karpati). Pošto ih nije uspio naći i 
tako dobiti priliku za borbu, Valens se povukao. Iduće godine u proljeće, poplava je 
spriječila Valensa da ponovo pređe Dunav. Valensove trupe su 369. god. n. e. ponovo prešle 
Dunav kod Noviodunuma i napale su Greutunge prije nego su se suočile sa Tervingima. 
Goti su doživjeli poraz i ubrzo je utanačen mir Atanarika i Valensa, koji je bio relativno 
dobar za Atanarikove Gote, iako su bili poraženi. 


Rat na istočnim granicama 


Jedan od glavnih razloga zašto je Valens sa Atanarikom sklopio takav mir koji nije bio strog 
prema Gotima, jeste i situacija na granici sa Iranom. Šapur II. Je bio željan da iskoristi sve 
pogodnosti dogovora sa Jovijanom. Prvi na udaru je bila Jermenija i njen prorimski kralj 
Arsak II., koji je ostavljen da se sam brani. Iranci su napali, ali je otpor Jermena 
predvođenih sa sparatepom (vrhovni vojni zapovjednik) Vasakom Mamikonijanom bio 
snažan i djelotovoran. Pošto silom nije uspio, Šapur II. je primijenio prevaru, pa je pozvao 
Arsaka II., Vasaka Mamikonijana i druge jermenske velikaše kako bi sklopili mir. Kada su 
oni došli, Arsak II. je zatočen, a Vasaku Mamikonijanu je oderana koža. Zatim je uslijedila 
nova iranska ofanziva. Kada je Šapur II. upao u Jermeniju, on je i planirao i pokušao 
provesti konverziju stanovnika Jermenije sa kršćanstva na zaratustrizam. Šapur II. nije 
planirao aneksiju Jermenije, nego samo zbacivanje jermenskog ogranka arsakidske dinastije 
i postavljanje umjesto nje, svojih favorita iz kruga naharar aristokratije. Faust od Bizanta 

tako spominje dvojicu jermenskih naharara po imenima Meruzhan Artsruni (koji je inače 
bio zaratustrovac) i Vahan Mamikonijan (brata izdanog Vasaka) kao dijarhijske vladara 
Jermenije pod sizerenstvom Šapura II. 


Naharar je bila nasljedna titula za pripadnike najvišeg stepena antičkog i srednjovjekovnog 
jermenskog plemstva. 


Oko 369. ili 370. god. n. e. jedan Jermenin po imenu Trastamat je posjetio zatočenog 
Arsaka II. U razgovoru njih dvojice, Arsak II. se počeo prisjećati ranijih dobrih dana i još je 
više pao u depresiju. Zato je uzeo Trasmatov nož i izvršio samoubistvo. Nakon njega i 
Trastmat je izvršio samoubistvo. 


Vojska predvođena proiranskim jermenskim velikašima je postavila opsadu utvrde 
Artogerrasa, u kojoj su se nalazili Papas (malodobni sin jermenskog kralja Arsaka II.), 
njegova majka Farantcem i jermenski trezor. Ovu utvrdu su branili Azati, pripadnici staleža 
srednje i niže jermenske aristokratije. Nakon dugotrajne opsade, Papas je uspio da se nekako 
izvuće (uz pomoć diplomatije njegove majke) iz utvrde da bi se u Marcianopolisu sreo sa 
Valensom, koji je tada bio u gotskim kampanjama. 


Šapur II. se u Jermeniji suočio sa nizom problema, jer nije dugo trebalo da se pojavi otpor 
jermenskih velikaša. 





Posrebrenjeni tanjir sa prikazom nekog iranskog “šaha nad šahovima" (moguće 
Šapura II.) kako lovi jelena. Danas se nalazi u British Museum u Londonu. 

Čim je utanačen sporazum sa Atanarikom, Valens se mogao posvetiti jermenskim pitanjem. 
Na poziv jermenskih velikaša Papas se vratio u Jermeniju, praćen sa grofom i vojvodom 
Terentijem. Međutim, Valens nije želio povrijediti ugovor iz 363. god. n. e., pa Papas nije 
tada proglašen za kralja. I pored toga, Šapur II. je sa velikom armijom upao u Jermeniju i 
Papas je ponovo morao bježati i kriti se u Laziki. Sada je Valens morao poslati trupe pod 
Arintajeja (Arinthaeus; tada magister peditum praesentalis) u Jermeniju. Šapur II. nije 
nastavio progon Papasa, nego je napao utvrdu Artogerassa, uspijevši je zauzeti u zimu 370. 
god. n. e. Iranci su zaplijenili kraljevski trezor, a kraljica Farantcem je bila silovana i 
ubijena. Brutalni postupak prema jermenskoj kraljici je bio velika mrlja na Šapuru II, 
iako se čini da ga nije morala savjest zbog učinjenog. Šapur II. je započeo i progon kršćana 
i prisilnu konverziju na mazdaizam, ortodoksni oblik zaratustrizma. 


Šapur II. je kontaktirao Papasa i pokušavao ga je ubijediti da pređe na njegovu stranu. U tim 
pregovorima je Šapur II. imao uspjeha, ali i pored toga je u proljeće 371. god. n. e. započeo 
invaziju Jermenije u velikom stilu. Rimsko - jermenske trupe pod komandom rimskih 
zapovjednika Trajana i Vadomarija i jermenskog sparapeta Mušega Mamikonijana su kod 
Bagrevanda pobijedile iranske trupe. Po svemu sudeći sparapet Mušeg je bio najzaslužniji 
za ovu pobjedu. Šapur II. se u ljeto 371. god. n. e povukao u Ktesifon, a morao se sada 
ponovo pozabaviti sa kušanskim napadima. Tako je narednih pet godina egzistiralo neko 
primirje na istočnim granicama rimskog svijeta. 


Cijelo ovo vrijeme se ustvari vodila igra u kojoj su i Rimljani i Iranci izbjegavali direktno 
sučeljenje, što bi značilo i prekidanje mira iz 363. god. n. e. Tako se ustvari odvijala vojno — 
politička igra sa i na perifernim državama. Strateški gledano, Valens je uspio da u ovoj 
“partiji šaha" sa Šapurom II. bolje prođe, čime je djelimično kompenziran mirovni 
sporazum iz 363. god. n. e. Iako je povraćen rimski utjecaj u Jermeniji, izbili su problemi sa 
još uvijek mladim Papasom kojem je vlast udarila u glavu. Tako je po njegovom nalogu 
373. god. n. e. otrovan katolikos (poglavar jermenske crkve) Narses, a čak su od Valensa 
traženi i nekih rimskih gradova, kao što je Edesa. Savjetovan od svojih zapovjednika, a 
i plašeći se da će Papas prijeći na iransku stranu, je brzo reagirao. Prvi put su Valensovi 
zapovjednici propustili da uhvate Papasa koji je tek ubijen 374. god. n. e. prilikom jedne 
gozbe. Zaslužan za to je bio zapovjednik Trajan. Za jermenskog kralja je postavljen 
Varasdat, a regent u njegovo ime je bio Musel Mamikonejan, koji je inače bio veoma 
prorimski nastrojen. 


Pored Jermenije, Šapur II. je planirao prošiti svoj utjecaj i na Kavkazu. Iberski kralj 
Saurmag II. (Sauromaces, 63490039, vladao od 361. god. n. e.) je vodio prorimsku politiku. 
Nakon mira iz 363. god. n. e., Šapur je odlučio iskoristiti povoljnu situaciju i iranske trupe 
su zbacile Saurmaga I., postavivši na njegovo mjesto Aspakura II. (33509%6-033%90). 
U kasnu 370. ili u proljeće 371. god. n. e. velika rimska armija (20 legija = cc 12.000 
vojnika) pod komandom Terentija je upala u Iberiju, i na rijeci Kiris je postignut dogovor 

po kojem je Iberija podijeljenja. Jugozapadni dio Iberije je pripao Saurmagu, a 
sjeveroistočni dio je zadržao Mihrdat III. (00028) nasljednik Aspakura. Ovo de 
facto rješenje nije priznao Šapur Il., koji je rimsku intervenciju smatrao kao casus belli. 
Ipak se stanje dualiteta u Iberiji zadržalo sve do Hadrianopoljske katastrofe, kada su 
Rimljani morali povući svoju podršku Saurmagu. On je izgubio vlast, a Iberija je prešla 
pod patronat Sasanida. 


Rimski vojno — diplomatski uspjesi u Jermeniji i Iberiji, i posebno smrt Papasa nisu dobro 
prihvaćeni na sasanidskom dvoru. Šapur II. je to smatrao prekršajem mira iz 363. god. n. e. 
To je navelo Valensa da priprema veliku preventivnu ofanzivu na istoku. Međutim, u 
istočnim provincijama je došlo do izbijanja niza problema. 375. god. n. e. došlo je do 
pobune u planinskom, uvijek buntovnom i nemirnom, području Isauriji (zapadna Kilikija u 
pojasu planinskog lancaTaurusa). Tako su se trupe predviđene za napad na istočnu granicu 
morale prebaciti u Isauriju. Uz to je 377. god. n. e. došlo i do pobune arapske (saracenske) 
kraljice Mavije, čije su snage opustošile područje od Fenikije do Sinaja. Valensove trupe su 
bile uspješne i obje pobune su stavljene pod kontrolu. 


Šapur II. je bio jedan od najuspješnijih iranskih “šaha nad šahovima", koji je svojoj 
iznimno dugoj vladavini uspio u sukobu sa rimskim svijetom preokrenuti inicijativu na 
svoju stranu, povratiti ranije izgubljene teritorije, pobijediti Kušane i zavladati cijelim 
područjem koje danas zauzimaju države Avganistan i Pakistan. Ali Šapur II. je bio i 
nemilosrdan kada bi se obračunavao sa unutarnjim pobunama. Tako je pobunjeno 
stanovništvo Suze dao istrijebiti. U ponovno izgrađenu Suzu je naselio zarobljenike sa 
rimskog područja. Šapur II. je bio zaratustrijski ortodoks, kolekcija avesta je kompletirana i 
uređena, a hereze i otpadništa od zaratustrizma su kažnjavani. Šapur II. je i kršćane izlagao 
progonima. Grad Nišapur u pokrajini Korasan je nazvan po njemu. Umro je 379. god. n. e. 


Granična linija između rimske Jermenije i kraljevine Jermenije pod sasanidskim 
sizerenstvom (Persarmenia) uspostavljena je mirom iz Acilisene dogovorenim između 
384. i 390. god. n. e. (uobičajeno se datira u 387. god. n. e.). Iako su skoro 4/5 stare 
Jermenije ostale pod sasanidskim sizerenstvom, povećana je i teritorija istočnorimskih 
istočnoh posjeda. Za razliku od dioklecijanovske provincije Armenia Minor (kasnije 
reorganizirana u Armenia Prima i Armenia Secunda), koja je bila zapadno od Eufrata, 
novi jermenski teritoriji istočno od Eufrata su zadržali određeni vid autonomije. Sjeverni 
dio te rimske Jermenije, sa istočne strane Eufrata, je zvan Armenia Maior i bio je u statusu 
civitas stipendaria (sa unutarnjom autonomijom), sa civilnim namjesnikom koji je nosio 
titulu comes Armeniae. Južni dio rimske Jermenije, sa istočne strane Eufrata (koji je pod 
rimskim utjecajem bio još od 298. god. n. e.), se nazivao Satrapies i činilo ga je šest visoko 
autonomnih kneževina (civitates foederatae): Ingilene, Sophene, Anzitene, Asthianene, 
Sophanene i Balabitene. Ovi kneževi su bili obavezni da Carstvu stave na raspolaganje 

vojnike i da pošalju zlatnu krunu caru, kao simbol pokornosti. Sa svoje strane oni su od 
cara primali vladarske insignije kao znak legitimiteta uprave. 


Pobuna u Africi 


I sjevernoafričke provincije su bile žrtve korupcije i loše uprave. Tamošnji grof Roman je 
činio čitav niz zloupotreba. Pronevjere Romana i njegova nesposobnost da odbrani granična 
područja od upada pustinjskih nomada su izazvale veliku ogorčenost stanovništva. Roman 
je ustvari zanemarivao odbranu onih gradova i zajednica koje mu nisu dale mito. 


Stanje je bilo uzavrelo i čekao se samo povod da izbije pobuna. Nubel, bogati i moćni 
berberski/maurski kršćanin i rimski časnik je umro. Neposredno po smrti Nubela došlo je 
do sukoba između njegovih legitimnih vanbračnih sinova. Nubelov sin Firm je likvidirao 
Zamaka (Zammac; vanbračni sin) kako bi došao do očeve imovine. Grof Roman je stao na 
stranu Zamaka, i Firm je 372. god. n. e. podigao ustanak. Pobuna 1 kriza u sjevernoafričkim 
provincijama natjerali su Valentinijana da tamo pošalje Teodosija Starijeg (u činu magister 
militum). Kada je Teodosije Stariji došao u Afriku, Firm je nastojao da utvrdi mir sa njim. 
Međutim, Teodosije Stariji je to odbio, jer se Firm bio proglasio dominusom. I tako se 
Teodosije Stariji sa svojim trupama uvukao u tešku i krvavu ratnu kampanju. Firm je 
imao podršku nekih pustinjskih plemena kao i donatista. Kada su Firmove snage zauzele 
grad Rusuccuru, on je naredio pokolj svih stanovnika toga grada ,,nikejske" vjeroispovijesti. 
Tako je ova pobuna poprimila ioblike vjerskog rata. Na kraju je Firm izdan od strane svojih 
pristalica i izvršio je samoubistvo 375. godine n. e. kako ne bi bio uhvaćen živ. Teodosije 
Stariji je otkrio koruptivnost Romana, pa ga je dao uhapsiti zajedno sa njegovim 
pristalicama. 


Uzroci slabljenja 


Nemogućnost Valentinijana da porazi samo dio Alamana, okupljenih oko Makrijana, i 
“pucanje” granica na svim stranama rimskog svijeta ukazuje da su posljedice slabljenja 
oružanih snaga postajale sve vidljivije. Posebno je to bilo izraženo u kvantitetu vojske. Bez 
obzira koliki bio kvalitet vojske, ako nema dovoljno vojnika da čuva iznimno dugačku 
granicu, njena učinkovitost na samom terenu opada. Glavni uzrok slabljenja vojske je bio 
građanski rat Magnecija i Konstancija II. Taj pogubni rat, a posebno bitka kod Murse su 

ostavili iza sebe enormne gubitke u ljudstvu rimskih armija. Ti gubici nisu nikada više 
namireni, i nedostatak vojnika će ostaviti tragične posljedice ne samo po vojsku, nego i na 
sam rimski svijet. Posebno se deficit u broju vojnika osjećao na zapadu, jer su gubitci 
Magnecijeve zapadne armije bili ogromni. Nekada moćna rajnska armija je praktično 
zbrisana u bitci kod Murse, i nikada više nije obnovljena. Granica na Rajni i općenito na 
zapadu otada je tavorila sa malo vojske. To su odmah iskoristili Franci i Alamani, pa čak se 
tada dešavaju pad prvo Kelna, a zatim Majnca, gradova iznimno dobro utvrđenih. Sa 
problem manjka vojske na zapadu se suočavao i Julijan, koji je ipak uspio da manju brojnu 
snagu u odnosu na neprijatelja, namiri boljom kvalitetom. Međutim, to je bilo privremeno 
rješenje, jer je sigurno dio zapadnih trupa (moguće onih najboljih) pratio Julijana na istok. 
Ubrzo su uslijedili novi ratovi sa Alamanima, u Britaniji i sjevernoj Galiji. Rajnska armija 
nije imala vremena da se obnovi, jer su ratovi bili praktično kontinuirani. Sa njvećim 
naprezanjem granična linija na Rajni je održavana. Nije bilo odmora da se izvrši 
prekompozicija zapadne armije, sa novim regrutiranjem i obukom domaćih ljudi. Tražila 
su se brza rješenja, pa su već obučeni stranci koji su dolazili istočno i južno od Rajne i 
Dunava, postajali sve prisutniji u rimskim oružanim snagama. Tako je proporcionalno 
opadanju regrutiranja domaćih ljudi, rastao upliv stranaca.Slobodno se može reći da je 
bitka kod Murse glavni uzrok sloma borbene snage rimske vojske na zapadu. Oslabljena 
i nikada oporavljena zapadna vojska je onda i sama postala uzrok pada rimske državne 
vlasti na Zapadu u narednom stoljeću. 


Operacije u Podunavlju 


Po Valentinijanovom nalogu, ponovno su utvrđivane odbrambene linije u Podunavlju, 
uključujući i one pozicije koje su se na nalazile na području Kvada. To je naravno izazvalo 
protivljenje Kvada, koji su poslali poslanstva čije zahtjeve je u potpunosti ignorirao 
Ekvitije, tada magister armorum per Illyricum. Maksimin, pretorijanski prefekta za Galiju 
se 373. god. n. e. sporazumio sa Ekvitijem da se sin galskog prefekta unaprijedi i postavi za 
onoga koji će završiti navedeni projekat. Ipak su protesti poglavara Kvada usporavali 
radove, što je prilično frustriralo Marcelina. I tako je on jednom prilikom priredio banket na 
kojem bi se dogovorio sporazum o gradnji utvrda. Na banket je pozvan Gabinije, kralj 
Kvada. To je bila klopka i Gabinije je vjerolomno i na podmukao način ubijen. 


Nije dugo trebalo čekati na odgovor i došlo je do rata sa Kvadima i njima pridruženim 
sarmatskim zajednicama. U jesen 373. god. n. e., Kvadi i Sarmati su prešli Dunav i započeli 
pustošenje panonske provincije Valerije. Napadači nisu uspijevali da zauzmu gradove, ali su 
prilično opustošili ruralna područja. Protiv njih su poslane dvije legije koje nisu uspijevale 

koordinirati svoje napade i bile su poražene i opkoljene od Sarmata. Ovaj rat su pokušale 
iskoristiti i druge sarmatske grupacije, napadajući Meziju ali su njihovi napadi bili lako 
odbijeni od trupa kojima je komandovao Teodosije Mlađi, tada vojvoda Mezije a kasniji 
dominus. 


Transdanubijci su prodirali u dubinu rimskog teritorija, pa su jednom prilikom napali i 
karavan u kojem se nalazila princeza Flavija Konstancija, koja je išla iz Konstantinpolisa 
na zapad kako bi se udala za Gracijana. Malo je nedostajalo da princeza bude zarobljena. 


Vijesti o ovim zbivanjima Valentinijan nije primio skoro do kraja 373. god. n. e. Zato je tek 
u proljeće 374. god. n. e. on napustio Trier i došao u Karnuntum. Rimski dominus se tu 
sastao sa izaslanstvom Sarmata koje je molilo oproštaj za ono što su učinili. Valentinijan je 
odgovorio da će on istražiti šta se desilo i da će prema tome djelovati. Valentinijan je ipak 
prešao preko Marcelinovog čina i odlučio je da teško kazni Kvade. On je bio praćen sa 
zapovjednicima Sebatijanem i Flavije Merobaudom (Merobaudes; franačkog porijekla). 
Ljeto je potrošeno na pripreme, i u jesen 374. god. n. e. Valentinijanove trupe su kod 
Akvincuma (danas Budim u Mađarskoj) prešle Dunav i opustošile kvadsku teritoriju ne 
nailazeći na ozbiljniji otpor. Nakon toga trupe su se povratile u zimske kampove, a 
Valentinijan se povukao u Savariju (danas grad Szombathely u Mađarskoj). 


Dio trupa iz istočnog dijela je poradi situacije u Podunavlju transferiran na zapad, kako bi 
služili na zapadu. Ova prekomanda je na istoku ostavila značajnu prazninu, koja će biti i 
uzrok oslabljenog otpora na istoku. 


Uprava i reforme 


Valentinijan je imao nešto nasilniji i brutalniji karakter te naprasitu narav. Sam nije bio 
kultiviran, i bio je odbojan prema kultiviranom okruženju. Po Amijanu Marcelinu on je 
mrzio sve dobro odjevene, obrazovane, bogate i one sa uglednim porijeklom. U svojoj 
vladavini sitne, čak i izmišljene uvrede (kao što su prenagljena riječ, slučajni propust, 
nehotično zakašnjene) smjesta su donosile ,,krivcu* smrt. Riječi koje su iz usta cara Zapada 
najlakše izlazile bile su: ,,Odrubite mu glavu", »Živog ga spalite" i ,,Prebijati dok ne 
izdahne". Njegovi kućni ljubimci su bile dvije medvjedice po imenu ,,Nevinost" i „Mica 
Aurea". Kavezi sa njima su uvijek postavljani blizu Valentinijanove ložnice. Njima su 
nekada bacani osuđeni krivci, a to je Valentinijan uobičavao gledati. Nakon godina svoga 
“službovanja” medvjedica Nevinost je puštena na slobodu. I pored takve svoje naravi, 
Valentinijan je bio dobar vojnik i savjestan upravljač. Valentinijan je osudio i višestoljetnu 
praksu izlaganja novorođenčadi. Ovaj rimski dominus se posebno interesirao za dobrobit 
siromašnijih klasa. 

Valentinijan i njegov brat Valens na istoku su održavala umjerenu jednostavnost života i 
ispravljene su mnoge greške luksuznog dvorskog života iz vremena Konstantinovih 
nasljednika. Valens ne samo da nije povećavao porez, koji u 4Ogodišnjem periodu 
udvostručio, nego je u prvim godinama vladavine i snizio porez za 44 na istoku. Ipak 
pokazati će se vremenom da je odluka o snižavanju nameta na istoku ostavila loše 
posljedice na upravu i državne institucije, jer je došlo do značajnog smanjena javnih 
prihoda na istoku.Valentinijan je ipak bio održavao visinu poreza. On je možda ispravio 
zloupotrebe poreskih uprava, ali se i nadalje zahtijevao značajan poreski prinos, posebno 
od bogataša. Valentinijan je izgleda bio ubijeđen da je novac potrebniji Državi radi obrane 


see ve 


Oni su imali i pozitivnu zakonsku legislativu kojom su uvodili red u upravi i pomagali 
običnom čovjeku. Kako je napredovala birokratizacija i centralizacija uprave i 
administracije u rimskom svijetu, tako se pogoršavalo stanje u jedinicama lokalne 
autonomije. Nezainteresiranost za municipalni život dovodi do jačanja utjecaja i 
značaja kuratora / curatores, koji su punovlasno upravljali municipijima. Samovolja i 
iskorištavanje moćnih ljudi (potentiores) kao i općenito opadanje jedinice lokalne 
autonomije morali su dovesti i do reakcije Države. Julijan počeo sa snaženjem lokalne 
autonomije i vraćanjem dijela ingerencija. Politiku zaštite lokalnih zajednica nastavlja i 
Valentinijan, pa se osniva institucija defensor civitatis i to 364. god. n. e. za gradove 
Ilirika, a naredne godine i za druge regije. Defensor / "Branitelj" je službeno štitio obični 
puk od "nadutosti činovnika" i od elite. On je razmatrao svakovrsne žalbe i pazio na 
red. Oni bi u neku ruku bili sinkretizam drevne institucije plebejskog tribuna i današnjih 
ombdusmena i pravobranilaca. Tako su mogli iznositi pritužbe običnih ljudi na sudove, 
pa čak i dominusa. Najprije je “branitelje postavljala središnja uprava, a zatim je njihov 
izbor bio prepušten lokalnim zajednicama. Ipak sudeći po izvorima značenje “branitelja? 
je opadalo sa vremenom, da bi u VI. st. n. e. izgubili značenje, a u mnogim zajednicama 
nisu više bili ni birani. 

Valentinijan je bio i prvi vladar koji je uredio državni sustav zdravstvene zaštite, tako što 
je u svakoj od 14 rimskih četvrti dao postaviti po jednog ljekara koji su plaćani iz javnih 
fondova, a imali su i druge povlastice. Svaki od ljekara je bio odgovoran za stanovništvo 
svoje četvrti. 


Među najvažnije civilne odluke braće Valentijana i Valensa spadaju one što se tiću 
obrazovnog sustava. Još na početku vladavine Valentinijan i Valens su donijeli zakone o 
obrazovanju. Dok su još zajednno boravili u okolini Niša, izdali su edikt Mamertinu, 
pretorijanskom prefektu Italije, Afrike i zapadnog Ilirika po kojem se određivalo 
kvalificiranim učiteljima da osnuju ili obnove škole. Glavni zakon o obrazovanju je 
donesen 370. god. n. e. i po njemu su regulirani : registracija, ponašanje i dužina za učenike 
i studente u Rimu. Ovim zakonom je dozvoljeno javno šibanje učenika i studenata koji su 
se neodgovorno ponašali. Moguće je da je sličan zakon na istoku donio i Valens. Libanije, 

govoreći o namjesniku Sirije iz cc 370. god. n., navodi da je on optužio neke studente 
zbog lošeg ponašanja i dao je da se oni jano išibaju u Antiohiji. Temistije hvali Valensa 
za podizanje škola gdje ih nije bilo i po njegovom ohrabrivanju učitelja i učenika. Od 
372. god. n. e. po Valensovom zakonu imenuju se prepisivači na latinskom i grčkom za 
konstantinpoljsku biblioteku. Oni dobivaju i sljedovanja u žitu. Od 373. god. n. e. po 
novom zakonu dodjeljuju se različite povlastice za učitelje u Rimu, a od 374. god. n. e. 
slične povlastice su dodijeljene 1 učiteljima crtanja u sjevernoj Africi. 


O reformi obrazovanja Edvard Gibon kaže sljedeće: „Zdrav razum neobrazovanog 
vojnika utemeljio je korisnu i širokogrudu osnovu za školovanje mladeži i podršci nauci 
u opadanju. Namjera mu je bila da se u glavnim gradovima svih provincija retorika i 
gramatika predaju na grčkom i latinskom jeziku, a budući da su veličina i ugled šķole 
obično bili srazmjerni značaju grada, rimska i konstantinpoljska akademija su osnovano 
polagale pravo na prvenstvo. Dijelovi Valentinijanovih literarnih edikata nepotpuno 
predstavljaju konstantinpoljsku školu, koju su kasnije poboljšale kasnije uredbe. Tu 
školu činio je 51 profesor iz raznih grana nauke: jedan filozof, dva pravnika, pet sofista i 
deset gramatičara za grčki, a tri retora i deset gramatičara za latinski jezik. Pored sedmorice 
prepisivača ili, kako su ih onda zvali, istraživača starina, čija su marljiva pera snabdjevala 
javnu bibliotetku lijepim i tačnim prepisima klasičnih pisaca. Zanimljiviji je pravilnik 
ponašanja propisanog učenicima, jer pruža prve obrise oblika i discipline modernog 
univerziteta. Iziskavalo se da donesu odgovarajuća svjedočanstva magistrats svojih rodnih 
provincija. U javni registar redovno su unošena njihova imena, zanimanja i prebivališta. 
Školskoj mladeži je bilo strogo zabranjeno da trači vrijeme na gozbe ili teatar, a dužina 
školovanja je bila ograničena do dvadesete godine života. Gradski prefekt je bio ovlašten 
da kažnjava lijene i neposlušne šibanjem ili istjerivanjem, a bilo mu je naloženo da 
podnosi godišnji izvještaj upravniku kancelarija, kako bi se znanje i sposobnosti 
školovanih mogli korisno upotrijebiti u javnoj službi. ? 


Nažalost, Valentinijan je imao i lošu praksu da se okružuje lošim i nesposobnim 
dužnosnicima u koje je imao povjerenje i pored dokaza o njihovom djelovanju. 


Valentijan, Valens i pitanje religije 


Valentinijan je bio kršćanin, ali je bio tolerantan i prema različitim kršćanskim sljedbama, 
Jevrejima, “paganstvu", svjetovnoj i mističnoj filozofiji i načinu života koji je praktikovala 
klasično historijsko razdoblje. Jedino je zabranjivao neke oblike kultova, kao što je tip 
žrtvovanja i bavljenje magijom. Valentinijan je dozvolio djelovanje drevnih haruspika. 
Valentinijan je i prihvatio molbu ahajskog prokonzula Pretekstata, koji je u svojoj molbi 

naveo da bi život Helena bio sumoran i neugodan ako bi bili lišeni Eleusinskih misterija. 
Valentinijan se odbojno odnosio i prema brzom bogaćenju kršćanskog klera. Jedan njegov 
edikt javno se čitao u gradskim crkvama u kojem on opominje svećenike i monahe da ne 
posjećuju kuće udovica i djevica, a za neposlušnost je prijetio civilnim sudom. Svećenicima 
nije bilo dozvoljeno da prime bilo kakav poklon, zavještanje ili nasljedstvo. Svaki 
testament suprotan ovom ediktu je proglašavan ništavnim, a poklon bi zaplijenila Država. 
Izgleda da su nekim kasnijim zakonom ove uredbe proširene i na kaluđerice i biskupe. 
Ovim propisima Valentinijan je nastojao suzbiti jednu vrlo negativnu pojavu da su neki 
samoproglašeni duhovnici postajali vodići pobožnim ženama iz visokog društva. Tako su 
ti likovi svojim propovijedanjem o potrebi preziranja ,,ovozemaljskog" svijeta i njegovih 
dobrih strana, ustvari su sticali najpoželjnija preimućstva ,,ovozemaljskog" života kao što 
su naklonost neke, možda mlade i lijepe žene, njena bogatstva, bogato domaćinstvo i 
uvažanje robova, oslobođenika i klijenata toga domaćinstva. Golemi imetci tih rimskih 
matrona su trošeni na velike milodare i skupa hodočašća. 


Edvard Gibon na sljedeći način opisuje Valentinijanov odnos prema religiji: „Njegova 
duboka razboritost, neprosvjećenja ali 1 neiskvarena naukom, otklanjala je sa 
ravnodušnošću punom uvažavanja, tanana pitanja iz teološke rasprave. Uprava nad 
zemljom iziskivala je njegovu budnost i zadovoljavala ambiciju. Mada je pamtio da je 
učenik Crkve, nikada nije zaboravljao da je vrhovni vladar sveštenstva. Pod vladavinom 
jednog Otpadnika ispoljio je revnost u uvažavanju kršćanstva. Svojim podanicima je 
dao povlasticu koju bješe uzeo za sebe. A oni su mogli sa zahvalnošću i povjerenjem 
prihvatiti sveopštu trpeljivost koju bješe dozvolio vladar predan strasti, ali nesposoban da 
se boji ili pretvara. Pagane, Jevreje i one raznorazne sekte koje su priznavale božansku 
vlast Krista, zakoni su štitili od samovoljne vlasti ili ruženja naroda... 


Za razliku od Valentinijana, njegov brat na istoku, možda pod utjecajem supruge Albije 
Dominike je bio manje tolerantan i prema nikejcima i prema ,,paganima". Dolazilo je i do 
određenih progona. Valens je započeo 371./372. god. n. e. 1 seriju progona ,,paganskih" 
filozofa u kojima je stradao veliki broj ljudi. Valens je inače bio umjereni arijanac, i 
pridržavao se kristološke formule ,,homoios". 


Valentinijanov brak 


Valentinijan se cc 370. god. n. e. oženio sa Justinom (živjela cc 340. — 391. god. n. e.), 
kćerkom Justina koji je bio upravitelj Picenuma za vrijeme Konstancija II. Sokrat 
Skolastik vezano za ovaj brak donosi, vjerojatno apokrifnu, priču o tome da je Valentinijan 
donio zakon po kojem je muškarcu bilo dozvoljeno da ima dvije supruge, čime je 

ozakonjena poligamija i tako se napustio tradicionalni rimski monogamni brak. I onda 
je po Sokratu Skolastiku Valentinijan uzeo za ženu Justinu, a da se nije razveo od Marine 
Severe. Ova priča Sokrata Skolastika gotovo sigurno ne odgovara stvarnim dešavanjima, 
jer ne postoji ni najmanja naznaka da je uopće u povijesti rimskog svijeta postojao zakon 
ili zakoni (koje bi izdali rimski carevi) i koji bi dozvolili poligamiju. Valentinijan se 
vjerojatno razveo po rimskim sekularnim zakonima, od Marine Severe. Međutim, to za 
crkvu nije bio razvod, pa se zato on opisuje kao bigamista. Jovan Malala, Uskršnja kronika 
i Jovan iz Nikiu navode da je Valentinijan ostavio Marinu zbog toga što je bila inovlirana 
u neke ilegalne transakcije. Sa Justinom, Valentinijan je imao tri kčerke alu, Gratu i Justu 
i sina Valentinijana II. Po Sokratu Skolastiku Grata i Justa su ostale neudate, i bile su žive 
oko 392. god. n. e. 


Smrt Valentinijana 


U proljeće 375. god. n. e. nastavljena je kampanja protiv Kvada, a Valentinijan je došao u 
Brigetio. Tamo je i 17. XI. primio _i izaslanstvo Kvada. Utvrđen je sporazum po kojem su 
Kvadi ostavljeni na miru, ali su morali regrutima snabdjevati rimsku vojsku. Ipak prije nego 
što su izaslanici otišli primio ih je u audijenciju Valentinijan. Prilikom razgovora, izaslanici 
su insistirali da je povod rata bila izgradnja utvrda na tlu Kvadije. Tada je postalo jasno da 
pojedine skupine Kvada nisu bile nužno vezane za poglavare Kvada koji su postigli 
sporazum sa Valentinijanom. Te skupine su zato mogle napasti bilo kada. Sve to je razljutilo 
Valentinijana, da je on pobjesnio na izaslanike. Zahvaljujući tome bijesu i galami 
Valentinijan je doživio udar koji ga je ubio. 


Kolos iz Barlete 


Kolos iz Barlete je masivna bronzana skulptura, tri puta viša od uobičajene visine 
muškarca. Ona izvorno nije bila postavljena u italijanskom gradu Barleti. Skulptura je 
bila otkrivena 1231./1232. god. prilikom iskopavanja u Raveni koje je naručio car 
Frederik/Fridrih II. Možda je onda ovaj car naredio da se statua prebaci u Barletu. Po 
jednoj teoriji, venecijanski brod koji se vraćao sa plijenom nakon krstaškog osvajanja 
Konstantinpolisa 1204. god. je stradao i statua se pojavila na obali. Moguće je 1 da je statua 
prebačena u Barletu i mnogo prije 1204. god. Identitet cara, ovjekovječenog u statui, još 
uvijek nije precizno određen. Po tradiciji riječ je basileusu Herakliju, ali je to vjerojatno 

netačno. Više su realnije pretpostavke da je riječ o Valentinijanu, Honoriju, Teodosiju II., 
Marcijanu, posebno Lavu I. Tračaninu i Justinijanu I. 

POČETAK SEOBE NARODA 


Skitsko — sarmatska stepa 


Široki stepski prostor od srednjeg Dunava pa sve do u dubinu središnje Azije je od 
najranijih zapisa o njemu i ljudima u njemu, pripadao narodima koji su govorili iranskim 
jezicima. A lako je pretpostaviti i da je ovaj stepski prostor (u cjelosti ili u nekom od svojih 
dijelova) možda i bio prava domovina iranskog etničkog kompleksa, odakle su se različite 
iranske zajednice širile u raznim pravcima. Samim tim je etničko — kulturološka slika ovog 
pojasa možda i milenijumima više — manje bila slična. 

Pojedine teorije, kao npr. ona Marije Gimbutas o kulturi kurgana u ovo područje današnje 
Ukrajine i južne Rusije smješta i područje u kojem su se razvili izvorni Indoeuropljani, čiji 
su sastavni dio i iranski narodi. 





Stepa u današnjem Kazahstanu 

Konkretno se po modernoj klasifikaciji iranski jezici „stepa“ pripadaju „istočnoj skupini“ 
za razliku od „zapadne skupine“ kojoj pripadaju npr. persijski i kurdski. U ovom 
stepskom području grčko — rimska i persijska vrela od VI. st. p. n. e. spominju dvije 
iranske etnokulturne grupe pod imenima Skite (što će postati generički naziv za sve 
stepske narode, bez obzira na etnokulturološko porijeklo) i Sarmate. U vrijeme kada 
je Rimska država gospodarila Balkanom i Malom Azijom, Skiti (u smislu specifičnog 
etnokulturnog kompleksa) su bili već dobrano preslojeni sa Sarmatima. Istočno od 
iranskih stepskih zajednica je bilo prostranstvo središnje Azije i Sibira u kojem su 
živjela mnogobrojne azijatske etnokulturne zajednice, od kojih vrijedi istaći one turkijske. 
Sjeverno su se nalazili Ugro — uralske jezičke i kulturne zajednice, a sjeverozapadno 
one baltoslavenske sa kojima su i Skiti i Sarmati imali intenzivne odnose. Još dalje 
prema zapadu Skiti i Sarmati su dolazili do zemalja Trako — Dačana, Ilira, Kelta 
i Germana. Od samoga kraja stare ere, Rimljani su postavili granicu na srednjo- i 
donjopodunavskom području. 





Područje koje grčki i rimski pisci nazivaju Sarmatija je svoj najveći opseg imalo cc 100. 
god. p. n. e. kada se ona pružala od rijeka Visle, Tise i Dunava sve do rijeke Volge i Urala i 
od međusobne granice današnje Bjelorusije i Ukrajine pa do Crnog mora i Kavkaza. I pored 
etnokulturne srodnosti Sarmatija nije nikada bila politički i narodnosno ujedinjena, 
kao uostalom i Germanija i Slavija. Strabon nabraja kao glavne sarmatske narode Jazige, 

Roksolane, Aorse i Sirake. Prvi izražajni etnokulturni poremećaj na samom zapadnom 
kraju ovog pojasa se desio doseljavanjem Gota, nekada u prvoj polovici III. st. n. e. 
Gotsko doseljavanje i političko uobličavanje na sjeveroistoku crnomorske obale, se tako 
uklinilo u Sarmatiji. 


Istočno od crnomorske Gotije se nalazio sarmatski narod po imenu Alani koji su stvorili 
močnu stepsko — konjaničku konfederaciju u prostoru sjeveroistočno od Azovskog mora, 
duž rijeke Don pa do sjevernih obala Kaspijskog mora i možda i Aralskog jezera. Ova 
alanska hegemonija na ovom golemom području je nastala oko kraja I. st. n. e. i trajala je 
sve do druge polovine IV. st. n. e. I tada se na istočnim granicama Alanije pojavljuje 
azijatski narod po imenu Huni. I tako sa hunskim prodorom kroz ,,Vrata naroda“ (između 
planine Ural i Kaspijskog mora) započinje „Velika seoba naroda“ iz koje će se poroditi 
euromediteranski srednji vijek. 


Do prodora Huna u Alaniju, uglavnom su indoeuropske nomadske zajednice bile te 
koje su gospodarile nad velikim prostorom istočnoeuropskih i središnje azijskih stepa. 
Milenijumima ranije oni su proširili svoju osebujnu nomadsku kulturu i korištenje 
pripitomljenih konja i na azijatsko-altajske etnokulturne komplekse kao što su turkijski, 
mongolski, tunguski. Postupno su ove zajednice sve više kulturološki i političke jačale. 
Od prodora Huna u drugoj polovici IV. st. n. e., pa preko niza drugih naroda (poglavito 
turkijske pripadnosti) do mongolsko — tatarske invazije u XIII. st., istočnoeuropski i 
središnjeazijski iranski stepski plato je u dobroj mjeri integriran u pojedine narodnosne 
zajednice slavenske pripadnosti ili preslojen azijatskim zajednicama (u velikoj većini 
turkijske pripadnosti). Od ovog nekada vrlo brojnog i prostranog kompleksa (koji je jezički 
pripadao istočnoiranskim jezicima) ostali su sačuvani samo manji fragmenti na sjevernim 
obodima Kavkaza. Potrebno je naglasiti da za razliku od slavensko — skitsko/sarmatske 
simbioze koja se vjerojatno odvijala kulturološki i etničkim procesima, turkijsko — 
mongolska najezda (posebno ona mongolska) je praćena sa iznimno velikom dozom 
nasilja i pustošenja. Pojedine oblasti u središnjoj Aziji su proživjele prave pogrome u 
golemim razmjerama u više naleta. Zato je u kolektivnom pamćenju govornika iranskih 
jezika ostalo duboko usađeno kolektivno sjećanju o ovim razaranjima, te općenita 
surevnjivost prema turkijskim govornicima središnje Azije i Male Azije. 


Huni 


U vezi porijekla Huna i njihove šire etničke i kulturološke pripadnost još uvijek 
u historiografiji i arheologiji nije postignut konzensus. Radi toga postoji čitav niz 
teorija i jedino što se može o Hunima reći po tim pitanjima jeste da oni nisu pripadali 

indoeuropskoj skupini, da su izvorno potekli iz područja koja su se nalazil istočno od 
iranskih naroda, i da su po fizičkom izgledu više ličili na stanovnike Istočne Euroazije 
nego na stanovnike Zapadne Euroazije. 


Od teorija o hunskom porijeklu najzastupljenija je ona (od Josepha de Guignesa u 
XVIII. st.) koja ih veže za moćni politički i narodnosni entitet koji je u kineskim vrelima 
zapisan kao #%X (latinička transkripcija > Xiongnu). Originalni naziv i izgovor, koji su 
Xiongnu primjenjivali za sebe je nepoznat. Rekonstrukcija izgovora u klasičnom 
kineskom jeziku imena ovoga naroda/politije jeste Hunnu. Iako porijeklo i jezična 
pripadnost Hunnua nisu u potpunosti odgonetnuti, najviše se oni sistematiziraju 
unutar turkijske jezične zajednice. Na osnovi kineskih vrela Hunnui su na samom 
kraju III. st. p. n. e. pod vođom Modom Čanijem stvorili prostrano nomadsko carstvo 
koje se prostiralo preko današnje Mongolije, južnog Sibira pa do zapadne Mandžurije, 
te nekih današnjih sjevernih kineskih pokrajina. 





Carstvo Hunnua (obojeno zelenim). 


Od kraja III. st. p. n. e. pa sve do vladavine cara Vudija, Hunnui su predstavljali veliku 
prijetnju Kini starije dinastije Han, ugrožavajući skoro kontinuirano sjeverne granice 
hanske Kine. Kontraofanzive u velikim razmjerama je poveo energični i ratoborni hanski 
car Vudi (vl. 141. — 87. god. n. e.). Od 129. god. p. n. e. velike i snažne kineske armije su 

pokretale napade na teritoriju Hunnua. Vudijeve ekspedicije na teritoriju Hunnua su 
uspjele da ih potisnu i da slome njihovu snagu. I nakon Vudija, Kinezi su nastavili 
potiskivati Hunnue. Krajem prve polovice I. st. p. n. e. došlo je i do podjele i građanskog 
unutar Hunnua. Unutarnje razmirice su dovele i sredinom I. stoljeća n. e. do podjele na 
sjeverne i južne Hunnue. Južni Hunnui su postali tributarni vazali Kine, a vremenom su 
se miješali sa hanskim doseljenicima pa je nastala neka sinohunnu simbioza u zapadnim 
pograničnim zonama Kineskog carstva. Sjeverni Hunnui su prvo 85. god. n. e. pobijeđeni 
od Ksijanbeja, a onda ih je u junu 89. godine n. e. i vojska mlađe dinastije Han teško 


porazila u bitci kod Ikh Bayana (kineski į% UZ). U ovoj bitci po kineskim vrelima 


je ubijeno 13.000 ratnika sjevernih Hunnua, a 200.000 se predalo. Zarobljeno je i čak 
milion glava stoke. 


Različita plemena Hunnua i drugih srednjoazijskih plemena je pobjeđivao Ban Čao 
(živio 32. — 102. god. n. e.), čuveni general mlađe dinastije Han koji je proširio kinesku 
hegemoniju do duboko u središnju Aziju. 


Nakon bitke kod Ikh Bayana južni Hunnui (tada saveznici i vazali Kineza) su iskoristili 
priliku i početkom 90. god. n. e. napali svoje sunarodnike sjeverne Hunnue i efektivno 
potpuno slomili njihovu politiju. Nakon toga su Kinezi ponovo izveli kaznenu ekspediciju 
protiv preostalih Hunnua plemena koja su još uvijek smatrana neprijateljskim. Tom 
prilikom te sjeverne Hunnui zajednice su pobjegle na zapad. Nakon nove kineske ofanzive 
u februaru 91. god. n. e. politija sjevernih Hunnua je prestala postojati. Najzaslužniji 
za potpuno uništenje politije sjevernih Hunnua (koja je bila legitimni nasljednik starog 
Hunnu carstva) je kineski general Dou Ksijan. Poglavar (sa titulom čanij - chanyu) 
je pobjegao daleko na zapad. Po onima koji podržavaju teoriju Hunnu > Huni, ove 
zajednice koje su nakon što su Kinezi rasturili njihovu politiju, pobjegle daleko zapadnim 
pravcem bi predstavljale osnovu kasnoantičkih Huna koji su provalili u Europu. Osim 
sličnosti u imenima, postoje 1 još neki dokazi arheološko - materijalne prirode koji govore 
u prilog tezi Hunnu > Huni. Sličnost se primjećuje na nalazima hunnu i hunskih 
kotlova koji su zakopani na obalama rijeka i u Panoniji i na Ordosu u istočnoj Aziji, 
te u nekim oblicima lukova. Naravno ima i dokaza koji opovrgavaju tu vezu. 


Bez obzira da li su ili ne kasnoantički Huni potekli iz Hunnu zajednice, činjenica je da 
se oni iznenada cc 370. god. n. e. pojavljuju na istočnim granicama Alanije. 


Možda je Hune na pokretanje u pravcu Europe, nagnalo i širenje nove nomadske 
hegemonije Rourana koja je zahvatila prostrane pojaseve duž unutrašnjosti azijskog 
kontinenta. Inače hunsko kretanje na zapad je bilo i prvo zabilježeno i poznato kretanje 
neke značajne nomadske turkijske ili mongolske zajednice na zapad. 


Nakon što su prešli rijeku Volgu, Huni su se obrušili na Alane, koji se nisu mogli efektivno 
suprotstaviti novom osvajaču. 

Umjetnička slika koja prikazuje pobjedu Huna nad Alanima. 
Autor Peter Johann Nepomuk Geiger, nastala 1873. god. 


Po Jordanesu Hune je u pokoravanju Alana i Ostrogota predvodio izvjesni Balamber, čije 
je stvarno postojanje dovedeno u pitanje u modernoj historiografiji. Možda je Balamir 
izmišljen od samih Gota kako bi se imenovao onaj koji je vodio Hune u napadu na njih. 
Možda je Balamir ustvari izmiješan sa Valamir/Valamer/Bohauep/Balamber, koji je bio 
gotski vazal Atile. Možda je Balamber bio vođa neke manje zajednice unutar hunske 
politije koja je napala Alane i Gote. 


Huni su bili izrazito nomadska zajednica sa ekonomikom zasnovanom na stočarstvu i 
proizvodima od stoke (meso, mlijeko, koža). 


Goti 


U prostoru sjeverno od donjeg Dunava pa u zaleđu sjeveroistočnih i sjevenih obala Crnog 
mora prostirale su se dvije gotske politije i koje je razdvajala rijeka Dnjestar. Zapadna 
gotska politija je pripadala Tervingima (kasnije poznatijim kao Vizigoti) i kojima je na čelu 

stajala dinastija Balta. Istočna gotska politija je pripadala Greutungima (Ostrogotima) i na 
njenom čelu se nalazila dinastija Amala. Po svemu sudeći dinastija Amala je smatrana 
uglednijom i plemenitijom u odnosu na Balte. Gotske politije (do hunske invazije) nisu 
bile homogene zajednice ni u etničkom ni u narodnosnom, a ni u religijskom smislu. 
U njima su se nalazile ne samo Goti u pravom smislu riječi nego i druge germanske 
zajednice, zatim sarmatske, dačke, dakoromanske... itd... 


Politija Tervinga je inače imala unutarnje sastavnice koje se nazivaju Kunja (plural: Kuni). 


Kršćanstvo koje ima univerzalističku poruku, je naišlo na plodno tlo i među Gotima. Gotovo 
sigurno su prvi kršćanski utjecaji u Gotiji dolazili preko maloazijskih kršćana i grčkih 
kolonija na Krimu i okolici. Uz to je i značajan dio zarobljenika koje su Goti doveli iz 
rimskog područja sredinom III. st. n. e. bio kršćanske religije. Možda je kršćana bilo i među 
dakoromanskim stanovništvom koje je u ostalo u Trandanubijskoj Dakiji, nakon što je 
Aurelijan uzvršio njenu evakuaciju. Najznačajnija uloga u širenju arijanskog tipa kršćanstva 
među Gotima se veže za Ulfilasa ili Vulfilu (na gotskom ,,mali vuk“/“vučić“ ili ,onaj koji 
pripada vuku“), koji je živio u periodu od cc 310. — 383. god. n. e. Vulfilini roditelji su 
maloazijskog (možda kapadokijskog) porijekla, i kao zarobljenici, u nekom od gotskih 
napada, su odvedeni u Gotiju. Sam Vulfila je odgojen kao Got, ali je tečno govorio i 
razumio i grčki i latinski jezik, što je u to vrijeme bila osnova obrazovanog čovjeka i kod 
Rimljana, ali i kod Gota. Veoma mlad je stigao u Konstantinpolis kao talac. Tako je on 
značajno vrijeme proveo na istočnorimskom područje i to upravo kada je arijanska forma 
bila prihvaćena od arijanskih članova II. flavijevske dinastije. Vulfila je prihvatio arijansko 
kršćanstvo, zaređen je za svećenika, a za episkopa ga je cc 340. god. n. e. zaredio Eusebije 
iz Nikomedije. Nakon toga se vratio u Gotiju, kako djelovao misionarski, gdje je imao 
značajan uspjeh. Međutim, za vrijeme protukršćanskih progona u Gotiji koje naredio Aorik 
(tadašnji vođa Tervinga), Vulfila je 348. godine n. e., prebjegao sa mnogim gotskim 
prebjezima na rimsko područje i od Konstancija II. je dobio dopuštenje da se oni nasele u 
Meziji, blizu grada Nicopolis ad Istrum. Ovi Goti arijanci su nazvani ,,Mali Goti“. 


Tamo je Vulfila preveo Bibliju (ustvari veći dio Starog zavjeta i kompletan Novi zavjet) sa 
grčkog na gotski jezik, a da bi to mogao učiniti on je napravio 1 gotski alfabet. Sačuvani su 
fragmenti gotske Biblije, kao što je npr. Codex Argenteus (,,Srebrni kodeks“ jer je u XVII. 
st. stavljena u srebrne korice), koji se od 1648. god. nalazi u Univerzitetskoj biblioteci u 
švedskom gradu Upsali. Od ove biblije, napisane vjerojatno u Italiji početkom VI. st. n. e., 
sačuvano je 187 stranica. 


Kada je stvarao gotski alfabet, Vulfila je izbjegao da on bude po porijeklo naslonjen na 
rune, jer su ga oni isuviše podsjećali na paganstvo Germana. Pet je vrela o Vulfili, i to 2 
arijanska („Život Ulfilasa“ u „Pismu Auxentiju“ i sačuvani fragmenti „Crkvene historije “ 
od Filostorgija) i 3 nikejska / katoličko — ortodoksna (,,Crkvene historije“ od Sozomena, 
Sokrata Skolastika 1 Teodoreta). 

Jedna stranica iz Codex Argenteus, pisana gotskim, Vulfilinim alfabetom. 

Tervingima je u vrijeme kada su se Huni pojavili na istočnim granicama Gotije, vladao 
Atanarik, sin Aorika. Kao i njegov otac, i Atanarik je cc 370. god. n. e. dao izvršiti progon 
kršćana. Atanarik nije kažnjavao neGote koji su bili kršćani a prebivali su na području 
Tervinga, nego samo gotske konvertite. Atanarikovi motivi su bili ostajanje Gota pri 
starinskim vjerovanjima i kulturi. 





Ruska freska iz XVI. st. koja prikazuje sv. Niketasa u crkvi u Jaroslavlju. Inače je 
zanimljivo da je ruska pravoslavna crkva ta koja najviše poštuje gotske mučenike i svece. 

I Goti su tako dali kršćanstvu i martira i svetaca, kao što su Sabbas i vojnik Niketas, oba 
stradala 372. god. n. e. Na Krimu je tako krajem 375. god. n. e., jednom prilikom postavljen 
idol u kočiju i sa njim se paradiralo ispred šatora u koji su kršćani koristili za svoju službu. 
Oni koji su se poštovali toga idola su bili pošteđeni, a oni koji nisu su to odbili bili živi 
spaljeni u šatoru. Ukupno je 308 ljudi nastradalo u vatri. 


Vulfilino djelovanje, posebno njegovo stvaranje gotskog književnog jezika, među Gotima, 
kasnije konverzije na arijansko kršćanstvo doprinijeli su širenju ovog tipa vjerovanja među 
ostalim istočnoeuropskim Germanima. Prvotni progoni i mučeništva su samo potpomagali 
da se kršćanstvo ustali među njima. Bezimeni misionari, možda upravo ponikli iz reda 
»Malih Gota“, su do 400. god. n. e. proširili arijansko kršćanstvo na Ostrogote, Gepide, 
Vandale, Herule, Burgunde i Langobarde. 


Sokrat Skolastik, Sozomen i Zosim izvještavaju i o građanskom ratu unutar Tervinga u 
ovom periodu i to između Atanarika i njegovog rivala Fritigerna. Atanarik je nadvladao 
Fritigerna i njegove pristalice, pa je ovaj zatražio vojnu pomoć od Istočnih Rimljana. Valens 
je poslao tračku armiju da intervenira na strani Fritigerna. Prije ili u toku istočnorimske 
intervencije, Fritigern je sa svojim sljedbenicima prešao na arijansko kršćanstvo. Atanarik 
ipak nije pobijeđen, i može se reći da je ostao u kontroli istočnih dijelova zemlje Tervinga. 


Neposredno pred napad Huna, Greutungima/Ostrogotima je vladao Ermanarik. Po Amijanu 
Marcelinu i Jordanesu Ermanarik je bio dugovječni i ratoborni kralj, koji je proširio svoju 
hegemoniju na jedno široko područje u istočnoj Europi, obuhvatajući vjerojatno i neke 
južnije slavenske zajednice. Nakon pada Alanije, Huni su izbili na granice Ermanarikove 
domene. Hunska vojska je sada bila pojačana i sa jedinicama potčinjenih Alana. Napad 
Huna, zajedno sa armijama potčinjenih naroda, je bio žestok i Ermanarikove trupe 
nisu uspjele da zaustave pobjedonosne Hune. Po Amijanu Marcelinu, suočivši se sa 
porazom i velikim hunskim pustošenjem i razaranjem, Ermanarik je izvršio samoubistvo. 
Nakon njegove smrti, Ostrogoti su izabrali novog kralja po imenu Vitimiris. Po Amijanu 
Marcelinu, Vitimiris je za borbu protiv napadača koristio i hunske plaćenike. Ova činjenica 
bi možda ukazivala na to da hunski narod nije baš bio politički ujedinjen, pa su tako neki 
Huni mogli biti od ostrogotskog kralja unajmljeni da se bore protiv drugih Huna i Alana. 
Međutim, nakon nekog vremena odolijevanja, Vitiris je doživio mnoge poraze, i na kraju 
je poginuo u borbi. Vitimiris je možda vladao 375. i 376. god. n. e. Pošto je Vitimirisov 
sin Viderik bio premlad, pa su u njegovo ime upravljali Got Alatej / Alatheus i Alan 
Safraks / Saphrax. 


Jordanes daje drugačiji opis dešavanja. On uopće ne spominje Vitimirisa, nego navodi da je 
nakon Ermanarikove smrti, kraljev rođak po imenu Vinitarius preuzeo vladanje koje je 
trajalo šest godina. Jordanesov hunski kralj ,,Balamber“ je poveo rat protiv Vinitariusa i u 
trećoj bitci je gotski kralj poginuo. 


265 


Ipak, Ostrogoti su podlegli Hunima, i postali njihovi vazali za narednih 80-tak godina, u 
periodu u kojem se oni ne pojavljuju u sačuvanim historijskim podacima. One Ostrogote i 
Sarmate koji se nisu potčinili Hunima, i koji su pobjegli preko Dnjepra prema Dunavu 
predvodili su već spomenuti Alatej i Safraks. Strah je prilično zahvatio i Tervinge/Vise i 
značajan dio i njihove populacije (pod vodstvom Fritigerna) bježi ka Dunavu. Amijan 
Marcelin, piše da se nisu pokrenule na bjekstvo one grupacije Gota i Sarmata koje se nisu 
potčinile Hunima, nego i Rugi, Skiri, Taifali i Heruli. Tako u području od rijeke Don pa sve 
do srednjeg i donjeg Dunava nastaje opća panika pred „hunskim užasom“ i desetine hiljada 
očajnih izbjeglica hrli prema rimskoj granici na Dunavu. 


I pored straha koji je protutnjao stepom, jedan dio Tervinga koji su bili pod vodstvom 
Atanarika, odlučio se oružano suprotstaviti Hunima i njihovim sve brojnijim potčinjenim 
narodima. Odlučio je otpor pružiti u karpatskom području koji Amijan Marcelin naziva 
Caucalandenses locus (možda Valea Stramba River, Mures). Ovim Gotima se pripisuje 
podizanje moldavskog nasipa od Sereta do Dunava koji je odvajao Gote, smještene u 
predjelima Gornje Moldavije od teritorija pod hunskom kontrolom. 


Pojedine gotske skupine su pobjegle u krimske planine (Yaila Dagh) i tako sačuvali gotski 
identitet na sjevernoj obali Crnog mora sve do XV. i XVI. st. 


U zadnje dvije decenije IV. st. n. e. hunski val je polako preplavio istočnu Evropu. Nisu 
samo potčinjeni Alani i Ostrogoti, nego i mnoge druge germanske i sarmatske (možda i 
neke slavenske) zajednice kao Skiri, Rugi, Gepidi... itd... U kočijama prekrivenim kožom, 
neborački živalj je slijedio borce-konjanike koji, poslije pobjeda nad Gotima, nisu više ni 
nailazili na ozbiljan otpor. Dio naroda koji je ostavljan na zaposjednutom području bio je 
uvijek u nekoj proporciji sa izvorima koje je zemlja mogla da pruži. S narodom je ostavljan 
i određen broj ratnika, dovoljan da štiti zaposjednutu regiju. Strah koji je horda stvarala 
kod indigenih plemena paralizirao je i pomisao na bilo kakvu pobunu. Iako su Huni 
bili nomadski konjanici koji su u prethodnom razdoblju prevaljivali velika stepska 
prostranstva, dolaskom na obale Dunava, oni su zastali i počeli da se trajnije prebivaju u 
samom susjedstvu rimskih granica. Međutim, nakon pobjeda u crnomorskim stepama, 
Huni nisu predstavljali neku baš jedinstvenu hegemoniju i politiju u istočnoj i dijelu 
središnje Europe. Vladajuća dinastija koja se stacionirala u blizini rimskih granica u 
Podunavlju je imala nestalnu i skoro samo nominalnu vlast nad svim Hunima. Pojedine 
hunske skupine su više — manje vodile skoro samostalnu politiku. 


Iznenadna pojava Huna i njihov prodor preko južnoruskih i ukrajinskih stepa su ostavili 
na suvremenike zastrašujući utisak. Vijesti su se brzo širile po zapadnoj Euroaziji, i sa 
svojim očima vjerojatno nije vidio nijednog Huna) Huni su narod koji je slabo poznat u 
starim spomenicima, divlji narod, zdepasti, mali, bezbradi kao eunusi, sa užasnim licima na 
kojima se jedva razaznaju ljudske crte. Po istom autoru oni su na sebi nosili ogrtače od 

kože sa ukrasima od divlje mačke i kozjom kožom oko nogu. Amijan Marcelin posebno 
daje zanimljiv opis kojim ukazuje na njihovu vezu sa kojima, pa tako govori: "Na njima 
jedu, piju i spavaju nagnuti nad grivom, na njima raspravljaju svoje poslove, na njima 
donose odluke. Čak i kuhaju na konjima, jer umjesto da kuhaju meso kojim se hrane, 
zadovoljavaju se da ga ugriju i zgnječe, drže ga između sedla i konjskog hrpta. Polja ne 
obrađuju i kuće ne poznaju. S konja silaze samo da potraže svoje žene i djecu koja 
na kolima slijede put ovih skitalačkih pljačkaša". Amijanovom opisu ipak u pojedinim 
detaljima vrijedi vjerovati. Činjenica je da su se Huni po fizičkom izgledu, jeziku, običajima 
i načinu života u potpunosti razlikovali od stanovnika zapadne Euroazije, jer su vjerojatno 
bili prvi azijatski narod tzv. „mongolske rase" koji je prošao kroz vrata naroda, otvarajući 
prostor za sve buduće prodore turkijskih i mongolskih konjaničkih naroda prema zapadu, 
i koji je trajao sve do prve polovine XV. st. Huni su brijali glave, deformisali lobanje 
novorođenčadi, ubijali svoje stare (običaj koji se naziva lapot) i spaljivali mrtve, a u 
mediteranskom prostorupstavili su kolektivno sjećanje o sebi kao samoj inkarnaciji 
okrutnosti i divljaštva. Gotski strah od Huna reflektira i Jordanes koji govori: "Kad je 
kralj Filimer doveo naš narod iz Skandinavije, našao je među mjesnim stanovništvom 
vještice koje je protjerao zbog njihovih zlodjela. One su iščezle u pustinji, gdje su se 
namjerile na zle duhove koji su lutali tamošnjim prostranstvima i uzeli ih za konkubine. 
Iz njihove veze nastali su Huni, stvorenja blijedožute mržnje, mala, veoma okrutna i 
nesposobna čak da iskažu svoje misli". 

ZAJEDNIČKA VLADAVINA VALENSA I GRACIJANA 
375. — 378. god. n. e. 


Gracijan (18. IV. ili 23. V. 359. — 25. VIII. 383. god. n. e.), stariji sin Valentinijana I., očev 
suvladar na zapadu od 4. VIII. 367. do 17. XI. 375. god. n. e., a suvladar sa mlađim 
bratom Valentijanom II. od 17. XI. 375. godine do 25. VIII. 383. godine n. e. Upravljao 
zapadnim dijelom. Kao vladar se zvao Flavius Gratianus Augustus. Gracijan je rođen u 
Sirmiumu. U prvom braku je bio oženjen sa Flavijom Maksimom Konstancijom, jedinim 
djetetom Konstancija II. Ovim činom se nastojala povezati Valentinijanska dinastija sa 
II. flavijevskom. To je bio promišljen potez, jer je i među elitom i među stanovništvom 
još bila prisutna ideja o legitimitetu II. flavijevske dinastije, što je pokazala i uzurpacija 
Prokopija na istoku. Tek na samom kraju svoje vladavine i nakon smrti Konstancije, 
Gracijan je oženio Letu. 


Gracijan i Valentinijan II. 


U trenutku smrti Valentinijana Gracijan se nalazio Trieru u galskoj prefekturi. Panonska 
armija je za novog dominusa aklamirala polubrata Valentinijana II. Do sukoba nije 
došlo, jer je Gracijan odlučio prihvatiti Valentinijana II. kao augusta, ali ipak kao mlađeg 
partnera u suvladarstvu. Gracijan je zadržao upravu nad galskom prefekturom, dok je 
Valentinijanu II. i njegovoj majci Justini prepuštena prefektura Italija, Ilirik 1 Afrika sa 
prijestolnicom u Milanu. 


Rat na Rajni 


Sukobi na rajnskoj granici su se nastavili i prvih godina Gracijanove vladavine. Najvažniji 
rimski zapovjednik na zapadu je tada bio Malobaud/Mallobaudes ili Mellobaudes, koji 
je bio ujedno i franački kralj. Malobaud je ranije nosio čin tribunus armaturarum, da bi 
ga Gracijan unaprijedio u čin comes domesticorum. Tako je postao drugi po važnosti 
zapovjednik armije na Rajni, sa samo dominusom kao nadređenim. 

I slučaj Malobauda pokazuje duboku prožetost Franaka sa rimskim svijetom još u IV. 
st. n. e. To obostrano prožimanje je započelo već od samoga ustanovljavanja franačke 
konfederacije da bi napredovalo sve više kako se približavalo kraju Zapadnog Carstva. 
Nije samo Malobaud bio rimski zapovjednik, nego i mnogi drugi franački velikaši kao i 
značajan broj onih Franaka koji su služili kao obični vojnici. Čak su i kompletne franačke 
zajednice naseljavane na rimskoj teritoriji. Od svih Transrenskih Germana, Franci su 
ubjedljivo najviše bili prisutni u vojnom pa djelimično i političkom životu galske prefekture. 
Zato se može sa punim pravom govoriti o postojanje jedne frankorimske simbioze u 
prostoru Donje Rajne, koja je nastala u posljednjem stoljeću Zapadnog Carstva. Samim 
tim i franačka supremacija na latinskom zapadu nije bila slučajnost, nego je bila 
predestinirana sa razvitkom frankorimske kulture koja se u ranom srednjem vijeku 
transformisala u rimokatolički latinski zapad. 


Malobaud je zajedno sa Nanijemom predvodio rimsku vojsku u bitci kod Argentovaria ili 
Argentaria (maj 378. god. n. e.) u kojoj je potpuno poražena vojska alamanskog plemena 
Lentiensa (Lentienses) koji su provalili na rimski teritorij preko zaleđene Rajne. U bitci je 
poginuo Prijarije, kralj Lentiensa. Kada je dobio vijest o pobjedi, Gracijan je osobno 
predvodio kampanju u Transreniji, na teritoriju Lentiensa. Gracijanova armija je bila u 
potpunosti pobjednička, a primljena je predaja Lentiensa koji su sada bili obavezni da šalju 
mladiće u rimsku vojsku. Gracijan je zbog ove pobjede dobio počasni naziv Alemannicus 
Maximus. Lentiensi se više nikada neće pojaviti u historiji. Alamanski Bukinobanti pod 
vodstvom Makrijana su 380. god. n. e. napali teritoriju Maloboudovih Franaka. Bukinobanti 
su doživjeli težak poraz, a i Makrijan je poginuo nakon što je upao franačku zasjedu. 


Prelazak Dunava 


Istočnorimske vlasti su već ranije dobijale određene informacije šta se dešava u 
crnomorskim stepama, a sada su im dolazile i vijesti o velikom pomjeranju goleme mase 
očajnih ljudi. I u jesen 376. godine n. e. donjodunavski istočnorimski zapovjednici i 
dužnosnici javljaju da nasuprot njima stoji velika masa ljudi, koja moli da se prebace na 
drugu stranu i tako spasu od terora koji se približava. Eunapije slikovito opisuje kako su 
„mašući rukama i moleći, tražili su da se preko barki uspostavi most i da im se dopusti 
prijelaz“. Ta masa je bila etnički i narodnosno heterogena, i u njoj su većinu činili Tervingi, 
ali je bilo i Ostrogota i Alana, a vjerojatno i drugih Transdanubijskih zajednica. Predstavnici 
te mase su bili Fritigern, Alavivus, Alatej i Safraks. Situacija je bila takva da se odluku šta 
da se čini mogla donijeti samo na najvišem nivou. Valens (koji se tada nalazio u Antiohiji) 
je primio izaslanstvo izbjeglica i dopustio je prijelaz, posebno i stoga što su oni većinski 

bili arijanci. Uvjeti su bili da se preda oružje istočnorimskim vlastima i da se odreknu 
djece, koja bi bila raseljena po raznim oblastima istočnorimske teritorije. Odrasli muškarci 
su podlijegali regrutaciji. Sa druge strane izbjeglicama se garantira zaštita, dodjela zemlje 
za obradu i sljedovanja hrane. 


Pošto nisu imali izbora, Goti i nešto Alana i ostalih sa njima su morali prihvatiti postavljene 
uvjete. Gotske izbjeglice su na istočnorimsko tlo prešle kod Dorostoruma. Već u prvim 
dešavanjima vezanim za naseljavanje Gota, Valens je napravio stratešku grešku. Goti koji 
su prešli na rimsko tlo, nisu po automatizmu prestali postojati kao zasebna politija. Oni su 
zadržali sve svoje institucije, a njihov poglavar je postao „rimski zapovjednik“. Oni su 
dobili status federata. To je bilo prvi put da se takav "savez" uspostavlja sa jednim 
narodom unutar granica Carstva. 





Zlatna medalja sa likom Valensa sa datacijom nastanka 375. — 378. 
god. n. e. Danas se nalazi u Kunsthistoriches Museum u Beču. 


Ugovor o ovom savezu važio je kao obrazac za sve kasnije slične ugovore koji su otvarali 
put stvaranju germanskih vojnopolitikih tvorevina na teritoriji Rimske imperije, odnosno 
praktično gašenju zapadnorimske vlasti. Nepoznata je precizna brojnost ove izbjegličke 
skupine, ali vjerojatno se ona kretala nešto više od 50.000 ljudi. 


Prelaz se vjerojatno odigrao kod Durostoruma. Prilikom prelaza desila se i selekcija, pa 
ulazak na istočnorimsko tlo nije dozvoljen slabima, starcima i bolesnima koji su ostavljeni 
na milost i nemilost u Transdanubiji. Rimske vlasti nisu baš tako revno pokupile oružje i 

djecu. Dužnosnici i vojnici koji su provodili prelaza su bili korumpirani i primali su mito 
kako bi izbjeglice prošvercovale svoje oružje. 


Po svemu sudeći Goti su namjeravali da poštuju istočnorimsku vlast. Međutim, već prilično 
korumpirane strukture su vrlo brzo počele da zloupotrebljavaju naseljeno stanovništvo. 
Obećanje da će ih Država, za vrijeme naseljavanja, snabdijevati namirnicama nije 
uredno ispunjavano pa su doseljenici ostajali izvrgnuti gladi i zimskom ledu. Prizori 
korupcije, nediscipline i dezorganizacije u Carstvu bili su takvi da se među Gotima, 
umjesto zahvalnosti, razvijala mržnja. Državni službenici koji su sa njima dolazili u 
kontakt nastojali su da što više ogule siromašne izbjeglice. Posebno su Lupicin i Maksim, 
istočnorimski dužnosnici na istočnom Balkanu, loše tretirali izbjeglice, smatrajući 
novonastalu situaciju dobrom za osobno bogaćenje. Po Jordanesu, izbjeglice su bile sabijene 
na nepovoljnom prostoru, bez sredstava za život, Rimljani su im za zlato prodavali meso 
pasa i uginulih životinja, a djecu i djevojke su im za malo hrane uzimali u roblje. Lupicin i 
Maksim su pozvali Alavivusa i Fritigerna sa njihovim pratnjama na gozbu u gradu 
Marcianopolisu (danas Devnya u Bugarskoj), gdje su vjerolomni napadnuti, pratnja 
napadnuta i pobijena a oni zadržani kao taoci. Alavivus je po svemu sudeći ili ubijen ili 
ostao zarobljen. Po Amijanu Marcelinu Fritigern je uspio da nekako ispregovara da bude 
pušten kako bi navodno smirio svoj narod, a po Jordanesu on je uspio pobjeći boreći se. 


Pobuna 


Glad (koja je već uzela veliki danak) i zloupotrebe su dovodile situaciju na istočnom 
Balkanu do usijanja i došlo je do oružane pobune izbjeglica. Poseban problem za 
istočnorimske vlasti je predstavljala činjenica da se nisu samo pobunile gotske i alanske 
izbjeglice, nego se stihija ustanka pridružila i velika masa domaćeg siromašnog 
stanovništva, najviše seljaci (poglavito koloni 1 servi kasati), radnici i odbjegli robovi. 
To je ustvari bila ne samo narodnosna nego i socijalna pobuna koja je rezultat uvođenja 
dominata i postupnog političkog i ekonomskog obespravljivanja većine stanovnika 
rimskog svijeta. Došlo je do kaosa, pljački i pustošenja po Trakiji, a tamošnje istočnorimske 
vlasti su se našle u bespomoćnoj situaciji. Čak su iz Transdanubije dolazile i nove grupe 
Gota. Utvrđeni gradovi i utvrde su bile zaštićene zahvaljujući svojim garnizonima, ali su 
seoski posjedi i vile veoma stradali. 


Valens, koji se sa glavninom istočnorimske mobilne vojske nalazio u Antiohiji i istočnoj 
granici, je zamolio Gracijana da pošalje dio trupa (koje su se nalazile u obližnjim 
područijima) na istočni Balkan. Gracijan je kao pojačanje poslao trupe pod komandama 

Frigerida (Frigeridus), zapovjednika armije u provinciji panonskoj Valeriji, i Flavija 
Rikomera (Flavius Richomeres), tada u rangu comes domesticorum dominusa Gracijana. 


Flavije Rikomer je još jedan franački poglavar koji je imao značajno mjesto u rimskoj 
vojnoj i civilnoj hijerarhiji. On je tako bio comes, magister militum i na kraju konzul. Sa 
suprugom Askilom (Ascyla) je imao sina Teudemera (Theudemeres) koji je kasnije postao 
franački kralj. Rikomerov nećak je bio frankorimski zapovjednik Arbogast (Arbogastes). 
Rikomer je bio i kulturno sofisticirana osoba, pa ga je interesirala književnosti i retorika. 


Zapadnorimske trupe su napredovale pod komandom Rikomera, dok su istočnorimske trupe 
pod komandom Trajana i Profutura išle sa istoka njima u susret. Trupe su se spojile kod 
putne stanice ad Salices (“Od Vrba"), nekih 15 km od Marcianopolisa. Tu se desila i prva 
ozbiljnija bitka od početka pobune. Jedini opis bitke dao je Amijan Marcelin. Bitka je 
završena sa dolaskom noći, a rezultat je bio neriješen uz goleme obostrane gubitke. 


Pobunjenici su napali i dobro utvrđeni grad Hadrianopolis (današnje Jedrene). Valens je 
nastavio svoju liniju pogrešaka, jer je naredio bezrazložno otpuštanje hadrianopoljske 
posade, koja je bila sastavljena od Carstvu vjernih vojnika gotskog porijekla. 


Kad su starješine ove, inače vjerne vojske, odgovorile da su spremne na povlačenje čim 
prime zaostale plate i snabdijevanje za put, uzvraćeno im je ucjenama, pa su se oni našli u 
poziciju da budu uvrijeđeni i izigrani. Zatim su se priključili pobuni. 


I pored uspjeha koje su imali, buntovnici nisu imali snage da osvoje utvrđeni Hadrianopolis. 
Pošto je vidio da ne može njegova vojska osvojiti ovaj grad, Fritigern je odustao od 
nastavka opsade uz riječi: „Mi smo navikli da se borimo protiv ljudi, a ne protiv zidina". 
Kako se rat nastavljao velikom žestinom i sa neodlučnim ishodom, sam Valens je preuzeo 
odgovornost da riješi ovo pitanje. Zato je Valens morao odustati od svojih planova vezanih 
sa rat sa sasanidskim Iranom. I onda je napustio Antiohiju i krenuo na zapad. Planirana 
je ustvari koordinirama akcija novog značajnog pojačanja koje bi došlo sa zapada i bilo 
pod komandom Gracijana i istočnih mobilnih trupa koje bi osobno predvodioValens. 
Valens je u Konstantinpolis stigao 30. V. 378. god. n. e., i kao prethodnicu je poslao trupe 
pod komandom Sebastijana, i koje su imale određenih uspjeha u okršajima sa Gotima. 
Gracijan je već pokrenuo trupe ka istoku, kada je došla vijest o napadu alamanskih 
Lentiensa. Zbog toga se on morao pozabaviti prvo sa ovim upadom. Nakon pobjede nad 
Lentiensima, Gracijan je sa dijelom vojske krenuo na istok morem, dok je drugi dio 
zapadnorimske armije stizao kopnenim putem. 


Nakon što je dobio vijesti o pobjedama Sebastijana i Gracijana, Valens se ohrabrio i sa 
glavninom trupe je krenuo ka Hadrianopolisu. 

Hadrianopoljska katastrofa 378. god. n. e. 


Planirana koordinirana akcija, koja je zbog dobrih Gracijanovih vojničkih sposobnosti 
mogla i uspjesti. Međutim, Valens je nastavio sa nizanje grešaka. Ne željeći da prepusti 
slavu Gracijanu, Valens se odlučio upustiti u borbu samo sa svojim trupama. On se i 
pouzdavao u prilično nepouzdane, pa i lažne informacije o snazi protivnika. Izviđači su mu 
6. VIII. 378. god. n. e. javili da se oko 10.000 Gota približava Hadrianopolisu. Rikomer 
je donio pismo od Gracijana u kojem se Valens moli da sačeka zapadnorimsku armiju. 
I Valensovi časnici (Frigerid, Sebastijan i Viktor) isto tako preporučivali Valensu da sačeka 
Gracijana. Međutim, Valens je sve te savjete odbio i odlučio je izvojevati pobjedu i slavu 
za samo svoj račun. Valens je bio ljubomoran na Gracijana i nije želio da dijeli slavu 
potencijalne pobjede. Tako je arogancija jednog čovjeka predoredila propast rimskog 
svijeta. 


Fritigern je tada čak i predložio i mir i savez, a da zauzvrat dobije neku rimsku teritoriju. 
I ovu ponudu je Valens odbio. Valens je ustvario potcijenio gotske snage, zbog izvješća 
i procjene izviđača koji možda nisu primijetili gotsku konjicu ili snage Alateja i 
Safraksa. Ukupno je Valensova armija imala cc 15.000 vojnika, a stvarne gotsko - 
alanske snage su imale cc 12 — 15.000 ratnika. Do bitke je došlo u ranim popodnevnim 
satima 9. VIII. 378. godine n. e. Bitka se pretvorila u katastrofu i masakr u kojem su 
uništene 2/3 najkvalitetnije istočnorimske armije. Poginula su i četvorica najiskusnijih 
i preko 30 drugih zapovjednika. Sam Valens je bio napušten od svoje garde. Njegova 
sudbina još uvijek nije precizno utvrđena. Možda je poginuo na bojnom polju, a njegovo 
tijelo nikada nije nađeno. Cirkulirala je i jedna priča, po kojoj je ranjeni Valens 
uspio pobjeći sa tjelohraniteljem i nekim eunusima i sakriti se u seljačkoj kolibi. Ne 
znajući da je Valens unutra, došlo je do napada Gota koji su potpalili vatru. Iz plamena 
se uspio izvući tjelohranitelj, koji je Gotima rekao ko se nalazio unutra, ali je tada 
bilo kasno i Valens je poginuo u požaru. Postoji i apokrifna varijanta po kojoj je Valens 
poginuo dok je osobno predvodio juriš i to tako što nije nosio šljem kako bi ohrabrio 
svoje vojnike. 


noći povući pod komandom Rikomera i Viktora. Po riječima Amijana Marcelina, čija 
historija i završava sa ovom bitkom, bio je to najnesretniji poraz Rimljana poslije bitke 
kod Kane. Monah, teolog i historičar _Tiranije Rufin iz Akvileje naziva poraz kod 
Hadrianopolisa početkom svih nevolja za Rimsko carstvo. 


Bitka kod Hadrianopolisa predstavlja ključni momenat svjetske historije. Iako je po 
broju mrtvih rimskih vojnika ovaj poraz bio znatno manji od katastrofe kod Kane 
ili bitke kod Arausija, njegove posljedice po rimski svijet su bile znatno tragičnije. 

Istočnorimska armija je izgubila ubjedljivo najveći kvalitetnih trupa, ostala je bez svoga 
zapovjednika. Istočnobalkanske provincije su ostale na milost i nemilost gotsko-alanske 
vojske. Sa bitkom kod Hadrianopolisa, započinje završni čin postojanja rimskog svijeta. 
Nakon te bitke nikada više rimsko područje južno od Dunava i zapadno od Rajne neće 
biti ni jednog momenta očišćeno od stranih vojski. Limes na donjem Dunavu je potpuno 
pukao. Vanjska politika rimskog svijeta se više ne zasniva na odbrani stalnih granica 
na dvije velike europske rijeke. Tako je počela konačna bitka za sam opstanak rimskog 


svijeta. 

1. (plavi) = rimska konjica / 2.13. (crveni) = gotska konjica 


Poraz kod Hadrianopolisa ostavio je na savremenike ogroman utisak, koji je nadmašen 
tek padom Grada 410. god. n. e. Uzdrmana je napokon vjera u solidnost, sigurnost i 
vječnost Carstva (aeternitas imperii). Prema nikejskim kršćanima, Valensova smrt je 
usli jedila kao božja kazna za grijeh što je arijanac i što je dopustio i naseljavanje Gota 
koji su bili arijanci. Inače se ovaj događaj među kršćanima uvijek udruživao sa 
eshatološkim osjećanjima uvijek spremnim da se raspale. Poraz kod Hadrianopolisa 
je predestinirao sudbinu arijanstva na istoku, jer je Valens bio posljednji arijanski 


istočnorimski dominus. 

Valens nije ostao zapamćen samo po porazu kod Hadrianopolisa, 
nego i po monumentalnim gradnjama. Na slici je konstantinopoljski 
akvadukt koji nosi Valensovo ime. Gradnja završena 368. god. n. e. 


Odbrana Konstantinopolisa i Trakije 


Katastrofa kod Hadrianopolisa je značila da više na prostoru Trakije nema odgovarajuće 
mobilne rimske armije. Put prema Konstantinopolisu je bio otvoren za Fritigernove snage. 
Tada na scenu stupa Valensova supruga carica Albija Dominika, koja organizira odbranu i 
kontraudar. Dominika je i novčanim poticajem motivirala civile dobrovoljce da se opreme 
i stupe u vojsku. Tako je ona postala de facto vladar Konstantinopolisa, sve do dolaska 
novog istočnorimskog dominusa. Albija Dominika je tako uspjela vrlo uspješno organizirati 
odbranu i konsolidirati stanje. 

TEODOSIJEVSKA DINASTIJA 





Avers novčića sa portretom Teodosija I. Bista Honorija. Nađena na Teodosijevom 
forumu u Konstantinopolisu. Danas se 
nalazi u Arkeoloji Muzesi u Istanbulu. 





Bista Honorija. Danas se nalazi Bista Teodosija II. Danas se 
u Kapitolinskim muzejima u Rimu nalazi u muzeju Louvre u Parisu. 

Avers novčića sa portretom Avers zlatnika sa portretom Makrijana. 
Valentinijana III. Danas se nalazi u Vizantijskom 
i kršćanskom muzeju Atene. 

ZAJEDNIČKA VLADAVINA GRACIJANA I TEODOSIJA I. 
379. — 383. god. n. e. 


Teodosije I. (11. 1. 347. — 17. 1. 395. god. n. e.), vladao na istoku od 19. I. 379. do 15. V. 
392. god. n. e., a od 6. IX. 394. pa do 17. I. 395. cijelom državom. Po rođenju se zvao 
Flavius Theodosius, a kao vladar Flavius Theodosius Augustus. Teodosije je bio španskog 
porijekla ili iz (po Hidatiju i Zosimu) grada Cauca u sjeveroistočnoj Španiji ili iz (po 
komesu Marcelinu) Italike u Betici. Njegov otac Teodosije Stariji je ostvari visoku karijeru 
u vojnoj i civilnoj hijerarhiji rimskog svijeta. Teodosije Mlađi je pratio oca u njegovoj 
britansko kampanji. Kasnije je bio vojvoda Mezije. Međutim, negdje u periodu 374. — 376. 
god. n. e. dolazi ddo kratkog prekida njegove karijere, i njegovog povlaćenja u privatni 
život u Španiji. Možda je to uzrokovano pogubljenjem njegovog oca, početkom 376. god. 
n. e. u Kartagini, kada je Teodosije Mlađi umirovljen. Moguće je i da je Teodosije Mlađi 
ražalovan ranije (prije pogubljenja njegovog oca i za vladavine Valentinijana I.), i to zbog 
poraza u sukobu sa Sarmatima. Ipak, njegov život kao uglednog pojedinca u Španiji, nije 
dugo trajao. Poraz kod Hadrianopolisa je izbacio Teodosija Mlađeg ponovo na vojno — 
političku pozornicu. Gracijan nije imao ni vremena ni snage da se osobno posveti ozbiljnoj i 
opasnoj situaciji na istoku, pa je odlučio podijeliti dužnosti dominusa sa iskusnom osobom. 
Tako je odredio Teodosija Mlađeg za novog dominusa na istoku, istina u podređenom 
odnosu prema zapadnorimskom dominusu. 


Njegova prva supruga je bila španjolka Elija Flacila / Aelia Flaccila, sa kojom je imao dva 
sina i to Arkadija i Honorija, te kćerku Eliju Pulheriju (Aelia Pulcheria). 


Gotski ustanak nakon imenovanja Teodosija I. za istočnog dominusa 


Glavni zadatak Teodosija je bio nastavak rata sa pobunjenicima i rješavanje toga pitanja 
na zadovoljavajući način. Međutim, taj zadatak nije bilo lako riješiti. Goti i njihovi 
saveznici su do dolaska novih rimskih trupa, nailazili na slabiji otpor u Trakiji, pa su 
provalili i u cisdanubijsku dačku provinciju. Došlo je do razdvajanja gotskih trupa, pa je 
jedan dio provalio u Panoniju, dok se glavnina pod Fritigernom uputila u Makedoniju. 
Tamo su uveli neku vrstu ,reketa“ za lokalne zajednice, tako što bi one plaćale zaštitu, tj. 
da ne budu napadnute i pustošene. Teodosijev najveći problem je bilo kako stvoriti novu 
istočnorimsku armiju. Nekako je na jedvite jade 1 na različite načine uspio ponovo obnoviti 
sposobnost istočnorimske vojske. Paralelno sa izgrađivanjem nove mobilne istočnorimske 

armije, Teodosije I. je protivnika iscrpljivao sa sporednim, manjim i stalnim bitkama i 
okršajima, istovremeno pozivajući njihove starješine na izmirenje i saradnju. 


U periodu 380./381. god. n. e. po Oroziju i Zosimu konačno je pod pritiskom Huna na 
istočnorimsko područje prešao i Atanarik sa svojim Tervingima. U Konstantinopolisu ga je 
primio Teodosije I. i sa njim dogovorio sporazum po kojem njegovi Tervingi dobijaju status 
federata. Amijan Marcelin ima drugačiji opis i navodi da je Atanarik ustvari bio prognan 
od svojih sunarodnika i da je došao Teodosiju I. tražeći azil. Samo nekoliko sedmica po 
dolasku Atanarik je umro. Kako bi se ostavio snažan utisak na one Tervinge koji su se još 
uvijek borili protiv njega, Teodosije I. je priredio jednu veliku i veličanstvenu sahranu. Sam 
dominus je osobno na konju išao u pogrebnoj povorci. 





Ilustracija koja prikazuje borbu kasnorimske armije i određene germanske skupine. 


Zapadnorimska armija je uspjela da izbaci i očisti Panoniju i Dalmaciju od neprijateljskih 
snaga. To je i omogućilo Teodosiju da inicijativu prenese na i istočnorimske snage i 
konačno je ušao u Konstantinopolis 24. XI. 380. god. n. e. nakon gotovo dvije godine 
boravka na terenu. I sami Goti su trpili velike gubitke i bili su iscrpljeni. To je na kraju 
dovelo do mirovnog sporazuma dogovorenog 3. X. 382. god. n. e. Po dogovoru, Goti su 
naseljeni unutar istočnog dijela Carstva (u području Trakije), kao posebna autonomna 

jedinica. Oni su bili oslobođeni od poreskih obeštećenja. Zauzvrat Goti su imali vojničke 
obaveze prema dominusu u Konstantinopolisu, ali da se bore kao posebni „nacionalni“ 
kontingent a ne da budu puno integrirani u istočnorimsku vojsku. Kao vojnici dobijali su i 
platu u vidu anone. Naravno, dozvoljavalo se pojedincima iz gotske zajednice u Carstvu da 
se prijave u službu direktno u istočnorimsku vojsku. Rat je nanio golemu štetu lokalnim 
zajednicama Balkana, od kojih se dosta njih nikada više nije oporavilo. Ovo je i prvi put da 
je Rimska Država dopustila da se unutar njenog teritorija stvori neki posebni politički i 
narodnosni entitet. Inače Teodosije I. se u svojoj vlasti prilično oslanjao na Gote. 


Prema Jordanesu, Teodosije je bio "amator generis Gothorum" - prijatelj gotskog naroda. 
Potrebno je istaći da Goti nisu imali ništa načelno protiv Carstva, niti su imali neku posebnu 
želju da stvore posebnu samostalnu i nezavisnu svoju državu na teritoriju rimskog svijeta. 
Oni su prije svega željeli da se uklope u postojeći sistem, a ambicije njihovih vođa su bile 
vezane za napredovanje u hijerarhiji rimske vojske. Kao metodu da to postignu, nekada 
su izazivali probleme i nerede kako bi ucjenjivali Konstantinopolis i Milano. 


Na lokalitetu Aquae (sarajevsko naselje Lužani - Ilidža) posljednji do danas pronađeni 
novci pripadaju Valentinijanu I. i Valensu, što bi možda ukazivalo da je ovaj grad bio 
osvojen i razoren u ovom periodu nakon bitke kod Hadrianopolisa. 


Teodosije I. i promocija nikejskog kršćanstva na istoku, 
obračun sa klasičnim i „paganskim” tradicijama 


Sa početkom devete decenije IV. st. n. e., odnosno sa stupanjem na vlast Teodosija I., koji je 
bio nikejac po religijskom opredjeljenju započinje 1 konačni rasplet vjerskih i dogmatskim 
turbulencija u IV. st. n. e. Te prve godine pretposljednje decenije IV. st. n. e. će tako 
predestinirati religijsko - dogmatsku sliku koja se više — manje održala do danas. Za razliku 
od zapada, na istoku je kršćanstvo bilo bolje utemeljeno te sa boljom crkvenom 
organizacijom. Uostalom i istočna prijestolnica je bila i utemeljena kao kršćanski grad, dok 
je Grad Rim još uvijek pokazivao značajnu opoziciju kršćanstvu, pokušavajući zaštititi 
klasične i ,,paganske" tradicije. 

Od svih ranijih rimskih careva, Teodosije I. se najviše bavio religijskim pitanjima, a 
nesumnjivo je bio uvjereni vjernik u nikejsko učenje. 


Teodosije I. je na samom početku svoje vladavine na istoku bio relativno tolerantan prema 
,paganima". Tako je znao i imenovati istaknute ,,pagane" na značajne državne pozicije. 
Ovo su bili čisto taktički potezi, u vrijeme kada je utvrđivao pozicije vlasti na istoku, u 
okolnostima rata sa Gotima. 

Međutim, njegova prividna tolerancija je završena samo nakon par godina. Teodosije I. 
je 27. II. 380. god. n. e. zajedno sa Gracijanom i Valentinijanom II. objavio ,,Solunski 
edikt”, po kojem svi njihovi podanici moraju ispovijedati vjeru episkopa Rima i 
Aleksandrije, tj. nikejsku, katoličko — ortodoksnu varijantu. Teodosije je 26. XI. 380. god. 
n. e., samo dva dana nakon ulaska u Konstantinopolis istjerao Demofila, nenikejskog 
biskupa. Umjesto njega je na samom početku rada konstantinopoljskog sinoda iz 381. 
god. n. e. imenovan za novog biskupa istočne prijestolnice sv. Gregorije Nazijanski, koji 
je pripadao tzv. ,,kapadokijskoj“ grupi (uz njega su bili i sv. Bazilije i sv. Gregorije Niški) 
koja je vrlo odlučno zastupala nikejsko učenje. Nakon jednog kratkog perioda, Gregorije 
se povukao, a novi biskup Konstantinopolisa je postao do tada svjetovnjak i državni 
službenik Nektarije. Postavljanje Nektarija je bilo udovoljavanje želji Teodosija I. Za 
vrijeme jedne teške bolesti Teodosije I. je bio kršten od biskupa Aholija iz Soluna. 


Udar na ,,pagane" je bio još odlučniji, sa jasnom namjerom da se klasično — ,,paganska" 
tradicija zatre. Već 381. god. n. e. Teodosije I. je obnovio Konstantinovu zabranu 
žrtvovanja. Pod prijetnjom smrti zabranjeni su haruspici, a neprovođenje ovog zakona od 
strane magistrata je isto proglašeno krivičnim djelom. Ipak je zbog pojave Maksima 
Magnusa i njegovog preuzimanja kontrole nad galskom prefekturom, konačni udar na 
„pagane“ odložen na nekoliko godina. 


Drugi ekumenski / prvi konstantinopoljski sinod 381. god. n. e. 


Teodosije I. je u maju 381. god. n. e. sazvao novi ekumenski sinod i to u Konstantinopolisu, 
kako bi se konačno pitanje šizmi i definirala dogmatska ortodoksija. I. konstantinopoljski 
sinod je bio i ujedno drugi ekumenski/vaseljenski sabor biskupa - predstavnika crkvi. Sam 
sabor je trajao od maja do jula 381. god. n. e., a održavao se u crkvi sv. Irene. 


Nikejskim vjerovanjem nije bila jasno određena uloga Duha Svetoga u odnosu na Oca i 
Sina, pa su se javila o tome različita učenja. Među njima bili su i makedonijevci, nazvani 
prema konstantinopoljskom biskupu Makedoniju I., koji je nijekao božanstvo Duha 
Svetoga. Njegovi sljedbenici nazivali su se i pneumatomasi (»duhoborci«). Uz njih, bili su 
tu i sljedbenici Apolonarija iz Laodikeje, koji su u Isusu priznavali ljudsko tijelo i dušu, a 
božanski um. Kasnije su nazvani apolinarijevci. 


Sinodom je prvo predsjedavao Timotej Aleksandrijski, zatim Meletije Antiohijski, a nakon 
njegove smrti Gregorije Nazijanski kao novi carigradski biskup. Nakon povlaćenja 
Gregorija Nazijanskog sa biskupske stolice, predsjedanje sinodom je preuzeo Nektarije, 
novi konstantinopoljski biskup. Zanimljivo je da sinodu nije prisustvovao nijedan zapadni 

biskup, a nije bio ni pozvan rimski episkop Damaz I. Izaslanici rimskog episkopa će tek na 
Halkedonskom saboru iz 451. god. n. e. priznati sinod iz 381. god. n. e. kao ekumenski 
sabor. Sa istoka je učestvovalo u radu sinoda cc 150 biskupa. 


Sabor je još jednom osudio arijanstvo, te makedonizam i apolinarizam. Usto, dodatno je 
pojasnio sadržaj kršćanske vjere. Ponajprije je potvrdio nikejsko vjerovanje kao istinito i 
ipsravno tumačenje Svetog pisma, te, radi jasnoće, proširio njegov tekst u dijelu koji govori 
o Duhu Svetom, čime je izravno odgovoreno na tvrdnje makedonijevaca. Tako je za Duha 
Svetog sada rečeno da je: »Gospodin i životvorac, koji izlazi od Oca, koji se s Ocem i 
Sinom skupa časti i zajedno slavi.« Premda nije upotrebljena grčka riječ ,,ousia* (bitak), 
ipak iz ovoga jasno proizlazi da su saborski oci vjerovali u istobitnost Oca, Sina i Duha 
Svetoga. U vezi sa tumačenjem o Duhu Svetomu, sinod je u potpunosti usvojio teološko 
tumačenje trojice kapadokijskih otaca o „Presvetom Trojstvu”, to jest o jednom Bogu u tri 
osobe (grč. „hipostasis”). Ovo učenje objavio je i Teodosije I. u dekretu kojim objavljuje da 
učenje o ,,Trojstvu" postaje državna religija, a svi su podanici bezpogovorno dužni uz nju 
pristati. Uz navedene doneseni su još neki kanoni, kao što je zabrana vršenja biskupske 
vlasti izvan granica vlastite dijeceze. Pored toga je odlučeno da konstantinopoljski 
patrijarh/episkop ima mjesto po časti odmah iza biskupa „starog Rima”. 


O uzavreloj teološkoj raspravi koja se vodila ne samo na sinodu, nego i na ulicama 
Konstantinopolisa svoje viđenje je dao i sam Gregorije Nazijanski. Po njemu je grad pun 
svjetine koja po trgovima, pijacama i raskrišćima govori samo o neshvatljivim stvarima. 
Ako se uđe u prodavnicu i pita koliko nešto košta, prodavač održi predavanje o Sinu 
rođenom ili nerođenom od Oca. Ako se raspituje za cijenu hlkeba, pekar odgovara da je 
Otac nesumnjivo veći od Sina. Ako se zatim ode u kupatilo, tamošnji službenik pokušava da 
dokže kako je sin sigurno stvoren iz ničega. 


Prvi konstantinopoljski sinod konačno je zatvorio glavna teološka pitanja o ,,Trojstvu". 
Na sljedećim će se saborima rješavati kristološka pitanja. To će dovesti i do prvih većih 
raskola koji će ostati sve do danas. Organizacijski, značajna je saborska odluka o počasnom 
mjestu  konstantinopoljskog patrijarha neposredno nakon rimskog pape. Time je 
ozbiljno smanjen ugled aleksandrijskog i antiohijskog patrijarhata, a kasnije će dovesti 
do sve većih netrpeljivosti između Konstantinopolisa i Rima, te u konačnici do Velikog 
raskola 1054. god. 


Uvođenje nikejskog kreda vjere ili ortodoksnog katolicizma je imalo i neku svoju podlogu 
i u političkom interesu. Ako su po trinitarizmu bog, sveti duh i Isus trodjelnosti jednoga, 
pa je Isus bio zastupnik te božanske trodjelnosti na zemlji, onda su papa i car kao 
nasljednici Isusa, legitimni predstavnici božanskog interesa na zemlji. 

Gracijan i promocija nikejskog kršćanstva na zapadu, 


obračun sa klasičnim i „paganskim“ tradicijama 


Gracijanova osmogodišnja vladavina predstavlja i vrlo bitno razdoblje u crkveno — 
kršćanskoj historiji i razvitku, posebno na zapadu. Njegova uprava je i postavila temelje 
za pobjedu nikejskog (katoličko - ortodoksnog) koncepta kršćanska. Do Gracijana, 
veći dio zapadne populacije je još uvijek bio nekristijaniziran, i održavao je stare 
»paganske“ i klasične tradicije. Na zapadu je vladalo i nezvanično stanje religijske 
tolerancije. Gracijan se nalazio pod utjecajem autorativnog, fanatičnog i netolerantnog 
Ambrosija (Aurelius Ambrosius, živio cc. 340. — 4. IV. 397. god.), nikejskog biskupa 
Milana. Zapadni carski dvor se tada nalazio u Milanu, i zato je razumljivo da je biskup 
Milana koristio blizinu kako bi ostvarivao utjecaj. I tako je Gracijan krenuo to 
stanje izmijeniti primjenom sile zakona i državne intervencije, i to ne samo prema 
»paganima“ i ,klasičarima“ nego i prema drugim sve mnogobrojnim kršćanskim 
pravcima i sektama. 


Gracijan je 382. god. n. e. prisvojio prihode ,,paganskih“ svećenika i vestalki, zabranio 
je imovinske zaostavšine sa njima kao korisnicima. Ukinute su i druge privilegije vestalki 
i pontifika. Konfiscirane su nekretnine kolegija „paganskih“ svećenika, koji su izgubili 
privilegije i imunitete. Gracijan je obznanio da se konfisciraju svi „paganski“ hramovi i 
svetilišta, i njihovi prihodi usmjeravaju u carski trezor. Najveći šok je izazvala njegova 
odluka da se uklopi oltar boginje Pobjede (Victoria; Nin) iz rimskog Senata, i to 
uprkos protestima „paganskih“ članova Senata (kojih je bio značajan broj, ako ne i veći 
dio sastava Senata). 


Senatori su uputili i delegaciju Gracijanu sa apelom da se zaustavi progon, da se vrati 
oltar Pobjede i te prava i privilegije vestalki i paganskih“ svećeničkih kolegija. Oni su 
kao argument za svoje molbe, koristili činjenicu da je Gracijan još uvijek nosio titulu 
pontifex maximus. Na savjet Ambrozija, Gracijan nije uopće primio u audijenciju 
delegaciju Senata. Po uticajem Ambrozija, toga stvarnog tvorca zapadnog kršćanstva, 
Gracijan se i odrekao titule i insignija pontifex maximusa, kao nedostojne za katolika — 
ortodoksa. Ironijom sudbine, car za vrijeme čije vladavine je suzbijeno ,,paganstvo“ na 
zapadu i donio pobjedu nikejskom (katoličko - ortodoksno) kršćanstvu, je nakon svoje 
smrti ipak bio deificiran i tako „ušao“ u rimski „paganski“ panteon. 





3 Uklonjen je oltar, ali ne i zlatna statua boginje Pobjede koja se isto tamo nalazila. Statua je moguće uklonjena 
408. god. p. n. e. sa zakonom protiv ,,paganskih" statua. 

Mozaik sa slikom sv. Ambrozija. Nalazi se u crkvi St. Ambrogio u Milanu. Ambrozije 
je bio i plodan pisac i iza sebe je ostavio prilično značajnu pisanu zaostavštinu, 
uglavnom crkvenog i kršćanskog sadržaja. Njegova djela obrađivala su razne vjerska 
pitanja: on je tumačio kanonske knjige, sastavljao pouke, pisao dogmatska djela. 

Nakon bitke kod Akcija 31. god. p. n. e. August je dao na oltar boginje Pobjede u Curia 
Iulia gdje je zasjedao Senat postaviti statuu boginje Pobjede (djelo za sada nepoznatog 
grčkog umjetnika), koja je bila u III. st. p. n. e. zaplijenjena u Tarentumu. Oltar je prvi 
put iz senatske kurije uklonjen 357. god. n. e. po naredbi dominusa Konstancija II., da 
bi ga dao povratiti dominus Julijan Apostata. Nakon Gracijanove smrti Kvint Aurelije 
Simah (Quintus Aurelius Symmachus), senator i prefekt Rima je 384. godine n. e. pisao 
Valentinijanu II., zahtijevajući povratak oltara. To je opet naišlo na strogo protivljenje 
Ambrozija, i zahtjev je odbijen. 


Odbijene su i druge nove peticije. Po biografiji sv. Ambrozija koju je napisao Paulin iz 
Milana, oltar je kratkotrajno vraćen za vrijeme uzurpacije Eugenija. Nakon toga, vrela 
više ne daju nikakvu informaciju o sudbini oltara. 





Kvinarij iz vremena Augusta, sa prikazom boginje Pobjede, 
koji odgovara verziji opisa oltara Pobjede od strane 
Prudencija u njegovom djelu Libri contra Symmachum. 


Pobuna Magnusa Maksima i smrt Gracijana 


Za razliku od prvih godina svoje vladavine, kada je pokazivao značajnu energiju i 
poduzetnost, zadnjih godina života Gracijan je postao lijen, prepuštao se užicima i zabavi. 
Uprava je u potpunosti pala u ruke Medobauda i sv. Ambrozija, nikejskog biskupa Milana. 

Sam Gracijan se okružio tjelohraniteljima Alanima, pa se čak i pojavljivao u javnosti 
obučen u ,,skitsku“ odjeću. To mu je smanjivalo ugled kod javnosti i vojske. To je iskoristio 
istaknuti i sposobni vojskovođa Magnus Maksim/Magnus Maximus i pobunio je britansku 
armiju, i ubrzo je prešao u Galiju. Gracijan se tada nalazio u Parizu i suočio se sa 
dezertiranjem svojih trupa. Tako ostavljen, Gracijan se povukao u Lion. Međutim, uskoro je 
izručen Andragatiju (Andragathius) i likvidiran 25. VIII. 383. god. n. e. 

ZAJEDNIČKA VLADAVINA TEODOSIJA I. I VALENTINIJANA II. 
383. — 392. god. n. e. 


Valentinijan II. (371. — 15. V. 392. god. n. e.), mlađi sin Valentinijana I., samostalno vladao 
na zapadu od 25. VIII. 383. do 15. V. 392. god. n. e. Po rođenju se zvao Flavius 
Valentinianus, a vladarsko ime mu je bilo Flavius Valentinianus Augustus. 


Nastavak uzurpacije Magnusa Maksima na zapadu 


Teodosije I. kao istočni dominus se odlučio suprotstaviti Magnusu i zaštiti interese 
Valentinijana II. koji je tada imao samo 12 godina. Teodosijev zapovjednik Falvije Bauto 
(Flavius Bauto) je poslan sa značajnim vojnim odredom u Italiju kako bi se suprotstavili 
Magnusovim trupama. 


I Flavije Bauto je bio franačkog porijekla. Njegov sin je možda bio Arbogast/Arbogastes, a 
kćerka Elija Eudoksija / Aelia Eudoxia. Bauto se neuspješno suprotstavio Ambroziju kada 
je ovaj odlučio da se ukloni oltar Pobjede iz senatske kurije. 


Uslijedili su i pregovori, i sa medijacijom Ambrozija, pa je postignut dogovor između na 
jednoj strani Teodosija I. i Valentinijana i Magnusa na drugoj, po kojem je Maksim priznat 
kao august na zapadu. Magnus je svoju prijestolnicu ustanovio u Trieru, a efektivno je 
vladao sa Britanijom, germanskom granicom, Galijom. Valentinijanu II. je ostavljena Italija, 
zapadni Ilirik, Hispanija i sjeverna Afrika. Magnus je postao ubrzo dosta popularan, pa je 
Kvint Aurelije Simah sastavio i panegirik u počasti njegovim vrlinama. Međutim, on je bio i 
poznat kao progonitelj heretika, tj. onih koji su zastupali kršćanske stavove različite od 
katoličko — ortodoksne forme. Po njegovoj naredbi su pogubljeni Priscilijan i šest njegovih 
simpatizera, čije su propovijedi i učenja drugi kršćanski i crkveni prvaci ocijenili 
heretičkim. 


Priscilijanstvo ili priscilijanizam je naziv za kršćansku doktrinu koja se u IV. st. n. e. razvila 
u Hispaniji, dobivši ime po njenom osnivaču Priscilijanu, biskupu od Avile. Temeljilo se 
na dualističkom učenju koje je korijene imalo u gnostičkim i maniheističkim piscima s 
Bliskog Istoka, posebno u učenju Marka (porijeklom iz egipatskog grada Memfisa). I po 
ovoj doktrini u ljudskim dušama se vodila stalna borba između duhovnog Kraljevstva 
svjetla i materijalnog Kraljevstva tame. Put prema pobjedi Svjetla je vodio kroz 
strogu askezu; stavivši vlastitu doktrinu ispred Biblije, priscilijanci su također odbacili 
starozavjetnu Knjigu Postanka. Iako je Priscilijan zbog svojih stavova navukao 

neprijateljstvo etablirane Crkve i 380. god. n. e. postao prva osoba koja je pogubljena 
kao kršćanski heretik, njegovo učenje se očuvalo i imalo bitan uticaj na duhovni 
život Iberijskog poluotoka u sljedećih nekoliko stoljeća. Njegovom iskorjenjivanju su 
se tako posvetili i sv. Augustin i papa Lav I Veliki. Međutim, tek je sinod u Bragi 563. 
godine n. e. doveo do konačnog iskorjenjivanja priscilijanaca. Neki od priscilijanskih 
spisa, koji se pripisuju samom Priscilijanu, a za koje se smatralo da su izgubljeni, su 
pronađeni 1885. godine. 





Novčić sa portretom Magnusa Maksima na aversu. 


Međutim, sa druge strane Magnus je ediktom iz 387. ili 388. god. n. e. osudio kršćane iz 
Grada zato što su zapalili jevrejsku sinagogu. Taj edikt je opet osudio sv. Ambrozije, 
objasnivši svome stadu vjernika da ,je car postao Jevrej“. Mir između Magnusa i 
Valentinijana II. nije dugo trajao. Magnusove trupe su 387. god. n. e. prisilile Valentinijana 
I. da napusti Milan i pobjegne Teodosiju II. Istočnorimski dominus je pokrenuo 
istočnorimske trupe i svoje zapovjednike Rikomera, Rikomerovog nećaka Arbogasta, 
Promota i Timasija. Do bitke u ljeto 388. god. n. e. je došlo na rijeci Savi, nedaleko od 
Siska. Magnusova armija je poražena, a poginuo je Andragatije (ubica Gracijana). Kod 
Ptuja je poginuo Marcelin, brat Magnusa Maksima. Sam Maksim se predao u Akvileji, 
gdje je i pogubljen. Senat je donio odluku da se proglasi damnatio memoriae na 
Magnusa. Arbogast je dao u Trieru ubiti Flavija Viktora, sina Magnusa. Majka i najmanje 
dvije kćerke Magnusa Maksima su pošteđeni. Preko one kćerke koja se udala za Enodija, 
prokonzula Afrike, Magnus je imao značajne potomke od kojih su neki bili i kratkotrajni 

zapadnorimski carevi. Magnus je značajno lice koje se javlja u velškim kronikama, 
tradiciji i mitologije. Njemu se i pripisuje da je iz Britanije odvukao najveći dio trupa i da 
je tako Britaniju praktično ostavio njenom lokalnom stanovništvu. 


Građanski rat i odsustvo dijela trupa iz zapadnih provincija je iskoristio franački vođa 
Markomer koji je napao sjever perfekture Galije. 


Smrt Magnusa Maksima ima veliko simboličko značenje za Zapadnorimsko carstvo. 
Nakon njega, nijedan značajniji zapadnorimski car neće ići sjeverno od Liona. Trebati 
će čekati 412 godina da respektabilna i autoritativna osoba sa titulom rimskog cara se 
pojavi na obalama Rajne. 


Valentinijan II. na zapadu 


Valentijanova majka Justina je bila arijanska, tako da je sukob sa milanskim biskupom 
Ambrozijem bio neminovan. Tako je Ambrozije, podržan od većeg dijela milanskog 
stanovništva, odbio da preda Portijansku baziliku arijanskim vojnicima, što je bio carski 
zahtjev. Ambrozije je cijelo vrijeme zauzimao otvoreni i aktivno oporbeni stav prema 
arijanskim pretenzijama Justine i Valentinijana II. Sam mladi vladar nije bio vjerski 
zagrižena osoba i izgleda da je nastojao održavati kakvu-takvu toleranciju i to u uvjetima 
aktivnog protivljenja Ambrozija prema sve što bi išlo na poštivanje drugačijeg. Tako je 
pokušavao i da obuzda pljačkanje “paganskih hramova. Ipak je morao na kraju, pod 
pritiskom Ambrozija, odbiti peticiju rimskih senatora o povratku oltara Pobjede. 


Kada je Magnus Maksim ponovo upao u Italiju, Valentinijan II. 1 Justina su pobjegli u 
Solun. Kako bi se utvrdila veza sa Teodosijem, Gala (sestra Valentinijana II.) se udala za 
Teodosija I. 


Teodosije I. i Gala su imali dvoje djece i to Gracijana, koji je umo 388. god. n. e. i Eliju 
Galu Placidiju (Aelia Galla Placidia, živjela 392. — 450. god. n. e.). Gala Placidija će postati 
nezaobilazni faktor u historiji Zapadnog carstva u prvoj polovici V. st. n. e., i posljednja 
žena koja je aktivno učestvovala u politici Zapadnog carstva. 


Nakon što je Magnus pobijeđen Valentinijan se vratio na zapad, ali svoj dvor nije 
ponovo postavio u Milanu nego u galskom gradu Viene. Tako je Valentinijan II. oficijelno 
trebao upravljati samo u galskoj prefekturi. U međuvremenu je umrla Justina, a boravkom 
u Viene Valentinijan II. se udaljio od močnog Ambrozija. U Milanu je ostao Teodosije I. 
sve do 391. god. n. e., a osobno je imenovao niz upravnih dužnosnika za zapadni dio 
I. rimskog svijeta. Teodosije I. je imenovao Franka Arbogasta za magister militum za 

zapadne provincije. Arbogast je imao golem utjecaj i na upravu na zapadu (odnosno u 
galskoj prefekturi) i na Valentinijana II. Toliku je moć imao Arbogast da je dao pogubiti 
(zbog primanja mita) Harmonija, prijatelja samoga Valentinijana II. i u tu u prisustvu 
samoga zapadnog augusta. 





Missorium Teodosija I. je veliki ceremonijalni srebrni tanjir, koji je najvjerojatnije napravljen 
388. god. n. e. u Konstantinopolisu, prilikom proslave desetogodišnjice (decennalia) dolaska 
na vlast Teodosija I. Danas se nalazi u Real Academia de la Historija u Madridu. Na tanjiru 
su pored Teodosija I., prikazani i Valentinijan II., Arkadije i Honorije, kao i carska tjelesna, 
germanska straža. Na samom dnu, zanimljivo za jednog izrazito kršćanskog cara, se nalazi 
prikaza boginje Zemlje u ležećem položaju. Inače na prikazima se mogu jasno uočiti 
umjetničke tradicije svojstvene klasično — ,,paganskom" dobu. 

Teodosijev obelisk 


Ovaj obelisk je ustvari obelisk faraona Tutmosa III. iz Karnaka na kojem on ovjekovječava 
svoje pobjede na rijeci Eufratu cc 1450. god. p. n. e. Njega je Konstancije II. namjeravao da 
donese u Konstantinopolis 357. god. n. e., kako bi uveličao dvadesetogodišnjicu dolaska 
na vlast. U jesen te godine je drugi obelisk prenesen u spinu Circus Maximusa u Rimu, 
i danas se naziva Lateranski obelisk. Međutim, ona prvi konstantinopoljski obelisk je 
ustvari ostao u Aleksandriji sve do 390. godine. n. e., kada je po nalogu Teodosija I. 
konačno donesen u Konstantinopolis i postavljen u konstantinopoljskom hipodromu. 


Na mramornom pijedestalu obeliska se nalaze četiri bas reljefa izrađena u vrijeme 
njegovog podizanja na hipodromu. 





Reljef na južnoj strani pijedestala: dominus Teodosije i njegov dvor. 

Reljef na zapadnoj strani pijedestala: potčinjavanje “barbara” ispred Teodosija I. i njegovih sinova. 

Reljef sa sjeverne strane: Teodosije I. i njegov dvor. 





Reljef sa sjeverne strane: prenošenje obeliska. 

Forum Tauri u Konstantinopolisu je preimenovan i nanovo dekoriran kao Teodosijev 
forum, uključujući i stub 1 slavoluk u njegovu čast. 


Solunski pokolj 390. god. n. e. 


U aprilu 390. god. n. e. magister militum za istočni Ilirik je bio Buterik/Butheric, inače 
gotskog porijekla. On je tada dao uhapsiti jednog veoma popularnog takmičara u trkama 
konjskih kola, koji je pokušao silovati jednog dječaka koji je bio peharnik samoga 
Buterika. Ubrzo se okupila solunska masa i zahtijevala je oslobađanje kočijaša, što je 
Buterik odbio. Ubrzo je došlo do pobune u kojoj su smrtno stradali i Buterik i još nekoliko 
drugih državnih dužnosnika. 


Kada je vijest o buni došla do Teodosija I. (koji se tada nalazio u Milanu), on je pobjesnio i 
odlučio poduzeti brutalnu osvetu. Poslane trupe u Solun, su sa ovim gradom postupile kao 
da je riječ o neprijateljskom gradu. Crkveni historičar Teodoret navodi da je pogubljeno oko 
7.000 stanovnika Soluna. Tom prilikom su pobijeni mnogi nevini stanovnici Soluna. 
Navodno se Teodosije I. bio predomislio, pa je poslao drugo izaslanika da otkaže prethodnu 
naredbu, ali bilo je to i suviše kasno. 


Na vijest o pokolju, Ambrozije je napustio Milano i odbio je da vodi misu u prisustvu 
Teodosija I., sve dok se ovaj ne pokaje. Po Teodoretu, kada je dominus pokušao da uđe u 
milansku baziliku, biskup ga je zaustavio. Teodosije I. se tada mogao samo vratiti u svoju 
palatu. Ambrozije je čak prijetio ekskomunikacijom, a rekao je Teodosiju I. da imitira 
Davida u njegovom pokajanju, kao što ga je imitirao u njegovoj krivici. Teodosije I. je 
zbog toga bio duboko potišten (ako je vjerovati crkvenim historičarima) i tek nakon što je 
iskazao iskreno kajanje mu je Ambrozije oprostio nakon osam mjeseci i dopustio pristup 
euharistiji. Ovo je bila prva velika pobjeda crkve, te tek rađajuće institucije, nad državom. 
Ovo je bio prvi put da je crkva ustala protiv cara, a u narednim mediavelnim stoljećima, 
odnos crkve i države će postati jedno od glavnih pitanja i sukoba 1 prožimanja. 


Ambrozije je tada ostvario 1 veliki uspjeh crkve u borbi protiv ,,paganstva'“ na zapadu. 
Valentinijan II., koji je tada bio obična Teodosijeva marioneta, je pod utjecajem Ambrozija 
je izdao zakon kojim su se ne samo zabranjivala ,paganska" žrtvovanja, nego se 
zabranjivalo i posjećivanje hramova. Ubrzo je donesen još jedan zakon po kojem su se 
zatvarali svi „paganski? hramovi, što je praktično značilo stavljanje van zakona 
„paganstva”. Ovi zakoni su izazvali turbulencije u zapadnim provincijama. 

Previranja među Gotima na istočnom Balkanu 


Nakon dogovora iz 382. god. n. e. Gotima je dozvoljeno da žive kao federati na 
istočnorimskom teritoriju prema ušću Dunava. Ubrzo su se među tim Gotima razvile 
dvije frakcije. Prvo je predvodio Eriulf i ona je zastupala interese arijansko — kršćanske 
većine, i bila je protiv asimiliranja Gota u tadašnju rimsku kulturu. Druga frakcija je 
bila sklona asimilaciji i nju je predvodio Fravita, koji je bio ,paganin". Fravita i Eriulf 
su 391. god. n. e. zajedno večerali sa Teodosijem I. u Konstantinopolisu. Tom prilikom 
su se toliko posvađali da je Fravita ubio Eriulfa. Kako je vrijeme odmicalo, podrška 
koju je Fravita uživao među Gotima je počela opadati, ali je proporcionalno tome jačala 
njegova pozicija na konstantinopoljskom dvoru. Kasnije je dobio i čin magister militum 
i ostao je do kraja odan Istočnom Carstvu. Fravita je zbog svoga ,,paganstva" hvaljen 
od Eunapija i Zosima koji je naveo da je on očistio istok od Kilikije do Palestine od 
razbojničkih družina. 


Smrt Valentinijana II. 


Kako je vrijeme prolazilo neminovan je bio sukob Valentinijana i Arbogasta koji je dobio 
još veće značenje i autoritet kada je ponio naslov magister militum in praesenti. 
Valentinijan II. je tajno tražio pomoć od Ambrozija (tražeći i ortodoksno - katoličko 
krštenje) i Teodosija 1. Glavni povod za konačni sukob je bila zabrana Valentinijanu II. da 
vodi galske trupe u Italiju kako bi se suprotstavile prijetnji ,,barbara". Na to je Valentinijan 
II. razvlastio Arbogasta, ali je ovaj ignorirao odluku zapadnog dominusa. Ubrzo je 15. V. 
392. godine n. e. Valentinijan II. nađen mrtav i to obješen u svojoj rezidenciji u Vieni. 
Arbogast je iznio tvrdnju da je Valentinijan II. izvršio samoubistvo. Po Zosimu, 
Filostorgiju, Sokratu Skolastiku i Oroziju Arbogast je bio odgovoran za smrt zapadnog 
dominusa, međutim druga vrela su podijeljana po pitanju kako se desilo vješanje 
Valentinijana II. Tijelo je preneseno i sahranjeno u Milanu. 


Valentinijan II. je bio uvod za ono što će se dešavati u rimskom svijetu od samoga kraja 
IV. st. n. e. pa u toku prve polovine V. st. n. e., a to je formalna vladavina dječaka i 
mladića careva, pod tutorstvom snažnih i utjecajnih vojnih zapovjednika i civilnih 
dužnosnika. 

Eugenije na zapadu 


U prvo vrijeme Arbogast je priznao Teodosijevog sina Arkadija za dominusa na zapadu. 
Pošto više mjeseca nije imao nikakvu komunikaciju sa Teodosijem I., Arbogast je u 
augustu 392. god. n. e. proglasio Eugenija (nastavnika gramatike i retorike, te magister 
scrinii) kao zapadnog dominusa i to za područje prefekture Galije. Čim je čuo za smrt 
Valentinijana II., Teodosije I. je za prefekta italijansko — ilirsko — afričke prefekture 
imenovao Apodemija, zamjenivši Virija Nikomaha Flavijana (Virius Nicomachus 
Flavianus) koji je bio poznat kao pobornik ,„paganskih” i klasičnih tradicija. 


Arbogast je 393. god. n. e. poveo i ofanzivne operacije na rajnskoj granici protiv svojih 
franačkih sunarodnika i njihovih vođa Suna i Markomera. Arbogast je u ovim operacijama 
bio vrlo uspješan. Ova kampanja je bila i posljednji put da je rimska vojska držala 
okupiranim dijelove istočne obale Rajne. Po mirovnom sporazumu Franci su morali 
snabdjevati zapadnorimsku vojsku sa regrutima. Uskoro su Eugenije i Arbogast postavili 
svoje pravo i na italijansku prefekturu, a za novog prefekta ove druge zapadne prefekture 
su postavili Nikomaha Flavijana, koji im se pridužio. Isti taj Nikomah je postavljan za 
konzula za 394. god. n. e., iako je taj konzulat priznat samo na teritoriju kojim je Eugenije 
vladao. Nikomahov istoimeni sin je postavljen za prefekta Rima, dok je za novog prefekta 
annonae postavljen Numerije Projekt!/Numerius Proiectus. Eugenije i Arbogast su ustvari 
smijenile ključne teodosijevske ljude na zapadnim pozicijama i umjesto njih postavljali 
pripadnike rimskog Senata. 


Iako su obojica bili kršćani, za vrijeme Eugenija i Arbogasta je započela „paganska” 
restauracija. Tako su mnogi ,,paganski" hramovi (kao npr. hram Venere u Rimu) zatvoreni 
za Gracijana i Valentinijana II., ponovo otvoreni. Ustvari upravo je činjenica da su Nikomah 
Flavijan i neki drugi istaknuti ,,pagani" postavljeni na ključne pozicije u dvije zapadne 
prefekture je doprinijelo toj kratkotrajnoj restauraciji ,,paganstva'". Upravo su dekreti 
Nikomaha, izdavani bez protivljenja Eugenija, vodili ka obnavljanju starih tradicija. To je 
još više udaljavalo Arbogasta i Eugenija od Teodosija I. i Ambrozija koji je napustio 
Milano, kada se tamo smjestio Eugenijev dvor. Teodosijanska propaganda i kršćanski izvori 
su borbu između Teodosija I. i Eugenija voljeli da prikažu kao borbu kršćanstva protiv 
„paganstva”, što je definitivno pretjerano u odnosu na stvarno stanje. 


Nikomah Flavijan je pripadao jednom ,pagansko" — klasičarskom kružoku, u koji su 
bili uključeni i Vetije Agorije Pretekstat / Vettius Agorius Praetextatus i Kvint Aurelije 
Simah. Zahvaljujući radu familija Nicomachi i Symmachi sačuvana su više — manje djela 
nekoliko klasičarskih pisaca, između ostalih i Livija, Marcijala i Apuleja. Pretekst, Simah 
i Nikomah su i glavni karakteri posljednjeg značajnijeg klasičarskog djela Saturnalia 
od Makrobija Ambrozija Teodosija. Nikomah Flavijan je bio i historičar, ali je njegovo 

djelo Anali izgubljeno. Možda je riječ o nastavku Tacitovih Anala. On je i preveo na latinski 
i djelo “Život Apolonija iz Tiane" od Filostrata. 





Diftih Nikomaha i Simaha. 


Ubrzo je u januaru 393. god. n. e. Teodosije podigao svoga drugog sina Honorija na rang 
augusta za zapad, što je bilo direktno usmjereno na poziciju Eugenija. 


Stariji sin Arkadije je uzdignut na rang augusta za istok, nakon Gracijanove smrti. Bilo je 
jasno da je Teodosije I. počeo državne stvari tretirati i kao familijsko pitanje. 


Arbogast i Eugenije su više puta pokušavali da kontaktiraju Teodosija I., kako bi dobili 
oficijelno priznanje. Međutim, ti njihovi pozivi su dolazili samo do Flavija Rufina, moćnog 
pretorijanskog prefekta Istoka. Rufin, inače galskog porijekla, bio je glavni čovjek od 
povjerenja Teodosija I., i jedan od najvećih dvorskih spletkara u tadašnjem rimskom svijetu. 
Na zaoštravanje odnosa je uticala i Gala, druga supruga Teodosija I., koja je smatrala da je 
njen brat nasilno umoren. Teodosije je odlučio da povede rat protiv Eugenija, Arbogasta i 
Nikomaha na zapadu, i to koristeći i gotske federate koje je predvodio Alarik te kontingente 
Huna i Alana. Teodosije I. je želio pokazati sukob sa zapadnim prvacima kao sveti rat, 
maltene kao neku vrstu protokrstaškog rata. 

Novčić sa portretom Eugenija na aversu i prikazom boginje Rome koja drži 
u desnoj ruci boginju Pobjede na globusu i u lijevoj koplje. Kovnica iz Triera. 


Bitka kod rijeke Frigidus 


Istočnorimska vojska se uspjela obnoviti i reorganizirati nakon katastrofe kod 
Hadrianopolisa. Za to su bili zaslužni i Teodosijevi zapovjednici Flavije Stilihon / Flavius 
Stilicho i Timasije / Flavius Timasius. 


Stilihon je bio jedna od najznačajnijih osoba u periodu kada se rimski svijeta kretao prema 
kraju svoga postojanja. On je bio sin rimskog vojnika koji je bio vandalskog porijekla. I 
pored takvog porijekla Stilihon je bio po svome identitetu pravi Rimljanin i sljedbenik 
nikejskog ortodoksno — katoličkog doktrine a ne arijanske kojoj su pipadali Vandali. 
Stilihon je nastavio očev zanat, samo je napredovao znatno više i to najviše u službi 
Teodosija I. On nije obavljao samo vojne poslove, nego se nalazio i u diplomatskim 
misijama. Nakon povratka iz diplomatske misije u Iranu, koju je obavio sa dosta uspjeha, 
Stilihon je unaprijeđen u comes stabuli, a zatim i u čin magister militum. Sam Stilihon se sa 
Teodosijevkom dinastijom vezao i brakom, pa je oženio Serenu, pripadnicu te dinastije. 
Sudeći po Klaudijanovoj poemi u počast Sereni i Zosimu, njen otac je bio Honorije, brat 
Teodosija I. Sa Serenom je imao sina Euherija (Eucherius) i dvije kćerke Mariju i 
Termantiju (Thermatia). 


U isto vrijeme Teodosije I. je poslao eunuha Eutropija da potraži savjet od jednog starog 
kršćanskog monaha iz egipatskog grada Likopolisa. Prema Klaudijanu i Sozomenu, stari 
monah je prorekao Teodosijevu pobjedu, ali uz teške gubitke. Istočnorimska armija je 
krenula u pohod na zapad u maju 394. god. n. e. Teodosije I. je lično predvodio armiju koja 

se sastojala od oko 20 - 30.000 istočnorimskih vojnika i preko 20.000 Gota u svojstvu 
federata. Od zapovjednika Teodosijeve armije koji su učestvovali u ovoj kampanji 
potrebno je izdvojiti Stilihona i Timasija, Bakurija Hiberija (Bacurios Hiberios) i Alarika 
(Alaric) ispred Gota. Značajan komandant u ovoj bitci je bio i Gainas, istočnorimski 
visoki časnik gotskog porijekla. 


Alarik je rođen cc 370. god. n. e. na otoku Peuke na ušću Dunava u Crno more, i pripadao 
je dinastiji Balta. Alarik je u vrijeme najezde Huna vjerojatno kao dijete prešao Dunav. 


Zapadnorimska vojska se sastojala uglavnom od galskih i franačkih vojnika. Teodosijeve 
trupe su napredovale bez skoro ikakvo otpora, jer je Arbogast odlučio da brani samo Italiju, 
pa je čak ostavio nebranjenim i alpske prolaze. Tako je Teodosijeva vojska uspjela da 
prodre sve do doline rijeke Frigidus, istočno od Akvileje. U ovom uskom planinskom 
području je skoncentrirana i zapadna armija, i to u blizini današnjeg slovenačkog grada 
Vipava. 


Do bitke je došlo 5. IX. 394. god. n. e. Prije bitke Eugenije i Arbogast su postavili statuu 
Jupitera na bojnom polju, a prikaze Herkula stavili na armijske znakove. Ovim su željeli 
oponašati drevni pobjednički Rim, kada su obraćali “paganskim” bogovima za dobijanje 
podrške u bitci. Prvog dana su zapadnorimske trupe bile uspješnije. Teodosije I. je prvo u 
juriš poslao Gote, željeći možda da ih izgine što je moguće više. Gubitci prvog dana su 
bili ogromni, posebno u gotskim redovima. Tada je poginuo i Bakurije. Idućeg dana, 
Teodosijeve trupe su ponovo napale. Ovaj put su probijene linije zapadnorimske armije, 
što je donijelo pobjedu istočnorimskoj vojsci. Pobjedi je posebno doprinijela činjenica da je 
dio zapadnih snaga (koji je trebao napasti zaleđe istočne armije) bio potkupljen i prešao 
je na stranu Teodosija I. Moguće je da je i vjetar zvan u tim krajevima „bora? smetao 
zapadnim vojnicima. Bitka je bila iznimno krvava, a najveći ceh su platiti gotski federati 
koji su izgubili skoro pola svoga sastava. 


Eugenije je zarobljen, i malo kasnije pogubljen. Arbogast je uspio pobjeći u planine, ali je 
nakon nekog vremena izvršio samoubistvo na drevni rimski časni način. Nikomah Flavijan 
je isto izvršio samoubistvo na drevni rimski način. Sa smrću Nikomaha, umro je i stari, 
klasični svijet. 

Nakon ove bitke je nastupilo četveromjesečno jedinstvo Rimske države, da bi se nakon toga 
ona zauvijek rascijepila na zapadni i istočni dio. Sa ovom bitkom se stavlja i tačka na 
religijske turbulencije IV. st. n. e. To je bio i posljednji nastup grada Rima i njegovih 
senatora kako bi zaštitili klasične i ,paganske" tradicije i vrijednosti. U toku samo jedne 
generacije nakon bitke kod rijeke Frigidus, nekadašnje nepomirljive klasično — ,,paganske" 
rimske senatorske familije su prihvatile katoličko — ortodoksno kršćanstvo. Ali one time 
nisu izgubile moć, nego su se počele vezati za instituciju rimskog episkopata, koja se u 
V. st. n. e. naglo uzdigla sa značenjem i autoritet, pretendirajući na pravo vrhovne instance 
u svom kršćanskom univerzumu i poglavara novog duhovnog carstva. 

Sa padom klasično - ,paganskog" Rima, pao je i otpor kristijanizaciji na zapadu. U roku 
generacije — dvije cijeli zapad rimskog svijeta će biti pokršten po katoličko — ortodoksnom 
obrascu. Ovom pobjedom je i zaključeno koja će kršćanska sljedba postati ona vladajuća i 
jedina „ispravna”, a arijanstvo je u kontekstu rimskog svijeta potisnuto na stranu hereze i 
bezvjerstva. Klasični rimski svijet je tako krajem IV. st. n. e. poražen i potčinjen od strane 
kršćanskog svijeta. 


U bitci je zapadna armija imala velike gubitke, što će se itekako osjetiti u narednim 
decenijama. Sada je zapadna armija, poglavito sastavljena od Gala i Franaka, doživjela isto 
ono što se desilo istočnoj armiji kod Hadrianapolisa. Elitni i kvalitetni njen dio bio je 
zbrisan. I to se desilo u najgorem mogućem momentu, kada je hunska invazija prijetila nizu 
germanskih i sarmatskih zajednice, i njihov jedini put da se sklone od azijskih konjanika 
bilo je kretanje ka zapadu. Istočno carstvo čiji se tek manji dio nalazio u ugroženom 
europskom prostoru, moglo je preživjeti ako njegove europske provincije budu pregažene, 
ali srž Zapadnog carstva i njegov najveći dio nalazio se u Europi upravo na području gdje su 
se namjeravale skloniti ugrožene zajednice. Posebno je ova bitka oslabila 1 Franke, koji su 
bili prva linija odbrane na Rajni. Zapadna vojska nije imala ni vremena ni materijala da se 
obnovi, kao što je to učinio znatno bogatiji i naseljeniji Istok. Uz sve to, posljednji, kritični 
čin kristijanizacije zapada se dogodio upravo u narednim decenijama, tako da je i ta 
posljednja borba oslabila imuni sistem Zapadnog carstva. 


Smrt Teodosija I. i konačni kraj jedinstvene Rimske države 


Teodosije I. nije dugo nadživio svoju pobjedu i preminuo je 17. januara 395. god. n. e. u 
Milanu. Konačno je sahranjen u Konstantinopolisu 8. XI. 395. god. n. e. Nakon njegove 
smrti car na zapadu je postao mlađi sin Honorije, pod čiju vlast su stavljenje galska 1 afričko 
— italijansko — ilirska prefektura. Stariji sin Arkadije je dobio istok sa prefekturama istočni 
Ilirik i Istok. Nikada više se rimski svijet više neće ujediniti. I ta podjela iz 395. god. n. e. se 
prilično osjeća po posljedicama i danas. 


Sa uzdizanjem mladića Arkadija i dječaka Honorija na tron samostalne vladavine, u 
rimskom svijetu nastupa doba slabih i nejakih vladara, dječaka i mladića kojima su 
rukovodili njihovi eunusi, zapovjednici, civilni dužnosnici, supruge i majke. Tako su obje 
rimske države imale na carskom tronu Teodosijeve sinove i unuke, koji su bili ili marionete 
u rukama drugih ili obični nesposobnjakovići i to u kritičnom, polustoljetnom periodu kada 
se rimski svijet suočio sa najvećim iskušenjima u svojoj 12stoljetnoj povijesti. 

Socijalna slika rimskog svijeta u vrijeme dominata 


Gledano izvana, Država u vrijeme ranoga dominata predstavlja strogo centraliziranu 
svemoćnu državu, sa razvijenim birokratskim aparatom, nasljednim staležima, koji snose 
određene državne obveze, sa strogim zakonima, koji određuju mjesto i dužnosti svakog 
građanina. Stanovništvo je slabo pokretljivo. Origo (zavičajno mjesto) vezalo je većinu 
stanovništva za mjesto rođenja, u kome su morali izvršavati svoje obveze. Teorijski Država 
je trebala biti oličenje "pravednosti", tjerajući humiliores da rade i snose obveze i čuvajući 
ih od samovolje moćnih i uglednih honestiores. Ali ova slika, koju dobivamo nakon 
pregledavanja službenih dokumenata, umnogome ne odgovara stvarnosti. Ponavljanje 
pojedinih zakona, pojačavanje kazni za pojedine prijestupe svjedoče o tome da zakonodavci 
nisu računali na potčinjavanje svojim naredbama bez pogovora. Tako, na primjer, pravni 
spomenici sadrže čitav niz zakona koji predviđaju stroge kazne za pripadanje sekti 
donatista, ali nam djela kršćanskih pisaca saopćavaju da te naredbe nisu izvršavane i da su 
donatisti slobodno propagirali svoje učenje. 


I pored Dioklecijanovih i Konstrantinovih reformi, ekonomska situacija u rimskom svijetu 
nije se uspijevala u potpunosti stabilizirati. Ranija robno — novčana privreda je postupno 
nadopunjavana i sve većim uplivom naturalnog odnosa. Potreba za novcem je postajala sve 
izražajnija, pa su vlasnici veleposjeda nastojali podavanja u naturi zamijeniti novčanim. Čak 
je bio potreban poseban edikt iz 365. god. n. e., koji je zabranio posjednicama da od kolona 
zahtijevaju novac umjesto "zemaljskih plodova". Zbog ograničavanja kretanja stanovništva, 
dolazilo je i do pojave autarkičnosti, što je imalo negativan efekat na trgovačku aktivnost. 
I dok gradovi kao urbana središta postupno po svome društveno — ekonomskom značenju 
slabe, istovremeno je porasla uloga velikog posjeda, na kojem se proizvodilo gotovo sve što 
je bilo potrebno. Tako je zemlja zajedno sa ljudstvom koje se na njoj nalazi, i ranije na 
velikoj vrijednosti, dobila još veću vrijednost. Kako se razvijao dominat, tako je zemljišni 
veleposjed dostizao nečuvene razmjere. Ubjedljivo najveći dio zemljišnih posjeda se nalazio 
ili u vlasništvu Države, tj. dominusa, ili u vlasništvu predstavnika senatorskog reda i visokih 
birokratskih činovnika i vojnih zapovjednika. 


Izgubivši političku vlast i u potpunosti oviseći od careve milosti, rimski (kasnije i 
konstantinopoljski) senatori su ipak igrali ogromnu ulogu u socijalnom životu Carstva. 
Rimski senatorski stalež se sastojao od članova senatorskih obitelji koje su se sačuvale 
još od vremena principata, nadalje, od onih koji su se istakli u građanskim ratovima III. 
st. n. 6., i od onih kojima su senatorsko zvanje podarili carevi IV. st. n. e. O raspoloženju 
tog sloja stanovništva može se suditi na osnovu djela nekih pisaca IV. i V. st. ( Simaha, 
Sidonija Apolinarija i dr.). Kod rimskih senatora se još zadržao dubok pijetet prema slavnoj 
prošlosti Rima, ali se on izražavao jedino u tome što su oni svoje porijeklo vezivali za ovu 
ili onu uglednu rimsku obitelj. Istovremeno, i na rimskoj, a posebice na konstantinopoljskoj 

senatorskoj aristokratiji je ležao i pečat servilnosti. Senatori su se borili za carevu milost, 
nastojali su zauzeti ovaj ili onaj položaj, da bi imali zvučnu titulu. Iz tih pobuda neku su čak 
prelazili na stranu uzurpatora. Mnogi su senatori više voljeli živjeti po vilama. Prodori 
“barbara“, ustanci bagauda, i želja za jačom kontrolom svojih autarkičnih gazdinstava 
primorali su ih na podizanje utvrđenja i gradnju zidina oko svojih vila. Beskrajno širenje 
posjeda predstavljalo je jedan od njihovih životnih ciljeva. Amijan Marcelin kaže za 
senatora Petronija Proba da je imao posjede gotovo u svim područjima rimskog svijeta. 
Pisac Simah imao je kuću u Kapui, tri kuće u Rimu, tri vile u okolini Rima, dvanaest vila u 
raznim područjima Italije, zemlju na Siciliji i u Mauretaniji. U biografiji svete Melanije, 
koja je pripadala senatorskom rodu, stoji da je prije odlaska u samostan posjedovala, 
zajedno sa svojim mužem, latifundije na Siciliji, u Galiji, Španjolskoj, Britaniji, 
prokonzulskoj Africi, Numidiji, Mauritaniji i drugim provincijama (procul in reliquis 
regionibus — primjećuje biograf ). Na dimenzije tih posjeda ukazuje već i ta činjenica što 
su Melanijini posjedi blizu afričkog grada Taraste, po svom pučanstvu i površini bili veći 
od samog grada. Ti posjedi prelazili su u naslijeđe, rasli kao posljedica unosnih brakova, 
oni su kupovani, dobivani od cara, vrlo često nasilno osvajani i, najzad, kupovani od 
njihovih prijašnjih vlasnika. Magnati kasnog Carstva imali su oružane odrede takozvanih 
bukcelarija. Senatori su se rijetko pojavljivali u gradovima. Oni su u njih dolazili za vrijeme 
blagdana, praćeni ukućanima, da bi nazočili svečanom bogoslužju, izboru biskupa itd. 


Starinska rimska ustanova — patronat ili patrocinij, dobila je u ovo doba drukčije značenje. 
Pod patrocinij (pokroviteljstvo) moćnih ljudi stavljali su se oni koje su ugnjetavali 
činovnici, gradske vlasti i utjecajni posjednici. Srednji i sitni posjednici, pa čak i čitava sela, 
vrlo često su predavali magnatima u vlasništvo posjede, i dobivali ih natrag sa pravima 
prekarija. Onaj tko stupa pod pokroviteljstvo prelazio je, u stvari, pod njegovu vlast. I ovo 
je jedna od protofeudalnih odlika. Salvijan, marsejski svećenik iz V. stoljeća n. e. govori 
povodom toga: "Oni stupaju pod zaštitu i pokroviteljstvo magnata i takoreći prelaze 
pod njihovu vlast i stupaju u podanički odnos". Stav Države prema velikim zemljišnim 
magnatima bio je dvojak. S jedne strane, oni su proširivali njihova prava nad kolonima 
koji se nalaze na njihovom zemljištu; a s druge strane, plašeći se pretjeranog utjecaja 
velikih zemljišnih magnata, Država im je zabranjivala da pod svoju pokroviteljstvo primaju 
slobodne ljude, izdavali naredbe protiv privatnih oružanih odreda i protiv privatnih zatvora. 


Konstantinova konstitucija iz 332. godine n. e. o kolonima dobila je potvrdu u nizu 
zakonodavnih akata njegovih nasljednika. Ius census (pravo vezano za razrez poreza, kao 
i ius originis (pravo preuzeto iz prakse helenističkih država, koje je čovjeka vezalo za 
mjesto rođenja) omogućavali su zakonodavcima da na kolona gledaju kao na roba zemlje 
(servus ipsius terrae), iako je kolon istovremeno priznavan slobodnim čovjekom i imao 
pravo braka i pravo gospodarskog poslovanja (ius connubii, ius commercii). Kolonat nije 
bio uniformirana kategorija stanovništva, pa se u zakonima spominju koloni raznih 
kategorija (inquilini, adcriptitii, originarii, tributarii), ovisno od porijekla, imovnog stanja 

određenog čovjeka i njegove pripadnosti određenom mjestu stanovanja, unošenja u 
katastar. Ali to nije donosilo značajnije posljedice po položaj kolona. Ukoliko je više rasla 
odgovornost vlasnika posjeda za obaveze koje su koloni morali snositi u korist Države, 
toliko je više rasla i njegova vlast nad tim kolonima. Zajednički edikt u ime Arkadija 
i Honorija iz 396. godine n. e. zabranjivao je kolonima da na sudu istupaju protiv 
zemljoposjednika. U tom ediktu imovina kolona nazivana je peculium, i vlasnik imanja 
je njome slobodno mogao raspolagati. Znatno kasnija konstitucija romejskog cara 
Anastazija iz 500. god. n. e. utvrđivala je da svatko tko obrađuje zemlju 30 godina, 
postaje kolon određenog imanja, a u jednom ediktu cara Justinijana stoji: "U stvari, u 
čemu se sastoji razlika između kolona i roba, kad se obojica nalaze pod vlašću gospodara, 
tako da gospodar može i roba pustiti na slobodu, zajedno sa pekulijem, i kolona osloboditi 
od svoje vlasti, zajedno sa zemljom?" Tako se u rimskom pravu nazivalo korištenje nekom 
stvari sve dok ne bude potražena natrag; uslijed toga, onaj tko je pravno bio vlasnik 
zemlje, mogao ju je u svako doba dobiti natrag. Istovremeno zakonodavni spomenici 
naglašavaju da se koloni ne smiju prodavati bez zemlje, a ista mjera se protezala i na 
robove naseljene na zemlji (servi casati), čiji se položaj, prema tome, malo čime razlikovao 
od položaja kolona. Dok je na jednoj strani Država jačala vlast zemljoposjednika 
nad kolonima, istovremeno je nastojala i ograničiti ulogu i značenje patrocinija. 
Magnati koji su primali pod svoju zaštitu slobodne ljude najprije su novčano kažnjavani, 
a po kasnijim ediktim, njima je prijetila konfiskacija čitave imovine. 


Kad se govori o ogromnoj ulozi velikog zemljoposjeda, treba istaknuti da i srednji 
zemljoposjednici i dalje imaju važnu ulogu. Najveće značenje imali su među njima oni 
koji su dobivali zemlju kao nagradu za službu. Oni su uživali podršku države, koja im je 
jamčila prava prema kolonima i štitila ih od pretenzija velikih magnata. Među srednje 
zemljoposjednika spadali su i predstavnici najvišeg staleža municipalnog stanovništva — 
kurijali. Kurijali su bili odgovorni za pravilno plaćanje poreza, za municipalno 
gospodarstvo, tako da su samim time bili vezani za kuriju. Dužnost kurijala pretvorila se od 
počasti u teret. Bježanja iz kurija bile su obične pojave, koje strogi carski edikti nisu 
mogli spriječiti. Ali, siromašenje i opadanje najvišeg sloja municipalnog stanovništva nije 
bilo izazvano toliko strogim ediktima, koliko opadanjem običnih gradova, prevagom sela 
nad gradom, koje je postajalo sve karakterističnija pojava kako je odmicao razvitak 
dominate. Uostalom u vrijeme Velike seobe naroda, upravo su ti srednji i mali gradovi 
prilično stradali, posebno u zapadnim provincijama. 


Posebni edikti davali su pravo kontrole biskupima; ali ni ove mjere nisu imale većeg 
značenja. Svi gradski staleži bili su vezani za grad i imali su određene obveze. Ispod 
kurijala bili su plebejci humiliores, koji su za pojedine prijestupe mogli biti podvrgnuti 
mukama, tjelesnim kaznama i radom u rudnicima. Relativno mali sloj sačinjavali su 
trgovci, udruženi u posebne korporacije; za njim su dolazili obrtnici, čija je ogromna većina 
bila vezana za svoje kolegije. Čitava vojska vlasnika brodova i pekara skrbila se o opskrbi 

Rima i Konstantinopolisa. Razni majstori, udruženi u kolegije, radili su za vojsku. Obrtnici 
su bili vezani za profesije, koje su prelazile u naslijeđe. U slučaju da je u nekoj profesiji bila 
zaposlena majka, a ne otac, njenu profesiju nasljeđivao bi sin. Obrtnici nisu mogli udavati 
svoje kćeri na stranu, izvan članova određenog kolegija. Ako bi se tko oženio kćerkom 
čovjeka koji pripada određenoj korporaciji, a sam nije član nekog drugog kolegija, 
postajao je član one korporacije kojoj pripada nevjestin otac. 


Ima malo podataka o broju robova u ovo doba i o osnovnim izvorima ropstva. Nesumnjivo 
je da je ropstvo sačuvalo svoje značenje i u doba kasnog Carstva. Pošto veći dio 
zarobljenika nije, kao prije, prodavan na licitaciji, već raseljavan po provincijama sa 
statusom kolona ili serva kasata, robovi su postajali skuplji i u manjoj mjeri izvođeni na 
tržište. Sustav prevođenja robova na pekulij naišao je na široku primjenu. U poljoprivredi je 
položaj robova vezanih (servi kasati) za zemlju postajo sve bliži položaju kolona. Zakon 
je zabranjivao da se takvi prodaju bez zemlje. Državna uprava je štitila robove, nastavljajući 
u tom pogledu načela kojima se rukovodilo zakonodavstvo o robovima II. st. n. e. Dominus 
Konstantin konačno je oduzeo gospodarima pravo pogubljenja svojih robova; osim toga 
zabranjeno je da se prodajom djeca odvajaju od njihovih roditelja, brat od sestre, žena 
od muža. Zakonodavstvo je priznavalo zakonitim puštanje roba na slobodu u crkvi, u 
nazočnosti biskupa i vjernika; ako bi pak gospodar bio svećenik, on je mogao svoje robove 
pustiti na slobodu, davši o tome izjavu u crkvi, ili pred svojim prijateljima na samrti. 


penna THE ROMAN EMPIRE 
< DIVISION 395 — 
> N 


Mu 

spprosimate frontier berwern Latin Wes and Greek Fast 





Rimski svijet 395. god. n. e. nakon smrti Teodosija I. 

TEODOSIJEVO KONAČNO RJEŠENJE ZA 
KLASIČNE I “PAGANSKE? TRADICIJE 


U nekoliko godina nakon pojave Maksima Magnusa, “pagani” su uživali ponovo određene 
slobode i mnogi istaknuti “pagani” su se ponovo našli na bitnim državnim pozicijama. 
Hramovi su nastavili raditi, a “paganski” praznici su nastavljeni da budu održavani. Čak je i 
zakon iz 386. god. n. e. obznanio da je briga o hramovima i tim festivalima eksluzivna stvar 
i privilegija “pagana”. Ovaj zakon je potvrđivao pravo svećenicima da izvode tradicionalne 
“paganske” obrede. Razlozi za ovu privremenu toleranciju sigurno leže u činjenici da 
Teodosije I. I Valentinijan II. nisu, u uvjetima tadašnjih konstelacija odnosa i moći u 
rimskom svijetu, željeli da dodatno pogoršavaju situaciju i otežavaju svoje pozicije. Ali 
nakon poraza Maksima Magnusa, više nije bilo potrebe za tolerancijom, i prvo je na zapadu 
obnovljena “antipaganska" legislativa iz vremena Gracijana. Teodosije I. je na istoku 388. 
god. n. e. ponovo pokrenuo odlučni udar na ,klasične" i ,paganske" tradicije, poslavši 
prefekta sa naredbom ukidanja “paganskih asocijacija i uništavanja hramova. Jedan od 
glavnih ideologa, pa i inicijatora teodosijevskih akcija protiv klasično — "paganskih" 
tradicija je bio naravno Ambrozije. 


Teodosijevi dekreti 


Legalitet konačnom progonu “paganstva" je ostvaren serijom namjenskih dekreta koje je 
izdavao Teodosije I. Već 389. god. n. e. su svi oni praznici, koje kršćani do tada nisu bili 
kristijanizirali, proglašeni za radne dane. Obnovljena je 391. god. n. e. i zabrana žrtvovanja 
sa krvlju i da niko ne smije ići u „paganska” svetilišta i hramove ili moliti se statuama koje 
su izradili ljudi. Doneseni su i zakoni upereni prema onima koji su napustili kršćanstvo i 
protiv proricanja u privatnosti. Inače su zabranjene sve vrste i forme proricanja. Dekretom iz 
391. god. n. e. ukinute su i preostale subvencije za neke ostatke klasično — “paganskih” 
tradicija. Teodosije I. je izdao i zakon koji je zabranjivao obavljanje bilo kakvih 
“paganskih” žrtvovanja i bogosluženja. Carskim dvorskim dužnosnicima i službenicima je 
zabranjeno da poštuju svoje lare sa vatrom, svoje genije sa vinom i svoje penate sa 
tamjanom. 


Nakon pobjede nad Eugenijem i Arbogastom, Teodosije I. je posjetio Rim, nastojeći da 
preobrati mnoge “paganske" članove Senata. Pošto u tome nije uspio milom, primijenio je 

pritisak. Tako je ukinuo sve državne i javne fondove koji su korišteni za javne, starinske 
i tradicionalne “paganske" rituale u Gradu. 


Za Teodosija I. ili njegovog unuka Teodosija II. se veže i zabrana (možda 393. god. n. e.) 
Olimpijskih igara. Sama Olimpija je uništena u zemljotresu u VI. st. n. e. Kult Veste je 
zabranjen 394. god. n. e. Vječna vatra u hramu Veste (smještenom na Forumu), koja je 
gorjela sigurno duže od jednog milenijuma, sada je ugašena, a kolegij vestalki raspušten. 
Posljednja velika vestalka (Virgo Vestalis Maxima ili Vestalium Maxima) je bila Koelija 
Konkordija (Coelia Concordia). Romejski historičar Zosim opisuje u svojoj petoj knjizi 
kako je starija žena, koja je jedina preostala od vestalki, napala i proklela Serenu (nećakinja 
Teodosija I. i supruga Stilihona) zbog njenoga jednoga antipaganskog čina. Serena je 
naredila svojim pratiocima da otjeraju tu vestalku. Serena je na kraju doživjela fizičko 
uništenje svoje familije. 


Iako su već stoljećima egipatski hijeroglifi bili postupno potiskivani od grčkog alfabeta i 
rimske latinice, oni su se još uvijek koristili u Egiptu poglavito u svećeničkim i svetim 
poslovima. Konačni udar na ovo najstarije poznato pismo Euromediterana je izvršio 
Teodosije I. sa odlukama koja su se ticale zabrane rada ,,paganskih" hramova. Posljednji (na 
sadašnjem nivou znanja) hijeroglifski natpis je „Grafit Esmet - Akhoma” iz File, koji se 
datira po rođenju Ozirisa 110. godine dioklecijanovske ere, tj. u 24. VIII. 394. god. n. e. 
Znanje o hijeroglifima je zaboravljeno i trebati će čekati nešto više od 1400 godina da ih 
Šampolion dešifrira. 


lako su nakon teodosijevskih zakona, crkveni povjesničari govorili da je paganstvo 
“mrtvo”, ipak se u nekim formama i oblicima sačuvalo “paganstvo", posebno u udaljenijim 
područijima radi čega je uostalom i dobilo svoje terminus technicus ime. Ne samo na 
selima nego i u gradovima se moglo na neki način održati “paganstvo”. Pod pritiskom 
državne sile i donesenih edikata mnogi ,pagani" su se samo fiktivno preobratili, 
zadržavajući neke oblike kripto-“paganstva" u svojim vjerovanjima. Inače je potrebno 
naglasiti da su pojedini činovnici i časnici nerado izvršavali “protupaganske" edikte 
i “gledalo kroz prste? na to što se ljudi po zabačenim mjestima klanjaju starinskim 
bogovima i kultovima. 


Posebno su teški zakoni doneseni prema manihejcima, kojima je oduzeto pravo da 
imaju oporuke ili da budu nasljednici po oporukama. Manihejci su čak izloženi 
progonu i denuncijacijama, a oni koji su bili uhvaćeni su mogli biti pogubljeni. 


Sa Teodosijem I., ,paganstvo" je i praktično i funkcionalno zabranjeno, postajući 
"religio illicita", dok je nikejsko ortodoksno — katoličko učenje postalo ono zvanično 
,pravovjerno“. 

Da je “paganstvo" polagano odupirali i da su se stari običaji održavali na ovaj ili onaj 
način i u oficijelnim krugovima potvrđuje ova ukrasna ploča od slonovače iz V. st. n. e. 
na kojoj se prikazuje divinizirani car kako se uzdiže sa svoje sahrane sa bogovima vjetra. 

Posebno su teški zakoni doneseni prema manihejcima, kojima je oduzeto pravo da imaju 
oporuke ili da budu nasljednici po oporukama. Manihejci su čak izloženi progonu i 
denuncijacijama, a oni koji su bili uhvaćeni su mogli biti pogubljeni. 


Sa Teodosijem I., ,,paganstvo" je i praktično i funkcionalno zabranjeno, postajući "religio 
illicita", dok je nikejsko ortodoksno — katoličko učenje postalo ono zvanično ,,pravovjerno". 


Širenje i pobjeda kršćanstva su kao posljedicu donijeli još jednu pojavu, koja je možda i 
suštinski predodredila opstanak antičke Rimske države. Bez obzira na unutarnje uređenje, 
Rimska države je kao pojava i činjenica direktno bila vezana za pojedine ,,paganske" 
kultove i vjerovanja. Čini se kao da su ti nebrahamistički kultovi, obredi i vjerovanja bili 
uzajamno prožeti sa rimskim državnim i društvenim vrijednosti, međusobno se nadopunjući. 
Tako se moglo i desiti da za rimski svijet, njegova ,,ovozemaljska"' država bude temeljni 
prioritet, jer iznad te sankronizirane države za ,paganskog" Rimljanima nema ništa. U 
kršćanskom svijetu (kasnije i u islamskom) je prioritet, ne na ,ovozemaljskom', nego na 
,onozemaljskom' svijetu... “državi Božjoj, nebeskoj državi“, zatim na ,,ovozemaljskom" 
kršćanstvu (kao univerzalnom pokretu) i njegovim interesima i institucijama, i tek onda se 
može fokusirati na državu kao takvu. U suštini u sva tri abrahamistička pravca, države 
ne postoji da bi brinula o interesima i potrebama svojih građana (kao u klasičnoj grčko — 
rimskoj ekumeni) i tako bila prva na ljestvici prioriteta, nego ona treba da služi religijskim 
institucijama i religiji kao takvoj kako bi se moglo na željeni način prispjeti u 
,onozemaljski" svijet. Takav odnos prema državi je definitivno morao dovesti to naglog 
pada ,,srčanog" patriotizma, toliko karakterističnog za helenske državice i Rimsku državu 
klasičnog razdoblja. 


Napadi na hramove, njihovo uništavanje ili preuzimanje 


Sa odlučnim Teodosijevim antipaganskim zakonodavstvom, poraslo je i uvjerenje onih 
fanatičnih kršćanskih biskupa i episkopa koji su smatrali da je došlo vrijeme za konačni 
obračuna sa starim svijetom. Tada su se počeli dešavati pogromi u pravom smislu, 
uništavanje sve onoga što je podsjećalo i simboliziralo klasično — ,,paganske" tradicije. Pri 
tome je ubijen i značajan broj ljudi, uništeno veliko umjetničko i književno nasljeđe 
nastajalo u prethodnim stoljećima. U sačuvanim izvornim tekstovima se tako daje niz 
primjera o tom „trijumfalnom pohodu”. Sv. Martin iz Tura je napadao ,,paganske" hramove 
i svetilišta u Galiji. U Siriji je napade i uništavanje , paganskih" svetilišta 1 hramova inicirao 
i vodio Marcel. Uništeni su i hramovi u Kartagini i njenoj okolini, a sravnjeni su i 
paganski" hramovi u Gazi. Za sjeverne provincije postoji jedno bogatstvo arheološkog 

materijala koji jasno pokazuje uništene i spaljene zgrade i druge ,paganske" objekte. 
»Paganski" hramovi i svetilišta nisu samo uništavani, nego su i proglašavani ,,napuštenim'", 
pa bi od kršćanskih prvaka pretvarani u kršćanske objekte, pa bi npr. mitreji služili kao 
crkvene kripte. 


Posebno je pogrom bio težak, beskompromisan i brutalan u Egiptu i ponajviše se veže za 
sudbinu Serapeuma u Aleksandriji. 


Sukobi u Aleksandriji i uništenje Serapeuma 


Serapeum nije bio samo hram posvećen sinkretičko helenističko — egipatskom bogu 
Serapisu koji je kombinirao aspekte Ozirisa i Apisa 1 koji je bio vrlo popularno božanstvo 
Aleksandrinaca. On je sa svojom bogatom knjižnicom bio i veliki znanstveni i istraživački 
centar. Zato je predstavljao „trn u oku“ kršćanskim prvacima u Aleksandriji. Postoje dvije 
verzije koje različito opisuju šta se dešavalo u Aleksandriji 391. god. n. e. i uništenje 
Serapeuma. 


U vrijeme kada je Teodosije I. donosio protupaganske edikte, biskup Aleksandrije je bio 
Teofil. Po prvoj, kršćanskoj verziji ovaj biskup je dobio dozvolu da „napušteni“ hram 
Dionisa pretvori u crkvu ili je on zatvarao mitrej. Za vrijeme preuređivanja Dionisovog 
hrama ili mitreja, sveti sadržaj iz podzemnih prostorija je bio otkriven i oskrnavljen. Taj čin 
je doveo do nezadovoljstva „paganskih“ Aleksandrinaca koje se pretvorilo u nerede. 
Kršćani su uzvratili i „pagani“ su se sklonili i utvrdili u Serapeumu, povevši sa sobom i 
jedan broj zarobljenih kršćana. Navodno su ovi zarobljenici prisiljavani na ,paganska“ 
žrtvovanja i bili mučeni. Na kraju su vojnici zauzeli i sravnili Serapeum. I onda je uslijedio 
potpuni obračun sa „paganskim“ Egiptom. 


Drugu verziju daje neoplatonista Eunapije, koji govori da je neisprovocirana kršćanska 
masa napala, opsjela, zauzela, uništila 1 opljačkala sve što je preživjelo napad. Inače je 
potrebno spomenuti da je Aleksandrija imala višestoljetnu tradiciju gradskih nemira i buna, 
između Jevreja 1 helenističkih Aleksandrinaca, pa između nikejaca i arijanaca, pa između 
pagana“ i kršćana...itd... 


Teodozije I. je najodgovorniji za uništavanje klasične civilizacije, on je inaugirirao 
dogmatizam i jednoumlje kao stil vladanja i načina života. A to je promovirao korištenjem 
nasilnih metoda u širokom dijapazonu. 

Hipatija 


U modernoj kulturi završni obračun sa klasičnim i paganskim tradicijama se često veže 
za sudbinu Hipatije (Yzaria; živjela cc 370. — mart 415. god. n. e.), čuvene aleksandrijske 
znanstvenice. Hipatija je bila kćerka aleksandrijskog matematičara Teona, a školovana je 
i u Ateni. Oko 400. god. n. e. ona je postala i upravitelj aleksandrijske platonističke škole. 
Postala je vrlo popularna i ugledna znanstvenica. Njeni učenici su bili i „pagani“ i „kršćani“. 


cc 


Njen učenik je bio i Sinesije koji je kasnije postao i episkop Ptolemeisa. Vrela i ,,paganska 
i kršćanska sa kraja IV. i V. st. n. e. je opisuju kao nastavnika filozofije Platona i Plotina, 
kao osobu velikog znanja i velikog ugleda i utjecaja u tadašnjoj Aleksandriji. 





Detalj koji prikazuje Hipatiju, sa čuvene Rafaelove freske ,,Atenska škola“. 
Nalazi se u sobi ,,Stanza Della Segnatura“ u papinskoj palati u Vatikanu. 

Po Sokratu Skolastiku, namjesnik Aleksandrije po imenu Orest i KiriV/Čiril, aleksandrijski 
biskup, su 415. god. n. e. našli u žestokom osobnom sukobu. Taj sukob je proizašao zbog 
hapšenja i javnog mučenja Hieraksa, pobožnog kršćanina i obračuna Kirilovih sljedbenika 
i Jevreja na ulicama Aleksandrije. Nakon nočnog masakra nad kršćanima, Kiril je 
naredio istjerivanje Jevreja iz Aleksandrije, konfiskaciju cjelokupne njihove imovine, te 
omogučavanje pljačkanja ostatka njihove imovine. Tome se usprotivio Orest koji je i inače 
bio nezadovoljan Kirilovim miješanjem u državne, svjetovne poslove. I Orest i Kiril su tada 
odvojeno pisali tadašnjem konstantinopoljskom caru, objašnjavajući nastalu situaciju. 
Kiril je više puta pokušavao da dođe do izmirenja sa Orestom, ali je to namjesnik odbijao. 
U međuvremenu je oko 500 monaha, čuvši o sukobu biskupa i namjesnika, došli su u 
Aleksandriju naoružani i spremni da se bore na Kirilovoj strani. Po dolasku su odmah 
presreli Orestovu kočiju, prvo ga napavši uvredama i optužbama da je ,paganski“ 
idolopoklonista. Uskoro je jedan od monaha po imenu Amonije, bacio kamen i pogodio 
Oresta u glavu. Tada je namjesnikova oružana pratnja pobjegla, ali je masa Aleksandrinaca 
došla u pomoć Orestu. Amonije je zarobljen i osuđen na mučenje prilikom čega je i umro. 
Nakon njegove smrti Kiril je odlučio da se Amonije pamti kao martir. Međutim, Kirilovo 
proglašavanje Amonija za martira nije imalo baš neku podršku među aleksandrijskim 
kršćanima, jer se smatralo da je on kažnjen zbog sopstvene krivice, a ne zbog zbog što se 
nije želio odreći kršćanstva. U tim nesređenim i zategnutim odnosima u Aleksandriji, 
Hipatija će se nači uvućena u ta tragična zbivanja. Izgleda da je na njen ugled i utjecaj u 
Aleksandriji bio posebno ljubomoran Kiril, koji je sebe smatrao vrhovnim autoritetom 
Aleksandrije i kome je smetala ta nezavisna, utjecajna, ugledna i učena žena. Bilo je 
poznato da Orest nju koristi i kao svoga savjetnika. I ubrzo je među kršćanima počela 
kružiti glasina da je Hipatija kriva, jer je onemogučavala pomirbu Oresta 1 Kirila. Ubrzo se 
skupila masa fanatičnih kršćana koje je predvodio Petar. Ovaj Petar je i od većine kršćana 
smatran prevelikim fanatikom, odgovarajući po svome religijskom bijesu 1 isključivosti 
modernim ,,vehabijskim“ šejhovima. Petar i njegovu sljedbenici su oteli Hipatiju na njenom 
putu kući, i odveli je u jednu aleksandrijsku crkvu. Tu su joj skinuli svu odjeću, i brutalno 
usmrtili. I njeno beživotno tijelo je nastavljeno da bude skrnavljeno, i na kraju su spaljeni 
njeni udovi. Kada je Aleksandrijom prostrujala vijest o ubistvu Hipatije, došlo je do 
velikog javnog nezadovoljstva. Sigurno su ogorčeni bili i sami umjereni kršćani, jer 
ovo djelo oštrim riječima je osudio i sam kršćanski pisac Sokrat Skolastik. 


Nakon dva stoljeća, Jovan iz Nikiu, koptski biskup Egipta, daje za razliku od ranijih pisaca 
vrlo neprijateljski opis Hipatije kao helenističke ,,paganke“ i čarobnice. Po njemu je Orest 
bio žrtva demonskog šarma Hipatije, pa je on kao počeo provoditi propagansku i 
proklasičarsku politiku u Aleksandriji. Dešavanja sa Hieraksom, Jovan opisuje namjenski 
potpuno različito predstavljajući ga kao nevinu žrtvu Oresta. Jovan spominje smrt nekoliko 
monaha (uključujući i Amonija), ali ne i napad monaha na Oresta. Nočnu pobunu Jevreja, 
Jovan prikazuje kao da je indirektno uzrokovana podrškom Oresta. Jovan spominje i 

Kirilovu osvetu nad Jevrejima, te preobraćanje svih aleksandrijskih sinagoga u crkve. 
Zatim Jovan opisuje kako je Petar sa grupom svojih sljedbenika tražio Hipatiju, i da ju je 
našao kako sjedi na jednoj stolici. Tada je ugrabljena i odvedena u crkvu, gdje joj je skinuta 
sva odjeća. Nakon toga je vučena ulicama Aleksandrije sve dok nije izdahnula. Kada je 
umrla, njeno tijelo je spaljeno. Nakon Hipatijine smrti, Kiril je prozvan novim Teofilom i 
po Jovanu paganska Aleksandrija je prestala postojati. Ipak je drugi kasniji kršćanski, 
romejski izvor Suda opisuje u znatno povoljnijem svjetlu. 





Scena iz filma “Agora" iz 2009. god. u kojoj se prikazuje Hipatija kako drži 
nastavu studentima. Ulogu Hipatije je tumačila britanska glumica Rachel Weisz. 


Od opusa Hipatije nije sačuvano nijedno djelo, a sačuvana je jedino djelomična lista njenih 
djela. Tako se spominju njeni komentari na Diofantovo djelo (u 13 volumena) ,,Aritmetika“, 
komentari na Apolonijevo djelo ,,Konusi“, uređivanje sačuvane verzije Ptolemejeve 
»Almageste“, uređivanje očevih komentara na Euklidove ,,Elemente“. Napisala je i tekst 
„Astronomski kanon“. Njeni pretpostavljeni doprinosi nauci uključuju mapiranje nebeskih 
tijeka, a njen učenik Sinesije (kasniji biskup Kirene) je u svome jednom pismu opisao njenu 
konstrukciju poboljšanog astrolaba. 

U kasnijim razdobljima sudbina Hipatije je često potezana kao argument u antikršćanskim 
stavovima i propagandama, posebno na rimokatoličkom prostoru. Nasuprot njih su stajali 
oni koji su dokazivali nevinost crkve u vezi ubistva Hipatije. 





Umjetnička slika koja prikazuje nagu Hipatiju neposredno pred umorstvo. 
Autor Charles William Mitchell. Nastala 1885. god. Danas se nalazi 
u Laing Art Gallery u Newcastle upon Tyne (Engleska). 

VLADAVINA ARKADIJA (ISTOK) I HONORIJA (ZAPAD) 
395. — 408 god. n. e. 


Arkadije (Apkačiwoc; 377/378. — 1. V. 408), sin Teodosija I., vladao od januara 383. do 
395. god. kao august pod svojim ocem, a od 395. do 1. V. 408. god. n. e. kao samostalni 
vladar na istoku. Vladarsko ime Flavius Arcadius Augustus. 


Honorije (9. IX. 384. — 15. VIII. 423), sin Teodosija I, vladao od 23. I. 393. do 15. VIII. 
423. god. n. e. Po rođenju se zvao Flavius Honorius, a kao vladar Flavius Honorius 
Augustus. 


Početak Arkadijeve vladavine 


Nakon očeve smrti, Arkadije se nalazio pod kontrolom Flavija Rufina, pretorijanskog 
prefekta. Ustvari, u tim prvim mjesecima Arkadijeve vladavine, Rufin je bio funkcionalni 
vladar Istočnog Carstva po svemu, samo ne po imenu. On je čak planirao da vjenča 
Arkadija sa svojom kćerkom. Ovaj plan je uspio osujetiti drugi moćni dvorjanin, eunuh 
Eutropije. Ovaj eunuh je vješto uspio da uredi da se Arkadije vjenča 27. IV. 395. god. n. e. 
sa Elijom Eudoksijom (Aelia Eudoxia), kčerkom Frankorimljanina Flavija Bauta. 


Rufin je imao vrlo zategnute odnosa (sa visokom dozom obostrane mržnje) sa Stilihonom 
koji je tada bio funkcionalni vladar Zapadnog Carstva. 


Gotski ustanak 


Nakon smrti Teodosija I., među na istočnom Balkanu naseljenim Gotima se javilo 
nezadovoljstvo, ponajviše izazvano velikim gubicima u ljudstvu. Smatrali su sa pravom 
da su mnogo dali, a dobili znatno manje. Kružile su i glasine da su Goti namjerno gurnuti 
da masovno izginu kako bi se oslabila njihova vojna i politička pozicija. Sam Alarik se 
nadao da će biti unaprijeđen u rang zapovjednika jedne od armija regularne vojske. Na 
njegovo razočarenje, konstantinopoljski dvor je to odbio. I tada je došlo do nove gotske 
pobjede, a za kralja je proglašen Alarik. I tako su i novi kralj i gotski narod odlučili da 
ratom formiraju novu državu i kraljevinu, a ne da više žive u miru potčinjeni. 

Alarik je brzo reagirao, i računajući na faktor iznenađenja je prodro sve do predgrađa 
istočne prijestolnice, ali je shvatio da njegove snage nisu sposobne i spremne na opsadu i 
probijanje zidina Konstantinopolisa. Tako je neslavno završio prvi pokušaj zauzimanja 
Konstantinopolisa, a historija će od tada pa sve danas zabilježiti čitav niz pokušaja 
zauzimanja ovog grada. Samo će tri puta Konstantinopolis biti zauzet od neprijateljske 
vojske, i to dva puta probijanjem i zauzimanjem zidina, a treći put biti okupiran mirnim 
putem. 


Alarikova pobunjena vojska je onda krenula prema jugu u balkansku Grčku. Iz pravca 
Tesalije su prošli kroz nebranjeni Termopilski prolaz i ušli u srednju Heladu. Regularne 
trupe Istočnog Carstva su bile okupirane problemima sa upadima Huna u Malu Aziju i 
Siriju. Rufin je zato odlučio da pregovara sa Alarikom, što je izazvalo određene sumnje 
na konstantinopoljskom dvoru. Istovremeno su trupe Zapadnog Carstva pod komandom 
Stilihona vrlo uspješno intervenirale. Po Klaudijanu, malo je nedostajalo da Alarikove 
snage budu u potpunosti uništene, ali je to (poradi svoje ljubomorne mržnje na 
Stilihona) spriječio Rufin nagovorivši Arkadija da povuče istočne regularne trupe koje 
su učestvovale u združenoj antigotskoj operaciji u Grčkoj. Zatim i Stilihon sa svojim 
snagama napušta Istočno Carstvo. Sam Rufin je u novembru 395. god. n. e. ubijen od 
strane onih regularnih vojnika, pod komandom Gainasa, koje je Arkadije opozvao iz 
operacija protiv Gota. Sumnja je pala na Stilihona, da je preko vojno — zapovjednih 
krugova, bio involviran u zavjeru koja je umorila Rufina, ali o tome ni do danas nije 
nađen eksplicitni dokaz. Sa Rufina je praktična vlast u Istočnom Carstvu prešla na 
eunuha Eutropija, koji je isto možda bio umiješan u ubistvo Rufina. 


Problemi dvorske politike su samo koristili Alariku, koji je opustošio ruralno područje 
Atike. Tom prilikom je zauzeo i Atenu, koju nije dao opustošiti, a poštedio je i njene 
građane. U svome antipaganskom, kršćanski prozelitskom žaru Alarik 1 njegovi sljedbenici 
su posebno bili usmjereni na klasično — ,,pagansko“ helensko nasljeđe. Postoje i dokazi da 
su se pojedini fanatični kršćani ustvari pomagali Alarikovim pobunjenicima kako bi se 
helensko ,,paganstvo“ zatrlo. Tako su 396. god. n. e. zbrisani i posljednji ostatci Eleusinskih 
misterija. Tako je ugašena jedna dugovječna tradicija (koja potiće iz kasnog neolita ili 
brončanog doba) ezoteričnih misterijskih obreda u Eleusini. Nakon toga su pobunjenici 
upali na Peolopones, a zauzeti su Korint, Argos i Sparta. Mnogi stanovnici Peloponesa su 
prodani u roblje. Ali, ubrzo je uslijedila nova Stilihonova intervencija. Zapadne trupe su se 
397. god. n. e. morskim putem iskrcale na Peloponesu i uspjele su da u planinama Fole, na 
granici Elide i Arkadije dovedu u tešku poziciju Alarike i njegove vojnike. Gotski kralj se 
ipak uspio nekako, uz velike teškoće, izvući iz te pozicije i to tako što se provukao kroz 
jedan nezaposjednuti klanac. 


Razvio se čitav niz teorija kako se Alarik sa svojim ratnicima uspio izvući. Edvard Gibon 
oslanjajući se na Zosimov izvještaj, je kritizirao Stilihona zato što je bio pretjerano uvjeren 
u svoju pobjedu, pa se opustio u luksuzu i ženama, što je iskoristio Alarik da se izvuče. 

Navode se i drugi razlozi, uključujući i (po Klaudijanu) naredbu potpisanu od Arkadija 
sa zahtjevom da zapadnorimske trupe napuste Istočno Carstvo, te nepouzdanost 
Stilihonove vojske sastavljene i same poglavito od „barbarskih“ vojnika. Možda je na 
spašavanje Alarikove vojske uticala i činjenica da je u Africi došlo do ustanka Gilda. 
Po Oroziju riječ je bila o izdaji, odnosno da se Alarik uspio provući, uz neko prešutno 
odobrenje samoga Stilihona. 


Alarikove trupe su ponovo upale u središnju Heladu i odatle se probijale u Epir. 
Konstantinopoljski dvor nije imao drugog izbora, nego da Alarika ipak unaprijedi u čin 
magister militum per Illyricum. Tako je on dobio komandu i autoritet koje je želio, a 
Konstantinopolis željeni mir na Balkanu. 


Nastavak dvorskih spletki u Konstantinopolisu 


Ali i istočnorimske snage su izvojevale jednu pobjedu, i to 398. god. n. e. nad jednom 
provalom Huna. To je učvrstilo pozicije Eutropije, kao glavne osobe u Istočnom Carstvu. 
Naredne 399. god. n. e. Eutropije je postao i prvi eunuh izabran za konzula. Međutim, 
ni njegova pozicija favorita na konstantinopoljskom dvoru nije dugo trajala i protiv njega su 
se urotili Gainsa i carica Eudoksija. Inače je Eutropije kako je napredovao u karijeri i moći, 
stekao i reputaciju okrutne i pohlepne osobe. 


Istovremeno sa vrhuncem Eutropijeve karijere, Istočno Carstvo je zadesila nova nevolja. 
U maloazijskoj Frigiji je bila naseljana jedna ostrogotska kolonija. Na njenom čelu se 
nalazio Tribigild, koji je nosio zvanje grofa / comesa. On je 399. godine n. e. posjetio 
konstantinopoljski dvor, i po Tribigildovom mišljenju on je primljen sa (u odnosu na 
njegovo značenje i zvanje) nedovoljnim ceremonijalnim dočekom. Zbog povrijeđene 
sujete, Tribigild se vratio u Frigiju i digao je ustanak. Eutropije je bio prisiljen poslati na 
Tribigilda trupe pod komandom Lea, koji je bio magister militum. Ove regularne trupe su 
bile sastavljene većinom od Gota i drugih ,,barbara“, pa je Tribigild uspio da ubijedi vojnike 
da pređu na njegovu stranu. Tada je Leo zamijenjen sa Gainasom. Ni on nije uspio da 
suzbije pobunu, a za neuspjeh je otkrivio Eutropija a za rješenje situacije je predlagao 
pregovore. Sukladno sa razvitkom situacije, Eutropije je prvo bio ražalovan (čemu je 
kumovala Eudoksija) i zahvaljujući konstantinopoljskom patrijarhu Jovanu Hrisostomu 
(živio cc 347. —407. god. n. e; Ioćvvno o XpvodoTouoc) neko vrijeme je odgađano njegovo 
pogubljenje. Ipak je na kraju Eutropije pogubljen, dok je Jovan Hrisostom uspio da spasi 
živote drugih koji su bili optuženi u okviru ,,slučaja Eutropije“. Sada je Gainas bio stvarni 
vladar Konstantinopolisa, i pokušavao je da imitira poziciju Stilihona na zapadu. 
Smijenio je sve one dužnosnike i službenike koji mu nisu odgovarali. Iako je bio dobar 

zapovjednik, Gainas je ipak bio loš civilni upravitelj. Konstantinopolis je tada imao 
između 200 i 400.000 stanovnika, i njegova grkorimska većina sa svojim ortodoksno — 
katoličkim vjerovanjima nije bila u dobrim odnosima sa arijanskim Gotima i drugim 
Germanima. U ranijim, klasično — „paganskim“ epohama rimski svijet je pokazivao vrlo 
snažnu moć apsorbiranja, pa su se raznorazni etnički i religijski elementi lako i brzo utapali 
u rimski narod. Međutim, to je bilo moguće u klasičnom, eklektičkom društvu klasičnog 
Rima, dok je u novonastalim uvjetima kršćanskog svijeta to bilo znatno teže postiči. Zbog 
dogmatske prirode abrahamističkih denominacija, razlike među njima su bile osnažene i 
produbljivane. Stapanje se moglo desiti samo ako bi Goti napustili arijanstvo i postali 
katolici — ortodoksi, a dok se to ne desi etničke i druge razlike su stalno snažene sektaško — 
religijskom diferencijacijom. U gradu su se širile glasine da je Gainas sklopio tajni dogovor 
sa Tribigildom. I kada se Gainas 400. god. n. e. vratio u Konstantinopolis, došlo je do 
antigotske bune širokih razmjera koju je potaknula carica Eudoksija. Gainas se pokušao sa 
svojim gotskim vojnicima izvući, ali su Grkorimljani istočne prijestolnice postavili zamku, 
ubivši 7000 vojnika gotskog porijekla. Gainas i njegove preostale snage su pokušale da 
pređu Helespont, međutim njihovu ad — hoc flotu je uspjela da uništi Arkadiju lojalna flota 
kojom je zapovijedao Flavija Fravita (isto Gota po porijeklu). Gainas je pobjegao u 
Transdanubiju, ali je uhvaćen od hunskog vođe Uldina, koji ga je dao ubiti, a njegovu glavu 
poslati Arkadiju kao diplomatski poklon. U međuvremenu je poginuo 1 Tribigild. 


Vjerni Fravita je kao nagradu za pobjedu nad Gainasom tražio da mu bude dozvoljeno 
slobodno poštivanje „paganskih“ bogova. Arkadije mu je uslišio molbu, a Fravita je 
imenovan i konzulom za 401. god. n. e. Međutim, nakon konzulata poradi niza dvorskih 
spletki lažno je optužen za izdaju i pogubljen. 


Sada je najveći utjecaj na dvoru imala Eudoksija, koja je sa Arkadijem imala petero žive 
djece. Ona je 9. I. 400. god. n. e. dobila i počasni naslov auguste. 





Novčić sa portretom Eudoksije na aversu. 

Eudoksija se mnogo petljala u crkveno — religiozna pitanja i stvari. Eudoksija je brzo 
došla u sukob sa Jovanom Hrisostomom, koji je inače zbog svoje socijalne politike bio 
nepopularan među višim društvenim slojevima. Protiv Jovana Hrisostoma je djelovao i 
Teofil, patrijarh Aleksandrije. Nakon što je drugi put protjeran iz Konstantinopolisa, 
Jovan Hrisostom je umro. Eudoksija je umrla 6. X. 404. god. n. e. uslijed komplikacija 
nastalih prilikom zadnjeg poroda. 





Mozaik iz Aja Sofije sa prikazom Jovana Hrisostoma. 


Nakon smrti supruge Eudoksije, novi dominantni faktor na konstantinopoljskom dvoru 
postao je Antemije (Flavius Anthemius), pretorijanski prefekt za Istok. Antemije je bio cc 
400. god. n. e. imenovan za comesa sacrarum largitionum, a 404. god. n. e. postao je 
magister officiorum, a 28. IV. 406. god. n. e. uzdignut je na rang patricija. Može se reći da 
je Antemijeva uprava nad Istočnim Carstvom bila više — manje odgovorna. On je i nadalje 
održavao određeni nivo antigotske politike. 

Nastavak antipaganske kampanje 


Ambrozijevo djelovanje, te Gracijanovi i Teodosijevi zakoni nisu ipak uspjeli ugušiti u 
potpunosti ,paganstvo“, pa je antipaganstvo zakonodavstvo nastavljeno i u vremenu 
vladavine Teodosijevih nasljednika. U ime Arkadija je 3. VII. 385. god. n. e. objavljeno 
je da se ,paganski“ svečani dani više ne uključuju u zvanične praznike. Ipak su neki 
praznici, kao npr. Navigium Isidis, preživjeli i ovaj zakon. Iste godine je donesen još 
jedan arkadijevski antipaganski zakon koji zabranjuje, posebno onima koji su napustili 
katoličko — ortodoksnu religiju povrativši se u ,paganizam“, da posjećuju ,paganska“ 
svetilišta i hramove i slave bilo koju vrstu ,, paganskih“ žrtvovanja. Naredne, 386. god. n. e. 
preostale privilegije „paganskih“ svećenika i prvaka su bile oficijelno ukinute. Iste godine 
u Arkadijevo ime je naređeno da se unište još uvijek postojeći „paganski“ hramovi u 
udaljenijim područijima, kako ne bi bili skriveno korišteni od još vjerujućih „pagana“ ili 
kripto-,,pagana“. Ipak, neki drevni festivali i javne igre su bile toliko usađene u biće 
stanovnika Istočnog Carstva, da je Arkadije (odnosno oni koji su ga u konkretnom trenutku 
kontrolirali) morao da dozvoli nastavljanje njihovog održavanja, ali bez do tada uobičajenih 
„paganskih“ obreda koji su pratili ove događaje. 


Stalno ponavljanje antipaganskih zakona pokazuje koliku je žilavost ,,paganstvo“ pružalo 
u otporu kršćanstvu. Pretpostavlja se da je polovina stanovnika rimskog svijeta na 
prelazu IV. u V. stoljeće n. e. još uvijek bila ,,paganska“. Praktično kroz čitavo V. stoljeće 
n. e. nastaviti će se antipaganska legislativa, usmjerena na kažnjavanje i sprećavanje 
apostazije sa kršćanstva, zabranama „paganskih“ ceremonija i bogosluženja, protiv 
„paganskih“ tradicija, načina života i intelektualizma.... itd.... 


Početak Honorijeve vladavine 


Teodosije I. je za staratelja malodobnog Honorija imenovao Stilihona, tada u činu 
magister militum. Stilihon je takođe tvrdio da je on i staratelj Arkadija, što je kao posljedicu 
imalo veliko rivalstvo između zapadno i istočnog dvora, a na nesreću javnih, općerimskih 
interesa. Jedan od problema u odnosima konstantinopoljskog dvora i milanskog dvora 
kojim je upravljao Stilihon bilo je pitanje prefekture Ilirik. 

Kao što je već navedeno, balkanska prefektura Ilirik (praefectura praetorio per Illyricum, 
ènapyótns / vzapyia [rov zpoawopiov] Tod DAVPIKOD), gdje je bio zemljopisni dodir 
zapadnog i istočnog dijela rimskog svijeta, najčešće mijenjala oblik. Prvi centar 
prefekture Ilirik bio je Sirmium, a zatim Solun. Tek nakon smrti Teodosija I., prefektura 

Ilirik je dobila onaj oblik, po kojem se rukovodi Notitia Dignitatum, a koji se sastojao 
od provincija Makedonije i Dakije. 


Upravo zbog čestih promjena teritorijalnog okvira, kao i stalnog prebacivanja nadležnosti 
za prefekturu Ilirik između milanskog i konstantinopoljskog dvora, proizašla je i situacija 
da je ova prefektura postala sporno područje između sad veće dvije države. Stilihon, a to 
nastavili i kasniji dominusi i favoriti Zapadnog Carstva su praktično od 395. god. n. e. 
pa nadalje polagali pravo na cjelokupni Ilirik. 


Na Honorija su veliki utjecaj imali i biskupi (pape) Rima, koji su znali dobro iskoristiti 
mladost Honorija i nadasve njegov slabi karakter. 


Kako bi učvrstio svoju poziciju faktičkog upravitelja Zapadnog carstva, Stilihon je svoju 
kćerku Mariju u februaru 398. god. n. e. udao za Honorija. 


Pobuna Gilda 398. god. n. e. u sjevernoj Africi 


Gildo, maurskog porijekla bio je comes Africae i magister utriusque militiae per African, 
područja koje je bilo od vitalne važnosti za Zapadno Carstvo. Gildo je bio brat Firma, koji je 
za Valentinijana I. digao bunu u sjevernoj Africi. Gildo je tada ostao lojalan središnjoj 
zapadnoj vlasti. Pošto je Egipat pripadao Istočnom Carstvu, sada su žitnice sjeverne Afrike 
dobile još više na značenju. Gildo je inače prilično samostalno, vrlo strogo, pa i tiranski 
upravljao sjevernoafričkim provincijama od 386. godine n. e. On je iniciran političkim 
mahinacijama eunuha Etropija, razmišljao i o prelasku na istočnorimsku stranu. To je 
ozbiljno zabrinjavalo milanski dvor. Tako je Stilihon, koristeći žalbe Afrikanaca, ubijedio 
Senat da proglasi Gilda neprijateljem države, čime je praktično otpočeo rat sa Gildom. 
Stilihon nije osobno predvodio vojsku, nego je zapovjedništvo predano Mascezelu 
(Masceldelus ili Mascezel) koji se sa 5000 vojnika (poglavito galskih veterana) uputio u 
sjevernu Afriku. Interesantno je da je Mascezel bio brat Gilda, ali odnosi između braće 
su bili vrlo, vrlo loši. Mascezel je uspio, igrom slučaja, da na svoju stranu prevede veliki 
broj afričkih snaga, dok su berberski saveznici Gilda pobjegli. Gildo je pokušao pobjeći 
manjim brodom, nadajući se da će uspjeti doploviti do Istočnog Carstva. Međutim, zbog 
nepovoljnog vjetra ušao je u luku Tabraka, čiji su ga stanovnici zatočili. Bojeći se bratove 
osvete, jer je dao pogubiti dvojicu sinova Mascezela, Gildo je izvršio samoubistvo. 


Mascezel je nakon trijumfalnog dolaska u Italiju, navukao na sebe ljubomora Stilihona. 
Mascezel je pao ili bio gurnut (po Stilihonovoj naredbi) sa jednog mosta u rijeku Tibar, gdje 
se i udavio. 

Stilihon je možda 398. god. n. e. vodio i neki rat u Britaniji, ali izgleda neuspješno. Stilihon 
je 400. god. n. e. postao i konzul, i uskoro se suočio sa najvećim iskušenjem dotadašnje 
njegove uprave u Zapadnom Carstvu. 


Prvi gotski upad u Italiju 


Konstantinopolis je u ovim godinama počeo primjenjivati i novu politiku, a to je perfidno 
preusmjeravanje nevolja i problema sa svojih teritorija na Zapadno Carstvo. I ta činjenica 
da su se konstantinopoljski dvor na jednoj strani, a milanski (kasniji ravenski) dvor 
međusobno udaljavali i sukobljavali sigurno je imala priličnog uticaja na konačni kraj 
rimskgo svijeta. Tako su uzajamne netrpeljivosti i mržnja Rufina, Eutropija, Antemija 
(sa istoka) i Stilihona (sa zapada) doprinijele da se načini pukotina između zapadnog i 
istočnog Euromediteranskog pojasa, koja se vremenom sve više produbljivala i koja je 
i dan danas veoma izražena, naravno sada u nekom novom kontekstu. 


Imenovanje Alarika za magister militum per Illyricum, su Alarik i njegovi Goti usmjereni 
prema zapadu. Ilirik je inače bio sporno područje između Zapada i Istoka, i ovim 
unapređenjem Alarika, direkno su pogažena prava Honorija. Ubrzo će se pokazati i da 
područje Balkan, koje je bilo već decenijama ratno područje, nije moglo pružiti dovoljno 
resursa Gotima i Alarik je odlučio da pređe u Zapadno Carstvo i tamo zatraži nova 
područja za naseljavanje za oko od 80 do 100.000 svojih sunarodnika. Moguće je da je 
Alarik ustvari pretendirao da se dokopa pozicije koju je Stilihon imao na Zapadu. Prvo je 
od milanskog dvora zatraženo čin magister militum, opskrba hranom i drugog provijanta. 
To je odbijeno. 


Alarik je u jesen 402. god. n. e. svoj narod poveo u Italiju, iskorištivši odsustvo Stilihona 
koji je zapadnom armijom bio u Retiji i Noriku sukobljavajući se sa Vandalima i Alanima 
koji su pod pritiskom Huna sa svoje strane ugrožavali donjodunavske provincije. U samu 
Italiju Alarik je lako provalio jer je još vremena kampanje protiv Eugenija, on upoznao 
prolaze u Julijanskim Alpama i uvidio gdje se kriju slabosti odbrane Italije na njenom 
sjeveroistoku. Goti su ubrzano napredovali, ugroživši i Milan. Kada su se Goti pojavili u 
blizini Milana, Honorije i njegov dvor su odlučili da se povuku u galski grad Arl. Međutim, 
to je bilo osujećeno jer je gotska konjica presjekla komunikaciju za Galiju. Pošto se nisu 
mogli vratiti u opsjednuti Milan, Honorije i njegovi dvorjani su se sklonili u utvrdu Hasta u 
Liguriji. Ali i tamo su se našli opkoljeni od Gota. Stilihon je požurio u sjevernu Italiju, a 
Goti su se povukli u Polentiju (danas : Pollenzo u Pijemontu). Iskorištivši Uskrs 6. IV. 
402. god. n. e. Stilihon je izveo iznenadni napad na Stilihonove trupe. Bitka je bila veoma 

krvava, a zapadnorimski vojnici su uspjeli da zarobe Alarikovu suprugu i djecu. Iako bitka 
kod Polentija nije imala baš jasnog pobjednika, ona se u Stilihonovom okruženju slavila 
kao velika 1 odlučujuća pobjeda. Postignut je sporazum da se Goti povuku u Ilirik, a da se 
povrati oni koje je Stilihonova armija zarobila. Međutim, Alarik je prekršio ugovor i 
postavio je opsadu Verone. Tamo je došlo do nove bitke u kojoj je zapadnorimska vojska 
izvojevala novu pobjedu. Ali ni tu pobjedu Stilihon kao da nije želio iskoristiti do kraja. On 
je u sukobima uvijek pobjeđivao Vizigote, ali je u odlučnom momentu vraćao mač u 
korice i protivnicima ostavljao mogučnost da se izvuku. Tako je Alarik uspio da i poslije 
poraza sredi svoje trupe i nastavi povlačenje u Ilirik. Jedna od posljedica ovo upada u 
Italiju je bilo i prebacivanje carske prijestolnice iz Milana u mnogo bolje zaštićeniju 
Ravenu, te povlaćenje nekih jedinica iz Britanije. Prijestolnica će ostati u Raveni i za 
vrijeme kasnijih careva, te za vrijeme vladavine Odoakara i Ostrogota. 


Stilihon je bio i uvjereni katolik — ortodoks i možda je odgovoran za uništenje ,,Sibilskih 
knjiga" 405. godine n. e. Po pjesniku Rutiliju Klaudiju Namatijanu (Rutilius Claudius 
Namatianus), Stilihon nije bio vođen samo religijskim razlogom nego i činjenicom da su 
one korištene kako bi se napadala njegova uprava. Knjige su spaljene. 


Veliki ,barbarski" upad u Italiju pod vodstvom Radagaisa 


Hunski upad je uzbunio čitavu istočnu i srednju Europu. Nepoznata je rana karijera i 
porijeklo Radagaisa. On je predvodio jednu šaroliku masu od cc 100.000 ljudi, od čega cc 
20.000 ratnika. Seoba je vjerojatno započela krajem 405. god. n. e. negdje u panonskoj 
nizini, isto pod pritiskom Huna. Ova seobena masa se kretala preko zapadne Panonije i 
jugoistočnog Norika, izazivajući velika razaranja i strah. Tada su razoreni gradovi Flavia 
Solva i Aguntum, a masa izbjeglica je bježali pred hordama Radagaisa. Stilihon je izvršio 
novu mobilizaciju, a kao pojačanje za odbranu Italije došao je i dio snaga sa rajnske 
granice. Stilihon je i dobio pomoć od gotskih federata pod komandom Sarusa (gotskog 
porijekla) i hunskih trupa pod komandom Uldina. Kako bi popunio svoje trupe sa 
ljudstvom, Stilihon je morao i novačiti robove, koji bii za tu svrhu bili oslobođeni. Alarik 
je za vrijeme ovih zbivanja, ostao neaktivan, poštujući sporazum sa Stilihonom. 


Moguće je da je Stilihon, namjeravao iskoristiti Alarika kako bi od Istočnog Carstva 
preoteo čitav Ilirik. Međutim, invazija Radagaisa je spriječila potencijalne namjere sa 
ciljem zauzimanja Ilirika. 


Radagais je bio ,,paganin" i možda je planirao da Rim sravni do temelja, a da bogovima 
žrtvuje senatore. Radagaisov narod je uspio prodrijeti sve do Firence, koju su opkolili. 

Stilihonova kombinirana armije je uspjela da probije opsadu Firence, a Radagais se 
morao povući na brežuljke Fiesole, nekim 8 km dalje. Ubrzo je došlo do potpune 
katastrofe za Radagaisov narod. Sam Radagais je pokušao pobjeći, ali je bio zarobljen 
i kasnije 23. VIII. 406. god. n. e. pogubljen. Praktično je zarobljen čitav taj narod koji 
je upao u Italiju. Neki su unovačeni u vojsku, a većina je prodata kao roblje. Toliko je 
bilo novih robova da je cijena robova naglo pala. 


Prelaz rijeke Rajne 31. XII. 406. god. n. e. 


Poraz Radagaisa i uništenje njegovog naroda, nisu donijeli smirivanje na zapadnim 
granicama. Hunski pritisak je izazvao i ovu oluju. Skupine Vandala (i Hazdinga i Silinga), i 
pojedine zajednica Alana i Sveba... itd... su se prvo sukobili sa Francima koji su naseljavali 
pogranična područja i tako bili prva linija odbrane na rajnskoj granici. Po „Liber historiae 
Francorum" od Grgura iz Tura, Franci su inicijalno bili uspješniji, i čak je poginulo 20.000 
Vandala uključujući 1 Godigisela (ime u slaveniziranom obliku glasi Godzislaw), kralja 
vandalskih Hazdinga. Vojna sreće se okrenula protiv Franaka, kada su Alani (sa svojim 
kraljem Respendialom) pritekli u pomoć Hazdingima. Franci su pobijeđeni, a zatim su na 
zadnji dan 406. godine n. e. (po Prosperu iz Akvitanije) provalili kod Majnca u galsku 
unutrašnjost. Odbrana rajnske granice je oslabljena jer je Stilihon nekoliko godina 
ranije prebacio dio trupa u Italiju. I tako je probijena glavna odbrambena linija Zapada, 
na kojoj je Carstvo skoro 450 godina ili upadalo na drugu stranu ili se branilo od upada iz 
Transrenije. I to će postati historijski međaš razvitka Zapadne Europe, nakon njega više 
ništa neće biti kao prije. Od ovog uspješnog prodora Zapadno Carstvo se više nikada 
nije oporavilo. 


Godigisela je naslijedio sin Gunderik / Gunderic (slavenizirani oblik Godemirek), iz 
njegovog legitimnog braka. Drugi poznatiji sin je bio Genserik/Genseric (slavenizirani 
oblik Godzimirek ili Gniewomirek) kojeg je dobio iz nelegitimne veze. Genserik je rođen 
cc 389. godine n. e. u području oko jezera Balaton u Panoniji. Nakon što su Alani bili 
razbijeni od strane Huna, pojedine njihove skupine su krenule prema zapadu, pa su se 
priključile 1 germanskim zajednicama. Jedna od tih nešto većih skupina je bila saveznik 
Vandala u ratu sa Francima. One Svebe koji su provalili preko Rajne je predvodio kralj 
Hermerik / Hermeric. Dok su Vandali bio arijanski kršćani, oni Svebi i Alani koji su 
prešli Rajnu u ovom periodu su bili ,,pagani". 


U pismu sv. Jeronima napisanom u Betlehemu, daje se čitava lista ,,barbarskih" 
naroda koji su bili uključeni u ovu migraciju te spisak gradova koji su bili zauzeti: 

Mogontiacum / Majnc, Borbetomagus / Worms, Durocorteron / Remi / Rheims, 
Ambianum / Amiens, Atrebatum / Arras, Tarwanna ili Tervanna / Thérouanne, 
Tornacum / Tournai, Noviomagus / Speyer, Argentoratum / Strazbur. 


Pored alanske skupine koju je vodio Respendial i koja je ušla u savezništvo sa 
Vandalima, još je jedna alanska skupina i to ona koju je vodio kralj Goar, prešla 
tada na rimsku stranu Rajne. Međutim Goarovi Alani su stupili u savezništvo sa 
Rimljanima, pa su naseljeni negdje u Galiji. 


Uzurpacije na zapadu i napuštanje Britanije 


Velika provala preko Rajne i odsustvo bilo kakve reakcije iz Italije i središnje vlasti, imali 
su kao posljedicu da lokalni vojni i civilni autoriteti preuzmu punu odgovornost za 
rješavanje situacije. Pored Galije, i iz Britanije su povlaćene trupe kako bi štitile Italiju, što 
je isto oslabilo odbranu ostrva. Britanija je bila vrlo izložena napadima iz Irske, Kaledonije, 
kontinenta. Prvo je dominusa u Britaniji vojska proglasila izvjesnog Marka/Marcus, koji je i 
sam vojnik. Međutim, nešto kasnije ga je ubila ista ta vojska. Umjesto njega je za dominusa 
u Britaniji proglašen Gracijan. Ovaj novi uzurpator je bio britanskog, aristokratskog 
porijekla. Britanska armija je željela da pređe na kontinent i da se preventivno tamo 
suprotstavi barbarima, prije nego što bi došlo do napada na Britaniju. Sa tim se nije slagao 
Gracijan, i zbog toga su ga vojnici ubili nakon samo četiri mjeseca vladavine. Umjesto 
njega za novog dominusa britanska armija je 407. god. n. e. izabrala Flavija Klaudija 
Konstantina, koji je u historiografiji poznat kao Konstantin III. Njegovo ime je imalo 
osobito značenje u Britaniji, jer je podsjećalo na Konstantina I. koji je isto bio aklamiran od 
britanske armije. 


Konstantin III. je brzo reagirao i prebacio se sa trupama kod Bononije u Galiju. Ovo 
prebacivanje je imalo isto veliko značenje, jer je Konstantin III. sa sobom poveo skoro sve 
preostale vojne jedinice (mobilnog tipa). Tako je funkcionalno zapadnorimska vojska 
napustila Britaniju, prepuštajući odgovornost i za vojne i za civilne poslove na lokalnu 
britorimsku elitu. Historiografija ovo tumači kao faktičko odvajanje Britanije od Zapadnog 
carstva, iako je formalno ona još uvijek bila sastavnica Zapadnog Carstva. 


Konstantin III. je imenovao Justinijana i Frankorimljanina Nebiogasta (Nebiogastes; 
NgofBiwyaoTnc ili Nefiy&orwoc) za zapovjednike (u činu magister militum) vojske koja je 
predstavljala prethodnicu napada. Justinijan je poginuo boreći se protiv honorijevaca 
kojima je komandovao Sarus. Nebiogast je bio pretvorno zatočen i ubijen. Sarus je sa 
svojim trupama zatim opkolio grad Valentiju (u jugoistočnoj Galiji), u kojoj se nalazio 

sam Konstantin III. sa dijelom trupa. Međutim, stigla je nova Konstantinova armija 
kojom su komandovali Frankorimljanin Edobik (Edobichus; 'E&oBwyoc ili 'EGOPryyxoc) i 
Gerontije (vjerojatno britanskog porijekla), pa je Sarus morao bježati u Italiju. Toliko je 
bila očajna pozicija Sarusa, da je bio primoran da sav plijen i prtljag preda bagaudima, koji 
su u ovom kaotičnom periodu ojačali, kako bi se mogao povući prema alpskih prolaza. 


Sarus je bio plemićkog gotskog porijekla iz familije Amala, i ostao je zapamćen po 
nepomirljivoj mržnji prema Alariku i Ataulfu koji su pripadali familiji Balta. Njegov brat 
Sigerik/Sigeric će kasnije kratko vladati Gotima. Animozitet i konkurencija između Amala 
i Balta je tada bila vrlo izražena među Gotima. 


Tako je ravenski dvor izgubio kontrolu nad Galijom. Konstantin III. se postarao za 
osiguranje rajnske granice, a u maju 408. god. n. e. u Arl smjestio svoj dvor. U Arlu je 
imenovao Apolinarija, djeda Sidonija Apolinarija, za pretorijanskog prefekta. 


I pored očekivane Stilihonove ofanzive na njegovo područje, Konstantin III. se odlučio na 
zauzimanje Španije. U ovoj domovini Teodosijevske dinastije nekoliko rođaka dominusa 
je držalo pozicije. Plašeći se da ne dođe do sinkroniziranog napada i iz Španije i iz Italije, 
Konstantin III. je preduzeo preventivni napad. Imenovao je i svoga najstarijeg sina 
Konstansa za cezara i poslao ga sa svojim zapovjednikom Gerontijem u Španiju. I pored 
prvotnog poraza Gerontije je ipak na kraju zadao težak poraz (u Luzitaniji) honorijevcima. 
Dvojica Honorijevih rođaka (Didim/Didymus i Teodosiol/Theodosiolus) su bili zarobljeni, 
dok su dvojica (Lagodije/Lagodius i Verian/Verianus) uspjeli pobjeći u Konstantinopolis. 
Konstans je tada svoju suprugu i Gerontija ostavio u Saragosi i vratio se u Arl. 





Novčić sa portretom Konstantina III. na aversu. 

Konstans je bio monah, ali ga je otac izvukao iz monaške halje i obukao u purpur. 


Ovaj građanski rat je došao u najteže vrijeme, jer je pocijepao oružane snage 
Zapadnog Carstva i podijelio lokalno stanovništvo. ,,Barbarske" zajednice su provalile 
na sjeverozapadnoj granici, a Alarikovi Goti su bili u predvorju Italije. Na čelu 
Zapadnog Carstva su se nalazila dvojica dominusa, od kojih je jedan bio mladić slabe 
volje 1 slabog karaktera. U Galiji su ojačali bagaudi, koji su koristili kaotičnu situaciju 
u kojoj se raspadao sustav vlasti i sigurnosti. A i na samom ravenskom dvoru došlo 
je do konačnog obračuna sa Stilihonom. 


Da kojim slučajem nije postojala surevnjivost između Zapadnog i Istočnog carstva, da 
se nije vodila toliko bjesomučna i nepomirljiva borba moći i na milanskom (kasnije) 
ravenskom dvoru i konstantinopoljskom dvoru, da nije dolazilo do pokušaja uzurpacije, 
da nije nije stavljao prioritet na unutarnje obračune, da se nije nastavila ,,antipaganska" 
kampanja, gotovo sigurno bi rimski svijet (makar i oslabljen i sa dvojicom slabih dominusa) 
imao dovoljno snage da se suprotstavi vanjskim udarima. Tako se može sa punim pravom 
zaključiti da je Rimska država urušena sama od sebe, a takvo stanje su samo iskoristili 
vanjski (poglavito) germanski elementi. Nesrećna koincidencija je bila da se takvo stanje sa 
negativnim konotacijama unutar obje rimske države desilo paralelno sa dolaskom Huna i 
početkom ,,Velike seoba naroda". 


Potvrdu iznesenom stajalištu imamo ako detaljnije analiziramo „Veliku seobu naroda” 
sa demografskim podacima. Historijska znanost je već odavno napustila romantičarsko 
viđenje „Velike seobe” kao vremena kada su velike mase ljudi prelazile sa kraja na 
kraj Europe, sudarajući se međusobno i tako oblikujući budučnost europskog srednjeg 
vijeka. Ustvari zajednice koje su prelazile i na istočnorimsko i na zapadnorimsko 
područje su ustvari predstavljale značajnu manjinu u odnosu na starosjedilačko 
provincijalno stanovništvo (bez obzira u kolikoj mjeri je ono bilo romanizirano ili 
helenizirano) rimskog svijeta. 


Samo stanovništva Grada Rima u trenutku pada 24. VII. 410. godine n. e. je imalo 
najmanje bar tri puta brojniju populaciju u odnosu na narod na čijem čelu se nalazio 
Alarik. Sama Italija kroz koju je više godina krstarila Alarikova zajednica imala je sigurno 
tada više od pet miliona stanovnika. Procjene na osnovi arheoloških nalaza govore da je 
Gota u Španiju došlo tek između 80 i 100.000 i to među oko četiri miliona Hispanorimljana. 
To bi značilo da su Vizigoti neposredno po svome dolasku činili samo 2,5% stanovništva 
Iberskog poluotoka. Posebna je priča da su ovi Vizigoti još od svoga prelaska Dunava pa do 
dolaska u Španiju bili prilično heterogena skupina koja je u sebe asimirala i neke iranske, 
rimsko-provincijalne i druge elemente. Vandala (i Hazdinga i Silinga) i Alana koji su 429. 
god. n. e. prešli u Afriku bilo je oko 80.000, od čega do 20.000 za rat sposobnih muškaraca. 
U afričkim provincijama kojima su tada zavladali AlanoVandali živjelo je tada isto više 
miliona stanovnika. Teodorik Amal je u Italiju doveo ne više od 100 000 Ostrogota, koji 

su isto tako bili heterogena skupina. U galskim provincijama je prebivalo više miliona 
stanovnika, dok su skupine koje su prelazile preko Galije najviše mogle imati do 100.000 
pripadnika. Radi toga su i pored germanskog imena, Francuzi ubjedljivo najvećim dijelom 
potomci Gala iz rimskog perioda. Ustvari moglo bi se govoriti o tome da su izrazito 
manjinski narodi, ustvari preuzeli u određenim regijama Zapadnog Carstva instituciju 
najviše vladarske vlasti, ulogu vojnih posada i jednim svojim dijelom se ,,ugradili" u već 
zatečenu lokalnu elitu. 


Jedino je veće značenje germanska kolonizacija imala u Porajnju (u predjelima dvije 
germanske provincije iz principatskog doba). Zahvaljujući tome tamo i danas dominiraju 
dijalekti germanske jezične zajednice. Ali u Porajnju su germanske zajednice u znatnom 
broju živjele i prije rimskog osvajanja i u toku skoro polumilenijumske rimske vladavine 
(npr. Ubijci, Batavci, Frizi... itd...). U kasnorimskom periodu vlasti su na navedenom 
području vršile i naseljavanje pojedinih germanskih skupina, poglavito (u IV. st. n. e.) 
Franaka u donjorajnskom predjelu. Radi toga se ne bi moglo tvrditi da je današnji alzaški, 
njemački, flamanski i nizozemski karakter Porajnja rezultat samo „Velike seobe naroda” 
iz V. st. n. e. 


Kada su se Avari pojavili na obalama Volge, nisu imali više od cc 20.000 ratnika. 
Vjerojatno su i u brojčanom i procentualnom nivou bile veće seobe AngloSasa i posebno 
Slavena, pa su posljedice njihovih seoba i doseljavanja ostalo znatno veće (u odnosu na one 
Gota, Burgunda, Vandala, Alana) i prisutne i vidljive i danas. Uostalom, anglosaksonske 
i avaroslavenske migracije su bile i brutalnije, sa znatno više razaranja i izmještanja 
stanovništva i potpune zamjene u stratumu elite. Uostalom, oni (posebno Slaveni) su bili na 
znatno nižem kulturološkom i razvojnom nivou u odnosu na Franke, Gote, Burgunde pa 
i Vandale, pa je i njihovo razmijevanje vrijednosti antičke kulture bilo drugačije, više 
promatrano kao nešto što treba uništiti. 


Jasno se postavlja pitanje kako se moglo desiti da se jedna prilično malobrojna zajednica 
nametne ubjedljivo brojnijoj populaciji i to na višem tehnološkom i kulturnom nivou. 


Pad i smrt Stilihona 


Carica Marija je umrla 407. god. n. e., ali su utjecajni Stilihon i Serena za novu Honorijevu 
suprugu odredili svoju drugu kćerku Termantiju. 


Stilihon nije bio baš omiljen u pojedinim krugovima Zapadnog Carstva, posebno njegova 
skoro neograničena vlast. Zbog toga što nije uništio Alarikovu vojsku, raslo je nepovjerenje 
prema njemu. 

Kršćanski privjesak carice Marije sa tekstom aranžiranim u obliku XP monograma. 
Oko središnjeg stiliziranog krsta se nalaze imena i pojmovi: HONORI, MARIA, 
SERINA, VIVATIS, STELICHO. Danas se nalazi u muzeju Louvre u Parizu. 

Stilihon je imao sporazum sa Alarikom, po kojem bi Alarik dobio odgovarajući 
zapadnorimski čin i naslov kao i isplatu 3000 funti zlata, a u zamjenu bi ta plaćenička 
armija bila u potpunosti vjerna Stilihonu. Vjerojatno je Stilihon planirao Alarikove Gote 
iskoristiti i za namirivanje svojih ,,prava' prema Istočnom carstvu kao i dodatno snaženje 
svoje pozicije u Zapadnom Carstvu. Nesumnjivo je i ovaj sporazum izazvao prilično 
nezadovoljstvo među italijanskom elitom. 


Prvi ozbiljniji udar na njegov autoritet bila je provala na Rajni, i odsustvo reakcije 
središnje vlasti na zbivanja u Galiji. Stilihon nije mogao adekvatno reagirati ni na 
uzurpaciju Konstantina III. Tako su i otpali njegovi planovi za preuzimanje kompletnog 
Ilirika. Ustvari, Alarik je sa svojim trupama stvarno upao u Istočno Carstvo i stigao 
do Epira, a onda se iznenadno vratio i uobičajenim ljubljanskim prolazom ponovo 
ušao u Italiju tražeći naknadu troškova koje je imao u epirskoj akciji, "pošto mu nije 
omogućeno da zaposjedne Epir" i prijeteći novim ratom u Italiji. Senat se usprotivio tome i 
bio je spreman za rat sa Gotima, ali ih je Stilihon ipak uspio ubijediti da pozitivno odgovore 
na Alarikove zahtjeve. Jedan od nepomirljivih senatora po imenu Lampadije je izjavio: 
Non est ista pax, sed pactio servitutis / "Ovo nije sporazum o miru, nego o ropstvu". 


Nije jasno šta je trebalo da znači njegov upad u Epir, kao ni ko ili što ga je spriječio da ga 
ostvari. Možda je stvarno radio po naredbi ravenskog dvora. Da je to tako, možda bi 
potvrđivalo to što je Stilihon u Senatu (kada se razgovaralo o naknadi za Alarikovu vojsku), 
naveo da je Alarik, idući u Epir, stvarno namjeravao da služi interesima Zapadnog Carstva 
koje mu je i naredilo da prekine operacije pa bi mu trebalo nadoknaditi troškove. 


Nezadovoljstvo Stilihom se pojačavalo sve više, i širenjem vijesti da je on odgovoran za 
ubistvo Rufina. Nakon smrti Arkadija, istočnog dominusa, Honorije je želio da otputuje na 
istok kako bi riješio pitanje nasljednika. Međutim, Stilihon to nije želio i umjesto da 
Honorije ide na istok, predložio je sebe. To je izazvalo podozrenje, jer se počeo širiti trač da 
Honorije navodno namjerava da na konstantinopoljski tron postavi svoga sina. U gradu 
Ticinum je 13. VIII. 408. godine n. e. došlo do pobune vojske (okupljene radi rata sa 
Konstantinom III.), i to dok je sam Honorije boravio u ovom gradu, u kojoj je stradao 
značajan broj časnika i magistrata. Inicijator pobune i glavni antiStilihonov spletkar je bio 
izvjesni Olimpije. 

I tako je nastupila neka vrsta državnog udara organizirana od strane Stilihonovih 
neprijatelja. Stilihon je došao u Ravenu, pokušao naći sigurnost u jednog crkvi, ipak je na 
kraju uhvaćen i pogubljen 22. VIII. 408. god. n. e. Nedugo zatim je pogubljen u Rimu 
i njegov sin Euharije, i to zaslugom dvojice eunuha Arsakija (Arsacius) i Tarentija 
(Tarentius). Oba eunuha su nagrađena dobijanjem utjecajnih pozicija na ravenskom dvoru. 


Honorije se odmah razveo od Termantije, i više nije ženio. Serena je pogubljena naredne 
godine, prilikom Alarikove opsade Rima, pod lažnom optužbom da je bila u konspiraciji sa 
Gotima. 

Olimpije, sada kao magister officiorum, je poduzeo i široku čistku svih Stilihonovih ljudi, 
pristalica i saveznika. Pogubljeni su oni glavni i najvažniji podržavaoci Stilihona, a izvršena 
je konfiskacija imovine od svih onih koji su držali bilo kakvu dužnost dok je Stilihon 
dominirao. Ova kadrovska čistka je imala katastrofalan efekat po italijansko vojno — 
političku infrastrukturau, jer ju je lišila znatnog broja iskusnih pojedinaca. 


U dešavanjima i kaotičnom stanju nastalom nakon Stilihonove smrti, došlo je u cijeloj 
Italiji do jednog izliva šovinističkog bijesa, i do napada na familije vojnika — federata. 
Ubijeno je na desetine hiljada ljudi, a hiljade (navodno 30.000) preživjelih federata se 
stavilo pod zaštitu Alarika. Ovo pojačanje je itekako dobro došlo Alariku, koji je ubrzo 
započeo novi pohod na Italiju. 


Dok je u Italiji trajao obračun sa Stilihonom i ,,barbarskim' vojnicima, Alarik je logorovao 
negdje u području Ljubljane i u prvi mah je izgledao ravnodušan prema sudbini Stilihona. 
Šta više, Honorija je obavijestio o spremnosti da, uz umjeren poklon, zaključi mirovni 
ugovor i povuće se u Meziju. Ravenski dvor je to odbio, ali ništa nije poduzeo da se 
pripremi za eventualni rat. Ustvari, nakon pogubljenja Stilihona, rasturena je i njegova 
vojska jer su njen najveći dio činili upravo oni ,,barbari" koji su bili izloženi progonu. Tako 
je Italija ostavljena bez efektivne odbrane. Možda je ravenski dvor, zaštićen močvarama, 
bio zainteresiran samo za svoju sigurnost. Reagujući na Honorijevo odbijanje, Alarik je 
smislio obavezu da osveti Stilihona. Pod izgovorom da će kazniti Stilihonove ubice, Goti su 
krenuli prema Italiji. 


Italija okružena sa svih strana neprijateljima, je nastavila da sama sebe uništava. A bez 
dobrog vojskovođe sa iznimnim autoritetom kao što je bio Stilihon, šanse da se odbrani 
bile su male. Kako bi se kako — tako učvrstila pozicija Honorija, Konstantin III. je priznat 
kao suvladar. 

VLADAVINA HONORIJA (ZAPAD) I TEODOSIJA II. (ISTOK) 
408 god. n. e. — 423. god. n. e. 


Antemijeva uprava na istoku 


Arkadije je umro 408. god. n. e., ostavivši iza sebe dosta blijedo zavještanje. Njemu je 
bilo više stalo da bude pobožni kršćanin, nego da se bavi stvarnim državnim i vojnim 
poslovima. Novi dominus istoka postao je njegov sedmogodišnji sin Teodosije II. Faktičku 
vlast i upravu je zadržao Antemije. 


Teodosije II. (10. IV. 401. — 28. VII. 450. god. n. e.), vladao od 1. V. 408. do 28. VII. 450. 
god. n. e. Kao vladar zvao se Flavius Theodosius Augustus. Teodosije II. je imao i tri sestre 
Pulheriju, Arkadiju i Marinu. 


Antemije je i počecima vladavine Teodosija II. morao da se bavi čitavim nizom problema, 
kao što su prisustvo Alarika u Iliriku, problemi u Isauriji i problematična granica na 
Dunavu. Antemije je pokazao značajan integritet i sposobnost u državnim poslovima. Na 
njegovu inicijativu je dogovoren mir sa sasanidskim Iranom, a zahvaljujući Stilihonovoj 
jedan od glavnih poglavara hunske hegemonije, sjeverno od Dunava, je poduzeo invaziju 
Mezije. Istočnorimska vojska je uspjela odbiti napad i nanijeti neprijatelju težak poraz. 
Hiljade germanskih podanika hunskog vođe je bilo zarobljeno. Nakon pobjede Antemije je 
dao da se osnaži riječna dunavska flotila. Uldin je umro 412. god. n. e. 


Antemije je prilično dobro regulirao i snabdjevanje egipatskim žitom Konstantinopolisa, za 
što je bio zadužen gradski prefekt. Tako su zaustavljene pojave gladi u prijestolnici. 
Antemije je regulirao i porezni sistem. Antemije nestaje iz historije 414. god. n. e., a novi 
regent malodobnog Teodosija II. je postala sestra Elija Pulherija (živjela 19. I. 398. ili 
399. — 453. god. n. e.) sa titulom auguste. Novi pretorijanski prefekt je postao Monaksije / 
Monaxius. Sudbina Antemija je nepoznata, ali je on bio djed kasnijeg istoimenog 
zapadnorimskog dominusa, i to preko kćerkinog braka sa Prokopijem, koji je bio 
magister militum. Njegov sin Antemije Isidor / Flavius Anthemius Isidorus, je ostvario 
veliku karijeru i bio je konzul 436. god. n. e. 


Regenstvo je završeno 416. godine n. e. i Teodosije je postao bar formalno dominus u 
punom kapacitetu. I pored toga, njegova sestra je zadržala svoj utjecaj. Teodosije se 
oženio 7. VI. 421. god. n. e. sa Elijom Eudocijom (Aelia Eudocia; grkorimskog porijekla), 
sa kojom je imao kćerku Liciniju Eudoksiju (Licinia Eudoxia). Drugo dvoje djece Flacila / 
Flaccilla i Arkadije umrli su još kao djeca. 

Elija Eudocija spada u red onih osoba čija je djelatnost, posebna ona u kulturološkim 
poljima, stvarala preduvjete za nastanak i razvitak kasnije grčko — vizantijske i ortodoksne 
civilizacije. Ona je rođena cc 400. god. n. e. u Antiohiji u ,paganskoj familiji“, i njeno 
izvorno ime je bilo Atenais (po boginji Paladi Ateni). Otac je bio ugledni filozof i učitelj 
retorike Leontije. Ona je bila nadarena za intelektualni rad i vrlo je rano usvajala tekovine i 
vrijednosti klasične civilizacije, pa je lako naučila i poeziju Homera i Pindara. Znanje mlade 
Atenais u tekovinama klasične civilizacije je bilo značajno i može se smatrati jednom od 
najobrazovanijih osoba u tadašnjem Euromediteranskom svijetu. Ona je imala i dvojicu 
braće po imenima Gesije i Valerije. Nakon očeve smrti, poradi spora sa braćom vezano za 
očevu imovinu, ona je otišla da ,traži pravdu“ kod cara u Konstantinopolisu. Tako se, 
možda zahvaljujući Pulheriju (koja je tražila ženu za svoga brata), upoznala sa Teodosijem 
II. Kako bi se vjenčala sa Teodosijem, ona se morala preobratiti na klasično — ortodoksno 
kršćanstvo. Tada je i promijenila ime, napustivši svoje rođeno ,,pagansko“ ime. I pored toga 
što je bila u sukobu sa braćom radi nasljedstva, ona ih je ipak pozvala u Konstantinopolis, 
gdje su započeli dvorsku i političku karijeru. Eudocija je kasnije dobila i titulu auguste. 
Odnosi između Pulherije i Eudocije nisu bili srdačni i obje žene su se borile za prvenstvo 
moći na konstantinopoljskom dvoru. Eudocija je postala i revnosna kršćanka, pa je 
438. godine n. e. otišla na hodočašće u „Svetu zemlju“ i Jerusalim. Ali i pored toga nije 
zaboravljala „pagansko“ nasljeđe, pa je koristila svoj uticaj radi zaštite „pagana“ i Jevreja 
od progona. Istovremeno je promovirala i reorganizaciju i širenje obrazovanja u 
Konstantinopolisu. Ona je tako povezivala stare helenske tradicije sa kršćanstvom, i tako 
se ponovo javljao grčki duh, ali sada u formi vizantijsko — pravoslavnog svijeta. 


»Teodosijeve zidine“ 


Sa početkom V. st. n. e. Konstantinopolis je počeo prerastati granice koje je postavio 
Konstantin. Uz to, par približavanja neprijatelja u blizinu prijestolnice, naveli su državnu 
upravu da je potrebno proširiti i ojačati gradske fortifikacije. Sudeći po jednom epigrafskom 
natpisu otkrivenom 1993. god., radovi na izgradnji novih gradskih fortifikacija (poznatih 
kao ,,Teodosijeve zidine“) započeli su već 404./405. god. n.e., a završeni su 413. god. n. e., 
pri kraju Antemijeve uprave. To je ustvari bila prva faza izgradnje ,,Teodosijevih zidina“, 
smještenih 1,5 i 2 km. zapadno od ,,Konstantinovog zida“. Zidine iz prve faze su one koje 
danas formiraju unutrašnji krug (ugya reityxoc) kompletnih ,,Teodosijevih zidana“. Ovaj 
zid u dužini od 6 '% km. se pružao od ,,Mramorne kule“ (Mermer Kule, Kula Vasilija i 
Konstantina) na obali Mramornog mora do palate Porfirogenita u predgrađu Blaherne 
blizu „Zlatnog roga“. 

Tri velika zemljotresa (prvi: 25. IX. 437., drugi: 6. XI. 447., i treći: januar 448. god. n. e.) 
su prilično oštetila i Konstantinove i prvu fazu ,,Teodosijevih zidina“. Teodosije II. je tada 
naredio Konstantinu, tadašnjem pretorijanskom prefektu da ponovo sredi, doradi i ojača 
gradske fortifikacije. To je uslijed pritiska Atile, postao veoma bitna odbrameno strateški 
poduhvat. Tada je vjerojatno podignut i drugi, vanjski prsten (&&o Teixoc) na ,,Teodosijevim 
zidinama“. 


un ja o iza, 





Alarik u Italiji po drugi put 


Nakon smrti Stilihona, Alarik je pokrenuo novu ofanzivu na Italiju. Njegova vojska je 
prešla Julijske Alpe, sišla niz Veneto i skoro bez otpora prešla rijeku Po i stigla do 
Bolonje. I ubrzo (septembar — oktobar 408. god. n. e.) je Alarikova armija izbila pred Rim 
koji se tako našao pod opsadom. 


Samo je jedan monah smogao hrabrosti da izađe pred Alarika i zamoli ga da odustane od 
napada na Rim. Alarik je odgovorio: "Ja i nisam onaj koji ovo radi; Nešto je u meni 
što me nezadrživo gura i viče mi: idi na Rim i od njega napravi gomilu ruševina!" 

Alarikova taktika se sastojala u tome da glađu izmori stanovnike Rima. Jedan visoki 
funkcioner koji je lično poznavao Alarika iz ranijih kontakata upućen je kao izaslanik da 
provjeri jesu li tačne glasile koje su tada kolale Gradom da vojsku koja opsjeda Rim ne 
predvodi Alarik, nego neki odmetnuti Stilihonov zapovjednik U razgovoru sa Alarikom 
ovaj izaslanik je pokušao da sabesjednika impresionira pričom o veličini grada koji 
je navikao da mir nameće, a ne da ga traži. Odgovoreno mu je jednom germanskom 
poslovicom: "Gusta trava se lakše kosi nego rijetka!" Ipak je Alarik bio spreman na 
pregovore, a njegove poruke građanima Rima je potrebno promatrati u kontekstu 
verbalnog pritiska kako bi što je moguće više izvući u pregovorima. 


Pošto je Alarik tražio svo zlato i srebro, rimski poslanik je upitao šta onda ostavlja, da bi mu 
Alarik odgovorio: „Duše“. Ipak je na kraju, nakon određenih uobičajenih pregovaračkih 
natezanja, došlo do sporazuma. 


Rim je pristao da isplati sljedeći otkup: 5000 libara (1649 kg) zlata, 3000 libara (9840 kg) 
srebra, 4000 svilenih tunika, 3000 koža obojenih u crveno i 3000 libara bibera (tada vrlo 
skupog začina, jer se uvozio sa istoka). Usput je iz ropstva oslobođeno 40.000 Gota. 
Pohlepa za svilom i biberom jasno govori o promjenama koje su nastale u navikama i 
običajima kod Gota. Oni su već dobrano prihvatali razvijeniji i luksuzniji mediteranski 
način života. 

Senat je poslao i nekoliko izaslanika, uključujući i papu Inocentija I. u Ravenu kako bi 
ubijedili Honorija da prihvati sporazum sa Alarikom. Sam gotski kralj se povukao u 
Ariminum (današnji Rimini u blizini Ravene) gdje je pregovarao sa Jovinom, Honorijevim 
favoritom. Jovijan se ranije u Epiru upoznao sa Alarikom. Alarik je i dalje insistirao na 
tome kako bi se on i njegovi sljedbenici uklopili u rimski politički i vojni sustav. Tako su 
upućeni njegovi zahtjevi Honoriju, i to da on dobije visoko zapovjedno zvanje a njegov 
narod dobije prostor između Dunava i venecijanskog zaliva koje je 200 rimskih milja 
dugačko i 150 milja široko (odnosno područje Retije, Norika i Veneta). Ovo područje ne bi 
bilo posebna država, nego bi ostalo pod zapadnorimskim suverenitetom. U kontekstu 
vojno — političkih okolnosti koje su tada bile u Italiji, ovi zahtjevi su bili prilično umjereni. 
Međutim Honorije, zaštićen močvarama, kanalima, zidinama i lukom Ravene, je odbio 
zahtjeve Alarika, iako u samom Italiji nije raspolagao skoro nikakvim snagama sa kojima 
bi se moglo efektivno suprotstaviti Alarikovoj armiji. Ne samo da je odbijena dodjela 
čina magister militum Alariku, nego ga je i sam Honorije u pismu uvrijedio. 


Da pridobije narod izložen nevoljama, Alarik je sazvao skup svih biskupa iz italijanskih 
gradova koje je bio zaposjeo i instruirao ih da objasne u Raveni kako bi Rim izbjegao 
nove patnje ako se Gotima dodijeli Norik, odakle bi oni pristali da Carstvu pružaju pomoć 
protiv svih neprijatelja. U očekivanju odgovora Alarik se bio povukao u Toskanu. Honorije 
je i ovo odbio. 

Ravenski dvor je nastojao da dovede jednu manju armiju iz Dalmacije, kako bi brinule o 
bezbjednosti Rima. Ovih 6000 dalmatinskih vojnika je predvodio izvjesni Valens. Zbog 
Valensove sujete, jer nije želio da poduzme mjere opreza, Alarikova armija je napala 
Dalmatince, i nanijela im goleme gubitke. Sam Valens je uspio da se sa desetkovanom 
armijom probije do Rima. 


Nakon što su svi pregovori propali, Alarik se odlučio na nastavak pritiska i došlo je do 
druge opsade Rima. Ovaj put Alarikovi vojnici su uništili i skladišta žita u luci Portus. Tada 
su nastupili novi pregovori sa Senatom. Alarik je tada, uz odobravanje Senata, za novog 
zapadnog dominusa postavio tadašnjeg prefekta Grada po imenu Priska Atala (Priscus 
Attalus). Prisk Atal je po ocu bio maloazijskog porijekla. On je bio vrlo bitan senator 
tadašnjeg Rima. Sa svoje strane Prisk je imenovao Alarika za magister utriusque militium, 
a njegovog šurjaka Ataulfa za comes domesticorum equitum. Tako je konačno, istina 
od strane uzurpatora, Alarik uklopljen u vojnu i političku hijerarhiju Zapadnog carstva. 
Tada je Alarikova armija, kao zvanična vojska novog uzurpatora, vodeći i Atala Priska 
krstarila italijanskim gradovima kako bi ih privela na stranu svoga augusta i cara. Zatim 
je krenula i ka Raveni kako bi zbacila Honorija. Ovaj zapadnorimski dominus se tada 
našao u vrlo teškoj situaciji i njegova predaja je spriječena tek dolaskom istočnorimskih 
pojačanja. Istovremeno je Heraklijan / HpaxAewavoc, grof Afrike, ostao lojalan Honoriju 
i prekinuo je snabdjevanje Grada hranom uzrokujući novu pojavu gladi, i samim tim 
je i nezadovoljstvo prema Atalu Prisku raslo. 


Alarik je bio spreman da pošalje armiju u Afriku, ali se tome suprotstavio Prisk, koji se 
možda plašio da bi Goti mogli preuzeti Afriku u svoje ruke. To je dovelo do toga da se 
Prisk detronizira, a Alarik je ponovo stupio u pregovore sa ravenskim dvorom. 





Pošto je izdavanje kovanica sa sopstvenim likom jedno od suverenih prava, ni Prisk Atal se 
nije razlikovao od ostalih careva i uzurpatora. Kovanica sa portretom Priska Atala na aversu. 

Treća opsada i pad Rima 24. VIII. 410. god. n. e. 


Pregovori su se počeli voditi sa više ozbiljnosti. I kada je dogovor skoro bio postignut Sarus 
(honorijevski zapovjednik), koji je već dugo imao razmirica sa svojim sunarodnicima 
Alarikom i Ataulfom, je napao sa svojim vojnicima Alarika. To je automatski prekinulo 
pregovore, a Alarik se uputio prema Rimu i postavio je po treći put opsadu Grada. Uz 
pomoć robova koji su otvorili Porta Salaria, Alarikova armija je 24. VIII. 410. god. n. e. 
ušla u Rim. Tako je nakon osam stoljeća strana armija zauzela Grad, koji je bio prijestolnica 
i simbol rimskog svijeta. Tri dana je trajala pljačka Grada, koji je već bio izmrcvaren sa 
dvije pojave gladi i ranijim opsadama. Opljačkani su i mauzoleji Augusta i Hadrijana, a 
pepeo iz urni postavljenih u oba mauzoleja je bio razasut. Ovaj čin je motiviran možda ne 
samo pljačkom skupocjenih urni, nego i željom da se ponizi rimski svijet kao takav, jer je 
eto pepeo njegovih velikih careva razasut. Moguće je da je savjest onih, koji su oskrnavili 
posmrtne ostatatke ,paganskih“ careva i članova njihovih familija, opravdavana i 
kršćanskom gorljivošću napadaća. Time je jednim činom uništeno vidljivo značenje velikih 
„paganskih“ careva. 


Za razliku od toga, kršćanske crkve su pošteđene pljačke, a njihova svetost je osigurala i 
spas velikom mnoštvu Rimljana (bez obzira jesu li bili kršćani ili ,pagani") koji su se 
sklonili u njih. Mnogo je stanovnika Grada je izbjeglo. Sudeći po literarnim i arheološkim 
podacima, zauzimanje Rima nije praćeno razaranjem i paljenjem objekata i prostora. 
Izuzetak su bili Salustijevi vrtovi koji su bili smješteni blizu kapije kroz koju su Goti 
provalili (pa su uslijed tih borbi i nastradali) i možda Emilijeva bazilika na Forumu. Iako 
nije bilo pokolja stanovnika, a i razaranja su bila sporadična i rijetka, ipak je stanovništo 
bilo izloženo milosti i nemilosti osvajaća, odnosno i nasilju koje uobičajeno prati pljačku 
osvojenog područja. 


Međutim, potrebno je istaći da za vrijeme ove trodnevne pljačke Grada nije došlo do 
njegovog razaranja niti pokolja stanovništva. Šteta pričinjena Gradu i njegovim 
stanovnicima se primarno ogledala u otuđenju dijela imovine, a ne gubitku života, paljevini 
domova i drugih objekata. Čak i veliki broj statua od zlata, srebra i bronze razasutih po 
javnim prostorima Grada nije otuđen i pretopljen. Više — manje izgleda Grada je ostao isti 
kao i prije 24. VIII. 410. godine n. e. Sam Alarik i njegova vojska, osim što su nakon 
trodnevne pljačke, izašli nešto bogatiji, nisu od zauzimanja Rima imali ni neke stvarne 
strateške koristi. Zato je ovaj pad Grada, koji uostalom više nije bio ni prijestolnica, 
potrebno više promatrati u simboličkom kontekstu, i posebno u psihološkom šoku koji je 
zahvatao tadašnji rimski svijet, u obje njegove tadašnje države. 


Taj simbolizam pada Grada je ipak u rimskom svijetu imao veliki odjek, jer je šokirao sve 
one koji su bili uvjereni u snagu ,,Vječnog Grada"''. Posebno su glasni bili ,,propaganski" 
elementi, koji su glavnu krivicu za augustovski pad Grada bacali na kršćane i kršćanstvo 

uopće koji su se odrekli velikih klasičnih tradicija 1 starih kultova. To je naravno izazvalo i 
reakciju sa kršćanske strane, od kojih je najpoznatija ona od Augustina. Sam sv. Jeronim 
(koji je tada boravio u Betlehemu) je zapisao: ,,Grad koji je zauzeo čitav svijet, sada je i 
sam zauzet.“ 


Pored navedene simbolike, pad Rima iz 410. god. n. e. je ipak imao i jednu posljedicu 
suštinske prirode. Augustovski pad je stavio i tačku na ,paganstvo“ Rima, i to ne samo 
činom razbacivanja pepela velikih „paganskih“ rimskih careva. Od tada Rim će se 
polako preobraziti u centar, prijestolnicu zapadnog kršćanstva, i umjesto „paganskih“ 
careva sada će se tamo podizati grobovi novih poglavara Zapada, oličenih u papama. 


Romejski historičar Prokopije navodi i sljedeću anegdotu vezanu za pad Rima. Honorije 
je bio obavješten od eunuha da je Rim pao. Međutim, Honorije nije pravilno shvatio 
poruku, jer je pomislio da je riječ o tome da je njegov ljubimac pijetao po imenu Rim 
uginuo, i počeo je naricati uz riječi: ,,Kako se moglo to desiti, upravo je jeo iz moje ruke“. 
Ubrzo mu je objašnjeno da je riječ o greški u komunikaciji, i da je Grad pao, a ne 
uginuo pijetao, Honorije je odahnuo. Nepoznato je li ova anegdota tačna, ali činjenica je 
da je tadašnji ravenski dvor bio nedostojan i prilično kriv za pad Grada. 


Gala Placidija 


U vremenu pada Rima je u ruke Gota pala i princeza Gala Placidija, kćerka Teodosija I. 
iz njegovog drugog braka. Ona je u sebi sažimala legitimitet 1 Valentinijanske (unuka 
Valentinijana II. ) 1 Teodosijevske dinastije. Još kao djevojčica je dobila počasni naslov 
„nobilissima puella“, a najveći dio svoga djetinjstva i rane mladosti je provela u 
domačinstvu Stilihona i Serene. Bilo je planirano da se ona uda za Euherija. Za vrijeme 
gotskih opsada Rima, ona se nalazila u Gradu. Tada je Serena bila lažno optužena da je u 
dosluhu sa Alarikom i bila je pogubljena. To što je Gala Placidija pala u njihove ruke, imalo 
je za njih veliko značenje. Kada su napustili Rim, sa sobom su poveli i Gala Palcidiju. 


Put na jug Italije, smrt Alarika i pokret prema Galiji 


Nakon što su napustile Rim, Alarikovi Goti su krenuli na jug, sa planom da pređu u Afriku i 
da se tamo utvrde. Međutim, oluja je uništila brodove koji su ih trebali prebaciti u Afriku. 
Tom prilikom je nastradao i veliki broj Alarikovih vojnika. Zato je napuštena južna ruta, i 

pokret je preusmjeren prema sjeveru. Međutim, ubrzo je i sam Alarik umro. Prema pomalo 
romantiziranom opisu koji daje Jordanes, njegovo tijelo je sahranjeno u koritu rijeke 
Bucentius/Busento. Tok rijeke je privremeno preusmjeren, kako bi se grob iskopao i u njega 
smjestili Alarikovo tijelo i najvrijedniji plijen koji je zadobio. Nakon toga je rijeka ponovo 
puštena da teće prirodnim tokom, a oni radnici su koji učestvovali u sahrani su bili pobijeni, 
kako niko ne bi mogao saznati mjesto pokopa. Za novog kralja je izabran Ataulf. 


U proljeće 412. godine n. e. honorijevski zapovjednik Konstancije (budući dominus 
Konstancije III.) je uspio da u Italiji preuzme inicijativu u odnosu na Ataulfove snage. 
Na savjet Priska (koji je svo vrijeme boravio u blizini Alarika i Ataulfa), novi gotski 
kralj je svoje trupe i svoj narod preusmjerio u pravcu Galije. 


Konstantin III., Gerontije, Jovin i Zapadna Europa 


Međutim, i pored uspjeha u priznavanju od strane Honorija, Konstantin III. se suočavao i sa 
problemom prisustva onih naroda i zajednica koje su tri godine ranije provalile u zapadne 
provincije. Barbari koji su palili i uništavali po Galiji, u jesen 409. god. n. e. su stigli do 
Pirineja. Oni su probili odbranu Konstantinovih garnizona koji su branili Španiju i ušli na 
iberski poluotok. 


Vandali su se 13. X. 409. god. n. e. probili preko Pirineja na Iberski poluotok. Sa njima su 
išli i njihovi saveznici Alani pod kraljem Respendialom. ,,Barbarski“ invazori su 411. god. 
n. e. kockom podijelili pojedine oblasti Hispanije. Nešto kasnije, kada se kako tako 
legalizirao boravak ovih zajednica koje su provalile u Španiji, oni su kao federati naseljeni i 
to: Hazdingi u sjevernom i istočnom dijelu pokrajine Galicije (Asturiji), Silingi u Betici, 
Alani u Luzitaniji i oko Nove Kartagine. Nejasan je status Hermerikovih Sveba koji su 
prvobitno kontrolirali južnu Galiciju, a koji su se nakon odlaska Hazdinga iz Galicije 
419. god. n. e. proširili i na sjever ove pokrajine. Nakon toga je Hermerik konsolidirao 
svoje kraljevstvo sa prijestolnicom u Bragi / Bracara Augusta; danas na krajnjem sjeveru 
Portugala). Dok neki historičari smatraju da su i ovi Svebi postali federati, postoji i 
mišljenja da nije bilo sporazuma Sveba sa zapadnorimskim carstvom. Bez obzira na to da 
li su Svebi sa pozicioniranjem u Galiciju, bili federati ili ne, činjenica je da je njihovo 
kraljevstvo bilo treće područje (nakon Britanije i Armorike) koje će se oficijelno odcijepiti 
od Zapadnog carstva. Oni su bili i prvo zapadnoeuropsko kraljevstvo koje je kovalo svoj 
novac. Sa Svebima je u Galiciju došla i jedna manja skupina Bura. Ove ,,barbarske“ 
skupine koje su prodrle na Iberski poluotok, su bile vrlo malobrojne (u odnosu na 
starosjedilačko hispanorimsko i baskijsko stanovništvo) i nisu radikalnije i ozbiljnije 
poremetile antički način život Hispanije (u konteksu današnje Španije i Porugala). 

Nije bilo većeg i značajnijeg razaranja, niti pokolja i uništvanja u odnosima došljaka sa 
većinskim starosjediocima. Čak je i hispanorimska aristokratija ostala na svojim pozicijama. 
Jedino je svebski kralj Hermerik imao okršaje sa starosjedilačkim Galicijanima. 


Kako bi sredio situaciju u Španiji, u nju je poslao armiju koju je predvodio Konstans, nešto 
ranije uzdignut na nivo augusta (bez odobrenja Honorija). Međutim, situacija se dodatno 
usložnila kada se u proljeće 410. god. n. e., iz nama ne potpuno jasnih razloga, pobunio 
Gerontije 1 imenovao svoga rođaka Maksima za novog dominusa. Po Zosimu, Gerontije je 
na pobunu protiv Konstantina III. naveo i ,,barbare“ koji su bili u ,,Keltskoj Galiji“. Moguće 
je da je za saveznike pridobio i Franke. Maksim je ostvarivao kakav — takav vladarski 
autoritet, pa je kovnica novca u Barseloni kovala novac sa njegovim imenom. Konstantin 
III. se tako morao suočiti i sa ovom velikom pobunom. 


Konstantin III. se suočio sa novim problemom, kada su saksonski pirati i drugi invazori i 
upadaći napadali Britaniju i granične i primorske oblasti Galije iz kojih je povućen najveći 
dio regularne armije. Nezadovoljni time što ih Konstantin III. nije mogao zaštititi, Britanci i 
Armorikanci (stanovnici galskog područja između rijeka Sene i Loare nazvanog Armorika) 
su stvari uzeli u svoje ruke i zbacili i ono malo što je ostalo od Konstantinovog autoriteta u 
njihovim područijima. 

Po Zosimu, iz Britanije je Honoriju upućena molba za pomoć kako bi se odbijali ,,barbarski“ 
napadi. Honorijev odgovor po nazivu ,,Honorijev reskript“ je britanskim zajednicama i 
gradovima preporučio da se sami brane. U historiografiji postoji i mišljenje da se reskript 
nije odnosio na Britaniju, nego na Brutiju u južnoj Italiji. 


U ovako teškoj situaciji Konstantin III. je odlučio da se kocka, pa je poveo pohod na 
Italiju sa preostalim trupama. Međutim ova invazija je loše završila, i u kasno proljeće 
410. god. n. e. Konstantin III. je bio prisiljen da se povuče u one dijelove Galije koje je još 
kontrolirao. 


I rat sa Gerontijem je išao loše, koji je sa svojom vojskom uspio da u Vieni zarobi 
Konstansa i da ga pogubi. Tada je od Konstantina III. dezertirao i Decim Rustik / Decimus 
Rusticus, koji je naslijedio Apolinarija na mjestu pretorijanskog prefekta. Nakon toga 
Gerontijeva armija je u Arlu opsjela i samoga Konstantina III. Međutim u prostor okolice 
Arla je pristigao i Honorijev zapovjednik Konstancije sa trupama. Veći dio Gerontijevih 
vojnika je dezertirao i priključio se Konstanciju. 


Tek sa manjom skupinom lojalnih vojnika, Gerontije je uspio da pobjegne u Španiju. 
Međutim, i tamošnje trupe su odlučile da otpadnu od Gerontija. On je opkoljen u jednoj 
kući, hrabro se suprotstavljajući napadaćima. Na kraju je izvršio samoubistvo, nakon smrti 
supruge i svoja najvjernije pratioca, alanskog porijekla. Maksim je utočište našao među 
barbarskim“ zajednicama koje su provalile u Španiju. Možda je ovaj Maksim bio umiješan 
u pobunu koja je u Španiji trajala od jula 419. do februara 421. god. n. e. 


340 


Konstancije je nastavio opsadu Arla i Konstantina II., koji se nadao dolasku svoga 
zapovjednika Edobika koji je skupljao trupe među Francima. Ali armija koju je vodio 
Edobik je bila poražena. Konstantin III. je shvatio da je sve gotovo, kada su se pobunile 
trupe na Rajni (preciznije u Majncu) i proglasile galskog senatora Jovina za novog cara. 
Konstancije je zatvorio Konstantina III., i dao ga u septembru 411. god. n. e. pogubiti na 
putu u Ravenu. 


Zanimljivo je da su se sva ova ratna zbivanja odigrala u periodu 409. — 411. god. n. e., kada 
je Alarik pritiskao Rim i njegovu okolicu, a na kraju i zauzeo ,,Vječni Grad“. Kako se vidi, 
Honoriju a i ostaloj zapadnih careva — uzurpatora (Konstantin III. i Gerontije) je tada bilo 
preće međusobno sukobljavanje i borba, nego obračun sa stranim vojskama na svojim 
teritorijama. Tako se trošila snaga zapadnorimskih oružanih sukoba, i to u međusobnim 
obračunima. I slobodno se može zaključiti da je Zapadno Carstvo propalo zbog 
neodgovornosti svojih lidera, a ne zbog seobe naroda. Germanske i iranske skupine su samo 
iskoristile stanjo razrovano unutarnjom nebrigom i stalnim građanskim ratovima. 


Jovin je bio podržavan od (polulegendarnog) burgundskog kralja Guntera (Gunther / 
Gundahar, Gundahari, Gundaharius, Gundicharius, Guntharius, Guntiarios) i alanskog 
kralja Goara (oni Alani koji su ostali u Galiji), Franaka, te od lokalne galske aristokratije 
Zahvaljujući i njihovoj podršci Jovin je mogao zadržati svoju poziciju skoro dvije godine, 
paje čak i izdavao novac sa svojim portretom. 


Nešto kasnije je Gundahar ipak sklopio savez sa honorijevskim dvorom, pa su Burgundi u 
svojstvu federata dobili dio Galije najbliži Rajni. Tako je ustrojeno njihovo kraljevstvo. 
U jednom dijelu historiografije se prijestolnica ovog kraljevstva smješta u rimski grad 
Worms / Borbetomagusu, a da su se u njemu nalazili i gradovi Speyer i Strazbur. Worms 
kao prijestolnica Burgunda spominje se samo u epu o Nibelunzima. Radi toga postoji i 
drugačije mišljenje u historiografiji, koje smatra da se ne može baš govoriti o Wormskom 
kraljevstvu, nego da je bolje to nazivati Rajnsko — burgundsko kraljevstvo. Prema Oroziju, 
Burgundi su 417. god. n. e. sa ,,paganstva“ prešli na katoličko — ortodoksno kršćanstvo. 


Honorije se morao suočiti sa još jednom uzurpacijom, i to od strane Heraklijana grofa 
Afrike, koji je u ranijem periodu bio lojalan ravenskom dvoru i odigrao ključnu ulogu da se 
uzurpacija Priska ne ostvari u potpunosti. Heraklijan je uživao izgleda značajnu podršku 
među Afrikorimljanima. U tom kontekstu bi se mogao promatrati i Honorijev edikt o 
toleranciji nad donatistima. Heraklijan ipak nije dugo ostao lojalan Honoriju i na nagovor 
svoga zeta Sabina, on se 412. god. n. e. proglasio za novog augusta na zapadu. Obustavljeno 
je i slanje žita u Italiju, a počeo je skupljati trupe i brodove za prelaz u Italiju. Heraklijan se 
413. god. n. e. uspio iskrcati u Italiji sa značajnim trupama. Ubrzo je došlo do bitke možda 
kod Urticuluma ili Oriculuma u Umbriji koja je bila vrlo krvava sa možda čak 50.000 
mrtvih. Heraklijanove trupe su uništene, a on je pobjegao u Kartaginu gdje je nešto kasnije 

(u martu 413. god. n. e.) i pogubljen. I tako dok su Goti, Vandali, Alani, Burgundi krstarili 
Zapadom, njegovi carevi i zapovjednici su ratujući međusobno istrebljivali rimske armije. 


Goti u Galiji 


Goti su ušli u Galiju u proljeće 412. god. n. e. i to tako što je prešao Alpe zapadno od 
Torina, preko prevoja Montegenevre. Ataulf je zaposjeo Narbonu, Tuluz i Bordo. Kada se 
probio sa svojim narodom u Galiju, Ataulf je počeo pregovarati sa Jovinom. Međutim, 
Jovin je u odnosu na Ataulfa preferirao Sarusa (koji je od Honorija prebjegao Jovinu), pa 
je Ataulf prekinuo pregovore. Ataulf, koji je posebno mrzio Sarusa, je pokrenuo veliku 
vojsku od cc 10.000 vojnika na Sarusa koji je tada imao 28 ratnika uza sebe. I pored 
toga, Sarus se borio sa neviđenom hrabrošću i sa velikim teškoćama je zarobljen i ubrzo 
pogubljen. 


Jovin je imenovao svoga brata Sebastijana za novog zapadnog augusta, odnosno svoga 
suvladara. Pošto o ovome nije bio konsultiran, Ataulf je još više zaoštrio odnose sa 
Jovinom. Radi toga je Ataulf promijenio stranu, i stupio u savezništvo sa Honorijem. 
Jovinove trupe su bile poražene, Sebastijan je bio zarobljen, a Jovin je pobjegao. Ataulf je 
predao Sebastijana Gaja Postumu Dardanu (Caius Postumus Dardanus) honorijevskom 
pretorijanskom prefektu. Ataulfove trupe su 413. god. n. e. opkolile Jovina u galskom gradu 
Valentia, zarobile ga 1 poslale u Narbonu gdje je bio pogubljen po naređenju Dardana. Tako 
je na zapadu nakon godina sukoba i kaosa, nezasluženo Honorije ponovo bio jedini 
dominus. Istina tamo se nalazio i jedan faktični nezavisan entitet, i to gotski, te zajednice 
Sveba, Vandala i Alana situirane u pojedinim dijelovima Iberskog poluotoka. 


Najzaslužniji za opstanak Honorijeve vladavine je bio njegov magister militum Konstancije, 
rodom iz Niša. On je porazio Gerontija, a zatim i Edobika, zarobio Konstantina III. Uspio je 
zatim da izbaci Gote iz Italije. Nakon toga je 413. god. n. e. Konstancije postao i konzul. 


Po Grguru iz Tura, nakon pada Jovina došlo je do rata između Franaka pod vodstvom 
Teudemera, sina Rikomera i Zapadnih Rimljana. Oko 422. god. n. e. zapadnorimska armija 
je pobijedila Teudemerovu vojsku,a on i njegova majka Askila su bili pogubljeni. Inače su 
Franci koristili ovo kaotično stanje stalnih građanskih i vanjskih ratova da se polako 
etabliraju u pojedinim rimskim zonama. Tako je još ranije, Arigije, sin Arbogasta, uspio da 
u Trieru uspostavi nasljednu grofovsku vlast. 


Kako bi se cementirali novouspostavljeni dobri odnosi između ravenskog dvora i 
Ataulfa, došlo je do glamuroznog vjenčanja gotskog kralja i Gale Placidije, moguće u 
Narboni početkom 414. god. n. e. Postoji i mogućnost da su njih dvoje već bili u vezi 

od ranije. Vjenčanje je za Ataulfa bila velika pobjeda na putu da dobije legitimitet, jer 
se time direktno povezao i sa Teodosijevskom i ranijom Valentinijanskom dinastijom. 


Međutim mir sa Honorijem se nije dugo održao. Konstancije je dobio dozvolu da izvrši 
blokadu galskih luka na Mediteranu, čime se izvršio pritisak na Ataulfa. Gotski kralj je 
odgovorio (414. god. n. e.) sa ponovnim proglašenjem (u Bordou) Atala Priska za augusta, 
cara i dominusa na zapadu. Pritisak Konstancija je brzo polučio efekta, i Ataulf je bio 
prisiljen sa svojim narodom preći u sjevernu Španiju. Atal Prisk je napušten od strane 
Gota, pa je bio uhvaćen od Konstancijevih vojnika. 


Kasnije je Atal Prisk kao zarobljenik, proveden ulicama Rima u Honorijevom trijumfu, 
nakon čega je interniran na Liparske otoke gdje je i umro. 


Gala Placidija je putovala sa Ataulfom, a njihov sin Teodosije je umro (prvih mjeseci 
415. god. n. €.) još kao beba i sahranjen je u Španiji. Tako je propala nada da se Goti i 
njihov kralj u potpunosti uklope u Zapadno carstva, jer Honorije nije imao djece, pa su 
mu najbliži rod bili sestra Placidija i Teodosije. Ni Ataulf nije dugo proživio. Gotski kralj 
je napravio veliku grešku što je u svoju službu primio jednog od Sarusovih sljedbenika, 
koji ga je jednom prilikom (u septembru 415. god. n. e.) u Barseloni ubio. Za novog 
kralja Gota je izabran Sigerik / Sigeric, inače Sarusov brat i pripadnik familije Amala. 
Sigerik je bio kralj samo 7 dana, da bi bio ubijen a na njegovo mjesto postavljen Ataulfov 
brat Valija / Wallia iz reda Balta. 


O Ataulfu kao osobi, kratak i sadržajan opis dao je Orozije: ,,Godine 1168. od osnivanja 
Rim, grof Konstantin iz Arla, galskog grada, zahvaljujući spretnosti svoje politike, izbacio 
je Gote iz Narbone i natjerao ih da se povuku u Španiju. To mu je uspjelo zavodeći, 
prije svega. Zabranu pomorskog transporta i trgovačkih veza. Tada je Gotima upravljao 
kralj Ataulf, koji se poslije upada u Rim i poslije Alarikove smrti, oženio zarobljenicom 
Placidijom, carevom sestrom, i tako naslijedio Alarikov prijesto. On je, kao što sam to često 
slušao i kao što je i sam dokazao na kraju životu, bio odan prijatelj mira. Vjerno je služio 
cara Honorija i gotske snage upotrebljavao za odbranu Rimske Države. Jedan Narbonjanin, 
inače pobožan, oprezan i ozbiljan čovjek, blisko vezan za kralja Ataulfa, pružio mi je u 
više navrata u tom smislu, uvjerljiva svjedočanstva. Prikazivao mi je Ataulfa kao čovjeka 
velike hrabrosti, snage i inteligencije. Pričao mi je kako je Ataulf u početku bio opsjednut 
željom da zbriše rimsko ime, da Rimljane potčini Gotima i da od Romanije stvori Gotiju. 
Ataulf je želio da postane ono što je nekada bio Cezar August. Iskustvo ga je naučilo, 
međutim, da zbog razularenog barbarstva, Goti nisu u stanju da se potčinjavaju 
zakonima, a zakone se nije smjelo ukinuti budući da država bez njih više ne bi bila država 
(sine legibus res publica non est res publica). Stoga je htio da svoju slavu uveća bar 
obnavljanjem i učvršćivanjem rimskog imena pomoću gotskih snaga. Želio je da u 
očima potomstva bude sačuvana uspomena na čovjeka koji je obnovio rimski poredak, 
kada ga već nije uspio uništiti." 

Sigerik je već prvih dana vladavine počinio niz surovih poteza. Naredio je umorstvo 
šestero djece iz prvog Ataulfovog braka. Zatim je natjerao Galu Placidiju da pješke hoda 
više od 12 rimskih milja i to među gomilom zarobljenika koji su tjerani ispred Sigerika. 
Posebno je tretman prema Gali Placidiji izazvao bijes među Gotima, koji se ispoljio u 
ubistvu Sigerika. 


Privremeni oporavak Zapadnog Carstva 


Nakon 412. god. n. e. Italija je ponovo bila sigurna, a djelatnost zapovjednika Konstancija 
je nudila nadu da bi ipak moglo doći do konsolidacije vlasti u Zapadnom Carstvu. Sve do 
svoje smrti, Konstancije će biti glavna snaga na ravenskom tronu koja je utjecala na 
Honorija. Konstancije je 416. god. n. e. u ime Honorija postigao i dogovor sa Valijom, koji 
je imao velikih nevolja sa snabdjevanjem namirnicama. Novi gotski kralj je dobio 600.000 
bušela pšenice (kao neku vrstu anone za vojne usluge) i područje Akvitanije gdje bi Goti bili 
naseljeni kao zvanični saveznici ili federati. Kao svoju prijestolnicu Valija je odredio Tuluz. 
Valija je i vratio Galu Placidiju njenom polubratu. Sporazum je i predviđao i da Valija sa 
svojom armijom u ime Zapadnog Carstva očiste od Vandala, Alana i Sveba. 


Situacija ni među samim ,,barbarskim“ invazorima u Hispaniji nije bila idilična. Tako je 
došlo 1 do sukoba Gunderika, kralja Hazdinga, i Hermerika, kralja Sveba. Brojniji Hazdingi 
su uspješno napali Svebe i samo ih je intervencija zapadnorimskih trupa pod komandom 
Asterija spasila, jer su se Vandali Hazdingi povukli. 


Valijina vojska je pokazala svu svoju vrijednost u „španskoj kampanji“, prodirući brzo sve 
do Betike. Prvi udar su na sebi osjetili Silingi, koji su u nekoj vrsti genocida praktično bili 
istrebljeni a njihov kralj zarobljen. Zatim su na red došli Alani, koji su isto doživjeli težak 
poraz. Poginuo je alanski kralj Atas, a Alani su doživjeli tolike gubitke da više nisu mogli 
samostalno da djeluju pa su se pridružili Hazdingima. Valija je planirao i istrebljenje Sveba 
i Hazdinga, ali oni su imali sreću jer ih je rimska vlast, bojeći se jačanja Gota, opozvala iz 
Španije. Valija je umro 419. god. n. e., a naslijedio ga je kao novi gotski kralj Teodorik I, 
njegov nezakoniti sin ili zet. Valija je i započeo i sklapati dinastičke brakove, time 
stvarajući polako monarhistički svijet latinskog ranosrednjevjekovog Zapada. Njegova 
kćerka se udala za Rekila (Rechila), svebskog princa i bila je tako majka Ricimera i punica 
Gundoveka (Gundowech), burgundskog kralja. 


Konstancijeve pobjede, sporazum sa Valijom i zarobljavanje Atala Priska bili su izgovori 
Honoriju da 417. god. n. e. u Rimu proslavi trijumf. U koloni je vođen kao zarobljenik i 

Atal Prisk. U Gradu koji je prepustio sudbini, Honorije se nadao da će trijumfom povratiti 
svoju čast i autoritet. 





Konzularni diptih Konstancija III. Danas se nalazi u Halberstadt katedrali. 

Kako bi se utvrdila nova raspodjela moći na ravenskom dvoru, zapovjednik Konstancije 
je 1. I. 417. god. n. e. oženjen sa Galom Placidijom i to protiv njene volje. Honorije ga je 
8. II. 421. god. n. e. imenovao za suvladara, ali je to odbio priznati konstantinpoljski 
dvor. Konstancije III. je onda odlučio započeti vojne pripreme za planirani rat protiv 
Istočnog Carstva. Međutim, prije nego što su pripreme završene, Konstancije III. je umro 
2. IX. 421. god. n. e. Konstancije III. i Gala Placidija su imali dvoje djece i to kćerku Justu 
Gratu Honoriju (lusta Grata Honoria) i sina Valentinijana, kasnije dominusa Zapada. 


Nakon Konstancijeve smrti situacija na ravenskom dvoru se počela pogoršavati. Bez neke 
snažne ličnosti kao što je Konstancije III, ponovo se vratila pomalo kaotična atmosfera 
dvorskih spletaka i borbi. 


Navodno je jedan skandal doveo do toga da se Gala Placidija i njena djeca privremeno 
sklone na konstantinopoljski dvor gdje su bili srdačno dočekani. 


Honorije je umro 423. god. n. e., i to bez djece. Vladavina Honorija je označila raspad 
antičkog Zapadnog Carstva. Od teritorija koje je Honorije naslijedio 395. god. n. e. na 
kraju njegove vladavinom pod faktičkom vlašću i kontrolom ravenskog dvora više nisu 
bili Britanija, Armorika, Akvitanija i još neki dijelovi južne Galije, dijelovi hispanske 
Galicije, dijelovi Panonije. 


Honorije je za vrijeme svoje vladavine izdao i dekret kojim je zabranjeno nošenje pantalona 
u Rimu, a za vrijeme njegove vladavine su se desile i zadnje poznate gladijatorske borbe. 





Umjetnička slika koja prikazuje Honorija sa njegovim favoritima i eunusima. Autor John William 
Waterhouse. Datum nastanka 1883. Danas se nalazi u Art Gallery of South Australia u Adelaidi. 

Teodosije II. na istoku i rat sa Iranom 


Isto kao i njegov djed i imenjak i Teodosije II. je bio iznimno posvećen katoličko — 
ortodoksnom kršćanstvu. Dodatno je na njega po ovom pitanju uticala sestra Pulherija, 
koja je isto bila vrlo pobožna. Sozomen navodi da je Pulherija uzela zavjet čednosti i 
djevičanstva kada je postala augusta i da su je po tome slijedile i druge njene sestre. Ona je 
imala i veliki uticaj po crkvenim i teološkim pitanjima, a učestvovala je i u gradnji crkava. 
Pulherija je bila aktivna i u daljnem provođenju anti-,paganske“ i posebno anti-jevrejske 
politike. 


I tako je kršćanski žar odveo Teodosija II. i Istočno Carstvo u rat sa Iranom. Novi (od 
421. god. n. e. naslijedio oca Jazdegerda I.) iranski ,šah nad šahovima“ Bahram V. je 
kao odgovor na napade kršćana na zaratustrijske hramove je započeo reprekusije nad 
kršćanima. Kršćani su u Iranskom Carstvu uglavnom bili u većoj masi koncentrirani u 
Mesopotamija (poglavito današnjem Iraku, istočnoj današnjoj Siriji 1 krajnjem istoku 
današnje Turske). Ovi progoni su odnijeli i znatan broj ljudskih života. 


Jedna od najpoznatijih žrtava progona je Jakov Persijski, koji je postao kršćanski martir i 
svetac. On je živio u kršćanskoj porodici, pa je i sam bio kršćanin. Napredovao je u 
dvorskoj karijeri na sasanidskom dvoru. Zbog svoga položaja bio je prinuđen da se povinuje 
naredbi i pokloni se zaratustrizmu. Čuvši za to njegova majka i supruga su mu napisale 
pismo i oplakale su ga kao otpadnika. Ganut ovim pismom Jakov je gorko pokajao i pred 
,»šahom nad šahovima“ odvažno ispovijedio svoju vjeru u Isusa Krista. ,,Šah nad šahovima“ 
se veoma naljutio i osudio ga je na smrt tako da mu se odsijeca dio po dio tijela, dok ne 
izdahne. 

Jedan dio kršćana je i izbjegao na istočnorimsku teritoriju i došao i u Konstantinopolis, 
čiji je episkop / patrijarh Atik obavijestio Teodosija II. o progonima. Kada su sasanidski 
izaslanici došli u Konstantinopolis i zatražili ekstradiciju izbjeglica, Teodosije II. je to 
odbio uraditi i objavio je rat. 


Inače su istočnorimski i iranski odnosi bili narušeni i zbog drugih razloga. Iranci su odbili 
da vrate grupu istočnorimskih kopača zlata, a i zaplijenili su i robu i imovine nekih 
istočnorimskim trgovcima. 


Za glavnog istočnorimskog komandanta je određen Ardabur, koji je dobio i zadatak 
da izvrši regrutaciju vojnika. Konstantinopolis je dozvolio i pojedinim ostrogotskim 
skupinama da se nasele u Trakiju, kako bi branili balkanske provincije od mogućih 
napada Huna. Veći dio regularnih tračkih jedinica je prebačen na istočnu frontu. 


347 


Ardabur / Ardaburius / ApšaBovpwc je bio iransko-alanskog porijekla i imao je čin 
magister militum u istočnorimskoj vojsci. Njegov sin Aspar će kasnije imati vlo značajnu 
ulogu u Istočnom Carstvu. 


Progoni kršćana su doveli i to otvorene pobune u pojedinim područijima, pa je Ardabur u 
Persameniju svoga višeg časnika po imenu Anatolije kako bi se uvezao sa pobunjenicima. 
Sam Ardabur je sa glavninom trupa prešao granicu i opustošio je pokrajinu Arzanene. 
Ubrzo je poražena i armija koju je predvodio Narses, iranski visoki zapovjednik, pa se ta 
armija i povukla. Narses je sa svojim trupama namjeravao da napadne istočnorimsku 
Mesopotamiju, ali je Ardabur prozreo njegove namjere i sam se uputio u navedeno 
područje. Ardabur je i Nisibis stavio pod opsadu, koju je podigao tek po dolasku iranske 
vojske pod komandom Varahrana, koji je nastavio da napadne Resenu (Reasaena, Ras al — 
Ayn u Siriji). 





Granica Istočnog Rimskog Carstva i sasanidskog Irana. 

Šah Bahram je dogovorio savez sa Al-Mundhirom I., kraljem lakhmidskih Arapa / 
Saracena. Oni su napali Siriju, ali su ih istočnorimske trupe pod komandom Vitijana 
bez većih problema razbile. Iransku situaciju na frontu je spasio upad Huna pod vodstvom 
kralja Rugile na istočnorimski Balkan. Teodosije II. je bio prisiljen opozvati Ardabura. 
Sudeći po crkvenim izvorima, Iranci su neuspješno 30 dana opsjedali Teodosiopolis / 
Theodosiopolis (možda u Jermeniji ili u Osroeni). 


Pregovore o miru sa istočnorimske strane je vodio Helije / Helio, u činu magister 
officiorum. Za vrijeme pregovora, Iranci su napali, ali su ih ponovo istočnorimske 
trupe koje je predvodio Prokopije, zet Antemija. Carica Eudocija je i proslavila 
istočnorimske pobjede u ratu sa poemom, koju je sama sastavila. 


Po dogovoru stanje je ostalo status quo ante bellum. Obje strane su se obavezale i da 
odbiju Arape koji su prebjegli sa suprotne strane, kao i da garantiraju vjerske slobode 
na svojim teritorijama. Sa druge strane, Istočno Carstvo je bilo obavezno i da daje 
godišnji tribut Hunima. 


Nedugo nakon rata je zapečaćena i subina kraljevine Jermenije dinastije Arsakida. Njen 
posljednji kralj je bio Artaxias IV. ili Artashir IV (Upuwpku, vl. 422. — 428. god. n. e.). 
Ovaj mladi jermenski kralj se bio suočio sa opozicijom iz reda naharara / krupnih 
jermenskih velikaša. Na zahtjev naharara, Bahram V. je 428. god. n. e. detronizirao 
Artaxiasa, a sama Jermenija je bila anektirana i postala je obična satrapija iranskog carstva. 


Vladavina Joanesa 


Teodosije I. je oklijevao da imenuje novog dominusa na Zapadu, što je iskoristio patricije 
Kastin / Castinus, imenovavši za augusta Joanesa (Ioannes), tadašnjeg primicerius 
notariorum. Proglašenje je obavljeno u Rimu, a ne Raveni, iako se ubrzo tamo povukao 
Joanes. Novi zapadni dominus je bio osoba dobro pripremljena za posao, i za razliku od 
teodosijevskih careva, bio je tolerantan prema svim kršćanskim sektama. Međutim, imao 
je niz teškoća u upravljanju pojedinim vanitalijanskim područijima. Njegov prefekt 
pretorija za Galiju je ubijen u jednoj pobuni vojnika, a afrički grof Bonifacije je obustavio 
snabdjevanje Rima sa žitom. Joanesova intervencija u Afriku je propala, a izazvao je i 
sukobe sa katoličko — ortodoksnim svećenstvom u Galiji, jer je potčinio kler svjetovnim 
sudovima. 


Joanes je u početku želio da dođe do sporazuma sa konstantinopoljskim dvorom, ali je 
tamo za zapadnog cezara izabran još jedan dječak i to Valentinijan III. Sa pravom se 
onda očekivao napad Istočnog carstva i teodosijevske stranke. Krajem 424. godine n. e. 

Joanes je poslao Ecija (Aetius) Hunima, da od njih zatraži vojnu pomoć za predstojeći 
rat. Istočnorimska vojska se okupila u Solunu, i stavljena je pod komandu Ardabura. 
Napad na Italiju se izveo iz dva pravca. Ardabur je trebao predvoditi napad sa pomorske 
strane direktno na Ravenu, dok je njegov sin predvodio trupe kopnenim putem duž 
jadranske obale pa u sjevernu Italiju. Asparovim trupama su se pridružili i Gala Placidija i 
Valentinijan III. Dok je Aspar bio uspješan, zauzevši Akvileju, flota je bila razasuta zbog 
oluje. Dvije istočnorimske galije sa samim Ardaburom su zarobljene od Joanesovih 
pristalica. Ardabur je tako postao zarobljenik u Raveni. Joanes je dobro postupao sa 
Ardaburom jer se možda nadao da bi se sukob mogao riješiti pregovorima. Međutim, 
Ardabur je koristeći prilične slobode koje je kao zarobljenik imao stupio u kontakt sa 
joanesovskim trupama, ubijedivši ih da promijene stranu. Zahvaljujući tome, Aspar je 
brzo zauzeo Ravenu. Joanes je doveden u Akvileju, gdje je bio mučen, osakaćen i ponižen 
ina kraju pogubljen u julu 425. god. n. e. 





Solid iz ravenske kovnice. Na aversu portret Joanesa, na reversu prikaz Joanesa kako 
stoji držeći Pobjedu i labarum. Joanes gazi zarobljenika. Joanes je prikazan sa bradom, 
što je izuzetak u odnosu na jednostoljetnu praksa. Ta brada, kao i držanje Pobjede na 


reversu, možda ukazuju na neke njegove prikrivene ,,propaganske“ simpatije. 


Tri dana nakon pogubljenja Joanesa, stigla je i hunska plaćenička armija sa Ecijem na 
svome čelu. Nakon početnih okršaja, Placidija i Ecije su ipak postigli sporazum, koji će 
oblikovati političku sliku Zapadnog Carstva za narednih 30 godina. Huni su bili isplaćeni, a 
Ecije je dobio poziciju magister militum per Gallias. 


Sam Valentinijan III. je od strane Helija, istočnog patricija i magister officioruma, u Rimu 
23. X. 425. god. n. e. proglašen za vladara. 

U zbivanja vezana za Joanesovu vladavinu su bili uključeni svi pojedinci koji su tada 
imali ili počeli kasniju karijeru u rimskom svijetu. 


Kastin je 422. god. n. e. poslan da zatraži pomoć Sveba koji su bili i sami u sukobu sa 
Hazdingima. On je sa sobom vodio vojsku sastavljenu od gotskih federata. Međutim, 
kampanja je zapala u probleme jer je Kasin ušao u svađu sa Bonifacijem, vojnim tribunom 
i favoritom Placidije. Bonifacije je napustio pohod i otišao u Afriku gdje je počeo 
izgrađivati svoju bazu moći. Kastin je nastavio pohod i imao je u Betici početnih značajnih 
uspjeha protiv vandalskih Hazdinga. Malo je nedostajalo da se Hazdingi predaju, kada 
je došlo do izdaje gotskih federata. Radi toga je poražen i morao se povući u Tarako. 
Bonifacije će kasnije imati značajnu ulogu u zbivanjima vezanim za Zapadno Carstvo. 


Ecije je rođen cc 390. god. n. e. u gradu Durostorum (današnja Silistra) u Donjoj Meziji. 
Njegov otac je bio Flavije Gaudentije / Flavius Gaudentius, ,barbarskog“ porijekla, a 
majka mu je poticala iz bogate aristokratske italijanske familije. Još kao dječak i mladić 
je započeo dvorsku, vojnu i političku karijeru u Zapadnom carstvu. Između 405. i 408. 
god. n. e. boravio je kao talac kod Alarika, koji je tražio da zadrži Ecija kao taoca, ali je 
bio odbijen. Ecije je onda poslan kao talac na dvor Uldina, kralja Huna, gdje je ostao 
prilično dugo i to za vrijeme Oktara (Octar), Uldinovog nasljednika. Ecije je tako stekao 
prilično vojno iskustvo, ali i veze sa mnogim istaknutim pojedincima van rimskog svijeta, 
posebno među Hunima. Iz svoga prvog braka imao je sina po imenu Karpilo/Carpilio, 
a iz drugog braka sa Pelagijom (udovica Bonifacija) je imao sina Gaudentija. Moguće je 
da je Ecije imao i kćerku udatu za Traustila/Thraustila. 


Oktar je vladao zajedno sa bratom Rugilom (Rua, Ruhas, Ruga, Rona; Povyac, Pobvac, 
Poilac), do svoje smrti. Njegov drugi brat je bio Mundžuk (Mundzucus, Movvšiovyoc), 
otac Atile i Blede. 

VLADAVINA TEODOSIJA II. (ISTOK) 
I VALENTINIJANA III. (ZAPAD) 
423 — 450. god. n. e. 


Valentijan III. (2. VII. 419 — 16. HI. 455. god. n. e.), cezar od 423. do 424. god. n. e., 
a vladar od 23. X. 425. do 16. III. 455. god. n. e. Vladarsko ime Flavius Placidius 
Valentinianus. Po preuzimanju vlasti Gala Placidija je imenovana za regenta. Kako bi 
se učvrstile veze između konstantinopoljskog i ravenskog dvora, Teodosijeva kćerka 
Licinija Eudoksija je vjerena sa Valentinijanom III. 


Uvođenje visokog obrazovanja u Konstantinopolisu i Teodosijev kodeks 


Carica Eudocija je imala sigurno presudni utjecaj na Teodosija II. da on 425. 
godine n. e. oficijelno osnuje konstantinopoljski univerzitet po imenu Pandidakterion / 
Iavõðaktńpio. Novoosnovani Pandidakterion se sastojao od 31 katedre i to za pravo, 
filozofiju, medicinu, aritmetiku, geometriju, astronomiju, muziku, retoriku i druge 
predmete. Pandidakterion je bio dvojezičan i 15 katedri je bilo na latinskom, a 16 na 
grčkom. Vrijednost ovog univerziteta je u tome što je ono nudilo i sekularno obrazovanje 
zasnovano na klasičnim vrijednostima. Pored ovoga univerziteta u Konstantinopolisu, 
postojale su i slične institucije i u Antiohiji i Aleksandriji. Ovaj vid visokog obrazovanja 
se stoljećima zadržao u grčko — vizantijskom svijetu, naravno uz niz modifikacija u 
vrsti i broju katedri i korištenom jeziku. Kasnije će ipak pravoslavna crkva preuzeti 
rukovođenje visokim obrazovanjem, koje više nije bilo sekularno. 


Još jedno veliko djelo je učinjeno za vrijeme Teodosija II. Konstantinopoljski car je 26. III. 
429. god. n. e. obznanio konstantinopoljskom senatu da će osnovati komisiju koja 
bi kodificirala rimsko pravo. Na tom monumentalnom zadatku radila su 22 učenjaka, 
podijeljena na dva tima, punih devet godina. Tako je nastao Teodosijev kodeks / Codex 
Theodosianus koji se sastojao od 16 knjiga u kojima je sadržano više nego 2500 zakona 
izdatih između 313. i 437. god. n. e. Tako ovaj kodeks pokriva političke, društveno — 
ekonomske, kulturne i religijske teme IV. i V. st. n. e. u rimskom svijetu. Kodeks je napisan 
na latinskom jeziku, a imao je i svrhu promoviranja kršćanske katoličke ortodoksije pa 
se u njemu nalazi i 65 dekreta protiv heretika. 

Kristološka problematika na istoku — Nestorijanstvo 


Već u prošlom stoljeću, glavna teološka borba unutar kršćanstva vodila se po pitanju 
prirode Isusa Krista, odnosno ,,Sina“ u sustavu Svetog Trojstva. To će se nastaviti i 
u V. stoljeću n. e., kada se pored nikejske katoličke ortodoksije i arijanstva pojavljuju 
i neke nove ideje u kristologiji. Prilikom posjete Siriji, pobožni Teodosije II. se sreo i 
sa monahom Nestorijem (Ngoropwc; živio 386 — 451. god. n. e., rođen u Germaniciji 
u provinciji Siriji / danas Kahramanmaras u Turskoj) koji je već tada uživao ugled 
propovjednika i besjednika. Teodosije II. ga je doveo sa sobom u Konstantinopolis i 
nakon smrti Sisinija I. u aprilu 428. godine n. e. imenovao za gradskog episkopa, 
odnosno konstantinopoljskog patrijarha. Ipak Nestorije se nije pokazao potpuno 
uvjerenim u katoličku — ortodoksnu kristološku verziju. Tako se Nestorije, kao predstavnik 
antiohijske škole, usprotivio uvođenju novog naziva ,,Bogorodica“ / Bgorokoc za Mariju / 
Merjem, Isusovu majku. Nestorije je umesto toga koristio naziv ,,Hristorodica“ / 
XpioToTokoc / ,,Mesijarodica“, smatrajući da on uključuje i Isusovu ljudsku prirodu. 


Po Sokratu Skolastiku : ,,Nestorijev prijatelj, sveštenik Anastasije, koga je Nestorije doveo 
sa sobom iz Antiohije, preporučio je jednog dana u svojoj besedi da ne zovu Mariju 
majkom Božijom iz razloga što je Marija samo ljudsko stvorenje i da Bog nije mogao biti 
rođen od jednog stvorenja“. 


Nije dugo trebalo čekati na odgovor, koji je došao od Kirila iz Aleksandrije koji je smatrao 
da Nestorije svojim stavom poriče realnost otelovljenja (Zncarnation) i tako praveći od 
Isusa Krista tako dvije odvojene ličnosti, jednu ljudsku i jednu božansku, u istom telu. 


Kiril 430. god. n. e. šalje Nestoriju ,,Dvanaest anatematizama“, nestorijanskih teoloških 
mišljenja koja pobija, smatrajući izopštenim od Crkve svakog ko bi odbacio bilo koju od 
tačaka. Nestorije odbacuje Kirilove Anatemizme, i piše svojih dvanaest tačaka, predajući 
anatemi, tj. isključenju iz Crkve, svakoga ko ih ne bi priznao. 


Pored dogmatske prirode sukoba, oličenom u novom tumačenju Kristove prirode, postojali 
su i drugi činioci koji su doprinijeli na produbljivanje jaza. To je bilo već tradicionalno i 
kronično rivalstvo patrijaršija Antiohije i Aleksandrije, carski uticaj na konstantinopoljsku 
patrijaršiju i već vidljivo nastojanje rimske patrijaršije za prvenstvom. Nestorija je 
podržavao Teodosije II., a Kirila je podržavao papa Celestin. 


Ova novonastala religijska kriza je dobila takav nivo da je Teodosije II. morao da radi 
rješavanja ovog pitanja sazove za 431. god. n. e. novi opći crkveni sabor (,,Treći vaseljenski 
sabor“) u Efesu. Zanimljivo je da je ovaj grad, u vrijeme ,,paganstva“ poznat po kultu 
Artemide Efeške (ustvari svojoj verziji Velike Majke bogova), sada bio posebno naklonjen 
Mariji i u kojem je naziv „Bogorodica“ za nju bio prilično uobičajen. Kiril je iskoristio 
kašnjenje predstavnika Antiohije, otvorio debatu na kojoj su učestvovali uglavnom 

pristalice „Bogorodice“. Istoga dana, bez antiohijske delegacije, Sinod je osudio Nestorijevo 
učenje, ozvaničio naziv ,,Bogorodica“. Sam Nestorije je lišen svećeničkog zvanja i 
proglašen je heretikom. Uslijedila je čista nestorijanskih biskupa, pa ih čak 17 smjenjeno. 
lako je prvobitno podržavao Nestorija, car pod utjecajem svoje sestre, a inače slabe 
sopstvene volje i personalnog integriteta, je sada stao na stranu odluke efeškog sinoda. 
Tako je 3. VIII. 435. godine n. e. Teodosije II. izdao edikt o protjerivanju Nestorija u 
manastir u oazi Hibisa u gornjem Egiptu. U tom manastiru, pod Kirilovom kontrolom, 
Nestorije je ostao sve do svoje smrti. 


Sa Nestorijevom debatom, započinje i nova šizma u istočnom kršćanstvu, a rađa se 
nova kršćanska inačica poznata pod ,nestorijanskim“ imenom. Nestorijanstvo je svoje 
najsnažnije bastione imalo na krajnjim istočnim područjima tadašnjeg kršćanskog 
svijeta. Tako se i Asirska crkva Istoka odijelila od mainstream crkvene organizacije. 
Nestorijanstvo su kasnije prihvatili i Lahmidski Arapi. Pošto je nestorijanstvo progonjeno 
od ortodoksno — katoličkih država i crkve, ono se ubrzo razvilo u opoziciju prema njima. 
Tako je kasnije bilo podržavano od svih onih koji su se sukobljavali sa državama u kojima 
je bila vladajuća katoličko — ortodoksna dogma, npr. Sasanidski Iran protiv Istočnog 
Carstva, Kalifat protiv Romejskog Carstva. 


Radi toga se ,,Edeska škola“, koja je bila sklona Nestorijevom učenju, preselila na 
sasanidsku teritoriju u Nisibis. Sasanidi su koristili nestorijance kako bi presjekli veze 
velikog broja kršćana na svome teritoriju sa Konstantinopolisem i papskim Rimom. 
Tako je 484. god. n. e. pogubljen proromejski katolikos Babovai, a na njegovo mjesto je 
postavljen Barsauma, nestorijanski episkop Nisibisa. 


Pošto je najveći dio nestorijanskih spisa namjenski uništen, nije baš jednostavno 
rekonstruirati stvarno učenje Nestorija. Kršćansko nestorijanstvo je podržavalo kristološko 
učenje prema kojem u Isusu postoje dvije ličnosti, i to čovjek Isus i božanski „Sin Božji“ 
ili „Logos“. Veliko je pitanje da li je sam Nestorije bio pravi tvorac stava o dvije prirode 
Isusa. Sudeći po nekim nalazima, nije za odbaciti ni mišljenje da Nestorije po svemu sudeći 
nikada nije eksplicitno tvrdio da Isus ima dvije prirode: ljudsku 1 božansku. Međutim, 
njegovi protivnici (ponajviše Kiril), su iz njegove teze o Hristorodici izvlačili zaključak da 
to podrazumijeva i postojanje dvije osobnosti. 


Kristološka problematika na istoku — Monofizitstvo 


Međutim, proglašenje nestorijanstva za herezu, nije spriječilo novu šizmu. Zanimljivo je da 
će se ona razviti iz radikalnih struja one grupe koja se najviše suprostavljala Nestoriju 
i njegovim pristalicama. Taj novi sukob je izbio ubrzo nakon Efeškog sabora, i direktno 

je proizašlo iz Kirilove teze o Isusu Kristu kao jedinstvenoj prirodi ovaploćenog Logosa. 
To ovo odstupanje je proizveo, nakon smrti Kirila, njegov pristalica konstantinpoljski 
arhimandrit Eutih (EvTvyric; živio cc 380. — 456. god. n. e.), u pokušaju da spriječi novo 
izbijanje nestorijanstva (kako sam kaže 448. u pismu papi Lavu I. Velikom). Eutih je 
govorio da je vjeran Kirilovom učenju, ali izgleda shvaćeno na neki njegov način. Kiril je 
stvarno 432. god. n. e. govorio o jednoj fisis u Kristu, a čini se da je pod tom grčkom riječi 
podrazumijevao ono što se u latinskom kaže persona (osoba). Ipak, mnogi grčki teolozi 
razumjeli su tu riječ u smislu latinske riječi natura (narav), pa su optuživali Eutiha da se 
vraća na iste postavke kao arijanstvo, ali dok je Arije nijekao Isusovo božanstvo, Eutih je 
nijekao njegovo čovještvo. Sam papa Lav I. je pokušao da smiri teološku raspravu, pa je 
poslao pismo u kojem obrazlaže da je Eutihova greška više plod nedovoljnog razumijevanja 
problema, nego li eventualnog krivovjerja. 


Ipak zahvaljujući velikom uticaju što ga je Eutih imao, njegovo se učenje vrlo brzo proširilo 
Istokom. U novembru 447. god. n. e. na lokalnom sinodu u Konstantinopolisu, jedan od 
sudionika je Eutiha nazvao heretikom, te tražio njegovo smjenjivanje. Zbog Eutihovog 
velikog ugleda, tadašnji konstantinopoljski patrijarh Flavijan nije rado prihvatio taj 
zahtjev, ali je na kraju ipak popustio pa je Eutih osuđen kao heretik. Međutim, tu odluku 
nisu prihvatili ni car Teodosije II., a ni aleksandrijski patrijarh Dioskor, jer se Eutih pokorio 
i priznao ortodoksiju. Dioskor je održao i vlastiti sinod na kojem je vratio Eutiha u službu, 
a Teodosije II. je sazvao za 449. god. n. e. crkveni sabor u Efesu, pozvavši i papu Lava I., 
koji je pristao da ga predstavljaju tri izaslanika. Na ovom kontroverznom sinodu pobijedio 
je Eutih. Međutim, ovaj sinod neće biti priznat, pa je 451. god. n. e. (nakon smrti Teodosija 
II. koji je podržavao Eutiha) sazvan u Halkedonu novi IV. vaseljenski sinod na kojem je 
proglašena dogma o dvije neodijeljene i nepomiješane naravi u Isusu Kristu, a odbačena 
teza o jednoj njegovoj prirodi (u slučaju Eutiha božanskoj). 


Gotovo neposredno nakon sabora došlo je do raskola. Biskupi koji se nisu slagali 
definicijom papa Lava što ju je sabor prihvatio, odbacili su odluke sabora, govoreći da je 
prihvaćanje dviju naravi u Kristu zapravo prihvaćanje nestorijanstva. Držali su, međutim, 
da je u Kristu samo jedna (grč. monos) narav (grč. gvo1c; physis), zbog čega su i prozvani 
monofizitima. Kratka definicija monofizitizma glasi: Isus Krist, koji je identičan sa 
„Sinom“, je jedna osoba i jedna hypostasis u jednoj naravi, a koja je božanska. To 
je označilo i šizmu nove skupine orijentalnih crkava, koje su se nekad nazivale i 
monofizitskim crkvama, a danas ih se još naziva i predhalkedonskim crkvama. One, 
međutim, same za sebe kažu da njihov nauk nije monofizitizam, nego miafisitizam. 
Miafisitizam (ili henofisitizam) je kristološka dogma po kojoj su u osobi Isusa Krista i 
božansko i ljudsko ujedinjeni u jednu prirodu (pUoK = “physis"), bez ikakvih odvajanja, 
distinkcija, konfuzije i bez podvojenosti. Među njih pripadaju Jermenska apostolska 
crkva, Koptska (egipatska) crkva, Sirijska istočna crkvai druge. Danas su neke od tih 
Crkava s onim Crkvama koje su ostale vjerne Halkedonskom saboru potpisale različite 

izjave kojima se izriče ista vjera, te se tvrdi da je do raskola došlo zbog nerazumijevanja, 
a ne zbog različitog nauka. 


Stanje u Crkvi V. st. n. e. 


Crkveni i dogmatski sukobi su nanosili značajnu štetu Istočnom Carstvu, jer se trošila 
energija i državna pažnja na uvjeravanje čija je špekulacija tačnija i koju treba prihvatiti za 
glavnu dogmu. Ustvari borba oko dogmatskih sitnica je gotovo uvijek karakteristika 
dogmatskog načina razmišljanja. Kao što se u ranom kršćanstvu vodila žestoka borba oko 
prirode Isusa, tako se u jednom razdoblju i u islamu vodila borba oko prirode Kurana. 
Kasnije u XX. st. Različite frakcije marksističkog pokreta su vodile borbu oko „prirode“ 
revolucije, a neoliberalne frakcije oko ,,prirode“ tržišta. 


Ovi teološki sukobi koji su prijetili miru i stabilnosti Države su rezultat i snažnije uloge i 
jačanja autoriteta crkvenih institucija. Za razliku od ,,paganskog“ svećenstva, kršćanstvo se 
razvijalo kao ,,corpus separatum“ u odnosu na Državu i njene institucije. Tako je ono 
izgradilo i autonomni autoritet koje se manifestiralo kroz sve snažniju ulogu posebice 
biskupa. Svaki grad je imao svoga biskupa, čija su prava, autoritet i moć postajali sve 
izražajniji kako su slabile civilne, sekularne institucije i ustanove. Zato su pojedini 
ambiciozniji i bolje udubljeniji u teološku materiju biskupi mogli svako malo da izazivaju 
teološke rasprave promoviranjem svojih specifičnih ideja po pojedinim teološkim 
pitanjima. Te rasprave su gotovo po pravilu završavale bez dogovora i kompromisa, vodeći 
samo u nove šizme, podjele i sukobe. Kako su crkvene institucije postajale sve snažnije i 
uticajnije, tako su ova zbivanja direktnu refleksiju imala na stanje u obje rimske države. 
Zavisno od utjecaja pojedinih „aktivnih“ biskupa po svoju pastvu, šizma bi direktno vodila 
i do odvajanja dijela stanovništva koje bi dobijalo karakter opozicionarstva u odnosu na 
onu dogmu koju bi crkveni prvaci i Država prihvatili. U svim ovim teološkim problemima 
IV. i V. stoljeća n. e., a iz kojih se definitivno na kraju zaokružila zvanička katoličko — 
ortodoksna dogma, nezaobilazni su bili odnosi između onih pet najjačih biskupija / 
episkopija, nazivanih i patrijaršijama > u Rimu, Konstantinopolisu, Aleksandriji, Antiohiji 
i Jerusalimu. Dominusi, bez obzira željeli to ili ne, nisu uspjeli uopće pretvoriti biskupe u 
obične carske i državne činovnike. U pojedinim slučajevima crkveni hijerarsi prosvjeduju 
protiv određenih postupaka careva, pripadnika carske familije ili pojedinih istaknutih 
dvorjana i državnih dužnosnika, pa i osuđuju ih ili primoravaju na poniznost. 


Inače je službena crkva u IV. i V. st. n. e. bila je daleko od svoga starog ideala života i 
evanđeoskog siromaštva. Crkvena imovina, dobivena prilozima, ostavštinama i drugim 
putovima, sve više je rasla. Crkva je posjedovala zemljišta na kojima su se nalazili koloni 

i servi kasati. Određen dio prihoda trošen je na dobročinstva, ali je veći dio crkvenih 
sredstava odlazio na izdržavanje brojnog svećenstva. Crkva je branila interese vladajućih i 
imućnijih slojeva. Takvo stanje je izazivalo i opoziciju i prosvjed unutar i samih crkvenih 
institucija, i to kod onog djela svećenstva i laika - vjernika koji su bili nezadovoljni 
porastom crkvene imovine i zastupanjem interesa vladajućih slojeva. Ta opozicija 
se između ostalog ispoljavala 1 iznošenjem ove ili one apstraktne teološke postavke 
ili disciplinskih pravila. U tom kontekstu je moguće promatrati i pojavu asketizma. 
Asketizam je u određenoj mjeri bio svojstven čitavom kršćanstvu, još od najstarijih 
vremena, a među njegovim ekstremnim propovjednicima bili su predstavnici nekih 
gnostičkih sekta u II. st. Posebna udruženja, kojima je bio cilj izdvajanje iz društva, od 
"svijeta", ponikla su krajem III. i u IV. st. Ona su se pojavila u Egiptu, gdje je odavno 
postojalo pustinjaštvo pri Serapisovim hramovima. Egipatski pustinjaci su upravo i 
bili preteče kršćanskih monaha. Gotovo istovremeno pojavilo se monaštvo u Siriji i 
Palestini. Isprva su monasi bili nezavisni od crkvene hijerarhije, ali su kasnije bili 
podčinjeni biskupu. Monaštvo je bilo veoma rašireno. Predstavnici vladajuće crkve 
nastojali su monaštvo iskoristiti za borbu protiv hereze, za borbu protiv „pagana“ itd. 
Osobito široko prakticirano je to u Egiptu. Biskup Kiril Aleksandrijski više puta je 
priređivao prave napade monaha na svoje vjerske protivnike. Monaštvo se raširilo po 
čitavom Istoku. Sporovi oko pitanja vjeroispovijedi bili su, uslijed miješanja monaha, 
obilježeni fanatizmom i prelazili u prave sukobe. Monasi su uživali popularnost u 
nižim slojevima stanovništva. Međutim, Država na monaštvo, otuđenje od stvarnog 
života (samim tim i izbjegavanje javnih prava i obaveza) i njihov fanatizam nije 
gledala blagonaklono. Car Valens npr. izdao je zakon po kojim je vojna obaveza 
uključivala i monahe, Teodozije im je zabranio život u gradovima. Ali naredbe državne 
uprave nisu bitno utjecale na sudbinu monaštva. Na zapad Carstva monaštvo je donio 
aleksandrijski biskup Atanazije, dok je tamo bio u progonstvu. Širenju monaštva 
doprinijeli su Ambrozije, biskup Milana, i Augustin biskup u Hiponu (Afrika). 


Paralelno sa razvijanjem dogme i strukture kršćanskih crkava, sve se više razvijala i 
kršćanska umjetnost. 


Istovremeno, široko se razvija kršćanska umjetnost. Pod raznim “paganskim” modelima 
stvaraju se tipovi predodžbi Krista, Majke Božje i kršćanskih svetaca. Kršćansko slikarstvo 
i mozaici se tek postepeno oslobađaju tradicionalnih oblika i dobivaju originalne crte. 
Pojavljuju se razne škole kršćanske umjetnosti. Najveći značaj stekla je vizantijska škola, 
koja se nalazila pod utjecajem istočno-rimskih umjetničkih oblika. Osobito je važan bio 
utjecaj Egipta, i njegovo portretno slikarstvo nesumnjivo se odrazilo na vizantijskom 
umijeću slikanja ikona. Odnos predstavnika kršćanskih zajednica prema objektima i 
spomenicima klasične civilizacije je bio različit. Oni su se jednim dijelom poštovali, 
ali bilo je i slučajeva da su fanatički predstavnici kršćanske hijerarhije napadili i rušili 
antičke spomenike, smatrajući ih sablažnjivim ili bogohuljenjem. 

Zapadni dvor 


Jedna od prvih odluka Gale Placidije, kao regentkinje na zapadu, je bilo imenovanje 
Flavija Feliksa za patricija i magister utriusque militiae na zapadu, odnosno za 
glavnokomandujućeg oružanih snaga Zapadnog Carstva. Pored Gale Placidije i 
Feliksa, još su dvije osobe bile na samom vrhu zapadnorimske politike i to Ecije 
(magister militum per Gallias) i Bonifacije (magister militum per Africam). Njih dvojica 
su oficijelno bili podređeni Feliksu, koji je opet oficijelno bio podređen Gali Placidiji. 
Nova uprava je primarno željela stabilizirati situaciju na zapadu. Nakon što su hunske 
plaćeničke jedinice napustile Italiju, Zapadnom Carstvu je vraćena provincija Pannonia 
Valeria, što je omogućilo ravenskom dvoru da u toku 427. i 428. god. n. e. restrukturira 
odbranu na Dunavu. 


Feliks se petljao i u crkvene poslove, pa je 426. god. n. e. naredio pogubljenje Patrokla, 
biskupa Arla i Tita, đakona u Rimu. 





Konzularni diptih Flavija Feliksa. 

Ecijeve pobjede u Galiji 


Ecije je 427. god. n. e. ušao u Galiju sa cc 40.000 vojnika i krenuo je prema vizigotskoj 
vojsci koja je predvođena svojim kraljem Teodorikom I. opsjedala Arl. Ecijeva armija je bez 
većih problema porazila vizigotsku vojsku i potisnula je u Akvitaniju. Ovo je i prvi susret 
Ecija i Teodorika I., a njihovi međusobni odnosi u narednim decenijama su bili vrlo prožeti i 
neprijateljstvima i savezništvima. Ecije je naredne godine porazio Klodija, kralja Salijskih 
Franaka i povratio je određena područja u Porajnju. 


Klodio (Chlodio; Clodio, Clodius, Clodion, Cloio, Chlogio) je bio kralj Salijskih Franaka iz 
merovinške dinastije. Poznat je kao ,,dugokosi kralj“ i postao je cc 414. god. n. e. poglavar 
područja oko Thćrouanne. Odatle je znao poduzimati i napade na zapadnorimska galska 
područja, pa je 428. god. n. e. odnio pobjedu nad zapadnorimskim snagama kod Cambrai, i 
pozicionirao se u sjevernoj Galiji gdje su već od ranije bile pojedine grupa Salijskih Franaka 
naseljene. Klodio je uspio i da proširi svoju vlast do rijeke Some. 


Ecijeve blistave pobjede su doprinijele da on 429. god. n. e. bude unaprijeđen u čin magister 
militum. Vizigoti su 430. god. n. e. pod komandom Anaolsusa ponovo napali Arl, ali ih je 
Ecije teško porazio u bitci kod Mons Colubrariusa. Nakon toga su Teodorikovi Vizigoti sa 
Zapadnim Carstvom utvrdili mirovni dogovor. 


Polako se sticao utisak da se Zapadno Carstvo oporavlja. Međutim, stvarno stanje na terenu 
je još uvijek bilo daleko od stabilizacije. Vizigoti su još uvijek predstavljali opasnu silu na 
jugozapadu Galije, a ono što je preostalo od Vandala i Alana se ujedinilo i nastavilo sa 
nemirima na Iberskom poluotoku. I situacija sa svebskim kraljevstvom je isto bila napeta i 
teška. Nakon što su se Alanovandali prebacili u Afriku, Hermerik je od 430. god. n. e. 
ponovo počeo napadati po Galiciji. 


Dvorski obračuni, prelaz Vandala i Alana u Afriku i 


stvaranje Vandalsko — alanskog kartaginskog kraljevstva 


Ipak je po interese Zapadnog Carstva najgora bila nesmiljena borba između četvero 
močnika koji su se borili za prevlast na ravenskom dvoru. Uslijed intriga Ecija, Bonifacije, 
koji je kontrolirao veoma bitno afričko područje, se našao u poziciji otvorene izdaje i 
odmetnuća od ravenskog dvora. 


Po Prokopiju, Ecije je umješno igrao na dvostruku kartu. Tako je poslao dva pisma, jedno 
Placidiji, a drugo Bonifaciju. Placidiji je savjetovao da opozove Bonifacija iz Afrike, a 

njega je upozoravao da ga Placidija namjerava smjeniti sa pozicije. Bonifacije je povjerovao 
Eciju i tako se odmetnuo od ravenskog dvora. 


Kako bi osnažio svoju poziciju, Bonifacije je počinio najkatastrofalniju grešku, ravnu onoj 
sa Valensovim dopuštanjem gotskog prelaza Dunava. Bonifacije je pozvao Vandale i Alane 
da pređu iz Španije (konkretno su se tada nalazili u Betici, današnja Andaluzija) u sjevernu 
Afriku. Čak im je i osigurao i flotu koja ih je prebacila u mauretanski Tingis. 


Nakon Gunderikove smrti 428. god. n. e., novi kralj Vandala i Alana je postao njegov 
polubrat Genserik. Riječ je o jednom izrazito talentiranom i vojskovođi i političaru. 
Vandalsko — alansko vodstvo je izgleda jedva čekalo da napusti Španiju, gdje su bili 
izloženi stalnim napadima Vizigota, zapadnorimskih jedinica 1 lokalnih teritorijalnih trupa. 
Činjenica je da bi oni zbog svoje malobrojnosti vrlo brzo nestali, da nisu prešli u sjevernu 
Afriku. Uostalom za razliku od Vizigota, oni nisu uspjeli legalizirati svoju poziciju na tlu 
Zapadnog Carstva. 


Čitav narod je prešao u Afriku, ali dok su oni stigli Bonifacije se izmirio sa Galom 
Placidijom. 


Prijatelji Bonifacija u Italiji, kojima je ovaj ispad Bonifacija bio neshvatljiv imajući u vidu 
njegov karakter, su otišli u Kartaginu da se sastanu sa njim, kako bi vidjeli šta se ustvari 
dešava. Njima je Bonifacije pokazao Ecijevo pismo, pa se tako čitava zavjera otkrila. Po 
povratku, izaslanici su Placidiji objasnili šta se desilo. Međutim, carica nije ništa učinila 
protiv Ecija, jer je ovaj bio i previše utjecajan i moćan. Placidija je zato savjetovala 
Bonifacija da se vrati u Rim. 


Bonifacije je tada obavijestio Vandale i Alane da mu njihove usluge više nisu potrebne. 
Međutim, oni su to odbili i došlo je do otvorene pobune i tako je započelo njihovo osvajanje 
sjeverne Afrike. Genserik je raspolagao sa samo cc 15 — 20.000 ratnika, a nasuprot sebe je 
imao više miliona afrikorimskih i berberskih stanovnika sjevernoafričkih provincija. Ipak je 
i sa tom malom silom uspio da odnese niz pobjeda nad lokalnim snagama i brzo zauzme 
područje današnjeg sjevernog Maroka i sjeverngo Alžira. Njegova armija je u maju 430. 
god. n. e. i opkolila i grad Hippo Regius (današnja Annaba u Alžiru), u kojem je biskup 
bio sv. Augustin. Grad je odolijevao opsadi najviše zahvaljujući tome što je Bonifacije 
kontrolirao more, pa je stalno snabdjevao grad i branioce. Međutim, situacija u gradu bila 
sve očajnija i ipak se počela javljati glad. Sv. Augustin je umro 28. VIII. 430. god. n. e., ili 
zbog iscrpljenosti ili zbog gladi. I nakon 14 mjeseci opsade grad je pao u ruke Genseriku, 
koji ga je učinio svojom prijestolnicom. 


Sam Bonifacije je pozvan iz Afrike u Italiju, još dok su Vandali 1 Alani imali inicijativu na 
terenu, što se isto loše odrazilo na odbranu. Primirje između Genserika i Zapadnog Carstva 
je postignuto 11. II. 435. god. n. e., i Vandali i Alani su dobili kontrolu Numidije. Genserik 
se sa svoje strane obavezao da ne napada prokonzularnu Afriku, plaća tribut Zapadnom 

Carstvu i preda svoga sina Hunerika kao taoca. Genserik nije ostao odan miru, nego je 439. 
god. n. e., iskorištavajući zauzetost Zapadnog Carstva sa događajima u Galiji napao 
prokonzularnu Afriku i Kartaginu. Sam grad je 19. X. 439. god. n. e. pao u ruke Vandala, 
skoro bez borbe jer su napadaći ušli u grad dok je većina stanovnika pratila utrke u cirkusu. 
Genserik je svoju prijestolnicu preselio u Kartaginu. Iznenadnim zauzimanje Kartagine, 
Genserik je došao u posjed ne samo njene luke nego i dobrog dijela brodovlja koje se u njoj 
nalazilo. To je bila osnova za stvaranje ratne mornarice vandalskoalanskog kartaginskog 
kraljevstva, koja će vrlo brzo postati strah i trepet Mediterana. 


Genserik je u procesu stvaranja svoe kraljevine imao i dosta sreće. Ecije nije mogao da 
adekvatno reagira na gubljenje sjeverne Afrike, jer je sa svojim najboljim trupama u drugoj 
polovini četvrte decenije V. st. n. e. bio angažiran u sukobima sa Vizigotima, Bagaudima, 
Burgundima i Francima. Tek je sa početkom pete decenije V. st. n. e.., a zbog vandalskih 
pustošenja Sicilije, Ecije odlučio da zajednički sa istočnorimskim trupama poduzme veliku 
kombiniranu operaciju protiv Genserikovog kraljevstva. Okupljen je izrazito veliki broj 
vojnika na Siciliji. Do glavnog napada na Genserikovog karatginsko kraljevstvo ipak nije 
došlo zbog Atilinog pritiska na Istočno carstvo, pa je konstantinopoljski dvor morao trupe 
povući na dunavsko — balkansku granicu. Tako je Genserik bio spašen, i to zahvaljujući 
ambicijama hunskog vođe. 


Ecije 1 Valentinijan III. su, u novonastalim okolnostima, odlučili da 442. god. n. e. sklope 
ugovor sa Genserikom. Ravenski dvor je tako priznao Genseriku posjed dioklecijanovskih 
provincija: prokonzularne Afrike / Zeugitana, Byzacena i zapadne Numidije. Za uzvrat 
Zapadnom Carstvu su vraćene mauritanske provincije, Tripolitania i dio Numidije. 
Međutim, Zapadno Carstvo nije moglo da efektivno upravlja svojim preostalim posjedima 
u sjevernoj Africi, pa su ove oblasti faktički postale samostalne. One su uostalom iz 
provincijskog ranga prešle u rang saveznika. Potrebno je istaći da je osnovna vodilja 
Genserika u procesu izgrađivanja novog kraljevstva bilo zauzimanje priobalnih područja i 
bogatog područja današnjeg Tunisa te širenje pomorske moći, pa je mogao mauritanske 
provincije, Tripolitaniju i dio Numidije ostaviti bar za neko vrijeme pod kakvom — takvom 
kontrolom Zapadnog Carstva. Ecije se nadao primiriti odnose sa Genserikom, tako što bi ga 
na neki način uvukao unutar vladajuće teodosijevske dinastije. Sredinom pete decenije V. 
st. n. e. Eudokija (kćerka Valentinijana III.), tada vrlo mlada djevojčica, je zaručena za 
Hunerika (koji je tada bio u Rimu kao talac). Po svemu sudeći navedeni dogovori su 
omogučili kakav — takav mir i reguliranje odnosa u zapadnom dijelu Mediterana. 


Međutim, nakon smrti Ecija i posebno Valentinijana II., odnosi Zapadnog Carstva i 
Vandalsko — kartaginskog kraljevstva će se prilično usložniti i do trajnog mira nije 
došlo. Genserikovi vojnici su pustošili i napadali Siciliju i druge mediteranske oblasti, a 
zauzeli su i Sardiniju (456. god. n. e.), Korziku (469. god. n. e.) i Baleare (između 461. i 
468. god. n. e.). 

Po jednoj legendi, ta Genserikova vezanost za more i pomorsku politiku je rezultat toga da 
on, zbog toga što je pao kao dječak, nije mogao da uzjaše konja. To ga je onda odvuklo da 
vojničku slavu traži na moru. U kasnijim decenijama će se ipak pokazati da je politika 
orijentirana na more i zanemarivanja unutrašnjosti u određenoj mjeri i doprinijela slabljenju 
Vandalskoalanskog kartaginskog kraljevstva. 


I tako je čudnom igrom sudbine, Kartagina ponovo postala najveći neprijatelj Rima, makar 
iz njega bila izmještena vlada Zapadnog Carstva. Pad sjeverne Afrike u ruke Genserikova 
malobrojnog naroda je predstavljao veliki ne samo vojni, nego i politički i ekonomski i 
financijski i moralni udarac na obje tadašnje rimske države. Italija je izgubila svoju žitnicu i 
morala se od sada oslanjati na svoje resurse. Zapadno Carstvo je izgubilo dobar dio prihoda 
jer su Genseriku prepuštene afričke oblasti osiguravale značajne prihode. Vrlo brzo će 
mlado Vandalskoalansko kartaginsko kraljevstvo postati baz za par decenija vrlo moćna 
pomorska snaga u Sredozemnom moru, kao neka vrsta vaskrsle drevne Kartagine, koja će 
nanositi teške udarce i Zapadnom i Istočnom Carstvu. Sam Genserik će se skoro u trenu 
preobraziti od poglavara jedne migracione zajednice u pravog kralja, vladara jednog 
velikog područja. 


Kako se moglo desiti da dođe do pada Afrike. I kako je jedna mala vojna i narodnosna 
grupacija, tek nedavno jedva izbjegla da ne bude istrijebljena i nalazeći se u teškoj poziciji 
na Iberskom poluotoku, uspjela za kratko vrijeme da se probije od Maroka do Tunisa i 
porazi lokalne trupe i da se nametne populaciji od više miliona stanovnika. To je moguće 
objasniti sa više razloga. Prvo, sama sjeverna Afrika skoro 400 godina nije bila poprište 
nijednog ozbiljnijeg rata, pa je provincijalno prilično omlitavilo. To najbolje pokazuje 
prikaz pada Kartagine, jer je stanovnicima grada bilo važnije praćenje utrkama i navijanje 
za svoj tim, nego njegova sopstvena odbrana. Zatim, najveći dio plodnog zemljišta je bio u 
rukama ili krupnih latifundista (od kojih mnogi nisu ni živjeli na svojim posjedima) ili u 
vlasnštvu Države. Ubjedljivo najveći dio poljoprivrednog stanovništva bio je u statusu 
kolona ili serva kasata. Tako da seljaci i nisu imali neki prevelik žar za odbranom posjeda i 
provincija. Uostalom, ta odbrana je seljacima i izgledala primarno kao odbrana interesa 
provincijskih elita. Kako će se i pokazati, sjevernoafrički seljaci (neposredni proizvođači) u 
praktično smislu nisu ni nešto puno ni dobili, a ni izgubili uspostavom Vandalskog 
Kartaginskog kraljevstva. Obični narod je čak imao i niže poreze pod Genserikovom 
upravom, dok je ustvari pritisak najviše usmjeren na domaću zemljoposjedničku i drugu 
elitu, te na katoličko — ortodoksno svećenstvo i njegove posjede. Ipak i domaća elita će 
pokušavati da nađe neki svoj modus vivendi sa novoformiranim kraljevstvom. Istine radi, 
njoj će to biti znatno teže ostvarivati, nego u slučaju vizigotskog, burgundskog, 
ostrogotskog i kasnije posebno franačkog kraljevstva. 


Sjeverna Afrika je imala 1 vrlo izražene vjerske probleme. Dok su sami Vandali bili arijanci 
— kršćani, vladajuća religija u afričkoj dijecezi je bilo od Države podržavano ortodoksno 
katoličanstvo. Ortodoksno — katolička crkva Afrike je već skoro 120 godina bila u žestokom 

sukobu sa donatizmom koji je imao značajan utjecaj u pojedinim regijama. Uz to, i 
»paganski“ kultovi su bili prisutni ne samo u izoliranijim berberskim zajednicama, nego i u 
unutrašnjim dijelovima dijeceze, pa i u gradovima. lako su iskoristili takvo stanje da bi došli 
na vlast, Vandali kao tvrdokorni pa i prozelitski arijanci, će ubrzo samo još dodatno 
pogoršati religijska pitanja u kraljevstvu koje su osnovali. Katoličko — ortodoksni biskup 
Kartagine po imenu Kvodvultdeus/Quodvultdeus je protjeran u Napulj. Genserik je smatrao 
da svi njegovi bliži suradnici 1 savjetnici moraju biti kršćani arijanci. 

Ipak Genserik nije radikalno nastupao sa ciljem prevođenja kompletnog svoga stanovnišva 
na arijanstvo, jer bi to sigurno izazvalo opću pobunu. Tako je uz nastojanje da elita 
kraljevstva ostane arijanska, dozvolio slobodu ispovijedanja i katolicima — ortodoksima. 


Nastavak dvorskih sukoba 


Na vijest o pobuni Bonifacija, Feliks je uputio trupe u Afriku, ali su ove snage bile poražene 
od Bonifacijevih jedinica. U maju 430. god. n. e. Ecije je optužio Feliksa da se urotio protiv 
njega. Feliks, njegova supruga Padusija/Padusia su uhapšeni u Raveni i pogubljeni. Nakon 
pogubljenja Feliksa, Ecije je nesumnjivo postao vrlo bitna osoba na ravenskom dvoru. 
Krajem 430. i u toku 431. god. n. e. Ecije je boravio u Retiji i Noriku, stabilizirao dunavsku 
granicu i uspješno vodio borbe protiv Jutunga. Vratio se u Galiju 431. god. n. e. gdje je 
primio Hidatija, biskupa galicijskog grada Aquae Flaviae, koji je prenio žalbu galicijskog 
hispanorimskog stanovništva na Svebe. Naredne, 432. god. n. e. Ecije je porazio ponovo 
Franke, utvrdio mir sa njima i otposlao Hidatija u Španiju. 


Galicijani su nastojali da uz pomoć Ecija unište svebsko kraljevstvo. Međutim 
zapadnorimski zapovjednik je bio i previše angažiran u Galiji, kao i unutarpolitičkim 
problemima i tek je 432. god. n. e. poslao legata Censorija (Censorius) da riješi probleme u 
Hispaniji. Sudeći po Hidatijevoj kronici, Galicijani su bili uspješni u borbama sa 
Hermerikovih Svebima. Tako je galicijanski plebs (neka vrsta lokalne milicije) situiran u 
dobro utvrđenim pozicijama uspio teško da porazi Svebe, nanese im veliki gubitke i uzme 
mnogo zarobljenika. Zato su Svebi bili prisiljeni da oslobode one koje su oni zatočili. 
I 435. god. n. e. Hermerik je zaključio mir sa Galicijanima. Međutim, već 437. god. n. e. 
uslijedilo je novo izaslanstvo Censorina prema svebskom dvoru. 


Međutim, unutarnji problemi su bili ti koji su najviše zaokupljali pažnju Ecija. Rasplet 
borbe za prevlast na Zapadnom Carstvu se desio 432. god. n. e., kada je Ecije bio konzul a 
Bonifacije došao u Italiju, gdje je toplo primljen od Gale Placidije, koja je sve više zazirala 
od rastuće moći Ecija. Bonifacije je imenovan i za magister militum praesentalis i proglašen 

za patricija. Ecije (koji nije bio proglašen za patricija) se sa pravom plašio da će biti svrgnut 
i započeo je građanski rat. Ecijeva armija sastavljena uglavnom od germanskih i hunskih 
plaćenika je provalila u Italiju, i do bitke je došlo kod Riminija. Pobjedu je izvojevao 
Bonifacije, ali je sam bio teško ranjen u toku borbe i nakon nekoliko mjeseci je umro. Njega 
je naslijedio zet Sebastijan. 


Sebastijan je bio uvjereni katolik — ortodoks i dobar vojnik i političar. 


Ecije je prvo pobjegao na svoje posjede, zatim u Rim i odatle kroz Dalmaciju i Panoniju 
je otišao na hunski dvor kod kralja Rugile sa kojim ga je vezivalo i poznantstvo i 
prijateljstvo. Ecije se u Zapadno Carstvo 433. god. n. e. vratio predvodeći veliku hunsku 
armiju. Sebastijan je pobjegao u Konstantinopolis, gdje je uživao podršku uticajnih 
članova tamošnjeg dvora. On je i dozvolio da njegove pristalice gusare. 


Sebastijan se ipak nije zadržao u Konstantinopolisu i morao je iz njega pobjeći 444. 
god. n. e. Sklonio se prvo na dvor Teodorika I., a onda je otišao u Barselonu. Pošto je 
bio proglašen državnim neprijateljem na Ecijevom zapadu, sklonio se kod Genserika. 
U početku je Sebastijan služio kao savjetnik Genseriku, ali ga je kasnije vandalski kralj 
dao pogubiti. 

Ecije je sada postao uz Galu Placidiju, gospodar Zapada i primio je titulu magister utriusque 
militiae, zaplijenio imovinu Bonifacija i oženio njegovu udovicu Pelagiju, koja je 
porijeklom poticala iz gotske aristokratske familije. 





Novčić sa portretom Gale Placidije na aversu i krstom na reversu. 

Dominacija Ecija na zapadu 


Ecije je od 433. god. n. e. dominantna ličnost na zapadu, a 5. IX. 435. god. n. e. proglašen je 
patricijem. Njegova uloga je bila da se smatrao zaštitnikom (protector) Gale Placidije i 
Valentinijana III. Njegova pažnja je najviše bila usmjerena na Galiju. Prvo se rješavalo 
pitanje Burgunda sa tadašnjim njihovim kraljem Gunterom. Iako su imali status federata, 
Burgundi su upadali u Gornju Belgiku. Kako bi im zadao odlučan udarac, Ecije je 436. god. 
n. e. pozvao kao plaćenike Hune koji su pregazili burgundsko kraljevstvo. Pokolj nad 
Burgundima je bio strašan, ubijeno je 20.000 Burgunda, uključujući i Guntera. Ovaj događaj 
je vjerojatno poslužio kao podloga za nastajanje čitavog niza mediavelnih germanskih 
legendi, mitova i epova, od kojih je najpoznatiji onaj o Nibelunzima. 


Preživjeli Burgundi su se pocijepali, jedni su se pridružili Hunima, drugi su opet formirali 
razbojničke družine, a bilo je i onih koji su krenuli prema jugu. Ovoj trećoj skupini od oko 
50.000 preživjelih Burgunda Ecije je dopustio da se kao federati nasele u Sapaudiji (u 
području Lemanskog jezera) čije granice više manje koincidiraju sa  Savojom, dijelom 
francuske Jure i romanskom Švajcarskom (područje Saone i Gornje Rone). 


Iako je bio odgovor za pokolj nad Burgundima, Ecije nije želio potpuno njihovo fizičko 
zatiranje, nego mu je bilo u interesu da od preostalih Burgunda stvori regrutnu bazu. 
Guntera je na čelu preostalih Burgunda naslijedio Gondiok (Gundioc, Condiaco, Candiacus; 
Gundowech). 


Pokolj nad Burgundima ukazuje na još jednu pojavu vezanu za Veliku seobu naroda, a to je 
da su ti narodi u pokretu bili dosta ranjivi i da su trpili velike gubitke, čak u pojedinim 
slučajevima veće i od domicilnog stanovništva. Vandali Silingi su doživjeli u pravom smislu 
genocid, pa su i nestali. Hazdingi i Alani koji su se probili u Iberiju su tu sudbinu jedva 
izbjegli, ali im je broj prilično umanjen. Kasnije će biti istrebljeni u značajnoj mjeri i oni 
afrički VandaloAlani i Ostrogoti. Jedan od razloga uspjeha prodora u Zapadno Carstvo, 
germanski i drugi „barbari“ su dugovali i značajnom vojnom iskustvu svojih ratnika. Još od 
vremena pojave Huna, skoro svi muškarci tih naroda i zajednica bili su uključeni u 
kontinuirane borbe i ratove, slično Rimljanima iz Rane i Srednje Republike. U tim 
decenijama, su se vrlo dobro izvježbali u ratnim i vojničkim vještinama za razliku od 
ubjedljive većine rimske populacije. Međutim, to je imalo i drugu stranu medalje, jer 
su stalni ratovi sa Hunima, istočnorimskim i zapadnorimskim vojskama, lokalnim 
provincijskim i regionalnim trupama i između sebe, donosili ogromne biološke gubitke, 
posebno među odraslom muškom populacijom. To je moralo imati priličnog efekta po 
demografiju tih inače (u odnosu na provincijalno stanovništvo) dosta malobrojnih skupina. 
Zato i ne treba da čudi da su se neki od tih naroda, makar uspostavili i svoje kraljevine, na 
kraju veoma brzo romanizirali i utapali u većinsko stanovništvo, jedino zadržavajući svoje 
ime kao odrednicu stvorenog političkog entiteta. 

Ecije je 436. godine n. e. moguće boravio i Armorici, sa dozapovjednikom Litorijem 
(Litorius) kako bi se borio sa kroničnim problemom bagauda. 


Gala Placidija je prestala biti regent 2. VII. 437. god. n. e., na 18. rodjendan Valentinijana 
III. i tako započinje njegova formalna samostalna vladavina. U Konstantinopolisu 29. X. 
437. god. n. e. je održana svadba Valentinijana III. I Licinije Eudoksije. Naredne godine, 
Valentinijan III. I Eudoksija su dobili kćerku Eudokiju, a kasnije i drugu kćerku Placidiju. 





Solid Valentinijana III. iz solunske kovnice (437./438. god. n. e.). Na aversu 
portret Valentinijana III., a na reversu prikaz vjenčanja Valentinijana III. 
sa Licinijom Eudoksijom, a središnji lik je prikaz Teodosija II. 


Ipak najvažnije borbe Ecije i njegov dozapovjednik grof Litorije (inače još uvijek 
,paganin“ po opredjeljenju) su vodili sa Vizigotima. Njihov kralj Teodorik I. je želio da 
zauzme Arl, bogato upravno i trgovačko središte, ali je taj grad spasilo blagovremeno 
približavanje trupa pod komandom Ecija. Nešto kasnije vizigotsko — tolozanski kralj je 
nastojao da zauzme Narbonu kako bi dobio izlaz na Sredozemno more i kontrolirao puteve 
koji vode ka pirinejskim prolazima. Narbona je opkoljena i izložena napadima, a glad je 
prijetila stanovnicima grada. Situaciju je spasio grof Litorije, koji je naložio svakom od 
svojih konjanika da ponese dvije vreće brašna i onda se tako probio do Narbone. Litorije je 
inače najviše koristio hunske plaćenike. Ecije je dobio i odlučnu bitku ( možda kod Mons 
Colubrarius), u kojoj je ubijeno 8000 Teodorikovih vojnika. Ecije je nakon toga napustio 
Galiju, a komandu je privremeno dobio Litorije. On je pokrenuo ofanzivu direktno na 
Tuluzu. Teodorikova prijestolnica je ugrožena od Litorijeve kombinirane zapadnorimske i 
hunske (plaćenici) vojske. Teodorik I. se našao u vrlo teškoj poziciji. 

Vrijedi istaći da je Litorije bio posljednji visoki rimski časnik koji je dao izvesti 
odgovarajuće ,paganske“ obrede i konsultirati auspices prije bitke. Ponukan dobrim 
predviđanjem augura Litorije je odbio i dobre prijedloge mira koje su lokalni biskupi nudili 
u ime Teodorika I. U takvoj situaciji Teodorik I. je izlaz tražio u kršćanskoj pobožnosti i 
poniznosti. Tako je kostret i pepeo odložio tek kada je bio spreman da se lati oružja, a 
predstojeća bitka je predstavljena kao borba kršćanstva protiv ,,paganstva“ (Huni su bili 
,pagani“). Nošeni ratničkim i posebno vjerskim zanosom kraljevi vojnici su prosto jurnuli 
na Litorijeve, poglavito, „paganske“ trupe. Tako je kod Tuluza Teodorik I. izvojevao 
odlučnu pobjedu, a Litorije je zarobljen i u zarobljeništvu je podlegao uslijed rana 
zadobijenih u bitci. 


Situaciju u Galiji je stabilizirao zapovjednik Veterik/Vetericus, a onda je došao i Ecije 
ponovo preuzeo inicijativu na frontu, i nakon čega je postigao mirovni ugovor. Kao 
garanciju, pojedine galske aristokrate su poslane kao taoci na dvor Teodorika I. Budući 
zapadni car Avit je posjetio Teodorika I., živio na njegovom dvoru i podučavao njegove 
sinove. Po povratku Ecija u Italiju, Valentinijan III. je dao nalog Senatu i Gradu Rimu da 
se podigne spomenik Eciju. 


Nakon premještanja i naseljavanja Burgunda, Ecije se ponovo posvetio problemu 
Bagauda. U tu svrhu je i preselio potomke onih Alana (pod vodstvom Goara) koji su 
naseljeni kao federati u Galiji, oko Valente (u jugoistočnoj Galiji) i Orleana. Teško stanje 
je bilo i na iberskom poluotoku, gdje su u toku prve polovice pete decenije V. st. n. e. Svebi 
širili teritoriju pod svojom kontrolom. Jedino je provincia Tarraconensis još uvijek bila pod 
značajnijom vlašću ravenskog dvora. Ali i u toj provinciji je bilo značajne bagaudske 
aktivnosti. 


U slučaju Genserika, Ecije je nakon odlaganja napada na Kartaginu, odlučio da (kako je već 
ranije rečeno) diplomatskim putem bar uspostavi kakav — takav mir. U tome je i uspio, i 
tako primirio vandalsku pretnju u momentu kada se nad čitavim rimskim svijetom, pa i 
Europom u cjelini, nadvila sjenke velike opasnosti. Ecije je tako izbjegao vođenje rata na 
dvije fronte, međusobno veoma udaljene, i mogao je rasterećeniji da se suoći sa Atilom. 


Krajem 40tih godina V. st. n. e. došlo je i do franačkog napada pod Klodijem u područje 
provincije Belgica Secunda. Do bitke je došlo 448. god. n. e. na riječnom prijelazu kod 
Vicus Helena, u kojoj su zapadnorimske trupe uspješno vodili Ecije 1 Majorijan (kasniji 
zapadni car i dominus). Sukob sa Francima je bio kratkotrajan i već 450. god. n. e. Ecije je u 
dobrim odnosima sa Francima. Nakon Klodija, Salijskim Francima je zavladao Meroveh 
(Merovech, Meroveus, Merovius), eponim merovinške dinastije. 


Stalni ratovi na prostorima Zapadnog Carstva, i gubitci pojedinih područja su prilično 
otežali financijsko i materijalno stanje Države. Poseban je problem bio to što više nije bilo 
dostatnih javnih prihoda kako bi se zadovoljile potrebe vojske. Valentinijan III. je 14. VII. 
444. god. n. e. proglasio zakon kojim je ukinuo izuzeće državnih birokrata od regrutne 

takse. Iste godine uvele su se još dvije vrste poreza, i to cc 4% taksa na _ prodaju i vojna 
taksa koja se odnosila na senatorski red. Od senatora illustrissimi se očekivalo da osiguraju 
novac u vrijednosti opremanja i održavanja tri vojnika. Od senatora drugog reda se 
očekivao novac u vrijednosti jednog vojnika, a od onih trećeg reda 1/3 vrijednosti jednog 
vojnika. Zanimljivo je da se vojnička taksa odnosila i na samoga Valentinijana IM., koji je 
morao da odvoji dio svojih personalnih prihoda i donira ih Državi. 


Atila i Istočno Carstvo 


Dok se na istoku Teodosije II. Bavio kristološkim pitanjima, a na zapadu Ecije osiguravao 
galsku prefekturu, u širokom nomadskom hunskom ,,carstvu“ dešavali su se vrlo značajni 
procesi koji su povezani sa ličnošću Atile. Ovaj budući strah i trepet Europe je sin 
Mundžuka, brata Oktara i Rugile. Pretprostavlja se da je rođen možda u posljednjoj 
deceniji IV. st. n. e. 


Etimologija imena Atila je nejasna, i do danas se iznio čitav niz teorija po ovom pitanju. 
Ono što znamo o Atili su: 1. skupina fragmenata iz istočne i zapadne literarrne baštine 
koja je nastajala više — manje od Atili suvremenih pisaca, 2. kasnija literarna baština koja 
je koristila ranija vrela, 3. crkvena djela, 4. gotske i općenito germanske kronike, mitovi, 
legende i epski ciklusi. Atila je bitan karakter u epu o Nibelunzima, kao i različitim sagama 
i edama. Arheologija je otkrila i neke detalje o materijalnoj kulturi Huna, njihovom načinu 
života i umjetnosti. Međutim , do danas arheologija još uvijek nije uspjela pronači mjesto 
Atiline prijestolnice koju opisuje Prisk, niti njegov grob. Jordanes, pozivajući se na Priska, 
daje i fizički opis Atile koji je bio niskog rasta, sa širokim prsima i velikom glavom, oči su 
mu bile male, a njegova brada tanka i prosjeda, imao je i ravan nos i preplanulu kožu. Ovaj 
opis odaje istočnoazijsko porijeklo Atile. Sa Atilom definitivno završava politika relativno 
dobrih odnosa rimskog svijeta (u oba njegova dijela) i hunskog svijeta. Iako je bilo 
povremenih hunskih upada u Istočno Carstvo, globalno gledajući do žestokih okršaja i 
prodora nije dolazilo. Rimljani su inače vrlo često koristili Hune kao plaćenike u borbama 
protiv germanskih zajednica ili u unutrašnjim sukobima. Posebno je Ecije često pribjegavao 
korištenju hunskih plaćenika. Rimske države i Huni su razmjenjivali i taoce i izaslanstva. 
Istočno Carstvo je 424. god. n. e. sa Hunima sklopilo i sporazumom po kojem je isplaćivalo 
godišnji tribut od cc 115 kg zlata. Međutim, sa dolaskom Atile, granice dvije rimske države 
vrlo brzo će osjetiti bijes hunskog „carstva“. 


Nakon smrti Rugile 434. god. n. e., vlast nad hunskim „carstvom“ je prešla na Mundžukove 
sinove Atilu i Bledu (Buda). U ovo vrijeme hunske vođe su pregovarale sa istočnorimskim 
izaslanstvom vezano za ekstradiciju nekoliko hunskih prebjega (moguće hunskih velikaša 

i odličnika koji se nisu slagali sa preuzimanjem vlasti od Atile i Blede) koji su se sa svojim 
brojnim pristalicama sklonili na istočnorimsko područje. Naredne godine Atila i Bleda su u 
Margusu (današnji srbijanski grad Požarevac) su sa Istočnim Carstvom sklopili povoljan 
ugovor, koje se obavezalo ne samo da izrući prebjege, nego i da duplira iznos dotadašnjeg 
novčanog tributa u zlatu, da otvori trgovišta za trgovca sa hunskog područja, i da plati 
otkupninu od 8 solida za svakog Rimljanina uhvaćenog od Huna. Tako je izbjegnut 
rat na dunavskoj granici, što je konstantinopoljski dvor iskoristio kako bi se ojačale 
konstantinopoljske zidine i dunavske fortifikacije. Huni su nakon sporazuma svoju pažnju 
usmjerili na sasanidski Iran, ali su od strane iranske vojske poraženi u Jermeniji. I cc 440. 
god. n. e. Huni su napali trgovce na trgovištu ustanovljenom po ugovoru na sjevernoj strani 
Dunava. Povod za taj čin je bila njihova tvrdnja da je raniji ugovor prekršen jer je biskup 
grada Margusa prešao Dunav i na hunskoj teritoriji dao oskrnaviti i opljačkati kraljevske 
hunske grobove. 


Atilina i Bledina vojska je prešla Dunav i u Margusu su zahtijevali da Istočno Carstvo izrući 
koji je navodno prisvojio imovinu koju Atila smatrao svojom. Dok su Istočni Rimljani 
diskutirali šta da urade sa biskupom, on je tajno prebjegao Hunima i predao im Viminacium. 
Ovo se dešavalo dok je značajan dio istočnorimskih snaga nalazio na Siciliji, odakle je 
trebala biti pokrenuta ofanziva na Genserikovo kraljevstvo. Uz sve to i iransko - persijski 
„šah nad šahovima“ Jazdegerd II. je vodio težak rat sa kršćanskim Jermenima. 


Najveći problem koji je sasanidski Iran imao sa Jermenijom ticao se religije. Jazdegerd II. 
je namjeravao da nametne ili nestorijansko kršćanstvo ili zaratustrizam u Jermeniji. To je 
dovelo do pobune kojoj je na čelu stajao Vardan Mamikonijan. Do odlučujuće bitke je 
26. V. 451. god. n. e. došlo kod Avarayra. Na jermensko — kršćanskoj strani je bilo 66.000 
vojnika, dok su Iranci imali između 180 i 220 000 vojnika, uključujući i bojne slonove i 
Besmrtnike. Bitka je završila jermenskim porazom, a i poginuo je Vartan Mamikonijan. 
Uprkos ovoga poraza, Jermenija se nije smirivala i u njoj se nastavio gerilsko — partizanski 
rat (pod vodstvom Vahana Mamikonijana, nećaka Vartana Mamikonijana). Na kraju je 484. 
god. n. e. u Nvarsaku dogovoren mir i sporazum po kojem se garantira religijska sloboda 
u Jermeniji. 


Istočno Carstvo je tako te godine praktično bilo razvučeno na tri fronta. Na istočnom 
frontu, utjecajni zapovjednik i dvorjanin Anatolije (tada u činu magister militum per 
Orientem) je uspio da sa Jazdegerdom II. 442. god. n. e. sklopi mir i po načelu status quo. 


Atila i Bleda su 441. god. n. e. sa svojim ratnicima zauzeli i Singidunum i Sirmium. Tako je 
probijena istočnorimska linija odbrane na Dunavu. Zbog toga je 442. godine n. e. 
konstantinopoljski dvor opozvao svoju armiju sa Sicilije i naredio izdavanje velike emisije 
novih novčića kako bi se financirao rat sa Hunskim ,,Carstvom“. Vjerujući da mogu 
poraziti Atilinu vojsku, konstantinopoljski dvor je odbio zahtjeve podnesene u ime 
Atile i Blede. 

Naredne 443. god. n. e. godine su Atila i Bleda poveli sa sobom golemu armiju koja je 
duboko prodrla u središnji Balkan, osvojivši Ratiariju (na Dunavu), postavivši opsadu 
Niša. Nakon osvajanja i razaranja Niša (zahvaljujući korištenju opsadnih mašina), vojska 
»Hunskog carstva“ je zauzela i Serdiku/Sofiju, Filipopolis/Plovdiv 1 Arkadiopolis. Jedna 
istočnorimska armija je bila uništena u blizini Konstantinopolisa. Međutim, duple zidine 
Konstantinopolisa su bile odlična zaštita i napadači su bili zaustavljeni pred njima. Ipak su 
Hersonezu. Tek je tada Teodosije II. priznao poraz i poslao Anatolija (još uvijek kao 
magister militum per Orientem), praćenog sa Teodulusom (Theodulus; magister militum per 
Thracias), da pregovara sa Atilom. Uvjeti mira iz ljeta 443. god. n. e. su bili veoma teški za 
istočnorimsku stranu koja je morala da isplati 6000 rimskih funti (cc 1963 kg) zlata kao 
odštetu što se nije pridržavala ranijeg dogovora, godišnji tribut je uvećan do 2100 rimskih 
funti (cc 687 kg) zlata. Uz to, istočnorimska strana je ponižena i time što je morala sve one 
koji su prebjegli na njenu stranu i pobjegli iz hunskog ropstva ili zarobljeništva vrate i 
predaju nazad ili da isplate otkupninu za one koji su pobjegli (uključujući i Istočne 
Rimljane). Otkupnina za oslobađanje zarobljenika je povećana na 12 solida po osobi. Istočni 
Rimljani nisu više smjeli ni da primaju ,,Barbare“ koji su iz hunske domene prebjegli na 
istočnorimsku. Istočnorimski dvor se morao povinovati zahtjevima i hunski kraljevi su se 
sa vojskom povratili u unutrašnjost svoga područja. 


Da nije sve bilo tako crno, i da se mogao pružiti i vrlo djelotvoran i uspješan otpor Atilinoj 
armiji pokazuje primjer jednog naselja, čije se ime u izvorima i historiografiji pojavljuje 
pod različitim imenima kao Asimus, Asimos, Azimuntium, Asamos, Anasamos, Ansamo. 
U toku pregovora koje su Anatolije i Teodulus vodili sa Atilom, postavilo se i pitanje 
naselja Asimus, o čemu Prisk govori na sljedeći način: “Atila je zahtijevao da Asimutijci 
izruče zarobljenike, bez obzira da li su to Rimljani ili Barbari. Asimus je snažna utvrda ne 
suviše daleko od Ilirika na tračkoj granici, čiji su stanovnici nanijeli mnoge strašne čini 
neprijatelju, ne samo odbijajući njih od zidina, nego čak preduzimajući i bitke izvan jarka 
(odbrambene linije Asimusa op. a.). Oni su se borili protiv nebrojenog mnoštva (hunske 
vojske op. a.) i zapovjednika koji su imali veliku reputaciju među Skitima (Prisk hunske 
snage anakronistički naziva Skitima op. a.). Huni, gubiši su se polako povukli od utvrde. 
Zatim su Asimutijci —odjurili (iz Asimusa op. a.), udaljenije od svojih domova nego 
uobičajeno, jer su im špijuni rekli da je neprijatelj otišao sa rimskim plijenom, i napali ga 
iznenada (hunsku vojsku u pokretu op.a.). lako ih je bilo manje nego Huna nasuprot 
njima, istaknuvši se hrabrošću i snagom oni su učinili hunski plijen svojim. Tako su 
Asimuntijci u ovom ratu ubili mnoge Skite, oslobodili mnoge Rimljane i primili one koji su 
prebjegli od njihovih neprijatelja. Atila je rekao da on neće povući svoju armiju ili 
ratificirati mirovni sporazum, dok se Rimljani koji su pobjegli (Asimuntijcima op. a.) ne 
isporuče ili se plati otkupnina za njih, i da barbarski zarobljenici uzeti od Asimuntijaca 
mu ne budu predani. Nije bilo moguće za izaslanika Anatolija, niti za zapovjednika vojnih 

snaga Trakije, Teodolusa, da mu se suprotstave. Čak kada oni su ponudili razumne 
argumente, oni nisu uspjeli ubijediti Barbara (Atilu op. a.), jer je sa jedne Atila bio veoma 
samouvjeren i spreman na oružje, a sa druge oni sami su bili pod utiskom (strašnih op. a.) 
prošlih događaja. Oni su poslali pisma Asimuntijcima naređujući im da predaju zarobljenike 
Rimljane koji su im prebjegli ili da plate 12 zlatnika po osobi i da oslobode zarobljenike 
Hune. Asimuntijci, potvrđujući (da su primili op. a.) pisma za sebe, rekli su da su pustili na 
slobodu sve one Rimljane koji su im prebjegli i da su pobili sve skitske zarobljenike koje su 
imali, ali da imaju dvojicu zatočenih, jer nakon opsade koja se ranije desila, neprijatelj je 
iznikao iz zasjede i oteo neku djecu koja su van utvrde čuvala stoku na ispaši. Ako Huni ne 
predaju ove dječake, oni (Asimuntijci op. a.) kažu da neće da predaju zarobljenike prema 
zakonima rata. Kada su oni koji su išli Asimuntijcima objavili ove stvari, i za kralja Skita i 
za rimske zapovjednike je bilo najbolje da potraže djecu za koju su Asimuntijci rekli da su 
oteta. Kada niko nije nađen, barbarski zarobljenici Asimuntijaca su bili predati, a Sklti su se 
morali zakleti da oni nemaju (otetu op. a.) djecu. Asimuntijci su se tako zakleli da su 
Rimljane koji su im prebjegli poslali dalje slobodne. Oni su se čak zakleli iako je bilo 
Rimljana među njima. Oni nisu mislili da su da su se oni zakleli lažnom prisegom, jer je to 
bilo radi sigurnosti ljudi njihove sopstvene zajednice." 


O ovom naselju koje je pobijedilo Atiline ratnike lijep zapis je ostavio i Edvard Gibon: 
“Postojanost jednog jedinog gada, tako beznačajnog da ga, osim u ovoj prilici, nikada nije 
spomenuo neki historičar ili zemljopisac, razgolitila je bruku cara i Carstva. Azim ili 
Azimuntij, trački gradić na ilirskoj granici, istakao se ratničkim duhom svoje mladeži, 
vještinom i ugledom vođa koje su izabrali, i odvažnim podvizima protiv nebrojene 
varavarske vojske. Umjesto da krotko očekuju njen dolazak, žitelji Azimuntija su često i 
uspješno napadali na hunsku vojsku, koja je počela da se kloni tog opasnog susjedstva; iz 
njenih ruku izbavili su plijen i zarobljenike, a za svoju vojsku kao dobrovoljce zavrbovali 
bjegunce i dezertere. Nakon zaključenja sporazuma Atila je i dalje prijetio Carstvu 
neumoljivim ratom, ukoliko Azimuntijce ne ubijedi ili prisili da ispune uslove koje je 
njihov vladar prihvatio. Teodosijevi zvaničnici su sa stidom priznali istinu da više nemaju 
nikakvu vlast nad ljudskom zajednicom, koja je tako odvažno branila svoju prirodnu 
nezavisnost, a hunski kralj se udostojio da pregovara o ravnopravnoj razmjeni sa 
građanima Azima. Tražli su d aim se vrate neki pastiri, slučajno uhvaćeni sa stokom. 
Dozvoljena je stroga, mada jalova istraga; ali su Huni bili prinuđeni da se zakunu da ne 
drže nikakve zarobljenike iz toga grada, prije nego što su mogli da povrate dvojicu 
preživjelih zemljaka, koje su Azimuntijci zadržali kao zalog bezbjednosti svojih 
izgubljenih drugova. Atilu je, pak, zadovoljila i zavarala njihova zakletva da su preostali 
zarobljenici pogubljeni, a da je ustaljeni običaj da smjesta otpuste Rimljane i dezertere 
kojima je bezbjednost javno obećana. Ovu obazrivu i uslužnu pretvornost kazuisti bi 
mogli osuditi ili opravdati, već prema tome da li naginju strogom naređenju sv. Avgustina 
ili blažem osjećanju sv. Jeronima i sv. Jovana Zlatoustog; međutim, svaki vojnik i svaki 

državnik mora priznati da bi varvari prestali da gaze dostojanstvo Carstva da se 
podsticao i množio azimuntijski soj." 


Po povratku iz rata Bleda je cc 445. god. n. e. umro. Iako je u historiografiji i popularnoj 
kulturi bilo pretpostavki i špekulacija da je Atila odgovoran za smrt Blede i to prilikom 
lovačkog puta, ustvari se ne zna kako i od čega je Bleda umro. 


Bleda je inače zabilježen u historiji i po anegdotama vezanim za maurskog patuljka Zerka, 
kojeg je dobio nakon kampanje iz 441. god. n. e. Bleda je inače dao da se Zerku uradi i 
oklop koji bi mu odgovarao, kako bi ga ovaj patuljak mogao pratiti na kampanjama. 
Nakon Bledine smrti, Zerko je pripao Atili koji ga je 449. god. n. e. kao poslao Eciju. 
Zapadnorimski moćnik je Zerka vratio Asparu, stvarnom vlasniku. 


Atila je 447. god. n. e., ponovo pokrenuo veliku vojsku na Istočno Carstvo, ponovo 
prelazeći preko Mezije. Armija pod komandom istočnorimskog magister milituma 
Arnegiskla (gotskog porijekla) se suprostavila Atilinoj vojsci u bici kod Utusa (blizu rijeke 
Vit u današnjoj Bugarskoj). Bitka je bila veoma teška i krvava. Obojica zapovjednika su 
se žestoko borila. Arnegisklu je ubijen konj, ali se on nastavio hrabro boriti sve do svoje 
pogibije. Iako je istočnorimska armija izgubila bitku, nanijeti su i izrazito veliki gubici i 
Atilinoj vojsci. 

Nakon bitke, istočnobalkanske provincije su bile ostavljene na milost i nemilost Atiline 
armije. Potpuno je razoren grad Marcianopolis, i tek će ga stoljeće kasnije obnoviti 
Justinijan. Situacija i u samom Konstantinopolisu se usložnjavala, jer su zidine bile 
oštećene zemljotresom iz januara 447. godine n. e., a u njemu je izbila i epidemija. 
Konstantin, Pretorijanski prefekt Istoka, je izvršio punu mobilizaciju grada i uz pomoć 
navijaća dva tima (zelenih i plavih) je uspio da se poprave oštećenih dijelovi fortifikacija. 
U Konstantinopolis je došao i značajan odred isaurijskih vojnika pod komandom 
Zenona (nije riječ o kasnijem istoimenom caru), novog magister militum per Orientem. 
Sve je to, uz već spomenute teške gubitke, Atilu odvratilo od direktnog napada na 
prijestolnicu Istočnog Carstva. Umjesto toga su hunske jedinice pustošile po središnjem, 
istočnom i južnom Balkanu, nanoseći veliku štetu i razaranje. Ljudski gubici su isto 
bili veliki. Atila je sa svojom vojskom prodro sve do Termopila. Kalinik iz Rufinijane 
je u svome životopisu Hipatiju, napisao da je više od 100 gradova bilo zauzeto. 
Konstantinopoljski dvor je na kraju svega bio prisiljen da potpiše mir krajem 448. 
godine n. e. Teodosije II. je morao da isplati golem godišnji tribut, a utvrđena je i 
Ničija zemlja“ koja se pružala u razdaljini od pet dana hoda južno od Dunava. 
Atilin pohod na istočnorimski Balkan je bio onaj pravi barbarski upad, koji je nanio 
nemjerljivu štetu posebno Meziji i Trakiji. 

Konstantinopoljska izaslanstva 


Na konstantinopoljski dvor je Atila poslao svoje izaslanike i to Panonorimljanina Oresta 
i Edeka. Sa njima zajedno je na put prema Atilinoj prijestolnici otišlo i istočnorimsko 
izaslanstvo koje je predvodio visoki dužnosnik Maksimin, a u kojem se nalazio i Prisk. 
Još prije napuštanja Konstantinopolisa, eunuh Krisafije / Xpvo&ewc / Chrysaphius (favorit 
tadašnjeg dvora u statusu comes sacrarum largitionum ) je podmitio Edeka da učestvuje u 
zavjeri sa ciljem likvidacije Atile. O toj zavjeri, Maksimin kao vođa izaslanstva nije ništa 
znao. Po dolasku u Atilinu prijestolnicu (negdje smješteno u panonskoj ravnici današnje 
Mađarske), Edeko je odmah prijavio Atili da Krisafije planira atentat na njega i objasnio 
mu detalje plana. Atila je saznao i da poslanstvo nije umiješano u tu konspiraciju, pa je 
bijes iskalio optužujući cara i njegovog glavnog favorita. Atila je od konstantinopoljskog 
dvora tražio da pogubi Krisafija, koji je da bi se umilostivio Atili poslao svoga izaslanika 
sa novcem. Prisk je ostavio detaljan i živopisan opis Atile, njegovih pratilaca i njegove 
prijestolnice. 


Kada se govori o Hunskom ,,carstvu“, hunskoj vojsci i sl. potrebno je znati da je Atilina 
hegemonija bila etnički, kulturni, narodnosni i jezički konglomerat. Pored etničkih Huna, tu 
su bili i brojni narodi, zajednice i plemena germanskog, sarmatskog, dačkog, provincijalno — 
romanskog možda i slavenskog porijekla. Samo Hunsko ,,Carstvo“ se prostiralo širokim 
pojasevima istočne i srednje Europe. Hunsko carstvo nije bilo etničko i narodnosno 
eksluzivistički uređeno, pa je Atilina prijestolnica odavala u pravom smislu multietnički, 
multikulturni i multijezički karakter. Izgleda da se cijenila meritokratija, pa nije bilo 
neobično da osoba koja je bila zarobljenik postane za nekoliko godina i utjecajna u sustavu 
hijerarhije Atilinog ,,carstva“. Najbolji primjer toga daje Prisk, kada opisuje svoj boravak 
u Atilinoj prijestolnici: “Dok sam ja (Prisk op. a.) čekao (u Atilinoj prijestolnici op. a.) i 
hodao gore dole ispred ograde koja je okruživala kuću (hunskog velikaša Onegesija op. a.), 
čovjek, za koga sam po njegovom skitskom (misli se hunskom, jer Prisk u anakronističkoj 
maniri hunsku politiju naziva skitskom op. a.) odijelu mislio da je barbar, prišao mi je 
i obratio mi se na grčkom sa riječi: zdravo. Bio sam iznenađen da Skit govori grčki. 
Podanici Huna, pomiješani iz različitih zemalja, pored svojih barbarskih jezika, teže da 
znaju ili hunski ili gotski, pa i latinski, ukoliko sa Zapadnim Rimljanima dolaze u dodir. 
Njihov čovjek, međutim, ne govori lako grčki jezik, izuzev onih koje su doveli kao 
zarobljenike iz Trakije ili ilirskog primorja. Ali se ovi pri susretu, lako prepoznaju po 
odrpanom odijelu i zapuštenoj glavi kao ljudi koji su zapali u bijedu. Ovaj čovjek, 
naprotiv, je odavao dobrostojećeg Skita, koji je bio dobro obučen i imao kosu ošišanu 
u krug po skitskom običaju. Nakon što sam otpozdravio, pitao sam ga koje je on i odakle 
on dođe u stranu zemlju i prihvati skitski život. Kada me je on upitao zašto ja želim to 
da znam, rekao sam mu da je njegov helenski govor izazvao moju znatiželju. On se tada 

nasmijao i rekao mi je da je rođen kao Grk i da je zbog trgovačkih poslova otišao u 
Viminacium na Dunavu, gdje je ostao dugo vremena i gdje je oženio veoma bogatu ženu. 
Ali kada je grad postao plijen barbara, izgubio je imovinu i i zbog svoga bogatstva pripao je 
Onegesiju prilikom podjele plijena, kako je to običaj među skitima da poglavice za sebe 
rezerviraju bogate zarobljenike. Pošto se hrabro borio protiv Rimljana i Akatira, on je sa 
plijenom koji je zadobio otkupio svoju slobodu . Zatim se oženio barbarkom i sa njom je 
imao djecu, a dobio je i privilegiju da jede za trpezom Onegesija. On je smatrao novi život 
među Skitima boljim nego stari među Rimljanima i dao je sljedeće razloge za to: Nakon 
rata Skiti žive u neaktivnosti, uživajući u onome što imaju, i ako ne uopće, a ono veoma 
malo uznemiravaju. Nasuprot tome, Rimljani su na prvom mjestu podložni da stradaju u 
rati, jer moraju svoje nade za sigurnost da oslanjaju na druge, i nije im dozvoljeno, poradi 
svojih tirana da koriste oružje (u ovoj rečenici navedeni Grk kritizira praksu korištenja 
plaćenika u rimskim vojskama i nedozvoljavanje — od strane neodgovornih i strašljivih 
vladara i njihovih tutora ili favorite iz straha za svoju vlast -samim građanima da se brane 
i koriste oružje op. a.). A oni koji koriste oružje su povrijeđeni zbog kukavičluka njihovih 
zapovjednika, koji ne — mogu podržati vođenje rata. I stanje pidanika u vrijeme mira je 
daleko bolnije negoli nevolje rata, strogost poreza je veoma opaka i nepošteni ljudi nanose 
povrede drugima, zato što zakoni nisu faktički važeći za sve klase. Prijestupnik koji pripada 
bogatijim klasama nije kažnjen za svoje prijestupe, dok siromašni čovjek, koji ne razumije 
poslovanje, prolazi kroz zakonsko kažnjavanje, koje ako on ne oduzme sebi život prije 
suđenja, koje se toliko dugo otegne i tako mnogo novca se potroši. Vrhunac bijede je to da 
se mora platiti kako bi se došlo do pravde. Niko neće pripustiti na sud povrijeđenog čovjeka, 
izuzev ukoliko on plati sumu novca sudiji i službenicima sudije. Kao odgovor na ovaj 
napad na Carstvo, zamolio sam ga da bude dovoljno dobar da posluša sa strpljenjem i drugu 
stranu pitanja: Osnivači Rimske Republike, - rekoh — koji su bili mudri i dobri ljudi, kako bi 
spriječili to da se stvari odvijaju slučajno su učinili jednu klasu ljudi čuvarima zakona, i 
postavili drugu klasu za vojnike, koji nisu imali drugih stvari, nego da uvijek budu spremni 
na rat i da idu u to bez straha, jer su njihove uobičajene vježbe unaprijed iscrpile sav njihov 
strah. Ostalima je bilo namjenjeno da obrađuju zemlju i da podržavaju i sebe i one koji se 
bore u njihovu odbranu, doprinoseći vojsci snabdjevanjem žitom. Onima koji štite interese 
parničara je isplaćena suma novca od potonjih, isto kao što seljaci plaćaju vojnike. Zar 
nije uredu da podržiš onoga koji pomaže i nagradiš ga za njegovu dobrotu. Podržavanje 
konja koristi konjaniku... Oni koji potroše novac na parnicu i na kraju izgube ne mogu 
pravično da kritikuju to izuzev kao nepravdu na njihovom slučaju. I koliko se dugo 
vremena potroši na sudsku parnicu, to je poradi brige za pravdu, kako sudije ne bi mogle 
podbaciti u donošenju pravičnih presuda davanjem presuda na brzu ruku. Bolje je da oni 
mogu osmotriti i zaključiti slučaj opreznije, nego da presuđuju u žurbi gdje bi oni mogli da 
povrijede čovjeka i prekrše prema Božanstvu, ustanovljavaću pravde. Rimljani tretiraju 
svoje robove bolje nego što kralj Skita tretira svoje podanike. Oni prema njima postupaju 
kao očevi ili učitelji, opominjujući ih da se suzdrže od zla i slijede pravce ponašanja kako 

bi oni bili časno cijenjeni. Oni ih prekoravaju za greške slično kao i svoju sopstvenu djecu. 
Nije im dozvoljeno, slično Skitima, da ih ubiju. Oni imaju bezbroj načina da im se dodijeli 
sloboda. Oni mogu biti oslobođeni ropstva ne samo za vrijeme života (gospodara op. a.), 
nego takođe i njihovim oporukama i testamentarne želje Rimljanina prema njegovoj 
imovini su zakon. Moj sugovornik je plakao i priznao je da su zakoni i uređenje Rimljana 
bili dobri, ali je osudio upravitelje da, ne posjedujući duh ranijih generacija, uništavaju 
Državu." Priskova podjela na tri staleža (oni koji se bave zakonima, oni koji ratuju i oni 
koji rade) nije uopće rimski niti pripada teoriji klasične civilizacije, nego prilično nalikuje 
na onu diobu (one koji se mole / oratores, one koji ratuju / bellatores i one koji rade / 
laboratores) koja je svojstvena za mediavelnu civilizaciju (one koji se mole / oratores, 
one koji ratuju). Ovaj Priskov komentar na najbolji način pokazuje koliko se rimski 
svijet i na istočnom i na zapadnom svome dijelu udaljio od tradicija i načela klasične 
civilizacije. Kasnorimski period je nedvosmisleno proto-mediavelni. 


Odnosi Atile i konstantinopoljskog dvora su se ubrzo ponovo usložnili, i hunski kralj je 
450. god. n. e. ponovo planirao rat. Kao povod je uzeo to da su se neki bjegunci sa hunskog 
sklonili na istočnorimsko područje. Na ponudu o pregovorima, Atila je odgovorio da će on 
razgovarati samo sa izaslanicima konzularima, osobno spomenuvši imena Noma, Senatora 
i Anatolija. Na put u Atilinu prijestolnicu je krenuo Anatolije, sada sa činom magister 
militum praesentalis. Na početku je Atila tretirao loše izaslanike, ali se kasnije smirio kada 
je dobio darove i nakon vještih govora izaslanika. Atila je prihvatio održavanje mira, a i 
oslobođeni su mnogi zarobljenici. 


Smrt Teodosija II. 


Teški porazi su usložnjavali i situaciju na konstantinopoljskom dvoru, a posebno je 
nezadovoljstvo bilo izraženo prema Krisafiju, toj sivoj eminenciji Istočnog Carstva. 


Krisafije (pravo ime Taiouma / Tumna / Tzoumas / Ztommas) je imao veliki utjecaj na 
Teodosija II. pri kraju njegove vladavine. Po Malali, Teodosije II. je volio Krisafija zbog 
njegove ljepote, što bi sugeriralo određenu homoseksualnu vezu. Krisafije je ostao 
zabilježen kao podmukla i pokvarena osoba koja nije prezala ni od čega. On je bio 
odgovoran za progon ,paganskog“ pjesnika Kira, koji je bio porijeklom iz Panopolisa u 
Egiptu, i koji je 441. god. n. e. kao prefekt Konstantinopolisa bio vrlo popularan među 
stanovništvom. Nakon Krisafijeve smrti, Kir (u međuvremenu je prešao na kršćanstvo 
kako bi spasio život) se vratio u Konstantinopolis. Krisafije je bio i protivnik careve sestre 
Pulherije, veličajući Eudociju. Moćni eunuh je uspio i da uredi udaljavanje Pulherije sa 
dvora. Nakon toga je Krisafije intrigirao protiv Eudocije, optuživši je i za prevaru sa 

Paulinom, njenim prijateljem još iz djetinjstva. Tako je i 444. godine n. e. sa dvora 
odstranjena i Eudocija. Tako je eunuh postao stvarni vladar Istočnog Carstva. Krisafije je 
bio poznat i kao vrlo korumpirana i pohlepna osoba. Krisafije je posebno bio nepopularan 
zbog plaćanja golemog danka Atili. Porezi su bili uvećani, a novac je umjesto na 
opremanje armije išao Atili. 


Posebno se Krisafiju 449. i 450. god. n. e. suprotstavljao Zenon, koji je zbog uspješne 
zaštite Konstantinopolisa imenovan za konzula. Zenon je izgleda bio pripadnik ratne 
frakcije, koja je bila protiv daljeg ponižavanja pred Atilom. Ratna struja, sastavljena od 
oficira „pagana“ je čak imala i dvije urote protiv Teodosija II. Po Damasciju u jednoj od 
tih urota sa ciljem umorstva cara je učestvovao i Zenon. Do toga ipak nije došlo, jer je 
Teodosije II. umro 450. god. n. e. od posljedica pada sa konja. 


Atila i okretanje prema zapadu 


U ovom periodu Atilina pažnja počinje da se usmjerava prema zapadu. Kao povod za 
takvo preusmjeravanje politike sa Istočnog na Zapadno Carstvo poslužilo je pismo 
Placidijine kćerke i Valentinijanove sestre Juste Grate Honorije koje je u proljeće 450. 
godine n. e. uputila Atili. Valentinijan III. je odlučio da svoju sestru za senatora Basa 
Herkulana (Bassus Herculanus). 


Justa Grata je bila izrazito frustrirana žena. Kako se ne bi stvorio neki potencijalni 
pretendent na carski tron, njoj je bilo zabranjeno da se uda i trebala je biti posvećena 
kršćanskom celibatu. Slična situacija je i bila i u slučaju istočnog dvora, na kojem su i 
Pulherija i druge sestre Teodosija II. bile posvećene celibatu i neudate (bar do smrti brata). 
Međutim, nemirna Justa Grata je izazvala skandal kada se cc 449. god. n. e. otkrila 
njena ljubavno — seksualna veza sa njenim komornikom Eugenijem. Valentinijan II. je 
morao brzo da reagira i da zataška skandal, tako što bi sestru udao za pouzdanog i 
dostojnog Rimljanina. 


Justa Grata nije željela ovaj brak, pa je zatražila pomoć Atile, tako što mu je poslala molbu 
za pomoć i njen prsten. Iako vjerojatno Justa Grata nije tu molbu zamišljala kao bračnu 
ponudu, Atila ju je iz političkih razloga tako protumačio. Hunski kralj je pristao na molbu 
Juste Grate i zatražio je polovinu Zapadnog Carstva kao miraz. Kada je Valentinijan III. 
saznao što se dogodilo, toliko je bio bijesan da ga je tek majka Gala Placidija spriječila da 
ne ubije sestru. Umjesto toga je Justa Grata prognana. Valentinijan III. je sa svoje strane 
poslao Atili i pismo u kojem odbacuje legitimitet pretpostavljene bračne ponude. 
Istovremeno je Gusta udata za Basa. 

Smrt Gala Placidije i njen mauzolej u Raveni 


Nedugo nakon smrti Teodosija I., umrla je i Gala Placidija, nezaobilazna ličnost u 
historiji Zapadnog Carstva duže od četiri decenije. Ova utjecajna i snažna, i nadasve 
pobožna žena koja je prošla toliko toga u svome životu, je i bila i mecena gradnje i 
restauracije različitih crkava. Od sačuvanih objekata koji se dovode u vezu sa Placidijom 
je najpoznatiji mauzolej u Raveni koji je 1996. god. uvršten u UNESCO World Heritage 
Sites. Tamo se nalazi i lijepa kolekcija mozaika. U ravenskom mauzoleju se nalaze i tri 
sarkofaga. Za onaj najveći u središtu se pretpostavlja da sadrži posmrtne ostatke Placidije, 
za onaj desni Valentinijana III. ili Honorija, a za lijevi Konstancija III. Međutim, još 
uvijek znanost nije u potpunosti odgovorila pozitivno na to da je mauzolej stvarno 
povezan sa Galom Placidijom. 





Mauzolej Gale Placidije u Raveni 

Unutrašnjost ravenskog mauzoleja 

Mozaik iz ravenskog mauzoleja 

VLADAVINA VALENTINIJANA III. (ZAPAD) I MARCIJANA 
450. — 455. / 457. god. n. e. 


Marcijan (392. — 27. I. 457. god. n. e.), vladao od 450. do 457. god. n. e. Kao vladar zvao se 
Flavius Marcianus Augustus. Marcijan je rođen ili u Iliriku ili u Trakiji. Kao sin vojnika, i 
sam je postao vojnik i pripadnik jedinice stacionirane u Filipopolisu. Marcijan je bio upućen 
i u rat protiv Sasanida, ali se na putu razbolio i ostao je u Likiji. U ovo vrijeme već je bio 
zapovjednik jedinice. Nakon što se oporavio od bolesti, otišao je u Konstantinopolis, gdje je 
15 godina služio kao domestik pod zapovjednicima Ardabarijem i Asparom. Za vrijeme 
borbi u Africi protiv Vandala, Marcijan je zarobljen. Po kasnijoj legendi, on je doveden pred 
Genserika, koji je iz predskazanja znao da će Marcijan postati car i oslobodio ga je pod 
zakletvom da on neće nikada podići vojsku protiv Vandala. Vremenom je postao i 
zapovjednik garde, a uzdignut je i na rang senatora. Kada je umro Teodosije II., Marcijan je 
izabran za supruga Pulherije, kako bi mogao postati legitimni car na istoku. Brak Marcijana 
i Pulherije je bio čisto političke prirode (kako bi se Marcijan povezao sa Teodosijevskom 
dinastijom) i zbog ranijeg Pulherijinog zavjeta čestitosti brak nikada nije bio seksualno 
konzumiran. Uostalom oboje su već bili u starijim godištima. Marcijan je iz prvog braka 
imao kćerku Marciju Eufemiju (Marcia Euphemia), koja je bila udata za Antemija, kasnije 
zapadnorimskog dominusa. 


Početak vladavine Marcijana 


I Marcijan je bio neraspoložen prema Krisafiju, koji je vrlo brzo pao u nemilost i bio 
ubijen. Izvori različito izvještavaju o razlozima i načinu smrti Krisafija. Tri godine kasnije 
je umrla i sama Pulherija, na veliku žalost stanovnika Konstantinopolisa i crkve, koja ju je 
proglasila za sveticu. Za vrijeme Marcijanove vladavine je umro i isaurijski zapovjednik 
Zenon. 


Prvo što je Marcijan, nesumnjivo pristalica ratne struje, uradio po učvršćenju svoje 
vlasti bilo je odbacivanje sramotnog nameta koji su Istočni Rimljani isplaćivali Atili. 
Do novoga rata na središnjem i istočnom Balkanu nije došlo, jer je Atila već počeo 
pripremati vojsku za zapadnu kampanju. Uz sve to, i Konstantinopolis je predstavljao 
neosvojivu tačku. 

Novčić sa prikazom portreta Pulherije na aversu, i kršćanskom simbolikom na reversu. 

















Politička karta Euromediteranskog područja cc 450. god. n. e. 

Atilin pohod na Germaniju i Galiju 


Zapadno Carstvo i Atilino Carstvo su do 450. god. n. e. održavali relativno dobre 
diplomatske odnose. Tu je veliku ulogu imao sam Ecije, koje je dobro poznavao hunsko 
društvo i mnoge velikaše. Ranije je bio potpisan i sporazum po kojem je Zapadno carstvo 
dopuštalo i širenje naseobina iz ,,hunske domene“ u Panoniji. Ecije je na Atilin dvor poslao i 
izvjesnog Konstancija da bude sekretar, notar hunskog kralja. Izmjenjivanja su poslanstva. 
Atila je ustvari prvo proklamirao svoju namjeru da napadne vizigotsko — tološansko 
kraljevstvo, tako što bi ušao u savez sa Valentinijanom III. Po Jordanesu na to ga 
nagovarao i podmitio Genserik, kojem je u prilog išlo i zaoštravanje odnosa Zapadnog 
Carstva i Atilinog ,,carstva“. 


Međutim, nakon afere sa pismom Juste Grate, situacija se vrlo brzo usložnila. Nakon što je 
Justa Grata kažnjena, Atila je poslao emisare u Ravenu da obznani da je Justa Grata nevina, 
da je bračna ponuda sa njegovog stajališta važeća i da on planira da dođe da preuzme svoje 
pravo. Atila je sa razlogom Ecija smatrao opasnim protivnikom, pa je nastojao da on bude 
skinut sa komande. Međutim, u tome nije uspio i Ecije je i nadalje bio komandant armije u 
Galiji. Istovremeno i hunski kralj i Ecije su se upetljali u borbu za nasljeđe među Francima. 
Atila je podržao starijeg sina, a Ecije mlađeg sina. 


I tako je 451. godine n. e. otpočela velika vojna kampanja Atiline politije prema Zapadu. 
U pohodu je Atila vodio golemu oružanu silu sastavljenu i od ratnika mnogih Hunima 
potčinjenih, poglavito germanskih, naroda i zajednica, kao što su Ostrogoti (predvođeni od 
Valamira, Teodemira — Theodemir; otac Teodorika Amala —, i Vidimira), Gepidi (predvodio 
ih kralj Ardarik), Rugijci, Skiri, Heruli, Turinžani, Alamani, Alani... itd... Ta velika vojska 
je preko područja današnje Njemačke prvo upala u Belgiku. O upadu i sjevernu Galiju i 
sudbini pojedinih gradova podatke daju hagiografske vitae (,žitja“ svetaca). Zauzeti su 
Strazbur, Worms, Majnc, Keln, Tournai, Trier, Metz (Divodurum Mediomatricum; 7. IV. 
451. god. n. e.), Rems, Amijen... itd... Po legendi je sv. Ženevjev spasila Pariz od Atile, a po 
mitu je Lupus, biskup grada Troa/Troyesa spasio ovaj grad nakon što se osobno susreo 
sa Atilom. 


Ali ni Ecije nije sjedio škrtenih ruku i prilično se dobro pripremio i vojno i diplomatski 
za predstojeći Tat. Najbitniji detalj u odbrani Galije je bilo postizanje savezništva, uz 
pomoć utjecajnog galskog senatora Avita, Ecija i vizigotskog kralja Teodorika I. Sami 
Vizigoti su bili veoma uznemireni približavanjem Huna, o kojima im je njihovo kolektivno 
i historijsko i tradicijsko sjećanje govorilo sve najgore. Uz to, realno su mogli očekivati da 
se hunski napad iz sjeverne Galije nastavi i prema njihovom kraljevstvu. Ecije je na svojoj 
strani imao i Salijske i Ripuarijske Franke, Armorikance, Librones (Jordanes ih opisuje 
kao nekadašnje rimske vojnike, a tada ,,cvijet savezničkih snaga“), Saksonce, Burgunde 
iz Sapaudije (koje je predvodio Gondiok), a tu su bili i alanski federati iz Galije (naseljeni 

oko Orleana). Atilina armija je postavila i opsadu Orleana (Aurelianum), ali nisu uspjeli 
zauzeti grad jer je 14. VI. 451. god. n. e. prispjela kombinirana Ecijeva i Teodorikova 
armija. Zato se Atilina vojska povukla prema Troa. Do bitke i sraza dvije velike 
armije koje će odlučivati o sudbini zapada je došlo na Katalunskim poljima (Campus 
Mauriciacus, Chalons-en-Champagne), nekih 7 i po km zapadno od grada Troa. 

Bitka na Katalunskim poljima 20. VI. 451. god. n. e. 


Noć prije glavne bitke, jedna franačka jedinica je primijetila skupinu Gepida lojalnu Atili, 
pa je došlo do jednog veoma krvavog obračuna među njima. Po hunskim običajima Atila 
je ujutro prije bitke konsultirao svoje tumaće iznutrica žrtvenih životinja. Po Jordanesu, na 
Katalunskom platou se uzdizao jedan oštar greben, koji je dominirao čitavim područjem. 
I borba za kontrolu nad ovim grebenom je bila glavna značajka bitke. Atilina vojska je bila 
na desnoj, a Ecijeva na lijevoj strani grebena, dok je vrh grebena bio u početku neokupiran. 

Rani raspored 

Borbeni raspored 
Raspored pred samu bitku 
Raposred u toku bitke 
Raspored u kasnijem toku bitke 


Atilin tabor 


— ~m 


naga 





Ecije i Teodorik I., nisu mnogo vjerovali Sangibanu (koji je naslijedio Goara, na mjestu 
vođe alanskih federata). Po Jordanesu, Sangiban je obečao Atili da će otvoriti kapije 
Orleana i tako predati grad hunskom kralju. Zato su njegove jedinice postavili u centar 
svoga poretka, gdje su bili opkoljeni Rimljanima sa lijeve strane i Vizigotima sa desne 

strane. Hunske trupe su pokušavale da zauzmu u potpunosti greben, ali su bili odbijani od 
Ecijevih Rimljana i gotskih snaga pod komandom Torismunda, sina Teodorika I. U toku 
napada vizigotskih snaga na neprijatelja, poginuo je Teodorik I., možda od koplja koje je 
na njega bacio ostrogotski velikaš Andag. Ubrzo je Atila bio prisiljen na povlačenje u 
sopstveni tabor, gdje se utvrdio. 


Ujutro su Rimljani, Vizigoti i drugi njihovi saveznici započeli opsadu Atilinog tabora. Na 
bojnom polju, prekrivenom leševima, Vizigoti su pronašli tijelo Teodorika I. Torismund je 
želio da se izvrši konačni napad na Atilin tabor, kako bi osvetio oca, ali Ecije je imao 
drugačije interese. Rimski zapovjednik se plašio da će ako Huni budu u potpunosti uništeni, 
Vizigoti napustiti savez sa Zapadnim Carstvom i postati još veće pretnja. Zato je Ecije 
nagovorio Torismunda da se što je moguće brže vrati u svoju domenu i osigura vlast, kako 
se nje ne bi domogla njegova braća. Torismund je sa svojim snagama zato napustio 
Katalunsko područje i vratio se u Tuluzu. Atila je još neko vrijeme ostao u taboru, a onda 
se povukao sa svojim trupama preko Rajne u matično panonsko područje. 


Atilin pohod na Italiju 


Bitka na Katalunskim poljima, i izrazito veliki gubici koji je pretrpio, nisu zaustavili Atilu 
u njegovom nastavku rata sa Zapadnim Carstvom. Naredne 452. god. n. e. pokrenuo je 
novu invaziju, ovaj put direktno na Italiju. Naravno, zahtijevao je Honoriju i njen miraz. 
Njegova invazija je bila brutalna i surova, a Atilina vojska je prodrla u sjevernu Italiju 
preko područja Emone/Ljubljane. Ecije se nije na vrijeme pobrinuo da se utvrde i zaštite 
alpski prelazi koji su sa sjeveroistoka vodili u Italiju. 


Prvo je nakon opsade zauzeta i sravnjena sa zemljom Akvileja. Veliki broj izbjeglica 
skloniti će se tada u lagune i mala ostrva na sjeveru Jadrana, postavivši tako osnovu za 
nastanak Venecije i kasnije čuvene mediavelne i novovjekovne Mletačke Republike. Sada 
Ecije nije imao dovoljno snaga da zaustavi prodor Atiline armije, pa se nije upuštao u 
otvorenu bitku, nego je naređivao povremene partizansko — gerilske napade kako bi usporio 
neprijateljsko napredovanje. Ipak su zauzeti i drugi sjevernoitalijanski gradovi, između 
ostalog i Verona i Milano. Valentinijan III. je pobjegao iz Ravene u Rim, a prema Atili je 
odaslano izaslanstvo koje su činili bivši gradski prefekt Memije Emilije Trigetije (Memmius 
Aemilius Trygetius), konzular Genadij Avien (Gennadius Avienus) i papa Lav I. (živio cc 
400. — 10. XI. 461. god. n. e.) Izaslanstvo se susrelo sa Atilom na obalama rijeke Mincio u 
blizini Mantove. Slabo se znaju pojedinosti ovog poslanstva i tačno šta se dešavalo na 
pregovorima. Ono što je sigurno jeste da se Atila sa svojom vojskom napustio Italiju i 

povukao u Panoniju. Mitologija, tradicija i historiografija navode čitav niz potencijalnih 
razloga zašto se hunski kralj povukao, kao što su: velika suma novca ponuđena od pape, 
logistički 1 strateški problemi Atiline vojske, epidemija, nedostatak hrane i drugih resursa, 
strah Atile da završi kao Alarik koji je nedugo nakon zauzimanja Rima umro, svetost pape, 
prijetnja velike iluzije vidljive samo Atili, i pomoć svetih Petra i Pavla... itd... Činjenica je 
isto tako da je Marcijan poslao istočnorimske trupe pod komandom svoga zapovjednika 
koji se isto zvao Ecije prema Dunavu. Ove trupe su i prešle Dunav i nanijele velike gubitke 
Hunima i njihovim saveznicima. 





Umjetnička slika koja prikazuje Hune i Atilu, bič božji. 
Autor Ulpiano Checa (živio 1860 — 1916. god.) 


Kršćanska tradicija je sve zasluge za povlačenje Atiline vojske pripisala papi Lavu I., pa 
ovaj događaj ima veliku ulogu u propaganda kršćanske, posebno rimokatoličke crkve. 


Krize iz 378. god. n. e.; 408. — 410. god. n. e. i 451. — 452. god. n. e. nisu mogle biti riješene 
iz jednostavnog razloga. Kriza iz 216. god. p. n. e. nakon Kane je uspješno riješena, istina 
na duge staze, samo iz razloga totalne mobilizacije sredstava, resursa i ljudstva. Republike 
je nakon Kane prešla na totalni rat uprežući u njega sve svoje snage i kapacitete. Ni u 
jednoj od navedene krize sa kraja IV. i u toku V. stoljeća n. e. ni približno nije izvršena 
mobilizacija i naprezanje kao u slučaju postkanskog perioda. Niti društvo niti država se 
nisu pobrinuli da rat proglase općom stvari i totalnim. Kapaciteti su vrlo loše upotrebljavani, 
nije bilo pravilne raspodjele snaga niti je ona korištena u zadovoljavajućoj mjeri. 

Umjetnička slika (freska) koja prikazuje susret Lava I. i Atile. Iznad pape se 
nalaze sv. Petar i sv. Pavle u letu. Autor Rafael. Datum nastanka 1514. god. 
Danas se nalazi u Stanza di Eliodoro, Palazzi Pontifici, Vatikan. 


Atilina smrt i raspad Hunskog “carstva? 


Po povratku u svoju prijestolnicu, Atila je planirao novi pohod na istok, ali je umro 
početkom 453. god. n. e. Po Prisku, to se desilo prilikom njegovog vjenčanja sa mladom 
djevojkom poi menu Ildiko/lldico, vjerojatno germanskog porijekla. Nakon odlaska u 
bračnu postelju Atila je umro, vjerojatno prirodnom smrću. Jedino komes Marcelin navodi 
da je Atilu ubila nova supruga. Volsunga saga i poetska Eda isto navode da je Atilu ubila 
nova supruga, ali po imenu Gudrun. Atila je sahranjen u trostrukom kovčegu (urađenim 
od zlata, srebra i željeza) zajedno sa bogatim grobnim prilozima (nešto od ratnog plijena) 
na nepoznatom mjestu, u riječnom koritu u panonskoj ravnici. 


Atila je sebe titulirao kao “Potomka Velikog Nimroda" i “Kralja Huna, Gota, Danaca i 
Međana'"'. Posljednja dva spomenuta naroda su služila kako bi pokazala do kojih se krajnjih 
granica pružala njegova vrhovna vlast. Jordanes navodi da je Atila posjedovao i tzv. “Sveti 
Ratni mač Skita", koji mu je kao dao Mars i učinivši ga princem cijeloga svijeta. Kako bi se 
legitimizirala ugarska mediavelna dinastija, ona se pozivala na porijeklo od Atile. Tako je u 

Ugarskoj u IX. Ili X. st. izrađen mač za koji je raširena priča da je čuveni Atilin mač koji je 
dobio od Marsa. Danas se taj mač nalazi u Kunsthistorsches Museum u Beču. Na lik Atile 
se nailazi i u mnogim germanskim epskim ciklusima, crkvenim legendama i genealogijama 
niza dinastija i naroda. Prisutan je i u okvirima mađarskog i turskog nacionalizma. U 
popularnoj kulturi o njemu je napisano više knjiga i snimljeno više filmova i serija. 





Renesansna medalja sa prikazom Atilinog portreta i legendom “Atila, Flagelum 
Dei" (“Atila, bič Božji"). Pod ovim nadimkom Atila je u ušao u historiju. 


Nedugo po Atilinoj smrti, došlo je do rasula hunske politije. Atilini sinovi Elak / Ilek / Ellac 
(koji je bio proglašen za nasljednika), Dengizik / Dengizich / AeyyiCiy / Dengizikh / Denzic / 
Dikkiz / Dintzic i Ernak / Ernakh / Ernac / Hpvay su ušli u međusobne rasprave po pitanju 
šta će koji od njih naslijediti i koji od vazalnih kraljeva, naroda i plemena pripada kome. 


Po Prisku Atilina žena se zvala Kreka i sa njim je imao tri sina. Elak je već za vrijeme 
vladavine svoga oca bio namjesnik Akacira i ostalih naroda koji su naseljavali “Skitiju na 
Pontu”. Elaka je podržavao Onegesije. 


To podvajanje su iskoristili potčinjeni narodi i ubrzo je došlo i do pobune germanskih 
vazala i to Ostrogota, Gepida, Herula, Skira, Rugijaca ...itd... Pobunjenike su predvodili 
gepidski kralj Ardarik i ostrogotske vođe Teodomir i Valamir. Odlučujuća bitka kod Nedao 
se desila 454. god. n. e. na obali rijeke Nedave. Huni su teško i odlučujuće pobijeđeni, 

poginuo je njihov kralj Elak, kao i desetine hiljada hunskih ratnika. Ostatak Huna je bio 
protjeran prema istoku, i tako je propala hunska dominacija u istočnoj i središnjoj Europi. 


Od tada su većim dijelom panonske stepe zagospodarili Gepidi, Heruli sjevernom 
Panonijom, a Rugijci Podunavljem sjeverno od današnjeg Beča. Ostrogoti su živjeli u 
Panoniji, južno od Dunava, i bili su federati Istočnog Carstva. 


Elaka je naslijedio Dengizik (umro 468. ili 469. god. n. e.), ali se njegova vlast pružala samo 
u stepama današnje Ukrajine 1 južne Rusije. Hunski upad u istočnu Europu je samo otvorio 
put za druge turkijske i azijske zajednice koje su dolazile tamo prelazeći rijeke Ural i Volga. 
Prisk spominje da su azijatski Avari napali i potisnuli jedan turkijski narod po imenu Sabir 
(žaPipovSavirs) koji je onda cc 461. god. n. e. napao napao druge azijatske (isto vjerojatno 
turkijske) narode po imenu Onoguri/Hunuguri/Unoguri, Saragur i Urog. Ova posljednja tri 
spomenuta naroda su se pomjerila prema Volgi. Prisk spominje i njihovo izaslanstvo iz 
463. god. n. e. na konstantinopoljskom dvoru gdje su tražili savez sa Istočnim Carstvom. 
Onoguri su u to vrijeme predvođeni Dengizikem zauzeli područje Akatziroia (koji su bili 
jedna od sastavnica hunske politije) nakon smrti njihovog kralja Karadaka (Karadach / 
Karidachus). Dengizika je naslijedio brat Ernak, koji će vladati do cc 503. god. n. e. Ernak 
je vjerojatno 480., 486. i 488. god. n. e. bio saveznik Istočnog Carstva i Gepida u njihovim 
ratovima sa Ostrogotima. Po svemu sudeći Ernakove trupe su 486. i 488. god. n. e. bile 
poražene. Ernak je vjerojatno identična ličnost sa Irnikom koji se pojavljuje u spisku 
ime bugarskih kanova/hanova (MmeHnHuk Ha GpirapckuTe xaHoBe). Ta posthunska ili 
protobugarska država (kojom su vladali Atilini potomci) koji sjeverno i oko Azovskog 
mora se u istočnorimskim / romejskim izvorima naziva Patria Onoguria, a iz nje će 
proisteći i bugarske zajednice poznate u nešto kasnijem razdoblju kao Kutriguri i Utiguri. 


Umorstva Ecija i Valentinijana III. 


Nakon smrti Atile, sa svjetske pozornice je nestala još jedna velika ličnost. Bez Gale 
Placidije uz sebe, Valentinijan je ostavljen na milost i nemilost samome sebi i drugim 
favoritima ravenskog dvora. Iako je 453. god. n. e. Ecije vjerio svoga sina Gaudentija sa 
Valentinijanovom kćerkom Placidijom, zapadni dominus je sve više podozrevao od Ecija. 
Senator Petronije Maksim i komornik Heraklije su sa Valentinijanom sklopili urotu. 
I 21. IX. 454. god. n. e. na ravenskom dvoru Valentinijan III. je mačem zadao prvi udarac 
u grudi svoga vojskovođe Ecija, nakon čega su slijedili i napadi mačevima i noževima i 
drugih prisutnih Valentinijanovih favorita i eunuha. Uslijedila je čistka, pa je pogubljen 
pretorijanski prefekt Betije, a u palati su poubijani i drugi najvažniji Ecijevi prijatelji. 
Sidonije Apolinaris je rekao Valentinijanu III. : “Gospodaru, nepoznati su mi vaše pobude 

ili povodi, jedino znam da ste postupili kao čovjek koji sebi ljevicom odsjeće desnicu.” 
To je u potpunosti bilo tačno, jer je Ecije bio taj koji je decenijama držao Zapadno Carstvo 
pod kontrolom, a vojska je primarno bila njemu vjerna. Slabi Valentinijan III. nije mogao 
i nije znao kako da nadomjesti gubitak Ecija. Ubijanje Ecija se vrlo brzo pokazalo 
katastrofalnim po Zapadno Carstvo. 


Urotnik Petronije Maksim je očekivao da on bude proglašem patricijem i tako efektivno 
zauzme mjesto Ecija. Međutim, to je blokirao Heraklije. Maksim se zatim udružio sa 
Optilom i Traustilom (Thraustila) dvojicom preživjelih Ecijevih prijatelja hunskog 
porijekla, a koji su preživjeli čistku. Njih dvojica su bila veoma željna osvete i 16. III. 455. 
god. n. e. (na Marsovom polju u Rimu) Optila je zadao smrtne udarce Valentinijanu III. 
U međuvremenu je Traustil ubio Heraklija. Na ova zbivanja je vojska ostala mirna, jer 
većina vojnika nije željela spasiti one koji su ubili Ecija. 


Valentinijanova višedecenijska vladavine može se samo negativno ocijeniti. Zapadno 
Carstvo je izgubilo značajne oblasti: jugozapadnu Galiju, sjevernu Afriku, zapadnu 
Iberiju, dijelove Panonije. Sam Valentinijan III. je sa pravom prikazivan kao razmažena 
i nesposobna osoba odana luksuzu i provodu, podložan utjecaju favorita, eunuha, 
raznoraznih proricatelja, vidovnjaka i astrologa. I pored sklonosti praznovjericama 
(kojima je nekada sablaznivao kršćane), Valentinijan III. je bio 1 izrazito religiozan. U sferi 
kršćanskih pitanja, Valentinijan III. je zaslužan i za uzidzanje autoriteta i snage rimske 
biskupije i njenog poglavara u odnosu na ostale crkvene strukture, pa i svjetovne institucije. 
Tako je 6. VI. 445. god. n. e. izdat edikt koji priznaje primat biskupa Rima na osnovi vrlina 
sv. Petra (za čije su nasljednike po crkvenom autoritetu smatrani episkopi Rima) i ugleda 
Grada. Dominus je u toku četvrte decenije V. st. n. e. naredio i istjerivanje svih Jevreja iz 
Zapadnorimske armije, jer se plašio da su oni sposobni da iskvare kršćane sa kojima služe. 





Solid sa portretom Valentinijana III. na aversu i sa prikazom Valentinijana III. 
kako stoji držeći dugački krst u jednoj ruci, a u drugoj globus sa boginjom 
Pobjede na vrhu. Pod nogama je zmija sa ljudskom glavom. 

Marcijanova uprava na istoku 


Za razliku od skoro svih careva koji se vežu za Teodosijevsku dinastiju, Marcijan (koji je 
uostalom bio vezan za dinastiju samo tazbinstvom, odnosno bračnom vezom) je bio 
dominus u pravom pogledu. Iskusna i sposobna osoba. Uspio je reformirati javne financije, 
prekinuo je rastrošnost i ekstravaganciju. Nakon hunskih pustošenja, povraćene su 
izgubljene zemlje i gradovi na središnjem i istočnom Balkanu, provedena je obnova i 
repopulacija razaranih područja. Marcijan je inače tvrdio da je usnio san u kojem je Atilin 
luk prebijen napola, a nekoliko dana kasnije je u Konstantinopolis stigla vijest da je Atila 
mrtav. Odbijeni su 452. godine n. e. i manji napadi na Siriju i Egipat, a smirene su i 
turbulencije na jermenskoj granici 456. god. n. e. Marcijan je bio pobožna osoba katoličko 
— ortodoksnog uvjerenja, i najvažniji događaj u crkvenoj historiji za njegove vladavine je 
već spomenuti Halkedonski koncil iz 451. god. n. e. 


Marcijan je umro 27. 1. 457. godine n. e., i sahranjen je u crkvi sv. Apostola u 
Konstantinopolisu, zajedno sa suprugom Pulherijom. Pravoslavna crkva je i Marcijana i 
Pulheriju proglasila za svece. Inače Marcijanova vladavina se sa pravom moće smatrati 
prvim početkom razvitka kasnije Romejske države i vizantijsko — pravoslavne kulture na 
istoku. Sa smrću Pulherija i Marcijana, i na istoku se ugasila vladavina Teodosijevske 
dinastije. 


Sa smrću Valentinijana III. na zapadu i Marcijana na istoku završava epoha 
vladavine Teodosijevske dinastija nad rimskim svijetom. Riječ je o jednom vrlo 
kritičnom periodu za sudbinu rimskog svijeta i historijski razvitak euromediteranskog 
područja. Nažalost, dominusi iz Teodosijevske dinastije se nisu pokazali na nivou, 
tj. nisu adekvatno odgovarali na povijesne silnice i svojim postupcima i neodgovornošću 
su samo doprinijeli prvo podjeli, a zatim i rastakanju rimskog svijeta. 


391 


POSLJEDNJI RAVENSKI DOMINUSI NA ZAPADU I 
LAVSKO — ISAURIJANSKA DINASTIJA NA ISTOKU 


Occidentalis / Zapad Orientalis / Istok 





Portret Petronija Maksima na aversu novčića Bista Lava 1. Danas se nalazi 
u muzeju Louvre u Parizu. 





Portret Avita na aversu novčića Portret Lava II. na aversu novčića 

Portret Libija Severa na aversu novčića 

Portret Anastazija na aversu novčića 


Occidentalis / Zapad Occidentalis / Zapad 





Portret Antemija na aversu novčića Portret Olibrija na aversu novčića 





Portret Glicerija na aversu novčića Portret Julija Nepota na aversu novčića 

Portret Romula Augustula na aversu novčića 

VLADAVINA PETRONIJA MAKSIMA I AVITA 
455. — 456. god. n. e. 


Flavius Petronius Maximus, vladao od 17. III. do 31. V. 455. godine n. e. Petronije 
Maksim je rođen cc 396. god. n. e., možda potičući iz gensa Anicia. Maksim je ostvario 
izvanrednu karijeru, koju je započeo još kao mladić. Tako je bio pretor cc 411. god. n.e., 
cc 415. god. n. e. on je služio kao tribun i notar, tako ušavši u sustav carske birokratije. 
Bio je comes sacrarum largitionum između 416. i 419. god. n. e. Od januara/februara 
420. god. n. e. do augusta/septembra 421. god. n. e. bio je prefekt Grada, a tu funkciju 
je ponovio još jednom prije 439. god. n. e. Konzul je bio za 433. god. n. e. i 443. god. 
n. e. Bio je i više puta i pretorijanski prefekt za Italiju. Između 443. i 445. god. n. e. 
Petronije Maksim je dao izgraditi forum na Celijskom brdu, a 445. god. n. e. dobio je 
i počasni naziv patricija. Petronije Maksim i Ecije se međusobno nisu volili, i takav 
njihov odnos će rezultirati nizom negativnim posljedica koje će dovesti do raspada 
Zapadnog Carstva. Upravo je Petronije Maksim kod Valentinijana III. rovario protiv 
Ecija. Po Jovanu iz Antiohije čitav taj splet zavjera koji su doveli do umorstava 
Ecija i Valentinijana III. su uzrokovani time što je Valentinijan III. na prevaru obljubio 
(bolje reći silovao) Petronijevu lijepu suprugu Lucinu. Petronije se zakleo na osvetu, 
i situaciju je iskoristio i da se riješi i Ecija i Valentinijana. Prvo je krenuo na Ecija, jer je 
znao da ne može poduzeti ništa protiv dominusa, prije nego se riješi Ecija. Zato se 
urotio sa Heraklijem. Njih dvojica su ubijedila Valentinijana III. da Ecije planira da ga 
ubije. Nakon umorstva Ecija, Petronije je zatražio da ga dominus imenuje na Ecijevo 
mjesto, što je ovaj (na savjet Heraklija) odbio. Petronije nije prihvaćao negativan odgovor 
i povezao se sa dvojicom Ecijevih hunskih prijatelja što je na kraju rezultiralo i 
umorstvom Valentinijana III. 


Gens Anicia se spominje već za vrijeme Srednje Republike i porijeklom je vjerojatno 
iz latinskog grada Preneste. Iako su pojedinci Anicii zauzimali državne funkcije već i 
za vrijeme Republike, u periodu IV. — VI. st. n. e. Anicii su dosegli visoko značenje u 
javnim poslovima rimskog svijeta. Posebno su se tada isticali pojedini ogranci roda 
Anicia, kao što su Aniji, Petroniji, Julijani, Olibriji. Ogranak Anicija se utemeljio i na 
Istoku, gdje su isto uživalo iznimno dostojanstvo i bogatstvo. Na zapadu Aniciji su 
u kasnijem periodu zauzimali stav o nezavisnosti Italije u odnosu na Istočno Carstvo, 
pa su bili 1 pristalice ostrogotske dinastije. 

Vladavina Petronija Maksima 


Optila i Traustil su sa leša Valentinijana III. uzeli carsku dijademu i odeždu i predali je 
Petroniju Maksimu. Međutim, toga dana (16. III. 455. god. n. e.) situacija ni u blizu nije bila 
jednostavna za Petronija Maksima, jer kada se vijest o smrti Valentinijana III. proširila, 
pojavio se niz novih kandidata za carski tron. Podrška vojske je bila podijeljena između 
tri glavna kandidata: Maksimijana (ranijeg domestika Ecija; inače egipatskog porijekla), 
Majorijana (kasniji zapadni dominus) i koga je podržavala i carica Licinija Eudoksija i 
samoga Maksima Petronija koji je imao i podršku Senata. Na kraju je ipak 17. III. 455. god. 
n. e. pobijedio Maksim Petronije, koji je isplatio veliki poklon dužnosnicima i vojnicima 
zapadnorimske armije. 


Svoju vlast je Petronije odlučiti konsolidirati, tako što se odmah vjenčao sa caricom 
Licinijom Eudoksijom, koja nije bila baš oduševljena sa time. Carica je inače sa pravom 
sumnjala da je Petronije bio aktivno umiješan u umorstvo njenog supruga Valentinijana III. 
Konstantinopoljski dvor je odbio priznati Maksima Petronija za cara. Kako bi zaštitio svoju 
poziciju, Petronije je imenova Avita za magister militum praesentalis i poslao ga u Tuluz 
da dobije podršku Vizigota. Istovremeno je otkazao vjeridbu princeze Eudokije sa princem 
Hunerikom, vjenčavši je sa svojim sinom Paladijem (Palladius ). Ovim bračnim vezama 
Petronije je nastojao da ojača svoju vezu sa zapadnim ogrankom Teodosijevske dinastije. 


Raskid vjeridbe Eudokije sa Hunerikom je veoma naljutilo Genserika, koji je samo 
čekao oficijelni apel Licinije Eudoksije za pomoć, da počne pripreme za napad na Italiju. 
U maju su u Rim došle vijesti o vandalsko — kartaginskoj floti koja je krenula na Italiju. 
To je dovelo do panike u Gradu, a mnogi Rimljani su i pobjegli iz Grada. I sam Petronije 
je shvatio da je, bez vizigotske pomoći, teško organizirati efikasnu odbranu i odlučio je 
pobjeći, nagovarajući i Senat da to isto učini. Međutim panika, kaos i anarhija u Gradu 
su bili toliki da je Petronije Maksim bio ostavljen i od svojih pratilaca i tjelohranitelja. 
Kada je pokušao izaći iz Grada Petronije Maksim je ubijen bilo od gnjevne mase na koju 
je naišao 1 koja ga je kamenovala bilo od vojnika po imenu Ursus. Njegovo tijelo je bilo 
mrcvareno i bačeno u Tibar, a vjerojatno je i njegov sin Paladije koji je za vrijeme očeve 
vladavine nosio titulu cezar umoren u ovom periodu. 


Pad Rima 2. juna 455. god. n. e. 


Nekoliko dana nakon smrti Petronija Maksima u Rim je umarširao Genserik sa svojom 
vojskom. Po Prosperu iz Akvitanije, papa Lav I. je molio da Genserik ne uništava Grad niti 

ubija njegove stanovnike. Sa tim se Genserik složio. Vandalsko — kartaginska vojska je 
izvršila sustavno pljačkanje Grada. Tom prilikom su oštetili neke objekte od iznimne 
vrijednosti, kao što je hram Jupitera Kapitolinskog gdje su skinuli sa krova zlatne i 
brončane ploče. Za razliku od Alarikovih Vizigota koji su u Gradu ostali pljačkati 3 dana, 
Genserikovi vojnici su ostali dvije sedmice. Viktor iz Vite navodi da je mnogo brodova 
prevezlo zarobljenike Rimljane u Afriku. Po kroničaru Malhu Genserik je sa sobom poveo 
kao zarobljenike i mnoge senatore, praćene sa njihovim suprugama. U Kartaginu su sa 
Genserikom krenule i carica Licinija Eudoksija i njene kćerke princeze Eudokija i Placidija. 
Mlađa kćerka Placidija je tada bila udata za istaknutog senatora Olibrija, isto predstavnika 
roda Anicia. Olibrije se tada po Jovanu Malali nalazio u Konstantinopolisu, dok Evagrije 
Skolastik navodi da je Olibrije pobjegao iz Rima čim se Gradu probližila Genserikova 
vojska. 


Narednih sedam godina carica i dvije princeze su ostale na tlu Genserikovog kraljevstva. 
One su tamo uživale veoma visoki nivo dostojanstva i poštovanja. Istočnorimski car 
Lav I. je 462. god. n. e. platio veliku otkupninu za Eudoksiju i Placidiju i one su otišle u 
Konstantinopolis. Eudokija je ostala u Kartagini kao supruga Hunerika, i sa njim je imala 
sina princa (kasnijeg i kralja Vandalsko/alansko — kartaginske države) Hilderika. Nedugo 
nakon poroda Hilderika, Eudokija se povukla u Jerusalim, zbog vjerskih nesuglasica sa 
suprugom. Tamo je i umrla. 





Medaljon sa likom carice Licinije Eudoksije. Danas se nalazi u 
Cabinet des Médailles, Bibliothèque Nationale de France u Parizu. 

U princu (a kasnije kralju Vandala i Alana / Rex Wandalorum et Alanorum ) Hilderiku su 
se tako našli i geni Hispanca Teodosija 1., Antiohijke Elije Eudokije, Franka Flavija Bauta 
i Vandala Genserika. 


Avitova uprava 


Eparchius Avitus (c. 385. — nakon 17. X. 456. god. n. e.), vladao od 9. VII. 455. do 
17. X. 456. godine n. e. Avit je bio galskog porijekla i rođen je cc 385. godine n. e. u 
nobilskoj familiji u Augusto Nemetum (od III. stoljeća n. e. poznat kao Arvernis, danas 
Klermon / Clermont Ferrand u francuskoj regiji Overnj / Auvergne; inače prijestolnica 
galskih Arverna). Avit je obnašao mnoge značajne dužnosti, a 425/426. god. n. e. je 
posjetio svoga rođaka Teodura, koji je bio talac na dvoru vizigotskog kralja Teodorika I., 
a uticao je i na princa Teodorika II. da se posveti izučavanju latinske poezije. Nakon 
što je 437. godine n. e. podignut na rang vir illustris, Avit se vratio u Arvernis, gdje je 
obnašao visoku dužnost, možda magister militum per Gallias. Avit je učestvovao i u 
vojnim kampanjama Ecija protiv Jutunga, Norika i Burgunda. Pobijedio je i jednu 
skupinu hunskih napadača kod Klermona, a 439. god. n. e. postao je i pretorijanski 
prefekt za Galiju. Avit je inače imao odlične odnose sa dvor i Teodorika I. i Teodorika II. 
Nešto prije ljeta 440. godine n. e., Avit se povukao u privatni život na svoje imanje 
Avitacum kod Arvernisa / Klermona. Tu je ostao sve do 451. godine n. e. kada ga je 
Ecije poslao Teodoriku I. da ubijedi vizigotskog kralja da sa Zapadnim Carstvom 
stvori alijansu protiv Atiline armije. Avit je imao dvojicu sinova i to Agrikolu (Živio 
440. — nakon 507. god. n. e.) i Ecdicija Avita (Ecdicius Avitus živio cc 420. — nakon 475. 
god. n. e.; koji je kasnije za Julija Nepota postao patricij i magister militum praesentalis) 
i kćerku Papianilu (Papianilla) koja se udala za Sidonija Apolinarija. 


Torismund, sin Teodorika I., je vladao samo dvije godine i već 453. god. n. e. ubijen je u 
zavjeri koju je vodio njegov mlađi brat Teodorik II. 


Dok je Avit još boravio na dvoru Teodorika II., došla je vijest o smrti Petronija Maksima 
i padu Rima. Na to je Teodorik II. iskoristio priliku i proglasio je u Tuluzi Avita za 
novog dominusa. Već 9. jula, novi dominus je aklamiran na skupštini galskih 
poglavara sazvane u Viernumu, blizu Arelate / Arla. Rimski Senat ga potvrdio cc 
5. VIII. 455. godine n. e. Avit je u Italiju ušao sa galskom armijom i vizigotskim 
pojačanjima. U Raveni je ostavio vizigotske trupe pod komandom Vizigota Remistusa, 
novog patricija i magister milituma. U Rim je Avit ušao 21. IX. 455. god. n. e. 

Avit međutim nije uspio konsolidirati vlast. Odnosi sa konstantinopoljskim dvorom i 
Marcijanom nisu bili srdačni, a Istočno Carstvo je odbilo i priznati Avitov konzulat za 
456. god. n. e. nego je samo imenovalo dvojicu konzula. Avit je uspio nekako da, 
za vrlo kratko vrijeme u toku zime 455/456. god. n. e., osigura primirje sa Genserikom. 
Međutim, već u martu 456. god. n. e. vandalska mornarica je razorila Kapuu. Avit 
je zato poslao Ricimera, jednog od visokih zapovjednika italijanske armije da brani 
Siciliju. Ovaj put je konačno zapadnorimska armija uspjela u dva navrata da porazi 
Genserikove snage i to prvi put u kopnenoj bici kod Agrigenta i drugi put u pomorskoj 
bici kod Korzike. 


Flavije Ricimer (živio cc 405. — 18. VIII. 472. god. n. e.) je bio bio nezaobilazna ličnost 
u politici posljednja dva desetljeća Zapadnog carstva. Ricimer je bio aristokratskog 
germanskog porijekla. Otac mu je bio Rekila, svebski kralj u Galiciji, a majka kćerka 
Valije, kralja Vizigota. Ricimerov brat  Rekijar je bio kralj galicijskih Sveba. Ricimer 
je kasnije oženio sestru Gondioka, kralja Burgunda. Po Sidoniju Apolinariju, Ricimer je 
služio zajedno sa Majorijanom (koji je bio bio comes domesticorum) pod zapovjedništvom 
Ecija. Nakon Ricimerovih pobjeda nad Alanovandalima, Ricimer je unaprijeđen u čin 
magister militum praesentalis. 


Avit nije uspio stvoriti neku popularnost među Italijanima, jer je mnoge državne 
dužnosti dijelio pripadnicima galske aristokratije. Stanovništvo Grada je trpilo i od 
nestašice hrane, jer su Vandali kontrolirali pomorske puteve. Uz to je nezadovoljstvo raslo 
i zbog rekvizicija od strane vojnika koji su u Italiju došli sa Avitom. Javna blagajna je 
bila skoro potpuno prazna. Pod pritiskom javnosti, Avit je morao i raspustiti vizigotsku 
gardu. Uskoro je stvorena i zavjera od strane Ricimera i Majorijana, i došlo je do pobune. 
Avit je pobjegao na sjever, dok su Ricimer i Majorijan ubijedili Senat da svrgne Avita. 
U Galiji je Avit skupljao vojsku, sa kojom je krenuo u Italiju. Do bitke je 16. X. 456. 
godine n. e. došlo kod Pjančence. Avitova armija je u potpunosti uništena, a on sam 
zarobljen i natjeran da se posveti svećeničkom pozivu kao biskup Pjančence. Međutim, 
u Galiji je Avit još uvijek kod svojih pristalica priznavan kao dominus. Bila je čak 
pokušana i pobuna u Galiji sa ciljem ponovnog dovođenja Avita na carski tron. Avit 
je ubrzo umro krajem 456. ili u 457. god. n. e., vjerojatno je bio ubijen po naređenju 
Ricimera i Majorijana. 


Situacija u Hispaniji 


I pored određenih sporazuma i nagodbi Hispanorimljana sa Svebima, ovi nisu odustajali 
da šire svoju moć na prostorima ovog poluotoka. Hermerik se, zbog bolesti, 438. god. 


400 


n. e. umirovio, prepuštajući vlast sinu Rekilu (vladao 438. — 448. god. n. e.). I otac (koji 
je umro 441. god. n. e.) i sin su bili “pagani”. Rekila je odlučio povećati svebsku domenu 
u Hispaniji na uštrb Zapadnog Carstva, što je dovelo do niza borbi i sukoba. Zauzeta 
je Merida 439. god. n. e., a Sevilja 441. god. n. e. Zapadnorimska vlast se povukla na 
istok Hispanije prema mediteranskoj obali. Rekila je umro u Meridi. Njegov nasljednik 
je bio sin Rekijar / Rechiar (živio nakon 415. god. n. e. — decembar 456. godine n. e.). 
Rekijar je prešao na katoličko — ortodoksno kršćanstvo, još prije nego je postao svebski 
kralj. Rekijar je oženio i vizigotsku arijansku princezu. Pošto nije činio neke bitnije 
napore da Svebe prevede u katoličanstvo, to njegovo preobraćenje i nije imalo nekog 
vidljivijeg značenja. On je bio moćan vladar koji je dao kovati sopstveni novac. Rekijar 
je nastavio ratove protiv Hispanorimljana i Zapadnog Carstva. Napao je i Baske u 
februaru 449. godine n. e. Čak je ulazio i u savezništvo sa bagaudima (kojima je na 
čelu bio Basilije) prilikom operacija u dolini rijeke Ebro. Zauzeta je Lerida / Ilerda, ali 
nije uspio da u potpunosti zagospodari ovom oblašću. Pokušavajući iskoristiti haos 
uslijed umorstava Ecija, Valentinijana III. i Petronija Maksima, Rekijar je 455. godine 
počeo napad na provinciju Carthaginiensis, a kasnije iste godine je napao i provinciju 
Tarraconensis. Međutim, sada je “prešao svaku granicu". Avit je pozvao u pomoć 
Teodorika II. (inače šuru Rekijara). I 456. god. n. e. ušla je u Hispaniju pod komandom 
Teodorika II. velika vojska sastavljena od vizigotskih federata, Franaka, Burgunda 
(koje su vodili kralj Gondiok i njegov brat Hilperik / Chilperic), Rimljana. Teodorikova 
armija je 5. X. 456. godine n. e. teško porazila Rekijarovu armiju na Campus Paramus 
(kod Astorge, na obalama Orbiga). Prijestolnica Braga je pala 28. X. 456. god. n. e., 
a grad je prilično poharan od osvajača, koji prilikom pljačkanja nisu razlikovali 
Svebe od Hispanorimljana. Rekijar je bio ranjen, a zatim zarobljen u gradu Porto, 
gdje je i pogubljen u decembru 456. godine n. e. Tako je propala kratkotrajna 
hegemonija Sveba u Hispaniji, kao i Hermerikova dinastija. Nešto kasnije se Svebi 
ponovo pojavljuju, a njihovog kralja Remismunda je priznao i vizigotski dvor do 464. 
godine n. e. Oko 465. godine n. e. preostali "paganski" Svebi su prevedeni na arijansko 
kršćanstvo. Uskoro se iz vidokruga historiografije gubi ovo sada malo svebsko kraljevstvo, 
da bi se pojavilo u izvorima tek sredinom VI. st. n. e. 


Ova svebska kraljevina je izgleda na osnovi literarnih vrela i historiografije bila jedna 
u kojoj je bilo najviše problema u odnosima između malobrojnih došljaka i većinskih 
Galicijana, odnosno Hispanorimljana općenito. Arheologija potvrđuje da su značajne 
štete tada nanesene sjeverozapadnoj Hispaniji, i da su neka naselja bila tako temeljito 
razorena da se više nisu obnovila. 

Novac Rekijara. 

VLADAVINA MAJORIJANA, FLAVIJA LIBIJA, ANTEMIJA, 
OLIBRIJA, GLICERIJA (ZAPAD) I LAVA I. TRAČKOG (ISTOK) 
457. — 474. god. n. e. 


Lav I. (401. — 18.1. 474. god. n. e.), vladao od 7. II. 457. do 18.1. 474. god. n. e. Kao vladar 
se zvao Aćov / Flavius Valerius Leo Augustus. Lav je rođen 401. godine n. e. u Trakiji ili 
Dacia Aureliana u Trakorimskoj familiji, možda dačkog ili besijskog porijekla. Karijeru 
je ostvario u vojci, gdje je dostigao rang grofa. Kada je Marcijan umro, dužnosnicima 
i službenicima konstantinopoljskog dvora je trebalo 11 dana da izaberu nasljednika. 
Iako je prvi izbor ukazivao na Marcijanovog zeta Antemija, izbor je bio različit. Moćni 
i utjecajni zapovjednik Aspar je odbio carski položaj, predloživši jednog od svojih 
časnika, Lava I. Tako je za njegovo postavljanje za istočnog cara zaslužan Aspar, koji 
se nadao da će Lav I. biti obični puppet vladar, a da će stvarna vlast biti u njegovim 
rukama. Krunisanje Lava I. (7. II. 457. godine n. e.) je bilo najranije poznato koje je 
uključivalo i konstantinopoljskog patrijarha. Lav I. je bio oženjen sa Verinom, isto 
vjerojatno balkanskog porijekla, sa kojom je ukupno imao troje djece: sina koji je 
rano umro, i kćerke Arijadnu i Leontiju. Verina je vjerojatno na krunisanju uzela i ime 
Elija/Aelia, koje je postalo uobičajeno ime za carice / auguste iz Teodosijevske dinastije, 
isto kao što je i ime Flavije postalo ime koje su uzimali carevi iz Konstantinove i 
Teodosijevske dinastije. 


Majorijan (cc. 420. — 7. VIII. 461. god. n. e.), vladao od 1. IV. 457. do 2. VIII. 461. god. 
n. e. Kao vladar zvao se Flavius Julius Valerius Maiorianus Augustus. Majorijan je 
rođen vjerojatno nakon 420. god. n. e., i poticao je iz vojno — oficirske familije. Njegov 
istoimeni djed (po majci) je za vrijeme Teodosija I. dostigao čin magister militum. Otac 
mu se vjerojatno zvao Donninus, i kao oficir je bio zadužen za administraciju Ecija. Sam 
Majorijan je svoju vojnu karijeru i započeo i razvijao pod Ecijem. U Galiji je sreo dvojicu 
časnika sa kojima će biti ostatak života veoma povezan, a to su Ricimer i Egidije / 
Aegidius. Majorijan se veoma istakao u vojnom zapovjedništvu, posebno u odbrani 
Tura / "Caesarodunum" / Civitas Turonum / i bici kod Vicus Helena. Valentinijan III. je 
cc 450. godine n. e. razmatrao mogućnost da svoju kćerku Placidiju uda za Majorijana, 
čime bi ovaj dominus dobio podršku jednog moćnog vojnog zapovjednika, a indirektno 
bi se riješio i problem nasljeđa. Ecije je to spriječio tako što je demobilizirao Majorijana 
i poslao ga u privatni život. Kada je ubio Ecija, Valentinijan III. je pozvao Majorijana 
nazad u vojnu službu. 


Život Majorijana i njegova vladavina su najbolje poznati u odnosu na ostale 
zapadnorimske careve ovoga perioda. Najvažniji izvori su kronike i druga literarna 
vrela koja govore o ovom periodu, Sidonije Apolinarije je sastavio panegirik u čast 

Majorijana, a sačuvano je i 12 njegovih zakona koji su pod nazivom Novellae 
Maioriani uključeni u Breviarium koji je sastavljen 506. godine n. e. za vizigotskog 
kralja Alarika II. 


Proglašenje Majorijana za zapadnog cara 


Imenovanje novog zapadnog dominusa je trebao učiniti istočni dominus, međutim i u 
Konstantinopolisu se dešavala tranzicija pa je potrajalo određeno vrijeme interregnuma 
na zapadu. Uz to, izgleda da novi istočni dominus Lav I. prvotno nije ni namjeravao 
izabrati svoga kolegu na zapadu, željeći možda vlada sam sa oba dijela rimskog svijeta. 
U okviru toga je unaprijedio Majorijana u čin magister militum, a Ricimera u rang patricija 
i magister militum. U to vrijeme jedna skupina Alamana je napala Italiju preko Retije. 
Majorijan je poslao trupe pod komandom grofa Burka, koje su pobijedile Alamane kod 
jezera Maggiore. Radi ove pobjede Majorijan je 1. IV. 457. god. n. e. aklamiran od armije 
za novog zapadnog dominusa. Sam Ricimer se nadao da će on imati i obnašati ulogu 
kakvu je imao Ecije u odnosu na Valentinijana III. Ipak je bilo potrebno još neko vrijeme 
da Lav I. prizna novog zapadnog dominusa. Običaj je tada nalagao da novi regularno 
izabrani dominus bude konzul za narednu godinu, pa je to bio i Majorian zajedno sa 
Lavom I. Već na samom početku svoje vladavine Majorijan će pokazati sve svoje 
sposobnosti i umijeća, kao i odlučnost da rimskom imenu na zapadu povrati snagu i 
poštovanje. Odmah je započeo sa ambicioznim i uspješnim borbenim operacijama. Prvo 
se odlučio pozabaviti sa Italijom i Galijom, a zatim sa Hispanijom i Afrikom. 


Odbrana Italije 


U ljeto 458. godine n. e. grupa Vandala se iskrcala u Kampaniji i započela pljačku i 
pustošenje okoline. Majorijan je osobno vodeći vojsku u potpunosti uništio vandalsku 
vojsku. Kako bi bolje zaštitio Italiju, ojačao je njene obrambene kapacitete i linije. 
Prvo je izdao zakon (Novella Maioriani VIII. ili De reddito iure armorum / "O povratku 
prava da se nosi oružje“). Zakon sa istim imenom je već ranije 440. godine n. e. 
izdao Valentinijan IH. (Novella Valentiniani IX). Majorijan je ojačao i armiju, 
regrutirajući u nju veliki broj “barbarskih” plaćenika i Italijana. Ponovo su ustanovljene 
dvije flote, vjerojatno misenska i ravenska. Sada je mogla započeti velika Majorijanova 
ofanziva. 

Pobjede u Galiji 


Kada je stupio na carski položaj, Majorijan je ustvari imao kontrolu samo nad Italijom, 
sa tim da je Marcelin, faktički samostalni upravitelj Dalmacije oficijelno priznavao 
Majorijana. Rimski dijelovi Galije su nakon pada Avita odbili priznati Majorijana. Uz to 
su još i stanovnici Liona dozvolili burgundskom kralju Gondioku da zauzme ovaj grad. 
Krajem 458. god. n. e. Majorijan je sa armijom ušao u Italiju, dok je Ricimera ostavio u 
Italiji. Majorijanovi neposredni suradnici su bili Egidije i Nepotijan/Nepotianus. Sada su se 
nizale pobjede zapadnorimske vojske. Vizigotska vojska pod komandom Teodorika II. je 
teško poražena u bici kod Arla. Teodorik II. je bio prisiljen da napusti Septimaniju, povuće 
se u Akvitaniju i prihvati novi sporazum sa Majorijanom po kojem su Vizigoti opet svedeni 
na status federata i potčinjeni zapadnom caru. Po sporazumu, Teodorik II. je morao 
Zapadnom carstvu vratiti sve teritorije koje su zauzeli u Hispaniji kada su pobijedili Svebe. 
Majorijan je imenovao Egidija za novog magister militum per Gallias. Inače je Egidije 
vjerojatno i sam bio galskog aristokratskog porijekla. 


Dok su Galorimljani prihvatali Majorijana kao cara, njegova ofanziva se nastavila u dolini 
Rone. Sada su pobijeđeni Burgundi a zauzet je i Lion. Ovaj glavni galski grad je kažnjen 
velikom novčanom kaznom. Bagaudi su bili prisiljeni da se pridruže Zapadnom Carstvu. 
Majorijan je bio dovoljno mudar da ne kažnjava galorimsku aristokratiju, nego da nađe neku 
vrstu sporazuma sa njima. Tako je i Sidonije Apolinarije je unaprijeđen u zvanje comes 
spectabilis. Majorijan je pravilno razumijevao da je problem u funkcioniranju Zapadnog 
Carstva od smrti Valentinijana III. bio u tome što su se tadašnje glavne dvije zapadnorimske 
elite (galska 1 italijanska aristokratija) međusobno sukobljavale. Zato je vodio politiku 
sporazuma i privlaćenja galske aristokratije na svoju stranu. Državne pozicije su dijeljene i 
Galima i Italijanima. 


Pobjede na Siciliji 


Majorijan je posebno bio zainteresiran za obračun sa Vandalima. Zato je skupljao 
informacije o neprijatelju, a sakupljena je i flota od 300 brodova kako bi podržavala 
zauzimanje Hispanije i Afrike. 


Po Prokopiju, Majorijan “koji je nadilazio u svakoj vrlini sve one koji su ikada bili carevi 
Rimljana” je želio da osobno sazna borbenu gotovost Vandala i kako će lokalna populacija 
reagirati na zapadnorimsku invaziju. Zato se maskirao i otišao je na Genserikov dvor 
pretvarajući se da je izaslanik zapadnog cara. Genserik je pokušao da impresionira 

izaslanika pokazavši mu svoja skladišta oružja, i poslao ga je nazad. Ovo je vjerojatno 
jedna italijanska legenda o Majorijanu. 


Majorijan je poslao Marcelina, gospodara i comes rei militaris Dalmacije, na Siciliju kako 
bi je povratio od Vandala. 


Pobjede u Hispaniji 

U Hispaniji, Majorijanov zapovjednik (comes et magister utriusque militiae ) Nepotijan i 
Sunierik/Sunieric, koji je vodio vizigotske federate su počeli operacije protiv Sveba koje su 
trajale cijelu 459. god. n. e. Sunierik je iste godine unaprijeđen 1 u čin comes rei militaris. 
Nepotijan i Sunierik su izvojevali pobjedu nad Svebima 460. god. n. e. blizu Lucus Augusti, 
a zatim su prešli u Luzitaniju. 


Majorijan je skupio veliku armiju u Liguriji. Genserik se uplašio predstojećeg napada na 
Afriku i tražio je sporazum koji je Majorijan odbio. Dok je Genserik vršio pripreme za 
odbranu svoga kraljevstva, Majorijan je stavljao pod svoju kontrolu dijelove Hispanije. 
Tako je ušao u Saragosu / Caesaraugusta, a onda je napredovao do Carthaginiensis. 
Međutim, tamo je njegova flota usidrena u Portus Illicitanus, uništena zahvaljujući 
izdajnicima koje je platio Genserik. Zbog toga je Majorijan odustao od napada na 
Genserikovo kraljevstvo, a primio je vandalske izaslanike sa kojima je dogovorio mir. 


Unutarnja politika Majorijana 


Pored blistavih pobjeda širom Zapadne Europe, Majorijan se istakao i u zakonodavnoj 
djelatnosti, o čemu svjedoče i već spomenute novele. Posebnu pažnju je posvetio 
reguliranju odnosa sa senatorskim redom i poreznog sustava. Na jednoj strani je 
namjeravao da dobije podršku senatora, tako što bi Senatu vratio njegovo političko 
značenje. Međutim sa druge strane, se odlučio pozabaviti i elimiranju zloupotreba 
koje su pojedini moćni magnati — senatori, koji su na račun svojih lokalnih interesa na 
autarkičnim veleposjedima, zanemarivali ili direktno štetili državnim interesima. Posebno 
se to izražavalo u tome što su odbijali plaćati poreze ili zadržavajući poreze koje su 
ubirali. Porezna utaja je onda imala negativan efekt po srednje i sitne posjednike, gradsko 
stanovništvo i lokalne magistrate. Npr. kurijali su morali da kompenziraju sve poreze 
koje nisu mogli ubrati od magnata sa njihovih područja. To je činilo obnašanje javnih, 
municipalnih dužnosti vrlo nepopularnim, čime se erodirala autonomija i funkcionalnost 
municipalnih jedinica. Majorijan je ukinuo i porezne dugove, znajući da porezni 
obveznici nisu u mogućnosti da isplate akumulirane dugove. Zakonom De indulgentiis 
reliquorum od 11. III. 458. godine n. e. su oprošteni svi dugovi zemljoposjednika. Istim 
zakonom je strogo zabranjeno javnim službenicima, kod kojih se nalazila evidencija 
o sakupljenom novcu, da sakupljaju poreze. Taj zadatak je prenešen na namjesnike. 
Zakon De bonis caducis sive proscriptorum od 4. IX. 458. god. n. e. Comes privatae 
largitionis Enodije je opominjao sudije u provincijama protiv pronevjera carskih prihoda, 
tako što bi oni za sebe zadržavali dio sakupljenog poreza. 

Majorijan se bavio i stanjem u javno — upravnim dužnostima i službama. Tako je 8. V. 
458. god. n. e. izdat zakon De defensoribus civitatum kojim se reetablira dužnost defensor 
civitatis. Ovo je bila neka vrsta magistrata — ombdusmena koji je predstavljao interese 
građane u procesima sa carskom administracijom, posebno po poreznim pitanjima. Zakon 
De curialibus et de agnatione vel distractione praediorum et de ceteris negotiis je 
abolirao ranije zloupotrebe izvršene od dekuriona, ali im je i zabranjivao da napuste svoj 
dekurionsko - kurijalni status. Izvršena je i monetarna reforma, a izdavao se zlatni, srebrni 
i bronzani novac. 


Majorijan se posvetio još jednom specifičnom problemu koji je pretio održanju biološke 
mase visokih slojeva zapadnorimskog stanovništva. U bogatim nobilskim familijama je 
bio zavladao običaj da kćerke uzmu kršćanski zavjet nevinosti i da se nikada ne udaju. 
Razlog te pojave je bilo želja da se familijarno bogatstvo ne disperzira preko miraza. 
Majorijan je ovo smatrao vrlo nevaljalim trendom, jer je smatrao da se time smanjuje 
natalitet, a sa druge strane širi pojavu preljuba. Zato je 26. X. 458. god. n. e. izdao zakon 
De sanctimonialibus vel viduis et de successionibus earum kojim se utvrđuje minimum 
od 40 godina da bi se uzeli kršćanski zavjeti čednosti. Istovremeno se onim kćerkama, 
koje su bile zbog toga zavjeta razbaštinjene, daju ista pravo na nasljeđe kao i njihovoj 
braći i drugim sestrama. Zabranjeno je i mladim udovicama bez djece da uzmu zavjete 
čednosti. Zbog ove politike je ušao u sukob sa kršćanskim svećenstvom, jer su ove 
udovice često upravo Crkvi ostavljale oporukom imovinu. 


Zanimljivo je da se Majorijan posvetio i kulturološkim pitanjima, posebno očuvanju i 
konzervaciji starina. Već u IV. stoljeću n. e. je započelo ruiniranje spomenika i starih 
monumentalnih objekata. Ti objekti ne samo da se nisu obnavljali, nego su korišteni i kao 
kamenolomi ili rezervoari materijala za nove objekte. I uvoz materijala za monumentalne 
objekte je značajno otežan, zbog vandalske prijetnje na Mediteranu. Da bi se koristili stari 
objekti za novu privatnu gradnju, bila je potrebna dozvola od strane magistrata sudija. 
Dozvola se dobijala često na osnovi favoritizma ili uobičajene korupcije. Da bi se riješilo i 
ovo pitanje Majorijan je proglasio 11. VII. 459. god. n. e. zakon De aedificiis pubblicis 
kojim se utvrđuje kazna od 50 funti za one sudije koje dozvoljavaju drevne javne 
objekte, dok je za one subordinirane sudijama predviđeno šibanje i amputacija obje ruke. 
Oni koji su odnijeli materijal sa javnih objekata morali su ga vratiti. Senat je imao pravo 
da odluči da li i u kojim okolnostima je opravdano demoliranje starih objekata, a ako 
Senat i podrži takvo rješenje, car je mogao da korigira takvu odluku. 


Sve izloženo jasno ukazuje na vrlo ambicioznu reformu kojom je Majorijan namjeravao 
da započne jedno, sasvim novo doba oporavljenog Zapadnog Carstva. Nesumnjiva je 
njegova enormna energija. 

Urota protiv Majorijana i Ricimerov prevrat 


Međutim, obnova Zapadnog Carstva se nije desila zbog toga što su pojedinci na istaknutim 
pozicijama zbog svojih prozaičnih interesa, prenebregnuli javne interese, pa i višegodišnje 
prijateljstvo. Dok je Majorijan bio zauzet sa pobjedonosnim pohodima po zapadnim 
provincijama, Ricimer se u Italiji okružio sa značajnom senatorskom aristokratskom 
opozicijom. Ta oporba se suprotstavljala Majorijanu jer je njegova intencija bila da odlučno 
i konačno izliječi sve “bolesti koje su rastakale Zapadno carstvo, čak iako bi to bilo 
upereno i protiv interesa pojedinih magnata. Ricimer je sa svoje strane imao ambiciju 
da bude drugi Ecije, što sa odlučnim i sposobnim Majorijanom nije bilo moguće. Sam 
Majorijan je napravio taktičku grešku, i u Arlu je rasputio plaćenike, i praćen samo manjom 
skupinom gardista otišao je u Rim, sa intencijom nastavka reformi. Ricimer je krenuo u 
susret Majorijanu sa odredom vojnika, i njih dvojica su se sreli blizu Tortone, nedaleko od 
Pjančence. Tu je Ricimer 3. VIII. 361. god. n. e. dao da se Majorijan uhapsi, detronizira, 
muči i udara. Nakon pet dana Majorijan je bio pogubljen. U crkvi sv. Mateja u italijanskom 
gradu Tortoni se nalazi objekat koji se tradicionalno naziva Majorijanov mauzolej. 


Majorijan nedvosmisleno spada u red največih najvećih rimskih careva i vojskovođa, 
posebno ako se ima u vidu da je on djelovao u abnormalno teškim uvjetima raspadajućeg 
poretka, sloma rimskog moralno — vrijednosnog sustava, izdaje, okružen velikim brojem 
neprijatelja i sa znatno smanjenim resursima na koje je mogao da računa. I pored svih 
startnih poteškoća i problema, on je za jedno vrlo kratko vrijeme ponovo proslavio rimsko 
ime na zapadu. Praktično je pod kontrolom stavio dobar dio onoga što je izgubljeno za 
vrijeme od Honorija do Avita, a da je poživio još neko vrijeme sigurno bi povratio sve 
izgubljene zapadnorimske provincije. Pored vojne djelatnosti, istakao se i u civilnim 
poslovima, ostavivši djelo koje će ga zadugo nadživjeti. Ali mržnja ljudi “okovanih 
mozgova" i okrenutih samo svojim interesima i hirovima, kao i izdaja preambicioznog 
prijatelja spriječili su da Majorijan doživi ulogu Augusta ili Aurelijana. Nažalost, 
historiografija nije dostojnu pažnju posvetila ovom darovitom čovjeku i istinskom patrioti 
koji je vjerovao u vječnost rimskog imena. Majorijanovo djelo ukazuje na još jednu 
činjenicu. A to je da Zapadno Carstvo, čak i krajem šeste decenije V. st. n. e., i pored toga 
što je Rim dva puta opljačkan, što su izgubljene mnoge provincije, što su provincije i 
gradovi doživjeli velika razaranja, što je financijsko i materijalno stanje bilo očajno, još 
uvijek bilo dovoljno snažno da za samo tri godine pobijedi Alamane, Vandale na Siciliji, 
odmetnute Gale, Vizigote, Burgudne i Svebe. To slikovito ukazuje na to da Zapadno 
Carstvo nije uopće bilo pobijeđeno od strane vanjskog faktora, kako se to često i pogrešno 
predstavlja u historiografiji. Zapadno Carstvo i rimski svijet nisu pobijedili i osvojili 
“barbari? i kršćanski svijet. Zapadno Carstvo je uništilo samo sebe, bolje reći 
samodestruktivna elita Zapadnog Carstva je uništila državu koju je trebala da vodi, 

održava i razvija. I to počevši od samoga početka stoljeća i eliminacije Stilihona, onda 
niza višedecenijskih građanskih ratova koji su završili tek sa eliminiranjem Ecijevih 
suparnika, zatim ubistvima Ecija i Valentinijana IMI., da bi kulminiralo sa pogubljenjem 
Majorijana. Kršćanski svijet i “barbari" su samo iskoristili situaciju i nametnuli svoju 
dominaciju. 


Nakon Majorijana, put ka završetku antičkog postojanja Zapadnog Carstva je definitvno 
bio otvoren. Po Edvardu Gibonu : “Avitov nasljednik predstavlja dobrodošlo otkriće velikog 
i junačkog karaktera kakav se ponekad javlja u izopačenom vremenu da povrati čast 
ljudskog roda". 





Zapadno i Istočno Carstvo nakon Majorijanovih pobjedonosnih ratova. 


Dolazak Libija Severa na zapadni tron 


Flavius Libius Severus Serpentius (420. — 15. VIII. 465. god. n. e.), vladao od 19. XI. 461. 
do 15. VIII. 465. god. n. e. 


Majorijanova smrt je ponovo stvorila interregnum, jer nije odmah došlo do izbora novog 
zapadnog dominusa. U izbor su se aktivno uključili Ricimer, Lav I., pa i Genserik sa svojim 
favoritima. Oficijelno je primat izbora novog zapadnog cara imao istočnorimski car Lav I. 
Genserik, koji se ženidbom svoga sina Hunerika sa Eudokijom povezao sa Teodosijevskom 

dinastijom, je kao kandidata imao Olibrija (muž Placidije, mlađe sestre Eudokije). Kako bi 
ojačao poziciju svoga kandidata, Genserik je pokrenuo nove napade na obale Italije i 
Sicilije. On je to pravdao time da pređašni sporazum potpisan sa Majorijanom nije validan. 
Ricimer je poslao izaslanstvo Genseriku, tražeći da se poštuje sporazum, a u Kartaginu je 
došlo i izaslanstvo i Lava I. Sam Ricimer bi najviše želio neku marionetu na čelu Zapadnog 
Carstva, sa kojom bi mogao lako upravljati. I pored Genserikovog pritiska, Ricimer je u 
potpunosti ignorirao Olibrija i za novog cara Zapada je u Raveni imenovao italijanskog 
senatora Libija Severa. 


Međutim Libije Sever nije bio priznat ne samo od Lava I., nego ni od Egidija zapovjednika 
Galije, Marcelina u Dalmaciji i Nepotijana u Hispaniji. Nepotijan je inače bio oženjen sa 
Marcelinovom sestrom. Ricimer se suočio sa tim da su on i njegova marioneta kontrolirali 
samo Italiju i alpske provincije. Tako je u trenutku propalo sve ono što je Majorijan uspio da 
ponovo izgradi. Iako je od strane konstantinopoljskog dvora i niza regionalnih rimskih 
moćnika Libije Sever smatran obični uzurpatorom, činjenica je da je njega ipak potvrdio 
rimski Senat. 


Početkom 460tih godina, Nepotijan je smjenjen i zamjenjen sa Arborijem. 


Dunavska granica i Ostrogoti 


Konstantinopoljski dvor je nakon sloma hunske hegemonije i politije, probleme dobio sa 
onim dijelovima koji su proizašle iz te politije. Posebno su za dunavsku granicu bili bitni 
odnosi sa Ostrogotima koji su ponovo pojavili na historijski pozornici kao samostalni faktor 
nakon 80 godina hunske hegemonije. Tada je Ostrogotima upravljala neka vrsta triumvirata 
koji se sastojao od Teodemira i njegove dvojice zetova Valamira i Videmira. Teodomir iz 
roda Amala je bio arijanski kršćanin, a njegova supruga Ereleuva je bila sklona ortodoksno 
— katoličkom kršćanstvu. Ereleuva je po svome krštenju uzela i ime Eusebija. Teodemir i 
Ereleuva su imali dvoje djece i to sina Teodorika Amala (Teodorik Veliki Ostrogotski, 
Theoderich der GroBe, Piudareiks, Flavius Theodericus, Bev&€pwyoc, živio od 454. — rođen 
blizu Karnuntuma -- do 30. VIII. 526. god. n. e.) i kćerku Amalafridu. Valamirovi Ostrogoti 
su inače nastavili ratove sa vojskama koje su predvodili Atilini sinovi, pobijedivši ih 456. i 
457. god. n. e. Po ranijem dogovoru sa Marcijanom, Valamirovi Goti su trebali od Istočnog 
Carstva dobijati određenu naknadu, ali 459. god. n. e. nisu primili navedenu nadoknadu. 
To i činjenica da su tada Istočno Rimljani preferirali Teodorika Strabona, izazvalo je 
napade na istočnorimsko područje između 459. i 462. godine n. e. sa promjenljivim 
uspjesima i neuspjesima. 

Teodorik Strabon je bio vođa tračkih Gota, skupine naseljene kao federati na 
istočnorimskom području. Inače je on bio usko povezan sa tadašnjim močnicima na 
konstantinopoljskom dvoru, jer je njegova sestra bila udata za Aspara. Teodorik Strabon 
je sa suprugom Sigildom imao sina Recitaha (Recitach). 


Lav I. je 462. godine n. e. sa Ostrogotima postigao mir, po kojem su Istočni Rimljani 
Ostrogotima isplaćivali 300 funti zlata godišnje. Nešto kasnije je Valamir je poginuo 
nesretnim slučajem prilikom pohoda na Skire. U Konstantinopolis je kao talac poslan 
dječak Teodorik Amal, sin Teodomira kao zalog mira koji je njegov otac postigao sa 
Konstantinopoljskim dvorom. Teodorik Amal će ostati na konstantinopoljskom dvoru 
prilično dugo, duže od dvije decenije, i bio je dobro upoznat sa tradicijama grčko — rimske 
kulturne ekumene i mediteranskog načina života. Uz to je saživio i sa političkim 
institucijama rimskog svijeta. 


Situacija u Galiji 


Sa činjenicom da Egidije nije priznao Libija Severa, praktično je zaživjelo novo separatno 
područje u sjevernoj Galiji, otcijepljeno od središnje vlasti u Raveni. Sjedište ove države 
je bilo u gradu Soissons / Noviodunum. Egidije se u svojoj upravi nad sjevernom Galijom 
oslanjao na franačke saveznike i njihovog kralja Hilderika I. (Childeric; živio cc 440. — 
481/482. god. n. e.), oca čuvenog franačkog kralja Klodovika. 


Hilderik je sin polulegendarnog Meroveha i unuk Klodija, kraljeva Salijskih Franaka. 
Pretpostavlja se da je naslijedio oca 457. ili 458. god. n. e., a prijestolnicu franačko — 
salijskog kraljevstva je postavio u Tournai/Tornacum (u današnjoj belgijskoj Valoniji) u 
području koje je pod kontrolu Salijaca došlo 432. god. n. e. 


Kako bi se uspostavila kontrola nad Galijom, Ricimer je preko Libija Severa imenovao 
izvjesnog Agripina na mjesto magister militum per Gallias. Inače se Egidije i Agripin nisu 
podnosili, jer je Egidije za vrijeme Majorijanove vladavine optužio Agripina za izdaju. 
Kako bi se dobila podrška Vizigota u sukobu sa Egidijem, ustupljena im je 462. god. n. e. 
Narbona. Međutim, Vizigotski ulazak u rat sa Egidijem nije ostvario željene ciljeve. Kod 
Orleana Egidijeve i Hilderikove trupe su teško porazile Vizigote, a poginuo je i Friderik, 
brat kralja Teodorika II. Međutim, Egidije nije napredovao dalje protiv Vizigota, jer je 
vjerojatno imao posla i na drugim stranama i granicama svoje domene. On je morao 
suzbijati i saksonske napade, Bretonce... itd... Egidije je bio poslao, i izaslanstvo Vandalima 
i to preko Atlantika u maju 464. god. n. e. Međutim, Egidije je umro iste godine, a naslijedio 
ga je sin Sijagrije/Syagrius. 

Hilderik je nakon smrti Egidija, zajedno sa grofom Paulom od Angera / Iuliomagus / civitas 
Andecavorum, pobijedio Vizigote. Saksonci su prodrli do Angera, ali ih je Hilderik porazio. 
Pošto je Paul poginuo, grad je preuzeo Hilderik. Grob ovog franačkog kralja je otkriven 
27. V. 1653. god. n. e. u crkvi Saint — Brice u Tournai. Pronađeni su mnogi dosta vrijedni 
objekti, uključujući i prsten pečatnjak sa natpisom CHILDERICI REGIS i zlatne pčele. 





Libije Sever je 464. god. n. e. imenovao Arvanda za pretorijanskog prefekta za Galiju, sa 
tim da je ravenski dvor kontrolirao tada samo jugoistočnu Galiju. U ovom periodu je i 
smirena pobuna onih Alana koji su bili u Galiji. Po Biogorom su prešli Alpe i došli u 
Liguriju, ali ih je tamo 464. god. n. e. pobijedio Ricimer. 

Kraj vladavine Libija Severa 


Ricimer i Libije Sever su problema imali i sa Vandalima, koji su nanosili svojim napadima 
velike ekonomske štete italijanskim magnatima. Zato je Libije Sever poslao patricija 
Tatijana kao izaslanika Genseriku, ali je ovaj odbio mirovni sporazum. Ipak bez obzira 
što Lav I. oficijelno nije priznavao Libija Severa, oni su ipak morali surađivati bar po 
tehničkim pitanjima kao što je npr. izbor konzula. Od konačne podjele na dvije države, 
Ravena je birala jednog, a Konstantinopolis drugog konzula. Libije Sever je umro, 
vjerojatno prirodnom smrću 465. god. n. e. 


I dvor u Tuluzi je naredne godine doživio smjenu na svome čelu, jer je Teodorik II. ubijen 
u zavjeri svoga mlađeg brata Eurika (živio od cc 440. — 484. god. n. e.). Tako su sinovi 
Teodorika I., koji je hrabro poginuo na Katalunskim poljima u bici sa Hunima, ubijali jedan 
drugog. 


Dolazak na vlast Antemija 


Procopius Anthemius / Antemije (cc. 420 — 11. VII. 472. god. n. e.), vladao od 12. IV. 467. 
do 11. VII. 472. god. n. e. Antemije je pripadao nobilskom rodu Prokopija iz istočnog 
dijela rimskog svijeta, koja je dala više vojnih i civilnih dužnosnika. Preko majke Lucine, 
bio je unuk čuvenog i moćnog Flavija Antemija, koji je bio pretorijanski prefekt Istoka i 
konzul, a vodio je i porijeklo od Flavija Filipa (Flavius Philippus), pretorijanskog prefekta 
za Istok 346. god. n. e. Njegov otac je bio Prokopije, magister militum za Istok od 422. do 
424. god. n. e., a inače je bio potomak Prokopija, koji je bio uzurpator za vrijeme Valensa. 
lako je po rođenju iz Konstantinopolisa, školovao se u Aleksandriji kod neoplatoniste 
Prokla Likeja Nasljednika (Proclus Lycaeus, TIpokAoc 0 Aiddoyoc, živio 8. II. 412. — 17. IV. 
485. godine n. e.), zajedno sa Marcelinom (gospodarem Dalmacije), Flavijem Ilustrijem 
Pusaeusom (Flavius Illustrius Pusaeus; pretorijanski prefekt Istoka i konzul za 467. god. 
n. e.), Mesijem Febom Severom (Messius Phoebus Severus, konzul za 470 god. n. e.) i 
Pamprepijem (Pamprepius, Naunpemoc, “paganski” pjesnik, živio 29. IX. 440. — novembar 
484. god. n. e.). Antemije se 453. godine n. e. oženio sa Marcijom Eufemijom, kćerkom 
istočnog cara Marcijana. Sa njom je imao sinove Antemiola (Anthemiolus), Marcijana 
(Marcian), Prokopija Antemija (Procopius Anthemius) i Romula, te kćerku Alpiju (Alypia). 
Unaprijeđen je u rang grofa i poslan na dunavsku granicu sa zadatkom obnove graničnih 
fortifikacija, a 454. ili 455. god. n. e. je u Konstantinopolisu dobio titulu patricija. Postao je 
i jedan od dvojice časnika na Istoku sa titulom magistri militum, 455. godine n. e. je bio i 

konzul. Ova brza unaprjeđenja ukazuju da je Marcijan sigurno planirao za Antemija 
carsku vlast, bilo na istoku ili zapadu. Iako nakon smrti Marcijana nije izabran za 
novog istočnog cara, Antemije je ostao u službi Istočnog Carstva. Kao magister militum je 
cc 360. godine n. e. porazio Ostrogote predvođene Valamirom. Novu pobjedu je osigurao u 
zimu 466/467. god. n. e. kada je pobijedio skupinu Huna koja je predvođena Hormidakom 
prešla preko zaleđenog Dunava u istočnorimske balkanske provincije. Huni su čak zauzeli 
Serdiku, ali ih je tamo Antemijeva armija opkolila i nešto kasnije teško porazila. 


Nakon smrti Libija Severa, zapadni ravenski tron je ostao upražnjen, pa su se ponovo 
počeli javljati pojedini kandidati. Genserik je opet zastupao stranu Olibrija. Lav I. nije 
mogao dopustiti da preko Olibrija, Genserik postane stvarni kontrolor Zapadnog Carstva. 
Kako bi pojačao pritisak i tako doprinio izboru Olibrija, Genserik je naredio svojoj 
mornarici ubilačke i pustošeće napade i prema Iliriku i Grčkoj gdje su nanijeli značajne 
ljudske i materijalne gubitke. Lav I. se zato i odlučio da na čelo ravenskog dvora postavi 
Antemija. Sa tim izborom se složio i Ricimer i Antemije je u Italiju došao praćen 
armijom koju je vodio Marcelin, moćnik iz Dalmacije. Lav I. je izborom Antemija 
za zapadnog cara, ovoga udaljio i od toga da bude pretendent za istočni tron. Sada je 
Lav I. mogao planirati zajednički napad na Genserika i njegovo kraljevstvo. 


Uprava za Antemija 


Za razliku od neposredno prethodnog vremena, koji su karakterizirali odnosi promjenljive 
prirode između ravenskog i konstantinopoljskog dvora, sa Antemijem nastupaju srdačniji 
odnosi između dvije rimske države. Zanimljivo je da je Antemije, inače istočnjačkog 
porijekla, posljedni zapadni car koji je zabilježen u istočnorimskom/romejskom pravu. 
Kako bi se učvrstila Antemijeva pozicija na Zapadu, krajem 467. god. n. e. došlo je i do 
vjenčanja Ricimera i Alipije, kćerke Antemija. 


Rat sa Genserikovim kraljevstvom i pokušaj 
uništavanja Genserikovog kraljevstva 468. god. n. e. 


Glavni problem i Antemijeve vladavine bilo je Genserikovo kraljevstvo. Već 467. god. n. e. 
pripremljena je kampanja pod komandom Marcelina, ali se zbog lošeg vremena rimska 

flota vratila u svoje baze. Naredne, 468. god. n. e. je planirana nova operacija u velikom 
stilu, 1 to pod zajedničkim auspicijama i istočnog i zapadnog cara. Veći dio troškova 
za operaciju je podnio konstantinopoljski dvor. Glavni komandant operacije bio je Basilisk 
/ Basiliscus / BaowWdoKoc (brat Elije Verine, supruge Lava I.). Sakupljena je velika flota koja 
bi prebacila združenu istočnorimsku, zapadnorimsku i dalmatinsku vojsku na afričko tlo. 
Izvori spominju da je za ovu ambicioznu pomorsko - amfibijsko — desantnu operaciju bilo 
predviđeno cc 1100 plovnih objekata i 100.000 vojnika. Napad je predviđao da Basilisk sa 
glavninom trupa udati direktno na Kartaginu, Marcelin (dalmatinski gospodar) je trebao 
napasti i zauzeti Sardiniju, a Heraklije iz Edese bi se trebao iskrcati na libijsku obalu 
Tripolitanije. Kompletna vojska se sastala na Siciliji, odakle se podijelila u predviđenim 
pravcima. Marcelin je uspješno sa svojim snagama zauzeo Sardiniju, a Heraklije iz Edese sa 
svojim jedinicama Tripolitaniju odakle je trebao da kopnenim putem krene ka Kartagini. 
Basilisk je pristao kod Promontorium Mercurii, sada Rta Bon, oko 40 rimskih milja od 
Kartagine. Genserik je vidjevši golemu silu, zatražio od Basiliska pet dana kako bi 
dogovorio primirje. Basilisk je tada napravio stratešku grešku, jer je pomislio da je bilo 
dovoljno impresionirati Genserika da se preda, pa je pristao na njegove prijedloge. 
Vandalski kralj je imao drugačije namjere, pa su za vijeme odvijanja pregovora, 
Genserikovi ljudi skupili brodove i napunili ih raznoraznih zapaljivim materijalima, i 
za vrijeme jedne noći ih zapalili i pustili prema nezaštićenoj rimskoj floti. Ubrzo je došlo 
do napada i Genserikove mornarice na iznenađene Rimljane. Basilisk je pobjegao usred 
bitke. Bitka je završila potpuno Genserikovom pobjedom, jedna polovina rimske flote 
je bila zapaljena, potopljena ili zarobljena, dok je druga polovina pobjegla. 


Ali da su pojedini rimski komandanti pokazali zavidnu hrabrost posvjedočuje i slučaja 
Joana, jednog od istočnorimskih komandanata, a koji opisuje Prokopije. Joan se borio 
veoma žestoko, odbijajući napade i ubijajući veliki broj neprijatelja. Kada je uvidio da će 
njegov brod ipak biti zarobljen, on je odbio predaju Gensu, sinu Genserikovom. Umjesto 
predaje, on je u punom oklopu skočio u more i udavio se. Njegove zadnje riječi su bile da 
on nikada neće pasti u ruke pasa. 


Zbog ovog poraza, kompletna operacija je propala, Heraklije je morao napustiti marš 
na Kartaginu i povući se u Tripolitaniju, u kojoj se zadržao još dvije godine. Marcelin se 
vratio na Siciliji gdje se sreo sa Basiliskom. Potencijalni novi napad na Kartaginu je 
sprijećen, jer je je Marcelin ubijen od strane jednog do svojih kapetana, moguće na 
podstrekivanje Ricimera koji je zazirao od moćnog i sposobnog Marcelina. Po povratku 
u Konstantinopolis, Basilisk se sklonio u crkvu Hagia Sofija kako bi izbjegao bijes 
naroda i samoga Lava I. Medijacijom Verine, Basilisk je ipak dobio carski oproštaj i 
bio je kažnjen samo progonstvom u grad Herakleja Sintika u Trakiji. 

Rt Bon u Tunisu. 


Neposredno nakon poraza kod rta Bon, Vandali su napali Peloponez sa ciljem njegovog 
osvajanja. Tamo su kod Kenipolisa naišli na žestok otpor Maniota, zajednice sa južnog 
Peloponeta, i bili su odbijeni uz vrlo teške gubitke. Zauzvrat su Vandali 500 talaca iz 
Zakintosa izmasakrirali. 


Rat Genserika sa Istočnim Carstvom je konačno završen 476. godine n. e. separatnim 
dogovorom Vječnog mira. 


Problemi u Galiji 


Samo nakon par godina od Majorijanove smrti, zapadnorimska vlast u Galiji je potpuno 
kolabirala. Ne samo da su izgubljene sve Majorijanove stečevine, nego su se gubila i 
područja druga područja. Uz to, otežavajuća okolnost je bila i ta da je afrička ekspedicija 

iscrpila sve resurse, posebno one novčane i materijalne Zapadnog Carstva. Tako je 
vizigotski kralj Eurik, gotovo odmah po primitku vijesti o rimskom porazu kod rta Bon, 
započeo širenje vizigotske vlast u Galiji. Sjeverno od Eurikove domene pružala se sada 
već faktički samostalno područje kojim je upravljao Sijagrije iz Soissonsa. Iz Arvernisa / 
Klermona je isto više — manje samostalno upravljao Ecdicije, sin nekadašnjeg dominusa 
Avita. Ecdicije je bio tada najbogatiji i jedan od najmoćnijih ljudi Zapada. Arl i Marsej na 
jugu Galije su bili u rukama ravenskog cara. 


Eurik je po stupanju na kraljevsko dostojanstvo prvo morao u građanskom ratu da porazi 
niz drugih vizigotskih poglavara. Eurik je za razliku od svojih prethodnika, odlučio učvrstiti 
svoju vlast nad kraljevstvom koje je stvarao eliminirajući i centrifugalne i partikularne 
interese i snage unutar i Vizigota i Galorimljani i Hispanorimljani. 


Antemije se za pomoć u ratu sa Vizigotima, obratio za pomoć Bretoncima - Armorikancima. 
Oni su pod svojim kraljem Riotamom (Riothamus) bili u početku uspješni i zauzeli su grad 
Burž (Bourges, na mjestu nekadašnjeg Avarika koji je uništio Julije Cezar) u samom 
središtu Galije. Međutim, Riotamova vojska je bila poražena od strane Eurikove vojske kod 
Vicus Dolensis / Déolsa. Riotam je morao bježati ka Burgundima koji su bili Antemijevi 
saveznici. Nakon poraza Riotama, Antemije je skupio vojsku pod nominalnom komandom 
njegovog sina Antemiola, a faktički pod komandom zapovjednika Torisarija (Torisarius), 
Everdinga (Everdingus) i Hermiana (Hermianus). Ova vojska je poražena čim je prešla 
Ronu od Eurikove armije, a nastradali su i Antemiol i ostala trojica zapovjednika. Posebno 
značenje za historiju europskog ranog srednjeg vijeka su imale Eurikove kampanje u 
Hispaniji. Tamo je nizao uspjehe i pod svoju kontrolu je vrlo brzo stavio gotovo čitavu 
Hispaniju, izuzev krajnjeg sjeverozapada i sjevera gdje su još uvijek održavali samostalnim 
malo svebsko — galicijsko kraljevstvo i starosjedioci Baski. 


Eurikova armija je ipak nailazila i na značajan otpor. Ecdicije i Sidonije Apolinarije 
(tadašnji biskup Klermona) su vodili uspješnu odbranu Overnja (pokrajina u središnjoj 
Galiji) od 471. do 474. god. n. e. Eurik je u ovoj oblasti napadao mnoge gradove i zajednice, 
ali je Ecdicije koristeći sopstveni novac podigao privatnu skupinu konjanika - vojnika i 
probijao Eurikove opsade, i donosio hranu i druge resurse ovim gradovima. Eurikova vojska 
je i više puta neuspješno opsjedala Klermon. 


U vrijeme ove borbe za Galiju, spada i afera Arvanda koji je bio pretorijanski prefekt za 
Galiju. Arvand je 472. god. n. e. bio optužen za izdaju i suradnju sa Eurikom. Arvand je 
osuđen, oduzeto mu je dužnost i nešto kasnije je protjeran u egzil. Moguće je da je 
Arvanda na izdaju podstakla želja za carskim tronom, odnosno da se nadao da će to 
ostvariti uz pomoć Vizigota i Gala. 


Nakon smrti Majorijana, Gondiok je uspio polako i postupno, ne izlazeći iz statusa federate, 
da proširi domenu svoje uprave. Tako je Lion ponovo došao pod kontrolu burgundskog 
kralja. 

Antemijevi problemi sa senatorima i njegov pad 


Antemije je nailazio i na određeno podozrenje kod italijanske aristokratije i crkvenih 
krugova, i to zbog svoga grčkog porijekla, što je izabran od strane konstantinopoljskog 
dvora a sumnjalo se i da je on ii potajni “paganin". Kako bi dobio podršku od zapadnorimske 
elite, Antemije je bio širokogrud u dijeljenju ranga patricija pripadnicima italijanske i 
galske elite. 


I pored tazbinske veze pogoršavali su se međusobni odnosi Antemija i Ricimera. Posebno je 
zaoštravanju odnosa doprinijelo suđenje Romanu, koji je bio magister officiorum. Ovaj 
italijanski senator je bio patricij koji je podržavan od Ricimera. Romana je Antemije optužio 
za izdaju i osudio na smrt 470. god. n. e. Ricimer je inače ranije sakupio 6000 vojnika za rat 
protiv Vandala, ali je nakon smrti Romana otišao sa njima na sjever u Milano, ostavivši 
Antemija u Rimu. Došlo je i kratkotrajnog sukoba između pristalica Antemija i Ricimera, ali 
je medijacijom Epifana, biskupa Pavije došlo do jednogodišnjeg mira. Početkom 472. god. 
n. e. ponovo se obnovila borba i Antemije se sa svojim pristalicama sklonio u baziliku sv. 
Petra. Lav I. je poslao Olibrija da bude posrednik među Antemijem i Ricimerom. Po Jovani 
Malali, Lav I. je poslao i tajno pismo Antemiju, navodeći ga da ubije Olibrija. Ricimerovi 
ljudi su presreli pismo, pokazali ga Olibriju. Ubrzo je Ricimer dao proglasiti Olibrija za 
novog zapadnog dominusa. To je dovelo do otvorenog građanskog rata. Ricimerova, 
poglavito plaćenička armija je opsjela Antemija i njegove pristalice u Rimu. Uslijedile 
su petomjesečne borbe oko i u gradu. Gundobad (živio cc 452. — 516. god. n. e.), sin 
burgundskog kralja Gondioka i kome je tetka bila Ricimerova prva supruga, je kao magister 
militum per Gallias, podržao Ricimera i krenuo sa vojskom ka Rimu. Antemije je računao 
na galsku vojsku koju je vodio njemu lojalni Bilimer, kojeg je Antemije unaprijedio u 
rektora Galije. Bilimer je sa svojom vojskom došao u Rimu, ali je poginuo u toku borbi. 
Uskoro je i Antemije bio poražen uz velike gubitke među svojim pristalicama, zarobljen i 
pogubljen od strane Gundobadovih ili Ricimerovih vojnika. 


Olibrijeva vladavina 


Anicius Olybrius, vladao od 23. III. ili 11. VIL. do 11. X.ili 2. XI. 472. god. n. e. Olibrije je 
poticao iz gensa Anicia. Svojom ženidbom (nakon Ecijeve smrti) sa Placidijom je ušao u 
tazbinske odnose sa Teodosijevskom familijom i Genserikovom dinastijom. Dok je boravio 
u Konstantinopolisu, Olibrije se veoma zainteresirao za religiozna pitanja, čemu će ostati 

posvećen ostatak života. Iz braka Olibrija i Placidije proizašla je kćerka Anicia Julijana / 
Anicia Iuliana. 


Uskoro je i Ricimer umro 9. ili 19 VIII. 472. godine n. e., a na mjestu magister militum 
naslijedio ga je Gundobad (koji je i dobio titulu patricija), pa je ovaj burgundski princ 
postao najmoćnija osoba u onome što je preostalo od Zapadnog Carstva. Sam Olibrije je 
bio izrazito pobožna osoba koja je bila obična marioneta Gundobada, a i ubrzo je i umro 
prirodnom smrću. 


Glicerijeva vladavina 


Glycerius (cc. 420 — nakon 480. god. n. e.), vladao od cc. 3. III. 473. do juna 474. god. n. e. 
O Gliceriju se vrlo malo zna, izuzev da je poticao iz vojnog miljea. Bio je vojni komandant 
u Dalmaciji, a zatim je služio kao comes domesticorum, tj. zapovjednik garde u Raveni. 


Za Glicerijev izbor za cara najzaslužniji je novi magister militum i patricij Gundobad, koji 
ga je u martu 473. god. n. e. proglasio za zapadnog dominusa. Međutim, Gundobad nije 
dugo ostao uz svoga štićenika, jer mu je došla vijest o smrti oca Gondioka. Gundobad je 
otišao u Burgundiju. 


Vlast i teritoriju su podijelili Gondiokovi sinovi: Hilperik II. (Chilperic; živio 450. — 493. 
god. n. e.), Godegisel, Godomar i već spomenuti Gundobad. Hilperik je vladao iz Valente, 
Gundobad iz Liona, Godomar iz Viene, Godegisel iz Ženeve. 


Pomalo kaotično stanje u Italiji je odlučio iskoristiti Eurik, pa je 473. god. n. e. odlučio 
poslati vojnu ekspediciju u Italiju kako bi i tamo nametnuo svoju vlast. Međutim, ovaj put 
je Eurikova armija pod komandom Vincentija bila teško poražena (i njen komandant 
je poginuo) od strane Glicerijeve armije koju su predvodili grofovi Ala i Sindila. U isto 
vrijeme je prema zapadu krenula i ostrogotska vojska koju je vodio Vidimir. Ali je njihov 
upad u Italiju Glicerije uspio spriječiti kombinacijom diplomatije i podmićivanja. I pored 
pobjede nad Vincentijem, ravenski dvor nije uspio spriječiti da u ruke Eurika ne padnu 
Arl i Marsej. 


Glicerije je nastojao da uspostavi dobre odnose sa Istočnim carem, ali i pored toga 
konstantinopoljski dvor nije priznavao Glicerija. Lav I. je imao novog kandidata za 
zapadnog cara i to je bio Julije Nepot, gospodar i magister militum Dalmacije. Julije Nepot 
je naslijedio Marcelina na poziciji vladara Dalmacije, abio je i rodbinski vezan sa caricom 
Verinom. Međutim, Julije Nepot je morao da čeka u zimu 473./474. god. n. e. da dođe 
plovidbena sezona, a onda je u januaru 474. god. n. e. umro Lav I. Zbog preslagivanja u 
vlasti na Istoku, Julije Nepot je još uvijek morao čekati. 

U proljeće 474. god. n. e. Julije Nepot je sa armijom prešao Jadransko more i iskrcao se u 
Italiji. Glicerije je pobjegao u Rim, ali je Nepot i tamo stigao. Glicerije je zarobljen, 
detroniziran i postavljen za biskupa Salone. 


Lav I. kao istočnorimski car 


Već na početku vladavine došlo je do razmimoilaženja Lava I., koji je pokazao znatno 
nezavisniji karakter i odlučnost, i Aspara (puno ime Flavius Ardabur Aspar ). Kako bi imao 
neku vojnu podršku iza sebe kojom bi parirao germanskim vojnicima koji su podržavali 
Aspara, Lav I. je 461. god. n. e. osnovao dvorsku vojnu formaciju po imenu eksubitori / 
excubitores / excubiti / g&kovBiropec / €&kovBirov. U eksubitore su regrutirani uglavnom 
Isaurijanci. 


Eksubitora je bilo u početku oko 300, i bili su stacionirani u Konstantinopolisu. Na čelu 
eksubitora se nalazio grof (comes excubitorum; Kopno T6v g&kovPirov / č&kovPITApaov). 
Vojna formacija pod ovim imenom će se u Romejskom carstvu održati prilično dugo, sve do 
samoga kraja XI. st. 


Lav I. i Aspar su se 465. god. n. e. sukobili oko imenovanja konzula za narednu godinu. 
Kako bi se oslabio utjecaj Aspara, Lav I. se povezao sa Tarasisom, vođom maloazijskih 
Isaurijanaca. Tarasis je kao nagradu za jedan čin lojalnosti, imenovan za comes 
ime Zenon. Alijansa Lava I. i Zenona je osnažena 466. god. n. e. i vjenčanjem isaurijanskog 
zapovjednika i Arijadne (živjela cc 450. — 515. god. n. e.), starije kćerke Lava I. Iz ovoga 
braka se već naredne godine rodio sin Lav II. Sam Zenon nije prisustvovao porodu svoga 
sina, jer je učestvovao u kampanji protiv Ostrogota. Zenon je 469. god. n. e. bio i konzul, 
a imenovan je i za magister militum per Thracia. U Trakiji je vodio uspješne borbene 
operacije. Tom prilikom je Aspar bio i pripremio otmicu Zenona, ali je ovaj to saznao i 
pobjegao u Serdiku. 


Nakon pokušaja otmice, Zenon se nije vratio u Konstantinopolis, u kojem su Aspar i 
njegov sin Ardabur imali značajnu moć. Dok je čekao na mogućnost povratka u 
prijestolnicu, Zenon je imenovan za magister militum per Orientem. U Antiohiji je 
proveo dvije godine. Sam Zenon je bio vrlo zainteresiran za kršćansku dogmatiku i dok 
je boravio u Antiohiji je simpatizirao monofizitske stavove i sljedbenike. Ipak je njegovo 
protežiranje monofizita na kraju prekinuo sam car Lav I. U toku 470./471. god. n. e. 
Zenon je uspješno odbio napad na istočnorimsku Jermeniju od strane nekršćanskog 
gruzijskog naroda Makroni (933006980, M4kpovec, Makrones; alternativno ime Tzanni; 

Tč&vvoy_ naseljavali sjeveroistočnu Malu Aziju prema Zakavkazju). Dok je Zenon 
boravio izvan Konstantinopolisa, Aspar je ponovo povećavao svoj utjecaj, pa je tako 
njegov mlađi sin Julije Patricije / Iulius Patricius / lovMoc Ilarpikwc trebao biti oženjen 
sa Leontijom Porfirogenitom (Leontia Porphyrogenita; živjela 457. — nakon 479. 
god. n. e.), mlađom kćerkom Lava I., i dobiti titulu cezara. Međutim, kada se saznalo 
o vjenčanju Leontije i Julija, u Konstantinopolisu je 470. god. n. e. izbila pobuna. Razlog 
pobune je bila činjenica da je za ortodoksno svećenstvo, monahe i stanovništvo 
Konstantinopolisa bilo neprihvatljivo da Julije, kao arijanski kršćanin, može postati 
potencijalni kandidat za istočnog cara. Pobuna je izbila na gradskom hipodromu. Nemiri 
su prestali tek kada su i Aspar i Lav I. obećali episkopima da će Julije postati ortodoksni 
kršćanin i da će tek tada oženiti Leontiju. 


Naredne 471. god. n. e. Asparov sin Ardabur je bio umiješan u zavjeru protiv Lava I., i po 
naređenju istočnog cara, i Aspar i Ardabur su ubijeni od strane eunuha palate. U obračunu 
sa Asparom, Lavu 1. je pomogao Basilisk. Julije Patricije je iste godine išćezao iz 
historijskih izvora, iako postoje indicije da je možda preživio. Leontija se udala Marcijana, 
sina cara Antemija. Na vijest o umorstvu Aspara došlo je do pobune u Trakiji, koju je vodio 
Teodorik Strabon. Protiv pobunjenika je poslana armija pod komandom Basiliska i 
njegovog nećaka Armata. Iako je poražen, Teodorik Strabon je postavio tri uvjeta kako 
bi prekinuo bunu i to: nasljeđivanje imovine Aspara, dozvola za naseljavanje njegovih 
Gota u Trakiji i dodjela čina magister militum. Lav I. je odbio uvjete, iuzezv samo čin 
“zapovjednika vojnika" u zamjenu za prisegu o lojalnosti. Na to je Teodorik Strabon 
nastavio bunu, i jedan dio njegove pobunjene vojske je napao Filipopolis, a drugi je zauzeo 
Arkadiopolis. Međutim, ipak je na kraju postignut sporazum sa Lavom I., po kojem je 
Gotima Teodorika Strabona plaćano 2000 funti u zlatu godišnje, a njihov vođa je postao 
magister militum. 


Aspar je nesumnjivo bio velika historijska ličnost. Iako porijeklom Alan, zastupao je 
interese progotske politike u Istočnom carstvu. Bio je i učitelj Teodorika Amala, sina 
Teodomira dok je ovaj bio talac u Konstantinopolisu. Iz braka sa sestrom Teodorika 
Strabona, Aspar je imao i sina Ermanarika. Cisterna ćija se izgradnja pripisuje njemu još 
uvijek postoji u Istanbulu. 


Zboga načina na koji su ubijeni Aspar i Ardabur, Lav I. je dobio i nadimak Macelles 
(“Koljač"). 


Nakon smrti Aspara i Ardabura, Zenon se vratio u Konstantinopolis i bio je unaprijeđen 
u čin magister militum praesentalis. Lav I. je postao značajno nepopularan širom 
Istočnog carstva zbog njegove odluke da se ukinu sve nerelegijske proslave i obljetnice 
na nedjelju. Lav IL, unuk Lava I., je proklamiran za cezara 473. god. n. e., čime je 
postao i oficijelni carski nasljednik. Lav I. je umro od dizenterije u dobi od 73 godine 
18. I. 474. god. n. e. 

Istočnorimski novčić sa portretom carice Verine na aversu. 

SAMOSTALNA DALMACIJA 


U antičkoj historiji ilirskih područja današnjeg Zapadnog Balkana iznimnu važnost ima 
ličnost Marcelina (MapkeXMavov B ), koji je u šestoj i sedmoj deceniji V. st. n. e. praktično 
bio samostalni upravitelj provincije Dalmacije. Sa Marcelinom i njegovim nasljednikom 
Julijem Nepotom provincija Dalmacija je u ušla u razdoblje praktične (ne i formalne) 
samostalnosti u periodu od 454. do 480. god. n. e. 


Izvorna građa ne daje skoro ništa o životu Marcelina prije 454. god. n. e. (izuzev da je bio 
značajnijeg i uglednijeg porijekla), kada se on pobunio protiv zapadnog cara Valentijana 
II., radi ubistva Ecija koji mu je bio i nadređeni zapovjednik i prijatelj. U vrijeme 
likvidacije Ecija, Marcelin se nalazio u Dalmaciji, gdje je vjerojatno nosio naslov comes rei 
militaris i njegovo odmetnuće od Valentijana III. je imalo podršku tamo stacioniranih 
trupa. Sudeći po bliskosti Marcelina sa Ecijem, ovaj je vjerojatno imao istaknutu vojnu 
karijeru i nesumnjivo je uživao značajan ugled kod vojske. 


Par godina nakon odmetnuća Marcelin je priznao vladarski autoritet Majorijana kao 
zapadnog cara, i bio je od njega određen i poslan na Siciliju kako bi se tamo suprotstavio 
Vandalima. U to vrijeme je i dobio titulu magister militum (Dalmatiae ?). Marcelinove 
trupe su ustvari bile planirane za od Majorijana planirani (i nažalost neostvareni) veliki 
napad združenih rimskih trupa na Vandale. Nakon što je Ricimer zbacio Majorijana i dao da 
se on likvidira, ovaj je podmitio Marcelinove vojnike koji su uglavnom bili najamnici. 
Marcelin je bio odan Majorijanu i predstavljao je kao i Egidije u Galiji potencijalnu 
prijetnju po interese Ricimera, pa je ovaj koristeći svoje nagomilano i enormno bogatstvo 
želio da podmićivanjem vojnika smanji moć Marcelina. Radi toga je Marcelin u gnjevu 
461. god. n. e. napustio Siciliju i vratio se u Dalmaciju, gdje je djelovao u svezi sa istočnim 
carem Lavom I., koji ga je priznao za „zapovjednika vojnika“. Želeći se vjerojatno osvetiti 
Ricimeru, Marcelin je pristupio povećanju svoje vojne snage, sigurno primjenjujući novo 
regrutiranje. Marcelinovo zapovjedništvo u Dalmaciji, snažna mornarica i dobri odnosi 
sa istočnim carem su predstavljali i veliku opasnost po Ricimera i njegovog pupit-vladara 
Libija Severa. Zahvaljujući Lavu I. koji je nastupio kao medijator, poslavši izaslanika 
Filarha (Phylarchus) Marcelinu, ovaj je odustao od neprijateljskih namjera prema Ricimeru 
i Severu, odnosno od napada na Italiju. Marcelin se 464. ili 465. god. n. e. ponovo vratio na 
Siciliju kako bi branio ovaj vrijedni i strateški bitni otok od vandalskih napada. Tamo je, 
po Hidatiju, izvojevao jednu veličanstvenu i veliku pobjedu nad Vandalima, nanijevši 
im goleme gubitke. Marcelinova posvećenost ratu sa Vandalima je vjerojatno rezultat 
njegovog strateškog promišljanja da njihova pomorska snaga predstavlja realnu opasnost 
po priobalne oblasti i gradove provincije Dalmacije. Zato je on i bio uporan da ne dozvoli 
Genseriku da pod svoju kontrolu stavi Siciliju, smatrajući da bi to izrazito olakšalo 

Genseriku da šalje svoje napadačke flotile i u Jonsko mora, Otranski prolaz i Jadransko 
more. Moguće je da je Marcelinova ekspedicija na Siciliju 464. ili 465. god. n. e. i sukladno 
tome brutalno, ali i efikasno čišćenje ovog otoka od Genserikovih vojnika i mornara, ustvari 
bila isprovocirana od strane samog Genserika. Izvorna građa daje potvrdu da je već ranije 
priobalje provincije Dalmacije bilo napadnuto i pustošeno od strane Genserikovih flotila. 


U proljeće 467. god. n. e., on se nalazio u pratnji (zajedno sa komesima) koja je sa velikom 
armijom dovela novog zapadnog cara Antemija u Italiju. Marcelin je nagrađen od Antemija 
sa počasnim nazivom patricija zapada (patricius Occidentis). Sudeći po Damasciju, i 
Antemije je možda imao simpatije prema starim antičkim vjerovanjima i klasičnom znanju, 
i bio je povezan sa Mesijem Severom (Messius Phoebus Severus konzul za 470. god. n. e.), 
izraženim „paganskim“ intelektualcem. Antemije je izgleda težio i da dodijeli istu titulu 
Marcelinu, kao onu koju je uživao Ricimer (magister utriusque militum) čime bi uspostavio 
ravnotežu u najvišoj političkoj sferi zapadnog Carstva. 


Osnovna snaga Marcelina je proizlazila iz provincije Dalmacije, odnosno područja koje je 
on smatrao za matično uporište. Prostor provincije je i od ranije bio dobra podloga za 
regrutiranje, a Marcelin je i dobro koristio resurse provincije kako bi novačio i najamnike 
koji su dolazili i sa vandalmatinskog i vanilirskog prostora. Provincija Dalmacija je 
raspolagala 1 tada sa značajnim resursima, posebno u rudama u unutrašnjosti. I konfiguracija 
terena je omogućavala Marcelinu da se učvrsti u provinciji Dalmaciji, jer su priobalni 
gradovi relativno bolje zaštićeni zahvaljujući brdsko-planinskom karakteru unutrašnjosti 
provincije. Provincija Dalmacije nije doživjela ni približno takav nivo destrukcije kao 
susjedne panonske, mezijske i dakijske provincije u prethodnim decenijama. Uz to 
Marcelinove trupe su bile dobro opremljene i i dobro plaćene. Sam Marcelin je bio osoba od 
vojničkog i zapovjednog iskustva i nesumnjivo je među svojim vojnicima uživao izniman 
ugled i autoritet. Naravno, zapovijedanje najamničkom vojskom ipak predstavlja rizik, kao 
što se to pokazalo na Siciliji kada su njegovi „skitski“ najamnici bili podmićeni od 
Ricimera. Ta činjenica bi ukazivala da jezgro Marcelinovih snaga nisu činili „skitski“ 
najamnici, nego neki mnogo lojalniji, možda i domaći dalmatinski element. Kretanje 
Marcelinovih trupa po središnjem Mediteranu može se objasniti i time da je raspolagao i sa 
odgovarajućom flotom čija je središnja baza bila Salona. Postojanje takve flote je izazivalo 
podozrenje Ricimera i njegovih pupit careva. Sastav flote nije mogao biti ,,skitski“, nego je 
morao poticati sa primarno jadranskog priobalja. 


Lav I. je za 468. god. n. e. organizirao novu veliku kampanju protiv Vandala, u kojoj bi 
zajednički učestvovale snage svih rimskih armija i područja. Marcelin je uspio da preotme 
Sardiniju, i bilo je planirano da se aktivno uključi u napad na Afriku. Međutim, Ricimer nije 
dozvolio angažiranje Marcelina i njegove flote i armije na Afriku i ovaj nije nikada otplovio 
prema Kartagini. Marcelin je likvidiran na Siciliji vjerojatno 468. god. n. e., moguće po 

Ricimerovoj želji. Nakon njegove smrti vlast u Dalmaciji je naslijedio njegov nećak Julije 
Nepot, sa titulom magister militum Dalmatiae. 


Marcelin je bio osoba od karaktera i bio je dobro obrazovan. On nije bio kršćanin i bio je 
privržen ,,paganizmu“ (odnosno kulturi i uvjerenjima klasične civilizacije), i navodno je bio 
vrlo umješan u gatanju i proricanju. Marcelin je bio i patron kulture i prijatelj filozofa 
Salustija iz Emese (Sallustius; žakovomoc). Pošto je bio izrazito obrazovana i kultivirana 
osoba, Marcelin je možda bio i neoplatonista. Kao nekršćanin, nije gubio vrijeme i nije 
trošio energiju na doktrinalne sukobe i dogmatska zastranjivanja, pa je njegova uprava nad 
provincijom Dalmacijom osigurala njoj 15 godina stabilnosti u jednom od najturbulentnijih 
razdoblja euromediteranske historije. Marcelin je morao imati ne samo vojničke kvalitete, 
nego i praktične upravljačke sposobnosti, čim je ostvarivao dosta kvalitetnu vladavinu na 
prostoru današnjeg zapadnog Balkana. Genserik, veliki vandalski kralj toga doba, je smatrao 
Marcelina za svoga najtežeg neprijatelja, i izuzetno se radovao kada je dobio vijest o 
njegovoj smrti, izrekavši frazu ,,da su Rimljani odsjekli svoju desnu ruku sa svojom lijevom 
rukom“. Ovakav stav Genserika ne treba iznenađivati, ako se ima na umu da su se 
Marcelinove trupe više puta uspješno obračunavale sa snagama novouspostavljenog 
vandalskog kraljevstva iz prokonzularne Afrike. Nažalost, Marcelin se nije baš snalazio u 
špekulantskim i spletkaroškim igrama, u kojima je npr. Ricimer bio pravi majstor. 


Marcelin je bio upravitelj Dalmacije sve do 468. god. n. e., ali je potrebno naglasiti da se on 
nije proglasio rimskim carem niti je kovao novac u svoje ime (dokaz formalnog vladarskog 
autoriteta), pa se ne može smatrati uzurpatorom. Svoju vlast je koncentrirao primarno na 
provinciju Dalmaciju, i iako je u kraćim periodima priznavao vladarski autoritet zapadnih 
careva Majorijana i Antemija, uspijevao je da sačuva praktičnu samostalnost Dalmacije. 
Marcelin je uspijevao i da održi stabilnost i sigurnost područja kojima je vladao i od pritiska 
barbarskih vladara i zajednica. Marcelin je bio posljednja velika ličnost antičkog Ilirika. 
Čim se raširila vijest o Marcelinovoj smrti, prostor provincije Dalmacije je bio izložen 
napadu sa ,barbarskog sjevera“. Hunimund, dux Sveva sa srednjeg Dunava je predvodio 
jedan pljačkaški pohod na područje provincije Dalmacije. 


Marcelinova pozicija bi se u neku ruku mogla uporediti i sa onom pozicijom koju je u 
okvirno istom periodu imao i Egidije (Aegidius) u sjevernoj Galiji, koji je nosio titulu 
magister militum per Gallias. I Egidije je priznavao vrhovni vladarski autoritet Majorijana, i 
nakon što je ovaj zbačen i umoren, on je nastavio upravu u Galiji. Egidijeva samostalna 
uprava u sjevernim i središnjim dijelovima Galije se preobrazila i u faktičku (ali ne i 
formalnu) galorimsku surogat — državu kojom je vladao i njegov sin Sijagrije (Syagrius, sa 
titulom dux). Ustvari u to doba šeste i sedme decenije V. st. n. e. postojale su još uvijek tri 
značajnije rimske zapadne armije i to Egidijeva galska, Marcelinova ilirska i Ricimerova 
(Flavius Ricimer) italijanska. 

VLADAVINA JULIJA NEPOTA, ROMULA AUGUSTULA, 
ODOAKARA (ZAPAD), LAVA II. I ZENONA (ISTOK) 
474. — 491. god. n. e. 


Vladavina Julija Nepota 


Iulius Nepos (cc. 430 — 480. god. n. e.), vladao od juna 474. do 28. VIII. 475. god. n. e. u 
Italiji, a kao de iure zapadni rimski car vladao iz provincije Dalmacije do 25. IV., ili 9. V. 
ili 22. VI. 480. god. n. e. Julije Nepot je bio sin grofa Nepotijana (umro cc 465. god. n. e.), 
zapovjednika zapadnih armija za vrijeme Majorijana i sestrić Marcelina. Samim tim 
Julije Nepot je pripadao najuglednijem sloju dalmatinske aristokratije. 


Osnovna agenda Julija Nepota je bila konsolidiranje pozicija onoga što je preostalo od 
Zapadnog carstva. Međutim, zatečena situacija na terenu je bila toliko loša, da Juliju 
Nepotu nije ništa drugo preostalo nego da pokuša nekim kompromisima dobiti ili sačuvati 
što je moguće više. Posebna je pažnja posvećena južnoj i središnjoj Galiji u kojoj je 
vizigotski kralj Eurik nastojao više — manje uspješno da proširi svoju domenu. U područja 
Overnja otpor Euriku je pružao Ecdicije, kojeg je Julije Nepot pozvao u Italiju i imenovao 
474. godine n. e. za magister militum praesentalis. Ovo je vjerojatno bilo učinjeno 
radi predstojeće kampanje na Eurikovo kraljevstvo. Međutim, samo što je Ecdicije 
otpočeo svoju kampanju, bio je od Julija Nepota opozvan, te vraćen u Italiju, a 
na mjesto glavnog komandanta zapadne armije zamijenjen sa Panoncem Flavijem 
Orestom. Julije Nepot je ubrzo i sklopio historijski sporazum sa Eurikom. Dok je 
zapadni car prepustio Euriku Overnje, ovaj je sa svoje strane zapadnom caru vratio 
današnju francusku pokrajinu Provansu. Raniji vizigotski kraljevi su na ovaj ili onaj 
način priznavali bar formalno vrhovni rimski suverenitet, i zakonski bili uklopljeni u 
rimski sustav kao federati. Međutim, Eurik je za svoje kraljevstvo 475. god. n. e. dobio 
od Julija Nepota i oficijelno priznanje samostalnosti. Iste godine predao se Euriku i 
grad Klermon. To je bio i oficijelni kraj zapadnorimske vladavine u jugozapadnoj i 
središnjoj Galiji, kao i u Hispaniji. 

Ecdicije je vjerojatno ostao u Italiji. U Kasiodorovom djelu Variae, postoji pismo napisano 
nakon bitke kod Vujea iz 507. godine n. e. u kojem sinovi Ecdicija mole za povratak u 
Galiju gdje su imali imovinu. 

Eurik je bio veliki kralj, i ustvari pravi osnivač vizigotskog kraljevstva na zapadu. 
Zaslužan je i za izdavanje Eurikovog pravnog kodeksa (Codex Euricianus), nešto prije 
480. god. n. e. Kodificiranje i izrada kodeksa je izvedeno pod vođenjem Lava, rimskog 
pravnika i glavnog savjetnika kralja Eurika. 


Po ovom zakoniku, utvrđena je staleška stratifikacija. Na čelu su visoke aristokrate, koje 
se nazivaju domini ili patroni, zavisno da li su bili nadređeni robovima ili slobodnim 
ljudima. Bile su i dvije grupe slobodnih ljudi i to bukelariji i sajoni/saiones. Bukelariji / 
buccellarii / BovkeMGpiwLl su predstavljali pripadnike malih privatnih oružanih skupina 
pa i armija koje su naoružavali i plaćali bogati, moćni i utjecajni pojedinci. Iz ovih slojeva 
će se kasnije razviti mediavelni viteški stalež. 


Nakon Eurikove smrti, vizigotsko kraljevstvo je obuhvatalo veći dio Hispanije (izuzev 
sjeverozapada i sjevera gdje je vladala svebska dinastija i gdje su bili Baski) i dobar dio 
Galije. Eurika je 28. XII. 484. god. n. e. naslijedio sin Alarik II. 


Za razliku od sporazuma sa Eurikom, Julije Nepot je bio manje uspješan u odnosu sa 
Genserikom, iz čijeg kraljevstva su slani gusarski napadi na italijansku obalu. Julije 
Nepot nije nikako uspijevao ni da uspostavi dobre odnose sa italijanskim senatorima i 


magnatima, jer su ga smatrali “čovjekom” Istočnog Carstva. Njegova najveća greška je 
bilo imenovanje Flavija Oresta na mjesto komandanta vojske. 


Orest je rođen u aristokratskoj familiji u provinciji Pannonia Savia, kao sin izvjesnog 
Tatula (koji je bio “paganin”) i zet Romula (nobila iz grada Ptuja — Poetovio) koji je služio 
kao grof u Zapadnom Carstvu. Kada je Panonija pripojena Atilinom Carstvu, Orest se 
pridružio Atilinom dvoru dostigavši visoku dužnost sekretara / tajnika (notarius) hunskog 
vođe. Nakon propasti Hunskog carstva, Orest se ponovo pridružio Zapadnom carstvu 
napredujući na hijerarhijskoj ljestvici, da bi ga na kraju Julije Nepot imenovao za 
magister militum i patricija. 


Orest se pokazao vrlo nelojalnim prema Juliju Nepotu i 28. VIII. 475. god. n. e. Orest je 
izveo klasični vojni udar u Raveni i preuzme vlast. Julije Nepot je uspio da pobjegne u 
Dalmaciju, gdje je nastavio da se titulira zapadnim carem. Orest nije sebe imenovao za 
novog zapadnog cara, nego je na tu poziciju dao postaviti svoga sina Romula koji je 
imao samo 12 godina. Dječak će u historiji ostati zapamćen kao Romul Augustul 
(Augustulus = mali August). Međutim, ovu novu vlast neće priznati konstantinopoljski 
dvor, za kojeg je Julije Nepot ostao još uvijek legalni i važeći zapadnorimski car. 
Međutim, zbog građanskog rata koji je izbio u Istočnom Carstvu između Zenona i 
Basiliska, konstantinopoljski nije mogao djelotvornije reagirati u suzbijanju državnog 
udara u Raveni. 

“Vladavina” Romula Augustula 


Romul Augustul (cc 460 — umro nakon 476. god. n. e.), vladao od 31. X. 475. do 4. IX. 
476. god. n. e. 


Pošto je Romul bio dječak, praktičnu vlast je imao Orest. Ravenski dvor je tada efektivnu 
vlast imao još samo nad Italijom, današnjom Provansom, Norikom, Retijom i dijelovima 
Panonije. Kako bi za državni udar dobio podršku vojnika “barbarskog” porijekla koji su 
dobrim dijelom dolazili iz reda Herula, Scira i Torcilinga, Orest im je bio obečao dodjelu 
zemljišta u Italiji. Međutim, Orest nije bio spreman da ispuni svoje obećanje i već nakon 
samo nekoliko mjeseci vladavine, došao je u sukob sa “barbarskim” vojnicima. Oni su za 
svoga vođu izabrali Odoakara, tako što su ga zajedno sa dijelom italijanskih vojnika 
aklamirali za kralja Italije (rex Italiae). Orest je pobjegao u Paviju, gdje mu je gradski 
episkop pružio utočište. Međutim, Odoakarovi vojnici su zauzeli Paviju, i opljačkali 
biskupsku crkvu i uništili niz javnih objekata. Orest je uspio pobjeći i okupiti neke još 
uvijek njemu lojalne italijanske jedinice i sa njima krenuti u Placentiju. Tamo je došlo i do 
bitke u kojoj su Orestovi vojnici doživjeli poraz. Sam Orest je 28. VIII. 476. god. n. e. 
zarobljen i pogubljen. Orestov brat Paul je ubijen izvan Ravene. Odoakarova armija je 
tada zauzela Ravenu, a Romul Augustul je bio prisiljen 4. IX. 476. god. n. e. da abdicira. 
Odoakar je poštedio Romula Augustula, poslavši ga u Kampaniju sa penzijom od 6000 
solida. I tako je Rimom nakon skoro 10 stoljeća ponovo zavladao jedan kralj. Rimski Senat 
je poslao poslanike Zenonu da ga zamole za formalno ujedinjene dvije državne polovine, 
jer zapadu više nije potreban poseban car i da je jedan vladar dovoljan za rimski svijet. 
U tu svrhu su i poslane insignije zapadnog cara u Konstantinopolis. Senat je u molbi dalje 
tražio i da se Odoakar proglasi patricijem i upraviteljem Italije u Zenonovo ime. U isto 
vrijeme je Zenon primio i izaslanstvo koje je iz Salone poslao Julije Nepot, koje je molilo za 
novac i vojnike kako bi se preuzela kontrola nad Italijom. Sam Zenon nije bio oduševljen 
nizom dešavanja koja su pogodila Zapadno Carstvo, i prvo je ukazao da bi Senat trebao 
prvo tražiti da Julije Nepot preuzme stvarnu vlast i da bi trebalo da tek onda Odoakar primi 
od Nepota naziv patricija. Zenon se ipak (poradi potrebe unutarnje konsolidacije Istočnog 
Carstva) složio sa zahtjevima Senata (koji su ustvari bili Odoakarove želje). Zenon je i 
prihvatio insignije zapadnog cara. I tako je Odoakar upravljao Italijom u Zenonovo ime. 
Sa svoje strane je Odoakar priznao bar formalno Julija Nepota kao zapadnog cara, dajući 
da se izdaju čak i novci u njegovo ime, ali mu nije dozvolio povratak u Italiju. 


Sudbina Romula Augustula, nakon slanja u Kampaniju kod rođaka na staranje, je 
relativno nepoznata. Ono što se zna jeste da je njegova rezidencija u Kampaniji bila 
nekadašnja Lukulova vila. Ova vila je bila pretvorena u samostan nešto prije 500. god. 
n. e. da bi se u nju smjestili ostaci sv. Severina iz Norika. Kasiodor je 507. godine n. e. 
u ime Teodorika I. Amala Ostrogotskog napisao pismo izvjesnom Romulu potvrđujući 

penziju. Nejasno je da li bi ovo pismo Kasiodora značilo da je Romul Augustul bio još 
uvijek živ početkom VI. st. n. e. 


U historiografiji se 4. IX. 476. god. n. e. uobičajeno smatra kao kraj rimskog svijeta, i 
općenito antičkog historijskog perioda i početak mediavelne historijske epohe. U tadašnjem 
svijetu, taj događaj uopće nije imao toliku povijesnu težinu. Romul Augustul je inače 
sa stajališta Konstantinopolisa, pa i drugih političkih centara na zapadu (npr. Vizigotskog 
kraljevstva) bio nelegitiman i nepriznat. Julije Nepot je oficijelno još uvijek bio zapadni 
car, samo što trenutno nije stolovao u Raveni, nego u Saloni. Tadašnji Italijani nisu osjetili 
skoro nikakvu kvalitativnu promjenu nakon još jedne promjene na ravenskom tronu. 
Antička kultura je još uvijek dominirala Italijom i Rimom, koji se uspio kako tako oporaviti 
od zadnjeg vandalskog pustošenja. Senat je nastavio funkcionirati, kao i druge drevne 
institucije. I lokalne i gradske institucije su ostajale nepromijenjene. Inače je potrebno 
naglasiti da ove lokalne i gradske institucije, ustanove i službe naslijeđene iz kasnorimskog 
perioda nastavljaju da postoje i budu funkcionalne i u novonastalim kraljevstvima na 
zapadu (izuzev dijela Britanije gdje su prodrli Anglosaksonci), posebno u Burgundskom 
kraljevstvu. Odoakar je sebe smatrao upraviteljem svih Italijana, i formalno — pravno 
potčinjenim caru u Konstantinopolisu. Italiju su čekala nemjerljivo veća iskušenja u 
narednom stoljeću kada se na njenim obalama pojave “oslobodioci*'. 


Pitanje o uzrocima pada Rimskog Carstva spada među najsloženija pitanja u čitavoj 
historiografiji. To su pitanje postavljali još suvremenici pada Rimskog Carstva. Njega su 
obrađivali pisci renesansnog vremena, koji su ukazivali na značaj barbarskih osvajanja. 
Monteskje je glavni uzrok propasti Rimskog Carstva vidio u opadanju rimskog junaštva 
i jednostavnosti, što je bilo rezultat osvajanja bogatih istočnih zemalja od strane Rima. 
Gibbon je do određene mjere dijelio njegove stavove, ali je nastojao naglasiti destruktivnu 
ulogu kršćanstva, pod čijim je utjecajem nestalo stoljetnog rimskog duha. Tako su na to 
pitanje odgovarali i drugi povjesničari XVIII. st. U historiografiji XIX. st. bilo je dosta 
najraznovrsnijih pokušaja da se odgovori na to pitanje. Eduard Mayer stajao je na gledištu 
cikličkog razvoja ( prije njega slično mišljenje zastupao je talijanski filozof Vico ). Drugi 
povjesničari nastojali su pronaći uzrok u pojedinim povijesnim pojavama. Tako je, 
na primjer, Hartman taj uzrok vidio u sve većem smanjivanju stanovništva. Pelman je 
ukazivao na socijalnu borbu u zadnjim stoljećima Rimskog Carstva. Max Weber je 
skretao pažnju na to da je i antička kultura poglavito "primorska", njeno prodiranje u 
dubinu zemlje i ekstenzivno širenje doveli su do gubitka intenziteta, povratka starim, 
naturalnim oblicima gospodarstva. Zastupajući isto gledište kao i Eduard Meyer, Pelman 
je smatrao da su se u antici zajedno sa kapitalizmom razvijali socijalizam i komunizam 
I da je pokret masa uništio kulturu. Njemu je blizak i pogled Rostovceva, po čijem se 
mišljenju Rimsko Carstvo u doba svog procvata oslanjalo na "municipalno građanstvo". 
Protiv "građanstva" istupaju mase, seljaci sa sela i radnici iz gradova. Izražavatelj toga 
pokreta bila je vojska, koja se sastojala od predstavnika nižih slojeva stanovništva. Po 

Rostovcevu neredi III. st. n. e. i jesu upravo socijalna revolucija. Istočnjački despotizam, 
koji se oslanjao na vojsku, birokraciju i seljaštvo, nije mogao spriječiti propast antičkog 
svijeta. Tako da Rostovcev smatra da širenje kulture vodi smanjivanju njenog intenziteta. 
On svoje djelo završava pitanjem: "Nije li svaka civilizacija osuđena na propast, čim 
počne prodirati u mase". Neki istraživači ukazivali su na određene političke uzroke. 
Po Belohu, tragičnu ulogu odigralo je to što je Rimsko Carstvo progutalo grčki polis. 
Heitland je ukazivao na to da je Rimsko Carstvo bilo nesposobno da angažira masu za 
državnu upravu. Broj ljudi koji su sudjelovali u državnoj upravi sve se više smanjivao, a 
predstavnički oblik uprave nije bio poznat. Ferrero je skretao pažnju na prijelaz vlasti po 
naslijeđu od Marka Aurelija na Komoda, kao na činjenicu od izvanredne važnosti. Senat 
je samim tim gubio svoj prijašnji autoritet, a na autoritetu te starinske ustanove počivala 
je moć Rimske države. Drugu jednu okolnost kao presudan čimbenik pada Carstva navodi 
Kornemann. Po njegovom mišljenju, Augustovo smanjivanje rimske pogranične vojske 
predstavljalo je prepreku za potrebnu i pouzdanu zaštitu Carstva. O. Seeck vidio je glavni 
uzrok rimske propasti u sve većem istrebljenju "najboljih ljudi". Po njemu je uništenje 
aristokracije i širenje kulture u masama vodilo Rimsko Carstvo opadanju, dok su 
međutim germanska plemena, koja su tada nadirala, bila puna životne snage. Njemački 
nacionalsocijalizam je tvrdio da je rimska vladavina dovela do miješanja rasa, do 
gubitka čistoće, tako da je pobjeda Germana, "čistokrvnih Arijaca", bila pobjeda višeg, 
"vladajućeg" načela. Miješanje rasnih tipova kao uzrok pada Rimskog Carstva priznavao 
je i američki povjesničar — ekonomist T. Frank. Međutim, miješanje raznih etničkih 
skupina nije slabilo Carstvo, već ga je jačalo, jer je među oslobođenicima bilo ponajviše 
aktivnih ljudi koji su igrali veliku ulogu u gospodarskom životu Carstva. Što se tiče 
barbarskih napada, treba naglasiti da nisu napadali samo Germani, već i drugi narodi: 
sarmatska narodi, Alani, a od VI. st. n. e. Slaveni. Prema tome, ovi pogledi su iz temelja 
pogrešni i proturječe svim povijesnim zakonitostima. U staljinističkoj historiografiji se 
uvriježila teza da je Rimsko Carstvo (a sa njim i općenito antički svijet) propalo radi 
neke „revolucije robova“. Teza o „revoluciji robova“ je obična stalļjinistička kovanica koja 
je nastala kako bi se legitimizirala marksistička dogma o sukcesivnom zamjenjivanju 
društveno — ekonomskih formacija (rodovsko uređenje — robovlasništvo — feudalizam —> 
kapitalizam — socijalizam —> komunizam) uslijed revolucionarnih pokreta ,,masa“ . 


Kada se raspravlja o pitanju nestanka Zapadnog Carstva, potrebno je ukazati na jednu 
vrlo zanimljivu činjenicu. U ovom periodu druge polovice V. st. n. e. sudeći po izvorima 
kao da je najveći dio vojnika i Istočnog i onoga što je preostalo od Zapadnog Carstva 
dolazio iz redova plaćenika “barbara” ili federata. Potpuno je neshvatljivo da jedna Italija 
koja je tada imala više miliona stanovnika nije mogla da osigura jednu solidnu, kvalitetnu 
i brojnu armiju sastavljenu od domaćih vojnika koji bi direktno služili Državi. Ovo se 
ne mora samo objašnjavati psihološkim razlozima i opadanjem ratničkog duha pa i sve 
većim oportunizmom i kukavičlukom, nego prije svega socio — ekonomskim razlozima. 

Nestanak slobodnog seljačkog posjeda i stvaranja velikih magnatskih, proto-feudalnih 
posjeda i odnosa je direktno uvjetovao pad i brojnosti i kvalitete domaćih vojnika. 
Uostalom, magnatima nije uopće ni bilo u interesu da se iz redova njihovih kolona 
stvara nekakva moćna vojna sila. Agrarna kriza sa procesom latifundizacije i nizom 
pratećih posljedica, koja je zahvatila Italiju, je uništila Republiku. Nakon grakhovskih 
reformi nije više bilo pokušaja za suštinsko rješavanje uzroka krize, nego se išlo samo 
na saniranje posljedica i simptoma bolesti. To nije bilo rješenje, jer i pored usporavanja 
širenja agrarne krize 1 latifundizacije, negativni proces nije izliječen. Bolest se postupno 
širila i kontaminirala i provincije. Pošto je Rimska država stvorena na temeljima slobodnog 
seljaštva, ona i njeno društvo sa socijalnim strukturama su postojali dok postoji i snažnije 
slobodnije seljaštvo iz kojeg će se novačiti vojska i popunjavati elita. Onoga trenutka 
kada bolest zarazi sve provincije, agrarna kriza pobijedi Državu, latifundizacija usisa 
u sebe veliku većinu zemljišnih posjeda, a bogatstvo se koncentrira u rukama male 
plutokratske zemljoposjedničke elite i Carstvo je propalo. I ova činjenica ukazuje na 
pogrešnu percepciju pučke i popularne kulture koja je rimski svijet promatrala i tumačila 
preko malobrojne elite, a ne preko mase seljaštva koja je ustvari predstavljala noseće 
stubove toga svijeta. I kada popuste ti noseći stubovi izlivani od slobodnog seljaštva, 
čitava konstrukcija će popustiti. Rimski svijet se hranio tim seljaštvom, prvo u Italiji, 
a kasnije širom provincija i to mu je dopuštalo da tako dugo, stoljećima održava u 
životu najveće carstvo u ljudskoj prednovovjekovnoj historiji. I kada izdahne slobodno 
seljaštvo, izdahnuo je i rimski svijet. 


Kriza na konstantinopoljskom dvoru 


Istočni dvor nije adekvatno reagirao na zbivanja na Zapadu, jer se i sam našao u 
dubokim unutarnjim turbulencijama. Lava I. je 18. I. 474. god. n. e. naslijedio njegov 
sedmogodišnji unuk Lav II. Zato je 9. II. 474. god. n. e. za suvladara proglašen i njegov 
otac Zenon. Dječak je bio bološljiv i već 17. XI. ite godine Lav II. je umro. Prva značajnija 
odluka Zenona je bila da uspostavi trajni mir sa Genserikom. Za zarobljenike u vandalskim 
rukama je plaćana otkupnina, a prestale su i persekucije nad ortodoksno — katoličkom 
afričkom populacijom. 


Tarasis/Zenon je rođen u isaurijanskom gradu Rusumblada, koji je kasnije preimenovan 
u Zenonopolis. Ime njegovog oca je bilo Kodisa, a majke Lalis. Tarasis/Zenon je imao i 
brata Longina. Njegova prva supruga se zvala Arkadija, sa kojom je po bliskoistočnim 
kršćanskim predanjima imao dvije kćerke: Hilariju i Taopestu (Thaopesta), a po 
historijskim zapisima samo jednog sina po imenu Zenon. 

Zenon je te prve godine vladavine uživao slabu popularnost među konstantinopoljskim 
senatorima i narodom. Zenon se oslanjao na isaurijanske vojnike u istočnorimskoj 
armiji i zapovjednike (isaurijanskog porijekla) Ilusa i Trokunda (Flavius Appallius Illus 
Trocundus). Ius i Trokund su bili braća. Posebno su njegove relacije sa punicom Verinom 
postajale zaoštrene. Ona je bila odlučila da uz pomoć brata Basiliska (koji je 474. god. 
n. e. primio naziv caput senatus = “Prvi među (konstantinopoljskim op. a.) senatorima“), 
za novog cara postavi svoga ljubavnika Patricija, koji je ranije obnašao dužnost 
magister officiorum. Došlo je do zavjere i nemira, a Basilisk je čak uspio ubijediti i Ilusa 
(podmićivanjem), Trokunda i Teodorika Strabona (kojem nije bilo po volji uzdizanje 
isaurijanske komponente u vojsci) da se pridruže zbacivanju Zenona. Već u januaru 
475. god. n. e. Zenon je morao da sa svojoj suprugom i majkom, dijelom isaurijanskih 
vojnika i carskim trezorom da bježi iz Konstantinopolisa i da se skloni u Isauriju. Za njim 
su poslani Ilus i Trokund sa carskim jedinicima. Zenon je ubrzo bio opkoljen u jednoj 
tvrđavi, a brat Longin zarobljen i držan kao talac. 





Solid koji je za vrijeme svoje kratke vladavine izdao Basilisk. 


Međutim, zavjerenici u samom Konstantinopolisu su ubrzo i sami došli u međusobni 
sukob. Basilisk je preuzeo carski tron za sebe, davši da se ubije Patricije. On je dozvolio i 
konstantinopoljskoj rulji da pobije sve one Isaurijance koje bi našli u Konstantinopolisu. To 
je direktno naštetilo njegovom odnosu sa Ilusom i Trokundom. Basilisk je imenovao i svoga 
nećaka Armata za novog magister militum, čime je od sebe distancirao Teodorika Strabona. 
Pošto je Zenon sa sobom uspio iznijeti carsku blagajnu, suočen sa nedostatkom novca, 
Basilisk je morao da nametne dosta teške poreze, da vrati jednu dosta lošu praksu prodaje na 
aukciji državnih funkcija i službi i da iznuđuje novac od crkve i sve to uz pomoć prefekta 

Epicinija (favorite Verine). Najtežu grešku je počinio kada je podržao miafisitizam. 
Svojim  kristološkim sklonostima Basilisk je na sebe navukao bijes ortodoksne, 
konstantinopoljske crkve (na čelu sa patrijarhom Akakijem koji je stolovao od 471. do 
489. godine n. e.) koja se držala zaključaka Halkedonskog sabora iz 451. godine n. e. 
Za Basiliska se tako ponovo rasplamsao dogmatski sukob vezan za prirodu Isusa 
Krista. Na to je došao i požar koji je zahvatio dijelove Konstantinopolisa, i u kojem 
je u potpunosti izgorila velika biblioteka koju je dao izgraditi Julijan Apostata. Basilisk 
je vrlo brzo gubio podršku. 


Sa tajnom podrškom konstantinopoljskih senatora i sa podmićivanjem Ilusa, ovaj 
zapovjednik je prešao na Zenonovu stranu. Sada je prema Konstantinopolisu nastupala 
Zenonova armija. Na nju je Basilisk poslao vojsku pod komandom nečaka Armata, ali je i 
njega (u Nikeji) Zenon podmitio, obečavši da će mu priznati i potvrditi čin magister militum 
praesenatalis za života i da će unaprijediti njegovog sina na rang cezara. Radi ove izdaje 
Armatova vojska nije presrela Zenonovu vojsku, nego ju je namjerno mimoišla krečući se 
drugim putem. Zenonova armija je u augustu 476. god. n. e. ušla u Konstantinopolis. Tako 
je zapečaćena sudbina Basiliska, koji se sa svojom familijom sklonio u crkvu Hagia Sofija, 
ali ih je dao izručiti patrijarh Akakije uz obećanje Zenona da neće proliti njihovu krv. 
Zenon je “ispunio” svoje obećanje, i Basilisk je sa svojom familijom (supruga Elija Zenonis 
i sin Marko) poslan u jednu kapadokijsku utvrdu, gdje su bili zatvoreni u jednu cisternu, 
kako bi tamo umrli. Što se tiče ostalih aktera, koji su izdali Basiliska i prešli na Zenonovu 
stranu, prema njima je prvotno Zenon održao svoju riječ. Međutim, nešto kasnije (477. god. 
n. e.) se obračunao sa Armatom, kojeg je dao pogubiti a sina mu zarediti za svećenika. 


Pobuna Marcijana 


Marijan, sin nekadašnjeg zapadnog cara Antemija i suprug Leontije (mlađe kćerke 
Lava I.) uz pomoć braće Prokopija Antemija i Romula je pokušao 479. godine n. e. da 
preuzme istočnorimsku carsku vlast. 


Marcijan i njegove pristalice svoje pravo na carsko dostojanstvo nisu opravdavali 
samo njegovim carskim porijeklom i pedigreom, nego i činjenicom da je Leontija bila 
rođena dok je Lav I. bio car (znači bila je porphyrogenita = rođena u purpuru), dok je 
Arijadna (supruga Zenona) bila rođena dok je Lav I. bio obični vojnik. 


Toga dana, pobunjenicima je malo nedostajalo da Zenona zarobe, ali u toku noći 
Ilus je uspio da u Konstantinopolis dovede isaurijansku vojnu jedinicu i da podmiti 
Marcijanove pobunjene vojnike. Sutradan je Marcijan postao svjestan da je situacija 

po njegovu stvar postala očajna, i da pojačanje od Teodorika Strabona neće doći na 
vrijeme. On se sklonio u crkvu “Svetih apostola", ali je uhapšen zajedno sa svojom 
braćom. Marcijan, Prokopije, Antemije i Romul su poslani u kapadokijsku Cezareju. 
Oni su uz pomoć nekih monaha pokušali pobjeći, ali je Marcijan uhvaćen i ili natjeran 
da postane monah u Tarsusu ili zatočen u isaurijskoj utvrdi Papurius (Cilicia Campestris, 
blizu Tarsusa). Za razliku od Marcijana, Antemije Prokopije i Romul su uspjeli pobjeći i 
skloniti se kod Teodorika Strabona, odakle su otišli u Rim. Marcijanov drugi bijeg je bio 
uspješan, 1 Marcijan je sakupio novu vojsku i napao Ankaru, ali ga je porazila i zarobila 
vojska kojom je zapovijedao Trokund. 


Smrt Julija Nepota, posljednjeg oficijelnog zapadnog cara, 480. god. n. e. 


Vladavina Julija Nepota u Dalmaciji, nakon izbacivanja iz Italije, je trajala do 480. god. 
n. e. Julije Nepot je bio umoren u svojoj vili (25. TV. ili 9. V. ili 22. VI. 480. god. n. e.), 
blizu Salone (riječ je o ,Dioklecijanovoj palati“ u Splitu) od strane svojih vojnika. Po 
Kronici komesa Marcelina, Nepot je pao žrtva izdajstva svojih komesa Viatora i Ovide. 
Potonji je preuzeo vlast i kratkotrajnu upravu nad Dalmaciju. Po historičaru Malhu 
(podatak prenosi Fotije), zavjeru za likvidiranje Nepota je podstrekao Glicerije, bivši car u 
Raveni i tadašnji episkop Salone. Bez obzira ko je bio sve umiješan u zavjeru, činjenica 
je da je u Dioklecijanovoj palati smrtno stradao posljednji de iure zapadnorimski car u 
liniji kontinuiteta od Augusta. 


Odoakaru je umorstvo Nepota poslužilo kao dobar povod da izvrši napad na praktično 
samostalnu provinciju Dalmaciju, i njegove trupe su 9. XII. 480. ili 481. ili 482. god. n. e. 
porazile Ovidine snage i provinciju priključile Odoakarovoj vladarskoj domeni. Tako se 
završila 26-godišnja faktička samostalnost antičke provincije Dalmacije. Ovih 26 godina 
je obilježeno i prilično stabilnom situacijom na Zapadnom Balkanu, za razliku od drugih 
oblasti Zapadnog Carstva. 


Pojmovna terminologija: Rimljani, Romani, Romeji, Romaioi, Grci, Heleni 


Sa nestankom i posljednje osobe koja je nosila titulu cara Zapada, teorijski rimski svijet 
je bio ponovo ujedinjen ovaj put samo pod (faktičkom ili fiktivnom) vlašću cara iz 
Konstantinopolisa. Ta činjenica uvjetuje i određena pojašnjenja vezana za terminologiju i 

odnos prema državnim formacijama nakon smrti Julija Nepota. Iako neke vrlo bitne 
državno — političke institucije Zapadnog Carstva (kao npr. rimski Senat, konzul, oficijelne 
državne dužnosti i službe, pa i pojedine vojne formacije i sl.) preživljavaju do u duboko u 
VI. st. n. e., činjenica je da više nema oficijelnog, priznatog cara koji kao pandan, partner 
konstantinopoljskom caru stoluje u Rimu, Milanu ili Raveni (i na kraju u Saloni ili Splitu). 
Ako više nema Zapadnog Carstva, onda je nepotrebno koristiti više izraze Istočno Carstvo, 
istočnorimska država, vojska i sl. Međutim, činjenica je da se u tih 85 godina podijeljenosti 
Istočno Rimsko carstvo, sa svojim karakterističkim grčkim i orijentalnim karakterom već 
značajno udaljilo (u mnogim aspektima) u odnosu na nekadašnjo središnje područje rimskog 
svijeta, koje je u podjeli iz 395. god. n. e. ostalo u ingerenciji Zapadnog Carstva. Radi toga 
bi bilo prilično povijesno neodgovarajuće za Carstvo kojim se upravlja iz Konstantinopolisa 
više koristiti latinski (Romani, Romanorum) ili naš oblik rimskog imena (Rimljani, rimski). 
Najpravilnije bi bilo koristiti nešto modificirani grčki oblik imena > Romeji (Popuwoi/ 
Ponaiot / Ponoiot / Popuoc), romejski. 


Samo Carstvo se oficijelno nazivalo različito. U prvo vrijeme korišten je i latinski izraz 
Imperium Romanum / Romanorum, a zatim samo grčki izrazi BaoWela T6v Pouaiov, 
Apyrl rov Pouoiov, Pouavio/Romania, Iosia tõv Pouaiov, I powio/Graikia, Pouotc. 
Naziv Vizantija koji se ustalio u historiografiji je potpuno pogrešan, i često služi 
diskreditaciji legitimiteta mediavelnog Carstva kojim se upravljalo iz Konstantinopolisa. 
Prvi koji je upotrijebio ovaj izraz bio je njemački historičar Hijeronimus Volf / Hieronymus 
Wolf i to 1557. god. kada je publicirano njegovo djelo Corpus Historie Byzantine. 
Sam naziv potiče iz novogrčkog izgovora grada Bizanta, odnosno ranijeg naziva za 
Konstantinopolis. Tek sredinom XIX. st. “vizantijski termin" je postao općeprihvaćen i 
raširen, i nažalost do danas je već postao ustaljeni pojam kojim se označava Romejsko 
Carstvo. Ustvari, u odnosu na izraz Vizantija, pravilnije je koristiti i kovanicu 
“Konstantinopoljsko Carstvo", jer je činjenica da je sudbina ove Države neizostavno 
povezana sa gradom na Tračkom Bosforu. Riječ Vizantija i izvedenice iz nje se mogu 
koristiti u kulturološkom (npr. vizantijska kultura, civilizacija ekumena i sl.), ali nikako 
u političko državotvornom ili narodnosnom smislu. 


Zanimljivo je da romejski vasilevs / car Konstantin Porfirogenit jasno leksički odvaja 
romanske stanovnike Dalmacije (makar u njegovo vrijeme bili i podanici Romejskog 
Carstva) koji su se služili latinskim ili vulgarno latinskim jezikom, nazivajući ih Romanoi, 
Romani = Pœpavoi. Jezik je ipak bio ključna odjelnica euromediteranskog istoka od 
zapada. 


lako su Romeji bili grkofoni (govornici helenskog jezika) i pored svoga primarnog 
kršćanskog identiteta prilično naslonjeni na drevnu grčku (helensku i helenističku 
kulturu), oni sebe (u prvoj polovici postojanja Romejskog carstva) nisu nazivali Heleni i to 
iz jednog prostog razloga. Kršćanska crkva je, možda preuzevši to iz jevrejskog diskursa, 

“pagane” nazivala Helenima i to je značenje zadržala sve do kraja prvog milenijuma 
nove ere. Stari Heleni su narode diferencirali na osnovu kulturnih, tradicijskih 1 jezičkih 
odlika, Rimljani na osnovu građanske (državne) pripadnosti, a Jevreji na osnovi religijske 
pripadnosti. Zato su Jevreji u helenističko i rimsko doba, svoje religijske suparnike nazvali 
Helenima. Pošto je rano kršćanstvo poteklo iz judaizma, logično je bilo da preuzmu i 
jevrejski diskurs o narodnosnim distinkcijama na osnovi religije. Tako su Heleni postali 
“pagani", potpuno se zanemarivši helensko općekulturno nasljeđe. Ipak, pošto je bilo 
više nego očigledno da su, uz ortodoksno kršćanstvo i politički legitimitet Istočnog carstva, i 
helenski jezik i  helensko — helenistička kultura potporni stubovi konstantinopoljske 
Države, morala se naći neka terminološka substitucija za termin Helen (i njegove 
izvedenice). Ta substitucija (zamjena) je bio termin “Graikos"/ IT powoc (i izvedenice iz 
njega), i on je često služio kao etnička i jezička samoidentifikacija Romeja. Najraniji 
takav kontekstualni podatak nalazi se kod Priska, i odnosi se na njegov susret sa jednim 
Grkom u prijestolnici Atilinog Carstva. Helensko ime se u sekularnom kontekstu kod 
Romeja ponovo počelo javljati u IX. st., da bi se značajno (u smislu etničke, narodnosne 
pripadnosti i porijekla Romeja) povratilo do zaključno sa XI. st. Otada se sve više pocrtava 
helensko nasljeđe i identitet Romeja, posebno u odnosu prema latinskom zapadu (sa 
kojim se zaoštravaju odnosi) pa se tako nasuprot Latina postavljaju Heleni (Grko-Romeji). 
Pojedini mediavelni grčki pisci su ili izjednačavali Romeje i Helene (odnosno tretirali 
su ih kao sinonime) ili su Romeje smatrali za direktne nasljednike drevnih Helena 
(Teodor Metohit iz XIII. st., Duka i Laonik Halkokondil iz XV. st.). Ova druga polovica 
postojanja Romejskog Carstva je tako bila i svjedokom jačanja grčkog / helenskog 
“nacionalizma” i samosvijesti. Iz svega izloženog jasno je da su za stanovnike Romejskog 
Carstva grčko/helensko ime bili oznaka etničkog, narodnosnog, jezičkog identiteta i 
samoidentifikacije, a romejsko ime političkog, pravno - državotvornog identiteta. Ova 
tri imena za jedan narod (koji se na BHS jeziku naziva grčkim) ostala su u upotrebi 
prilično dugo, i to sve do duboku u XIX. st. 


U istočnim provincijama grčki jezik je imao primat i prije podjele Carstva. To je uostalom 
bio i primarni jezik obrazovanja, znanosti, umjetnosti i kršćanskih crkvi. Služio je u 
određenoj mjeri i kao lingua franca (jezik sporazumijevanja) i u trgovini. U Istočnom / 
Romejskom Carstvu latinski jezik se kako — tako održao (u vidu oficijelnosti) na 
dvoru, administraciji i vojsci do zaključno sa justinijanskim dobom. Nakon toga, grčki 
jezik je postupno, ali i sve više preuzimao i ulogu u središnjim državnim poslovima, 
da bi sa vasilevsem Heraklijem u potpunosti prestalo korištenje latinskim jezikom 
u administrativnim poslovima. Inače je u toku VI. stoljeća n. e. prestala i grčko — 
latinska bilingvalnost intelektualnih, obrazovanijih, uglednijih i utjecajnijih slojeva 
Konstantinopolisa i općenito Romejskog carstva. Sam Konstantinopolis je od svoga 
osnivanja pripadao grčkom jezičnom području, tj. njegovim stanovnicima je govorni, 
svakodnevni jezik bio grčki (ili neke njegova narječja, dijalekti i vulgarizmi). Pošto je 

veza sa zapadom značajno oslabila, a obično konstantinopoljsko stanovništvo govorilo 
samo grčki, tako je i konstantinopoljska elita ubrzano napuštala i korištenje latinskom 
jezika. Vulgarno — latinski (romanski govori) u Romejskom Carstvu su se početkom 
VII. st. održali u balkanskim provincijama (sjevernoj Trakiji i Iliriku), u posjedima 
u Italiji, Siciliji, Sardiniji sa Korzikom, Balearima, sjevernoj Africi i južnoj Španiji. 
Dakoromani u Transdanubiji su se nalazili izvan okvira vlasti konstantinopoljskog cara. 
Zaključno sa prvim decenijama VII. st. Romejsko carstvo je izgubilo dobar dio Italije i 
veći dio balkanskog “romanskog" područja, izuzev nekih fragmentarnih dijelova (poglavito 
uz obalu i neposrednu unutrašnjost). U VII. st. su izgubljeni i južna Španija i sjeverna 
Afrika. Tako su postupno nestajale i posljednje bitnije poveznice sa latinskim i romanskim 
svijetom, pa se Romejsko carstvo u potpunosti razvilo u Državu u kojoj je na središnjem 
nivou oficijelan samo grčki jezik mediavelnog (vizantijskog) tipa. Grčki jezik je brzo 
postao i jedan od bitnih elemenata romejskog identiteta u svim sferama (od političkog, 
preko kulturnog do religijskog). 


Zapadni i sjeverni susjedi Romejskog Carstva su, zbog ovog grčkog jezičkog 
karaktera, nekada Državu kojom se upravljalo iz Konstantinopolisa nazivali i Carstvo 
Grks = Imperium Graecorum, a njenog vladara titulirali kao Imperator Graecorum. To 
identificiranje Istočnih Rimljana ili Romeja sa grčkim imenom je bilo već prisutno u VI. 
st. n. e., kada su za Italijanskog rata 535. — 554. god. n. e. Justinijanovi vojnici i za Italijane 
i za Ostrogote bili Grci. Zapadnjačko “grčko" nomiranje Romejskog Carstva je posebno 
postalo izraženo kada se na latinskom zapadu (ili nekim njegovim dijelovima) nastojala 
prekinuti veza i pozivanje konstantinopoljske države na kontinuitet sa Rimskim Carstvom. 
Kada su zapadnjački mediavelni carevi, kraljevi, kneževi i posebno pape ipak nekada 
(posebno u korespondenciji sa konstantinopoljskim dvorom) morali koristiti neki oblik 
rimskog imena na latinskom u nomiranju konstantinopoljskog cara, oni su uobičajeno 
(vrlo vješto) koristili izraz Imperator Romaniae (imperator Romanije). Termin Imperator 
Romanorum (imperator Rimljana), koji potvrđuje kontinuitet sa Rimskim Carstvom kasne 
antike, je na zapadu bio rezerviran za Karla Velikog (nakon njegovog proglašenja za cara) 
i njegove nasljednike na carskom dostojanstvu. Kod Slavena, i to južnih i istočnih koji 
su imali najviše dodira i veza sa konstantinopoljskom Državom, koristi se grčko ime za 
Romeje. Za južne Slavene, Romeji su Grci, a car u Konstantinopolisu/Carigradu je grčki 
car. Zanimljivo je da ovakvo pojmovno određenje koriste i oni slavenski govornici koji su 
potpali pod ili prihvatili utjecaj vizantijske religijske i kulturne ekumene. Tako se srpski 
vladar Dušan kruniše za cara Srba i Grka (uap “Cp6JbeM Hu I'pKoM"), kada pomišlja da 
zamijeni konstantinopoljskog cara. Zanimljivo je da se ova Dušanova intitulacija, kada 
se prevede na grčki glasi BaoweUc kal aUrokp6rop žepBlac kal Pouaviac. Po tome je jasno 
da su za slavenske govornike Grci i Romeji sinonimi. Na arapskom jezičkom poručje 
Romejsko Carstvo je bilo poznato kao 43) (Rdm), pa su iz ovoga termina proizašle 
izvedenice (u arapskom, persijskom i drugim jezicima islamske ekumene) koje su se (kao 

generički pojmovi) odnosile na sadržine sa grčkim ili ortodoksno — kršćanskim karakterom, 
pa i na određena politička i zemljopisna područja (npr. selđučki Rum sultanat i Rumelija). 
Sam grad Rim, kako bi se razlikovao od konstantinopoljskih Romeja, bio je na arapskom 
nazivan ks) Ruma, dok su stari Rimljani bili nekada nazivani Latin'yun. 


Romejsko Carstvo je bilo multietnička Država, pa su pored grčkog jezika u njoj postojali i 
drugi jezici (aramejski, arapski, koptski, jermenski, gruzijski, slavenski, romanska narječja... 
itd...), koji su mogli imati određeno značenje u provincijama ili crkvama u kojima je većina 
stanovnika ili vjernika govorila određenim jezikom ili narječjem. Ipak je zbog očigledne 
dominacije grčkog elementa, ta multietičnost ipak bila zasjenjena pa je zato i vanjskim 
promatračima grčki identitet Carstva bio primarni. I pored toga što je grčki jezik dominirao 
na velikom prostoru Istočnog Mediterana i okolnih zemalja, još od vremena Aleksandra 
Velikog, on nikada nije uspio (za razliku od latinskog na zapadu) da uđe kao govorni jezik 
u mase stanovništva. 


Glavni razlog neuspjeha helenizacije masa na Istočnom Mediteranu se nalazio u činjenici 
da je tamošnje domorodačke stanovništvo milenijumima ranije već imalo izgrađane 
civilizacije, svoja pisma pa i svoj književni jezik. Za razliku od njih, Kelti, Iberci, Iliri, 
Germani... itd... su bili na nižem nivou kulturnog razvitka u odnosu na Rimljane, a i nisu 
imali svoja pisma i svoj književni jezik. Radi toga su podlegli romanizaciji, istine radi u 
jednom dugom, postupnom procesu. Postojanje pisma i sopstvenog pisanog/književnog 
jezika ima veliku ulogu u očuvanju nečijeg etničkog, narodnosnog i jezičkog identiteta. 
Djelo Čirila i Metodija je prilično pomoglo u procesu slavenizacije, posebno kod južnih i 
istočnih Slavena. 


Zato su se očuvali domorodački govori i to u velikoj mjeri. Uglavnom se dominacija grčkog 
jezika osjećala samo na površini društava ovih zemalja i to među elitom i strancima. 
I kada arapska osvajanja preotmu od grkofonskih Romeja Levant i Egipat, korištenje 
grčkog jezika se u ovim zemljama ugasilo (uključujući i elitu) isto tako brzo, kao što se 
korištenje latinskog ugasilo među Romejima. 


Kako je vrijeme sve više odmicalo od trenutka kada je Rim prestao biti prijestolnica, a 
posebno od kada su se oba Carstva udaljavala od klasično — ,paganskih“ tradicija koje 
je simbolizirao Grad, tako se sve više u kasnoj antici počelo koristiti i novo ime za 
rimske države i područja koja su im pripadala. To novo ime je glasilo Pouavia / Romania / 
Romanija. Moglo bi se reći da ova Romanija predstavlja i sasvim novu državu, koja nije 
više vezana za Grad Rim, nego za područja koje pripadaju kasnoantičkim Zapadnom i 
Istočnom Carstvu. Kada se ugasi antičko Zapadno Carstvo, termin Ponavia će se zadržati 
za Carstvo kojim se upravljalo iz Konstantinopolisa. I tako je i na ovom primjeru, 
Romejsko, Konstantinopoljsko Carstvo prekinulo u terminološko — pojmovnoj nomenklaturi 
veze sa starim, drevnim klasično — „paganskim“ Rimom. 

Ime Romania je nadživjelo Romejsko Carstvo, transformirajući se u ime za jednu 
balkansku državu (Rumunija), italijansku regiju (Romagna), bosansku planinu 
(Romanija), za područje istočnog Balkana (Rumelija), a u obliku Rum javlja se (kao 
što je već rečeno) i u imenu države anadolskih Seldžuka. 


Pobuna Ilusa 484. — 488. god. n. e. 


Sudbina Zenona je bila da se mora stalno suočavati sa pobunama, koje su imale za 
cilj da ga skinu sa carske pozicije. Sada je red došao na Ilusa, koji je zbog svoje 
popularnosti i visoke zapovjedne pozicije počeo kod Zenona izazivati određene 
sumnje. Ilus je nosio i nazive patricija i magister officiorum, a bio je poznat i kao 
patron znanosti i književnosti. I carici Verini, toj ženi velike energije i ambicije, je 
smetao Ilus, pa je planirala zavjeru protiv njega u kojoj nije uspjela. Radi toga je Zenon, 
koji uopće nije volio svoju punicu, Verinu poslao u utvrdu Papurius. Kasnije je i 
Arijadna pokušala da ubije Ilusa, ali je unajmljeni ubica bio uhvaćen i pogubljen. 
Nakon toga se Ilusa, zajedno sa bratom Trokundom, prijateljem Pamprepijem (egipatski 
“paganin", proricatelj, pjesnik, gramatik) i časnicima Marsusom i Leontijem, povukao 
sa konstantinopoljskog dvora prvo u Nikeju, a zatim je upućen dalje na istok kao 
magister militum. Prolazeći Malom Azijom, Ilus je 484. god. n. e. podigao pobunu, 
proklamirajući Leontija za novog romejskog cara. Ilus je i ponovo oslobodio Marcijana 
i poslao ga u Italiju, da traži pomoć od Odoakara. Od Zenona poslana armija je bila 
poražena kod Antiohije, Ilus je zauzeo utvrdu Papurius i oslobodio Verinu, nagovorivši 
ili prisilivši je da 19. VII. 484. godine n. e. ona okruni Leontija za romejskog cara u 
Tarsusu, kako bi ovaj dobio kakav — takav legitimitet. Zenon je naredne, 485. godine 
n. e. poslao novu armiju koja se sastojala od Makedonaca i vjerojatno Ostrogota 
pod komandom Jovana Skitskog (Iohannes Scytha; Io&vvno o ž>xvĐnc;) i Teodorika 
Amala (483. god. n. e. je dobio titulu magister militum praesentalis, a naredne 484. 
god. n. e. je bio i konzul). Carska armija je 8. VIII. 485. god. n. e. porazila pobunjenike 
kod Seleukije i blokirala ih u utvrdi Papurius. Nakon nekoliko mjeseci Trokund je 
zarobljen i pogubljen prilikom pokušaja proboja blokade, a sama utvrda je tek nakon 
nekoliko godina opsade zauzeta i to samo zahvaljujući izdaji zeta Trokunda. Ilus i 
Leontije su bili pogubljeni, a njihove glave poslane Zenonu. U toku opsade je umrla i 
Verina. 

Odnosi sa Ostrogotima 


Zenonovi odnosi sa Ostrogotima se prelamaju preko njegovog odnosa sa njihovom 
dvojicom moćnika i to Teodorika Strabona i Teodorika Amala. U vrijeme pobune iz 
474. god. n. e. Teodorik Strabon je nastupio protiv Zenona. Međutim, nešto kasnije je 
Teodorik Strabon postao nezadovoljan Basiliskom, pa ga sa svojim vojnicima nije 
branio kada je Zenon krenuo na Konstantinopolis. Zenon je inače nastojao da podjaruje 
sukob između Teodorika Strabona i Teodorika Amala. Tako je Zenon poslao Teodorika 
Amala, uz obećanje velike istočnorimske vojne pomoći, na Teodorika Strabona, kada 
je ovaj potonji podržao pobunu Marcijana. Međutim, ta pomoć nije došla i kada 
je vojska Teodorika Amala došla do dobro utvrđenih pozicija Teodorika Strabona, 
došlo je do zajedničkog dogovora dvojice Teodorika sa zajedničkim zahtjevom 
Konstantinopolisu. Zenon je nastojao da ponovo raspiri nejedinstvo među dvojicom 
Teodorika, nuđenjem mita Amalu, ali je ovaj to odbio. Zenon nije iskoristio početne 
uspjehe svoje vojske, pa je vojska Teodorika Amala prodrla u Trakiju. Ako Teodorik 
Amal nije ušao u sporazum sa konstantinopoljskim dvorom, to je učinio (uvijek za 
sporazum sa Konstantinopolisem raspoloženi) Teodorik Strabon. Po tom sporazumu, 
Teodorik Strabon je dobio novca u vrijednosti da isplati 13.000 vojnika, komandu nad 
dvije jedinica tipa palatinae i ponovo čin magister militum. Ali i pored toga sporazuma, 
armija od oko 30 000 vojnika pod komandom Teodorika Strabona je još uvijek bila 
opasnost za Zenona, pa je on prekršio sporazum i nahuškao Bugare da napadnu zone 
pod kontrolom vojnika Teodorika Strabona. Ovaj ostrogotski vođa je uspio 480/481. 
god. n. e. da pobijedi Bugare, i da nakon toga trupe pokrene ka Konstantinopolisu. 
Međutim, zbog novonastalih problema sa sopstvenim vojnicima Teodorik Strabon se 
morao povući prema Grčkoj. Na tome putu je i poginuo nesretnim slučajem. 


Pogibijom Teodorika Strabona, neosporni vođa svih Ostrogota je postao Teodorik 
Amal. Zenon je sklopio savezništvo sa Teodorikom Amalom, koji je dobio i čin magister 
militum praesentalis i bio imenovan za konzula za 484. god. n. e. Teodorik Amal je 
tako i oficijelno uvršten u najvišu elitu tadašnjeg rimskog svijeta. Teodorik Amal je 
prve dvije godine aktivno pomagao Zenonu u borbi protiv pobune Ilusa, ali se 486. 
god. n. e. ponovo pobunio. Ovaj put je direktno napadnut Konstantinopolis. Zenon je 
ipak 487. godine n. e. našao dogovor sa Teodorikom Amalom, po kojem je ovaj 
“u ime konstantinopoljskog cara” trebao sa svojim Ostrogotima da se uputi prema 
zapadu i obračuna sa Odoakarom koji je navodno podržao Leontija. Nakon odlaska 
Ostrogota sa Istočnog Balkana, Konstantinopolis više neće ugrožavati germanski 
narodi. 

“Akt o Uniji? iz 482. god. n. e. 


U jednoj tako zapaljivoj dogmatsko — religijskoj situaciji, kakva je bila u V. st. n. e. u 
Euromediteranskom području, i Zenon je morao da dobar dio vremena troši na rješavanje 
zapetljanih teoloških pitanja. Sukob između onih koji su zastupali kristološke odredbe 
sabora iz Halkedona iz 451. god. n. e. i miafisita je pretio romejskom državnom integritetu. 
Ortodoksno — katoličko, halkedonsko, stajalište je dominiralo na zapadu, na Balkanu, u 
Konstantinopolisu i dijelovima Male Azije, dok je miafisitizam bio značajno utjecajan u 
istočnim regijama Egipta i Levanta. Aleksandrijski patrijarh Petar Mong je bio npr. miafisit. 
Zato je Zenon bio vrlo zainteresiran da se nađe neki modus između dvije kristološke struje u 
romejskom svijetu. I konstantinopoljski patrijarh Akakije je bio zainteresiran smanjivanju 
razlika između dva kristološka gledišta. I tako je Zenon, uz podršku Akakija, 482. god. n. e. 
izdao dokument €voqriov / "Henotikon? ili “Akt o Uniji". Henotikon je reafirmirao nikejsko 
kredo vjere, koje je modificirano stajalištem sa II. Vaseljenskog sabora u Konstantinopolisu 
iz 381. godine n. e. Svi drugi simboli i kreda su bili odbačeni, a Eutih i Nestorije su bili 
anatemisani, a ,,Dvanaest anatematizama" Kirila Aleksandrijskog su bili prihvaćeni kao 
oficijelno stajalište. Sa druge strane, halkedonska tumačenja nisu bila toliko odbačena, 
koliko prešućena, pa je tako Isus Krist opisan kao ,,samo rođen Sin od Boga... jedan, a ne 
dva“. Tako nije bilo eksplicitnog pozivanja niti spominjanja da li je Isus imao jednu ili dvije 
prirode. Henotikon su prihvatila svi patrijarsi, izuzev onog rimskog. Ovo kompromisno 
stajalište (koje je rezultat carske odluke, a ne sabora biskupa) je odmah odbacio papa Feliks 
HI. koji je 484. god. n. e. sazvao sinod kojem je prisustvovalo 67 episkopa, i na njemu 
su ekskomunicirani Akakije, Petar Mong i Petar, patrijarh Antiohije. Novonastala, 
„akakijevska šizma“ je trajala do 519. god. n. e. I na strani miafisitizma je bilo protivljenja 
“Aktu o Uniji”, pa je jedna skupina koja je ranije podržavala Petra Monga (koji je pristao 
na Henotikon), sada napustila njega i oni su bili poznati kao Akephaloi. Zenon je 489. 
god. n. e. po zahtjevu Kira II., biskupa Edese zatvorio školu u Edesi koja je promovirala 
nestorijanstvo. Sama škola se premjestila u Nisibis, na sasanidsko — iransko područje, što 
je dovelo 1 do pojačanog nestorijanskog iseljavanja u Iran. 


Pobuna Samaritanaca iz 484. god. n. e. 


Provincija Palestina Prva / Palaestina Prima je u V. i VI. st. n. e. bila i poprište niza nemira 
Samaritanaca, sljedbenika jednog od ogranaka judaizma. 

Levant u V. i VI. st. n. e. 


Nakon dva rimsko — jevrejska rata (66. — 73. 1 132. — 135. god. n. e.) broj Jevreja na Levantu 
je radikalno smanjen, bilo fizičkim uništenjem, bilo protjerivanjem ili iseljavanjem. Nekada 
većinsko stanovništvo južnog Levanta (današnji Izrael i Palestina), Jevreji su nakon toga 
ostali tek većina u Galileji i Golanskog visoravni. Na ispražnjene prostore naseljavali su se 
postupno nejevrejski Levantinci i drugi Mediteranci, kao i Samaritanci koji u dva navedena 
rata nisu imali tako teške biološke gubitke kao njihovi srodnici Judejci. Periferne oblasti 
nekadašnje jevrejskog područja naselili su i Nabatejski i Gasanidski Arapi. Samaritanci su 

ovo vrijeme iskoristili da izađu ispod sjenke Judejaca, pa su prilično i uznapredovali. Njihov 
središnji Hram Gerizim je bio izgrađen nakon gušenja pobune 135. god. n. e. U toku III. i 
IV. st. n. e. Samaritanci su, kao lojalni element “paganskom'" Rimu, imali i značajnu 
autonomiju. Posebno je za Samaritance bitan njihov vođa Baba Rabba (umro u zatvoru u 
Konstantinopolisu cc 362. god. n. e.). Problemi za Samaritance nastupaju sa konverzijom 
Carstva u kršćanstvo. 


Samaritanska tradicija spominje Zenona kao onoga koji je žestoko proganjao 
Samaritance. Oni su se 484. god. n. e. pobunili, a kao povod za samaritansku pobunu 
su poslužile glasine da kršćani namjeravaju da prebace mošti Harunovih sinova i unuka 
Eleazara, Itamara i Fineha) i zauzeli Sihem (Neapolis), zapalili pet crkava izgrađenih na 
samaritanskim svetim mjestima i osakatili biskupa Terebinta. Pobunjenic su izabrali 
izvjesnog Justu/Justusa/Justasusa za svoga kralja. Zauzeli su i Cezareju, koja je imala 
značajnu samaritansku populaciju. Pobunu je ugušio Asklepijad, vojvoda Palestine. Justa je 
ubijen, a njegova glava poslana Zenonu. Nakon gušenja pobune, Zenon je dao da se na 
Planini Gerizim podigne crkva posvećena Mariji. Zabranjeno je Samaritancima da, radi 
održavanja svojih religijskih svećanosti, putuju na planinu, a konfiscirane su i tamošnje 
njihove sinagoge. 


Na istoku se Zenon morao 485. god. n. e. suočiti i sa pobunom vazalnih jermenskih satrapa. 
Nakon pobune, tim satrapima je bio oduzet suverenitet i pravo na nasljedstvo krune. 
Praktično su te satrapije bile svedene na status civitas stipendariae. 


Horapollo 


Da je u vrijeme Zenona još uvijek bila živa i “paganska" strana u Romejskom carstvu 
dokazuje i slučaj izvjesnog Horapola (od Horus + Apolo, QpozoMwov), koji je u 
enciklopediji Suda spomenut kao jedan od posljednjih predstavnika drevnog egipatskog 
svećenstva u školi u Menouthisu, u blizini Aleksandrije. Prema istoj enciklopediji, Horapolo 
je morao da bježi, jer je optužen za zavjeru sa ciljem protukršćanske bune. Tada je uništen i 
Horapolov hram Izide i Ozirisa. Horapolo je ipak kasnije uhvaćen, i nakon mučenja 
konvertiran na kršćanstvo. 


U vrijeme Teodosija II. je živio još jedan Horapolo, koji je bio gramatik. Ovaj Horapolo je 
pretpostavljeni autor rasprave o egipatskim hijeroglifima, sačuvane u grčkom prijevodu 
(koji je uradio izvjesni Filip), i sa naslovom Hieroglyphica. On je napisao i komentare na 
Sofokla, Alkeja iz Mitilene i Homera. Fotije mu pripisuje i djelo o osnivanju Aleksandrije i 
njenim antikvitetima. 

Smrt i nasljedstvo Zenona 


Zenon je umro 491. god. n. e. uslijed dizenterije ili epilepsije. I tako se završilo jedno doba 
u kojem se Zenon suočavao sa čitavim nizom iskušenja kojima se više — manje uspješno 
uspio odhrvati. Pošto nije imao sina, postavilo se pitanje ko će biti nasljednik na 
konstantinopoljskom tronu. Izbor novog nasljednika je pripao Arijadni i ona je izabrala 
Anastazija. 





Solid izdat od Odoakara u ime Zenona (čiji je portret na aversu). 


Odoakarova vladavina 476. — 493. god. n. e. 


O porijeklu samoga Odoakara (Flavius Odovacer) se malo zna. Vrela navode da je ime 
njegovog oca bilo Edeko, ali nije baš jasno da li je riječ o onom Edeku koji je bio blizak 
suradnik Atile. Jordanes spominje i Edeka, koji je zajedno sa Hunulfom bio jedan od vođa 
Skira, koji su (zajedno sa Herulima, Rugijcima, Svebima) bili teško poraženi od Ostrogota 
na panonskoj rijeci Bolia, negdje u drugoj polovini 60tih godina V. st. n. e. Historiografija 
još uvijek nije načisto da li su sva trojica spomenutih Edeka bili jedna ili različite osobe. Što 
se tiće njegovog etnonarodnosnog određenja, tu vlada jos veća konfuzija. Sam Jordanes na 
jednom mjestu kaže da je on kralj Turcilinga (Turcilingi ili Torcilingorum rex), ana drugom 
da je on Rugijac (Odoacer genere Rogus). Consularia Italica naziva ga kraljem Herula, a 
Teofan ga naziva Gotom, a za komesa Marcelina je on kralj Gota (Odoacer rex Gothorum). 
U historiografiji se nailazi i na teze o njegovom mogućem hunskom porijeklu, ili miješanom 
skirijsko — turinžanskom porijeklu. Od 470. god. n. e. Odoakar je časnik u zapadnorimskoj 
armiji, a bio je na strani Ricimera kada je došlo do rata sa Antemijem. Kada je Orest 

unaprijeđen u magister militum, Odoakar je postao starješina federata (poglavito Skira i 
Herula) na tlu Italije. 


Odoakar je po preuzimanju vlasti, jasno stavio Italijanima do znanja da će upravljati 
odlučno. Odoakar je uspio u jesen 476. god. n. e. da sa Genserikom (koji je umro u januaru 
477. god. n. e.) postigne mirovni sporazum. Odoakarova domena je pored Italije, uključivala 
i današnju Provansu, alpske oblasti (Norik, Retija) i dijelove Panonije. Nakon smrti Julija 
Nepota, priključio je svojoj državi Dalmaciju. Odoakar uopće nije bio “barbarski kralj”, 
nego je nastavljao vođenje italijanske politike zadržavajući postojeći sustav i političke, 
društvene i ekonomske zakone, institucije, ustanove i običaje. Čak su nastavile postojati i 
frakcije na trkalištima. Odoakar je poštovao i rimski Senat, a upravu je vršio u kooperaciji 
sa senatorskim staležom. Za konzule i druge prestižne dužnosti (pretorijanski prefekti, 
gradski prefekti) i službe je imenovao senatore. Od tih senatora koji su obnašali visoke 
dužnosti u Odoakarovoj državi vrijedi posebno navesti Maksima Basilija (Caecina Decius 
Maximus Basilius), Basilija Decija (Caecina Mavortius Basilius Decius), Venantija Basilija 


(Decius Marius Venantius Basilius), Manlija Boecija (Var. Manlius Boethius, otac 
filozofa Boecija), Memija Simaha (historičara i političara), Ahilija Sividija (Rufius Achilius 
Sividius), Kasiodorov otac. 


Venantije Basilije je ostao zapamćen i po tome 
što je zaslužan za restauraciju (trošenjem 
sopstvenih sredstava) Flavijevskog amfiteatra 
/ Koloseuma nakon oštećenja izazvanih 
zemljotresom. O tome govori i epigrafski 
spomenik CIL VI, 1716 podignut u Koloseumu. 


Doba vladavine Odoakara, koje je donijelo 
značajnu političku i društveno — ekonomsku 
stabilnost je bilo prijemčivo za nastavak 
razvitka, pa i određene revitalizacije antičke 
kulture. Kasnija Ostrogotska vladavina je samo 
naslijedila nastavak kasnorimske kulture. I radi 
navedene činjenice je u potpunosti besmisleno 
tvrditi da je kasnorimska kultura, zajedno 
sa kasnorimskim tradicijama i institucijama 
prestala postojati sa 476. god. n. e. Jači uticaj i 
prestiž Senata za vrijeme Odoakara pokazuje i 
činjenica da se nakon dva stoljeća ponovo 
izdaju brončani novci sa legendom S(enatus) 
C(onsulto). 

lako je Odoakar bio arijanski kršćanin, njegove relacije sa rimokatoličkim klerom 
(papom i biskupima) nisu bile loše. Odoakar je prije svega bio političar sa vrlo praktičnim 
pogledom na svijet. Papa Feliks III. je imao znatno više neslaganja sa Zenonom, nego sa 
Odoakarom. 


Odoakar je došao u sukob sa Rugijskim kraljevstvom koje se nalazilo na sjeveroistočnim 
granicama njegove domene. Uzrok je bilo rovarenje Zenona koji je nastojao da izazove 
sukob Odoakara sa rugijskim kraljem Feletejem (Feletheus; kralj od 475. god. n. e.). Zbog 
podržavanja Odoakara, Feletej je dao da se pogubi njegov nećak Frederik. 


Rugijci su bili istočnogermanski narod, koji se do 453. god. n. e. nalazio pod vrhovnom 
hunskom vlašću. Nakon toga su se naselili u području današnje Donje Austrije, sjeverno od 
Dunava. Stvarni osnivač kraljevstva je bio Feletejev otac Flacitej/Flaccitheus. 


Odoakarova armija je izvršila invaziju rugijskog kraljevstva, uspješno prešla Dunav i 
izvojevala pobjedu kod današnjeg Beča i zarobila Feleteja i njegovu gotsku suprugu 
Gisu. Njih dvoje su kasnije 487. godine n. e. pogubljeni u Raveni. Protiv Feletejevog sina 
Frederika, Odoakar je poslao armiju pod komandom brata Onoulfa. Međutim, Onoulf 
je odlučio evakuirati dio alpsko — noričkog područja i Rimljane preseliti u Italiju. Inače su 
preostali Rugijci sa Frederikom utočište potražili kod Ostrogota. Napušteno područje su 
naselili Langobardi. 


Pad vlasti i smrt Odoakara 


Činjenica je da se Zenon nije mirio sa Odoakarovom upravom u Italiji, posebno jer je 
ovaj po Jovanu iz Antiohije, razmjenjivao pisma sa pobunjenim Ilusom. A pošto se želio i 
riješiti Ostrogota i Teodorika Amala, Zenon je preusmjerio Ostrogote prema Dalmaciji i 
Italiji. Uostalom, i Teodorik Amal je izgleda i sam imao interesa da krene na zapad i napusti 
prostore Romejskog Carstva za koje je bio vezan od svoga rođenja. I tako je 489. god. n. e. 
u ime romejskog cara Zenona, Teodorik Amal poveo Ostrogote prema Italiji. Do bitke je 
došlo kod Isonza, gdje je Odoakarova armija poražena. Odoakar se onda povukao prema 
Veroni do koje je došao 27. IX. 489. god. n. e. Ostrogotska vojska ga je slijedila i tri dana 
kasnije ponovo porazila Odoakarovu armiju. Odoakar se zatim sklonio u dobro utvrđenu 
Ravenu. U Milanu se Teodoriku Amalu predao veći dio Odoakarove vojske zajedno sa 
njenim zapovjednikom Tufom. Teodorik Amal je onda poslao u Ravenu elitnu jedinicu 
svoje armije zajedno sa Tufom. Međutim, Tufa je ponovo promijenio stranu, a ostrogotska 
elitna jedinica u potpunosti uništena. Odoakarova armija je ponovo zauzela Milan i 
Kremonu. Sam Teodorik Amal je našao pribježište u Ticinumu, koje je sada počela 

opsjedati Odoakarova armija. Ovaj rat su iskoristili Burgundi, koji su napali i opustošili 
Liguriju, zarobivši veliki broj Rimljana. Ovi zarobljenici su oslobođeni tek tri godine 
kasnije kada ih je Teodorik Amal dao otkupiti. 


U pomoć Teodoriku Amalu je stigla vojska koju je poslao vizigotski kralj Alarik II., i 
Odoakar je morao odustati od opsade Ticinuma. Do nove i odlučujuće bitke je došlo na 
rijeci Ada 11. VIII. 490. god. n. e., i tom prilikom je Odoakar poražen. On se ponovo 
sklonio u Ravenu, koju je gotska vojska opkolila. Tada su se Senat i mnogi italijanski 
gradovi i zajednice opredijelile za Teodorika. Međutim, Ravena se pokazala neosvojivom, 
jer su je štitile močvare, estuari i dobre fortifikacije, a bila je snabdjevana brodovima. A i 
Tufa je sa svojim vojnicima kontrolirao dolinu Adige. Teodorikova vojska se suočila i sa 
pojavom dezerterstva, a i Vandali su napali Siciliju. I dok se Teodorik morao boriti sa 
Vandalima, njegov saveznik Frederik (kralj Rugijaca) je umjesto da garnizonira Paviju 
počeo da ugnjetava njene stanovnike. Teodorik Amal je osobno intervenirao krajem augusta 
491. god. n. e. i Frederik je sa svojim sljedbenicima dezertirao Tufi. Međutim, ova dvojica 
su se kasnije sukobila, pa je i došlo i do bitke u kojoj su i Frederik i Tufa izgubili živote. 
I pored pojedinih uspjeha ostrogotske vojske oko Ravene, i čvršćeg stezanja obruča, 
opsada je trajala sve do 25. II. 493. god. n. e., kada je ravenski biskup Jovan uspio postići 
sporazum između Odoakara i Teodorika Amala, po kojem bi obojica zajedno podijelila 
vlast. Iako se izgleda Odoakar namjeravao držati sporazuma, Teodorik Amal je 15. III. 493. 
god. n. e. (samo 10 dana nakon ulaska u Ravenu) ubio Odoakara i to vrlo pretvorno za 
vrijeme zajedničke večere / banketa u palati Ad Laurentum. Dok je izdisao Odoakar je 
upitao: "Gdje je Bog", na što mu je Teodorik Amal odgovorio: "Ovo je ono što si ti učinio 
mojim prijateljima". Pobijeni su i svi oni Odoakarovi vojnici koje bi našli, a ista sudbina 
je zadesila i Odoakarovu familiju. Umorstvo Odoakara je našlo odraza i u germanskim 
sagama o Ditrihu von Bernu (tj. o Teodoriku od Verone), u kojima Ditrih svojim rukama 
ubija Laurina, kralja patuljaka. Laurin je ustvari reminisencija na Odoakara. 

POSTUPNO GAŠENJE RIMSKOG SVIJETA NA ZAPADU 


Rađanje jedinstvenog franačkog kraljevstva Klodovika 
i pad kraljevstva Sijagrija 


Ranomediavelno doba Zapadne Europe se neizostavno veže za ličnost Klodovika 
(Clovis, Chlodowech; Chlodwig, Chlodovechus; živio cc. 466. — 511. god. n. e.), sina 
Hilderika (kralja salijskih Franaka iz dinastije Merovinga sa sjedištem u Tournai) i 
Basine, kraljice iz Tiringije. 


Hilderik i Basina (koja je bila vrlo močna, utjecajna i snažna ličnost) su imali pored 
Klodovika, još i Audofledu (udatu kasnije za Teodorika Amala), Lantildu i Abofledu. 


Klodovik je 481. ili 482. godine n. e. naslijedio svoga oca. U tom periodu Klodovik 
i njegovi Salijski Franci u još uvijek bili “pagani". U vrijeme dolaska Klodovika na 
vlast Salijski 1 Ripuarijski Franci, čija se teritorija pružala od donjorajnskog područja 
(Toxandria, u području današnje Belgije i Nizozemske) pa duž Rajne, nisu bili ujedinjeni 
u jedinstvenu kraljevinu, nego je riječ bila o više — manje labavoj konfederaciji niza 
franačkih kneževa / kraljevića koji su bili u određenim rodbinskim vezama. Klodovikova 
domena sa sjedištem u Tournai je bila jedna od najutjecajnih. Već na početku vladavine 
mladi Klodovik je pokazao i zavidnu ambiciju i energiju i sposobnosti. Prvi se na udaru 
našao Sijagrije i njegova galorimska država sa prijestolnicom u Soissons. Rat je izbio 
486. god. n. e. 


Sijagrije (rođen 430. godine n. e.) je nakon smrti svoga oca Egidija (posljednjeg rimskog 
magister militum per Gallias), uspio da održi svoj autoritet nad područijima u sjevernoj 
Galiji. Grgur iz Tura inače ga titulira “Rex Romanorum", što bi možda sugeriralo da je 
Sijagrije u neku ruku možda uzurpirao i carski naslov. Moguće je da je Sijagrije sebe 
titulirao samo dux. 


Do bitke je došlo kod Soissonsa i u njoj je Sijagrijeva armija poražena. Dok mu je 
kraljevstvo palo u ruke Klodovika, Sigarije je pobjegao na vizigotsku teritoriju. Po 
Grguru iz Tura, Klodovik je zaprijetio vizigotskom kralju Alariku II. sa ratom, ako 
mu ne izruči Sijagrija. Alarik II. je predao Sijagrija Klodoviku. Nedugo zatim Sijagrije 
je u tajnosti ubijen. 


I pored umorstva Sijagrija, njegovi potomci su izgleda zadržali visoki aristokratski 
položaj u Galiji. Tako je kralj Guntram poslao grofa Sijagrija 585. god. n. e. na diplomatsku 
misiju u Romejsko Carstvo. Izvjesna Sijagrija je 739. godine n. e. donirala veliki posjed 


449 


monasima samostana Novalesa. Posljednji poznati Sijagriji je bio opat Nantua spomenut 
za 757. god. n. e. 


Britanci -Saksonci 


i Salijski Franci Ripuarijski Franci 

Klodovik je pobijedio 491. godine n. e. i Tirinžane. Sigobert, kralj Ripuarijskih Franaka 
(vladao iz Kelna), suočio se 496. god. n. e. sa invazijom Alamana. Zato se obratio za pomoć 
Klodoviku. Do bitke je došlo do Tolbiaka. Po Grguru iz Tura, Klodovik se, u jeku ove vrlo 
teške i krvave bitke, obratio za pomoć Bogu svoje supruge (burgundske princeze, kćerke 
zlosretnog Hilperika) Klotilde (sa kojom se vjenčao 493. god. n. e. i koja je bila katolkinja). 
Bitka je završena Klodovikom pobjedom. Tradicionalno se u historiografiji uzima da je 
Klodovik kršten na Božić 496. god. n. e. u Remsu, i to od strane sv. Remigija. Konverzija 
Klodovika na katoličku ortodoksiju je imalo enormno značenje za buduču europsku 

mediavelnu historiju. To nije imalo samo religiozno, nego i iznimno političko značenje, jer 
je tako Klodovik automatski dobio podršku vrlo moćne galske kršćanske infrastructure, 
kao i većinski katoličke populacije. Tako je stekao vrlo značajnu prednost u odnosu na 
npr. arijanski vizigotski dvor u Tuluzu. Klodovik je za svoju prijestolnicu uzeo Pariz. 
Klodovik se cc 500. godine n. e. upetljao u sukob braće Gundobada i Godegisela u 
Burgundskom kraljevstvu, i to na strani potonjeg. 

Umjetnička slika “Krštenje Klodovika”. Datum 
nastanak 1839. god. Autor François Louis Dejuinne. 


Najveća Klodovikova pobjeda je uslijedlila u ratu sa Alarikom I., vizigotskim kraljem. 
Klodovik je sa romejskim carem Anastazijem sklopio anti-gotsko savezništvo. Do ključne 
bitke između Franaka i njihovih katoličkih saveznika na jednoj strani i Vizigota na drugoj 
došlo je 507. godine n. e. kod Vujea (Campus Vogladensis). Bitka je završila potpunim 
vizigotskim porazom, a poginuo je i Alarik II. Vizigoti su bili prisiljeni da napuste 
Akvitaniju (uključujući i Tuluz) i središnju Galiju, i jedino im je od galskih područja u 
rukama ostala Septimanija. U narednim godinama dalje napredovanje Franaka i razaranje 
vizigotske kraljevine je spriječio Teodorik Amal. Nakon pobjede u ratu protiv Vizigota, car 
Anastazije je Klodovika proglasio konzulom i poslao mu odgovarajuće regalije. Klodovikov 
konzulat je proslavljen u Parizu, gdje su novog rimskog konzula njegovi ratnici nosili na 
štitu po ulicama grada. 

Pored vanjskih uspjeha, Klodovik je odlučio od Franaka stvoriti jedinstveno kraljevstvo, pa 
je zato odlučio polako, ali sigurno ukloniti i druge franačke kraljeviće i močnike a njihovu 
teritoriju prisvojiti. Zanimljiva je bila sudbina Hararika (Chararic). Klodovik je ranije 
Hararika pozvao da mu bude saveznik u ratu protiv Sijagrija, ali je ovaj čekao sa strane 
razvoj situacije prije nego što se odlučio kome priključiti. Nakon pobjede nad Sijagrijem, 
Klodovik je zatočio Hararika i njegovog sina (obojica su bili katolici - ortodoksi). Klodovik 
ih je dao zamonašiti i to tako što je Hararik postao svećenik, a njegov sin đakon. Po Grguru 
iz Tura, kasnije ih je Klodovik dao umoriti obojicu. Još prije nego je detroniziran Hararik, 
Klodovik je nagovorio Hlodorika (Chlodoric) iz da ubije svoga oca Sigoberta, kralja 
Ripuarijskih Franaka. Zatim je i sam Hlodorik ubijen. Sa pozicija moći je uklonjen i 
Ragnahar/Ragnachar (koji je podržao Klodovika u ratu sa Sijagrijem) i njegova dva brata 
Rikar/Ricchar i Rignomer. 





Za Klodovika, uz pomoć galorimskih pravnika, je dao zapisati i kodificirati i salijsko pravo 
(Pactus Legis Salicae) U ovo vrijeme još uvijek je postojala eksteritorijalna, individualna 
pravna pripadnost, pa su Galorimljani i dalje bili pod ingerencijama rimskog prava, a Franci 
salijskog zakonika. 


U slučaju da je neki slučaj bio između Salijca i Galorimljanina, onda bi se primijenjivalo 
salijsko pravo, odnosno njegovi članci koji se bave ovim pitanjima međusobne interakcije 
između osoba koje pripadaju različitim pravnim sustavima. Slično pravilo je bilo 
primjenjivano i u Burgundskoj i Vizigotskoj kraljevini. 


Nešto prije smrti Klodovik je sazvao sinod galskih biskupa u Orleanu sa ciljem reformiranja 
crkvenih struktura i kreiranja jake veze između franačke krune i rimokatoličke hijerarhije 
i klera. Prvi sabor u Orleanu je donio 31 edikta kojim se oblikovala galska (kasnija 
francuska) katolička struktura 1 učvrstile veze franačke/francuske krune i rimkokatoličke 
crkve koje su se zadržale sve do revolucije iz 1789. god. 


Po tradiciji, Klodovik je umro 27. XI. 511. god. n. e., iako Liber Pontificalis sugeriraju 
da je on još uvijek bio živ 513. godine n. e. Nakon njegove smrti, po franačkom 
običaju, kraljevstvo (regnum Francorum, Francia ili Frankia, Frankland) je bilo podijeljeno 
među četiri njegova sina: Teuderika I. (sa sjedištem u Remsu), Hlodomera (sa sjedištem u 
Orleanu), Hildeberta I. (sa sjedištem u Parizu) i Klotara I. (sa sjedištem u Soissonsu). Za 
vrijeme njihovih vladavina u Franačku su uključeni Tirinžani (532. god. n. e.) i Burgundi 
(534. god. n. e.). Braća su bili često rivali, i dolazilo je do sukoba među njima. Nakon smrti 
Hlodomera, njegove sinove je dao ubiti Klotar I., pa su braća podijelila njegovu domenu. 
Teuderikov sin Teudebert I. je vladao Austrasijom i vodio je aktivno politiku širenja svoje 
domene, uglavnom suradnje sa Romejskim carstvom. Teudebert I. je izdavao i zlatnike sa 
svojim likom na aversu. Međutim, nakon smrti Teudebalda, sina Teudeberta I., ta domena 
je prešla u ruke Klotara I. Kada je 558. god. n. e. umro Hildebert I., cjelokupna Franačka se 
ponovo našla u rukama samo jednog kralja i to Klotara I. Međutim, 561. god. n. e. Klotar I. 
je umro i Franačka je ponovo podijeljena među njegova četiri sina i to: Haribert I. (sjedište 
u Parizu), Guntram (preuzeo Burgundiju i područje oko Orleana — postao njegovo sjedište - 
i veći dio Provanse), Sigebert I. (ostatak Provanse, Overnj, istočna Akvitanija 1 Austrasija 
sa Remsom), Hilperik (područje Soissonsa). Ubrzo je došlo do dramatičnih događaja i 
bratoubilačkih ratova. Nakon decenija sukoba braće, njihovih supruga, djece i unuka 
Franačka je ponovo ujedinjena 613. god. n. e. od strane Klotara II. (umro 628. god. n. e.), 
sina Hilperika. 


Glavne oblasti Franačke su bile: 1. Austrasia, matično franačko područje u Transrenskoj 
Germaniji i sjeverni dijelovi rimskih galsko — germanskih provincija koje su Franci 
prisvojili do 481. godine n. e. 2. Neustria, koja je odgovarala području nekadašnjeg 
Sijagrijevog kraljevstva., 3. Akvitanija, onaj dio Galije koji je Klodovik preoteo 
Vizigotima nakon bitke kod Vujea 507. god. n. e. 4. Burgundija. U Austrasiji je bilo 

najviše germansko — franačkog elementa, koje je ili tamo živjelo od početka ili je 
naseljavano u toku IV. i V. st. n. e. Rezultat toga je germanski identitet Nizozemske, 
Flandrije i njemačkog Porajnja. Romanski identitet se očuvao u Valoniji 1 gravitirajućim 
područijima. U Neustriji i Akvitaniji je bilo veoma malo narodnosnog franačkog 
naseljavanja, pa su ove oblasti sačuvale svoj galorimski identitet. 


Merovinška dinastija je vladala (prvo faktičko, kasnije formalno) nekadašnjim rimskim 
galsko — germanskim provincijama i dijelovima Transrenske Germanije sve do 751. god. 
n. e., kada su se zamijenili Karolinzi. Najveći od franačkih 1 karolinških kraljeva Karlo 
Veliki (Charlemagne) će biti proglašen za rimskog augusta i time će carsko sjedište ponovo 
biti ustanovljeno na Zapadu. Tako su udareni temelji za razvoj mediavelne, feudalne 
katoličke kulture Zapadne Europe, u kojoj je Galija, prožeta sa određenim franačkim 
uplivom, imala krucijalnu ulogu. 


Prostor Armorike, odnosno današnje Bretanje je više — manje uspio očuvati (i pored 
sporadičnog priznavanja formalne vrhovne vlasti) znatan stupanj autonomije, pa i 
samostalnosti u odnosu na Franačko kraljevstvo ili neke njegove dijelove. 


Da ni zapadnorimske jedinice sa šireg galskog područja nisu odjednom nestale, nego 
su uspjele naći svoje mjesto u vojnoj strukturi novih zapadnoeuropskih kraljevstava 
potvrđuje jedan zanimljiv Prokopijev podatak: “U pograničnim oblastima Galije ostali 
su još neki rimski garnizoni. Ne mogavši se vratiti u Rim ni pridružiti se arijanskim 
neprijateljima, te trupe, sa svojim zastavama i sa zemljom koju su zaposjeli, predadoše 
se Francima i Armorikancima. Vojnici su zadržali sve svoje narodne običaje i vjerno ih 
prenijeli potomstvu koje ih je održalo do današnjih dana. Još uvijek nose brojeve kohorti 
u kojima su služili, idu u borbu pod svojim znamenjima i prepoznaju se po rimskim 
ukrasima koje nose na glavama". 


Burgundsko kraljevstvo 


Patricije Gundobad je težio da ponovo objedini burgundsko kraljevstvo, tako što će 
eliminirati svoju braću a njihove domene priključiti svojoj. Prvo je likvidiran Godomar, a 
zatim je na red došao Hilperik. Ubijena je i Hilperikova supruga. Starija Hilperikova kćerka 
po imenu Hroma postala je monahinja, a mlađa Klotilda je postala supruga franačkog, 
merovinškog kralja Klodovika. Dok je trajao rat Teodorika Amala sa Odoakarom, 
Gundobad je izveo dosta smio i odlučan napad na Liguriju, odakle su odvukli veliki plijen i 
dosta zarobljenika. Kasnije su ovi zarobljenika od strane izaslanstva Teodorika Amala 

otkupljeni. Po Magnusu Felikus Enodiju (biskup Pavije, latinski retoričar i pjesnik) tom 
prilikom je oslobođeno više od 6000 sužanja, a samo iz Liona 400 ljudi je oslobođeno. 

Po Grguru iz Tura, došlo je i do sukoba Gundobada sa Godegiselom, a obojica su pozivala 
Klodovika za pomoć. Klodovik se opredijelio za Godesigela, i njihove zajedničke snage su 
teško porazile Gundobadove. Klodovik je pratio Gundobada do grada Avinjona u koji se 
Gundobad sklonio. Ipak zahvaljujući Aridiju kojeg je Gundobad poslao Klodovik, i koji je 
ubijedio franačkog kralja da (uz zamjenu za godišnji tribut) ne uništi Gundobada, ovaj se 
spasio. Gundobad je kasnije prekršio sporazum, a napao je i opsjeo Godegisela u gradu 

Vieni. Pošto su resursi unutar Vieni počeli da presušuju, Godegisel je iz grada izbacio 
njegovo obično stanovništvo. Jedan protjerani stanovnik grada, vrlo umješni zanatlija se 
odlučio osvetiti Godegiselu i pomogao je da Gundobad zauzme grad. Godegisel je ubijen 
501. god. n. e. u jednoj arijanskoj crkvi, zajedno sa arijanskim biskupom. Za vrijeme rata 
Klodovika i Atalarika II., Gundobad se priključio Klodoviku, pokušavajući da iskoristi 
stanje nastalo nakon katastrofe koju je vizigotska vojska doživjela kod Vujea, kako bi 
proširio svoju kraljevinu prema jugu i jugozapadu. Međutim, u tome ga je spriječila dosta 
snažna ostrogotska kontraofanziva. 


Gundobada je 516. god. n. e. naslijedio sin Sigismund. Klodovikova udovica Klotilda nije 
se nikada pomirila sa smrću svoga oca Hilperika, i nagovorila je sinove da napadaju 
Burgundsko kraljevstvo kojim su vladali Gundobadovi potomci. Nakon nasilne smrti 
Sigismunda i njegovih sinova Gisalda i Gondebauda (od strane Franaka) 524. god. n. e. novi 
kralj Burgunda je postao njegov brat Godomar. Burgundi su bili konačno i teško poraženi 
od merovinške vojske 532. god. kod Autuna. Tada je poginuo i kralj Godomar, a Burgundija 
je anektirana u Franačku 534. god. n. e. 


Za vrijeme Gundobada je izdat i zakonik Liber Constitutionum ili Lex Burgundionum 
ili Lex Gundobada koji se, na načelu eksteritorijalne, narodnosne pravne pripadnosti 
odnosio na Burgunde. Ovaj zakonik, je kao i ostali germanski zakonici, bio pod značajnim 
utjecajem rimskog prava. Moguće je da je reviziju zakonika izvršio kralj Sigismund. 
Za svoje rimske / romanske podanike, koji su činili ubjedljivu većinu stanovništva, 
Gundobad je dao izraditi kodifikaciju rimskog prava koja se naziva Lex Romana 
Burgundionum. 


I na Burgundsko kraljevstvo se može primijeniti teza da je stvaranje novih država — 
kraljevina na tlu Zapadnog Carstva posljedica kompromisa između predstavnika 
doseljenih zajednica i lokalnih romanskih elita. Tako su se čuvale stare tradicije u novim 
političkim okvirima. Ustvari, sudeći po podacima iz izvorne građe, ono je bilo i najviše 
izloženo romanizaciji, a i stupanj separacije između znatno malobrojnijih Burgunda i 
provincijalnog romanskog stanovništva je bio manji. Respektovanje carske superiornosti 
javljalo se stalno, u svim službenim tekstovima i u svim praktičnim aktima; datiranje 
je vršeno prema rimskim konzulima, vojna služba je, u principu, pristupačna i 
Rimljanima, dopušteni su mješoviti brakovi, krvnina je plaćana za Rimljane kao i 
za Burgunde, a upravu i administraciju (koja je kopirala ravenski institucionalni sustav) 
vodili su Rimljani. Siagrije kod kralja Hilperika, Lakonije kod Gundobada, Pantagato 
kod Sigismunda. U gradskim općinama i lokalnim zajednicama se dugo očuvala 
kasnorimska upravna struktura, pa se u tekstovima nailazi na preživljavanje kurija, 
defensora, gesta municipalia. Početkom VI. st. u Lionu i Vijeni su još uvijek radile 
Tetorske škole. Gundobad je izgleda imao i zvaničnog dvorskog pjesnika Heraklijana. 

Vizigotsko kraljevstvo 


Sa Eurikom je Vizigotsko kraljevstvo postalo ne samo samostalno, nego i teritorijalno 
najveće od germanskih kraljevstava izniklih na teritoriju nekadašnjeg Zapadnog carstva. 





Alarik II. je imao tu nesreću da će se na njegove sjeverne granice izbiti kraljevstvo mladog 
i vrlo poduzetnog Klodovika. I u historijskim vrelima se Alarik često spominje u kontekstu 
odnosa sa Klodovikom. Uz, to Alarik II. se spominje i kao krucijalni pomagač Teodoriku 
Amalu da se probije opsada Pavije. U vrijeme građanskog rata u Burgundskom kraljevstvu 
između Gundobada i Godegisela (čiji je saveznik bio Klodovik), Alarik II. je podržavao 
Gundobada. Alarik II. i Klodovik su se nakon toga 502. god. n. e. osobno sastali na jednoj 
adi na rijeci Loari, blizu Amboisa, kako bi dogovorili međusobni sporazum. Alarik II. je 


imao problema is a pojavom uzurpatora u Hispaniji. 

Consularia Caesaraugustana navodi da se 496. god. n. e. izvjesni Burdunellus “postao 
tiranin u Hispaniji", što bi možda podrazumijevalo da se proglasio carem. Međutim, njega 
su brzo ostavile njegove pristalice, a on je predan Alarikovim dužnosnicima i poslan u 
Tuluz, gdje je brutalno pogubljen. Consularia Caesaraugustana i Victoris Tunnunnensis 
Chronicon spominju i da se početkom VI. st. n. e. u dolini rijeke Ebro za rimskog cara 
proglasio izvjesni Petar. Kada je vojska Alarika II. 506. god. n. e. zauzela grad Dertosu, 
Petar je bio uhapšen i pogubljen. Njegova glava je kao trofej poslana u Saragosu. 


lako je arijanac, Alarik II. je bio tolerantan prema katolicima — ortodoksima, pa je u Agdu 
506. godine n. e. održan i crkveni sabor. Alarik II. je ostao zapamćen i po tome što je 
imenovao komisiju koja je dobila zadatak da kodificira rimsko pravo za Alarikove podanike 
Hispanorimljane i Galorimljane. Ovaj zakonik poznat kao Breviarium Alaricianum ili Lex 
Romana Visigothorum, je proglašen 2. II. 506. god. n. e. Ovo pravo se odnosilo i na katolike 
— ortodokse 1 hijerarhiju katoličko — ortodoksne Crkve. Već ranije je Eurik dao proglasiti 
Codex Euricianus koji se odnosio na Vizigote. U to vrijeme i u Vizigotskom kraljevstvu 
vladala je eksteritorijalna, pravna pripadnost, odnosno Vizigoti (kojih je bilo cc 1% u 
populaciji) su imali svoje pravo, Hispanorimljani 1 Galorimljani svoje rimsko pravo. 
Arijanski Vizigoti su imali svoj zasebni kler i crkvenu organizaciju. 


Tek je sa Liber Iudiciorum iz 654. god. n. e. u Vizigotskom kraljevstvu ukinuta pravna 
podjela na Gote i Rimljane, i od tada su podanici kraljevstva prestali biti ili Romani ili 
Gothi (koji su znatno ranije bili već dobrano romanizirani i pokatoličeni) i postali su 
Španci / Hispani. 


Nakon bitke kod Vujea i pogibije Alarika II., Vizigotsko kraljevstvo je izgubilo dobar dio 
Galije i kraljevski trezor u Tuluzi. Gesalek, nelegitimni sin Alarika II., je preuzeo zakratko 
vlast. Međutim, Ostrogotski kralj i moćnik Teodorik Amal je intervenirao i pobijedio 
Gesalekovu vojsku u dvije bitke kod Barselone. Gesalek je zarobljen i pogubljen. Teodorik 
Amal je na prijesto postavio malodobnog Amalarika, legitimnog sina Alarika II. sa 
Teodegotom (Theodegotho), kćerkom Teodorika Amala. Amalarik je bio unuk Teodorika 
Amala. Pošto je Amalarik bio dijete, stvarnu vlast u Hispaniji je imao Teudis, ostrogotski 
vojskovođa i regent. Tek je nakon smrti Teodorika Amala 526. god. n. e. Amalarik dobio 
kontrolu nad svojim kraljevstvom. Međutim, već 531. god. n. e. Amalarikova vojska je 
poražena od vojske franačkog kralja Hildeberta I. Sam Amalarik je ubijen u Barseloni. 
Nakon njega, kralj je postao Teudis, koji je proširio vizigotsku vlast prema jugu. Međutim i 
on je ubijen 548. god. n. e., nakon nesupjele invazije na sjevernu Afriku. Uslijedio je za 
kralja Agile I. (549. — 554. god. n. e.) građanski rat, koji je doveo i do intervencije 
romejskih snaga. Tom prilikom je u južnoj Španiji stvorena romejska provincija. Agila 
je ubijen, a njegov protivnik Atanagild (vl. 552. — 568. god. n. €.) je postao novi kralj. 
Atanagild nije uspio da istisne Romeje, pa je čak bio prisiljen id a prizna vrhovništvo 
Konstantinopolisa.  Konsolidaciju Vizigotskog kraljevstva je izvršio kralj Liuvigild 
(vl. 569. — 21. IV. 586. god. n. e.), a uspio je da od Romeja preotme Kordovu. Pobijedio 

je i Svebe i različite male sjevernjačke državice Baska i Kantabra. Međutim, kada je 
Liuvigild postavio sina Hermenegilda za suvladara, došlo je do građanskog rata. 


Hermenegild se 579. god. n. e. pobunio protiv oca i proglasio za kralja sa prijestolnicom u 
Sevilji. Pod uticajem svoje supruge Ingundis, franačke princeze i Leandera od Sevilje. 
Liuvigild je tek 582. god. n. e. uspio sakupiti dvoljno trupa da napadne pozicije odmetnutog 
sina. Prvo je zauzeta Merida, a 583. god. n. e. se krenulo prema Sevilji koja je opkoljena. 
Hermenegild je zavisio od Romejskog carstva koje je držalo oblasti na jugu Hispanije i od 
Sveba. Pobuna je završila tek 584. god. n. e. kada je Liuvigild podmitio Romeje sa 30.000 
solida kako bi prestali pružati pomoć njegovom odmetnutom sinu. 


Liuvigild je 585. god. n. e. konačno i prisvojio galicijsko — svebsko kraljevstvo, iskoristivši 
tamošnji građanski rat koji je izbio nakon smrti svebskog kralja Mira. Liuvigild nije bio 
samo dobar vojskovođa, nego i odličan upravitelj. On je osnovao i nove gradove kao što su 
Reccopolisi and Victoriacum (Vitoria), što je bio prvi takav slučaj u Zapadnoj Europi 
nakon završetka rimske vlasti. 


Rekared I. (vl. 586. — 601. god. n. e.), sin Liuvigilda, je prešao na katoličku ortodoksiju, 
što je dovelo i do arijanskih pobuna (najpoznatija arijanskog biskupa Meride) koje su 
ugušene. Rekared I. je odbio i invaziju Franaka. Ovaj vizigotski kralj je nadgledao 1 III. 
crkveni sabor u Toledu iz 589. god. n. e., gdje je on objavio svoju vjeru u nikejsko načelo i 
odbacio arijanstvo. Rekared I. je uzeo i carsko — rimsko ime (od vremena Konstantinove 
dinastije) Flavije. On je sebe smatrao nasljednikom rimskih careva, a ratovao je protiv 
Romeja na jugu. Njegov sin Liuva je postao kralj 601. god. n. e., ali je bio detroniziran od 
strane velikaša Viterika (vl. 603. — 610. god. n. e. ). Nakon njega je u periodu 610. — 631. 
godine n. e. uslijedio niz vizigotskih kraljeva, praćenih stalnih regecidima (ubistvima 
kraljeva). Kralj Sisebut (vl. 612. — 621. god. n. e.) je izdao niz teških antisemitskih zakona, 
prisilivši mnoge Jevreje na konverziju na kršćanstvo. Sisebutova vojska je uspjela da 
preotme od Romeja na jugu nekoliko gradova, uključujući Malagu. Konačno je kralj 
Suintila (vl. 621. — 631. god. n. e.) uspio da 625. god. n. e. zauzme sve romejske posjede u 
Španiji. Vizigotsko kraljevstvo će postojati do 711. god. kada će ga srušiti muslimanska 
vojska. Jedino su krajnja sjeverna područja ostala u rukama kršćanskih . katoličkih vladara, 
i tamo će se nastaviti održavati tradicija gotsko — hispanskog kraljevstva. 


Svebsko — galicijsko kraljevstvo 


Nakon pogubljenja kralja Rekijara, nestala je i Hermerikova dinastija, i došlo je do borbe 
za svebsko vrhovništvo. Prvo je izvjesni Aioulf (moguće gotskog porijekla) 456. god. n. e. 
preuzeo vodstvo i pobunio se protiv Vizigota. Međutim, on je ubijen u junu 457. god. n. e. 

u Portu. Hidatije navodi da je 456. god. n. e. dio Sveba za kralja proglasio Maldrasa, ali to je 
dovelo do podjele jer je jedan broj Sveba slijedio drugog kralja Framta koji je umro godinu 
kasnije. Obojica su tražili mir sa lokalnim, većinskim galicijskim stanovništvom. Vizigoti su 
458. god. n. e. poslali novu armiju protiv Sveba.Zahvaljujući uspješnoj Majorijanovoj 
ofanzivi oslabio je vizigotski pristisak na Svebe, što je u neku ruku spasilo preostale Svebe. 
U ovoj pomalo kaotičnoj atmosferi koja je vladala na sjeverozapadu i zapadu Iberijskog 
poluotoka, Maldras (ubijen 460. god. n. e.) je napadao i druge Svebe i Hispanorimljane i to 
na jednom širokom području. U međuvremenu su Svebi na sjeveru izabrali Rehimunda za 
novog lidera. On je napao Galiciju 459. i 460. god. n. e., a zauzeo je i grad Lugo. Vizigoti su 
kao rimski federati poslali novu armiju na Svebe, međutim zahvaljujući nekim lokalnim 
stanovnicima (koje Hidatije naziva izdajnicima), njihova kampanja nije ostvarila zacrtane 
ciljeve. Otada je grad Lugo od Rehimunda korišten kao prijestolnica. Maldrasa je naslijedio 
Frumar, ali je sa njegovom smrću 464. god. n. e. završen period kaosa unutar svebske 
zajednice i kontinuiranog sukoba sa Hispanorimljanima. 


Remismund, izaslanik koji je često putovao između Galicije i Galije, je postao kralj svebsko 
— galicijskog kraljevstva. On je i priznat od vizigotskog dvora. Remismund je reorganizirao 
kraljevstvo, a nastavljeni su i napadi u Lusitaniji i Asturiji, kao i borbe sa galicijskim 
zajednicama, kao npr. Aunonensima. Remismundova vojska je nanosila velike probleme 
Luzitancima, 468. god. n. e. su zauzeli i uništili grad Konimbriga. Naredne 469. god. n. e. 
su čak zauzeli i Lisabon koji im je ustvari predao tadašnji upravitelj Lisabona po imenu 
Lusidio. Za svoju izdaju Lusidio je nagrađen izaslanstvom rimskom caru. 


Svebi su prevedeni na kršćansko arijanstvo zahvaljujući misionaru Ajaksu, kojeg je poslao 
vizigotski kralj Teodorik II., na poziv Remismunda. Nakon Hidatijeve kronike, malo se zna 
o dešavanjima u galicijsko — svebskom kraljevstvu do otprilike sredine VI. st. n. e. Svebski 
kraljevi su kasnije postali katolici. Prvi sinod katoličko — ortodoksnih svećenika u Bragi, 
održan 1. V. 561. god. n. e. je održan po naredbi kralja po imenu Arijamir, što sugerira da je 
on već katolik. Po Isidoru od Sevilje u njegovoj Historia Suevorum, se navodi da je kralj 
Teodemar zaslužan za konverziju zahvaljujući pomoći misionara Martina iz Brage. Po 
Grguru iz Tura konverzija se desila za vrijeme izvjesnog Hararika. Za vrijeme Teodemara, 
1. 1. 569. god. n. e. održan je i sinod u Lugu. Moguće je i da je konačna konverzija izvršena 
tek za vizigotskog kralja Rekareda. 


Krajem V. ili početkom VI. st. n. e. u područje Galicije je morskim putem izbjegla i skupina 
Britanaca. Područje koje su naselili je nazvano Britonia. Svoj britanski karakter ovaj predio 
će zadržati još neko vrijeme, o čemu govore crkveni dokumenti. 


Teodemara je 570. god. n. e. naslijedio kralj Miro koji se morao suočiti sa sve snažnijom 
vizigotskom kraljevinom za vrijeme kralja Liuvigilda. Miro je uspijevao kako — tako da 
izdržava pod pritiskom Liuvigilda, koristeći i diplomatiju. Miro je pokušao i da iskoristi i 
građanski rat Liuvigilda i Hermenegilda, stajući na stranu potonjeg. Miro je sa svojom 

vojskom, pokušao da probije opsadu Sevilju u kojoj se nalazio Hermenegild. Ali je bio 
prisiljen da odustane i da pristane na sporazum o odanosti Liuvigildu. Miro se vratio u 
Galiciju, gdje je ubrzo umro. Kralja Miru je naslijedio sin Eburik, ali je iduće godine bio 
zbačen od strane svoga zeta Audeka. Eburik je zamonašen. Ovaj vojni i državni udar je bio 
dobar povod da Liuvigild da napadne svebsko — galicijsko kraljevstvo i da ga anektira. 
Audek je poražen i pretvoren u svećenika (i prognan u Beja u južnoj Luzitaniji), zemlja 
pokorena i priključena vizigotskoj Španiji. Iste, 585. god. n.e . izvjesni Malarik se pobunio 
protiv Vizigota, ali je bio poražen i uhvaćen. 


Britanija 


Najdramatičnije i najlegendarnije dešavanje iz vremena sloma Zapadnorimskog carstva i 
prelaska Zapadne Europe iz antičkog u mediavelno razdoblje odigralo se u Britaniji. 
Dešavanja u Britaniji V. i VI. st. n. e. su porodila čitav niz mitoloških ciklusa (od kojih je 
najpoznatiji onaj o Arturu, te Tristanu i Izoldi) koja su kasnije obilježila zapadnoeuropsku 
mediavelnu, kulturu, a zatim se raširila i u kolektivnu svijest čovječanstva, 


Izvorna literarna vrela nastala više — manje suvremeno sa ovim periodom su dosta oskudna. 
Nešto su brojniji podaci koji dolaze iz ranosrednjovjekovnih djela i kronika. Sama tradicija 
o ovome periodu je značajna, ali je i prilično opterećena i mitološkim predlošcima i 
legendama. Inače je i historiografija o ovom periodu više, nego preobimna. Dva glavna 
vrela nastala u ovom periodu, a bave se zbivanjima u Britaniji su Confessio i “Pismo 
Korotiku" od sv. Patrika i De Excidio et Conquestu Britanniae od Gildasa koji je bio 
britanskog porijekla. Oba autora su usko vezana za crkvenu organizaciju i krščanstvo 
Britanije i Irske. 


Patrik (Patricius; staroirski: *Qatrikias; moderni irski: Pádraig; velški: Padrig; živio 
cc. 387 — 17. II. c. 460 ili cc. 492. god. n. e.), poznat kao “Apostol Irske" i najveći irski 
svetac, je bio btitanskog porijekla. Patrik je po rođenju bio kršćanin, ali je po njegovom 
pismu Confessio sa 16 godina bio zarobljen prilikom jednog irskog upada u Britaniju. 
Tamo je kao rob — pastir proveo šest godina, prije nego što je uspio pobjeći i vratiti se 
svojoj familiji i Britaniji. Nakon što se zaredio, vratio se u Irsku kao biskup i po irskoj 
tradiciji doprinio je značajno njenom pokrštavanju. Dan sv. Patrika 17. III. je danas 
najsvećaniji irski praznik. I pored irske tradicije, povijesne činjenice ipak ukazuju da 
se pokrštavanje Irske ne može vezati samo za sv. Patrika, nego da je to bio jedan 
process koji je započeo još krajem IV. i početkom V. st. n. e., i za njega vezan čitav 
niz pojedinaca čija se imena ponekad pojavljuju u vrelima, tradiciji ili hagiografijama. 
U historiografiji postoji i teorija o “Dvojici Patrika”. 

Kao vrelo dokumentarne prirode o Britaniji u prvoj polovici V. stoljeća n. e. navodi se i 
Honorijev Rescript britanskim civitates da se sami brinu o svojoj odbrani. Ovaj reskript 
(odgovor na pisani zahtjev civitates) je prenio romejski pisac Zosim i možda pismo uopće 
nije bilo upućeno britanskim, nego brutijskim civitates. Drugi dokument je prenio Gildas i 
riječ je o fragmentu peticije Britanaca koji su (nakon 410. god. n. e.) pisali rimskom 
zapovjedniku “Agitusu" (Ecije ili Egidije), koji je bio tri puta konzul, tražeći vojnu 
pomoć i zaštitu. “Galska kronika iz 452. god. n. e.7 1 “Galska kronika iz 511. god. n. e.” 
daju samo uzgredne podatke. Određene, manje reference za Britaniju pored Zosima daje 
i Prokopije. 


Od kasnijih literarnih vrela vrijedi istaći engleskog monaha Bedu Venerabilisa i njegova 
djela Historia ecclesiastica gentis Anglorum i De Temporum Ratione, te kroniku Historia 
Brittonum koja se pripisuje Neniju, Anglosaksonsku kroniku (koja se zasniva poglavito na 
zapadnosaksonskim vrelima) i Annales Cambriae. Neke podatke o Britaniji u ovom 
razdoblju donosi i irska kronika Annals of Tigernach. Velško — britanske poeme (bardova 
Taliesina, Aneirina, Llywarch Hena i drugih autora) i sačuvane zemljišne tapije (Llandaff 
povelje) isto daju podatke o periodu V. - VI. st. n. e. Inače se neki elementi uređenja 
i odnosa iz ovog kasnoantičkog i ranomediavelnog doba možda mogu nazrijeti i iz 
kasnijih velških, irskih i škotskih pravnih kodifikacija. U legendarno — tradicijskom 
smislu, podatke o osobama i događajima iz ovog doba donosi i Velška Trijada (Trioedd 
Ynys Prydein), odnosno vezani i srodni tekstovi u mediavelnim velškim manuskriptima, 
koji u sebi sadržavaju fragmente velškog folklore, mitologije i tradicije. Zanimljive su 
i genealogije velško — britanskih (Bonedd Gwyr y Gogledd / The Descent of the Men 
of the North, Harleian genealogies i The genealogies from Jesus College MS 20) i 
anglosaksonskih kraljeva i vladara. I hagiografije svetaca, posebno onih keltske 
(britanske ili irske) provenijencije daju neke (značajna je hagiografija sv. Germana), 
istina dosta već fikcionalizirane, podatke. Velško — britanska tradicija o ovome period 
je bila dosta snažna, o čemu svjedoće i dva velška mediavelna prozna djela: Culhwch 
and Olwen (cc 1100. god.) i The Dream of Rhonabwy (XIL/XIII. st.). Po navedenom 
se jasno vidi da je ovo razdoblje proizvelo nemjerljivo dosta tradicije, legendi i mitovi, 
koji su ostali sačuvani preko kolektivne velško — britanske, a kasnije i anglonormanske 
svijesti. 

Nakon normanskog osvajanja Engleske došlo je do posvemašnje popularizacije ovog 
razdoblja, posebno zahvaljujući prilično mitologiziranom i fikcionaliziranom djelu Historia 
regum Britanniae / “Historija kraljeva Britanije” koje je napisao Geoffrey of Monmouth 
(živio cc 1100. — 1155. god. n. e.). I upravo zahvaljujući popularnosti ovog djela među 
normanskom aristokratijom, arturovski mitološki ciklus je poprimio neke sasvim nove 
dimenzije, postao simbol mediavelne viteške kulture i kao takav se raširio po Europi. 
I anglonormanski redovnik William of Malmesbury (živio 1095/96. — cc 1143. god.) u 
svojim djelima Gesta regum Anglorum i Gesta Pontificum Anglorum donosi podatke o 

ovom ranom razdoblju. Normanski pjesnik Wace (cc 1110 — nakon 1174. god. n. e.) 
je i kreirao djelo “Roman de Brut? koje se naslanja na Historia regum Britannia od 
Geoffrey of Monmoutha i velško — britansku tradiciju. Wace je bio prvi koji je spomenuo 
i legendu o Okruglom stolu kralja Artura i prvi koji spominje ime Arturovog mača > 
Excalibur. 


Popularnost arturovskog ciklusa među normanskom elitom u Engleskoj je moguće 
objasniti i time što pored obilježja viteške kulture govori i o borbama Britanaca protiv 
Anglosaksonaca, odnosno delegitimizira pravo Anglosaksonaca na one zemlje koje je 
Vilijam Osvajač dobio nakon pobjede kod Hestingsa 1066. god. 


Ne bi trebalo zapostaviti ni sačuvane epigrafske spomenike, koji nude podatke prvog 
reda. Najpoznatiji epigrafski spomenici su “Artognou kamen? iz utvrde Tintegel u 
Kornvolu, koji se datira u VI. stoljeće n. e., i “Pillar of Eliseg” (na engleskom) ili “Croes 
Elisedd” (na velškom), koji iako se datira u IX. st., daje podatke i iz znatno ranije velško — 
britanske povijesti. Inače su arheološki podaci o ovom periodu bogati, i ukazuju 
na dramatične kulturološke mijene u V. i VI. st. n. e., posebno sa obzirom na dotadašnji 
rimsko — urbani i provincijalni način života. Te promjene, posebno na području istočne 
Engleske su znatno veće i u kvantitativnoj i u kvalitativnoj mjeri nego u odnosu na npr. 
galsko — germanske provincije. Primjećuje se prilična kulturološka regresija. 


Sama rekonstrukcija dešavanja iz V. i VI. st. n. e., zbog mitološko — tradicijske 
opterećenosti, nije nimalo laka. Zato danas i postoji čitavo jedno mnoštvo historijskih 
rekonstrukcija i teorija o zbivanjima u V. i VI. st. n. e. u Britaniji. Kada se govori o rimskoj 
Britaniji, potrebno je istaći da je riječ o najslabije romaniziranoj regiji zapadnog dijela 
rimskog svijeta. I pored prelaska elite na rimski način život i urbanizacije, ipak su 
se u Britaniji očuvale i predrimske keltske etničke, narodnosne i plemenske tradicije. 
Romanizacije je najviše zahvatila područja oko novoosnovanih ili romaniziranih gradova 
i naselja, vojnih tabora, luka, duž puteva i u pristupačnijim i pitomijim predjelima. 
Poglavito je riječ o istočnim i jugoistočnim predjelima Britanije. Keltski — britanski dijalekti 
su se prilično očuvali u Britaniji, o čemu ilustrativno govori upravo opstanak današnjeg 
velškog jezika. 


Po Notitia Dignitatum, krajem IV. i početkom V. st. n. e. Britanija je činila posebnu 
dijecezu sa vikarom na čelu u okviru galske prefekture. Ovu dijecezu je tada sačinjavalo 
pet provincija i to dvije sa kojima su upravljali konzulari (Maxima Caesariensis i 
Valentia), te tri kojima su upravljali praesides (Britannia Prima, Britannia Secunda i 
Flavia Caesariensis). Po Notitia Dignitatum, Britanija je bila pokrivena sa tri vojne 
komande i to pod: 


1. Grofom Britanije (Comes Britanniarum) koji je zapovijedao mobilnim jedinicama tipa 
comitatenses. Njegov korpus se sastojao od šest konjičkih jedinica i tri pješadinske. 
Ukupno ne više od 6000 ljudi. 

2. Vojvodom Britanije (Dux Britanniarum) koji je zapovijedao trupama (tipa limitanei) 
duž sjeverne granice i Hadrijanovog zida. Ukupno je na raspolaganju imao 38 jedinica, 
razmještenih u čitav niz garnizona i postaja na sjeveru. Sjedište njegovog stožera se 
nalazilo u Jorku. 


3. Grofom “Saksonske obale" (comes littoris Saxonici per Britanniam) koji je 
zapovijedao trupama tipa limitanei duž obale okrenute prema kontinentalnoj Europi. 

Najbolje je izloženost romanizacije u Britaniji pratiti 
preko koncentracije nalaza rimskih kovanica. 

Britanija je, kao i sva druga područja rimskog svijeta, bila pokrivena mrežom gradova od 
kojih su neki bili i središta lokalnih — teritorijalno upravnih lokalnih jedinica: 1. Alcester / 
Alauna, 2. Aldborough, North Yorkshire / Isurium Brigantum), 3. Bath / Aquae Sulis 
4. Brough-on-Humber / Petuaria), 5. Buxton / Aquae Arnemetiae, 6. Caerleon / Isca 
Augusta, 7. Caernarfon / Segontium, 8. Caerwent / Venta Silurum, 9. Caister-on-Sea, 
10. Canterbury / Durovernum Cantiacorum, 11. Carlisle / Luguvalium, 12. Carmarthen / 
Moridunum, 13. Chester / Deva Victrix, 14. Chester-le-Street / Concangis, 15. Chichester / 
Noviomagus Regnorum, 16. Cirencester / Corinium, 17. Colchester / Camulodunum, 
18. Corbridge / Coria, 19. Dorchester / Durnovaria, 20. Dover (Portus Dubris), 21. Exeter 
(Isca Dumnoniorum), 22. Gloucester / Glevum), 23. Ilchester / Lindinis, 24. Leicester 
/ Ratae Corieltauvorum, 25. Lincoln / Lindum Colonia), 26. London (Londinium), 
27. Manchester (Mamucium), 28. Newcastle upon Tyne / Pons Aelius, 29. Northwich / 
Condate, 30. St Albans / Verulamium, 31. Silchester / Calleva Atrebatum), 32. Towcester / 
Lactodorum, 33. Whitchurch / Mediolanum, 34. Winchester / Venta Belgarum, 35. Wroxeter 
/ Viroconium Cornoviorum, 36. York (Eboracum). 


Britanija je bila pokrivena i sustavom zemljoposjedničkih vila, a izgrađena je i značajna 
putna mreža. 


Nalazeći se na “krajnjoj granici" Britanija je bila ta koja se morala žrtvovati kako bi se 
početkom V. st. n. e. sačuvale vitalne oblasti Zapadnog Carstva, iako je i ona sama bila 
izložena upadima saksonskih i irskih pirata, te skupina Pikta na sjeveru. Prvo je dio 
mobilnih trupa povukao Stilihon već 402. god. n. e., a onda su uslijedile tri uzastopne 
uzurpacije (Marko, Gracijan, Konstantin III.) carske vlasti od strane još uvijek prisutnih 
vojnih jedinica u Britaniji. 

Još ranije (383. god. n. e.) je uzurpator Maksim Magnus, prlikom pobune protiv Gracijana, i 
prelaska u Galiju sa sobom poveo značajne trupe. Gildas u De Excidio et Conquestu 
Britanniae pripisuje veliki odlazak trupa i viših dužnosnika i službenika iz Britanije 
Maksimu Magnusu, navodeći da je on sa sobom poveo na kontinent sve oružane snage, 
namjesnike i “cvijet” britanske mladosti, da se više nikada ne vrati. Ovaj Gildasov podatak 
je govoto sigurno pretjerivanje. 


Konstantin III. je učinio onaj ključni korak, kada je 407. god. n. e. prešao sa glavninom 
trupa na kontinent i ostao tamo boreći se i sa “barbarima” i sa trupama drugih uzurpatora i 
sa trupama lojalnim ravenskom caru. Vojska je u Rimskoj državi uvijek imala veliko 
značenje, a kao institucija je bila duboko prožeta sa svim oblicima i aspektima 
funkcioniranja sustava rimskog svijeta. Ona nije bila samo oružani faktor, nego su se preko 
nje održavale i državne i provincijske institucije strukture, kao i društvena stabilnost. 
Aktivni časnici i isluženi vojnici su često obnašali i provincijske i lokalne sudbene, civilne, 
upravne službe. Onda su njihovi potomci opet ulazili u vojnu službu kako bi napredovali 
u državnoj ili društvenoj hijerarhiji. U ranijim epohama sa vojskom je, u zapadnim 

provincijama, neraskidivo bio povezan i proces romanizacije, urbanizacije i kulturizacije. 
Nastanak nekih zapadnih, uključujući i one u Britaniji, je bio direktna posljedica 
kolonizacije veterana. Ovaj odlazak (poglavito mobilne) vojske se može pratiti i preko 
naglog prestanka cirkuliranja rimskog novca. Vojska je u rimskom svijetu uvijek bila izvor 
svježeg novca, jer se preko vojničkih plata novac usisavao u “robno - novčani krvotok" 
provincija. Tako je vojska imala i veliko značenje po ekonomske odnose u određenom 
rimskom području. Ako su nakon prebacivanja trupa Konstantina III. i ostale neke vojne 
formacije tipa limitanei, možda najviše na sjeveru i duž Hadrijanovog zida, onda one više 
nisu primale redovne plate iz državnih trezora iz razloga kaosa prve decenije V. st. n. e., 
niza uzurpacija i ispražnjenih materijalno — financijskih mogućnosti i ravenskog dvora 
i “blagajni uzurpatora (posebno Konstantina III.). Tako je i na taj način prestalo 
funkcioniranje rimske vojne sile na području Britanije. Ove preostale/zaostale jedinice su 
se onda morale primarno orijentirati samo na lokalne resurse. Faktičko povlaćenje vojske 
je tako, bez obzira na neki formalizam da je Britanija još uvijek u sastavu Zapadnog 
Carstva, je nesumnjivo značilo i izlazak izvan okvira rimske državne vlasti. U onako 
prilično konfuznom i anarhičnom stanju prve decenije V. st. n. e., kada je i Rim pao 
u ruke Alarikovih Gota, sigurno je od strane središnje vlasti zanemareno hijerarhijska 
struktura uprave u Britanije, tako da su svi poslovi praktično prešli na britansku elitu. 
Kao i u drugim dijelovima tadašnjeg rimskog svijeta, tu elitu su dobrim dijelom činili 
magnati — veleposjednici. Da je sudbina Britanije praktično prešla u ruke njene elite, 
pokazati će događaji koji su uslijedili samo tri godine nakon prelaska Konstantina III. 
na kontinent. 


Nejasno je šta se dogodilo sa dotadašnjom vikarijskom i provincijalnim upravama. 
Nepoznato je da li je nakon povlačenja mobilnih trupa i dijela limitanei (možda poglavito 
onih sa “saksonske” obale), i dalje bilo osoba koje su nosile titule vikara, konzulara, 
praesides, grofova i vojvoda u skladu sa kasnorimskom, dominatskom civilnom i vojnom 
hijerarhijom. Bar u prvo vrijeme, neposredno nakon odlaska trupa Konstantina III., morala 
je i nadalje postojati neka upravna hijerarhija i sustav koji bi bili subordinirani Konstantinu 
III. Dok je Konstantin III. vrijeme, vojnike i novac uglavnom trošio u borbama sa svojim 
carskim suparnikom, drugim uzurpatorima i "barbarima" koji su prodrli u unutrašnjost 
Zapadnog Carstva, zanemarena je odbrana Britanije i njoj suprotne galske obale. Napadi 
saksonskih pirata i drugih napadača su postali vrlo učestali i opasni. Pozicija Konstantina 
III. se posebno usložnila kada su u jesen 409. godine n. e. “barbari? prodrli u Hispaniju. 
Konstantin II. je zato u Hispaniju morao poslati armiju pod komandom Konstansa. 
A ubrzo je došlo i do pobune Gerontija (koji je na pobunu naveo i “barbare” koji su bili u 
Galiji) i imenovanja novog uzurpatora Maksima. 


Po Zosimu: “Konstantin je bio nemoćan da ovome odolijeva, veći dio njegove vojske je 
bio u Španiji, prekorajnski barbari su činili takve upade preko svake provincije, da su ne 
samo natjerali Britance, nego takođe i neke galske narode na potrebu za pobunom protiv 

Imperije, i da ne žive više pod rimskim zakonima, nego kako oni sami žele. Britanci su 
uzeli oružje, i navukavši na sebe mnoga opasna poduzeća radi sopstvene zaštite, sve dok 
oni nisu oslobodili svoje gradove od barbara koji su ih opsjedali. Na sličan način, cijela 
Armorika, sa drugim provincijama Galije, je oslobodila sebe istim sredstvima: protjerujući 
rimske dužnosnike i časnike, i podižući vladu po svojoj volji. 


Sudeći po Zosimovom podatku, 409. ili 410. god. n. e. došlo je do samoorganiziranja na 
području Britanije i Armorike, sa ciljem sopstvene zaštite i odbijanja neprijatelja. Kako se 
pokazalo, neprijatelj je brzo poražen. Usput je ova samoorganizacija vodila i ka pobuni 
protiv vlasti Konstantina III. Ne bi bilo nemoguće pomisliti i na mogućnost i da je na ovu 
pobunu uticao na neki način Gerontije, koji je bio britanskog porijekla i imao sigurno 
značajne veze sa britanskom elitom. Bez obzira što je pobuna bila usmjerena protiv 
Konstantina III., ona je označila i faktički kraj funkcioniranja rimskih državnih institucija 
na području Britanije i Armorike. Nakon pada Konstantina III., honorijevska, ravenatska 
uprava nad ovim područijima u praktičnom i institucionalnom smislu sigurno više nije 
obnovljena. Vjerojatno od tada više nema dijecezanskih i provincijskih rimskih upravitelja, 
dužnosnika 1 službenika. Historijska vrela ne daju ni najmanju naznaku šta je to zamijenilo 
zapadnorimsku upravu i institucije u Britaniji i Armorici i na koji je način sada uređena 
vlast. Ono što prvo pada na pomisao jeste mogućnost da su lokalni magnati i predstavnici 
lokalnih, gradskih zajednica bili ti koji su preuzeli vlast i odgovornost. Ali na koji način je 
to urađeno i kojim sredstvima i preko kojih institucija i načina uprave je za sada još 
uvijek ostaje neodgovoreno poglavlje, izuzev čitavog niza postavljenih teorija i špekulacija. 
Jedino bi se neki zaključci po ovom pitanju mogli izvući, ako se Honorijev reskript 
stvarno odnosio (što je velika mogućnost) na britanske civitates. U tom slučaju bi se 
moglo pretpostaviti da su se nakon zbacivanja uprave Konstantina III. britanske lokalne 
zajednice obratile oficijelno legalnom zapadnorimskom dominusu sa molbom/zahtjevom 
za pomoć. Honorije im odgovara da se oni sami brinu o sebi, a pošto pismo adresira 
direktno na te britanske civitates, a ne na vikara, provincijske namjesnike ili vojne 
zapovjednike (grofove ili vojvode) jasno je da on time direktno i priznaje da su lokalne 
zajednice, civitates u Britaniji postale najviši i jedini institucionalizirani autoritet vlasti 
koji je postojao u Britaniji. 

Tako je funkcionalno zapadnorimska vojska napustila Britaniju, prepuštajući odgovornost 
i za vojne i za civilne poslove na lokalnu britskorimsku elitu. Historiografija ovo tumači 
kao faktičko odvajanje Britanije od Zapadnog carstva, iako je formalno ona još uvijek bila 
sastavnica Zapadnog Carstva. 


Ovo bi značilo da je uprava nad postrimskom Britanijom u upravnom smislu bila 
fragmentirana i partikulizirana, sa prevagom interesa lokalnih zajednica i magnata i 
nekom labavom vezom među njima. Pošto nije postajala više dijecezenska i provincijska 
vlast, možda se ta labava veza manifestirala nekom vrstom zajedničkog vijeća/savjeta 

ili skupštine predstavnika britanskih lokalnih zajednica. O jednom takvom zasjedanju 
na kome se raspravljalo 1 odlučivalo o općim britanskim interesima govori i Gildas. 


Historia Brittonum čak navodi da se Britanija sastojala od 33 civitates i to: 


1. Cair ebrauc (York) 18. Cair daun (Doncaster) 

2. Cair ceint (Canterbury) 19. Cair britoc (Bristol) 

3. Cair gurcoc (Anglesey) 20. Cair meguaid (Meivod) 

4. Cair guorthegem 21. Cair mauiguid (Manchester) 
5. Cair custeint (Carnarvon) 22. Cair ligion (Chester?) 

6. Cair guoranegon (Worcester) 23. Cair guent (Caerwent?) 

7. Cair segeint (Silchester) 24. Cair collon (Colchester?) 

8. Cair guin truis (Norwhich?) 25. Cair londein (London) 

9. Cair merdin (Caermarthen) 26. Cair Guorcon (Worren?) 

10. Cair peris (Porchester) 27. Cair lerion (Leicester) 

11. Cair lion (Caerleon-upon-Usk) 28. Cair draithou (Drayton) 

12. Cair mencipit (Verulam) 29. Cair ponsavelcoit (Pevenscy) 
13. Cair caratauc (Catterick) 30. Cair teimm (Teyn-Grace) 
14. Cair ceri (Cirencester) 31. Cair Urnahc (Wroxster) 

15. Cair gloui (Gloucester) 32. Cair colemion 

16. Cair lullid (Carlisle) 33. Cair loit coit (Lincoln) 


17. Cair grant (Cambridge) 


A pošto su se lokalne zajednice sa svojim institucijama, u smislu rimskih municipalnih 
jedinica, već odavno nalazile u krizi, ne bi trebalo da su vrlo brzo na samu površinu izbili 
regionalni i lokalni močnici, magnati — zemljoposjednici koji su se polako počeli pretvarati 
u neke vrste dinasta. Ako bi se ti pojedinci pokazali dobrim vojskovođama, onda bi njihova 
vlast postojala još zagarantiranija. 


Zatim je uslijedio proces pretvaranja tih regionalnih i lokalnih zajednica, koje su često bile 
organizirane i na ranijem, britanskom narodnosno — plemenskom predlošku, u neke vrste 
kneževina ili malih kraljevstava. 


Konačno napuštanje Britanije od strane rimske regularne armije i prestanak efektivne 
zapadnorimske vlasti na otoku, i vjerojatno gašenje dijecezanske i provincijske uprave, nisu 
značili da je došlo i do raskida sa kasnoantičkom kulturom. Naprotiv, život kakav je bio se 
nastavio i dalje. Elita je i dalje koristila latinski jezik, ili neku njegovu vulgarnu izvedenicu. 
Ali kako vrijeme bude odmicalo, britanski jezik je ipak postupno preuzimao sve veću ulogu 
i među elitom, ostavljajući latinski jezik na korištenje onim obrazovanijim pojedincima i 
naravno svećenstvu. Ali i pored toga, latinski jezik nikada nije nestao iz velško — britanskog 

miljea, o čemu svjedoće i pronađeni epigrafski spomenici napisani na latinskom a koji su 
nastali u postrimskoj Britaniji. Ovi epigrafski spomenici, kao i određeni podaci iz literarnih 
vrela, govore da su se održale i svjetovne upravne i druge institucije (uglavnom na nivou 
lokalnih zajednica i gradova) koje su karakteristične za kasnorimsko doba kao i rimski 
nazivi za pojedine dužnosti i službe (comes, tribunus... itd...). Gildas čak titulira Britance, 
latinskim izrazom cives, što jasno ukazuje na očuvanost sustava lokalnih municipalnih 
jedinica. 

Ustvari u Britaniji se dešavao isti proces, kao i u Romejskom carstvu. I kao što se do 
početka VII. st. n. e. Istočno Rimsko Carstvo polako transformiralo u novo Romejsko 
Carstvo grčkog jezika i vizantijsko — pravoslavne kulture, tako su se (više — manje u istom 
periodu) Rimska Britanija i Britorimljani, polako tranformirali u mediavelne Velšane 
(odnosno Kumrijce kako sami sebe nazivaju) keltskog jezika sa svojim vidom keltskog 
kršćanstva (koje se tek kasnije ponovo uvezalo sa hijerarhijom i sustavom Rimokatoličke 
crkve). 


Britanija, kao uostalom i druge oblasti rimskog svijeta, nije bila pošteđena ni unutarnjih 
previranja karakterističnih za V. st. n. e. U Britaniji se raširilo i pelagijanstvo, bila je i 
prisutna i snažna socijalna borba između različitih slojeva, a nerijetko su izbijali i sukobi 
među protofeudalnim moćnicima i magnatima. 


Pelagije (živio 354. — 420. ili 440. god. n. e.) je bio kršćanski propovjednik (redovnik ili laik 
i asketa), moguće britanskog porijekla. U današnjem Velsu je poznat kao St. Morgan of 
Wales. U Italiju je došao krajem IV. ili početkom V. st. n. e. i najprije je propovijedao u 
Rimu. U Italiji je vodio strogi monaški način života. Sa patricijem Celestijem, koji je 
prihvatio učenje Pelagija je 411. god. n. e. je otišao u sjevernu Afriku. Pelagije je bio dobro 
obrazovan, tečno je govorio latinski i grčki jezik, a napisao je i nekoliko vrlo vrijednih 
teoloških knjiga. Koliko je bio cijenjen u svoje vrijeme, govore i zapisi sv. Augustina, 
u kojima ga on naziva svetim, premda se nije slagao s njegovim učenjem. Pelagije je 
propovijedao učenje koje se temeljilo na doktrini negiranja istočnog grijeha, odnosno 
poricao je da grijeh Adama i Eve zatomljuje kasnije genereacije i Pelagije ga priznaje samo 
kao loš primjer. Zato je po njemu besmisleno i krštenje. Pelagije promiće ideje jednakosti i 
slobodne volje, tako što je propovijedao da je čovjek po prirodi dobar, da ima slobodnu 
volju, te da vlastitim postignućima može postići moralno savršenstvo, spasenje i blaženstvo. 
Po njemu svaki čovjek može biti bezgriješan, ako hoće, jer Bog ne zahtijeva nemoguće. 
Njegove teze su tako negirale predestinaciju/predodređenje (sudbinu!?) čovjeka. Pelagije 
vidi Isusovu ulogu kao postavljanje dobrog primjera čovječanstvu, nasuprot Adamovom 
lošem primjeru. Ovakvo učenje je bilo u suprotnosti sa službenim stavom Crkve kojeg su 
tada zastupali sv. Augustin i papa Inocentije. Zbog toga ga je Inocentije ekskomunicirao iz 
Crkve na kartaginskom sinodu 417. god. n. e., kada je osuđeno i proglašeno heretičkim i 
njegovo učenje. Za neko vrijeme Pelagije je uspio da pridobije naklonost novog pape 

Zosima, koji je povukao izopćenje Pelagija (Libellus fidei). Međutim, već 418. god. n. e. 
ukazom dominusa Honorija Pelagijevo učenje je ponovo proglašeno za herezu i potvđeno 
je njegovo isključenje iz Crkve. Pelagije je uskoro i umro. Pelagijanstvo je osuđeno i na 
HI. Vaseljenskom saboru u Efesu 431. god. n. e. Pelagijanstvo je imalo sljedbenike kod 
nekoliko italijanskih biskupa, posebnice kod Julijana Eklanskog. Pelagijanstvo se sa 
određenim modifikacijama održavalo i prakticiralo na pojedinim područijima sve do u 
VI. st. n. e. Ublaženo pelagijanstvo (tzv. semipelagijanizam) se održalo u Galiji do VI. st. 
n. e. i uticalo je na modifikaciju crkvene dogme o predestinaciji. 


Sabor galskih biskupa je cc 429. god. n. e. izabrao sv. Germana, biskupa grada Auxerre / 
Autissiodorum i Lupusa, biskupa Troa da posjete Britaniju. Razlog je bilo navodno širenje 
pelagijanstva među britanskim klerom, što je predvodio izvjesni Agrikola, sin britanskog 
episkopa. German i Lupus su na jednoj javnoj skupštini, na kojoj se okupilo dosta naroda, 
konfrontirali sa “problematičnim”, pelagijanskim dijelom klera. Sama posjeta dvojice 
galskih biskupa je bila uspješna sa crkveno stajališta, a German (koji je prije zaređenja bio 
uspješni vojni zapovjednik - vojvoda) je predvodio Britance u pobjedničkom ratu protiv 
Pikta i Saksonaca. German je možda posjetio ponovo Britaniju sredinom četvrte ili pete 
decenije V. stoljeća n. e. Vezano za posjetu (ili posjete) Germana spominje se i jedan 
britanski lokalni moćnik po imenu Elafije. 


Sv. German se spominje i u kontekstu samostalne Armorike, kada je u Raveni zastupao 
milost za građane Armorike, protiv kojih je Ecije poslao kaznenu ekspediciju od Goarovih 
Alana — federata u Galiji. 


Situacija u Britaniji je postajala sve ozbiljnija zbog sve težih napada Skota i Pikta, za 
koje Gildas kaže da su bili ekstremno okrutni. Ustvari ti napadi nisu ni prestajali, od kada 
je glavnina regularne vojske napustila Britaniju. Zato je po Gildasu, Britanija poslala 
izaslanstvo u Rim, apelirajući za pomoć. Ovaj put je jedna legija, dobro opremljena i 
naoružana, prešla u Britaniju i tamo potpuno potukla neprijatelja 1 protjerala ga preko 
granice. Međutim, kada je ta ispomoćna jedinica regularne armije napustila Britaniju, 
ponovo su napali Pikti i Skoti razarajući, robeći i pljačkajući. Ponovo je poslano novo 
izaslanstvo da traži pomoć od rimske vlasti. Opet je brzo intervenirala zapadnorimska 
vojna sila i to konjica i mornarica. Napadači su opet doživjeli vrlo težak poraz. Ovaj put je 
rimska uprava izjavila da ona ne može da često šalje ovakve ekspedicije i urgirali su na 
Britance da se sami osposobe za rat i hrabro bore i tako spasu svoju zemlju, imovinu, žene, 
djecu i svoju slobodu i živote. Nejasno je kada su se dogodile (ako su se uopće i dogodile) 
ove rimske intervencije. Gildas posebno drugu ekspediciju spominje u kontekstu podizanja 
Hadrijanovog zida i utvrđivanja “Saksonske obale" što je anakrono i netačno. A nije 
nemoguće pomisliti i da su Gildasove rimske ekspedicije ustvari reminisencija na rimske 
vojne pohode prije početka V. st. n. e., posebno na one iz zadnjih decenija IV. st. n. e. 
i samog početka V. stoljeća n. e. Ako su se ove ekspedicije zaista desile u periodu nakon 

410. god. n. e., onda bi se one morale datirati prije 443. god. n. e. Možda je jedna od tih 
ekspedicija povezana is a dolaskom sv. Germana. 


Kada se opet povukla rimska regularna vojska, “stara priča? se ponovila, Skoti i Pikti su 
ponovo napali. Pikti su čak zauzeli na sjeveru značajne i teritorije. Britanci su sada poslali 
pismo “Agitusu” (vjerojatno Eciju) koji je bio u trećem konzulatu (446. god. n. e.), tražeći 
pomoč. Anglosaksonska kronika za 443. god. n. e. navodi da su predstavnici Britanaca 
otišli u Rim i molili za pomoć protiv Pikta. Ali nisu dobili ništa, jer su Rimljani bili u ratu sa 
Atilom. Onda su se oni obratili Anglima, i tražili od njihovih starješina i plemenitaša isto, 
pomoć protiv Pikta. 


Gildas ipak navodi da su tada, znači cc 443. — 446. god. n. e., ili neku godinu kasnije, 
Britanci po prvi put porazili neprijatelja (Pikte i Skote). 


Po Gildasu, napadi Pikta i Skota (Iraca) na Britaniju su doveli do sazivanja vijeća 
(predstavnika lokalnih britanskih zajednica) od strane Vortigerna, na kojem bi se pokušao 
nači način kako da se suzbije “barbarska” pretnja. 


Vortigern (velški: Gwrtheyrn; staroengleski: Wyrtgeorn; bretonski: Guorthigern; irski: 
Foirtchern) je bio britanski moćnik i magnat, čija je stvarna egzistencija prilično 
zamagljena tradicijom, legendom i mitovima. Zato je vrlo teško odvojiti stvarne 
historijske podatke o povijesnom Vortigernu, od onoga što je o njemu govori bogata 
postrimska britanska tradicija. O širenju priča o legendarno — mitološkom Vortigernu 
najviše je “zaslužan? Geoffrey of Monmoutha. Vortigern se od Gildasa opisuje i kao 
“superbus tyrannus”, odnosno kao britanski velikaš koji je izgleda "uzurpirao" najvišu 
vlast u Britaniji. 


Vijeće je jednoglasno, zajedno sa Vortigernom, donijelo odluku da pozove plaćenike 
Saksonce (koji su tada bili “pagani”) i da sa njima suzbije druge barbarske napadače. Ova 
odluka je bila sudbinska za sudbinu ne samo Britanije, nego i (zbog značenja Engleske na 
europskom i svjetskom planu u kasnijim epohama) i za sudbinu čitavog čovječanstva. Iako 
su se Saksonci i drugi Germani vjerojatno i ranije u manjim skupinama naseljavali u rimsku 
Britaniju i asimilirali u britskorimsku populaciju, ovaj put će se razvoj događaja odvijati 
drugačije. Sa stajališta tadašnjih Britanaca, poziv Saksoncima je bila velika krucijalna 
greška koju su učinili njihovi predstavnici. Iz Transrenske Germanije je prvo došla manja 
skupina Saksonaca (po Gildasu u samo tri cyulisa = saksonski ratni brdovi), ali su onda ovi 
naseljenici — plaćenici pozvali nove skupine, sve više i više svojih sunarodnika da im se 
pridruže. Saksoncima je inače jedan njihov proricatelj prorekao da će oni okupirati i 
pustošiti zemlju prema kojoj plove. 


Iako su izvršili svoj zadatak odbijanja Pikta i Skota na Britaniju, prisustvo Saksonaca je 
postajalo sve opasnije. Njihove vođe su počele zahtijevati povećanje njihovih “mjesečnih 
dodjela" (annonas, epimenia). Po Historia Brittonum, Vortigern je bio obećao Saksoncima 

da će ih snabdjevati hranom, odjećom i drugim resursima. Međutim, kako se njihov 
broj stalno povećavao, Britanci više nisu mogli da održavaju ovaj dogovor, jer su se 
izdatci naglo povećavali, kako je rastao broj naseljenika. Zato su Britanci rekli 
Saksoncima da se njihov broj povećao i da mogu da se vrate u svoju domovinu jer ih 
Britanci više ne mogu izdržavati. I kada su njihovi zahtjevi odbijeni, Saksonci su prekršili 
postignuti dogovor i započeli stravično pustošenje istočnog dijela Britanije. Došlo je do 
uništavanja naselja 1 ubijanja stanovništva. Beda Venerabilis navodi i imena vođa 
Saksonaca i to braću Hengesta (ili Hengist u prijevodu “Pastuh”) i Horsa (u prijevodu 
“Konj”), te identificira germanske napadače na Britaniju kao Saksonce, Angle i Jite. Pored 
Bede Venerabilisa, Horsa i Hengesta spominju i Historia Brittonum, Anglosaksonska 
kronika i Geoffrey of Monmoutha. Hengest se možda javlja i u staroengleskim herojskim 
poemama Finnesburg Fragment i Beowulf. 


Britanci su inače sve germanske napadače (Saksonci, Angli, Jiti), bez obziru na 
narodnosnu specifičnost, nazivali Saksoncima, što se i danas održalo u velškom jeziku 
(koji je potomak keltsko - britanskog jezika). Tako je velška riječ za engleski jezik 
Saesneg, a za Englesku Lloegr. U našem tekstu će se, ako to nije narodnosno specifičnije 
određeno ili se ne citira izvorni tekst, ovi napadači i naseljenici nazivati Anglosaksoncima 
u vidu terminus technicus. Termini Vels, Velšanin, velški su bili anglosaksonska 
denominacija za starosjedilačke Britance, i dolazi od starogermanske (rekonstruirane) 


riječi *Walhaz (P F M N F Y )u značenju “stranac”. Germani su tako kolektivno nazivali 


Kelte, da bi se nakon njihove romanizacije izvedenice iz riječi *walhaz prenijele 
da pojmovno označavaju, pored još uvijek prisutnih keltskih govornika, i romansko 
stanovništvo bez obzira na njegovo dalje etničko i jezičko porijeklo. Kasnije su to od 
Germana preuzeli i Slaveni, koji su sa terminom “vlah" (i njegovim izvedenicama) 
prvotno nazivali govornike latinskog jezika i iz njega proizašlih romanskih jezika, 
narječja i dijalekata. Velšani danas sebe nazivaju Cymry, a svoju zemlju Cymru. Izrazi 
Cymry i Cymru su u upotrebu ušli prije VII. st. n. e., ali se i izraz Britanci (u velškom 
obliku Brythoniaid) održao u literature sve do 1100. god. Za Velšane i Vels su se koristile 
i još uvijek koriste i latinizirani oblici Cambrian, Cambric i Cambria. 


Hengest se, preko svoga sina ili unuka Oiska, u anglosaksonskoj / engleskoj tradiciji 
navodi kao osnivač prvog germanskog, anglosaksonskog kraljevstva na tlu Britanije i to 
onog u Kentu. Ustvari prilično je nejasna stvarna uža narodnosna pripadnost Horsa i 
Hengesta. Iako se često navode kao Saksonci, moguće je da su oni ustvari bili Jiti, jer 
kraljevstvo u Kentu pripada Jitima. 


Za razliku od Gildasa, koji sigurno pravilnije razumije političku strukturu postrimske 
Britanije, i koji jasno spominje britansko vijeće i Vortigerna kao “uzurpatora" (šta god 
to Gildas podrazumijevao), Beda Venerabilis Vortigerna titulira kao kralja Britanaca. 
Engleski monah daje i datum 446. god. n. e., dolaska Horsa i Hengesta sa prvom skupinom 

Saksonaca. Međutim, Anglosaksonska kronika daje 449. god. n. e. kao vrijeme kada su 
Hengest i Horsa pozvani u Britaniju, da pomognu Vortigernu u njegovoj borbi sa Piktima. 


Po Anglosaksonskoj kronici, Hengest i Horsa su sa svojim ratnicima pobjeđivali Pikte gdje 
god su se sa njima borili. Nakon toga su braća poslala poziv Anglima da im se pridruže, 
opisujući bezvrijednost (u smislu vojnih i ratničkih kvaliteta) Britanaca i bogatstvo njihove 
zemlje. Ovaj podataka se slaže sa Gildasovim da je prvo stigla manja skupina, ali da je ona 
zatim pozivala sve više i više novih germanskih naseljenika. Tako su naseljenici poticali iz 
reda Saksonaca, Angla i Jita, a sudeći po istoj kronici najmasovnije je bilo naseljavanje 
Angla i ono je bilo toliko da je po Bedi Venerabilisu i Anglosaksonskoj kronici njihova 
domovina Anglija u Germaniji ostala pusta. Anglosaksonska kronika jasno određuje Horsa 
i Hengesta kao vođe naseljenika iz sve tri germanske zajednice, a ne samo jedne određene 
narodnosne zajednice. Tek kasnije su se izgleda ovi naseljenici izdijelili na posebne 
anglosaksonske kraljevine. Inače naseljavanje Saksonaca, Angla i Jita u Britaniju nije 
bilo vezano samo za Hengesta i Horsa, nego se dešavalo sukcesivno i nevezano sa njima. 
Pojedine skupine su dolazile za svoj račun od druge polovice V. pa do u VI. st. n. e., 
osnivajući svoja kraljevstva na britanskom tlu. Ono što je bitno jeste to da su Hors i 
Hengest ustvari samo podstakli tu seobu koja se odvijala u dijelovima i u određenim 
vremenskim razmacima. 


Historia Brittonum o ovom periodu daje niz zanimljivih podataka, koji imaju i neku 
dozu romantičkarske tradicije a ne izgleda stvarne povijesti. Tako navodi da je Vortigern 
dao dio područja u istočnoj Britaniji Saksoncima u zamjenu za ruku lijepe (i znatno mlađe 
od sebe) kćerke Hengesta, koju Geoffrey of Monmoutha (preko velško — britanskih legendi) 
imenuje kao Rowena. 


Po Historia Brittonum Vortigern je dozvolio Hengestu da pozove još germanskih plaćenika 
da dođu u Britaniju. Tako da je došlo još 16 brodova izabranih ratnika (18 brodova 
po Geoffrey of Monmoutha), a sa njima je došla i prelijepa Hengestova kćerka. Na 
Hengestovoj gozbi na koju je pozvao i Vortigerna i njegove časnike, lijepa Germanka je 
namjenski zavela već ostarijeg Vortigerna. “Do ušiju" zaljubljeni Vortigern je onda zatražio 
Hengestovu kćerku, nudeći za uzvrat šta god ovaj želi. Dalje Historia Brittonum govori da 
se Hengest konsultirao sa starješinama Angla 1 da je tražio Kent (civitas Cantiaci) koji je i 
dobio. Kasnije je Hengest uspio ubijediti Vortigerna da ovaj pozove još svojih sunarodnika 
da se bore protiv Skota i Pikta. I tako je došlo još 40 brodova (300 brodova po Geoffrey 
of Monmoutha), a njihovi ratnici su izvojevali velike pobjede nad Piktima i čak napali 
ostrva Orkney. Hengest je i nakon toga nastavio da poziva i dovodi sve više svojih 
sunarodnika. 


Historia Brittonum daje vrlo negativnu sliku Vortigerna, ali zato uzdiže Vortimera njegovog 
sina iz prvog braka sa Sevirom (kćerkom Maksima Magnusa), koji je bio nezadovoljan 
ustupcima Saksoncima. On je zajedno sa svojim vratom Katigernom zato podigao vojsku 

na Saksonce i sa njima vodio četiri bitke. U trećoj bitci kod Aylesforda ili Epsforda u 
današnjem Kentu iz 455. god. n. e. su poginuli Horsa i Katigern, a u četvrtoj je Vortimerova 
vojska odbacila Saksonce na more. I Beda Venerabilis potvrđuje pogibiju Horsa u bitci 
protiv Britanaca i da je on sahranjen u istočnom Kentu, gdje po istom engleskom autoru u 
njegovo vrijeme još uvijek stoji monument podignut Horsu. Za razliku od Historia 
Brittonum, Anglosaksonska kronika navodi da je vođa britanske vojske u prvoj od ovih 
bitaka bio ustvari Vortigern, dok uopće ne spominje Vortimera. Historia Brittonum dalje 
navodi da je ubrzo nakon pobjede, Vortimer umro. Ovaj uspjeh Britanaca je bio 
kratkotrajan, jer su se Saksonci vratili predvođeni Hengestom i njegovim sinom Oiskom. 
Po Anglosaksonskoj kronici Hengest i Oisk (kojeg ova kronika naziva Esk) su 457. god. 
n. e. teško porazili Britance u bitci kod mjesta Crayford. Britanci su bili prisiljeni da 
napuste Kent i pobjegnu u London. 


Historia Brittonum donosi i jedan podatak o saksonskoj pretvornosti i izdaji koja se 
desila nakon smrti Vortimera i nakon povratka Hengeste sa novim snagama. Hengest je 
britanskim prvacima poslao izaslanike da traže mir, i kako bi među njima vladalo vječno 
prijateljstvo. Sazvano je ponovo vijeće Britanije i tamo se raspravljalo o ovoj ponudi, i 
odlučeno je da se uspostavi mir. Radi toga je sazvana zajednička skupština britanskih i 
saksonskih prvaka, na koju bi svi došli nenaoružani i na kojoj bi bili zaključeni mir i 
prijateljstvo. Međutim, Hengest je naredio da njegovi pratioci sakriju nož u cipelama. I kada 
je došlo do skupštine, u toku njenog rada Hengest je povikao “izvucite vaše mačeve” i došlo 
je do pokolja 300 britanskih prvaka (460 po Geoffrey of Monmoutha). Samo je Vortigern 
pošteđen, i poradi toga što je bio Hengestov zet i radi toga što se sa njim moglo sada 
manipulirati i dobiti dobra otkupnina. Po Historia Brittonum Vortigern je radi svoga otkupa 
odstupio Saksoncima nova britanska područja. Ovu priču o pokolju britanskih prvaka 
Geoffrey of Monmouth naziva "Noć dugih noževa" (u velškoj tradiciji je poznata kao 
“Izdaja dugih noževa" = Brad y Cyllyll Hirion) i prilično dorađuje, smještajući je u današnji 
Wiltshire (plato Salisbury). Po Geoffrey of Monmoutha od pokolja se spasio i Eldol, 
britanski grof današnjeg Gločestera, tako što je uspio pobjeći. 


Brad y Cyllyll Hirion ima u velškom kolektivnom sjećanju i građenju njihove nacionalne 
svijesti veliko znaćenje. Sam termin “Noć dugih noževa” se kasnije upotrebljavao za svaki 
brzi obračun sa namjenskom čistkom određenog liderstva ili sloja. Tako se taj termin 
upotrebljava i za veliku i ubojitu čistku koju je 1934. god. sproveo Adolf Hitler prilikom 
obračuna sa vodstvom SA odreda i drugim protivnicima njegove vlasti. 


Natpis Pillar of Eliseg, spominje Vortigerna (u varijanti imena kao Guorthigern) kao 
rodonačelnika kraljevske dinastije velško — britanskog kraljevstva Powys, preko potomaka 
iz braka sa Sevirom. 


Anglosaksonska kronika navodi i kasnije pobjede Hengesta i Oiska, i to 465. god. n. e. 
u bitci kod Wippedesfleota, vjerojatno blizu Ebbsfleeta. U toj bitci je ubijeno 12 velško — 


475 


britanskih vođa kao i njihov vrhovni lider, kojeg Anglosaksonska kronika naziva Wipped. 
Ista kronika za 473. god. n. e. navodi da su Hengest i Oisk pobijedili Velšane i uzeli 
ogroman plijen i da su Velšani pobjegli od Engleza. 


Sljedeća ličnost koja se javlja u vrelima, tradiciji i legendama koja govore o ovom periodu 
jeste Britorimljanin Ambrozije Aurelijan / Ambrosius Aurelianus / (velški) Emrys Wledig. 
On je i jedna od rijetkih osoba koju po imenu spominje Gildas u svome djelu. Po Gildasu 
nakon izrazito žestokog i brutalnog napada Saksonaca, preživjeli su se okupili pod 
vodstvom Ambrozija Aurelijana za kojeg Gildas navodi sljedeće: “On je bio čovjek 
skromnog karaktera (viro modesto) koji je jedini od rimskog naroda (romanae gentis, 
Gildas vjerojatno misli na Rimljane u Britaniji ili Britorimljane koji su bili potpuno 
romanizirani op. a.) slučajno preživio takvu oluju (misli se na napad Saksonaca op. a.) u 
kojoj su njegovi roditelji, koji su nosily purpur (znači bili su izrazito visokog statusa op. a.) 
bili ubijeni. Njegovi potomci u našim danima (misli se na vrijeme kada je Gildas pisao 
svoje djelo krajem prve polovice ili sredinom VI. stoljeća n. e. op. a.) su postali prilično 
degenerirani u odnosu na odličnost njihovog pretka (ili djeda, Gildas koristi termin avita). 
Ovim ljudima (vođenim Ambrozijem Aurelijanom op. a.), Božjom pomoći, došla je 
pobjeda.” Gildasov kratki podatak otkriva povijesnog Ambrozija Aurelijana i da su njegovi 
potomci i u VI. st. n. e. vladali određenim velško — britanskim područjem. Po Gildasu, 
Britanci vođeni Ambrozijem Aurelijanom su odnijeli pobjedu nad Saksoncima. Sudeći po 
kontekstu daljeg izlaganja Gildasovog teksta ova pobjeda se desila prije njegovog rođenja, 
a pošto je već prilično zreli Gildas suvremen unucima ili praunucima Ambrozija Aurelijana 
koji su tada zauzimali istaknuto mjesto u velško-britanskim zajednicima i "kraljevstvima", 
može se pretpostaviti da se ona odigrala nekih 10 - 20 godina prije njegovog rođenja. To bi 
se onda slagalo i sa Bedom Venerabilisom koji u svome djelu Chronica Maiora pobjedu 
Ambrozija Aurelijana datira u vrijeme vladavine romejskog cara Zenona. 


I kada govori o Ambroziju Aurelijanu, Historia Brittonum odaje romantičarski i legendarni 
pristup. Inače je Historia Brittonum nekako konfuzna kada govori o Ambroziju Aurelijanu. 
Moguće je da je u slučaju ovog britorimskog zapovjednika, autor Historia Brittonum 
pomiješao tradicije i podatke o dvije različite ličnosti sa istim ili sličnim imenima. Tako 
autor Historia Brittonum govori da su za vladavine Vortigerna britanski domorodci imali 
strah ne samo od napada Skota i Pikta, nego i od Rimljana i Ambrozija. U Historia 
Brittonum se navodi i legenda o tvrđavi (Dinas Emrys) i dva zmaja (“crveni" — simbol 
Velsa — i “bijeli” — simbol Saksonaca, Engleza), i ona se povezuje sa Ambrozijem koji je 
kao dječak i sin rimskog konzula doveden pred Vortigerna. Stoljećima kasnije je Geoffrey 
of Monmoutha prepričao i popularizirao ovu legendu, dajući joj još čitav niz detalja i 
ubacujući u nju lik čarobnjaka Merlina Ambrozija (Myrddin Emrys), umjesto povijesnog 
Ambrozija Aurelijana. Po autoru Historia Brittonum priča o dva zmaja i mladom 
Ambroziju završava tako da je Vortigern njemu ustupio sve zapadne oblasti Britanije. 
Isti autor govori i da je Paskent, treći sin Vortigerna, dobio od Ambrozija Aurelijana 


476 


(koji je bio “kralj kraljeva Britanije" = rex inter omnes reges Brittannicae gentis) pravo 
na upravu nad područjima Buellt i Gwrtheyrnion. Sudeći po ovome podatku, glavni 
prvak među Britancima nakon Vortigerna je bio Ambrozije Aurelijan. Kasnije autor 
Historia Brittonum govori da je između vladavine Vortigerna i bitke kod Guolopha 
(identificira se sa Wallop, 15 km od Amesburya blizu Salisburya) u kojoj su se sukobile 
vojske Ambrosija i Vitolina prošlo 12 godina. Kod Geoffrey of Monmoutha Ambrozijevo 
gentilno ime je pojednostavljeno u Aurelije i on je predstavljen kao sin Konstantina III. 
i brat Konstansa i Utera Pendragona (Uther Pendragon). 


Po prikazu ovog kambro-normanskog monaha, Konstansa je dao ubiti Vortigern, a 
znatno mlađi Ambrozije i Uter su pobjegli u Bretanju/Armoriku. Oni su se kasnije vratili 
sa golemom vojskom, pobijedili Vortigerna i postali prijatelji sa Merlinom. Po svemu 
sudeći za ovakvo viđenje, Geoffrey of Monmoutha je inspiraciju našlo u velškoj tradiciji. 
Po Velškoj Trijadi, pojavljuje se ista priča i sa istim učesnicima (samo sa velško — 
britaniziranim imenima). 


Po Geoffrey of Monmoutha, u jednoj velikoj bitci (kod Kaerconan / Cunungeburc, 
možda današnji Conisbrough) između saksonskih snaga koje je predvodio Hengest i 
britansko — armorikanskih koje je vodio Ambrozije Aurelijan, Hengesta je zarobio Eldol, 
jedini preživjeli iz “Noći dugih noževa". Na vijećanju britanskih koje je sazvao Ambrozije, 
Eldol je odvukao Hengesta i ubio ga odrubljivanjem glave. Hengesta je naslijedio (sin ili 
unuk, zavisno od izvora) Oisk, koji je vladao kao kralj Kenta od 488. do 516. god. n. e. 
(po Gesta Regum Anglorum). Oiska je na mjestu kralja Kenta naslijedio njegov sin Okta 
(živio cc 500. — 543. god. n. e.). 


Gildas nakon opisa koje je Ambrozije Aurelijan, dalje govori da su i nakon pobjede 
Ambrozija Aurelijana nad Saksoncima, nastavljane borbe ali bez konkretnog rezultata. 
Gildas samo konstatira : “Nekada su Saksonci, a nekada građani (cives, tako Gildas naziva 
Britorimljane) bili pobjedonosni". U historiografiji postoji i mišljenje da je Ambrozije 
Aurelijan identičan sa Riotamom, bretonsko — armorikanskim liderom koji je ratovao 
sa Vizigotima. Međutim, sudeći po svim podacima iz izvorne građe, on je ipak primarno 
vezan za Britaniju, a ne Bretanju/Armoriku. 


U starovelškim poemama i legendama se nailazi i na ime Utera Pendragona, kojeg je 
Geoffrey of Monmoutha preobrazio u bitnu ličnost ovog razdoblja. Uter Pendragon se 
pojavljuje kao otac kralja Artura, i to u potpunosti mitsko — mističko — romantičarskom 
vidu. Vrlo je teško uopće dokazati da li je Uter Pendragon zaista i postojao i da li je on 
naslijedio Ambrozija Aurelijana. Po Geoffrey of Monmoutha vojska Utera Pendragona je 
porazila vojsku Okta kod grada Verulamiuma (St. Albans), ali je kasnije umro jer je pio 
vodu sa izvora koji su Saksonci zatrovali. 


Bez obzira na smrt Hengesta, i tako eliminiranje jednog od najopasnijih protivnika 
Britanaca koji je i inicirao anglosaksonsku migraciju, situacija se nije smirivala. 

Kontinuirano su stizale nove i nove skupine Anglosaksonaca, predvođeni novim liderima 
i iskrcavajući se na nova područja. Tako se Britanija ustvari nalazila pod nekom vrstom 
kontinuirane opsade i stalnih desanata na pojedina njena područja. 


Ono što je bitno reći za doseljavanje Anglosaksonaca (uključujući tu i Jite, pa i neke 
skupine Friza), jeste da su ova sukcesivna doseljavanja od svoga samoga početka bila 
kolonizacija novog etničkog elementa u punom smislu. Nisu dolazili samo muškarci, nego i 
njihove žene i djeca, odnosno kompletne porodice i rodovi. To nije bilo samo doseljavanje 
ratnika i muškaraca. Posebno je izgleda bila masovna seoba Angla. Za razliku od drugih 
dijelova Zapadnog Carstva, u slučaju Britanije, izgleda da je granica između dvije 
etnokulturne, političke i religijske zajednice bila vrlo oštra i da se rijetko prelazila. 
Mirnodopska interakcija i uzajamna prožimanja, su uslijed kontinuiranog, brutalnog i 
žestokog Tata bila vrlo rijetka. I to je bio jedan od razloga zašto je u Britaniji, za razliku od 
drugih dijeceza rimskog svijeta, došlo do tako radikalnog podvajanja između antičke i 
mediavelne kulture i historije. Kasnije će se nešto slično još dogoditi samo na zapadnom i 
središnjem Balkanu, odnosno u unutrašnjosti Ilirika. 


Anglosaksonska kronika za 477. god. n. e. navodi da je u Britaniju došao i Saksonac Ella 
sa svoja tri sina i to u tri broad. Saksonci koje je predvodio Ella su nakon iskrcavanja 
pobijedili Velšane. Ella (vladao do cc 514. godine n. e.) i njegovi sinovi se smatraju 
osnivaćima južnosaksonskog kraljevstva (Sussex). Ista kronika za 485. god. n. e. navodi 
da su Saksonci od Elle ponovo pobijedili Velšane. Najveću pobjedu im kronika pripisuje 
491. god. n. e. kada su Ella i njegov sin Cissa zauzeli kastel Anderitum (koji su izgradili 
Rimljani u sklopu “Saksonske obale") i ubili sve Britance koji su se u njemu nalazili. 
Beda Venerabilis je naveo da je Ella bio prvi anglosaksonski kralj i vođa koji je imao 
“imperium”, vrhovnu vlast nad ostalim kraljevstvima i malim državicama izniklim u 
Britaniji, uslijed anglosaksonskog naseljavanja. Podatak Bede Venerabilisa potvrđuje i 
Anglosaksonska kronika koja Ellu navodi kao prvog “bretwalda" (“vladara Britanije"), 
odnosno hegemona anglosaksonskih zajednica. 


Anglosaksonska kronika za 495. god. n. e. (moguće je da se iskrcavanje desilo ustvari 
početkom VI. st. n. e.) navodi da su se na obalama Britanije pojavili Saksonci Kerdik i 
njegov sin Kinrik (iz klana poznatog kao Gewisse) sa pet brodova. Oni su već prvog dana 
po iskrcavanju pobijedili Velšane. Osvojena su i okolna područja i tako ustanovljeno novo 
zapadnosaksonsko kaljevstvo (Wessex), sa dinastijom iz koje je potekao i kralj Alfred 
Veliki 1 koja će za nekoliko stoljeća ujediniti i zavladati Engleskom. Zapadni Saksonci su 
sa Velšanima imali niz sukoba, pa tako Anglosaksonska kronika navodi za 508. god. n. e. 
pobjedu nad britanskim "kraljem" “Natanleodom'? (ime je vjerojatno fikcionalizirano). 
Napredovanje Kedrikovih (vladao do 534. god. n. e.) Saksonaca prema zapadu je ipak bilo 
zaustavljeno oko 517. - 519. god. n. e. 


478 


U ovom periodu je oblikovano još jedno saksonsko kraljevstvo i to Istočnih Saksonaca ili 
Essex. Ovo kraljevstvo se razvilo na području koje je nekada pripadalo Trinovantima in a 
kojem su se nalazila područja koja su pripadala Kamulodunumu i Londiniumu, i to 
apsorbirajući čitav niz manjih saksonskih skupina. O Essexu se u vrelima i tradiciji vrlo 
malo zna. 


Najpoznatija ličnost Britanije V. i VI. st. n. e. je Artur. Zbog obilja poema, legendi, mitova, 
tradicija, hagiografija (u kojima se spominje Artur) ali i kasnijeg popularističkog i 
historiografskog (sa čitavim nizom teorija) prikazivanja Artura od razvijenog srednjeg 
vijeka pa do danas, jako je teško odvojiti povijesnog Artura od onoga fikcionaliziranog 
Artura. Ime Artur ne spominju ni Gildas ni Beda Venerabilis niti Anglosaksonska kronika. 
Tek Historia Brittonum spominje Artura, ali ne kao kralja nego kao vojnika — zapovjednika 
koga su britanski kraljevi i prvaci (iako je među njima bilo i onih koji su bili “plemenitiji" 
od Artura) birali kao ratnog vojvodu (dux bellorum) koji ih je vodio u 12 bitaka protiv 
Anglosaksonaca, i u kojima je on često bio pobjednik. Sudeći po mjestu gdje se nalazi 
spomenuti Artur i njegove bitke i pobjede, autor Historia Brittonum njegovo postojanje i 
djelovanje datira na sami kraj V. i rane periode VI. st. n. e. Sudeći po ovom opisu, Artur je 
izgleda bio skromnijeg porijekla od većine tadašnjih britanskih prvaka, i uglavnom se 
može smatrati sposobnim vojnikom i vojskovođom. Kasnije velško — britanske legende, a 
posebno Geoffrey of Monmoutha i drugi normanski arturijanski pisci su njegovo porijeklo 
znatno “oplemenili", dovodeći ga preko Utera Pendragona u vezu sa Ambrozijem 
Aurelijanom i Konstantinom III. Tako je arturijanski ciklus legitimizirao pravo Artura 
na britansko kraljevstvo. Posljednja Arturova, 12 bitka koju spominje autor Historia 
Brittonum je bila i ona najveća pobjeda koja se odigrala na Brdu Badon. 


Opsada ili bitka na Brdu Badon (bellum Badonis, Obsessio Montis Badonici, bellum in 
monte Badonis, The Battle of Badon, Battle of Badon Hill ili Mount Badon; Mynydd 
Baddon) se u velško — britanskim vrelima, kao i u kasnijoj historiografiji, smtra glavnim 
vojno — političkim događajem ranomediavelne Britanije. Sigurno zbog karaktera teškog 
poraza, ova bitka se uopće ne spominje u Anglosaksonskoj kronici. Najraniji spomen bitke 
na Brdu Badon se nalazi kod Gildasa, koji navodi da je nakon jednog perioda sa 
kontinuiranim borbama, ali sa promjenljivim britanskim ili anglosaksonskim uspjesima 
i neuspjecima, došlo do opsade Brda Badon i do velikog poraza i pokolja nad 
Anglosaksoncima. Gildas bitku datira u godinu svoga rođenja (cc 500. god. n. e. +/- 10). 
Po Gildasu, nakon te velike britanske bitke pa do vremena kada piše o tome (nekih 40-50 
godina nakon bitke) nema više ratova sa vanjskim neprijateljem, ali da su nakon mira 
izbili unutarnji ratovi među britanskim kraljevima, kneževima, prvacima i magnatima. 
Gildas ne navodi ime britanskog vođe koji je pobijedio na Brdu Badon i zadao tako 
težak poraz Saksoncima. Bitku spominje i Beda Venerabilis, i isto je opisuje kao opsadu 
Brda Badon i poraz napadača sa izrazito velikim ljudskim gubicima. Beda Venerabilis 
bitku datira 44 godine nakon dolaska Saksonaca, znači u periodu između 493. i 500. 

god. n. e. Ni ovaj engleski pisac i monah ne navodi ime vođe britanskih snaga. Historia 
Brittonum je prva koja spominje Artura kao vojnog zapovjednika Britanaca kojem je 
bitka na Brdu Badon bila 12 pobjeda. Bitku i britansku pobjedu na Badonu spominju i 
Annales Cambriae (“Anali Velsa”), a i njihov autor kao zapovjednika britanskih snaga 
spominje Artura. Ovi Anali bitku datiraju u 516. god. n. e. 


Geoffrey of Monmoutha je prvi koji je Badon identificirao sa rimskim i britanskim 
gradom Bath. Po njemu je bitka počela kao saksonska opsada Batha, a zatim je prerasla u 
klasičnu bitku kada su stigli Artur i njegovi ratnici. Nijedno vrelo bilo kakvog karaktera ne 
daju ime saksonskog vođe ili vođa u ovoj bitci. U historiografiji je bilo mišljenja da je riječ 
0 Elli ili Kerdiku. 


Da se na Brdu Badon desila velika britanska pobjeda, bez obzira na to ko je predvodio 
Britance, indirektno potvrđuje i činjenica da u Anglosaksonskoj kronici postoji period od 
skoro 70 godina između dvojice anglosaksonskih bretwalda. I arheologija potvrđuje da je 
tada na duži period zaustavljeno polagano, ali sigurno napredovanje Anglosaksonaca u 
Britaniji. Sudeći po arheološkim nalazima, granica između dvije etnokulturne i religijske 
zajednice se oko 500. godine n. e. ustalila. “Pagani, odnosno Anglosaksonci su držali 
današnja područja Kenta, Sussexa, Norfolka, Suffolka i područje oko Humbera. Britanski 
kršćani su kontrolirali zone — izbočine sjeverno i zapadno od Londona i južno od 
Verulamiuma, sa oblastima zapadno od linije koja se pruža od Christchurch na ušću 
Wiltshire Avona sjeverno do Trenta, zatim duž Trenta do Humbera, a onda sjeverno duž 
Derwenta do Sjevernog Mora. Britanci bi tako tada (pa u narednih cc pola stoljeća) držali 
pod kontrolom ona područja više — manje zapadno od linije koja se pružala od Jorka 
do Bournemoutha, a Anglosaksonci bi imali kontrolu nad Northumberlandom kao i 
jugoistočnom današnjom Engleskom. 


Najzaslužniji za popularizaciju fikcionaliziranog Artura je bio Geoffrey of Monmoutha, 
ubacujući u tu svoju priču i čarobnjaka Merlina. 


Merlin je nastao kombinacijom legendarnog velškog barda i proroka Myrddina Wyllta i 
Aurelija Ambrozija. Geoffrey je samo ime Myrddin namjenski promijenio u Merlin, kako bi 
odgovaralo njegovim normano-francuskim čitaocima. Kasnji normanski, anglonormanski 
i francuski arturijanski pjesnici i pisci su priču o Arturu još više dotjerivali i oblikovali 
unoseći u nju mnoge viteške i romantičarske elemente (vitezovi okruglog stola, Lanselot, 
prevara Ginevre i potraga za svetim Gralom). 


Annales Cambriae smrt Artura datiraju u 537. god. n. e. i to u bitci kod Kamlana (Camlann) 
u kojoj se Arturova vojska sukobila sa onom koju je predvodio Medraut. Za razliku od ovog 
šturog podatka, Geoffrey of Monmoutha i Alliterative Morte Arthure daju mnogo življi 
prikaz ne samo bitke, nego i onoga što je njoj prethodilo i što je uzrokovalo. Tako i Medraut 
(ime koje potiče iz latinskog Moderatus) postaje zloglasni Mordred/Modredus. 

Medraut ili Mordred je postao jedan od centralnih karaktera arturijanskog ciklusa. 
Njegova veza sa Arturom se prikzivala na različite načine u vrelima i kasnijim djelima. 
Najčešće se u legendama prikazuje ili kao nelegitimni sin Artura kojeg je on dobio 
kao posljedicom incestuoznog seksualnog čina sa polusestrom Morgause (Morgana) ili 
kao legitimni sin Morgause (poznate i kao Ana) sa njenim suprugom kraljem Lotom od 
Orkneya. 


Mordred je izdao Artura i uvukao ga u građanski rat, koji je kulminirao bitkom kod 
Kamlana. U bitci je Mordred poginuo, dok je teško ranjeni Artur odveden u Avalon, kako bi 
video svoje rane. Priča o Avalonu ima i svoje mesijansko značenje po Velšane, odnosno da 
je Artur živ i da će se jednog dana ponovo vratiti. 


Bitka kod Kamlana i međusobna borba među Britancima je vrlo moguće reminisencija 
na Gildasov podatak o unutarnjim sukobima među Britancima u kasnijim decenijama 
prve polovice VI. st. Međusobne borbe Britanaca i na “Starom Sjeveru? potvrđuje i 
bitka kod Arfderydda koja se po Annales Cambriae odigrala 573. godine n. e., u kojoj 
je poginuo Gwenddoleu ap Ceidio, a njegov bard i dvorski savjetnik Myrddin Wyllt 
(povijesna osnova na kojoj se razvio lik Merlina) poludio i pobjegao u šumu. 


Onaj dio Britanije koji se u prvoj polovici VI. st. n. e. još uvijek nalazio u rukama 
Britanaca nije bio izoliran od kontinenta. Trgovina i veze sa Franačkom, Hispanijom i 
mediteranskim područjem su i nadalje postojale i bile održavane. Arheološki nalazi 
potvrđuju snažne trgovačke aktivnosti. Za period kada piše svoje djelo (540. — 
550. god. n. e.) Gildas spominje poimenično pet britanskih vladara i to: Konstantina 
iz Dumnonije, Aurelija Kanina, Vortipora od Demete, Kuneglasusa i Maglokunusa 
(Maglocunus, Maelgwn Hir iz Gwynedda; praunuk Kunede) i optužuje ih za grijehove. 
Gildas oštro napada i tadašnji britanski kler. 


U Gildasovo vrijeme su sigurno već postojala velško — britanska kraljevstva koja 
su nastavila postojati na području današnjeg Velsa i Kornvala, i dijelova današnje 
jugozapadne Engleske do duboku u srednji vijek. Od njih vrijedi istaći: 


1. Kraljevstvo Gwynedd (latinski Venedotia ili Norwallia), čije je središnje područje 
bilo na sjeverozapadu današnjeg Velsa. Ovo kraljevstvo je bilo jedno od najvažnijih 
postrimskih velško — britanskih kraljeva i pojedini njegovi kraljevi su bili poznati i 
kao “kraljevi Britanaca". Inače je ovo područje početkom V. st. n. e. bilo izloženo 
napadima, pa i naseljavanjima, Skota i stanovnika otoka Man. Velška tradicija 
osnivanje Gwynedda pripisuje izvjesnom Kunedi (Cunedda Wledig) koji je došao sa 
sjevera, sa područja Votadina u V. st. n. e. On i njegovi sinovi su porazili Irce i 
učvrstili velško — britanski karakter i identitet ovog područja. 


Po tradicionalnoj genealogiji, Kuneda je bio unuk izvjesnog Padarna Beisrudda, 
čije ime (koje potiče od paterus = crveni ogrtač koji su nosili rimski vojnici) 

navodi na pomisao da je riječ o nekom kasnorimskom vojnom starješini sa ili iz 
blizine Hadrijanovog zida. 


Sudeći po jednom latinskom nadgrobnom epigrafskom spomeniku sa kraja V. 
st. n. e. na kojem se spominju termini “Venedotis cives'" i magistrat, municipalne 
rimske institucije su se očuvale u ovoj velško — britanskoj državici i dugo nakon 
nestanka rimske vlasti. 


Kraljevstvo Powys sa središtem oko grada Viroconium Cornoviorum (Wroxeter), i 
kojim je vladala dinastija Gwerthrynion koja je svoje porijeklo povezivala sa 
Vortigernom i Sevirom (kćerkom Magnusa Maksima). Arheološka istraživanja su 
pokazala da je Viroconium Cornoviorum, kao urbana cjelina preživio duboko do u 
VI. st. pa i VIL st., i da je napušten u drugoj polovici VII. ili početkom VII. st. 


Ovo kraljevstvo je od sredine V. st. n. e. bilo izloženo snažnijem pritisku Angla koje 
je stalno smanjivalo njegovo područje. 





Ostaci grada Viroconium Cornoviorum. 

3. Kraljevstvo Gwent koje je imalo neki kontinuitet sa Silurima i njihovom civitas, a 
prijestolnica kraljevstva se nalazila ili u gradu Venta Silurum (odnosno kasnije 
prozvano Caerwent) ili u nekadašnjem rimskom vojnom, legijskom taboru 
Isca (Cair Legeion guar Uisc; Caerleon). Na Silure se naslanjalo i kraljevstvo 
Glywysing. Kraljevstvo Ergyng koje se nalazilo na zapadu današnjeg Herefordshira 
u Engleskoj, je prvotno bilo u sastavu Glywysinga i Gwenta. Od kraja V. st. n. e. 
se osamostalilo. 


4. Kraljevstvo Brycheiniog u južnom Velsu je moguće imalo i irskog udjela u osnivanju. 
Kraljevstvo Dyfed u jugozapadnom Velsu je isto imalo i irske korijene, o čemu 
svjedoče i 20 kamenova sa irskim ogam natpisima. 


5. Kraljevstvo Dumnonia se nalazilo u današnjoj jugozapadnoj Engleskoj, sa središtem 
u Devonu, a uključivalo je i Kornval i dijelove Somerseta i Dorseta. Ovo kraljevstvo 
je bilo od sredine VI. stoljeća, pa u narednim stoljećima i nadalje, pod snažnim 
pritiskom Wessexa. 


6. Pored navedenih kraljevstava, postojao je još čitav niz malih kneževina, koje 
su nastajale i nestajale. 


Sa početkom druge polovice VI. st. n. e. započinje novo razdoblje anglosaksonske 
ekspanzije. Napredovanje Anglosaksonaca u ovom periodu nakon sredine VI. st. n. e. 
je moguće objasniti i slabljenjem britanskih kraljevstva, uslijed justinijanske pandemije 
i učestalih ratova među njima. Justinijanska pandemija je izgleda više pogodila Britance, 
koji su imali intenzivnije odnose sa kontinentom, odakle je i došla pandemija, nego 
Anglosaksonce. Tako je moćni kralj Maelgwn Hir iz Gwynedda umro od kuge 547. god. 
n. e., a odmah po njegovoj smrti izbila je žestoka višegodišnja borba za nasljedstvo 
koja je donijela dosta nevolja zapadnim oblastima Britanije. Ta borba je završila tek 
učvršćivanjem vlasti Rhuna, sina Maelgwna. 


Po Anglosaksonskoj kronici novo razdoblje potiskivanja Britanaca je započelo kada je 
Kinrik, kralj Wessexa (koji se tada nazivao Gewisse) 552. god. n. e. pobijedio Britance. 
Zapadni Saksonci su porazili Britance i 556. godine n. e. Kinrika je oko 560. godine 
n. e. naslijedio Keavlin / Ceawlin, koji je započeo ekspanziju Wessexa i potiskivanje 
Britanaca. On je i najzaslužniji da su Saksonci uspjeli da zauzmu veći dio područja 
današnje južne Engleske. Keavlin nije ratovao samo protiv Britanaca, nego je 568. 
godine n. e. uspješno ratovao protiv Etelberta, kralja Kenta. Ovo je 1 prvi podatak u 
Anglosaksonskoj kronici o međusobnom sukoba dva anglosaksonska kraljevsta i to 
Wessexa i Kenta kojim su vladali Jiti. Zapadni Saksonci su 571. godine n. e. kod 
Bedcanforda izvojevali novu pobjedu nad Britancima i zauzeli njihova četiri naselja: 
Limbury, Aylesbury, Benson i Eynsham. 

Britanija cc 540. god. n. e. 


Do značajne bitke između Velšana i Zapadnih Saksonaca (koje je vodio Keavlin) došlo je 
577. god. n. e. kod Deorhama ili Dyrhama. U ovom britanskom porazu poginula su po 
Anglosaksonskoj kronici trojica britanskih "kraljeva" i to: Koinmail (iz Gločestera), 

Kondidan (iz Cirencestera) i Farinmail (iz Batha). Zapadni Saksonci su zauzeli tri britanska 
grada i to: Gločester, Cirencester i Bath. Ovo je bio ključni momenat u ekspanziji Wessexa, 
jer su Zapadni Saksonci izbili u Bristolski kanal. Tako je presječeno jedinstvo velško — 
britanske teritorije, čime su još uvijek samostalne zajednice Britanaca u Devonu i Kornvalu 
odsjećene od glavnog teritorija današnjeg Velsa. Wansdyke, ranomediavelna defanzivna 
zemljana fortifikacija koja se proteže južno od današnjeg Bristola i koja prolazi nedaleko od 
Batha, je vjerojatno izgrađena za vrijeme Keavlina ili od Britanaca koji su plašili daljih 
teritorijalnih gubitaka ili od Zapadnih Saksonaca. 


Nakon bitke kod Deorhama, na područja nekadašnjeg Dobunni civitas, nastalo je malo 
kraljevstvo Hwicce koje je kasnije palo pod utjecaj Mersije. 


Posljednja zabilježena Keavlinova bitka sa Britancima je ona kod Fethan leaga i 
koju Anglosaksonska kronika datira u 584. god. n. e. Keavlin je, nakon Elle, novi 
anglosaksonski kralj koji ima "imperium", što potvrđuje i Anglosaksonska kronika 
titulirajući kao bretwalda. Keavlina je detronizirao Keol i moguće nakon određenog 
rata. Keol je naslijeđen od brata Keolvulfa, a koji je opet naslijeđen 617. god. n. e. od 
Kinegilsa. Beda Venerabilis i Anglosaksonska kronika potvrđuju da su kraljevi Wessexa 
i u periodu unutar 20 do 30 godina od Keavlinove smrti vršili pritisak na Essex i Sussex. 


Zanimljivo je da izgleda da su imena ranih zapadnosaksonskih vođa bila keltsko — 
britanskog porijekla. To uključuje i ime Kerdika, osnivaća dinastije. Ovo je otvorilo polje 
za vrlo interesante teorije o porijeklu dinastije Wessexa., koja je možda bila hibridno 
saksonsko — britanskog porijekla. 


Kraljevstvo Istočna Anglija je osnovana do sredine VI. st. n. e. sa Wehha kao prvim 
kraljem. Angli su prodrli u Midlands iz Istočne Anglije u ranom periodu VI. st. n. e., i oni 
koji su prvi uspostavili kontrolu nad ovim područjem su nazvani Middil Engli (Middle 
Angles). Kraljevstvo Mersija, koje je isto pripadalo Anglima se razvilo u VI. st. sjeverno od 
rijeke Temze. Najranija osoba koja se po imenu javlja u vrelima kao kralj Mercije je 
Kreoda, koji je došao na vlast cc 584. godine n. e. Nešto kasnije su Middle Angles 
inkorporirani u Mersiju, i to prije vladavine velikog mersijanskog kralja Pende (cc 626. — 
655. god. n. e). I na sjeveroistoku Britanije su Angli vršili pritisak na britanske kraljevine. 
Angli su u tom području stvorili kraljevstvo Deira (ime je keltsko — britanskog porijekla). 
Prvi kralj anglske Deire o kojem postoje podaci je Ella, koji je živio u drugoj polovici VI. st. 
n. e. Kralj Ida je cc 547. god. n. e. osnovao kraljevinu Berniciu (koja je preuzela britansko 
ime), sjevernije od Deire. Njegovi sinovi su vodili stalne ratove sa ujedinjenim snagama 
okolnih britanskih kraljevina, ali sve do Idinog unuka Etelfrita kontrola Angla je ostajala 
ograničena uz obalu i neposredno zaleđe. Etelfrit je do 604. godine n. e. sa svojim 
kraljevstvom nasilno ujedinio susjedno anglo kraljevstvo Deira, i tako stvorio kraljevstvo 
Nortumbriju. Etelfrit je zatim prodro dublje na zapad u područja koja su još uvijek bila 
pod britanskom kontrolom. 

U znanosti se za područje današnjih sjeverne Engleske i južne Škotske (odnosno predjele 
koji se nalaze između Antoninovog i Hadrijanovog zida i južnije) u periodu od odlaska 
rimske vlasti pa do pojave Vikinga, a posebno kada se govori o britanskim kraljevstvima, 
koristi izraz “Stari Sjever" (velški: Yr Hen Ogledd, engleski: The Old North). Izvorna građa 
na “Stari Sjever" smješta čitav niz malih britanskih državica koje su stalno nastajale, 
mijenjale se, nestajale i obnavljala se. Iz ovog čitavog mnoštva vrijedi istaći sljedeća veća, 
snažnija i dugotrajnija kraljevstva kao što su: 


1. Alt Clutili Ystrad Clud sa centrom u današnjem Dumbartonu u Škotskoj. Kasnije 
se ono nazivalo Kraljevstvo Strathclyde, i najduže se sačuvalo sve do duboko u 
XI st. kada je apsorbirano u Škotsko kraljevstvo. Moguće je da je njegov kralj u 
V. st. n. e. bio onaj Korotik, kojem je pismo poslao sv. Patrik. 


2. Elmet, u zapadnom Jorkširu i sjevernoj Engleskoj. Preživio je sve do u rano VII. 
st. kada je inkorporirano u Nortumbriju, ali je ovo područje još prilično dugo 
zadržalo keltsko — britanski karakter. 


3. Gododdin, u današnjoj jugoistočnoj Škotskoj i sjeveroistočnoj Engleskoj sa 
središtem u Din Eidynu (današnji Edinburg). Ovo područje se vezalo za 
domorodački britanski narod Votadina. Ovo kraljevstvo je predmet poeme 
Y Gododdin koja se pripisuje bardu Aneirinu i koja je posvećena palim 
britanskim junacima u bitci sa Anglima kod Catraethoko 600. godine n. e. 
Edinburg je pao u ruke Angla 638. god. 


4. Rheged je bilo jedno od najvažnijih britanskih kraljevstava i uključivalo je u 
sebe i dijelove današnje Kumbrije. Njegov vladar je bio izvjesni Urien, na kojeg se 
nailazi u nizu historijskih podataka, velško — britanskih poema i genealogija. 
Njegove pobjede nad Anglima iz Bernicije u drugoj polovici VI. st. n. e. su 
opjevane od barda Taliesina i zapisane u Historia Brittonum. Kada su Angli 
predvođeni Idom napali unutrašnjost, Urien je stvorio koaliciju britanskih kraljeva 
sa sjevera (Rydderch Hael iz Strathclyde, Gwallawc Marchawc Trin iz Elmeta i 
Morgant Bwlch). Zajednička sjevernjačka britanska vojska je cc 590. god. n. e. 
nanijela težak poraz Anglima, potisnula ih na samu morsku obalu i opkolila na 
Lindisfernu. Međutim, po Historia Brittonum, Angle je spasila izdaja Morganta koji 
je bio ljubomoran na moć i slavu Uriena pa ga je dao ubiti. Koalicija se raspala, a 
Angli su uspjeli da povrate izgubljena područja. Ova priča ukazuje da su Velško — 
britanske snage bile kadre da izbace Anglosaksonce iz Britanije, samo da su bile 
jedinstvene 1 ujedinjene, i da ih unutarnja partikularnost interes amagnata nije 
razarala. Rheged je apsorbirala Nortumbrija, neko vrijeme prije 730. god. n. e., 
moguće mirnim putem. Reminisenciju na snažno prisustvo keltsko — britanskog 
elementa u ovom dijelu Engleske daje i njen današnji naziv Kumbrija/Cumbria. 

Velško — kumbrijsko — britanska tradicija i mitologija porijeklo nekoliko britanskih 
kraljevskih dinastija sa “Starog Sjevera" veže za mitsku ličnost Coel Hen, koji je vladao 
sjevernom Britanijom i bio punac Kunede. 


Na ovom “Starom Sjeveru", u drugoj polovici VI. st. n. e. pored anglo — kraljevstava 
Deire i Bernicije (koji su bili smješteni uz istočnu obalu) i britanskih kraljevstva nalazili 
su se Pikti (još sjevernije) i kraljevstvo Dal Riata (koje je pripadalo keltskim Skotima) 
prema sjeverozapadu (na područje današnje Škotske). 


Vrlo bitan događaj u nastavku anglosaksonske ekspanzije koja je stvorila mediavelnu 
Englesku je i bitka kod Čestera koja se odigrala 615./616. god. n. e. U ovoj bitci su se 
sukobili vojske Etelfrita, kralja Nortumbrije, na jednoj strani i kombinirana saveznička 
vojska sastavljena od britanskih kraljevstava Powys 1 Rhosa i moguče anglo kraljevstva 
Mersije. U bitci su poginuli velške vođe Selyf Sarffgadau od Powysa i cadwal Crysban od 
Rhosa. Te godine je umro i kralj Iago od Gwynedda. Nakon bitke je Etelfrit naredio i da se 
masakriraju velški monasi, jer su molili za poraz Nortumbrije. Etelfrit nije dugo nadživio 
ovu pobjedu i ubrzo je poginuo u novoj bitci, protiv vojske Redwalda (kralja Istočne Anglije 
i zaštitnika Edwina, sina Elle — nekadašnjeg kralja Deire). Nakon pobjede, Redwald je 
postavio Edwina za kralja Nortumbrije. 





Rekonstrukcija šljema nađenog u Sutton Hoo, koji je vjerojatno 
pripadao Redvaldu iz Istočne Anglije, koji je umro oko 624. god. 

I pored poraza, britanska kraljevstva su se očuvala i u narednim stoljećima sve do 
u duboko u razvijeni srednji vijek, i to u području današnjeg Velsa, današnje 
sjeverozapadne Engleske, Dewona i Kornvola. I nakon bitke kod Čestera još uvijek 
je otprilike polovina nekadašnje rimske Britanije ostala u rukama Britanaca. 


Da su Britanci bili kadri da žestoko uzvrate i nakon bitke kod Čestera, pokazuje primjer 
Cadwallon ap Cadfana (vladao od cc 625. do 634. god.), kralja Gwynedda. Cadwallon 
(o kome dosta historijskih podataka daje Beda Venerabilis) je bio unuk kralja Iago, koji 
je umro 616. god. i morao se suočiti sa Edwinom, kraljem Nortumbrije. Edwin je potčinio 
Elmet i protjerao njegovog kralja Kerdika, čime je izbio na obale Irskog mora. 


Edwino prodiranje na zapad je imalo negativnog efekta i na Gwynedd, pa tako neka vrela 
govori da je Cadwallon čak morao iči u egzil u Irsku. Prema Geoffrey of Monmoutha, 
Cadwallon se vratio sa velikom vojskom i to prvo u Dumnonia gdje je porazio Angle 
Mersijance koji su opsjedali Exeter. Ipak je ne samo utvrđen mir sa Mersijancima i 
njihovim kraljem Pendom, nego i savezništvo protiv Edwina od Nortumbrije. Po Geoffreyu, 
savez je učvršćen time što je Cadwallon oženio polusestru Pende. 


Bez obzira koliko je opis Geoffrey of Monmoutha o konkretnim dešavanjima bio 
finkcionaliziran ili romantiziran, ipak je činjenica da su Cadwallon i Penda stvarno postali 
saveznici protiv Edwina. Do ključne bitke je došlo 12. X. 633. god. kod Hatfield Chase. 
Bitka je završila pogibijom Edwina i njegovog sina Osfrita, i totalnim porazom Angla iz 
Nortumbrije. I pored toga što se Nortumbrija raspala i to opet na Deiru i Berniciu. I pored 
toga, prema Anglosaksonskoj kronici rat se nastavio i Cadwallon i Penda su nastavili 
napredovati. Eanfrit, novi kralj Bernicije je ubijen od Cadwallona kada je ovaj došao pred 
njega tražeći mir. Beda Venerabilis (koji se vrlo negativno odnosi prema Cadwallonu) 
navodi da je kralj Gwynedda u potpunosti uništio armiju Osrika, novog kralja Deire. Po 
Bedi, nakon i ove pobjede, Cadwallon je godinu dana vladao Nortumbrijom, i to vrlo 
tiranski i krvoločno prema Anglosaksoncima. Engleski monah tako navodi i da Cadwallon i 
njegova vojska nisu imali milosti ni prema kome, bez obzira na spol i starost, da su ubijali i 
pljačkali sa ciljem da istrijebe “englesku rasu" u Britaniji. Beda Venerabilis vjerojatno 
pretjeruje u opisu “genocida" nad Englezima u Nortumbriji, jer je činjenica da je upravo 
Englez Penda bio glavni saveznik Cadwallona. Na kraju je ipak Cadwallonova vojska 
poražena u bitci kod Heavenfielda (634. god.) od strane vojske Oswalda, brata Eanfrita. U 
ovoj bitci je ubijen i Cadwallon. Ovo je bio posljednji velško — britanski kralj koji je pod 
kontrolom držao značajna područja u današnjoj Engleskoj. Sa druge strane, Anglosaksonci 
nikada neće, ni onda kada Engleska bude politički ujedinjena u IX. i X. st. uspjeti 
da zavladaju Velsom i drugim preostalim velško — britanskim prostorima. Tek je 
anglonormansko kraljevstvo, ali u nekim sasvim novim i drugačijim okolnostima, u XIII. 
st. stavilo pod vlast Vels i posljednje dijelove britanskog “Starog Sjevera". Ali nakon “Rata 
ruža“, krajem XV. st. Engleskom je zavladala dinastija Tjudora, velškog plemenitaškog 
porijekla. 

VLADAVINA ANASTAZIJA 
491. — 518. god. n. e. 


Anastazije I. (cc. 430 — juli 518. god. n. e.), vladao od 11. IV. 491. do 9. (po nekim vrelima 
8. ili 10.) VII. 518. god. n. e. Kao vladar se zvao Avaor6owc / Flavius Anastasius 
Augustus. Anastazije je rođen u Dirahiju / Draču i porijeklom je iz nobilske ilirske familije. 
Njegovi roditelji su bili dirahijski uglednik Pompeius i Anastazija Konstantina. On je 
potekao i iz religijski mješovite familije, jer je njegova majka bila kršćanska arijanska. 
Preko majke je bio i u dalekom srodstvu sa Konstantinovom dinastijom. Anastazije je 
imao civilno — dvorsku karijeru i u vrijeme smrti Zenona, on je bio dužnosnik silentiarius / 
ovevnipwoc, znači bio je odgovoran za red i tišinu za vrijeme carskih audijencija i 
sastanaka konsistoriuma u carskoj palati u Konstantinopolisu. 


Dolazak na vlast 


Najzaslužnija za dolazak Anastazija na vlast je bila Arijadna, koja je tako željela 
spriječiti da na romejski tron dođe Longin, brat Zenona. Anastazije je proglašen za 
romejskog cara 11. IV., a onda se već 20. V. 491. god. n. e. vjenčao sa Arijadnom sa ciljem 
učvršćivanja svoga položaja. 


Anastazije je od početka pokazivao veliku energiju i zalaganje u carskim poslovima. 


Isaurijanski rat od 492. do 498. god. n. e. 


Još u interregnumu između smrti Zenona i ustoličenja Anastazija, konstantinopoljska 
masa je jasno na hipodromu pokazala svoj stav o izboru novog cara, indirektno 
ciljajući protiv toga da Zenona naslijedi brat Longin. Nakon ustoličenja Anastazije, ta 
konstantinopoljska masa je bila odgovorna i za izbijanje antiisaurijanskih nemira na 
hipodromu. 


489 


TEESE] 


pryr gr u 


+ 


2j 


Pu 
~ 


m 


n, 
3 
o 
D 
x 
nA 
4 


i 
. 


df . J = 
SERIES Ao 


Ay 


AAAI LAA 
5 LESI Tr TAIT ah 





za koji se pretpostavlja 


da predstavlja caricu Arijadnu. Firenca, Bargello. 


> 


Dio carskog diptiha iz V. st. n. e. 


490 


Ovi nemiri u Konstantinopolisu jasno pokazuje da su Konstantinopoljci od Rimljana 
naslijedili samo njihove mane, a ne i njihove vrline. Rimska masa se znala pobuniti, ali su 
slučaj da se u kosmopolitskom, antičkom Rimu desio neki pogrom samo na osnovi nečije 
etničke, narodnosne, religijske prirode. U isto tako kosmopolitskom Konstantinopolisu je 
ipak vladala znatno jača i organiziranija ksenofobija. Pogromi na ,,druge“ nisu bili rijetkost, 
i prilično su štetili stabilnosti romejske prijestolnice. 


Kako bi smirio nezadovoljne, ksenofobne Konstantinopoljce, Anastazije je u egzil poslao 
Longina i nekoliko drugih istaknutih Isaurijaca, uključujući i magister officioruma Longina 
iz Kardale (ili Longin Ćelavi; Aoyyïvoç ò paħakpòç, Longinus Calvus; on je bio i smijenjen 
sa svoje pozicije). To smjenjivanje isaurijanskih kadrova, kao i iniciranje Longina (brata 
Zenonovog) su doveli do pobune u Isauriji. Anastazije je uspio da prisili Longina (brata 
Zenonova) da se posveti za klerika i poslao ga je kao takvog u izgnanstvo u egipatsku 
Tebaidu. Longin iz Kardale je u Isauriji skupio armiju od 15.000 ljudi, opremio i nahranio je 
zahvaljujući zalihama koje je u Isauriju sakupio Zenon. 


Isaurijanska, pobunjenička vojska je krenula prema  Konstantinopolisu predvođena 
Longinom iz Kardale, Kononom Fuskijanom (Conon Phuscianus, bivši episkop) i 
Longinom iz Selinusa (Longinus Selinuntius). Kod mjesta Kutahje (Cotyaeum) je 492. god. 
n. e. ta pobunjenička vojska poražena od strane carske armije koju su vodili Jovan Skitski i 
Jovan Grbavac (magister militum praesentalis od 492. do 499. godine n. e.). Jedan od 
tadašnjih nižih zapovjednika carske vojske je bio i Justin, budući car. Nakon ovog poraza, 
pobunjenici su se povukli u planinska područja Isaurije i nastavili višegodišnji rat protiv 
carskih trupa. Naredne 493. god. n. e. carski komandant Diogenijan je uspio zauzeo grad 
Klaudiopolis / Claudiopolis / Kkovčiono/uc, ali ga je tamo opsjela vojska koju je vodio 
Konon. U pomoć Diogenijanu je došla vojska Jovana Grbavca i u bitci koja je uslijedila 
pobunjenici su poraženi a Konon je poginuo. U periodu 494. — 497. god. n. e. Isaurijanci 
su se zatvorili u svoje planinske utvrde, odakle su dobijali resurse zahvaljujući Longinu 
iz Selinusa. Tako su se Isaurijanci godinama mogli boriti na gerilsko — partizanski način. 
Konačno je Jovan Skitski 497. god. n. e. uspio da pobijedi 1 da glave Longina iz Kardale i 
Atenodora (još jednog pobunjeničkog vođe) izloži u Tarsusu. Za vrijeme pobjedničke 
procesije u Konstantinopolisu, nošena je i glava Longina iz Kardale. Naredne godine je 
Jovan Grbavac uspio da zarobi posljednje ustaničke vođe i to Longina iz Selinusa i Indesa i 
pošalje ih Anastaziju, koji je sa njima paradio u Konstantinopolisu. Kasnije je Longin iz 
Selinusa pogubljen u Nikeji. Jovan Skitski je nagrađen konzulatom za 498. god. n. e., 
a Jovan Grbavac konzulatom sine collegis za 499. god. n. e. Anastazije je naredio i 
arhitektu Eteriju (Aetherius) da se u spomen pobjede izgradi Halke (Brončana) Kapija 
(Xai Ióàn), odnosno ceremonijalni ulaz u Veliku Palatu u Konstantinopolisu. A pobjedu 
u ratu je i komemorirao i pjesnik Kristodor/Christodorus koji je ispjevao poemu /saurica. 

Velika Palata (Mćya IloXaqnov, Palatium Magnum, Büyük Saray, Sveta palata, 
Sacrum Palatium, Iepov IloX&qmwov) u Konstantinopolisu je bila rezidencijalni kompleks 
istočnorimskih / romejskih careva od 330. do 1081. god. Palata je bila smještena iza 
Hipodroma i crkve Hagia Sophia. U blizini se nalazila i zgrada konstantinopoljskog senata 
(ili Palata Magnaura; tu je kasnije bio smješten univerzitet), Milion (središnji miljokaz — 
marker udaljenosti). 


U vrijeme Isaurijanskog rata, ponovo je 495. god. n. e. došlo do pobune u Samariji. 
Ponovo je zauzeto samaritansko sveto brdo Gerizim, a navodno su Samaritanci predvođeni 
jednom ženom zauzeli crkvu sv. Marije i masakrirali garnizon. Pobunu je ugušio Prokopije, 
romejski namjesnik Edese, a samaritanski lideri su bili ubijeni. 


Anastazijev iranski rat od 502. do 506. god. n. e. 


Sa Anastazijevom vladavinom, nakon jedne prilično duge višedecenijske stabilnosti i mira 
na istočnim granicama, ponovo se razbuktao sukob sa Iranom. 


Mimrniji i poboljšani odnosi Istočnog, odnosno Romejskog Carstva i Sasanidskog Irana nisu 
bili rezultat toga što su ova dva susjeda rješila svoje glavne probleme, nego prije svega u 
zauzetosti konstantinopoljskog i sasanidskog dvorova sa drugim problemima. Sasanidski 
Iran je velikih problema imao na svojim istočnim i sjevernim granicama sa Heftalitima 
(»Bijeli Huni“), jednom polunomadskom konfederacijom koja se formirala u središnjoj 
Aziji. Heftaliti su osvojili Sogdijanu i Korasan prije 425. god. n. e., a onda su prešli rijeku 
Sir Darju i napali sasanidskog Carstvo. Njih je uspio prvotno odbijati ,,šah nad šahovima“ 
Bahram V. (vl. 420. — 438. god. n. e.). Heftaliti su 459. god. n. e. osvojili i Baktriju. U bitci 
kod Herata 484. god. n. e. u potpunosti je zbrisana iranska vojska (po vrelima cc 100.000 
ljudi), a poginuo je i ,šah nad šahovima“ Peroz I. Nakon toga su se Heftaliti obrušili na 
sasanidske zemlje i pustošili ih. Situaciju je kako-tako uspio stabilizirazi iranski velikaš 
Zarmihr, postavljajući za novog ,šaha nad šahovima“ Balaša I., brata Peroza I. Heftaliti i 
Sasanidsko Carstvo su se nastavljali sukobljavati i u narednim decenijama. 


Problem je nastupio kada je ,šahu nad šahovima“ Kavadu I. ( +45 Qabad or Qobad, živio cc 
473. — septembar 531. god. n. e.) bio potreban novac kako bi isplatio Heftalite koji su mu 
498./499. god. n. e. pomogli da se domogne iranskog trona. Njegova financijska situacija se 
dodatno pogoršala i zbog niza prirodnih nepogoda. Promjena toka Tigrisa u donjoj 
Mesopotamiji dovela je do poplava i gladi. Kavad I. se obratio Anastaziju sa molbom za 
bilo koju pomoć, što je romejski car odbio. Kavad I. je tada odlučio da se silom domogne 
novca. 

Već 502. god. n. e. sasanidska vojska je zauzela Teodosiopolis (današnji Erzurum), a onda 
je u jesen i zimu 502./503. god. n. e. opsjednuta Amida. Opsada Amide se pokazala kao 
znatno teži zadatak, nego što je to bilo osvajanje Teodosiopolisa. I pored žestokog otpora 
njenih stanivnika, na kraju je i Amida pala. Romejska kontraofanziva iz 503. god. n. e. sa 
ciljem ponovnog zauzimanja Amide niej uspjela, ali isto tako je završila i Kavadova 
opsada Edese. Naredne 504. godine n. e. Romeji su zauzeli Amida, a iste godine je 
dogovoreno i primirje jer su Huni preko Kavkaza napali Jermeniju. Međutim, pregovori su 
se odugovlačili i tek 506. god. n. e. (i nakon jedne nemile scene sa hapšenjem iranskih 
dužnosnika) došlo je do sporazuma u novembru 506. god. n. e. Po sporazumu su Romeji 
morali da izvrše određenu novčanu isplatu Irancima. 


provincija'regija 
OEdessa Grad ADIABENE 
s Bolum Utvrda 
== m Granica iz 387, god. 
— + = Granica iz 591. god, 


rei 200. 
—— 
imi 130 





Romejski zapovjednici su za teškoće u ovom ratu krivicu bacali na činjenicu da je 
njihovoj vojsci nedostajala snažna baza sa logističko — resursnim potencijalom, u blizini 
fronta (kao što su to Iranci imali u Nisibisu). Zato je Anastazije 505. god. n. e. naredio 
gradnju velikog dobro utvrđenog grada na mjestu sela Dare, a ojačane su fotifikacije i u 
Edesi, Batni i Amidi. Iako do kraja Anastazijeve vladavine više nije bilo ozbiljnijih sukoba, 
stanje na granici je ostalo napeto a tenzije su se nastavljale. Iranci su posebno bili 
zabrinuti zbog gradnje Dare, pa su se konstantinopoljskom dvoru žalili da je riječ o kršenju 
sporazuma iz 422. god. n. e. kada su se obje države složile da neće ustanovljavati nove 

utvrde u graničnoj zoni. Anastazije se nije obazirao na primjedbe Kavada, možda ih 
smirujući i sa isplatama u novcu. Zidine Dare su završene 507./508. god. n. e., a utvrđeni 
grad je nosio oficijelno ime Anastasiopolis / AvaoraowvnoMc i bio je sjedište vojvode 
Mesopotamije. 


Anastazijev zid 


Anastazijeva vladavine je označila i novo vrijeme opasnosti po balkanske provincije, 
ovaj put od i novog neprijatelja koji će ostaviti mnogo ozbiljnije posljedice po Balkan, u 
odnosu na sva ranija dešavanja. Kako bi se još bolje zaštitio Konstantinopolis, to jezgro 
Carstva, Anastazije je naredio da se postojeće fortifikacije na još jednom prstenu vanjske 
odbrane (koje su postojale već za Lava I. i Zenona), održavaju i bolje srede u periodu od 
507. do 514. god. n e. Taj linija vanjskih fortifikacija je poznata kao ,,Anastazijev zid" 
(Avaoraoew Teiyoc) ili “Dugi zidovi Trakije" (Makp4 Teom tns Opaknce). Originalno su 
ove zidine bile duge 56 km i pružale se preko tračkog poluotoka. 


U vrijeme Anastazijeve vladavine na granice Romejskog carstva i općenito u vidokrug 
historije ulaze Slaveni, jedna indoeuropska zajednica do tada smještena u dubokoj, 
nepoznatoj i dalekoj unutrašnjosti Istočne Europe. 


Slaveni 


Sa odlaskom Ostrogota, moglo se činiti da su zapadne, europske provincije Romejskog 
carstva konačno mogle odahnuti. Prisustvo posthunskih protobugarskih zajednica je 
donosilo određene probleme i povremene upade, a na sjeverozapadnoj granici se etablirala 
snažnija gepidska politija. 


Nakon pobjede nad Hunima u bitci kod Nedao, Gepidi predvođeni kraljem Ardarikom 
(umro cc 460. god. n. e.) su postali novi bitan faktor u srednjem Podunavlju. Međutim, 
već na samom početku oni sa Istočnim Carstvom ostvaruju dobre i mirne odnose, 
s tim da je Konstantinopolis slao svake godine određeni „poklon“ Gepidima kao zalog 
savezništva i mira. Gepidska moć u Panoniji je bila prilično oslabljena 504. god. n. e. od 
strane Ostrogota. Zato se gepidsko kraljevstvo koncentrira na istočne dijelove panonskog 
bazena. Početkom VI. stoljeća n. e. gepidska elita je primila arijansko kršćanstvo. 

Ali intenzitet toga nije bio takav da bi mogao izazivati veće zebnje ili strepnje na 
konstantinopoljskom dvoru. Međutim, to je bilo samo zatišje pred jednu veliku 
buru, koja će suštinski promijeniti ne samo romejske provincije na Balkanu, nego 
kompletni etnokulturni razvitak poluotoka usmjeriti u sasvim drugom pravcu. U vrijeme 
Anastazijeve vladavine, na obzorju koji se pružao sa graničnih romejskih utvrda i 
pozicija moglo se ,očitavati“ sve brže približavanje jedne brojne etničke mase koja je 
pridolazila iz neke duboke, tamne istočnoeuropske unutrašnjosti. Raspad Hunskog 
Carstva, koji je nekih 70tak godina dominirao prostranim područijima u središnjoj i 
istočnoj Europi ostavio je jednu prilično kaotičnu situaciju, a na pojedinim dijelovima i 
kulturološki i politički i demografski vakum. Iranske zajednice koje su nekada dominirale 
velikim područjem od Dunava pa do u dubinu euroazijskih stepa, nakon raspada 
Hunskog Carstva, nisu se više obnovile. Razne dačke i dakoromanske zajednice sjeverno 
od Donjeg Dunava isto nisu uspjele da etabliraju neku značajniju političku i narodnosnu 
strukturu. Goti su napustili ovo područje i otišli daleko na zapad. Nekada značajne 
poluromanizirane kraljevine germanskih Markomana i Kvada, koje su postojale 
stotinama godina, su bile u ovim zbivanjima potpuno zbrisane. 


Posljednji poznati vladar Markomana je bila kraljica Fritigil koja je imala korespondenciju 
sa Ambrosijem, čuvenim milanskim biskupom, radi konverzije svoga naroda u nikejsko 
kršćanstvo. Nepoznata je dalja sudbina Fritigile i njenih nasljednika. Vjerojatno su nedugo 
zatim oba kraljevstva (i Markomana i Kvada) podlegla Hunima. Nakon 400. god. n. e. stara 
pogrebna kremacija tipična za Markomane nestaje u Bohemiji. 


Inače je istočnogermansko područje (koje se nekada pružalo od porječja Visle pa na 
zapad i jug), bilo i uslijed hunske najezde i kontinuiranih seoba ili značajno depopulirano 
ili ostalo bez značajnije političke ili narodnosne cjeline. Ovakvo stanje su odmah počeli 
iskorištavati germanski istočni susjedi, za razvijeni mediteranski svijet gotovo nepoznati 


Slaveni (CaroBbne, ZKA6Bo1L, ZKAAaBrnvot, ZkAavnvot, ŽOAaBn, ZKAofivol, Sclaveni). 


Slaveni su “do dana današnjeg" sačuvali ime kojim su se i originalno nazivali u svojoj 
prapovijesti, što je velika rijetkost u povezanosti određenog etnonima sa određenom 
zajednicom. To govori i o snažnoj etno-svijesti koja je i danas osobenost slavenskih 
naroda. Samo ime potiče od riječi “slovo? koja je originalno označavalo “narod koji govori 
isti jezik", odnosno ljude koji se međusobno bez problema razumiju. Nasuprot toga, 
one narode i ljude koje slavenski govornici nisu razumijevali oni su nazivali nijemima / 
nemima, odnosno “onima koji ne znaju govoriti” (staroslavenski něm»), zato su Germani od 
Slavena skupno nazvani Nijemcima/Nemcima / Nemec / Hemen / Niemiec / Himen... itd... 
Tako i sam slavenski etnonim ukazuje na to koliko je jezik bitna kategorija u identitetu / 
identitetima slavenskih govornika, što je opet kao posljedicu imalo snažan jezičko — 
asimilacijski potencijal slavenskih govornika. Zato i ne treba čuditi da su slavenski 
govornici uspijevali u dosta slučajeva (u okvirima jednog dugog historijskog i apsorpcijskog 

procesa) nametnuti svoje govore drugim zajednicama (koje bi npr. podvlastili), ali i 
uspijevati (u većini slučajeva) sačuvati svoj jezik ako su se našli pod vlašću zajednica sa 
drugačijim jezicima. Po svemu sudeći zajednička međusobna razumljivost slavenskih 
govornika se prilično dugo očuvala, sve do IX. ili X. stoljeća, kada je počela značajnija 
diferencijacija u posebne jezike. 


Za razliku od većine tadašnjih germanskih naroda, Slaveni „skriveni“ gustim šumama, 
moćvarama 1 porječjima i jakom zimom duboke unutrašnjosti Istočne Europe, kraja V. 
st. n. e. skoro da i nisu imali ikakvih odnosa i veza sa mediteranskom civilizacijom. Od 
rimskog svijeta ih je odvajao široki poraz Germanije i Sarmatije. Samo bi baš neki rijetki 
trgovci ili avanturisti iz grčko — rimske kulturne ekumene mogli doći i u zemlje Slavene, 
a možda se i neki slavenski rob našao u rimskom svijetu. Vijesti o Slavenima u 
mediteranskom svijetu, ili obrnuto o mediteranskom svijetu u praslavenskoj domovini 
su uglavnom bile posrednog karaktera. 


U historiografiji postoje i mišljenja da se možda u podacima Herodota o Skitima 
zemljoradnicima, Neurima (Nevpoi) i Budinima, te Plinija Starijeg, Tacita, Ptolemeja 
Klaudija o Venedima kriju reference na Protoslavene ili Slavene. Međutim, još uvijek te 
teze nisu dokazane, i postoje vrlo realne mogućnosti da u slučaju spomenutih etnonima 
uopće nije riječ o slavenskim govornicima. Naravno ne bi trebalo odbaciti ni mogućnost 
da su Skiti zemljoradnici, Neuri, Budini, Venedi, pa i Lugijci u cjelosti ili u nekim svojim 
dijelovima učestvovali u etno- i kulturogenetskim procesima formiranja slavenskog 
etničkog kompleksa. 


Od susjednih etničkih kompleksa Stari Slaveni su po porijeklu bili najbliži Baltima (od njih 
su danas preostali samo Litvanci i Letonci), sa kojima su nekada činili i zajednički 
etnolingvističko — kulturni kompleks. Sudeći po lingivističkim dokazima, Stari Slaveni 
su u svojome prapovijesnom dobu imali značajne veze i sa iranskim narodima koji su 
zauzimali stepsko područje na jugu, o čemu je već govoreno ranije u tekstu. Zapadni 
susjedi Starih Slavena su bili govornici germanskih jezika, koji su jedan veoma dugi 
period služili i kao medijator (posrednik) između mediteranskih govornika i slavenskih 
govornika. Na istoku 1 sjeveroistoku se pružalo jedno veoma prostrano područje kojim su 
dominirale ugrofinske zajednice. U arheologiji su se Baltoslavenima, Protoslavenima i 
Starim Slavenima pripisivale mnogobrojne kulture i kulturne grupe koje su se javljale i 
koje su postojale u Istočnoj Europi od kraja brončanog doba pa do zaključno Velike seobe 
naroda. Možda su neki proslavenski ili slavenski elementi učestvovali u postojanju 
Črnoliske kulture (starije željezno doba) u današnjoj sjevernoj Ukrajini, Zarubinciski kulture 
(MI. st. p. n. e. — I. st. n. e.) duž gornjih i srednjih tokova Dnjepra i Pripjata pa prema 
gornjem toku rijeke Bug, Milodrag kulturu (cc VII. st. p. n. e. — [. st. n. e.) u današnjoj 
južnoj Bjelorusiji i sjevernoj Ukrajini, i posebno Kijevsku kulturu (III. — V. st. n. e.). 

Za Stare Slavene, odnosno njihovo širenje nakon sloma Hunskog Carstva, bi se vjerojatnije 
mogle vezati kulture Prag — Korčak, Sukov (današnja srednja i sjeverna Poljska), Penkovka, 
Koločino, sve iz perioda V. — VII. st. 


Pradomovina (Urheimat) Starih Slavena bi se na osnovi kombinacija čitavog niza 
lingivističkih, arheoloških i historijskih podataka mogla situirati u prostor gustih šuma 
i močvara u porječjima i dolinama od gornjeg toka Dnjepra na istoku, pa preko rijeka 
Pripjat i Berezine do izvora rijeka Njemen i Visle. 


Iako je još uvijek dosta neodgovoreno pitanja vezanih za pradomovinu i širenje slavenskih 
zajednica i jezika, činjenica je da su se oni u toku ranog srednjeg vijeka bili rašireni 
po prostranim oblastima Istočne i Središnje Europe. Tom prilikom su oni preslojili ili 
asimilirali/apsorbirali čitav niz drugih etnokulturnih i jezičkih pojava na ovom području. 
Za Stare Slavene se u modernoj genetičkoj genealogiji veže haplogrupa Rla Y DNA (koja 
se inače veže i za Pralndoeuropljane, odnosno Izvorne Indoeuropljane), čija je najveća 
koncentracija do danas zabilježena među Lužičkim Srbima, u istočnoj Poljskoj, zapadnoj 
Ukrajini i Bjelorusiji. 

Gledano iz vizure kasnoantičkih Euromediteranskih stanovnika, Slaveni su u pravom 
smislu predstavljali „barbare“. U općekulturnom pogledu, stajali su niže u odnosu na svoje 
germanske i iranske susjede. Izoliranost u dubokoj unutrašnjosti Istočne Europe i naglost 
njihovog izbijanja na granice tadašnjeg kršćanskog svijeta, imali su za posljedicu da oni 

ne prođu kroz neku postupnu kulturizaciju, kao što se to desilo sa npr. dobrim dijelom 
neSkandinavskih Germana, nego su u intenzivnu interakciju sa općekulturno razvijenijim 
područjima i zajednicama ušli sa prilično zaostalijih pozicija. Njihove društvene i političke 
strukture nisu bile u tolikoj mjeri razvijene, pa i nije bilo velikih političkih i narodnosnih 
entiteta. Još uvijek su se održavala načela tzv. „vojničke demokratije“. Prokopije navodi da 
kod Slavena ne vlada jedan čovjek, nego da žive u „demokratiji“ i da sve poslove obavljaju 
zajednički. Po Pseudo — Maurikiju Slaveni žive u ,,slobodi“ ine daju se nikako u ropstvo ili 
podaništvo, među sobom imaju mnogo poglavara koji su često nesložni među sobom pa 
se i odluke njihovih skupština često krše, održavaju krvnu osvetu koja je nekada i jedini 
ozbiljni čuvar ljudskog života. 


BocTouHag Espona a V-VI Ba. Ha, ; Bocrounan Espona s V-VI 88. 4.3. 
= 

Stari Slaveni su održavali pretežito zemljoradničku privredu sa stočarstvom. O važnosti 
poljoprivredne ekonomike kod Slavena svjedoči i stari slavenski kalendar sa slavenskim 
imenima za pojedine mjesece prema rasporedu poljoprivrednih radova, zatim obožavanje 
prirodnih sila u slavenskoj drevnoj religiji, i slavenske riječi za poljoprivredne aktivnosti, 
plodove i domaće životinje. 

Dominantni element domačinstva u njihovim selima i naseljima (često smještenim na 
riječnim ,,terasama“) su bile poluzemunice (njemački: grubenh&user, ruski: poluzemlianki). 
Veći broj tih poluzemunica je bio među sobom povezan pokrivenim hodnicima, što 
pokazuje da je u njima boravila „velika porodica“ (zadruga). Kod slavenskih govornika 
porodične veze su bile bitne i snažne, o čemu slikovito govori čitavo bogatstvo riječi koje se 
odnose na porodicu i njene sastavnice. Sela i općenito naselja su međusobno bila uvezana 
u zasebne grupe, koje su predstavljala i najjednostavnije forme političke i društvene 
organizacije. Te forme — zasebne koncentracije sela su kod Poljaka nazvane npr. opole, a 
kod Južnih Slavena (znatno kasnije, pod vjerojatno avarskim utjecajem) župe. Onda su 
te koncentracije sela formirale zasebna plemena i onda narode. Zanimljivo je da veći dio 
ranomediavelnih slavenskih naroda i plemena nosi ime po zemljopisnoj odrednici u i oko 
koje bi prebivali njegove „župske“ sastavnice. Stari Slaveni su bili uglavnom ratnici — 
pješaci, a u vrelima (Prokopije i Teofilakt Simokata) je zabilježeno 1 postojanje slavenskih 
konjanika. 


Zbog nepostojanje jače politije u kojoj bi prebivali slavenska vojna organizacija se nije 
razvila u neku vrstu brojne i organizirane sile sposobne i spremne za ozbiljnije vojne i 
političke poduhvate. Zato su i prvotni oružani sukobi zajednica govornika slavenskih jezika 
i kršćanskih država kao što su Romejsko Carstvo i Franačka, bili ustvari stalni upadi i 
prepadi manjih skupina te da su bili skloni gerilskoj taktici. Vremenom će se ipak značajno 
usložniti i razviti i njihova vojna organizacija i to već u toku VI. st. n. e. Stari Slaveni u 
ovom periodu nisu imali uopće razvijen niti ropski niti bilo koji drugi sustav zavisništva. 
Strategikon zato navodi da Slaveni drže zarobljenike neko vrijeme, nakon kojeg oni mogu 
odlučiti da li će se vratiti u svoju domovinu nakon isplate otkupnine ili će ostati među 
Slavenima kao slobodni ljudi i prijatelji. Ovaj primjer jasno ukazuje na razloge i metode 
razvijanja i postojanja dosta izražene apsorpcijske sile u slavenstvu. Oni su uspjevali dosta 
toga da asimiliraju i apsorbiraju u sebe, i da prihvate dosta toga tuđeg, ali nikada ne 
ugrožavajući osnovnu nit i esenciju svoga slavenskog identiteta. 


Stari Slaveni su bili „pagani“, ali se vrlo malo zna o njihovoj religioznosti i kultovima. 
Nakon što je kristijanizacija zbrisala dobar dio podataka o slavenskom ,,paganstvu“, za 
pokušaje njegovog bar okvirnog rekonstruiranja koristi se tek niz fragmentarnih podataka, 
sačuvana mitologija i tradicija te pojedini elementi folklora i narodnih predanja kod 
današnjih slavenskih govornika. Ono što se može zaključiti, jeste da je stara slavenska 
religioznost bili prožeta animizmom, prirodnim kultovima i da je bila antropomorfistička. 
Staroslavenska religioznost je direktno proistekla iz ranijih protoindoeuropskih oblika, o 
čemu govori niz zajedničkih odlika. Pojedini elementi staroslavenskog „paganizma“ su 
poticali i iz neolitskog, pa možda i mezolitskog perioda. 


Sudeći po njihovoj pogrebnoj praksi, Stari Slaveni su imali i religiozno vjerovanje o 
drugom svijetu“, onom nakon smrti, ali ne u kontekstu raja i pakla iz abrahamističke 
religioznosti. Posebno je bilo izraženo vjerovanje u duhove i demone. Kao i drugi religiozni 


499 


sustavi bazirani na politeizmu, i slavenska religioznost je bila vrlo sinkretistička, a neki 
njeni aspekti su bili razvijeni već u vrijeme Baltoslavenske zajednice. Na ranu slavensku 
religioznost su utjecali i njihovi južni iranski susjedi. To potvrđuju i termini iz slavenskih 
jezika za vjersko — religiozne pojmove, a koji su preuzeti iz skitskog ili sarmatskog. 


Riječ ,bog“ je izvorno protoindoeuropskog korijena *bhag (u značenju “sreća meaning 
fortune), a povezan je i sa avestik “baga” i Sanskrit "bhagah" (epiteti božanstava). 


Postojali su i sveti — religiozni i kultni prostori i idoli. Poglavito su se posebni sveto- 
religiozni i kultni prostori nalazi u vanjskom okruženju, iako ima dokaza i o zatvorenom 
hramovnom prostoru sa oltarom unutra. Sa vrijeme kristijanizacije ovi hramovi su bili 
sustavno uništeni. Stari Slaveni su sigurno imali i neku vrstu ,,duhovnjaka“, koji su bili i 
proricatelji, „čarobnjaci“, odgovorni za određeni kult...itd...Na ruskom su ovi ,,paganski“ 
staroslavenski duhovnjaci nazivani volkhvy, i oni su čak na istočnoslavenskom području 
bili utjecajni i protukršćanski raspoloženi čak i skoro jedno stoljeće nakon što je Kijevska 
Rusija primila vizantijsko kršćanstvo. Sudeći po fragmentarnim podacima, izgleda da je kod 
Starih Slavena vladala izražena partikularnost u kultovima i obožavanjima, pa je u tome 
mnoštvu niza božanstava vrlo teško prikazati neku vrstu „staroslavenskog panteona“. Iz 
onoga što se zna iz vrela i još uvijek prisutnih atavizama staroslavenskog „paganizma“ 
mogu se navesti sljedeća staroslavenska božanstva: Perun, Perunika/Ljelja, Veles, Svarog, 
Svarožić, Dažbog, Triglav, Svetovid, Jarilo, Morena/Marzanna, četveroglavi Svetovid i 
troglavi Triglav, Crnobog/Černobog, Živa, Mati Zemlja, Zorica i Danica.... itd.... 


Vjerojatno je najvažnije staroslavensko božanstvo bio Perun (bog - gromovnik), čije 
(i njegove božanske supruge Perunike) ime se sačuvalo u mnogim toponimima na 
cjelokupnom današnjem slavenskom lingvističkom prostoru, imenu biljke perunika 


(bogiša) i čiji kult se sačuvao skoro sve do moderne epohe u vidu proslave Ilindana / 
Alđuna 2. VIII. 


Četveroglavi Svetovid je gledao u svim pravcima (odatle njegovo ime jer on ,,Sve Vidi“), 
što je bila simbolička predstava četiri strane svijeta. Svako od četiri Svetovidovih lica je 
imalo različitu boju, pa je sjeverno lice bilo bijelo (zato Bjelorusija, Bijelo More), zapadno 
je bilo crveno, južno je bilo crno (zato Crno More) i istočno je bilo zeleno. Kao što je 
Perun kristijaniziran preko sv. Ilije (kasnije i ,islamiziran“ u Aliju), tako je i Svetovid 
kristijaniziran preko sv. Vita/Vida i proslave Vidovdana. I svetište BH muslimana u pećini 
Brateljevići se dovodilo u vezu sa Svetovidom. 


Stari Slaveni su i personificirali i divnizirali i određene funkcije i pojmove, kao npr. Pravda 
/ Krivda, Dobra Kob / Zla Kob...its... Mitologizirane su i neke povijesne ličnosti ili procesi, 
a neki mitološki arhetipovi su evoluirali i u karaktere iz bajki kao što je npr. Baba Jaga, 
Besmrtni Košei... Stari Slaveni su imali izražena vjerovanja u vile, vještice, vukodlake i 
vampire. Ova dva posljednja segmenta slavenske „mitologije“ duboko su se utkala i u 
novovjekovnu i modernu pučku kulturu Europe i Amerike. Staroslavensko ,,paganstvo“ 

se dugo odupiralo kristijanizaciji, koja je polagano napredovala u periodu od VI. pa 
do XII. st. Posljednje značajnije uporište staroslavenskog „paganizma“ je bilo na otoku 
Rigen na Baltičkom moru, gdje se (na rtu Arkona) nalazio hram bogu Svantevitu / 
Svetovidu, koji su 1168. god. zauzeli kršćanski Danci. I pored kristijanizacije i islamizacije 
zajednica slavenskih govornika, prilično dosta staroslavenskih “paganskih atavizama se 
očuvalo u folkloru i pučkim kultovima, vjerovanjima i obljetnicama. 


Za povijest Balkana, odnosno južnoslavenskog etničkog kompleksa (koji će se razviti), 
najbitnija su dva kraka prodiranja slavenske etnokulturne zajednice: 


1. Onaj koji je dolazio sa sjeveroistoka i bio više vezan za one skupine koje će kasnije 
u znanosti biti nazvani kao „Istočni Slaveni“. Oni su se bili u prvoj polovici VI. 
st. n. e. smjestili koje — više manje odgovara današnjoj Vlaškoj u Rumuniji. Iz 
slavenskog govora koji je ova skupina nosila sa sobom će se kasnije razviti 
bugarski, makedonski 1 torlački jezici i govori. 


2. Onaj koji je dolazio sa sjeverozapada i bio više vezan za one skupine koje će kasnije 
u znanosti biti nazvani kao ,,Zapadni Slaveni“. Oni su se zapadnom Balkanu 
približili nakon preseljenja Langobarda u Italiju i to preko srednjeg Dunava i 
zapadne Panonije. Iz slavenskog govora koji je ova skupina nosila sa sobom će se 
razviti slovenački jezik i kajkavsko, čakavsko i štokavsko narječja. 


Po svemu sudeći broj slavenskih govornika koji su se pokrenuli na seobu je bio veoma 
veliki, i moguće je pretpostaviti da su slavenske mase koje su se kretale prema Balkanu bile 
brojnije u odnosu prema germanskim zajednicama koje su ranije bile na Balkanu ili se 
nalazile na njegovim granicama. 


O pojavi slavenskih naroda i zajednica na granicama kršćanskog svijeta i njihovom 
prodoru u njega podatke daju Pseudo-Cezarije, Komes Marcelin, Jordanes, Prokopije 
iz Cezareje, Agatija, Jovan Malala, Menandar, Evagrije, Strategikon / Xrpatnyóv 
(vojno-ratni priručnik i rasprava sa kraja VI. st. n. e.), Teofilakt Simokata / Theophylact 
Simocatta / OEOPĆLAAKTOG ŽZiuoKGAT(T)nG, Jovan iz Nikiu, “Uskršnja Kronika", biskup 
Martin iz Brage, Jonasa od Bobije (u njegovom “Životu sv. Kolumbana"), Georgije Pisida, 
Teodor Sinkel, “Anonimna besjeda o opsadi Konstantinopolisa? / Auynoig općuuoc 
&K TakakĆe ioTopiac ovààeysioa / Oratio historica, Fredegar, “Čuda sv. Dimitrija” Ii Il., 
sv. Bonifacije, Teofan, Patrijarh Nikifor, “Taktika Lava VI", Aretina sholija, Konstantin 
Porfirogenit, “Monemvasijska kronika". 


U vrelima se zajedno sa slavenskim imenom spominje i etnonim Anti. Ova etnolingvistička 
zajednica i možda politička konfederacija se nalazila sjeverno od Donjeg Dunava i Crnog 
Mora i pokrivala značajna područja Istočne Europe. Oni se u historiografiji i arheologiji 
uglavnom smatraju slavenskom zajednicom (vezujući ih za Penkovka kulturu) sa 
iranskim, dačkim, dakoromanskim (moguće Ipotesti-Candesti kultura), germanskim i 

turkijskim primjesama. Jordanes ih opisuje kao najhrabije od svih naroda koji prebivaju 
sjeverno od Crnog mora. Njihova najvažnija utvrđena naselja nalazila su se na mjestima 
današnjih gradova Volyn i Kijev. Spominje se čak i njihov “kralj? po imenu Boz. Najraniji 
poznati dokumentirani napad na Romejsko carstvo Anti su izveli 518. godine n. e. 
Ovaj napad je uspješno suzbio romejski zapovjednik German (I epuavoc). Kasnije su 
Anti služili kao federati u romejskom vojsci ili saveznici Romejskog carstva, pa i bili 
naseljavani na napuštenim područjima. 


Vjerska politika Anastazija i Vitalijanova pobuna 


Anastazije je bio uvjereni miafisit, ali je veći dio vladavine nastojao da drži umjerenu 
politiku i načela Henotikona, kako bi postigao i očuvao mir u crkvenim poslovima. 
Međutim, Ortodoksi — katolici (koji su dominantni u europskim provincijama i 
Konstantinopolisu), odnosno njihovi predvodnici, su bili nezadovoljni i takvom 
pozicijom. To je onda izazvalo reakciju Anastazija koji je 511. god. n. e. pokušao 
promijeniti formu molitve Trisagion / Tpiwodywv i oficijelno prihvatio miafisitizam. 
Takav čin je samo dolio vatru na već postojeće nezadovoljstvo izazvano striktnom 
provedbom anastazijevske financijske politike. 


Anastazije je još 496. god. n. e. dao smijeniti i protjerati tadašnjeg vaseljenskog 
patrijarha u Konstantinopolisu Eufemija (Euphemius; umro 515. god. n. e. u Ankari), 
pod optužbom za izdaju. Još od ranije se Anastazije nalazio u sukobu sa Eufemijem. 


Ubrzo je 513. god. n. e. u europskom dijelu Romanije došlo do pobune na čijem čelu se 
našao Vitalijan / Flavius Vitalianus / BiraMavoc, romejski zapovjednik koji je bio rođen u 
donjomezijskom gradu Zaldapa. Vitalijan je imao vojnu karijeru, slijedeći svoga oca 
Patriciolusa, i do 513. god. n. e. on je imao rang comesa. Širenju pobune je doprinio 
Anastazije izbjegavanjem dodjele annonae, pa su se Vitalijanu priključili i mnogi vojnici iz 
armije kojom je zapovijedao Hipatije, nepopularni magister militum per Thracias i 
Anastazijev nećak. Vitalijan je sebe predstavio i kao borca za ktoličku ortodoksiju, pa 
je dobio i ogromnu podršku europskih Romeja. On je tako vrlo brzo sabrao armiju od 
50.000 — 60.000 ljudi, sastavljenu i od vojnika i od pobunjenih seljaka. Sa ovom armijom 
krenuo je na Konstantinopolis. Kako bi spriječio da Bitinija i provincija Azija pređu na 
stranu ustanika, Anastazije je dao da se smanje porezi u ovim provincijama. Time je car 
uspio kako tako osigurati lojalnost maloazijskih provincija. 


Kada je Vitalijanova armija došla do Konstantinopolisa, Anastazije je pred Vitalijana 
poslao izaslanika konzulara Patricija, koji je bio magister militum praesentalis. Vitalijan 

je izaslaniku naveo svoje ciljeve, koji su se uglavnom ticali restauracije katoličke 
ortodoksije (po halkedonskom modelu) i rješavanje žalbi vojnika tračke armije. 
U nastavku pregovora (koji su se preselili u Konstantinopolis) je postignut jedan 
kompromisni sporazum, a Vitalijanovi viši časnici su izvršili pritisak na njega kako bi ga 
prihvatio. Nakon toga, samo osam dana po dolasku pred Konstantinopolis, Vitalijan je 
povukao svoju armiju u dublju balkansku unutrašnjost. 


Anastazije se nije baš držao sporazuma i za novog magister militum per Thracias je 
imenovao oficira Kirila, i napadi na Vitalijanove trupe su se nastavili. Ipak je koristeći mito, 
Vitalijan uspio da prodre u Kirilovu bazu i ubije ga. Tada je Anastazije dao javno proglasiti 
“državnim neprijateljem", i poslao je novu armiju (navodno od 80.000 ljudi) na čelu 
sa Hipatijem i Alatharem (novi magister militum per Thracias, hunskog porijekla) na 
Vitalijana. Ova carska armija je, nakon početnog manjeg uspjeha, ipak u jesen 513. god. 
n. e. odbačena prema gradu Odessosu (današnja Varna u Bugarskoj). Nedugo zatim, 
Vitalijanova armija je kod Akrisa (danas Kaliakra, cc 60 km sjeveroistočno od Varne) 
iznenadala napala tabor carske armije i tom prilikom uništila veći dio Hipatijeve i 
Alatharemove armije. Oba carska zapovjednika su bila zarobljena. Nakon ove pobjede, 
Vitalijanova pozicija na Balkanu se dodatno učvrstila, a predali su mu se i preostali 
gradovi Donje Mezije i Skitije. Naredne 514. god. n. e. Vitalijanova armija je ponovo 
krenula prema Konstantinopolisu, a sada je raspolagao is a flotom od oko 200 brodova. 
I u samom gradu je došlo do nemira, i Anastazije je odlučio da ponovo pregovara sa 
Vitalijanom. Vođa ustanka je sada zahtijevao da se on imenuje za novog magister militum 
per Thracias, da se kao otkupnina za Hipatija isplati u novcu i poklonima 5000 funti zlata. 
Anastazije se takođe složio i sa uklanjanjem učinjene promjene u Trisagionu, ponovnom 
postavljanju svrgnutih biskupa koji su stajali uz odluke Halkedonskog sinoda, i sazivanju 
vaseljenskog sinoda u Konstantinopolisa 1. VII. 515. god. n. e. 


Međutim, do sazivanja novog koncila nije došlo jer su se papa Hormisdas i Anastazije 
nastavili prepirati zbog Akakijeve šizme, a nisu ni smjenjeni biskupi vraćeni na svoje 
pozicije. Zbog toga Vitalijan ponovo pokreće vojsku i kreće po treći put prema 
Konstantinopolisu. Ovaj put, na čelo carske armije je postavljen Marin, bivši pretorijanski 
prefekt za Istok. Marinove snage su prvo porazile pobunjeničku flotu na ulazu u Zlatni 
Rog. Po Jovani Malali, ovo je postignuto zahvaljujući upotrebi neke kemijske supstance 
bazirane na sumporu, slično kasnije čuvenoj “grčkoj vatri”. Nakon toga je Marinova armija 
porazile i kopnene trupe Vitalijana. Pobunjenički vođa se onda povukao prema sjeveru. 
Vitalijan se sklonio u sjevernu Trakiju, dok su mnogi njegovi saveznici i podržavaoci bili 
uhvaćeni i pogubljeni. Vitalijan se skrivao naredne tri godine (moguće je da je podigao i 
novi ustanak zadnjih mjeseci Anastazijevog života), sve do Anastazijeve smrti. 

Smrt Anastazija 


Arijadna je umrla u Konstantinopolisu 515. god. n. e. i sahranjena je u Crkvi Svetih 
Apostola. Anastazije je umro u prvoj polovini jula 518. god. n. e. i sahranjen je u istoj crkvi 
kao 1 njegova supruga. Anastazije je bio poznat i kao financijski stručnjak, pa je carska 
blagajna na kraju njegove vladavine bila i više nego puna sa 23 miliona solida ili 320.000 
funti zlata. Anastazije je 498. god. n. e. dao 1 izvršiti monetarnu reformu. Novi monetarni 
sustav je uključivao tri denominacije od zlata (solid, % solida i 1/3 solida) i pet od bakra. 


e y nope o 


nećake Hipatija i Pompeja (iz braka Anastazijeve sestre Cesarije i Sekundina) i Flavija 
Proba (možda sina Anastazijevog brata Flavija Paula i Magne). Anastazije je inače bio 
podržavalac zelenog tima. Za vrijeme Anastazija su zeleni izvršili i masakr nad plavima 
(ubivši 3000 ljudi), prilikom jedne svečane povorke. 

JUSTINIJANSKA DINASTIJA 





Solid sa portretom Justina I. Portret Justinijana I. sa mozaika 
na aversu novčića. u crkvi San Vitale u Raveni. 





Novčić sa portretom Novčić sa portretom Tiberija II. 


Justina II. na aversu. Konstantina na aversu. 

Solid sa portretom Maurikija na aversu. 

VLADAVINA JUSTINA I. 
518. — 527. god. n. e. 


Justin I. (cc. 450 — 1. VIII. 527. god. n. e.), vladao od 518. do 1. VIII. 527. god. n. e. Kao 
vladar zvao se Iovoqivoc / Flavius Justinus Augustus. Justin je bio dosta skromnog, 
dardanskog porijekla i rođen je u jednom zaseoku blizu Bederiane. Njegovo originalno 
ime je bilo Istok. U djetinjstvu i ranoj mladosti je bio pastir i svinjar. Kao tinejdžer se sa 
još dvojicom našao u Konstantinopolisu. Justin se tamo pridružio vojsci, i poradi svojih 
sposobnosti on je polako, ali sigurno napredovao u vojnoj hijerarhiji. U trenutku 
Anastazijeve smrti Justin je bio comes excubitorum, odnosno komandant dvorske garde. 
Justin skoro uopće nije bio obrazovan, izuzev u vojnim vještinama 1 izgleda da je imao 
samo rudimentarno znanje grčkog. Njegova supruga Lupicina (po stupanju na carski tron 
ime je promijenila u Eufemija/Euphemia ) je po Prokopijevoj ,,Tajnoj Historiji“ bila 
ropkinja i ,barbarka“. Njegova sestra Vigilantija/Vigilantia je bila udata za Sabatija sa 
kojim je imala dvoje žive djece i to sina Petra Sabatija (Petrus Sabbatius, kasniji car 
Justinijan I.) i kćerku Vigilantiju. Pošto Justin i Lupicina nisu imali djece, Justin je u 
Konstantinopolis doveo Petra Sabatija nazvanog Justinijan. 


Vladavina Justina I. 


Justin je iskoristio svoju poziciju kao komandanta garde, i dajući poklone u novcu, 
uspio je da se izbori da postane novi konstantinopoljski car. Dolazak Justina I. na 
konstantinopoljski tron je označio uspostavu novog režima u odnosu na onaj pređašnji, 
anastazijevski. Zato je došlo i do amnestije Vitalijana, koji je i pozvan da dođe u 
Konstantinoopolis. Justin I. ga je učinio magister militum in praesenti i proglasio počasnim 
konzulom i patricijem. Justin I. je bio ortodoksni — katolik, kao i Vitalijan, i prvo što je 
namjeravao učiniti jeste konačno prevazilaženja problema sa papom u Rimu, radi 
Akakijeve šizme i reafirmacija odluka Halkedonskog sinoda iz 451. god. n. e. Sa time 
se slagao i novi konstantinopoljski patrijarh Jovan II. Vitalijan je igrao vrlo bitnu 
ulogu u pregovorima sa rimskim biskupom, koji su završeni prestankom Akakijeve 
šizme za vrijeme Uskrsa 24. III. 519. godine n. e. Sada je u Konstantinopolisu stolovala 
ponovo katolička ortodoksija. Justin I. je bio svjestan svojih dosta skromnih sposobnosti 
za upravu, ali je bio dovoljno promišljen i iskusan da se okruži sa savjetnicima, 
saradnicima i pomoćnicima od visokog povjerenja. Pored njih, okružio se i članovima svoje 
familije. U prvi red tu dolazi njegov nećak Justinijan, ali vrijedi istaći i već spomenutog 

zapovjednika Germana (koji je bio sin neimenovanog brata ili sestre Justina I.). 
Ovakvu politiku okupljanja oko sebe sposobnih ljudi, bez nekog aristokratskog porijekla, 
1 rođaka je nastavio i još dodatno razvio Justinijan, nakon dolaska na carski tron. 


Vitalijan je bio imenovan za konzula za 520. god. n. e., ali je njegova moćna pozicija u 
Romejskom carstvu izgleda izazivala podozrenje Justinijana. Mladi Justinov nećak je 
već tada sebe video kao nasljednika i sigurno se želio riješiti potencijalnog suparnika. 
U julu 520. god. n. e. Vitalijan je ubijen u carskoj palate zajedno sa tajnikom Paulo mi 
pomoćnikom (domesticus) Celerijanom. Vitalijanovi sinovi Bouzes (Bouzes ili Buzes; 
Bovčne), Koutzes (Coutzes ili Cutzes; Kovrčnea) i Venil (Venilus), kao i njegov nećak Jovan 
su za vrijeme Justinijanove vladavine ostvarili vojno — zapovjednu karijeru, pa su obnašali i 
visoke komandne pozicije za vrijeme Justinijanovih ratova. 


Justin I. je 525. god. n. e. povukao zakon kojim se zabranjivao brak nekoga iz senatorskog 
reda sa ženom iz tzv. ,nedostojnih slojeva“, kao npr. sa glumicom. Ova Justinova odluka je 
išla u korist Justinijana kako bi on mogao vjenčati svoju ljubavnicu Teodoru. Po Prokopiju, 
carica Eufemija je bila protiv braka Justinijana sa Teodorom, pa je tek poslije njene smrti 
(523. ili 524. god. n. e.) Justin mogao donijeti ovakvu odluku i Justinijan mogao ozvaničiti 
svoju vezu sa Teodorom. 


Istočna politika Romejskog Carstva za vrijeme Justina I. 


Za vrijeme vladavine Justina I. u romejsku Mesopotamiju je provalio sa vojskom al- 
Mundhir III ibn al-Nu'man (poznat i kao Al-Mundhir ibn Imru' al-Qays; iss o + šali 
osli, vl. 503/505—554. god. n. e.), arapsko - lakhmidski kralj i vazal sasanidskog “šaha nad 
šahovima" Kavada I. Tom prilikom je nanesena velika šteta, a “paganin' (iako mu je majka 
bila kršćanka) Mundhir III ibn al-Nu'man je dao da se ubijaju monasi i časne sestre. 


Inače je ovaj lakhmidski kralj bio poznat po svojim uspješnim pohodima, koji su 
pokrivali jedno široko područje između Eufrata na istoku pa sve do Egipta na zapadu 
i do Nedžda na južnom pravcu gdje je 516. godine n. e. on vodio bitku sa himjaritskim 
kraljem Maadi Karbom. 


Kavad I. je 524./525. god. n. e. predložio Justinu I. da ovaj adoptira njegovog sina 
Hosraa. Kavad I. je to obrazlagao željom da osigura sasanidski tron Hosrau, jer su mu 
priejtila braća i sekta mazdakita, pa je smatrao da bi bilo dobro da se Hosrau neko vrijeme 
skloni na konstantinopoljski dvor. Iako je ovaj prijedlog inicijalno bio entuzijastički 
dočekan od Justina i Justinijana, prihvaćanju Kavadovog prijedloga se usprotivio kvestor 
Prokul. Na kraju je prijedlog odbijen, jer se sumnjalo u stvarne namjere Kavada I. 

Sasanidsko — iranski novčić sa prikazom Kavada I. na aversu. 


Mazdakizam je osnovao Mazdak, iranski religijski i socijalni reformator, koji je tvrdio da je 
prorok od Ahurae Mazde. Mazdakovo učenje se može definirati kao proto-komunističko. 
Kavad I. je prvotno davao podršku ovoj sekti jer je želio da tako umanji moć 
iranskih magnata. Pri kraju vladavine Kavad I. se odrekao Mazdaka. I pored stravičnih 
progona učenje mazdakizma se dugo očuvalo, i u svojim kasnijim različitim varijantama 
i izvedenicama je prilično uticalo na razvitak radikalnih i socijalnih islamskih pokreta, 
posebno u šiizmu. 


ey oes 


Zakavkazje, posebno njegove gruzijske državice Lazika i Iberija. 


Lazika (c»s%030U bs09309, Adčur, Lazike, cws%o33, 5 = 1, Gqtn; drugo ime je Egrisi 
= gadobob 69099309) je pokrivala teritoriju nekadašnjeg kraljevstva Kolhida i teritoriju 
današnje Abhazije. Lazika je bila kršćanska državica. Kako bi se otarasio iranskog 
utjecaja i sizerenstva, lazički kralj Tzath I. (958099), Tzathius ili Tzathios (TC60woc) je otišao 
u Konstantinopolis, tamo se pokrstio i oženio sa romejskom velikaškom Valerijanom. 
Nakon što je od Justina I. primio insignije i kraljevsku odeždu, Tzath se vratio u Laziku, 
koja je sada (522. god. n. €.) postala romejski vazal. 


Istočno od Lazike je bila Iberija (0096082, IPnpia, Iberia; Gruzijci su inače ovu državicu 
nazivali Kartli = Jo60cro) koja je pokrivala istočne i južne dijelove današnje Gruzije. 
I Iberija je bila kršćanska zemlja, ali je od vremena Jovijana bila u sasanidsko — iranskoj 
zoni utjecaja. 

Po Prokopiju, Kavad I. je pokušao da prisili ibersko-gruzijske kršćane da pređu na 
zaratustrizam, ali to je 524./525. god. n. e. izazvalo samo pobunu u Iberiji pod vodstvom 
njihovog kralja Gourgena. Iberski kralj je dobio i uvjeravanja od Justina 1. da će Romeji 
braniti Iberiju. Konstantinopoljski dvor je u tu svrhu regrutirao kao plećenike Hune 
(odnosno protobugarske zajednice) i poslao ih u Zakavkazje. Romeji su prilično pomogli i 
da se sakupi flota koja je 525. god. n. e. prebacila vojsku kršćanskog Aksuma (Etiopije, 
Abisinije) kako bi okupirala Himjaritski Jemen. 


Aksum je izvorno zauzimao područje današnje Eritreje i sjeverne Etiopije. Ovo semitsko 
kraljevstvo se razvilo oko grada Aksum (A ht 9; danas u sjevernoj Etiopiji) sigurno do I. 
st. n. e., kada ga spominje “Periplus Eritrejskog mora" kao bogatu državu sa razvijenom 
trgovinom na čijem se čelu nalazi obrazovani Zoskales. Ovo kraljevstvo je uglavnom 
rezultat razvitka domaćih zajednica, možda uz neke doeseljeničke impulse iz južne Arabije. 
O samoj aksumskoj/etiopskoj antičkoj i ranosrednjovjekovnoj državi se malo zna, i zbog 
naknadnih uništavanja ali i slabe arheološke istraženosti. Čak 95% antičkog grada 
Aksuma je neistraženo, i nalazi se ispod modernog grada Aksuma. I pored toga, podaci 
stranih autora jasno predočavaju da je riječ o moćnoj antičkoj državi. Mani, osnivač 
maniheizma, ubraja Aksum (uz Rim, Iran i Kinu) u red četiri velike sile njegovog doba. 
Aksumsko ili etiopljansko kraljevstvo je imao i veliko strateško i ekonomsko značenje, 
jer je osiguravalo trgovačke crvenomorske rute od Egipta prema Indiji. O značenju i snazi 
Aksuma dovoljno govori i činjenica da su njegovi vladari (sa titulom negusa) emitirali i 
vlastiti novac. U Aksumu je kršćanstvo postalo državna religija rano u IV. st. n. e. Tradicija 
veže kristijanizaciju negusa, njegove porodice i dvora za izvjesnog Sirijca Frumentarija 
i njegovog brata Edesija koji su cc 316. god. n. e. prispjeli u Etiopiju. Prvi kršćanski negus 
je bio Ezana ( %H €), i to je bio prvi državnik na svijetu koji je koristio prikaz krsta na 
svome novcu. Pronađeni novčić koji se datira u 324. god. n. e. pokazuje da je Etiopija već 
kršćanska. Aksum se već od III. st. n. e. miješao u južnoarabljanske poslove. Do 350. god. 
n. e. potčinjeno je i drevno kraljevstvo Kuš. Na svome vrhuncu, aksumsko/etiopsko 
kraljevstvo je kontrolirao prostore današnje sjeverne Etiopije, Eritreje, sjevernog Sudana i 
južne Arabije. 


Arabija je inače od kraja V. st. počela sve više ulaziti u sferu interesa Romejskog i 
sasanidskog Irana, pogotovu zbog razvijenih trgovačkih puteva. Romejsko Carstvo je 
računalo na kršćanske stanovnike Arabije i obližnju Etiopiju, sasanidski dvor je računao na 
podršku Jevreja i “pagana". Inače u Arabiji se dotada raširilo i kršćanstvo i judeizam. Oko 
500. god. n. e. Abu-Kariba Assad, kralj arapskog himjaritskog kraljevstva u Jemenu je 
preduzeo vojnu operaciju u sjevernu Arabiju kako bi tamo elimirao romejsku utjecaj. 
Međutim, Abu-Kariba je sa svojim trupama uspio da dođe samo do Jatriba (Yathrib, 
Medina). Iako se grad predao, čim se Abu-Kariba udaljio sa većim dijelom svoje vojske, 
stanovnici Jatriba su se pobunili i ubili sina Abu-Karibe. Na to se himjaritska vojska 
povratila i postavila odbranu grada, koji su jednako branili i njegovi “paganski” i jevrejski 

stanovnici. Opsada je bila neuspješna, ali je zbog toga što su ga dvojica Jevreja iz Jatriba 
izliječila od bolesti Abu-Kariba prešao na judaizam. Po povratku vojske Abu-Karibe u 
Jemen, mnogi njegovi stanovnici su isto prešli na judaizam. Tako se u VI. st. n. e. u Jemenu 
u prilično mjeri razvio i udomačio judaizam. Kasniji himjaritski kralj Jusuf Du Nuvas 
(Yūsuf Dhū Nuwās, ols s =; Yūsuf As'ar Yath'ar, vl. 517. — 525. god. n. e.; bio je 
jevrejske vjeroispovijesti) je započeo ambicioznu antikršćansku politiku širenja svoje 
vlasti, motiviranu i religioznim zelotizmom i time što su Jusufovi jevrejski suvjernici bili 
proganjani u kršćanskim državama. Vjerojatno je Jusuf Du Nuwas bio vođen i 
nacionalističkim, arabljanskim težnjama koje su kršćane povezivale sa omrznutom 
vladavinom Aksumita/Etiopljana. Prvo je napao aksumski/etiopski garnizon u Zafaru, 
zauzeo ga i zapalio crkve, a onda je krenuo na grad Najrān (danas al-Ukhdūd u Saudijskoj 
Arabiji). I pored toga što se grad predao, u oktobru 523. god. n. e. naređen je pokolj svih 
onih kršćana koji nisu odbacili kršćanstvo. Po nekim vrelima pobijeno je do 20.000 ljudi. 
Zbog pokolja kršćana, i došlo je do uspješne intervencije Etiopije (za koju je kod etiopskog 
negusa po imenu Kaleb Ella Asbeha urgirao Justin I.). Etiopska vojska od cc 70.000 ljudi 
pod vodstvom Arvata je prešla iz Afrike u Arabiju. Po historičaru Abu Ja'far Muhammad 
ibn Jarir al-Tabariu, nakon ekspedicije iz 523. god. n. e., došlo je i do nove, pobjedonosne 
etiopske vojne 525. god. n. e. koju je predvodio Abrahah. Ova nova armija je po arapskoj 
tradiciji brojala 100 000 ljudi sa stotinama slonova. I 525. god. n. e. je svrgnut Jusuf, a 
prestalo je 1 postojati i himjaritsko kraljevstvo u Jemenu. Arapska tradicija navodi da je 
Jusuf počinio samoubistvo, tako što je odjahao sa svojim konjem u valove Crvenog mora, 
gdje je i nestao. Ali jedan južnoarabljanski natpis iz Husn al-Ghuraba indicira da je Jusuf 
poginuo u bitci protiv etiopske armije. Negus Kaleb je onda imenovao južnoarabljanskog 
kršćanina Sumuafa' Ashawa', kao Etiopiji potčinjenog, upravitelja Jemena. Justinijan je 
531. god. n. e. preporučio Etiopljanima da prekinu iranske pomorske veze sa Indijom. 
Međutim, to se nije desilo, jer je etiopski general Abrahah ranije svrgnuo Sumuafa' Ashawa' 
i proglasio se kraljem. U ovome činu pobune Abrahah je imao podršku i u etiopskim 
vojnicima stacioniranim u Jemenu, koji su bili željni da se nasele u ovoj bogatoj i plodnoj 
zemlji. Kaleb je više puta neuspješno pokušavao da povrati vlast u Jemenu, i tek je njegov 
nasljednik ugovorio sporazum sa Abrahahom po kojem se priznaje nominalni vrhovni 
autoritet etiopskih negusa i plaća tribut. 


Lakhmidsko kraljevstvo je opet napalo granična romejska područja na Bliskom istoku. 
Za vrijeme Justinovog nasljednika Justinijana I. razbuktao se pravi rat između Romeja 
i Iranaca, koji je zahvatio kompletno područje Zakavkazja, Bliskog i Srednjeg Istoka, 
Arabije. 

OSTROGOTSKO KRALJEVSTVO ZA TEODORIKA AMALA 
493. - 526. god. n. e. 


Nakon pretvornog umorstva Odoakara i njegovih pristalica, Teodorik Amal je postao 
neprikosnoveni gospodar prostora nekadašnje Odoakarove domene. U teorijskom pogledu 
Teodorik je bio kralj samo Ostrogotima i glavni zapovjednik vojske u Italiji i Zapadnom 
Iliriku, dok je Italorimljanima, Ilirorimljanima i Galorimljanima kao patricije upravljao u 
ime Zenona, odnosno Anastazija (priznao mu poziciju 497. god. n. e.) i Justina. Italija i 
Zapadni Ilirik su se formalno — pravno i dalje smatrali dijelom Carstva. Teodorik Amal je 
naslijedio upravno — teritorijalni, administrativni i politički aparat iz vremena Odoakara, a 
koji je opet naslijeđen iz kasnorimskog perioda. Rimski zakoni su se još uvijek odnosili na 
rimske građane, dok su Ostrogoti i dalje bili pod svojim pravom (na koji je isto značajno 
uticalo rimsko pravo). Teodorik Amal je nastojao uvijek zadržati formalni okvir svoje 
uprave, pa tako npr. nije potezao da ima pravo da izdaje sopstvene zakone/leges u okviru 
rimskog pravnog sustava, nego se zadovoljavao sa izdavanjem edikta/edicta (pojašnjenja 
na izvjesne zakone ili pravne detalje). To pravo je ostavljeno konstantinopoljskom dvoru. 
Rimski Senat je nastavio funkcionirati, kao i u ranijim epohama, a bio je i konsultiran po 
nizu pitanja i imenovanja. i sve druge institucije su i nadalje ostale funkcionalne. Čak su 
zadržani na visokim pozicijama i određeni pojedinci koji su služili u bivšem režimu kao 
Liberije (Petrus Marcellinus Felix Liberius, živio cc. 465. — cc. 554. god. n. e.) i Kasiodor 
Stariji. Teodorikova prijestolnica i dvor su bili smješteni u Raveni. Teodorik Amal je bio 
usvojio i elemente rimskog načina života, pa je tako dao priređivati igre u cirkusu i 
amfiteatru. On je od Rimljana bio nazivan i Trajanom ili Valentijanom, čije vladavine je on 
uzimao kao model sopstvene uprave. U pismu (koje prenosi Kasiodor) Teodorika Amala 
romejskom caru Anastaziju kaže se između ostalog i sljedeće: „Tu je šta više i plemeniti 
osjećaj, ljubav prema gradu Rimu, u čije ime oba vladara vladaju, nikada ne bi trebao 
biti razdvojen“. 


Dok su civilne poslove nastavili obnašati Rimljani, vojni poslovi su bili privilegija 
poglavito Ostrogota. Dva naroda su bila odvojena i religijom, pravom i sudovima, 
miješani brakovi su bili zabranjeni, a i verzija kršćanstva koje su ispovijedali su bile 
različite. Ostrogoti (poglavito naseljeni na sjeveru) su u kvantitativnom smislu bili 
izrazita manjina u okvirima domene kojom je vladao Teodorik Amal. Ovakva dualna 
konsocijacijska, pa i segregacionistička politika je bila funkcionalna dok joj je na čelu 
stajala iskusna, mudra i snažna ličnost kakva je nesumnjivo bio Teodorik Amal, i u 
kojoj su se ti odijeljeni sistemi spajali. Međutim, zbog krize u nasljedstvu, sve njene 
proturječnosti su vrlo brzo izbili na površinu i to u svom punom negativnom kapacitetu. 
I tako je ta politika kolabirala u moru krvi i kaosu. 

Ustvari glavni problem teodorikovskog sustava i teritorijalne domene u kojoj se 
primjenjivao je bio religijske naravi. Ostrogoti su bili arijanci, dok je domicilno 
stanovništvo Italije, Zapadnog Balkana i Provanse bilo većinom  ortodoksno — 
katoličko koje se držalo načela izrečenih na Nikejskom saboru iz 325. godine n. e., 
I. Konstantinopoljskom sinodu iz 381. godine n. e. i Halkedonskom sinodu iz 451. 
god. n. e. Teodorik Amal je nastojao što je moguće više da održava načela religijske 
tolerancije, koja je bila proširena i na Jevreje. Tako u pismu Jevrejima iz Đenove kaže: 
»Mi ne možemo narediti religiju, jer niko ne može biti natjeran da vjeruje protiv svoje 
volje“. Međutim, već pri kraju Teodorikove vladavine počele su se uočavati pukotine 
u odnosu između ubjedljivo većinskih ortodoksnih katolika i arijanske manjine. Na kraju 
je i religijska podvojenost donijela i propast ne samo Ostrogota, nego i Italije u cjelini, i 
uveliko upropastila antičko nasljeđe. 


Ostrogotska uprava je nastojala što je moguće više da održava načela tolerancije. Tako 
je prilikom nereda u Raveni iz 519. god. n. e., kada su katolici — ortodoksi spalili određen 
broj sinagoga, Eutarik (Teodorikov zet i designirani nasljednik) stao na stranu Jevreja. 
Teodorik Amal je naredio građanima Ravene da na svoj trošak obnove sinagoge. 


Odnosi sa konstantinopoljskim dvorom 


Odnosi Teodorika Amala prema svome formalnom sizerenu u Konstantinopolisu nisu bili 
na zavidnom nivou, i povremeno su postajali i vrlo zategnuti. Ipak i pored nekih čarkanja 
i manjih sukoba, nije došlo do izbijanja općeg rata. Teodorik Amal je 504. — 505. god. n. e. 
poveo vojnu kampanju protiv Gepida. Vojni pohod je bio uspješan i zauzet je Sirmium, 
koji su dotada držali Gepidi. Tom prilikom došlo je i do jednog kratkog i manjeg sukoba 
sa carskim trupama, kojom prilikom su se Ostrogoti i njihovi saveznici pokazali jačima. 
Problem je bio i kada je Klodovik, kao katoličko — ortodoksni kralj, napredovao (uz podršku 
konstantinopoljskog dvora) na uštrb arijanskih Gota. Teodoriku Amalu je odgovaralo 
vrijeme Akakijeve šizme i Anastazijevo koketiranje sa miafizitizmom, jer su se onda i 
rimski papa i ortodoksno — katolički kler i svjetovna elita nalazili u opoziciji prema 
konstantinopoljskom dvoru. 


Kada je na konstantinopoljski tron stupio Justin I., prvotno je izgledalo da su se odnosi 
Ravene i Konstantinopolisa popravili i da idu uzlaznom linijom. Eutarik, zet Teodorika i 
designirani nasljednik je bio konzul za 519. god. n. e., a Justin I. je dao i pravo Teodoriku 
Amalu da on sam imenuje oba konzula za 522. god. n. e. Međutim, situacija se usložnila 
kada je Justin I. započeo donošenje antiarijanske legislative. Problem po Teodorika Amala, 
bio je i taj što je sada (za razliku od vremena Anastazija) poglavar Romejskog Carstva 

bio ortodoksni katolik. Nestalo je sukobljavanje između katoličko — ortodoksnog klera i 
svjetovne elite sa konstantinopoljskim dvorom. To je moglo dovesti i do smanjivanja 
podrške i lojalnosti za ostrogotski vladajući režim, a sam Teodorik Amal je postajao sve 
podozriviji prema domaćoj i svjetovnoj i duhovnoj eliti. Justin I. je na istoku pokrenuo i 
progon arijanaca. Uz sve to je i vandalsko — kartaginski tron preuzeo Hilderik, sklon 
katoličkoj ortodoksiji. Već 523. god. n. e. izbila je afera (koju je pokrenuo referandarius 
Kiprijan) sa navodnim izdajničkim dopisivanjem vodećih rimskih senatora sa Justinom I. 
To je dovelo do hapšenja i pogubljenja (524. god. n. e.) Boecija (tada najvišeg civilnog 
dužnosnika u zvanju magister officiorum), a nešto kasnije i do pogubljenja Boecijevog 
punca Kvinta Aurelija Memija Simaha (koji je bio caput senatus). Boecija je na mjestu 
magister officiorum zamijenio Kasiodor. 





Grob Boecija u kripti crkve San Pietro in Ciel d'Oro u Paviji, Italija. 


Teodorik Amal je u Konstantinopolis poslao papu Jovana I. kako bi uticao na Justina I. 
vezano za dekret protiv arijanaca koji je 523. god. n. e. donesen u Romejskom carstvu. 
Teodorik Amal je zaprijetio da ako propadne Jovanova misija, da će biti primjenjene slične 
mjere protiv ortodoksnih katolika na zapadu. Iako je papina misija u Konstantinopolisu 
uspjela, on je po povratku uhapšen i nedugo zatim je i umro. Ovi zadnje spomenuti 
progoni i pogubljenja su samo pojačavali nezadovoljstvo prema ravenskom dvoru, i u 
Konstantinopolisu i među domaćom elitom. 

Teodorikovi odnosi sa zapadnim državama 


Teodorik Amal je od samoga početka nastojao da se uveže sa vladajućim dinastijama 
novim zapadnim državama nastalim na razvalinama Zapadnog Carstva. Njegova 
politika održanja moći se više zasnivala na primjeni diplomatskih 1 političkih sredstava, 
dok je rat dolazio u obzir samo kao krajnja mogućnost. Dvodecenijski boravak na 
konstantinopoljskom dvoru su ga prilično izvještili u politici i diplomatiji. Tako što je svoju 
supremaciju na unutrašnjem osiguravao vođenjem politike stabilnosti, koegzistencije i 
kooperacije, tako je i diplomacija služila da se osigura mir koji bi najviše odgovarao 
interesima njegove kraljevine i domene. 


Jedno od sredstava vanjske politike Teodorika Amala je bilo i razvijanje bračnih veza. Tako 
je Teodorik već prvih godina boravka u Italiji, zatražio ruku Audoflede, sestre Klodovika 
Franačkog. Teodorik Amal i Audofleda (koja je bila “paganka”, ali je u vrijeme vjenčanja 
krštena od arijanskog biskupa) su se vjenčali cc 493. god. n. e. i sa njom je imao kćerku 
Amalasuntu (Amalasuntha, Amalasuentha, Amalaswintha, Amalasuintha, Amalswinthe, 
Amalasontha; živjela cc 495. — 30. IV. 535. god. n. e.). Teodegoto, Teodorikova kćerka, se 
udala za vizigotskog kralja Alarika II., i sa njim je imala sina Amalarika. Za burgundskog 
kralja Sigismunda se 494. god. n. e. udala Ostrogota (Ostrogotha), kćerka Teodorika 
Amala i jedne konkubine. Amalafrida, sestra Teodorika Amala, se 500. god. n. e. udala za 
vandalskog kralja Trasamunda (Thrasamund). Sa sobom je kao miraz vandalsko — 
kartaginskom kraljevstvu “donijela" Lilibej na Siciliji i pratnju od 1000 elitnih vojnika i 
5000 naoružanih pratilaca. 


Teodorik Amal je ranije sa jednom konkubinom, nepoznatog imena imao dvije (priznate) 
kćerke i to Teodegoto i Ostrogotu (ili Arevagni). 


Međutim, Teodorikova vanjska politika održanja ravnoteže odnosa u Zapadnoj Europi 
nije uvijek davala rezultata. Posebno je bio problematičan odnos sa Franačkom, koja 
se naglo širila. Bitka kod Vujea iz 507. god. n. e. je zaprijetila potpunom raspadu 
sustava gotske moći na zapadu. Klodovik i Gundobad (burgundski kralj) su zajednički 
nastupali protiv Vizigota, a imali su i aktivnu podršku konstantinopoljskog dvora. 
Romejska flota je u vrijeme bitke kod Vujea kružila i pustošila duž apulijske obale, 
pa ostrogotska vojska nije na vrijeme mogla reagirati na posvemašnje rasulo nastalo 
neposredno nakon bitke. Gundobadova vojska je zauzela 1 opljačkala Narbonu i 
postavila opsadu Arla. Teodorik Amal je jednostavno morao intervenirati i već 508. 
god. n. e. u južnoj Galiji su djelovale Teodorikove oružane snage, koje su probile opsadu 
Arla. Krenula je i velika ostrogotska ofanziva u južnoj Galiji, u kojoj je posebno teško 
bila pogođena Gundobadova domena. Septimanija je spašena za Vizigotsko kraljevstvo 
na čije je čelo je postavljen Teodorikov unuk Amalarik. Proširena je i direktna vlast 

Teodorika na južnu Galiju, uglavnom na štetu burgundskog kraljevstva. Zbog 
teritorijalnih dobitaka u Galiji, Teodorik Amal je 510. godine n. e. dao obnoviti 
pretorijansku prefekturu za Galiju sa sjedištem u Arlu i za čijeg prefekta je postavio 
Liberija. Franačka nije uspjela izbiti na Sredozemno more. Problem je nastupio i sa 
Sigismundom u Burgundiji, jer je ovaj bio ortodoksni katolik i nastojao je održavati 
dobre odnose sa konstantinopoljskim dvorom. Uz to je 517. god. n. e. Sigismund dao 
pogubiti svoga sina Sergerika, unuka Teodorika Amala. Pri kraju vladavine Teodorika 
Amala su se pogoršali odnosi ostrogotskog ravenskog dvora i njegove arijanske dinastije 
sa ortodoksima katolicima i konstantinopoljskim dvorom. Zato je i ovo prijateljstvo 
Sigismunda i konstantinopoljskog dvora, Teodorik Amal moguće promatrao kao neku 
vrstu ortodoksno — katoličke alijanse, pa je planirao vojnu kampanju na Sigismunda. 
Međutim, pretekli su ga Franci 523. god. n. e. sa napadom na Sigismundovo kraljevstvo. 
Teodorik Amal je jedino mogao reagirati širenjem svoje domene u južnoj Galiji. Kada 
je umro Trasamund (koji je bio arijanac), na vandalski tron u Kartagini je 523. god. 
n. e. došao Hilderik koji je bio pokazivao sklonost prema ortodoksnom katoličanstvu. 
Kada je Amalafrida protestila, Hilderik je dao se ona i njena pratnja pobiju. Teodorik 
Amal je bio prilično ljut zbog umorstva sestre, i započeo je pripreme za vojnu ekspediciju 
protiv Hilderikovog režima, ali vojni pohod se nije desio jer je Teodorik Amal u toku 
priprema umro. 


Smrt i nasljeđivanje Teodorika Amala 


Teodorik Amal se morao posvetiti i reguliranju pitanju nasljedstva. Kako bi se učvrstio 
potencijal i legitimnost Amalasunte da bude nasljednik i time održi vlast Teodorikove 
porodice nad Italijom, došlo je 515. god. n. e. do njenog braka sa Eutarikom Kiligom 
(Flavius Eutharicus Cillica; živio cc 480. — 522. god. n. e.). Eutarik je bio ostrogotski 
plemenitaš iz loze Amala, koji je ranije živio u vizigotskom kraljevstvu. Amalasunta i 
Eutarik su imali dvoje djece i to sina Atalarika i kćerku Matasuntu. Problem je nastupio 
kada je Eutarik umro. Kada je Teodorik umro 30. VIII. 526. god. n. e., njega je naslijedio 
njegov malodobni unuk Atalarik (živio 516. — 2. X. 534. god. n. €.), sa Amalasuntom 
kao regentom. 


Teodorik je u germanskim legendama ostao zapamćen kao Ditrih von Bern (Dietrich von 
Bern). 

Teodorik Amal je bio sahranjen u mauzoleju u Raveni, koji je izgrađen 520. god. n. e. 
Njegovi posmrtni ostaci su bili uklonjeni za vrijeme romejske vladavine, kada je mauzolej 
pretvoren u crkvu. U Raveni se nalazila i velika skulptura konjanika nazvana Regisole 
(“Kralj Sunca”), a koja je vjerojatno predstavljala Teodorika Amala. Kasnije je ta skulptura 
prenešena prvo u Milano, a zatim u Paviju gdje je ostala dok nije uništena 1796. god. (od 
strane jakobinskog pavijskog kluba jer je za njih simbolizirala monarhiju). Regisole je 
veoma uticala na renesansnu umjetnost. 


Obnova antičke kulture za vrijeme Ostrogotske vladavine 


Vrijeme vladavine dinastije Amala (do početka Justinijanovog italijanskog rata) je bilo i 
vrijeme obnove antičke kulture i kasnorimskog političkog, društvenog i ekonomskog 
sustava, nakon skoro stoljetnog perioda nesigurnosti i kaosa. Posebno se taj kulturološki 
razvitak primjećuje u projektima restauracije drevnih antičkih građevina (npr. Pompejev 
teatar) i infrastrukture (ceste, akvadukti, isušivanje Pomptinskih močvara), ali i dizanju 
novih objekata. Pored mauzoleja, u Raveni su izgrađeni i drugi monumentalni objekti, 
kao što su: 

1. Bazilika (danas poznata kao Sant'Apollinare Nuovo) u Raveni, koja je za vrijeme 
ostrogotske vladavine bila glavna arijanska katedrala. Ova bazilika je 504. 
god. n. e. bila posvećena “Isusu Iskupitelju". Bazilika je poznata po svojim 
mnogobrojnim prelijepim mozaicima. Romeji su kasnije uništili dio sadržaja 
bazilike koji je bio previše arijanski ili gotski ili slavio Teodorika Amala. Ponovo je 
posvećena 561. god. n. e. , ali sada kao ortodoksno — katolička crkva sa imenom 
Sanctus Martinus in Coelo Aureo. Sadašnje ime je dobila 856. god. kada su u nju 
prenesene mošti sv. Apolinarija. 


S 
gi 
U 
ø! 
s 
a 


Slatka: pila pila 





Mozaici iz bazilike Sant'Apollinare Nuovo. 

Bazilika Sant'Apollinare Nuovo, vanjski izgled. 


2. Teodorikova palata u Raveni, koja nažalost nije sačuvana. 





Prikaz Teodorikove palate na mozaiku iz bazilike Sant'Apollinare Nuovo. 

I književna umjetnost je napredovala za vrijeme dinastije Amala. Može se sa pravom 
reći da je dinastija Amala bila nositelj obnove antičkog nasljeđa, i da nije bilo invazije 
Rimljana" grčkog jezika njihova asimilacija i apsorbcija bi bile dovršene u brzom roku, 
a antička kultura bi bila spašena. Umjesto toga, Italija ta metropola rimskog svijeta je bila 
uništena. 


Anno Domini 


U vrijeme Teodorikove vladavine, formulirano je i pravilo o računanju ere po sustavu 
“godine gospodnje", koje se i danas primjenjuje širom svijeta. Papa Gelasije je imenovao 
ugladnog i obrazovanog Dionisija Malog (Dionysius Exiguus; živio cc. 470. — cc. 544. god. 
n. €.), monaha porijeklom iz provincije Scythia Minor, da prevede neke dokumente iz 
papine arhive sa grčkog na latinski. Kasnije je za novoga pape Jovana I. prevodio sa grčkog 
na latinski Uskršnje tablice koje su ispisali sv. Teofil i sv. Kiril. Originalno su tablice bile 
datirane po Anno Diocletiani, odnosno od početka vladavine dominusa Dioklecijana. 
Dionisije nije želio da se korištenjem “Dioklecijanove ere" nastavi sjećanje na ovog 
neprijatelja kršćanstva. Zato on uvodi u upotrebu “kršćansku eru", odnosno počinje da 
računa godine u odnosu na po njemu pretpostavljenu godinu rođenja Isusa Krista. 
Dionisije je ovu novu metodu računanja protoka vremena uveo za vrijeme “konzula 
Proba Mlađeg", odnosno 525. god. n. e. Dionisije je do datuma “ovaploćenja" / inkarnacije 
(bez preciziranja je li riječ o začeću ili rođenju) Isusa došao koristeći vrlo zapetljane 
teološke matematičko - astronomske pa i astrološke proračune. Dionisije je ustvari 
pogriješio u računu, jer je Isus rođen nekoliko godina prije nego što njegova era počinje. 
Pored toga što je bio zaslužan za kreiranje ere koja se i danas koristi, Dionisije je poznat i 
kao osoba koja je priredila Uskršnje tablice sa skupom “argumenata koji su objašnjavali 
njegovo računanje. On je bio i poznati crkveni prevodilac i kolekcionar. 


Era “Anno Domini" je postala dominantna u Zapadnoj Europi, tek nakon što ju je koristio 
Beda Venerabilis kako bi datirao događaje u svome djelu i za vrijeme karolinške epohe. 
U ostatku svijeta se polako probijala u toku srednjeg i novog vijeka. U vizantijsko — 
pravoslavnom svijetu dominirala je u mediavelnom i ranonovjekovnom dobu tzv. 
“Vizantijska era od nastanka svijeta” ("Etn I'evć€ogoc Koouov kora Poualovc, "ETOG 
Kricgoc Koouov, "Eroc Koouov). 

VLADAVINA JUSTINIJANA I. 
527. — 565. god. n. e. 


Justinijan I. (cc 482/483. — 14. XI. 565. god. n. e.), vladao od 1. VIII. 527. do 14. XI. 
565. godine n. e. Kao vladar se zvao DAGPBiog Ilerpog ZaPPGTIOG ITovoTwiavoc / Flavius 
Petrus Sabbatius Iustinianus Augustus. Petar Sabatije je rođen u u kastelu Baderiana 
(danas Bader) nekih 6 km istočno od dardanskog grada Tauresium (20tak km jugoistočno 
od Skoplja), u seljačkoj porodici. Kognomen Iustinianus je dobio kasnije, kada je 
došao kao mladić u Konstantinopolis. Pošto nije imao djece, o njemu je staranje preuzeo 
Justin, tada visoki oficir carske garde. Justinijan je stekao prilično dobro obrazovanje i to 
iz historije, prava i teologije. Justinijan je neko vrijeme i sam bio u carskoj gardi. Kada je 
njegov ujak postao romejski car, Justinijan je postao njegova desna ruka, tako da je već i 
prije stupanja na carski tron Justinijan bio odlično upućen u državno stanje i poslove. 
U tom devetogodišnjem periodu Justinijan je bio konzul 521. godine n. e., a zatim i 
komandant istočne armije (magister militum). Osjećajući da mu se bliži kraj, Justin je 
1. IV. 527. godine n. e. svoga sestrića imenovao za suvladara. Justinijan je bio vrlo 
zanimljivog karaktera. Pokazivao je izrazitu marljivost i energiju, pa je zbog toga bio 
poznat i kao “car koji nikada ne spava". Isto tako nije bio ni arogantna osoba, pa i 
pristup njemu nije bio nešto težak. Ono što se isticalo u Justinijanovoj ličnosti jeste 
njegova velika pobožnost, a sam je bio ortodoksni katolik. Justinijan je bio i podržavalac 
plavog tima. Pošto nije dolazio iz redova etablirane konstantinopoljske ili bilo koje 
druge romejske aristokratije, Justinijan je uporište za svoju stećenu poziciju nalazio ne 
samo u svojoj radnoj etici nego i u tome što je oko sebe okupljao sposobne i talentirane 
ljude (i muškarce i žene) bez obzira na porijeklo. Sa značajnim brojem tih ljudi Justinijan 
je imao izražene odnose i veze već i prije oficijelnog stupanja na carski tron. 


Nezaobilazna osoba, i to ne samo iz Justinijanovog života, nego i iz romejske i opće 
euromediteranske politike, u ovom periodu je bila Teodora (Đgošopa, živjela cc 500. — 
28. VI. 548. god. n. e.). Teodora je bila porijeklom sa Kipra. Njen otac Akakije je bio 
“čuvar životinja koje su upotrebljavane u cirkusu, pristalica zelenih. Zvali su ga čuvarom 
medvjeda". Njena majka je bila plesačica i glumica. Teodora je imala još dvije sestre po 
imenima Komita i Anastazija. Prokopije prenosi zanimljivu priču iz njenog djetinjstva, 
neposredno nakon što je Akakije umro: “Žena (misli se na majku Teodorinu op.a.) je zapala 
u krajnju bijedu i udala se za drugoga muškarca, koji je trebalo kasnije da joj pomaže i 
u kućanstvu i u poslovima njenog prvog muža. Ali majstor igre zelenih po imenu Asterije, 
bio je podmićen od nekog drugog čovjeka da te ljude ukloni sa ove dužnosti i da bez ikakve 
muke uvede u posao ovoga čovjeka koji mu je dao novac. Naime, majstori igre mogli 
su da to rješavaju slobodno onako kako su htjeli. I kada je žena vidjela narod koji se bio 
skupio u cirkusu, stavila je djevojčicama vijence na glave i u ruke i postavila ih tamo da 

sjede kao da mole milost. Zeleni nikako nisu bili voljni da prihvate molbu, pa su im 
plavi dodijelili dodijelili ovo počasno mjesto, pošto je i čuvar medvjeda nedavno bio umro”. 
Te scene se Teodora dugo sjećala, i radi toga je bila podržavalac plavog tima. I Prokopije 
(u “Tajnoj historiji") i Jovan iz Efesa navode da je Teodora, slijedeći primjer svoje 
starije sestre Komito, radila u jednom od mnogih konstantinopoljskih bordela opslužujući 
mušterije niskog statusa i da je kasnije bila glumica. U to vrijeme posao glumaca, plesačica i 
pjevača se nije smatrao dostojnim, a glumice su često za novac ili neke druge pogodnosti 
nudile i seksualne usluge. Za vrijeme ovoga perioda, Teodora je i upoznala Antoninu, 
ženu sličnog backgrounda i buduću suprugu Belisara. Već sa 16 godina, Teodora je kao 
ljubavnica pratila dužnosnika Hekebola kada je on postao namjesnik Pentapolisa 
(Kirenajke). Sa Hekebolom je ostala skoro četiri godine, ali je vremenom od strane njega 
bila i loše tretirana i ostavljena. Kada je napustila Kirenajku, Teodora je jedno vrijeme 
boravila u Aleksandriji, i tamo je postala sklona miafisitizmu koji je dominirao 
egipatskom crkvom. Zatim je došla u Antiohiju gdje se srela sa Makedonijom, plesačicom 
plavog tima i osobom koja je imala veze sa Justinijanom.Teodora se u Konstantinopolis 
konačno vratila 522. god. n. e. i napustila je raniji stil života, sada se baveći predanjem 
vune blizu konstantinopoljske palate. Uskoro je upoznala Justinijana i vrlo brzo ga 
očarala svojom velikom ljepotom, šarmom i intelektom. Ne samo da je postala njegova 
ljubavnica, nego je Justinijan želio i da se oženi sa njom. Ipak da bi uopće došlo do braka, 
morale su se riješiti dvije velike prepreke i to zakon koji još od Konstantinovog vremena 
zabranjuje državnim dužnosnicima da se vjenčavaju sa glumicama i caricu Eufemiju 
koja je bila protiv braka Justinijana (kojeg je prihvatila kao svoga sina) i Teodore. Stvari 
su se izmijenile kada je Eufemija umrla, a Justin povukao zakon, i Justinijan se mogao 
zvanično vjenčati sa Teodorom. Inače, Teodora je imala sigurno kćerku (nepoznatog imena) 
iz perioda prije nego što se vjenčala sa Justinijanom. Tu Teodorinu kćerku i njenog (od 
kćerke) sina Atanasija Justinijan je tretirao prilično dobro, iako se vrela razilaze u tome da 
li je ili ne romejski princ i kasniji car bio njen biološki otac. Teodora nije Justinijanu bila 
samo supruga, nego i njegov najbolji oslonac i osoba od visokog povjerenja. Zahvaljujući 
svojoj prirodnoj inteligenciji, životnom iskustvu i njoj svojstvenoj odlučnosti Teodora je 
vrlo brzo postala vrlo moćna, utjecajna kao rijetko koja žena u ljudskoj historiji. Kasniji 
miafistički klerici i pisci su prilično uljepšali porijeklo i rani život Teodore. Inače Teodora 
je svoju poziciju na dvoru učvrstila i time što je svoju prijateljicu Antoninu udala za 
Belisara, a sestru Komito za vojskovođu Sitasa (Sittas / žizrac). 


U Justinijanovo doba je djelovao i jedan od najtalentiranijih i najvećih vojskovođa u 
historiji čovječanstva. To je bio Belisar (Flavius Belisarius, Beho&pwoc, živio cc. 500. 
— 565. godine n. e.) rođen u naselju Germane ili Germania (danas Sapareva Banya u 
jugozapadnoj Bugarskoj). U vojsku je ušao kao mladić, služeći u postavi tjelohranitelja 
Justina 1. Ubrzo su njegove sposobnosti i kvalitete bile zapažene i od cara i Justinijana. 
Belisar se posebno istakao kao inovativna osoba, pa mu je data dozvola da formira i 
obuči posebnu regimentu teške konjice (bucellarii) koju je kasnije brojno povećao na 

1500 ljudi. Bukelariji su bili naoružani sa kopljem, kompozitnim lukom hunskog tipa, 
džilitom, i širokim mačem, a bili su i dobro okopljeni. Kao dobro uvježbana jedinica koja 
se mogla boriti na različite načine u različitim situacijama bili su vrlo upotrebljivi, i kao 
strijelci i kao jurišna konjica. Belisar je u najboljoj drevnoj rimskoj tradiciji ustvari samo 
preuzeo od neprijatelja (poglavito Huna 1 Gota) njihovu opremu 1 načine borbi. Spajajući te 
različite elemente unutar jedne vojne formacije i nadodajući još i svoje novine, Belisar je 
stvorio ubitačan borberni stroj. Belisarovi bukelariji su postali nukleus formiranja svih 
romejskih armija koje je on kasnije, u toku ratova Justinijanove epohe, organizirao. Belisar 
je bio ortodoksni katolik. 


Tribonijan (TpiBoviavoc, živio cc. 485. — cc 547. god. n. e.), posljednji veliki rimski jurist, 
je rođen u gradu Side u Pamfiliji. On je bio odlično obrazovan i sa Justinijanom se upoznao 
prije stupanja potonjeg na carski tron. Tribonijan je, po enciklopediji Suda, bio sklon 
“paganstvu". Jovan Kapadokijski (lo&vvno o Kaznašokne), skromnog porijeklom iz 
kapadokijske Cezareje, je bio administrativni i financijski stručnjak. On je karijeru započeo 
kao notar (scriniarius) jednog magister milituma, možda samoga Justinijana prije nego što 
je ovaj postao car. I Jovan Kapadokijski je bio sklon “paganizmu'". Pored ovih osoba vrlo 
bitnu ulogu u justinijanskom sustavu su igrali i Justinijanovi rođaci, u prvom redu German 
koji se pokazao vrlo sposobnim zapovjednikom i administratorom. German je bio jedna 
od rijetkih osoba o kojima se Prokopije vrlo pozitivno izjašnjava, naglašavajući njegove 
sposobnosti, znanje i vrline. Od rođaka treba istaći i Germanovog brata Boraida ( Bopaišno) 
i Germanove sinove Germana Justina i Justinijana koji su isto ostvarili značajne vojne 
karijere. Justinijan I. je u tolikoj mjeri forsirao svoje familijarne veze, da je praktično svoju 
familiju koja je bila skromnog, seljačkog porijekla pretvorio u jednu od vodećih 
aristokratskih familija Konstantinopolisa. 


Corpus iuris civilis 


Prvi zadatak kojeg se prihvatila justinijanska administracija bilo je sređivanje pravnog 
sustava, što je uključivalo i kompletnu reviziju i sistematizaciju rimskog prava. To niko 
ranije nije pokušao. 


U to vrijeme su u pravnom sustavu egzistirala tri kodeksa carskih zakona i drugih 
konstitucija (Codex Gregorianus, Codex Hermogenianus i Codex Theodosianus), od kojih 
su mnoge već bile zastarjele ili se nalazile u međusobnom konfliktu. To je samo izazivalo 
zbrku i među pravnicima i u funkcioniranju sustava. 


Svo djelo, odnosno kolekcija, justinijanske i kodifikacije i legislative je poznato (od 1583. 
god.) pod imenom Corpus iuris civilis i sastoji se od: 

1. Codex lustinianus. Riječ je o kodifikaciji, kompilaciji pa i modifikaciji konstitucija / 
constitutiones princepsa i dominusa od vremena Hadrijana. Za realizaciju ovog 
zadatka Justinijan je u februaru imenovao 10-članu komisiju sa zadatkom revizije, 
kompiliranja i kodifikacije ranijih kompilacija i pojedinačnih zakona. U početku je 
komisijom oficijelno rukovodio Jovan Kapadokijski (tadašnji pretorijanski prefekt), 
a u njoj se nalazio Tribonijan koji je kasnije vodio projekt pravne kodifikacije. 
Tribonijan je i najzaslužniji za uspjeh projekta. Prva verzija je izdana 7. IV. 529. 
god. n. e. Kopije prvog izdanja, izuzev jednog fragmenta na egipatskom papirusu 
(koji je predstavljao sadržaj), nisu sačuvane. Druga, konačna verzija (poznata kao 
Codex reptitae praelectionis) pojavila se 16. XI. (a postala važeća od 30. XII.) 534. 
god. n. e. 


2. Digesta ili Pandectae je sastavljena od većinom kraćih ekscerpta / sažetaka iz 
djela ranijih rimskih pravnika od autoriteta. Kako bi se dovela u red mišljenja 
autoritativnih ranijih pravnika, Justinijan je dao nalog da se ona sažmu, 
pojednostave, pojasne i eliminiraju konfliktnosti u njima. Tribonijan je zato 15. XII. 
530. god. n. e. formirao 16-članu komisiju sa zadatkom da izvrši postavljeni 
nalog. Sažetci se dijele na 50 knjiga, svaka knjiga sastoji se od titula, koje su dobile 
odgovarajuće naslove, a svaka titula iz pojedinih sazetaka, koji sadrže mišljenja 
ovog ili onog pravnika. Digesta je postala važeća 30. XII. 533. god. n. e. 


3. Institutiones lustiniani su objašnjavale načela zakona i služile su kao i neka 
vrsta udžbenika prava. Njihove odredbe su imale snagu zakona. Institucije su 
urađene od strane dvojice profesora i to Teofila i Doroteja pod vodstvom i 
supervizijom Tribonijana, i pojavile su se 21. XI. (a postale važeće od 30. XII.) 
533. god. n. e. 


4. Novellae Constitutiones / Neapoi švaračeic je kolekcija novih zakona koji su se 
izdavali za vrijeme Justinijanove vladavine nakon 534. god. n. e. Novele su 
predstavljale neku vrstu suplementa Korpusa, a skupljene, obrađene i izdane su 
nakon Justinijanove smrti. Za razliku od ostatka Korpusa koji je uglavnom pisan 
latinskim jezikom, Novellae su bile na grčkom. Ta jezička distinkcija jasno ukazuje 
koliko je već u Justinijanovo doba prilično odmaklo transformiranje Države sa 
sjedištem u Konstantinopolisu u grčko — orijentalno Carstvo. Dok su raniji zakoni 
bili primarno na latinskom, sada su oni na grčkom jeziku. 


Iako "Corpus iuris civilis" nije načelno unosio u rimsko pravo ništa što bi bilo principijelno 
novo, iz njega su odstranjeni momenti koji bi se morali smatrati anakronizmom, ili je 
pak, naprotiv, ozakonjeno ono što je ušlo u praksu. Tako su, na primjer, iščezli mancipacija 
i iure cessio kao načini stjecanja stvari, i u svezi s tim u Kodeksu nema podjele predmeta 
na res mancipi i res nec mancipi. Priznavana je samo pismena stipulacija. U znatnoj 
mjeri ublažena je očinska vlast i zabranjena je prodaja djece, a za ubojstvo sina ocu je 

prijetila teška kazna. Na ubojstvo roba s predumišljajem gledalo se kao na zločin i krivac 
je podlijegao kazni, ali se ubojstvo bez predumišljaja, u koje je uvrštavana i smrt za 
vrijeme batinanja, nije kažnjavalo. U nasljednom pravu ukinuta je mancipaciona 
oporuka, povezao sa suvišnim formalnostima, a stvorene su nove službene forme kao 
što su oporučno ostavljanje uneseno u sudski protokol ili podneseno caru. Konačno je 
uklonjena razlika između agnata i kognata u pogledu oporučnog ostavljanja, nije bilo 
važno ni to nalazi li se nasljednik pod oporučiteljevom vlašću ili je slobodan od nje; 
uziman je u obzir samo stupanj srodstva. 


Svi dijelovi Korpusa su imali snagu zakona i namjera im je bila da služe i kao jedini izvor i 
kao osnova pravne djelatnosti i zakonodavstva. Corpus iuris civilis predstavlja najveći 
pravno — historijski dokument u povijesti čovječanstva u kojem su skupljeni raznorazni 
leges, senatusconsulta, carski dekreti i responsa prudentum (mišljenja i interpretacije 
pravnika). Korpus je u prilično mjeri i doprinio i opstanku i kasnijem zaživljavanju rimskog 
prava. Na istoku je on predstavljao i osnovu za kasniji razvitak mediavelnog romejskog 
prava (za Lava III., Vasilija I. i Lava VI.). Na zapadu, Korpus je oficijelno uveden u 
upotrebu samo u Italiji i Zapadnom Iliriku i to pragmatičkom sankcijom iz augusta 554. 
god. n. e., a odatle se raširio zapadnom Europom da bi u XII. st. postao osnova i za zapadno 
i središnjoeuropske zakonike. Korpus je imao utjecaja i na kanonsko, crkveno pravo. 
Tako je i utjecaj Korpusa na razvitak pravnog sustava i znanosti više nego i očigledan. 
Ustvari najveće zavještanje Justinijanove vladavine povijesti i razvitku čovječanstva bio 
je Corpus iuris civilis, izrađen pod vodstvom i nadzorom Tribonijana. 


Iberski rat od 526. do 532. god. n. e. 


Justinijan je naslijedio i rat koji je izbio zbog zakavkaske Iberije. Iranci su u početku imali 
uspjeha, jer su uspjeli da do 527. god. n. e. uguše pobunu u Iberiji, a neuspješne su bile i 
romejske ofanzive na Nisibis i Tebetu. Naredne 528. god. n. e. Iranci su vršili pritisak iz 
Iberije sa ciljem zauzimanja protivničkih utvrda u istočnoj Lazici. Tada se Tzath I. obratio 
za pomoć Justinijanu 1. Zahvaljujući pomoći koju je dobio, Tzath I. je uspio da odoli 
napadima Iranaca. 


Konstantinopoljski dvor je zbog lošeg stanja na frontu, odlučio da reorganizira svoje snage 
na Istoku. Tako je od jedinstvene komande (magister militum per Orientem) odvojena 
zasebna komanda (magister militum Armeniam at Theodosiopolis) koja je bila odgovorna za 
sjevernu liniju fronta i na njeno čelo je postavljen Sitas. 

Kao zapovjednik romejskih trupa je postavljen Belisar (magister militum per Orientem). 
On je već 528. god. n. e. poveo ekspediciju u Tanuris, gdje je neuspješno pokušao da zaštiti 
romejske radnike koji su gradili utvrde na granici. 


Poseban problem za Romeje su predstavljali napadi iranskog saveznika al-Mundhira III 
ibn al-Nu'mana, kralja arapskih Lakhmida, na Siriju. Čak su 526. god. n. e. bila zarobljena 
i dvojica romejskih zapovjednika Timostrat i Jovan. Justinijan I. je morao poslati i 
izaslanstvo koje je tražilo mir od al-Mundhira III ibn al-Nu'mana. Međutim, arapski 
Lakhmidi su nastavili pljačkaške napade, a posebno je žestok bio napad iz 529. god. n. e. 
Vojska al-Mundhira III ibn al-Nu'mana je duboko prodrla u Siriju, ali nije zauzela Antiohiju 
jer je u nju poslana velika vojska kako bi je zaštitila. Arapsko — lakhmidski kralj se vratio 
sa mnogo plijena, uključujući i 400 redovnica koje je spaljivanjem dao prinijeti kao žrtvu 
boginji al — Uzza. Kako bi se dobio ravnopravan suparnik Lakhmidima, Justinijan je ojačao 
arapsko — gasanidskog kralja Al-Haritha ibn Jabalaha (Aha cy ul, Flavios Arethas, 
DAGPioc Apć0ac, Khalid ibn Jabalah = 4+ a 02214; vladao cc 528. — 569. god. n. e), 
dajući mu i titule patricija i filarha Arapa / Saracena (Toqrpikioc Kol pVAApxoc TGV 
Xapoknvov). Arapski Gasanidi su se pokazali kao odlični saveznici Romeja i uz Belisara 
su prilično doprinijeli promjeni ratne situacije na istoku. 


Usred rata sa Iranom i napada lakhmidskih Arapa, došlo je 529. god. n. e. do nove 
samaritanske pobune koju je vodila harizmatička ličnost Julijana ben Sabara (ili ben Sahira) 
sa mesijanskim pretenzijama. Julijan ben Sabara se proglasio za kralja Izraela. Ova pobuna 
je bila i najnasilnija u odnosu na sve druge samaritanske pobune. Samaritanska armija je 
napala i opustošila gradove Skitopolis, Primorska Cezareja, Betlehem, Emmaus i Neapolis. 
Pobunjenici su masovno ubijali kršćane i palili i razarali crkve. Ubijen je i Amonas / 
Sammon / Ammon, episkop grada Neapolis, a gradski svečenici su masakrirani i zapaljeni 
zajedno sa moštima i relikvijama svetaca. Do 530. god. n. e. Julijan ben Sabara je zauzeo 
svu Samariju. Najzaslužniji za ugušenje ustanka 531. god. n. e. je bio arapsko — gasanidski 
vladar Al-Harith ibn Jabalah, a pokolj nad Samaritancima je bio golem. U roblje je 
pretvoreno oko 20.000 samaritanskih dječaka i djevojaka, a desetine hiljada Samaritanaca 
su pobijene. Ovaj put Samarija je bila u potpunosti opustošena. 


Sa Belisarom na čelu istočne armije i arapskim Gasanidima sreća na frontu se počela 
okretati na romejsku stranu. Do bitke je došlo u junu 530. god. n. e. kod Dare. Romejska 
vojska (u kojoj su se nalazili hunski i herulski plaćenici) kojoj je na čelu stajao Belisar 
imala je cc 25.000 ljudi, a iranska kojom je komandovao Perozes je imala cc 50.000 ljudi. 
lako je imao na raspolaganju duplo manje vojnika, Belisar je izvojevao veliku pobjedu. 
Na polju je ostalo više od 8000 mrtvih sasanidskih vojnika. Nedugo zatim, u ljeto iste 
godine kod Satale je teško poražena i druga iranska armija pod komandom Mihr — Mihroa 
od duplo manje romejske armije koju su vodili Sitas i Dorotej. 

Međutim, poraženoj iransko — sasanidskoj armiji je u pomoć došla arapsko — lakhmidska 
armija i 19. IV. 531. god. n. e. došlo je kod Kalinika do nove bitke. Trupe pod komandom 
iranskog zapovjednika i velikaša Azarethesa su brojale 15.000 iranskih konjanika i 5.000 
Lakhmidskih Arapa. Oko 20.000 vojnika je brojala i romejsko . gasanidska armija. Ovaj 
put su pobijedili Iranci, ali su gubici na obje strane bili vrlo teški. Belisar je opozvan u 
Konstantinopolis, a za komanda cijelog fronta prema Iranu je postavljen Sitas. U toku ljeta 
iste godine, inicijativa je ponovo bila na romejskoj strani kada su zauzete neke utvrde u 
Jermeniji. 


Iberski rat koji se odužio godinama, i koji je odnio veliki broj života, pokazao se 
neodlučenim. Sa smrću “šaha nad šahovima“ Kavada I. u septembru 531. god. n. e. put 
prema završetku iberskog Tata se ubrzao. Njegov nasljednik Hosrau / Husrev I. (vl. 531. — 
579. god. n. e.) nije baš imao sigurnu poziciju na sasanidskom tronu, a i Justinijan je već 
imao planove za nove ratove na zapadu. I uskoro je u ljeto 532. god. n. e. romejsko 
izaslanstvo sa Hosrau I. sklopilo mir. Ovaj mir je nazvan “Vječni mir" / GNEpavroG giprjvn 
i po njemu su Romeji bili obavezni da isplate 11.000 funti zlata, kao kontribuciju za 
to što Iranci čuvaju kavkaske prolaze od upada sjevernih “barbara”. Dara je ostala u 
romejskim rukama, ali je sjedište vojvode Mesopotamije iz nje premješteno u grad 
Konstantina. Zauzete romejske i iranske utvrde u Laziki i iranskoj Jermenije su morale 
biti vraćene strani koja ih je kontrolirala prije rata. Iberskim izbjeglicama je garantirana 
sigurnost ako se žele vratiti u svoje domove. Ovaj mir je trajao do 540. god. n. e. 


Zatvaranje Akademije u Ateni 529. god. n. e. 


Justinijanovo ime se veže i za jedan od najvećih u historiji dogmatskih udara na 
intelektualizam i slobodu savjesti i spoznaje. Početkom V. st. n. e. je u Ateni je oživljen rad 
Akademije od strane tada vodećih neoplatonista. Ovi atenski neoplatonisti su nazivali sebe 
“nasljednicima” Platona, iako nije bilo stvarnog institucionalnog kontinuiteta sa drevnom 
Akademijom. Starješine Akademije neoplatonizma u Ateni su bili Plutarh Atenski, Sirijan, 
Prokl, Marin, Isidor i (posljednji) Damascije. Svoj vrhunac kao znanstvena i filozofska 
škola Akademija neoplatonizma u Ateni je doživjela za vrijeme rukovođenja Prokla (umro 
485. god. n. e.). Justinijan je zabranio rad Akademije 529. god. n. e. Ovaj datum se često 
uzima i kao konačni kraj antičkog povijesnog razdoblja i pravi početak mediavelnog 
doba. Po Agatiji, Damascije je sa šestoricom svojih kolega je (možda 532. god. n. e.) 
zatražio azil na dvoru “šaha nad šahovima” Hosrau I. Oni su sa sobom nosily i dragocjene 
spise iz književnosti, filozofije i znanosti. Kada je zaključen mir između Justinijana I. 
i Hosrau I., garantirana je i osobna sigurnost i sloboda povratka za navedene filozofe. 

Vjeruje se da se Damascije nakon izgnanstva u Iranu, smjestio u Aleksandriju, gdje se 
posvetio pisanju svojih radova. 


Pobuna Nika (žragic Tod Nika) 532. god. n. e. u Konstantinopolisu 


Konstantinopolis je u ovo vrijeme zbog ponašanja, nereda i huliganstva koje su izazivali 
navijaći i pristalice timova zelenih i plavih bio i grad sa niskom stopom osobne 
bezbjednosti. Nisu se dešavali sukobi samo između pristalica timova, nego su napadani i 
obični ljudi. Te ulične bande su pljačkale, otimale ljude, silovale, ubijale. Zbog dominatskog 
načina uprave, timovi su postali i načini ispoljavanja stavova po određenim političkim, 
religijskim, socijalnim, društvenim pitanjima. Timovi su bili vrlo moćne institucije, 
povezane i sa utjecajnim, bogatim i moćnim slojevima konstantinopoljskog društva. 
Krajem 531. i početkom 532. god. n. e. situacija se prilično usložnila. Neki plavi i zeleni su 
bili uhapšeni zbog ubistava koja su se desila prilikom nemira nakon posljednje utrke. 
Izuzev jednog plavog i jednog zelenog, svi ostali su bili obješeni. Ova dvojica su 10. I. 532. 
god. n. e. pobjegli i sakrili se u jednu crkvu koja je bila opkoljena sa konstantinopoljskom 
ruljom. Inače je situacija u gradu bila vrlo napeta i zategnuta i zbog drugih razloga. Iberski 
rat je još uvijek trajao, nezadovoljstvo je raslo zbog visokih poreza, a masa je krivicu za 
svoje nedaće svaljivala na visoke dužnosnike justinijanske administracije kao što su 
Jovan Kapadokijski i Tribonijan. Nove utrke su trebale biti održane 13. 1. 532. god. n. e. 
Oba tima su sada tražila da oba preživjela navijaća budu u potpunosti amnestirana. 


Na hipodromu se 13. I. 532. godine n. e. skupila brojna i vrlo bijesna masa i od samoga 
početka utrka Justinijan je bio izložen uvredama gledalaca. Pri kraju dana, prilikom 22 
utrke, masa je ujedinjeno počela uzvikivati grčku riječ Nika (u značenju: pobijedi ili 
osvoji). Vrlo brzo je na hipodromu došlo do otvorene pobune združenih i zelenih i plavih, 
a u gradu je nastupio neviđeni kaos. Vatre koje su izbile uništile su dobar dio grada, 
između ostalog i crkvu sv. Sofije. Pobunjenici su zahtijevali da Justinijan odmah otpusti 
Jovana Kapadokijskog (tada pretorijanski prefekt za Istok) i Tribonijana (tada quaestor 
sacri palatii). Velika palata, koja se nalazila u samoj blizini hipodroma, je praktično bila 
pod opsadom pet dana. U njoj su bili i Justinijan, i Teodora i Belisar i mnogi drugi visoki 
dužnosnici. Ubrzo je postalo jasno da pobunjenici traže kandidata za novog cara. U prvi 
plan su naravno izbila imena Anastazijevih nećaka (Flavija Proba, Hipatija i Pompeja). Ne 
željeći se upuštati u avanturu i vezati sa navijačkom pobunom koja dobila naziv po 
poviku “Nika", Flavije Prob je pobjegao iz Konstantinopolisa, dok su braća Pompej i 
Hipatije pobjegli (zajedno sa ostatkom konstantinopoljskog senata) u Veliku palatu. 
Međutim, paraonični Justinijan se plašio izdaje unutar samoga kompleksa Velike palate, 

gdje bi lako ekskubitori mogli doći na ideju da sami proglase nekoga za cara. Zato je iz 
Velike palate izbacio braću Hipatija i Pompeja 1 time ih praktično isporučio pobunjenoj 
rulji Hipatija i Pompeja. Hipatije je nasilno odvučen iz svoje kuće, uz otpor njegove 
supruge Marije, i proglašen za novoga cara, 


Justinina je u prisustvu svojih najbližih savjetnika 17. 1. 532. god. n. e. razmatrao i 
mogućnost da se napusti Konstantinopolis i pobjegne u Herakleju. Međutim, toj ideji se 
odmah suprostavila Teodora. Po Prokopiju (iz De Bellis) ona je izjavila : “Da li žena treba 
da pruži muškarcima uzor hrabrosti, o tome sada ne vredi raspravljati. U trenucima 
beznadežne opasnosti svako treba da čini onoliko koliko može. Ja mislim da sada ne treba 
bežati, čak iako nam bekstvo donese sigurnost. Svako ko se rodi ne može izbeći smrt, ali ja 
ipak ne mogu podneti da onoga ko je bio car vidim kao izgnanika! Nadam se da neću 
doživeti da vidim sebe bez carskog purpura, niti da me ljudi koje srećem ne oslovljavaju 
kao caricu! A ako ti želiš da se spaseš, o Care, to je bar prosto. Imamo novca, more je pred 
tobom a tu su i brodovi. Ali, ipak upitaj sebe, kada budeš bio na sigurnom, da li bi trampio 
takvu sigurnost za smrt. A što se mene tiče, ja ipak cenim onu staru izreku koja kaže da je 
purpur dostojan pokrov.“ 


Umjesto da se bježi, pristupilo se izradi plana za obračun sa pobunjenicima. Na jednoj 
strani Belisar i Mund su razradili vojni plan napada, dok je dvorski eunuh sposobni 
Narses sa zlatom napustio palatu i otišao vođama plavih. Pored toga što ih je potplatio, 
Narses je vođama plavih rekao da je Justinijan bio naklonjen njima, a da je Hipatije 
naklonjen zelenima. I 18. I. 532. god. n. e. dok su carske trupe koje su vodili Belisar i 
Mund upale u Hipodrom ubijajući sve ispred sebe, došlo je i do žestokog međusobnog 
obračuna plavih i zelenih. Toga dana na hipodromu se desio veliki pokolj, neviđen u 
historiji. Ubijeno je oko 30.000 ljudi, a inače je poginulo u neredima još desetina hiljada 
ljudi. Vlast justinijanskog režima je učvršćena, grad je obnavljan nakon petodnevnog 
kaosa. Hipatije i Pompej su odmah bili uhapšeni. Justinijan je izgleda želio da poštedi 
život Hipatija, ali je protiv toga bila Teodora. Obojica braće su pogubljena. Justinijan je 
dao i konfiscirati njihovu imovinu, kao i drugih konstantinopoljskih senatora koji su 
podržali pobunu. Kasnije je ipak djeci Hipatija i Pompeja i drugima povratio titule koje su 
imali, kao 1 veći dio imovine. Justinijanski režim je prognao i Flavija Proba 1 konfiscirao 
njegovu imovinu, ali je već sljedeće godine on amnestiran, dozvoljen mu je dolazak u 
Konstantinopolis i imovina vraćena. 


Narses (Lupuku, Napong, živio 478. — 573. god. n. e.) je bio jermenskog porijekla. Mnogi 
detalji iz njegovog ranoga života su nepoznati. Ovaj dvorski eunuh se u historiji prvi 
put pojavljuje 530. god. n. e., kada je bio službenik trezora i carskih financija. Narses je 
bio vrlo sposoban, inteligentan i izrazito kršćanski pobožan. Narses će se pokazati kasnije 
kao umješni vojni zapovjednik. 

Mund (Movvšoc, umro 536. god. n. e.) je bio sin Giesmusa, kralja Gepida i nećak drugog 
gepidskog kralja Trapstila. Nakon smrti njegovog oca u bitci protiv Ostrogota, Mund je 
prihvatio poziv Teodorika da mu se pridruži. Nakon smrti Teodorika, Mund se vratio u 
svoju domovinu. On je 529. god. n. e. poslao izaslanike Justinijanu nudeći svoje usluge. 
Njegova ponuda je bila prihvaćena i Mund je bio imenovan za magister militum per 
Illyricum. U naredne dvije godine je na ovoj zapovjednoj dužnosti pokazao kvalitete 
odbijajući napade Slavena i Protobugara, i šaljući mnogo ratnog plijena u Konstantinopolis. 
U vrijeme pobune Nika se zatekao u Konstantinopolisu, a na raspolaganju je imao jednu 
dobru jedinicu herulskih plaćenika. 


Pored Belisara, Sitasa, Munda, Sitasa od visokih zapovjednika romejske vojske za vrijeme 
Justinijana vrijedi istaći i Hermogena (Epuoy&€vnc, umro 535./536. god. n.e.). Hermogen 
(porijeklom iz Scythia Minor, današnja Dobruđa u Rumuniji) je pored vojnih 
zapovjedništava obnašao i civilne administrativne i diplomatske službe. On se posebno 
istakao u diplomatskim misijama prema sasanidskom dvoru i na frontu prema Irancima 
u Iberskom ratu. 


Pored svih dosada navedenih osoba koje su bile sastavni i bitni segment justinijanskog 
režima, vrijedi navesti još i Petra Patricija (Petrus Patricius, Il€rpoc o Ilarpikioc, živio 500. 
—565. god. n. €.) i Petar Barsima (Petrus Barsumes, Il€rpoc Bapovune) koji su se istakli 
nešto kasnije, nakon Nika pobune. Petar Patricije je rođen u Solunu, a nakon završetka 
studija prava on je postao uspješni advokat u Konstantinopolisu. Tako je zapažan od 
strane Teodora, i onda je ušao u justinijansku administraciju u kojoj se istakao kao 
diplomata i visoki dužnosnik. Zapažen je i kao historičar. Petar Barsim, porijeklom Sirijac 
i originalno “banker”, se istakao radeći sa javnim financijama i administracijom. 


Vandalski rat 533. — 534. god. n. e. 


Pri samom kraju Genserikove vladavine konačno je uspostavljan mir između Vandalsko — 
kartaginskog kraljevstva i dvije rimske države. Genserik je umro 25. I. 477. god. n. e. u 
dobi od oko 88 godina. Njega je naslijedio sin Hunerik (v1. 477. — 23. XII. 484. god. n. e.), 
koji se više koncentrirao na unutrašnju politiku i konsolidaciju kraljevstva. Hunerik i 
Eudokija su imali sina Hilderika. Hunerik i bio i prvi kralj koji je koristio titulu “kralj 
Vandala i Alana". Iako je u početku kao arijanski kralj vodio snošljivu politiku prema 
sjevernoafričkim ortodoksima — katolicima, nakon 482. god. n. e. je započeo politiku 
pritiska prema ortodoksima — katolicima. U njegovo vrijeme zabilježena su i martirstva 
katolika — ortodoksa. Hunerik je proganjao i manihejce, a kako bi se riješio konkurencije 

odgovoran je i za smrt mnogih pripadnika dinastije. Na samom kraju njegove vladavine 
došlo je do uspješne pobune Maura u planinama Aurčs. 


Hunerika je naslijedio nećak Guntamund (živio cc 450. — 496. god. n. €.). Prestali su 
progoni po vjerskoj osnovi, a i ekonomija je stabilizirana. Međutim, veći dio Sicilije je 
izgubljen, jer su ga zauzeli Teodorikovi Ostrogoti, a pojačavali su se i napadi maursko — 
berberskih zajednica iz unutrašnjosti. Guntamunda je naslijedio brat Trasamund (vl. 496. — 
523. god. n. e.), a njegova supruga je bila Amalafrida (sestra Teodorika Amala). Za vrijeme 
njegove vladavine pojačali su se problemi koje je vandalsko — alansko - kartaginsko 
kraljevstvo imalo sa berberskim zajednicama u unutrašnjosti sjeverne Afrike. Tripolitanski 
Berberi su pod komandom Kabaona porazili vandalsku vojsku, a u zadnjoj godini 
Trasamundove vladavine u ruke Berbera je pao i važan grad Leptis Magna. U doba 
Trasamunda je vladala tolerancija prema ortodoksima — katolicima, a održavane su i 
dobre relacije sa konstantinopoljskim dvorom. 


Trasamunda je naslijedio Hilderik (vl. 523. — 530. god. n. e.), sin Hunerika i Eudokije. 
Ono što je izdvojilo ovoga unuka i Genserika i Valentinijana III. u odnosu na pređašnje 
kraljeve bilo je to što je on počeo favorizirati katoličku ortodoksiju. Njegova vladavina je 
bilo i vrijeme odličnih relacija sa konstantinopoljskim dvorom, a po Prokopiju Hilderik i 
Justinijan su se smatrali i prijateljima. Međutim, njegova prokatolička politika je počela 
da izaziva odium kod vandalske arijanske aristokratije, posebno kada su i Vandali počeli 
prelaziti na ortodoksno — katoličko kršćanstvo i nakon poraza koji je Hilderika vojska 
pretrpila od Maura u Byzacena. Došlo je do pobune pod vodstvom njegovog rođaka 
Gelimera (živio cc 480. — 553. god. n. e.), koji je dao svrgnuti i zatočiti Hilderika dok je sam 
postao kralj. 





Srebrni novčić sa likom Hilderika na aversu, i legendom FELIX — KARTG na reversu. 

Zbog ovoga je došao protest sa konstantinopoljskog dvora, i zahtjev da se kraljevski 
tron vrati legitimnom kralju. To je bilo odbijeno. Kada je Gelimer odbio zahtjev drugog 
konstantinopoljskog poslanstva da se Hilderik pusti da ode u Konstantinopolis, rat je 
bio neizbježan. 


Nakon mirovnog sporazuma sa Iranom, Justinijan 1. je naredio skupljanje invazionih 
trupa. Ovaj rat je imao i karakteristike vjerskog rata, sa ciljem zbacivanja arijanske dinastije. 
Gelimer se suočio i sa činjenicom da mu je uprava bila nestabilna. Svojim akcijama je 
izazivao podozrenje pa i otvorene pobune i kod vandalske aristokratije i kod domicilnog 
stanovništva. Prvo se pobunio vandalski namjesnik Sardinije po imenu Godas (koji se 
proglasio i samostalnim vladarem), a ubrzo zatim je izbio i ustanak domaćeg stanovništva 
u Tripolitaniji pod vodstvom Pudentija. Moguće je da su ove pobune bile inicirane i 
diplomatskim ili drugim aktivnostima konstantinopoljskog dvora. Uostalom, Justinijan I. 
je i uputio pomoć Godasu. Kako bi se ugušila pobuna na Sardiniji, Gelimer je tamo poslao 
veći dio flote i 5000 vojnika pod komandom njegovog brata Tzazona. 


Tzazo se uspio iskrcati kod Kaljarija, i vrlo brzo je ugušio pobunu, a poginuli su i Godas i 
njegovi vojnici. Ovo se desilo prije dolaska romejske pomoći. 


Slanje ovih trupa na Sardiniju se pokazalo kao bitna strateška greška, jer je time otvoren 
put za dolazak romejske invazione flote. Gelimer vjerojatno nije očekivao tako brzi 
napad sa romejske strane, ili je potcjenjivao Romejsku vojsku poglavito zbog njenog 
poraza iz 468. godine n. e. kod rta Bon. Gelimer nije intervenirao ni u Tripolitaniji. 
I romejska diplomatija je bila bolja od Gelimerove, jer je dozvolila da romejska 
invaziona flota koristi luku Sirakuze i da se tamo snabdiju romejske trupe. 


Za komandanta romejskih trupa u ovom ratu je postavljen Belisar. Ukupno je on sa 
sobom poveo između 16.000 i 18.000 ljudi (comitatenses, federati, bukelariji, Huni i 
Heruli). Ekspedicioni korpus je bio iznenađujuće mali po brojnosti, iako su po kvaliteti 
to bili najbolji vojnici tadašnjeg Mediterana. lako je Gelimerova vojska bila znatno 
brojnija, činjenica je da su ratničke osobine Vandala i Alana prilično oslabile u uvjetima 
sjeverne Afrike i uslijed prilično ugodnog i luksuznog života koji je vodila vladajuća 
vandalska aristokratija. Za samo pola stoljeća, potpuno se izokrenuo način života te elite. 
Uz to, vandalska armija je bila inferiorna i u odnosu na nove taktičke metode koje je uveo 
Belisar. Uz to, vandalsko — alansko — kartaginsko kraljevstvo je oslabljeno i opozicijom 
ortodoksa — katolika koji su dominirali nad domicilnim većinskim stanovništvom, 
sukobima unutar vladajuće elite i problemima sa berberskim zajednicama. 


Belisarov korpus se u ljeto 533. god. n. e. iskrcao na prostoru Capu Vada (danas Ras 
Kaboudia), nekih 240 km južno od Kartagine, i krenuo je prema sjeveru duž obalnog puta 
praćen velikom flotom. Kada je dobio vijest o iskrcavanju Belisarovih trupa, Gelimer je 
naredio da se ubiju Hilderik i njegove pristalice. Do bitke je došlo 13. IX. 533. god. n. e. 
kod mjesta zvanog Ad Decimum, i u njoj je poražena Gelimerova armija. Tada su poginuli 

i Gelimerov brat Amatas i nećak Gibamund. Belisar je ubrzo zauzeo Kartaginu, a Gelimer 
se povukao prema Numidiji gdje je reorganizirao svoju vojsku. Opozvan je Tzazon sa 
Sardinije, a okupljene su i nove snage. Sudbina vandalsko — kartaginskog kraljevstva je 
odlučena 15. XII. 533. god. n. e. bitkom kod Trikamaruma. U ovoj bitci Gelimerova armija 
je u potpunosti poražena, Tzazon je poginuo, tabor zauzet od romejskih vojnika, a kralj 
je sa najbližom pratnjom pobjegao u numiđanske planine među Berbere. Vandalsko — 
kartaginsko kraljevstvo nije više postojalo. Gelimer se sa svojom pratnjom sklonio u 
berberski grad Medeus na planini Papua. Belisar je poslao odred vojnika pod komandom 
Herula Farasa. U romejske ruke su pali i golemo kraljevsko blago i riznica. U romejske 
ruke su pali i Sardinija, Korzika i Balearski otoci, a vlast je utvrđena i u najudaljenijim 
dijelovima nekadašnjeg vandalsko — kartaginskog kraljevstva i na području Heraklovih 
stubova (gibraltarski moreuz). Ovaj rat su iskoristili i Ostrogoti, pa su zauzeli Lilibej, koji 
su Romeji zahtijevali da se njima preda kao ostavština nekadašnjeg kraljevstva. Sam 
Gelimer se predao u martu 534. god. n. e. 


The Vandalic War between the 
Byzantine Empire and the Vandals 
533-534 


GD Anti-Vandal revolt in Tripolitania; Byzantine 
troops from Cyrenaica occupy the province 
(spring 533) 

( Revolt of Godas in Sardinia; Gelimer, King of 
the Vandals, dispatches buik of Vandal foet 
under his brother Tzazo (spring 533) 


@ Gelimer flees from defeat to Bulla Regia, 
recalis Tzazo and his army and advances io 


Carthage: Belisarius comes out to meet them, 
Battie of Tricamarum (Nov.-Dec. 533) 

@ Ostrogoths seize Vandal outpost of Lilybaeum 
(autumn 533) 

@ Gelimer flees to Mt Papua, where he is 
blockaded (winter 533/534). Belisarius seizes 





Sam Belisar se nije dugo zadržao u Africi, jer su protiv njega radili potajno mnogi 
njegovi potčinjeni časnici koji su slali poruke Justinijanu tvrdeći da Belisar namjerava 
da ustanovi soje kraljevstvo u Kartagini. I u ljeto 534. god. n. e. Belisar je napustio 
Afriku, povevši sa sobom mnoge zarobljene Vandale, kraljevski trezor (koji je uključivao 

i mnoge stvari opljačkane prilikom zauzimanja Rima 455. god. n. e.) i samoga Gelimera. 
U Konstantinopolisu je Belisar proslavio trijumf. 


Gelimer je oslobođen i dobio je jedno imanje u Galatiji. Mnogi vandalski mladići su 
unovačeni u romejsku vojsku u posebne jedinice (Vandali Iustiniani) i stacionirani na 
iranskoj granici. U samoj sjevernoj Africi, izvršena je devandalizacija u velikom obimu. 
Imovina je vraćena potomcima vlasnika kojima je pripadala ranije (a ovaj pokušaj 
restitucije je izazvao opći kaos), mnogi romejski vojnici su uzeli vandalske žene. Katoličko 
— ortodoksna crkva je ustanovljena kao jedina dozvoljena religijska organizacija. Neki 
Vandali su pobjegli arijanskim Vizigotima i Ostrogotima, ili su se sklonili kod nekih 
maursko — berberskih zajednica. Vrlo brzo Vandali su nestali kao poseban narod. Osvojeno 
kraljevstvo je u aprilu 534. godine n. e. pretvoreno u pretorijansku prefekturu za Afriku 
(praefectura praetorio Africae), a vojska je stavljena pod komandu magister militum 
Africae. Međutim, romejska vlast u sjevernoj Africi nikada se nije uspjela konsolidirati do 
nivoa koji je bio do 429. godine n. e. Veći dio unutrašnjosti je ostao u rukama lokalnih 
berberskih zajednica, koje su bile nemirne. Romejska uprava u sjevernoj Africi se u 
narednim decenijama suočavala sa ovim vrlo izraženim problemom. Belisarov nasljednik u 
upravi sjevernom Afrikom Solomon je uspio da izvojuje neke uspjehe u sukobima sa 
buntovnim Berberima, ali je to bilo prekinuto 536. god. n. e. zbog pobune vojnika. Nakon 
ponovnog dolaska u Afriku Solomon je 544. god. n. e. i poginuo u bitci kod Kilija koju je 
njegova armija vodila protiv ujedinjenih maursko — berberskih zajednica. Tek je romejski 
zapovjednik Jovan Troglita ( Zoannes Troglita, lo&vvng TpoyMrnc) 548. god. n. e. uspio 
slomiti maursko — berberski otpor. Tako je tek nakon 14 godina vojnih pobuna i sukoba sa 
maursko — berberskim zajednicama iz unutrašnjosti konsolidirana i stabilizirana romejska 
uprava sjevernom Afrikom. 

Crtež izgubljenog višekratnog solida Justinijana I. izdanog u znak pobjede nad Vandalima. Na 
njemu se vidi i danas izgubljena konjanička statua Justinijana koja se nalazila u Konstantinopolisu. 

Italijanski rat od 535 do 554. god. n. e. 
I. faza (535. — 540. god. n. e.) 


Osvajanje sjeverne Afrike, izvšeno praktično u vidu blitzkriega je sigurno ojačalo 
samopouzdanje konstantinopoljskog dvora. To je direktno koindiciralo i sa krizom koja 
se dešavala na ravenskom dvoru Amala. UZ to je 1 religijski žar potpaljivao vatru. Kada 
su sve te okolnosti povezale, put u novi rat je bio u potpunosti otvoren. Skoro dvodecenijski 
rat koji je izbio spada u red najužasnijih ratova u svjetskoj historiji, koji je opustošio i 
razorio metropolu rimskog svijeta. 


U Italiji je nastao rimski svijet, u njoj se razvijao i formirao. A bez obzira što je njen 
oficijelni status (u političkom smislu) metropole ukinut u vrijeme ranodominatskih reformi, 
ona se i nadalje smatrala središtem rimskog svijeta. Odlike koje su obilježavale 1 definirale 
klasični rimski svijet su sa Italijom i Gradom bile najdublje i najviše prožete, i zato i ne 
treba čuditi da je posljednji izdisaj klasični rimski svijet imao baš u Gradu i Italiji. I kada 
umjesto zapadnorimskih careva, zasjednu na ravensko prijestolje kraljevi germanskih 
skupina, nastavljen je i nadalje antički kulturni razvitak u Italiji. Stare rimske tradicije su se 
i nadalje u njoj razvijale, municipalna organizacija zasnovana na urbanom središtu je ne 
samo opstala, nego se i nadalje razvijala. Može se slobodno reći da je u prvim decenijama 
VI. st. n. e. Italija (iako pod vlašću dinastije Amala) u sebi više sadržavala i zadržavala 
onoga što se definiralo rimskim i antičkim, nego nekadašnje njene istočne provincije (sada 
pretvorene u Romejsko carstvo, koje se ubrzano greciziralo) i zapadne provincije (sada 
većim dijelom pod vlašću “barbarskih” dinastija). Senat je čak postao i uticajniji, a mnogi 
Italorimljani su aktivno učestvovali u političkom i društvenom životu Odoakarovog i 
ostrogotskog političkog entiteta. 


I kršćanski svijet, koji je potčinio klasični rimski svijet, je pravilno prepoznao da je Italija ta 
esencijalna okosnica rimskog svijeta u svim njegovim aspektima. Zato je kao nova vodeća 
ideologija, i kršćanstvo svoje glavne institucije smjestilo ne u sveti grad Jerusalim, ne u 
Antiohiju i Aleksandriju koje su toliko dale za razvitak kršćanstva, niti u novu kršćansku 
prijestolnicu na tračkom Bosforu, nego baš u grad Rim koji se sa svojim klasičnim 
tradicijama najduže (i politički, i idejno ali i vojno) opirao pohodu kršćanstva. I one 
dogmatske postavke za koje se u vrijeme definiranja kršćanske dogme (IV. i V. st. n. e.) 
bude zalagao episkop Rima su postale “pravovjerne*, mainstream kršćanstva. 


Činjenice da je Italija i u prvim decenijama VI. st. n. e. bila okosnica rimskog svijeta, bio je 
svjestan i Justinijan. Njegov projekt ujedinjenja rimskog svijeta u jedan državno — politički 
organizam vođen iz Konstantinopolisa, je tako morao uključivati da se i Italija i Rim moraju 
podvlastiti. I kada je propalo vandalsko — kartaginsko kraljevstvo, čekao i tražio se samo 
povod. Naravno, Justinijan uopće nije razmišljao o eventualnim posljedicama takvog 


535 


čina, niti o tome koliko su nakon 140 godina podijeljenosti narasle razlike između latinskog 
zapada i grčko — romejskog istoka. 


Za stabilnost i opstanak zaostavštine Teodorika Amala najveći problem je predstavljao 
nedostatak snažne, autoritativne linije u nasljeđivanje. Amalasunta je obrazovana u duhu 
grčko — rimske mediteranske civilizacije, i bila je duboko prožeta rimskom kulturom. 
Govorila je i latinskim 1 grčkim jezikom, i spadala je u red najobrazovanijih osoba tadašnjeg 
svijeta. Ona je odlučila voditi politiku suradnje sa svojim rimsko — italskim i ilirorimskim 
podanicima, a održavala je i dobre odnose sa romejskim dvorom. Ona je i zaslužna da su 
romejska ekspediciona flota i vojska koristile Sirakuzu kao bazu prilikom pohoda na 
vandalsko — kartaginskog kraljevstvo. Ona je namjeravala i da njen sin bude obrazovan u 
rimskom stilu. Međutim, politička pozicija regenstva je bila slaba, posebno sa obzirom na 
tadašnje patrijahalno 1 ostrogotsko i italo — rimsko društvo koje nije bilo raspoloženo dam u 
upravlja žena (bez obzira na njene kvalitete). Ostrogotski velikaši nisu bili zadovoljni sa 
Amalasuntinim namjerama vezanim za njihovog kralja, pa su oni izvršili pritisak na nju da 
se on odgoji na način kako njima odgovara, odnosno kao “gotski ratnik". Posljedica toga je 
bila da se Atalarik propio, i prepustio raznoraznim pretjeranostima i neracionalnim i 
nekontroliranim užicima. Takav način života, u pubertetskom dobu, je imao vrlo negativno 
dejstvo na njega i njegovo zdravlje. 


Regenstvo se suočilo i sa promijenjenim vanjskopolitičkim okolnostima i to u lošem smjeru 
za interese dvora u Raveni. Odnosi sa Vandalima su još od pogubljenja Amalafride bili 
vrlo loši, Franačka je nastavljala uspješnu ekspanziju, sada u potpunosti potčinjivši 
burgundsko kraljevstvo i Turinžane, Vizigotsko kraljevstvo se odmaklo od tutorstva svojih 
ostrogotskih srodnika. Ostrogotska hegemonija nad političkim zbivanjima na zapadu je 
kratko trajala. 


Protiv Amalasunte je uskoro počela da se stvara i zavjera među ostrogotskim velikašima. 
Regentkinja je za to saznala, i odlučila je da djeluje protiv njih. Ipak je preduzela i jednu 
mjeru opreza, u slučaju da stvari krenu naopako. Tako je i pripremila brod da zajedno sa 
kraljevskim trezorom pobjegne u Konstantinopolis, pa je i pisala Justinijanu moleći za 
pomoć. Zavjera je propala, a trojica glavnih konspiratora su bila prvo prognana, a zatim i 
pogubljena. Međutim, i pored toga, njena pozicija je ostala nesigurna, posebno nakon što se 
Atalarikovo zdravlje naglo pogoršalo. Amalasunta je zato odlučila da ojača svoju poziciju 
tako što bi se povezala sa svojim prvim rođakom Teodahom (sin Amalafride iz njenog 
ranijeg braka; živio cc. 480. god. n. e. — 536. god. n. e.) koji je tada prebivao u Toskani. 
Ujedno je poslala poriku Justinijanu I. sa prijedlogom da se njeno kraljevstvo preda na 
upravu konstantinopoljskom dvoru. Justinijan je poslao diplomatu Petra Patricija da vodi 
pregovore, ali prije nego što je Petar došao u Italiju, umro je Atalarik. Amalasunta tada čini 
ključnu političku grešku i za kralja proglašava svoga ostarjelog rođaka Teodaha. Umjesto da 
se tim činom ojača pozicija Amalasunte, ona se našla u smrtnoj opasnosti. Teodah je izvršio 
neku vrstu državnog udara, detronizirao je Amalasuntu i dao je zatočiti na otoku Martana 

na toskanskom jezeru Bolsena, gdje je nakon nekog vremena 30. IV. 535. god. n. e. i mučki 
umorena dok se nalazila u kupatilu. 


Prokopije u “Tajnoj historiji" donosi jednu zanimljivu verziju razloga umorstva 
Amalasunte. Tako je po Prokopiju: “U vrijeme kada je Amalasunta, u želji da napusti 
boravak kod Gota, odlučila da izmijeni svoj život i namjeravala da otputuje u 
Konstantinopolis, kao što sam već u prethodnim knjigama iznio, Teodora je, razmislivši o 
tome kako je ta žena plemenita porijekla i kraljica, a veoma lijepa i izvandredno spretna u 
izmišljanju načina i sredstava svega što želi, puna sumnje zbog njene dostojanstvenosti i 
izrazite smjelosti, 1 u isto vrijeme plašeći se brzopletosti svoga supruga Justinijana, izrazila 
je svoju ljubomoru, ne zbog nekih sitnica, već je odlučila da toj ženi splete smrtnu zamku. 
I zato odmah nagovori svoga supruga da pošalje Petra samoga kao poslanika u Italiju. I 
kad se ovaj spremao na put, car mu je dao uputstva, kao što sam iznio na odgovarajućim 
mjestima, gdje, razumije se, nisam mogao zbog straha od carice da otkrijem pravu istinu 
o svemu što se dogodilo. A ona mu je naredila jedno: da što prije ukloni ovu ženu sa ovoga 
svijeta, pružajući čovjeku nadu da će dobiti veliku nagradu ako izvrši naređenje. Čim je, 
dakle, ovaj stigao u Italiju (jer čovjekova priroda ne zna za oklevanje da izvrši ubistvo, 
kad se može nadati nekom položaju, ili možda nekoj velikoj sumi novca), nagovodio je 
Teodata ne znam kakvim podsticanjem da ubije Amalasuntu. Kao nagradu za ovo dobio 
je dostojanstvo magistra, dospio je do najveće moći, ali je navukao i najveću mržnju 
kod svih." Inače je Kasiodor u svojoj zbirci Variae epistolae sačuvao i dva pisma, 
jedno Teodata, drugo njegove žene Gudelive, koja možda i dozvoljavaju mogućnost 
caričine umešanosti u smrt Amalasunte. Teodora je navodno držala pod svojom kontrolom 
čitavu mrežu doušnika i špijuna, batinaša i tajnih tamnica. Dobro je pazila da održi 
svoj nedodirljivi položaj i uveća moć svoje porodice i svojih najbližih saradnika. Carica 
se pokazala više nego sposobnom da na dvoru, prijestolnici i u Državi vodi sopstvenu 
politiku. 


Kada je ostrogotska kraljica Amalasvinta početkom 534. godine dogovorila sa Justinijanom 
da se skloni u Drač i odatle zatraži da carska vojska pomogne obnovu njene vlasti u Italiji, 
Teodora je navodno poludela od ljubomore. Amalasvinta je bila poznata kao obrazovana i 
šarmantna lepotica uz sve to plemenitog porekla. Najzad, kraljičin savladar Teodat ju je 
zbacio i zatočio. Teodah i ostrogotski velikaši nisu željeli rat sa Romejskim carstvom, 
posebno nakon uništenja vandalsko — kartaginskog kraljevstva. Zato je novi ostrogotski 
kralj odmah poslao izaslanike Justinijanu da ga uvjere u sigurnost Amalasunte. Justinijan I. 
je odmah reagirao podrškom zbačenoj regentkinji, ali su već u maju u Konstantinopolis 
stigle vijesti o umorstvo Amalasunte. I kao u slučaju vandalsko — kartaginskog kraljevstva, i 
ovdje je zbacivanje jednog režima poslužilo kao povod i cassus belli. Teodah je želio izbjeći 
rat, ali jedino što je moglo u tom trenutku zadovoljiti Justinijana I. bilo je Teodahovo 
odricanje od krune u korist konstantinopoljskog dvora. 

Za glavnog zapovjednika ratnih operacija (STPOTNyOG QVTOKPAOTOP) U Italiji je postavljen 
Belisar, a Mund je kao magister militum per Illyricum imao zadatak da zauzme ostrogotski 
Ilirik. Pripreme i planovi za rat su držani u tajnosti, a Justinijan je nastojao osigurati 
neutralnost Franačke poklonima od zlata. On je čak u pismu upućenom franačkom vodstvu 
objašnjavao razloge zbog kojih ide u rat da vrati ono što je “njegovo”, a poziva i Franke da 
mu se pridruže u ratu ako im to odgovara. Belisar je sa sobom poveo relativno malu armiju 
od cc 7.500 vojnika i prvo se u ljeto 535. god. n. e. iskrcao na Siciliju. Do kraja decembra 
iste godine je ovaj otok stavljen pod romejsku kontrolu. Jedino je nešto izražajniji otpor 
pružao Panormus/Palermo. 


Napad na Siciliju je u ljeto 535. god. n. e. sinkroniziran sa napadom Mundovih trupa na 
Dalmaciju. Mundusove profesionalne trupe su bile uspješne, pobijedile su ostrogotske snage 
i zauzele Salonu. Međutim, početkom iduće 536. godine n. e. došlo je do kontraofanzive 
ostrogotskih snaga pod komandom Asinarija i Gripasa kako bi se izbacile romejske snage iz 
provincije Dalmacije. U jednom sukobu u blizini Salone poginuo je Mauricije, sin Mundusa. 
Bijesan zbog ovog gubitka, Mundus je u proljeće 536. god. n. e. pokrenuo veliku armiju na 
snage lojalne ostrogotskoj državi i nanio im težak poraz. Ali je tom prilikom i on bio smrtno 
ranjen, pa su se i pored pobjede romejske trupe povukle. Za novog vođu pohoda na 
ostrogotske snage u provinciji Dalmaciji je određen Konstancijan koji je ofanzivu započeo 
iz pravca Epidamnosa / Dirahija i uplovio je u luku Epidauruma. Dolazak romejske 
armije u Epidaurum je zamijećen od Gripasovih uhoda i one su u Saloni obavijestile 
ostrogotskog vojskovođu o veličini armije Konstancijana, nenamjerno preuveličavši 
podatke. Fortifikacije Salone su bile loše održavane 1 nisu pružale mogućnost za kvalitetnu i 
djelotvornu odbranu, a i Salonitanci su inklinirali prema Romejima pa je Gripas smatrao 
shodnim da napusti Salonu i povuče se prema sjeveru, gdje je na platou između Salone i 
Skardone podigao tabor. Konstancijan je sa svojim trupama ušao u Salonu, i učvrstio 
odbrambene fortifikacije. Sedam dana pošto je Konstancijan ušao u Salonu, Gripas je sa 
svojom vojskom otplovio prema Raveni. I tako je do kraja juna 536. god. n. e. cijela 

tamo bili naseljeni. 


Zbog poraza na Siciliji i u Dalmaciji, Teodah je tada predložio Justinijanu da 
konstantinopoljskom dvoru prvo preda Siciliju i da prizna njegovu vrhovnu vlast, a 
kasnije 1 da preda Italiju. Međutim, pregovori su prekinuti kada su u martu 536. god. n. e. 
stigle u Ravenu vijesti o povlaćenju romejskih trupa iz Dalmacije, pa se Teodah okuražio i 
dao je zatočiti Justinijanove izaslanike. Uvidjevši da od mirnog i postupnog preuzimanja 
Italije nema ništa, Justinijan je izdao naređenju Belisaru da se iskrca u Italiji, a umjesto 
poginulog Munda je za zapovjednika ofanzive na Dalmaciju postavio Konstancijana. 


Sam napad na Italiju je odložen zakratko, jer je Belisar u periodu mart — april 536. god. n. e. 
morao da se sa Sicilije uputi u sjevernu Afriku kako bi u smirio vojničku pobunu. 

U junu 536. god. n. e. Belisarova armija se iskrcala na samome jugu Italije i zauzela je 
Regij. Odatle je romejska armija nesmetano napredovala do Napulja, koji je nakon veoma 
teške opsade zauzela u novembru 536. god. n. e. Napulj je bio prvi grad u ovom ratu koji 
je osjetio tešku ruku osvajaća, stanovništo je od romejskih vojnika (posebno Belisarovih 
hunskih plaćenika) bilo izloženo brutalnoj pljački i patnji. Belisarov blitzkrieg u Italiji, a 
posebno Teodahova pasivnost u djelovanju su šokirali ostrogotsku elitu. Nakon pada 
Napulja, ostrogotski prvaci i vojska su se okupili u mjestu Regata kod Rima i tamo 
praktično izvršili državni udar. Teodah je zbačen, a za novoga kralja je izabran Vitiges, koji 
se ranije istakao u ratovima protiv Gepida. Teodah je pobjegao prema Raveni, ali je na putu 
ubijen od potjere koju je Vitiges poslao za njim. Pošto je procijenio vojnu situaciju na 
terenu, odlučio je napustiti Rim i povući se u Ravenu gdje je odmah oženio (kako bi 
legitimizirao svoju poziciju) Matasuntu, kćerku Amalasunte. Vitiges je tamo započeo i sa 
okupljanjem trupa radi priprema za kontraofanzivu. U međuvremenu, 9. XII. 536. god. 
n. e., bez ikakvog otpora Belisar je sa svojom armijom ušao u Rim, a ostrogotski garnizon 
se povukao. 


Vitiges je naredne godine započeo kontraofanzivu. Belisar, koji nije dovoljno snaga za 
bitku na otvorenom, odlučio se za odbranu unutar fortifikacija Rima. Tako je započela 
prva ostrogotska opsada Rima, i koja je trajala od 2. III. 537. do 12. III. 538. god. n. e. 
Belisar je inicijalno raspolagao sa oko 5.000 vojnika, a Vitiges je imao oko 45.000 vojnika. 
U toku opsade, Rimljani su propatili zbog presjecanja akvadukta i nestašice namirnica. 
Sam Belisar je čak sa položaja pape smijenio Silverija (zbog sumnji da je pregovorao o 
predaji Grada Vitiges) i umjesto njega postavio Vigilija. Belisarove trupe su uspijevale 
odbiti sve napade, zahvaljujući i pojačanjima koja su dolazila, prvo od 1600 slavenskih i 
hunskih plaćenika (u aprilu 537. godine n. e.), a zatim i od više do 5.000 vojnika (od toga 
3.000 Isaurijaca) u jesen 537. god. n. e. Belisar je i među Rimljanima novačio vojnike, 
ali su se ove rimske jedinice pokazale slabog kvaliteta i loše discipline. 


U za vrijeme prve opsade Rima, i Vitiges je tražio diplomatsko rješenje. Vitigesovo 
izaslanstvo je nudilo Belisaru za mirovni sporazum i napuštanje Rima predaju Sicilije i 
južne Italije. I pored Belisarovog odbijanja, ustanovljeno je tromjesečno primirje. 


Primirje su prekršili Ostrogoti, u pokušajima da na prevaru, tajno i iznenadno uđu u Rim. 
Zbog toga je Belisar naredio svome zapovjedniku Jovanu (nećaku pobunjenika Vitalijana) 
da sa 2.000 vojnika izvrši diverzioni napad u Picenumu sa naredbom da ne ostavlja 
protivnička uporišta u svojoj pozadini. Jovanov odred je prvo pobijedio ostrogotske trupe 
koje je vodio Ulithus, stric Vitigesa. Međutim, Jovan nije slušao Belisarova naređenja i iza 
sebe je ostavio utvrđene gradove Auxinum / Osimo i Urbinum / Urbino, a jurio je prema 
Ariminumu / Riminija koji je i zauzeo. Na vijest o padu Ariminuma koji je bio u blizini 
Ravene, Vitiges se odlučio da napusti područje Rima. To je iskoristio Belisar, pa je kod 
Milvijskog mosta napao i uništio zaleđe ostrogotske armije. 

Pobjeda iz 536. god. n. e. nije značila da je borba za provinciju Dalmaciju završena, i novi 
ostrogotski kralj Vitiges je naložio pokretanje nove ofanzive na istočno-jadransku obalu. 
Tu novu armiju, koju je sačinjavalo i brojno brodovlje, su predvodili Asinarije i Uligisal, i 
imala je zadatak preotimanje provincije Dalmacije od Romeja. Prvo su u Liburniju upale 
trupe koje je predvodio Uligisal, ali su ih kod Skardone 537. god. n. e. porazile kvalitetnije i 
profesionalnije romejske trupe. Ostrogotske snage su se povukle u Burnum, gdje je Uligisal 
sačekao Asinarija sa svježim pojačanjima. Za to vrijeme Konstancijan je dodatno utvrdio 
odbrambene linije Salone i u njoj sabrao znatne snage, pripremajući se za neprijateljsku 
opsadu. Značajna armija pod komandom Asinarija i Uligisala se od Burnuma uputila 
prema Saloni, koju su stavili pod opsadu. Međutim, Konstancijanovi vojnici su izvršili jedan 
protu-udar na neprijateljske brodove, nanijevši im goleme gubitke. Ipak i pored teškog 
poraza, ostrogotske trupe su nastavile da održavaju opsadu. 


Da bi spriječio potencijalni savez ortodoksno — katoličkih Romeja i Franaka, i tako izbjegao 
vođenje rata na dva fronta, Vitiges je 537. god. n. e. Franačkoj ustupio Provancu, što je i 
Justinijan I. požurio da im prizna kao stečevinu. 


Ostrogotske trupe su ipak imale i uspjeha i to u sukobu sa Jovanovim odredom, jer je ovaj 
romejski zapovjednik odbio da postupa po Belisarovim naredbama. Ariminum je stavljen 
pod opsadu. Kod Ankone su druge ostrogotske jedinice isto imale uspjeha u otvorenom 
sukobu sa romejskim trupama, ali nisu uspjele da probiju fortifikacije grada. Ubrzo je u 
Picenum stiglo novo romejsko pojačanje od oko 2.000 Herula — federate koje je vodio 
Narses. Međutim, već na samom početku Belisar i Narses su se našli na oprečnim stranama 
kako treba voditi rat, i taj surevnjivi odnos među ovom dvojicom visokih romejskih 
zapovjednika se zadržao sve do kraja njihovih života. Ipak su se uspjeli dogovoriti vezano 
za prekidanje opsade Ariminuma. Na vijest o dolasku romejske vojske, Ostrogoti su se 
povukli u Ravenu. Međutim, razilaženja u romejskom zapovjedništvu nakon oslobođanja 
Jovanovog odreda u Ariminumu su se nastavila, posebno po pitanju daljih operacija. Taj 
problem se jasno vidio i prilikom napada na Urbinum, kada su trupe pod Belisarovom i 
Narsesovom (njemu se priključio Jovan) komandom taborovale zasebno. Nedugo zatim, 
Narses se povukao prema Ariminumu, odakle je poslao Jovana u pokrajinu Emiliju koju je 
ovaj brzo zauzeo. I Belisar je imao uspjeha, jer je uspio zauzeti Urbinum. Ovo razilaženje u 
zapovjedništvo je imalo katastrofalan efekat na sudbinu Milana. Jasno se vidi da je slanje 
Narsesa, i pored njegovih neospornih zapovjedničkih sposobnosti, u Italiju bilo velika 
greška, 


U aprilu 538. god. n. e. Belisar je, na molbu predstavnika Milana (drugog najnaseljenijeg 
grada tadašnje Italije), poslao jedan odred od 1000 ljudi pod komandom Mundile na sjever. 
Mundila se sa svojim odredom uspio iskrcati u Liguriji i uči u Milano, a jedino nije zauzeo 
Ticinum/Pavija. Vitiges je tada zatražio pomoć sa strane, i vojska od 10.000 Burgunda (koje 
su poslali Franci) je ušla u Italiju i zajedno sa ostrogotskim snagama koje je vodio Uraias 

postavila opsadu Milana. Belisar je nastojao oslabiti opsadu slanjem pojačanja, ali zbog 
dualnosti u sustavu romejskog zapovjedno — hijerarhijskog lanca u Italiji došlo je do 
izrazitog kašnjenja u slanju releventne vojne pomoći Milanu. To se pokazalo fatalnim za 
ovaj grad. Krajem marta 539. god. n. e. je Mundila prihvatio ponudu da preda grad, 
stanovnici grada su izloženi velikom pokolju a sam grad je razoren. Po Prokopiju tada je 
ubijeno 30.000 građana Milana, kojem su trebala stoljeća da se ponovo obnovi. 


Nakon milanske katastrofe, Narses je povućen iz Italije, a Belisar je ostao jedini vrhovni 
komandant u Italiji. Započela je nova romejska ofanziva u središnjoj Italiji, a spriječene 
su i trupe pod komandom Uraiasa da pređu rijeku Po. I dok su se opsjedale ostrogotski 
garnizoni u središnjoj Italiji, došlo je u ljeto 539. god. n. e. do provale velike franačke 
armije pod komandom kralja Teudeberta I., koja je pobijedila i ostrogotske 1 romejske 
trupe na rijeci Po i opustošila sjever Italije. Međutim, franačku vojsku je zahvatila 
epidemija dizenterije, što joj je nanijelo velike gubitke i uslijed toga je došlo do njenog 
povlačenja. Belisarove trupe su konačno u jesen 539. godine n. e. zauzele opsjednute 
gradove u središnjoj Italiji. 


U ovom periodu, Vitiges je tražio pomoć na sve strane, pa je tako poslao izaslanike na 
sasanidski dvor da ubijede Hosraua I. da obnovi rat sa Romejskim carstvom. Do rata je 
zaista i došlo, al ii suviše kasno za Vitigesa. 


Nakon ovih uspjeha, Belisar je sa pojačanjima koja je dobio krenuo prema Raveni. 
Ostrogotska prijestolnica je u zimu 539. god. n. e. opkoljena i sa kopna i sa mora. 


Vitigesu je za vrijeme opsade stigla ponuda za mir od strane Justinijana I., koji je želio da 
oslobodi trupe za predstojeći rat na istoku. Justinijan I. je predložio podjelu Italiju 
duž rijeke Po. Ovo su Ostrogoti bez pogovora prihvatili, ali je to Belisar odbio potpisati 
(smatrajući to izdajom svega onoga što je postignuto). Ostrogoti su onda ponudili Belisaru 
predaju, ali da on postane novi car na zapadu. Belisar nije imao stvarnih namjera da 
postane car, ali je iz taktičkih razloga to prihvatio. I onda su u maju 540. god. n. e. kapije 
Ravene bile otvorene za Belisara i njegovu armiju. Ostrogoti u Raveni su se Belisaru 
zakleli na vjernost kao novom vođi. Grad je pošteđen, nije bilo pljačke, ni ubijanja. Ubrzo 
su se predali i još neki ostrogotski garnizoni na sjeveru od rijeke Po. Ali na žalost i 
Ostrogota i Italorimljana Belisar nije želio da bude novi car, i na svoju štetu je ostao 
lojalan Justinijanu I. Ovaj potez se pokazao i kao velika grešku po mir, jer su Ostrogoti 
i Italorimljani na njihovoj strani izgubili povjerenje u visoke romejske zapovjednike. 


Nakon zauzimanja Ravene Belisar je otplovio za Konstantinopolis, a tamo su otišli i 
Vitiges i njegova supruga Matasunta. Prema Vitigesu se dostojno odnosilo, a nakon njegove 
smrti Matasunta se preudala za visokog romejskog dužnosnika i zapovjednika Germana 
(rođaka Justinijana 1.). Matasunta i German su imali sina. Mnogi zarobljeni Ostrogoti su 
unovačeni u romejsku vojsku i poslani na istok. 

The Gothic War between the 
Byzantine Empire and the Ostrogoths 
First Phase: 535-540 
( Belisarius lands in Sicily (summer 535) 
@ Mundus conquers Dalmatia (summer 535} 
@® Conquest of Sicily completed with the fall 
of Panormos (December 535) 
@ Belisarius sails to Carthage to quell army 
mutiny there (March-April 536) 
($ Goths attack Byzantines. Mundus is killed, 
and the Byzantine army withdraws 
@® Belisarius crosses over into Italy and 
| captures Rhegium (June 536) 
@ Byzantines under Constantinianus retake 
Dalmatia (June-July 536) 
@ Belisarius advances to Naples and captures 
| the city after a slege (autumn 536) 
@ Belisarius takes Rome unopposed (Dec. 536), 
followed by a Gothic siege (Mar. 537-Mar. 538 
@ Raids of John into Picenum, fall of Ariminum 
and Ancona to ihe Byzanlines (winter 537/538. 
6% Gothic army abandons Rome and besieges 
Ariminum (March-April 538) 
@ Expedition of Mundilas to Liguria, capture of 
Mediolanum and other cities (April 538) 
3 Gothic-Burgundian slege of Mediolanum and 
sack of the city (April 538-March 539) 
68 Arrival of Byz. reinforcements under Narses, 
relief of Ariminum (April 538) 
® Byzantine operations in central Italy: sieges of 
Urbinum, Urbs Vetus, Auxinum and Faesulae 
(summer 538-October/November 539) 
dB Frankish raid under Theodebert, defests Goti 
and Byz at the Po, raids Liguria but is forced 
to withdraw due to disease (summer 539) 
@ Byzantine blockade of Ravenna by land and 
sea, surrender of the city (winter 539-May 540), 


ap Byzantine movements 
jp  Ostrogoth movements 
> Frankish movements 





I pored pada Ravene i golemih gubitaka, pojedine ostrogotske zajednice su se još držale 
sjeverno od rijeke Po. U Ticinumu se nalazila baza Uraiasa, a u Veroni uporište Ildibada. 
Bitka za Italiju još uvijek nije završena. Kada je postalo jasno da se Belisar nije pridržavao 
odredbe da on postane zapadni car, na prijedlog Uraiasa za novog ostrogotskog kralja je 
izabran Ildibad (inače nećak vojskovođe Teudisa kojeg je Teodorik Amal bio poslao 
u Španiju da bute tutor Amalariku). Ovaj novi kralj je iskoristio zatišje u romejskim 
operacijama, da bi utvrdio svoju novu poziciju na sjeveru. Uz to je i pobijedio jednog 
romejskog zapovjednika u Trevizu. Uz to je i nova romejska uprava u Italiji postajala sve 
nepopularnija, zbog pljačke i rekvizicija vojske i pritiska novouspostavljene administracije 
(kojoj su na čelu stajali došljaci sa istoka) sa uvođenjem teških poreznih zahtjeva. 
“Rimljani” grčkog jezika u Italiji nisu baš bili dočekani od “Rimljana latinskog jezika kao 
osloboditelji od gotskog “jarma”, nego su sve više promatrani kao obični istočnjački 
invazori i zavojevači. Ali i u ostrogotskom taboru je došlo do razilaženja, pa je Ildibad dao 
da se ubijek Uraias zbog neke svađe između njihovih supruga. Ubrzo je (u maju 541. god. 
n. e.) i sam Ildibad ubijen. Rugijci, koji su bili potomci pripadnika Odoakarove armije koji 
su stali na stranu Ostrogota, su tada proklamirali Erarika za novog kralja. Sa time su se 
složili i Ostrogoti. Erarik je ubijedio Ostrogote da počnu pregovore sa Justinijanom I., ali je 
tajno nastojao da se u potpunosti preda konstantinopoljskom dvoru u zamjenu za patricijski 
naslov i miran i lijep život u Konstantinopolisu. Tada su se preostali ostrogotski velikaši 
obratili Totili (sposobnom nećaku Ildibada) sa ponudom da on bude novi kralj. I pored toga 

što je Totila bio u toku pregovara sa Romejima, kada mu je došla ponuda o kraljevskoj 
vlasti, on ju je prihvatio. I u ranu jesen 541. god. n. e., došlo je do novog državnog udara 
u preostalom dijelu ostrogotske države, Erarik je umoren a Totila je postao novi kralj. 
Vrijeme je bilo za kontraofanzivu i privremenu obnovu ostrogotske države, ali na nekim 
novim obrascima. 


Totilino pravo ime je bilo Baduila. Njega pod imenom “Totila/Besmrtni" navodi Prokopije, 
a inače su mu ga u nekom vidu “nom de guerre" dali njegovi ratnici. Po tim imenom je i 
ušao u historiografiju. Totila/Baduila je rođen u Trevisu. Njegov izbor za Konstantinopolis 
je bio nelegalan, pa se on smatrao običnim uzurpatorom. 


Novi rat na istoku i Lazički rat 


Belisar je iz Italije opozvan i zbog sve zaoštrenijih odnosa na istočnoj granici. Prvo su 
izbili problemi sa romejskim dijelom Jermenije. Justinijan I. je 536. god. n. e. proveo nove 
reforme koje su poništavale i preostalu autonomiju teritorija sa istočne strane Eufrata, 
uključivši ih u puni provincijsk i samim tim i poreski sustava Romejskog carstva. Jermenski 
velikaši su se 538. god. n. e. pobunili protiv oporezivanja, ali su bili poraženi i morali su se 
skloniti na iransko tlo. Imajući u vidu stanje u rimskoj Jermeniji, ali i motiviran pozivima i 
molbama Vitigesovih izaslanika, Hosrau I. je prekršio “Vječni mir" i napao je romejsku 
teritoriju u proljeće 540. god. n. e. Ovo je bio jedan od najuspješnijih iranskih napada na 
rimsku/romejsku teritoriju do tada. Prvo je zauzet grad Beroea (Alep), a onda i Antiohija 
(uz dozvoljavanje romejskom garnizonu od 6000 ljudi da napusti sirijsku prijestolnicu). 
Nakon neuspješne opsade Dare, vojska Hosrau I. je krenula prema sjeveru ka kraljevstvu 
Laziku. 


Belisar je stigao na istok 541. god. n. e., ali je već naredne godine, i to nakon prvotnih 
uspjeha, ponovo opozvan u Konstantinopolis. Nepoznati su razlozi opoziva Belisara, 
ali je moguće da su se neke glassine o navodnoj Belisarovoj nelojalnosti pojavile i na 
konstantinopoljskom dvoru. Izbijanje justinijanske pandemije je omelo operacije u toku 
543. god. n. e., ali već sljedeće godine iranska armija je porazila romejsku armiju od 30.000 
vojnika. I pored toga, iranska vojska je neuspješno opsjedala Edesu. Iranska armija je nakon 
neuspjele opsade iz 540. god. n. e., ponovo neuspješno opsjedala Daru i to 544. god. n. e. 
Naredne, 545. god. n. e. postignut je dogovor o miru bar na južnom dijelu ratišta, dok se rat 
na sjeveru (nazvan Lazički rat / Kolhiđanski rat / Veliki rat Egrisija / 1400606 gogo 080) 
nastavio. 

Kako bi se ojačao romejski utjecaj u Lazici, nakon “Vječnog mira", u ovom kraljevstvu su 
stacionirani i romejski garnizoni, utvrđena je prijestolnica, kao i južni pristupi kraljevstvu. 
Ubrzo se ovo pojačano romejsko prisustvo faktički pretvorilo u neku vrstu protektorata. 
Sam kralj se nalazio sve više u zasjenku Jovana Tzibusa, romejskog magister milituma. 
Kada je Jovan Tzibus (preko utvrde Petra) limitirao slobodu trgovine lazičkim trgovcima, 
kako bi promovirao romejske ekonomske interese, došlo je do pobune 541. god. n. e. Novi 
lazički kralj Gubazes II. (349109%, TovBACnc; kralj prije cc 541. — 555. god. n. e.) je tajno 
zatražio iransku pomoć. 


Iranske trupe su već 541. god. n. e. uspjele da izbace Romeje iz Lazike. Međutim, i iransko 
“pokroviteljstvo" je izazvalo nezadovoljstvo stanovnika Lazike, poglavito zbog suprotnosti 
na liniji kršćanstvo — zaratustrizam i prekida crnomorske trgovine sa Konstantinopolisom. 
Po Prokopiju, Hosrau I. je čak planirao (poradi iznimne strateške važnosti Lazike) da 
izmjesti čitavu lazičko — gruzijsku populaciju i zamijeni je sa Irancima, a kao prvi korak je 
bilo planirano ubistvo Gubazesa. Međutim, saznavši o namjerama padišaha Hosrau I., 
Gubazes je 548. god. n. e. ponovo prešao na romejsku stranu. Romejska armija od 8.000 
vojnika (pod komandom Dagistaeja), zajedno sa lazičkim trupama, je postavila opsadu 
strateški bitne utvrde Petra. Ovu opsadu je uspjela da probije armija pod komandom Mihr — 
Mihroea. U proljeće 549. god. n. e., godine, romejsko — lazička armija je na rijeci Phasis 
nanijela težak poraz Irancima, a preživjele sasanidske vojnike je potisnula u Iberiju. U ljeto 
iste godine. Romejsko — lazička armija je nanijela još jedan težak poraz Irancima na rijeci 
Hippis (danas the Tskhenistskali). Međutim, njihovi drugi saveznici nisu uspjeli sprijećiti 
drugu iransku kolonu da prodre do Petre i ojača tamošnji garnizon. U 550. god. n. e. 
situacija za romejsko — lazičku stranu se usložnila, zbog proiranskog ustanka među 
Abasgijanima (naroda koji je živio sjeverno od Lazike) i odmetnuća lazičkog velikaša 
Terdeteta. Ipak su Romeji 551. god. n. e. pod komandom Besasa uspjeli ugušiti pobunu 
Abasgijana, zauzeti i razoriti utvrdu Petru, i poraziti Irance (kojima je komandovao 
Mihr — Mihroe) kod Arkaeopolisa. Mihr — Mihroe je sa svojim trupa uspio da zauzme 
istočni dio Lazike. Napadi iranskih trupa 552. god. n. e. na utvrde i pozicije koje su držali 
Romeji ili Lazici bili su odbijeni. U ljeto 555. godine n. e. trupe pod komandom Mihr — 
Mihroea su porazile romejsko — lazičke snage kod Telefisa. Uslijedili su i novi porazi od 
strane iranskih trupa sa novim zapovjednikom Nahoraganom. Uz to je i izbila svađa 
romejskih zapovjednika Besasa, Martina i Rustika sa Gubazesom II, koji je poslao pismo 
Justinijanu I. tužeći se na nekompetentnost romejskih zapovjednika. Besas je opozvan, 
ali su Martin i Rustik ostali. Njih dvojica su Justinijanu I. poslali pisamo o navodnim 
dogovorima Gubazesa II. i Iranaca. Justinijan I. je zato dao da vojskovođe uhapse 
Gubazesa II., koristeći i vojsku ako žele. Martin i Rustik nisu baš u potpunosti poslušali 
svoga cara, nego sun a Gubazesa izveli klasični atentat, pri tom ga umorivši. Nakon ovog 
ubistva lazičkog kralja, Lazici su privremeno prestali da učestvuju u ratu, a njihova 
skupština je zahtijevala od cara da obavi istragu šta se desilo 1 da Tzath (Gubazesov mlađi 

brat, inače tada u Konstantinopolisu) bude potvrđen kao njihov novi vladar. Justinijan I. je 
pristao na njihove zahtjeve. Istraga koju je vodio senator Atanazije je dokazala da Gubazes 
nije učestvovao ni u kakvoj zavjeri ili izdaji, pa su Rustik i njegov brat Jovan osuđeni 
na smrt i pogubljeni u jesen 556. god. n. e. a Martin je bio razriješen sa svoje pozicije. 


Naredne 556. god. n. e. romejsko — lazičke trupe su povratile pozicije izgubljene prethodne 
555. god. n. e., suzbijen je napad Nahoragana, ugušena je pobuna planinskog naroda 
Misimijana. Na kraju su Iranci bili izbačeni iz Lazike. Primirje je dogovoreno 557. god. 
n. e., a sa “Pedesetogodišnjim mirom iz 562. godine n. e. Hosrau I. je priznao Laziku za 
rimskog vazala, uz godišnju odštetu od 400 ili 500 funti zlata. 


Nastavak rata u Italiji 


541. — 555. god. n. e. 


Već sa početkom svoje vladavine Totila je započeo rekonkvistu izgubljenih područja. 
U zimu 541. god. n. e. odbio je romejski napad na Veronu. U proljeće 542. god. n. e. u 
bitci kod grada Faventia (danas Faenza), njegova brojčano slabija vojska (5.000 vojnika 
naprema 12.000) je pobijedila romejske trupe. Zatim je Totilina armija pobijedila još 
jednu romejsku armiju kod grada Mucellium/Mugello, sjeverno od Firence. Tom prilikom 
je Totila tretirao zarobljenike tako dobro, da su se mnogi od njih priključili njegovoj 
vojsci. Novi ostrogotski kralj je bio odličan i strateg i taktičar, dobar i vojnik i političar. 
Umjesto da svoju malobrojnu vojsku iscrpljuje opsadama gradova u središnjoj Italiji, kao 
što su Firenca (koju je njegova vojska već bila počela opsjedati), Peruđa, Spoleto i sam Rim 
u kojima su bili snažni romejski garnizoni, Totila je izveo manevar i prebacio trupe na jug 
gdje je zauzeo Benevent i regije Lukaniju, Brutiju, Apuliju i Kalabriju. 


Totila je za svoje pobjede mogao zahvaliti izbijanju teškog rata na istoku, koji je odvukao 
znatan dio romejskih kapaciteta i potencijala, potpunoj nekompetenciji tadašnjih 
romejskih zapovjednika u Italiji i njihovoj kroničnoj razjedinjenosti, i posebno izbijanju 
“justinijanske pandemije” koja je nanijela velike biološke gubitke Romejskom carstvu. 


Totilina strategija se sastojala od toga da brzim manevrima svojih trupa preuzme što je 
moguće više kontrole nad ruralnim područijima, i da romejske snage zatvori unutar dobro 
utvrđenih gradova i luka. Ovim potezom je Totila računao da se što je moguće više smanji 
romejska porezna i druga eksploatacija Italije, a da se prihodi zemlje preusmjeravaju u 
trezore njegove "kraljevine". Istovremeno je uništavao odbrambene zidine gradova koji su 
mu se predali, kao npr. Beneventa. Totila je znao da može pobijediti samo ako može da 
računa na što je moguće veću podršku Italorimljana, koji su već tada bili suštinski 

razočarani romejskim prisustvom i ponašanjem u Italiji. Zato je Totila promovirao i 
politiku milost i suradnje. Njegov uljudni odnos prema Italorimljanima u Kumi i drugim 
okolnim kampanskim gradovima je imao uticaja da se i drugi gradovi predaju. Tako se u 
proljeće 543. god. n. e. Totili predao i Napulj. Totilin zapanjuće dobar i iznimno humani 
postupak prema izgladnjelim Napolitancima je opisan od strane Prokopija. Totila je kao 
dobar politički pragmatik nastojao da posebno pridobije obične italorimske mase. Činjenica 
je da je dobar dio italorimske svjetovne aristokratije kao i ortodoksno — katoličkog klera 
prešao na carsku stranu. Zato on svoj pokret zaogrče i socijalnim programom i rješenjima. 
Oslobođaju se koloni i servi kasati kojima se dijele posjedi italorimskih latifundista (koji 
nisu bili na strani Totile). Totila ih inače i sam poziva da se dignu protiv latifundista i da ih 
razvlašćuju i da sebi prisvaju zemlju, ali i da se priključuju njegovim borbenim odredima 
kako bi se borili da očuvaju prava i imovinu koje su na “revolucionarni” način stekli. Tako 
je na jednoj strani pokrenuta prava “socijalna revolucija", a na drugoj agrarna reforma 
kakva nije zabilježena u Italiji još od augustovskog doba. Samim tim je i Totilina vojska 
popunjena velikim brojem italorimskih stanovnika nižeg socijalnog statusa, kao što su 
koloni, servi kasati pa i dezerteri iz romejskih jedinica. Tako je njegova vojska izgubila 
većinski etničko — narodnosni, ostrogotski identitet. 


Sa uvođenjem socijalne agende u svoj vojno — politički program restauracije ostrogotske 
vlasti u Italiji, Totila je ovom ratu pored već izraženih etno-narodnosne i religijske 
komponenti, dodao i onu socijalnu. Prelaskom na socijalni teren, rat je poprimio još veći 
razaralački karakter. 


I dok je Totila računao na dobijanje popularnosti među Italorimljanima, dotle su slabo 
plaćene (zbog toga što su porezi iz Italije bili slabi) romejske trupe pljačkale i pustošile po 
seoskim područjima središnje Italije. 


U vrijeme nešto prije ili poslije pada Napulja, (tradicionalni benediktinski datum je 21. III. 
543. god. n. e.) desio se i susret Totile i Benedikta iz Nursije u manastiru Monte Kasino. 


Kada je dogovoren kakav — takav mir sa Iranom, Belisar je 544. god. n. e. ponovo vraćen u 
Italiju sa flotom od oko 200 brodova. Međutim, on je tanmo zatekao potpuno drugačiju 
situaciju od one koju je ostavio. Romejski front je praktično bio slomljen, sa izoliranim 
pozicijama, uglavnom u obalnom pojasu. 


Kada je pregovarao sa Senatom, Totila je vrlo ponosno poredio ponašanje Ostrogota i Grka 
prema Italorimljanima. 


Kada je osigurao situaciju na jugu Italije, Totilina armija je krenula na Rim, i tako je 546. 
god. n. e. započela druga opsada Rima u ovom ratu. Papa Vigilije je pobjegao u Sirakuzu 
odakle je poslao flotilu sa život Rimu, ali su nju blizu ušća rijeke Tiber u more zarobili 
Totilini brodovi. Carska ratna flotila u kojoj se nalazio i Belisar isto nije uspjela da se 
probije do Rima. Grad se 12. XII. 546. god. n. e. predao Totili, i Rim je sustavno opljačkan. 

Iako je u drugim zauzetim gradovima razarao njihove zidine, u slučaju Rima to Totila 
nije učinio. 

Potaknut uspjehom u zauzimanju Rima, Totila je pokušao da pregovara sa 
konstantinopoljskim dvorom, prihvatajući mir ukoliko car pristine da plati tribute i uzme 
ga u vojnu službu. Justinijan je smatrao Totilu uzurpatorom, pa je odbio uopće i da 
pregovara sa njim. 


Ubrzo je i napustio Rim, koji su preuzele Belisarove trupe. Nakon Totilinog povlačenja, 
rimske zidine i druge fortifikacije su brzo obnovljene. Kada je Totila ponovo krenuo na 
Rim, bio je odbijen od Belisarovih vojnika. Međutim, već sigurno umorni i prilično 
deiluzionirani romejski komandant nije dalje napredovao, nego je ostao neaktivan. To je 
dovelo do toga da se nekoliko gradova u unutrašnjost preda, uključujući i Peruđu. Prilikom 
predaje ovog grada Totila je pokazao i drugo lice, koje nije bilo milostivo. 

Mediavelna iluminacija koja prikazuje Totilu kako daje razoriti odbrambene zidine Firence. 

Nakon ovih romejskih gubitaka, Belisar je u ljeto 549. god. n. e. ponovo opozvan iz Italije. 
Totila je onda postavio i treću opsadu Rima. Pošto je propao direktni napad na Grad, 
pristupilo se njegovom iscrpljivanju. Grad je ipak u januaru 550. god. n. e. pao u ruke 
Totile, poradi izdaje jedne grupe romejskih vojnika. Totilini vojnici su onda zarobljavali, 
ubijali i pljačkali, sve izuzev žena. Totila je bio izdao strogu naredbu da se Rimljanke 
poštede i da se prema njima odnosi sa poštovanjem. 


Novi antiromejski upad u provinciju Dalmaciju je uslijedio 549. god. n. e. kada je Totila 
na nju poslao vojskovođu Ilaufusa sa brojnim trupama. Ilaufus je imao određenih 
manjih uspjeha na obali južno od Salone, pa je i primorao romejske snage predvođene 
Klaudijanom da se povuku u Salonu. Međutim, do preotimanja provincije Dalmacije od 
strane Totilinih snaga nije došlo i invaziona flota se povukla u Italiju. U kasnu jesen 550. 
god. n. e. značajna romejska vojna sila je prezimila u Saloni. Moćna Totilina jadranska 
flotila je potpuno pobijeđena u bitci kod Sena Gallica u jesen 551. god. n. e., i tako je 
spriječeno zauzimanje Ankone od strane Totiline vojske. 


Nakon zauzimanja Rima, Totiline trupe su zauzele i Siciliju i Korziku i Sardiniju, pa je 
njegova flota napala i obale Grčke. Teška situacija i višedecenijski rat su konačno naveli 
Justinijana I. da preduzme energične mjere. Novu kampanju je organizirao German Justin, 
carev nećak, ali je nakon njegove smrti vrhovnu komandu nad romejskim snagama u 
Italiji preuzeo Narses. Romejski ekspedicioni korpus, pod Narsesovim zapovjedništvom, 
od između 20.000 i 25.000 ljudi (uključujući i plaćenike Herule, Langobarde, Gepide i 
Protobugare), je ušao u Italiju sa sjeveroistoka i onda se duž via Flaminia uputila ka Rimu. 
Do bitke je došlo kod Taginae (ili Busta Gallorum) u junu ili julu 552. godine n. e. Bitka 
je završila katastrofalno po Totilinu armiju. Poginuo je i Totila zajedno sa 6.000 svojih 
ratnika. Narses je zauzeo Rim, nakon slabog otpora. Preživjeli Totilini ratnici su se pokušali 
reorganizirati, i za novog vođu su u Paviji imenovali Teia. 


Teia se našao u očajnoj situaciji, pa je i djelovao poput očajnika. On je naredio, bez ikakvog 
smisla, da se masovno poubijaju taoci iz reda nobila, za koje je sumnjao da su na strani 
Romeja. 


Novi vođa Teia je krenuo da probije opsadu Kume, koju je postavio Narses. I do konačne 
bitke je došlo kod Mons Lactarius (danas Monti Lattari, blizu Vezuva) 552. ili 553. god. 
n. e. Nakon dvodnevne bitke, Teia je poginuo, a njegova vojska više nije postojala. Sa ovom 
bitkom je prestao postojati i ostrogotski narod. Dobar dio ostrogotskog naroda je stradao u 
ratu, jedan dio se sklonio u zabačenije zone, neki su se i pridružili Romejima, a spominju se 
u Raveni i neki ostrogotski robovi. Sudbina Ostrogota je bila slična onoj koju su doživjeli 
Vandali. Justinijan je uspio uništiti još jedan arijanski narod. 

Umjetnička slika “Die Gotenschlacht am Vesuv", koja prikazuje bitku 
kod Mons Lactarius. Autor Alexander Zick (živio 1845-1907. god.). 


Slom Totiline vlasti su pokušali da iskoriste Franci i Alamani. Ustvari Teia je ranije već 
pozvao franačkog kralja Teudebalda da mu pošalje pomoć. Iako je franački kralj odbio 
poslati vojsku, dozvolio je svojim alemanskim vazalima Leutarisu i Butilinu da skupe 
vojsku (sastavljenu od Franaka i Alamana) i u prvoj polovici 553. god. n. e. preko Alpa uđu 
u Italiju. Njihova vojska je brojala na desetine hiljada ratnika, i oni su zauzeli sjevernu 
Italiju. Mnogi preživjeli Ostrogoti su im se pridružili. U proljeće 554. godine n. e. ova 
invaziona vojska je ušla u središnju Italiju, a zatim provalila i u južnu Italiju. Uz put su 
pljačkali i pustošili. Prvo je kod Fanuma poražen onaj dio invazione vojske koji je vodio 
Leutaris i to od strane romejske armije koju je predvodio Artaban. Samo mali dio ratnika iz 
ovog dijela invazione vojske se uspio vratiti preko Alpa, jer je one koji su preživjeli poraz 
kod Fanuma, većinom pokosila “justinijanska pandemija". Butilinova armija je potpuno 
poražena u oktobru 554. god. n. e. u bitci na rijeci Volturno. Ovo je bila jedna od najvećih 
pobjeda romejskog oružja u historiji. Po Agatiji romejski gubitci su iznosili samo 80 mrtvih, 
dok su samo petorica iz franačko — alamanske (sa dodatkom preostalih Ostrogota) vojske 
preživjela. Bez obzira na očito Agatijevo pretjerivanje, činjenica je da je Butilinova vojska 
od najmanje 20.000 ratnika bila u potpunosti zbrisana, a njen vođa ubijen. Po Agatiji u 
Italiju je upalo 75.000 Franaka i Alamana, od kojih se samo šačica vratila. Golemi gubitci 
Franaka i Alamana se neće zadugo zaliječiti. 

U proljeće 555. god. n. e. Romejima se predalo i 7.000 sljedbenika Totile i Teia, koji su se 
držali u Kampsi, blizu Napulja. Nešto kasnije Narses se morao suočiti i sa jednom manjom 
pobunom na sjeveru Italije. Tamo je Vidin, jedan od preostalih ostrogotskih velikaša 
i comes Gothorum zajedno sa Amingusom (osobom franačkog porijekla) pružio otpor 
Narsesu. Ipak je ovo bilo rutinski riješeno i Vidin je zarobljen 561. ili 562. god. n. e. i 
poslan u Konstantinopolis. Posljednja uporišta otpora romejskim snagama u Italiji su 
bili gradovi Verona i Brixia / Brescia / Breša. 


Posljedice Italijanskog rata i nestanak rimskog Senata i konzulata 


Dvodecenijski, nemislosrdni i iscrpljujući rat u Italiji je imao za ovu metropolu rimskog 
svijeta katastrofalne posljedice. Sam Rim je tri puta pretrpio ostrogotsku opsadu i dva puta 
Totilino osvajanje, tri puta su ga zauzimale romejske trupe, u njemu su vladali glad, očaj i 
ratno profiterstvo. Najbolje svjedočanstvo o velikoj i tragičnoj patnji Rimljana daje 
Prokopije, koji je bio i neposredni očevidac dijela njihovih nedaća. Kako bi se smanjio 
pritisak gladne mase, carski zapovjednici su dozvoljavali Rimljanima koji to žele da mogu 
otići iz Grada. Po Prokopiju, tada su mnogi i otišli iz svoga Grada, i on samo konstatira 
dokle su stvari stigle za “Senat i rimski narod". Čak su i bogataši i uglednici padali u veliko 
siromaštvo. Tako je Rustika, kćerka Simaha i udovica Boecija, viđena kako traži milostinju. 
Devastacija i depopulacija grada su bile stravične. Veliki broj stanovnika Grada je ili 
pobjegao ili stradao uslijed ratnih dejstava i “justinijanske kuge”. Tako je broj stanovnika 
Rima spao od više stotina hiljada ljudi prije rata na samo 30.000 — 35.000 ljudi nakon 
završetka rata. Veliki dijelovi Rima su bile nenaseljene poljane i brijegovi. Međutim, i 
pored tolikog stradanja, ta nekadašnja prijestolnica klasičnog rimskog svijeta je još 
uvijek imala dovoljno neke svoje unutarnje snage, energije, potencijala i tradicije da ne 
samo opstane, nego se i uzdigne kao središte latinskog zapada u nekim sasvim novim 
mediavelnim, povijesnim okolnostima i da to značenje zadrži još jedan milenijum. Sada je 
to mediavelno rimsko “duhovno" carstvo vodio rimski biskup = papa. 20godišnji rat u 
Italiji, kao 1 kasnija dešavanja su vodila sve više prema tome da uloga biskupa Rima 
preraste i u ulogu faktičkog gospodara Grada. 

To je bilo moguće jer je rat dezavuirao dotadašnje političke institucije, rimski Senat je 
pretrpio velike gubitke (bilo da su umrli, poginuli ili pobjegli) u ljudstvu i bio je značajno 
oslabljen. Senat je i nadalje nastavio postojati, ali put ka završetku njegovog postojanja 
je otvoren. 

Rimski Senat je 578. i ponovo 580. god. n. e. poslao izaslanstva u Konstantinopolis koja 
su predala 3.000 funti zlata kao poklon za novog cara Tiberija II. Konstantina, ujedno 
moleći za pomoć protiv Langobarda. Papa Grgur I. Veliki u jednoj molitvi iz 593. god. 
n. e. žali zbog skoro totalnog nestanka senatorskog staleža i opadanja ove nekada velike 
i značajne institucije. Senat je 603. god. n. e. podržao podizanje novih statua caru Foki 
i carici Leontiji. Sama institucija Senata, koju je po legendi osnovao Romul, je prestala 
postojati do 630. god. n. e., kada je papa Honorije I. kuriju pretvorio u ckrvu. 


Rimska senatorska aristokratija nikad više nije uspjela da se oporavi od ovih nevolja, 
a njezino radikalno slabljenje u moći, utjecaju, bogatstvu i brojnosti značilo je i preokret 
u italijanskoj historiji. Ova obrazovana, aktivna i moćna senatorska elita, koja se stalno 
punila kvalitetnom “svježom krvi" je bila esencija kontinuiteta rimskog svijeta. Ona je 
održavala i razvijala njegove tradicije, bez obzira da li na vlasti bili carevi ili “barbarski? 
kraljevi. Sa nestankom rimske senatorske elite kao prepoznatljivog i funkcionalnog staleža 
koji je na samom vrhu društveno — političke i ekonomsko — socijalne hijerarhije Italije, 
otvoren je put postupnom stvaranju novog elitnog sloja Italije. Taj proces je strajao 
stoljećima, ali je na kraju ipak proizveo novu, italijansku elitu koja je i pozivanjem na 
tradicije i elemente klasične civilizacije, Europu ponovo povela u svestrani kulturološki 
razvitak. 


Razdoblje rata je bilo i doba kada se ugasila institucija konzula. Posljednji konzul na zapadu 
je bio Decije Paulin/Decius Paulinus i to za 534. god. n. e., i od tada se konzulske godine 
označavaju > anno (odgovarajuća brojka godine) post consulatum Paulini. Posljednji 
konzul na istoku je bio Anicije Faust Albin Basilije / Anicius Faustus Albinus Basilius i to 
za 541. god. n. e., i od tada se konzulske godine označavaju — anno (odgovarajuća brojka 
godine) post consulatum Basilii. Datiranje godina po konzulima je Justinijan I. Ukinuo 
već 537. god. n. e., uvodeći datiranje po carskoj godini vladanja i indikaciji. I pored toga se 
datiranje po konzulima sačuvalo u određenoj mjeri. Na romejskom istoku imenovanje 
za konzula / hipatosa (Gzaroc) je bio čisto formalni čin prilikom ceremonije krunisanja 
i proglašavanja novog cara. Tako se od vremena krunisanja Justina II. konzulstvo sa 
datacijom integriralo sa carskim titulama (izuzev počasnog konzulata za Leontija 615. 
g0od.). Taj običaj je zadnji put osvjedočen 642. godine n. e., prilikom ceremonije krunisanja 
vasilevsa Konstansa. Sistem konzularnog datiranja u Romejskom Carstvu je konačno 
oficijelno ukinut novelom br. 94 vasilevsa Lava VI. Mudrog (vl. 886. — 912. god.), 
a do tada su već titule hipatosa i apohipatona bile transformirane kao oznaka nižih 
dostojanstvenika. Na latinskom zapadu naziv konzul je papa kao počasni naziv 
mogao dodjeljivati pojedincima. Tako je 719. god. naziv rimskog konzula ponuđen 
Karlu Martelu, ali je ovaj to odbio. Za razliku od njega engleski kralj Alfred veliki je 
bio rimski konzul. Najkasnije datiranje po konzulima na latinskom zapadu se nalazi u 
pismu pape Sergija iz 903. god. 

Pored Rima je veoma stradao i ostatak Italije, dosta gradova je pretrpilo golemu štetu, a 
neki su i uništeni. I ruralna područja su bila oputošena kretanjima vojske, rekvizicijama, 
pljačkom, pustošenjima, glađu i svekolikim uništavanjem. I o patnji, razaranjima i 
ekonomskom padu ruralne Italije vrlo slikovito izvještava Prokopije. Zbog glad i rata, u 
Italiji se stvorio i izbjeglički problem. Prokopije je svojim očima gledao Italorimljane kako 
propadaju zbog gladi i nemoći da se suprotstave zlu, a navodi i primjere kanibalizma. 
Strah je postao glavna emocija. 


Depopulaciji je značajno doprinijela i “justinijanska pandemija". Ćitav politički, društveni, 
ekonomski i socijalni sustav na kojem je stoljećima funkcioniralo italorimsko društvo je 
dobrim dijelom razoren. Procjenjuje se da je više miliona Italijana umrlo ili poginulo uslijed 
ratnih dejstava ili “justinijanske pandemije”. Tako je Justinijanov “oslobodilački” rat ustvari 
uništio ono što je preostalo od antičkog rimskog svijeta. Italiju je nakon rata čuvao romejski 
garnizon od oko 16.000 vojnika. Rat je prilično iscrpio i Romejsko carstvo u cjelini, pa su 
se novac i mnogi drugi resursi u velikoj mjeri trošili na rat u Italiji, umjesto da se šalju na 
potrebnija područja kao što su istočna granica i dunavska granica koja je sve više “pucala” 
poglavito pod slavenskim udarima i prodorima. Carstvo je bilo iscrpljeno i razvučeno na sve 
strane, i bilo kakva ambicioznija zapadna politika više nije dolazila u obzir. Justinijan I. je 
u svojoj želji da povrati ono što je mislio “da je izgubljeno”, ustvari najveću štetu nanio 
upravo Romejskom carstvu. Umjesto da se orijentira na izgradnju novih puteva razvitka 
Romejskog Carstva, on je želio obnoviti izgubljeno Rimsko Carstvo. Tako je Justinijan I. 
trošio goleme količine resursa Romejskog carstva, uopće ne uzimajući u obzir promijenjene 
okolnosti povijesnog razvitka u VI. st. n. e. I zato i ne treba da čudi “paradoks” po kojem 
su justinijanska velika osvajanja ustvari prilično doprinijela kasnije naglom padu Carstvu. 
Uostalom, već odmah nakon smrti Justinijana I. počele su da se nepovratno gube pojedine 
novoosvojene teritorije. Taj “Justinijanov sindrom”, da se (u političkom, društvenom, 
ekonomskom pa i kulturološkom pogledu) rekonstruira nešto što je davno prestalo da 
postoji ili da se isprave neke povijesne “krive linije”, gotovo po pravilu je po povijesnim 
zakonitostima osuđen na propast i za njegovo uporno i tvrdoglavo zastupanje i provođenje 
se plaća velika cijena. A Romejsko carstvo i tadašnji mediteranski svijet su skupo platili 
Justinijanovu ambiciju da bude obnavljač nečega što je postojalo u davnini. Jedan od 
budućih romejskih careva po imenu Heraklije neće napraviti takvu grešku. 


Balkansko ratište 


Skoro u toku cjelokupnog vremena vladavine Justinijana I., balkanske provincije su 
bile izložene napadima i upadima slavenskih zajednica i protobugarskih Kutrigura (prvi 
put spomenuti po imenu 539./540. god. n. e.). Zbog zauzetosti sa ratom u Italiji i istočnoj 

granici, konstantinopoljski dvor je na ovom dijelu granice vodio načelno samo defanzivnu 
politiku (što je uključivalo gradnju odbrambenog sustava utvrda i fortifikacija) sa 
kombinacijom diplomatije. Inače je čitavo VI. st. n. e. okarakterisano borbom za 
Balkan, odnosno romejskoj odbrani od pritiska raznoraznih slavenskih zajednica 
koje su nastupale ili samostalno ili u kombinaciji sa Protobugarima ili Avarima. I taj 
stoljetni sukob je završen slavenskim prodorom i naseljavanjem. 


Jedno vrijeme je Hilvud, romejski zapovjednik Trakije 530. — 533. god. n. €., ne samo 
uspješno branio dunavsku granicu, nego je i prelazio na teritorij koji su držali Slaveni. 
Nakon njegove smrti, Slaveni i Kutriguri ponovo napadaju balkanske provincije. Pohod iz 
540. god. n. e. ih dovodi u blizinu Konstantinopolisa, a nakon toga u Trakiju upadaju Anti, 
pa onda (540. god. n. e.) opet Transdanubijski Slaveni. Dvije godine kasnije (547. god. n. e.) 
slavenski napadači pustošeći dolaze do Drača. Romejska armija od 15.000 vojnika ih je 
samo slijedila, ne usuđujući se da ih napadbe. Po Prokopiju, pri ovom napadu Slaveni su 
već bili sposobni i za uspješne juriše na utvrđene pozicije. Slaveni 549. god. n. e. dopiru do 
Egejskog mora, gdje osvajaju grad Toper na ušću rijeke Meste, pa se vraćaju preko Dunava 
sa golemim plijenom. Naredne godine, preko Dunava prelazi velika masa Slavena i pustoši 
u punoj slobodi i po Trakiji i po Dalmaciji. To je bio i prvi put da su Slaveni prezimili 
550./551. god. n. e. na romejskom području “kao u svojoj zemlji, nimalo se ne bojeći 
neprijatelja“ Kod Hadrianopolisa su pobijedili romejsku vojsku i ponovo dolaze u blizinu 
Konstantinopolisa. Slaveni prilikom ovih upada pljačkaju i odvode stoku i roblje. Tako 
Prokopije navodi da su prilikom pohoda 550. god. n. e. : “Barbari vodili sobom veliki broj 
ljudi i stoke i golemu količinu svakakva blaga". Krajem iste godine na Balkan napadaju i 
Kutriguri i Slaveni. Nakon nekoliko godina zatišja, dolazi do velike invazije prema 
istočnom i južnom Balkanu Kutrigura pod svojim kanom Zaberganom i Slavena, koji 559. 
god. n. e. Ovaj put je ugrožen i Konstantinopolis, a za odbranu je angažiran Belisar. Ovaj 
put romejska armija pod Belisarovom komandom postiže veliku pobjedu i protjeruje 
protivnika na drugu stranu Dunava. Protobugari su 562. god. n. e. ponovo napali Trakiju, a 
suprostavila im se armija kojoj je na čelu stajao Marcel, carev nećak. 


Zbog visokih troškova ratova na drugim stranama i pokušaja ostvarenja Justinijanove 
ambicije da obnovi Rimsko Carstvo, aktivna odbrana dunavske granice i balkanskih 
provincija je bila vrlo zanemarena. Kao što je već rečeno, Justinijan I. je pokušao da 
nedostatak kvalitetnih vojnih snaga, kompenzira podizanjem guste mreže utvrda i 
foritifikacija na granici, pa sve do u duboku unutrašnjost. Ta mreža je poznata pod imenom 
Justinijanov limes. Prokopije spominje čak oko 80 utvrda duž granice, i oko 370 u 
unutrašnjosti do južne Grčke. Međutim, ovaj dubinski limes nije opravdao svoje 
podizanje. Zbog žurbe u gradnji, utvrde su loše građene. I garnizoni su loše bili plaćeni, 
a starješine su često bile korumpirane. Osim toga, Slaveni, Kutriguri a kasnije i Avari su 
kroz desetljeća ratovanja sa Romejima postupno ovladavali i umijećem opsada i 
korištenjem opsadnih mašina. 

Prokopije u “Tajnoj historiji" navodi, gotovo sigurno pretjerujući (kako bi još više 
ocrnio Justinijana I.) : “Ilirik i čitavu Trakiju, sve od Jonskog mora do predgrađa 
Konstantinopolisa, zajedno sa Grčkom i zemljom Hersoneza, gotovo svake godine 
napadaju Huni, Slaveni i Anti, otkako je Justinijan preuzeo Romejsko carstvo. I oni 
izazvaše strahovita pustošenja među ljudima u toj zemlji. Mislim da je u svakom upadu 
izginulo više od 20 mirijada Romeja, ili je bilo zarobljeno, tako da je svuda u ovoj zemlji 
nastala prava skitska pustinja." 


Dolazak Avara 


Pri kraju Justinijanove vladavine, kroz uralska vrata naroda je prošao još jedan azijatski 
narod, u historiografiji poznati pod imenom Avari, a kod slavenskih govornika kao Obri. 
Avari / Obri su imali jednu od ključnih uloga u slomu romejske vlasti na većem dijelu 
Balkanu, heraklijevskim reformama Romejskog carstva i društva i konačnom nastanku 
mediavelnog razdoblja u jugoistočnoj i istočnoj Europi. 


Porijeklo Avara je do danas još uvijek nejasno. Ono što se može reći o njima, jeste da je 
riječ o etno — i političkoj zajednici koja se fomirala u središnjoj Aziji. Porijeklo Avara se 
nekada tražilo u okvirima velike i moćne nomadske konfederacije Rourana (kraj IV. — 
sredina VI. stoljeća n. e.), a koju je srušila koalicija Nebeskih / Plavih Turaka (Gčktiirk) i 
sjevernokineskih dinastija. Bez obzira da li su Avari bili sastavnica Rourana ili neka druga 
turkijska zajednica, činjenica je da je njihova seoba na zapad bila motivirana uzdizanjem 
hegemonije Nebeskih Turaka (odnosno njihovog vladajućeg klana Ashina) i njihovim 
prodorom prema zapadu. Uostalom i sami Nebeski Turci su kasnije konstantinopoljskom 
dvoru javili da su Avari, koji su se pojavili na granicama Romejskog carstva, bili skupina 
koja je pobjegla iz nomadskog carstva Nebeskih Turaka. 


I sami Nebeski Turci, koji su stvorili veliko carstvo od kineskih granica preko 
centralnoazijskih stepa pa do rijeke Sir Darja i Amu Darja, su prodrli u europsko — 
crnomorske stepe. Tako su se 576. godine n. e. pojavili na Krimu, 581. godine n. e. opsjeli 
su i Taurijski Hersonez, a njihova konjica je upadala u ove crnomorske stepe sve do 
590. god. n. e. 


Sami Avari su izgleda bili etnički heteregena zajednica, sa različitim rasnim, narodnosnim 
i kulturološkim primjesama. Politički su bili uređeni slično kao i ostale konfederacije 
koje su uspostavljali nomadski narodi, kao npr. Huni. Snaga i važnost jedne takve 
konfederacije je prilično zavisila od osobe koja joj je bila na čelu. Vrhovnik Avara nosio 
je titulu kagana. 

Avari su se pojavili u područjima sjeverno od Kavkaza 557./558. god. n. e. Odatle su 
poslali izaslanstvo konstantinopoljskom dvoru, nudeći (za određenu nadoknadu) da 
napadnu romejske neprijatelje u Transdanubiji i sjeverno od Crnog i Azovskog mora. 
Nakon sklopljenog saveza, Avari su uspješno napali i potčinili protobugarske (Kutriguri i 
Utiguri) i druge ostatke posthunske zajednice, sukobili se i sa Antima, i najzad prodrli sve 
do ušća Donjeg Dunava i općenito Donjeg Podunavlja gdje su napali i tamošnje Slavene. 
Do 562. god. n. e. Avari su vjerojatno već kontrolirali područje koje se pružalo od Donjeg 
Podunavlja pa uzduž crnomorskih stepa. Indikativno da nakon 558. god. n. e. prestaju 
slavenski i protobugarski napadi na romejsku teritoriju i to za jedan duži period. 


Tražeći pašnjake i bježeći od Nebeskih Turaka, Avari su u početku tražili od 
konstantinopoljskog dvora zemlju južno od Dunava. Ovaj zahtjev je konstantinopoljski 
dvor odbio, koristeći i pretnju Nebeskim Turcima (sa kojima je uspostavljen kontakt) u 
slučaju avarskog napada. Nebeski Turci su stvarno slijedili Avare, pa su kako je već rečeno 
prodrli i u istočnoeuropske stepe. 


Avari su se 563. i 566. god. n. e. odvažili i napali u pravcu centralne Europe i Franačke. 
Nakon toga Avari su se orijentirali prema Panonskom bazenu. U vrijeme svoje pojave, 
Avari su imali oko 20.000 konjanika (dva tumena), ali je nakon uspješnog prodora kroz 
crnomorske stepe i dijelove Podunavlja njihov kaganat značajno brojno ojačao brojnim 
“barbarskim” narodima koje su pobijedili, potčinili ili im nametnuli “savezništvo”. Kako 
bi došli do bogatih panonskih pašnjaka, Avari su 567. god. n. e. sa Langobardima sklopili 
savez protiv gepidskog kraljevstva. 


Središte relativno razvijenijeg gepidskog kraljevstva je bilo u Sirmiumu, gradu kojeg 
su Ostrogoti (nakon sloma njihove vlasti u Iliriku) svojevoljno 537. godine n. e. 
predali Gepidima, kako ne bi pao u ruke Romejima. Gepidsko držanje Sirmiuma, kao 
bitnog rimskog grada u Panoniji, je predstavljalo i otežavajući faktor u odnosima sa 
konstantinopoljskim dvorom koji se želio dokopati ovog grada. To je dovelo 539. god. 
n. e. i do sukoba Gepida i Romeja. U ovom krvavom obračunu, koji su Romeji izgubili, 
poginuo je i romejski zapovjednik Kaluk / Calluc, a Gepidi su zauzeli i Singidunum 
i provinciju Dacia ripensis. Tako je prekinuto skoro 80godišnje savezništvo Gepida i 
Konstantinopolisa, a Justinijan I. je sklopio protu-gepidsko savezništvo sa Langobardima. 
Od 546./548. god. n. e. Langobardi i Gepidi su se nalazili u stalnom sukobu. Oko 548. 
god. n. e. nakon smrti kralja Elemunda, u nekoj vrsti državnog udara gepidsku kraljevsku 
vlast je preuzeo Turisind. Ovaj gepidski kralj je pomogao Kutrigurima da 551. god. n. e. 
napadnu romejski Balkan. Inače kako bi zaustavio ovaj napad Kutrigura, Justinijan I. 
je aktivirao svoje saveznike Utigure, pa su oni i krimski Goti napali zemlju Kutrigura koji 
su se onda morali povući sa Balkana. Turisind je pomagao i Slavenima, prevozeći iz preko 
Dunava, da napadaju romejsku teritoriju. Sa druge strane, Konstantinopolis je podržavao 
Langobarde i njihovog kralja Audoina. U bitci kod Asfelda 552. god. n. e. Langobardi su 
bili teško porazili Gepide. Jordanes opisuje ovu bitku kao najkrvaviju ikada vođenu u 

ovom području i navodi, sigurno pretjeranu, cifru od ne manje nego 60.000 mrtvih 
ratnika. Nakon ovog poraza Turisind je morao vratiti Romejima Singidunum i Dacia 
ripensis. Turisinda je cc 560. god. n. e. naslijedio njegov sin Kunimund. U Sirmiumu je 
gepidski kralj Kunimund dao i kovati svoj zlatni novac. Kada su Langobardi, vođeni 
novim kraljem (od cc 560. god. n. e.) Alboinom (sinom Audoina) napali Gepide 565. 
god. n. e., Kunimund je uspio da odgodi poraz tako što je apelirao na romejskog cara 
Justina II., obećavši mu predati Sirmium. 





Zlatna posuda sa prikazom konjanika, vjerojatno visokog dostojanstvenika, kako vodi 
zarobljenog protivničkog ratnika. Posuda potiče iz ranomediavelne riznice iz Nagyszentmiklos 
(ili GroB-Sankt-Niklaus ili Sannicolau Mare; sjeverni Banat u današnjoj Rumuniji) u kojoj su 
se ukupno našla 23 predmeta od zlata, nađene 1799. god. Svi predmeti iz pronađene riznice 
danas se nalaze u Kunsthistorisches Museum u Beču. Zanimljivo je da se na nekim posudama 
nalaze natpisi pisani grčkim i runskim pismima, ali na nekom turkijskom jeziku. Postoji 
mnogo teorija o porijeklu riznice, od kojih ona da je ona avarskog porijekla ima najviše 
pristalica. Predmeti iz riznice se datiraju između posljednjih decenija VI. st. do početka X. st. 

Gepidi su 567. god. n. e. bili i brzo i odlučno poraženi. Kunimund je poginuo, a od njegove 
lobanje je napravljen pehar (scala ili patera) iz koga se pilo. Kako bi legitimizirao svoju 
novu poziciju, Alboin se oženio sa Rosamundom, kćerkom Kunimonda. Nesretni kralj 
Kunimund je, prije poraza, predao Sirmium Romejima, nadajući se da će ovi doći u pomoć 
(što se nije desilo). 


Alboinu i njegovim Langobardima u pohodu na Italiju su se priključile i određene skupine 
Gepida, ali je većina njih ipak ostala u Panoniji. Oni se spominju kao podložnici Avarskog 
kaganata i u prvoj polovici VII. st. n. e., a njihovo prisustvo u ovom području potvrđuju i 
arheološki nalazi. 


Nakon sloma Gepida, i odlaska Langobarda prema Italiji (cc 568. god. n. e.), gepidsku 
teritoriju su preuzeli Avari. Ovaj istočni dio panonskog bazena je postao, isto kao i u slučaju 
Atilinih Huna, središte Avarskog kaganata. 

Osvajanje južne Španije 


U vizigotskoj Španiji je na samom početku šeste decenije VI. stoljeća n. e. došlo do 
pobune Atanagilda protiv tadašnjeg kralja Agile. Ovaj građanski rat je odlučio iskoristiti 
konstantinopoljski dvor i poslati vojsku u Španiju. Izvori su pomalo konfuzni po pitanju 
toga da li je neki od suparnika u vizigotskom građanskom ratu pozvao Justinijana I. da 
mu pomogne ili ne. U Španiju je 552. god. n. e. poslana jedna manja jedinica od 2000 ljudi 
pod komandom (možda) Liberija (Italorimljanin, nekada visoki dužnosnik Teodorika 
Amala, koji je prešao početkom rata u Italiji na Justinijanovu stranu). Romeji su zauzeli 
veći dio južne Španije, uključujući i gradove Nova Kartagina, Kordova, Assionia, Malaga, 
Granada, Medina Sidonija. Ovo osvojeno područje je organizirano u novu hispansku 
provinciju. 


U sastav Romejskog Carstva ušli su pod Justinijanom i dijelovi teritorija bivše Bosporske 
kraljevine, koju su napadali Goti i Huni. Justinijan okupira ta područja, obnavlja stara i 
gradi nova utvrđenja. 


Justinijanska religijska politika i “Tri poglavlja" kontroverza 


Justinijan I. je bio vrlo zainteresiran za religijska i teološka pitanja, pa je čak bio i autor 
određenog broja teoloških rasprava. Kao i u svjetovnim poslovima, Justinijan I. je i u 
ovom segmentu nastojao regulirati što je moguće više stvari. 


Inače je i sam konstantinopoljski dvor bio pozornica povišene religijske atmosfere, jer 
je carica Teodora simpatizirala sa miafisitizmom. 


Justinijan I. je i u crkvenim i religijskim pitanjima težio da se nametne kao vrhovni autoritet. 
Zato se u okvirima njegovog zakonodavstva jedan dio materije odnosio i na ovaj aspekt. 
On je u početku bio odan ortodoksno — katoličkom, halkedonskom kredu religije, pa se to 
zakonodavstvo bavilo i pitanjima borbe protiv heretika i “pagana? / "Helena". Justinijan I. 
se inače mnogo petljao i u unutarnja crkvena pitanja. Iako je nastojao da Crkvu kao 
instituciju stavi pod svoju punu kontrolu, Justinijan I. je i prilično uzdigao Crkvu i 
monaštvo, posebno u individualnim i kolektivnim pravima i materijalnom pogledu. Štitio 
je i pomagao Crkvu 1 kler, i zakonima proširivao njihova prava. Mnogo je ulagao u 
podizanje crkvi. Monasima je dodijelio pravo da nasljeđuju imovinu od privatnika i pravo 
da primaju godišnje poklone iz carskog trezora ili od poreza iz određenih provincija. 
Zabranjena je i konfiskacija monaških posjeda. 

I u Justinijanovo doba nastavlja se dogmatska borba, koja se manifestira u tzv. slučaju “Tri 
poglavlja" (rpia kep&Xoa). Nakon što je propao kompromis Henotikon, Justinijan I. (iako 
ortodoksni katolik), je morao da nađe neko rješenje vezano za miafisitizam. Veliki broj 
njegovih podanika u istočnim provincijama je pripadao Jermenskoj, Koptskoj ili Sirijskoj 
crkvi koje su podržavale miafisitizam. Da bi se ojačalo državno jedinstvo i smanjili 
partikularizmi, po Justinijanu I. trebalo je i crkveno jedinstvo i zajednička dogma. On se 
nadao da bi se moglo naći neko teološko rješenje da se istočne crkve ponovo uvežu sa 
središnjom, ortodoksno — katoličkom crkvom, ali da se pri tome ne naruši osnova 
ortodoksno — katoličkog kristološkog vjerovanja. 


Jedan od poteza u tome pravcu je bila i Justinijanova podrška skitskim monasima 
(dosta snažna i teološko dobro potkovana zajednica monaha u provinciji Scythia Minor, 
koncentrirana u gradu Tomisu) i njihovoj “Teopašit formuli". Ova formula je kod monaha 
shvaćanakao mogućnost ponovnog ujedinjena crkava. Justinijan je zaključio kako bi se 
kompromis između halkedonskih i ne-halkedonskih kršćana mogao postići anatemom 
tzv. “Tri poglavlja“, odnosno 1. osobe i djela Teodora Mopsuestijskog, 2. izvjesnih djela 
Teodorita Kirskog i 3. pisma Ibasa od Edese Marisu. Tako krajem 543. i početkom 
544. god. n. e. Justinijan 1. izdaje edikt u kojem se “Tri poglavlja“ anatemišu, nadajući 
se da će ovaj potez dovoljno ohrabriti vođe i predstavnike istočnih crkava da prihvate 
odluke Halkedonskog sinoda i Tome (izjava o dogmi rimske crkve u formi pisma) pape 
Lava I. Moguće je da je spomenuti zakon o anatemi rezultat i intriga Ascidisa, vođe 
Origenista (sljedbenika učenja crkvenog oca Origena). Nažalost, po Justinijana I. ova 
odluka je izazvala još veće podjele i pogoršanje odnosa sa zapadom. Rimska crkva je 
priznavala određene teološke greške kod “Tri poglavlja“, ali i da odluka o anatemisanju 
ne bi trebala biti laka. Po zapadnim crkvenim ortodoksno — katoličkim predstavnicima 
anatemisanje ovih osoba, koji su umrli u miru sa oficijelnom Crkvom, i njihova djela bi 
moglo biti opasan presedan. Nakon kratkog otpora odluci o anatemisanju, popustio je i 
Menas, konstantinopoljski/carigradski patrijarh. Početni otpor su pružili, ali i brzo popustili, 
i patrijarsi Aleksandrije, Antiohije i Aleksandrije. Ali zapadni biskupi i crkveni ljudi i 
rimskog papu Vigilija, koji je nakon pada Rima u Totiline ruke, došao u januaru 547. god. 
n. e. u Konstantinopolis. 


Upravo na primjeru sukoba “Tri poglavlja" vidjelo se koliko su dva dijela nekadašnjeg 
jedinstvenog rimskog svijeta međusobno udaljila. Veći dio zapadnih, latinskih biskupa 
(uključujući čak i Vigilija) su slabo ili nikako znali grčki jezik. Vrijeme grčko — latinske 
bilingvalnosti je neumitno prošlo. 


Oni ustvari nisu uopće razumijevali stvarnu sadržinu spornih pisanija, i dobar dio 
polemike je nastao i dalje produciran zbog “lost in translation". Tako je rezolutni Vigilije, 
došavši u Konstantinopolis, prvo ekskomunicirao Menasa. Ali kada je dobio u ruke 

precizne prijevode najspornijih dijelova pisanija Teodora Mopsuestijskog, Vigilije je 
ustvari promijenio mišljenje. Tako je papa Vigilije 548. god. n. e. izdao Iudicatum u 
kojem su “Tri poglavlja" osuđena. Međutim, ubrzo je i taj stav povukao, zbog bijesa 
latinskih biskupa. Kako bi se konačno riješilo ovo pitanje odlučeno je da se sazove crkveni 
sabor. Tada je došlo i do direktnog sukoba Justinijana I. i pape Vigilija, koji je morao 
dvaput da traži utočište u crkvama Konstantinopolisa i Halkedona. 


II. Konstantinopoljski sinod (V. ekumenski/vaseljenski) je održan od 5. V. do 2. VI. 553. 
godine n. e. Ovaj sinod (čiji su učesnici velikom većinom nili istočni biskupi) je osudio 
“Tri poglavlja". Papa Vigilije se protivio tome, ali je ipak na kraju i on popustio i prihvatio 
odluke. Biskupi na II. Konstantinopoljskom sinodu složili su se sa tim da se ništa ne može 
učiniti u Crkvi protivno volji i zapovijedi cara. Ovo je bilo i oficijelno nastupanje ideologije 
cezaropapizma, koja je dugo dominirala političkim i duhovnim životom Romejskog carstva. 
Nakon što je prihvatio odluke sinoda, papi Vigiliju je u februaru 554. god. n. e. dozvoljeno 
da se vrati u Italiju. Međutim, Vigilije je umro prije nego što se uspio vratiti u Italiji, a 
naslijedio ga je Pelagije koji se morao zbog odluke svoga prethodnika suočiti sa novim, 
velikim problemom. 


Na regionalnom sinodu biskupa Akvileje, Ligurije, Emilije, Milana i Istre, odbijena je osuda 
“Tri poglavlja", jer je to po njima predstavljalo izdaju odluka Halkedonskog sinoda. Oni su 
prekinuli vezu i sa rimskim papom, jer je ova institucija ipak na kraju prihvatila anatemu. 
Ovi biskupi su bili anatemisani od ostatka Crkve i tako je nastala tzv. “zapadna šizma". 
I biskupije vizigotske Španije nisu prihvatile osudu “Tri poglavlja". U biskupijama sjeverne 
Italije šizma je prevaziđena tek sinodom u Akvileji 698. god. n. e. Čitava Justinijanova 
politika vezana za “Tri poglavlja" se na kraju pokazala kao potpuni promašaj, jer nije dovela 
do kompromisnog spajanja sa nehalkedonskim istočnim crkvama, a donijela je nove 
probleme na zapadu. 


Justinijan je bio veoma netolerantan prema “paganizmu" (koji je još uvijek bio prisutan), 
a njegovi zakoni su predviđali uništenje “paganizma” čak i u privatnom životu. Vrela 
(Jovan Malala, Teofan, Jovan od Efesa) izvještavaju o teškim progonima, čak i osoba 
na visokim pozicijama po optužbama da su “pagani”. Jovan od Efeza tako navodi da je 
samo u Maloj Aziji prisilno pokršteno 70.000 ljudi. Zabranjeno je i štovanje preostalih 
kultova egipatskih božanstava. Justinijan I. je i propagirao i misionarsku djelatnost među 
Herulima, Protobugarima, u Zakavkazju i Arabiji. Mahinejci su isto bili izloženi progonima, 
ubijanjima i protjerivanjima. 

Į prava Jevreja su bila sužavana. U Palestini je početkom jula 556. god. n. e. došlo i do 
pobune Samaritanaca i Judejaca. Buna je prvo izbila u Cezareji, gdje su buntovnici ubili 
mnoge kršćane i opljačkali i opustošili crkve. Ubijen je i namjesnik Stefan. Izgleda da se 
pobuna proširila sve do Betlehema, gdje je crkva “Rođenja Isusova" spaljena. Zapovjednik 
Amantije je dobio zadatak da uguši pobunu. Prilikom gušenja pobune stradalo je na desetine 

hiljada Samaritanaca. Ali to nije značilo i konačni kraj sukoba sa Samaritancima, jer su 
problemi sa njima zabilježeni i za vladavine Justina II. 


Nakon pobuna u V. i VI. st. n. e. Samaritanci su od nekoć brojne zajednice dovedeni na 
rub istrebljenja. Nakon što su i Samaritanci dobrim dijelom zbrisani, prostor nekadašnjeg 
Izraela je i konačno dobio nejevrejsku većinu. 


Pri kraju svoga života, Justinijan I. je sve više inklinirao prema miafisitizmu, posebno u 
formi “aftarodoketstva" (učenje po kojem je Isusovo tijelo, rođeno od Marije, bilo tijelo 
Novoga Adama, bez grijeha i netruležno / apĐaproc) koju je prihvatio 564. godine n. e. 
Kada se ovome suprotstavio konstantinopoljski patrijarh Eutihije, car ga je dao smijeniti. 
Justinijan je ipak umro prije nego što je izdao neki zakon kojim bi svoje religijske simpatije 
postavio u rang zvanične dogme. Novi konstantinopoljski patrijarh Jovak Skolastik je 
odustao od nametanja “aftarodoketstva*. 





Justinijan I. je bio i prvi romejski car koji je prikazan na novcu kako drži krst u ruci. 


Justinijanska građevinska djelatnost 


Vrijeme vladavine Justinijana I. je bilo obilježeno i značajnom građevinskom djelatnošću. 
Najčuveniji i najimpozantniji simbol te djelatnosti je izgradnja nove crkve Hagia 
Sophia / "Sveta Mudrost" (Ayia žogia, Sancta Sophia, Sancta Sapientia, Ayasofya, 
Aja Sofija). Ranija crkva — bazilika je uništena vatrom 13. — 14. I. 532. god. n. e. za vrijeme 
Nika pobune. 


561 


Prije ove crkve (izgrađene za Teodosija II.) uništene u toku Nika pobune, postojala je i 
prva, originalna crkva (izgrađena za vrijeme Konstancija II.) koja je uništena početkom 
V. st. n. e. 


Već 23. II. 532. god. n. e. Justinijan I. je naredio izgradnju treće crkve, ali koja bi bila 
na potpuno drugačijem obrascu, veća i znatno više veličanstvenija od prethodne dvije 
crkve. Za arhitekte su izabrani Isidor iz Mileta i Antemije iz grada Trala (danas Aydın u 
jugozapadnoj Turskoj), a gradnja je opisana od Prokopija u njegovom djelu o građevinama. 
Materijal je dovlačen sa svih strana, uključujući 1 helenističke stubove iz hrama Artemide 
Efeške. Bilo je zaposleno više od 10.000 radnika. Riječ je o najvećem arhitektonskom djelu 
tadašnjeg vremena, posebno zbog velike kupole. Nova crkva je inaugurirana 27. XII. 537. 
godine n. e. od strane Justinijana I. i patrijarha Menasa sa dosta pompe. Po Prokopiju, 
Justinijan I. je nakon završetka građevine izjavio: “Solomone, ja sam te nadmašio", misleći 
na to da je njegov “božji hram” bio veći, ljepši i impozantniji nego onaj Solomonov u 
Jerusalimu, a koji je opisan u Starom zavjetu. 





Vanjski izgled muzeja Aja Sofije. 


Crkva “Svete Mudrosti" je bila sjedište konstantinopoljskom patrijarha i mjesto glavnih 
romejskih ceremonija, kao što je i krunisanje cara. Zemljotresi iz augustu 553. i od 14. XII. 
557. god. n. e. uzrokovali su pukotine na glavnoj kupoli i istočnoj polukupoli, da bi glavna 
kupola potpuno propala za vrijeme novog zemljotresa koji se desio 7. V. 558. godine 
n. e. Justinijan I. je naredio momentalnu gradnju nove kupole, a taj zadatak je povjeren 
Isidoru Mlađem, nećaku Isidora iz Mileta. Ova nova konstrukcija, koja je Crkvi “Svete 

Mudrosti" dala sadašnji oblik, je završena 562. god. n. e. Mehmed II. EI Fatih je odmah 
po zauzimanju Konstantinopolisa, crkvu “Svete Mudrosti" dao pretvoriti u džamiju. Za 
vrijeme Kemala Ataturka, “Sveta Mudrost" je 1935. god. postala muzej. Aja Sofija je 
služila 1 kao model i za kasnije gradnje crkava i džamija u vizantijsko — pravoslavnom i 
osmanskom periodu. Glavne sarajevske džamije su izgrađene po modelu građevine koju 
je dao izgraditi Justinijan I. 





Unutrašnji izgled muzeja Aja Sofije. 


I druga bitnija konstantinopoljska crkva “Svetih apostola", koja se nalazila u vrlo 
lošem stanju, je bila ponovo izgrađena. 


Izgrađene su i podzemne cisterne vode, od kojih je najpoznatija Cisterna Bazilika. 
Dotjerivana je i Velika palata u Konstantinopolisu, a 543. godine n. e. podignuta je i 
konjanička statua Justinijana u Konstantinopolisu. Posebno su bile velike gradnje utvrda i 
fortifikacija. Kod Dare je bila izgrađena i velika lučna brana (koja je trebala štiti ovu utvrdu 
od poplava), a veliki Sangarius most je sagrađen u Bitiniji. Justinijan I. je dao i obnavljati 
gradove koji su stradali u zemljotresima ili u ratu, a dao je 1 izgraditi (u blizini mjesta svoga 
rođenja) potpuno novi grad po imenu Justiniana Prima (Caričin Grad u južnoj Srbiji). 
U ovaj grad je Justinijan I. planirao da prebaci iz Soluna administrativno — upravno i 
religijsko sjedište prefekture Ilirik. 

U Justinijanovoj noveli XI iz 535. god. n. e. se metropolitanski biskup grada Iustiniana 
Prima unapređuje u rang arhiepiskopa, neovisnog od solunskog arhiepiskopa. 





Ostaci grada fustiniana Prima. 

Mozaik iz grada /ustiniana Prima. 


Troškovi ove ambiciozne građevinske djelatnosti su bili enormni, i prilično su uticali na 
rastezanje javnih fondova, koji su ionako bili iscrpljivani ratovima i justinijanskom 
pandemijom. 


Za vrijeme Justinijana I. (preciznije 547. god. n. e.) je završena i gradnja crkve San Vitale, 
koja je otpočela 526. god. n. e., još za vrijeme ostrogotske vladavine. Gradnju (koja je 
koštala 26.000 solida) je inače financirao grčki banker Julije Argentarije. Ova crkva je 
u javnosti najpoznatija po dva mozaika na kojima su prikazani Justinijan i Teodora sa 


svojim pratnjama. 

Mozaik koji prikazuje Justinijana i njegovu neposrednu pratnju. Pretpostavlja 
se da lik osobe sa bradom lijevo od Justinijana predstavlja Belisara. 


sun e. 08 


KIKIKONO NO 





Mozaik koji prikazuje Teodoru i njenu neposrednu pratnju. 

Justinijanska pandemija 


U jeku najtežih borbi u Italiji i na istočnoj granici, na prostoru Romejskog Carstva je 
541. god. n. e. izbila smrtonosna pandemija, koja se onda raširila širom tadašnjeg svijeta 
kojeg je za kratko vrijeme zavila u crno. Uz antoninijansku pandemiju i kasniju crnu smrt 
(bubonsku kugu) iz sredine XIV. st., ova justinijanska pandemija se smatra jednom od 
najvećih i nasmrtonosnijih bolesti koje su pogodile euromediteransko područje u historiji. 


Pretpostavlja se da je justinijanska pandemija bila do danas najraniji poznati napad 
bubonske kuge, odnosno da je i njen uzročnik bila bakterija Yersinia pestis. 


Prokopije prvi put izbijanje pandemije spominje 541. godine n. e. i to za egipatsku luku 
Pelusium. Pored njega o pandemiji izvještavaju i Jovan iz Efesa i Evagrije Skolastik. 
Pretpostavlja se da je izbijanje pandemije u Konstantinopolisu rezultat prijenosa inficiranih 
pacova na brodovima koji su dovozili žito iz Egipta. Pandemija se bila raširila od Irske sve 
do južne Azije i od Danske i Skandinavije do Arabije. Procjenjuje se da je umrlo cc 40% 
stanovnika Konstantinopolisa i 25% stanovnika Istočnog Mediterana, a da su ukupni gubici 
iznosili oko 25 miliona ljudi. Justinijan je i sam obolio od kuge, ali je uspio preživjeti. 


Biološki (i sa njima povezani ekonomski) gubici su bili ogromni. Veliki broj poreznih 
obveznika i seljaka je umro a i trgovina je pala, što je imalo loše posljedice po romejske 
javne prihode. Izbijanje pandemije je oslabilo Romejsko Carstvo u najkritičnijim 
momentima njihovog rata sa Totilom i Iranom. 


Posljedice ove pandemije su bile goleme po euromediteranski pojas, jer su se njeni valovi 
pojavljivali sve do ce 750. god. n. e. U priličnoj mjeri su urušene društveno — ekonomske 
i političke strukture, a velika depopulacija je oslabila kompletan euromediteranski pojas. 


Ekonomika justinijanskog doba 


Justinijanska ambiciozna vojna politika i građevinska djelatnost su morali imati dobru 
ekonomsku i financijsku osnovu. Justinijan I. je imao sreće da su njegovi prethodnici 
Anastazije i Justin vodili dobru, domaćinsku financijsku politiku, pa je on naslijedio čak 
28.800.000 solida u državnom trezoru. Ali, i pored toga su troškovi ratova i građevinske 
djelatnosti bili veliki, pa je justinijanski dvor poduzeo mjere u borbi protiv korupcije i 
za efikasnije uređenje poreznog sustava. Zato se i išlo ka pojednostavljenju upravno — 
administrativne strukture. 

I u Romejskom Carstvu je glavna privredna grana bila poljoprivreda, ali su bili razvijeni i 
trgovina i manufakturna djelatnost. Romejski trgovci su održavali veze na jednom 
prostranom području od Kornvala pa do južne Indije i Šri Lanke. A kako se zaobišli putevi 
preko sasanidsko — iranskog područja, favorizirali su se alternativni pravci duž Crvenog 
mora i kroz Arabiju. 


U vrijeme Justinijana je za Euromediterance konačno otkrivena tajna proizvodnje 
svile. Dvojica kršćanskih monaha su 553./554. god. n. e. uspjela prošvercovati jaja ili 
veoma mlade svilene bube (tako što su ih sakrili unutar svojih štapova od bambusa) 
do Konstantinopolisa. Vrlo brzo su otvorene manufakture za proizvodnju svile u 
Konstantinopolisu, Bejrutu, Antiohiji, Tiru i Tebi. Romejsko Carstvo je ovim dobilo veliku 
ekonomsku prednost, posebno jer su proizvodnju svile smatrali državnim monopolom. 


I pored niza uspjeha u ekonomskom pogledu, romejsko gospodarstvo je i prilično 
trpilo. Najteži udarac je zadala justinijanska pandemija, i koja je dovela do znatnih 
privrednih poremećaja. Cijene robe i rada su naglo porasle, a broj raspoložive radne 
snage se prilično smanjio za jedno kratko vrijeme. Uz to su i ratovi prilično iscrpljivali 
privredne kapacitete Države. 


Dvorska politika 


Sve do svoje smrti Teodora je predstavljala vrlo močni čimbenik konstantinopoljskog 
dvora. Ona je aktivno učestvovala u državnoj politici. Zahvaljujući Teodori doneseni su 
zakoni o povećanju prava žena u razvodu i nasljeđivanju imovine. Tako je zabranjena 
prisilna prostitucija i zatvoreni su bordeli. Ona je ustanovila i manastir (na azijskoj strani 
Dardanela) za bivše prostitutke. Propisana je i smrtna kazna za silovanje, zabranjeno 
izlaganje neželjene djece, majke su dobile neka prava starateljstva nad svojom djecom i 
zabranjeno je ubijanje supruga koje su počinile preljubu. Teodora je i aktivno podržavala 
miafisite i njihovu, čak i ako je to značilo suprostavljanje nekim odlukama Justinijana 1. 
Možda je ona bila odgovorna i za smjenu pape Silverija, jer ovaj nije želio da povuće 
anatemu koju je njenog prethodnik Agapet proglasio za miafisita Antima, pa je naložila 
Belisaru da nađe neki razlog za smjenu Silverija. 


Zahvaljujući njenom protežiranju, pojedinci kao što su Narses i Petar Barsim su 
napredovali u karijerama. 


Smetnja njenom utjecaju, bio je Jovan Kapadokijski, zbog svoje neodvisne i moćne 
pozicije. Ustvari, protiv Jovana Kapadokijskog su zajedno nastupili Teodora i 
Antonina, supruga Belisara. Stvorena je zavjera sa ciljem prevare i diskreditacije 

Jovana Kapadokijskog. Uz pomoć Marcela i Narsesa, one su u tome i uspjele, i 
Jovan Kapadokijski je protjeran u Kizik i zaređen za svećenika. Kasnije je protjeran 
u Antinoe u Egiptu, da bi ipak 548. godine n. e. (nakon Teodorine smrti) bio vraćen u 
Konstantinopolis, gdje je i umro. Nakon povratka u prijestolnicu, nije mu dozvoljeno 
bavljenje javnim, svjetovnim poslovima. 


Teodora je umrla 28. VI. 548. godine n. e. u svojoj 48. godini života od raka. I nakon 
Teodorine smrti, situacija na konstantinopoljskom dvoru je ostala vrlo “živahna". Tako je 
zabilježen pokušaj jedne konspiracije Artabana i njegovog zemljaka Arsaka da ubiju 
Justinijana I. i umjesto njega postave Germana. Međutim, zavjera je propala jer u njoj 
nije želio učestvovati German. Konspiratori ipak nisu nešto oštro kažnjeni, a Artaban je 
kasnije bio i amnestiran. Belisar je pri kraju svoga života doživio da 562. god. n. e. bude 
optužen i osuđen za korupciju. Vjeruje se da je ovo bio montirani proces sa lažnom 
optužnicom. Belisar je proglašen krivim i zatvoren. Ipak, nedugo zatim, Justinijan I. ga 
je amnestirao. U novembru 565. god. n. e. umro je i Belisar, vjerojatno na svome imanju 
na azijskoj strani nasuprot Konstantinopolisa. 


U srednjem vijeku je bila raširena legenda po kojoj je Justinijan dao oslijepiti Belisara, koji 
je postao slijepi prosjak u Rimu koji je morao moliti prolaznike da mu daju obol (novčić). 


Konstantinijanska institucija patricija se očuvala i na zapadu i na istoku određeno 
vrijeme. Za vrijeme Justinijana je institucija patricija / patrikiosa (zarpikwoc) je u neku 
ruku devalvirana, jer ju je ovaj dominus otvorio za sve one iznad statusa illustris, tj. za 
veći dio senatorskog reda. Patrikios se na grčko — romejskom istoku održao sve dinastije 
Komnena, početkom XII. stoljeća. Na zapadu se titula patricija od strane pape dijelila 
sporadično. Kasnije se korištenje termina patricije uvriježilo za vladajuće slojeve u 
gradskim državicama Italije, a kasnije 1 ostalih gradskih sredina latinskog zapada. 


Smrt Justinijana i nasljedstvo 


Justinijan je umro 14. XI. 565. god. n. e., nekih 18 godina nakon smrti svoje Teodore. 
Sahranjen je u crkvi “Svetih Apostola" u Konstantinopolisu. Justinijan je stupio na vlast 
vođen idejom renovatio imperii, koja se samo djelimično realizirala a i to uz golemu 
cijenu. On je bio i posljednji car čiji je svakodnevni jezik komunikacije i prvi jezik koji je 
koristio bio latinski. Kasniji romejski carevi su to prepustili grčkom jeziku, a carevi 
Rimskog Carstva na zapadu su koristili germanske dijalekte, francuski, njemački, pa i češki 


jezik. Justinijan I. se smatra svetim u pravoslavnim crkvama. 

VLADAVINA JUSTINA II. 
565. — 578. god. n. e. 


Justin II. (c. 520 — 5. X. 578. god. n. e.), vladao od 15. XI. 565. do 5. X. 578. god. n. e. Kao 
vladar zvao se DAGPioc Tovotrivog o veoTepoc / Flavius Iustinus Iunior Augustus. Justin II. 
je sin Justinijanove sestre Vigilantije i Dulčidija (Dulcidio) ili Dulčisima (Dulcissimus). 
Justin II. je imao i brata Marcela (Marcellus, M&pkeMWoc), koji je ostvario vojnu karijeru i 
rang patricija za vrijeme vladavine Justinijana I. i sestru Prejektu (Praejecta). U noći kada 
je Justinijan izdahnuo, Kalinik / Callinicus (tada praepositus sacri cubiculi) je bio jedini 
svjedok da je Justinijan na samrtnoj postelji designirao „Justina, sina Vigilantije“ kao 
nasljednika. Ono što se stvarno desilo samo Kalinik zna. Justin II. je bio oženjen sa Sofijom, 
koja je po Jovanu iz Efesa bila nećakinja Teodore. Međutim, nepoznato je od koje je 
Teodorine sestre ona bila kćerka. Možda je riječ o kćerci Komite i zapovjednika Sitasa. 
Sofija je po ugledu na svoju tetku, isto željela voditi dvorsku i državnu politiku. Justin II. i 
Sofija su imali kćerku Arabiju (Apafiia). 


Uprava Justina II. 


Justin II. se već na samom početku vladavine, pored Kalinika, mogao osloniti i na 
Jovana Skolastika (konstantinopoljskog patrijarha) i Tiberija (zapovjednika ekskubitora, 
budućeg visokog vojnog zapovjednika, cezara i dominusa). Oni su već i prije dolaska na 
vlast Justina II. bili od njega protežirani. Justin II. se za razliku od Justina I. i Justinijana II. 
više oslanjao na konstantinopoljsku aristokratiju. Ono što je Justin II. prvo uradio, bila 
je otplata dugova Justinijana I., sudbeni poslovi i proklamiranje univerzalne religijske 
tolerancije. 


Justin II. je imao i potencijalnog konkurenta za carski tron. To je bio Flavius Mar(cianus?) 
Petrus Theodorus Valentinus Rusticius Boraides Germanus lustinu, sin Germana (rođaka 
Justinijanovog i visokog vojnog zapovjednika; on je do svoje smrti smatran potencijalnim 
nasljednikom) iz njegovog prvog braka sa izvjesnom Pasarom. Justin II. se svoga rođaka i 
potencijalnog istoimenog konkurenta (inače vrlo iskusnog zapovjednika i dužnosnika) 
otarasio tako što ga je poslao u izgnanstvo (oficijelno kao prefekta) u Egipat, gdje je 566. 
god. n. e. bio i umoren. 


Ratovi i nedaće iz vremena Justinijana I., ostavili su prilično ispražnjene državne financije. 
Uz to, pojava novih neprijatelja na vanjskim granicama europskih provincija su samo 

dodatno iskomplicirali situaciju. Poradi svoga karaktera, ali i prazne riznice, Justin II. je i 
prekinuo praksu potkupljivanja i naknada potencijalnim neprijateljima. 


Langobardska invazija na Italiju 


Mir u Italiji se nije dugo zadržao. Nakon pada gepidskog kraljevstva, langobardski kralj 
Alboin je odlučio napustiti Panoniju i prepustiti je Avarima, i krenuti u seobu prema Italiji. 
Alboin je u proljeće 568. godine n. e. pokrenuo seobu u kojoj nisu učestvovali samo 
Langobardi/Lombardi, nego je to bila jedna etnički i narodnosno vrlo heterogena skupina. 
Kasniji langobardski benediktinski monah i historičar Pavle Đakon tako navodi, da su 
pored Saksonaca (njih je bilo 20.000) koji su se pridružili Alboinu, : “Sigurno da je Alboin 
doveo sa sobom u Italiju mnoge ljude iz različitih naroda... odatle, čak do sadašnjosti 
(misli se na vrijeme Pavla Đakona op. a.) zovemo sela u kojima oni prebivaju gepidska, 
bugarska, sarmatska, panonska, svebska, norička ili nekim drugim imenima ovog tipa." 
Po Pavlu Đakonu Alboinov narod je Panoniju napustio 2. IV. 568. god. n. e. na tadašnji 
Uskrs. Langobardi su inače bili tek nedugo ranije površno kristijanizirani i to kao arijanci. 


Seoba u Italiju nije baš slučajna. U njoj su već za vrijeme ostrogotskog rata kao romejski 
federati boravili mnogi Langobardi. Tako je Narses sa sobom u konačnom pohodu na 
Totilinu vojsku, vodio i više od 5.000 langobardskih federata koje je poslao Audoin. 
Nejasni su stvarni motive Alboina da krene u ovu seobu i napadne romejske pozicije u 
Italiji. Moguće je da je ova intencija kod njega sazrela uslijed činjenice da su Romeji u 
zadnjem langobardsko — gepidskom ratu bili na gepidskoj strani, uzimajući Sirmium. 
Možda je Alboin bio podozriv i prema novom, moćnom nomadskom avarskom susjedu 
kojem su panonski pašnjaci bili tako “primamljivi", pa je želio da se udalji od njih. A nije 
nemoguće pomisliti id a je riječ o čisto lukrativnim prohtjevima Langobarda da dođu u 
posjed bogatstava Italije. 


Pavao Đakon prenosi i jednu, vjerojatno apokrifnu priču, o tome kako je Narses odgovoran 
za dolazak Langobarda u Italiju: „Zahvaljujući sretnoj kampanji protiv Gota i protiv drugih 
naroda o kojima je bilo govora, Narses se bio pretjerano obogatio zlatom, srebrom i dobrima 
svake vrste, te time podstakao zavist Latina (tako Pavao Đakon naziva Italorimljane op. a.), 
o čijoj koristi se on, ipak, uvijek starao, uništavajući njihove neprijatelje. Ali su oni, u stvari, 
počeli da spletkare protiv njega, pa su izašli pred cara Justina i njegovu suprugu Sofiju, 
govoreći: Bilo nam je bolje pod Gotima! Eunuh Narses tretira nas kao robove, a ti, koji si 
naš veoma pobožni car, ništa ne znaš o tome. Zato ili nas uzmi iz njegovih ruku ili čemo 
barbarima predati Rim i sve nas. Kad je Narses čuo za ove riječi, ograničio se da kaže: Ako 
sam se zlo ponio prema Latinima, zlo ću i dočekati. Ali se car toliko na njega naljutio, da je 

odmah u Italiju uputio prefekta Longina da ga smijeni. Kada je to Narses razumio, veoma 
se prestrašio, a zbog straha od carice Sofije, nije se usudio vratiti u Konstantinopolis. Sa 
obzirom na to da je bio eunuh, carica ga je, priča se, pozvala da dođe u odjeljenje za žene 
i prede vunu sa robinjama, a on da joj je odgovorio: Izatkaću za te jedno platno kojega 
nećeš uspjeti da se oslobodiš sve dok budeš živa. Zatim, od mržnje izvan sebe, povukao 
se u Napulj, odakle je odmah uputio poslanike Langobardima, pozvavši ih da napuste 
siromašna panonska polja i osvoje Italiju koja je bila puna svakoga dobra. Štaviše, da 
bi ih naveo da dođu, poslao im je mnoge vrste voća i drugih proizvoda kojima je Italija 
posebno bogata. Langobardi su, odavno priželjkivani poziv sa oduševljenjem prihvatili i 
počeli praviti planove za budučnost.“ Nemoguće je dokučiti stupanj istinitosti ove priče. 
Narses je stvarno boravio u Italiji jedan prilično dug period, brinući se o uspostavi romejske 
uprave i poslijeratnoj obnovi. On je inače zaslužan za obnovu zidina Grada, kao i opravku 
mnogih mostova u Gradu. Moguće je da su njegovo insistiranje na plaćanju poreza, 
kao i pomalo samovlasna uprava (inače je tome bio sklon) doprinijeli mogućem rastu 
nezadovoljstva Italorimljana prema njemu. Sa druge strane, sam Pavao Đakon kasnije 
navodi da je tijelo umrlog Narsesa vraćeno u Konstantinopolis, a Jovan iz Efesa govori da 
je Narses bio sahranjen (u manastiru koji je bio njegova zadužbina) u prisustvu Justina II. 
i Sofije, što implicira da Narsesovi odnosi sa carskom familijom nisu bili loši. 


Alboin je prije napuštanja Panonije sa Avarima postigao vjerojatno pisani sporazum, 
koji Pavao Đakon naziva foedus perpetuum, a Historia Langobardorum codicis Gothani 
naziva pactum et foedus amicitiae po kojem su Avari uvjetno preuzeli Panoniju. Ovim 
potezom se Alboin nastojao osigurati i u slučaju neuspjeha pohoda, a i u slučaju romejskog 
napada sa balkanske strane (jer je to bilo teško izvodljivo sa Avarima u Panoniji). 


Ne postoje precizni podaci kolika je bila biološka masa koju je Alboin predvodio u 
Italiju, i u historiografiji cirkuliraju različite procjene koje se kreću između 100.000 
i 300.000 ljudi. Prvi značajniji grad koji je zauzela vojska Alboina bio je Forum 
Iulii (danas Cividale del Friuli u sjeverozapadnoj Italiji), u kojem je stvoreno i prvo 
langobardsko vojvodstvo koje je Alboin prepustio nećaku Gisulfu. Langobardski prodor 
u sjevernu Italiju je bio brz i efikasan, pa su zauzeti Treviso, Vicentia / Vicenza / Vičenca, 
Verona, Breša, Bergamo / Bergomum. Efektivnog otpora kao da nije ni bilo. Alboin je u 
Milano ušao 3. IX. 569. god. n. e. i tu se proglasio za dominus Italiae. Alboin se smjestio 
sa svojom riznicom u palati koju je dao sagraditi Teodorik Amal. 


Langobardi su se najduže zadržali opsjedajući Paviju koja je kapitulirala tek u maju ili 
junu 572. godine n. e. Pavija je će nešto kasnije postati i glavni grad langobardskog 
kraljevstva. Alboin nije dugo uživao u pobjedi, jer su protiv njega stvorili zavjeru supruga 
Rosamund, njegov spatharius Helmikis i cubicularius Peredeo. Nakon ubistva Alboina u 
veronskoj palate, koje se desilo 28. VI. 572. god. n. e., i neuspjeha Helmikisa da preuzme 
vodstvo Langobarda, Helmikis i Rosamunda (poveli su sa sobom i Albsuindu, kćerku 

Alboina iz prvog braka) su sa kraljevskom riznicom i trupama njima lojalnim, pobjegli u 
Ravenu kod Longina, koji je bio romejski zapovjednik u Raveni. Helmikis i Rosamunda 
(koji su inače bili ljubavnici još prije Alboinovog ubistva) su kasnije nesretno završili. 


Romejski zapovjednik Longin, koji je branio Italiju je raspolagao sa veoma ograničenim 
vojnim sredstvima i nije mogao da efikasno brani cjelokupno područje Italije. Posljedice 
rata 535. — 554. god. n. e. su se još uvijek osjećale, i samo Romejsko Carstvo (gledano) u 
cjelini je bilo iscrpljeno ratovima i nedaćama, a imalo je i problema na drugim stranama (na 
Dunavu od Avara i Slavena i na istočnim granicama od Iranaca). Uz to, i sami Italorimljani 
nisu bili previše oduševljeni upravom iz Konstantinopolisa. Depopulacija Italije uslijed 
justinijanske pandemije je isto imala negativan efekt, posebno jer je radikalno smanjila 
otpornu moć domorodačkog stanovništva. I šizma uzrokovana anatemom ,,Tri poglavlja“ 
se uglavnom odrazila na područje sjeverne Italije, tako da u trenutku upada Alboina u 
sjevernu Italiju nije postojalo ni crkvenu jedinstvo. Uz to, zenit pažnje konstantinopoljskog 
dvora je sada bio više usmjeren na druge pravce, dok je Italija dobijala karakter udaljene, 
zapadne periferije. 


Nakon smrti Alboina, za novog kralja je izabran Klef. Narednih godina, Langobardi 
su napredovali (moguće je da je se prodor desio i za Alboina) i u Toskani. Zoto/Zotto, 
jedan od langobardskih vođa, je vodio jednu skupina invazora na jug Italije. U augustu 
570. god. n. e. je prodro u Kampaniju, nižući pobjede nad Romejima. Svoju prijestolnicu je 
postavio u Beneventu, čime je osnovano beneventansko vojsvodstvo. Pored langobardskog 
vojvodstva u Beneventu, na jugu Italije je nastalo i drugo langobardsko vojvodstvo 
(osnovao ga Faroald I.) sa sjedištem u Spoletu. Oba ova vojvodstva, koja su od početka 
svoga osnivanja bila faktički samostalna, su se pokazala iznimno dugovječnim. Zoto je 
581. godine n. e. pokušao neuspješno da zauzme Napulj. Klef je ubijen 574. god. n. e., 
moguće iniciranim od Romeja. Nakon Klefove smrti, novi kralj nije izabran i u toku 
jedne dekade langobardske vojvode su vladala praktično samostalno. Taj period je 
okarakterisan sa velikim nasiljem i kaosom. 


Inače su centripetalne sile kod Langobarda bile znatno slabije nego npr. kod drugih 
germanskih naroda koji su prodrli na zapadnorimsko područje. I Alboin je imao dosta 
problema u održavanju svoga autoriteta, zbog partikularizama izraženih u njegovom 
narodu. Alboin tako nije mogao spriječiti napade na franačku Burgundiju 569. i 570. god. 
n. e. Jedan od razloga da Alboin nije imao toliki autoritet (kao npr. Odoakar ili Teodorik 
Amal) nad sebi potčinjenima bilo je odsustvo carskog legitimiteta. Alboin je taj nedostatak 
legitimiteta pokušavao kompenzirati povezivanjem sa Teodorikom Amalom, pa je npr. 
boravio u njegovoj palati u Veroni. 


Konstantinopoljski dvor je u ovom periodu anarhije u Italiju poslao trupe pod 
komandom Baduarija (zeta Justina II.). lako je Grad zaštićen od Langobarda i dogovoren 

antilangobardski savez sa franačkom kraljevinom Austrasia, trupe Baduarija su bile 
poražene i on je poginuo 576. god. n. e. 


Međutim, ovakvo stanje razjedinjenosti je predstavljalo veliku opasnost za Langobarde, 
zbog sukoba sa Romejima i Francima. I tako je 584. god. n. e. izabran novi langobardski 
kralj i to Autarije (vl. 584. — 5. IX. 590. god. n. €.), sina Klefa. Autarije je uzeo i ime 
Flavije, kako bi označio i legitimitet svoje vlasti i nad Italorimljanima. Ovaj langobardski 
kralj je uspio i da u značajnoj mjeri konsolidira svoju domenu, usput pobjeđujući Romeje 
i Franke. Autarija je naslijedio Agilulf, torinski vojvoda (vl. novembar 590. / maj 591. — 
616. god. n. e.). Novi kralj Agilulf, podržan od svoje supruge kraljice Teodelinde (bavarska 
princeza, ranija supruga Autarija, inače katolikinja) je 1 širio langobardsku domenu. Tako 
su u sjevernoj Italiji zauzeti Parma, Pjačenca, Padova, Este, Kremona, Mantua. Agilulfa 
je naslijedio sin Adaloald (vl. 616. — 626. god.). 


Langobardsko osvajanje Italije je imalo nemjerljivo drastičnije i negativnije efekte po 
domorodačko stanovništvo nego što je to bio slučaj sa Gotima i Odoakarom. Posebno je 
težak udarac nanijet kasnorimskoj italijanskoj posjedničkoj aristokratiji, koja je već za 
vrijeme rata 535. — 554. godine n. e. pretrpila teške gubitke. Langobardi su osvojenom 
području značajno razvlastili domaću posjedničku klasu (Pavao Đakon ih naziva 
possessores). I ortodoksno — katolička crkva je mnogo pretrpila u tim prvim godinama 
langobardske seobe. Veliki broj biskupa i civilnih dužnosnika i dio naroda su bježali sa 
osvojenog područja u one zone još uvijek pod romejskom vlašću. Kada se govori o slomu 
Italije u ovim godinama, potrebno je navesti da su, u onim područijima koja je kontrolirao 
direktno Alboin, zabilježene manje devastacije i unutarnji poremećaji. One oblasti koje 
su bile izložene napadima samostalnijim ratničkih družina, kojima je prvenstveni cilj 
bila pljačka i pustošenje, su bile teže pogođene. Stare kasnorimske političke, upravno- 
administrativne, sudbene, društvene i ekonomske institucije koje su funkcionirale i za 
vrijeme Odoakarove vladavine i za ostrogotskih vladara i za Romeja su srušene. Tako je na 
većem dijelu Italije prestalo postojati višestoljetno upravno — administrativno i posjedničko 
ustrojstvo, a stvaralo se novo pod dominacijom Langobarda. Na mjesto onog dijela 
italorimske zemljoposjedničke klase koju su smijenili (na kontroliranoj teritoriji), 
Langobardi su postavili sebe. Tako su oni postali dominirajući faktor nad potčinjenom 
italorimskom masom. U prvo vrijeme, kada je među Langobardima bila izražajnija 
socijalna egalitarnost, zavisno italorimsko zemljoradničko stanovništvo je davalo 1/3 
prinosa ne pojedincima, nego određenom klanu (fare). Tek kasnije i sa socijalnom i drugom 
diferencijacijom koja je zahvatila i Langobarde, razvili su se pravi feudalni odnosi. Sa 
ustanovljavanjem langobardske uprave započinje italijanski srednji vijek. 


Langobardsko uređenje se zasnivalo na sustavu vojvodina (kojih je bilo 35), odnosno na 
upravi langobardskih vojnih zapovjednika i moćnika koji su imali sjedišta u nekom od 
osvojenih italijanskih gradova. U prvo vrijeme, te vojvode nisu bili zapovjednici u vojno — 

hijerarhijskom smislu centralizirane vojne sile niti velikaši feudalnog sustava (u što su 
kasnije razvili), nego su to bili prvaci različitih klanova (fare) unutar naroda koji je Alboin 
doveo u Italiju. Tek su Autarije i Agilulf, vođeni idejom stvaranja stabilne i centralizirane 
države, ove vojvodine počeli pretvarati u prave upravno — teritorijalne jedinice. Vojvoda 
više nije bio sam prvak klana, nego i kraljevski dužnosnik. 


I pored pokušaja kraljevskog centraliziranja, ipak sustav vojvodina nije bio garancija 
stabilnosti langobardske kraljevske vlasti, jer je podrivao unutarnju koheziju i jačao 
centrifugalne sile. 


O langobardskom pritisku na romejske posjede i na Italorimljane slikovito govori jedna 
propovijed pape Grgura I. (u pontifikatu 590. — 604. god. n. e.): ,,Svuda je rat dokle vidimo, 
svuda su jecanja dokle čujemo. Naši gradovi su razoreni, naše utvrde su sravnjene sa 
zemljom, sela su ostavljena u pustoši. Niko nije ostao da obrađuje polja, gotovo niko ne 
upravlja gradovima. Preživjeli, jadni dio ljudski, svakodnevno su ponižavani, a udarci božje 
pravde još nemaju kraja. Neki su propali u ropstvu, neki isakaćeni, neki usmrćeni. Ponovo 
vas pitam, braćo moja, kakva nam je radost sada ostala? Pogledajte na što je sveden Rim, 
nekadašnji gospodar svijeta. Utućen velikom i stalnom patnjom, lišen sinova, satran od 
neprijatelja, razoren i, eto kako se ostvaruju riječi koje je, u davna vremena, prorok Ezekijel 
rekao o gradu Samariji.“ 


Ubrzo se javila i potreba neke inkluzije italorimskog elementa u langobardski sustav. Oni 
su i pored kontinuiranih stradanja od 535. god. n. e. pa sve do konsolidacije langobardske 
kraljevine, ipak predstavljali još uvijek veliku većinu stanovništva u područjima koja 
su zaposjeli Langobardi. Gradska naselja u koja su se smjestile vojvode i dalje su bila 
većinski italorimska. Ortodoksno — katolička crkvena infrastruktura je bila u potpunosti 
italorimska, a i obrazovaniji dio stanovništva je bio italorimskog porijekla. U tome 
kontekstu približavanja langobardskog kraljevstva potčinjenoj italorimskoj populaciji 
treba promatrati i uvezivanje Agilulfovog sina Adaloalda 604. god. n. e. sa kraljevskom 
vlašću u stilu romejske ceremonije i sa titulom „gratia dei rex totius Italiae“ („milošću 
božjom, kralj cijele Italije“), umjesto ranijeg Langobardorum rex (“kralj Langobarda"). 
Uostalom Agilulf je sebe video primarno kao kralja Italije, a ne samo Langobarda. Znači 
on je sebe smatrao kraljem teritorija, a ne više samo jednog naroda. To objašnjava i 
činjenicu da su Agilulf i Teodelinda znatno radili na stvaranju nekog modus vivendi sa 
Italorimljanima, uključujući i podržavanje veza sa ortodoksno — katoličkoj hijerarhijom 
(što je uključivalo i ustanovljavanje samostana) i podržavanje umjetnosti i arhitekture. 


Langobardsko kraljevstvo je nakon smrti Adaloalda mnogo trpilo od unutarnjih sukoba 
različitih centara moći i sukobljavanja prokatoličkih i proarijanskih struja, te vanjskih 
napada Avara i Franaka. Situacija se tek smirila sa kraljem Rotarijem (vl. 636. — 652. god.), 
koji je poznat i po donošenju pisanog (na latinskom) zakonika za Langobarde (ne i za 
Italorimljane) 22. XI. 643. god. n. e. Kralj Aripert (vl. 653. — 661. god.; unuk Teodolinde) 

je mnogo toga učinio na širenju ortodoksno-katoličkog kršćanstva među Langobardima. 
Vremenom su Langobardi bili u potpunosti romanizirani. Njihovo kraljevstvo je uništio 
774. god. n. e. Karlo Veliki. 


Romejska vlast se zadržala u širim područijima Ravene (prostor današnje Romanje) i Rima 
(povezanih jednim uskim koridorom preko Peruđe), primorskim oblastima (Venecija, 
Ligurija, Kampanija, Brutija, Kalabrija, Apulija) te na otocima Siciliji, Sardiniji i Korzici. 
Ustvari romejska Italija se očuvala uglavnom na području koje je moglo osiguravati 
prisustvo moćne romejske ratne mornarice. Ova fragmentirana romejska područja u Italiji 
je 580. godine n. e. car Tiberije II. Konstantin reorganizirao u eparhije: Annonaria (sa 
sjedištem u Raveni), Calabria, Campania, Emilia i Liguria, i Urbicaria (rimsko — lacijsko 
područje). Međutim, u vrijeme vladavine Maurikija, došlo je do nove reorganizacije i 
ustanovljavanja Ravenskog eksarhata. Namjesnik sa titulom eksarha je imao i vojnu i 
civilnu vlast. Područje eksarhata je znatno kasnije organizirano u vojvodstva Rima (iz 
njega se razvila Papska država, koja je inače obuhvatila i nasljeđe ravenskog eksarhata), 
Venecije (iz njega se razvila Mletačka republika), Kalabrije, Napulja, Peruđe, Pentapolisa, 
Lukanije... itd... Međutim, kako vrijeme bude prolazilo ova romejska teritorija se sve više 
smanjivala, iako će tek u aprilu 1071. god. sa normanskim osvajanjem Barija prestati 
romejska vlast na prostoru Italije. Iako je Ravena, pri samom kraju langobardske 
kraljevine, pala u ruke Langobarda, oni nikada nisu uspjeli da uđu u niti da zavladaju 
niti da potčine (u bilo kojem kontekstu) Rim, taj ,, Vječni Grad". 


Sa langobardskom invazijom i romejskom reorganizacijom preostalih dijelove Italije 
koje su kontrolirali razbilo se jedinstvo Italije koje je postojalo od sredine III. st. p. n. e. 
Od tada pa do 1871. godine Italija nije bila politički ujedinjena. Sjeverna langobardska 
teritorija sa sjedištem u Paviji je dobila naziv Langobardia Maior (odakle i naziv današnje 
italijanske regije Lombardija), a južna (vojvodstva u Spoletu i Beneventu) su dobila 
naziv Langobardia Minor. Teritorij Italije koji je ostao pod vlašću konstantinopoljskog 
dvora je nazivan Romania (sačuvao se u nazivu današnje italijanske regije Romanja). 


Odbrana Balkana 


Za razliku od Italije, konstantinopoljski dvor je za vrijeme Justina II. znatno više pažnje 
posvećivao odbrani balkanskih provincija, koje su bile bliže samom Konstantinopolisu. 
Nakon nestanka gepidske kraljevine i odlaska Langobarda, u Panoniji se etablirao 
Avarski kaganat. Forma njegove strukture i organizacije je slična drugim ,,carstvima - 
konfederacijama“ koje stvaraju oko sebe određene nomadske zajednice (kao npr. Skiti, 

Huni, kasnije Mađari, Hazari, Kumani, Mongoli). Oni u okvire svoje politije uklopljuju 
potčinjene narode i druge zajednice, kao cjeline a ne kao pojedince. To je bila uobičajena 
praksa u stvaranju 1 funckioniranju tih konfederacija čiji su nositelji bile nomadske 
zajednice.To je značilo da su i slavenske i druge zajednice koje su se našle u okvirima 
Avarskog kaganata zadržale svoju prepoznatljivost i određeni stupanj autonomije. Oni su 
morali Avari, tj. kaganu da izmiruju određene obaveze, kao što su predaja danka i slanje 
kontigenata ratnika u slučaju rata koji vodi Kaganat. Često su ti kontigenti ratnika bili u 
prvim redovima, a potčinjeni su morali i da predaju dio svoga ratnoga plijena hegemonu. 
Potčinjeni narodi su mogli biti korišteni i za fizičke poslove, kao što npr. pokazuje naredbna 
kagana Bajana njemu potčinjenim Slavenima da grade flotilu plovila na Dunavu i Savi, kada 
je želio da napadne Romejsko Carstvo. U određenim situacijama bi dolazilo i do napada 
hegemona na potčinjene zajednice, ili pojedine njihove dijelove. Slično i kao druga velika 
nomadska ,,carstva“ i Avarski kaganat je bio multietnička zajednica sastavljena pored pravih 
Avara i od Slavena, Gepida, Protobugara, Dakoromana, i još uvijek prisutnih sarmatskih i 
panonoromanskih zajednica i skupina. Međutim, kao i u slučaju Huna i rimskih pisaca 
koji su o njima govorili, tako i romejski i franački pisci promatraju pripadnike Kaganata 
samo po političkoj pripadnosti, odnosno kao Avare, a ne po etničkoj ili narodnosnoj. Zato 
se u vrelima često pod imenom ,,Avari“, sadržavaju (i kaganu i pravim Avarima potčinjeni) 
Slaveni, Germani, Protobugari... itd... 


Raznorazne zajednice koje su nalazile u okvirima Kaganata, nisu uspjele dostići takve 
nivoe društveno — ekonomske i socijalne organizacije, u kojima su mogli koristiti veliki bro 
robova. Zato je i njihov odnos prema robovima bio sličan kao i kod Slavena, gdje su 
zarobljenike čuvali poglavito radi otkupa, ili im na kraju dopuštali da žive među njima. 
Zbog ovakvog odnosa prema zarobljenicima, i bilo je moguće da se do osme decenije VII. 
st. na širem području oko Sirmiuma od potomaka onih koji su za vrijeme avarsko — 
slavenskih napada (nekih 60 — 70 godina ranije) kao zarobljenici preseljeni iz romejskih 
provincija, formira novi narod kršćanske vjeroispovijesti. Na čelo toga naroda (po legendi 
„Čuda sv. Dimitrija“ bilo je čak 70.000 pripadnika toga naroda) avarski kagan je postavio 
Kuvera (iz klana Dulo), sina protobugarskog vođe Kubrata, odnono brata Asparuha 
(osnivača prve bugarske balkanske države). Međutim, Kuver se cc 680. god. pobunio protiv 
avarskog kagana, i da je sa narodom kojim je upravljao napustio područje Sirmiuma i 
naselio se na području današnje Makedonije. Ovaj narod su Romeji prvo zvali Sermisianoi, 
a kasnije Keramisians. 


Na čelu Avarske politije je stajala osoba sa titulom kagan (titula koja u turkijskim i 
mongolskim zajednicama i jezicima odgovara tituli cara, imperatora), okružena sa 
predstavnicima uže avarske „aristokratije“. Postojanje toga sloja koje se nalazilo na samom 
vrhu društveno — političke i socijalne strukture Kaganata, potvrđuju i arheološka 
istraživanja. Tako su na područje koje je pripadalo središnjim prostorima Kaganata 

(sa datacijom u vrijeme prebivanja Avara) otkriveni posebno bogati grobovi, u kojima 
su se nalazile ostave (poglavito zlatnog) novca i simboli statusa i političke i društvene 
pozicije kao što su ukrašeni pojasevi, oružje, uzengije (slične onima nađenim u središnjoj 
AZiji) pa i njihovi konji. 

Po izvornoj građi, Avari su u Panoniju prodrli predvođeni kaganom po imenu Bajan/Bayan. 
Po slomu gepidskog kraljevstva, glavno sporno područje između Romeja i Avara je bio 
Sirmium, koji su Romeji prigrabili u toku sloma Kunimundovog kraljevstva. Avari su 
smatrali da po pravu njima pripada Sirmium, pošto su oni preuzeli gepidsku teritoriju. Uz to, 
Justin II. je prekinuo i isplate Avarima. Kako bi se vršio pritisak prilikom pregovora o 
Sirmiumu, po Menanderu Protektoru kagan Bajan je naredio ,,da deset hiljada Kutrigura 
zvanih Huni (rov Koruyovpov Asyoućvov Oövvæv) pređu rijeku i da pustoše kroz 
Dalmaciju, a sam je sa svojom vojskom prešavši Ister, boravio na gepidskim granicama. 
Romejski car je 569. godine n. e. imenovao svoga tadašnjeg glavnog suradnika Tiberija 
(budući car) na mjesto magister utriusque militiae, sa zadatkom da se bavi Avarima i 
njihovim zahtjevima. Nakon pregovora, Tiberije je postigao dogovor da se Avarima 
dopusti da se nasele na romejskom području, u zamjenu za isporučivanje muških 
talaca iz reda reda velikaških porodica. Međutim, Justin II. je odbio ratificirati dogovor, 
zahtijevaći da se uzmu taoci iz same kaganove porodice. Ovaj uvjet su Avari odbili i 
došlo je do rata. Tiberijeve jedinice su 570. godine n. e. pobijedile Avare u Trakiji, ali 
su i same bile pobijeđene u narednoj bitci koja se odigrala krajem 570. ili početkom 
571. god. n. e. 


Nakon što je, u ime bolesnog Justina II., postao faktički upravitelj Carstva, Tiberije 
Konstantin je promijenio carevu politiku ne korištenja novčanih isplata i podmićivanja. 


Osim što je Justin II. svojom štedljivo politikom stvarno uspio akumulirati određena 
sredstva u državnu kasu, Tiberije Konstantin je imao sreću da su se našla tada dva velika i 
bogata trezora sa golemom količinom novca. Jedan od trezora je pripadao Narsesu. Kako 
bi smanjio prilično nezadovoljstvo masa, Tiberije Konstantin je ukinuo takse na vino i kruh 
koje je uveo Justinijan I. 


Kako bi se smirila situacija na dunavskoj i balkanskoj granici, konstantinopoljski dvor 
je 574. god. n. e. dogovorio sporazum sa kaganom Bajanom. Po sporazumu, Carstvo se 
obavezalo Avarima isplaćivati 80.000 nomismi / solida godišnje, a oni su se obavezali da 
će braniti dunavsko — balkansku granicu carstva. Navedeni sporazum je omogućio Tiberiju 
Konstantinu da prebaci značajne trupe sa Balkana na istočnu granicu. Pored ovih trupa 
na istočni front Tiberije Konstantin je transferirao i veliki broj novounovačenih ,,barbara“ 
u vidu jedinica federata. 

Veliki rat sa Iranom 572. — 591. god. n. e. 
(razdoblje vladavine Justina II.) 


I pored tzv. ,,Pedesetogodišnjeg mira“ iz 562. god. n. e. tenzije na istočnoj granici se nisu 
smirivale. Ni jedna ni druga strana nisu imale dovoljno povjerenja u održanje mira, pa su 
kalkulirale sa novim potencijalnim savezništvima, rovarile na protivničkom području ili 
vodile periferne ratove. Romeji su tako 568./569. god. n. e. neuspješno pregovarali sa 
Nebeskim Turcima o stvaranju alijanse protiv sasanidskog Irana. Sa druge strane, Iranci su 
napali Jemen i odatle protjerali Etiopljane, romejske saveznike. Lakhmidi, predvođeni 
kraljem Qabus ibn al-Mundhirom (KaB6onc, vl. 569. — 573. god. n.e.) su cc 570. god. n. e. 
napali romejsku i gasanidsku teritoriju, ali su pobijeđeni od Gasanida i njihovog kralja 
Al-Mundhira III ibn al-Haritha (Sad 0 2 Dad, DNaProc Ažauovvšapoc; vl. 569. — cc 
581. godine n. e.). Gasanidska vojska je napala zatim lakhmidsku zemlju, opustošila je 
i odnijela veliki plijen. Lakhmidi ipak ponovo napadaju gasanidsku vojsku, ali su tada 
pretrpili vrlo težak poraz. Romeji su ostvarili i tajni dogovor da pomognu antiiransku 
pobunu u Jermeniji, koja je izbila 571. god. n. e. Ova pobuna je praćena i antiiranskom 
pobunom u Iberiji. Pobunjeni Jermeni pod vodstvom Vardana II. Mamikoniana su 
početkom 572. godine n. e. pobijedili Irance i zauzeli grad Dvin, prijestolnicu iranskog 
dijela Jermenije. Ubrzo su Iranci povratili Dvin, ali su ga ponovo zauzele kombinirane 
jermensko — romejske snage. To je bio i prvi direktni okršaj iranskih i romejskih snaga, 
nakon 562. god. n. e. Sa pobunjenom Jermenijom, romejske trupe su dobile značajan i 
široki manevarski prostor za svoje akcije u Zakavkazju. 


Pored borbi za grad Dvin, prekršaj mira iz 562. god. n. e. je bilo 1 odbijanje Justina II. 
da isplati po mirovnom sporazumu predviđenu novčanu svotu. 


Za razliku od fronta u Jermeniji 1 Zakavkazju, na mesopotamijsko — sirijskom frontu, 
situacija se negativno razvijala za romejske snage, i to ponajviše zahvaljujući samom 
caru Justinu II. U prvo vrijeme romejske snage, predvođene Marcijanom (Marcianus, 
Maopkuavoc; rođak Justina II.), su imale uspjeha. Tako su u bitci kod Sargatona 573. god. 
n. e. teško porazile Irance, a onda je postavljena i opsada Nisibisa. Kada je saznao za 
opsadu Nisibisa, Hosrau I. je skupio 40.000 konjanika i 100.000 pješadinaca kako bi 
probio opsadu. Međutim, pomoć Hosrau I. je stigla direktno sa konstantinopoljskog 
dvora. Tamo je Marcijan bio lažno optužen da cilja na carski tron. Justin II. zato opoziva 
Marcijana (čijoj je armiji još malo nedostajalo da zauzme Nisibis) i postavlja umjesto 
njega za komandanta vojske na ovom dijelu fronta Teodora. Ova promjena zapovjedništva 
je izazvala kaos, i romejske trupe su se od Nisibisa povukle u priličnom neredu. Takvo 
stanje je iskoristio Hosrau I. i brzo je izvedena protuofanziva na Daru koja je opkoljena i 
nakon 4-mjesečne opsade u novembru 573. god. n. e. i zauzeta. 

Istovremeno sa zbivanjima oko Dare, jedna manja iranska armija pod komandom 
Adarmahana je pustošila Siriju, zauzela Apameju i niz drugih gradova. 


Situaciju na sirijskom ratištu je pogoršala još jedna odluka Justina Il. On je 572. god. 
n. e. naredio ubistvo gasanidskog kralja Al-Mundhira III ibn al-Haritha. Nakon pobjede 
nad Lakhmidima, gasanidski kralj je tražio od Justina II. novac za svoje ljude. To je 
naljutilo Justina II. koji je poslao pismo lokalnom romejskom zapovjedniku da namami 
Al — Mundhira III. u klopku i ubije ga. Međutim, pismo je došlo u ruke Al — Mundhira III. 
Radi toga, gasanidski kralj (inače uvjereni i vrlo pobožni kršćanin miafisit) pogoršava 
odnose sa konstantinopoljskim dvorom, napušta savez sa Romejima i izlaže njihovu 
granicu napadima sa istoka i juga. Tek kada su kontrolu nad Romejskom državom 
faktički, uslijed ludila Justina II., prezeli carica Sofija i zapovjednik Tiberije Konstantin 
(budući car), Al — Mundhir III. je 575. godine n. e. ponovo ušao u savez sa Romejima. 
Nakon toga, Al — Mundhir III. iznenada napada lakhmidsku prijestolnicu Hiru (tada 
je bila najveći, najbogatiji i najkultiviraniji arapski grad). Hira je osvojena, opustošena, 
opljačkana i spaljena (izuzev crkvi). Po Jovanu iz Efesa, Al- Mundhir je donirao mnogo 
od svoga ratnog plijena samostanima i siromašnima. Iste godine je Al — Mundhir III. 
posjetio Konstantinopolis, gdje je oficijelno primio krunu ili dijademu (stemma) kao 
romejskog glavnog klijentskog kralja. 


Toliki je udarac pad Dare predstavljao za Romejsko carstvo, da je Justin II. kada je čuo 
za pad ove vrlo bitne utvrde na istočnoj granici, doživio nervni slom, poludio i izgubio 
razum. Zato je Sofija morala da se obrati zapovjedniku Tiberiju kako bi zajedno faktički 
upravljali Carstvom, bar dok je car u stanju ludila. U kratkotrajnim trenutcima lucidnosti, 
Justin II. je 7. XII. 574. god. n. e. Tiberija proklamirao za cezara i adoptirao kao svoga 
sina, dok je Tiberije svome imenu dodao i ime Konstantin. 


Kako bi se dobilo na vremenu, konstantinopoljski dvor je sa sasanidskim dvorom 575. 
god. n. e. sklopio jednogodišnje primirje uz obavezu isplate 45.000 nomismi. Nedugo zatim, 
primirje je produženo na tri godina, sa obavezom da se sasanidskom dvoru svake godine 
isplaćuje 30.000 nomismi. Ovaj dogovor se ipak odnosio samo na sirijsko — mesopotamijski 
front, dok se rat u Zakavkazju nastavio. Na ovom dijelu fronta, romejske trupe i njihovi 
saveznici su imali velikih uspjeha, prodirući u dubinu kavkaske Albanije (istočne oblasti 
Zakavkazja i Kavkaza, na području današnjeg Azerbejdžana i južnog Dagestana). 
Hosrau I. je 576. god. n. e. pokrenuo svoju posljednju vojnu kampanju i to u velikom 
stilu, sa namjerom da preko kavkaskih i zakavkaskih područja prodre u Malu Aziju. 
Njegovi napadi na Teodosiopolis i Cezareju su bili odbijeni, iako je uspio da zauzeli 
Sebastiju (Sebasteia, danas Sivas u središnjo - istočnoj Turskoj). Prilikom povlačenja, 
njegova armija je presretnuta nakon Melitene (danas Malatya u istočnoj Turskoj) - 
kod prelaska Eufrata - od romejske vojske kojom je zapovijedao Justinijan, magister 
militum per Orientem. Iranska armija je doživjela težak poraz. Nakon toga su romejske i 

njima savezničke trupe duboko prodirale u područja iranskog Zakavkazja i Kavkaza, 
kulminirajući u napadu na udaljenu Atropatene (pokrajinu na sjeveru Irana). Sada je 
Hosrau I. tražio mir, ali je poradi jedne pobjede njegove vojske u Jermeniji, odlučio 
nastaviti rat. Nakon ovog poraza, Tiberije Konstantin je opozvao Justinijana i na njegovo 
mjesto postavio Maurikija (budućeg cara). 


Kada je 578. god. n. e. isteklo primirje predviđeno za mesopotamijsku 1 sirijsku granicu, 
Iranci su napali u Mesopotamiji, ali je sposobni i talentirani Maurikije izveo kontraudare 
sa obje strane rijeke Tigris, zauzeo niz bitnih utvrda i gradova (između ostalog Aphumon i 
Singaru) i tako prisilio Irance da napuste romejsku teritoriju i brane vlastito područje. 


Konstantinopoljski dvor je tih godina svu svoju pažnju koncentirao na istočni front. 
Nestabilnu i opasnu situaciju u europskim provincijama je ili zanemarivao ili nastojao 
nešto tamo postići koristeći diplomatiju i isplate novca. Avare na navukao na Slavene, 
kasnije Ante na Slavene, a langobardskim vođama je isplatio nekih 200.000 nomismi 
kako bi ih držao u međusobnoj zavadi i sprijećio izbor zajedničkog langobardskog kralja. 
Tiberije Konstantin je dobro znao da ne može da vodi učinkovitu vojnu kampanju na dva 
ili više frontova, pa je zato odlučio da riješi kvalitetno bar istočni rat. Ustvari, upravo je 
istovremeno vođenje ratova na više frontova (istočnom, europskom i afričkom), a što je bila 
praksa koju je uveo Justinijana I., imalo katastrofične posljedice po Romejsko carstvo. 
Iscrpljivanje ljudi i resursa je bilo sve veće i bilo je samo trenutka kada će sustav potpuno 
kolabirati. Tiberije Konstantin je u nastojao da i u unutarnjim poslovima ima što manje 
problema, sukoba i podjela. Tako je i primirio situaciju nastalu uslijed razilaženja 
ortodoksnih katolika i miafisita. 


U ovom periodu zaoštrila se 1 situacija u Arabiji, posebno u Jemene i Hidžazu. Etiopljanin i 
kršćanin Abrahah, koji je decenijama vladao u Jemenu je sazidao u svojoj prijestolnici Sani, 
jednu od najveličanstvenijih katedrala toga vremena, koju arabljanski pisci nazivaju 
al-Qalis (al-Qulays, al-Qullays, od grč. ekklesia crkva). Katedrala, od koje se danas vidi 
samo mjesto, napravljena je od ruševina staroga Mariba. Domaći arabljanski kršćani i 
Etiopljani su očigledno namjeravali da zemlju preobrate u kršćanstvo i da stvore takmaca 
,paganskoj“ Meki, centru hodočašća na sjeveru. Hodočašća su uvijek izvor velikih prihoda, 
od čega su koristi imali oni koji su stanovali u mjestu gdje je bilo hodočašće, a isto tako i 
oni koji su prebivali pored puteva koji su vodili mjesto hodočašća. U osnivanju južnog 
vjerskog svetišta koje bi privlačilo ogromne mase svijeta, na štetu hidžaskog, mekanskog 
svetišta, etiopski gospodari Jemena su, očigledno, imali uspjeha. I, stvarno, uspomena 
na ovo ekonomsko — religijsko — hodočasničko takmičenje ovjekovječena je u lokalnoj 
tradiciji, prema kojoj su dva arabljanska ,paganina“ i sljedbenici kulta Kabe iz plemena 
Fugaym, oskvrnuli katedralu u Sani uoči same svetkovine. Time su oni dali povoda 
etiopskom vladaru Jemena da preduzme kaznenu ekspediciju protiv Meke. Po arapskoj i 
islamskoj tradiciji to se desilo u godini rođenja Muhameda cc 570. god. n. e., a ta se godina 

naziva ,,godinom slona“ po slonu (ili slonovima) koji je pratio etiopskog vladara Jemena u 
napadu na Meku. Etiopsko — jemenska vojska je nastradala od malih boginja. Nepoznato 
je tačno kada je Abrahah umro, i jedino što se sa sigurnošću može tvrditi jeste da se njegova 
smrt desila u periodu nakon 553. godine n. e. Islamska tradicija njegovu smrt smješta, 
neposredno nakon ekspedicije na Meku, što bi značilo da je Abrahah vodio vojsku na Meku 
u ,,godini slona“. Abrahaha su naslijedila na tronu dvojica sinova i to Yaksum i Masruq, 
koje mu je rodila Rejhana/Raihana, jemenska velikašica, koju je Abrahah oteo od njegov 


ranijeg supruga. Vladavina doseljenih Etiopljana nije dugo trajala, jer su se nacionalistički 
opredjeljeni Jemeniti obratili za pomoć Hosrau I. 


Utkani vuneni uzorak zavjesa ili 
hlača, što je opet kopija sa 
uvezene sasanidske svile, koja je 
opet bazirana na fresci koja 
prikazuje Irance kako se bore 
protiv Etiopskih snaga (prikazanih 
kao crnci) u Jemenu. 

U priči o svrgavanju vlasti Etiopljana u Jemenu nezaobilaznu ulogu ima i polulegendarna 
ličnost Sayf ibn dhi-Yazan. Sayf je, prema arabljanskoj tradiciji, prvo tražio pomoć iz 
Konstantinopolisa protiv Etiopljana. Međutim, on je bio odbijen jer su Etiopljani bili kršćani 
i saveznici Romeja. Njega je, zatim, arapski kralj Hire predstavio perzijskom suverenu Kisri 
Anushar-wanu, na sasanidskom dvoru u Madajinu (Seleucija-Ktesifont). Iransku ekspediciju 
je predvodio Wahriz, koji je zajedno sa Sayfom srušio hegemoniju Etiopljana u južnoj 
Arabiji. Prvo je u Hadramautu poražena vojsku koju je vodio Masruq, koji je poginuo, a 
onda je zauzeta i Sana. Nakratko su Etiopljani ponovo uspostavili svoju hegemoniju 575. ili 
578. god. n. e., ali je ubrzo došlo do nove iranske ofanzive i oni su konačno poraženi. Nakon 
toga je Jemen postala vazalna pokrajina, istina dosta autonomna, sasanidskog Iranskog 
Carstva i to sve do 628. god., kada će ući u okvire rađajućeg islamskog svijeta. 

VLADAVINA TIBERIJA II. KONSTANTINA 
578. — 582. god. n. e. 


Tiberije II. Konstantin (cc. 520/535 — 14. VIII. 582. god. n. e.), prvo suvladar sa Justinom 
od 574. do 578. god. n. e., samostalno vladao od 578. do 14. VIII. 582. god. n. e. Kao vladar 
se zvao Flavius Tiberius Constantinus Augustus. Tiberije je rođen u Trakiji, i svoju karijeru 
je započeo kao notarius. On je bio oženjen sa Inom (Ivo; umrla 593. god. n. e.), koja je 
kada postala carica promijenila ime u Elija Anastazija. Njih dvoje su imali troje djece i to 
kćerke Konstantinu i Karito i jedno dijete čije su ime i spol nepoznati (pretpostavlja se da je 
umrlo prije nego što je Tiberije postao cezar). Jovan i Efesa i Teofan bilježe da je Sofija 
razmatrala mogućnost da se uda za Tiberija, što je ovaj odbio. 


Dunavsko — balkansko područje 


Dogovor sa Avarima iz 574. god. n. e. nije dobio potpuno smirenje na dunavskoj granici. 
Slavenske zajednice na Donjem Dunava (u području koje romejski pisci nazivaju 
Sklavinija), koje su bile nezavisne u odnosu na Kaganat, su iskoristile odlazak dobrog dijela 
romejske armije sa Balkana i 578. god. n. e. obnavljajući napade i to u širokom pojasu. 
Po Menanderu Protektoru, u ovom velikom upadu učestvovalo je oko 100.000 (sigurno 
pretjerana brojka) Slavena (žkAafnvot) koji su napadali ne samo Trakiju i Ilirik, nego i 
Grčku. Tiberije II. Konstantin, zbog rata na istoku, je imao vrlo nedostatne snage za obranu, 
pa se zato na osnovu ranije postignutog sporazuma obratio avarskom kaganu ,,i nagovori ga 
da zarati protiv Slavena, kako bi oni koj pljačkaju, privučeni nesrećom kod kuće i željeći 
više da pomognu domovini, prestali da pljačkaju romejsku zemlju, a oni koji su kod kuće 
da se zadrže opasnošću.“ 


Nešto ranije je sam kagan poslao izaslanstvo tim Slavenima u Sklaviniji sa zahtjevom da 
mu plaćaju danak. Slavenski poglavar Dauritije odbio je taj zahtjev sa riječima ,,Ko je, 
dakle, taj od ljudi i koji se grije na sunčevoj svjetlosti koji će pokoriti našu snagu. Navikli 
smo, naime, da vladamo drugima, a ne drugi nama. U to smo sigurni dok bude ratova i 
mačeva“. Ubrzo je došlo do svađe Slavena sa poslanstvom, koje se izrodilo u sukob i 
ubijanje poslanika. Kagan je zato i sam planirao napad na Slavene u tome području, a nadao 
se da će tako doći i do bogatoga plijenaa, ,jer su Slaveni mnogo puta opljačkali romejsko 
područje, a njihovu zemlju nitko od ostalih naroda. 


584 


Ovi donjodunavski Slaveni su bili samostalni u odnosu i na Kaganat i na Carstvo. One 
slavenske zajednice koje su se već naseljavale po panonskom području ili na njegovim 
rubovima već su od ranije bile pod vlašću Kaganata. 


Romeji su prevezli brodovima Avare iz Panonije, sproveli ih desnom obalom Dunava preko 
svoga teritorija i u blizini ušća opet prebacili na slavensko područje. Po ovom podatku 
izgleda da su ovi Slaveni prebivali sjeverno i zapadno od ušća Dunava. Po Menanderu 
Protektoru: ,,Kada je (kagan Bajan op. a.) prešao na suprotnu obalu rijeke, odmah je spalio 
sela Slavena i opustošio polja, vodio je i odnosio sve, pošto se niko od varbara nije nije 
usudio da mu izađe u susret, nego su se razbježali u šikare i šumske gudure“. Ovom 
prilikom Avari su uspjeli da oslobode više hiljada zarobljenih Romeja i primoraju Slavene 
da obećaju da će im plaćati godišnji danak. Međutim, već godinu dana kasnije kagan opet 
govori da mu ovi Slaveni ne plaćaju taj danak. 


I savezništvo Romeja i Kaganata nije dugo trajala, a sve zbog Sirmiuma. Već 579. god. n. e. 
započela je opsada ovog grada. Nakon tri godine opsade i mnogih pregovora kagana i 
konstantinopoljskog dvora, Sirmium je 582. god. n. e. pao u ruke Kaganata. 





Arheološki ostaci Sirmiuma. 

Stanovnici Srimiuma su pošteđeni i omogućeno im je da grad napuste slobodni. Neki od 
njih su se sklonili u Salonu, o čemu svjedoči i natpis na sarkofagu opatice Jovane koji 
navodi da je ona pred Avarima pobjegla u Salonu i tu umrla 614. god. n. e. 


Sa Sirmiumom u svojim rukama kagan Bajan je imao odličnu stratešku pozicija za 
poduzimanje dubljih pohoda i napada u unutrašnjost romejskog Balkana. Sada su Avari 
predstavljali za Romejsko Carstvo isto takvog neprijatelja kao što su to bili Atilini Huni 
za Istočno Carstvo nekih 150 godina ranije. 


U vrijeme opsade, ponovo se na romejske oblasti Trakije, Ilirika, Tesalije i Grčke izlila 
velika masa Slavena. Jovan od Efesa navodi da je: „Tri godine poslije smrti Justina, za 
vlade pobjedonosnog Tiberija prokleti naroda Slavena prođe kroz cijelu Heladu, oblasti 
Tesalije i Trakije i opustoši veliki broj gradova i imanja... To je trajalo četiri godine dok je 
car bio zauzet persijskim ratom i dok su sve njegove vojske bile na istoku. Zbog toga 
su Slaveni imali slobodne ruke, nastanili se i proširili... I još danas žive u romejskim 
oblastima... ubijajući i pljačkajući zlato, srebro, stada konja“. Tek je napad Anta (sa 
kojima je Carstvo sada bilo u savezništvo) na slavensko područje na Donjem Dunavu 
primoralo napadaće da se povuku. 


Veliki rat sa Iranom 572. — 591. god. n. e. 
(razdoblje vladavine Tiberija II. Konstantina) 


Poradi pobjeda Maurikija, Hosrau I. je ponovo 579. god. n. e. tražio mirovni sporazum, 
međutim ubrzo je umro, a njegov nasljednik Hormizd IV. (vl. 579. — 590. god. n. e.) je 
prekinuo pregovore. 


Hosrau I. je bio 22 sasanidski “šah nad šahovima" i najpoznatiji i najviše slavljeni od 
svih njih; nazivan je Anushiravan = “Besmrtna duša”. Pored ratova sa Romejima, njegove 
armije su se sukobljavale i sa Aksumitima / Etiopljanima u Arabiji, Heftalitima i Turcima u 
središnjoj Aziji. Hosrau I. je bio veoma poduzetan, ne samo u ratu nego i u osnivanju novih 
gradova, gradnji veličanstvenih palata, mostova i brana i nizu drugih infrastrukturnih 
radova. On je vodio i političke, društvene, ekonomske, fiskalne, = socijalne reforme, 
administrativne i vojne reforme. Bio je tolerantan i sklon intelektualizmu. Za vrijeme 
njegove vladavine, umjetnost i nauka i općenito iranska kultura i prosperitet su dostigli 
svoj vrhunac. Kao veliki patron znanja i intelektualnog rada Hosrau I. je zaslužan ili 
za osnivanje ili za veliko širenje čuvene iranske akademije Gondišapur (Danešgah e 
Gondišapur = c% ih sä) u gradu Gundešapur. Ova akademija je bila intelektualni i 
znanstveni centar sasanidskog Irana, i pružala je obrazovanje iz medicine, astronomije, 

matematike, filozofije, astrologije, teologije i znanosti. Tu su prevođeni tekstovi sa 
raznih jezika, a uspostavljene su intelektualne i znanstvene veze i sa indijskim i kineskim 
znanjem. Ovo je bilo u pravom smislu kosmopolitsko intelektualno i znanstveno središte. 
Posebno je ova akademija zaslužna za razvoj medicine i medicinskog obrazovanja. 


Naredne 580. godine n. e. Gasanidi su izvojevali još jednu pobjedu nad Lakhmidima, a 
romejski napadi su bivali sve opasniji prodirući duboko u područje istočno od rijeke 
Tigris. Tek je dolazak prince Hosraua II. (sina Hormizda IV.) kao glavnokomandujućeg na 
jermenskom ratištu uspio stabilizirati situaciju. On je uspio da mnoge pobunjeničke 
jermenske vođe ponovo vrati na sasanidsku stranu, iako su iberski ustanici ostali lojalni 
Romejima. Naredne godine, propala je ambiciozna kampanja duž Eufrata koju su vodili 
Maurikije 1 Al Mundhir III., a istovremeno je jedna iranska armija pod komandom 
Adarmahana opustošila romejsku Mesopotamiju i Osroenu i zauzela i opljačkala i Edesu. 
Maurikije i Al — Mundhir III. su međusobno optuživali jedan drugoga za ove neuspjehe. 
Konflikt između njih dvojice je kasnije izrodio znatno ozbiljnije posljednice. 


Privremeno se sukob između njih dvojice umirio, i oni su zajedno pobijedili Adarmahanovu 
armiju kod Kalinika. Po povratku u svoje područje Al Mundhir III. je saznao za Iranci i 
Lakhmidi pripremaju napad na Gasanide. Al Mundhirova armija je odnijela veliku pobjedu, 
zauzevši i neprijateljski tabor. Maurikije je i pored toga odlučio da se obračuna sa 
gasanidskim kraljem, optuživši ga za izdaju. Ova optužba je gotovo sigurno isfrabicirana od 
strane Maurikija, koji se želio riješiti Al Mundhira III. Gasanidski kralj je 581. god. n. e. na 
prevaru uzapćen i odveden u Konstantinopolis. U prijestolnici Al Mundhir III. nije imao 
tretman zatočenika, nego više internirca koji je za sebe, svoju suprugu i troje djece imao 
komforan smještaj i dobro izdržavanje. I ovo je dokaz da Al Mundhir III. nije bio izdajnik, 
i da je toga bio svjestan i Tiberije II. Konstantin. Međutim, zbog viših državnih ciljeva 
Al Mundhir III. je morao biti uzapćen, a pogotovu jer je ovaj ubijeđeni miafist izazivao 
ogorčenje ortodoksnih katolika. Izgleda da je religijsko pitanje bilo to koje je najviše 
doprinijelo hapšenju i internaciji Al Mundhira III. Uzapćenje Al Mundhira III. je izazvalo 
pobunu njegova četiri sina, koje je predvodio najstariji od njih Nu'man ibn al-Mundhir 
(a]l O 4 ohi J, Pobunjenici su nanosili značajnu štetu carskim provincijama, a 
uspjeli su da pobijede i romejskog vojvvodu Arabije u bitci kod Bostre. Tiberije II. 
Konstantin je onda za gasanidskog kralja imenovao Al Mundhirovog brata, koji je bio 
ortodoksni katolik. Velika carska armija pod komandom Magnusa je uspjela poraziti 
Nu'manove pobunjenike i postaviti svoga favorita na gasanidski tron. Međutim, on je 
umro nakon samo 20 dana. 


Maurikije je 582. godine n. e. uspio da u bitci kod Konstantina (danas Viransehir u 
jugoistočnoj Turskoj) pobijedi iransku vojsku koju su vodili Adarmahan i Tamkhosrau, 
a tom prilikom je poginuo Tamkhosrau. Nakon te pobjede, a na vijest o smrti Tiberija II. 
Konstantina Maurikije je izabran za novog cara. 

Početkom vladavine Tiberija II. Konstantina, carica Sofija i zapovjednik Justinijan, kojega 
je sa ratišta ranije opozvao Tiberije Konstantin, su sklopili zavjeru sa ciljem prevrata i 
postavljanja Justinijana za novog cara. Zavjera je propala, ali i Sofiji i Justinijanu je Tiberije 
II. Konstantin oprostio. Koristeći pobjede na istočnom frontu, Tiberije Il. Konstantin je 
poslao i dodatne trupe kako bi se još bolje utvrdila Ravena i od Langobarda povratila luka 
Classis. Njegovi zapovjednici su uspjeli da poraze Berbere u sjevernoj Africi. 


588 


VLADAVINA MAURIKIJA 
592. — 602. god. n. e. 


Maurikije (539. — 23. ili 27. XI. 602. god. n. e.), vladao od 13. VIII. 582. do 23. ili 27. XI. 
602. godine n. e. Kao vladar se zvao PAGProg Mavpikiog TIBEprog AbyovoroGg / Flavius 
Mauricius Tiberius Augustus. Maurikije je rođen u kapadokijskom mjestu Arabissus, 
kao sin izvjesnog Pavla. Maurikije je imao brata Petra i dvije sestre: Teoktistu i Gordiju. 
Svoju karijeru je započeo kao notarius, a kasnije je postavljen za tajnika tadašnjeg 
zapovjednika ekskubitora Tiberija. Kada je Tiberije imenovan za cezara, Maurikije je 
preuzeo zapovjedništvo nad ekskubitorima. Kada je izabran za komandanta istočne 
armije, Maurikije je proglašen i patricijem. Tiberije II. Konstantin je neposredno pred svoju 
smrt 5. VIII. 582. godine n. e. dao da se zaruče Maurikije i njegova kćerka Konstantina 
(živjela cc 560. — ce 605. god. n. e.), jedna od kćeri Tiberija II. Konstantina, i German 
(moguće sin Germana i Matasunte; bio je pretorijanski prefekt Afrike) i druga njegova 
kćerka Karito. Tada su i Maurikije i German dobili naziv cezara. 


Maurikijev dvor 


Konstantinopoljski dvor za vrijeme Maurikija je bio po jednoj stvari veoma zanimljiv. 
Na njemu su u isto vrijeme bile čak tri carice i to: Sofija (udovica Justina II.), Elija 
Anastazija (udovica Tiberija II. Konstantina) i Konstantina (supruga Maurikija). Po 
Jovanu iz Efesa sve tri carice su živjele u Velikoj palati. Maurikije je bio osoben i po 
činjenici da je sa Konstantinom imao veliki broj djece i to: Teodosija, Tiberija, Petra, Pavla, 
Justina, Justinijana, Anastaziju, Teokistu i Kleopatru. Na dvoru je veliki utjecaj imao i 
Maurikijev brat Petar (živio cc 550. — 602. god. n. e.), koji je imao položaj kuropalata 
(kovporaàátns, od latinskog cura palatii; ovo je u tadašnjem romejskom sustavu bila 
jedna od najviših časti). 


Uprava za vrijeme vladavine Maurikija 


Maurikije je bio dobar i odlučan vladar. Posebno se isticao u vojničkim poslovima, 
posebno sa obzirom da je za njegove vladavine Carstvo uvijek bilo u ratnom stanju sa 
nekim. Caru se pripisuje i autorstvo vojno — ratnog priručnika Strategikona (ŽTpaqTnywov). 

Maurikije je uvodio i određene upravno — administrativne mjere i promjene. Tako je 
na zapadu reorganizirao upravu, stvarajući dva eksarhata i to jedan za Italiju i drugi za 
sjevernu Afriku. Njima su upravljali namjesnici sa više — manje objedinjenom vojnom 
i civilnom vlašću. Maurikije je planirao da se nakon njegove smrti podijeli Carstvo i to 
tako što bi stariji sin Teodosije vladao Istokom iz Konstantinopolisa, a mlađi sin Tiberije 
vladao Zapadom iz Rima. Moguće je da je planirao i da ostali njegovi sinovi dobiju 
na upravu određene dijelove Carstva sa centrima u Aleksandriji, Kartagini i Antiohiji. 
Maurikije je bio ortodoksni katolik, ali je pokazivao toleranciju prema miafisitizmu. 
U vrijeme Maurikija, kao papa je stolovao čuveni Grgur 1. Veliki (živio cc 540. — 12. III. 
604. god. n. e.). 


Maurikije je posebno bio zainteresiran za javne financije, i nastojao je biti što je moguće 
više štedljiv, makar to izazivalo i nezadovoljstvo naroda i posebno vojnika. 





Folis koji na aversu prikazuje Maurikija. 


Veliki rat sa Iranom 572. — 591. god. n. e. 
(razdoblje vladavine Maurikija) 


Romejska pobjeda kod Konstantina nije zaustavila rat, niti donijela konačnu prevagu 
Romejima, jer je već 583. godine n. e. na rijeci Nymphios (blizu ušća u Tigris) poražena 
romejska armija pod komandom Jovana Mistakona ( Io&vvno o Mvoqr&kov). Narednih 
godina, rat se nastavio bez očitije prevage na bilo kojoj od strana. Jedino bi trebalo istaći 
romejsku pobjedu u bitci kod Solahona 586. god. n. e. 

Al Mundhir III. je sa dolaskom Maurikija na carski tron, protjeran na Siciliju gdje je boravio 
i 600. god. n. e. Moguće je da je njemu, nakon Maurikijeve smrti bio dopušten povratak u 
domovinu. Odmah po stupanju Maurikija na carski tron, u Konstantinopolis je došao 
gasanidski princ Nu'man kako bi postigao neki sporazum. Međutim, umjesto toga, i on je 
bio uhapšen, suđen i osuđen na smrt (preinačeno u progonstvo na Siciliju). Nu'man je odbio 
da se odrekne miafisitizma. Nakon progona Nu'mana, gasanidsko kraljevstvo je doživjelo 
disoluciju u niz malih plemenskih kneževina. Maurikijev obračun Al Mundhirom i 
njegovim sinom, je u krajnjoj instance imao teške posljedice po interese Konstantinopolisa 
na Levantu. Gasanidsko kraljevstvo je predstavljalo neku vrstu štita za romejske levantske 
posjede. Ono nije samo ratovalo sa Lakhmidima i Irancima, nego je i bilo i branik od upada 
pustinjskih Arabljana. Bez jakog i stabilnog gasanidskog kraljevstva kao neke tampon zone 
između romejskih sirijsko - palestinskih posjeda i arabljanskih plemena, Romeji će se za 
koju deceniju sami morati suočiti sa invazijom sa Arabljanskog poluotoka. Gasanidi su bili 
veliki promovitelji kršćanskog miafisitizma, u jednom semitskom i arapskom kontekstu. 
Misionari sa njihovog područja su duboko ulazili u Arabiju, koja je inače u ovom periodu 
već bila dobrano upoznata sa abrahamističkim denominacijama i njihovim vjerovanjima. 
Bez obzira na određene stavove, koji su više rezultat ideološko — religijskog promišljanja i 
htijenja nego stvarne povijesne situacije, krajem VI. st. n. e. arapsko “paganstvo" se već 
nalazilo u povlaćenju na prostorima Arabije, a abrahamizam već usađen u njeno biće. 
Mnoge arabljanske kršćanske i judejske zajednice su bile već dobrano etablirane. Ono što je 
potrebno istaći a vezano za predislamski arabljanski abrahamizan, jeste da u Arabiji i njoj 
susjednim zemljama (npr. u gasanidskom i lakhmidskom prostoru) nije postojao jedan 
izrazito dominirajući pravac abrahamizma. Tu je djelovao čitav spektar od judaističkih 
zajednica i plemena pa do miafisita, nestorijanaca, ortodoksa — katolika...itd... Zato su 
arabljanskim prostorom  cirkulirala raznorazna abrahamistička vjerovanja, shvatanja i 
tumaćenja. Sada je bilo samo pitanje vremena, kada će se iz toga kolopleta različitih 
abrahamističkih denominacija koje su prebivale ili dominirale u Arabiji i općenito Bliskom 
istoku i utjecaja još uvijek živućeg arapskog “paganstva" razviti, ili bolje rećeno profilirati, 
novi abrahamistički ogranak. 


Situacija se mogla pogorštati za konstantinopoljsku državu kada je 18. IV. 588. god. 
n. e. (zbog smanjenja vojničkih plata za YA, jer je Maurikiju novac trebao zbog jačanja 
podunavsko — balkanske armije) izbila pobuna romejskih vojnika protiv zapovjednika 
Priska (IIpiokoc). Pobunjenici su izabrali za privremenog komandanta Germana (tadašnji 
vojvoda jedne od provincija, nije riječ o članu justinijanske šire familije i sinu Matasunte). 
Iranci su pokušali da iskoriste situaciju, ali su njihovu ofanzivu odbili upravo pobunjeni 
vojnici pod vodstvom Germana, i to kada su u ljeto 588. god. n. e. izvojevali veliku pobjedu 
kod Martiropolisa (MaprvponoMc, Martyropolis, 8 Š) i a ošla, Lihnulpu, Fargin, 
danas Silvan u jugoistočnoj Turskoj). 


591 


I ova pobuna iz 588. god. n. e. ukazuje koliko je opala disciplina i sustav zapovjedne — 
hijerarhijske odgovornosti unutar romejske vojske. To je bio kroničan problem romejske 
vojske u toku čitavog VI. st. n. e., i nije se održavao samo na obične vojnike, nego i na 
starješine, uključujući i one na najvišim pozicijama. To je već primijećeno u italijanskom 
ratu, kada je zbog neuvažavanja hijerarhijsko — zapovjedne strukture, pao Milan. Čak je 
i samom Belisaru bilo teško izaći na kraj sa nekada svojim svojeglavim časnicima i 
vojnicima — plaćenicima. Pojedini visoki zapovjednici su često postupali samovoljno, 
vođeni svojim ambicijama, idejama, težnjama i interesima. Dobar primjer pruža i bitka 
na rijeci Nymphios, koja je izgubljena samo zbog ljubomore Kursa (Kovpc ili Kogpooc) 
drugog zapovjednika u bitci prema Jovanu Mistakonu. Sabotiranje borbenih operacija 
nije samo moralo dolaziti od drugih “kolega? starješina u rimskoj vojsci, nego i od samoga 
cara. Justinijan I. je više godina u pravom smislu sabotirao Belisarov vojni položaj u 
Italiji za vrijeme rata sa Totilinom vojskom. I ovaj kronični problem je prilično doprinio 
raspadu Carstva početkom narednog stoljeća. 


U toku 588. god. n. e. i grupa romejskih zarobljenika, koja je zarobljena prilikom pada 
Dare 15 godina ranije, je uspjela da pobjegne iz Kuzestana i da se kroz borbu probije do 
romejske teritorije. I naredne 589. god. n. e. se nastavio rat sa promjenljivom srećom. 
Romeji su, radi unutrašnje izdaje, izgubili Maritopolis, ali su kasnije (pod zapovjedništvom 
Komentiola (KouevrioXoc), novog magister militum per Orientem) pobijedili u bitci kod 
Sisauranona. Na Kavkazu i Zakavkazju, na ratište je došao iranski zapovjednik Bahram 
Chobin (04 +54 el +), koji se proslavio u borbama protiv Nebeskih Turaka. Njegove 
trupe su odbile niz romejskih i iberskih napada, ali su ipak poražene od Romeja u bitci 
na rijeci Arakses. Zbog toga je “šah nad šahovima" Hormizd IV. sa prezirom opozvao 
Bahrama. Iranski zapovjednik se naljutio, i podigao je pobunu kojoj se pridružio veći dio 
iranske — sasanidske vojske. I na sasanidskom dvoru je došlo do državnog udara, jer su 
dvorjani i visoki dužnosnici zbacili i ubili Hormizda IV. i na vladarski tron postavili 
njegovog sina Hosraua II. (vl. 590. — 628. god. n. €.). 


Međutim Bahramova armija je nastavila uspješno vršiti pritisak, 1 poraženi Hosrau II. 
je morao sigurnost potražiti na romejskom području. Bahram je onda sebe proglasio za 
novog “šaha nad šahovima*, i ova uzurpacija je prvi prekid sasanidske vladavine u Iranu. 


Maurikije je u potpunosti stao (protivno mišljenju konstantinopoljskog senata) na stranu 
legitimnog nasljednika. Sa potporom Maurikija, Hosrau II. je krenuo u borbu za sasanidski 
tron. On je zadobio podršku iranske armije u Nisibisu, usput vraćajući Martiropolis svojim 
saveznicima Romejima. 


Početkom 591. godine n. e. poražena je Bahramova armija kod Nisibisa, a pao je u 
ruke pristalica Hosraua II. i Ktesifon. Romejskim saveznicima je vraćena i utvrda Dara. 
Zatim je otpočela konačna borbena operacija protiv Bahrama. Hosrau II. i Narses 
(tada magister militum per Orientem) su vodili kombiniranu romejsko — iransku armiju u 

pravcu današnjeg Azerbejdžana. Druga armija koju je vodio Jovan Mistakon (tada 
magister militum za Jermeniju) je napredovao sa sjevera kako bi se Bahramove trupe 
uhvatile u kliješta. U bitci kod Blaratona 591. god. n. e., blizu Ganzaka (u današnjem 
sjeverozapadnom Iranu) Bahramove trupe su u potpunosti poražene. Sa tom bitkom 
se i završava Veliki rat sa Iranom. Svoje pomaganje da Hosrau II. povrati vlast, 
konstantinopoljski dvor je debelo naplatio. Romejima nisu vraćeni samo Martiropolis i 
Dara, nego su i predate i mnogi drugi gradobi kao što su Amida, Kara, Tigranokerta, 
Manzikert, Baguana, Valarsakert, Bagaran, Vars kesavan, Jerevan, Ani, Kars i Zarisat. Veći 
dio Iberije je sada bio zavisan od Konstantinopolisa. Lazika je isto ušla u romejsku sferu 
utjecaja. Ovaj mir tako predstavlja vrhunac romejske kontrole i vlasti na Kavkazu i 
Zakavkazju. Romejsko Carstvo više nije moralo da isplaćuje iranske Sasanide, ni zbog 
dobijanja mira, ni zbog povratka izgubljenih teritorija niti kao nadoknadu za odbranu 
“barbara" iz južnoruskih i ukrajinskih stepa. Ovaj mir nije samo završio višedecenijsko 
međusobno mrcavljenje dvije velike sile, nego je omogućio Maurikiju da prebaci znatan 
broj vojnih jedinica sa istočne granice na Balkan. Tamo su se odigravali događaji koji su 
u priličnoj mjeri predestinirali povijest Balkana za narednih 1400 godina. 





Novčić uzurpatora Bahrama VI. 


Sam Bahram Chobin je uspio pobjeći daleko na istok iranskog svijeta, ali je nešto kasnije 
ipak umoren od strane plaćenih ubica koje je poslao Hosrau II. Kasnija iranska dinastija 
Samanida, iz vremena cijepanja Abasidskog kalifata, vuće svoje porijeklo i od Bahrama 
Chobina. 

Mediavelna ilustracija iz Šahname od Firdusija koja prikazuje bitku kod Blaratona. 


Bitka za Balkan 


Maurikije je skoro cjekolupni tok svoje vladavine posvetio stalnim, i sada dosta 
žestokim borbama na balkansko — dunavskom ratištu protiv Avarskog Kaganata. Ti 
kontinuirani sukobi su ustvari predstavljali samo nastavak rata sa Kaganatom i 

samostalnim Slavenima koji je izbio za vrijeme Tiberija II. Konstantina. Maurikije i 
njegove vojskovođe su bili vrlo odlučni da zadrže sjevernu granicu. Može se sa pravom 
reći da je od svih romejskih careva Maurikije bio najviše zainteresiran za kvalitetnu 
odbranu balkanskih provincija. Ovaj ratni sukobi više ne ugrožavaju održanje romejske 
državne vlasti, nego se vrlo jasno već tada uočava pretnja i slavenskog trajnijeg 
naseljavanja na tlu romejskih balkanskih provincija. Ono što je karakteristično za 
maurikijevske vojne kampanje na Balkanu, jeste i to da one više nisu samo defanzivne, 
nego poprimaju i ofanzivne karakter. Tako romejska vojska nastoji preuzeti inicijativu 
u odnosu na skoro konstantne napade koji dolaze sjeverno od Dunava ili Drave i 
Save. Maurikije se u balkanskoj politici znatno više oslanja na snagu "mišića", nego 
na diplomatiju, potkupljivanje 1 politiku “slanja jednih barbara na druge" što su 
prakticirali njegovi prethodnici. Trojica romejskih visokih zapovjednika su, u ime 
Maurikija, vodila borbe sa Kaganatom i Slavenima i to: Komentiol, Prisk i Petar (carev 
brat). Sam rat se može podijeliti u dvije faze: 1. prva koja je trajala do 591. god. n. e. 
(odnosno potpisivanja mira sa Iranom) i 2. druga koja je trajala do 602. god. n. e. 


Dardania Name of province 
$ Scupi Provincial capital 


*Germania_ Citylfortified town 
Provincial border 
= 2 Diocesal border 
IONIAN SEA f r G k Imperial border 





Prvi period je okarakterisan defanzivom romejskih trupa i stalnim avarskim i slavenskim 
pritiskom. U ovom periodu Maurikije je imao problem da zbog istočnog rata, odvoji 
dostatan broj trupa da se adekvatno bore u Podunavlju i Balkanu. Slabo stanje državnih 
financija je onemogučavalo i povećanje broja vojnika na ovom frontu. Uz to, balkansko — 
podunavsko ratište je pružalo vojnicima manje mogućnosti za dobar i bogat ratni 
plijen, pa je i ovaj front bio manje atraktivan za plaćene profesionalne vojnike. Romejske 

jedinice na podunavsko — balkanskom frontu su ne samo za cara Maurikija, nego i za 
ranijih romejskih careva patile od niskog nivoa motivacije i morala, pa samim tim i 
discipline. Kaganat je 583. godine n. e. tražio povećanje danka na 100.000 solida. 
Konstantinopoljski dvor je tada odlučio da prekine sve isplate, jer je zaključio da bi 
daljna popuštanja samo dovodila do dodatnih zahtjeva. 


I ovo stalno plaćanje susjedima i potencijalnim neprijateljima je bila jedna otužna i 
sramotna praksa u ranom Romejskom carstvu. Ono je kao posljedicu imalo samo to da 
je kod onih “drugih" kojima se plaćalo izazivalo još veću pohlepu i traženje povećanje 
danka, nadoknade ili “poklona", uvezano is a ratnim prijetnjama i upadima. Tako je 
praktično carska riznica financirala svoje protivnike. I to je bio jedan od razloga slabljenja 
rane Romejske države. 


Sada se pokreće velika ofanziva na romejske pozicije duž Dunava, pa vojska Kaganata 
zauzima prvo (nakon žestokog otpora) Singidunum / Beograd, zatim i gradove Viminacium 
i Augustae i onda prodire jugoistočno sve do Anhijala (danas Pomorie u Bugarskoj) na 
crnomorskoj obali. Tu se jedno romejsko izaslanstvo sastalo sa kaganom, ali je došlo do 
svađe Komentiola (koji je bio jedan od izaslanika i kagana). Ipak je 584. godine n. e. 
Maurikije sklopio mir sa Kaganatom, pristajući da se isplati 100.000 solida. Zauzeti 
podunavski i trački gradovi, izuzev Sirmiuma, su vraćeni Romejima. Sada je ulogu 
glavne odbrambene pozicije na Dunavu, okrenute prema Kaganatu, od Sirmiuma preuzeo 
Singidunum. Međutim, sporazum iz 584. godine n. e. se nije odnosio na one samostalne 
slavenske skupine koje su pustošile, ubijale i pljačkale sve do u Makedoniju i Grčku, što je i 
arheološki dokumentirano sa mnogim ostavama novca, posebno u Atici i na Peloponezu. 
Iste godine 5.000 odbranih slavenskih ratnika je pokušalo zauzeti iznenadnim napadom 
Solun, ali su bili odbijeni. 


Po Teofilaktu Simokatu je na ove napade Slavene, “podmuklo i lukavo" naveo sam kagan. 
Ugrožene su bile i oblasti blizu Konstantinopolisa, pa je i sam Maurikije morao da se brine 
o odbrani prijestolnice. 


Ipak su trupe koje je vodio Komentiol uspjele 585. god. n. e. da pobijede Slavene na rijeci 
Erginia, pobivši veliki broj Slavena. Istoga ljeta Komentiol je kod kastela Ansiona, blizu 
Hadrianpolisa, potukao Slavene koje je vodio Ardagast. Tom prilikom su oslobođeni mnogi 
romejski zarobljenici. Zbog ovih uspjeha je Komentiol unaprijeđ u čin magister militum 
praesentalis. 


Do novih sukoba sa Kaganatom je došlo već 586. god. n. e., i Avari (zajedno sa njima 
potčinjenim Slavenima i drugim zajednicama) su uprkos snažnog romejskog garnizona u 
Singidunumu, zauzeli dunavske, mezijske, donjoskitske i tračke gradove Aquis, Ratiaria, 
Bononia, Oescus, Durostorum, Zaldapa, Panasa, Tropaeum Traiani, Marcianopolis. 
U potpunosti je probijena romejska odbrana na Donjem Dunavu. Velika avarsko — 

slavenska vojska je prodrla do juga Makedonije, gdje su u jesen 586. godine n. e., 
gdje su postavili opsadu Soluna. Ova osmodnevna opsada Soluna, opisana u “Čudima 
sv. Dimitrija I’, se pokazala neuspješnom. Slaveni su i tada prodrli pustošeći i pljačkajući 
sve do Soluna. U odnosu na mnogobrojnu avarsku vojsku, znatno manja romejska armija 
pod komandom Komentiola je izbjegavala direktni sukob sa protivnikom i zadovoljavala 
se sa gerilsko — partizanskim načinom ratovanja. Tako su iznenada napadali pojedine 
neprijateljske jedinice, posebno u toku noći i nanosili im značajne gubitke. Tim načinom 
ratovanja Komentiolove trupe su 586. i 587. godine n. e. izvojevale niz pobjeda nad 
Slavenima u Donjem Podunavlju i malo je nedostajalo da čak dva puta zarobe (kod grada 
Tomisa na crnomorskoj obali i na južnim padinama planine Hem / danas planina Balkan) 
i samoga kagana Bajana. Naredne (u ljeto) 588. god. n. e. komandu nad podunavsko — 
balkanskim ratištem je preuzeo Prisk. Njegova prva kampanja u Trakiji i Meziji se završila 
teškim porazom, što su iskoristili Avari da ponovo zauzmu Anhijal prodru sve do 
Mramornog mora. Kagan se sa vojskom povukao nakon primirja i sporazuma po kojem 
su mu Romeji morali isplaćivati godišnji danak. 


Druga faza ratovanja na podunavsko — balkanskom ratištu je započela sa postignutim 
mirom na istoku. Sada je konačno, konstantinopoljski dvor mogao odvojiti značajne trupe 
za podunavsko — balkansko ratište. Te jedinice koje su prebacivane na Balkan su bile 
veteranske i dosta iskusne, a i od Hosraua II. ustupljena Jermenija je pružala dobru regrutnu 
bazu. Sve je to omogućilo i poduzimanje većih kontraofanzivnih 1 ofanzivnih akcija od 
strane romejskih zapovjednika. 


Maurikije je 590. god. n. e. posjetio Anhijal i druge gradove u Trakiji, kako bi nadgledao 
obnovu fortifikacija i podizao moral trupa i lokalnog stanovništva. 


Već 592. god. n. e. romejske trupe su povratile Singidunum, koji je nešto ranije bio pao u 
ruke Kaganata. Manje romejske jedinice su se, koristeći taktiku opisanu u “Strategikonu", 
obračunavale sa slavenskim napadačima u Meziji i duž Donjeg Podunavlja, usput 
obnavljajući linije komunikacije među gradovima i vojnim posadama. Maurikije je 
nastojao da što je moguće više drži Avare i Slavene dalje od romejskih balkanskih 
provincija i da rat prebaci na njihovo područje. Tako bi romejski vojnici dobili šansu za 
pustošenje, pljačkanje i robljenje protivničke teritorije. Zapovjednik Prisk se sa svojim 
trupama uspješno borio sa Slavenima koje su predvodili Ardagast i Musocije. U proljeće 
593. godine n. e. Prisk je sa svojim trupama prešao Dunav i prodro u područje današnje 
Vlaške u Rumuniji. Boreći se sve do jeseni iste godine Priskovi vojnici su nanijeli značajnu 
štetu Slavenima, a zarobljen je i poglavar Musocije. Maurikije je naredio da Priskova 
armija prezimi na sjevernoj strani Dunava, u hladnim i nepripremljenim zimovalištima 
okruženim močvarama i šumom. Tu naredbu Prisk nije izvršio i povukao se u zimovališta 
u gradu Odessosu (današnja Varna u Bugarskoj). 

Maurikijeva naredba je izazvala nezadovoljstvo među vojnicima, a pošto je već ranije 
imao problema sa vojnicima zbog raspodjele plijena uzetog od Slavena, Prisk je smatrao 
mudrim da se ne povinuje carevoj naredbi. To su iskoristili Slaveni da izvrše kontranapad 
593/594. god. n. e. i opljačkaju neke gradove. Maurikije je smijenio Priska, i umjesto njega 
postavio svoga brata Petra. 


Maurikije je bio nezadovoljan i sa Priskovom odlukom da sklopi sporazum sa kaganom, 
po kojem je romejski zapovjednik preda Bajanu 5 000 zarobljenih Slavena. 


Petar je uspio da pobijedi protivnika kod grada MoapkiavovnoMuo / Marcianopolis (u 
današnjoj sjeveroistočnoj Bugarskoj). Krajem augusta 594. god. n. e. Petar je sa svojim 
vojnicima prešao Dunav blizu mjesta Securisca, zapadno od dunavskog grada Novae (nekih 
4 km istočno od današnjeg Svištova), i time poprilično narušio pripreme Slavena za novu 
sezonu upada. Tada je poginuo i slavenski poglavar Piragast. Međutim, i sami Romeji su 
imali velike gubitke, a doživjeli su i neke poraze. Zato je ponovo za komandanta armije na 
Balkanu postavljen Prisk. 


U opisu Petrove kampanje iz 594. god. n. e. Teofilakt Simokata spominje i naselje Asimus, 
koje je pružilo čuveni otpor Atilinim vojskama. Petar je u toku marša kraće vrijeme boravio 
i u Asimusu. Petar je ušao i u sukob sa stanovnicima Asimusa i garnizonskim asimusijskim 
vojnicima, jer je ovaj htio i pokušao da garnizon vojnika uključi u svoju task — force armiju 
i tako ih odvede daleko od grada. Pokušaj Petra nije uspio, jer su se Asimutijci tome žestoko 
suprotstavili, čak zatvorivši kapije. 


On je saznao da je kaganova vojska ponovo zauzela Singidunum, pa je svoju armiju, u 
kombiniranom dejstvu sa riječnom ratnom flotilom, uputio u tome pravcu. Avari su 
napustili grad, nakon što su uništili zidine Singidunuma. Pošto ne mogu da probiju 
dunavsku odbranu, Kaganat se okreće prema provinciji Dalmaciji, u koju kagan Bajan 597. 
god. n. e. pokreće napad sa brojnom vojskom. Dalmacija je do tada više — manje bila 
pošteđena velikih i pustošećih napada i pohoda. U toku ovog pohoda iz 597. god. n. e. 
napadači su osvojili grad Baloie (na prostoru srednjeg Vrbasa u današnjoj Bosni) i razorili 
još oko 40 utvrda (koji su predstavljali i refugije) i gradića. Napad iz 597. god. je bio veliki i 
opsežan napad Avarskog kaganata jer ga je osobno predvodio kagan i jer su upotrebljene i 
ratne mašine. Ali povratak invazora ipak nije prošao mirno. Prisku je prva zadaća bila 
da brani dunavsku liniju frontu, pa zato nije mogao da se direktno upusti u okršaj sa 
kaganovim trupama u Dalmaciji. Umjesto toga, Prisk je poslao svoga dozapovjednika 
Guduina sa 2000 vojnika prema zapadu. Guduin se kretao van glavnih puteva, i uspio se 
približiti neprijateljskoj koloni koja se povlačila sa pljačkaškog upada. Guduinovi vojnici 
su uspjeli da jednim iznenadnim napadom iz gustih šuma u potpunosti unište avarsku 
jedinicu od 2000 ratnika koja je od kagana bila zadužena da čuva plijen (uključujući i 
zarobljenike) iz dalmatinskog pohoda. Guduinov udar na izdvojenu avarsku kolonu se 
vjerojatno desio negdje na prostoru današnje Bosne. 

Nakon dalmatinske kampanje, između Kaganata i Romeja je zavladalo privremeno 
zatišje (pred buru). Avari su to iskoristili za napad na Bavarsku i Franačku, dok su Romeji 
koristeći Marcianopolis i Odessos kao baze, napadali Slavene u Donjem Podunavlju. 
Nakon toga kraćeg zatišja, Kaganat je izveo jedan iznenadni napad, uspijevši da i opkole 
Priskovu armiju u Tomisu. Avari su ipak 30. III. 598. god. n. e. morali prekinuti opsadu, jer 
se približavala nova armija koju je vodio Komentiol. Ova armija je bila sačinjena od 
neiskusnih vojnika i nju su trupe Kaganata porazile. Tom je doprinijelo i to što Prisk nije 
sa svojim jedinicama pomogao Komentiolovoj armiji. Ova pobjeda je ohrabrila Bajana 
da se probije sve do mjesta Drizipera blizu Arkadiopolisa, između Hadrianopolisa i 
Konstantinopolisa. Međutim, tu ih je zahvatila epidemija kuge koja je pokosila veći dio 
Bajanove vojske, uključujući i sedam njegovih sinova. 


Ovaj poraz je doveo do opoziva Komentiola, koji se spasio bjekstvom u Konstantinopolis 
u kojeme je zavladala velika panika zbog približavanja kaganove vojske. Maurikije je 
odlučio da mobilizira navijače plavog i zelenog i da ih zajedno sa svojom gardom postavi 
da čuvaju konstantinopoljske fortifikacije. 


Sva ova dešavanju su dovela do zaključivanja primirja konstantinopoljskog dvora sa 
Bajanom, po kojem je godišnji tribut povećan na 120.000 solida, utvrđena granica na 
Dunavu i dozvoljeno je da se prelazi ova rijeka u slučaju borbi sa Slavenima. Ovo primirje 
su Romeji iskoristili za poduzivanje napada na Slavene u Donjem Podunavlju. Kada su 
konsolidirali svoje armije i proanalizirali sva prethodna dešavanja, Romeji su odlučili 
prekršiti primirje. Prisk je sa svojom armijom prezimio 598./599. god. n. e. u okolici 
Singidunuma. Udružene armije Priska i Komentiola su u ljeto 599. god. n. e. napredovale 
duž Dunava prema zapadu. U Viminaciumu je romejska vojska prešla Dunav. Ovu 
transdanubijsku operaciju je vodio Prisk, jer je Komentiol ostao zbog bolesti u zaleđu. 
Priskova armija je u deset dana vodila tri sukcesivne bitke, i u njima je pobijedila. Po 
Teofilaktu Simokati, kaganatska vojska je imala čak 28.000 poginulih ratnika, uključujući i 
četiri kaganova sina. Romejska armija pod vodstvom Priska se nastavila probijati u dubinu 
Transdanubijske Panonije, i kod rijeke Tise je izvojevala i četvrtu pobjedu, a nakon toga 
su napadnuta i gepidska naselja. Tom prilikom je pobijeno ili zarobljeno na desetine 
hiljada "barbara". Samo 20 dana nakon četvrte bitke, desila se i nova bitka na rijeci Tisi u 
kojoj je kaganova armija potpuno potučena. Teofilakt Simokata navodi da su gubici 
kaganove vojske bili golemi, a da su posebno stradali Slaveni. Tom prilikom je i zarobljeno 
3.000 Avara, 8.000 Slavena i 6.200 drugih “barbara? (Gepidi, Protobugari, itd...). Ove 
zarobljenike je kasnije Maurikije oslobodio i vratio kaganu. 


Komentiol je uspio i ponovno otvoriti planinski prolaz “Trajanovu Kapija" u današnjoj 
Bugarskoj. Istovremeno je i Kalinik, ravenski eksarh, odbio 599. god. n. e. slavenske 
napade na Istru. Inače, skoro neprimjećeno zbog ovoh borbi na središnjem i istočnom 
Balkanu, teče postepena slavenska kolonizacija u području istočnih Alpa i zapadne 

Panonije. Tu su pored zapreke koju su imali u romejskoj kontroli nad Istrom, Slaveni 
naišli i na odbrambene pozicije Langobarda koje su sprečavale njihovo prodiranje i 
naseljavanje u sjevernoj Italiji. 


Romejske Transdanubijske operacije su se nastavile i narednih godina. Armija pod 
komandom Petra je 601. god. n. e. napredovala ponovo do rijeke Tise, nizući pobjedu za 
pobjedom. I naredne 602. god. n. e. Petrova armija je nanijela vrlo težak Slavenima. 
Kaganat se našao na rubu propasti, posebno i zbog napada Anta i pobuna potčinjenih 
zajednica. Jedna od ovih pobunjenih zajednica je prešla i na romejsku stranu. Međutim, 
spas za kagana Bajana, je došao sa neočekivane strane. 


Ove romejske pobjede su donijele bar jedno kratko olakšanje provincijama u unutrašnjosti 
poluotoka. Maurikije je planirao i obnovu Balkana, preseljavanjem jermenskih seljaka u 
opustošene krajeve. U tu svrhu je poslao Priska na istok, kako bi unovačio te seljake — 
vojnike i njihove porodice. Romejske pobjede su ujedno i pokazalo da su Avari itekako 
ranjivi i da im se mogu nanijeti teški i krvavi gubitci, i to na njihovom području. To je imalo 
značajno dejstvo na zajednice koje su bile potčinjene Kaganatu, i jačalo je i centrifugalne 
sile ali i otpor tih zajednica Avarima. Uostalom, tada se i dešavaju prve značajnije pobune 
sa ciljem zbacivanja avarskog jarma. Pobjede su usporile, istina samo privremeno, 
slavensko naseljavanje i preuzimanje većeg dijela Poluotoka. Pokazalo se da su ove 
romejske kampanje bile i posljednje (sve do početka XI. stoljeća) koje su izvođene i u 
Transdanubiji. 


Maurikije je izdao naredbu Petrovoj romejskoj armiji da zimu 602/603. god. n. e. 
provede u Transdanubiji, kako bi se utvrdili ratni uspjesi, ali i uštedjelo na taborovanju i 
zimovanju vojske. Pokazalo se da je ova Maurikijeva naredba bila ne samo krucijalna 
greška koja ga je stajala života, nego je i izazvala posljedice koje su na kraju predestirale 
sudbinu Balkana i omogučile nastanak onakve etnokulturne slike koja je osnova i za 
današnji razvitak zajednica na ovom jugoistočno europskom poluotoku. Maurikijeva 
naredba je izazvala otvorenu pobunu, i Petar je izgubio kontrolu nad armijom. Na to je 
Maurikije izdao novu naredbu da se krene u daljnju ofanzivu, umjesto da se primiri preko 
zime. Vojnici su ovo shvatili kao Maurikijevo gubljenje veze sa stvarnom situacijom, i 
pobunjena armija je za svoga vođu izabrala Foku, zahtijevajući abdikaciju Maurikija i 
izbor novog cara (bilo njegovog sina Teodosija ili Germana, tadašnjeg uglednika i punca 
Teodosija). Ubrzo se pobunila i uvijek nezadovoljna konstantinopoljska masa (uključujući 
i zelene), pa je Maurikije sa svojom familijom morao bježati iz prijestolnice. Dunavska 
armija je krenula na Konstantinopolis, u koji je predvođena Fokom ušla u novembru 
602. godine n. e. Foka je okrunjen za novog cara, dok su Maurikije i njegovi sinovi bili 
uhvaćeni i zatim pogubljeni. Pripovijeda se da je Maurikije morao gledati dok mu ubijaju 
sinove. Njihova tijela su bačena u more, a glave izložene u gradu. Carica Konstantina i 
kćerke su bile pošteđene i poslane u samostane. Obračunalo se i sa Maurikiju vjernim 

zapovjednicima, pa je Komentiol pogubljen. Pogubljen je i Petar. Ovu čistku je 
preživio Prisk, koji je svoju visoku vojničku karijeru nastavio i u novom režimu. 
U ovo vrijeme je umro i kagan Bajan. 


Po Teofanu, Konstantina je stupila u konspiraciju sa Germanom (nekada visokim 
uglednikom  konstantinopoljskog senata), sa ciljem zbacivanja Foke. Zavjera je 
otkrivena i cc 605./606. god. n. e. Konstantina i njene tri kćerke, kao i German i 
njegova neimenovana kćerka, su pogubljeni. 

BORBA ZA OPSTANAK I KONAČNA TRANSFORMACIJA 





Nomisma sa likom Foke na aversu Nomisma sa likom Heraklija 





Romejsko Carstvo 602. god. n. e. 

VLADAVINA FOKE 
602 — 610. god. n. e. 


Foka, vladao od 602. do 610. god. n. e. Kao vladar se zvao Flavius Phocas Augustus/ 
okdc. O životu Foke prije pobune 602. godine n. e. se vrlo malo zna, izuzev možda 
da je tračkog porijekla. Ime njegovog oca nije zabilježeno, dok se majka se zvala 
Domentzia (Aopevičia; u vrelima postoji niz različitih varijanti njenog imena), a dvojica 
braće Komentiol (KopevrioAoc; nije riječ o istoimenom Maurikijevom zapovjedniku) i 
Domentziol (Aopevr[C]ioxoc; u vrelima postoji niz različitih varijanti njegovog imena). 
Poznato je da je sa suprugom Leontijom imao kćerku Domentziju. Foka je cc 600. god. 
n. e. za vrijeme podunavsko — balkanskih borbi bio niži časnik u romejskoj vojsci. Prilikom 
borbi cc 598. godine n. e. Avari su zarobili veliki broj romejskih vojnika, zahtijevajući 
otkup kako bi ih oslobodili. Foka je bio član vojničke delegacije koja je otišla na 
konstantinopoljski dvor da podnese zahtjev da se nešto učini kako bi se vojnici 
oslobodili. Maurikije je odbio da plati otkup, i zarobljenici su poubijani. To je izazvalo 
veliku kosternaciju u vojsci. Navodno je i sam Foka na dvoru doživio poniženja. 


Dolazak na vlast 


Foka je uživao značajnu podršku u redovima zelenog tima, i onog dijela stanovništva 
koji je bio nezadovoljan Maurikijevom poreznom politikom. Među prvim odlukama 
novog režima je bilo smanjivanje poreza i pokretanje određenih agrarnih reformi. Te 
reforme su se sastojale u imenovanju rektora kao glavnih administratora na latifundijama 
i eliminiranju svih tipova ugovoritelja i drugih ,,parazita“ koji su se često uklopljavali 
među zavisnog seljaka i zemljoposjednika. Ovi ugovoritelji su toliko eksploatirali zavisne 
seljaka da su ih dovodili do nivoa samoga siromaštva, a sa druge strane su smanjivali 
prihode zemljoposjednika. Nešto slično je bila pojava čitlučenja u Osmanskom Carstvu. 
Ove reforme su išle i u korist materijalnog stanja Crkve, koja je pod svoje okrilje 
preuzela ustanove socijalne politike: bolnice / lječilišta, porodilišta i sirotišta. Foka je 
inače održavao prilično dobre odnose (i u teološkim i u svjetovnim pitanjima) sa 
institucijom rimskog pape, koja je već tada bila najjača i najutjecajnija figura u 
rimskom vojvodstvu. 

“Fokin stup na Forumu”, iza njega se vidi slavoluk Septimija Severa. 

Foka je dodijelio Hadrijanov mauzolej papi Bonifaciju IV., da ga koristi kao crkvu. Za 
eksarha Italije je 603. godine n. e. ponovo imenovao Smaragda (Smaragdus), kojeg je 
Maurikije sa te pozicije smijenio 589. godine n. e. Smaragd je u znak zahvalnosti dao 
posvetiti ili ponovo posvetiti stup posvećen Foki na rimskom Forumu (Colonna di Foca). 
Na vrhu stupa se nalazila pozlaćena statua Foke. Stup i postament sa natpisom su 
reciklirani iz ranijih epoha. 


Smaragd se nije proslavio kao eksarh Italije, i za vrijeme njegove uprave izgubljeni su 
Kremona, Mantua, Vulturina. Nakon pada Foke, smijenjen je i Smaragd. 


Foka se u svojoj upravi suočio i sa značajnom opozicijom, na što je odgovarao okrutno i 
bez milosti. Kako bi se održao na vlasti, dao je ubiti veliki broj ljudi. Međutim, potrebno je 
imati u vidu da nije do danas sačuvano nijedno historijsko djelo koje je nastala u njegovo 
vrijeme. Tako i sačuvani podaci o Fokinoj vladi dobrim dijelom potiću iz vremena onih 
režima koji nisu bili blagonakloni prema „populisti“ Foki. Sam Foka, bez ikakvog zaleđa u 
tadašnjem konstantinopoljskom društvu, je bio izgleda nepovjerljiv prema ljudima. Zato 
je svoju braću i svoga nećaka Domentziol postavljao na najviše vojne i civilne dužnosti. 
Svoju kćerku Domentziju je 606. ili 607. god. n. e. udao za vojskovođu Priska. Međutim, 
zbog dešavanja na konstantinopoljskom hipodromu kada su uz slike Foke i Leontije, 
nošene i slike Priska i Domentzije, Foka se okrenuo protiv Priska. 


Osmogodišnja vladavina Foke označava i period kada je odšlo do modne promjene u 
carskom izgledu. Od Konstantina I. carevi nisu nosili bradu, izuzev Julijana Apostate. 
Foka uvodi običaj nošenja brade, koji će romejski carevi zadržati prilično dugo. 


Posljednji rat sa Iranom 602. — 628. god. (doba vladavine Foke) 


Maurikijevo pogubljenje je značilo i kraj desetogodišnjeg mira sa Iranom. To je ujedno bio 
i početak posljednjeg, najdužeg, prostorno najsveobuhvatnijeg i najrazornijeg rata 
između Romejskog Carstva i Irana. ,Šah nad šahovima“ Hosrau II. je, zbog vojnog 
prevrata u Konstantinopolisu i pogubljenja svoga patrona, odlučio da se osveti Foki i 
općenito Romejima. I tako je pokrenuo rat. Ovaj rat je promijenio izgled Bliskog i Srednjeg 
Istoka. Iz njega je Romejsko Carstvo izašlo kao već potpuno transformirano Carstvo 
grčkog jezika i narodnog identiteta, ortodoksne kršćanske religije i sa istočnorimskim 
državotvornim kontinuitetom i sa nepromjenljivim sjedištem u Konstantinopolisu. Sa 
druge strane, Iransko Carstvo je toliko oslabilo, da je nedugo nakon završetka rata propalo 
i Iran je završio u skoro 180godišnjem stranom sužanjstvu. 

Nisu svi romejski dužnosnici prihvatili uspostavu novog režima. Narses, namjesnik 
romejske Mesopotamije, se u drugoj polovici 603. god. n. e. pobunio i u Edesi uspostavio 
protufokijansko uporište. 


Tada su cirkulirale glasine o tome da je Teodosije, najstariji sin Maurikija, uspio preživjeti 
pokolj i pobjeći na istok. To je odmah iskoristio Narses, pa je stvorio lažnog Teoodsija. 
Tako je tvrdio da se pobunio poradi njegovog prava. Narses je kasnije pseudo — Teodosija 
predstavio i Hosrau II. ,,Šah nad šahovima“ je organizirao i krunisanje ovog pseudo — 
Teodosija, i zahtijevao je da ga Romeji prihvate za legitimnog cara. Ustvari glavno 
obrazloženje Hosrau lI. kada je napao Fokine trupe na istoku, bilo je da on radi ne samo 
kako bi osvetio umorstvo Maurikija i njegovih sinova, nego kako bi i postavio pseudo — 
Teodosija na romejski, konstantinopoljski tron. 


Foka je onda poslao trupe pod komandom Germana (vjerojatno ista osoba koju su 
buntovni vojnici iz 588. god. n. e. izabrali za svoga starješinu) da napadnu Narsesa i 
njegove pristalice u Edesi. Našavši se pod opsadom u Edesi, Narses se onda obratio za 
pomoć Hosrau I., koji je jedva čekao da pokrene osvetnički rat u kojem bi nastojao 
i povratiti izgubljena područja. Iranska armija je 604. god. n. e. kod grada Konstantina 
pobijedila Germanovu armiju, a nakon par dana je preminuo i German uslijed što je bio 
teško ranjen u navedenoj bitci. Rat se loše odvijao po Romeje i Iranci su 605. god. 
n. e. zauzeli bitnu utvrdu Daru. Nešto kasnije, Narses je pokušao da smiri situaciju 
diplomatijom i pregovorima, i nakon što mu je bila garantirana sigurnost krenuo je u 
Konstantinopolis. Međutim, Foka je prekršio zadatu riječ i garantirani imunitet i dao 
je Narsesa uhapsiti, a onda i živoga spaliti na lomači u Konstantinopolisu. Porazi na 
istočnoj granici i prijetvorni postupak prema Narsesu su prilično naškodili Fokinoj 
popularnosti. U početku je zbog populističkih mjera Foka uživao znatnu popularnost, 
ali se to vrlo brzo istopilo, uslijed sirovosti i surovosti cara, ne poznavanja politike, 
nepostojanja legitimiteta i naravno niza poraza. Najveće nezadovoljstvo je dolazilo iz 
redova romejske svjetovne elite. 


Iranski vojskovođa Šahin je pobijedio trupe pod komandom Domentziola 607./608. god. 
n. e. u bitci kod Teodosiopolisa. 


Hosrau II. je vješto iskoristio građanski rat (608. — 610. god. n. e.), osvajajući niz gradova 
u širem graničnom prostoru Jermenije i Gornje Mesopotamije. Tome je u velikoj mjeri 
doprinijela činjenica da je Fokin zapovjednik Bonos sa sobom u Egipat poveo veći dio 
Istočne armije. Gradovi Mardin (u današnjoj jugoistočnoj Turskoj) i Amida (današnji 
Dijarbekir u jugoistočnoj Turskoj) pali 609. god. n. e., a jermenski Teodosiopolis (današnji 
Erzurum) se predao 609. ili 610. god. n. e. i to na nagovor pseudo-Teodosija. Edesa je pala 
610. god. n. e. 

Bitka za Balkan — Početak kraja 


Maurikijevo pogubljenje je označilo i kraj svih planova koje je konstantinopoljski 
dvor imao sa Podunavljem i Balkanom. Jermenski kolonisti nisu preseljeni, niti su 
nastavljeni pobjedonosni pohodi. I umjesto da se zada posljednji udarac Kaganatu, u 
narednom periodu desilo se nešto sasvim suprotno. 


Možda su u početku Fokine vladavine nastavljeni neki manji napadi na Kaganat i 
Slavene, ali u znatno manjem opsegu. Ubrzo je i to prestalo. Zbog rata koji je izbio na 
istoku, Foka je 605. god. n. e. sa Balkana i dunavske granice povukao znatan broj trupa. Što 
se tiče razdoblja Fokine vladavine i situacije na Balkanu, izvorna građa je prilično 
„šutljiva“. Vjerojatno se u toku većeg dijela Fokine vladavine, još uvijek nije desio masovni 
i masivni prodor Avara i Slavena na Balkan. Uostalom i Kaganatu je trebalo određeno 
vrijeme da se reorganizira uslijed poraza iz 599. — 602. god. n. e. i smjene na kaganskoj 
poziciji. Moguće je da se pretnja Kaganata i Slavena izražajnije počela javljati u vrijeme 
građanskog rata 608. — 610. god. n. e. Taj unutarnji sukob i rascjep romejskog svijeta na 
dvije strane, odsustvo značjanog broja trupa sa Balkana i podunavske granice te niz poraza 
na istočnoj fronti su moguće okuražili novog kagana Bajana II. da iskoristi novonastalu 
situaciju i pokrene opći napad. Sa druge strane, otporna snaga Romejskog Carstva i društva 
je bila prilično oslabljena, i prostor južno od Dunava, Drave i Save je prepušten na milost i 
nemilost invazorima, ali i doseljenicima. Ako je suditi po zapisima Jovana iz Nikiu, veliki 
prodor je započeo pri samom kraju Fokine vladavine, 608. ili 609. god. n. e. Tako ovaj 
koptski biskup, u tekstu neposredno prije opisa sloma istočnog fronta, zbivanja u 
Tripolitaniji i pada Fokine vlasti u Konstantinopolisu, navodi da su na Balkanu uništeni 
kršćanski gradovi i da su mnogi njihovi stanovnici zasužnjeni. Prema Teofanu, Heraklije 
je našao sve stvari romejske države srušene, jer su Europu Avari učinili pustinjom, a Iranci 
su pokorili Aziju. Teofanov podatak je vjerojatno pretjeran, jer glavno zauzimanje većeg 
dijela Balkana od strane Avara i Slavena pripada tek prvoj deceniji Heraklijeve vladavine. 


Pobuna u eksarhatu Afrika i građanski rat 608. — 610. god. n. e. 


Sve veće nezadovoljstvo Fokinom vladavinom, posebno među višim društvenim slojevima 
je konačno dovelo do pobune. Heraklije Stariji, eksarh Afrike, je 608. god. n. e. zajedno 
sa sinom Heraklijem digao pobunu. Potrebno je naglasiti da se njih dvojica nisu tada 
proglasili za careve ili suvladare. 

Zanimljivo je da su se dvojica Heraklija ustvari proglasili konzulima, iako još od vremena 
Justinijana I. nije bilo više konzula. Od Justinijana su samo carevi pro forme proglašavani 
konzulima, prilikom krunisanja. Moguće je da su ovim činom Herakliji na neki način 
naglasili da preuzimaju neke carske prerogative. 


Po kasnijoj tradiciji koja možda nije vjerodostojna, narušeni odnosi između Foke i Priska 
su rezultirali time da je Prisk poslao pismo Herakliju Starijem, nagovarajući ga na pobunu. 


Pobuna se izrodila u pravi građanski rat. Niketas, nećak Heraklija Starijeg je poveo 
kopnenu ofanzivu na Egipat, a sin Heraklije je otplovio sa flotom prema Siciliji i Kipru. 
Pobune i neredi su izbili i u Siriji i Palestini. Foka je zato poslao zapovjednika Bonosa da 
uguši te bune i ponovo osvoji Egipat. Bonos je toliko okrutno postupio prema buntovnim 
gradovima i zajednicama, da se njegova surovost na Levantu pamtila i stoljećima kasnije. 
Kako bi preuzeo kontrolu nad Egiptom, Bonos je sa sobom poveo skoro cijelu Istočnu 
armiju, ostavljajući opasan vakum na frontu prema Iranu. Nakon teških borbi, Bonosova 
armije je 509. god. n. e. poražena u Egiptu. 


U trenutku izbijanja pobune Herakliji su imali dobru startnu poziciju. Afrički eksarhat je 
bio značajno udaljen i zaštićen od brzog udara središnje vlasti. Uz to je riječ o ekonomski 
značajnoj regiji, koja je mogla biti dobra logistička baza. Kada je heraklijevska stranka 
preuzela i Egipat, snabdjevanje Konstantinopolisa je došlo u pitanje. Foka je uostalom tada 
vodio rat na dva fronta, protiv Hosrau II. i protiv heraklijevaca. I jedan i drugi neprijatelj 
su tvrdili da žele osvetiti zbog zbacivanja i smrti Maurikija. Iranske trupe su već prodrle u 
dubinu romejskog područja. Foka je morao i da se suočava sa avarsko — slavenskom 
prijetnjom na Balkanu, a u Solunu, i još nekim maloazijskim i sirijskim gradovima je došlo 
do međusobnih razračuna zelenih i plavih. 


Flota Heraklija sina je do oktobra 610. godine n. e. došla do Konstantinopolisa. Fokine 
oružane snage su se raspale, a neke jedinice su se pridružile Herakliju sinu. Njemu su se 
tada pridružili i mnogi uglednici, kao i zeleni Konstantinopolisa. Tako je Heraklije sin prvo 
aklamiran i proglašen za novog cara van samoga Konstantinopolisa. Sama prijestolnica 
je preuzeta od strane Heraklija, bez ozbiljnog otpora. Ovom rasapu vojnih jedinica u 
Konstantinopolisu i okolici prilično je doprinio i Prisk, koji se stavio na stranu dvojice 
Heraklija i doveo Herakliju sinu na raspolaganje gardiste - ekskubitore. Sama prijestolnica 
je preuzeta od strane Heraklija, bez ozbiljnog otpora. Foka je zarobljen, doveden pred 
Heraklija koji ga je osobno na licu mjesta ubio. Fokino tijele je bilo unakaženo (genitalije 
su mu odrezane jer je bivši car silovao suprugu Fotija, konstantinopoljskog uglednika), 
vučeno kroz ulice Konstantinopolisa i na kraju spaljeno. Heraklije se ponovo (sada 
oficijelno u Konstantinopolisu) krunisao za cara 5. X. 610. god. n. e. Heraklije Stariji, koji 
je cijelo vrijeme građanskog rata ostao u Kartagini, je umro nedugo nakon što je primio 
vijest da mu je sin proglašen za novog konstantinopoljskog cara. 

Pogubljena su i Fokijeva braća Komentiol i Domentziol. Nećak Domentziol je pošteđen, 
zahvaljujući intervenciji sv. Teodora iz Sikeona. O sudbini Leontije i kćerke Domentzije se 
ne zna ništa. 

VLADAVINA HERAKLIJA 


Heraklije (cc. 575. - 11. II. 641. god. n. e.), vladao od 5. X. 610. do 11. II. 641. god. n. e. 
Kao vladar se zvao DA4fProc Hpoakkewc / Flavius Heraclius Augustus. Heraklijev istoimeni 
otac i majka Epifanija su bili jermenskog porijekla. Heraklije Stariji je prije svoje dužnosti 
eksarha Afrike bio istaknuti zapovjednik na istočnom frontu i istočnoj granici. Heraklije 
je imao brata ili polubrata Teodora (Qeođopoc), koji je kao kuropolat kao postao 
careva „desna ruka“ u civilnim i vojnim poslovima. Poseban problem u historiografiji 
predstavlja njegova nećakinja i kasnija druga supruga Martina. Po Teofanu i vaseljenskom 
konstantinopoljskom patrijarhu Nikeforu I. (prva desetljeća IX. st.), Heraklije je imao 
sestru Mariju koja je majka Martine. Navodno je Marijin suprug i otac Martine bio izvjesni 
Martin. Mediavelni pisci Kedren i Mihajlo Sirijac navode da je Martina bila kćerka 
neimenovanog Heraklijevog brata. Od članova šire Heraklijeve familije vrijedi istaći 
Niketasa, sina Gregorasa, brata Heraklija Starijeg. Prva Heraklijeva supruga je bila Fabia 
(živjela cc 580. — 13. VIII. 612. god. n. e.; po krunisanju uzela grčko ime Eudokija). Fabija 
je bila za Heraklija zaručena dok je ovaj bio još u eksarhatu. Po Teofanu Fabija Eudokija je 
bila kćerka velikog i utjecajnog afrikorimskog zemljoposjednika Rogasa. Ovo ukazuje 
da su dvojica Heraklija u sjevernoj Africi izgradili dobru mrežu podrške. Heraklije i 
Fabija Eudokija su imali dvoje djece i to: Eudoksiju Epifanija (Eudoxia Epiphania, 
rođena 7. VII. 611. godine n. e.) i Heraklija Novog Konstantina (HpGKAEtOG VEOG 
Kovoravrivoc, živio 3. V. 612. — 20. IV. ili 24./26. V. 641. god. n. e., budući nasljednik 
Heraklija i vasilevs Romejskog carstva). Inače je Heraklije imao i nezakonitog sina 
po imenu Jovan Atalarih / 'Ioóávvns Aðadápıyoçş sa jednom neimenovanom ženom. 
Heraklije je utemeljitelj Heraklijanske dinastije koja je Romejskim carstvom vladala 
do 711. god. n. e. 


Heraklijevski dvor 


Eudokija je umrla 13. VII. 612. godine n. e. i to vjerojatno uslijed epilepsije. Ova 
sjevernoafrikanka je bila za kratko vrijeme stekla velike simpatije kod Konstantinopoljaca. 
Tada je Heraklije učinio nešto što će postati jedan od najkontroverzijih postupaka njegove 
vladavine. Već naredne godine je oženio svoju nećakinju Martinu. Ovaj brak se smatrao 
incestuoznim i bio je vrlo nepopularan. Konstantinopoljski patrijarh Sergije (na čelu 
patrijaršije od 610. do 638. god.) je pokušao da spriječi brak, ali nije uspio u tome. Sa 
Martinom je Heraklije imao najmanje devetero djece, od čega je najmanje dvoje bilo 

defektno (što se smatralo kaznom zbog incestuoznog braka). Kako je vrijeme prolazilo 
Heraklija je sve više mučilo ovo pitanje incestuoznog braka, pa je i poraz u bitci kod 
Jarmuka smatrao kaznom zbog toga svoga čina. 


I Heraklije je nastojao da nađe kompromis sa miafisitizmom, preko doktrine koja se 
naziva monotelitizam ili monoteletizam (uovoĐeMnnouoc = “jedna volja“). Po ovom 
kristološkom učenju, koje je utvrdio patrijarh Sergije, moguće reći da u Hristu postoje dve 
prirode, ali samo jedna volja. 


Međutim, ovo je bilo odbijeno od obje strane. Suprotstavili su mu se papa Martin i sv. 
Maksim Ispovjednik. Nakon što su regije gdje je kršćanstvo — miafisitizam dominiralo 
izgubljene u ratovima sa Arapima, nestala je i potreba za kompromisom sa miafisitima. 
Zbog kompromiserstva, Heraklije je bio osuđivan od nekih religijskih pisaca kao heretik 
i loš vladar. Monoteletizam (koji je Heraklije 638. god. proglasio oficijelnom formom 
kršćanstva u Romejskom Carstvu) je proglašen za herezu na VI. vaseljenskom sinodu u 
Konstantinopolisu 680. — 681. god. 


Zanimljivo je da je Heraklije uživao značajnu popularnost i na latinskom zapadu (ponajviše 
radi povratka “Istinskog Krsta” i vođenja “protokrižarskog rata") i u islamskom svijetu, 
zbog niza (poglavito) apokrifnih priča o njegovom odnosu sa ranim islamom. Ovi podaci 
iz islamske tradicije i literature (kao pravednom, pobožnom vladaru koji je sklon i koji 
priznaje Muhameda), uglavnom su dio “islamske kerygme (knpvyua)?, odnosno služe da 
legitimiziraju Muhameda kao poslanika. 


Posljednji rat sa Iranom 602. — 628. god. (doba vladavine Heraklija) 


I pored toga što je Foka oboren, Hosrau II. je nastavio rat i protiv novog režima u 
Konstantinopolisu. Sada je bilo potpuno jasno da rat više nije samo pitanje osvete zbog 
umorstva Maurikija, nego je to postao opći rat dva carstva. 

Kada je preuzeo vlast u Konstantinopolisu, Heraklije je spoznavši slom istočnog fronta, 
nastojao da dogovori mir sa Hosrau II. Novi car se pozivao na to da više nema Foke, čiji je 
dolazak na vlast bio casus belli za izbijanje rat. Međutim, Hosrau II. je to odbio, posebno sa 
obzirom da su iranske trupe prodrle ko nikada ranije u romejsko područje. Moguće je da se 
zbog niza pobjeda u kratkom periodu, kod Hosraua II. javila i davnašnja sasanidska težnja 
o obnovi ahemenidskih granica Irana. 


Nakon što su pod svoju kontrolu stavili Jermeniju i prostor istočno od Eufrata, iranski 
zapovjednik Šahin je sa svojim trupama prodro u Kapadokiju i zauzeo Cezareju. Uvidjevši 

više nego kritičnu situaciju na istočnom frontu, Heraklije je u jesen 611. god. n. e. imenovao 
Priska za komandanta na istoku. Priskove trupe su postavile opsadu kapadokijske Cezareje. 


Po nekoj ustaljenoj dotadašnjoj praksi, romejski carevi nisu osobno predvodili svoje 
armije u borbene operacije i bitke, nego su slali svoje najviše vojne i civilne dužnosnike. 
Heraklije prekida sa takvom praksom i već je prilikom opsade kapadokijske Cezareje 
prisutan sa trupama. 


Međutim, u ljeto 612. god. n. e. Šahinove trupe su se probile iz Cezareje, i to prilikom i 
zapalile grad. Prisk je opozvan i čak optužen za izdaju. Na kraju je 5. XII. 612. god. n. e. 
zamonašen i protjeran u jedan manastir. Novi romejski zapovjednik na istoku je bio 
jedan stari komandant iz vremena Maurikija po imenu Filipik. Ali se i on pokazao 
nekompetentnim, pa je vrhovno vojno zapovjedništvo preuzeo Heraklije zajedno sa bratom 
Teodorom. Heraklije nije mogao voditi kvalitetan rat, jer je morao obnoviti javne fondove, 
reformirati upravu i povećati i osposobiti vojsku, jer je sve bilo u rasulu. Njemu je 
jednostavno trebalo vremena da sve postavi na nešto čvršće noge. Uz sve to, podunavsko — 
balkansko ratište je, u ovom periodu, u potpunosti kolabiralo pred naletom hordi Kaganata 
i Slavena. 


Hosrau II. je odlučio da sklopi savez sa Jevrejima. U zamjenu za njihovu punu podršku i 
pobunu na Levantu, Hosrau II. je obećao ponovnu uspostavu jevrejske vlasti u "Izraelu". 
Sporazum je postignut sa Nehemiahom ben Hushielom, sinom jevrejskom eksilarha 
(poglavar jevrejske dijaspore u Babiloniji), i prvo je regrutirana (sa prostora Iranskog 
Carstva) jedna jevrejska armija od oko 20.000 vojnika i upućena je na Levant. 


Za to vrijeme je iranska (uključujući i jevrejske trupe) vojska pod komandom Šahrbaraza 
upala u Siriju. Do bitke je došlo 613. god. n. e. kod Antiohije. Romejska vojska predvođena 
osobno Heraklijem i njegovim rođakom Niketasom je teško poražena od združenih armija 
Šahrbaraza i Šahina. Iranci su tako zagospodarili Sirijom, antiohijski patrijarh je ubijen, 
Antiohija je opljačkana a mnogi njeni stanovnici su deportovani. Iranci su ponovo pobijedili 
Romeje i probili se kroz Kilikijska vrata, zauzimajući Tarsus i Kilikiju. Na taj način su 
prekinuli kopnenu vezu između središnjeg dijela Carstva i onih dijela Levanta koji su još 
bili u romejskim rukama. Iranci su nastavili pobjedonosni niz u Siriji, zauzimajući Damask, 
Apameju, Emesu. Niketasove trupe su se odupirale, ali bile poražene kod at Adhri'at 
(današnja Daraa u jugozapadnoj Siriji). Niketas je ipak uspio da pobijedi u jednoj vrlo 
krvavoj bitci kod Emese, koja je odnijela oko 20.000 života. Možda je i 614. god. n. e. 
Niketas, sa svojim vojnicima, izvojevao kod palestinske Cezareje izvojevao jednu pobjedu. 


Šahrbarazovo pravo ime je bilo Farrokhan, dok je Šahrbaraz bio njegov počasni naziv 
“Vepar Carstva". Njegov čin je bio Eran Spahbod (“Komandant vojske Irana”). 


Ali pored pobjeda, Niketas nije mogao zaustaviti dalje iransko napredovanje. 
Šahrbarazova armija (sa brojnim jevrejskim vojnicima) je prva upala u provinciju 

Palaestina Prima i zauzela palestinsku Cezareju. Tu su joj se priključili novi jevrejski 
vojnici koje je u Palestini okupio Benjamin iz Tiberijade (osoba golemog bogatstva). 
I onda se krenulo na Jerusalim, koji je nakon 21dnevne opsade pao u julu 614. god. n. e. 
I tada se desio veliki pokolj nad jerusalimskim kršćanima. Na desetine hiljada ljudi 
je ubijeno, deportirano, a više hiljada je kao roblje prodano Jevrejima. Zasužnjen je i 
patrijarh Zaharije. Po literarnim vrelima kršćanske provenijencije Jerusalim je sistematski 
očišćen od kršćanskog prisustva, pa su sve crkve i manastiri bili spaljeni. Međutim, 
moguće je da su podaci o pokolju koji se javljaju u literarnim vrelima pretjerani. 
Iranski osvajači su prisvojili i "Istinski Krst", "Sveto Koplje" i “Svetu spužvu" i kao 
ratne trofeje ih odnijeli u Ktesifon. “Istinski Krst” je ostao u iranskim rukama sve do 
629. god. n. e. Hosrau II. je održao obećanje i Jevrejima je na upravu predate Palestina. 
Po jevrejskim vrelima Nehemija ben Hushiel je bio imenovan za upravitelja Jerusalima. 
Pravljeni su planovi za obnovu Hrama i ustanovljavanje drevnih jevrejskih institucija. 


Dešavanja u Palestini u godinama neposredno nakon pada Jerusalima su slabo poznata. 
Postoje i neki podaci da je došlo i do pobune preostalih jerusalimskih kršćana, koji su tom 
prilikom ubili Nehemiaha ben Hushiela i “vijeće pravednih”. 


Ovo razdoblje palestinske historije je dosta maglovito, ali je ipak vjerojatnija mogućnost 
da nije bilo pobune i da su Jevreji više — manje neometano upravljali Judejom i Galilejom 
sve do romejske pobjede nad Irancima. 


Iranci su 615. god. n. e. pod komandom Šahina došli čak do Halkedona, na azijskoj strani 
nasuprot Konstantinopolisa. Konstantinopoljski dvor je tada poslao delegaciju sa ponudom 
za mir (po kojem bi Romejsko carstvo isplaćivalo izdašan godišnji danak u novcu, robi, 
životinjama i djevicama), koju je Šahin dalje otposlao ka Hosrau II. “Šah nad šahovima? je 
odbio mirovni sporazum. Ipak su se iranske trupe uskoro povukle iz Halkedona na istok. 
Iranci pod komandom Šahrbaraza su ili 617. ili 618. god. n. e. sa Levanta provalili u Egipat. 
Računali su i na podršku miafisita, međutim ovi su više — manje bili neutralni. Odbranu 
Aleksandrije je vodio Niketas, ali je nakon godinu dana opsade u junu 619. god. n. e. grad 
pao u ruke Iranaca. Navodno je izvjesni Petar izdao Irancima jedan nekorišteni kanal, preko 
kojeg su oni upali u egipatsku prijestolnicu. Niketas i ortodoksno — katolički aleksandrijski 
patrijarh Jovan V. su pobjegli na Kipar. Sporadični otpori u Egiptu su trajali sve do 621. 
godine n. e. I tako je nakon 951 godinu Iran ponovo vladao Egiptom. Upravu nad ovom 
bogatom i bitnom oblašću je imao Šahrbaraz. 


Pad Egipta je ugrozio snabdjevanje Konstantinopolisa, u kojem je podjela žita već 618. 
god. n. e. bila ukinuta. 


Nastavljene su i iranske pobjede u središnjoj Maloj Aziji, pa je osvojena i Ankira/Ankara 
620. ili 622. god. n. e. Nejasno je da li su Iranci zauzeli i Rodos 622. ili 623. god. n. e. 
Toliko je očajanje zavladalo na konstantinopoljskom dvoru, da je Heraklije razmatrao 

i mogućnost da se središnja vlast premjesti u Kartaginu. Ipak ga je od toga odgovorio 
konstantinopoljski patrijarh Sergije. Umjesto prelaska u Kartaginu, Heraklije je odlučio 
da izvede reorganizaciju onoga što je ostalo od Carstva kako bi se moglo suprotstaviti 
Hosrau II. i njegovim armijama. 


Javni prihodi su se smanjivali zbog troškova rata, gubitka bogatih istočnih oblasti i novog 
naleta kuge iz 619. godine n. e. Kako bi se održavalo kakvo — takvo stanje u javnim 
financijama, heraklijevska uprava je započela devalvaciju novca (smanjivanjem količine 
srebra 1 težine novčića), plate dužnosnika su smanjene za 50%, povećano je oporezivanje, 
pojedinci su prisiljeni da ,,kreditiraju“ Državu, uvedene su ekstremno visoke globe za 
korumpiranje dužnosnike. I pored neslaganja vrha ortodoksno — katoličkog klera sa 
Heraklijem vezano za njegov incestuozni brak sa Martinom, svećenstvo je u potpunosti 
podržalo mjere i napore heraklijevskog režima u ratu. Tako je proklamirao da je dužnost 
svih kršćana muškaraca da se bore protiv Iranaca, a Crkva je ponudila i ratni zajam koji 
se sastojao od svih zlatnih i srebrnih predmeta koje je ona imala u Konstantinopolisu. 
Zlato, srebro i bronza su uzimani čak i sa spomenika iz središnje crkve ,,Svete Mudrosti“ 
Okupljeno je na hiljade dobrovoljaca, koji su opremljeni zahvaljujući novcu koji je dala 
Crkva. Tako je ovaj rat poprimio i obilježja vjerskog rata kršćanstva i zaratustrizma, 
što se osjetilo i u udaljenoj Meki. I kršćanske države na zapadu su pažljivo pratile šta se 
dešava na istoku. 


Heraklije je u toku svoje vladavine, nastojeći da smanji troškove, limitirao i broj crkvenog 
personala koji se plaćao iz javnih fondova. A kako bi održavao legitimitet u teškim 
vremenima, nastojao je održavati pravdu u državnom sustavu. Prilično je smanjio 
korupciju u javnim poslovima. 


Heraklije je odlučio da sam komanduje novom armijom i pokrene je 622. god. n. e. u 
kontraofanzivu. On je napustio Konstantinopolis na Uskrs 5. IV. 622. god. n. e., ostavljajući 
u prijestolnici svoga sina i suvladara Heraklija Novog Konstantina pod starateljstvom 
patrijarha Sergija i patricija/patrikiosa Bona (BOvoc ili BoOvoc). U Bitiniji je ljeto proveo u 
obuci trupa, a u jesen su krenule operacije i to u pravcu sjeverne Kapadokije kako bi se 
ugrozile iranske komunikacije. To je prisililo iranske trupe da se povuku iz zapadne i 
središnje Male Azije prema istoku kako bi zapriječili eventualni zaobilazni udar 
heraklijevske nove armije na Iran. U Kapadokiji je došlo do bitke u kojoj su iranske trupe 
teško poražene. Ova pobjeda je pokazala dvije stvari: 


1. Da je armija sastavljena od domaćih ljudi, koji brane svoju zemlju, bolja od one 
profesionalne plaćenićke. Heraklije je mogao imati puno povjerenje u ovu armiju 
i znao je da se ona neće buniti niti biti samovoljna. I njen zapovjedni kadar je 
pokazivao iznimnu disciplinu. Bez obzira na to da li je ili nije za vrijeme Heraklija 
stvoren tematski sustav, sa stvaranjem nove armije Heraklije je posijao ,,sjeme“ 
za njegovo oblikovanje. 

2. Da je strategija zaobilaznog prodora efikasna, jer je u svojoj prevelikoj želji da 
okupiraju što je moguće veći teritorij, Hosrau II. ustvari razvukao svoje snage na 
širokom prostoru koji se nije mogao efektivno kontrolirati sa vojskom i resursima sa 
kojima je Iran raspolagao. Tako se stvarao prazan ili slabo branjiv prostor između 
pojedinih iranskih armijskih koncentracija i garnizona. To je omogućilo romejskim 
snagama da brzim kontraudarima ulaze u neprijateljsku pozadinu, prekidaju 
komunikacije i prijete napadima u samo središte iranskih posjeda. 


Nakon pobjede Heraklije se morao povući ponovo u Konstantinopolis, i to zbog pogoršanja 
situacije na podunavsko — balkanskom ratištu, gdje su vojske Kaganata i Slaveni pregazili 
dobar dio romejskih posjeda na Balkanu. Nova armija je ostavljena na Pontu. Nakon što 
je kako — tako uspio da bar privremeno smiri pritiska Kaganata, Heraklije je ponovo 
(vjerojatno 624. god. n. e.) ponudio mir Hosrau II., što je ovaj odbio. Heraklije napušta 
Konstantinopolis 25. III. 624. god. n. e. i preko Kapadokije (gdje je povraćena Cezareja) i 
Jermenije ulazi u prostore današnjeg Azerbejdžana. Tom prilikom su zauzeti i gradovi Dvin 
i Nakhčivan. Do bitke je došlo kod Ganzaka, koju je Heraklijeva armija dobila, prvenstveno 
zahvaljujući arapskim trupama. Zatim je uništen zaratustrijski hram u Shizili Adur 
Gushnaspu (danas Takh — i — Suleimanu u iranskom Azerbejdžanu), a romejski napadi su 
dolazili sve do Gayshawana, rezidencije Hosrau II. u pokrajini Atropatene. Heraklije je 
odlučio da prezimi u kavkaskoj Albaniji, ali je na Heraklijevu romejsku armiju Hosrau II. 
uputio goleme vojne snage svrstane u tri armijska pravca (koje su vodili Šahin, Šahrbaraz i 
Šahraplakan). Heraklije je znao da ne smije dopustiti da se namjere ovih armija ostvare, niti 
da se one spoje. Zato je pribjegao taktici zavaravanja neprijatelja, ali su i poduzeti i odlični 
manevarski pokreti. Iranske armije su pobjeđivane sukcesivno u nizu bitaka i okršaja. 
Nakon kraćeg odmora sjeverno od jezera Van, Heraklijeva armije je 625. god. n. e. krenula 
prema Eufratu, i u jednom dojmljivom i brzom pokretu ova armija je za samo sedam dana 
prešla planinu Ararat i krečući se duž rijeke Arsanias (Apoaviac, danas rijeka Murat) 
zauzela Amidu i Martiropolis. Ipak je u ovom periodu Heraklijeva armija znala u nekim 
okršajima pretrpiti i poraze. 


Hosrau II. je sigurno bio i zapanjen i bijesan obnovom romejske armije i njenim 
odlučnim napadima u dubinu iranske teritorije. Zato je odlučio da pokrene u sadejstvu 
sa Kaganatom (sa kojim je sigurno stupio u kontakt) odlučni napad na samo središte 
neprijateljskog carstva > na Konstantinopolis. Zato je opremljena jedna armija da krećući 
se kroz Malu Aziju izbije pred Konstantinopolis i da pomogne Kaganatskoj vojsci u 
napadu na grad. Ovu armiju je aprilu 625. god. n. e. na kilikijskoj rijeci Saros (X6poc, 
danas rijeka Seyhan), blizu Adane, presrela Heraklijeva armija. U bitci koja je uslijedila 
Romeji su odnijeli samo nominalnu pobjedu, jer su se iranske trupe održale i nastavile 
marš prema Konstantinopolisu. Heraklijeva armije je prezima na sjeveru u Trapezuntu. 

Borbene operacije 611. — 624. god. n. e. 


Glavni događaj ovog rata, koji je ne samo bio uvod u konačni završetak rata na istoku, 
nego je u priličnoj mjeri uticao i na značajno slabljenje Kaganata je bila opsada 
Konstantinopolisa iz period juni - august 626. god. n. e. Iranska armija pod komandom 
Šahrbaraza je došla do Halkedona gdje se i stacionirala, dok je na europskoj strani 
kaganatska vojska (u kojoj se nalazio veliki broj Slavena) krenula na romejsku prijestolnicu 
presijecajući Valensov akvadukt. Sadejstvo i komunikacija Iranaca i Kaganatske vojske 
su bili otežani, jer je romejska mornarica kontrolirala trački Bosfor i Mramorno more. Zato 
je glavni zadatak opsade i napada na grad trebalo da obavi kaganatska vojska, koja 
je u odnosu na Irance bila znatno manje sposobnija za opsade i napade na fortifikacije 
(pogotovu one dobro utvrđene konstantinopoljske). Pošto se u Konstantinopolisu nije 
nalazio Heraklije, komandu nad odbrambenim snagama (od oko 12.000 vojnika) su 
patrikios Bon i patrijarh Sergije. 


Kada je saznao da se Konstantinopolis našao pod napadom, Heraklije (iako je bio uvjeren 
da će odbrana odoliti) podijelio je svoju armiju na tri dijela, pa je tako poslao jedno 
pojačanje prema glavnom gradu, drugi dio armije je dodijelio svome bratu Teodoru da 
napadne Šahinovu armiju, dok je treći i brojno najmanji dio ostavio pod svojom komandom, 
planirajući sa njima da udari u samo srce Iranskog Carstva. 


Glavni napad vojske Kaganata od nekih 80.000 ratnika je počeo 29. VI. 626. god. n. e., 
ali su se nizali neuspješni napadi na grad. Desetog dana po otpočinjanju napada, oko 

1000 avarskih ratnika prelazi preko Zlatnog Roga u Sike (današnja Galata) i pomoću 
vatre uspostavljaju vezu sa Irancima sa druge strane moreuza. Posebno su veliki gubici 
naneseni napadima od 6. i 7. augusta, kada su romejske galije navukle u zasjedu i uništile 
u potpunosti slavenski pokušaj da napadnu preko Zlatnog roga, uništile splavove kojima 
su se iranski vojnici nastojali prebaciti u Europu i odbile avarski kopneni napad. Gibici 
Kaganata su bili ogromni. Kada su stigle vijesti da je Teodorova armija uništila Šahinovu 
armiju negdje u sjeveroistočnoj Maloj Aziji i kada je Teodor krenuo nazad ka prijestolnici, 
vojska Kaganata (koja je pretrpila enormne gubitke) se povukla. Ne samo da Kaganat više 
nikada neće napasti Konstantinopolis, nego se vrlo brzo našao u dubokoj unutarnjoj krizi, 
kada su se protiv hegemonije Avara počele buniti potčinjene zajednice. Nakon nekog 
vremena, i iranska armija se povukla iz Halkedona prema sjevernoj Siriji. 


Heraklije je uspio da neutralizira armiju Šahrbaraza služeći se aferom “pismo Hosraua II. 
Kardariganu'. Možda pismo i nije uopće poslao Hosrau II., nego je riječ o romejskoj 
fabrikaciji. Bez obzira na to da li je riječ o originalu ili falsifikatu, Heraklije je uspio u tome 
da mu Šahrbaraz povjeruje i tako neutralizira jednu snažnu iransku armiju, prije glavne 
ofanzive na Gruziju i Iran. 





Mediavelni prikaz (bugarski manuskript iz XIV. st. prijevod kronike 


Konstantina Manasesa) opsade Konstantinopolisa iz 626. god. n. e. 


I Heraklije je tražio moćnog saveznika koji bi napao Iran, i našao ga je u zapadnoturskom 


kaganatu Nebeskih Turaka čiji je poglavar bio Ziebel / Tong Yabghu. Oni su 626. 
god. n. e. provalili sa 40.000 ratnika u Iran, čime je započeo treći iransko — turski rat. 

Zajedničke romejske i turske snage su postavile opsadu Tiflisa/Tbilisija. Pošto se opsada 
odužila, sredinom septembra 627. god. n. e. Heraklije je sa romejskom vojskom krenuo 
dublje u protivničku unutrašnjost, dok je ostavio Ziebela da nastavi sa opsadom Tiflisa. 
Do konačne bitke rata došlo je 12. XII. 627. godine n. e. kod ruševina drevne asirske 
prijestolnice Ninive (H uoayn Tric Nwevi). Iranske trupe su potpuno uništene, a u bitci je 
poginuo i njihov zapovjednik Roh Vehan (kod Romeja poznat kao Pačarmna). 


Traditional Byzantine Territories 
Traditional Sassanid Territories 


624 Campaign 
625 Campaign 
627-628 Campaign 
Battie 





Heraklijeve operacije 624. — 628. god. n. e. 


Nakon ove pobjede Heraklije je sa armijom nastavio prodirati još dublje u unutrašnjosti 
nanoseći velike gubitke neprijatelju. Zauzeta je i opljačkana palata Hosrau Il. poi menu 
Dastagird. Sam “Šah nad Šahovima" suočen sa katastrofalnom situacijom, pobjegao je u 
planine Suzijane da traži pomoć za odbranu Ktesifona. Ipak Heraklije nije napao Ktesifon. 
Ubrzo je krajem februara 628. god. n. e. došlo do pobune iranske armije, i zbacivanja 
Hosrau II. i postavljanja na sasanidski tron njegovog sina Kavada II. Nekada svemoćni 
Hosrau II. je bačen u tamnicu, da bi petog dana zatočenja bio usmrćen. 


Zajedno sa ocem Kavad II. je dao ubiti i 18 svoje brace. Hosrau II. je inače bio veoma 
poznat po svom ogromnom haremu (3.000 konkubina). Običaj držanja harema i ubijanja 
braće po stupanju na vladarski tron je prihvaćen i od muslimanskih osvajača Irana. 

Mogulska minijatura koja prikazuje smrt Hosrau II. 


Kavad II. je odmah ponudio mir Herakliju. Romejski car je bio veoma željan mira, jer je 
iako pobjednička, i njegova država bila užasno iscrpljena. Zato i uvjeti mira nisu bili teški 
za Kavada II. Iranci su morali napustiti one romejske teritorije koje su još uvijek držali, 
sama granica je utvrđena na stanje prije izbijanja rata, svi romejski ratni zarobljenici se 
moraju vratiti kao iz Jerusalima otuđeni sveti relikti (kao “Istinski Krst") a predviđene su i 
ratne reparacije. 

“Istinski Krst” je već ranije bio vraćen, kada ga je Kavad II. 628. god. n. e. poslao sa 
izaslanikom koji je tražio mir, kao znak “dobre volje". 

Heraklijeva pobjeda je imala veliki odjek i na zapadu. Ukrasna ploča (nastala u 
Francuskoj, u dolini rijeke Meze cc 1160. — 1170. god.) daje prikaz kerubina 
i Heraklija kako pobjeđuju Hosrau II. Danas se nalazi u muzeju Louvre. 


Heraklije se u Konstantinopolis vratio u trijumfalnoj atmosferi. Nakon mira, iranske trupe 
su do ljeta 629. god. n. e. napustile Levant i Egipat. Heraklije je onda odlučio i da kao 
pobjednik u trijumfalnoj i vjerski posvećenoj procesiji vraćanja “Istinskog Krsta? 21. III. 
630. god. uđe i u Jerusalim. Nejasna je sudbina jevrejskih prvaka, izgleda čak da je 
Benjamin iz Tiberijade promijenio stranu. Međutim, ako je i bilo promjene strane, ta 
amnestija nije dugo potrajala i Heraklije (na poticaj jerusalimskog patrijarha i lokalnog klera 
koji su bili željni osvete) je započeo antijevrejsku kampanju sa prisilnim pokrštavanjima i 
pokoljima. I pored pobjedonosnog zanosa, i uvjerenja da nastupa novo vrijeme romejskog 
uspona i procvata, činjenicu su ipak govorile drugačije. 26godišnji rata na istoku je u 
potpunosti iscrpio Romejsko carstvo, mnoga područja su bila opustošena, pojedini gradovi 
su mijenjali po više puta gospodara, neka područja su doživjela i stihiju vjerskog rata i 
međusobnih pokolja. Financije su se nalazile u katastrofalnom stanju. Sa druge strane, zbog 
toga što su najveći dio vojske i pažnje prebacili na istok, Romeji su i pored pobjede iz 626. 
god. n. e. kod Konstantinopolisa, izgubili veći dio balkanskih posjeda. Problem sa europsko 
— balkanskim zemljama je bio posebno u tome što su one pored sloma romejske uprave, 
doživjele i naseljavanje slavenskih masa. 

Iran se nakon smrti Hosrau II. suočio sa velikom krizom, jer je došlo do građanskog 
rata u koju se na početku petljao i Heraklije. Izbila je i velika epidemija kuge koja je 
prepolovila populaciju na zapadu Irana, a od koje je umro i Kavad II. Na sasanidskom 
tronu su se narednih godina izmjenjivali vladari i vladarice, i tek je dolazak Jazdegerda III. 
(unuk Hosraua II.) na tron 632. god. mogao izgledati kao stabiliziranje situacije. Međutim, 
za sasanidsku dinastiju i zaratustrizam je to došlo isuviše kasno. Veoma iscrpljen, 
sa enormnim ljudskim gubitcima, prisutnim i snažnim unutarnjim nezadovoljstvima, 
podjelama i centrifugalnim silama, Iran se nije mogao adekvatno suočiti sa napadom 
koji je vrlo brzo došao iz Arabije. Hosrau II. je tako vođen mržnjom i željom za osvetom, 
a zatim i težnjom da ostvari ahemenidski ideal, ustvari na kraju doprinio ne samo svojoj 
smrti, nego i tome da njegovo Carstvo propadne i postane plijen arapskog osvajanja za 
vrijeme Rašidun Kalifata. 


Hosrau II. je napravio još jednu grešku, jer je 602. godine n. e. dao ubiti Nu'mana III, 
posljednjeg lakhmidskog kralja, poradi lažne optužbe za izdaju. Lakhmidsko kraljevstvo 
je bilo anektirano i tako je izgubljen vrijedan i pouzdan saveznik koji bi predstavljao 
dobru barijeru kasnijem napadu arabijskih muslimana. 


Ovaj rat je imao velikog utjecaja na zbivanja koja se tada dešavala u Hedžazu, odnosno 
na sami nastanak Islama. Na dešavanju u njemu se odnosi kuranska sura Al — Rum, 
koja predviđa i pored poraza Romeja, njihovu krajnju pobjedu. Rani muslimani kao 
abrahamisti su bili na strani Romeja i Heraklija, dok su mekanski "pagani" bili na strani 
Irana i Hosrau II. 


Bitka za Balkan — Poraz 


Rat na istoku je zapečatio sudbinu romejskih provincija na Balkanu. Invazija Kaganata 
i Slavena na romejsku teritoriju, koja je vjerojatno započela krajem Fokine vladavine, 
nastavila se u punom intenzitetu i u toku prve decenije Heraklijeve vladavine. Značajno 
odsustvo trupa sa Balkana, kao i već prilična iscrpljenost toga područja, uslijed skoro 
30godišnjeg kontinuiranog ratovanja, je smanjila otpornost Ilirorimljana 1 Trakorimljana, 
pa i samih Grka na vrlo opasan nivo. Kaganat i Slaveni su jednostavno odlučili iskoristiti 
situaciju. Prodor je bio brutalan i vrlo surov. Nažalost, izvorna građa o ovom periodu 
uništenja romejske vlasti na većem dijelu Zapadnog i Središnjeg Balkana je dosta oskudna 
i fragmentirana. Radi toga se i teško može pratiti šta se to ustvari precizno dešavalo. 
Kaganat je pokušao napasti Italiju 610. god. n. e. i tom prilikom su vjerojatno opustošena 
područja Panonije i ljubljansko područje. Do 617. ili 618. godine n. e. kada je ponovo 
neuspješno napadnut Solun, vjerojatno su sravnjeni sa zemljom Singidunum, Viminacium, 

Novae, Salona, Narona, Epidaurum, Niš, Justinijana Prima, Serdika... itd... Avari i Slaveni 
su se prvi put uspjeli probiti preko bosanskih i dinarskih planina do obala Jadranskog 
mora. Slaveni koji su izbili u područje današnje Egejske Makedonije su se odali i 
gusarstvu, pa su napadali i harali po Egejskom moru, otocima i primorskim područjima. 


Koalicija slavenskih zajednica (vjerojatno samostalna ili sa visokom autonomijom u 
odnosu na Kaganat) predvođena vojvodom Hatconom (Xarčov, €€apyoc žxaapivov) je 
615. god. n. e. krenula na Solun, ne više u vidu samo pljačkaškog ili osvajačkog, nego 
primarno naseobenskog pokreta. Ovu slavensku vojsku su pratile i njihove porodice (žene, 
djeca, starci) koje su taborovale zajedno sa svojim ratnicima ispred solunskih fortifikacija. 
Pisac “Čuda sv. Dimitrija II. % navodi: “I tako se desi, kao što je rečeno, da se za episkopata 
blažene uspomene Jovana podiže narod Slavena (XkAoBivov g8voc), neizmjerno mnoštvo 
sastavljeno od Droguvita, Sagudata, Velegezita, Vajunita, Verzita i ostalim naroda (rov 
ApoyovBirov, žavovčšarov, Beleyetlirov, Bolovviov, Bepinrov yai ouov €£9vov). 
Najprije su se pokazali u tome što su, izgradivši čamce (vnoac) istesane iz jednog debla 
(monoksili) i naoružavši se za more, opljačkali čitavu Tesaliju i ostrva oko nje i Helade, pa 
još i Kikladska ostrva i čitavu Ahaju, Epir i najveći dio Ilirika i dio Azije, opustošili su 
mnoge gradove i pokrajine, i potom jednodušno odlučili da krenu in a rečeni kristoljubivi 
ovaj naš grad (Solun op. a.) sa ciljem da ga opljačkaju kao što su i ostale. Složivši se dakle i 
u tome počnu da opsjedaju grad sa morske strane čamcima istesanim iz jednog debla kojih 
je bilo u bezbrojnom mnoštvu. Ostala bezbrojna vojska opkoli ovaj bogom čuvani grad sa 
istoka, sjevera, zapada, sa svih strana, vodeći sa sobom i svoje porodice, pa čak i svoje 
stvari, pošto su namjeravali da ih po zauzimanju grada unutra smjeste“. Napad koji je bio 
poduzet sa morske strane je propao zbog oluje. Hatcon je prilikom jednog ispada branilaca, 
bio zarobljen i doveden u Solun. Tu je, i pored toga što su ga neki gradski prvaci čuvali, 
bio ubijen kamenovanjem od strane žena Soluna. Nakon toga, Slaveni su se za pomoć pri 
osvajanju Soluna obratili kaganu, navodeći ga na napad tako što su mu obečavali velika 
bogatstva grada. Inače Solun je tada bio utočište za veliki broj izbjeglica iz Podunavlja, 
Panonije, Dakije, Dardanije, Niša 1 Serdike i drugih provincija i gradova. Kaganat napad na 
Solun pokreće 617. ili 618. god. n. e. Napad je bio iznenađenje i za Solunjane, ali i za 
Heraklija 1 konstantinopoljski dvor. Vojska kaganata je donijela sa sobom i opsadne 
mašine. Izuzev neke simbolične pomoći, Solunjani i izbjeglice su ostavljeni sami da se 
suoče sa ovom opsadom. Opsada je trajala 33 dana i bila je neuspješna. Na kraju se kagan 
dogovorio sa Solunjanima, da se on sa svojom vojskom povuće u zamjenu za izvjesnu 
otkupninu, kao i naknadu u novcu i namirnicama za oslobođne zarobljenike. U toku 
opsade, kagan je naredio je da se popale sve crkve i kuće u okolici Soluna. Slaveni su 
prodali svoje zarobljenike Solunjanima. 


Pritisak Kaganata i Slavena se pojačavao. Znajući da se ne može voditi rat na dva fronta, 
Heraklije je poslao izaslanika kaganu sa ponudom da Romeji plate tribute u zamjenu za 
povratak na dunavske granice. Kagan je odgovorio predlažući zajednički sastanak sa carem 

i to 5. VI. 623. god. n. e. u tračkoj Herakliji (Heraclea Perinthus, danas Marmara Ereğlisi) 
na obalama Mramornog mora. Tu se inače nalazila smještena vojska Kaganata (samo 
90 km daleko od Konstantinopolisa). Heraklije je pristao i došao je u Herakleju sa svojim 
dvorom. Kagan ustvari uopće nije planirao da pregovara, nego da na prevaru zarobi 
Heraklija, i da ga zadrže radi otkupnine. Romejski car je ipak bio upozoren na vrijeme, 
pa je uspio da pobjegne. Ipak, mnogi članovi dvora, kao i navodno 70.000 tračkih seljaka 
koji su došli da vide cara su bili zarobljeni i pobijeni od Avara. I pored ovakvog kaganovog 
vjerolomstva, Heraklije se nalazio u takvoj situaciju da je kakvo — takvo primirje dobio 
tek kada je dao Kaganatu 200.000 nomismi, i taoce visokog ranga (carev nezakoniti sin 
Jovan Atalarih, nećak Stefan i nezakoniti sin patrikiosa Bona). Može se reći da je 623. 
god. n. e. (kada su zabilježeni i slavenski napadi na Kretu) bila vrhunac kaganatskih i 
slavenskih osvajanja, otada se vojnička sreća počela pomjerati na drugu stranu. 


Težak poraza Kaganata i Slavena pred Konstantinopolisom je imao dalekosežne 
posljedice po Kaganat. Potčinjene i izložene avarskom nasilju, slavenske zajednice koje 
su prebivale u zapadnim oblastima Kaganata su se uspješno pobunile, staviši na svoje 
čelo franačkog / galorimskog (iz područja Senona) trgovca po imenu Samo. Iz pobune 
je proizašla velika slavenska politija kojom je vladao Samo sve do svoje smrti 658. god. 
Nakon Samove pobune, pobunili su se i potčinjeni Protobugari pod vodstvom kana 
Kubrata iz klana Dulo. I pored ovih pobuna, Kaganat je uspio preživjeti, ali sa znatno 
umanjenim teritorijem. Avarski Kaganat je na kraju uništila vojska Karla Velikog. 
Romejsko Carstvo je već u VII. st. započelo rekonkvistu Balkana, koju će uspješno završiti 
tek vasilevs Vasilije II. početkom XI. st. 


Ova invazija (uglavnom period 608 / 610. — 626. god. n. €.) je po nekim svojim 
osobenostima bila specifična. Prvo imala je priličko divljački karakter, jer je praktično 
sve uništavano na putu. Narodi, a pogotovu Slaveni, koji su su u tome periodu napali 
romejske balkanske provincije su bili manje sofisticiraniji u kulturološkom pogledu 
nego npr. Goti, Burgundi ili Franci. Oni nisu uopće razumijeli niti prihvatali postojeće 
kasnoantičke državne i upravne institucije i način života. Posebno im je bio stran urbani 
način života mediteranskog tipa, tako da u zauzetim područijima zamire gradski način 
života. Jednostavno rečeno, Avari i Slaveni nisu uopće imali na umu da se uklopljavaju u 
postojeća rješenja i sustave, nego su htjeli da “svoje? prenesu na novoosvojeno i 
novonaseljeno područje. Nije bilo nikakvih kompromisa sa domorodačkom elitom, nego je 
domorodačko stanovništvo jednostavno potčinjeno. Ako je langobardsko osvajanje dijelova 
Italije bilo teško i brutalno, ovo avarsko — slavensko je bilo još mnogo gore i sa znatno 
dugotrajnijim i dubljim posljedicama. Općekulturološki pad je bio toliko dubok i temeljit, 
da se od toga Zapadni i Središnji Balkan nisu uspjeli u potpunosti oporavati ni do danas. Uz 
to nije bilo ni kršćanske niti neke druge poveznice između npr. Avara i Slavena na jednoj 
strani i domorodačkog življa. Zato je u potpunosti uništena kršćanska infrastruktura i 
organizacija na većem dijelu Zapadnog i Središnjeg Balkana. O tome svjedoče 1 tragovi 

uništavanja u pronađenim ruševinama bazilika u Zenici (Bilmišće) i Višnjica kod 
Kiseljaka (blizu Sarajeva). Možda najvažnija osobenost jeste masovnije doseljavanje 
slavenskih govornika. Za razliku od avarskih konjanika koji se nakon vojnih pohoda 
poglavito vraćaju u panonska i karpatska područja, Slaveni pokazuju težnju da se nastane 
na osvojenom romejskom području, gdje po sili prilika moraju ulaziti u međusobne 
interakcije sa preostalim domorodačkim stanovništvom. 


I neke manje avarske skupine su izabrale naseljavanje, nego povratak u panonsku 
nizinu. Zato se u toponimiji nailazi na niz mjesta izvedenih iz imena Obri (tj. Avari), kao 
što su Obre, Obrovac... itd... 


Slavensko naseljavanje od kraja VI. pa do u prve decenije VII. st. nije značilo da je 
došlo do potpune etničke i jezične smjene. Domorodačko romanizirano, helenizirano i 
poluromanizirano i poluhelenizirano stanovništvo se negdje više, negdje manje očuvalo. 
Dok se dio starosjedilačkog življa potčinio novoj vlasti i doseljenicima, dotle je dio izbjegao 
ili prema teritorijima i gradovima koji nisu pali u ruke Avara i Slavena ili u sigurnije brdsko 
— planinske zone u unutrašnjosti Zapadnog i Središnjeg Balkana. 


Takvo stanje potvrđuju i okvirni podaci u Ljetopisu Popa Dukljanina: “No vidjevši kršćani 
da su se našli u velikoj nevolji i progonima, počnu se okupljati po planinskim visovima i, 
prema mogućnostima, podizati prigodna utvrđenja, gradove i zgrade... Mnogi su kršćani 
iz primorskih i zagorskih krajeva, da se ne bi opoganili njihovim gadnim običajima, 
danomice bježali i posvuda se pridruživali onima, koji su živjeli po planinama i prirodnim 
utvrđenjima, voljeći da sa njima trpe progonstvo i bijedu, pa da spase svoje duše, nego li 
da kratko vrijeme uživaju sa nevjernima i da u njihovu društvu izgube dušu." Po Popu 
Dukljaninu ovi su kršćani govorili latinskim jezikom, što jasno aludira da je riječ o 
ilirorimskom stanovništvu. 


Predslavensko stanovništvo se više očuvalo prema južnim i zapadnim područijima, nego 
u onim sjevernijim i istočnijim, obrnuto proporcionalno sa intenzitetom slavenskog 
naseljavanja. Moglo bi se čak tvrditi da je i nakon slavenskog naseljavanja u pojedinim 
dinarskim predjelima, i dalje većinsko bilo stanovništvo koje je govorilo romanskim i 
arbanaškim dijalektima. Slavenski naseljenici su došli sve do Peloponeza (tamo su 
zabilježeni Milinzi i Jezerci), ali su u ovim grčkim područjima tamo ipak bili manjina u 
odnosu na helenske govornike. O preživljavanju romaniziranog ili poluromaniziranog 
i helenskog stanovništva na područjima zahvaćenim slavenskim naseljavanjem 
dovoljno podataka daje i toponomija i hidronimija, kao i novija istraživanja 
genetičke genealogije. Dugo vremena je postojala na Zapadnom i Središnjem Balkanu i 
bilingvalnost kod muškaraca, koji su jedan jezik govorili u slavenskoj sredini, a drugi 
(vulgarno latinski / romanski ili arbanaški) u porodici i matičnoj sredini. To potvrđuje 
tezu da zapadnobalkansko stanovništvo (današnje nacije Hrvati, Bošnjaci, Srbi, 

Crnogorci) poglavito vuče porijeklo iz višestoljetnog procesa simbioze i miješanja 
slavenskih naseljenika sa ilirorimskim i dijelom trakorimskim starosjediocima. 


Nije samo Solun spašen i ostao u romejskoj vlasti, nego su to bili i drugi gradovi na 
otocima i obali kao što su istarski gradovi, Jadar / Zadar, Tragurium / Trogir, Butua / 
Budva, Scodra / Skadar, Lissus / Ljes, Dirahij / Drač. Izbjeglice iz Salone su se premjestile 
u Dioklecijanovu palatu u Splitu, a izbjeglice iz Epidauruma možda na područje hridi 
Laus (današnji stari grad Dubrovnika). Zanimljivo je da se možda, nakon slabljenja 
Avarskog kaganata u post-626. god. periodu, obnovila romejska vlast u gradovima i 
pozicijama koje su se nalazile duž velikih rijeka i njihovih pritoka te u nekim područijima 
istočnog Balkana. Tako se u periodu nakon 626. god. spominje i romejski zapovjednik 
Singidunuma. Ovo bi se moglo promatrati i u kontekstu toga da je Heraklije iskorištavajući 
krizu u koju je upao Kaganat (nakon poraza prilikom opsade Konstantinopolisa) i nakon 
pobjede nad Iranom, uspio da povrati carski autoritet u pojedinim (posebno onim 
istočnim, uključujući i dijelove Donjeg Podunavlja) dijelovima Balkana. U prilog navedene 
tvrdnje bi govorila i činjenica o gradnji utvrde Nikopolis 629. god. Međutim arapsko - 
muslimanski napad ga je sigurno odvratio od pokušaja pune rekonkviste na Balkanu, 
pa su dalja područja Zapadnog i Središnjeg Balkana ostala van dometa romejske 
funkcionalne vlasti. I u toj dubljoj i izoliranijoj unutrašnjosti Zapadnog i Središnjeg 
Balkana su postojala određena područja (uglavnom u zaštićenijim brdsko — planinskim 
zonama) koja su se ili uspjela oduprijeti Kaganatu i Slavenima ili su sačuvala kakvu - takvu 
autonomiju. Dobar primjer pruža područje bosanske Romanije, istočno od Sarajeva. 
Moguće je da su se i neki bolje utvrđeni i odlučnije branjeni kasteli 1 refugiji održali (kao 
npr. Katera/Kotorac kod današnjeg Sarajeva). Međutim, ove zone u dubini Zapadnog i 
Središnjeg Balkana su bile i suviše odsjećene od preostalih romejskih pozicija na istoku 
Balkana i na obalama Jadranskog, Jonskog i Egejskog mora. Zbog te izoliranosti, ta 
romanska i arbanaška autonomna područja u unutrašnjosti su doživjela značajan 
općekulturološki pad, a pošto su bila van dometa romejske državne vlasti, ona su se 
politički 1 društeveno razvijala zasebno. To starosjedilačko romansko i arbanaško življe 
u unutrašnjosti, koje se sklonilo u brdsko — planinska područja, je moralo u novim 
okolnostima prilagoditi i svoje gospodarstvo pa je dobrim dijelom sa intenzivne 
zemljoradnje prešlo na ekstenzivno, katunsko stočarstvo. 


Konstantin Porfirogenit u kontekst borbe Heraklija sa Kaganatom i jačanja carskog 
autoriteta na Balkanu, uvodi i priču o doseljavanju kao romejskih federata slavenskih 
ranosrednjovjekovnih naroda Hrvata i Srba na Balkan. Ako u podacima Konstantina 
Porfirogenita o dolasku Srba i Hrvata ima neke istine, onda bi se njihov dolazak (i to 
Hrvata prije Srba) mogao datirati nakon opsade Konstantinopolisa 626. god., i u toku 
krize Kaganata. Ne bi trebalo u bukvalnom smislu apsolutnog kontinuiteta miješati 
ove ranosrednjovjekovne narode sa modernim nacijama po imenu Hrvati i Srbi. 

Male slavenske skupine koje se nazivaju Srbima i Hrvatima, nakon što su se naselile 
na Zapadnom Balkanu su se nametnuli okolnom drugom slavenskom, avarskom, 
romanskom i arbanaškom stanovništvu, i svoje ime dajući politijama koje su osnovali. 
Već u ranom srednjem vijeku iz srpski i hrvatski etnonimi su se preobrazili u politonime. 
Tako su ova imena označavala tradicije politija, a ne više neku određenu narodnosnu 
ili zemljopisnu skupinu. Zato i hrvatsko i srpsko ime teritorijalno oscilira iz perioda u 
period, pa se javlja na različitim zapadno — središnjo balkanskim prostorima. Ali to 
osciliranje ne znači da su na svim tim područjima živjeli Srbi 1 Hrvati, jer ova imena ne 
označavaju ni posebni etnonim niti područje već samo političku tradiciju i trenutnu 
političku tvorevinu. Uostalom ovo je samo mikro verzija nekih većih procesa u 
Euromediteranskom pojasu ranog srednjeg vijeka, npr. Franci, Bugari, Romeji... itd... 
Zemljopisna imena su imala znatno dužu vezanost za određeno pdoručje, kao 
Humljani, Neretvljani, Bošnjani, Dukljani... itd... Zato je potpuno pogrešno određena 
područja i populacije u ranom srednjem označavati kao eksluzivno ili izvorno srpska i 
hrvatska. Tek sa nastankom nacija srpsko 1 hrvatsko ime dobijaju ponovo i narodnosnu 
sadržinu, tj. pored politonima imaju i jasno značenje etnonima. 

Zanimljiva je i sudbina velikog broja domorodačkih zarobljenika iz ovog perioda (610. — 
626. god. n. e.) kada su Slaveni i Avari opustošili “čitav Ilirik, odnosno njegove provincije, 
mislim obje Panonije, isto tako obje Dakije, Dardaniju, Meziju, Prevalitanu, Rodopu i sve 
ostale, pa još i Trakiju i područje uz vizantski Dugi zid te druge gradove i naselja". Ovi 
zarobljenike je kagan kao potčinjeni narod naselio u područja Panonije oko Sirmiuma. Ovo 
romejsko stanovništvo i pored miješanja sa Avarima, Bugarima i drugim narodima, očuvalo 
je kršćansku religiju kao i čežnju za ostavljenom domovinom. Najveći broj njih zadobio je i 
slobodu. Kao što je već ranije u tekstu spomenuto, potomci ovih zarobljenika su stvorili 
sasvim novi narod na čije čelo je kagan postavio Kuvera, protobugarskog princa. Kuver 
je ovaj narod pokrenuo na seobu između 680. i 685. godine, i oni su se probili sve do u 
današnju Makedoniju. 


Slaveni su starosjedilačko življe koje je govorilo vulgarnim latinitetom nazvali Vlasima, 
a ono koje je govorilo preživjelim ilirskim narječjima nazvali su Arbanasima. Proces 
slavenizacije je veoma dugo trajao, i na većem dijelu Zapadnog i Središnjeg Balkana se 
završio tek sa procesima nastanka modernih nacija. Pored današnje Rumunije, preostale 
zajednice balkanskog romanstva (Vlasi, Karavlasi, Aromuni, Cincari) su brojne u Istočnoj 
Srbiji, današnjoj Makedoniji, Albaniji i sjeverozapadnoj Grčkoj. Arbanaški govornici su se 
sačuvali u područijima Albanije, Kosova i zapadne Makedonije. 

I do danas je u historiografiji diskutabilno pitanje zašto je uspio proces slavenizacije na 
dobrom dijelu Zapadnog i Središnjeg Balkana. Po svemu sudeći to se može objasniti 
vjerojatno i sljedećim razlozima: slavenskih doseljenika je kvantitativno veći broj, potpuno 
je uništena kasnoantička struktura i način života domorodačkog romanskog / vlaškog i 

arbanaškog stanovništva u kontinetalnoj unutrašnjosti, doseljeni slavenski govornici su 
u IX. st. dobili i svoja pisma kao i kršćansko učenje na svome jeziku, politički entiteti su 
uglavnom bili zasnovani na političkim slavenskim tradicijama i imenima, proces primanja 
islama je isto indirektno doprinosio slavenizaciji, direktno je slavenizaciji doprinio proces 
nastajanja srpske, hrvatske, bugarske, makedonske nacije u XIX. i XX. st. Kada se 
danas razmatra pitanje porijekla srpske, hrvatske, bošnjačke (Muslimanske), crnogorske, 
makedonske i bugarske nacije mora se imati u vidu i značajan etnički doprinos romanskog 
(vlaškog) i arbanaškog (albanskog) elementa. 


Ukidanje provincijskog sustava i prelazak na tematski sustav 


Čuveni vizantolog Georgije Ostrogorski je smatrao da su dobrovoljci sa kojima je Heraklije 
stvorio novu armiju sakupljeni preko reorganizacije Male Azije iz kasnorimskog 
dioklecijanovskog provincijsko — dijecezenskog u tematski sustav (od četiri teme = 
Oguara; singular O€ua), odnosno da je dobrovoljcima data zemlja u zamjenu za nasljednu 
vojnu službu. Međutim, u historiografiji ima mišljenja da su teme nastale u kasnijem 
razdoblju za vrijeme vasilevsa Konstansa II. Sa uvođenjem tematskog sustava, prestale 
su postojati provincije, dijeceze i prefekture. Novo upravno — teritorijalno uređenje 
je ustvari predstavljalo oblik značajne militarizacije društva i države. U tematskom 
sustavu civilna i vojna vlast su spojene u jednoj u jednoj ličnost, što su već ranije 
uradili Justinijan I. sa nekim zakonskim i administrativnim rješenjima u periodu 534. — 
536. god. koja su ukinula za neke provincije striktnu podjelu civilne i vojne uprave 
i Maurikije sa osnivanjem dva eksarhata. U ovom sustavu, vojna služba je zasnovana 
na obavezi službe u armiji naseljenih slobodnih seljaka, u zamjenu za dodijeljenu zemlju. 
To je u neku ruku značilo povratak na regrutski, milicijski vojni sustav. Rani tematski 
sustav je nastao sa prekompozicijom Male Azije u četiri velike teme koje su predstavljali 
kontinuitet nekadašnje četiri carske armije (Jermenije, Istoka, Trakije i carske pratnje). 
Sa prve tri teme su upravljali zapovjednici sa činom stratega, dok je Opsicijanskom 
temom upravljao grof. 


Međutim, bez obzira da li je ili ne upravo Heraklije bio taj koji je ustanovio teme i 
tematsku upravno - i vojno teritorijalnu organizaciju i podjelu, činjenica je da njegova 
reorganizacija romejske vojne sile bila osnova za izgradnju tematskog sustava i vojske, 
toga uspješnog i funkcionalnog obilježja romejske države u narednih 400 godina. 

Heraklije vasilevs 


Četvrta novela Heraklija od 21. III. 629. god. n. e. može se smatrati konačnim krajem 
transformacije Istočnog Rimskog Carstva u Romejsko Carstvo grčkog jezika, narodnosti i 
ortodoksne religije. I od tada se sa pravom Romejsko carstvo može promatrati kao 
reafirmirano grčko “nacionalno” biće u političkom, dominirajućem smislu, odnosno 
kao primarno Grčka država, mediavelno Grčko carstvo. Ova novela, izdana u 
Konstantinopolisu, sa stupanjem na zakonsku snagu od 1. IV. 629. god. n. e. potvđivala je 
privilegije episkopa, klera i monaha u sudbenim poslovima i u odnosima prema civilnim i 
vojnim dužnosnicima. Za našu temu je bitna Heraklijeva intitulacija koja se izriče u ovoj 
noveli i koja je glasila: moToc €v XpioTo Paowevc = “milošću Kristovom, vasilevs". Ovo 
je bila glavna inovacija u romejskoj carskoj titulari, kojom se odbacuje dotadašnja 
istočnorimska carska intitulacija. Umjesto cezara i augusta (čak i u njihovim grčkim 
prijevodima), sada se koristi kombinacija jedne drevne grčke monarhijske titule i kršćanske 
simbolike i legitimiteta. 


Grčka riječ BaowWevc (u pluralu nominativa Baovieic; singular nominativa ženskog roda 
BPaciMuooa) se u starogrčkom jeziku izgovarala kao ,,basileus“, dok se u vizantijskom / 
mediavelnom i modernom grčkom izgovarala i izgovara kao ,,vasilevs“. Na rane oblike 
ove riječi se nailazi već u mikensko doba, i ona je pojmovno označavala određenog 
dvorskog dužnosnika ili lokalnog poglavara. U homerskim epovima većina grčkih, 
odnosno ahajskih, vođa se tituliraju kao basileusi. U klasičnom helenskom historijskom 
razdoblju sa riječi „basileus“ se označavaju preostali monarsi u helenskom svijetu kao i 
dužnosnici u onim helenskim polisima koji više nemaju nasljednih vladara ali su na njih 
prenesene nekadašnje ovlasti monarha. Stari Heleni tada i strane monarhe tituliraju kao 
basileuse, pa su tako i ahemenidski ,šahovi nad šahovima“ bili titulirani kao basileusi. 
Titule „basileus“ i „veliki basileus“ su bile korištene od Aleksandra Velikog i helenističkih 
monarha kao njihove regularne titule. Ovaj termin se u istočnoj grčkoj sferi rimskog svijeta 
koristio u svakodnevnom govoru za determiniranje rimskih princepsa i dominusa, ali 
nikada u oficijelnom diskursu i zvaničnom tituliranju. U tom oficijelnom smislu u rimsko 
doba se na istočnoj grčkoj sferi rimskog svijeta riječ „basileus/vasilevs“ koristila samo za 
klijentske monarhe na istoku. Za rimske princepse i dominuse u oficijelnom kontekstu se 
koristio prijevod latinskih riječi caesar augustus imperator na grčki kao Koicap ceBaoToc 
aùtokpátæp (“kajsar sebastos autokrator”). Od IV. st. termin “vasilevs” se u oficijelnoj 
upotrebi koristi samo za dva monarha i to sasanidskog “šaha nad šahovima” i kralja 
Aksuma. Najranije do danas poznato dokumentirano oficijelno korištenja termina “vasilevs? 
za romejskog cara jeste pismo “šaha nad šahovima" Hosrau II. Maurikiju ovaj se potonji 
titulira ne više kao “Qaisar-e-Riim' nego kao “vasilevs Romeja". Otada korištenje izraza 
“vasilevs" polako ulazi u carsku intitulaciju, pa ga Heraklije koristi zajedno uz frazu 

“autokrator kajsar' u pismu Kavadu II. iz 628. godine n. e. Međutim, vrlo brzo u već 
spomenutom zakonu, Heraklije čini radikalni i suštinski prekid sa rimskom tradicijom i 
izbacuje rimsko — latinske (makar i u helenskom prijevodu) vladarske termine i ostavlja 
drevni grčki izraz sa kršćanskim dodatkom. Titulu vasilevs romejski carevi su zadržali 
sve do samoga kraja njihove države. Helensko / grčko biće je tako ponovo u punom 
planu izbilo na glavnu geopolitičku pozornicu, i na njoj je ostalo u toku skoro najvećeg 
dijela mediavelnog razdoblja. Više nema rimskog svijeta, iako je njegov latinski 
identitet sačuvan u nekim sasvim drugim povijesnim okolnosti i konstelacijama odnosa 
u zapadnoj 1 središnjoj Europi koji su bili krucijalno različiti u odnosu na ono što se 
podrazumijevalo pod izrazom “klasični rimski svijet". 


I tako se sa prvim decenijama VII. stoljeća konačno ugasio antički rimski svijet, da bi 
započeo život njegovih izvedenica: latinskog zapada, grčko — romejskog istoka, i 
islamskog svijetova koji će do modernog vremena predstavljati tri glavne kulturološke 
tektonske ploče, često u međusobnom sudaru. 


Istok 628. — 630. god. 


Mir iz 628. god. n. e. nije automatski donio mir na Levantu. Heraklije je poslao brata 
Teodora da organizira povlačenje i evakuaciju iranskih trupa iz Levanta i sjeverne 
Mesopotamije. Pojedini iranski garnizoni nisu bili raspoloženi da napuste svoje pozicije 
bez pisanog naređenja Kavada II. Posebno je složena situacija bila u Edesi 629./630. god. 
n. e. gdje je lokalna jevrejska zajednica navodno ohrabrivala iranski garnizon da ostane. 
Zato su Teodorove trupe morale postaviti opsadu Edese i izvršiti napad, prije nego što su 
Iranci pristali da se povuku. Kada su Teodorovi vojnici upali u grad, oni su počeli napadati 
i ubijati Jevreje. Heraklije je ipak poslao naredbu da se pokolj zaustavi. Teodor je ostao 
na istoku kao glavni Heraklijev predstavnik za ovo područje. 


U toku 629. god. jedna arapsko - muslimanska armija (pod vodstvom Zayda ibn Haritha; 
Jafara ibn Abi Talib i Abdullaha ibn Rawahah) je krenula prema sjeveru, prema arapskim 
plemenima Banu Sulaym i Dhat al Talh, koja su se inače nalazila pod romejskim 
protektoramo. Po muslimanskim historičarima, povod za ovaj napad je bilo ubijanje 
izaslanika koje je ovim plemenima poslao Muhamed. Moguće je da je ova sjeverna 
ekspedicija bila pokrenuta i namjerom i da se pod kontrolu tek rođene muslimanske 
medinske države stave i sjeverna arapska plemena. Međutim, umjesto samo arapskih 
plemena, Zaidovu armiju je dočekala i romejska vojska, jer se jedan od vođa tih plemena 
obratio za pomoć svome protektoru. 

Izvor za ovu bitku su uglavnom muslimanske historije i tradicija, ali moguće je da se 
referenca na nju nalazi i u djelu romejskog pisca Teofana. Po njemu je arapsko — 
muslimanska armija namjeravala da napadne lokalna arapska plemena na dan kada 
je njihov “paganski” praznik. 


Do glavne bitke je došlo u septembru 629. god. kod mjesta Mu'tah (na područje današnje 
hašemitske kraljevine Jordan, jugoistočno od Mrtvog mora). Bitka je završila pobjedom 
združenih romejsko — arapskih snaga, a poginula su sva trojica predvodnika arapsko — 
muslimanske armije. Zahvaljujući taktičkom geniju Halida ibn Walida (koji je preuzeo 
komandu), arapsko — muslimanska armija nije u potpunosti uništena i povukla se prema 
Hedžazu i Medini. 


Borba za održanje „državnog legitimiteta, legaliteta i autoriteta“ 


Povijesno značenje postojanja rimskog svijeta je bilo toliko za Euromediteranske prostore, 
da se njegov legimititet dugo, dugo zadržao. Romejsko Konstantinopoljsko Carstvo je u 
kršćanskom svijetu polagalo pravo na vrhovni carski autoritet sve do vasilise Irene iz 
Atene. Ona je, nakon smrti (8. IX. 780. god.) svoga supruga i vasilevsa Lava VI. postala 
regent u ime svoga sina Konstantina VI. Irena je kasnije postala suvladarica sa sinom, da 
bi se kasnije sukobila sa njim, i 19. IV. 797. god. Konstantin VI. je zatočen i oslijepljen. 
Detronizirani i osakaćeni Konstantin VI. je od rana kasnije i umro. Tako je Irena postala 
prva romejska vasilisa kao vladarica u punom oficijelnom i praktičnom kapacitetu, bez 
postojanja muškog vasilevsa. Ona je vladala pet godina do zaključno sa 802. god. U to 
vrijeme latinskim zapadom je dominirala figura Karla Velikog. Po papi Lavu III. carsko 
zvanje u kršćanskom svijetu je bilo prazno, jer se nije priznavala samo žena - carica. 
Tako je njen spol uvezan sa njenom ulogom u filicidu i regicidu na latinskom zapadu 
okarakterisan gubitkom i legaliteta i legitimiteta da se nosi carski naziv. Uz to, Lav III. je 
zbog sukoba sa Rimljanima, trebao jaču i efikasniju potporu Karla Velikog. Vjerojatno 
je i sam Karlo Veliki, zajedno sa svojim okruženjem, smatrao da bi se mogao proglasiti 
rimskim carem. Uostalom, on i jeste efektivno kontrolirao grad Rim i Rimljane. Trenutna 
situacija na konstantinopoljskom dvoru im je išla na ruku. I pozivajući se da je carsko 
zvanje upražnjeno, papa Lav III. je na Božić 25. XII. 800. god. u bazilici sv. Petra u Rimu 
„iznenadno“ i „neočekivano“ za Karla Velikog, ovoga okrunio kao imperator Romanorum. 
Krunisanje Karla Velikog za rimskog cara nije značilo da je došlo do obnove Zapadnog 
Carstva, nego je ustvari značilo nastavljanje carske linije koja je postojala do Irene. To bi 
značilo da Karlo Veliki nije bio nasljednik Romula Augustula ili Julija Nepota, nego 
je njegov carski predšasnik bio zlosretni Konstantin VI. On je tako predstavljen kao 

obnavljač carske univerzalne vlasti (proizašle iz nekadašnjeg rimskog svijeta), koju su 
po shvatanjima Zapadnjaka Grci kao “degradirali'. Od tada se u svojim oficijelnim 
dokumentima Karlo Veliki titulira kao: Karolus serenissimus augustus a deo coronatus 
magnus pacificus imperator Romanum gubernans imperium (“Karlo, najdostojanstveniji 
august krunjen od boga, veliki, miroljubivi imperator vlada Rimskim Carstvom). Tako se 
sa Karlom Velikim univerzalni carski autoritet, nakon nešto manje od dva stoljeća grčke 
jezične dominacije, ponovo vratio u latinsko jezično okruženje. I kasniji “rimski” imperatori 
na latinskom zapadu su smatrali da su legitimni nasljednici Augusta u direktnoj liniji. 
Car Lotar I. (živio 795 — 855. god.) se tako i titulira i smatra i navodi kao sedamdesetprvi 
imperator poslije Augusta, njegov sin Ljudovik kao 73. car poslije Augusta. 


I pored toga što je Karlo Veliki sada polagao pravo na carski univerzalni autoritet, Irena je 
bila delegitimizirana samo na latinskom zapadu, ali ne i na vizantijskom istoku. Tako su 
sada praktično postojala dva kršćanska carstva sa pretenzijama na univerzalnu vlast 
(to je po njima proisticalo iz rimskih državnih tradicija još iz “paganske" epohe), što se 
posebno usložnilo nakon što je Irena zbačena, a umjesto nje za novog romejskog cara 
proglašen Nikefor I. Pitanje carskog legitimiteta sa pravom univerzalnog autoriteta ostati 
će problematična tačka u odnosima konstantinopoljskog dvora sa zapadnim carskim 
dvorovima i u narednim stoljećima. 





Avers novčića sa portretom Karla Velikog 
i legendom KAROLVS IMP AVG 

Loše odnose latinskog zapada i konstantinopoljskog dvora u vrijeme borbe za pravo na 
rimski legitimitet vrlo lijepo pokazuje i dijalog romejskog vasilevsa Mihajla HI. (vl. 842. — 
867. god.) i pape Nikole I. (u pontifikatu 858. — 867. god.) Romejski vasilevs nije se 
skanjivao da kaže papi kako je latinski jezik “barbarski i skitski jezik", a papa Nikola mu 
je uzvratio “kako postaje smješan vladar koji se naziva rimskim, a ne razumije rimskog 
jezika". 

Ovaj transfer prava na univerzalni autoritet (Translatio imperii) je razumljiv ako se ima u 
vidu stanje mediavelne svijesti za koju se povijest linearno (a ne progresivno vertikalno 
kako se danas zna) odvija u svrhu sudnjeg dana. Ta ideja je izvorno nastala u hebrejskoj 
eshatologiji za vrijeme helenizma, i odrazila se u teoriji o “četiri carstva” koja postoje do 
kraja svijeta. Ovu teoriju su razradili i kasniji abrahamističķi teolozi, a posebno ju je 
kanonizirao sv. Jeronim po kojem su ta četiri carstva bila: Babilonija, Persija, Grčka (misli 
se na Aleksandra Makedonskog) i Rim. Pošto su tri carstva prošla, i ostalo samo ono 
Rimsko do kraja svijeta 1 sudnjeg dana, abrahamistički svećenici i teolozi su se našli 
u problemu. Pošto sudnji dan nije dolazio, moralo se na neki način produžavati 
ono posljednje kako bi se opravdavalo da “ovozemaljski svijet" još postoji. Zato se 
konstrukcija translatio imperii pokazala kao vrlo pouzdano oruđe za potvđivanje 
određenih teoloških postavki. Po ovome je prvi translatio imperii učinjen kada je sa 
Latina — Rimljana prenesen na Grke, a onda sa Grka na Franke. 


Na Balkanu se krajem IX. i početkom X. st. javio novi pretendent na carski naslov, a to je 
bio bugarski vladar Simeon I. I to je bilo prvo “slavensko” Carstvo sa osobom na svome 
čelu koja nosi titulu “cezar” (na slavenskim jezicima poglavito kao car, nap, uap», ćesar). 


Slavenski pojam ,,car“ (iskvareno od cezar) je postao generički izraz za svaku „carsku 
instituciju“ bez obzira da li u originalu glasila cezar, august, imperator, vasilevs, kalifa, 
sultan, kan, ,šah nad šahovima“, negus... itd... U našem tekstu smo nastojali da što je 
moguće manje koristimo naš pojam „car“ i izvedenice iz njega, kako bi sa upotrebom 
originalnih naziva pokušavali održavati kako — tako povijesnu realnost. Zato se rimski 
carevi u našem tekstu tituliraju kao princepsi i dominusi, izuzev u periodu VI. st. i samoga 
početka VII. st. kada smo se odlučili za upotrebu slavenskog izraza ,,car“, kako bi istakli 
proces transformacije Istočnog Rimskog Carstva u Romejsko Carstvo grčkog jezika. 


Nakon bitke kod Manzikerta 1071. na dijelu Male Azije koji su dotada držali Romeji, 
iznikao je sultanat Rum pod vodstvom dinastije potekle od seldžučkih Turaka. Romejsko 
“grčko Carstvo se održalo do 1204. god. kada su križari latinskog zapada iz IV. krstaškog 
rata zauzeli i brutalno opustošili Konstantinopolis i sa Mletačkom republikom izvršili 
podjelu “Romanije” (Partitio terrarum imperii Romaniae) i time nanijeli grčkom istoku 
udarac od koga se on nikada više nije oporavio. Križarska, surogat latinska imperija je 
trajala sve dok Grci 1261. god. nisu ponovo zaposjeli Konstantinopolis. Sa osvajanjem 
Konstantinopolisa Mehmed II. El Fatih je bio prvi od osmanskih sultana koji je u svojoj 

obimnoj intitulaciji počeo koristiti i izraz Kayser-i-Rim (“Cezar Rimskog Carstva"). 
Uostalom Mehmed II. je i planirao osvojiti i Rim, i tako svoriti novo islamsko rimsko 
univerzalno Carstvo u punom kapacitetu. Po toj logici prvo Rimsko Carstvo iz klasične 
epohe je bilo “pagansko", ono drugo iz kasne antike i mediavelnog doba je bilo kršćansko, a 
sada je “kao red došao" i na islamsko. Poradi ovog polaganja prava na rimsko univerzalno 
carsko dostojanstvo, kasniji osmanski vladari (posebice Sulejman Veličanstveni) nisu 
priznavali zapadno carsko dostojanstvo koje su nosili Habsburgovci. U vrijeme vladavine 
Sulejmana Veličanstvenog, veliki pobornik ideje da je Osmansko Carstvo nasljednik 
Rimskog Carstva bio je svemoćni veliki vezir Ibrahim paša. Osmansko zauzimanje 
Bugarske i nešto kasnije Konstantinopolisa su indirektno doveli do toga da se ideja 
“Trećeg Rima" preseli u ruske zemlje. Veliki moskovski knez Ivan III. je oženio Sofiju 
Paleolog, nećakinju posljednjeg romejskog konstantinopoljskog vasilevsa Konstantina 
XI., čime su udareni temelji za tezu o moskovskoj Rusiji kao nasljedniku Romejskog 
Carstva. Njegov unuk Ivan IV. (poznatiji kao Grozni) se 16. I. 1547. god. i krunisao za 
cara. Posljednji ruski car i imperator je bio Nikola II. koji je pod pritiskom februarske 
revolucije abdicirao 15. III. 1917. Njega su naredne godine ubili boljševici. 


Na latinskom zapadu su carsku titulu nosili nasljednici Karla Velikog, sve do I. 7. IV. 924. 
god. n. e. i smrti Berengara I. (sina Gisele > kćerke Ljudevita I > sina Karla Velikog). 
Tada nastupa pauza u postojanju zapadnog cara, sve do 2. II. 962. god. kada je 
papa Jovan XII. u Rimu okrunio za rimskog cara Otona I. (saksonskog vojvodu i 
istočnofranačkog, njemačkog kralja). Ovo rekonstruisano Rimsko Carstvo na latinskom 
zapadu je prošlo kroz niz transformacija za vrijeme svoga milenijumskog postojanja 
i uglavnom je bilo vezano za Njemačku, sa nekim slavenskim zemljama kao što su 
Češka / Bohemija i Karantanija, i Italiju. Dodatak “Sveto"/ Sacrum u vezi sa ovim 
mediavelnim carstvom latinskog zapada je 1157. god. prvi put upotrijebio car Fridrih I. 
Barbarosa. Kako je Carstvo gubilo italijanske zemlje, ono se sve više transformiralo u 
puno Njemačko Carstvo. Tako je dekretom iz 1512. god. nakon diete u Kelnu, ime Carstva 
oficijelno promijenjeno u “Sveto Rimsko carstvo Njemačke nacije" (Imperium Romanum 
Sacrum Nationis Germanicæ, Heiliges Römisches Reich Deutscher Nation; iako se kasnije 
rijetko upotrebljavalo). Posljednji car Svetog Rimskog Carstva kojeg je okrunio papa 
(Klement VII.) bio je Karlo V. i to 24. II. 1530. Carevi koje nije okrunio papa, iako su 
se titulirali kajzerima (njemački iskvareni oblik riječi: cezari) su ustvari bili Electus 
Romanorum Imperator / “izabrani imperator Rimljana". Uslijed kontinuiranog procesa 
jačanja partikularizama, ovo Carstvo je vremenom postalo obična formalna oblanda za 
skup čitavog niza praktično samostalnih država i državica. Zato ga je Volter ironično 
opisao na sljedeći način: “Ova aglomeracija koja je zvana i koja još uvijek sebe zove 
Sveto Rimsko Carstvo, niti je sveto, niti je rimsko, a niti je carstvo." Posljednji “izabrani 
imperator" ili car Svetog Rimskog Carstva je bio Franc II. koji se odrekao te titule 6. VIII. 
1806. god. Napoleon Bonaparta je svojim proglašenjem za cara Francuske 1804. god. isto 

podvukao svoje pravo na univerzalni autoritet. Ovo je bilo i prvo i jedino postklasično 
euromediteransko carstvo koje se nije zasnivalo na kršćanskom obrascu, nego je 
nastojalo da sebe predstavi i kao novovjekovnog reprezenta grčkog i rimskog klasičnog 
svijeta. I pored toga što je Sveto Rimsko Carstvo prestalo da postoji, Austrijsko 
habsburško Carstvo (ustanovljeno 1804. godine) i Njemačko Carstvo Hohenšaufovaca 
(ustanovljeno 1871. god.) su polagali pravo na nasljeđe Svetog Rimskog Carstva. Iz 
ostataka istočnorimskih posjeda u Italiji, postupno su se razvili i Papska Rimska država 
(danas Vatikan, sa apsolutno umanjenim teritorijem) i Mletačka Republika (postojala do 
1797.). Zanimljivo je da je 1914. god. u Euromediteranskom području bilo pet careva (sa 
sjedištima u Konstantinopolisu, Beču, Moskvi, Berlinu i Sofiji). Revolucije koje su izbile 
na kraju I. sv. rata ili neposredno nakon njegovog kraja su zbrisale četiri carstva, dok 
je preživio samo bugarski car. Posljednji Euromediteranski cezar je bio dječak Simeon II. 
koga su 15. IX. 1946. detronizirali bugarski komunisti. I rimska simbolika se prilično dugo 
očuvala, a i danas je prisutna, posebno u heraldici mnogih država (Njemačka, Austrija, 
Rusija... itd...) na svijetu. Rimska purpurna boja i danas predstavlja simbol suvereniteta, 
a preko romejskog nasljeđa se očuvala i na zastavi republike Turske. 


Dok su se monarhije “utrkivale" u tome ko će više i bolje sebe povezati sa rimskim 
augustima, cezarima i imperatorima, dotle su antimonarhisti, republikanci i demokrate 
inspiraciju 1 legitimaciju za svoje ideje i težnje tražili u slavnoj Rimskoj Republici. Rimljani 
su 1144. godine obnovili drevne rimske institucije u republikanskom smislu i osnovali 
Comune di Roma. Ova mediavelna Rimska Republika, u sukobu sa papom, visokim 
nobilitetom, carem i u različitim formama funkcioniranja se održala do 1193. god. Rimsku 
Republiku je u srednjem vijeku ponovo oživila osebujna ličnost Cola di Rienzo (ili di 
Rienzi; živio cc. 1313. — 8. X. 1354. god.), koji se krajem maja 1347. god. počeo titulirati 
kao Nicholaus, severus et clemens, libertatis, pacis justiciaeque tribunus, et sacre Romane 
Reipublice liberator. Rimska Republika je ponovo ustanovljena 9. II. 1849. god., ali je 
trajala samo do 2. VII. 1849. god. Kada su nastajale republikanske Sjedinjene Države su se 
u velikoj mjeri inspirirale tradicijama i institucijama Rimske Republike, pa su tako nastali 
Senat, Kapitol, Predsjednik. I Francuska revolucionarna republika se inspirirala Rimskog 
Republikom i njenim političkim, društveno — ekonomskim i općekulturnim procesima. 
Vrijeme prvog konzula Francuske je naravno inspiraciju našla i u teoriji vezanoj za 
augustovski principat. Vrlo složeni ekonomski, društveni i socijalni procesi, vezano za niz 
narodnih pokreta siromašnih, robova i potčinjenih bili su i inspiracija za razvitak socijalnih 
i revolucionarnih ideja, ideologija i pokreta. Karl Marks i Fridrih Engels su isto crpili ideje 
za nastanak svoga socijalnog ideološkog pokreta koristeći historijsko iskustvo rimskog 
svijeta. Snaga, nacionalno/narodno jedinstvo, moć, disciplina i imperijalizam rimskog 
svijeta sa stvaranjem najvećeg svjetskog carstva su opet bili vrlo dojmljivi za one 
novovjekovne ekstremne nacionalističke i imperijalističke krugove. Upravo na rimskim 
tradicijama se razvija italijanski fašizam koji vlada Italijom od 1922. do 1943. god. i 

nastoji da obnovi Rimsko mediteransko Carstvo. Italijanski fašizam u velikoj mjeri 
koristi rimski simbolizam, uključujući i svoj službeni znak i pozdrav (koji su preuzeli i 
njemački nacionalsocijalisti). 





Grupa italijanskih fašista obučena kao rimski legionari. Četvorica u 
prvom planu sa vučjim kožama preko glave, leđa i prsa drže fasces. 

NC-LO YI MA MUNJE A 
PTOVAM IMIPERA: ORIS HAVSOBEVM:EX SAECVLORVIMTE 
A YN AI ez Sun DISIECI re ugasi 


STV NJA U RR JER KJE ZUB 
AEDIFICIIS AEDIBYS AD HVHANITATIS MORES -Ai 
ORNANDYM-CENSVIT-ANNO-MDECECXI 





Epigrafski spomenik nastao u vrijeme fašizma po starorimskom modelu. 
Nakon II. sv. rata Musolinijevo ime koje se nalazilo na natpisu je 
doživjelo damnation memoriae, isto po kasnorimskom modelu. 


Današnji Rim u Republici Italiji ima status commune speciale i naziva se Roma Capitale. 
Ima svoga gradonačelnika i vijeće, a sjedište komune je Palazzo Senatorio na Kapitolu. 
Rim ima i nadimak Caput Mundi (“Prijestolnica Svijeta”). Današnja oficijelna simbolika 
grada/komune Rima je ona koja uglavnom potiče iz klasičnog perioda, sa jednim malim 
kršćanskim, mediavelnim dodatkom na grbu. I današnji Rim koristi kraticu SPQR. 





Današnja zastava Rima Današnji grb Rima 

Sa procesima renesanse, humanizma, reformacije, racionalizma, prosvjetiteljstva i 
neoklasicizma naglo se pojačava i u kvantitativnoj i u kvalitativnoj formi zanimanje 
za klasičnu grčko — rimsku civilizaciju i njene vrijednosti i tradicije u širokom 
općekulturološkom kontekstu, ne samo više vezano za pitanje legitimiteta carskog 
univerzalnog autoriteta. Upravo to okretanje klasičnoj civilizaciji i traženju u njoj i 
njenoj eklektičnoj prirodi načina kako se osloboditi mediavelnih okova dogmatizma, 
dovelo je do prave eksplozije kreativnosti i intelektualizma koji su u nekoliko zadnjih 
stoljeća preobrazili ljudsku kulturu. 

Životopis 


Salmedin Mesihović je rođen 5. IV. 1975. god., u Sarajevu gdje je završio osnovnu školu i 
gimnaziju. U akademskoj 1995/1996. god. upisuje studij historije na Filozofskom fakultetu 
Univerziteta u Sarajevu, na kojem je i diplomirao u oktobru 1999. god., na temu 
»Glasinačka kultura“. Od aprila 2000. god. zaposlen je na istom Odsjeku kao asistent. 
Poslijediplomski studij iz arheologije na Filozofskom fakultetu u Zagrebu upisao je krajem 
2001. god., i magistrirao na temu «Problem kulturne i etničke zajednice Autarijata» 7. VI. 
2004. god. u Zagrebu. Naredne 2005. god. nastavio je školovanje na jednogodišnjem 
doktorskom studiju iz stare povijesti na Odsjeku za povijest Filozofskog fakulteta u 
Zagrebu. Doktorirao je na temi «Dezitijati: kulturna i narodnosno-politička zajednica u 
Iliriku i osvajanja Oktavijanova doba» 30. I. 2007. god. u Zagrebu. U martu 2009. god. 
izabran je u zvanje docenta na oblast stari vijek na Odsjeku za historiju Filozofskog 
fakulteta, a u septembru 2013. god. je izabran u zvanje vanrednog profesora za istu oblast. 
U zvanje redovnog profesora za nastavne predmete iz drevnih civilizacija, klasične 
civilizacije i ilirskih studija prof. dr. sc. Mesihović Salmedin je izabran 2. VII. 2019. godine. 


U dosadašnjem naučno - istraživačkom radu Salmedin Mesihović je objavio 44 naučna 
rada, kao i sljedeće knjige: 


. ANTIQVI HOMINES BOSNAE. 

. Revolucije stare Helade i Rimske Republike. 

. Rimski vuk i ilirska zmija. Posljednja borba. 

. Progresivizam. 

. Popratna djela. Sabrani članci, opservacije, 34 komentara. 

. Zemlje antičkog Ilirika prije i poslije Milanskog edikta, koautorstvo. 
. Historija Autarijata. 


. PROCONSVLES, LEGATI ET PRAESIDES. Rimski namjesnici Ilirika, Gornjeg 
Ilirika i Dalmacije. 


9. Ilirike. 
10. ORBIS ROMANVS (Udžbenik za historiju klasične rimske civilizacije). 
11. Filipike. 


12. Historija Ilira, koautorstvo sa Amrom Šačić. 


DO o= 


13. Helenske apoikije u Italiji i Siciliji. 
14. Liberalna frakcija rimskog nobiliteta — Gaj Lelije i Scipion Emilijan. 


15. Tito i mi — jučer, danas, sutra, koautorstvo. 

16. 
17. 
18. 


19. 
20. 
21. 
22. 
23. 


24. 
25. 


26. 


21. 
28. 
29. 
30. 
31. 
32: 
33. 
34. 
35. 


Drugo izdanje knjige “Tito i mi — jučer, danas, sutra", koautorstvo. 

Helenske apoikije u Italiji i Siciliji", II (printano) izdanje. 

Liberalna frakcija rimskog nobiliteta — Gaj Lelije i Scipion Emilijan, II (printano) 
izdanje. 

Geneza zla. Agrarna kriza: ekonomski i socijalni pad Republike. 

Hrestomatija. Origines. Izbor iz izvorne građe o nastanku rimskog svijeta. 

Bitka za Ilirik. 

Kraljevstvo pobunjenih robova. 


Epizoda iz povijesti montiranih sudskih i političkih procesa — Progon braće Publija i 
Lucija Kornelija Scipiona. 


Publije Mucije Skevola. Jurista, revolucionar, historičar. 


Preci u nama. Genetičko blago Bosne i Hercegovine. Koautorstvo sa Damir 
Marjanović i Dragan Primorac. 


CORNELIA AFRICANA MINOR, FILIA SCIPIONIS ET MATER GRACCHORVM. 
Prilog izučavanju revolucionarne uloge žena u politici klasične civilizacije. 


LEX SEMPRONIA AGRARIA. Prilog historiji revolucionarnog zakonodavstva. 
Kako se kalio revolucionar. 

Historijsko daleko zrcalo. 

Tajna drevnog svijeta: Paladij / The secret of ancient world: Palladium. 

Izvori o Troji, Ilionu, Wilusi. 

Prva dalmatinska i Druga dalmatinska kohorta. 

RIMLJANI — život, naslijeđe, sjećanje. 

ORIGINES — Nastanak rimskog svijeta. 

PRINCIPAT — Vlast “Prvog građanina". 

